# translations

Athar:
  تہٕ  اے  نبیؐ،  اگر  دشمن  صلح  تہٕ  سلامتی  کُن  مٲیل  آسن  تیٚلہِ  سپدِو  توٚہۍ  تہِ  امہِ  خٲطرٕ  آمادٕہ  تہٕ  خُدایس  پٮ۪ٹھ  کٔرِو  بھروسہٕ،  پٔزۍ پٲٹھۍ  چُھ  سُہ  سورُے  کینٛہہ  بوزن  وول  تہٕ  زانن  وول۔

Mirwaiz:
  بیٚیہِ  ہرگاہ  کٲفر  صلحس  کُن  مٲیِل  سپدن  تۅہیہِ  تہِ  چُھو  اجازت  کہ  ہرگاہ  توٚہۍ  تہِ  سپدِو  مٲیِل  تتھ،  بیٚیہِ  کٔرِو  توٚہۍ  اعتماد  اللہ  تعالیٰ  ہس  پٮ۪ٹھ،  پٔزۍ  پٲٹھۍ  سُہ  چُھ  سورُے  بوزٕوُن،  سورُے  زانہٕ وُن۔

Transliteration:
  Wain jana<u>h</u>oo li<b>l</b>ssalmi fa<b>i</b>jna<u>h</u> lah<u>a</u> watawakkal AAal<u>a</u> All<u>a</u>hi innahu huwa a<b>l</b>ssameeAAu alAAaleem<b>u</b>


Athar:
  تہٕ  اگر  تِمن  دغابٲزی  ہٕنز  نیت  آسہِ  تیٚلہِ  چُھ  تُہُندِ  خٲطرٕ  اللہ  تعالیٰ  کٲفی،  سُے  چھُ  ییٚمۍ  پننہِ  مددٕ  سٍتۍ  تہٕ  مومنن  ہٕندِ  ذریعہ  تُہُند  تٲئید  کوٚر۔

Mirwaiz:
  بیٚیہِ  ہرگاہ  تِم  تۅہیہِ  دھوکہٕ  یژھن  دیُن  پس  چُھ  بیشک  اللہ  تعالیٰ  تۅہیہِ  مدد  کرنہٕ  خٲطرٕ  حفاظت  کرنہٕ  خٲطرٕ  کٲفی۔  چنانچہِ،  سُہ  گوو  سُے  ییٚمۍ  تۅہیہِ  غٲیبی  مدد  کوٚر  ملٲیکو  سٍتۍ۔  ظٲہری  مدد  کوٚر  باایمانو  سٍتۍ۔

Transliteration:
  Wain yureedoo an yakhdaAAooka fainna <u>h</u>asbaka All<u>a</u>hu huwa alla<u>th</u>ee ayyadaka bina<u>s</u>rihi wabi<b>a</b>lmumineen<b>a</b>


Athar:
  تہٕ  مومنن  ہٕندۍ  دِل  جوروِن  اکھ  أکِس  سٍتۍ،  اگر  روے  زمینٕچ  سٲرٕے  دولت  تہِ  کٔرۍہِو  خرچ  تِہِندۍ  دل  ہیٚکۍہِو  نہٕ  جوروِتھ  مگر  سُہ  چُھ  اللہ  تعالیٰ  ییٚمۍ  یِہِندۍ  دل  جورٕوۍ،  یقیناً  چُھ  سُہ  سٮ۪ٹھاہ  زبردست  بیٚیہِ  حکمت  وول۔

Mirwaiz:
  ییٚمۍ  پروردِگارن  اُلفت  ترٲوو  باایمانن  ہٕندین  دِلن  اندر،  ہرگاہ  توٚہۍ  خرٕچ  کٔرِہوٗ  تہِ  سورُے  مال  یُس  زمینس  پٮ۪ٹھ  چُھ  توتہِ  ہیٚکہِوۍنہٕ  اُلفت  پٲدٕ  کٔرِتھ  تِہٕنٛدین  دِلن  اندر۔  لیکن  اللہ  تعالیٰ  نٕے  ترٲوو  اُلفت  تِمن  منٛز،  پٔزۍ  پٲٹھۍ  سُہ  چُھ  زورآور  حِکمت  وول۔

Transliteration:
  Waallafa bayna quloobihim law anfaqta m<u>a</u> fee alar<u>d</u>i jameeAAan m<u>a</u> allafta bayna quloobihim wal<u>a</u>kinna All<u>a</u>ha allafa baynahum innahu AAazeezun <u>h</u>akeem<b>un</b>


Mirwaiz: اے پیغمبر بس چُھ تۅہیہِ اللہ تعالیٰ بیٚیہِ یِم تۅہیہِ سٍتۍ چھِ باایمان۔
Athar:
  اے  نبیؐ،  تُہندِ  خٲطرٕ  چُھ  بس  اللہ  تعالیٰ  کٲفی،  بیٚیہِ  تُہٕندٮ۪ن  پیروکار  اہلِ  ایمانن  خٲطرٕ۔

Transliteration:
  Y<u>a</u> ayyuh<u>a</u> a<b>l</b>nnabiyyu <u>h</u>asbuka All<u>a</u>hu wamani ittabaAAaka mina almumineen<b>a</b>


Athar:
  اے  نبیؐ،  مومن  اُبھٲرِیوٗکھ  جنگس  پٮ۪ٹھ۔  اگر  تۅہیہِ  منٛزٕ  وُہ  نفر  صٲبر  آسن  تِم  یِن  دۅن  ہَتھن  پٮ۪ٹھ  غٲلب،  تہٕ  اگر  ہَتھ  نفر  یِتھۍ  آسن  تِم  روزن  منکرینِ  حقو  منٛزٕ  ساسس  نفرس  پٮ۪ٹھ  گوٚبۍ  تِکیازِ  تِم  چِھ  تِتھۍ  لُکھ  یِمن  سمجھ  چُھنہٕ۔  ﴿أزِکِس  اِصطلاحس  منٛز  یتھ  چیزس  قوّتِ  معنوی  یا  قوّتِ  اخلٲقی  ﴿Morale﴾  وَنان  چِھ،  اللہ  تعالیٰ  چُھ  أتھۍ  چیزس  فقہ و فہم  بیٚیہِ  مانُن  زانُن  ونان۔  یَس  شخصس  پننہِ  مقصدُک  صحیح  شعور  آسہِ  تہٕ  سُہ  آسہِ  ٹھنڈٕ  دِلہٕ  سونچِتھ  سمجھتھ  امہِ  موجوٗب  لڑان  زِ  ییٚمہِ  خٲطرٕ  سُہ  پنُن  زُو  دَاوَس  چُھ  لاگنہِ  آمُت،  سُہ  چُھ  تٔمۍ  سٕنزِ  انفرٲدی  زندگی  کھۅتہٕ  قٍمتی  تہٕ  امہِ  کہ  ضائع  سپدنہٕ  پتہٕ  چُھ  زندٕہ  روزُن  بے قٍمت،  سُہ  چُھ  بے  شعوری  سان  لڑن  وٲلِس  انسان  سٕندِ  کھۅتہٕ  کینٛہہ  گۅنہٕ  زیادٕہ  طاقت  تھاوان،  اگر چہِ  جسمٲنی  طاقتس  منٛز  دۅشوٕنۍ  درمِیان  کانٛہہ  فرق  آسہِ  نہٕ﴾

Mirwaiz:
  اے  پیغمبر  شوق  تہٕ  ترغیب  دِیو  باایمانن  جہادُک،  ہرگاہ  تۅہیہِ  منٛز  وُہ  ﴿20﴾  زٔنۍ  صبٕر  کروٕنۍ  آسن  تِم  پوشن  کٲفرو  أندرٕہ  دۅن  ہتن  ﴿200﴾،  بیٚیہِ  ہرگاہ  تۅہیہِ  منٛز  اکھ  ہتھ  مُجٲہِد  صبٕر  کروٕنۍ  آسن  تِم  پوشن  أکِس  ساسس  کٲفرس  کیازِ  تِم  چھِ  قوماہ  ناسمجھ۔

Transliteration:
  Y<u>a</u> ayyuh<u>a</u> a<b>l</b>nnabiyyu <u>h</u>arri<u>d</u>i almumineena AAal<u>a</u> alqit<u>a</u>li in yakun minkum AAishroona <u>sa</u>biroona yaghliboo miatayni wain yakun minkum miatun yaghliboo alfan mina alla<u>th</u>eena kafaroo biannahum qawmun l<u>a</u> yafqahoon<b>a</b>


Athar:
  اچھا،  وۅنۍ  کوٚر  خُداین  تُہُند  بور  کم۔  تہٕ  تَس  لوٚگ  پے  زِ  وُنہِ  چھےٚ  تۅہیہِ  منٛز  کمزوٗری۔  لہٰذا،  اگر  تۅہیہِ  ہَتھ  نفر  صٲبر  آسن،  تِم  یِن  دۅن  ہَتھن  پٮ۪ٹھ  غٲلب،  تہٕ  ﴿اگر﴾  ساس  آسن  یِتھی  تِم  یِن  دۅن  ساسن  پٮ۪ٹھ  اللہ  تعالیٰ  سٕندِ  حکمہٕ  غٲلب۔  ﴿اَمِیُک  مطلب  چُھنہٕ  یہِ  زِ  گۅڈٕہ  ٲس  اَکِچ  تہٕ  دَہن  ہٕنز  نسبت  تہٕ  وۅنۍ  چھےٚ  چونکہ  تۅہیہِ  منٛز  کمزوری  آمٕژ  اَمہِ  موجوٗب  چھےٚ  اَکِچ  تہٕ  دۅن  ہٕنز  نسبت  قٲیِم  کرنہٕ  آمٕژ،  بلکہ  چُھ  اَمِیُک  صحیح  مطلب  یہِ  زِ  اصولی  تہٕ  معیٲری  حیثیت  چھےٚ  اہلِ  ایمانن  تہٕ  کفارن  درمیان  اَکِچ  تہٕ  دَہن  ہٕنزٕے  نسبت،  مگر  چونکہ  وُنہِ  چَھنہٕ  تۅہیہِ  لُکن  ہٕنز  اخلٲقی  تربیت  مکمل  سپٕزمٕژ،  تہٕ  وُنہِ  چُھنہٕ  تُہندِ  سونچنُک  پیمانہٕ  بلوغ کِس  حدس  ووتمُت۔  امہِ  موجوب  چُھ  تۅہیہِ  گۅڈے  تُہٕندِ  کم  آسنہٕ  باوجود  یہِ  مطالبہٕ  کرنہٕ  یِوان  زِ  پننہِ  کھۅتہٕ  دۅگنہٕ  طاقتس  سٍتۍ  ٹکراونس  منٛز  گٔژِھو  نہٕ  توٚہۍ  ہراسہٕ  کرٕنۍ۔  یہِ  کتھ  گژِھہ  مدِ  نظر  روزٕنۍ  زِ  یہِ  اِرشاد  چُھ  2ھ  ہُند  ییٚلہِ  زَن  مسلمانو  منٛزٕ  واریاہ  لُکھ  وُنہِ  تازٕہ  تازے  اسلامَس  منٛز  دٲخل  ٲسۍ  سپٕدۍمٕتۍ  تہٕ  تِہٕنز  تربیت  ٲس  وُنہِ  ابتدٲئی  حالتس  منٛز﴾  تہٕ  اللہ  تعالیٰ  چُھ  تِمن  سٍتۍ  یِم  صبر  کرن  وٲلۍ  چِھ۔

Mirwaiz:
  گۅڈنیُک  حکُم  یُس  صحابہٕ  صٲبن  پٮ۪ٹھ  دشوار  سپُد  اللہ  تعالیٰ  ہن  کوٚر  سُہ  حکُم  منسوخ۔  فرمووُن  وۅنۍ  کوٚراللہ  تعالیٰ  ہن  تۅہیہِ  پٮ۪ٹھ  تخفیف۔  تٔمۍ  زون  کہ  تۅہیہِ  اندر  چھےٚ  سُستی۔  لہٰذا  چُھو  وۅںۍ  یہِ  حکم  کہ  اگر  تۅہیہِ  منٛز  اکھ  ہتھ  مُجٲہِد  ثٲبت  قدم  تِم  سپدن  غٲلِب  دۅن  ہتن  کٲفرن  پٮ۪ٹھ،  یِتھے  پٲٹھۍ  ہرگاہ  تۅہیہِ  منٛز  آسن  اکھ  ساس  مُجٲہِد  تِم  سپدن  غٲلِب  دۅن  ساسن  کٲفرن  پٮ۪ٹھ  خداے  سٕندِ  حُکم  سٍتۍ۔  کیازِ  اللہ  تعالیٰ  چُھ  صبر  کروٕنین  سٍتۍ  سٍتۍ  تِمن  مدد  کران۔

Transliteration:
  Al<u>a</u>na khaffafa All<u>a</u>hu AAankum waAAalima anna feekum <u>d</u>aAAfan fain yakun minkum miatun <u>sa</u>biratun yaghliboo miatayni wain yakun minkum alfun yaghliboo alfayni bii<u>th</u>ni All<u>a</u>hi wa<b>A</b>ll<u>a</u>hu maAAa a<b>l</b><u>ssa</u>bireen<b>a</b>


Athar:
  کٲنٛسہِ  نبیَس  چُھنہٕ  یہِ  شوٗبان  زِ  تس  نِشہِ  آسن  قٍدۍ،  یوٚت  تام  نہ  سُہ  زمینس  اندر  دشمنن  ٹھیک  پٲٹھۍ  ختم  کرِ،  توٚہۍ  لُکھ  چِھو  دُنیاہٕکۍ  فٲیدٕہ  یژھان،  حالانکہ  خُدایس  پیشِ  نظر  چُھ  ٲخرت،  تہٕ  اللہ  تعالیٰ  چُھ  غٲلب  تہٕ  حکمت  وول۔

Mirwaiz:
  اے  مسلمانو  توٚہۍ  دِیتو  مشورٕہ  نبی  کریمس  صلی  اللہ  علیہ  و سلم  قیدین  ںِشہِ  کینہہ  مال  ہیٚتھ  تِم  تراوناونُک،  یہِ  گوو  نہٕ  جان۔  کیازِ  نبی  کریم  سٕندِس  شانس  شوبہِ  نہٕ  کہ  تِہٕندۍ  قیدی  کیاہ  یِن  چھڈنہٕ  قتلہٕ  ورٲے  بلکہ  گژھن  تِم  قتل  کرنہٕ  یِن۔  تا  اینکہ  زمینس  منٛز  سپدِ  کٲفرن  ہٕںٛز  خونریزی  شر  تہٕ  فساد  دفع،  اے  مسلمانو  توٚہۍ  چھِو  ژھانڈان  دنیاہُک  سامان  تِمی  مۅکھہٕ  دِژوٕ  راے  نبی  کریمس  صلی  اللہ  علیہ  و سلم  تِم  قیدی  فِدیہِ  رٔٹِتھ  تراونس  پٮ۪ٹھ،  اللہ  تعالیٰ  چُھ  تُہٕندِ  خٲطرٕ  رٲضی  ٲخرت  کِس  سامانس،  اللہ  تعالیٰ  چُھ  زبردست  حِکمت  وول۔  سُہ  کرِہا  تۅہیہِ  کٲفرن  پٮ۪ٹھ  غلبہٕ  دِتھ  سٮ۪ٹھاہ  مالدار۔

Transliteration:
  M<u>a</u> k<u>a</u>na linabiyyin an yakoona lahu asr<u>a</u> <u>h</u>att<u>a</u> yuthkhina fee alar<u>d</u>i tureedoona AAara<u>d</u>a a<b>l</b>dduny<u>a</u> wa<b>A</b>ll<u>a</u>hu yureedu al<u>a</u>khirata wa<b>A</b>ll<u>a</u>hu AAazeezun <u>h</u>akeem<b>un</b>


Athar:
  اگر  اللہ  تعالیٰ  سُند  تحریر  گۅڈے  آسِہے  نہٕ  لیٚکھنہٕ  آمُت،  تیٚلہِ  یِکینژھاہ  تۅہیہِ  لُکو  نیومُت  چُھو  تمہِ  کِس  پاداشس  منٛز  یِیہِ  ہیٚو  تۅہیہِ  بوٚڈ  سزا  دِنہ۔

Mirwaiz:
  ہرگاہ  نے  اللہ  تعالیٰ  ہن  دَررو  زِ ازل  لیوٗکھمُت  آسہا  کہ  یِمو  قیدیو  منٛزٕ  انن  بعض  ایمان  ییٚمہِ  سٍتۍ  نہٕ  کانہہ  فساد  واقع  سپدِ  یمیُک  احتمال  اوس  نتہٕ  سپدِ  ہا  تۅہیہِ  پٮ۪ٹھ  یِمن  نِشہِ  یہِ  فِدیہِ  رٹنہٕ  مۅکھہٕ  بوٚڈ  عذاب  نٲزِل۔  تُہُند  مشورٕہ  دراو  اتفاقاً  رُتُے  ییٚمہِ  مۅکھہٕ  توٚہۍ  سزا  نِشہِ  محفوظ  روٗدِو۔

Transliteration:
  Lawl<u>a</u> kit<u>a</u>bun mina All<u>a</u>hi sabaqa lamassakum feem<u>a</u> akha<u>th</u>tum AAa<u>tha</u>bun AAa<i><u>th</u></i>eem<b>un</b>


Athar:
  لہٰذا  یِکینژھاہ  مال  تۅہیہِ  حٲصل  چُھو  کوٚرمُت،  سُہ  کھیٚیِو  تِکیازِ  سُہ  چُھ  حلال  تہٕ  پاک۔  بیٚیہِ  روٗزِو  خُدایس  کھۅژان۔  ﴿جنگِ  بدر  برونٛہہ  یِم  ابتدٲئی  ہدایات  سورۂ  محمدس  منٛز  دِنہٕ  ٲسۍ  آمٕتۍ،  تِمن  منٛز  اوس  جنگی  قٍدیو  نِشہِ  فِدیہِ  وصول  کرنُک  اجازت  دِنہٕ  آمُت۔  البتہ  اوس  اتھ  سٍتۍ  یہِ  شرط  لگاونہٕ  آمُت  زِ  گۅڈٕ  گژِھہ  دشمن  سُند  طاقت  اصل  پٲٹھۍ  یُن  ختم  کرنہٕ  پتہٕ  گژِھہ  قٍدۍ  رٹنٕچ  فکر  یِنۍ  کرنہٕ،  اَمہِ  فرمانہٕ  مطٲبق  یِم  قٍدۍ  مسلمانَو  بَدرس  منٛز  گرفتار  کٔرۍ  تہٕ  پتہٕ  یُس  تِمن  نِشہِ  فدیہِ  وصول  کوٚرُکھ،  سُہ  اوس  اِجازتہٕ  مطٲبق  مگر  غلطی  سپٕز  یہِ  زِ،  دشمن  سُند  طاقت  ختم  کرنُک   یُس  شرط  مقدم  تھاونہٕ  اوس  آمُت  سُہ  پوٗرٕ  کرنہٕ  برونٛٹھے  لٔگۍ  مُسلمانن  دشمنن  قٲد  کرنس  تہٕ  مالِ  غنیمت  جمع  کرنس  کُن۔  یٔہے  کتھ  کٔر  خُداین  ناپسند،  تِکیازِ  اگر  یہِ  کرنہٕ  یِیہِ ہے  نہٕ  تہٕ  مُسلمان  کرہن  کفارن  ہُند  پیچھا،  تیٚلہِ  یِیہِ ہے  أتھۍ  موقعس  پٮ۪ٹھ  قریشن  ہُند  طاقت  پُھٹراونہٕ﴾  یقیناً  چُھ  اللہ  تعالیٰ  درگزر  کرن  وول  تہٕ  رحم  فرماون  وول۔

Mirwaiz:
  وۅنۍ  کھیٚیو  تمہِ  مںٛزٕ  یہِ  تۅہیہِ  حٲصِل  کوٚرو  تِمن  نِشہِ  فِدیہِ  پٲٹھۍ۔  حلال  طیب  زٲنِتھ،  بیٚیہِ  کھوٗژِو  اللہ  تعالیٰ  ہس۔  آیِندٕہ  مہ  کٔرِو  یِژھ  کٲم  زانہہ۔  پٔزۍ  پٲٹھۍ  اللہ  تعالیٰ  چُھ  مغفرت  کروُن،  رحم  کروُن،  گنہس  کٔرنو  بخشٲیش،  یہِ  گو  ومغفرت۔  مالِ  فِدیہِ  کوٚرنو  حلال  یہِ  گٔیہِ  رحمت۔

Transliteration:
  Fakuloo mimm<u>a</u> ghanimtum <u>h</u>al<u>a</u>lan <u>t</u>ayyiban wa<b>i</b>ttaqoo All<u>a</u>ha inna All<u>a</u>ha ghafoorun ra<u>h</u>eem<b>un</b>


Athar:
  اے  نبیؐ،  تۅہیہِ  لُکن  ہٕندِس  قبضس  منٛز  یِم  قٍدۍ  چِھ  تِمن  ؤنِو  زِ  اگر  خُدایس  پے  لوٚگ  زِ  تُہندِس  دِلس  منٛز  چُھ  کینٛہہ  خیر،  تیٚلہِ  دِیَو  سُہ  تۅہیہِ  تمہِ  کھۅتہٕ  تہِ  کھٔسِتھ  یِکینژھاہ  تۅہیہِ  ہیٚنہٕ  چُھو  آمُت  تہٕ  تُہندۍ  خطا  کرِ  معاف،  اللہ  تعالیٰ  چُھ  درگزر  کرن  وول  تہٕ  رحم  فرماون  وول۔

Mirwaiz:
  اے  پیغمبرٕہ  فرمٲوِو  تِمن  قیدین  یِم  تُہٕندِس  قبضس  منٛز  چھِ،  ہرگاہ  اللہ  تعالیٰ  تُہٕندین  دِلن  اندر  نیکی  تہٕ  رٕژر  وُچھہِ  اسلام  قبول  کرنس  اندر  تیٚلہِ  کریو  سُہ  تۅہیہِ  عطا  بہتر  مال  تمہِ  مالہٕ  کھۅتہٕ  یُس  تۅہیہِ  نِشہِ  وصول  کرنہٕ  آو  فِدیس  اندر،  بیٚیہِ  کرِ  تۅہیہِ  مغفرت۔  اللہ  تعالیٰ  چُھ  سٮ۪ٹھاہ  مغفرت  کروُن  رحم  کروُن۔

Transliteration:
  Y<u>a</u> ayyuh<u>a</u> a<b>l</b>nnabiyyu qul liman fee aydeekum mina alasr<u>a</u> in yaAAlami All<u>a</u>hu fee quloobikum khayran yutikum khayran mimm<u>a</u> okhi<u>th</u>a minkum wayaghfir lakum wa<b>A</b>ll<u>a</u>hu ghafoorun ra<u>h</u>eem<b>un</b>


Athar:
  البتہ  اگر  تِم  تۅہیہِ  سٍتۍ  خیانتُک  ارادٕہ  چِھ  تھاوان،  تیٚلہِ  چُھ  تِمو  امہِ  برونٛہہ  خُدایس  سٍتۍ  خیانت  کوٚرمُت،  چنانچہِ  دِیُت  خُداین  تمہِ کُے  سزا  تِمن  زِ  تِم  آے  تُہندِس  قابوَس  منٛز،  اللہ  تعالیٰ  چُھ  سورُے  زانان  بیٚیہِ  چُھ  حکمت  وول۔

Mirwaiz:
  ہرگاہ  تِہٕںٛز  خواہش  آسہِ  تۅہیہِ  دھوکہٕ  دیُن  اسلام  اننہٕ  سٍتۍ  یا  رسول  اللہؐ  سُہ  کینہہ  نٔو  کتھ  چھَنہٕ،  پس  بتحقیق  تِمو  چُھ  أزِکہ  برونٹھ  تہِ  خدایس  پننہِ  خیالہٕ  دھوکہ  دیُتمُت۔  مگر  خدایس  ہیٚکہِ  نہٕ  کانہہ  دھوکہ  دِتھ،  پس  موقعہ  دیُت  اللہ  تعالیٰ  ہن  تۅہیہِ  تِمن  انتقام  ہیٚنُک  برونٹھمہِ  لٹہِ،  اللہ  تعالیٰ  چھُ  زانن  وول،  تٔمِس  چھےٚ  خبر  خیانت  وول  کُس  چُھ۔  حِکمت  وول  پننہِ  حِکمت  سٍتی  کرِ  سُہ  بیٚیہِ  کانہہ  صورت  پٲدٕہ۔  ییٚمہِ  سٍتۍ  تِم  بیٚیہِ  گرفتار  سپدن۔

Transliteration:
  Wain yureedoo khiy<u>a</u>nataka faqad kh<u>a</u>noo All<u>a</u>ha min qablu faamkana minhum wa<b>A</b>ll<u>a</u>hu AAaleemun <u>h</u>akeem<b>un</b>


Athar:
  یِمو  لُکو  ایمان  قبول  کوٚر  تہٕ  ہجرت  کٔرٕکھ  تہٕ  اللہ  تعالیٰ  سٕنزِ  وَتہِ  منٛز  لڑٲوِکھ  پنٕنۍ  جان  تہٕ  پنٕنۍ  مال  خرچٲوِکھ،  تہٕ  یِمو  لُکو  ہجرت  کرن  والیٚن  جاے  دِژ،  بیٚیہِ  کوٚرُکھ  تِمن  مدد،  تِمے  چِھ  دراصل  اکھ أکۍ  سٕندۍ  ؤلی  ﴿مددگار﴾۔  روٗدۍ  تِم  لُکھ  یِمو  ایمان  اوٚن  مگر  ہجرت  کٔرِتھ  گٔے  نہٕ  ﴿دارُ الاسلامس  منٛز﴾  تیٚلہِ  چُھنہٕ  تۅہیہِ  یِمن  سٍتۍ  ولایتُک  ﴿مدد  کرنُک﴾  کانٛہہ  تعلق  یوٚت  تام  نہٕ  تِم  ہجرت  کٔرِتھ  یِن۔  ﴿وِلَایَت  لفظ  چُھ  عربی  زبٲنۍ  منٛز  حمایت،  نصرت،  مددگٲری،  ڈُکھِس  آسُن،  دوستی،  قرابت،  سرپرستی  تہٕ  أتھۍ  سٍتۍ  رَلہِ  وٕنیٚن  مفہومن  خٲطرٕ  وَننہٕ  یِوان۔  ییٚمہِ  آیت  کِس  سِیاقس  تہٕ  سَباقس  منٛز  چُھ  ٹاکارٕہ  پٲٹھۍ  مُراد  سُہ  رِشتہٕ  یُس  اکہِ  ریاستُک  پننیٚن  شہریَن  سٍتۍ،  تہٕ  شہرِین  ہُند  پننِس  ریاستس  سٍتۍ  تہٕ  شہرِین  درمیان  پانہٕ  وٲنۍ  چُھ  آسان۔  لہٰذا  چھےٚ  یہِ  آیت  دستوری  تہٕ  سیٲسی  ولایتس  اسلٲمی  ریاست  کیٚن  ارضی  حدون  تام  محدود  کران  تہٕ  یِمو  حدودَو  نِشہِ  یِم  مُسلمان  نیبر  چِھ  تِمن  چھےٚ  امہِ  مخصوص  رشتہٕ  نِشہِ  خٲرج  قرار  دِوان۔  امہِ  عدمِ  ولایتِکۍ  قانونی  نتیجہِ  چِھ  سٮ۪ٹھاہ  وسیع  یِہٕندۍ  تفصیلات  بیان  کرنُک  موقع  یتھ  جایہِ  چُھنہٕ﴾  آ،  اگر  تِم  دین کِس  معاملس  منٛز  تۅہیہِ  مدد  منگن  تیٚلہِ  چُھ  تِمن  مدد  کرُن  تۅہیہِ  پٮ۪ٹھ  فرض  مگر  کُنہِ  تِتھِس  قومس  خلاف  نہٕ  کینٛہہ  یَس  سٍتۍ  تۅہیہِ  معاہدٕہ  آسہِ  ﴿پیٹھِمِس  حصّس  منٛز  چِھ  دارُ  الاسلام  نِشہِ  نیبر  روزن  وٲلۍ  مسلمان   سیٲسی  ولایت  کہ  رشتہٕ  نِشہِ  خٲرج  قرار  دِنہٕ  آمٕتۍ۔  وۅنۍ  چھےٚ  یہِ  آیت  اَتھ  وضاحت  کران  زِ  امہِ  رشتہٕ  نِشہِ  خٲرج  سپدنہٕ  باوجود  چِھنہٕ  تِم   دینی  اخوّت کہ  رشتہٕ  نِشہِ  خٲرج  کینٛہہ۔  اگر  کُنہِ  جایہِ  یِمن  پٮ۪ٹھ  ظُلم  آسہِ  سپدان،  تہٕ  تِم  منگن  اسلٲمی  برداری  ہٕندِس  تعلق  کِس  بنیادس  پٮ۪ٹھ  دارُ  الاسلام  کِس  حکومتس  تہٕ  امہِ  کیٚن  باشندن  مدد،  تیٚلہِ  چُھ  تِہُند  فرض  زِ  پننیٚن  مظلوم  باین  کٔرِن  مدد۔  مگر  امہِ  پتہٕ  چُھ  مزید  وضاحت  کٔرِتھ  فرماونہٕ  آمُت  زِ  یِمن  دینی  باین  ہٕندِ  مددُک  فریضہٕ  یِیہِ  نہٕ  اَنہِ  کھلہِ  انجام  دِنہٕ،  بلکہ  یِیہِ  بینُ  الاقوٲمی  ذِمہ دٲرِیَن  تہٕ  اخلٲقی  حدودن  ہُند  پاس  و  لحاظ  تھٲوِتھٕے  انجام  دِنہٕ۔  اگر  ظُلم  کرن  وٲلِس  قومس  سٍتۍ  دارُ الاسلامٕکۍ  معاندانہٕ  تعلقات  آسن،  تیٚلہِ  یِیہِ  نہٕ  اتھ  صوٗرتس  منٛز  مظلوم  مُسلمانن  کانٛہہ  تِیُتھ  مدد  کرنہٕ  یُس  معاہدن  ہٕنزن  اخلٲقی  ذمہ  دٲرِین  خلاف  آسہِ﴾  یِکینژھاہ  توٚہۍ  کران  چِھو  اللہ  تعالیٰ  چُھ  تتھ  وُچھان۔

Mirwaiz:
  پٔزۍ  پٲٹھۍ  یِمو  لوٗکو  ایمان  اوٚن  بیٚیہِ  یِمو  ہجرت  تہِ  کٔر  پنُن  وطن  مکہ  شریف  ترووُکھ  دین  کہ  محبتہٕ۔  بیٚیہِ  یِمو  جہاد  کوٚر  مال  وجان  سٍتۍ  خداے  سٕنٛزِ  وتہِ  اندر  تِمن  صحابہٕ  صٲبن  چھِ  ونان  مہاجِر،  بیٚیہِ  یِمو  لوٗکو  تِمن  مہاجِرن  پننِس  شہرس  اندر  جاے  دِژ  بیٚیہِ  مدد  کوٚر  تِمن  چھِ  ونان  انصار۔  مدینہ  منورٕکۍ  صحابہٕ  صٲب،  تِم  چھِ  پانہٕ  وٲنۍ  اکھ  أکسٕندۍ  دوست  تہٕ  وٲرِث،  بیٚیہِ  یِمو  لوٗکو  ایمان  أنِتھ  ہجرت  کٔرنہٕ  تِمن  چُھنہٕ  تۅہیہِ  سٍتۍ  دوستی  ہُند  کانہہ  تعلق  نہ  وراثتُک۔  یوٚتانۍ  نہٕ  تِم  ہجرت  کرن  تیٚلہِ  چھِ  تِم  تہِ  تتھ  حُکمس  اندر  دٲخِل،  ہرگاہ  تِم  تۅہیہِ  نِشہِ  دین  چہِ  کُنہِ  کامہِ  اندر  مدد  ژھانڈن۔  یعنی  کٲفرن  سٍتۍ  جہاد  کرنس  اندر  تۅہیہِ  پزِ  تِمن  تتھ  اندر  مدد  کرُن،  مگر  گژھیکھ  نہٕ  مدد  کرُن۔  ییٚلہِ  تِمن  مُقابلہٕ  آسہِ  کرُن  تِمن  لوٗکن  سٍتۍ  یِمن  تہٕ  ٹۅہیہِ  پانہٕ  وٲنۍ  کینہہ  معاہدٕہ  آسہِ،  اللہ  تعالیٰ  چُھ  تُہٕںٛزٕ  سارے  کامہِ  وُچھان۔

Transliteration:
  Inna alla<u>th</u>eena <u>a</u>manoo wah<u>a</u>jaroo waj<u>a</u>hadoo biamw<u>a</u>lihim waanfusihim fee sabeeli All<u>a</u>hi wa<b>a</b>lla<u>th</u>eena <u>a</u>waw wana<u>s</u>aroo ol<u>a</u>ika baAA<u>d</u>uhum awliy<u>a</u>o baAA<u>d</u>in wa<b>a</b>lla<u>th</u>eena <u>a</u>manoo walam yuh<u>a</u>jiroo m<u>a</u> lakum min wal<u>a</u>yatihim min shayin <u>h</u>att<u>a</u> yuh<u>a</u>jiroo waini istan<u>s</u>arookum fee a<b>l</b>ddeeni faAAalaykumu a<b>l</b>nna<u>s</u>ru ill<u>a</u> AAal<u>a</u> qawmin baynakum wabaynahum meeth<u>a</u>qun wa<b>A</b>ll<u>a</u>hu bim<u>a</u> taAAmaloona ba<u>s</u>eer<b>un</b>


Athar:
  یِم  لُکھ  منکرِ  حق  چِھ،  تِم  چِھ  اکھ  أکۍ  سٕنز  حمایت  کران،  اگر  توٚہۍ  یہِ  کٔرِو  نہٕ  تیٚلہِ  سپدِ  زمینس  اندر  فتنہٕ  تہٕ  بوٚڈ  فساد  پٲدٕ۔  ﴿یعنی  اگر  دارُ  الاسلامٕکۍ  مُسلمان  اکھ  أکۍ  سٕندۍ  ؤلی  بنَن  نہٕ،  تہٕ  اگر  ہجرت  کٔرِتھ  دارُ  السلامس  منٛز  نَہ  یِنہٕ  وٲلیٚن  تہٕ  دارُ  الکفرس  منٛز  روزن  والیٚن  مُسلمانن  دارُ  السلامٕکۍ  مُسلمان  پننہِ  سیٲسۍ  ولایت  نِشہِ  خٲرج  سمجھن  نہٕ،  تہٕ  اگر  نیٚبرِمیٚن  مُسلمانن  ہٕندِس  مدد  منگنس  پٮ۪ٹھ  تِمن  مدد  یِیہِ  نہٕ  کرنہٕ،  تہٕ  اگر  سٍتۍ  سٍتۍ  تَمہِ  قانونٕچ  پابندی  تہِ  یِیہِ  نہٕ  کرنہٕ  زِ  یتھ  قومَس  سٍتۍ  اسلٲمی  ریاستُک  معاہدٕہ  آسہِ  تَتھ  خلاف  یِیہِ  نہٕ  مسلمانن  مدد  کرنہٕ،  تہٕ  اگر  مسلمان  کرن  نہٕ  کٲفرن  سٍتۍ  موالاتُک  تعلق  ختم،  تیٚلہِ  گژِھہ  زمینس  پٮ۪ٹھ  بوٚڈ  فتنہٕ  تہٕ  فساد  برپا۔﴾

Mirwaiz:
  کٲفر  یِم  چھِ  تِم  تہِ  چھِ  أڈۍ  اڈین  ہٕںدۍ  دوست  وٲرِث،  ہرگاہ  توٚہۍ  یتھ  حُکمس  پٮ۪ٹھ  عمل  کٔرِونہٕ  یعنی  مسلمان  مسلمان  پانہٕ  وٲنۍ  اکھ  أکسُند  مُمِد  تہٕ  مددگار  بٔنِو  نہٕ  تیٚلہِ  وۅتھہِ  مُلکس  اندر  فتنہٕ،  بیٚیہِ  وۅتھہِ  بوڈ  فساد۔

Transliteration:
  Wa<b>a</b>lla<u>th</u>eena kafaroo baAA<u>d</u>uhum awliy<u>a</u>o baAA<u>d</u>in ill<u>a</u> tafAAaloohu takun fitnatun fee alar<u>d</u>i wafas<u>a</u>dun kabeer<b>un</b>


Athar:
  یِمو  لُکو  ایمان  اوٚن  تہٕ  یِمو  اللہ  تعالیٰ  سٕنزِ  وَتہِ  منٛز  گھربار  ترٲوۍ  تہٕ  جد و جہد  کٔرٕکھ۔  تہٕ  یِمو  پناہ  دِیُت  تہٕ  مدد  کوٚرُکھ،  تِمَے  چِھ  پٔزۍ  مومن  تِہندِ  خٲطرٕ  چُھ  خطاہو  نِشہِ  درگزر  تہٕ  بہترین  رزق۔

Mirwaiz:
  بیٚیہِ  یِمو  لوٗکو  ایمان  أنِتھ  ہجرت  کٔربیٚیہِ  خداے  سٕنٛزِ  وتہِ  اندر  جہاد  کوٚر۔  بیٚیہِ  یِمو  مہاجِرن  جاے  دِژ  بیٚیہِ  اِمداد  کوٚر  یِم  سٲرِی  مہاجِر  تہٕ  انصار  چھِ  پٔزۍ  پٲٹھۍ  مسلمان،  تِہٕںٛدی  خٲطرٕ  چُھ  بوٚڈ  مغفرت  ٲخرتس  منٛز  بیٚیہِ  باعزت  روزی  جنتس  منٛز۔

Transliteration:
  Wa<b>a</b>lla<u>th</u>eena <u>a</u>manoo wah<u>a</u>jaroo waj<u>a</u>hadoo fee sabeeli All<u>a</u>hi wa<b>a</b>lla<u>th</u>eena <u>a</u>waw wana<u>s</u>aroo ol<u>a</u>ika humu almuminoona <u>h</u>aqqan lahum maghfiratun warizqun kareem<b>un</b>


Athar:
  تہٕ  یِمو  لُکو  پتہٕ  اوٚن  ایمان  تہٕ  آے  ہجرت  کٔرِتھ،  تہٕ  تۅہیہِ  سٍتۍ  رٔلِتھ  لٔگۍ  جد و جہد  کرنہِ،  تِم  تہِ  چِھ  تۅہی  منٛز  شٲمل،  اللہ  تعالیٰ  سٕنزِ  کتابہِ  منٛز  چِھ  خونُک  رشتہٕ  تھاون  وٲلۍ  اکھ أکۍ  سٕندۍ  زیادہ  حقدار۔  یعنی  وراثت  سپدِ  نہٕ  اسلٲمی  برادری  ہِندِس  بنیادس  پٮ۪ٹھ  بلکہ  سپدِ  رشتہٕ  دٲری  ہٕندِس  بنیادس  پٮ۪ٹھ  تقسیم۔  تہٕ  امہِ  حُکمٕچ  تشریح  چُھ  نبی  صلی  اللہ  علیہ و سلمن  ہُند  یہِ  حکم  کران  زِ  صرف  آسن  مسلمان  رشتہٕ  دارٕے  اکھ أکۍ  سٕندۍ  وٲرث۔  مُسلمان  آسہِ  نہٕ  کٲنٛسہِ  کٲفرٕ  سُند  یا  کٲفر  آسہِ  نہٕ  کٲنٛسہِ  مُسلمان  سُند  وٲرث  کینٛہہ﴾  یقیناً  چُھ  اللہ  تعالیٰ  پرٛتھ  چیزس  زانان۔

Mirwaiz:
  بیٚیہِ  تِم  لوٗکھ  یِمو  ہجرت  نبوّیہ  پتہٕ  ایمان  اوٚن،  توپتہٕ  ہجرت  کٔربیٚیہِ  تۅہیہِ  سٍتۍ  شٲمِل  روزِتھ  کٲفرن  سٍتۍ  جہاد  کوٚر،  تِم  لوٗکھ  تہِ  چھِ  توٚہِی  أندرٕہ،  یِم  رشتہٕ  دار  چھِ  مہاجرن  سابقینن  ہٕنٛدۍ  تِم  چھِ  زیادٕہ  حقدار  اکھ  أکِس  غٲر  رشتہٕ  دارن  نسبت،  خداے  سٕندِ  حکمہٕ  موجوب،  پٔزۍ  پٲٹھۍ  اللہ  تعالیٰ  چُھ  پرٛتھ  چیزاہ  زانہٕ وُن،  تمِی  چُھ  پرٛتھ  وقتہٕ  کہ  مصلحت  موجوب  احکام  مُقرر  کران۔

Transliteration:
  Wa<b>a</b>lla<u>th</u>eena <u>a</u>manoo min baAAdu wah<u>a</u>jaroo waj<u>a</u>hadoo maAAakum faol<u>a</u>ika minkum waoloo alar<u>ha</u>mi baAA<u>d</u>uhum awl<u>a</u> bibaAA<u>d</u>in fee kit<u>a</u>bi All<u>a</u>hi inna All<u>a</u>ha bikulli shayin AAaleem<b>un</b>


Athar:
  اعلانِ  برات  ﴿قطعِ  تعلق﴾  چُھ  اللہ  تعالیٰ  سٕندِ  طرفہٕ  تہٕ  تٔمۍ  سٕندِس  رسول  ﴿صلی  اللہ  علیہ  وسلمن﴾  ہٕندِ  طرفہٕ  تِمن  مُشرکن  یِمن  سٍتۍ  تۅہیہِ  معاہدٕہ  ٲسِو  کٔرِمٕتۍ۔  ﴿یِم  آیات  ٲسۍ  رکوع  5  کِس  آخرس  تام  9ھ  منٛز  تمہِ  وقتہٕ  نٲزِل  سپدیمٕتۍ  ییٚلہِ  نبی  صلی  اللہ  علیہ و سلمو  حضرت  ابوبکر  صدیق  رضی  اللہ  تعالیٰ  عنہ  حج  خٲطرٕ  روانہٕ  ٲسۍ  کٔرِمٕتۍ۔  تِمن  پتہٕ  ییٚلہِ  یِم  آیات  نٲزِل  سپٕدۍ،  حضورؐ  چِھ  حضرت  علی  رضی  اللہ  تعالیٰ  عنہ  ہَس  سوزان  تاکہ  حاجن  ہٕندِس  عام  مجمس  منٛز  بوزناون  یِم،  تہٕ  پتہٕ  کرن  یِمن  ژۅن  کتَھن  ہُند  اعلان:  ﴿1﴾  تِیُتھ  کانٛہہ  شخص  اَژِ  نہٕ  جنتس  یُس  دینِ  اسلام  قبول  کرنہٕ  نِشہِ  انکار  کرِ  ﴿2﴾  ییٚمہِ  ؤرِیہِ  پتہٕ  گژِھہ  نہٕ  کانٛہہ  مُشرک  حج  خٲطرٕ  یُن  ﴿3﴾  بیتُ  اللہ  ہس  أندۍ  أندۍ  ننگے  طواف  کرُن  چُھ  ممنوع  ﴿4﴾  یِمن  لُکن  سٍتۍ  رسول  اللہ  صلی  اللہ  علیہ و سلمن  ہُند  معاہدہ  باقی  چُھ،  یعنی  یِم  عہد  پُھٹراونٕکۍ  مُرتکب  چِھنہٕ  گمٕتۍ،  تِمن  سٍتۍ  ییہِ  معاہدہ  کِس  وقتس  تام  وفا  کرنہٕ۔  حضور  صلی  اللہ  علیہ و سلمن  ہٕندِ  امہِ  ہدایتہٕ  مطٲبق  چِھ  حضرت  علی  رضی  اللہ  تعالیٰ  عنہ  10  ذی  الحجہ  یہِ  اعلان  کران۔  روٗد  وۅنۍ  معاہدن  ہُند  تعلق۔  سورۂ  انفال  آیت  نمبر  58  ہَس  منٛز  آو  پتھ  کُن  فرماونہٕ  زِ  ییٚلہِ  تۅہیہِ  کُنہِ  قومہٕ  طرفہٕ  خیانت  ﴿عہد  شکنی  تہٕ  غدٲری﴾  ہُند  اندیشہٕ  آسہِ،  تیٚلہِ  چھٔکِو  علی  الاعلان  تٔمۍ  سُند  مُعاہدٕہ  تس  کُن  تہٕ  سُہ  کٔرِیوٗن  خبردار  زِ  وۅنۍ  چُھنہٕ  چون  تہٕ  سون  کانٛہہ  معاہدٕہ  باقی۔  اَمی  اخلاق  کہ  ضٲبطہ  مطٲبق  آو  معاہدن  ہٕنزِ  منسوخی  ہُند  یہِ  عام  اعلان  تِمن  قبیلن  خلاف  کرنہٕ  یِم  عہد  و  پیمان  باوجود  ٲسۍ  ہمیشہ  اسلامس  خلاف  سٲزشہِ  کران  روزان،  تہٕ  ییٚلہِ  تِمن  موقع  اوس  یِوان  تمہِ  ساعتہٕ  ٲسۍ  عہدُک  پاس  بالاے  طاق  تھٲوِتھ  دشمنی  پٮ۪ٹھ  کھڑا  سپدان۔  امہِ  اعلان  پتہٕ  روٗد  نہٕ  عربہٕ  کیٚن  مُشرِکن  امہِ  ورٲے  کانٛہہ  چارہ  زِ  یا  گژھن  تِم  لڑنس  پٮ۪ٹھ  تیار  سپدٕنۍ  تہٕ  اسلٲمی  طاقتس  سٍتۍ  ٹکرٲوِتھ  گژھن  صفحۂ  ہستی  پٮ۪ٹھہٕ  مِٹٕنۍ،  یا  گژھن  ملک  ترٲوِتھ  نیرٕنۍ  نَتہٕ  گژھن  اسلام  قبول  کٔرِتھ  پنُن  پان  تہٕ  پنُن  علاقہٕ  تتھ  نظم  و  ضبطس  پُشراوٕنۍ،  ییٚمۍ  مٕلکُک  واریاہ  حصہٕ  چُھ  گۅڈے  اسلٲمی  حکومتس  تابع  بنوومُت﴾

Mirwaiz:
  یتھ  سورہ  شریفس  چُھنہٕ  بسم  اللہ  پرنہٕ  یِوان  کینہہ  تہِ،  کیازِ  بسم  اللہ  چُھنہٕ  نٲزِل  سپُدمُت  اتھ  سٍتۍ۔  یۅسہٕ  عبارتھاہ  قرآنِ  مجیدٕ  کِس  حاشیس  پٮ۪ٹھ  لیٚکھنہٕ  آمٕژ  چھےٚ  سۅ  چھےٚ  فرضی  تمیُک  پرُن  چُھنہٕ  ضروٗری،  یہِ  چُھ  خدایس  تہٕ  تِہٕںدِس  پیغمبرٕ  سٕندِ  طرفہٕ  تمہِ  معاہدٕچ  دست  بردٲری  یُس  تۅہیہِ  مُشرکن  سٍتۍ  کوٚرمُت  اوسُو،  یتھ  صلح  حد  یبیہ  ونان  چھِ۔  حضرتِ  رسولِ  کریم  صلی  اللہ  علیہ  و سلم  آے  ﴿6﴾  ہِجریس  منٛز  عمرٕ  کرنہٕ  خٲطرٕ،  ییٚلہِ  تِم  بمُقام  حُدیبیہ  وٲتۍ۔  کٲفرو  دِتُہکھ  نہٕ  مکہ  شریفس  منٛز  اژنہٕ۔  چنانچہِ  اتھ  مُقامس  پٮ۪ٹھ  سپُد  کٲفرن  سٍتۍ  صلح۔  امہِ  معاہدٕہ  صلحُک  مُدت  آو  تھاونہٕ  داہ  ؤری۔  مکہ  شریفس  منٛز  یِم  بیٚیہِ  قبیلہٕ  روزان  ٲسۍ  تِمن  متعلق  سپُد  یہِ  فٲصلہٕ  کہ  یِمو  قبیلو  أندرٕ  یس  خۅش  کرِ  سُہ  روزِ  نبی  کریمس  سٍتۍ۔  یس  خۅش  کرِ  سُہ  روزِ  مکہ  کیٚن  قریشن  سٍتۍ۔  چنانچہِ  بنی  خزاعہ  روٗدۍ  نبی  کریمس  سٍتۍ  صلی  اللہ  علیہ  و سلم۔  بنی  بکر  روٗدۍ  قریشن  سٍتۍ۔  أکِس  ؤریس  تام  روٗد  یہِ  صلح  قٲیم  مگر  دۅیمہِ  ؤریہِ  ﴿17﴾،  ﴿18﴾  ریٚتھ  آسہن  گٔمٕتۍ  صلحہٕ  پٮ۪ٹھہٕ  کہ  بنی  بکرن  یُس  قریشن  سٍتۍ  رٔلِتھ  اوس  کوٚر  رٲتھ  کیُت  اکھ  حملہٕ  بنی  خزاعس  پٮ۪ٹھ  یُس  نبی  کریم  صلی  اللہ  علیہ  و سلمس  سٍتۍ  رٔلِتھ  اوس۔  تِمو  دیُت  امیُک  اطلاع  نبی  کریمس  صلی  اللہ  علیہ  و سلم۔  چنانچہ  تِمو  ہیٚژ  تیٲرِی  کرٕنۍ  قریشن  سٍتۍ  جنگ  کرنٕچ،  ﴿8﴾  ہجریس  اندر  کوٚرُکھ  فتحِ  مکہ۔  اللہ  تعالیٰ  ہن  کوٚر  اعلان  کہ  حُدیبیس  اندر  یُس  صلح  کرنہٕ  آمُت  اوس  تمہِ  ںِشہِ  چُھ  خدا  بیٚیہِ  تِہُند  پیغمبر  دستِ  بردار  سپدان۔  سُہ  صلح  پُھٹروو  قریشو۔  لہٰذا  چَھنہٕ  وۅنۍ  کُنہِ  جایہِ  کٲفرن  ہٕندِ  خٲطرٕ  امن  و  امانٕچ  صورت۔

Transliteration:
  Bar<u>a</u>atun mina All<u>a</u>hi warasoolihi il<u>a</u> alla<u>th</u>eena AA<u>a</u>hadtum mina almushrikeen<b>a</b>


Athar:
  لہٰذا  پِھیرِو  تھوٗرِو  توٚہۍ  لُکھ  بیٚیہِ  ژۅن  ریٚتن  مٕلکس  منٛز  تہٕ  زٲنِتھ  تھٲوِو  زِ  توٚہۍ  چِھو  نہٕ  خُدایس  عٲجز  کرن  وٲلۍ  کینٛہہ،  بیٚیہِ  یہِ  زِ  اللہ  تعالیٰ  چُھ  تِمن  رُسوا  کرن  وول  یِم  حقس  انکار  چِھ  کران۔

Mirwaiz:
  پس  پھِیرِو  یتھ  مُلکس  اندر  ژۅن  ریٚتن  خۅف  تہٕ  خطرٕ  ہ  ورٲے۔  تِم  ژور  ریتھ  گٔے  ذیقعدہ،  ذی  الحجہ،  محرم  تہٕ  رجب،  بیٚیہِ  زٲنِو  کہ  توٚہۍ  ہیٚکِیون  نہٕ  اللہ  تعالیٰ  عٲجِز  کٔرِتھ۔  توٚہۍ  کیاہ  نیرِو  تِہٕندِ  قبضہٕ  منٛزٕ  نیٚبر،  بیٚیہِ  زٲنِو  یہِ  کتھ  تہِ  کہ  اللہ  تعالیٰ  چُھ  کٲفرن  رُسوا  کروُن  دنیا  وٲخرتس  اندر  عذابس  گرفتار  کرنہٕ  سٍتۍ۔

Transliteration:
  Fasee<u>h</u>oo fee alar<u>d</u>i arbaAAata ashhurin wa<b>i</b>AAlamoo annakum ghayru muAAjizee All<u>a</u>hi waanna All<u>a</u>ha mukhzee alk<u>a</u>fireen<b>a</b>


Athar:
  اطلاعِ  عام  چُھ  اللہ  تعالیٰ  تہٕ  تٔمۍ  سٕندِس  رسول  ﴿صلی  اللہ  علیہ و سلمن﴾  ہٕندِ  طرفہٕ  حجِ  اکبر کہ  دۅہ  تمام  لُکن  خٲطرٕ  زِ  اللہ  تعالیٰ  چُھ  مُشرکو  نِشہِ  بَری  الذّمہ  تہٕ  تٔمۍ  سُند  رسولؐ  تہٕ  ﴿حجِ  اکبرُک  لفظ  چُھ  حج  اصغر کِس  مقابلس  منٛز۔  اہلِ  عرب  ٲسۍ  عمرہ ہَس  لۅکٹ  حج  ونان۔  اتھ  مقابلہٕ  یُس  حج  ذی  الحجہ  کیٚن  مقرر  تٲریخن  منٛز  سپدان  چُھ،  تتھ  چِھ  حجِ  اکبر  ونان﴾  وۅنۍ  اگر  توٚہۍ  لُکھ  توبہٕ  کٔرِو،  تیٚلہِ  چُھ  تُہٕندی  خٲطرٕ  بہتر،  تہٕ  اگر  بُتھ  چِھو  پِھران  تیٚلہِ  زٲنِو  ٹھیک  پٲٹھۍ  زِ  توٚہۍ  چِھو  نہٕ  اللہ  تعالیٰ  عٲجز  کرن  وٲلۍ  تہٕ  اے  نبیؐ،  انکار  کرن  وٲلۍ  بوزنٲوِیوٗکھ  سخت  عذابٕچ  خۅش  خبر۔

Mirwaiz:
  بیٚیہِ  چُھ  اعلانِ  عام  یِوان  کرنہٕ  خدایس  تہٕ  تِہٕندِس  پیغمبر  سٕندِ  طرفہٕ  بٔڈِ  حجہ  کہ  دۅہہ،  ییٚمہِ  کُے  زِ  اللہ  تعالیٰ  تہٕ  تِہُند  پیغمبر  چُھ  بالکل  الگ  تِمن  مُشرِکن  نِشہِ  یِمو  پانہٕ  سُہ  عہد  پُھٹرو  یُس  حُدیبیس  منٛز  کرنہٕ  اوس  آمُت۔  مگر  باوجودآن  چُھنہٕ  وننہٕ  یِوان  تِمن  کہ،  وۅنۍ  ہرگاہ  توٚہۍ  کُفرٕ  نِشہِ  توبہٕ  کٔرِو  تہٕ  باز  یِیو،  تہِ  چُھ  بہتر  تُہٕندِ  خٲطرٕ  دۅشوٕنۍ  جہانن  اندر۔  دنیاہس  اندر  بٔچِو  قتلہٕ  نِشہِ  ٲخرتس  اندر  بٔچِو  عذاب  ںِشہِ،  ہرگاہ  توٚہۍ  اسلام  نِشہِ  اعراض  کٔرِو  پس  زٲنِو  توٚہۍ  کہ  ہرگِز  ہیٚکِیُون  نہٕ  توٚہۍ  پسرٕ  أنِتھ  تہٕ  عٲجِز  کٔرِتھ  اللہ  تعالیٰ  کُنہِ  طرفس  کُن  ژلنہٕ  سٍتۍ  تہٕ  کھٔٹِتھ  روزنہٕ  سٍتۍ  یا  بیٚیہِ  کُنہِ  چیزٕ  سٍتۍ۔  بوزٕ  نٲوِیوکھ  توٚہۍ  کٲفر  دردناک  عذابٕچ  خبر  ییٚمہِ  نِشہِ  نہٕ  یِم  بٔچِتھٕے  ہیٚکن  کُنہِ۔

Transliteration:
  Waa<u>tha</u>nun mina All<u>a</u>hi warasoolihi il<u>a</u> a<b>l</b>nn<u>a</u>si yawma al<u>h</u>ajji alakbari anna All<u>a</u>ha bareeon mina almushrikeena warasooluhu fain tubtum fahuwa khayrun lakum wain tawallaytum fa<b>i</b>AAlamoo annakum ghayru muAAjizee All<u>a</u>hi wabashshiri alla<u>th</u>eena kafaroo biAAa<u>tha</u>bin aleem<b>in</b>


Athar:
  تِمَو  مشرکو  ورٲے  یِمن  سٍتۍ  تۅہیہِ  معاہدٕہ  کٔرِو  پتہٕ  کٔر  نہٕ  تِمو  پنُن  عہد  پوٗرٕ  کرنس  منٛز  تۅہیہِ  سٍتۍ  کانٛہہ  کمی  تہٕ  نہ  کوٚرُکھ  تۅہیہِ  خلاف  کٲنٛسہِ  مدد،  تیٚلہِ  کٔرِو  توٚہۍ  تہِ  یِتھیٚن  لُکن  سٍتۍ  معاہدہ  کِس  وقتس  تام  وفا  تِکیازِ  اللہ  تعالیٰ  چُھ  متقی  لُکنٕے  پسند  کران۔

Mirwaiz:
  مگر  پُھٹنہٕ  تِہُند  یہِ  عہد  تِمن  کٲفرن  ہٕنٛد  حقہٕ  یِمو  تۅہیہِ  سٍتۍ  معاہدٕ  کوٚرمُت  چُھ۔  توپتہٕ  آسیٚکھ  نہٕ  کُنہِ  چیزس  منٛز  تۅہیہِ  نسبت  عہد  پورٕ  کرنس  منٛز  کمی  کٔر  مٕژ،  بیٚیہِ  آسیٚکھنہٕ  کٲنسہِ  أکِس  تُہٕندِس  دُشمنو  أندرٕ  تۅہیہِ  مقابلہٕ  مدد  کوٚرمُت،  تِمن  سٍتۍ  کٔرِو  تِہُند  معاہدٕ  ہ  پوٗرٕ  یتھ  مُدتس  تانۍ  تِمن  سٍتۍ  مُقرر  کرنہٕ  آمُت  آسہِ  یعنی  تِم  چھِ  بدستور  امنس  اندر۔  تِم  گٔے  بنی  خمرہ  بنی  مُدَلج۔  یِم  زٕہ  قبیلہٕ  ٲسۍ  بنی  کنانس  اندر  یِمو  نبی  کریم  صلی  اللہ  علیہ  وسلمن  سٍتۍ  معاہدٕہ  کوٚرمُت  اوس  تِہٕندِس  معاہدس  ٲسۍ  باقٕی  وُنہِ  نو  ریٚتھ۔  یِمو  ٲسۍ  نہٕ  عہد  شِکنی  کٔرمٕژ  کینہہ  تہِ۔  لہٰذا  رُود  یِہُند  معاہدٕہ  باقٕی  بدستور،  پٔزۍ  پٲٹھۍ  اللہ  تعالیٰ  چُھ  بدعہدی  نِشہِ  پرہیز  کروٕنین  دوست  تھاوان۔

Transliteration:
  Ill<u>a</u> alla<u>th</u>eena AA<u>a</u>hadtum mina almushrikeena thumma lam yanqu<u>s</u>ookum shayan walam yu<i><u>th</u></i><u>a</u>hiroo AAalaykum a<u>h</u>adan faatimmoo ilayhim AAahdahum il<u>a</u> muddatihim inna All<u>a</u>ha yu<u>h</u>ibbu almuttaqeen<b>a</b>


Athar:
  لہٰذا  ییٚلہِ  حرام  ریٚتھ  نیرن  ﴿یتھ  جایہِ  چُھ  حرام  ریٚتَو  نِشہِ  مُراد  تِم  ژور  ریٚتھ  یِمن  ہٕنز  مہلت  مُشرِکن  ٲس  دِنہٕ  آمٕژ۔  چونکہ  اتھ  مہلت  کِس  وقتس  منٛز  اوسنہٕ  مُسلمانن  خٲطرٕ  جٲیز  زِ  مُشرکن  پٮ۪ٹھ  کرہن  حملہٕ،  امہِ  موجوب  چُھ  یِمن  ریتن  حرام  ریٚتھ  وَننہٕ  آمُت﴾  تیٚلہِ  کٔرِیوٗکھ  مُشرک  قتل  ییٚتہِ  لٔبِیوٗکھ  تَتہِ،  تہٕ  تِم  رٔٹیوٗکھ  تہٕ  گھیراو  کٔرِیوٗکھ۔  تہٕ  پرٛتھ  زاگس  پٮ۪ٹھ  بِہِو  تِمن  خبر  ہیٚنہٕ  خٲطرٕ  پتہٕ  اگر  تِم  توبہٕ  کرن  بیٚیہِ  کرن  نماز  قٲیم  تہٕ  زکوٰۃ  دِن  تیٚلہِ  ترٲویوٗکھ  یلہٕ  ﴿یعنی  محض  گژِھہ  نہٕ  کفر  و  شرک  نِشہِ  توبہٕ  کرنس  پٮ۪ٹھ  معاملہٕ  ختم،  بلکہ  آسہِ  تِمن  نماز  قٲیِم  کرٕنۍ  بیٚیہِ  زکوٰۃ  دِنۍ،  نَتہٕ  یِیہِ  نہٕ  یہِ  ماننہٕ  زِ  کُفر  ترٲوِتھ  چُھ  تِمو  اسلام  قبول  کوٚرمُت﴾  اللہ  تعالیٰ  چُھ  درگُزر  کرن  وول  تہٕ  رحم  فرماون  وول۔

Mirwaiz:
  پس  ییٚلہِ  گُذرن  تعظیم  وٲلۍ  ریت،  پس  مٲرِیوکھ  مُشرک  ییٚتہِ  پینوٕ  تہٕ  تتہِ،  گرفتار  کٔرِتھ  تھٲوِیوکھ  قٲد،  پتھ  رٔٹِیوکھ  تِم  خانہ  کعبس  طواف  کرنہٕ  نِشہِ،  زاگِنہٕ  روٗزِو  تِمن  پرتھ  موقعس  تہٕ  زاگن  جایہِ  پٮ۪ٹھ،  توپتہٕ  ہرگاہ  تِم  توبہٕ  کرن  کُفرٕ  نِشہِ  بیٚیہِ  ہیٚن  کرنہِ  اسلامچہِ  کامہِ،  مثلاً  نٮ۪ماز  پرن  بیٚیہِ  دِنۍ  زکوٰۃ۔  ،  پتھ  ﴿پس﴾ ترٲوِو  ییٚلہٕ  یِہٕنٛز  وتھ۔  دِیوٗکھ  پکنہٕ  اورٕ  یور،  پٔزۍ  پٲٹھۍ  اللہ  تعالیٰ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔  

Transliteration:
  Fai<u>tha</u> insalakha alashhuru al<u>h</u>urumu fa<b>o</b>qtuloo almushrikeena <u>h</u>aythu wajadtumoohum wakhu<u>th</u>oohum wa<b>o</b><u>hs</u>uroohum wa<b>o</b>qAAudoo lahum kulla mar<u>s</u>adin fain t<u>a</u>boo waaq<u>a</u>moo a<b>l</b><u>ss</u>al<u>a</u>ta wa<u>a</u>tawoo a<b>l</b>zzak<u>a</u>ta fakhalloo sabeelahum inna All<u>a</u>ha ghafoorun ra<u>h</u>eem<b>un</b>


Athar:
  تہٕ  اگر  مُشرِکو  منٛز  کانٛہہ  شخص  پناہ  منگِتھ  تۅہیہِ  نِشہِ  یُن  ییژِھہ  ﴿تاکہ  اللہ  تعالیٰ  سُند  کلام  بوزِ﴾  تیٚلہِ  دِیِو  تس  ﴿پناہ  یوٚت  تام  سُہ  اللہ  تعالیٰ  سُند  کلام  بوزِ،  پتہٕ  واتنٲوِیوٗن  سُہ  تٔمۍ  سٕندِس  ﴿پناہ  گاہس﴾  تام،  یہِ  گژِھہ  امہِ  موجوب  کرُن  زِ  یِم  لُکھ  چِھنہٕ  علم  تھاوان۔

Mirwaiz:
  بیٚیہِ  ہرگاہ  مُشرِکو  أندرٕ  کانہہ  تۅہیہِ  پناہ  منگہِ  تۅہیہِ  سٍتۍ  مُلاقات  یٚیژِھہ  کرُن۔  توٚہۍ  دِیو  تس  پناہ  تہٕ  اجازت،  تااینکہ  تۅہیہِ  نِش  یِتھ  بوزِ  سُہ  کلامِ  خدا۔  ممکن  چُھ  تمیُک  پیٚیہِ  تس  پٮ۪ٹھ  کانہہ  اثر،  توپتہٕ  واتنٲوِیون  سُہ  پناہ  تہٕ  امنٕچہِ  جایہِ۔  تٔمِس  دِیُون  سٍتۍ  حفاظت  خٲطرٕ  پنُن  کانہہ  شخصاہ۔  یۅتانۍ  سُہ  پننِس  جماعتس  نِشہِ  واتہِ،  یہِ  گژِھہ  امی  خٲطرٕ  کرُن  کہ  تِم  چھِ  بے  خبر  اسلام  کیو  احکامو  ںِشہِ  ممکن  چُھ  ہرگاہ  توٚہۍ  تس  دِیِو  پانس  نِشہِ  یِنہٕ  سُہ  بوزیو  تۅہیہِ  نِشہِ  اسلامچہِ  کتھہٕ  ییٚمہِ  سٍتۍ  مُتٲثر  سپدِتھ  بیین  نِش  تہِ  واتناوِ  تِم  دلیلہٕ۔  تِم  تہِ  سپدن  مُتٲثِر۔

Transliteration:
  Wain a<u>h</u>adun mina almushrikeena istaj<u>a</u>raka faajirhu <u>h</u>att<u>a</u> yasmaAAa kal<u>a</u>ma All<u>a</u>hi thumma ablighhu mamanahu <u>tha</u>lika biannahum qawmun l<u>a</u> yaAAlamoon<b>a</b>


Athar:
  یِمن  مشرِکن  خٲطرٕ  کِتھہٕ  پٲٹھۍ  ہیٚکہِ  ٲخر  اللہ  تعالیٰ  ہس  تہٕ  تٔمۍ  سٕندِس  رسولسؐ  نزدیک  کانٛہہ  عہد  ﴿وعدٕہ﴾  ٲسِتھ؟  ماسِواے  تِمن  لُکن  یِمن  سٍتۍ  مسجدِ  حرامس  نِشہِ  معاہدہ  اوسُو  کوٚرمُت،  ﴿یعنی  بنی  کنانہ  تہٕ  بنی  خُزاعہ  بنی  ضمٚرہ﴾  تیٚلہِ  یوٚت  تام  تِم  تۅہیہِ  سٍتۍ  سِیوٚد  روزن،  توٚہۍ  تہِ  روٗزِو  تِمن  سٍتۍ  سیوٚد،  تِکیازِ  اللہ  تعالیٰ  چُھ  متقی ین  پسند  کران۔

Mirwaiz:
  کِتھہٕ  پٲٹھۍ  ہیٚکہِ  ٲسِتھ  مُشرِکن  خدایس  نِشہِ  کانہہ  عہداہ  یا  تِہٕندِس  پیغمبرس  نِشہِ۔  یُس  عہدِ  قٲبلِ  رعایت  یِیہِ  زاننہٕ۔  کیازِ  رعایت  ییہِ  تتھ  عہدس  کرنہٕ  یتھ  نہٕ  دۅیِم  فریق  پانہٕ  پُھٹراوِ،  مگر  تِم  لوٗکھ  یِمو  معاہدٕہ  کوٚر  تۅہیہِ  سٍتۍ  مسجدِ  حرامس  نکھ  تل،  ییٖتِس  کالس  تِم  سیٚود  روزن  تۅہیہِ  سٍتۍ  توٚہۍ  تہِ  روزِو  تِمن  سٍتۍ  سیٚود،  بے  شک  اللہ  تعالیٰ  چُھ  دوست  تھاوان  بد  عہدی  نِشہِ  پتھ  روزٕ  وٕنین۔

Transliteration:
  Kayfa yakoonu lilmushrikeena AAahdun AAinda All<u>a</u>hi waAAinda rasoolihi ill<u>a</u> alla<u>th</u>eena AA<u>a</u>hadtum AAinda almasjidi al<u>h</u>ar<u>a</u>mi fam<u>a</u> istaq<u>a</u>moo lakum fa<b>i</b>staqeemoo lahum inna All<u>a</u>ha yu<u>h</u>ibbu almuttaqeen<b>a</b>


Athar:
  مگر  یِمو  ورٲے  کِتھہٕ  پٲٹھۍ  ہیٚکہِ  باقی  مشرکن  سٍتۍ  کانٛہہ  عہد  ٲسِتھ  ییٚلہِ  زن  تِہُند  حال  چُھ  یہِ  زِ  اگر  تۅہیہِ  پٮ۪ٹھ  غٲلب  یِن،  تیٚلہِ  نَہ  کرن  تُہٕندِس  معاملس  منٛز  کُنہِ  قرابتُک  لحاظہٕ  تہٕ  کرن  کُنہِ  معاہدٕہ چہِ  ذمہ دٲری  ہُند؟  تِم  چِھ  پننیٚو  زبانو  سٍتۍ  تۅہیہِ  رٲضۍ  کرنٕچ  کوٗشش  کران،  مگر  دل  چِھکھ  انکار  کران،  تہٕ  تِمن  منٛز  چِھ  اکثر  فاسق۔

Mirwaiz:
  کتِھہٕ  پٲٹھۍ  روزِ  تِہُند  عہد  قٲبلِ  رعایت  تِہٕندین  دِلن  اندر  چُھ  کھۅچر۔  چنانچہ  ہرگاہ  تِم  تۅہیہِ  پٮ۪ٹھ  غلبہٕ  کرنُک  موقعہ  لبن  تِم  کرن  نہٕ  کانہہ  وایاہ  تہٕ  لِحاظ،  نہ  رشتہٕ  دٲری  ہُند  نہ  کُنہِ  عہدُک،  تِمن  پٮ۪ٹھ  چُھںہٕ  کانہہ  اعتبار  تِم  چھِ  تۅہیہِ  رٲضی  تھاوان  کتھو  سٍتۍ،  دِل  چُھکھ  تِمن  کتھن  انکار  کران  دِل  چُھکھنہٕ  تِمن  کتھن  سٍتۍ،  تِمو  اندر  چھِ  زیادٕہ  سرکش  تہٕ  شریر۔  تِم  چھِنہٕ  یژھان  عہد  پوٗرٕ  کرُن۔

Transliteration:
  Kayfa wain ya<i><u>th</u></i>haroo AAalaykum l<u>a</u> yarquboo feekum illan wal<u>a</u> <u>th</u>immatan yur<u>d</u>oonakum biafw<u>a</u>hihim watab<u>a</u> quloobuhum waaktharuhum f<u>a</u>siqoon<b>a</b>


Athar:
  تِمو  کوٚر  اللہ  تعالیٰ  سٕندیو  آیاتَو  بدلہٕ  معمولی  قٍمت  قبول،  پتہٕ  سپٕدۍ  اللہ  تعالیٰ  سٕنزِ  وَتہِ  منٛز  ٹھوٚر  بٔنِتھ  کھڑا،  سٮ۪ٹھاہ  بُرٕ  کرتوٗت  ٲسۍ  تِم،  یِم  تِم  کران  روٗدۍ۔

Mirwaiz:
  حٲصِل  کوٚرتِمو  خداے  سٕندین  احکامن  بدل  دنیاہُک  متاع  ناپاییدار۔  توپتہٕ  رٔٹِکھ  پتھ  لوٗکھ  تِہٕنٛزِ  وتہِ  نِشہِ۔  لوٗکن  دِتُکھ  نہٕ  تِہٕںٛزِ  وتہِ  پٮ۪ٹھ  پکنہٕ  یعنی  اسلامس  منٛز  شٲمِل  سپدٕنہٕ،  پٔزۍ  پٲٹھۍ  تِم  یِمہٕ  کامہِ  کران  چھِ  تِم  چھےٚ  سٮ۪ٹھاہ  یچھ  کامہِ۔

Transliteration:
  Ishtaraw bi<u>a</u>y<u>a</u>ti All<u>a</u>hi thamanan qaleelan fa<u>s</u>addoo AAan sabeelihi innahum s<u>a</u>a m<u>a</u> k<u>a</u>noo yaAAmaloon<b>a</b>


Athar:
  کٲنٛسہِ  مومن  سٕندِس  بارس  منٛز  نَہ  چِھ  یِم  قرابتُک  لحاظہٕ  کران  تہٕ  نہ  چِھ  کُنہِ  عہد  چہِ  ذمہ دٲری  ہُند  تہٕ  زیادتی  چھےٚ  ہمیشہ  یِہِندی  طرفہٕ  سپٕزمٕژ۔

Mirwaiz:
  تِم  چھِنہٕ  لحاظ  تہٕ  رعایت  کران  کٲنسہِ  باایمان  سٕندِ  حقہٕ۔  نہ  کُنہِ  رشتہٕ  دٲری  ہُند  نہ  کُنہِ  عہدُک،  یِمے  لوٗکھ  چھِ  حدٕ  ڈلہٕ  وٕنۍ۔

Transliteration:
  L<u>a</u> yarquboona fee muminin illan wal<u>a</u> <u>th</u>immatan waol<u>a</u>ika humu almuAAtadoon<b>a</b>


Athar:
  لہٰذا،  اگر  یِم  توبہٕ  کرن  تہٕ  نماز  کرن  قٲیم  تہٕ  زکوٰۃ  دِن،  تیٚلہِ  چِھ  تُہٕندۍ  دینی  بٲے۔  ﴿یعنی  نماز  تہٕ  زکوٰۃ  ورٲے  محض  توبہٕ  کرنہٕ  سٍتۍ  بنَن  نہٕ  تِم  تُہٕندۍ  دینی  بٲے۔  البتہ  اگر  تِم  یہِ  شرط  پوٗرٕ  کرن  تیٚلہِ  آسہِ  نہٕ  اَمِیُک  نتیجہ  صرف  یۅہے  زِ  تُہٕندِ  خٲطرٕ  سپدِ  تِمن  پٮ۪ٹھ  اَتھہٕ  تُلُن  تہٕ  تِہندِس  جان  و  مالس  اَتھہٕ  لاگُن  حرام،  بلکہ  آسہِ  مزید  اتھ  یہِ  فٲیدٕہ  زِ  اسلٲمی  معاشرس  منٛز  گژھن  تِمن  برابرٕکۍ  حقوق  حٲصل۔  تِم  آسن  معاشرتی،  تمدنی  تہٕ  قانونی  حیثیتہٕ  تمام  دوٚیِمیٚن  مُسلمانن  ہٕندۍ  پٲٹھۍ۔  کانٛہہ  فرق  تہٕ  امتیاز  ہیٚکہِ  نہٕ  تِہنزِ  وَتہِ  منٛز  ٹھوٚر  بٔنِتھ﴾  تہٕ  زانن  والیٚن  خٲطرٕ  چِھ  أسۍ  پنٕنۍ  احکام  واضح  کران۔

Mirwaiz:
  باوجودآں  ہرگاہ  تِم  توبہٕ  کرن  شِرکہٕ  نِشہِ  بیٚیہِ  تھاون  قٲیِم  نٮ۪ماز  بیٚیہِ  کرن  ادا  زکوٰۃ۔  ۔  ۔  تیٚلہِ  چھِ  تِم  تِہٕندۍ  بٲے  دینس  اندر،  أسۍ  چھِ  ویٚژھ  نٲوِتھ  احکام  ونان  زانن  والین  لوٗکن  ہٕندِ  خٲطرٕ۔

Transliteration:
  Fain t<u>a</u>boo waaq<u>a</u>moo a<b>l</b><u>ss</u>al<u>a</u>ta wa<u>a</u>tawoo a<b>l</b>zzak<u>a</u>ta faikhw<u>a</u>nukum fee a<b>l</b>ddeeni wanufa<u>ss</u>ilu al<u>a</u>y<u>a</u>ti liqawmin yaAAlamoon<b>a</b>


Athar:
  تہٕ  اگر  عہد  کرنہٕ  پتہٕ  یِم  بیٚیہِ  پنٕنۍ  قَسم  پُھٹراون  تہٕ  تُہٕندِس  دینس  پٮ۪ٹھ  کرن  حملہٕ  کرٕنۍ  شروع  تیٚلہِ  کٔرِو  کُفرٕ کیٚن  عَلم  بردارن  سٍتۍ  جنگ  تِکیازِ  تِہندٮ۪ن  قَسمن  ہُند  چُھنہٕ  کانٛہہ  اعتبار،  شاید  زِ  ﴿پتہٕ  یِن  تلوار  ہٕندِ  زورَے﴾  تِم  باز۔  ﴿یتھ  جایہِ  چُھ  عہد  کرنُک  تہٕ  قَسم  کھیٚنہٕ  نِشہِ  مُراد  مُسلمان  سپدنُک  عہد  کرُن  تہٕ  اسلام چہِ  وفادٲری  ہٕندۍ  قَسم  کھیٚنۍ۔  مطلب  چُھ  یہِ  زِ  اگر  یِم  مُسلمان  سپدَنہٕ  پتہٕ  بیٚیہِ  کفرس  کُن  پھیٖرۍ،  تیٚلہِ  گژِھہ  یِمن  سٍتۍ  جنگ  یُن  کرنہٕ۔  اَمی  حُکمہٕ  مطٲبق  اوس  حضرت  ابوبکرِ  صدیق  رضی  اللہ  تعالیٰ  عنہ  ہَن  مُرتدن  خلاف  جنگ  کوٚرمُت۔﴾

Mirwaiz:
  توپتہٕ  ہرگاہ  تِم  پُھٹراون  قسم  پنُن  عہد  کرنہٕ  پتہٕ،  بیٚیہِ  دِن  تُہٕندِس  دینس  طعنہٕ۔  تتھ  پٮ۪ٹھ  کرن  اعتراضات،  اتھ  حالس  منٛز  کٔرِو  توٚہۍ  جنگ  کُفرٕ  کین  پیشواہن  تہٕ  زِٹھیٚن  سٍتۍ،  پٔزۍ  پٲٹھۍ  تِمن  چُھنہٕ  کُنہِ  عہد  و  پیمانُک  خیال۔  دیٚو  تِم  پتھ  روزن  کُفرٕ  نِشہِ۔

Transliteration:
  Wain nakathoo aym<u>a</u>nahum min baAAdi AAahdihim wa<u>t</u>aAAanoo fee deenikum faq<u>a</u>tiloo aimmata alkufri innahum l<u>a</u> aym<u>a</u>na lahum laAAallahum yantahoon<b>a</b>


Athar:
  کیا  توٚہۍ  لٔڑِو  نا  تِتھیٚن  لُکن  سٍتۍ  یِم  پنٕنۍ  عہد  چِھ  روٗدِمٕتۍ  پھُٹراوان،  تہٕ  یِمو  رسولؐ  مٕلکہٕ  منٛزٕ  کڑنُک  قصد  اوس  کوٚرمُت  تہٕ  زیادتی  ہُند  ابتدا  کرن  وٲلۍ  ٲسۍ  تِمے؟  کیا  توٚہۍ  چِھوٕہ  یِمن  کھۅژان؟  اگر  توٚہۍ  مومن  چِھو  تیٚلہِ  چُھ  اللہ  تعالیٰ  اَمِیُک  زیادہ  حقدار  زِ  تَس  کھوٚژِو۔

Mirwaiz:
  کیاہ  توٚہۍ  کٔرِو  نا  جنگ  تِمن  لوٗکن  سٍتۍ  یِمو  پُھٹروو  عہد  پنُن،  بیٚیہِ  یِمو  قصد  کوٚر  پیغمبرِ  خدا  پننہِ  شہرٕ  منٛزٕ  نیٚبر  کڈنُک،  تِموٕے  کوٚر  ابتدا  تۅہیہِ  سٍتۍ  جنگ  کرنُک  کیازِ  تِمو  کوٚر  تُہٕندِس  ہم  قسم  قومس  بنی  خزاعس  سٍتۍ  جنگ،  کیاہ  توٚہۍ  چھِوٕ  تِمن  کھوژٲنی،  اللہ  تعالیٰ  سُند  خوف  گژِھہ  تۅہیہِ  آسُن  زیادٕہ  ہرگاہ  توٚہۍ  باایمان  چھِو۔

Transliteration:
  Al<u>a</u> tuq<u>a</u>tiloona qawman nakathoo aym<u>a</u>nahum wahammoo biikhr<u>a</u>ji a<b>l</b>rrasooli wahum badaookum awwala marratin atakhshawnahum fa<b>A</b>ll<u>a</u>hu a<u>h</u>aqqu an takhshawhu in kuntum mumineen<b>a</b>


Athar:
  یِمن  سٍتۍ  لٔڑِو،  اللہ  تعالیٰ  دِیاوناوِ  تُہٕندیو  اَتھو  سٍتۍ  یِمن  سزا،  تہٕ  یِمن  کرِ  ذلیل  و  خوار  تہٕ  یِہندِس  مقابلس  منٛز  کریو  تۅہیہِ  مدد،  تہٕ  واریاہن  مومنن  ہٕندٮ۪ن  دِلن  پاوِ  شیٚہجار۔

Mirwaiz:
  توٚہۍ  کٔرِو  جنگ  تِمن  سٍتۍ  یُتھ  گرفتار  عذاب  کرِ  تِمن  اللہ  تعالیٰ  تُہٕندیوٕے  اتھو۔  بیٚیہِ  کرِ  اللہ  تعالیٰ  تِمن  رُسوا  تہٕ  ذلیل،  بیٚیہِ  دِیہِ  تۅہیہِ  اللہ  تعالیٰ  تِمن  پٮ۪ٹھ  غلبہٕ  بیٚیہِ  بخشہِ  شفا  اللہ  تعالیٰ  باایمانن  ہٕندین  دِلن  تِہُند  جِگر  شہلاوِ۔

Transliteration:
  Q<u>a</u>tiloohum yuAAa<u>thth</u>ibhumu All<u>a</u>hu biaydeekum wayukhzihim wayan<u>s</u>urkum AAalayhim wayashfi <u>s</u>udoora qawmin mumineen<b>a</b>


Athar:
  تہٕ  تِہندٮ۪ن  دِلن  ہُند  پھُہُن  ﴿ژکھ﴾  مِٹاوِ  بیٚیہِ  یس  ییژِھہ  تس  دِیہِ  توبُک  توفیق  تہِ۔  ﴿مُسلمانن  اوس  خوف  زِ  یہِ  اعلان  سپدٲنۍ  لگہِ  عربہٕ کِس  أندۍ  پٔکِس  نار  تہٕ  اَسہِ  یِیہِ  أکِس  بٔڈس  خون ریز  جنگس  سٍتۍ  سٲبقہٕ  پیش،  خُداین  دِیُت  یِمن  آیاتن  منٛز  اطمینان  زِ  تُہُند  یہِ  اندیشہٕ  چُھ  غلط،  نتیجہ  آسہِ  اتھ  برعکس﴾  اللہ  تعالیٰ  چُھ  سورُے  زانن  وول  تہٕ  دانا۔

Mirwaiz:
  بیٚیہِ  کرِ  دوٗر  اللہ  تعالیٰ  تِہٕندین  دِلن  ہٕندِس  غمس  تہٕ  غُصس،  بیٚیہِ  کرِ  اللہ  تعالیٰ  پنُن  توجہ  تِمن  پٮ۪ٹھ  یِہُند  سُہ  یٚژِھہ،  اللہ  تعالیٰ  چُھ  سورُے  زانہٕ  وُن۔  تس  چھےٚ  پوٗرٕ  خبر  پرتھ  أکۍ  سٕندِ  انجامٕچ ۔  کٔمۍ  سُند  انجام  چُھ  اسلام،  کٔمۍ  سُند  انجام  چُھ  کُفر  سُہ  چُھو  سٮ۪ٹھاہ  حِکمت  وول۔  تمی  پننہِ  حِکمت  سٍتۍ  چُھ  منٲسِب  احکام  جٲرِی  کران۔  توٚہۍ  چھِوٕ  کٲفرن  سٍتۍ  مُقابلہٕ  کرنہٕ  نِشہِ  پتھ  ہیٚوان۔

Transliteration:
  Wayu<u>th</u>hib ghay<i><u>th</u></i>a quloobihim wayatoobu All<u>a</u>hu AAal<u>a</u> man yash<u>a</u>o wa<b>A</b>ll<u>a</u>hu AAaleemun <u>h</u>akeem<b>un</b>


Athar:
  کیا  تۅہیہِ  لُکو  چُھوٕہ  یہِ  سمجھمُت  زِ  یِتھَے  یِیِو  یلہٕ  تراونہٕ،  حالانکہ  خُداین  وُچُھے  نہٕ  وُنہِ  یہِ  زِ  تۅہیہِ  منٛز  کم  لُکھ  چِھ  تِم  یِمو  ﴿تٔمۍ  سٕنزِ  وَتہِ  اندر﴾  جان  فِشٲنی  کٔر  تہٕ  بیٚیہِ  بنووُکھ  نہٕ  خُدایس  تہٕ  رسول  صلی  اللہ  علیہ و سلمس  تہٕ  مومِنو  ورٲے  بیٚیہِ  کانٛہہ  جگری  دوست،  یِکینژھاہ  توٚہۍ  کران  چِھو  اللہ  تعالیٰ  چُھ  تمہِ  نِشہِ  باخبر۔

Mirwaiz:
  کیاہ  تۅہیہِ  چھا  گُمانہٕ  کہ  توٚہۍ  کیاہ  یِیو  تراونہٕ  اتھ  حالس  پٮ۪ٹھ  امتحان  ورٲے۔  حالانکہ  وُنہِ  سپُد  نہٕ  ظٲہر  تۅہیہِ  أندرٕ  کمو  کوٚر  جہاد  کیازِ  جہاد  چُھ  کہؤٹ۔  امِی  سٍتۍ  چُھ  ننان  مُخلص  کُس  چُھ  غٲر  مُخلص  کُس  چُھ،  یتہِ  سپُد  نہٕ  ظٲہر  کہ  کمو  روٚٹ  خدایس  ورٲے  بیٚیہِ  تِہںدِس  پیغمبرس  ورٲے  بیٚیہِ  باایمانن  ورٲے  کانہہ  پوٗشیدٕ  ہ  دوستاہ  یس  نِشہِ  سِر  باوان  ٲسۍ۔  مُسلمان  ییہِ  پرکھاونہٕ  دۅیو  چیزو  اکھ  گژِھنہٕ  کُنہِ  قسمہٕ  لیت  ولعل  ہلہِ  ڈلہِ  کرُن  جہادس  اندر۔  بیٚیہِ  گژھنس  نہٕ  پوٗشیدٕ  ہ  تعلقات  دوٗستی  ہٕنٛدۍ  آسٕںۍ  کٲفرن  سٍتۍ،  خدایس  چھےٚ  تمہِ  سارِ  چی  پوٗرٕ  خبر  یہِ  توٚہۍ  کران  چھِو۔  مگر  سُہ  چُھ  یٚژھان  یہِ  تس  پانس  خبر  چھےٚ  تہِ  گژِھہ  ننُن  تہٕ  آشکارا  سپدُن۔

Transliteration:
  Am <u>h</u>asibtum an tutrakoo walamm<u>a</u> yaAAlami All<u>a</u>hu alla<u>th</u>eena j<u>a</u>hadoo minkum walam yattakhi<u>th</u>oo min dooni All<u>a</u>hi wal<u>a</u> rasoolihi wal<u>a</u> almumineena waleejatan wa<b>A</b>ll<u>a</u>hu khabeerun bim<u>a</u> taAAmaloon<b>a</b>


Athar:
  مُشرِکن  ہٕنز  چَھنہٕ  یہِ  کٲم  زِ  تِم  بنن  اللہ  تعالیٰ  سٕنزن  مسجدن  ہٕندۍ  مُجٲور  تہٕ  خٲدم  حالانکہ  تِم  چِھ  خۅد  پانس  پٮ۪ٹھ  کُفرٕچ  شہادت  دِوان،  تِہندۍ  سٲری  اعمال  سپدۍ  ضائع  تہٕ  تِمن  چُھ  ہمیشہ  جہنمس  منٛز  روزُن۔

Mirwaiz:
  مُشرِکن  چھنہٕ  قٲبلیتھےٕ  کہ  تِم  کیاہ  کرن  آباد  خداے  سٕنٛزٕ  مسجِدٕ،  یتھ  حالس  منٛز  کہ  تِم  آسن  اقرار  کران  کُفرٕچن  کتھن  ہُند  تہٕ  کامیٚن  ہُند۔  بیٚیہِ  آسن  معبودِ  برحقس  ورٲے  پۅتلیٚن  ہٕنٛز  پرستش  کران،  یِمن  لوٗکن  ہٕںٛزٕ  سارے  رٕژٕ  عملہٕ  عمارتِ  مسجد  وغٲرٕ  ہمیشہ  چھےٚ  ضایع  شرکہٕ  سببہٕ۔  یِمے  چھِ  روزٕ  وٕنۍ  ہمیشہ  نارس  اندر  کیازِ  ذریعہ  وسبب  نجات  چُھ  تِمن  ضایع  سپُدمُت۔

Transliteration:
  M<u>a</u> k<u>a</u>na lilmushrikeena an yaAAmuroo mas<u>a</u>jida All<u>a</u>hi sh<u>a</u>hideena AAal<u>a</u> anfusihim bi<b>a</b>lkufri ol<u>a</u>ika <u>h</u>abi<u>t</u>at aAAm<u>a</u>luhum wafee a<b>l</b>nn<u>a</u>ri hum kh<u>a</u>lidoon<b>a</b>


Athar:
  اللہ  تعالیٰ  سٕنزن  مسجدن  ہٕندۍ  آباد  کار  ﴿مُجاور  تہٕ  خٲدم﴾  ہیٚکن  تِمے  لُکھ  ٲسِتھ  یِم  خُدایس  تہٕ  ٲخرت  کِس  دۅہس  مانن،  تہٕ  نماز  کرن  قٲیم،  زکوٰۃ  دِن،  بیٚیہِ  کھۅژن  نہٕ  خُدایس  ورٲے  کٲنٛسہِ،  یِمنٕے  نِشہِ  چُھ  یہِ  توقع  زِ  یِم  پکن  سیٚزِ  وَتہِ۔

Mirwaiz:
  آباد  کرن  نہٕ  خداے  سٕںٛزن  مسجِدن  مگر  تِمے  یِمو  ایمان  اوٚن  معبودِ  برحقس  بیٚیہِ  پٔتمِس  دۅہس  دِلہٕ  سٍتۍ  توپتہٕ  کرن  تانو  سٍتۍ  تمیُک  اظہار  تہِ ۔  بیٚیہِ  تھاویٚکھ  برپا  نٮ۪ماز  بیٚیہِ  کٔرٕکھ  ادا  زکوٰۃ۔  بیٚیہِ  کھوٗژنہٕ  خدایس  ورٲے،  پس  چھےٚ  اُمید  تہٕ  توقع  یعنی  وعدٕہ  کہ  یِمے  لوٗکھ  آسن  ہِدایت  لبوٕنیو  أندرٕ۔  منزِلِ  مقصودس  واتہٕ  وٕنیو  أندرٕ۔

Transliteration:
  Innam<u>a</u> yaAAmuru mas<u>a</u>jida All<u>a</u>hi man <u>a</u>mana bi<b>A</b>ll<u>a</u>hi wa<b>a</b>lyawmi al<u>a</u>khiri waaq<u>a</u>ma a<b>l</b><u>ss</u>al<u>a</u>ta wa<u>a</u>t<u>a</u> a<b>l</b>zzak<u>a</u>ta walam yakhsha ill<u>a</u> All<u>a</u>ha faAAas<u>a</u> ol<u>a</u>ika an yakoonoo mina almuhtadeen<b>a</b>


Athar:
  کیا  تۅہیہِ  لُکو  چھوٕہ  حاجن  تریش  چاونس  تہٕ  مسجدِ  حرامٕچ  مجٲوری  کرنس  تَس  شخصہٕ  سٕنزِ  کامہِ  برابر  زٲنۍمٕژ،  ییٚمۍ  ایمان  اوٚن  خُدایس  پٮ۪ٹھ  تہٕ  ٲخرت  کِس  دۅہس  پٮ۪ٹھ  تہٕ  ییٚمۍ  جان  فِشٲنی  کٔر  اللہ  تعالیٰ  سٕنزِ  وَتہِ  منٛز  ﴿امہِ  ارشادٕ  سٍتۍ  چُھ  یہِ  فٲصلہٕ  کرنہٕ  آمُت  زِ  بیتُ  اللہ ہٕچ  تولیت  ہیٚکہِ  نہٕ  وۅنۍ  مُشرکن  نِشہِ  روٗزِتھ۔  مشرکینِ  قریش  ہیٚکن  نہٕ  صرف  أتھۍ  بنیادس  پٮ۪ٹھ  اَمِکۍ  حقدار  ٲسِتھ  زِ  تِم  چِھ  حاجن  روٗدِمٕتۍ  خدمت  کران﴾  خُدایس  نزدیک  چِھنہٕ  یِم  دۅشوے  برابر  کینٛہہ،  تہِٕ  اللہ  تعالیٰ  چُھنہٕ  ظٲلمن  رہنمٲئی  کران۔

Mirwaiz:
  کیاہ  تۅہیہِ  کوٚروٕ  حاجن  آبِ  زم  زم  چاوُن  بیٚیہِ  مسجدٕ  حرامُک  آباد  تھاوُن  برابرتٔمِس  شخصہٕ  سٕندین  عملن  سٍتۍ  ییٚمۍ  ایمان  اوٚن  معبودِ  برحقس  بیٚیہِ  پٔتمِس  دۅہس  یعنی  قیامتس۔  بیٚیہِ  کوٚرُن  جہاد  خداے  سٕںٛزِ  وتہِ  اندر۔  خداے  سٕندِ  کلمہٕ  کہ  تھزرٕ  خٲطرٕ،  خدایس  نِشہِ  چھِنہٕ  یِم  لوٗکھ  برابر،  اللہ  تعالیٰ  چُھنہٕ  وتھ  ہاوان  ظٲلِم  لوٗکن  تِمن  چھَنہٕ  یہِ  کتھ  فکرِ  تران۔  تِمن  چُھ  خیال  حاجن  آبِ  زم  زم  چاوُن  مسجدِ  حرامٕچ  آبٲدی  کرٕنۍ  یہِ  چھےٚ  بٔڈ  نیٖکی  یہِ  چُھکنہٕ  فکرِ  تران  کہ  یِمن  نیٖکین  چُھ  تیٚلہِ  اعتبار  ییٚلہِ  شِرکہٕ  نِشہِ  دوٗر  آسہِ  قیامتٕچ  پوٗرٕ  پژھ  آسہِ۔

Transliteration:
  AjaAAaltum siq<u>a</u>yata al<u>ha</u>jji waAAim<u>a</u>rata almasjidi al<u>h</u>ar<u>a</u>mi kaman <u>a</u>mana bi<b>A</b>ll<u>a</u>hi wa<b>a</b>lyawmi al<u>a</u>khiri waj<u>a</u>hada fee sabeeli All<u>a</u>hi l<u>a</u> yastawoona AAinda All<u>a</u>hi wa<b>A</b>ll<u>a</u>hu l<u>a</u> yahdee alqawma a<b>l</b><i><u>thth</u></i><u>a</u>limeen<b>a</b>


Athar:
  یِمو  ایمان  اوٚن  تہٕ  یِمو  تٔمۍ سٕنزِ  وَتہِ  منٛز  گھرٕ بار  ترٲوۍ،  بیٚیہِ  کوٚرُکھ  جان  و  مال  سٍتۍ  جہاد،  خُدایس  نزدیک  چُھ  تِمنٕے  لُکن  ہُند  درجہٕ  بوٚڈ،  تہٕ  تِمَے  چِھ  کامیاب۔

Mirwaiz:
  تِم  لوٗکھ  یِمو  ایمان  اوٚن  بیٚیہِ  ہِجرت  کٔر  خداے  سٕندِ  خٲطرٕ  بیٚیہِ  کوٚرُکھ  جہاد  خداے  سٕنٛزِ  وتہِ  اندر  پننیو  مالو  تہٕ  جانو  سٍتۍ  تِم  چھِ  سٮ۪ٹھاہ  تھٔدۍ  درجہٕ  کِنۍ  خدایس  نِشہِ  آبِ  زم  زم  چاوٕوٕنیو  تہٕ  تعمیرِ  مسجِد  کروٕنیو  کھۅتہٕ،  تِمے  لوٗکھ  چھِ  پوٗرٕ  کامیاب  سپدٕ  وٕنۍ۔

Transliteration:
  Alla<u>th</u>eena <u>a</u>manoo wah<u>a</u>jaroo waj<u>a</u>hadoo fee sabeeli All<u>a</u>hi biamw<u>a</u>lihim waanfusihim aAA<i><u>th</u></i>amu darajatan AAinda All<u>a</u>hi waol<u>a</u>ika humu alf<u>a</u>izoon<b>a</b>


Athar:
  تِہُند  ربّ  چُھ  تِمن  پننہِ  رحمتٕچ  تہٕ  پننہِ  خۅشنودی  ہٕنز  بیٚیہِ  تِتھیٚن  جنتن  ہٕنز  بشارت  دِوان،  ییٚتہِ  تِہندِ  خٲطرٕ  پائدار  عٲشِکۍ  سامانہٕ  آسن۔

Mirwaiz:
  خۅشخبری  چُھ  دِوان  تِمن  پنُن  پروردِگار  پننہِ  بجہِ  رحمتٕچ  بیٚیہِ  پننہِ  بجہِ  رضامندی  ہٕنٛز۔  بیٚیہِ  تِمن  جنتن  ہٕنٛز  یِمن  منٛز  تِہٕندِ  خٲطرٕ  پوشہٕ  وٕنہِ  نعمژٕ  چھےٚ۔

Transliteration:
  Yubashshiruhum rabbuhum bira<u>h</u>matin minhu wari<u>d</u>w<u>a</u>nin wajann<u>a</u>tin lahum feeh<u>a</u> naAAeemun muqeem<b>un</b>


Athar:
  تِم  روزن  یِمن  منٛز  ہمیشہ،  پٔزپٲٹھۍ  چُھ  خُدایس  نِشہِ  خدماتن  ہُند  بدلہٕ  دِنہٕ  خٲطرٕ  واریاہ  کینٛہہ۔

Mirwaiz:
  تِمنٕے  جنتن  اندر  آسن  روزٕ  وٕنۍ  ہمیشہ۔  بیشک  اللہ  تعالیٰ  سٕے  نِشہِ  چھےٚبٔڈمزوٗرۍ۔  تمِی  منٛزٕ  ییہِ  یِمن  تہِ  عطا  کرنہٕ۔

Transliteration:
  Kh<u>a</u>lideena feeh<u>a</u> abadan inna All<u>a</u>ha AAindahu ajrun AAa<i><u>th</u></i>eem<b>un</b>


Athar:
  اے  لوٗکو  یِمو  ایمان  چُھو  اوٚنمُت،  پنٕنۍ  مٲلۍ  تہٕ  پنٕنۍ  بٲے  تہِ  مَہ  بنٲوِیوکھ  پنٕنۍ  رفیق،  اگر  تِم  کُفرس  دِن  ایمانس  پٮ۪ٹھ  ترجیح  تۅہیہِ  منٛز  یِم  تِمن  رفیق  بناون  تِمے  آسن  ظٲلم۔

Mirwaiz:
  اے  باایمانو  تھٲوِیوکھ  مٲلۍ  پنٕنۍ،  بٲے  پنٕنۍ  دوست  تہٕ  رفیق،  ہرگاہ  تِم  کُفر  ٹوٹھ  تھاون  تہٕ  پسند  کرن  ایمانہٕ  کھوتہٕ،  پس  یِتھیٚن  کٲفرن  مالیٚن  تہٕ  باین  سٍتۍ  یِم  دوستانہٕ  تعلق  تھاون  تۅہیہِ  أندرٕ  پس  تِمے  کیاہ  چھِ  خدایس  نِشہِ  نافرمان۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tattakhi<u>th</u>oo <u>a</u>b<u>a</u>akum waikhw<u>a</u>nakum awliy<u>a</u>a ini ista<u>h</u>abboo alkufra AAal<u>a</u> aleem<u>a</u>ni waman yatawallahum minkum faol<u>a</u>ika humu a<b>l</b><i><u>thth</u></i><u>a</u>limoon<b>a</b>


Athar:
  اے  نبیؐ،  ؤنِو  زِ  اگر  تُہٕندۍ  مٲلۍ،  تہٕ  تُہٕندۍ  فرزند،  تہٕ  تُہٕندۍ  بٲے،  تہٕ  تُہنزٕ  خاندارِنہِ  تہٕ  تُہٕندۍ  اَنگ  ٲشناو،  تہٕ  تُہٕندۍ  تِم  مال  یِم  تۅہیہِ  کمٲوِمٕتۍ  چِھو،  تہٕ  تُہٕندۍ  تِم  کارٕبار،  یِہندِ  خسارُک  تۅہیہِ  خوف  چُھو،  تہٕ  تُہٕندۍ  تِم  گھرٕ  یِم  تۅہیہِ  پسند  چِھو،  چِھو  تۅہیہِ  اللہ  تعالیٰ  تہٕ  تٔمۍ  سٕندِس  رسولؐ  تہٕ  تٔمۍ  سٕنزِ  وَتہِ  منٛزٕ  جہاد  کھۅتہٕ  زیادہ  ٹٲٹھۍ،  تیٚلہِ  کٔرِو  انتظار  یوٚت  تام  اللہ  تعالیٰ  پنُن  فٲصلہٕ  تۅہیہِ  برونٛہہ  کُن  اَنہِ  تہٕ  اللہ  تعالیٰ  چُھنہٕ  فاسق  لُکن  رہنمٲئی  کران۔

Mirwaiz:
  اے  پیغمبرٕ  توٚہۍ  فرمٲوِیوکھ  اے  مسلمانو  ہرگاہ  تۅہیہِ  آسنو  مٲلۍ  پنٕنۍ  بیٚیہِ  نیٚچِوۍ  پنٕنۍ،  بیٚیہِ  بٲے  پنٕنۍ،  بیٚیہِ  جورٕہ  پنُن،  یعنی  مردس  زنانہٕ  پنٕنۍ،  زنانہِ  مرد  پنُن،  بیٚیہِ  قبیلہٕ  کرون  پنُن،  بیٚیہِ  زیوٗنمُت  مال  پنُن  بیٚیہِ  تجارت  پنُن  ییٚمہِ  کِس  نقصانس  توٚہۍ  کھوژان  چھِو،  بیٚیہِ  مرغوب  لرِ  جایہِ  پننہِ  زیادٕہ  ٹٲٹھۍ  خداے  سٕندٕ  کھۅتہٕ  بیٚیہِ  تِہٕنٛزِ  وتہِ  اندر  جہاد  کرنہٕ  کھۅتہٕ،  تیٚلہِ  پرٲرِو  توٚتانۍ  یوٚتانۍ  سوزِ  اللہ  تعالیٰ  پنُن  حکُم  یعنی  عذاب،  یعنی  ہجرت  نہ  کرنُک  سزا۔  اللہ  تعالیٰ  چُھنہٕ  وتہٕ  ہاوان  نافرمان  لوٗکن  منزِلِ  مقصود  حٲصِل  کرنس  کُن۔

Transliteration:
  Qul in k<u>a</u>na <u>a</u>b<u>a</u>okum waabn<u>a</u>okum waikhw<u>a</u>nukum waazw<u>a</u>jukum waAAasheeratukum waamw<u>a</u>lun iqtaraftumooh<u>a</u> watij<u>a</u>ratun takhshawna kas<u>a</u>dah<u>a</u> wamas<u>a</u>kinu tar<u>d</u>awnah<u>a</u> a<u>h</u>abba ilaykum mina All<u>a</u>hi warasoolihi wajih<u>a</u>din fee sabeelihi fatarabba<u>s</u>oo <u>h</u>att<u>a</u> yatiya All<u>a</u>hu biamrihi wa<b>A</b>ll<u>a</u>hu l<u>a</u> yahdee alqawma alf<u>a</u>siqeen<b>a</b>


Athar:
  خُداین  چُھ  ییٚمہِ  برونٛہہ  واریاہن  موقعن  پٮ۪ٹھ  تۅہیہِ  مدد  کوٚرمُت،  کینٛہہ  کال  برونٛہہ  غزوۂ  حُنین  کہ  دۅہ  ﴿تٔمۍ  سٕنزِ  دستگیری  ہٕنز  شان  چَھو  تۅہیہِ  وُچھمٕژ﴾۔  ﴿غزوۂ  حُنین  اوس  شوال  8ھ  منٛز  یِم  آیات  نٲزِل  گژھنہٕ  برونٛہہ  صرف  باہ  تُرٛواہ  ریٚتھ  مکس  تہٕ  طٲیفس  منٛزباگ  حُنین  چہِ  وادی  منٛز  پیش  آمُت۔  اَتھ  غزوس  منٛز  اوس  مسلمانن  ہٕندِ  طرفہٕ  صرف  12  ساس  فوج  تہٕ  دوٚیِمہِ  طرفہٕ  ٲسۍ  کُفار  یِہندِ  کھۅتہٕ  واریاہ  کم۔  مگر  امہِ  باوجود  چِھ  ہوازن  قبیلٕکۍ  تیر  انداز  مسلمانن  پتھ  ژَلنہٕ  مۅکھہٕ  مجبور  کران  تہٕ  اِسلامُک  لشکر  چُھ  بُرٕ  پٲٹھۍ  چھلہٕ  چھانگرِ  گٔژِھتھ  تِتر  بِتر  سپدان۔  تمہِ  وقتہٕ  ٲسۍ  صرف  نبیؐ  بیٚیہِ  کم  کینژھاہ  جان  باز  صحابہ  یِہندۍ  قدم  پننہِ  جایہِ  ڈٔلۍ  نہٕ  تہٕ  تِہٕنزی  ثٲبت  قدمی  ہُند  نتیجہ  اوس  زِ  نَوِ  سرٕ  ہیوٚک  فوجُک  ترتیب  قٲیم  سپدِتھ  تہٕ  ٲخر کار  سپٕز  مُسلمانن  فتح  نصیب۔  نَتہٕ  یِکینژھاہ  فتحِ  مکہ  نِشہِ  حٲصل  اوس  سپُدمُت  تمہِ  کھۅتہٕ  ژوٚر  بیٚیہِ  ہے  حُنینس  منٛز  راورُن﴾  تمہِ  دۅہ  اُوسُو  تۅہیہِ  پننہِ  تعداد  کہ  کثرتُک  غرور۔  مگر  سُہ  لوٚگُو  نہٕ  تۅہیہِ  کُنہِ  بکار  تہٕ  زمین  گٔیہِ  پننہِ  وُسعت  باوجود  تۅہیہِ  پٮ۪ٹھ  تنگ  تہٕ  توٚہۍ  ژٔلِو  شانہٕ  پِھرِتھ۔

Mirwaiz:
  بتحقیق  اللہ  تعالیٰ  ہن  کوٚر  تۅہیہِ  مدد  تہٕ  یٲری  وارٕیاہن  جاین  خصوصاً  جنگ  حُنینس  منٛز،  ییٚلہِ  تۅہیہِ  عجیب  آو  بوزنہٕ  پننہِ  لشکرِہُند  زیادٕہ  آسُن  تمہِ  ساعتہٕ  اوس  تُہٕنٛزِ  لشکرِ  ہُند  تعداد  باہ  ساس  ﴿12000﴾  کٲفرن  ہٕنٛزِ  لشکرِ  ہُند  تعداد  اوس  ژور  ساس۔  پس  دیُت  نہٕ  تۅہیہِ  تمہِ  لشکرِ  زیادٕہ  آسنن  کانہہ  فٲیدٕہ،  بیٚیہِ  سپُد  تۅہیہِ  پٮ۪ٹھ  زمین  کھوٚل  ٲسِتھ  تنگ  خوف  زدٕہ  سپدٕنہٕ  مۅکھہٕ۔  کٲفرن  ہٕندِ  تۅہیہِ  پٮ۪ٹھ  بکثرت  تیر  لاینہٕ  سٍتۍ،  چنانچہ  توٚہۍ  ژٔلِو  پسپا  سپدِتھ۔

Transliteration:
  Laqad na<u>s</u>arakumu All<u>a</u>hu fee maw<u>at</u>ina katheeratin wayawma <u>h</u>unaynin i<u>th</u> aAAjabatkum kathratukum falam tughni AAankum shayan wa<u>da</u>qat AAalaykumu alar<u>d</u>u bim<u>a</u> ra<u>h</u>ubat thumma wallaytum mudbireen<b>a</b>


Athar:
  خُداین  کٔر  پتہٕ  پنٕنۍ  سکینت  پننِس  رسول  ﴿صلی  اللہ  علیہ و سلمس﴾  پٮ۪ٹھ  تہٕ  مومنن  پٮ۪ٹھ  نٲزِل  تہٕ  تِم  لشکر  وٲلِن،  یِم  تۅہیہِ  اَتھہِ  ٲسِو  نہٕ  یِوان،  بیٚیہِ  دِیتُن  منکرینِ  حقن  سزا۔  تہٕ  یۅہے  بدلہٕ  چُھ  تِمن  لُکن  یِم  حقس  چِھ  انکار  کران۔

Mirwaiz:
  توپتہٕ  تروو  اللہ  تعالیٰ  ہن  دِلُک  قرار  پننِس  پیغمبرس  بیٚیہِ  باایمانن  پٮ۪ٹھ۔  چنانچہ  سٲرِی  ییٚلہِ  ژٔلۍ  حضرتِ  نبی  کریم  صلی  علیہ  و سلم  روٗدۍ  ثٲبت  قدم  سفید  کاترس  پٮ۪ٹھ  سوار۔  سٍتۍ  ٲسِکھ  حضرتِ  عباس  بیٚیہِ  ابو  سفیان  رکابس  تھپھ  کٔرِتھ ۔  حضرتِ  عباسس  اَتھہِ  دیووُکھ  لوٗکن  آلو  یِم  ژٔلمٕتۍ  ٲسۍ  بیٚیہِ  پوٚرُکھ  پانہٕ  با  آوازِ  بلند۔۔۔۔۔۔۔ ییٚمہِ  آوازِ  سٍتۍ  کٲفرن  دہشت  پیوٚو  تہٕ  اہرٕ  بیوٗٹھ،  بیٚیہِ  سوٗز  اللہ  تعالیٰ  ہن  آسمانکہ  طرفہٕ  لشکراہ  یُس  نہٕ  توٚہۍ  وُچھان  ٲسِو  یعنی  ملٲیک  ییٚمہِ  سٍتۍ  یہِ  اثر  سپُد  کہ  مسلمان  سپٕدۍ  بیٚیہِ  جمع۔  توپتہٕ  ہیٚژ  تِمو  دوبارٕہ  لڑٲے  کرٕنۍ،  بیٚیہِ  کٔرِن  پتولاکہ  کٲفر  عذابس  گرفتار۔  فتح  کٔرٕن  عطا  پننِس  پیغمبرس،  یۅہے  چُھ  کٲفرن  ہُند  سزا  دنیاہس  اندر۔

Transliteration:
  Thumma anzala All<u>a</u>hu sakeenatahu AAal<u>a</u> rasoolihi waAAal<u>a</u> almumineena waanzala junoodan lam tarawh<u>a</u> waAAa<u>thth</u>aba alla<u>th</u>eena kafaroo wa<u>tha</u>lika jaz<u>a</u>o alk<u>a</u>fireen<b>a</b>


Athar:
  پتہٕ  ﴿وُچِھو  تۅہیہِ  یِتہِ  زِ﴾  یِتھہٕ  پٲٹھۍ  سزا  دِنہٕ  پتہٕ  یَس  اللہ  تعالیٰ  یژھان  چُھ  تَس  چُھ  توبُک  توفیق  بخشان۔  ﴿اشارٕہ  چُھ  اتھ  کَتھہِ  کُن  زِ  غزوۂ  حُنینَس  منٛز  یِمو  کُفارَو  شِکست  کھیوٚو  تِم  سٲری  سپٕدۍ  پتہٕ  مُسلمان۔﴾  اللہ  تعالیٰ  چُھ  درگُزر  کرن  وول  تہٕ  رحم  فرماون  وول۔

Mirwaiz:
  توپتہٕ  کٔرِاللہ  تعالیٰ  ہن  توبہٕ  نصیب  یِمو  أندرٕ  یس  خۅش  کریس۔  چنانچہ  وارِیاہ  سپٕدۍ  یِمو  منٛزٕ  مسلمان،  اللہ  تعالیٰ  چھُ  سٮ۪ٹھاہ  مغفر  ت  کروُن  سٮ۪ٹھاہ  رحم  کروُن۔

Transliteration:
  Thumma yatoobu All<u>a</u>hu min baAAdi <u>tha</u>lika AAal<u>a</u> man yash<u>a</u>o wa<b>A</b>ll<u>a</u>hu ghafoorun ra<u>h</u>eem<b>un</b>


Athar:
  اے  لوٗکو  یِمو  ایمان  چُھو  اوٚنمُت،  مُشرکین  چِھ  ناپاک،  لہٰذا  گژھن  نہٕ  یِم  ییٚمہِ  ؤرِیہِ  پتہٕ  مسجدِ  حرامس  نکھہٕ  یِنۍ  ﴿یعنی  آئندٕہ  ؤریہِ  چُھنہٕ  یِمن  خٲطرٕ  حج  تہٕ  یِہٕنز  زیارتٕے  یٲژ  بند  بلکہ  چُھ  مسجدِ  حرام  کیٚن  حدوٗدن  منٛز  یُہُند  داخلہٕ  تہِ  بند﴾  تہٕ  اگر  تۅہیہِ  تنگ  دستی  ہُند  خوف  چُھ،  تیٚلہِ  چَھنہٕ  یہِ  کتھ  دوٗر  زِ  اگر  اللہ  تعالیٰ  ییٚژِھہ  تۅہیہِ  کریو  پننہِ  فضلہٕ  سٍتۍ  غنی،  اللہ  تعالیٰ  چُھ  زانن  وول  تہٕ  حکمت  وول۔

Mirwaiz:
  اے  مسلمانو  مُشرِک  چھِ  ناپاک  شِرکٕچہ  ناپٲکی  سٍتۍ  بیٚیہِ  یچھ  اعتقادو  سٍتۍ،  پس  مہ  سپدِنۍ  تِم  نزدیک  مسجدِ  حرامس  ییٚمہِ  ؤریہِ  پتہٕ،  ہرگاہ  توٚہۍ  تِہٕندِ  نہ  یِنہٕ  کہ  سببہٕ  فقرس  یا  تجارتٕ  کِس  نقصانس  کھوٗژِو  توٚہۍ  روزِوخۅش  اللہ  تعالیٰ  کرِ  مالدار  تۅہیہِ  پننہِ  فضلہٕ  سٍتۍ  ہرگاہ  سُہ  یٚژِھہ،  پٔزۍ  پٲٹھۍ  اللہ  تعالیٰ  چُھ  سورُے  زانہٕ  وُن  سٮ۪ٹھاہ  حِکمت  وول۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo innam<u>a</u> almushrikoona najasun fal<u>a</u> yaqraboo almasjida al<u>h</u>ar<u>a</u>ma baAAda AA<u>a</u>mihim h<u>atha</u> wain khiftum AAaylatan fasawfa yughneekumu All<u>a</u>hu min fa<u>d</u>lihi in sh<u>a</u>a inna All<u>a</u>ha AAaleemun <u>h</u>akeem<b>un</b>


Athar:
  جنگ  کٔرِو  ﴿اہلِ  کتابو  منٛزٕ﴾  تِمن  لُکن  خلاف  یِم  خُدایس  تہٕ  ٲخرت  کِس  دۅہس  پٮ۪ٹھ  ایمان  چِھنہٕ  اَنان  تہٕ  یِکینژھاہ  خُداین  تہٕ  تٔمۍ  سٕندۍ  رسول  صلی  اللہ  علیہ و سلمن  حرام  چُھ  قرار  دِیتمُت  تتھ  چِھنہٕ  حرام  کران،  بیٚیہِ  چِھنہٕ  دینِ  حق  پنُن  دین  بناوان  یِم  اہل  کتاب  ﴿تِمن  سٍتۍ  لٔڑِو﴾  توٚت  تام  زِ  تِم  دِن  پننہِ  اَتھہٕ  جِزیہِ  بیٚیہِ  روزن  لۅکٕٹۍ  بٔنِتھ۔  ﴿یعنی  لڑایہِ  ہُند  غایت  چُھنہٕ  یہِ  زِ  تِم  أنِن  ایمان  تہٕ  دینِ  حقٕکۍ  بٔنن  پیروکار۔  بلکہ  چُھ  اَمِیُک  غایت  یہِ  زِ  تِہنز  حکمرانی  گژِھہ  ختم  گژٕھنۍ،  تِم  گژھن  نہٕ  زمینس  پٮ۪ٹھ  حٲکم  تہٕ  صاحبِ  اَمر  بٔنِتھ  روزٕنۍ  بلکہ  گژھن  زمین  کہ  نظامِ  زندگی  ہٕنزٕ  لاکمہٕ،  بیٚیہِ  فرماں روٲئی  تہٕ  امانتٕکۍ  اختیارات  دینِ  حق  کیٚن  پیروکارن  ہٕندٮ۪ن  اتھن  منٛز  روزٕنۍ  تہٕ  اہلِ  کتاب  گژھن  یِمن  ماتحت  تٲبع  تہٕ  مطیع  بٔنِتھ  روزٕنۍ۔  امہِ  پتہٕ  ییٚمہِ  سُند  دِل  یِمَو  منٛزٕ  ییٚژِھہ،  سُہ  سپدِن  پننہِ  مرضی  مسلمان،  نَتہٕ  روٗزِن  جِزیہِ  دِوان۔  جِزیہِ  چُھ  بدل  تمہِ  امانُک  تہٕ  حفاظتُک،  یُس  ذِمِّیَن  اسلامی  حکومتس  منٛز  عطا  چُھ  یِوان  کرنہٕ۔  بیٚیہِ  چھےٚ  یہِ  علامت  تمہِ  حُکمٕچ  زِ  یِم  لُکھ  چِھ  تابع  امر  بننس  پٮ۪ٹھ  رٲضی﴾

Mirwaiz:
  اے  مسلمانو  جنگ  کٔرِو  تِمن  لوٗکن  سٍتۍ  یِم  نہٕ  پوٗرٕ  پژھ  کران  چھِ  معبودِ  برحقس  بیٚیہِ  چھِنہٕ  پوٗرٕ  پژھ  کران  قیامتکِس  دۅہس،  بیٚیہِ  چھِنہٕ  حرام  زانان  تِم  چیز  یِم  خداین  تہٕ  تُہٕندۍ  پیغمبرن  حضرتِ  محمدن  صلی  اللہ  علیہ  و سلم  حرام  کٔرۍ،  بیٚیہِ  یِم  نہٕ  پوٚز  دین  دینِ  اسلام  قبول  تہٕ  تسلیم  کران  چھِ،  تِمن  لوٗکن  أندرٕ  یِمن  کتاب  عطا  کرنہٕ  آیہِ  یعنی  یہود  ونصا  ریٰ  ہن  سٍتۍ  سُے  جنگ  کٔرِو  توٚتانۍ،  یوٚتانۍ  نہٕ  تِم  باج  تارن  یُس  پیش  کرن  پننیو  اتھو  ماتحت  روزِتھ۔  ذلیل  و  خوار  سپدِتھ۔  آن  مٲنِتھ۔

Transliteration:
  Q<u>a</u>tiloo alla<u>th</u>eena l<u>a</u> yuminoona bi<b>A</b>ll<u>a</u>hi wal<u>a</u> bi<b>a</b>lyawmi al<u>a</u>khiri wal<u>a</u> yu<u>h</u>arrimoona m<u>a</u> <u>h</u>arrama All<u>a</u>hu warasooluhu wal<u>a</u> yadeenoona deena al<u>h</u>aqqi mina alla<u>th</u>eena ootoo alkit<u>a</u>ba <u>h</u>att<u>a</u> yuAA<u>t</u>oo aljizyata AAan yadin wahum <u>sa</u>ghiroon<b>a</b>


Athar:
  یہوٗدۍ  چِھ  ونان  زِ  عُزیرؑ  چُھ  اللہ  تعالیٰ  سُند  فرزندٕہ،  تہٕ  عیسٲے  چِھ  ونان  زِ  مسیحؑ  چُھ  اللہ  تعالیٰ  سُند  فرزند،  یِمہٕ  چھےٚ  بے  حقیقت  کتھہٕ،  یِمہٕ  تِم  پننیو  زبانو  منٛزٕ  چِھ  کڑان۔  تِمن  لُکن  کُن  وُچِھتھ  یِم  یِمن  برونٛہہ  کفرس  منٛز  مبتلا  ٲسۍ  سپٕدۍمٕتۍ۔  اللہ  تعالیٰ  سُند  مار  یِمن  پٮ۪ٹھ،  یِم  کپٲرۍ  چِھ  دوکھہٕ  کھیٚوان۔

Mirwaiz:
  بیٚیہِ  چھِ  ونان  یہود  و  أندرٕ  بعض  لوٗکھ  زِ  عزیز  علیہ  السلام  چھُ  خداے  سُند  نیٚچُو،  بیٚیہِ  چھِ  نصاریٰ  ہو  أندرٕ  اکثر  ونان  کہ  عیسیٰ  مسیح  علیہ  السلام  چُھ  خداے  سُند  نیٚچُو،  یمہٕ  چھےٚ  تِہٕنٛزٕ  کتھہٕ  تِہٕنٛزو  چانٹیٚو۔  حقیقتس  سٍتۍ  چُھنہٕ  یِمن  کتھن  کانہہ  تعلُقاہ،  یِمہٕ  تہِ  چھےٚ  تِمنےٕ  کٲفرن  ہٕنٛزٕ  کتھہٕ  ہِشہِ  کران  یِم  یِمن  برونٹھ  ٲسۍ،  اللہ  تعالیٰ  گٲلِن  تِمن،  کور  کُن  چھِ  گژھان  پزِ  نِشہِ  ڈٔلِتھ۔  

Transliteration:
  Waq<u>a</u>lati alyahoodu AAuzayrun ibnu All<u>a</u>hi waq<u>a</u>lati a<b>l</b>nna<u>sa</u>r<u>a</u> almasee<u>h</u>u ibnu All<u>a</u>hi <u>tha</u>lika qawluhum biafw<u>a</u>hihim yu<u>da</u>hioona qawla alla<u>th</u>eena kafaroo min qablu q<u>a</u>talahumu All<u>a</u>hu ann<u>a</u> yufakoon<b>a</b>


Athar:
  تِمو  چِھ  پنٕنۍ  عٲلم  تہِٕ  درویش  خُدایس  ورٲے  پنٕنۍ  ربّ  بنٲوِمٕتۍ۔  ﴿حدیث  شریفس  منٛز  چُھ  آمُت  زِ  حضرت  عدی  بن  حاتم  رضی  اللہ  تعالیٰ  عنہ  یِم  گۅڈٕہ  عیسٲے  ٲسۍ،  ییٚلہِ  نبی  صلی  اللہ  علیہ و سلمن  نِشہِ  حٲضر  سپدِتھ  مُشرف  بہ  اسلام  سپٕدۍ،  تِمو  کوٚر  حضور  صلی  اللہ  علیہ و سلمس  سوال  زِ  یتھ  آیتس  منٛز  یُس  اَسہِ  پٮ۪ٹھ  پنٕنۍ  عٲلم  تہٕ  درویش  خُداے  بناونُک  الزام  عٲید  کرنہٕ  چُھ  آمُت،  اَمِچ  اصلیت  کیا  چھےٚ؟  درجواب  چِھ  حضورؐ  فرماوان  کیا  یہِ  چُھنا  پَزر  زِ  یِکینژھاہ  یِم  لُکھ  حرام  چِھ  قرار  دِوان  سُہ  چُھو  توٚہۍ  حرام  مانان  تہٕ  یِکینژھاہ  یِم  حلال  چِھ  قرار  دِوان  سُہ  چِھو  حلال  مانان؟  تِمو  کوٚر  عرض  بالکل  چِھ  أسۍ  یی  کران۔  فرمووُکھ  بَس  یۅہے  گوٚو  یِم  ربّ  بناوٕنۍ۔  امہِ  نِشہِ  سپُد  معلوم  زِ  اللہ  تعالیٰ  سٕنزِ  کتابہِ  ہٕندِ  سَنَدٕ  ورٲے  یِم  لُکھ  انسٲنی  زندگی  خٲطرٕ  جٲیز  تہٕ  ناجٲیزکۍ  حدوٗد  چِھ  مقرر  کران،  تِم  چِھ  دراصل  خُدائی  ہٕندِس  مقامس  پٮ۪ٹھ  پننہِ  غرور  سٍتۍ  کھٔسِتھ  جاے  رٹان  تہٕ  یِم  یِہندِس  اَتھ  شریعت  سٲزی  ہٕندِس  حقس  چِھ  تسلیم  کران  تِم  چِھ  یِمن  خُداے  بناوان﴾  تہٕ  یِتھے  پٲٹھۍ  عیسیٰ  ابن  مریم  علیہ  السلامن  تہِ  ﴿ربّ  مانان﴾  حالانکہ  یِمن  اوس  نہٕ  أکِس  معبودس  ورٲے  بیٚیہِ  کٲنٛسہِ  ہٕنز  عبادت  کرنُک  حکم  دِنہٕ  آمُت،  سُہ  یَس  ورٲے  کانٛہہ  چُھنہٕ  عبادتُک  حقدار،  سُہ  چُھ  پاک  تِمَو  مشرکانہٕ  کَتَھو  نِشہِ،  یِمہٕ  یِم  لُکھ  کران  چِھ۔

Mirwaiz:
  تِمو  چھِ  بنٲومٕتۍ  عالم  تہٕ  عابد  پنٕنۍ  مطاع۔  حلال  وحرامس  منٛز  چھِ  تِہٕنٛز  اطاعت  تِژٕھے  کران  یِژھ  خداے  سٕنٛز  شوٗبہ  کرٕنۍ۔  صریح  حکُم  نصس  پٮ۪ٹھ  چھِ  تِہٕںٛدین  اقوالن  ترجیح  دِوان  یِژھ  اطاعت  کرٕنۍ  گٔیہِ  عبادت  کرٕنۍ۔  یہِ  شوبہِ  ہا  خاص  معبودِ  برحقہٕ  سٕنٛزٕے  یٲژ۔  امہِ  اعتبارٕ  ہ  چھِ  یِم  تہِ  مُشرِک  بیٚیہِ  چھِ  عیسیٰ  بِن  مریمس  علیہ  السلام  ربّ  زانان۔  تِمن  چھِ  خداے  سُند  نیٚچُو  زانان۔  یہِ  تہِ  گو  وشِرکٕے،  حالانکہ  یِمن  آیو  نہٕ  حکُم  کرنہٕ  خداے  سٕنٛزن  کتابن  اندر۔  مگر  کُنُے  معبودِ  برحقس  عبادت  کرنُک،  تس  ورٲے  چُھنہٕ  معبودٕے  کانہہ  عبادتس  لایقٕے  کانہہ،  سُہ  چُھ  مُنزہ  تہٕ  پاک  تِہٕندِ  شرکہٕ  نِشہِ۔

Transliteration:
  Ittakha<u>th</u>oo a<u>h</u>b<u>a</u>rahum waruhb<u>a</u>nahum arb<u>a</u>ban min dooni All<u>a</u>hi wa<b>a</b>lmasee<u>h</u>a ibna maryama wam<u>a</u> omiroo ill<u>a</u> liyaAAbudoo il<u>a</u>han w<u>ah</u>idan l<u>a</u> il<u>a</u>ha ill<u>a</u> huwa sub<u>ha</u>nahu AAamm<u>a</u> yushrikoon<b>a</b>


Athar:
  یِم  لُکھ  چِھ  یژھان  اللہ  تعالیٰ  سُند  گاش  کرٕہن  پننیو  پھۅکَو  سٍتۍ  ژھیٚتہٕ،  مگر  اللہ  تعالیٰ  چُھنہٕ  پنُن  گاش  مکمل  کرنہٕ  ورٲے  مانن  وول  کینٛہہ،  خواہ  کٲفرن  گٔژھۍ تن  یہِ  کوتاہ  تہِ  ناگوار۔

Mirwaiz:
  یژھان  چھِ  تِم  کہ  ژھیٚتہٕ  کر  ہن  خداے  سُند  نوٗر  یعنی  دینِ  اسلام  پنہٕ  نیو  پھۅکو  سٍتۍ  یعنی  ٲسو  سٍتۍ  چھِ  اسلامس  پٮ۪ٹھ  اعتراض  کران،  خدا  چُھنہٕ  پسند  کران  مگر  فقط  پنُن  نوٗر  پوٗرٕ  کرُن۔  سُہ  نوٗر  کمالس  واتناوُن،  اگر  چہ  ناخۅشٕے  ییٖتن  کٲفرن۔

Transliteration:
  Yureedoona an yu<u>t</u>fioo noora All<u>a</u>hi biafw<u>a</u>hihim wayab<u>a</u> All<u>a</u>hu ill<u>a</u> an yutimma noorahu walaw kariha alk<u>a</u>firoon<b>a</b>


Athar:
  سُہ  چُھ  اللہ  تعالیٰ  ہٕے  ییٚمۍ  پنُن  رسول  ہدایت  تہٕ  دینِ  حق  ہیٚتھ  سوٗزمُت  چُھ،  تاکہ  اَتھ  کرِ  تمام  جنسِ  دینَس  پٮ۪ٹھ  غٲلب،  ﴿الدّین  لفظُک  ترجمہٕ  چُھ  اَسہِ   جِنسِ  دین   کوٚرمُت۔  لفظ  دین  چُھ  عربی  زبٲنۍ  منٛز  تمہِ  نظامِ  زندگی  یا  طریقِ  زندگی  خٲطرٕ  استعمال  سپدان  ییٚمہِ  کِس  قٲیم  کرن  وٲلِس  سَنَد  تہٕ  مُطاع  تسلیم  کٔرِتھ  تٔمۍ  سٕنز  اِتباع  یِیہِ  کرنہٕ۔  لہٰذا  چُھ  بعثتِ  رسول ہُک  غرض  یَتھ  آیتس  منٛز  یہِ  وننہٕ  آمُت  زِ  یُس  ہدایت  تہٕ  دینِ  حق  تٔمۍ  اللہ  تعالیٰ  سندِ  طرفہٕ  اوٚنمُت  چھُ  تتھ  کرِ  دینٕچ  نوعیت  تھاون  والیٚن  تمام  طریقن  تہٕ  نظامن  پٮ۪ٹھ  غٲلب۔  رسول  سٕنز  بعثت  چَھنہٕ  زانٛہہ  اَمہِ  غرضہٕ  خٲطرٕ  سپٕزمٕژ  زٕ  یُس  نظامِ  زندگی  ہیٚتھ  سُہ  آمُت  چُھ،  سُہ  گژِھہ  کُنہِ  دوٚیِمہِ  نظامِ  زندگی  تابع  تہٕ  تمہِ  سٍتۍ  مغلوب  سپدِتھ،  تہٕ  تمہِ  چن  دِنہٕ  آمژن  رعایتن  تہٕ  گنجٲیِشن  منٛز  ژٔمِتھ  روزُن،  بلکہ  چُھ  سُہ  زمین  و  آسمان  کِس  بادشاہ  سُند  نمائندٕہ  بٔنِتھ  یِوان،  تہٕ  سُہ  چُھ  پننِس  بادشاہ  سُند  نظامِ  حق  غٲلب  وُچُھن  یژھان۔  اگر  کانٛہہ  دوٚیم  نظامِ  زندگی  دُنیا ہس  منٛز  روزِ  تہِ،  تتھ  پزِ  تیٚلہِ  خُدٲئی  نظام  چن  بخشنہٕ  آمژن  گُنجٲیشن  منٛز  ژٔمِتھ  روزُن،  یِتھہٕ  پٲٹھۍ  زَن  جِزیہِ  ادا  کرنہٕ  کِس  صوٗرتس  منٛز  ذِمِّی ین  ہُند  نظامِ  زندگی  روزان  چُھ،  نہ  کہ  یہِ  زِ  کُفار  آسن  غٲلب  تہٕ  دینِ  حقس  مانن  وٲلۍ  روزن  ذِمِّی  بٔنِتھ﴾  خواہ  مُشرکن  سپدۍتن  یہِ  کوتاہ  تہِ  ناگوار۔

Mirwaiz:
  سُہ  معبودِ  برحق  گو  وسُے  ییٚمۍ  سوٗز  پنُن  پیغمبر  برحق  بوٚڈ  ہِدایت  ہیٚتھ  بیٚیہِ  دینِ  حق  ہیٚتھ،  یُتھ  تتھ  غلبہ  دِیہِ  سارِنٕے  دینن  پٮ۪ٹھ،  اگرچہ  ناخۅشٕے  ییٖتن  مُشرِکن۔

Transliteration:
  Huwa alla<u>th</u>ee arsala rasoolahu bi<b>a</b>lhud<u>a</u> wadeeni al<u>h</u>aqqi liyu<i><u>th</u></i>hirahu AAal<u>a</u> a<b>l</b>ddeeni kullihi walaw kariha almushrikoon<b>a</b>


Athar:
  اے  لوٗکو  یِمو  ایمان  چُھو  اوٚنمُت،  اہلِ  کتابن  ہٕندٮ۪ن  دین  کیٚن  اکثر  عٲلِمن  تہٕ  درویشن  ہُند  حال  چُھ  یہِ  زِ  تِم  چِھ  لُکن  ہٕندۍ  مال  بٲطل  طریقو  کھیٚوان،  تہٕ  تِمن  چِھ  اللہ  تعالیٰ  سٕنزِ  وَتہِ  نِشہِ  رُکاوان  یِم  سۅن  تہٕ  رۅپھ  چِھ  جمع  کٔرِتھ  تھاوان،  تہٕ  یِمن  چِھنہٕ  اللہ  تعالیٰ  سٕنزِ  وَتہِ  منٛز  خرچ  کران،  تِمن  دِیِو  دردناک  عذابٕچ  خۅش  خبر۔

Mirwaiz:
  اے  باایمانو  پٔزۍ  پٲٹھۍ  وارِیاہ  عٲلِم  یہودن  ہٕںدۍ  بیٚیہِ  عابِد  نصاریٰ  ہن  ہٕںٛدۍ  چھِ  لوٗکن  ہُند  مال  کھیٚوان  ناحق۔  یعنی  پوٚز  حکُم  چھِ  کھٹان۔  عوامن  ہٕںٛزِ  مرضی  موٲفِق  چھِ  فتویٰ  لیکھان  تِمن  نِشہِ  نذرانہٕ  وصول  کران،  امی  وجہہ  چھِ  تِم  لوٗکن  پتھ  رٹان  خداے  سٕنٛزٕ  وتہِ  نِشہِ  یعنی  دینِ  اسلام  ںِشہِ۔  کیازِ  تِہٕندیو  اپُزیو  فتویٰ  ہو  سٍتۍ  چھِ  لوٗکھ  دھوکن  منٛز  یِتھ  گمرٲہی  منٛز  بۅڈِتھ  روزان۔  پوٚز  چھِںہٕ  قبولٕے  کران۔  بلکہ  پوٚز  ژھانڈنُک  چُھکھنہٕ  خیالٕے  گژھان۔  غایتِ  حرص  و  ہوسہٕ  چھِ  مال  جمع  کران  یتھ  متعلق  یہِ  سخت  وعید  چُھ  کہ،  بیٚیہِ  یِم  لوٗکھ  جمع  کران  تہٕ  سونٛبراوان  چھِ  سۅن  تہٕ  رۅپھ  توپتہٕ  چھِنہٕ  تتھ  خرٕچ  کران  خداے  سٕںٛزِ  وتہِ  اندر،  پس  ونِو  تِمن  کڈُر  عذابٕچ  بشارت۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo inna katheeran mina ala<u>h</u>b<u>a</u>ri wa<b>al</b>rruhb<u>a</u>ni layakuloona amw<u>a</u>la a<b>l</b>nn<u>a</u>si bi<b>a</b>lb<u>at</u>ili waya<u>s</u>uddoona AAan sabeeli All<u>a</u>hi wa<b>a</b>lla<u>th</u>eena yaknizoona a<b>l</b><u>thth</u>ahaba wa<b>a</b>lfi<u>dd</u>ata wal<u>a</u> yunfiqoonah<u>a</u> fee sabeeli All<u>a</u>hi fabashshirhum biAAa<u>tha</u>bin aleem<b>in</b>


Athar:
  اکھ  دۅہ  واتہِ،  أتھۍ  سۅنس  تہٕ  رۅپس  پٮ۪ٹھ  یِیہِ  جہنمک  نار  زالنہٕ،  تہٕ  پتہٕ  یِن  اَمی  سٍتۍ  یِہندِۍ  ڈیٛکہٕ  تہٕ  لَرٕ  تہٕ  کمر  داغوَنہٕ،  یہِ  چُھ  سُہ  خزانہٕ  یُس  تۅہیہِ  پننہِ  خٲطرٕ  جمع  اوسُو  کوٚرمُت،  رٔٹِو  وۅنۍ  وُچِھو  پننہِ  جمع  کرنہٕ  آمتہِ  دَولتُک  مزٕہ۔

Mirwaiz:
  ییٚمہِ  دۅہ  نارِ  جہنمس  پٮ۪ٹھ  گرم  ییہِ  کرنہٕ  سُہ  سۅن  تہٕ  رۅپھ،  پس  ییہِ  داغ  کرنہٕ  تمہِ  سٍتۍ  ڈیٚکن  تِہٕںدین،  بیٚیہِ  لر  کانیٚن  تِہٕنزن  بیٚیہِ  تھرن  تہٕ  پُشتن  تِہٕندین۔  وننہٕ  یِیکھ،  یہِ  چُھ  سُہ  تُہٕںٛد  مال  یُس  تۅہیہِ  سونٛبرٲوِتھ  اوسُو  پننہِ  خٲطرٕ،  پس  ژِہِو  مزٕ  ہ  تمیُک  یہِ  توٚہۍ  سونٛبراوان  ٲسِو۔  چونکہ  امہ  برونٹھ  آیہِ  جنگٕچ  ذِکر  کرنہٕ۔  مُشرِکو  اوس  خلط  وملط  کوٚرمُت  ریٚتن  ہٕندِس  حسابس  اندر۔  مُحرمس  ٲسۍ  صفر  باوان۔  ذی  القعدس  ٲسۍ  ذالحجہ  بناوان  پننیو  مصلحتو  موجوب۔  تمِی  مۅکھہٕ  فرمووُکھ  اللہ  تعالیٰ  ہن۔

Transliteration:
  Yawma yu<u>h</u>m<u>a</u> AAalayh<u>a</u> fee n<u>a</u>ri jahannama fatukw<u>a</u> bih<u>a</u> jib<u>a</u>huhum wajunoobuhum wa<i><u>th</u></i>uhooruhum h<u>atha</u> m<u>a</u> kanaztum lianfusikum fa<u>th</u>ooqoo m<u>a</u> kuntum taknizoon<b>a</b>


Athar:
  حقیقت  چھےٚ  یہِ  زِ،  ریٚتن  ہُند  تعداد  چُھ  اللہ  تعالیٰ  سٕندِس  نٔوِشتَس  منٛز  بَہَے  ﴿12﴾۔  ﴿تَتہِ  پٮ۪ٹھہٕ﴾  ییتہِ  پٮ۪ٹھہٕ  خُداین  آسمان  تہٕ  زمین  چھےٚ  پٲدٕ  کٔرمٕژ،  تہٕ  یِمن  منٛز  چِھ  ژور  ریٚتھ  حرام،  ﴿ژورَو  حرام  ریٚتَو  نِشہِ  چُھ  مُراد،  ذی  القعدہ،  ذی  الحجہ،  بیٚیہِ  محرم  حجہِ  خٲطرِٕ  تہٕ  رجب  عمرہ  خٲطرٕ﴾  یۅہے  چُھ  ٹھیک  ضٲبطہٕ،  لہٰذا  مَہ  کٔرِو  یِمن  ژۅن  ریٚتن  منٛز  پانس  پٮ۪ٹھ  ظُلم  تہٕ  مُشرکن  سٍتۍ  لٔڑِو  سٲری  سٔمِتھ،  یِتھہٕ  پٲٹھۍ  تِم  چِھ  سٲری  سٔمِتھ  تۅہیہِ  سٍتۍ  لڑان  تہٕ  زٲنِتھ  تھٲوِو  زِ  اللہ  تعالیٰ  چُھ  متقی یَنٕے  سٍتۍ۔  یعنی  اگر  مُشرک  یِمن  ریٚتن  تہِ  لڑنہٕ  نِشہِ  باز  پھیرن  نہٕ،  تیٚلہِ  یِتھہٕ  پٲٹھۍ  تِم  متفق  سپدِتھ  تۅہیہِ  سٍتۍ  لڑان  چِھ،  متفق  سپدِتھ  لٔڑِو  توٚہۍ  تہِ  تِمن  سٍتۍ،  سورۂ  بقرہ  آیت  نمبر  194  چھےٚ  اَمِیُک  تفسیر  کران﴾

Mirwaiz:
  پٔزۍ  پٲٹھۍ  اللہ  تعالیٰ  ہس  نِشہِ  چھےٚ  ریٚتن  ہٕںٛز  گرند  باہ  ریٚتھ۔  خداے  سٕںٛزِ  کتابہِ  یعنی  لوحِ  محفوظس  اندر۔  ییٚمہِ  دۅہہ  پٮ۪ٹھہٕ  آسمان  تہٕ  زمین  پٲدٕ  کوٚرُن،  تِمو  ریتو  أندرٕ  چھِ  ژور  ریٚتھ  تعظیمٕکۍ۔  ذی  القعدہ۔  ذی  الحجہ۔  مُحرم  تہٕ  رجب،  یۅہے  امرِ  مذکور  چُھ  حساب  دینِ  مُستقیم۔  یعنی  ریٚتن  ہُند  باہ  آسُن۔  تعظیم  و  حُر  متٕکۍ  ریٚتھ  ژور  ٲسٕنۍ۔  اتھ  بدل  یۅسہٕ  جاہیلیتٕچ  طریق  ٲس۔  تم  ٲسۍ  بہو  ریٚتو  علاوٕہ  کینہہ  ریٚتھ  ہُرراوان  تہٕ  زیادٕہ  کران۔  بیٚیہِ  ٲسۍ  تعظیمٕ  کیٚن  ریٚتن  اندر  تہِ  ردو  بدل  کران۔  یہِ  گٔیہِ  بد  دینی۔  دین  گوٚوتِی  یہِ  اللہ  تعالیٰ  ہن  مُقرر  کوٚر،  پس  مہ  ٲسِو  یِمن  ریٚتن  اندر  پانہٕ  وٲنۍ  لڑٲے  کٔرِتھ  یِمن  ژۅن  ریٚتن  ہٕںٛز  بے  حُرمتی  کٔرِتھ  پانس  پٮ۪ٹھ  ظلم  کران،  بیٚیہِ  ٲسِو  سارِنٕے  مُشرکن  سٍتۍ  جنگ  کرنہٕ  خٲطرٕ  تیار  روزان  یِتھہٕ  پٲٹھۍ  تِم  تۅہیہِ  سارِنٕے  مسلمانن  سٍتۍ  جنگ  کرنہٕ  خٲطرٕ  آمادٕ  ہ  چھِ،  بیٚیہِ  زٲنِو  زِ  اللہ  تعالیٰ  چُھ  پرہیز  گارن  سٍتۍ  سٍتۍ۔  توٚہۍ  تھٲوِو  ایمان  و  تقویٰ  پنُن  شعار  کھوٗژِو  مہ  کٲنسہِ۔

Transliteration:
  Inna AAiddata a<b>l</b>shshuhoori AAinda All<u>a</u>hi ithn<u>a</u> AAashara shahran fee kit<u>a</u>bi All<u>a</u>hi yawma khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a minh<u>a</u> arbaAAatun <u>h</u>urumun <u>tha</u>lika a<b>l</b>ddeenu alqayyimu fal<u>a</u> ta<i><u>th</u></i>limoo feehinna anfusakum waq<u>a</u>tiloo almushrikeena k<u>a</u>ffatan kam<u>a</u> yuq<u>a</u>tiloonakum k<u>a</u>ffatan wa<b>i</b>AAlamoo anna All<u>a</u>ha maAAa almuttaqeen<b>a</b>


Athar:
  نَسِی  چھےٚ  کفرس  منٛز  اکھ  مزید  کٲفرانہٕ  حرکت  ییٚمہِ  سٍتۍ  یِم  کٲفر  لُکھ  چِھ  گمرٲہی  منٛز  مبتلا  کرنہٕ  یِوان،  کُنہِ  ؤرِیہِ  چِھ  أکِس  ریٚتس  حلال  کران۔  تہٕ  کُنہِ  ؤرِیہِ  چِھ  تتھ  حرام  کران،  تاکہ  اللہ  تعالیٰ  سٕندٮ۪ن  حرام  کرنہٕ  آمتیٚن  ریٚتن  ہُند  تعداد  تہِ  کرن  پوٗرٕ،  تہٕ  اللہ  تعالیٰ  سُند  حرام  کرنہٕ  آمُت  کرن  حلال  تہِ۔  ﴿عربس  منٛز  ٲس  نَسِی  دوٚیہِ  قٔسمٕچ،  اکھ  صورت  ٲس  یہِ  زِ  جنگ  و  جدل  تہٕ  غارت  گری  تہٕ  خونٕکۍ  انتقام  ہیٚنہٕ  خٲطرٕ  ٲسۍ  کُنہِ  حرام  ریٚتس  حلال  دِوان  قرار،  تہٕ  امہِ  بدلہٕ  کُنہِ  حلال  ریٚتس  حرام  کٔرِتھ  ریٚتن  ہُند  تعداد  پوٗرٕ  کران۔  دوٚیِم  صورت  ٲس  یہِ  زِ  قمری  ؤرِیس  ٲسۍ  شمسی  ؤری  مطٲبق  بناونہٕ  مۅکھہٕ  اَتھ  کبیسہ ہُک  اکھ  ریٚتھ  بڑاوان  تاکہ  حج  گژِھہ  أکۍسٕے  موسمس  منٛز  یِوان  روزُن،  تہٕ  تِم  گژھن  تِمو  تکلیفو  نِشہِ  بچنۍ،  یِم  قمری  حسابہٕ  مطٲبق  مختلف  موسمن  منٛز  حجُک  گردش  کران  روزنہٕ  سٍتۍ  پیش  چِھ  یِوان۔  یِتھہٕ  پٲٹھۍ  اوس  حج  33  ہَن  ؤرِیَن  تام  پننِس  اصلی  وقتس  خلاف  دوٚیمیٚن  تٲریخن  منٛز  سپدان  روزان  تہٕ  صرف  اوس  ژۅیہِ ترٛہِمہِ  ﴿34﴾  ؤرِیہِ  اکہِ  لٹہِ  پننِس  اصلی  تٲریخس  یعنی  ذی  الحجہ  کِس  نٔوِمِس  تہٕ  دٔہِمِس  تٲریخس  پٮ۪ٹھ  ادا  سپدان۔  نبی  صلی  اللہ  علیہ و سلمو  ییٚمہِ  ؤرِیہِ  حجتہ  الوادع  کوٚرمُت  چُھ،  تمہِ  ؤرِیہِ  اوس  پننیٚن  اصلی  تاریخن  پٮ۪ٹھ  حج  آمُت  تہٕ  تمی  وقتہٕ  پٮ۪ٹھہٕ  آو  نَسِی  ہُند  طریقہٕ  ممنوع  کرنہٕ﴾  تِہندۍ  بُرٕ  اعمال  چِھ  تِہٕندِ  خٲطرٕ  خۅش  کرٕوُنۍ  بناونہٕ  آمٕتۍ  تہٕ  اللہ  تعالیٰ  چُھنہٕ  منکرینِ  حقن  ہدایت  دِوان۔

Mirwaiz:
  ریٚتن  ہُند  اورٕ  یور  کرُن  تعظیم  کیٚن  ریٚتن  ردوبدل  کرُں  چُھنہٕ  مگر  کُفرس  اندر  زیادتی  کرٕنۍ،  عام  کٲفر  چھِ  امہ  سٍتۍ  گمراہ  یِوان  کرنہٕ،  کٲفر  چھِ  اتھ  تعظیمہٕ  کِس  ریٚتس  اکہ  ؤریہِ  پانہٕ  پننیو  اغراض  نفسانیو  مۅکھہٕ  حلال  زانان۔  یتھہٕ  پٲٹھۍ  بییس  ریٚتس  یُس  نہٕ  تعظیمُک  ریٚتھ  اوس  تعظیمُک  ریٚتھ  زانان،  یُتھ  برابر  تھاون  تعدادریٚتن  ہُند  یِم  اللہ  تعالیٰ  ہن  مُحترم  بنٲومٕتۍ  ٲسۍ،  یُتھ  حلال  بناوہن  تِمن  ریٚتن  یِم  اللہ  تعالیٰ  ہن  مُحترم  تہٕ  معظم  مُقرر  کٔرۍ  مٕتۍ  ٲسۍ،  زینت  آو  دِنہٕ  تِہٕںٛزن  یچھ  کامین۔  یِمن  چھےٚ  تِم  یچھ  کامہِ  جان  تہٕ  رٕژٕ  بوزنہٕ  یِوان،  اللہ  تعالیٰ  چُھنہٕ  وتھ  ہاوان  تہٕ  توفیق  دِوان  کٲفر  قومس۔

Transliteration:
  Innam<u>a</u> a<b>l</b>nnaseeo ziy<u>a</u>datun fee alkufri yu<u>d</u>allu bihi alla<u>th</u>eena kafaroo yu<u>h</u>illoonahu AA<u>a</u>man wayu<u>h</u>arrimoonahu AA<u>a</u>man liyuw<u>at</u>ioo AAiddata m<u>a</u> <u>h</u>arrama All<u>a</u>hu fayu<u>h</u>illoo m<u>a</u> <u>h</u>arrama All<u>a</u>hu zuyyina lahum sooo aAAm<u>a</u>lihim wa<b>A</b>ll<u>a</u>hu l<u>a</u> yahdee alqawma alk<u>a</u>fireen<b>a</b>


Athar:
  اے  لوٗکو  یِمو  ایمان  چُھو  اوٚنمُت،  ﴿یِم  آیات  چِھ  رکوع  9  کِس  ٲخرس  تام  غزوۂ  تبوک  چہِ  تیٲری  ہٕندِ  وقتہٕ  نٲزِل  گٔمٕتۍ﴾  تۅہیہِ  کیا  سَپدُو  زِ  ییٚلہِ  تۅہیہِ  اللہ  تعالیٰ  سٕنزِ  وَتہِ  منٛز  نیرنہٕ  خٲطرٕ  وَننہٕ  آو،  تہٕ  توٚہۍ  گٔو  زمینس  سٍتۍ  لٲرِتھ؟  کیا  ٲخرت  کِس  مقابلس  منٛز  کٔروٕہ  تۅہیہِ  دُنیاہٕچ  زندگی  پسند؟  اگر  یہِ  کتھ  چھےٚ  تیٚلہِ  گژِھہ  تۅہیہِ  پے  آسٕنۍ،  زِ  دُنیٲوی  زندگی  ہُند  یہِ  سورُے  ساز  و  سامان  نیرِ  ٲخرتس  منٛز  واریاہ  کم۔

Mirwaiz:
  اے  باایمانو  تۅہیہِ  کیاہ  سپدیو۔  تۅہیہِ  ییٚلہِ  وننہٕ  یِوان  چُھ  نیرِو  خداے  سٕںٛزِ  وتہِ  اندر  جہاد  کرنہٕ  خٲطرٕ،  مٲیِل  سپدِو  توٚہۍ  زمینس  کُن  یعنی  کسل  وکہالت  نٔنرٲوِو  توٚہۍ،  کیاہ  تۅہیہِ  آیوٕ  بوزنہٕ  جان  دنیاہٕچ  زندگی  ٲخرت  کھۅتہٕ،  حقیقت  چھےٚ  یہے  کہ  دنیاچہ  زندگی  ہُند  مال  و  متاع  چُھنہٕ  ٲخرتس  نسبت  مگر  سٮ۪ٹھاہ  کم۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo m<u>a</u> lakum i<u>tha</u> qeela lakumu infiroo fee sabeeli All<u>a</u>hi ithth<u>a</u>qaltum il<u>a</u> alar<u>d</u>i ara<u>d</u>eetum bi<b>a</b>l<u>h</u>ay<u>a</u>ti a<b>l</b>dduny<u>a</u> mina al<u>a</u>khirati fam<u>a</u> mat<u>a</u>AAu al<u>h</u>ay<u>a</u>ti a<b>l</b>dduny<u>a</u> fee al<u>a</u>khirati ill<u>a</u> qaleel<b>un</b>


Athar:
  اگر  توٚہۍ  ؤتھِو  نہٕ،  تیٚلہِ  دِیَو  اللہ  تعالیٰ  تۅہیہِ  دگ  تُلوُن  عذاب،  تہٕ  تُہنزِ  جایہِ  تُلہِ  بیٚیہِ  کٲنٛسہِ  دٔرِس،  تہٕ  توٚہۍ  ہیٚکِو  نہٕ  خُدایس  کانٛہہ  نقصان  واتنٲوِتھ،  سُہ  چُھ  پرٛتھ  چیزس  پٮ۪ٹھ  قدرت  تھاوان۔

Mirwaiz:
  ہرگاہ  نے  توٚہۍ  جہاد  کرنہِ  نیرِو  اللہ  تعالیٰ  کریو  کڈُر  عذاب،  بیٚیہِ  انہِ  تۅہیہِ  بدل  بییِس  قومس  توٚہۍ  ختم  کٔرِتھ،  توٚہۍ  ہیٚکِو  نہٕ  خداے  سٕندِس  دینس  کُنہِ  قسمہٕ  ضریٚر  واتنٲوِتھ،  اللہ  تعالیٰ  چُھ  پرتھ  چیزس  پٮ۪ٹھ  قدرت  وول۔

Transliteration:
  Ill<u>a</u> tanfiroo yuAAa<u>thth</u>ibkum AAa<u>tha</u>ban aleeman wayastabdil qawman ghayrakum wal<u>a</u> ta<u>d</u>urroohu shayan wa<b>A</b>ll<u>a</u>hu AAal<u>a</u> kulli shayin qadeer<b>un</b>


Athar:
  تۅہیہِ  اگر  نبی  صلی  اللہ  علیہ و سلمس  مدد  کوٚرُو  نہٕ  تیٚلہِ  چُھنہٕ  کانٛہہ  پرواے،  خُداین  چُھ  تَس  تمہِ  وقتہٕ  مدد  کوٚرمُت  ییٚلہِ  کٲفِرو  سُہ  کٔڑِتھ  اوس  ژُھنمُت،  ییٚلہِ  سُہ  صرف  دۅن  منٛز  دوٚیم  اوس،  ییٚلہِ  تِم  دۅشوے  غارس  منٛز  ٲسۍ،  ییٚلہِ  سُہ  پننِس  سٲتھِیَس  ونان  اوس  زِ،  غم  مَہ  کر  اللہ  تعالیٰ  چُھ  اَسہِ  سٍتۍ۔  ﴿یہِ  ذکر  چھےٚ  تمہِ  ساعتٕچ  ییٚلہِ  کفارِ  مکہ  چِھ  نبی  صلی  اللہ  علیہ و سلمن  ہٕندِ  قتلُک  قصد  کران  تہٕ  حضورؐ  چِھ  عین  تمی  رٲژ  یۅسہٕ  قتلہٕ  خٲطرٕ  مقرر  ٲس  کرنہٕ  آمٕژ  مکہٕ  منٛز  نیرِتھ  غارِ  ثورس  منٛز  ترٛٮ۪ن  دۅہن  کھٔٹِتھ  روزان  تہٕ  امہِ  پتہٕ  چِھ  مدینس  کُن  ہجرت  کران۔  تمہِ  وقتہٕ  چِھ  صرف  حضرت  ابوبکر  رضی  اللہ  تعالیٰ  عنہ  غارس  منٛز  تِمن  سٍتۍ  آسان﴾  تمہِ  وقتہٕ  کوٚر  خُداین  تَس  پٮ۪ٹھ  سکونِ  قلب  نٲزِل  تہٕ  تس  کوٚرُن  تِمو  لشکرَوو  سٍتۍ  مدد  یِم  تۅہیہِ  اَتھہِ  ٲسِو  نہٕ  یِوان،  تہٕ  کٲفرن  سپٕز  ناکٲمی  تہٕ  اللہ  تعالیٰ  سُند  کلمہ  چُھ  تھوٚدُے،  اللہ  تعالیٰ  چُھ  زبردست  بیٚیہِ  دانان  تہٕ  بینا۔

Mirwaiz:
  ہرگاہ  نے  توٚہۍ  أمِس  پیغمبر  برحقد  مدد  کٔرِو  کانہہ  پرواہ  چُھنہٕ۔  بیشک  اللہ  تعالیٰ  ہن  کٔرتِمن  پنٕنۍ  یٲرِی  تہٕ  مدد  تمہِ  وقتہٕ  ییٚمہِ  وقتہٕ  زیادٕہ  پریشٲنی  ہُند  وقت  اوس،  ییٚلہ  تِم  کٲفرو  تنگ  کٔرِتھ  پنُن  شہر  تہٕ  وطن  تراونس  پٮ۪ٹھ  مجبور  کٔرۍ،  ییٚلہِ  تِم  ٲسۍ  دۅیو  منٛزٕ  دۅیِم  صٲحب  اوس  ابو  بکر  صدیق  تِمن  سٍتۍ،  ییٚلہ  تِم  دۅشوے  ٲسۍ  گۅپھہِ  اندر  یتھ  غارِ  ثور  ٲسۍ  ونان،  ییٚلہِ  پیغمبرِ  برحق  پننِس  یارِ  غارس  ابوبکر  صدیقس  فرماوان  اوس،  کھوٚژ  مہٕ  غم  مہ  بر۔  بیشک  اللہ  تعالیٰ  سُند  مدد  چُھ  اسہِ  سٍتۍ،  پس  تروو  اللہ  تعالیٰ  ہن  دِلُک  قرار  تہٕ  تسلی  تِمن  پٮ۪ٹھ،  بیٚیہِ  کوٚر  تِمن  مدد  اللہ  تعالیٰ  ہن  ملٲیکن  ہٕنزِ  تمہِ  لشکرٕ  سٍتۍ  یوسہٕ  نہٕ  تۅہیہِ  وُچھوٗن،  بیٚیہِ  تروو  اللہ  تعالیٰ  ہن  کٲفرن  ہٕںٛز  کتھ  یعنی  شرک  وکُفر  کہ  اشاعتٕچ  کتھ  سٮ۪ٹھاہ  بوٚن  تہٕ  پست  تِم  کٔرِن  خوار  تہٕ  ذلیل،  اللہ  تعالیٰ  سُند  کلمے  چُھ  سٮ۪ٹھاہ  بلند،  اللہ  تعالیٰ  چُھ  غٲلِب  تہٕ  حِکمت  وول۔

Transliteration:
  Ill<u>a</u> tan<u>s</u>uroohu faqad na<u>s</u>arahu All<u>a</u>hu i<u>th</u> akhrajahu alla<u>th</u>eena kafaroo th<u>a</u>niya ithnayni i<u>th</u> hum<u>a</u> fee algh<u>a</u>ri i<u>th</u> yaqoolu li<u>sah</u>ibihi l<u>a</u> ta<u>h</u>zan inna All<u>a</u>ha maAAan<u>a</u> faanzala All<u>a</u>hu sakeenatahu AAalayhi waayyadahu bijunoodin lam tarawh<u>a</u> wajaAAala kalimata alla<u>th</u>eena kafaroo a<b>l</b>ssufl<u>a</u> wakalimatu All<u>a</u>hi hiya alAAuly<u>a</u> wa<b>A</b>ll<u>a</u>hu AAazeezun <u>h</u>akeem<b>un</b>


Athar:
  نیرِو  خواہ  لوٚتۍ  چِھو  یا  گوٚبۍ  تہٕ  جہاد  کٔرِو  اللہ  تعالیٰ  سٕنزِ  وَتہِ  منٛز  پننیو  مالَو  تہٕ  پننیو  جانو  سٍتۍ،  یہِ  چُھ  تُہٕندِ  خٲطرٕ  بہتر  اگر  توٚہۍ  زٲنِو۔

Mirwaiz:
  اے  مسلمانو  نیران  ٲسِو  جہادٕ  خٲطرٕ  ییٚمہِ  ساعتہٕ  توہیہِ  نیرنہٕ  خٲطرٕ  اعلان  آسہِ  یِوان  کرنہٕ۔  سِلاح  ورٲے  تہٕ  سِلاح  پٲرِتھ  تہِ،  بیٚیہِ  ٲسِو  جہاد  کران  خداے  سٕنٛزِ  وتہِ  اندر  مال  و  جان  سٍتۍ،  یی  چُھ  تُہٕندِ  خٲطرٕ  بہتر  ہرگاہ  زانان  چھِو۔

Transliteration:
  Infiroo khif<u>a</u>fan wathiq<u>a</u>lan waj<u>a</u>hidoo biamw<u>a</u>likum waanfusikum fee sabeeli All<u>a</u>hi <u>tha</u>likum khayrun lakum in kuntum taAAlamoon<b>a</b>


Athar:
  اے  نبیؐ،  اگر  فٲیدٕہ  سہلُ  الحصول  ﴿سہل  حٲصل  کرُن﴾  آسہٕے  تہٕ  سفر  لوٚت  آسِہے  تیٚلہِ  گژھہَن  تِم  ضروٗر  تۅہیہِ  پتہٕ  پتہٕ  نیرنہٕ  خٲطرٕ  آمادٕہ  مگر  تِمن  پٮ۪ٹھ  گٔیہِ  یہِ  وَتھ  سٮ۪ٹھاہ  کِرٛیٖٹھ  ﴿یعنی  یہِ  وُچِھتھ  زِ  مقابلہ  چُھ  روٗم  ہِوِس  طاقتس  سٍتۍ  تہٕ  وقت  چُھ  شدید  گرمی  ہُند  تہٕ  مٕلکس  چھےٚ  قحط  سٲلۍ،  تہٕ  نَوِ  ؤرِیِکۍ  فصل،  یِم  لۅننس  وٲتِمٕتۍ  ٲسۍ،  تِمن  لوٚگ  تبوٗکُک  سفر  سٮ۪ٹھاہ  گوٚب  باسِنہٕ﴾  وۅنۍ  ونَن  تِم  اللہ  تعالیٰ  سُند  قَسم  کھیٚوان  کھیٚوان  زِ  اگر  أسۍ  نیرِتھ  ہیکہٕ ہَو،  أسۍ  نیرہَو  پٔزپٲٹھۍ  تۅہیہِ  سٍتۍ،  تِم  چِھ  پنُن  پان  ہلاکتس  منٛز  تراوان،  اللہ  تعالیٰ  چُھ  وارٕہ  پٲٹھۍ  زانان  زِ  تِم  چِھ  اَپزِیٲرۍ۔

Mirwaiz:
  ہرگاہ  آسہِ  ہا  مالاہ  جلٕد  حٲصِل  سپدٕ  وُن  بیٚیہِ  آسہِ  ہا  سفراہ  تہِ  ژھوٚٹ،  تیٚلہِ  نیرٕ  ہن  مُنافِق  تہِ  تۅہیہِ  سٍتۍ،  لیکن  تِمو  زون  سفرٕچ  مسافت  چھےٚ  سٮ۪ٹھاہ  زیٖٹھۍ  تمِی  لٔگۍ  تِم  ارٕ  سرٕ  کرنہِ،  بیٚیہِ  ونن  تِم  خداے  سُند  قسم  ہٲوِتھ  زِ  ہرگاہ  اسہِ  وسعت  آسہِ  ہا  أسۍ  تہِ  نیرٕ  ہو  توہی  سٍتۍ،  اپُز  قسم  ہٲوۍ  ہاوۍ  چھِ  تِم  پنُن  پان  ہلاک  کران  مستحق  عذاب  کران،  اللہ  تعالیٰ  چُھ  زانان  بیشک  چھِ  تِم  اپُز  یٲرۍ۔

Transliteration:
  Law k<u>a</u>na AAara<u>d</u>an qareeban wasafaran q<u>as</u>idan la<b>i</b>ttabaAAooka wal<u>a</u>kin baAAudat AAalayhimu a<b>l</b>shshuqqatu wasaya<u>h</u>lifoona bi<b>A</b>ll<u>a</u>hi lawi ista<u>t</u>aAAn<u>a</u> lakharajn<u>a</u> maAAakum yuhlikoona anfusahum wa<b>A</b>ll<u>a</u>hu yaAAlamu innahum lak<u>ath</u>iboon<b>a</b>


Athar:
  اے  نبیؐ،  اللہ  تعالیٰ  کٔرۍنَو  تۅہیہِ  معاف،  تۅہیہِ  کیازِ  دِیتُو  تِمن  رخصت؟  ﴿تۅہیہِ  پَزِہیو  نہٕ  پانہٕ  رخصت  دِیُن﴾  تاکہ  تۅہیہِ  پٮ۪ٹھ  گژِھہ ہے  ظٲہر  زِ  کم  لُکھ  چِھ  پٔزِیٲرۍ  تہٕ  اَپزِیارٮ۪ن  متعلق  تہِ  لگہِ  ہیٚو  پَے۔

Mirwaiz:
  اللہ  تعالیٰ  ہن  کوٚر  تۅہیہِ  افو۔  تۅہیہِ  کیازِ  حض  دُیتُوتِمن  اجازت  جنگہٕ  نِشہِ  پتھ  روزنُک۔  توٚہۍ  پرٲرِزِ  ہے،  یوٚتانۍ  تۅہیہِ  ننہِ  ہا  کمو  وۅن  پوٚز  بیٚیہِ  زٲنۍ  ہوٗکھ  توٚہۍ  اَپُز  یٲرۍ۔

Transliteration:
  AAaf<u>a</u> All<u>a</u>hu AAanka lima a<u>th</u>inta lahum <u>h</u>att<u>a</u> yatabayyana laka alla<u>th</u>eena <u>s</u>adaqoo wataAAlama alk<u>ath</u>ibeen<b>a</b>


Athar:
  یِم  لُکھ  خُدایس  تہٕ  ٲخرت  کِس  دۅہس  پٮ۪ٹھ  ایمان  چِھ  تھاوان،  تِم  کرن  نہٕ  زٕہٕنۍ  تۅہیہِ  یہِ  درخواست  زِ  تِمن  گژِھہ  پننہِ  جان  و  مال  سان  جہاد  کرنہٕ  نِشہِ  معاف  یُن  تھاونہٕ،  اللہ  تعالیٰ  چُھ  متقی ین  وارٕپٲٹھۍ  زانان۔

Mirwaiz:
  تۅہیہِ  نہ  حض  منگن  نہٕ  اجازت  تِم  لوٗکھ  یِم  پژھ  ٲسۍ  کران  معبودِ  برحقس  بیٚیہِ  پٔتمِس  دۅہس  یعنی  قیامتکِس  دۅہس  تِم  کیاہ  روزن  پتھ  مال  وجان  سٍتۍ  جہاد  کرنہٕ  نِشہِ،  اللہ  تعالیٰ  چُھ  پوٗرٕ  زانان  پرہیز  گارن۔

Transliteration:
  L<u>a</u> yasta<u>th</u>inuka alla<u>th</u>eena yuminoona bi<b>A</b>ll<u>a</u>hi wa<b>a</b>lyawmi al<u>a</u>khiri an yuj<u>a</u>hidoo biamw<u>a</u>lihim waanfusihim wa<b>A</b>ll<u>a</u>hu AAaleemun bi<b>a</b>lmuttaqeen<b>a</b>


Athar:
  یِتھۍ  درخواست  چِھ  صرف  اَمہِ  قسمٕکۍ  لُکھ  کران  یِمن  خُدایس  تہٕ  ٲخرت  کِس  دۅہس  پٮ۪ٹھ  ایمان  چُھنہٕ،  یِہٕندٮ۪ن  دِلن  منٛز  شک  چُھ،  تہٕ  تِم  چِھ  پننِس  شکسٕے  منٛز  تردّد  ہیٚتھ۔

Mirwaiz:
  اجازت  منگن  تِمٕے  لوٗکھ  یِم  نہٕ  پژھ  کران  چھِ  معبودِ  برحقس  تہٕ  پٔتمِس  دۅہس،  بیٚیہِ  تِمن  شک  چُھ  دِلن  اندر  پس  چھِ  تِم  تِمنٕے  شکن  اندر  حٲران  سرگردان  پھیران۔

Transliteration:
  Innam<u>a</u> yasta<u>th</u>inuka alla<u>th</u>eena l<u>a</u> yuminoona bi<b>A</b>ll<u>a</u>hi wa<b>a</b>lyawmi al<u>a</u>khiri wa<b>i</b>rt<u>a</u>bat quloobuhum fahum fee raybihim yataraddadoon<b>a</b>


Athar:
  اگر  پٔزپٲٹھۍ  تِہُند  ارادٕہ  نیرنُک  آسہِ  ہے  تیٚلہ  کرہن  تِم  امہِ  خٲطرٕ  کینٛہہ  تیٲری  مگر  خُدایس  اوسنہٕ  تِہُند  وۅتھن  پسندٕے  امہِ  موجوب  کٔرۍ  تٔمۍ  تِم  آلٕژۍ  تہٕ  وَننہٕ  آکھ  زِ  روٗزِو  بِہِتھ،  بیٚہہ  والن  سٍتۍ۔

Mirwaiz:
  ہرگاہ  تِمن  جہادس  نیرنُک  ارادٕہ  آسِہا  تیٚلہِ  کرہن  تیٲری  تمہِ  خٲطرٕ  سِلاح  سامانہٕ  سٍتۍ  بیٚیہِ  کرہن  وتہِ  خرچُک  بندوبست،  لیکن  اللہ  تعالیٰ  ہن  کوٚر  ناپسند  تِہُند  نیرنہٕ  خٲطرٕ  آمادٕہ  سپدُن  پس  کٔرِن  تِم  گانگلہِ،  اَو  کِنۍ  دِژنکھ  نہٕ  اتھ  وتھ،  وننہٕ  آو  تِمن  بِہِو  بیہٚوالن  سٍتۍ  یعنی  زنانن  نابالغن  تہٕ  معذورن  سٍتۍ۔

Transliteration:
  Walaw ar<u>a</u>doo alkhurooja laaAAaddoo lahu AAuddatan wal<u>a</u>kin kariha All<u>a</u>hu inbiAA<u>a</u>thahum fathabba<u>t</u>ahum waqeela oqAAudoo maAAa alq<u>a</u>AAideen<b>a</b>


Athar:
  اگر  تِم  تۅہیہِ  سٍتۍ  نیرٕہن  تیٚلہِ  کرہن  نہٕ  خرٲبی  ورٲے  تۅہیہِ  منٛز  کُنہِ  چیزُک  اِضافہٕ۔  تِم  کرہن  تۅہیہِ  درمیان  فتنہٕ  تُلنہٕ  خٲطرٕ  تگ دَو،  تُہُندِ  دَرِیُک  حال  چُھ  یہِ  زِ  وُنہِ  چِھ  اَتھ  منٛز  واریاہ  لُکھ  تِتھۍ  موجود،  یِم  تِہٕنزٕ  کَتھہٕ  کَن  دٲرِتھ  چِھ  بوزان،  اللہ  تعالیٰ  چُھ  یِمن  ظٲلمن  وارٕ  پٲٹھۍ  زانان۔

Mirwaiz:
  ہرگاہ  تِم  نیرٕ  ہن  تۅہیہِ  سٍتۍ  تۅہیہِ  منٛز  ہُرٕ  راوہن  نہٕ  کینہہ  خرٲبی  تہٕ  نقصان  ورٲے،  بیٚیہِ  کرہن  جلدی  تۅہیہِ  منٛز  تفرقہٕ  تراونہٕ  خٲطرٕ،  تۅہیہِ  منٛز  تہِ  چھِ  کٍتیاہ  تِہٕنٛزن  کتھن  کن  تھاوٕ  وٕنۍ،  اللہ  تعالیٰ  ہس  چُھ  پوٗرٕ  معلوم  مُفسِد  تہٕ  ظٲلِم۔

Transliteration:
  Law kharajoo feekum m<u>a</u> z<u>a</u>dookum ill<u>a</u> khab<u>a</u>lan walaaw<u>d</u>aAAoo khil<u>a</u>lakum yabghoonakumu alfitnata wafeekum samm<u>a</u>AAoona lahum wa<b>A</b>ll<u>a</u>hu AAaleemun bi<b>al</b><i><u>thth</u></i><u>a</u>limeen<b>a</b>


Athar:
  ییٚمہِ  برونٛہہ  تہِ  چھےٚ  یِمو  لُکو  فتنہٕ  تُلنٕچہِ  کوششہِ  کرِمژٕ،  تہٕ  توٚہۍ  ناکام  کرنہٕ  موجوب  چُھ  یِمو  پرٛتھ  قسمہٕ چن  تدبیرن  ہُند  اُلَٹ پھیر  کوٚرمُت،  یوت  تام  زَن  یِہِنزِ  مرضی  خلاف  حق  آو،  تہٕ  اللہ  تعالیٰ  سٕنز  کٲم  وٲژ  اَندس۔

Mirwaiz:
  بتحقیق  تِمو  کٔر  برونٹھ  تہِ  کوٗشش  فسادٕچ  بیٚیہِ  ٲسۍ  دِوان  ور  تِہٕنٛزن  کامیٚن،  یوٚتانۍ  پوٚز  وعدٕہ  آو  غٲلب  سپُد  خداے  سُند  حکُم،  تِم  ٲسۍ  نہٕ  تتھ  پسندٕے  کران۔  یِتھے  پٲٹھۍ  سپدِ  آیندٕ  ہ  تہِ،  توٚہۍ  مہ  بٔرِو  کانہہ  تہِ  فکر۔

Transliteration:
  Laqadi ibtaghawoo alfitnata min qablu waqallaboo laka alomoora <u>h</u>att<u>a</u> j<u>a</u>a al<u>h</u>aqqu wa<i><u>th</u></i>ahara amru All<u>a</u>hi wahum k<u>a</u>rihoon<b>a</b>


Athar:
  یِمو  منٛزٕ  چھُ  کُستام  یُس  وَنان  چھُ  زِ،  مےٚ  دِیِو  رخصت  تہٕ  مےٚ  مَہ  ترٲوِو  فِتنس  منٛز۔  بوٗزِتھ  تھٲوِو،  یِم  لُکھ  چِھ  فِتنس  منٛزٕے  ہینہٕ  آمٕتۍ  تہٕ  یِم  کٲفر  چِھ  جہنمن  گھیرس  منٛز  رٔٹِمٕتۍ۔

Mirwaiz:
  یِمو  مُنافِقو  منٛزٕ  چُھ  سُہ  شخص  تہِ  ییٚمۍ  وۅن  مےٚ  دِیو  حض  اجات  مےٚ  مہ  ترٲوِو  خرٲبی  اندر  مےٚ  مہ  حض  کٔرِو  روم  چن  حسین  زنانن  ہٕندِ  سببہٕ  گِرفتارِ  بلا،  وارٕ  بوٗزِو  تِم  چھِ  بییس  بلایہِ  منٛز  پیٚمٕتۍ۔  سۅ  گٔیہِ  نافرمٲنی  ہٕںٛز  بلاے  کیازِ  رسول  کریم  صلی  اللہ  علیہ  و سلمن  ہٕنٛزِ  نافرمٲنی  تہٕ  کُفرٕ  کھوتہٕ  چھَنہٕ  بیٚیہِ  کانہہ  خرٲبی،  پٔزۍ  پٲٹھۍ  جہنم  چُھ  کٲفرن  تہٕ  نافرمانن  احاطہٕ  کروُن۔

Transliteration:
  Waminhum man yaqoolu i<u>th</u>an lee wal<u>a</u> taftinnee al<u>a</u> fee alfitnati saqa<u>t</u>oo wainna jahannama lamu<u>h</u>ee<u>t</u>atun bi<b>a</b>lk<u>a</u>fireen<b>a</b>


Athar:
  ییٚلہِ  تۅہیہِ  خیر  چُھ  واتان  تیٚلہِ  چُھ  یِمن  تکلیف  سپدان،  تہٕ  ییٚلہِ  تۅہیہِ  کانٛہہ  مصیبت  چُھ  یِوان،  یِم  چِھ  وَنان  زِ  جان  گوٚو  اَسہِ  اوس  گۅڈے  پنُن  معاملہٕ  ٹھیک  کوٚرمُت،  أتی  چِھ  خوشی  سان  پوٚت  پھیٖرِتھ  نیران۔

Mirwaiz:
  ہرگاہ  تۅہیہِ  کانہہ  رُت  چیزاہ  واتان  چُھ  رٕژ  حالتاہ  پٲدٕ  سپدان  چھےٚ  تِمن  چُھ  تہِ  ناخۅش  یِوان،  بیٚیہِ  ہرگاہ  تۅہیہِ  واتان  چُھ  کانہہ  غماہ،  ونان  چھِ  تِم  تۅہیہِ  اسہِ  چھےٚ  پنٕںۍ  کٲم  برونٹھٕے  پۅختٲومٕژ۔  پان  پنُن  بچوومُت،  بیٚیہِ  چھِ  تۅہیہِ  نِشہِ  نیران  تہٕ  گژھان  خوشیہِ  ماران  تہٕ  شٲدیانہٕ  کران۔

Transliteration:
  In tu<u>s</u>ibka <u>h</u>asanatun tasuhum wain tu<u>s</u>ibka mu<u>s</u>eebatun yaqooloo qad akha<u>th</u>n<u>a</u> amran<u>a</u> min qablu wayatawallaw wahum fari<u>h</u>oon<b>a</b>


Athar:
  یِمن  ؤنِو،  اَسہِ  چَھنہٕ  ہرگز  کانٛہہ  ﴿بُرٲئی  یا  رٕژَر﴾  واتان  مگر  تِکینٛژھاہ  یہِ  خُداین  سانہِ  خٲطرٕ  لیٚوکھمُت  چُھ،  اللہ  تعالیٰ  ہٕے  چُھ  سون  مَولٰی،  تہٕ  اہلِ  ایمانن  پزِ  تٔسۍ  پٮ۪ٹھ  بھروسہٕ  کرُن۔

Mirwaiz:
  اللہ  تعالیٰ  چُھ  فرماوان  یِمن  ؤنِو  حض  توٚہۍ  جواب  زٕے  کتھہٕ۔  اکھ،  توٚہۍ  فرمٲوِیوکھ  یا  رسول  اللہؐ  ہرگِز  واتہِ  نہٕ  اسہِ  کانہہ  چیز  مگر  سُے  یُس  سانہِ  خٲطرٕ  مقرر  کوٚرمُت  آسہِ  الّلہ  تعالیٰ  ہن،  سُے  چُھ  سون  مٲلِک  تہٕ  آغہٕ،  اللہ  تعالیٰ  سٕے  پٮ۪ٹھ  گژِھہ  باایمانن  ہُند  اعتماد  کرُن۔  تس  گژھن  پننہِ  سارے  کامہِ  سپُرد  کرنہِ،  بیاکھ  کتھ  یہِ  کہ۔

Transliteration:
  Qul lan yu<u>s</u>eeban<u>a</u> ill<u>a</u> m<u>a</u> kataba All<u>a</u>hu lan<u>a</u> huwa mawl<u>a</u>n<u>a</u> waAAal<u>a</u> All<u>a</u>hi falyatawakkali almuminoon<b>a</b>


Athar:
  یِمن  ؤنِو،  سٲنِس  معاملس  منٛز  ییٚمہِ  چیزٕکۍ  توٚہۍ  مُنتظر  چِھو،  سُہ  کیا  چُھ  امہِ  ورٲے  زِ  سُہ  چُھ  دۅیَو  رٕژرَو  منٛزٕ  اکھ  رٕژر  ﴿یعنی  اللہ  تعالیٰ  سٕنزِ  وتہِ  منٛز  شہادت  یا  اِسلامٕچ  فتح﴾  تہٕ  ییٚمہِ  چیزٕکۍ  أسۍ  تُہٕندِس  معاملس  منٛز  منتظر  چِھ،  سُہ  چُھ  یہِ  زِ  اللہ  تعالیٰ  چُھ  تۅہیہِ  پانہٕ  سزا  دِوان،  یا  چُھو  سانیٚو  اَتھو  دِیاوان؟  اچھا  وۅنۍ  کٔرِو  توٚہۍ  تہِ  انتظار  تہٕ  أسۍ  تہِ  چِھ  تۅہیہِ  سٍتۍ  انتظارس۔

Mirwaiz:
  توٚہۍ  فرمٲوِیوکھ  توٚہۍ  چھِو  نا  پراران  سانہِ  خٲطرٕ  مگر  دۅیو  خوٗبیو  أندرٕ  أکِس  خوٗبی۔  سۅگٔیہِ  نصرت  یا  شہادت،  أسۍ  چھِ  پراران  تُہٕندِ  خٲطرٕ  یتھ  کتھہِ  کہ  خداوندِ  تعالیٰ  واتناوِ  تۅہیہِ  پننہِ  طرفہٕ  کانہہ  عذاباہ،  یا  سانیو  اتھو  دِیہِ  تۅہیہِ  کانہہ  سزا،  پس  پرٲرِو  توٚہۍ  أسۍ  تہِ  چھِ  توہی  سٍتۍ  پراران۔

Transliteration:
  Qul hal tarabba<u>s</u>oona bin<u>a</u> ill<u>a</u> i<u>h</u>d<u>a</u> al<u>h</u>usnayayni wana<u>h</u>nu natarabba<u>s</u>u bikum an yu<u>s</u>eebakumu All<u>a</u>hu biAAa<u>tha</u>bin min AAindihi aw biaydeen<u>a</u> fatarabba<u>s</u>oo inn<u>a</u> maAAakum mutarabbi<u>s</u>oon<b>a</b>


Athar:
  یِمن  ؤنِو،  توٚہۍ  کٔرِتَو  پنٕنۍ  مال  خواہ  رٲضی  خوشی  خرچ  یا  کٔرِتَو  ناخوشی  سان،  بہر  حال  یِن  نہٕ  تِم  قبول  کرنہٕ،  تِکیازِ  توٚہۍ  چِھو  فاسق  لُکھ۔

Mirwaiz:
  توٚہۍ  فرمٲوِیوکھ  یا  رسول  اللہؐ  کہ  اے  مُنٲفِقو  توٚہۍ  کٔرۍ  تو  خرٕچ  خوشی  سان  یا  نا  خوشی  سان،  تُہٕندۍ  خٲرات  و  صدقات  ہرگِز  قبول  ییہِ  نہٕ  کرنہٕ،  کیازِ  توٚہۍ  چھِو  نافرمان  لوٗکھ۔

Transliteration:
  Qul anfiqoo <u>t</u>awAAan aw karhan lan yutaqabbala minkum innakum kuntum qawman f<u>a</u>siqeen<b>a</b>


Athar:
  یِہندۍ  دِنہٕ  آمٕتۍ  مال  قبول  نہ  کرنُک  وَجہ  چُھنہٕ  اَمہِ  ورٲے  کِہِنۍ  زِ  یِمَو  کوٚر  خُدایس  تہٕ  تٔمۍ  سٕندِس  رسول  صلی  اللہ  علیہ و سلمس  سٍتۍ  کُفر،  ییٚلہِ  نمازِ  خٲطرٕ  چِھ  یِوان  تیٚلہِ  چِھ  کٔش  کٔش  یِوان،  تہٕ  ییٚلہِ  اللہ  تعالیٰ  سٕنزِ  وَتہِ  منٛز  خرچ  چِھ  کران،  تیٚلہِ  چِھ  ناخوشی  سان  ﴿چیٚٹۍ  زٲنِتھ﴾  خرچ  کران۔

Mirwaiz:
  کانہہ  چیز  چُھنہٕ  منع  کران  تِہُند  خٲرات  و  صدقات  قبول  کرنہٕ  ںِشہِ۔  مگر  یۅہے  بوٚڈ  چیز  کہ  تِمو  کوٚر  انکار  معبودِ  برحقس  بیٚیہِ  تِہٕندِس  پیغمبرس،  بیٚیہِ  چھِنہٕ  تِم  نٮ۪ماز  پران  کہالت  سان،  بیٚیہِ  چھِنہٕ  تِم  مال  خرٕچ  کران  مگر  ناخوشی  سٍتۍ۔

Transliteration:
  Wam<u>a</u> manaAAahum an tuqbala minhum nafaq<u>a</u>tuhum ill<u>a</u> annahum kafaroo bi<b>A</b>ll<u>a</u>hi wabirasoolihi wal<u>a</u> yatoona a<b>l</b><u>ss</u>al<u>a</u>ta ill<u>a</u> wahum kus<u>a</u>l<u>a</u> wal<u>a</u> yunfiqoona ill<u>a</u> wahum k<u>a</u>rihoon<b>a</b>


Athar:
  یِہندِس  مال  و  دولتس  تہٕ  یِہندٮ۪ن  اولادن  ہٕندِس  کثرتس  وُچِھتھ  مَہ  کھیٚیِو  دوکھہٕ،  اللہ  تعالیٰ  چُھ  یژھان  زِ  یِمنٕے  چیزن  ہٕندِ  ذریعہ  کرِ  یِمن  دُنیا چہِ  زندگی  منٛز  عذابس  منٛز  مبتلا،  تہٕ  اگر  یِم  زُو  تہِ  دِن،  سُہ  گژھن  بس  انکارِ  حق  کِس  حالتس  منٛز  دِنۍ۔

Mirwaiz:
  تۅہیہِ  مہ  یِین  جان  بوزنہٕ  تِہُند  مال  یا  یِہٕندۍ  اولاد۔  یہِ  تِہٕندِ  خٲطرٕ  نعمت  چھَنہٕ  بلکہ  چُھ  عذاب،  اللہ  تعالیٰ  چُھنہٕ  یژھان  مگر  یی  زِ  تِمن  تمہِ  مالہٕ  سٍتۍ  تہٕ  اولادن  ہٕندِ  سٍتۍ  عذابس  گرفتار  کرُن  دنیاچہِ  زندگی  أندرے،  بیٚیہِ  نیرن  تِہٕںٛدۍ  زو  کُفرٕ  سٕے  اندر  یعنی  تِم  مرن  در  حالتِ  کُفر۔

Transliteration:
  Fal<u>a</u> tuAAjibka amw<u>a</u>luhum wal<u>a</u> awl<u>a</u>duhum innam<u>a</u> yureedu All<u>a</u>hu liyuAAa<u>thth</u>ibahum bih<u>a</u> fee al<u>h</u>ay<u>a</u>ti a<b>l</b>dduny<u>a</u> watazhaqa anfusuhum wahum k<u>a</u>firoon<b>a</b>


Athar:
  تِم  چِھ  اللہ  تعالیٰ  سُند  قَسم  کھیے  کھیے  وَنان  زِ  أسۍ  چِھ  تۅہی  منٛزٕ  حالانکہ  چِھنہٕ  تِم  ہرگز  تۅہیہِ  منٛزٕ،  دراصل  چِھ  تِم  تِتھۍ  لُکھ  یِمن  تُہُند  خوف  چُھ۔

Mirwaiz:
  بیٚیہِ  چھِ  تِم  قسم  ہاوان  خداے  سٕنٛدۍ  یتھ  پٮ۪ٹھ  کہ  تِم  چھِ  توٚہی  منٛزٕ  حقیقت  چھےٚ  کہ  تِم  تۅہیہِ  منٛزٕ  چھِنہٕ،  مگر  تِم  چھِ  جماعتھاہ  بُزدل  کھوژان  تۅہیہِ۔

Transliteration:
  Waya<u>h</u>lifoona bi<b>A</b>ll<u>a</u>hi innahum laminkum wam<u>a</u> hum minkum wal<u>a</u>kinnahum qawmun yafraqoon<b>a</b>


Athar:
  اگر  تِم  کانٛہہ  چَھپن  جاے  لبن،  یا  کانٛہہ  گۅپھ  یا  سۅ  جاے  یَتھ  منٛز  أژِتھ  ہیٚکن،  تیٚلہِ  ژَلن  تہٕ  بیٚہَن  تٔتھۍ  منٛز  ژورِ۔

Mirwaiz:
  ہرگاہ  تِم  لبن  کانہہ  چھپن  جایاہ  کانہہ  سرتاباہ  تہٕ  گھۅپھاہ  کانہہ  اژنٕچ  جایاہ،  ضروٗر  دورٕہن  تِمن  جاین  کُن  وۅٹہٕ  تُلان۔

Transliteration:
  Law yajidoona maljaan aw magh<u>a</u>r<u>a</u>tin aw muddakhalan lawallaw ilayhi wahum yajma<u>h</u>oon<b>a</b>


Athar:
  اے  نبیؐ،  یِمو  منٛز  چِھ  کینٛہہ  لُکھ  صدقات  ﴿یعنی  اموالِ  زکوٰۃ﴾  بٲگراونس  منٛز  تۅہیہِ  پٮ۪ٹھ  اعتراض  کران،  اگر  اَمہِ  مالہٕ  منٛزٕ  یِمن  کینٛہہ  دِنہٕ  یِیہِ  تیٚلہِ  سپدن  خۅش،  تہٕ  اگر  دِنہٕ  یِیکھ  نہٕ  تیٚلہِ  چِھ  ناراض  گژھان۔

Mirwaiz:
  بیٚیہِ  چھِ  یِمو  مُنافقو  أندرٕہ  یِم  تۅہیہِ  طعنہٕ  دِوان  چھِ  صدقات  کِس  مالس  تقسیم  کرنس  اندر  ونان  چھِ  نعوذ  باللہ  امہِ  کِس  تقسیمس  اندر  آونہٕ  عدل  کرنہٕ،  پس  ہرگاہ  تِمن  تِہٕنٛزِ  خواہشہِ  مُطٲبِق  کینہہ  عطا  ییہِ  ہے  کرنہٕ  تیٚلہِ  گژھہن  تِم  خۅش  ییٚلہِ  نہٕ  تِمن  تِہٕنزِ  خواہشہِ  مُطٲبق  عطا  آو  کرنہٕ۔  لہٰذا  چھِ  تِم  بے  زار  تہٕ  ناخۅش۔

Transliteration:
  Waminhum man yalmizuka fee a<b>l</b><u>ss</u>adaq<u>a</u>ti fain oAA<u>t</u>oo minh<u>a</u> ra<u>d</u>oo wain lam yuAA<u>t</u>aw minh<u>a</u> i<u>tha</u> hum yaskha<u>t</u>oon<b>a</b>


Athar:
  کوتاہ  جان  روزِہے  زِ  یِکینژھاہ  خُدایَن  تہٕ  رسول  صلی  اللہ  علیہ و سلمن  یِمن  دِیتمُت  اوس،  تتھ  پٮ۪ٹھ  روزٕہن  رٲضۍ  تہٕ  وَنہن  زِ،  اللہ  چُھ  سانہِ  خٲطرٕ  کٲفی،  سُہ  دِیہِ  اَسہِ  پننہِ  فضلہٕ  سٍتۍ  بیٚیہِ  تہِ  کینٛہہ،  تہٕ  تٔمۍ  سُند  رسولؐ  تہِ  فرماوِ  اَسہِ  پٮ۪ٹھ  عنایت،  أسۍ  چِھ  اللہ  تعالیٰ سٕے  کُن  مُدے  گٔنڈِتھ۔

Mirwaiz:
  ہرگہے  تِم  رٲضی  سپدٕہن  تمہِ  سٍتۍ  یہِ  تِمن  خداین  تہٕ  تِہٕندۍ  پیغمبرن  دِژوو،  بیٚیہِ  ہرگاہ  تِم  ونہن  بس  چُھ  اسہِ  تہِ  یہِ  اللہ  تعالیٰ  ہن  اسہِ  عطا  کوٚر  پنُن  فضٕل  تہٕ  تِہٕنٛدۍ  پیغمبرن،  أسۍ  چھِ  گۅڈٕ  پٮ۪ٹھے  اللہ  تعالیٰ  ہس  کُن  رٲغب  سپدٕوٕنۍ۔  تس  نِش  چھِ  أسۍ  امید  وار۔

Transliteration:
  Walaw annahum ra<u>d</u>oo m<u>a</u> <u>a</u>t<u>a</u>humu All<u>a</u>hu warasooluhu waq<u>a</u>loo <u>h</u>asbun<u>a</u> All<u>a</u>hu sayuteen<u>a</u> All<u>a</u>hu min fa<u>d</u>lihi warasooluhu inn<u>a</u> il<u>a</u> All<u>a</u>hi r<u>a</u>ghiboon<b>a</b>


Athar:
  یِم  صدقات  چِھ  دراصل  فقیرن  تہٕ  مسکینن  خٲطرٕ۔  ﴿فقیر  چُھ  مُراد  سُہ  شخص  یُس  پننہِ  معیشت  خٲطرٕ  دوٚیِمیٚن  ہٕندِ  مددُک  محتاج  آسہِ،  تہٕ  مسکین  گٔیہِ  تِم  لُکھ  یِم  عام  حاجت  مندن  ہٕندِ  کھۅتہٕ  زیادہ  خستہٕ  حال  آسن۔﴾  تہٕ  تِمن  خٲطرٕ  یِم  صدقات  چن  کامیٚن  پٮ۪ٹھ  مقرر  آسن،  تہٕ  تِمن  خٲطرٕ  یُہُند  تالیفِ  قلب  مطلوٗب  آسہِ۔  ﴿تالیفِ  قلب  گوو  دلِ  رَنٛزوُن۔  اَمہِ  حُکمہٕ  نِشہِ  چُھ  یہِ  مقصد  زِ  یِم  لُکھ  اسلام کِس  مخالفتس  منٛز  سرگرم  آسن  تہٕ  مال  دِتھ  ہیٚکہِ  عداوتُک  جوش  ٹھنڈٕ  کرنہٕ  یِتھ  یا  یِم  لُکھ  کفارن  ہٕندِس  کیمپس  منٛز  تِتھۍ  آسن  زِ  اگر  مالہٕ  سٍتۍ  تِم  پھُٹراونہٕ  یِن  تہٕ  پُھٹنہٕ  پتہٕ  ہیٚکن  مسلمانن  ہٕندۍ  مددگار  بٔنِتھ  یا  یِم  لُکھ  نٔوی  نٔوی  آسن  اسلامس  اندر  دٲخل  گمٕتۍ  تہٕ  تِہنزٕ  کمزوٗریہِ  وُچِھتھ  آسہِ  اندیشہِ  زِ  ہرگاہ  مالہٕ  سٍتۍ  تِمن  مدد  آو  نہٕ  کرنہٕ،  تیٚلہِ  پھیرن  بیٚیہِ  کُفرس  کُن،  یِتھۍ  لُکھ  گژھن  مسقتل  وضیفہٕ  یا  وقتی  عطیہِ  دِتھ  اسلامٕکۍ  حٲمی  تہٕ  مددگار  یا  مطیع  تہٕ  فرماں بردار،  یا  کم  از  کم  بے  ضرر  دشمن  بناونہٕ  یِنۍ﴾  امہِ  علاوہ  چُھ  یہِ  گردَنہٕ  یلہٕ  ترٛاونہٕ  خٲطرٕ  ﴿گردنہٕ  یلہٕ  تراوناونہٕ  نِشہِ  چُھ  مُراد  غلام  آزاد  کرٕنۍ﴾  تہٕ  قرضدارن  مدد  کرنس  منٛز  بیٚیہِ  راہِ  خُداہس  منٛز  ﴿راہِ  خُدا  لفظ  چُھ  عام،  تِمہٕ  تمام  نیکی  ہٕنزٕ  کامہِ  یِمن  منٛز  اللہ  تعالیٰ  سٕنز  رضا  آسہِ،  چھےٚ  امہِ  لفظ  کِس  مفہومس  منٛز  دٲخل۔  علماہن  ہٕندۍ  أکۍ  دٔرۍ  چھےٚ  یہِ  راے  ظٲہر  کٔرمٕژ  زِ  امہِ  رٔنگۍ  ہیٚکہِ  زکوٰتُک  مال  پرٛتھ  قسمٕچَن  نیک  کامیٚن  پٮ۪ٹھ  خرچ  کرنہٕ  یِتھ  مگر  بٔڈ  اکثریت  چھےٚ  اتھ  کتھہِ  پٮ۪ٹھ  قائل  زِ  یتھ  جایہِ  چھُ  فی  سبیل  اللہ  نِشہ  مُراد  جہاد  فی  سبیل  اللہ  یعنی  سو  جد و جہد  ییٚمِیُک  مقصد  کفرُک  نظام  مٹاوُن  تہٕ  امہِ  چہِ  جایہِ  اسلٲمی  نظام  قٲیم  کرن  آسہِ،  اتھ  جد و جہدس  منٛز  یِم  لُکھ  کٲم  کرن  تِمن  ہیٚکِہ  سفر  خرچہِ  خٲطرٕ،  سوارِ  خٲطرٕ،  آلات و اَسلحہ  تہٕ  سامانہٕ  چہِ  فراہمی  کٲطرٕ  زکوٰۃ  دِنہٕ  یِتھ،  خواہ  تِم  بجاے  خۅد  ٲسِتن  آسودٕہ  حال  تہٕ  پننیٚن  ضروریاتن  خٲطرٕ  متہٕ  ٲسِتن  تِمن  مددٕچ  ضرورت۔﴾  تہٕ  مسافر  نوٲزی  منٛز  استعمال  کرنہٕ  خٲطرٕ  ﴿مسافر  ٲسِتن  پننہِ  گھرِ  امیر،  مگر  ہرگاہ  سفرٕکِس  حالتس  منٛز  سُہ  مددُک  محتاج  سپدِ،  تیٚلہِ  یِیہِ  تَس  زکوٰۃ کہ  مَدٕ  منٛزٕ  مدد  کرنہٕ﴾  اکھ  فریضہٕ  چُھ  اللہ  تعالیٰ  سٕندِ  طرفہٕ  تہٕ  اللہ  تعالیٰ  چُھ  سورُے  کینٛہہ  زانن  وول  تہٕ  دانا  تہٕ  بینا۔

Mirwaiz:
  صدقات  وخٲرارتن  ہُند  مال  چُھنا  مگر  محتاجن  ہٕندِ  خٲطرٕ  بیٚیہِ  مسکینن  ہٕندِ  خٲطرٕ  بیٚیہِ  صدقاتن  ہُند  مال  وصول  کروٕنین  ہٕندِ  خٲطرٕ۔  بیٚیہِ  یُہُند  دِل  اسلامس  کُن  مٲیل  کرٕنۍ  آسن۔  بیٚیہِ  غلامن  ہٕنٛزٕ  گردنہٕ  آزاد  کرنہٕ  خٲطرٕ۔  بیٚیہِ  قرض  دارن  ہٕندِ  خٲطرٕ ۔  بیٚیہِ  خداے  سٕنٛزِ  وتہِ  اندر  جہاد  کروٕنین  ہٕندِ  خٲطرٕ  بیٚیہِ  مُسافرن  ہٕنٛدِ  خٲطرٕ،  یۅہے  چُھ  فرض  تہٕ  مُقرر  کرنہٕ  آمُت  خداے  سٕندِ  طرفہٕ۔  اللہ  تعالیٰ  چُھ  پوٚز  زانہٕ  وُن  حِکمت  وول۔

Transliteration:
  Innam<u>a</u> a<b>l</b><u>ss</u>adaq<u>a</u>tu lilfuqar<u>a</u>i wa<b>a</b>lmas<u>a</u>keeni wa<b>a</b>lAA<u>a</u>mileena AAalayh<u>a</u> wa<b>a</b>lmuallafati quloobuhum wafee a<b>l</b>rriq<u>a</u>bi wa<b>a</b>lgh<u>a</u>rimeena wafee sabeeli All<u>a</u>hi wa<b>i</b>bni a<b>l</b>ssabeeli faree<u>d</u>atan mina All<u>a</u>hi wa<b>A</b>ll<u>a</u>hu AAaleemun <u>h</u>akeemun


Athar:
  یِمو  منٛزٕ  چِھ  کینٛہہ  لُکھ  یِم  پننیو  کتھو  سٍتۍ  نبی  صلی  اللہ  علیہ و سلمس  دُکھ  چِھ  دِوان۔  تہٕ  وَنان  چِھ  زِ  یہِ  شخص  چُھ  کَنہٕ لیٚڈ۔  ؤنِو،  سُہ  چُھ  تُہٕنٛدِ  رٕژرٕ  خٲطرٕ  یُتھ،  خُدایس  پٮ۪ٹھ  چُھ  ایمان  تھاوان  تہٕ  اہلِ  ایمانن  پٮ۪ٹھ  چُھ  اعتماد  کران  بیٚیہِ  چُھ  سراسر  رحمت  تِمن  لُکن  خٲطرٕ  یِم  تۅہیہِ  منٛزٕ  ایماندار  چِھ،  تہٕ  یِم  لُکھ  اللہ  تعالیٰ  سٕندِس  رسول  صلی  اللہ  علیہ و سلمس  دُکھ  چِھ  دِوان  تِمن  خٲطرٕ  چُھ  دگ  تُلوُن  سزا۔

Mirwaiz:
  تِمو  منافِقو  أندرٕہ  چھِ  بعض  یِم  تکلیف  چھِ  واتناوان  نبی  کریمس  کتھو  سٍتۍ،  دپان  چھِ  نعوذباللہ  کنہِ  نیڈ  سارنٕے  ہٕںٛزن  کتھن  کن  تھاوان۔  لہٰذا  چُھ  تِمن  اپُز  ؤنِتھ  دوکھہٕ  دیُن  آسان،  توٚہۍ  فرمٲوِیوکھ  کہ،  تِم  چھِ  تِہٕندِ  خٲطرٕ  بہترٕے  سارنٕے  کن  تھاوان  تِمن  چُھ  فِکرِ  تران  کُس  شخص  کمہِ  قسمٕچ  کتھ  چُھ  ونان۔  مگر  تِم  چھِ  تِہٕنزِ  فریب  پوشی  پٮ۪ٹھ  چشم  پوشی  کران۔  تِم  تِہٕنٛزن  کتھن  ایمان  انہٕ  وٕنۍ  چھِنہٕ،  بلکہ  تِم  چھِ  خداے  پاک  سٕندِس  کلامِ  پاکس  ایمان  انان  تہٕ  یقین  کران،  بیٚیہِ  چھِ  تِم  باایمانن  ہٕنٛزن  کتھن  یِمہٕ  ایماندارانہٕ  تہٕ  مُخلصانہٕ  آسان  چھےٚ  ایمان  انان  تہٕ  یقین  کران،  بیٚیہِ  چھِ  تِم  مہربان  تِمن  ہٕندِ  خٲطرٕ  یِمو  ایمان  اوٚن  تۅہیہِ  أندرٕہ،  بیٚیہِ  یِم  لوٗکھ  اِزا  تہٕ  تکلیف  واتناون  کتھو  سٍتۍ  پیغمبرِ  خدایس  تِہٕندِ  خٲطرٕ  چُھ  کڈُر  عذاب۔

Transliteration:
  Waminhumu alla<u>th</u>eena yu<u>th</u>oona a<b>l</b>nnabiyya wayaqooloona huwa o<u>th</u>unun qul o<u>th</u>unu khayrin lakum yuminu bi<b>A</b>ll<u>a</u>hi wayuminu lilmumineena wara<u>h</u>matun lilla<u>th</u>eena <u>a</u>manoo minkum wa<b>a</b>lla<u>th</u>eena yu<u>th</u>oona rasoola All<u>a</u>hi lahum AAa<u>tha</u>bun aleem<b>un</b>


Athar:
  یِم  لُکھ  چِھ  تۅہیہِ  برونٛہہ  کَنہِ  قسم  کھیٚوان  تاکہ  تۅہیہِ  کرنَو  رٲضۍ۔  حالانکہ  اللہ  تعالیٰ  تہٕ  تٔمۍسُند  رسولؐ  چِھ  اَمِیُک  زیادہ  حقدار  زِ  یِم  کرن  تِمن  رٲضۍ  کرنٕچ  فکر  اگر  یِم  مومن  چِھ۔

Mirwaiz:
  قسم  چھِ  ہاوان  خداے  سُند  تۅہیہِ  برونٹھ  کنہِ  توٚہۍ  رٲضۍ  کرنہٕ  خٲطرٕ،  اللہ  تعالیٰ  تہٕ  تِہُند  پیغمبر  چُھ  زیادٕہ  حق  تھاوان  تِم  کیاہ  یِن  رٲضی  کرنہٕ،  ہرگاہ  یِم  پٔزۍ  پٲٹھۍ  باایمان  آسن۔

Transliteration:
  Ya<u>h</u>lifoona bi<b>A</b>ll<u>a</u>hi lakum liyur<u>d</u>ookum wa<b>A</b>ll<u>a</u>hu warasooluhu a<u>h</u>aqqu an yur<u>d</u>oohu in k<u>a</u>noo mumineen<b>a</b>


Athar:
  کیا  یِمن  چَھنا  خبر  زِ  یُس  اللہ  تعالیٰ  تہٕ  تٔمۍ سٕندِس  رسول  صلی  اللہ  علیہِ و سلمس  سٍتۍ  مقابلہٕ  چُھ  کران،  تَس  خٲطرٕ  چُھ  جہنمُک  نار  یتھ  منٛز  سُہ  ہمیشہ  روزِ؟  یہِ  چھےٚ  سٮ۪ٹھاہ  بٔڈ  رسوٲئی۔

Mirwaiz:
  آیا  یِمن  چھنا  خبر  زِ  یُس  اکھاہ  مُخالفت  تہٕ  مُقابلہٕ  کرِ  خدایس  تہٕ  تِہٕندِس  پیغمبرس  سٍتۍ،  بیشک  تِہٕندِی  خٲطرٕ  چُھ  نارِ  جہنم  یتھ  منٛز  تِم  ہمیشہ  روٗزِتھ  عذابس  گرفتار  سپدُن  آسہِ،  یِہے  گٔیہِ  بٔڈخوٲری۔

Transliteration:
  Alam yaAAlamoo annahu man yu<u>ha</u>didi All<u>a</u>ha warasoolahu faanna lahu n<u>a</u>ra jahannama kh<u>a</u>lidan feeh<u>a</u> <u>tha</u>lika alkhizyu alAAa<i><u>th</u></i>eem<b>u</b>


Athar:
  یِم  مُنافق  چِھ  کھۅژان،  زِ  خبر  مُسلمانن  پٮ۪ٹھ  ما  سپدِ  کانٛہہ  تِیُتھ  سورٕہ  نٲزِل  یُس  تِہندِٮ۪ن  دِلن  ہٕندۍ  راز  نٔنۍ  کڑِ۔  اے  نبیؐ،  یِمن  ؤنِو،  بیٚیہِ  کٔرِو  ہَزٕل،  اللہ  تعالیٰ  چُھ  تتھ  چیزس  کُھلاوَن  وول  ییٚمہِ  کِس  کُھلنَس  توٚہۍ  کھۅژان  چِھو۔

Mirwaiz:
  کھوژان  چھِ  مُنافق  مُسلمانن  پٮ۪ٹھ  گژھنہٕ  بواسطہ  نبی  کریم  صلی  اللہ  علیہ  و سلم  کانہہ  سورہ  شریفا  ہ  یا  آیہِ  کریماہ  نٲزِل  سپدُن  یُس  تِمن  خبر  کرِ  مُنافقن  ہٕنٛدین  دِلن  ہٕنٛزن  کھۅڈٕ  پھیںٛچن  ہٕنٛز،  توٚہۍ  فرمٲوِیوکھ  توٚہۍ  گٔژِھو  ٹھٹھہٕ  کران۔  پٔزۍ  پٲٹھۍ  اللہ  تعالیٰ  نٔنراوِ  تتھ  سٲرسٕے  یتھ  توٚہۍ  کھۅژان  چھِو۔

Transliteration:
  Ya<u>hth</u>aru almun<u>a</u>fiqoona an tunazzala AAalayhim sooratun tunabbiohum bim<u>a</u> fee quloobihim quli istahzioo inna All<u>a</u>ha mukhrijun m<u>a</u> ta<u>hth</u>aroon<b>a</b>


Athar:
  اگر  یِمن  پٕرٛژِھو  زِ  توٚہۍ  کیا  کتھہٕ  ٲسِو  کران،  تیٚلہِ  دِن  فوراً  جواب  زِ  أسۍ  ٲسۍ  اَسُنا  تہٕ  گِندُنا  کران۔  ﴿غزوۂ  تبوک  کِس  زمانس  منٛز  ٲسۍ  اکثر  منافق  پننیٚن  مجلِسن  منٛز  بِہِتھ  نبی  صلی  اللہ  علیہ و سلمس  تہٕ  مُسلمانن  مذاق  تہٕ  ٹسنہٕ  کران  تہٕ  ہزٕل  کٔرۍ  کٔرۍ  ٲسۍ  تِمن  لُکن  ہٕنز  ہمت  تہٕ  ارادٕہ  کمزور  کرنٕچ  کوشش  کران  یِمن  تِم  نیک  نیتی  سان  جہادٕ  خٲطرٕ  آمادٕہ  وُچھان  ٲسۍ۔  چنانچہِ  روایتن  منٛز  چِھ  تِہِندۍ  واریاہ  قَول  نقل  کرنہٕ  آمٕتۍ۔  مثلاً  أکِس  محفلہِ  مںٛز  ٲسۍ  منافق  بِہِتھ  ٹھٹھہٕ  مسخرِل  کران۔  أکۍ  ووٚن،  کیا  روٗمی  تہِ  چِھوا  تۅہیہِ  کینژھن  عربی ین  ہٕندۍ  پٲٹھۍ  سمٕجھ مٕتۍ؟  پگاہ  وُچھۍزِیو،  یِم  سٲری  پہلوان  یِمو  لڑنہٕ  خٲطرٕ  چُھ  تشریف  اوٚنمُت  آسن  رَزٕ  گنڈ  کٔرِتھ۔  بیٚکۍ  ووٚن،  کیُتھ  مزٕہ  یِیہِ  ییٚلہِ  پٮ۪ٹھہٕ  ہتھ  ہتھ  کوڑٕہ  والنُک  حکم  سپدِ۔  بٚیکۍ  أکۍ  منافقن  ییٚلہِ  حضورؐ  وُچھ  جنگ  چہِ  تیٲریہِ  کران  تٔمۍ  ووٚن  یارن  دوستن،  وُچھِتوکھ  یِم،  یِم  چِھ  درٛامٕتۍ  روٗمٕکۍ  تہٕ  شامٕکۍ  قلع  فتح  کرنہِ﴾  یِمن  ؤنِو،  کیا  تُہٕنز  مسخرِل  ٲسا  خُدایس  تہٕ  تٔمۍ  سٕندٮ۪ن  آیاتن  تہٕ  تٔمۍ  سٕندِس  رسولؐ  سٕے  سٍتۍ؟

Mirwaiz:
  ہرگاہ  توٚہۍ  پرژِھیوکھ  یِم  کتھہٕ  کیازِ  ٲسِو  توٚہۍ  کران  ضروٗر  ونن  تتھ  جواب  کہ  أسۍ  ٲسۍ  نا  مگر  کتھاہ  باتھاہ  ٹھٹھہٕ  مخولاہ  کران۔  امہِ  اندر  اوسنہٕ  اسہِ  حقیقی  معنی  مرُاد،  توٚہۍ  فرمٲوِیوکھ  کیاہ  خدایس  بیٚیہِ  تِہٕندین  آیاتن  بیٚیہِ  تِہٕنٛدِس  پیغمبرس  نسبت  ٲسِوٕہ  توٚہۍ  ٹھٹھہٕ  کران۔

Transliteration:
  Walain saaltahum layaqoolunna innam<u>a</u> kunn<u>a</u> nakhoo<u>d</u>u wanalAAabu qul abi<b>A</b>ll<u>a</u>hi wa<u>a</u>y<u>a</u>tihi warasoolihi kuntum tastahzioon<b>a</b>


Athar:
  وۅنۍ  مَہ  بنٲوِو  عذرات  تۅہیہِ  چُھو  ایمان  اَننہٕ  پتہٕ  کُفر  کوٚرمُت،  اگر  اَسہِ  تۅہیہِ  منٛزٕ  أکِس  دٔرِس  معاف  تہِ  کوٚر  مگر  دوٚیِمِس  دٔرِس  دِمَو  ضرور  أسۍ  سزا  تِکیازِ  سُہ  چُھ  مجرم۔

Mirwaiz:
  وۅنۍ  مہ  کٔرِو  یِم  بے  ہودٕ  ہ  تہٕ  لغو  عذر  تہٕ  بہانہٕ۔  بتحقیق  تۅہیہِ  کوٚرُو  کُفر  ایمان  ظٲہر  کرنہٕ  پتہٕ،  ہرگاہ  أسۍ  معاف  کرو  تۅہیہِ  أندرٕہ  أکِس  جماعتس  یِم  جُرمس  پٮ۪ٹھ  نٲدِم  تہٕ  پشیمان  سپدن  مگر  بییِس  جماعتس  کرو  ضروٗر  عذاب۔  کیازِ  تِم  روٗدۍ  بدستور  جُرم  کران۔

Transliteration:
  L<u>a</u> taAAta<u>th</u>iroo qad kafartum baAAda eem<u>a</u>nikum in naAAfu AAan <u>ta</u>ifatin minkum nuAAa<u>thth</u>ib <u>ta</u>ifatan biannahum k<u>a</u>noo mujrimeen<b>a</b>


Athar:
  مُنافق  مرد  تہٕ  منافق  زنانہٕ،  سٲری  چِھ  اکھ  أکِس  ہم  رنگ۔  بُرٲئی  ہُند  حکم  چِھ  دِوان  تہٕ  رٕژرٕ  نِشہِ  چِھ  ٹھاکھ  کران  تہٕ  پنٕنۍ  اَتھہٕ  چِھ  خیر  نِشہِ  رُکٲوِتھ  تھاوان  یِمو  مُشروو  خُداے  تہٕ  خُداین  تہِ  مٔشرٲوۍ  یِم،  پٔزۍ  پٲٹھۍ  چِھ  یِمے  منافق  فاسق۔

Mirwaiz:
  منافق  مرد  تہٕ  منافق  زنانہٕ  چھےٚ  اکھ  أکِس  نفاقس  اندر،  یچھ  کامین  ہُند  چھِ  لوٗکن  صلاح  دِوان۔  کُفر  ومُخالفتِ  اسلامٕچ  چھِ  لوٗکن  تعلیم  دِوان۔  رٔژو  کامیو  ایمان  تہٕ  متابعتِ  نبی  کریم  صلی  اللہ  علیہ  و سلم  نِشہِ  چھِکھ  پھِران  تہٕ  پتھ  رٹان،  مۅچھہِ  پننہِ  چھِ  ؤٹِتھ  تھاوان۔  خداے  سٕںٛزِ  وتہِ  اندر  چھِنہٕ  کینہہ  خرٕچ  کران،  تِمو  مشروو  خدا۔  فرماں بردٲری  نہ  کرنہٕ  سٍتۍ۔  پس  مشرٲوۍ،  تِم  خداین  پننیو  لطف  ومہربٲنیو  نِشہِ،  پٔزۍ  پٲٹھۍ  یِم  منٲفِق  چھِ  سٮ۪ٹھاہ  سرکش  تہٕ  نافرمان۔

Transliteration:
  Almun<u>a</u>fiqoona wa<b>a</b>lmun<u>a</u>fiq<u>a</u>tu baAA<u>d</u>uhum min baAA<u>d</u>in yamuroona bi<b>a</b>lmunkari wayanhawna AAani almaAAroofi wayaqbi<u>d</u>oona aydiyahum nasoo All<u>a</u>ha fanasiyahum inna almun<u>a</u>fiqeena humu alf<u>a</u>siqoon<b>a</b>


Athar:
  یِمن  منافق  مردن  تہٕ  زنانن  تہٕ  کٲفرن  خٲطرٕ  چُھ  خُداین  نارِ  جہنمُک  وعدٕہ  کوٚرمُت،  یتھ  منٛز  یِم  ہمیشہ  روزن،  سُے  چُھ  یِہندِ  خٲطرٕ  منٲسِب،  یِمن  پٮ۪ٹھ  چھےٚ  اللہ  تعالیٰ  سٕنز  لعنت  تہٕ  یِہندِ  خٲطرٕ  چُھ  قٲیِم  روزن  وول  عذاب۔

Mirwaiz:
  وعدٕہ  کوٚر  اللہ  تعالیٰ  ہن  مُنٲفق  مردن  تہٕ  مُنٲفق  زنانن  بیٚیہِ  ننہِ  وانہٕ  کٲفرن  جہنمُک  یتھ  منٛز  تِم  ہمیشہ  روزن،  سُے  نارِ  جہنم  چُھ  تِمن  بس،  تِم  کٔرۍ  اللہ  تعالیٰ  ہن  دوٗر  پننہِ  رحمت  نِشہِ۔  بیٚیہِ  چُھ  تِہٕندِ  خٲطرٕ  ہمیشہ  روزٕ  وُن  عذاب۔

Transliteration:
  WaAAada All<u>a</u>hu almun<u>a</u>fiqeena wa<b>a</b>lmun<u>a</u>fiq<u>a</u>ti wa<b>a</b>lkuff<u>a</u>ra n<u>a</u>ra jahannama kh<u>a</u>lideena feeh<u>a</u> hiya <u>h</u>asbuhum walaAAanahumu All<u>a</u>hu walahum AAa<u>tha</u>bun muqeem<b>un</b>


Athar:
  تۅہیہِ  لُکن  ہٕندۍ  رنگ  ڈھنگ  چِھ  تِمے  یِم  تُہٕندٮ۪ن  بروٗنٹھمیٚن  ہٕندۍ  ٲسۍ  تِم  ٲسۍ  تُہٕندِ  کھۅتہٕ  زیادٕہ  زور  آور  تہٕ  تُہٕندِ  کھۅتہٕ  زیادہ  مال  اولادٕ  وٲلۍ،  پتہٕ  تُلۍ  تِمو  دنیا ہس  منٛز  پننہِ  حصٕکۍ  مزٕہ  تہٕ  تۅہیہِ  تہِ  تُلِو  پننہِ  حصٕکۍ  مزٕہ  تِتھے  پٲٹھۍ  یِتھہ  پٲٹھۍ  تِمو  ٲسۍ  تُلِمٕتۍ،  تہٕ  تِتھہِ نٕے  بحثن  منٛز  ٲو  توٚہۍ  تہِ  ہیٚنہٕ  یِتھیٚن  بحثن  منٛز  تِم  ٲسۍ  ہیٚنہٕ  آمٕتۍ،  لہٰذا  سپُد  تِہُند  انجام  یہِ  زِ  دُنیا ہس  تہٕ  ٲخرتس  منٛز  یِکینژھاہ  تِمو  کوٚرمُت  کرٛوومُت  اوس  تہِ  سپُد  ضائع  تہٕ  تِمے  چِھ  خسارس  منٛز۔

Mirwaiz:
  اے  مُنافِقو  توٚہۍ  چھِو  تِمن  لوٗکن  ہی  یِم  تۅہیہِ  بروںٹھ  گُذرے۔  تِم  ٲسۍ  طاقت  وتوانٲیی  کِنۍ  تُہٕندِ  کھۅتہٕ  زیادٕہ  بیٚیہِ  ٲسۍ  تُہٕندِ  کھۅتہٕ  زیادٕہ  مالہٕ  کِنۍ  بیٚیہِ  اولادٕ  کِنۍ،  پس  تُل  تِمو  تمتع  پننہِ  نصیب  موجوٗب،  توٚہۍ  تہِ  تُلِو  تمتع  پننہِ  نصیب  موجوٗب،  یِتھہٕ  پٲٹھۍ  تِمو  تمتع  تُل  پننہِ  نصیب  موٗجوٗب  یِم  تۅہیہِ  بروٹھ  ٲسۍ،  توٚہۍ  تہِ  ژٲو  یچھ  کامین  اندر  تِتھہٕ  پٲٹھۍ  یِتھہٕ  پٲٹھۍ  تِم  ژامٕتۍ  ٲسۍ،  یِمے  لوٗکھ  گٔے  تِم  یِمن  ہٕنٛزٕ  رٕژٕ  عملہٕ  ضایع  گٔیہِ  دنیاہس  اندر  تہِ  ٲخرتس  اندر  تہِ،  یِمے  چھِ  بیٚیہِ  تاون  زد  دنیا  و  ٲخرت  کہ  راحت  و  آرام  نِشہِ  محروم۔

Transliteration:
  Ka<b>a</b>lla<u>th</u>eena min qablikum k<u>a</u>noo ashadda minkum quwwatan waakthara amw<u>a</u>lan waawl<u>a</u>dan fa<b>i</b>stamtaAAoo bikhal<u>a</u>qihim fa<b>i</b>stamtaAAtum bikhal<u>a</u>qikum kam<u>a</u> istamtaAAa alla<u>th</u>eena min qablikum bikhal<u>a</u>qihim wakhu<u>d</u>tum ka<b>a</b>lla<u>th</u>ee kh<u>ad</u>oo ol<u>a</u>ika <u>h</u>abi<u>t</u>at aAAm<u>a</u>luhum fee a<b>l</b>dduny<u>a</u> wa<b>a</b>l<u>a</u>khirati waol<u>a</u>ika humu alkh<u>a</u>siroon<b>a</b>


Athar:
  کیا  یِمن  نِشہِ  وٲژنا  یِہٕندٮ۪ن  بروٗنٹھمیٚن  لُکن  ہٕنز  تٲریخ؟  نوحؑ  سُند  قوم،  عاد،  ثمود،  ابراہیمؑ  سُند  قوم،  مَدٛیَن ہٕکۍ  لُکھ  تہٕ  تِمہٕ  بستیہِ  یِمہٕ  دُبہٕ  آیہِ  پِھرنہٕ۔  ﴿یعنی  قومِ  لوط  چہِ  بستیہِ  یِمہٕ  دُبہٕ  کٔرِتھ  آیہِ  تھاونہٕ۔﴾  تِہِندۍ  رسول  آے  تِمن  نِشہِ  ٹاکارٕہ  نشٲنیہِ  ہیٚتھ،  پتہٕ  ٲس  نہٕ  یہِ  اللہ  تعالیٰ  سٕنز  کٲم  زِ  تِمن  پٮ۪ٹھ  کرِہے  ظُلم  مگر  تِم  ٲسۍ  پانے  پانس  پٮ۪ٹھ  ظُلم  کرن  وٲلۍ۔

Mirwaiz:
  کیاہ  یِمن  چھنا  وٲژمٕژ  تِمن  لوٗکن  ہٕنٛدِ  گلنٕچ  خبر  یِم  یِمن  برونٹھ  ٲسۍ  قومِ  نوحچ،  قومِ  عادٕچ  تہٕ  قومِ  ثمودٕچ۔  بیٚیہِ  قومِ  ابراہیمٕچ۔  بیٚیہِ  شہرِ  مدینہٕ  کین  لوٗکن،  بیٚیہِ  قومِ  لوطٕچ  یِمن  ہٕنٛزن  بستین  تلُک  پٮ۪ٹھ  سپُد،  تِمن  نِشہِ  تہِ  آیے  پیغمبر  تِہٕنٛزٕ  ننہِ  دلیلہٕ  ہیٚتھ۔  مگر  تِمو  کٔر  نافرمٲنی  سٍتۍ  گٔے  برباد  تہٕ  ہلاک،  امہِ  بربٲدی  سٍتۍ  کوٚر  نہٕ  اللہ  تعالیٰ  ہن  تِمن  پٮ۪ٹھ  کینہہ  ظلم،  تِم  ٲسۍ  پننین  پانن  پٮ۪ٹھ  پانے  ظلم  کران  خداے  سٕنٛز  نافرمٲنی  کرنہٕ  سٍتۍ۔  یِمن  مُنافقن  ہُند  تہِ  گژِھہ  کھوژُن  اتھ  عذابس۔

Transliteration:
  Alam yatihim nabao alla<u>th</u>eena min qablihim qawmi noo<u>h</u>in waAA<u>a</u>din wathamooda waqawmi ibr<u>a</u>heema waa<u>s</u><u>ha</u>bi madyana wa<b>a</b>lmutafik<u>a</u>ti atathum rusuluhum bi<b>a</b>lbayyin<u>a</u>ti fam<u>a</u> k<u>a</u>na All<u>a</u>hu liya<i><u>th</u></i>limahum wal<u>a</u>kin k<u>a</u>noo anfusahum ya<i><u>th</u></i>limoon<b>a</b>


Athar:
  مومن  مرد  تہٕ  مومن  مستوراتہٕ،  یِم  سٲری  چِھ  اکھ  أکِس  رفیق،  رٕژرُک  چِھ  حکم  دِوان  تہٕ  بُرٲئی  نِشہِ  چِھ  رُکاوان،  نماز  چِھ  قٲیِم  کران،  تہٕ  زکوٰۃ  چِھ  دِوان  بیٚیہِ  چِھ  اللہ  تعالیٰ  تہٕ  تٔمۍ  سٕندِس  رسولؐ  سٕنز  اطاعت  کران،  یِم  چھِ  تِم  لُکھ  یِمن  پٮ۪ٹھ  ضرور  اللہ  تعالیٰ  سٕنز  رحمت  نٲزِل  سپدِ،  پٔزۍ پٲٹھۍ  چُھ  اللہ  تعالیٰ  سارِنٕے  پٮ۪ٹھ  غٲلب  بیٚیہِ  حکیم  تہٕ  دانا۔

Mirwaiz:
  باایمان  مرد  تہٕ  باایمان  زنانہٕ  یِم  چھِ  أڈۍ  اڈین  ہٕنٛدۍ  دینی  رفیق  تہٕ  دوست،  یِم  چھِ  رٕژن  کامین  ہُند  امر  کران  یچھ  کامیو  نِشہِ  رٹان،  بیٚیہِ  چھِ  تِم  نٮ۪ماز  برپا  تھاوان  بیٚیہِ  زکوٰۃ  اداکران،  بیٚیہِ  چھِ  حکم  مانان  خداے  سٕںٛدۍ  بیٚیہِ  تِہٕندِس  پیغمبرٕہ  سٕنٛدۍ،  یِمے  لوٗکھ  گٔے  تِم  یِمن  پٮ۪ٹھ  ضروٗراللہ  تعالیٰ  رحم  کرِ،  بیشک  اللہ  تعالیٰ  چُھ  سٮ۪ٹھاہ  غٲلِب  سٮ۪ٹھاہ  حِکمت  وول۔

Transliteration:
  Wa<b>a</b>lmuminoona wa<b>a</b>lmumin<u>a</u>tu baAA<u>d</u>uhum awliy<u>a</u>o baAA<u>d</u>in yamuroona bi<b>a</b>lmaAAroofi wayanhawna AAani almunkari wayuqeemoona a<b>l</b><u>ss</u>al<u>a</u>ta wayutoona a<b>l</b>zzak<u>a</u>ta wayu<u>t</u>eeAAoona All<u>a</u>ha warasoolahu ol<u>a</u>ika sayar<u>h</u>amuhumu All<u>a</u>hu inna All<u>a</u>ha AAazeezun <u>h</u>akeem<b>un</b>


Athar:
  یِمن  مومن  مردن  تہٕ  مومن  مستوراتن  سٍتۍ  چُھ  اللہ  تعالیٰ  سُند  وعدٕہ  زِ  یِمن  دِیہِ  تِتھۍ  باغ  یِمن  بٔنۍ کِنۍ  کۅلہٕ  آسن  پکان  تہٕ  یِم  روزن  ہمیشہ  یِمن  منٛز۔  یِمن  سدا  بہار  باغن  منٛز  آسن  یِمن  خٲطرٕ  پاکیزٕہ  قیام  گاہ،  تہٕ  سارِوٕے  کھۅتہٕ  کھٔسِتھ  یہِ  زِ  اللہ  تعالیٰ  سٕنز  خۅشنودی  سپدِ  یِمن  حٲصل۔  یٔہے  چھےٚ  بٔڈ  کامیٲبی۔

Mirwaiz:
  وعدٕہ  کوٚر  اللہ  تعالیٰ  ہن  باایمان  مردن  تہٕ  باایمان  زنانن  تِمن  جنتن  ہُند  یِمن  منٛزٕ  جۅیہِ  پکان  آسن،  تِمنٕے  جنتن  منٛز  روزن  ہمیشہ،  بیٚیہِ  نفیس  نفیس  مکانن  ہُند،  ہمیشہ  روزنہٕ  کین  جنتن  منٛز،  بیٚیہِ  رضا  مندی  اللہ  تعالیٰ  سٕنٛز۔  سۅ  چھےٚ  نعمتو  أندرٕ  بٔڈۍ  نعمت،  یہے  گٔیہِ  بٔڈۍ  رستگٲری  تہٕ  کامیٲبی۔

Transliteration:
  WaAAada All<u>a</u>hu almumineena wa<b>a</b>lmumin<u>a</u>ti jann<u>a</u>tin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> wamas<u>a</u>kina <u>t</u>ayyibatan fee jann<u>a</u>ti AAadnin wari<u>d</u>w<u>a</u>nun mina All<u>a</u>hi akbaru <u>tha</u>lika huwa alfawzu alAAa<i><u>th</u></i>eem<b>u</b>


Athar:
  ﴿ییتہِ  پٮ۪ٹھہٕ  چِھ  تِم  آیات  شروع  سپدان  یِم  غزوۂ  تبوک  پتہٕ  چِھ  نٲزِل  سپٕدۍمٕتۍ﴾  اے  نبیؐ،  کُفارن  تہٕ  منافقن  دۅشوٕنۍ  سٍتۍ  کٔرِو  پوٗرٕ  طاقتہٕ  سان  مقابلہٕ  تہٕ  یِمن  سٍتۍ  یِیِو  سختی  سان  پیش،  ٲخرکار  چُھ  یُہُند  ٹھکانہٕ  جہنم  تہٕ  سۅ  چھےٚ  بدترین  روزن  جاے۔

Mirwaiz:
  اے  پیغمبر  برحق  جہاد  کٔرِو  کٲفرن  تہٕ  مُنافِقن  سٍتۍ۔  بیٚیہِ  کٔرِو  دُرشتی  تہٕ  سختی  تِمن  پٮ۪ٹھ،  تِہٕنٛز  جاے  چھےٚ  جہنم  کٲژاہ  یچھ  جایاہ  چھےٚ  سۅ  تِہٕندِ  واتنہٕ  خٲطرٕ۔

Transliteration:
  Y<u>a</u> ayyuh<u>a</u> a<b>l</b>nnabiyyu j<u>a</u>hidi alkuff<u>a</u>ra wa<b>a</b>lmun<u>a</u>fiqeena wa<b>o</b>ghlu<i><u>th</u></i> AAalayhim wamaw<u>a</u>hum jahannamu wabisa alma<u>s</u>eer<b>u</b>


Athar:
  یِم  لُکھ  چِھ  اللہ  تعالیٰ  سُند  قسم  کھے  کھے  وَنان  زِ  اَسہِ  ؤنۍ  نہٕ  سۅ  کتھ،  حالانکہ  یِمو  چھےٚ  ضرور  سۅ  کٲفرانہٕ  کتھ  ؤنِمٕژ  ﴿سۅ  کتھ  کیا  ٲس  یتھ  کُن  یتھ  جایہِ  اشارہ  چُھ  کرنہٕ  آمُت،  اَتھ  متعلق  چِھنہٕ  اسہِ  نِشہِ  یقینی  معلومات  وٲتِمٕتۍ  کینٛہہ،  البتہٕ  چھےٚ  یِژھن  کٲفرانہٕ  کتھن  متعلق  واریاہن  روایتن  منٛز  ذکر  آمٕژ  یِم  تمہِ  وقتہٕ  منافقو  کرِمَژٕ  آسہِ۔  مثلاً  أکۍ  منافقن  ووٚن  أکِس  مسلمان  نوجوانس  سٍتۍ  کتھ  کران  کران  زِ  اگر  واقعی  تہِ  سورُے  کینٛہہ  پوٚز  چُھ  یُس  یہِ  شخص  ﴿نبیؐ﴾  پیش  چُھ  کران  تیٚلہِ  چِھ  أسۍ  سٲری  خَرو  کھۅتہٕ  تہِ  بدتر۔  بیٚیہِ  أکِس  روایتس  منٛز  چُھ  زِ  تبوک  کِس  سفرس  دوران  رٲو  نبی  صلی  اللہ  علیہ و سلمن  ہٕنز  اوٗنٹِنۍ  أکِس  جایہِ۔  تمہِ  وقتہٕ  کٔرۍ  منافقو  پننہِ  مجلسہِ  منٛز  بِہِتھ  سٮ۪ٹھاہ  مذاق  تہٕ  ووٚنُکھ  پانہٕ  وٲنۍ  زِ،  یِم  حضرت  چِھ  آسمان  چہِ  خبرٕ  بوزناوان  مگر  یِمن  چَھنہٕ  پننہِ  اوٗنٹنہِ  ہٕنز  کانٛہہ  خبر  زِ  سۅ  کتہِ  چھےٚ  وُنۍ  کیٚنس۔﴾  تِم  سپدۍ  اسلام  قبول  کرنہٕ  پتہٕ  کُفرٕکۍ  مُرتَکب  تہٕ  تِمو  کوٚر  تِکینژھاہ  کرنُک  ارداہ  یہِ  تِمو  کٔرِتھ  ہیوٚک  نہٕ۔  ﴿یہِ  اشارہ  چُھ  تِمن  سٲزِشن  کُن  یِمہٕ  مُنافقو  غزوۂ  تبوک کہ  وقتہٕ  آسہٕ  کرِمژٕ۔  أکِس  موقعس  پٮ۪ٹھ  بنٲو  تِمو  یہِ  سِکیم  زِ  رٲتۍ  کِیُتھ  لگاوَن  سفرس  دوران  حضور  صلی  اللہ  علیہ و سلمس  کُنہِ  کھیہِ  منٛز۔  تِمو  اوس  پانہٕ  وٲنۍ  یِتہِ  فٲصلہٕ  کوٚرمُت  زِ  اگر  تبوکس  منٛز  مسلمانو  شکست  کھیوٚو  تیٚلہِ  تھاوَن  فوراً  مدینس  منٛز  عبد  اللہ  بن  ابی  سٕندِس  کلس  پٮ۪ٹھ  شٲہی  تاج﴾  یُہُند  یہِ  سورُے  شرارت  چُھنا  أتھۍ  کتھہِ  پٮ۪ٹھ  زِ  خُداین  تہٕ  تٔمۍ  سٕندۍ  رسول  صلی  اللہ  علیہ و سلمن  بنٲوۍ  یِم  پننہِ  فضلہٕ  سٍتۍ  غنی!  وۅنۍ  اگر  یِم  پننہِ  رٔوِشہِ  نِشہِ  باز  یِن،  تیٚلہِ  چُھ  یہِ  یِہِندۍ  خٲطرٕ  بہتر،  تہٕ  اگر  یِم  باز  پھیرۍ  نہٕ  تیٚلہِ  دِیہِ  اللہ  تعالیٰ  یِمن  سٮ۪ٹھاہ  دگ  تُلوُن  سزا،  دُنیا ہس  منٛز  تہِ  تہٕ  ٲخرتس  منٛز  تہِ،  تہٕ  زمینس  منٛز  چُھنہٕ  کانٛہہ  یُس  یِمن  حمایتی  تہٕ  مددگار  آسہِ۔

Mirwaiz:
  یِم  مُنافِق  چھِ  قسم  ہاوان  خداے  سُند  کہ  اسہِ  ووٚن  نہٕ  تمہِ  قسمُک  کینہہ  ییمیُک  تۅہیہِ  پیغام  ووت۔  مثلاًیہِ  کتھ  کہ  تِم  ٲسۍ  دپان  أسۍ  کرون  شہید  حضرتِ  محمد  صلی  اللہ  علیہ  و سلم،  بیشک  وَنہِ  تِمو  کُفرٕچہ  کتھہٕ  یچھ  لفظو  نسبت  بذاتِ  مُقدس  حضرتِ  محمد  صلی  علیہ  و سلم  یا  تِہٕندِ  قتلُک  ارادٕہ  کرُن۔  یِتہِ  گو  کُفرٕے،  اسلام  ظٲہر  کٔرِتھ  کوٚرُکھ  کُفر،  بیٚیہِ  کریوکھ  قصد  تمہِ  کُےیِنہٕ  حٲصل  سپدُکھ۔  جنگِ  تبوک  نِشہِ  واپسی  اندر  کریوکھ  قصد  بے  خبری  اندر  نبی  کریمس  پٮ۪ٹھ  حملہٕ  کٔرِتھ  تِہٕندِ  شہادتُک  مگر  تتھ  منٛز  سپٕدۍ  ناکام ۔  تمِہ  ساعتہٕ  ٲسۍ  نبی  کریمس  سٍتۍ  حذیفہ  بن  یمان  بیٚیہِ  عمار  بن  یاسِر۔  لشکرٕ  نِشہِ  الگ  سپدِتھ  ییٚلہٕ  نبی  کریم  صلی  اللہ  علیہ  و سلم  اکہ  کۅہہ  پٮ۪ٹھۍ  ٲسۍ  ترُن  یژھان۔  باہ  شخص  یِم  منافِقو  أندرٕ  یِم  نقاب  پوش  ٲسۍ،  یُتھنہٕ  کانہہ  تِمن  پرزٕ  ناوِہا۔  تِم  دورے  یِمن  ترین  صاحبن  پتہٕ،  چنانچہ  عمار  بن  یاسر  کوٚر  تِمَو  گیر۔  حذیفہ  بن  یمان  روٗدۍ  تِہٕندین  اوٹن  ہٕندۍ  چٲنٹۍ  دگان  یوٚتانۍ  تِم  سٲرِی  ژٔلۍ۔  نبی  کریم  صلی  اللہ  علیہ  و سلمو  فرموو  تِمن  بہن  ﴿12﴾  شخصن  ہٕندۍ  ناو  پننین  دۅن  رفیقن۔  مگر  فرموو  ہکھ  ونُن  گژِھنہٕ  کٲنسہِ،  بیٚیہِ  ہیٚوت  نہٕ  تِمو  کُنہِ  چیزُک  انتقام  مگر  ییٚمہِ  کُے  اللہ  تعالیٰ  ہن  تہٕ  تِہٕندۍ  پیغمبر  ن  کیاہ  کٔرۍ  یِم  مُنافق  مالدار  تہٕ  دولت  مند  پننہِ  فضلہٕ  سٍتۍ۔  تمہِ  کُے  بدلہٕ  چھِ  یِم  ہوران۔  خدایس  تہٕ  رسولس  سٍتۍ  دغابٲزی  کران،  پس  ہرگاہ  تِم  مُنٲفِق  توبہٕ  کرن  یِمو  حرکاتو  نِشہِ  باز  یِن  بصدقِ  دِل  سپدن  مسلمان  تہِ  گژِھہ  تِہٕندِ  خٲطرٕ  بہتر۔  ہرگاہ  تِم  رو  گردٲنی  کرن  بدستور  روزن  دغابٲزی  کران  اللہ  تعالیٰ  کرِ  تیٚلہِ  یِمن  سخت  عذاب  دنیاہس  اندر  تہِ  ٲخرتس  اندر  تہِ،  بیٚیہِ  چُھنہٕ  تِمن  تمام  روے  زمینس  اندر  کانہہ  دوستاہ  نہ  کانہہ  مددگاراہ۔

Transliteration:
  Ya<u>h</u>lifoona bi<b>A</b>ll<u>a</u>hi m<u>a</u> q<u>a</u>loo walaqad q<u>a</u>loo kalimata alkufri wakafaroo baAAda isl<u>a</u>mihim wahammoo bim<u>a</u> lam yan<u>a</u>loo wam<u>a</u> naqamoo ill<u>a</u> an aghn<u>a</u>humu All<u>a</u>hu warasooluhu min fa<u>d</u>lihi fain yatooboo yaku khayran lahum wain yatawallaw yuAAa<u>thth</u>ibhumu All<u>a</u>hu AAa<u>tha</u>ban aleeman fee a<b>l</b>dduny<u>a</u> wa<b>a</b>l<u>a</u>khirati wam<u>a</u> lahum fee alar<u>d</u>i min waliyyin wal<u>a</u> na<u>s</u>eer<b>in</b>


Athar:
  یِمن  منٛز  چِھ  کینٛہہ  تِتھۍ  تہِ  یِمو  خُدایس  سٍتۍ  عہد  اوس  کوٚرمُت  زِ  اگر  تٔمۍ  پننہِ  فضلہٕ  سٍتۍ  أسۍ  نوٲزۍ  تیٚلہِ  کرو  أسۍ  خیرات  بیٚیہِ  بنو  صالح۔

Mirwaiz:
  یِمو  منافقو  أندرٕہ  چھِ  تِم  یِمو  خدایس  سٍتۍ  عہد  کوٚرمُت  اوس  زِ  ہرگاہ  اللہ  تعالیٰ  اسہِ  عطا  کرِ  پنُن  فضل  یعنی  مال  ودولت،  أسۍ  کرو  ضروٗر  خٲرات  و  صدقات  بیٚیہِ  بنو  أسۍ  نیکو  کارو  أندرٕہ۔

Transliteration:
  Waminhum man AA<u>a</u>hada All<u>a</u>ha lain <u>a</u>t<u>a</u>n<u>a</u> min fa<u>d</u>lihi lana<u>ss</u>addaqanna walanakoonanna mina a<b>l</b><u>ssa</u>li<u>h</u>een<b>a</b>


Athar:
  مگر  ییٚلہِ  خُداین  پننہِ  فضلہٕ  سٍتۍ  تِم  دولت  مند  بنٲوۍ۔  پتہٕ  لوگ  تِمَو  بخل  کرُن،  تہٕ  پننہِ  عہدٕ  نِشہِ  پھیٖرۍ  تِتھہٕ  پٲٹھۍ  زِ  یِمن  چُھنہٕ  اَمِیُک  پرواے  تام۔

Mirwaiz:
  ادٕ  ییٚلہِ  اللہ  تعالیٰ  ہن  عطا  کوٚر  تِمن  پنُن  فضل  یعنی  مال  تتھ  منٛز  کوٚرُکھ  بخل۔  بیٚیہِ  پھِرُکھ  بُتھ۔  تِم  ٲسۍ  ہمیشہ  بُتھ  پھِروٕنۍ۔

Transliteration:
  Falamm<u>a</u> <u>a</u>t<u>a</u>hum min fa<u>d</u>lihi bakhiloo bihi watawallaw wahum muAAri<u>d</u>oon<b>a</b>


Athar:
  نتیجہ  درٛاو  یہِ  زِ  خُداین  بیٚہنوو  تِہندٮ۪ن  دِلن  منٛز  نِفاق،  یُس  تٔمۍ  سٕندِس  خدمتس  منٛز  تِہنزِ  پیشی  ہٕندِس  دۅہس  تام  تِمن  پتے  روزِ  تِہنزِ  امہِ  وعدٕہ  خلٲفی  کِنۍ  یوسہٕ  تِمو  خُدایس  سٍتۍ  کٔر،  تہٕ  تمہِ  اَپزِ کہ  وجہ  کِنۍ  یُس  تِم  ونان  روٗدۍ۔

Mirwaiz:
  پس  دِتُکھ  اللہ  تعالیٰ  ہن  سزا  تمیُک۔  نِفاق  ترووُن  تہٕندین  دِلن  اندر  تتھ  دۅہس  تانۍ  ییٚمہِ  دۅہہ  تِم  تس  کُن  گژھن  یعنی  مرنٕکِس  وقتس  تانۍ،  امی  سببہٕ  کہ  تِمو  کوٚر  خلاف  تتھ  وعدس  یُس  تِمو  خدایس  سٍتۍ  کوٚرمُت  اوس ۔  اگرچہ  سُہ  وعدٕہ  اوس  کوٚرمُت  تِمو  نبی  کریمس  سٍتۍ  صلی  اللہ  علیہ  و سلم ۔  مگر  تِمن  سٍتۍ  عہد  کرُن  گو  خدایس  سٍتۍ  عہد  کرُن،  بیٚیہِ  امہِ  سببہٕ  کہ  تِم  ٲسۍ  ہمیشہ  اپُز  ونان۔

Transliteration:
  FaaAAqabahum nif<u>a</u>qan fee quloobihim il<u>a</u> yawmi yalqawnahu bim<u>a</u> akhlafoo All<u>a</u>ha m<u>a</u> waAAadoohu wabim<u>a</u> k<u>a</u>noo yak<u>th</u>iboon<b>a</b>


Athar:
  کیا  یِمن  لُکن  چَھنا  پَے  زِ  خُدایس  چِھ  یِہِندۍ  چُھپاونہٕ  آمٕتۍ  راز  تہٕ  یِہنزٕ  پوشیدٕہ  کَنہٕ  پِھسرایہِ  تام  معلوم،  تہٕ  سُہ  چُھ  تمام  غیب  چو  کَتھو  نِشہِ  پوٗرٕ  پٲٹھۍ  باخبر؟

Mirwaiz:
  کیاہ  تِمن  چھنا  ییمِچ  خبر  کہ  اللہ  تعالیٰ  چُھ  زانان  تِہِندۍ  سِر،  راز۔  بیٚیہِ  تِہٕنٛزٕ  کن  کتھہٕ  بیٚیہِ  یہِ  کتھ  کہ،  اللہ  تعالیٰ  چُھ  سارے  غیبہٕ  چہِ  کتھہٕ  زانہٕ  وُن۔

Transliteration:
  Alam yaAAlamoo anna All<u>a</u>ha yaAAlamu sirrahum wanajw<u>a</u>hum waanna All<u>a</u>ha AAall<u>a</u>mu alghuyoob<b>i</b>


Athar:
  ﴿سُہ  چُھ  وارٕ  پٲٹھۍ  زانان  تِمن  کنجوس  دولت مندن﴾  یِم  بَرضَا  و  رغبت  دِنہٕ  والیٚن  اہلِ  ایمانن  ہٕنزن  مٲلۍ  قربٲنین  پٮ۪ٹھ  کَتھہٕ  چِھ  کران  ﴿یعنی  تِمن  چِھ  عیب  لَد  ونان﴾  تہٕ  تِمن  لُکن  چِھ  ٹسنہٕ  ژٹان  یِمن  نِشہِ  ﴿اللہ  تعالیٰ  سٕنزِ  وَتہِ  منٛز  دِنہٕ  خٲطرٕ﴾  اَمہِ  ورٲے  کِہِنۍ  چُھنہٕ  یِکینٛژھاہ  تِم  پانس  پٮ۪ٹھ  مشقت  برداشت  کٔرِتھ  دِوان  چِھ۔  اللہ  تعالیٰ  چُھ  یِمن  ٹَسنہٕ  ژٹن  والیٚن  ٹسنہٕ  ژٹان،  تہٕ  یِہندِ  خٲطرٕ  چُھ  کُڈُر  عذاب۔

Mirwaiz:
  یِم  مُنٲفق  چھِ  تِتھی  کہ  یِم  چھِ  طعنہٕ  دِوان  تِمن  باایمانن  یِم  نفلٕکۍ  صدقات  دِوان  چھِ،  بیٚیہِ  تِم  باایمان  یِمن  نہٕ  زیادٕ  ہ  بنان  چُھ  کینہہ ۔  تِم  چھِ  یِوان  تِتُے  ہیٚتھ  یوٗت  تِمن  ممکِن  تہٕ  میسر  سپدیٚکھ  محنت  مزوٗرۍ  کٔرِتھ۔  یِم  منٲفق  چھِ  تِمن  ٹھٹھہٕ  کران۔  اللہ  تعالیٰ  چُھ  یِمن  منٲفِقن  ٹھٹھہٕ  کرںُک  سزا  دِوان،  تِہٕندِی  خٲطرٕ  چُھ  کڈُر  عذاب۔

Transliteration:
  Alla<u>th</u>eena yalmizoona almu<u>tt</u>awwiAAeena mina almumineena fee a<b>l</b><u>ss</u>adaq<u>a</u>ti wa<b>a</b>lla<u>th</u>eena l<u>a</u> yajidoona ill<u>a</u> juhdahum fayaskharoona minhum sakhira All<u>a</u>hu minhum walahum AAa<u>tha</u>bun aleem<b>un</b>


Athar:
  اے  نبیؐ،  خواہ  توٚہۍ  کٔرۍتَو  یِتھیٚن  لُکن  ہٕندِ  خٲطرٕ  معافی  ہُند  درخواست  یا  متہٕ  کٔرِتو،  اگر  توٚہۍ  سَتتھہِ  لٹہِ  تہِ  یِمن  معاف  کرنُک  درخواست  کٔرِو،  اللہ  تعالیٰ  کرِ  نہٕ  یِمن  ہرگز  معاف  امہِ  موجوٗب  زِ  یِمَو  چُھ  خُدایس  تہٕ  تٔمۍ  سٕندِس  رسول  صلی  اللہ  علیہ و سلمس  سٍتۍ  کُفر  کوٚرمُت،  تہٕ  اللہ  تعالیٰ  چُھنہٕ  فاسق  لُکن  نجاتٕچ  وَتھ  ہاوان۔

Mirwaiz:
  توٚہۍ  مٔنگتو  مغفرت  تِہٕندِ  خٲطرٕ  یا  متہٕ  مٔنِگتو  مغفرت  تِہٕندِ  خٲطرٕ،  ہرگاہ  توٚہۍ  تِہٕندِ  خٲطرٕ  ستتہِ  پھِرِ  تہِ  مغفرت  مٔنگِو،  تو  تہِ  کرِنہٕ  اللہ  تعالیٰ  تِمن  مغفرت  ہر  گِز،  یہِ  چُھ  امی  مۅکھہٕ  زِ  پٔزۍ  پٲٹھۍ  تِمو  کوٚر  کُفر  و  انکار  کُنِس  خدایس  بیٚیہِ  تِہٕندِس  پیغمبرس،  اللہ  تعالیٰ  چُھنہٕ  وتھ  ہاوان  یِتھیٚن  نافرمانن  تہٕ  سرکش  لوٗکن۔

Transliteration:
  Istaghfir lahum aw l<u>a</u> tastaghfir lahum in tastaghfir lahum sabAAeena marratan falan yaghfira All<u>a</u>hu lahum <u>tha</u>lika biannahum kafaroo bi<b>A</b>ll<u>a</u>hi warasoolihi wa<b>A</b>ll<u>a</u>hu l<u>a</u> yahdee alqawma alf<u>a</u>siqeen<b>a</b>


Athar:
  یِمن  لُکن  پتھ  روزنُک  اجازت  اوس  دِنہٕ  آمُت  تِم  سپٕدۍ  خُداے  سٕندِس  رسول  صلی  اللہ  علیہ و سلمس  ساتھ  نَہ  دِنَس  تہٕ  گھرِ  روزنس  پٮ۪ٹھ  خۅش  تہٕ  تِمن  گوٚو  نہٕ  گوارٕہ  زِ  اللہ  تعالیٰ  سٕنزِ  وَتہِ  منٛز  کرہن  جان  و  مال  سٍتۍ  جہاد۔  تِمو  ووٚن  لُکن  زِ،  یتھ  سخت  گرمی  منٛز  مَہ  نیٖرِو۔  یِمن  ؤنِو  زِ  جہنمُک  نار  چُھ  امہِ  کھۅتہٕ  زیادہ  گرم،  کاش  یِمن  آسہِ ہے  اَمِیُک  شعور۔

Mirwaiz:
  جہاد  نِشہِ  پتھ  روزن  وٲلۍ  چھِ  خۅش  کہ  تِم  کیا  روٗدۍ  رسولِ  کریم  صلی  اللہ  علیہ  و سلمس  بر  خلاف  پتھ  بِہِتھ  بیٚیہِ  ناگوار  گوٚو  تِمن  جہاد  کرُن  پننیو  جانو  تہٕ  مالو  سٍتۍ  خداے  سٕنزِ  وتہِ  اندر  امیُک  باعث  سپدِۍ  تِمن  زٕ﴿2﴾  چیز ۔  اکھ  کُفر  بیٚیہِ  آرام  طلبی،  بیٚین  لوٗکن  تہِ  لٔگۍ  وننہِ  مہ  نیرِو  یِژِھہ  تیز  گرمی  اندر  جہاد  کرنہِ،  توٚہی  فرمٲوِیوکھ  جہنمُک  نار  چُھ  زیادٕہ  گرم  ییٚتہِ  چہ  گرمی  کھۅتہٕ،  کیاہ  جان  او  س  ہرگاہ  تِمن  زانُن  تگہِ  ہا۔

Transliteration:
  Fari<u>h</u>a almukhallafoona bimaqAAadihim khil<u>a</u>fa rasooli All<u>a</u>hi wakarihoo an yuj<u>a</u>hidoo biamw<u>a</u>lihim waanfusihim fee sabeeli All<u>a</u>hi waq<u>a</u>loo l<u>a</u> tanfiroo fee al<u>h</u>arri qul n<u>a</u>ru jahannama ashaddu <u>h</u>arran law k<u>a</u>noo yafqahoon<b>a</b>


Athar:
  وۅنۍ  پزِ  زِ  یِم  لُکھ  کٔرِن  پنُن  اَسُن  کم  تہٕ  ؤدِن  زیادٕہ،  امہِ  موجوٗب  زِ  یۅسہٕ  بدی  یِم  کماوان  روٗدِمٕتۍ  چِھ  تمِیُک  جزا  چُھ  یُتُھے  ﴿زِ  یِمن  پَزِ  اَتھ  پٮ۪ٹھ  وَدُن﴾۔

Mirwaiz:
  پس  ٲسِتن  تِم  دُنیاہس  اندر  کم  کینہہ  کالاہ۔  دنیاہُک  مُدت  چُھ  کمٕے۔  ؤدِتن  واریاہس  کالس  ٲخرتس  اندر ۔  تتہِ  چُھ  تِمن  ہمیشہ  وَدنُےتِمن  یچھ  کامیٚن  بدل  یِمہٕ  کامہِ  تِم  کران  ٲسۍ  دنیاہس  اندر  کُفر،  نفاق  مُخالفت۔  ییٚلہِ  تِہُند  حال  تۅہیہِ  معلوم  سپدِ۔

Transliteration:
  Falya<u>dh</u>akoo qaleelan walyabkoo katheeran jaz<u>a</u>an bim<u>a</u> k<u>a</u>noo yaksiboon<b>a</b>


Athar:
  اگر  اللہ  تعالیٰ  تۅہیہِ  یِمن  درمیان  واپس  نِیَو  تہٕ  آئندٕہ  منگیو  یِمو  منٛزٕ  کانٛہہ  دوٚر  جہادس  نیرنہٕ  خٲطرٕ  اجازت  تیٚلہِ  ؤنۍ زِیوکھ  صاف،  وۅنۍ  ہیٚکِو  نہٕ  ہرگز  توٚہۍ  مےٚ  سٍتۍ  نیٖرِتھ  تہٕ  نہ  ہیٚکِو  مےٚ  سٍتۍ  رٔلِتھ  کٲنٛسہِ  دشمنس  سٍتۍ  لٔڑِتھ،  تۅہیہِ  اوسُو  برونٛہہ  بِہِتھ  روزُن  پسند  کوٚرمُت۔  تیٚلہِ  روٗزِو  وۅنۍ  گھرِ  بیٚہَن  والیٚن  سٍتۍ  بِہِتھ۔

Mirwaiz:
  پس  ہرگاہ  اللہ  تعالیٰ  واپس  نِیہِ  تۅہیہِ  مدینہ  شریفس  کُن،  توپتہٕ  واتناوِ  تۅہیہِ  یِمو  مُنافقو  أندرٕہ  کُنہِ  جماعتس  کُن،  توپتہٕ  منگن  تِم  اجازت  جہادس  اندر  تۅہیہِ  سٍتۍ  نیرنہٕ  خٲطرٕ۔  برونٹھمِس  الزامس  رفع  کرنہٕ  خٲطرٕ ۔  سُتہِ  آسہِ  نہٕ  بہ  نیک  نیتی  بلکہ  آسہِ  تِہٕندِس  دِلس  اندر  یۅہے  خیال  زِ  وقتہٕ  وِزِ  کانہہ  بہانہٕ  کٔرِتھ  روزن  پتھ،  توٚہۍ  فرمٲوِیوکھ  توٚہۍ  چھِو  زمانہٕ  سٲزی  موجوب  کتھ  کران  مگر  اللہ  تعالیٰ  ہن  کٔرۍ  تُہٕندین  دِلن  ہٕنٛدۍ  خیالات  ظٲہر ۔  چنانچہ  پوٗرٕ  اعتمادٕ  سان  چُھ  سُہ  ونان  کہ  توٚہۍ  مہ  نیرِو  کُنہِ  وقتہٕ  جہادس  اندر  مدد  کرنہٕ  خٲطرٕ۔  بیٚیہِ  مہ  کرِو  توٚہۍ  لڑٲے  میانین  دشمنن  سٍتۍ،  تۅہیہِ  کوٚرُو  نا  گۅڈٕ  پٮ۪ٹھے  گرِ  بِہُنُے  پسند۔  ؤنِکیٚنس  تہِ  چُھو  سُے  ارادٕہ۔  یہِ  چھِو  سورُے  زیٚوِ  سٍتۍ  ونان،  پس  بِہِو  برونٹھِم  پٲٹھۍ  آپن  ںِشہِ  یعنی  تِمن  ںِشہِ  یِم  پتھ  روزنس  سزا  وار  چھِ۔  زنانہٕ  شُرۍ  تہٕ  بُڈٕ۔

Transliteration:
  Fain rajaAAaka All<u>a</u>hu il<u>a</u> <u>ta</u>ifatin minhum fa<b>i</b>sta<u>th</u>anooka lilkhurooji faqul lan takhrujoo maAAiya abadan walan tuq<u>a</u>tiloo maAAiya AAaduwwan innakum ra<u>d</u>eetum bi<b>a</b>lquAAoodi awwala marratin fa<b>o</b>qAAudoo maAAa alkh<u>a</u>lifeen<b>a</b>


Athar:
  تہٕ  آئندٕہ  یُس  یِمو  منٛزٕ  مَرِ،  تٔمۍ  سُند  نمازِ  جنازہ  تہِ  پٔرۍ زِیو  نہٕ  توٚہۍ  ہرگز  تہٕ  نہ  گٔژھۍ زِیو  تٔمۍ  سٕنزِ  قبرِ  پٮ۪ٹھ  زانٛہہ  کھڑا،  تِکیازِ  یِمَو  چھُ  خُدایس  تہٕ  تٔمۍ  سٕندِس  رسول  صلی  اللہ  علیہ و سلمس  سٍتۍ  کفر  کوٚرمُت  تہٕ  تِم  چِھ  موٗدِمٕتۍ  اتھ  حالس  منٛز  زِ  تِم  ٲسۍ  فاسق۔

Mirwaiz:
  یا  رسول  اللہؐ  تِمو  مُنافِقو  أندرٕہ  ہرگاہ  کانہہ  مرِ  تِہٕندِس  جنازس  پٮ۪ٹھ  مہ  حض  ٲسِو  نٮ۪ماز  جنازہ  پران،  بیٚیہِ  مہ  ٲسِو  تِہٕنٛزِ  قبرِ  پٮ۪ٹھ  سُہ  دفن  کرنہٕ  خٲطرٕ  وۅدٕنۍ  روزان،  کیازِ  تِمو  کوٚرکُفر  تہٕ  انکار  اللہ  تعالیٰ  ہس  بیٚیہِ  تِہٕندِس  پیغمبرس،  بیٚیہِ  موٗدۍ  تِم  کُفرس  پٮ۪ٹھ۔  یُس  کُفرٕ  کِس  حالس  پٮ۪ٹھ  مرِ  تسٕندِ  خٲطرٕ  دعا  و  استغفار  منگُن ۔  تٔمۍ  سٕندِس  کفنس  دفنس  شٲمِل  سپدُن  چُھ  ناجٲیز۔  ییٚمہِ  آیہِ  کریمُک  شانِ  نزول  چُھ  کہ  ییٚلہ  عبداللہ  بِن  ابی  مُنافقن  ہُند  سردار  موٗد  تٔمۍ  سٕندِس  نیٚچوِس  ناو  اوس  عبداللہ  بِن  عبداللہ،  آو  درخدمتِ  رسولِ  کریم  صلی  اللہ  علیہ  و  سلم،  سُہ  اوس  مُخلص  مسلمان ۔  تٔمۍ  کوٚر  عرض  پنُن  قمیض  مُبارک  دِیو  حض  سُہ  تراوَو  تٔمِس  کفنس  سٍتۍ۔  چنانچہ  تِمو  دیُت  پنُن  قمیض  مُبارک  یُس  تمہِ  ساعتہٕ  تِمن  نٲلۍ  اوس  بیٚیہِ  نیوٗکھ  تشریف  تِہُند  گرٕ۔  تٔمِس  ترووُکھ  پنُن  لعاب  مُبارک  ٲسس  منٛز ۔  توپتہٕ  پوٚر  ہس  نٮ۪مازِ  جنازٕ  ہ۔  بیٚیہٕ  کوٚرہس  دعاے  مغفرت ۔  تمی  ساعتہٕ  سپُد  یہِ  آیہ  کریم  نٲزِل  نبی  کریم  صلی  اللہ  علیہ  و سلمو  یُس  معاہدٕہ  کوٚر  عبداللہ  بِن  اُبییس  سٍتۍ  تتھ  اندر  آسہٕ  واریاہ  حِکمژٕ۔  چنانچہ  امیُک  نتیجہ  دراو  زِ  وارِیاہ  لوٗکھ  سپٕدۍ  مسلمان  یہِ  وُچھِتھ۔  تِمو  دوٚپ  یہِ  پیغمبر  چُھ  دُشمنن  سٍتۍ  امہِ  قسمُک  مہر  ومحبتُک  سلوک  کران۔  دوستن  تہٕ  باایمانن  سٍتۍ  آسہِ  زیادے  لطف  ومہربٲنی  کران۔  بیٚیہِ  نٔنِروو  تِمو  یہِ  کرنہٕ  سٍتۍ  شریعت  اِسلامیُک  اکھ  بوٚڈ  مسلہٕ۔  سُہ  گو  یی  زِ  ایمان  و  عمل  صالحہ  ورٲے  دِیہِ  نہٕ  کٲنسہِ  أکِس  کانہہ  چیزاہ  فٲیدٕہ  نہ  توسُل  نہ  تبرُک۔  تِمو  فرموو  گویا  کہ  بہٕ  امام  آسُن،  صحابہ  صٲب  مُقتدی  آسٕنۍ،  توپتہٕ  پوٚر  اسہِ  نٮ۪مازِ  جنازٕہ  عبداللہ  بِن  اُبییس  پٮ۪ٹھ،  بیٚیہِ  موٚنگ  اسہِ  تِہندِ  خٲطرٕ  مغفرت۔  بیٚیہِ  آو  تراونہٕ  میون  قمیض  تِہٕندِس  کفنس  سٍتۍ۔  بیٚیہِ  آپُر  مےٚ  تس  پنُن  لعابِ  شریف  یُس  تِہٕندِس  بدنس  منٛز  ووت۔  باوجودآں  چھےٚ  جاے  تِہٕنٛز  فی  الدرک  الاسفل۔  أمۍ  میٲنۍ  نٮ۪ماز  جنازٕہ  پرنن۔  دعا  مغفرت  کرنن،  قمیض  مُبارک  کفنس  سٍتۍ  تراونن ۔  لعاب  شریف  بدنس  منٛز  واتناونن  کوٚرُس  نہٕ  کانہہ  سۅچھ۔  یِمو  چیزو  دُیُتس  نہٕ  کانہہ  فٲیدٕہ۔  یی  گژِھہ  تھاوُن  یاد  یِم  ژٔھری  دعویٰ  چھِ  دِوان  نبی  کریم  سٕندِ  محبتُک  مگر  ایما  ن  و  عمل  یُتھ  شوبہِ  ہا  تمہِ  نِشہِ  چھِ  خٲلی۔  یہِ  تِم  ہیٚتھ  آے  توحید  و  سنت  تمہِ  ںِشہِ  چھِ  بے  بہرٕ  تہٕ  عٲری۔  یُس  شخص  عمرِ  روزِ  کران  مُخالفت  تُہٕنٛز  تس  روزِ  خیال  کہ  مےٚ  کرن  تِم  شفاعت  یہِ  گوٚو  محض  شیطان  سُند  دوکھہٕ۔  اتھ  بنہِ  تِی  یہِ  عبد  اللہ  بِن  اُبییس  بنیوو،  تِہٕندۍ  شفاعت  کرنن  دیُت  نہٕ  تس  کانہہ  نفع  یا  فٲیدٕہ۔  لہٰذا  چھےٚ  سخت  ضروٗرت  نجات  حٲصِل  کرنہٕ  خٲطرٕ  ایمان  وعملہِ  ہٕںٛز۔  یِتھے  پٲٹھۍ  گژِھہ  زانُن  تِمن  لوٗکن  ہُند  یِم  بزرگن  اولیا  اللہ  ہن  کُن  ایمان  و  عملہِ  ورٲے  پانس  نسبت  کران  چھِ  تِمن  خداے  سٕندین  ٹاٹھیٚن  تہٕ  محبوٗب  بندن  کُن  یِمو  پننہِ  عمرٕ  چھےٚ  صَرف  کرِمژٕ  کتاب  و  سنتس  پٮ۪ٹھ  عمل  کرنس  اندر۔  جٲہل  لوٗکھ  کرن  مُخالفتِ  کتاب  وسنت،  تمہِ  پتہٕ  روزیٚکھ  خیال  اسہِ  کرن  تِم  خدایس  نِشہِ  سُفٲرِش  یا  شفاعت۔

Transliteration:
  Wal<u>a</u> tu<u>s</u>alli AAal<u>a</u> a<u>h</u>adin minhum m<u>a</u>ta abadan wal<u>a</u> taqum AAal<u>a</u> qabrihi innahum kafaroo bi<b>A</b>ll<u>a</u>hi warasoolihi wam<u>a</u>too wahum f<u>a</u>siqoon<b>a</b>


Athar:
  تِہٕنز  مالدٲری  تہٕ  تِہُند  کثرتِ  اولاد  یِنہٕ  تۅہیہِ  دوکھس  منٛز  ترٛاویو،  خُداین  چُھ  ارادٕہ  کوٚرمُت  زِ  اَمہِ  مالہٕ  تہٕ  اولادٕ  ذریعہ  دِیہِ  یِمن  ییٚتھۍ  دُنیا ہس  منٛز  سزا  تہٕ  تِہِندۍ  زُو  گژھن  اتھ  حالس  منٛز  نیرٕنۍ  زِ  تِم  آسن  کٲفر۔

Mirwaiz:
  ایں  خیال  است  محال  است  وجنون،  تِہُند  مال  و  دولت  بیٚیہِ  گبر  مہ  حض  ترٲوِن  تۅہیہِ  تعجُبس  اندر  کہ  یِتھیٚن  نافرمانن  کِتھہٕ  پٲٹھۍ  چُھ  اللہ  تعالیٰ  دنیاہس  اندر  یِمہٕ  نعمژٕ  عطا  کران  یِمہٕ  نہ  حض  چھَنہٕ  یِہٕندِ  خٲطرٕ  نعمژٕ  بلکہ  چھِ  یِم  چیز  یِہٕندِ  خٲطرٕ  عذابُک  سامان،  اللہ  تعالیٰ  چُھنہٕ  یژھان  مگر  تِمن  یِمو  چیزو  سٍتۍ  گرفتار  عذاب  کرُن،  بیٚیہِ  گژِھہ  تِمن  زو  نیرُن  کُفرٕ  کِس  حالتس  اندر۔  ییٚمہِ  سٍتۍ  ٲخرتس  اندر  تہِ  سزاوارِ  عذاب  روزن۔

Transliteration:
  Wal<u>a</u> tuAAjibka amw<u>a</u>luhum waawl<u>a</u>duhum innam<u>a</u> yureedu All<u>a</u>hu an yuAAa<u>thth</u>ibahum bih<u>a</u> fee a<b>l</b>dduny<u>a</u> watazhaqa anfusuhum wahum k<u>a</u>firoon<b>a</b>


Athar:
  ییٚلہِ  زانٛہہ  کانٛہہ  سورٕہ  اَمہِ  مضمونُک  نٲزِل  سپُد  زِ  اللہ  تعالیٰ  مٲنِیوٗن  تہٕ  تٔمۍ  سٕندِس  رسول  صلی  اللہ  علیہ و سلمس  سٍتۍ  رٔلِتھ  کٔرِو  جہاد،  پتہٕ  وُچھوٕہ  تۅہیہِ  زِ  یِمن  لُکن  یِمَو  منٛزٕ  طاقت  تہٕ  وسعت  اوس  تِمے  لٔگۍ  تۅہیہِ  درخواست  کرنہِ  زِ  تِمن  گژِھہ  جہاد کہ  شرکتہٕ  نِشہِ  معاف  یُن  تھاونہٕ،  تہٕ  تِمو  ووٚن  زِ  اَسہِ  ترٲوِو  أسۍ  روزَو  بِہَن  والیٚن  سٍتۍ۔

Mirwaiz:
  ییٚلہِ  کُنہِ  وقتہٕ  قرآنِ  مجیدُک  کانہہ  حِصہٕ  نٲزِل  چُھ  یِوان  کرنہٕ  یتھ  منٛز  یہِ  مضمون  چُھ  آسان  کہ  پژھ  کٔرِو  کُنِس  معبودِ  برحقس  بخلوص  دِل۔  بیٚیہِ  نیرِو  جہادس  تِہٕندِس  پیغمبرس  سٍتۍ  سٍتۍ،  اجازت  چھِ  منگان  تۅہیہِ  تِمو  أندرٕہ  مال  دار  لوٗکھ۔  دپان  چھِ  اسہِ  ترٲوِو  حض  پتھ۔  أسۍ  روزو  پتھ  پتھ  روزٕ  وٕنین  سٍتۍ۔

Transliteration:
  Wai<u>tha</u> onzilat sooratun an <u>a</u>minoo bi<b>A</b>ll<u>a</u>hi waj<u>a</u>hidoo maAAa rasoolihi ista<u>th</u>anaka oloo a<b>l</b><u>tt</u>awli minhum waq<u>a</u>loo <u>th</u>arn<u>a</u> nakun maAAa alq<u>a</u>AAideen<b>a</b>


Athar:
  تِمَو  لُکو  کوٚر  گھرِ  بیٚہَن  واجِنیٚن  منٛز  شٲمل  سَپدُن  پسند۔  تہٕ  تِہٕندِٮ۪ن  دِلن  پٮ۪ٹھ  آو  ٹھپہٕ  لگاونہٕ،  امہِ  موجوب  چُھنہٕ  وۅنۍ  تِمن  کِہِنۍ  فکرِ  تران۔

Mirwaiz:
  کٲژاہ  شرمہِ  ہٕںٛز  کتھ  چھےٚ  کہ  تِم  لوٗکھ  سپٕدۍ  رضامند  گھرن  اندر  زنان  سٍتۍ  روزنس  پٮ۪ٹھ۔  تِہٕںٛدین  دِلن  پٮ۪ٹھ  چھےٚ  مُہر  آمٕژ  کرنہٕ،  تمِی  چُھنہٕ  تِمن  فِکرِ  تران۔

Transliteration:
  Ra<u>d</u>oo bian yakoonoo maAAa alkhaw<u>a</u>lifi wa<u>t</u>ubiAAa AAal<u>a</u> quloobihim fahum l<u>a</u> yafqahoon<b>a</b>


Athar:
  اَتھ  برعکس  کوٚر  رسولؐ  تہٕ  تِمو  لُکو  یِمو  رسول  صلی  اللہ  علیہ و سلمس  سٍتۍ  ایمان  اوس  اوٚنمُت  پننہِ  جان  و  مال  سٍتۍ  جہاد  تہٕ  وۅنۍ  چِھ  سٲری  رٕژَر  یِمنٕے  خٲطرٕ  تہٕ  یِمے  چِھ  فلاح  لبن  وٲلۍ۔

Mirwaiz:
  لیکن  رسولِ  کریم  صلی  اللہ  علیہ  و سلم  بیٚیہِ  یِم  باایمان  تِمن  سٍتۍ  چھِ  تِمو  مون  حُکمِ  خدا  تِمو  کوٚر  جہاد  مال  وجان  سٍتۍ،  یِمنٕے  لوٗکن  ہٕندِ  خٲطرٕ  چھےٚ  سارے  خوٗبیہِ  یِمے  لوٗکھ  چھِ  کامیاب  و  رستگار۔  سۅ  خوٗبی  تہٕ  کامیٲبی  گٔیہِ۔

Transliteration:
  L<u>a</u>kini a<b>l</b>rrasoolu wa<b>a</b>lla<u>th</u>eena <u>a</u>manoo maAAahu j<u>a</u>hadoo biamw<u>a</u>lihim waanfusihim waol<u>a</u>ika lahumu alkhayr<u>a</u>tu waol<u>a</u>ika humu almufli<u>h</u>oon<b>a</b>


Athar:
  خُداین  چِھ  یِہِندِ  خٲطرٕ  تِتھۍ  باغ  تیار  تھٲوِمٕتۍ  یِمن  بٔنۍ  کِنۍ  کۅلہٕ  چھےٚ  پکان،  یِمن  منٛز  روزن  تِم  ہمیشہٕ۔  یہِ  چھےٚ  عظیمُ  الشان  کامیٲبی۔

Mirwaiz:
  اللہ  تعالیٰ  ہن  چھِ  تِہٕندِ  خٲطرٕ  تِمے  باغ  تیار  تھٲومٕتۍ  یِمو  منٛزٕ  جۅیہِ  پکان  آسن۔  تِمنٕے  جنتن  منٛز  روزن  ہمیشہ،  یہے  گٔیہِ  بٔڈۍ  کامیٲبی۔

Transliteration:
  aAAadda All<u>a</u>hu lahum jann<u>a</u>tin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> <u>tha</u>lika alfawzu alAAa<i><u>th</u></i>eem<b>u</b>


Athar:
  عربہٕ  کیو  بدوی یَو  منٛز  تہِ  آے  واریاہ  لُکھ  یِمو  عُذر  کٔرۍ  تاکہ  تِمن  تہِ  گژِھہ  پتھ  روزنُک  اجازت  دِنہٕ  یُن  ﴿عربِکۍ  بدوی  چُھ  مُراد  تِم  عربی  دیہٲتۍ  تہٕ  صحرٲے  لُکھ  یِم  مدینس  أندۍ  پٔکۍ  بسان  ٲسۍ﴾  یِتھہٕ  پٲٹھۍ  روٗدۍ  بِہِتھ  تِم  لُکھ  یِمو  اللہ  تعالیٰ  تہٕ  تٔمۍ  سٕندِس  رسول  صلی  اللہ  علیہ و سلمس  سٍتۍ  ایمانُک  اَپُز  عہد  اوس  کوٚرمُت،  یِمو  بدوی یَو  منٛزٕ  یِمو  لُکو  کفرُک  طریقہٕ  اختیار  چُھ  کوٚرمُت،  عنقریب  پیٚیہِ  تِمن  دگ  تُلوُن  عذاب  وُچُھن۔

Mirwaiz:
  بیٚیہِ  آے  کینٛہہ  بہانہٕ  باز  لوٗکھ  گامو  پٮ۪ٹھہٕ  یُتھ  تِمن  گرن  اندر  بیٚہنہٕ  خٲطرٕ  اجازت  ییہِ  دِنہٕ۔  جہادس  سپدن  نہٕ  تِم  شٲمِل،  بیٚیہِ  بیٖٹھۍ  گرن  منٛز  تِم  لوٗکھ  یِمو  ایمان  کِس  دعویٰ  ہس  اندر  خدایس  تہٕ  پیغمبرس  سٍتۍ  بالکل  اپُز  وونمُت  اوس۔  تِمن  آے  نہٕ  عُذر  پیش  کرنہِ  تہِ،  تِمو  أندرٕہ  یِم  ٲخرس  تانۍ  کُفرس  پٮ۪ٹھ  رو  زن ۔  تِمن  واتہِ  ٲخرتس  اندر  دگ  تہٕ  دود  تُلہٕ  وُن  عذاب۔  یِم  تِمو  أندرٕ  توبہٕ  کرن  بااخلاص  دِل  مسلمان  سپدن،  تِم  لبن  تمہِ  عذاب  نِشہِ  نجات۔

Transliteration:
  Waj<u>a</u>a almuAAa<u>thth</u>iroona mina alaAAr<u>a</u>bi liyu<u>th</u>ana lahum waqaAAada alla<u>th</u>eena ka<u>th</u>aboo All<u>a</u>ha warasoolahu sayu<u>s</u>eebu alla<u>th</u>eena kafaroo minhum AAa<u>tha</u>bun aleem<b>un</b>


Athar:
  ضعیفن  تہٕ  بیمارن  بیٚیہِ  تِمن  لُکن  یِمن  جہادس  منٛز  شرکتہٕ  خٲطرٕ  وَتہٕ  خرچ  آسہِ  نہٕ،  ہرگاہ  پتھ  روزن  تیٚلہِ  چُھنہٕ  کانٛہہ  حرج  ییٚلہِ  زن  تِم  دل کہ  خلوصہٕ  سان  اللہ  تعالیٰ  تہٕ  تٔمۍ  سٕندِس  رسولؐ  سٕندۍ  وفادار  آسن۔  ﴿اَمہِ  نِشہِ  سپُد  معلوم  زِ  یِم  لُکھ  بظٲہر  معذور  آسن  تِہندِ  خٲطرٕ  تہِ  چَھنہٕ  کمزوری  تہٕ  بیمٲرۍ  یا  محض  نادٲری  کافی  کینٛہہ،  بلکہ  ہیٚکن  تِہندِ  خٲطرٕ  یِمہٕ  مجبوریہِ  صرف  اتھ  صوٗرتس  منٛز  معٲفی  ہُند  وجہ  ٲسِتھ  ییٚلہِ  زن  تِم  اللہ  تعالیٰ  تہٕ  تٔمۍ  سٕندِس  رسولؐ  سٕندۍ  پٔزۍ  وفادار  آسن،  نَتہٕ  ہرگاہ  وفادٲری  موجود  آسہِ  نہٕ  تیٚلہِ  ہیٚکہِ  نہٕ  کٲنٛسہِ  شخصس  صرف  امہِ  موجوٗب  معاف  کرنہٕ  یِتھ  زِ  سُہ  اوس  فرض  ادا  کرنہٕ  کِس  موقعس  پٮ۪ٹھ  بیمار  یا  نادار﴾  یِتھیٚن  مُحسِنَن  پٮ۪ٹھ  چَھنہٕ  اعتراضٕچ  کانٛہہ  گُنجٲیش،  تہٕ  اللہ  تعالیٰ  چُھ  درگُزر  کرن  وول  تہٕ  رحم  فرماون  وول۔

Mirwaiz:
  کم  طاقت  لوٗکن  تہٕ  بیٚمارن  تہٕ  بیٚیہِ  نہٕ  تِمن  لوٗکن  یِمن  نہٕ  خرچہٕ  خٲطرٕ  کینہہ  موجود  چُھ  چُھنہٕ  کاںہہ  گناہ  ییٚلہِ  تِمن  خٲر  خوٲہی  تہٕ  خلوص  آسہِ  خدایس  تہٕ  تِہٕندِس  پیغمبرس  نسبت،  یِمن  نیکو  کارن  پٮ۪ٹھ  چھَنہٕ  کانہہ  وتھاہ  اعتراض  کرنٕچ،  اللہ  تعالیٰ  چُھ  بوٚڈ  مغفرت  وول  بوٚڈ  رحمت  وول۔

Transliteration:
  Laysa AAal<u>a</u> a<b>l</b><u>dd</u>uAAaf<u>a</u>i wal<u>a</u> AAal<u>a</u> almar<u>da</u> wal<u>a</u> AAal<u>a</u> alla<u>th</u>eena l<u>a</u> yajidoona m<u>a</u> yunfiqoona <u>h</u>arajun i<u>tha</u> na<u>s</u>a<u>h</u>oo lill<u>a</u>hi warasoolihi m<u>a</u> AAal<u>a</u> almu<u>h</u>sineena min sabeelin wa<b>A</b>ll<u>a</u>hu ghafoorun ra<u>h</u>eem<b>un</b>


Athar:
  یِتھے  پٲٹھۍ  چُھنہٕ  تِمن  لُکن  پٮ۪ٹھ  تہِ  اعتراضُک  کانٛہہ  موقع،  یِمو  تۅہیہِ  نِش  پانہٕ  یِتھ  درخواست  اوس  کوٚرمُت  زِ  اَسہِ  گژھن  سوارِ  دستیاب  یِنہِ  تھاونہٕ،  تہٕ  ییٚلہِ  تۅہیہِ  ووٚنُو  زِ  بہٕ  ہیکہٕ  نہٕ  تُہٕندِ  خٲطرٕ  سوارین  ہُند  انتظام  کٔرِتھ  تہٕ  تِم  گٔیہِ  مجبوراً  واپس  تہٕ  حال  اوس  یہِ  زِ  تِہنزو  أچھو  کِنۍ  اوس  اوٚش  وَسان  تہٕ  تِمن  اوس  امہِ  کتھہِ  ہُند  سٮ۪ٹھاہ  دُکھ  زِ  تِم  چِھنہٕ  پننِس  خرچس  پٮ۪ٹھ  جہادس  منٛز  شریک  سپدنُک  طاقت  تھاوان۔

Mirwaiz:
  بیٚیہِ  چُھنہٕ  تِمن  لوٗکن  پٮ۪ٹھ  تہِ  کانہہ  گناہ  تہٕ  الزام  ییٚلہِ  تِم  تۅہیہِ  نِش  آے  تۅہیہِ  کیا  کٔرِو  تِہٕندِ  سوٲری  ہُند  انتظام۔  تۅہیہِ  فرمووُکھ  مےٚ  ںِشہِ  چُھنہٕ  کانہہ  چیز  یتھ  پٮ۪ٹھ  بہٕ  توٚہۍ  سوار  کرو،  تِم  درٲے  واپس  تۅہیہِ  نِشہِ  یتھ  حالس  اندر  کہ  أچھ  تِہٕںٛزٕ  آسہٕ  اوٚش  ہاران  ییٚمِی  غمہٕ  مۅکھہٕ  کہ  یِمن  سپدِن  نہٕ  مہیانہٕ  پننہِ  جایہِ  نہ  بیٚیہِ  کُنہِ  جایہِ  خرچہٕ  خٲطرٕ  کینہہ  مال  یُس  یِم  یتھ  جہادس  اندر  صرف  کر  ہن،  تِمن  تہِ  چُھنہٕ  کانہہ  گناہ۔

Transliteration:
  Wal<u>a</u> AAal<u>a</u> alla<u>th</u>eena i<u>tha</u> m<u>a</u> atawka lita<u>h</u>milahum qulta l<u>a</u> ajidu m<u>a</u> a<u>h</u>milukum AAalayhi tawallaw waaAAyunuhum tafee<u>d</u>u mina a<b>l</b>ddamAAi <u>h</u>azanan all<u>a</u> yajidoo m<u>a</u> yunfiqoon<b>a</b>


Athar:
  البتہ  چُھ  اعتراض  تِمن  لُکن  پٮ۪ٹھ  یِم  مالدار  چِھ،  تہٕ  امہِ  پتہٕ  تہِ  چِھو  تۅہیہِ  درخواست  کران  زِ  تِمن  گژِھہ  جہادس  منٛز  شریک  سپدنہٕ  نِشہِ  معاف  یُن  تھاونہٕ،  تِمو  کوٚر  گھرِ  بِہَن  واجِنیٚن  منٛز  شٲمل  سپدُن  پسند،  تہٕ  خُداین  لگوو  تِہندِٮ۪ن  دِلن  پٮ۪ٹھ  ٹھپہٕ،  امہِ  موجوٗب  چِھنہٕ  وۅنۍ  تِم  کِہِنۍ  زانان  ﴿زِ  خُدایس  نِشہِ  کیا  نتیجہِ  نیرن  وول  چُھ  تِہنزِ  اَمہِ  رٔوشہِ  ہُند﴾۔

Mirwaiz:
  بس  الزام  تہٕ  گناہ  چُھ  تِمنٕے  لوٗکن  پٮ۪ٹھ  یِم  مالدار  ٲسِتھ  تۅہیہِ  جہادس  نہ  نیرنہٕ  خٲطرٕ  اجازت  منگان  چھِ،  شرم  چھےٚ  تِہٕندِ  خٲطرٕ  تِم  سپٕدۍ  رٲضی  زنانن  سٍتۍ  روزنس  پٮ۪ٹھ،  اللہ  تعالیٰ  ہن  چھےٚ  مُہر  کٔرمٕژ  تِہٕندین  دِلن  پٮ۪ٹھ  ییٚمہِ  مۅکھہٕ  تِمن  زانُن  چُھنہٕ  تگان  ثواب  کتھ  منٛز  چُھ  تہٕ  گناہ  کتھ  منٛز  چُھ۔

Transliteration:
  Innam<u>a</u> a<b>l</b>ssabeelu AAal<u>a</u> alla<u>th</u>eena yasta<u>th</u>inoonaka wahum aghniy<u>a</u>o ra<u>d</u>oo bian yakoonoo maAAa alkhaw<u>a</u>lifi wa<u>t</u>abaAAa All<u>a</u>hu AAal<u>a</u> quloobihim fahum l<u>a</u> yaAAlamoon<b>a</b>


Athar:
  یِم  کرن  رنگہٕ  رنگہٕ  عُذرات  تۅہیہِ  نِشہِ  پیش  ییٚلہِ  توٚہۍ  واپس  پھیٖرِتھ  یِمن  نِشہِ  وٲتِو،  مگر  توٚہۍ  ؤنۍزِیو  صاف  کہ،  بہانہٕ  مَہ  کٔرِو،  أسۍ  کرو  نہٕ  تُہنزِ  کُنہِ  کتھہِ  پٮ۪ٹھ  اعتبار،  خُداین  چِھ  اَسہِ  تُہٕندۍ  حالات  ؤنِمٕتۍ،  وۅنۍ  وُچھہِ  اللہ  تعالیٰ  تہٕ  تٔمۍ  سُند  رسولؐ  تُہُند  طرزِ  عمل،  پتہٕ  یِیِو  توٚہۍ  تس  کُن  واپس  پِھرنہٕ  یُس  نوٚن  تہٕ  پوشیدٕہ  سورُے  زانن  وول  چُھ۔  تہٕ  سُہ  وَنیو  تۅہیہِ  زِ  توٚہۍ  کیا  کینژھاہ  چِھو  کران  روٗزِمٕتۍ۔

Mirwaiz:
  یِم  لوٗکھ  کرن  عذُر  تہٕ  بہانہٕ  تۅہیہِ  نِش  ییٚلہِ  واپس  گٔژِھو  تِمن  ںِش،  لہٰذا  فرمٲو،  یوکھ  توٚہۍ  بہانہٕ  تہٕ  عذر  مہ  ؤنِو۔  أسۍ  ہرگِز  تُہٕندِس  وننس  پژھ  کرَو  نہٕ،  بیشک  اسہِ  کٔرخبر  اللہ  تعالیٰ  ہن  تُہٕندین  اصلی  حالاتن  ہٕںٛز  کہ  تُہُند  کانہہ  عذُر  اوس  نہٕ  پوٚز  تہٕ  صحیح،  بیٚیہِ  تہِ  وُچھہِ  آیِندٕہ  اللہ  تعالیٰ  بیٚیہِ  تُہُند  پیغمبر  تُہٕنٛزٕ  کامہِ۔  ییٚمہِ  سٍتۍ  معلوم  سپدِ  تۅہیہِ  اندر  کوٗتاہ  اخلاص  تہٕ  فرمانبرٲری  چھےٚ،  توپتہٕ  یِیو  توٚہۍ  واپس  نِنہٕ  تس  پروردِگارس  نِشہِ  یُس  سورُے  پوٗشیدٕ  ہ  تہٕ  نوٚن  زانہٕ  وُن  چُھ۔  پس  کرِ  سُہ  تۅہیہِ  خبر  تِمن  سارنٕے  چیزن  ہٕنٛز  یِم  توٚہۍ  کران  ٲسِو،  توپتہٕ  دِیو  تمِچ  مزوٗرۍ۔

Transliteration:
  YaAAta<u>th</u>iroona ilaykum i<u>tha</u> rajaAAtum ilayhim qul l<u>a</u> taAAta<u>th</u>iroo lan numina lakum qad nabbaan<u>a</u> All<u>a</u>hu min akhb<u>a</u>rikum wasayar<u>a</u> All<u>a</u>hu AAamalakum warasooluhu thumma turaddoona il<u>a</u> AA<u>a</u>limi alghaybi wa<b>al</b>shshah<u>a</u>dati fayunabbiokum bim<u>a</u> kuntum taAAmaloon<b>a</b>


Athar:
  تُہٕنزِ  واپسی  پٮ۪ٹھ  کھیٚن  یِم  تۅہیہِ  برونٛہہ  کنہِ  قسم  تاکہ  توٚہۍ  کٔرِو  تِمن  درگزر  تیٚلہِ  کٔرِو  بیشک  توٚہۍ  یِمن  درگزر،  تِکیازِ  یِم  چِھ  گندگی  تہٕ  یِہٕنز  اصلی  جاے  چھےٚ  جہنم  یُس  یِہنزِ  کمایہِ  بدلہٕ  یِمن  نصیب  سپدِ۔

Mirwaiz:
  وۅنۍ  یِن  تِم  تۅہیہِ  نِشہِ  توپتہٕ  ہاون  تِم  قسم  خداے  سُند  ییٚلہِ  توٚہۍ  واپس  یِیِو  تِمن  کُن،  یُتھ  توٚہۍ  در  گُذر  کٔرِو  تِمن  نِشہِ،  پس  کٔرِو  توٚہۍ  تِمن  نِشہِ  درگُذر۔  تِم  ترٲوِیوکھ  پننِس  حالس  پٮ۪ٹھ۔  پٔزۍ  پٲٹھۍ  تِم  چھِ  مٔکٕرۍ  تہٕ  گندٕہ،  تِہُند  انجام  چُھ  سٮ۪ٹھاہ  خراب۔  پتو  لاکہ  چُھ  واتُن  تِمن  نارِ  جہنمس  اندر۔  یہِ  چُھ  تِمن  سزا  تِمن  کامین  ہُند  یِمہٕ  تِم  کران  ٲسۍ  نفاق  تہٕ  خلاف  وغٲرٕ۔  

Transliteration:
  Saya<u>h</u>lifoona bi<b>A</b>ll<u>a</u>hi lakum i<u>tha</u> inqalabtum ilayhim lituAAri<u>d</u>oo AAanhum faaAAri<u>d</u>oo AAanhum innahum rijsun wamaw<u>a</u>hum jahannamu jaz<u>a</u>an bim<u>a</u> k<u>a</u>noo yaksiboon<b>a</b>


Athar:
  یِم  کھیٚن  تۅہیہِ  برونٛہہ  کنہِ  قسم،  تاکہ  توٚہۍ  سپدِو  یِمن  رٲضۍ،  حالانکہ  اگر  توٚہۍ  یِمن  رٲضۍ  تہِ  سپدِو،  اللہ  تعالیٰ  گژِھ  نہٕ  یِمن  فاسق  لُکن  ہرگز  رٲضۍ۔

Mirwaiz:
  یِم  قسم  چھِ  تِم  ہاوان  تۅہیہِ  برونٹھ  کنہِ  یُتھ  توٚہۍ  رٲضی  گٔژِھو  تِمن  نِشہِ۔  اوّل  گژِھنہٕ  خداے  سٕندین  دشمنن  نِشہِ  رٲضی  سپدُن۔  بالفرض  ہرگاہ  توٚہۍ  تِمن  ںِشہِ  رٲضی  سپدِو،  ہرگاہ  توٚہۍ  تِہٕندیو  اپزیو  قسمو  سٍتۍ  متٲثر  سپدِتھ  رٲضی  گٔژِھو  تہِ۔  مگر  اللہ  تعالیٰ  سپدِنہٕ  ہرگِز  رٲضی  یِتھیٚن  شریر  تہٕ  نافرمان  لوٗکن  نِشہِ۔

Transliteration:
  Ya<u>h</u>lifoona lakum litar<u>d</u>aw AAanhum fain tar<u>d</u>aw AAanhum fainna All<u>a</u>ha l<u>a</u> yar<u>da</u> AAani alqawmi alf<u>a</u>siqeen<b>a</b>


Athar:
  یِم  عربٕکۍ  بدوی  چھِ  کفرس  تہٕ  نفاقس  منٛز  زیادٕہ  سخت  تہٕ  یِہندِس  معاملس  منٛز  چِھ  امہِ  کتھہِ  ہٕندۍ  زیادہ  امکان  زِ  تمہِ  دین  کیو  حدودَو  نِشہِ  روزن  ناوٲقف،  یُس  خُداین  پننِس  رسولسؐ  پٮ۪ٹھ  چُھ  نٲزِل  کوٚرمُت۔  ﴿عربٕکۍ  بدوی  چُھ  مُراد  تِم  عربی  دیہاتی  تہٕ  صحرٲے  لُکھ  یِم  مدینس  أندۍ  پٔکۍ  بسان  ٲسۍ۔  یِمو  لُکو  ییٚلہِ  مدینس  منٛز  اکھ  مضبوط  تہٕ  مُستحکم  طاقت  وۅتلان  وُچھ  یِم  سپٕدۍ  گۅڈٕ  گۅڈٕ  مرعوب۔  پتہٕ  روٗدۍ  اسلام  چن  تہٕ  کُفرٕ چن  لڑایَن  دوران  أکِس  وقتس  تام  موقع  شنٲسی  تہٕ  ابنُ  الوقتی  ہٕنزِ  رٔوِشہِ  پٮ۪ٹھ  پکان  یعنی  واو  وُچِھتھ  ٲسۍ  ناو  ترٛاوان۔  پتہٕ  ییٚلہِ  اسلامی  حکومتُک  اقتدار  حِجاز  تہٕ  نجدٕ  کِس  أکِس  بٔڈِس  حِصّس  پٮ۪ٹھ  قٲیِم  سپُد  تہٕ  امہِ  کِس  مُقابلس  مںٛز  لوٚگ  مخٲلف  قبیلن  ہُند  زور  پُھٹنہِ،  یِمو  لُکو  وُچھ  وقتٕچ  مصلحت  أتھۍ  منٛز  ز  اسلام  کِس  دٲیرس  منٛز  سپدن  دٲخل،  مگر  یِمن  لُکن  منٛز  ٲسۍ  کم  لُکھ  تِتھۍ  یِمو  اَتھ  دینس  دینِ  حق  سمجھِتھ  ایمان  آسہِ  ہے  اوٚنمُت  تہٕ  مُخلصانہٕ  طریقو  سان  آسٕہَن  امہِ کیٚن  تقاضن  پوٗرٕ  کرنس  پٮ۪ٹھ  آمادٕہ۔  تِہٕنز  یٔہے  حالت  چھےٚ  یتھ  جایہِ  تِتھہٕ  پٲٹھۍ  بیان  کرنہٕ  آمٕژ  زِ  شٔہرۍ  لُکن  بہ نسبت  چِھ  یِم  دیہٲتۍ  تہٕ  صحرٲوۍ  لُکھ  زیادہ  مُنافِقانہٕ  رٔوِیہِ  تھاوان،  تہٕ  یِمن  منٛز  چھےٚ  حقس  انکار  کرنٕچ  کیفیت  زیادٕہ  لبنہٕ  یِوان۔  پتہٕ  چُھ  اَمِیُک  وجہ  تہِ  وَننہٕ  آمُت  زِ  شٔہرۍ  لُکھ  چِھ  اہلِ  علم  تہٕ  اہلِ  حقن  ہٕندِ  صحبت  نِشہِ  فٲیدٕہ  تُلِتھ  کینژھاہ  دین  تہٕ  اَمِکۍ  حدود  ہیٚچھان،  مگر  یِم  بدوی  چِھ  چونکہ  سٲرسٕے  وٲنٛسہِ  بالکل  أکِس  معٲشی  حیوان  سٕندۍ  پٲٹھۍ  دۅہس  رات کِس  دٲیرس  منٛز  روزان،  تہٕ  یِمن  چُھنہٕ  حیوٲنۍ  زندگی  ہٕندیٚو  ضروریاتو  نِشہِ  کھٔسِتھ  کُنہِ  چیزس  کُن  توجہ  کرنُک  موقعے  میلان۔  امہِ  موجوٗب  چِھ  دین  تہٕ  امہِ  کیو  حدوٗدَو  نِشہِ  یِہندِ  ناوٲقف  روزنٕکۍ  امکان  زیادٕہ۔  برونٛٹھ  کُن  چُھ  122  ہِمِس  آیتس  منٛز  یِہندِ  اَمہِ  مرضُک  علاج  آمُت  تجویز  کرنہٕ۔﴾  اللہ  تعالیٰ  چُھ  سورُے  زانان  بیٚیہِ  چُھ  زانن  وول  تہٕ  حکمت  وول۔

Mirwaiz:
  یِمن  مُنافقن  منٛز  یِم  گامٕکۍ  لوٗکھ  چھِ  تِم  چھِ  زیادٕ  سخت  کُفرٕکِنۍ  تہٕ  نفاق  کِنۍ  کیازِتِم  چھِ  علماہن  تہٕ  عٲقلن  ںِشہِ  دوٗر  روزان،  بیٚیہِ  چھِ  تِم  اتھ  قٲبِل  کہ  تِم  زانن  نہٕ  تِم  احکام  یِم  اللہ  تعالیٰ  ہن  چھِ  پننِس  پیغمبرس  پٮ۪ٹھ  نٲزِل  کٔرِمٕتۍ،  اللہ  تعالیٰ  چُھ  سورُے  زانہٕ  وُن  سٮ۪ٹھاہ  حِکمت  وول۔

Transliteration:
  AlaAAr<u>a</u>bu ashaddu kufran wanif<u>a</u>qan waajdaru all<u>a</u> yaAAlamoo <u>h</u>udooda m<u>a</u> anzala All<u>a</u>hu AAal<u>a</u> rasoolihi wa<b>A</b>ll<u>a</u>hu AAaleemun <u>h</u>akeem<b>un</b>


Athar:
  یِمن  بدوِیَن  منٛز  چِھ  تِتھۍ  تِتھۍ  لُکھ  موجود  یِم  اللہ  تعالیٰ  سٕنزِ  وَتہِ  منٛز  چِھ  کینٛہہ  خرچ  کران  تہٕ  اتھ  چِھ  پانس  پٮ۪ٹھ  زبردستی  ہٕنز  چیٚٹۍ  سمجھان،  تہٕ  تُہٕندِس  حقس  منٛز  چِھ  زمانہ  چن  گردشن  ہُند  انتظار  کران  ﴿زِ  توٚہۍ  گٔژھِو  کُنہِ  چکرس  منٛز  پھَسٕنۍ  تہٕ  تِم  کڑہن  پننہِ  گردَنہِ  منٛزٕ  اَمہِ  نظام کہ  اطاعتُک  نالہٕ  کوٚر  یَتھ  منٛز  تۅہیہِ  یِم  کھٔسِتھ  چھوٗکھ  تھٲوِمٕتۍ﴾  حالانکہ  بدی  ہُند  دٲیرٕہ  چُھ  پانہٕ  یِمنٕے  پٮ۪ٹھ  مُسلّط  تہٕ  اللہ  تعالیٰ  چُھ  سورُے  کینٛہہ  بوزان  تہٕ  زانان۔

Mirwaiz:
  بیٚیہِ  چھِ  یِمو  گامہٕ  کیو  مُنافقو  أندرٕہ  بعض  لوٗکن  کُفر  ونفاق  و  جہلہٕ  علاوٕہ  بخل  وعداوتٕکۍ  صفات  تہِ۔  تِم  چھِ  زانان  خداے  سٕںٛزِ  وتہِ  اندر  خرٕچ  کرنس  چیٚٹۍ  تہٕ  جُرمانہٕ  بیٚیہِ  چھِ  پراران  تِم  تۅہیہِ  پوٚت  کھورِ  یِنس  کانہہ  حٲدثہٕ  واقع  سپدٕنس،  یچھ  وقتاہ  یِنس،  پوٚت  کھورِ  ییہِ  تِمن  پانس ۔  یچھ  وقت  یِن  تِمن  پانس۔  زمانُک  حٲدثہٕ  سپدِ  واقع  تِمن  پٮ۪ٹھ،  اللہ  تعالیٰ  چُھ  سورُے  بوزٕ  وُن  سورُے  زانہٕ  وُن۔

Transliteration:
  Wamina alaAAr<u>a</u>bi man yattakhi<u>th</u>u m<u>a</u> yunfiqu maghraman wayatarabba<u>s</u>u bikumu a<b>l</b>ddaw<u>a</u>ira AAalayhim d<u>a</u>iratu a<b>l</b>ssawi wa<b>A</b>ll<u>a</u>hu sameeAAun AAaleem<b>un</b>


Athar:
  تہٕ  یِمنٕے  بدوِیَن  منٛز  چِھ  کینٛہہ  لُکھ  تِتھۍ  تہِ،  یِم  خُدایس  تہٕ  ٲخرت  کِس  دۅس  پٮ۪ٹھ  چِھ  ایمان  تھاوان،  تہٕ  یِکینژھاہ  خرچ  چِھ  کران  تتھ  چِھ  اللہ  تعالیٰ  سٕندِس  دربارس  منٛز  نزدیکی  ہُند  تہٕ  رسول  صلی  اللہ  علیہ و سلمن  ہٕندِ  طرفہٕ  رحمتٕکۍ  دُعا  رَٹنُک  ذریعہ  بناوان۔  آ،  یقیناً!  سُہ  چُھ  ضرور  تِہندِ  خٲطرٕ  نزدیکی  ہُند  ذریعہ،  تہٕ  اللہ  تعالیٰ  کرِ  ضرور  تِمن  پننِس  رحمتس  منٛز  دٲخل،  پٔزۍ پٲٹھۍ  چُھ  اللہ  تعالیٰ  درگُزر  کرن  وول  تہٕ  رحم  فرماون  وول۔

Mirwaiz:
  بیٚیہِ  چھِگامہٕ  کیو  أندرٕہ  تِم  تہِ  یِم  پوٗرٕ  پژھ  چھِ  کران  کُنِس  خدایس،  بیٚیہِ  پٔتمِس  دۅہس  یعنی  قیامتس،  بیٚیہِ  چھِ  یِم  گٕنٛزران  خداے  سٕندِ  وتہِ  اندر  مال  کرٕچ  کرنس  تسٕندِ  قربُک  تہٕ  پیغمبرِ  خداے  سٕندِ  دعاے  خٲرُک  اکھ  رُت  ذریعہ،  وارٕ  بوزِو  واقعی  چھُ  سُہ  خرٕچ  کرُن  تِہُند  تِہٕندِ  خٲطرٕ  قربُک  ذریعہ،  ضروٗر  واتناوِ  تِمن  اللہ  تعالیٰ  پننِس  رحمتس  منٛز  کیازِ،  بیشک  اللہ  تعالیٰ  چُھ  سٮ۪ٹھاہ  مغفرت  تہٕ  سٮ۪ٹھاہ  رحم  کروُن۔

Transliteration:
  Wamina alaAAr<u>a</u>bi man yuminu bi<b>A</b>ll<u>a</u>hi wa<b>a</b>lyawmi al<u>a</u>khiri wayattakhi<u>th</u>u m<u>a</u> yunfiqu qurub<u>a</u>tin AAinda All<u>a</u>hi wa<u>s</u>alaw<u>a</u>ti a<b>l</b>rrasooli al<u>a</u> innah<u>a</u> qurbatun lahum sayudkhiluhumu All<u>a</u>hu fee ra<u>h</u>matihi inna All<u>a</u>ha ghafoorun ra<u>h</u>eem<b>un</b>


Athar:
  تِم  مہاجر  تہٕ  انصار  یِمو  سارِوٕے  برونٛٹھ  ایمان کِس  دعوتس  پٮ۪ٹھ  لبیک  وَننس  منٛز  سبقت  کٔر،  بیٚیہِ  تِم  یِم  امہِ  پتہٕ  راست  بٲزی  سان  تِمن  پتہٕ  آے،  خُداے  سپُد  تِمن  رٲضۍ  تہٕ  تِم  سپٕدۍ  خُدایس  رٲضۍ،  خُداین  چِھ  تِمن  خٲطرٕ  تِم  باغ  دستیاب  تھٲوِمٕتۍ  یِمن  بٔنۍ  کِنۍ  کۅلہٕ  آسن  پکان،  تہٕ  تِم  روزن  ہمیشہ  یِمن  منٛز،  یٔہے  چھےٚ  عظیمُ  الشان  کامیٲبی۔

Mirwaiz:
  بیٚیہِ  یِم  برونٹھ  گژھہٕ  وٕنۍ۔  گۅڈنی  مُشرف  بااسلام  سپدٕوٕنۍ  مہاجِرو  تہٕ  انصارو  أندرٕہ۔  بیٚیہِ  تِم  لوٗکھ  یِمو  تِہٕنٛز  پیروی  کٔر  رٕتہِ  طریقہٕ۔  یِمن  سارنٕے  چُھ  اللہ  تعالیٰ  رٲضۍ۔  تِم  تہِ  چھِ  تس  نِشہِ  رٲضی،  بیٚیہِ  تھاوِ  اللہ  تعالیٰ  تِہٕندِ  خٲطرٕ  تیار  تِم  جنت  یِمو  مٔنٛزۍ  جۅیہِ  پکان  چھےٚ  تِمنٕے  جنتن  منٛز  روزن  تِم  ہمیشہ،  یِہے  گٔیہِ  بٔڈۍ  کامیٲبی۔

Transliteration:
  Wa<b>al</b>ss<u>a</u>biqoona alawwaloona mina almuh<u>a</u>jireena wa<b>a</b>lan<u>sa</u>ri wa<b>a</b>lla<u>th</u>eena ittabaAAoohum bii<u>h</u>s<u>a</u>nin ra<u>d</u>iya All<u>a</u>hu AAanhum wara<u>d</u>oo AAanhu waaAAadda lahum jann<u>a</u>tin tajree ta<u>h</u>tah<u>a</u> alanh<u>a</u>ru kh<u>a</u>lideena feeh<u>a</u> abadan <u>tha</u>lika alfawzu alAAa<i><u>th</u></i>eem<b>u</b>


Athar:
  تۅہیہِ  أندۍ  پٔکۍ  یِم  بدوی  روزان  چِھ  تِمن  منٛز  چِھ  واریاہ  مُنافق  تہٕ  یِتھے  پٲٹھۍ  چِھ  خۅد  مدینہ  کیٚن  باشندن  منٛز  تہِ  منافق  موجود  یِم  نِفاقس  منٛز  طاق  چِھ  بنیمٕتۍ،  توٚہۍ  چھوٗکھ  نہٕ  تِم  زانان،  أسۍ  چِھکھ  تِم  زانان،  قریب  چُھ  سُہ  وقت  ییٚلہِ  أسۍ  تِمن  دۅیہِ  پِھرِ  سزا  دِمَو،  پتہٕ  یِن  تِم  سٮ۪ٹھاہ  بَڈِ  سزا  خٲطرٕ  واپس  اَننہٕ۔

Mirwaiz:
  بیٚیہِ  یِم  تۅہیہِ  أندۍ  پٔکۍ  گامن  ہٕندیو  لوٗکو  أندرٕہ  بیٚیہِ  شہرٕکیو  لوٗکو  أندرٕ  تِم  یِم  مُنافق  چھِ،  ڈاڈ  کٔرِتھ  چھِ  نفاقس  پٮ۪ٹھ،  توٚہۍ  زٲنِیوکھ  نہٕ  تِم۔  أسۍ  زانوکھ  تِم  جلدی  دِمو  أسۍ  تِمن  دنیاہس  اندر  سزا  دۅگنہٕ،  توپتہٕ  یِن  تِم  سوزنہٕ  ٲخرتکِس  بٔڈِس  عذابس  کُن۔

Transliteration:
  Wamimman <u>h</u>awlakum mina alaAAr<u>a</u>bi mun<u>a</u>fiqoona wamin ahli almadeenati maradoo AAal<u>a</u> a<b>l</b>nnif<u>a</u>qi l<u>a</u> taAAlamuhum na<u>h</u>nu naAAlamuhum sanuAAa<u>thth</u>ibuhum marratayni thumma yuraddoona il<u>a</u> AAa<u>tha</u>bin AAa<i><u>th</u></i>eem<b>in</b>


Athar:
  بیٚیہِ  چِھ  کینٛہہ  لُکھ  یِمو  پننیٚن  قصورن  ہُند  اعتراف  چُھ  کوٚرمُت،  تِہٕنز  عمل  چھےٚ  مخلوط،  کینٛہہ  چھےٚ  نیک  تہٕ  کینٛہہ  چھےٚ  بَد،  یہِ  کتھ  چھَنہٕ  دوٗر  زِ  اللہ  تعالیٰ  سپدِ  تِمن  پٮ۪ٹھ  مہربان،  تِکیازِ  سُہ  چُھ  درگزر  کرن  وول  تہٕ  رحم  فرماون  وول۔

Mirwaiz:
  بیٚیہِ  چھِ  یِمن  ورٲے  کینہہ  لوٗکھ  یِمو  اقرار  کوٚر  پننین  گُنہن۔  یِمو  مِلناوِ  رٕژٕ  عملہٕ  یچھ  عملن  سٍتۍ۔  یعنی  سُہ  گو  اعترافِ  گناہ  کرُن  پننِس  گنہس  اقرار  کرُن،  شاید  اللہ  تعالیٰ  کرِ  تِہٕندۍ  توبہٕ  قبول۔  کیازِ  اللہ  تعالیٰ  چُھ  بیشک  مغفرت  کروُن  سٮ۪ٹھاہ  رحم  کروُن۔  یِمو  صحابہٕ  صٲبو  ٲسۍ  پنٕنۍ  پان  گٔنٛڈِتھ  تھٲومٕتۍ  مسجدِ  شریف  کین  تھمن  سٍتۍ۔  یِہٕنٛد  توبہٕ  قبول  سپٕدۍ  یِمو  مُژرٲوۍ  پننین  پانن  ہٕندۍ  گںٛڈ۔  توپتہٕ  أنیکھ  ہارٕہ  در  خدمتِ  رسولِ  کریم  صلی  اللہ  علیہ  و سلم۔  أتِی  سپُدیہِ  آیہِ  کریم  نٲزِل۔

Transliteration:
  Wa<u>a</u>kharoona iAAtarafoo bi<u>th</u>unoobihim khala<u>t</u>oo AAamalan <u>sa</u>li<u>h</u>an wa<u>a</u>khara sayyian AAas<u>a</u> All<u>a</u>hu an yatooba AAalayhim inna All<u>a</u>ha ghafoorun ra<u>h</u>eem<b>un</b>


Athar:
  اے  نبیؐ،  توٚہۍ  کٔرِیوٗکھ  یِم  یِہٕندِیو  مالَو  منٛزٕ  صدقہٕ  رٔٹِتھ  پاک  تہٕ  ﴿نیکی  ہٕنزِ  وَتہِ  منٛز﴾  پکنٲوِیوٗکھ  یِم  برونٛہہ  تہٕ  یِہندِس  حقس  منٛز  کٔرِو  رحمتُک  دُعا،  تِکیازِ  تُہُند  دُعا  آسہِ  یِہندِ  خٲطرٕ  تَسکینُک  وجہ،  اللہ  تعالیٰ  چُھ  سورُے  بوزان  تہٕ  زانان۔

Mirwaiz:
  رٔٹِو  حض  یِمن  توبہٕ  کروٕنین  نِشہِ  تِہٕندِ  مالہٕ  أندرٕہ  یُس  تِم  پیش  کران  چھِ  بطورِ  صدقہٕ۔  کٔرِیوکھ  تِم  پاک  پاکیزٕہ  تمہِ  صدقہٕ  سٍتۍ،  بیٚیہِ  کٔرِیوکھ  دعاے  خٲر۔  پٔزۍ  پٲٹھۍ  تِہٕندِ  دعاے  خٲرٕ  سٍتۍ  چُھ  تِمن  تسلی  تہٕ  اطمینان  حٲصِل  سپدان،  اللہ  تعالیٰ  چُھ  تِہُند  اعتراف  و  اقرار  گناہ  تِہٕنٛز  ندامت  وارٕ  بوزٕ  وُن  پوٗرٕ  زانہٕ  وُن۔

Transliteration:
  Khu<u>th</u> min amw<u>a</u>lihim <u>s</u>adaqatan tu<u>t</u>ahhiruhum watuzakkeehim bih<u>a</u> wa<u>s</u>alli AAalayhim inna <u>s</u>al<u>a</u>taka sakanun lahum wa<b>A</b>ll<u>a</u>hu sameeAAun AAaleem<b>un</b>


Athar:
  کیا  یِمن  لُکن  چَھنا  خبر  زِ  سُہ  چُھ  اللہ  تعالیٰ  ہٕے  یُس  پننیٚن  بندن  ہُند  توبہٕ  چُھ  قبول  کران،  تہٕ  تِہندِس  خیراتس  چُھ  قبولیت  عطا  کران،  بیٚیہِ  یہِ  زِ  اللہ  تعالیٰ  چُھ  سٮ۪ٹھاہ  معاف  کرن  وول  تہٕ  رحیم۔

Mirwaiz:
  کیاہ  تِمن  چُھنا  معلوم  کہ  اللہ  تعالیٰ  چُھ  توبہٕ  قبول  کران  پننین  بندن  ہُند۔  بیٚیہِ  چُھ  سُے  صدقات  قبول  کران،  بیٚیہِ  چُھنا  تِمن  معلوم  کہ  اللہ  تعالیٰ  ہٕے  چُھ  سٮ۪ٹھاہ  تو  بہٕ  قبول  کروُن،  سٮ۪ٹھاہ  رحم  کروُن۔

Transliteration:
  Alam yaAAlamoo anna All<u>a</u>ha huwa yaqbalu a<b>l</b>ttawbata AAan AAib<u>a</u>dihi wayakhu<u>th</u>u a<b>l</b><u>ss</u>adaq<u>a</u>ti waanna All<u>a</u>ha huwa a<b>l</b>ttaww<u>a</u>bu a<b>l</b>rra<u>h</u>eem<b>u</b>


Athar:
  تہٕ  اے  نبیؐ،  یِمن  لُکن  ؤنِو  زِ  توٚہۍ  کٔرِو  عمل،  اللہ  تعالیٰ  تہٕ  تٔمۍ  سُند  رسولؐ  بیٚیہِ  مومن  سٲری  وُچَھن  زِ  تُہُند  طرزِ  عمل  کیا  چُھ  وۅنۍ  روزان،  پتہٕ  یِیِو  توٚہۍ  تَس  کُن  واپس  پِھرنہٕ  یُس  نوٚن  تہٕ  پوشیدٕہ  سورُے  چُھ  زانان،  تہٕ  سُہ  وَنیو  تۅہیہِ  زِ  توٚہۍ  کیا  چِھو  روٗدِمٕتۍ  کران۔

Mirwaiz:
  بیٚیہِ  فرمٲوِیوکھ  توٚہۍ  کہ  اے  لوٗکو  کران  گٔژِھو  توٚہۍ  عمل  اللہ  تعالیٰ  چُھ  پانہٕ  وُچھان  تُہٕنٛز  عمل،  بیٚیہِ  پیغمبر  تُہُند  بیٚیہِ  باایمان۔  یچھ  کامین  ہُند  نتیجہ  نیریو  تۅہیہِ  دنیاسٕے  اندرذلت  بیٚیہِ  خوٲری،  یِیو  توٚہۍ  واتناونہٕ  تس  ذاتِ  پاکس  نِشہِ  یُس  سورُے  پوٗشیدٕہ  تہٕ  نوٚن  زانہٕ  وُن  چُھ،  پس  کرِ  سُہ  تۅہیہِ  خبر  تِمن  سارنٕے  کامین  ہٕنٛز  یِمہٕ  توٚہۍ  کران  ٲسِو۔

Transliteration:
  Waquli iAAmaloo fasayar<u>a</u> All<u>a</u>hu AAamalakum warasooluhu wa<b>a</b>lmuminoona wasaturaddoona il<u>a</u> AA<u>a</u>limi alghaybi wa<b>al</b>shshah<u>a</u>dati fayunabbiokum bim<u>a</u> kuntum taAAmaloon<b>a</b>


Athar:
  کینہہ  لُکھ  چِھ  بیٚیہِ  یُہُند  معاملہٕ  وُنہِ  اللہ  تعالیٰ  سٕندِس  حکمس  پٮ۪ٹھ  چُھ  ٹھٔہرِتھ،  چاہے  دِیہِ تَن  تِمن  سزا،  تہٕ  چاہے  سپدۍ تن  تِمن  پٮ۪ٹھ  نَوِ  سرٕ  مہربان،  اللہ  تعالیٰ  چُھ  سورُے  کینٛہہ  زانان  بیٚیہِ  چُھ  زانن  وول  تہٕ  حکمت  وول۔

Mirwaiz:
  بیٚیہِ  چھِ  کینہہ  لوٗکھ  پتھ  روزوٕنیو  أندرٕہ  یِم  پراران  چھِ  خداے  سٕندِس  حُکمس۔  تِمن  متعلق  چُھ،  یا  کریٚکھ  عذاب  ہرگاہ  توبہٕ  کرنس  اندر  خلوص  آسیٚکھ  نہٕ۔  یا  کرِ  تِہُند  توبہٕ  قبول۔  ہرگاہ  توبہٕ  بااخلاص  کوٚرمُت  آسیٚکھ۔  اللہ  تعالیٰ  چُھ  پرتھ  أکۍسُند  حال  پوٗرٕ  زانہٕ  وُن۔  تس  چھےٚ  خبر  اخلاس  و  عدِم  اخلاصٕچ۔  سُہ  چُھ  سٮ۪ٹھاہ  حِکمت  وول۔  مدینہٕ  شریفس  قریب  چُھ  اکھ  محلہٕ  تتھ  چھُ  ناو  ﴿قبا﴾۔  حضرتِ  رسولِ  کریم  صلی  اللہ  علیہ  و سلمو  ییٚلہِ  ہجرت  کٔر،  گۅڈنی  ٹھہرے  تِم  اتھ  محلس  اندر۔  تمہِ  پتہٕ  کینہہ  کالاہ  گٔژِتھ  اوٚنُکھ  تشریف  مدینہٕ  شریف  کِس  شہرس  اندر۔  یٖتِس  کالس  اتھ  محلہٕ  قباہس  اندر  قرار  کوٚرُکھ  تیٖتِس  کالس  یتھ  جایہِ  تِمو  نٮ۪ماز  پٔرتتھ  جایہِ  بنٲوامہِ  محلہٕ  کیو  مُخلص  باایمانو  اکھ  مسجِداہ۔  تتھ  مسجدِ  چھِ  ونان  مسجدِ  قبا  اتھ  محلس  منٛز  یِم  مُنافق  بسان  ٲسۍ  تِمن  اوس  میل  جول  تہٕ  یُن  گژُھن  أکِس  شخصس  سٍتۍ  یس  ناو  اوس  ابو  عامر  راہِب۔  سُہ  اوس  اسلامُک  سخت  دشمن۔  تِمو  مُنافقو  کوٚر  تس  سٍتۍ  مشورٕہ  کٔرِتھ  اکھ  کتھاہ  مُقرر  کہ  أسۍ  تہِ  بناوو  ہُتھ  مسجدِ  سٍتۍ  بیاکھ  مسجد۔  تتھ  منٛز  جمع  سپدِتھ  آسو  اسلامس  خلاف  مشورٕہ  کران۔  أمۍ  ابو  عامرن  ووٚن  یِمن  مُنافق  کہ  بہٕ  سمکھہٕ  ہرِقلس  وغٲرٕ  بادشاہن۔  تِمن  سٍتۍ  فوج  لشکر  حٲصِل  کٔرِتھ  تھاوو  أکی  ساعتہٕ  مُسلمانن  ہُند  بیوٗل  گٲلِتھ۔  تمہِ  پتہٕ  ییٚلہِ  مسجدِ  شکلہِ  یِمو  مُنافقو  یہِ  مکان  بنوو  توپتہٕ  آے  درخدمتِ  حضرتِ  رسولِ  کریم  صلی  اللہ  علیہ  و  سلم ۔  تِمن  کوٚرُکھ  عرض  توٚہۍأنِو  حض  تشریف  اتھ  سانہِ  مسجدِ  اندر۔  اللہ  تعالیٰ  ہن  کٔرۍ  اتھ  موقعس  پٮ۪ٹھ  نٲزِل  یِم  آیات  کریمہ۔

Transliteration:
  Wa<u>a</u>kharoona murjawna liamri All<u>a</u>hi imm<u>a</u> yuAAa<u>thth</u>ibuhum waimm<u>a</u> yatoobu AAalayhim wa<b>A</b>ll<u>a</u>hu AAaleemun <u>h</u>akeem<b>un</b>


Athar:
  بیٚیہِ  چِھ  کینٛہہ  لُکھ  یِمَو  اکھ  مسجد  بنٲو،  اَمہِ  غرضہٕ  خٲطرٕ  زِ  ﴿دعوتِ  حقس﴾  واتناوہن  نقصان،  تہٕ  ﴿اللہ  تعالیٰ  سٕنز  بندگی  کرنہٕ  بجاے﴾  کرہن  کُفر،  بیٚیہِ  تراوہن  اہلِ  ایمانن  منٛز  پھاٹون واد،  بیٚیہِ  بناوہن  ﴿اتھ  یُس  بظٲہر  عبادت  گاہ  چُھ  باسان﴾  تس  شخصہٕ  سٕندِ  خٲطرٕ  کَمِین  گاہ  ﴿زاگہِ  روزنٕچ  جاے﴾  یُس  امہِ  برونٛہہ  خُدایس  تہٕ  تٔمۍ  سٕندِس  رسول  صلی  اللہ  علیہ و سلمس  خلاف  برسرِ  پیکار  چُھ  سپُدمُت۔  تِم  وَنن  قسم  کھیے  کھیے  ضرور  زِ  سون  اِرادٕہ  اوسنہٕ  رٕژرٕ  وٲرے  بیٚیہِ  کُنہِ  چیزُک  مگر  اللہ  تعالیٰ  چُھ  گواہ  زِ  تِم  چِھ  موٗلَے  اَپزِیٲرۍ۔

Mirwaiz:
  بیٚیہِ  چھِ  بعض  لوٗکھ  یِمو  مسجداہ  بنٲو  اسلامس  ضریٚر  واتناونہٕ  خٲطرٕ۔  بیٚیہِ  یُتھ  تتھ  منٛز  کُفرٕ  چہ  یعنی  عداوتِ  رسول  چہ  کتھ  کرن۔  بیٚیہِ  یُتھ  مسلمانن  منٛز  تفرقہ  تراون  زٕ  حصہٕ  کرن،  بیٚیہِ  یتھ  زاگنٕچ  جٲے  بنہِ  تِمن  تس  شخصہٕ  سٕندِ  خٲطرٕ  ییٚمۍ  برونٹھٕے  مُخالفت  کٔرخدایس  تہٕ  تِہٕندِس  پیغمبرس  یعنی  ابو  عامر  مذکور،  توپتہٕ  چھِ  قسم  ہاوان  کہ  اسہِ  اوس  نہٕ  اتھ  اندر  یعنی  مسجد  بناونس  اندر  بہتر  ورٲے  کُنہِ  چیزُک  ارادٕہ،  خدا  چُھ  گواہ  کہ  بیشک  چھِ  تِم  اپُز  یٲرۍ۔  ییٚلہِ  امہِ  مسجدِ  ہٕنٛز  یہِ  حالت  چھےٚ۔

Transliteration:
  Wa<b>a</b>lla<u>th</u>eena ittakha<u>th</u>oo masjidan <u>d</u>ir<u>a</u>ran wakufran watafreeqan bayna almumineena wair<u>sa</u>dan liman <u>ha</u>raba All<u>a</u>ha warasoolahu min qablu walaya<u>h</u>lifunna in aradn<u>a</u> ill<u>a</u> al<u>h</u>usn<u>a</u> wa<b>A</b>ll<u>a</u>hu yashhadu innahum lak<u>ath</u>iboon<b>a</b>


Athar:
  توٚہۍ  گٔژھۍ  زِیو  نہٕ  ہرگز  اتھ  عمارتس  منٛز  کھڑا،  یۅسہٕ  مسجد  روزِ  اوّلہٕ  پٮ۪ٹھ  تقویٰ  ہس  پٮ۪ٹھ  قٲیِم  ٲس  کرنہٕ  آمٕژ،  سۅے  چھےٚ  اَمہِ  خٲطرٕ  زیادہ  منٲسب  زِ  توٚہۍ  سپدِو  تَتھ  منٛز  عبادت  خٲطرٕ  کھڑا،  تتھ  منٛز  چِھ  تِتھۍ  لُکھ  یِم  پاک  روزُن  چِھ  پسند  کران،  تہٕ  خُدایس  چِھ  پٲکیزگی  اختیار  کرن  وٲلۍ  پسند۔  ﴿تمہِ  وقتہٕ  آسہٕ  مدینس  منٛز  زٕہ  مسجدٕ،  اکھ  ٲس  قُبا  یۅسہٕ  شہر کیٚن  مضافاتن  منٛز  ٲس،  بیاکھ  ٲس  مسجد  نبوی  یۅسہٕ  شہرس  منٛز  ٲس۔  یِمن  دۅن  مسجدن  ہٕنزِ  موجودگی  منٛز  ٲس  نہٕ  ترییِم  مسجد  بناونٕچ  کانٛہہ  ضرورت،  مگر  منافقو  بنوو  یہِ  بہانہٕ  زِ  روٗدس  تہٕ  سرد  رٲژن  منٛز  چُھ  عام  لُکن  خصوصاً  کمزورن  تہٕ  معذورن  یِم  یِمو  مسجدَو  نِشہِ  دوٗر  روزان  چِھ  پانژن  وقتن  واتُن  مشکل  گژھان،  لہٰذا  چِھ  أسۍ  محض  نماز  پَرن  والیٚن  ہٕنزِ  آسانی  خٲطر  اَکھ  نٔو  مسجد  تعمیر  کرٕنۍ  یژھان۔  یِتھہٕ  پٲٹھۍ  ہیوٚت  تِمَو  اَمہِ کہ  تعمیرُک  اجازت  تہٕ  یہِ  بنٲوٕکھ  پننیٚن  سٲزِشن  ہُند  اَڈٕہ۔  تِم  ٲسۍ  یژھان  زِ  نبی  صلی  اللہ  علیہ و سلمس  دۅکھہٕ  دِتھ  کرناوہن  تِہندِ  ذریعہ  اَمِیُک  اِفتتاح  مگر  اللہ  تعالیٰ  چُھ  حضور  صلی  اللہ  علیہ و سلمن  تِہندِیٚو  اِرادَو  نِشہِ  گۅڈے  خبردار  کران  تہٕ  تبوک  پٮ۪ٹھہٕ  واپس  تشریف  أنِتھ  چِھ  تِمؐ  اَتھ  مسجدِ  مِسمار  کران۔﴾

Mirwaiz:
  توٚ  ہۍ  مہ  حض  گٔژِھو  تتھ  مسجدِ  منٛز  نٮ۪ماز  پرنہِ  ہرگِز،  البتہ  سۅ  مسجد  یتھ  کٔن  آمُت  چُھ  دِنہٕ  گۅڈنِکہِ  دۅہہ  پٮ۪ٹھ  پرہیز  گٲری  پٮ۪ٹھ  یعنی  مسجدِ  قبا  سوے  چھےٚ  سزاوار  ییٚمہِ  خٲطرٕ  کہ  تۅہۍ  پٔرِو  تتھ  منٛز  نٮ۪ماز،  تتھ  مسجدِ  قباہس  منٛز  چھِ  تِم  لوٗکہ  یِمن  پٲکی  چھےٚ  سٮ۪ٹھاہ  ٹٲٹھۍ،  اللہ  تعالیٰ  تہِ  چُھ  زیادٕہ  پاک  روزٕ  وٕنین  ٹوٹھ  تھاوان۔

Transliteration:
  L<u>a</u> taqum feehi abadan lamasjidun ossisa AAal<u>a</u> a<b>l</b>ttaqw<u>a</u> min awwali yawmin a<u>h</u>aqqu an taqooma feehi feehi rij<u>a</u>lun yu<u>h</u>ibboona an yata<u>t</u>ahharoo wa<b>A</b>ll<u>a</u>hu yu<u>h</u>ibbu almu<u>tt</u>ahhireen<b>a</b>


Athar:
  پتہٕ  کیا  چُھ  تُہُند  خیال  زِ  بہترین  انسان  چھا  سُہ  ییٚمۍ  پننہِ  عمارتٕچ  بُنیاد  اللہ  تعالیٰ  سٕندِس  خوفس  تہٕ  تٔمۍ  سٕنز  رضا  حٲصل  کرنس  پٮ۪ٹھ  تھٲومٕژ  آسہِ،  کِنہٕ  سُہ  ییٚمۍ  پنٕنۍ  عمارت  أکِس  وٲدی  ہٕندِس  کھۅکھرِس  ناپائدار  بٔٹھِس  پٮ۪ٹھ  ٲس  کھڑا  کٔرمٕژ،  تہٕ  سۅ  گیہِ  تس  ہیٚتھ  سیوٚدُے  جہنم  کِس  نارس  منٛز؟  یِتھیٚن  ظٲلِم  لُکن  چُھنہٕ  اللہ  تعالیٰ  زٕہٕنۍ  سِیٚز  وتھ  ہاوان۔

Mirwaiz:
  کیاہ  سُہ  شخص  ییٚمۍ  کٔن  دیُت  پننِس  گرس  یعنی  مسجدِ  خدایس  کھوٗژۍ  کھوٗژۍ  تہٕ  تِہٕنٛز  رضا  مندی  ژھانڈان  سُہ  شخص  چھا  بہتر،  کِنہٕ  سُہ  شخص  ییٚمۍ  پننہِ  گرٕچ  بُنیاد  تہٕ  کٔن  دیُت  کھۅکُھرِ  چھمبہٕ  کِس  اندس  پٮ۪ٹھ۔  یتھ  پھراٹھ  تہِ  گٔمٕژ  ٲس  یُس  ؤسۍ  پیٚنس  تیار۔  پس  پیوٚوسُہ  ؤسِتھ  نارِ  جہنمس  اندر  یُس  تتھ  منٛز  اوس  سُہ  تہِ  پیوٚو  جہنمس  اندر۔  کیازِ  یہِ  مکان  بناونہٕ  أندرٕہ  اوس  غرض  مخالفتِ  اسلام  و پیغمبرِ  اسلام۔  یُس  سراسر  کُفر  اوس۔  کُفر  تہٕ  کٲفرن  ہٕنٛز  جاے  چھےٚ  نارِ  جہنم،  اللہ  تعالیٰ  چُھنہٕ  وتھ  ہاوان  یِتھیٚن  ظٲلمن  دین  چیٚن  کامیٚن  کُن۔

Transliteration:
  Afaman assasa buny<u>a</u>nahu AAal<u>a</u> taqw<u>a</u> mina All<u>a</u>hi wari<u>d</u>w<u>a</u>nin khayrun am man assasa buny<u>a</u>nahu AAal<u>a</u> shaf<u>a</u> jurufin h<u>a</u>rin fa<b>i</b>nh<u>a</u>ra bihi fee n<u>a</u>ri jahannama wa<b>A</b>ll<u>a</u>hu l<u>a</u> yahdee alqawma a<b>l</b><i><u>thth</u></i><u>a</u>limeen<b>a</b>


Athar:
  یہِ  عمارت  یۅسہٕ  تِمو  بنٲومٕژ  چھےٚ،  روٗزِ  ہمیشہ  یِہندٮ۪ن  دِلن  منٛز  بے  یقینی  ہُند  موٗل  بٔنِتھ۔  ﴿ییٚمہِ  کہ  نیرنٕچ  وۅنۍ  کانٛہہ  صورت  چَھنہٕ﴾  اَمہِ  ورٲے  زِ  یِہندۍ  دِلٕے  گٔژھن  پارٕہ  پارٕہ،  اللہ  تعالیٰ  چُھ  سٮ۪ٹھاہ  باخبر  بیٚیہِ  حکمت  وول۔

Mirwaiz:
  ہمیشہ  روزِ  یہِ  گرٕ  یُس  تِمو  بنو  وتِہٕندین  دِلن  اندر  شکُک  سبب۔  توپتہٕ  ییٚلہِ  سُہ  گرٕ  مُنہدم  کوٚر  حضرتِ  رسولِ  کریمن  صلی  اللہ  علیہ  و سلم۔  سُہ  روٗد  للہٕ  وُن  تِہٕندین  دِلن  اندر۔  سُہ  ژلیٚکھنہٕ  مگر  اینکہ  ریزٕہ  ریزٕ  ہ  گژِھہ  تِہٕندیٚن  دِلن  مٔرِتھ  قبرن  اندر  اللہ  تعالیٰ  چُھ  سورُے  زانہٕ  وُن  حِکمت  وول۔

Transliteration:
  L<u>a</u> yaz<u>a</u>lu buny<u>a</u>nuhumu alla<u>th</u>ee banaw reebatan fee quloobihim ill<u>a</u> an taqa<u>tt</u>aAAa quloobuhum wa<b>A</b>ll<u>a</u>hu AAaleemun <u>h</u>akeem<b>un</b>


Athar:
  حقیقت  چھےٚ  یہِ  زِ  خُداین  چِھ  مومِنن  نِشہِ  تِہندۍ  نفس  تہٕ  تِہندۍ  مال  جنت  کہ  بدلہٕ  موٚلۍ  ہیٚتۍ  مٕتۍ۔  ﴿یتھ  جایہِ  چُھ  ایمانُک  یہِ  معاملہٕ  یُس  خُدایس  تہٕ  بندس  درمیان  چُھ  آسان  بَیعس  سٍتۍ  تعبیر  کرنہٕ  آمُت۔  اَمِیُک  معنی  چُھ  یہِ  زِ  ایمان  چُھ  دراصل  اکھ  معاہدٕہ  ییٚمہِ  ذریعہ  بندٕہ  چُھ  پنُن  نفس  تہٕ  پنُن  مال  خُدایس  کٕنان  تہٕ  امہِ  کِس  معاوضس  منٛز  چُھ  اللہ  تعالیٰ  سٕندِ  طرفہٕ  سُہ  وعدٕہ  قبول  کران  زِ  مَرنہٕ  پتہٕ  کرِ  سُہ  تَس  دوٚیِمہِ  زندگی  منٛز  جنت  عطا﴾  تِم  چِھ  اللہ  تعالیٰ  سٕنزِ  وَتہِ  منٛز  لڑان  تہٕ  مَران،  تِمن  سٍتۍ  چُھ  ﴿جنتُک  وعدٕہ﴾  اللہ  تعالیٰ  سٕندِ  ذمہٕ  اکھ  پختہٕ  وعدٕہ  توراتس  تہٕ  انجیلس  تہٕ  قرآنس  منٛز،  بیٚیہِ  کُس  چُھ  یُس  اللہ  تعالیٰ  سٕندِ  کھۅتہٕ  کھٔسِتھ  پَنُن  عہد  پوٗرٕ  کرن  وول  آسہِ؟  لہٰذا،  منٲیِو  خوشیہِ  پننِس  تَتھ  سوداہس  پٮ۪ٹھ  یُس  تۅہیہِ  خُدایس  نِشہِ  چُکوومُت  چُھو،  یٔہے  چھےٚ  سارِوٕے  کھۅتہٕ  بٔڈ  کامیٲبی۔

Mirwaiz:
  پٔزۍ  پٲٹھۍ  اللہ  تعالیٰ  ہن  ہیٚوت  موٚلۍ  باایمانن  نِشہِ  تِہٕندۍ  پان  تہٕ  تِہُند  مال  جنتس  بدلہٕ۔  خدایس  کٔننہٕ  اندر  چُھ  مطلب  کہ  تِم  چھِ  مال  پنُن  تہٕ  جان  پنُن  خداے  سٕندِ  خٲطرٕ  صَرف  کران،  یِم  خداے  سٕنٛزِ  وتہِ  اندر  جہاد  کران  چھِ  یتھ  منٛز  کُنہِ  وقتہٕ  دشمنن  ماران  چھِ  کُنہِ  وقتہٕ  پانہٕ  شہید  سپدان  چھِ،  اتھ  جہاد  وقتالس  پٮ۪ٹھ  یُس  وعدٕہ  تِمن  سٍتۍ  کرنہٕ  آمُت  چُھ  سُہ  چُھ  پوٚز  وعدٕہ۔  امیُک  وعدٕہ  چُھ  کوٚرمُت  اللہ  تعالیٰ  ہن  پوٚز  وعداہ،  توراۃس  منٛز  تہِ،  انجیلس  منٛز  تہِ،  قرآنس  منٛز  تہِ،  یہِ  کتھ  چھےٚ  مُسلم  کہ  خداے  سٕندِ  کھۅتہٕ  کُس  اکھاہ  چُھ  زیادٕہ  وفا  کروُن  پننِس  عہدس،  پس  گٔژِھو  خۅش  پننِس  یتھ  سوداہس  پٮ۪ٹھ  یُس  تۅہیہِ  کوٚرُو  خدایس  سٍتۍ،  یہے  گٔیہِ  بٔڈ  کامیٲبی  یعنی  جنت  حٲصِل  سپدُن۔

Transliteration:
  Inna All<u>a</u>ha ishtar<u>a</u> mina almumineena anfusahum waamw<u>a</u>lahum bianna lahumu aljannata yuq<u>a</u>tiloona fee sabeeli All<u>a</u>hi fayaqtuloona wayuqtaloona waAAdan AAalayhi <u>h</u>aqqan fee a<b>l</b>ttawr<u>a</u>ti wa<b>a</b>linjeeli wa<b>a</b>lqur<u>a</u>ni waman awf<u>a</u> biAAahdihi mina All<u>a</u>hi fa<b>i</b>stabshiroo bibayAAikumu alla<u>th</u>ee b<u>a</u>yaAAtum bihi wa<u>tha</u>lika huwa alfawzu alAAa<i><u>th</u></i>eem<b>u</b>


Athar:
  خُدایس  کُن  بار  بار  پھیرن  وٲلۍ،  ﴿دراصل  چُھ  لفظ  اَلتّائبُونَ  وَرتاونہٕ  آمُت  ییٚمیُک  لفظی  ترجمہٕ  توبہٕ  کرن  وٲلۍ  چُھ۔  مگر  یتھ  کلام  کِس  اندازس  منٛز  یہِ  لفظ  استعمال  چُھ  کرنہٕ  آمُت،  تمہِ  نِشہِ  چُھ  صاف  ظٲہر  زِ  توبہٕ  کرُن  چُھ  اہلِ  ایمانن  ہٕندیو  مستقل  صفاتَو  منٛزٕ۔  امہِ  موجوب  چُھ  اَمِیُک  صحیح  مفہوم  یہِ  زِ  تِم  چِھنہٕ  اَکی  لٹہِ  توبہٕ  کران  بلکہ  چِھ  ہمیشہ  توبہٕ  کران  روزان۔  تہٕ  توبُک  اصلی  معنی  چُھ  رجوع  کرُن  تہٕ  باز  پھیرُن،  لہٰذا  چُھ  اَسہِ  اَمِیُک  حقیقی  روح  ظٲہر  کرنہٕ  خٲطرٕ  اَمِیُک  تشریحی  ترجمہٕ  یِتھہٕ  پٲٹھۍ  کوٚرمُت،  تِم  چِھ  خُدایس  کُن  بار  بار  پھیران۔  تٔمۍ  سٕنز  بندگی  بجا  اَنن  وٲلۍ،  تٔمۍ  سٕندٮ۪ن  تعریفن  ہٕندۍ  گۅن  گیٚوَن  وٲلۍ،  تٔمۍ  سٕندِ  خٲطرٕ  زمینس  منٛز  گردش  کرن  وٲلۍ،  ﴿دوٚیُم  ترجمہٕ  ہیٚکیٚس  ٲسِتھ  روزٕہ  تھاون  وٲلۍ  تہِ﴾  تس  برونٛہہ  کنہِ  رکوع  تہٕ  سجدٕہ  کرن  وٲلۍ،  نیکی  ہُند  حُکم  دِنہٕ  وٲلۍ،  بدی  نِشہِ  رُکاون  وٲلۍ،  تہٕ  اللہ  تعالیٰ  سٕندٮ۪ن  حدودن  ہٕنز  حفاظت  کرن  وٲلۍ،  ﴿اَمہِ  شانٕکۍ  چِھ  آسان  تِم  مومن  یِم  خُدایس  سٍتۍ  بیع  چِھ  کران﴾  تہٕ  اے  نبیؐ،  تِمن  مومِنن  دِیو  خۅش  خبر۔

Mirwaiz:
  تِمن  مُجاہد  باایمانن  ہٕندۍ  صفت  چھِ  تِم  چھِ  توبہٕ  کروٕنۍ  شِرکہٕ  نِشہِ،  نافرمٲنیو  نِشہِ،  تِم  چھِ  عبادت  کروٕنۍ،  تِم  چھِ  روزدار  روزوٕنۍ،  تِم  چھِ  رکوع  کروٕنۍ  تہٕ  سجدٕہ  دِوٕنۍ  یعنی  نٮ۪ماز  پروٕنۍ۔  بیٚیہِ  چھِ  تِم  رٕژن  کتھن  ہٕنٛز  تعلیم  دِوٕنۍ  تہٕ  یچھ  کتھو  نِشہِ  پتھ  رٹہٕ  وٕنۍ۔  بیٚیہِ  چھِ  تِم  خداے  سٕندین  حُکمن  رٲچھ  کروٕنۍ  عملہِ  سٍتۍ،  خۅش  خبری  فرمٲوِو  تِمن  با  ایمانن  یِمن  اندر  جہادُک  جذبہٕ  تہٕ  یِم  صفت  آسن۔

Transliteration:
  A<b>l</b>tt<u>a</u>iboona alAA<u>a</u>bidoona al<u>ha</u>midoona a<b>l</b>ss<u>a</u>i<u>h</u>oona a<b>l</b>rr<u>a</u>kiAAoona a<b>l</b>ss<u>a</u>jidoona al<u>a</u>miroona bi<b>a</b>lmaAAroofi wa<b>al</b>nn<u>a</u>hoona AAani almunkari wa<b>a</b>l<u>ha</u>fi<i><u>th</u></i>oona li<u>h</u>udoodi All<u>a</u>hi wabashshiri almumineen<b>a</b>


Athar:
  نبی  صلی  اللہ  علیہ و سلمس  تہٕ  بیٚیہِ  تِمن  لُکن  یِمو  ایمان  چُھ  اوٚنمُت  چُھنہٕ  شوٗبان  زِ  مُشرکن  خٲطرٕ  کرن  مغفرتُک  دُعا،  چاہے  تِم  کونہٕ  آسن  یِمن  رشتہٕ  دارٕے،  ییٚلہِ  زن  تِمن  پٮ۪ٹھ  یہِ  کتھ  ٹاکارٕ  چھےٚ،  زِ  تِم  چِھ  جہنمٕکۍ  حقدار۔

Mirwaiz:
  جٲیز  چُھنہٕ  نبی  کریمس  بیٚیہِ  باایمانن  کہ  تِم  کیاہ  منگن  مغفرت  مُشرِکن  ہٕندِ  خٲطرٕ،  ادٕ  ٲسۍ  تنکھ  تِم  ٲشناوٕے۔  تِمن  وارٕ  یہِ  کتھ  نننہٕ  پتہٕ  کہ  تِم  کیاہ  چھِ  نارٕکۍ  لوٗکھ  تہٕندِ  کُفرس  پٮ۪ٹھ  مرنٕکہ  سببہٕ  ہرگاہ  حضرتِ  ابراہیم  سٕندِ  قصہٕ  سٍتۍ  شُبہٕ  سپدِکہ  تِمو  کیازِ  موٚنگ  مغفرت  پننِس  مٲلۍ  سٕندِ  خٲطرٕ  تمیُک  جواب  چُھ۔

Transliteration:
  M<u>a</u> k<u>a</u>na li<b>l</b>nnabiyyi wa<b>a</b>lla<u>th</u>eena <u>a</u>manoo an yastaghfiroo lilmushrikeena walaw k<u>a</u>noo olee qurb<u>a</u> min baAAdi m<u>a</u> tabayyana lahum annahum a<u>s</u><u>ha</u>bu alja<u>h</u>eem<b>i</b>


Athar:
  ابراہیم  علیہ  السلامن  یُس  دُعاے  مغفرت  پننِس  مٲلِس  کوٚرمُت  اوس،  سُہ  اوس  امہِ  وعدٕہ  کہ  وجہ  سٍتۍ  یُس  تٔمۍ  پننِس  مٲلِس  سٍتۍ  کوٚرمُت  اوس،  مگر  ییٚلہِ  تس  پٮ۪ٹھ  یہِ  کتھ  ٹاکارٕ  سپٕز  زِ  تٔمۍ  سُند  مول  چُھ  اللہ  تعالیٰ  سُند  دشمن،  پتہٕ  گوٚو  سُہ  تس  نِشہِ  بے  زار،  حق  چُھ  یہِ  ابراہیمؑ  اوس  سٮ۪ٹھاہ  نرم  دل  تہٕ  خُدایس  کھۅژوُن  بیٚیہِ  بُردبار  انسان۔

Mirwaiz:
  بیٚیہِ  اوس  نہٕ  مغفرت  منگُن  حضرتِ  ابراہیم  سُند  پننِس  مٲلۍ  سٕندِ  خٲطرٕ  مگر  اکھ  وعدٕہ  پوٗرٕ  کرنہٕ  خٲطرٕ  یُس  تِمو  تس  سٍتۍ  کوٚرمُت  اوس۔  ییٚمِچ  ذکِر  اللہ  تعالیٰ  فرماوان  چُھ  ﴿سا  استغفر  لک  ربی﴾  آیس  اندر،  ادٕییٚلہِ  تِمن  ننیوو  کہ  سُہ  چُھ  دُشمن  خداے  سُند  تِم  سپٕدۍ  تس  نِشہِ  بیزار۔  استغفار  منگُن  تروو  تِمو  کیازِ  اتھ  صورتس  اندر  دعاے  مغفرت  کرُن  چُھ  بے  کار۔  وۅنۍ  روٗز  یہِ  کتھ  کہ  تِمو  کیازِ  اوس  تس  وعدٕہ  کوٚرمُت  تمیُک  وجہ  چُھ۔  پٔزۍ  پٲٹھۍ  حضرتِ  ابراہیم  اوس  نرم  دِل،  حلیم  الطبع،  ژالہٕ  وُن،  ژیٚڈ  کروُن۔  باوجود  یہِ  کہ  تِمن  ؤنۍ  مٲلۍ  سخت  ناگوار  کتھ  مگر  تِمو  ہیٚژ  حِلمس  کٲم۔  ازبس  شفقت  ومہربٲنی  کوٚرہس  وعدے  استغفار۔  سُہ  تہِ  تو  تِتُھےتانۍ  یوٚتانۍ  تِمن  اِمکانِ  مغفرت  اُمید  ٲس۔

Transliteration:
  Wam<u>a</u> k<u>a</u>na istighf<u>a</u>ru ibr<u>a</u>heema liabeehi ill<u>a</u> AAan mawAAidatin waAAadah<u>a</u> iyy<u>a</u>hu falamm<u>a</u> tabayyana lahu annahu AAaduwwun lill<u>a</u>hi tabarraa minhu inna ibr<u>a</u>heema laaww<u>a</u>hun <u>h</u>aleem<b>un</b>


Athar:
  اللہ  تعالیٰ  سُند  چُھنہٕ  یہِ  طریقہٕ  زِ  سُہ  کرِ  لُکن  ہدایت  دِنہٕ  پتہٕ  بیٚیہِ  گمرٲہی  منٛز  مبتلا،  یوٚت  تام  نہٕ  تِمن  صاف  صاف  وَنہِ  زِ  تِمن  کَمو  چیزو  نِشہِ  پَزِ  بچُن۔  درحقیقت  چُھ  خُدایس  پرٛتھ  چیزُس  علم۔

Mirwaiz:
  اللہ  تعالیٰ  چُھنہٕ  ڈالان  کُنہِ  قومس  تِمن  ہدایت  کرنہٕ  پتہٕ،  یوٚتانۍ  تِمن  وارٕ  بیان  کران  چُھ  تِم  چیز  یِمن  نِشہِ  تِمن  بچُن  تہٕ  پتھ  روزُن  آسان  چُھ،  پٲزۍ  پٲٹھۍ  اللہ  تعالیٰ  چُھ  پرتھ  چیزاہ  پوٗرٕ  زانان۔

Transliteration:
  Wam<u>a</u> k<u>a</u>na All<u>a</u>hu liyu<u>d</u>illa qawman baAAda i<u>th</u> had<u>a</u>hum <u>h</u>att<u>a</u> yubayyina lahum m<u>a</u> yattaqoona inna All<u>a</u>ha bikulli shayin AAaleem<b>un</b>


Athar:
  پتہٕ  چھےٚ  حقیقت  زِ  اللہ  تعالیٰ  سٕندِسٕے  قبضس  منٛز  چھےٚ  زمینٕچ  تہٕ  آسمانن  ہٕنز  سلطنت،  تٔمۍ  سٕندِسٕے  اختیارس  منٛز  چھےٚ  زندگی  تہٕ  موت،  تہٕ  کانٛہہ  چُھنہٕ  تُہُند  حٲمی  تہٕ  مددگار  تِیُتھ  یُس  تۅہیہِ  تس  نِشہِ  بچٲوِتھ  ہیکہِ۔

Mirwaiz:
  پٔزۍ  پٲٹھۍ  اللہ  تعالیٰ  سٕنٛزٕے  چھےٚ  پادشاہت  آسمانن  تہٕ  زمینن  ہٕنٛز۔  سُے  چُھ  زِندٕہ  کران  تہٕ  ماران،  بیٚیہِ  چُھنہٕ  تِہٕندِ  خٲطرٕ  خدایس  ورٲے  کانہہ  دوستاہ  نتہٕ  مدد  گاراہ۔

Transliteration:
  Inna All<u>a</u>ha lahu mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i yu<u>h</u>yee wayumeetu wam<u>a</u> lakum min dooni All<u>a</u>hi min waliyyin wal<u>a</u> na<u>s</u>eer<b>in</b>


Athar:
  خُداین  کوٚر  معاف  نبی  صلی  اللہ  علیہ و سلمس  بیٚیہِ  تِمن  مہاجرن  تہٕ  انصارن  یِمو  سٮ۪ٹھاہ  تنگ  وقتس  منٛز  نبی  صلی  اللہ  علیہ و سلمس  ساتھ  دِیُت،  اگر چہِ  یِمو  منٛزٕ  کینژھن  ہٕندۍ  دِل  ہَجرس  کُن  مٲیل  ٲسۍ  گٔمٕتۍ۔  ﴿یعنی  کینژھن  مخلص  صحابن  تہِ  اوسنہٕ  اتھ  سخت  وقتس  منٛز  جنگس  نیرنس  وۅندٕ  آمُت  مگر  چونکہ  تِہندٮ۪ن  دِلن  منٛز  اوس  ایمان  تہٕ  تِم  ٲسۍ  پزِ  دِلہٕ  دینِ  حقس  سٍتۍ  محبت  تھاوان،  امہِ  موجوٗب  آے  ٲخرکار  پننہِ  اتھ  کمزوٗری  پٮ۪ٹھ  غٲلب﴾  ﴿مگر  ییٚلہِ  تِمو  اَمہِ  ہَجرٕچ  اِتباع  کٔر  نہٕ  بلکہ  دِیتُکھ  نبی  صلی  اللہ  علیہ و سلمس  ساتھ  تہٕ﴾  خُدایَن  کوٚر  تِمن  معاف،  بے شک  چُھ  تٔمۍ  سُند  معاملہٕ  یِمن  لُکن  سٍتۍ  شفقتُک  تہٕ  مہربٲنی  ہُند۔

Mirwaiz:
  اللہ  تعالیٰ  سپُد  متوجہ  رحمت  سٍتۍ  نبی  کریمس۔  تِمن  کوٚرُن  عطا  نبوت  تہٕ  اِمامتِ  جہاد۔  بیٚیہِ  سارے  خوٗبیہِ  بیٚیہِ  کٔرٕن  تِمن  مہاجرن  تہٕ  انصارنن  کُن  توجہ  برحمت  یِمو  تِہٕنٛز  پیروی  کٔرسختی  ہٕندِ  وقتہٕ  کہ  تِمن  دِتُن  تو  فیق  اِستقامتُک  مشقت  وتکلیف  برداشت  کرنُک،  ییٚمہِ  پتہٕ  کہ  قریب  اوس  کہ  جماعتٕکۍ  دِل  ڈلہٕ  ہن  تمہِ  نِشہِ،  تِہٕنٛز  پیروی  کرنہٕ  نِشہِ،  توپتہٕ  پھِیوٗر  سُہ  تِمن  کُن  ثٲبت  قدمی  عطا  کرنہٕ  سٍتۍ  کیازِ  سُہ  چُھ  تِمن  پٮ۪ٹھ  سٮ۪ٹھاہ  مہربان  تہٕ  رحم  کروُن۔

Transliteration:
  Laqad t<u>a</u>ba All<u>a</u>hu AAal<u>a</u> a<b>l</b>nnabiyyi wa<b>a</b>lmuh<u>a</u>jireena wa<b>a</b>lan<u>sa</u>ri alla<u>th</u>eena ittabaAAoohu fee s<u>a</u>AAati alAAusrati min baAAdi m<u>a</u> k<u>a</u>da yazeeghu quloobu fareeqin minhum thumma t<u>a</u>ba AAalayhim innahu bihim raoofun ra<u>h</u>eem<b>un</b>


Athar:
  تہٕ  تِمن  تریٚشوٕنۍ  تہِ  کوٚر  تٔمۍ  معاف  یُہُند  معاملہٕ  ملتوی  اوس  کرنہٕ  آمُت،  ییٚلہِ  زمین  پننہِ  ساری  وُسعت  باوجود  تِمن  پٮ۪ٹھ  تنگ  گٔیہِ،  تہٕ  تِہِندۍ  پنٕنۍ  زُو  تہِ  گۅ  بییہِ  تِمن  تہٕ  تِمو  زون  زِ  خُدایس  نِشہِ  بچنہٕ  خٲطرٕ  چَھنہٕ  کانٛہہ  چَھپن  جاے،  خۅد  اللہ  تعالیٰ  سٕندِ  رحمت  کہ  دامنہٕ  ورٲے  تہٕ  پتہٕ  پھیوٗر  اللہ  تعالیٰ  پننہِ  مہربٲنی  سان  تِمن  کُن  تاکہ  تِم  پھیرن  تس  کُن  واپس،  پٔزۍ پٲٹھۍ  چُھ  سُہ  سٮ۪ٹھاہ  معاف  کرن  وول  تہٕ  رحیم۔  ﴿یِم  تریٚشوَے  صاحب  ٲسۍ  کعب  بن  مالک  رضی  اللہ  تعالیٰ  عنہ  ہلال  بن  اُمیہ  رضی  اللہ  تعالیٰ  عنہ،  تہٕ  مُرارہ  بن  ربیع  رضی  اللہ  تعالیٰ  عنہ،  تریٚشوے  ٲسۍ  حقیقی  مومن،  اَمہِ  برونٛہہ  اوسُکھ  پننہِ  اخلاقُک  واریاہِہ  لٹہِ  ثبوت  دِتمُت،  قربٲنیہِ  آسکھ  دِژمژٕ  مگر  یِمو  خدماتَو  باوجود  یۅسہِٕ  سُستی  یِمَو  جنگِ  تبوک کِس  نازُک  موقعس  پٮ۪ٹھ  ہٲو،  ییٚلہِ  زن  تمام  قٲبلِ  جنگ  اہلِ  ایمانن  جنگس  نیرنُک  حُکم  دِنہٕ  اوس  آمُت،  تتھ  پٮ۪ٹھ  آیہِ  سخت  گرفت  کرنہٕ۔  نبی  صلی  اللہ  علیہ و سلمو  دِیُت  تبوک  پٮ۪ٹھہٕ  واپس  تشریف  أنِتھ  مسلمانن  حُکم  زِ  کانٛہہ  کرِنہٕ  یِمن  سٍتۍ  سلام  کلام۔  ژتجی  دوٚہۍ  پتہٕ  آو  یِمن  پننیٚن  خاندارِنیٚن  نِشہِ  الگ  روزنُک  تٲکید  کرنہٕ،  فی  الواقع  اوس  مدینہٕ  چہِ  بستی  منٛز  یُہُند  سُے  حال  سپُدمُت  ییٚمِچ  تصویر  یتھ  آیتس  منٛز  پیش  چھےٚ  کرنہٕ  آمٕژ۔  ٲخر  کار  ییٚلہِ  یِہِندِس  سوشل  بائیکاٹس  50  دۅہ  سپٕدۍ  تَمہِ  پتہٕ  سپُد  معٲفی  ہُند  یہِ  حُکم  نٲزِل۔﴾

Mirwaiz:
  بیٚیہِ  کوٚر  توبہٕ  قبول  اللہ  تعالیٰ  ہن  تِمن  ترین  شخصن  ہُند  یِہُند  معاملہ  مُلتوی  اوس  تھاونہٕ  آمُت،  یوٚتانۍ  تِمن  پٮ۪ٹھ  زمین  وسیع  تہٕ  کھوٚل  ٲسِتھ  تنگ  سپُد،  بیٚیہِ  آے  تِم  پانے  سٮ۪ٹھاہ  تنگ  تہٕ  عٲجِز،  بیٚیہِ  زون  تِمو  کہ  کانہہ  چھپن  جاے  چَھنہٕ  خداے  سٕندِ  عذاب  نِشہِ  بچنہٕ  خٲطرٕ  تس  ورٲے،  توپتہٕ  سپُد  سُہ  تِمن  کُن  متوجہ  رحمت  سٍتۍ۔  یُتھ  تِم  توبہٕ  کرن،  پٔزۍ  پٲٹھۍ  اللہ  تعالیٰ  چُھ  توبہٕ  قبول  کر  وُن  رحم  کروُن۔

Transliteration:
  WaAAal<u>a</u> a<b>l</b>ththal<u>a</u>thati alla<u>th</u>eena khullifoo <u>h</u>att<u>a</u> i<u>tha</u> <u>da</u>qat AAalayhimu alar<u>d</u>u bim<u>a</u> ra<u>h</u>ubat wa<u>da</u>qat AAalayhim anfusuhum wa<i><u>th</u></i>annoo an l<u>a</u> maljaa mina All<u>a</u>hi ill<u>a</u> ilayhi thumma t<u>a</u>ba AAalayhim liyatooboo inna All<u>a</u>ha huwa a<b>l</b>ttaww<u>a</u>bu a<b>l</b>rra<u>h</u>eem<b>u</b>


Athar:
  اے  لُکو  یِمو  ایمان  چُھ  اوٚنمُت،  خُدایس  کھوٚژِو  تہٕ  تِمن  لُکن  دِیِو  ساتھ  یِم  پٔزِیٲرۍ  چِھ۔

Mirwaiz:
  اے  باایمانو  کھوٗژِو  خدایس  بیٚیہِ  روزِو  عملہِ  اندر  پٔزۍ  زیاریٚن  سٍتۍ۔  یِمن  ہٕنٛز  نیت  تہٕ  کتھ  درُست  تہٕ  پَزٕہ  چھےٚ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo ittaqoo All<u>a</u>ha wakoonoo maAAa a<b>l</b><u>ssa</u>diqeen<b>a</b>


Athar:
  مدینہٕ  کیٚن  باشندن  تہٕ  أندۍ  پٔکۍ  کیٚن  بدوِی یَن  اوس  نہٕ  ہرگز  یہِ  شوٗبان  زِ  اللہ  تعالیٰ  سٕندِس  رسول  صلی  اللہ  علیہ و سلمس  ترٲوِتھ  روزٕہن  گھرِ  بِہِتھ  تہٕ  تِمن  نِشہِ  بے  خبر  سپدِتھ  لاگہَن  پننہِ  پننہِ  پانٕچ  فکر  کرٕنۍ۔  امہِ  موجوب  زِ  یہِ  سپدِ  نہٕ  زانٛہہ  زِ  تِم  کرن  اللہ  تعالیٰ  سٕنزِ  وَتہِ  منٛز  بۅچھہِ  ہُند  تریشِ  ہُنٛد  تہٕ  جسمٲنی  مشقتُک  کانٛہہ  تکلیف  برداشت،  تہٕ  حقس  انکار  کرن  والیٚن  یۅسہٕ  وَتھ  ناگوار  چھےٚ  تتھ  پٮ۪ٹھ  تُلَن  تِم  کانٛہہ  قدم  تہٕ  کٲنٛسہِ  دشمنس  ہیٚن  تِم  ﴿حق  کہ  عداوتُک﴾  کانٛہہ  انتقام،  تہٕ  امہِ  بدلہٕ  کیا  یِیہِ  نہٕ  تِہندِس  حقس  منٛز  اکھ  صالح  عمل  لیٚکھنہٕ،  پٔزۍ پٲٹھۍ  چُھنہٕ  خُدایس  نِشہِ  احسان  کرن  والیٚن  ہٕندِ  خدمتُک  حق  ضایع  گژھان۔

Mirwaiz:
  شوبہِ  ہانہٕ  پزِ  ہانہٕ  مدینہ  منورہ  کیٚن  لوٗکن  بیٚیہِ  تِمن  لوٗکن  یِم  أندۍ  پٔکۍ  گامن  اندر  روزان  چھِ  پتھ  روزُن  تہٕ  شمولیت  نہ  کرُن  پیغمبرِ  خدایس  ہمراہ  جہادس  اندر  نیرنہٕ  ںِشہِ،  بیٚیہِ  شوبہِ  ہانہٕ  تِمن  پنٕںۍ  پان  زیادٕہ  ٹٲٹھۍ  زانٕنۍ  تِہٕندِ  کھۅتہٕ۔  تِم  ییٚلہِ  پانہٕ  بنفسِ  نفیس  دراے  اتھ  جنگِ  تبوکس  اندر  پتھ  روزٕ  وٕنۍ  تہٕ  پننیٚن  پانن  آرام  واتہٕ  ناونہِ۔  یِم  کیاہ  چھِ  تِہٕندِ  کھۅتہٕ،  یہِ  تِمن  سٍتۍ  شمولیت  کرٕنۍ  ٲس  ییٚمہِ  مۅکھہٕ  کہ  اتھ  اندر  اوس  اکہ  محبت  پیغمبرِ  خداہُک  حق  ادا  کرُن  تمہِ  علاوٕہ  یِمہٕ  یِمہٕ  مہربٲنیہِ  تہٕ  ثواب  مجٲہِدن  حٲصِل  سپٕز  یِمن  تہِ  سپدٕہن  تِمہٕ  مہر  بٲنیہِ  حٲصِل۔  چنانچہ  تِمن  ووت  نہٕ  کانہہ  تکلیف  خداے  سٕنزِ  وتہِ  اندر۔  تِمن  لٔجنہٕ  تریش،  بۅچھہِ،  تِم  پٔکۍ  نہٕ  کُنہِ  وتہِ  مگر  بشان  وشوکت  ییٚمہِ  سٍتۍ  کٲفرن  ژکھ  کھٔژتہٕ  وٲنِج  دٔز  تِمن  بیٚیہِ  کوٚرنہٕ  تِموحٲصِل  دشمنن  نِشہِ  کانہہ  چیزاہ،  مگر  یِمو  ساروٕے  چیزو  بدل  آیہِ  تِمن  نامہ  اعمالس  اندر  رٕژٕ  نیکیہِ  لیکھنہٕ،  پٔزۍ  پٲٹھۍ  اللہ  تعالیٰ  چُھنہٕ  ضایع  کران  نیکو  کارن  ہٕنٛز  مزوٗرۍ۔

Transliteration:
  M<u>a</u> k<u>a</u>na liahli almadeenati waman <u>h</u>awlahum mina alaAAr<u>a</u>bi an yatakhallafoo AAan rasooli All<u>a</u>hi wal<u>a</u> yarghaboo bianfusihim AAan nafsihi <u>tha</u>lika biannahum l<u>a</u> yu<u>s</u>eebuhum <i><u>th</u></i>amaon wal<u>a</u> na<u>s</u>abun wal<u>a</u> makhma<u>s</u>atun fee sabeeli All<u>a</u>hi wal<u>a</u> ya<u>t</u>aoona maw<u>t</u>ian yaghee<i><u>th</u></i>u alkuff<u>a</u>ra wal<u>a</u> yan<u>a</u>loona min AAaduwwin naylan ill<u>a</u> kutiba lahum bihi AAamalun <u>sa</u>li<u>h</u>un inna All<u>a</u>ha l<u>a</u> yu<u>d</u>eeAAu ajra almu<u>h</u>sineen<b>a</b>


Athar:
  یِتھے  پٲٹھۍ  ہیٚکہِ  نہٕ  زانٛہہ  یِتہِ  سپدِتھ  زِ  تِم  کرن  ﴿اللہ  تعالیٰ  سٕنزِ  وَتہِ  منٛز﴾  کم  یا  زیادٕہ  کانٛہہ  خرچہِ  تہٕ  ﴿سعی  تہٕ  جہادس  منٛز﴾  کرن  کانٛہہ  وادی  عبور۔  تہٕ  تِہندِس  حقس  منٛز  کیا  یِیہِ  نہٕ  سۅ  لیٚکھنہٕ،  تاکہ  اللہ  تعالیٰ  کرِ  تِہندِ  امہِ  رٕتہِ  کارنامُک  بدلہٕ  تِمن  عطا۔

Mirwaiz:
  بیٚیہِ  کرن  نہٕ  تِم  کانہہ  خرٕچ  لۅکُٹ  یا  بوٚڈ ۔  بیٚیہِ  ژھانڈن  نہٕ  کانہہ  میداناہ۔  مگر  تِمو  بدلہٕ  تہِ  یِنکھ  نہٕ  نیکی  لیکھنہٕ،  یُتھ  اللہ  تعالیٰ  تِمن  رٕژٕ  مزوٗرۍ  عطا  کرِ  تِمنٕے  کامیٚن  ہٕنٛز  یِمہٕ  تِم  کران  ٲسۍ۔

Transliteration:
  Wal<u>a</u> yunfiqoona nafaqatan <u>s</u>agheeratan wal<u>a</u> kabeeratan wal<u>a</u> yaq<u>t</u>aAAoona w<u>a</u>diyan ill<u>a</u> kutiba lahum liyajziyahumu All<u>a</u>hu a<u>h</u>sana m<u>a</u> k<u>a</u>noo yaAAmaloon<b>a</b>


Athar:
  تہٕ  یہِ  اوس  نہٕ  ضروری  کینٛہہ  زِ  اہلِ  ایمان  نیرٕہَن  اند ہیٚتھ  سٲری،  مگر  یہِ  کیازِ  سپُد  نہٕ  زِ  تِہنزِ  آبادی  منٛزٕ  یِہَن  کینٛہہ  لُکھ  نیٖرِتھ  تہٕ  دینُک  فہم  کرہن  پٲدٕ،  واپس  گٔژِھتھ  کرہَن  پتہٕ  پننہِ  علاقہٕ  کیٚن  باشندن  باخبر۔  تاکہ  تِم  کرہَن  ﴿غیر  مسلمانہٕ  رٔوِشہِ  نِشہِ﴾  پرہیز۔  ﴿مُراد  چُھ  یہِ  زِ  سارِنٕے  بدوِی یَن  ہُند  مدینہٕ  واتُن  اوس  نہٕ  ضروری۔  پرٛتھ  بستی  تہٕ  پرٛتھ  علاقہٕ  کیو  لکو  منٛز  اگر  کینٛہہ  لُکھ  مدینہ  یِتھ  دینُک  علم  حاصل  کرٕہن،  پتہٕ  گژھہَن  واپس  تہٕ  پننہِ  علاقہٕ  کیٚن  لُکن  ہیچھناوٕہن  دین،  تیٚلہِ  روزِ  ہے  نہٕ  بدوی ین  منٛز  سۅ  جہالت  ییٚمہِ کہ  وجہ  کِنۍ  تِم  منافقت  چہِ  بیمار  منٛز  مبتلا  چِھ  تہٕ  اسلام  قبول  کرنہٕ  باوجود  چھِنہٕ  مسلمان  آسنُک  حق  ادا  کران۔﴾

Mirwaiz:
  بیٚیہِ  پزِ  ہانہٕ  باایمانن  نیرُن  اِکہٕ  وٹہٕ  سارنٕے  ہُند،  یتھہٕ  پٲٹھۍ  کیازِ  آیہِ  نہٕ  عمل  کرنہٕ  کہ  آبٲدی  ہٕندِ  پرتھ  حصہٕ  منٛز  نیرٕ  ہن  کینہہ  لوٗکھ،  یُتھ  تِم  شہرٕ  کین  عٲلمن  نِشہِ  دینٕکۍ  احکام  حٲصِل  کرن،  تاکہ  پننین  لوٗکن  کُن  واپس  گٔژِتھ  کرٕ  ہن  تِمن  بیٖم  یُتھ  تِم  نافرمٲنیو  نِشہِ  احتیاط  کرن۔

Transliteration:
  Wam<u>a</u> k<u>a</u>na almuminoona liyanfiroo k<u>a</u>ffatan falawl<u>a</u> nafara min kulli firqatin minhum <u>ta</u>ifatun liyatafaqqahoo fee a<b>l</b>ddeeni waliyun<u>th</u>iroo qawmahum i<u>tha</u> rajaAAoo ilayhim laAAallahum ya<u>hth</u>aroon<b>a</b>


Athar:
  اے  لوٗکو  یِمو  ایمان  چُھو  اوٚنمُت،  جنگ  کٔرِو  تِمن  منکرینِ  حقن  سٍتۍ  یِم  تۅہیہِ  نِشہِ  چِھ۔  ﴿یتھ  جایہِ  چُھ  کُفارَو  نِشہِ  مُراد  تِم  منافق  لُکھ  یُہُند  انکارِ  حق  پوٗرٕ  پٲٹھۍ  ظٲہر  اوس  سپُدمُت  تہٕ  یِہندِ  خلط  ملط  روزنہٕ  سٍتۍ  اسلٲمی  سوسائٹی  سخت  نقصان  واتان  ٲسۍ۔﴾  تہٕ  پَزِ  زِ  تِم  گژھن  تۅہیہِ  منٛز  سختی  لَبٕنۍ،  ﴿یعنی  سُہ  نرم  سلوک  گژِھہ  ختم  سپدُن  یُس  وُنیستام  تِمن  سٍتۍ  سپدان  چُھ  روٗدمُت﴾  تہٕ  زٲنِتھ  تھٲوِو  زِ  اللہ  تعالیٰ  چُھ  متقی  ین  سٍتۍ۔

Mirwaiz:
  اے  با  ایمانو  جہاد  کٔرِو  تِمن  کٲفرن  سٍتۍ  یِم  تۅہیہِ  نکھہٕ  تلہٕ  چھِ،  تِمن  تہِ  ییِن  بوزنہٕ  کہ  تۅہیہِ  اندر  چھےٚ  سختی  تِمن  نِشہِ  مہ  روٗزِو  کھوٗژِتھ  تہٕ  دٔبِتھ،  بیٚیہِ  زٲنِو  یہِ  کتھ  کہ  اللہ  تعالیٰ  سُند  مدد  چھُ  بیشک  پرہیز  گارن  تہٕ  مُتقین  سٍتۍ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo q<u>a</u>tiloo alla<u>th</u>eena yaloonakum mina alkuff<u>a</u>ri walyajidoo feekum ghil<i><u>th</u></i>atan wa<b>i</b>AAlamoo anna All<u>a</u>ha maAAa almuttaqeen<b>a</b>


Athar:
  ییٚلہِ  کانٛہہ  نوٚو  سورٕہ  چُھ  نٲزِل  سپدان،  تہٕ  تِمو  منٛزٕ  چِھ  کینٛہہ  لُکھ  ﴿مذاقہٕ  رٔنگۍ  مسلمانن﴾  پٕرٛژھان  زِ،  ؤنِو  تۅہیہِ  منٛزٕ  کٔمۍ  سٕندِس  ایمانس  منٛز  سپُد  اَمہِ  سٍتۍ  اضافہٕ؟  یِمو  لُکو  ایمان  چُھ  اوٚنمُت،  تِہندِس  ایمانس  منٛز  چُھ  پٔزۍ پٲٹھۍ  ﴿پرٛتھ  نٲزِل  سپدۍ مٕتۍ  سوٗرن﴾  اِضافَے  کوٚرمُت،  تہٕ  تِم  چِھ  امہِ  سٍتۍ  دِل  شاد۔

Mirwaiz:
  بیٚیہِ  ییٚلہِ  نوٚوسورہ  شریفاہ  نٲزِل  کرنہٕ  یِوان  چُھ  پس  چھِ  بعض  مُنافقو  أندرٕہ  یِم  ونان  چھِ  ٹھٹھہٕ  پٲٹھۍ ۔  تلہٕ  سا  ؤنِتو  تۅہیہِ  اندر  کسُند  ایمان  ہُریوو  یہِ  سورہ  نٲزل  سپدنہٕ  سٍتۍ،  پس  یِمو  لوٗکو  برونٹھُے  ایمان  اوٚنمُت  چُھ  تِمن  ہُرروو  ضروٗر  قرآنِ  مجیدٕکۍ  تٔمۍ  سورن  سٮ۪ٹھاہ  ایمان  چنانچہ  تِم  چھِ  ترقی  ایمان  سٍتۍ  سٮ۪ٹھاہ  خۅش۔

Transliteration:
  Wai<u>tha</u> m<u>a</u> onzilat sooratun faminhum man yaqoolu ayyukum z<u>a</u>dathu h<u>ath</u>ihi eem<u>a</u>nan faamm<u>a</u> alla<u>th</u>eena <u>a</u>manoo faz<u>a</u>dathum eem<u>a</u>nan wahum yastabshiroon<b>a</b>


Athar:
  البتہ  یِمن  لُکن  ہٕندٮ۪ن  دِلن  ﴿نفاقُک﴾  مرض  لوٚگمُت  اوس،  تِہندِس  پرٲنِس  نجاستس  پٮ۪ٹھ  کوٚر  ﴿پرٛتھ  نٔوۍ  سُورَن﴾  بیٚیہِ  اکہِ  نجاستُک  اِضافہٕ  تہٕ  تِم  روٗدۍ  مَرنہٕ  کِس  دمَس  تام  کُفرسٕے  منٛز  مبتلا۔

Mirwaiz:
  وۅنۍ  گٔے  تِم  لوٗکھ  یِہٕندیٚن  دِلن  اندر  نفاقُک  مرض  چُھ،  ہُرروو  تِمن  قرآنِ  مجیدٕکۍ  تٔمۍ  سورن  ناپٲکی  پٮ۪ٹھ  ناپٲکی۔  کیازِ  امہِ  برونٹھ  اوس  تِمو  قرآنِ  مجید  کِس  أکِس  حصس  انکار  کوٚرمُت۔  وۅنۍ  کوٚرُکھ  بییِس  حصس،  بیٚیہِ  موٗدۍ  تِم  کُفرٕ کِسٕے  حالس  پٮ۪ٹھ۔  قرآنِ  مجیدُک  خٲصیت  چُھ  بیشک  ایمانس  اندر  ترقی  پٲدٕہ  کرٕنۍ۔  مگر  جاے  گژِھہ  تتھ  قٲبِل  آسٕنۍ۔  دِل  گژِھہ  نفاقہٕ  نِشہِ  پاک  آسُن۔

Transliteration:
  Waamm<u>a</u> alla<u>th</u>eena fee quloobihim mara<u>d</u>un faz<u>a</u>dathum rijsan il<u>a</u> rijsihim wam<u>a</u>too wahum k<u>a</u>firoon<b>a</b>


Athar:
  کیا  یِم  لُکھ  چِھنا  وُچھان  زِ  پرٛتھ  ؤرِیہِ  چِھ  یِم  اکہِ دۅیہِ  پِھرِ  آزمٲیشہِ  منٛز  تراونہٕ  یِوان؟  ﴿یعنی  کانٛہہ  ؤری  چُھنہٕ  تِیُتھ  گُزریومُت  ییٚلہِ  زن  اکہِ  دۅیہِ  لٹہِ  تِتھۍ  حالات  آسن  نہٕ  پیش  یِوان،  یِمن  منٛز  یِہندِ  ایمانُک  دعویٰ  آزمٲیِشہِ  ہٕنزِ  کہوچہِ  پٮ۪ٹھ گٔکھرَاونہٕ  آسہِ  نہٕ  یِوان،  تہٕ  امہِ  کہ  کھۅچرُک  راز  آسہِ  نہٕ  فاش  سپدان۔﴾  مگر  اتھ  پٮ۪ٹھ  تہِ  نَہ  چھِ  توبہٕ  کران،  تہٕ  نہ  چِھ  کانٛہہ  سبق  رٹان۔

Mirwaiz:
  آیا  وُچھان  چھِنا  تِم  زِ  تِمن  چھےٚضروٗر  یِوان  آزمٲیِش  کرنہٕ  پرتھ  ؤریہِ  اکہ  پھِرِ  یا  دۅیہِ  پھِرِ  کُنہِ  نتہٕ  کُنہِ  آفتس  تہٕ  بلایہِ  منٛز  مُبتلا  کرنہٕ  سٍتۍ۔  توپتہٕ  تہِ  چھِنہٕ  تِم  باز  یِوان  نہ  چھِ  تِم  نصیحت  رٹان۔

Transliteration:
  Awal<u>a</u> yarawna annahum yuftanoona fee kulli AA<u>a</u>min marratan aw marratayni thumma l<u>a</u> yatooboona wal<u>a</u> hum ya<u>thth</u>akkaroon<b>a</b>


Athar:
  ییٚلہِ  کانٛہہ  سوٗرٕہ  چُھ  نٲزِل  سپدان،  تیٚلہِ  چِھ  یِم  لُکھ  أچھَو  مٔنزی  اکھ  أکِس  سٍتۍ  کتھہٕ  کران  زِ،  ہے  ژےٚ  ما  چِھی  کانٛہہ  وُچھان،  پتہٕ  چِھ  ژوٗرِ  پٲٹھۍ  ژَلان،  خُداین  چِھ  یِہِندۍ  دِل  پِھرِمٕتۍ۔  تِکیازِ  یِم  چِھ  ناسمجھ  لُکھ۔

Mirwaiz:
  بیٚیہِ  ییٚلہِ  کانہہ  نوٚوسوراہ  نٲزِل  کرنہٕ  یِوان  چُھ  تمہِ  ساعتہٕ  چھِ  تِم  اکھ  أکِس  کن  وُچھنہِ  لگان۔  اِشارو  سٍتۍ  اکھ  أکِس  پرژھان،  وُچھان  ما  چُھو  تۅہیہِ  کُن  کانہہ  مسلمانو  أندرٕہ،  أتِی  چھِ  ژلُن  ہیٚوان  نبی  کریم  سٕنٛزِ  مجلِسہِ  منٛزٕ،  اللہ  تعالیٰ  ہن  پھِرۍ  تِہٕنٛدۍ  دِل  دینِ  حق  نِشہِ،  کیازِ  تِمن  چُھنہٕ  پوٚز  فِکرِی  تران ۔

Transliteration:
  Wai<u>tha</u> m<u>a</u> onzilat sooratun na<i><u>th</u></i>ara baAA<u>d</u>uhum il<u>a</u> baAA<u>d</u>in hal yar<u>a</u>kum min a<u>h</u>adin thumma in<u>s</u>arafoo <u>s</u>arafa All<u>a</u>hu quloobahum biannahum qawmun l<u>a</u> yafqahoon<b>a</b>


Athar:
  وُچھِو!  تۅہیہِ  لُکن  نِشہِ  چُھ  اکھ  رسولؐ  آمُت،  یُس  خۅد  تۅہی  منٛز  چُھ،  تُہُند  نقصانس  منٛز  پیوٚن  چُھ  تس  پٮ۪ٹھ  شاق  ﴿گوٚب﴾،  سُہ  چُھ  تُہنزِ  کامیٲبی  ہُند  حریص  ﴿خواہشمند﴾،  ایمان  انَن  والیٚن  خٲطرٕ  چُھ  سُہ  شفیق  تہٕ  نہایت  مہربان۔

Mirwaiz:
  اے  لوٗکو  بتحقیق  آو  تۅہیہِ  کُن  پیغمبراہ  توٚہِی  مںٛزٕ  یعنی  از  جنسِ  بشر۔  یُتھ  تۅہیہِ  تِمن  نِشہِ  فیض  حٲصِل  کرُن  آسان  سپدِ،  یِمن  سٮ۪ٹھاہ  ناگوار  تہٕ  دُشوار  چُھ  تۅہیہِ  کانہہ  تکلیف  واتُن،  سٮ۪ٹھاہ  خواہِش  چھےٚ  تِمن  تُہٕندِ  فٲیدٕچ،  باایمانن  کیُت  چھِ  تِم  سٮ۪ٹھاہ  مہر  بان  تہٕ  سٮ۪ٹھاہ  شفیق۔

Transliteration:
  Laqad j<u>a</u>akum rasoolun min anfusikum AAazeezun AAalayhi m<u>a </u>AAanittum <u>h</u>aree<u>s</u>un AAalaykum bi<b>a</b>lmumineena raoofun ra<u>h</u>eem<b>un</b>


Athar:
  وۅنۍ  اگر  یِم  لُکھ  تۅہیہِ  نِشہِ  بُتھ  چِھ  پِھران،  اے  نبیؐ،  تیٚلہِ  ؤنِو  یِمن  زِ،  میانہِ  خٲطرٕ  چُھ  بس  اللہ  تعالیٰ،  کانٛہہ  معبود  چُھنہٕ  مگر  سُہ،  تٔسۍ  پٮ۪ٹھ  کوٚر  مےٚ  بھروسہٕ  تہٕ  سُہ  چُھ  مٲلک  عرشِ  عظیمُک۔

Mirwaiz:
  ہرگاہ  یہِ  ٲسِتھ  تہِ  لوٗکھ  رو  گردٲنی  کرن،  توٚہۍ  فرمٲوِیوکھ  کانہہ  پرواہ  چُھنہٕ۔  بس  چُھ  مےٚ  اللہ  تعالیٰ ۔  کانہہ  معبود  چُھنہٕ  تس  ورٲے۔  تٔسۍ  پٮ۪ٹھ  کوٚر  مےٚ  اعتماد۔  سُے  چُھ  بڈِ  عرشُک  مٲلِک۔

Transliteration:
  Fain tawallaw faqul <u>h</u>asbiya All<u>a</u>hu l<u>a</u> il<u>a</u>ha ill<u>a</u> huwa AAalayhi tawakkaltu wahuwa rabbu alAAarshi alAAa<i><u>th</u></i>eem<b>i</b>


Transliteration: Alifl<u>a</u>mr<u>a</u> tilka <u>a</u>y<u>a</u>tu alkit<u>a</u>bi al<u>h</u>akeem<b>i</b>
Athar:
  ا۔  ل۔  ر۔  یِم  چِھ  تَمہِ  کتابہِ  ہٕندۍ  آیات  یۅسہٕ  حکمت  سٍتۍ  تہٕ  گاٹہٕ  جارٕ  سٍتۍ  لبریز  چھےٚ۔

Mirwaiz:
  امیُک  مطلب  زانہِ  اللہ  تعالیٰ،  یِم  آیات  برونٹھ  کُن  بیان  یِن  کرنہٕ  یِم  چھِ  آیات  پُر  حِکمت  تہٕ  مضبوط  کتابِ  ہٕندۍ  یعنی  قرآنِ  مجیدٕکۍ  یِم  آیات  پٔزۍ  آسنہٕ  مۅکھہٕ  قٲبلِ  قبولت  چھِ۔  یِمن  پٮ۪ٹھ  یِم  آیات  نٲزِل  سپدان  چھِ،  کٲفر  چھِ  تِہٕندِس  نبوتس  انکار  کران۔  تِمنٕے  چُھ  اللہ  تعالیٰ  جواب  فرماوان۔


Athar:
  کیا  لُکن  گوٚواہ  اَتھ  کتھہِ  پٮ۪ٹھ  تعجب  زِ  اسہِ  سوٗز  خۅد  تِموٕے  منٛزٕ  أکِس  انسانس  پٮ۪ٹھ  وَحی،  زِ  ﴿غفلتس  منٛز  پیمٕتیٚن﴾  لُکن  کھۅژناوِ  تہٕ  یِم  مانن  تِمن  دِیہِ  خۅش  خبر،  زِ  تِہندِ  خٲطرٕ  چُھ  تِہندِس  ربّس  نِشہِ  پوٚز  عزت  تہٕ  سرفرٲزی؟  ﴿اَتھ  پٮ۪ٹھ﴾  ووٚن  مُنکرَو  زِ  یہِ  شخص  چُھ  نَنہٕ  وانہٕ  جادوگر۔  ﴿تِم  ٲسۍ  حضور  صلی  اللہ  علیہ و سلمس  اَتھ  معنیس  منٛز  جادوگر  وَنان  زِ  یُس  تہِ  قرآن  بوٗزِتھ  تہٕ  تِہندِ  تبلیغ  سٍتۍ  مُتٲثر  سپدِتھ  ایمان  اوس  اَنان  سُہ  اوس  پتہٕ  زُوَس  گِندنہٕ  خٲطرٕ،  دُنیا ہس  سٍتۍ  ژھیٚننہٕ  خٲطرٕ  تہٕ  پرٛتھ  کانٛہہ  مصیبت  ویٚتراونہٕ  خٲطرٕ  تیار  سپدان﴾

Mirwaiz:
  کیاہ  یِمن  مکہٕ  کین  لوٗکن  چھا  عجٲیِب  بوزنہٕ  یِوان  یہِ  کتھ  کہ  اسہِ  سوٗزوحی  تِموٕے  اندر  أکِس  شخصس  پٮ۪ٹھ  یُس  تِمنٕے  ہیو  بشر  تہٕ  انسان  چُھ،  سۅ  وحی  چھےٚ  یی  کہ  بیم  کٔرِو  تِمن  لوٗکن  یِم  خداے  سٕندین  حُکمن  خلاف  کران  چھِ۔  یِمو  ایمان  اوٚن  تِمن  فرمٲوِو  یہِ  خۅشخبر  کہِ  تِہٕندِ  خٲطرٕ  چھُ  تِہِندِس  خدایس  نِشہِ  تھوٚد  مرتبہٕ،  کٲفر  ییٚلہِ  حٲران  گٔے  یہِ  کلامِ  پاک  بوٗزِتھ۔  دپنہِ  لٔگۍ  پٔزۍ  پٲٹھۍ  چُھ  یہِ  شخص  نعوذ  باللہ  ساحر  تہٕ  جادوگر۔

Transliteration:
  Ak<u>a</u>na li<b>l</b>nn<u>a</u>si AAajaban an aw<u>h</u>ayn<u>a</u> il<u>a</u> rajulin minhum an an<u>th</u>iri a<b>l</b>nn<u>a</u>sa wabashshiri alla<u>th</u>eena <u>a</u>manoo anna lahum qadama <u>s</u>idqin AAinda rabbihim q<u>a</u>la alk<u>a</u>firoona inna h<u>atha</u> las<u>ah</u>irun mubeen<b>un</b>


Athar:
  حقیقت  چھےٚ  یہِ  زِ  تُہُند  ربّ  چُھ  سُے  اللہ  تعالیٰ  ییٚمۍ  آسمان  تہٕ  زمین  شیٚن  دۅہن  منٛز  پٲدٕ  کٔرۍ،  پتہٕ  چُھ  سلطنت  کِس  تختس  پٮ۪ٹھ  جلوٕہ  گر  سپدِتھ  کائناتُک  اِنتظام  چلاوان۔  کانٛہہ  شفاعت  ﴿سفٲرش﴾  کرن  وول  چُھنہٕ۔  اِلّا  یہِ  زِ  تٔمۍ  سٕندِ  اجازت  پتہٕ  کرِ  شفاعت،  سُے  اللہ  تعالیٰ  چُھ  تُہُند  ربّ،  لہٰذا  کٔرِو  توٚہۍ  تٔمۍ  سٕنزٕے  عبادت،  کیا  وۅنۍ  یِیِو  نا  توٚہۍ  ہوشس  منٛز؟

Mirwaiz:
  پٔزۍ  پٲٹھۍ  چُھ  تُہُند  پروردِگار  اللہ  تعالیٰ  ییٚمۍ  پٲدٕ  کٔرۍ  آسمان  تہٕ  زمین  شیٚن  دۅہن  برابر  مُدتس  منٛز۔  بس  چُھ  سُہ  اعلیٰ  درجُک  قادِر،  توپتہٕ  سپدسُہ  مستوی  عرشس  پٮ۪ٹھ  تِتھہٕ  پٲٹھۍ  یِتھہٕ  پٲٹھۍ  تِہٕندِس  شانس  شوٗبہِ۔  چنانچہِ  فرماوان  چُھ،  سُوے  چُھ  پرتھ  کُنہِ  کامہِ  ہُند  مُنٲسِب  تدبیر  کران  بس  چُھ  سُہ  حکیٖم،  تس  برونٹھ  کنہِ  ہیٚکہ  نہٕ  کانہہ  اکھ  شفاعت  کٔرِتھ  تِہٕندِ  اجازت  ورٲے۔  پس  چُھ  سُہ  عظیم  تہِ۔  یۅہے  معبودِ  برحق  چُھ  تُہُند  پروردِگار،  حقیقی  ربّ۔  پس  کٔرِو  تِہٕنزٕے  پرستش۔  شرکہِ  نِشہِ  روزِو  پتھ،  کیاہ  یِمہٕ  دلیلہٕ  بوٗزِتھ  تہِ  چُھو  نا  تۅہیہِ  فکرِ  تران  کینہہ  یمہِ  سٍتۍ  توٚہۍ  نصیحت  رٔٹِو۔

Transliteration:
  Inna rabbakumu All<u>a</u>hu alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a fee sittati ayy<u>a</u>min thumma istaw<u>a</u> AAal<u>a</u> alAAarshi yudabbiru alamra m<u>a</u> min shafeeAAin ill<u>a</u> min baAAdi i<u>th</u>nihi <u>tha</u>likumu All<u>a</u>hu rabbukum fa<b>o</b>AAbudoohu afal<u>a</u> ta<u>th</u>akkaroon<b>a</b>


Athar:
  تٔمۍ سٕے  کُن  چُھ  تۅہیہِ  سارِنٕے  پوٚت  پِھیرِتھ  گژُھن،  یہِ  چُھ  اللہ  تعالیٰ  سُند  پکہٕ  وعدہ،  بے  شک  چُھ  پیدٲیشہِ  ہُند  ابتدا  سُے  کران،  پتہٕ  کرِ  سُے  دُبارٕہ  زندٕہ،  تاکہ  یِمو  لُکو  ایمان  اوٚن  تہٕ  یِمو  نیک  عملہٕ  کرِ  تِمن  دِیہِ  انصاف  سان  جزا،  تہٕ  یِمو  کُفرک  طریقہٕ  اختیار  کوٚر  تِم  چیٚیِن  گرٛکہٕ  وُن  آب،  تہٕ  دگ  تُلوُن  عذاب  پیٚترٲوِن،  تتھ  انکارِ  حق  کِس  پاداشس  منٛز  یُس  تِم  کران  روٗدۍ۔

Mirwaiz:
  تس  کُن  چُھو  تۅہیہِ  سارنٕے  واتُن۔  یہِ  چُھ  اللہ  تعالیٰ  سُند  پوٚز  وعدٕہ،  پٔزۍ  پٲٹھۍ  سُے  چُھ  گۅڈٕ  پٲدٕ  کران  مخلوقن۔  توپتہٕ  کرِ  بیٚیہِ  دُبارٕہ  تِمن  پٲدٕ  قیامتٕکۍ  دۅہ،  یُتھ  بدلہٕ  دِیہِ  سُہ  تِمن  لوٗکن  پوٗرٕ  پوٗرٕ،  یِمو  ایمان  اوٚن  بیٚیہِ  کریٚکھ  رٕژٕ  عملہٕ،  عدل  وانصافہٕ  موجوب۔  تتھ  منٛز  کرِ  نہٕ  کُنہِ  قسمہٕ  کمی  بلکہ  کرِ  زیادے  عطا،  بیٚیہِ  یِمو  لوٗکو  کُفر  کوٚر،  تِہںدِ  چیٚنہٕ  خٲطرٕ  چھےٚ  ٲخرتس  منٛز  جہنمٕچ  رسٕر  بیٚیہِ  تمہِ  علاوٕہ  عذاب  کڈُر،  تِکیازِ  تِم  کیاہ  ٲسۍ  کفُر  کران۔

Transliteration:
  Ilayhi marjiAAukum jameeAAan waAAda All<u>a</u>hi <u>h</u>aqqan innahu yabdao alkhalqa thumma yuAAeeduhu liyajziya alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti bi<b>a</b>lqis<u>t</u>i wa<b>a</b>lla<u>th</u>eena kafaroo lahum shar<u>a</u>bun min <u>h</u>ameemin waAAa<u>tha</u>bun aleemun bim<u>a</u> k<u>a</u>noo yakfuroon<b>a</b>


Athar:
  سُے  چُھ  ییٚمۍ  آفتاب  پرٛزلہٕ وُن  بنوو،  تہٕ  زونہِ  دِژٕن  چمک۔  بیٚیہِ  کٔرِن  زوٗنہِ  ہٕندۍ  لۅکٹہٕ نٕکۍ  تہٕ  بڑنٕکۍ  منٛزل  ٹھیک  پٲٹھۍ  مُقرر  تاکہ  توٚہۍ  کٔرِو  اَمہِ  سٍتۍ  ؤرِیَن  تہٕ  تٲریخن  ہٕندۍ  حساب  معلوم،  خُداین  چُھ  یہِ  سورُے  کینٛہہ  برحق  پٲدٕ  کوٚرمُت،  سُہ  چُھ  پننہِ  نشٲنِیہِ  ویٚژھنٲوۍ  ویٚژھنٲوۍ  پیش  کران،  تِمن  لُکن  خٲطرٕ  یِم  علم  چِھ  تھاوان۔

Mirwaiz:
  سُہ  قادر  متعلق  گو  سُے  ییٚمۍ  آفتاب  کوٚر  نپہٕ  نپہٕ  کروُن۔  زوٖن  کٔرٕن  پرزلہٕ  وٕنۍ،  مقرر  کٔرِن  یِمو  أندرٕ  پرتھ  أکۍ  سٕندِ  سیرٕ  خٲطرٕ  بُرج  تہٕ  منزل۔  آفتاب  سٍتۍ  چُھ  یِوان  دۅہ  پرزٕناونہٕ  تہٕ  زوٗنہِ  سٍتۍ  چُھ  یِوان  ریٚتھ  تہٕ  ؤرِی  پرزٕ  ناونہٕ،  یُتھ  توٚہۍ  زٲنِو  ؤرِین  ہٕنٛز  گرنٛد  تہٕ  ریٚتن  تہٕ  دۅہن  ہُند  حِساب،  اللہ  تعالیٰ  ہن  کٔرۍ  نا  یِم  چیز  پٲدٕ  مگر  پٔزۍ  پٲٹھۍ  بجیٚن  حِکمژن  پٮ۪ٹھ  مُشتمِل،  ویٚژھناوان  چُھ  اللہ  تعالیٰ  پننہِ  قدرتچہِ  دلیلہٕ  زانن  والین  ہٕندِ  خٲطرٕ۔

Transliteration:
  Huwa alla<u>th</u>ee jaAAala a<b>l</b>shshamsa <u>d</u>iy<u>a</u>an wa<b>a</b>lqamara nooran waqaddarahu man<u>a</u>zila litaAAlamoo AAadada a<b>l</b>ssineena wa<b>a</b>l<u>h</u>is<u>a</u>ba m<u>a</u> khalaqa All<u>a</u>hu <u>tha</u>lika ill<u>a</u> bi<b>a</b>l<u>h</u>aqqi yufa<u>ss</u>ilu al<u>a</u>y<u>a</u>ti liqawmin yaAAlamoon<b>a</b>


Athar:
  پٔزپٲٹھۍ  چھےٚ  رات  کِس  تہٕ  دۅہ  کِس  بدلنَس  ﴿یِنَس  گژھنس﴾  منٛز،  بیٚیہِ  پرٛتھ  کُنہِ  چیزس  منٛز  یُس  خُداین  زمینس  تہٕ  آسمانن  منٛز  پٲدٕ  چُھ  کوٚرمُت  نِشٲنیہِ  تِمن  لُکن  خٲطرٕ  یِم  ﴿غلط  بینی  تہٕ  غلط  رَوِی﴾  نِشہِ  بچُن  چِھ  یژھان۔  ﴿یعنی  یِمو  نِشٲنِیو  سٍتۍ  ہیٚکن  تِمے  لُکھ  حقیقتس  تام  رسٲئی  حٲصل  کٔرِتھ،  یِمن  منٛز  یِم  صفات  موجود  آسن۔  اکھ  یہِ  زِ  تِم  گژھن  جٲہلانہٕ  تعصباتَو  نِشہِ  پاک  سپدِتھ  علم  حٲصل  کرنہٕ  کیٚن  تِمن  ذرایع ہَن  کٲم  ہیٚنۍ،  یِم  خُداین  انسانس  چِھ  دِتۍ مٕتۍ۔  دوٚیُم  یہِ  زِ  تِمن  گژِھہ  پانہٕ  یہِ  خوٲہش  آسٕنۍ  زِ  غلطی  نِشہِ  بچَن  تہٕ  صحیح  وتھ  کرن  اختیار﴾

Mirwaiz:
  پٔزۍ  پٲٹھۍ  رات  کِس  تہٕ  دۅہہٕ  کِس  اختلافس  اکھ  أکِس  پتہٕ  یِنس  اندر،  بیٚیہِ  یِم  چیز  اللہ  تعالیٰ  ہن  آسمان  وزمینس  اندر  پٲدٕ  کٔرۍ،  تِمن  اندر  چھِ  بٔڈۍ  بٔڈۍ  نِشانہٕ  تہٕ  دلیلہٕ  خداے  سٕندِس  آسنس  پٮ۪ٹھ  تِمن  لوٗکن  ہٕندِ  خٲطرٕ  یِم  خدایس  کھوژٕ  وٕنۍ  چھِ۔

Transliteration:
  Inna fee ikhtil<u>a</u>fi allayli wa<b>al</b>nnah<u>a</u>ri wam<u>a</u> khalaqa All<u>a</u>hu fee a<b>l</b>ssam<u>a</u>w<u>a</u>ti wa<b>a</b>lar<u>d</u>i la<u>a</u>y<u>a</u>tin liqawmin yattaqoon<b>a</b>


Athar:
  حقیقت  چھےٚ  یہِ  زِ  یِم  لُکھ  اَسہِ  سٍتۍ  ملاقات  کرنُک  توقع  چِھنہٕ  تھاوان،  تہٕ  دُنیا چی  زندگی  پٮ۪ٹھ  چِھ  رٲضۍ  تہٕ  مطمئن  گٔمٕتۍ،  تہٕ  یِم  لُکھ  سانیو  نِشٲنِیَو  نِشہِ  غٲفل  چِھ،

Mirwaiz:
  پٔزۍ  پٲٹھۍ  یِم  لوٗکھ  امید  چھِنہٕ  تھاوان  سانہِ  مُلاقاتٕچ  تتھ  چھِ  انکار  کران،  بیٚیہِ  یِم  رٲضۍ  سپٕدۍ  دنیاچہِ  زِںدگٲنی  پٮ۪ٹھٕے،  ٲخرتُک  طلب  چُھنہٕ  تِمن  کِہِنۍ،  بیٚیہِ  یِم  تٔتھۍ  دنیاہس  پٮ۪ٹھ  مُطمعین  سپٕدۍ۔  دِل  لٔگِتھ  چھِ  تورکُن  متوجہ،  بیٚیہِ  یِم  سانیو  آیاتو  نِشہِ  چھِ  بے  خبرٕے،  یِمن  منٛز  مرنہٕ  پتہٕ  بیٚیہِ  زِندٕہ  گژھنٕچ  فکِر  چھَنہٕ۔

Transliteration:
  Inna alla<u>th</u>eena l<u>a</u> yarjoona liq<u>a</u>an<u>a</u> wara<u>d</u>oo bi<b>a</b>l<u>h</u>ay<u>a</u>ti a<b>l</b>dduny<u>a</u> wa<b>i</b><u>t</u>maannoo bih<u>a</u> wa<b>a</b>lla<u>th</u>eena hum AAan <u>a</u>y<u>a</u>tin<u>a</u> gh<u>a</u>filoon<b>a</b>


Mirwaiz: تِمنٕے لوٗکن ہٕنٛز جاے چھےٚ نارِ جہنم، تِمن یچھ کامین ہُند سزا یِم تِم کران ٲسۍ۔
Transliteration: Ol<u>a</u>ika maw<u>a</u>humu a<b>l</b>nn<u>a</u>ru bim<u>a</u> k<u>a</u>noo yaksiboon<b>a</b>
Athar:
  تِہُند  اُخروی  ٹھکانہٕ  آسہِ  جہنم،  تِمن  بُرٲییِن  ہٕندِس  پاداشس  منٛز  یمہٕ  تِم  ﴿پننہِ  امہِ  غلط  عقیدٕہ  تہٕ  غلط  طرزِ  عملہٕ  سٍتۍ﴾  کماوان  روٗدۍ۔


Athar:
  تہٕ  پتہٕ  چھےٚ  حقیقت  زِ  یِمو  لُکو  ایمان  اوٚن  ﴿یعنی  یِمو  تِمہٕ  صداقتہٕ  قبول  کرِ،  یِمہٕ  کتابہِ  منٛز  پیش  چھےٚ  کرنہٕ  آمژٕ﴾  بیٚیہِ  روٗدۍ  نیک  عملہٕ  کران،  تِمن  پکناوِ  تِہُند  ربّ،  تِہندِ  ایمان کہ  وجہ  کِنۍ  سیٚزِ  وَتہِ  پٮ۪ٹھ،  نعمت  والیٚن  جنتن  منٛز،  یِمن  بٔنۍ کِنۍ  کۅلہٕ  پکن۔

Mirwaiz:
  پٔزۍ  پٲٹھۍ  یِمو  لوٗکو  ایمان  اوٚن  بیٚیہِ  کریٚکھ  رٕژٕ  عملہٕ  تِمن  ہاوِ  وَتھ  پنُن  پروردِگار  تِہٕندِ  ایمان  کہ  برکتہٕ  جنتس  کُن،  درخواست  تِہُند  آسہِ  جنتس  اندر۔  یعنی  کانہہ  چیزہے  طلب  کرُن  آسیٚکھ  تمہِ  ساعتہٕ  پرن  سُبحانک  اللہم،  یکدم  آسہِ  سُہ  چیز  پیش  سپدان۔

Transliteration:
  Inna alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti yahdeehim rabbuhum bieem<u>a</u>nihim tajree min ta<u>h</u>tihimu alanh<u>a</u>ru fee jann<u>a</u>ti a<b>l</b>nnaAAeem<b>i</b>


Athar:
  تَتہِ  آسہِ  تِہُند  آلَو  یہِ  زِ۔  پاک  چُھکھ  ژٕ  اے  خُدا یا،  تِہُند  دُعا  آسہِ  یہِ  زِ  سلامتی  ٲسِن،  تہٕ  تِہنزِ  پرٛتھ  کتھہِ  ہُند  خٲتمہٕ  آسہِ  اَتھ  پٮ۪ٹھ  زِ،  سٲری  تعریف  چِھ  اللہ  ربُ  العالمین سٕے  خٲطرٕ۔

Mirwaiz:
  مُنزہ  تہٕ  پاک  چھُکھ  ژٕ  یااللہ،  تُہُند  تعظیم  و  تکریم  آسہِ  جنتس  اندر  سلام،  ملٲیک  آسن  تِمن  نِشہِ  یِوان۔  تِم  آسن  تِمن  سلام  کران۔  جنتی  آسن  اکھ  أکِس  سٍتۍ  مُلاقات  کران  تِم  تہِ  آسن  تمہِ  ساعتہٕ  سلام  کران،  ٲخری  دعا  آسہِ  تِہُند،  سٲری  تعریف  چھِ  سزاوار  معبودِ  برحقس  یُس  عالمینن  ہُند  ربّ  چُھ۔

Transliteration:
  DaAAw<u>a</u>hum feeh<u>a</u> sub<u>ha</u>naka all<u>a</u>humma wata<u>h</u>iyyatuhum feeh<u>a</u> sal<u>a</u>mun wa<u>a</u>khiru daAAw<u>a</u>hum ani al<u>h</u>amdu lill<u>a</u>hi rabbi alAA<u>a</u>lameen<b>a</b>


Athar:
  ہرگاہ  اللہ  تعالیٰ  لُکن  سٍتۍ  بُرٕہ  معاملہٕ  وَرتاونس  منٛز  تہِ  تژٕھے  جلدی  کرِہے  ییٖژاہ  جلدی  تِم  دُنیاہُک  رٕژَر  منگنس  منٛز  چِھ  کران،  تیٚلہِ  آسہِ  ہے  تِہنزِ  عملہِ  ہٕنز  مہلت  خبرکر  ختم  کرنہٕ  آمٕژ،  ﴿مگر  یہِ  چُھنہٕ  سون  طریقہ﴾  امہِ  موجوٗب  چِھ  أسۍ  تِمن  لُکن،  یِمن  اَسہِ  سٍتۍ  ملاقات  کرنُک  توقع  چُھنہٕ،  تِہنزِ  سرکشی  منٛز  تِمن  گُمراہ  گژھنہٕ  خٲطرٕ  چھوٗٹ  دِوان۔

Mirwaiz:
  ہرگاہ  اللہ  تعالیٰ  لوٗکن  پٮ۪ٹھ  تِہٕندِ  بجلدی  شر  ژھانڈنس  موٲفِق  بجلدی  عذاب  واقع  کرِ  ہا  یِتھہٕ  پٲٹھۍ  تِم  خٲر  ژھانڈنس  اندر  بےٚ  تٲبی  کران  چھِ  تہٕ  اللہ  تعالیٰ  چُھ  خٲر  تِمن  جلد  واتناوان۔  ہرگاہ  یِتھے  پٲٹھۍ  شر  تہِ  جلدی  واتناوِ  ہیکھ  تیٚلہِ  آسِہا  تِہٕندِ  عذابُک  وعدٕہ  ڈیٹھ  کنہِ  پوٗرٕہ  سپُدمُت،  پس  چھِکھ  أسۍ  تِم  لوٗکھ  یِمن  نہٕ  اسہِ  نِشہِ  واتنٕچ  تہٕ  اسہِ  سٍتۍ  مُلاقات  کرنٕچ  امید  چھےٚ  یَلہٕ  تراوان  یُتھ  تِم  سرکشی  اندر  اورٕ  یور  پھیرن  بالآخر  کروکھ  أسۍ  تِم  عذابس  گرفتار۔

Transliteration:
  Walaw yuAAajjilu All<u>a</u>hu li<b>l</b>nn<u>a</u>si a<b>l</b>shsharra istiAAj<u>a</u>lahum bi<b>a</b>lkhayri laqu<u>d</u>iya ilayhim ajaluhum fana<u>th</u>aru alla<u>th</u>eena l<u>a</u> yarjoona liq<u>a</u>an<u>a</u> fee <u>t</u>ughy<u>a</u>nihim yaAAmahoon<b>a</b>


Athar:
  انسان  سُند  حال  چُھ  یہِ  زِ  ییٚلہِ  تَس  پٮ۪ٹھ  کانٛہہ  سخت  وقت  چُھ  یِوان۔  تیٚلہِ  چُھ  لَر  ترٲوِتھ  یا  بِہتھ  یا  وۅدنہِ  اَسہِ  ناد  لایان،  مگر  ییٚلہِ  أسۍ  تٔمۍ  سُند  یہِ  مصیبت  دوٗر  چِھ  کران  پتہٕ  چُھ  تِتھہٕ  پٲٹھۍ  نیران  زِ  زَنتہٕ  اوس  نہٕ  تٔمۍ  کُنہِ  بُرٕہ  وقتس  منٛز  زانٛہہ  اَسہِ  نادٕے  لویمُت۔  یِتھہٕ  پٲٹھۍ  چِھ  حدٕہ  نیرن  والیٚن  خٲطرٕ  تِہندۍ  کرتوٗت  مٲرۍ  مٔندۍ  بناونہٕ  آمٕتۍ۔

Mirwaiz:
  بیٚیہِ  ییٚلہِ  کٲنسہِ  انسانس  کانہہ  سختیاہ  واتان  چھےٚ  أتِی  چُھ  ہیٚوان  اسہِ  سُہ  منگُن  پرتھ  حالس  اندر۔  شۅنگِتھ  تہِ،  بِہِتھ  تہِ،  وۅتھہٕ  وُن  تہِ۔  تمہِ  ساعتہٕ  چُھس  نہٕ  معبودانِ  بٲطِلو  أندرٕ  کانہہ  تہِ  ژیٚتس  پیٚوان،  توپتہٕ  ییٚلہِ  أسۍ  سۅ  سختی  دوٗر  چھِس  کران  تِہٕندِ  منگنہٕ  تہٕ  التجا  کرنہٕ  پتہٕ۔  توپتہٕ  چُھ  سُہ  واتان  پننِس  اصلی  حالس  کُن۔  بیٚیہِ  چُھ  شرکٕچہِ  کامہِ  تہٕ  کتھہٕ  کران۔  پکان  چُھ  اسہِ  سٍتۍ  تمہِ  طریقہٕ  زن  نہٕ  اسہِ  کُن  کُنہِ  سختی  وِزحاجتھٕے  پیٚومُت  چُھ  تس۔  اسہِ  سٍتۍ  چُھ  بےتعلقی  ظٲہر  کران۔  یِتھے  پٲٹھۍ  چُھ  سُہ  زینت  دِنہِ  آمُت  حدٕ  نِشہِ  تجاوُز  کروٕنین  ہٕنٛزن  تِمن  یچھ  عملن  یِم  تِم  کران  ٲسۍ۔

Transliteration:
  Wai<u>tha</u> massa alins<u>a</u>na a<b>l</b><u>dd</u>urru daAA<u>a</u>n<u>a</u> lijanbihi aw q<u>a</u>AAidan aw q<u>a</u>iman falamm<u>a</u> kashafn<u>a</u> AAanhu <u>d</u>urrahu marra kaan lam yadAAun<u>a</u> il<u>a</u> <u>d</u>urrin massahu ka<u>tha</u>lika zuyyina lilmusrifeena m<u>a</u> k<u>a</u>noo yaAAmaloon<b>a</b>


Athar:
  لوٗکو،  تۅہیہِ  برونٹھم  قوم  کٔرۍ  اَسہِ  ہلاک۔  ﴿یتھ  جایہِ  چُھ  لفظ   قرن   وَرتاونہٕ  آمُت،  عربی  زبٲنۍ  منٛز  چُھ  اَمِیُک  مُراد،  اکہِ  دورٕکۍ  لُکھ،  مگر  قرآنِ  مجیدس  منٛز  ییٚمہِ  اندازٕہ  یہِ  مختلف  موقعن  پٮ۪ٹھ  وَرتاونہٕ  چُھ  آمُت،  تمہِ  نِشہِ  چُھ  باسان  زِ،  قرن  نِشہِ  چُھ  مُراد  سُہ  قوم  یُس  پننِس  دَورس  منٛز  بر  سرِ  عروج  آسہِ  روٗدمُت۔  یِتھہِ  قومٕچ  ہلاکت  چَھنہٕ  لٲزِماً  یۅہے  معنی  تھاوان  زِ  تمیُک  نسل  گژِھہ  موٗلی  مِٹاونہٕ  یُن،  بلکہ  چُھ  معنی  سُہ  قوم  پننہِ  عروج  کہ  مقامہٕ  نِشہِ  گِراوُن۔  تمیُک  تہذیب  و  تمدن  تباہ  سپدُن،  تمیُک  تشخّص  مِٹُن  تہٕ  تمِکۍ  جُز  پارٕہ  پارٕہ  سپدِتھ  دوٚیمیٚن  قومن  منٛز  راوٕنۍ،  یِتہِ  چھےٚ  ہلاکتٕچ  اکھ  صورت﴾  ییٚلہِ  تِمو  ظُلمٕچ  رٔوِش  اختیار  کٔر،  تہٕ  تِہندۍ  رسول  آے  تِمن  نِش  ٹاکارٕہ  نشٲنیہِ  ہیٚتھ،  تہٕ  تِمو  اوٚن  نہٕ  ایمانٕے،  یِتھہٕ  پٲٹھۍ  چِھ  أسۍ  مُجرمن  تِہندٮ۪ن  جُرمن  ہُند  بدلہٕ  دِوان۔

Mirwaiz:
  بتحقیق  گاجہِ  تہٕ  ہلاک  کٔرِاسہِ  مختلف  عذابو  سٍتۍ  وارِیاہ  جمٲژ  تۅہیہِ  برونٹھ  ییٚلہِ  تِمو  ظلم  کوٚر  یعنی  کُفر  و  شرک  کوٚرُکھ۔  تِمن  نِشہِ  تہِ  ٲسۍ  وٲتمٕتۍ  پیغمبر  نَنہِ  دلیلہٕ  ہیٚتھ،  ٲسۍ  نہٕ  تِم  تمہِ  قسمٕکۍ  کہ  پژھ  کرہن  تہٕ  ایمان  اَنہن،  یِتھے  پٲٹھۍ  کیاہ  چھِ  أسۍ  جُرم  کروٕنین  سزا  دِوان۔

Transliteration:
  Walaqad ahlakn<u>a</u> alquroona min qablikum lamm<u>a</u> <i><u>th</u></i>alamoo waj<u>a</u>athum rusuluhum bi<b>a</b>lbayyin<u>a</u>ti wam<u>a</u> k<u>a</u>noo liyuminoo ka<u>tha</u>lika najzee alqawma almujrimeen<b>a</b>


Athar:
  وۅنۍ  چھےٚ  اَسہِ  تِمن  پتہٕ  تۅہیہِ  زمینس  پٮ۪ٹھ  جاے  دِژمٕژ،  تاکہ  وُچَھو،  توٚہۍ  کِژٕھہ  عملہٕ  چِھو  کران۔

Mirwaiz:
  توپتہٕ  کرو  أسۍ  توٚہۍ  دنیاہس  اندر  تِہٕنٛزِ  جایہِ  آباد۔  یُتھ  أسۍ  وُچھو  توٚہۍ  کِتھہٕ  پٲٹھۍ  کٔرِو  کٲم  ﴿لہٰذا  ہرگاہ  تۅہیہِ  تہِ  تِی  کوٚرُو  یہِ  بروںٹھمیو  کوٚر  تیٚلہِ  بنہِ  تۅہیہِ  تہِ  تی  یہِ  تِمن  بنیوو۔

Transliteration:
  Thumma jaAAaln<u>a</u>kum khal<u>a</u>ifa fee alar<u>d</u>i min baAAdihim linan<i><u>th</u></i>ura kayfa taAAmaloon<b>a</b>


Athar:
  ییٚلہِ  یِمن  سانہِ  صاف  صاف  کتھہٕ  بوزناونہٕ  چھےٚ  یِوان،  پتہٕ  چِھ  تِم  لُکھ  یِمن  اَسہِ  سٍتۍ  ملاقاتُک  توقع  چُھنہٕ،  وَنان  زِ،  امہِ  بجایہِ  أنِو  بیٚیہِ  کانٛہہ  قرآن  یا  کٔرِو  اَتھ  منٛز  کینٛہہ  ترمیم۔  اے  نبیؐ،  یِمن  ؤنِو،  یہِ  چَھنہٕ  میٲنۍ  کٲم  زِ  پننہِ  طرفہٕ  کرٕ  اتھ  منٛز  کانٛہہ  رد و بدل،  بہٕ  چُھس  صرف  تمہِ  وَحی  ہُند  پیروکار  یۅسہٕ  مےٚ  نِش  سوزنہٕ  چھےٚ  یِوان،  ہرگاہ  بہٕ  پننِس  ربّ  سٕنز  نافرمٲنی  کرٕ  تیٚلہِ  چُھ  مےٚ  اکہِ  بَڈِ  خطرناک  دۅہ کہ  عذابُک  ڈر۔

Mirwaiz:
  بیٚیہِ  ییٚلہِ  پرنہٕ  چھِ  یِوان  تِمن  پٮ۪ٹھ  واضح  تہٕ  روشن  آیات،  ونان  چھِ  تِم  لوٗکھ  یِمن  نہٕ  اُمیدٕے  چھےٚ  اسہِ  سٍتۍ  مُلاقات  کرنٕچ۔  اے  پیغٕمبر  ییٚمہِ  قرآنِ  مجید  بدل  أنِو  بیاکھ  قرآن  یتھ  مںٛز  نہٕ  تمہِ  قسمٕکۍ  مضمون  آسن  یِم  سٲنِس  مسلکس  خلاف  آسن،  یا  کٔرِو  اتھ  اندر  کُنہِ  قسمہٕ  ترمیم۔  تِم  آیات  کٔڈِو  امہِ  منٛزٕ  یِم  اسہِ  خلاف  چھِ،  توٚہۍ  فرمٲوِیوکھ،  مےٚ  چُھنہٕ  اختیارٕے  بہٕ  کیاہ  بدلاوٕ  اتھ  کینہہ  پننہِ  طرفہٕ  کیازِ  یہِ  چھا  مےٚ  پنُن  کلام،  بہٕ  چُھس  نہٕ  پکان  مگر  تمِی  حُکمہٕ  موجوب  یُس  مےٚ  کُن  سوزنہٕ  یِوان  چُھ،  پٔزۍ  پٲٹھۍ  بہٕ  چُھس  کھۅژان  ہرگاہ  بہٕ  نافرمٲنی  کرٕ  پننِس  مٲلکہٕ  سٕنٛز  بڈِ  دۅہ  کِس  عذابس  سُہ  گو  روزِ  قیامت۔

Transliteration:
  Wai<u>tha</u> tutl<u>a</u> AAalayhim <u>a</u>y<u>a</u>tun<u>a</u> bayyin<u>a</u>tin q<u>a</u>la alla<u>th</u>eena l<u>a</u> yarjoona liq<u>a</u>an<u>a</u> iti biqur<u>a</u>nin ghayri h<u>atha</u> aw baddilhu qul m<u>a</u> yakoonu lee an obaddilahu min tilq<u>a</u>i nafsee in attabiAAu ill<u>a</u> m<u>a</u> yoo<u>ha</u> ilayya innee akh<u>a</u>fu in AAa<u>s</u>aytu rabbee AAa<u>tha</u>ba yawmin AAa<i><u>th</u></i>eem<b>in</b>


Athar:
  بیٚیہِ  ؤنِو،  اگر  اللہ  تعالیٰ  سٕنز  مشیت  یٔہے  آسہِ  ہے،  تیٚلہِ  بوزناوہَو  نہٕ  بہٕ  توٚہۍ  یہِ  قرآن  زانٛہہ،  تہٕ  اللہ  تعالیٰ  دِیہِ ہیٚو  نہٕ  اَمِچ  خبر  تہِ  تۅہیہِ،  اَمہِ  برونٛہہ  چھےٚ  مےٚ  تۅہیہِ  درمیان  اکھ  عمراہ  گُزٲرمٕژ،  کیا  توٚہۍ  چِھونا  عقلہِ  کٲم  ہیٚوان؟  ﴿یعنی  بہٕ  چُھس  نہٕ  تُہٕندِ  خٲطرٕ  کانٛہہ  غیر  زان  نفر  کینٛہہ،  بہٕ  زاس  تُہندِس  شہرس  منٛز،  تۅہی  درمیان  ووتُس  شُرۍ پانہٕ  پٮ۪ٹھہٕ  یتھ  وٲنٛسہِ۔  کیا  توٚہۍ  ہیٚکۍ واہ  میانہِ  سٲرِسٕے  زندگی  پٮ۪ٹھ  نظر  تراونہٕ  پتہٕ  ایمان  دٲری  سان  وۅنۍ  یہِ  ؤنِتھ  زِ  یہِ  قرآن  آسہِ  خۅد  بذات  مےٚ  پنُن  لیٚوکھمُت  کلام۔  بیٚیہِ  ہیٚکۍ  واہ  توٚہۍ  مےٚ  نِش  یہِ  توقع  کٔرِتھ  زِ  بہٕ  وَنہٕ  یوٗتاہ  بوٚڈ  اَپُز  زِ  خۅد  بنٲوٕ  پننہِ  دِلہٕ  کانٛہہ  کتھ،  تہٕ  پتہٕ  وَنہٕ  لُکن  زِ  یہِ  چھےٚ  اللہ  تعالیٰ  سٕندِ  طرفہٕ  مےٚ  پٮ۪ٹھ  نٲزِل  سپٕزمٕژ﴾

Mirwaiz:
  توٚہۍ  فرمٲوِیوکھ  حض،  ہرگاہ  اللہ  تعالیٰ  یژِھہ  ہا  بٕہ  پرٕ  ہانہٕ  تۅہیہِ  پٮ۪ٹھ  قرآنِ  مجید۔  بہٕ  کرٕ  ہانہٕ  تۅہیہِ  أمِچ  خبر،  بہٕ  رودُس  تۅہیہِ  منٛز  عُمرِ  ہٕندِس  أکِس  بٔڈِس  حصس،  ژتجِہن  ﴿40﴾  ؤرِین  امہِ  برونٹھ  ﴿ہرگاہ  مےٚ  پننہِ  طرفہِ  کینہہ  پیش  کرُن  آسِہا  تٚیٚلہِ  کرٕ  ہا  بہٕ  تتھ  وقتس  اندر  تہِ  پیش۔  مگر  تۅہیہِ  چُھ  معلوم  میون  سورُے  حال  لۅکچار  پٮ۪ٹھہٕ﴾،  کونہٕ  چھِو  توٚہۍ  عقل  کران۔

Transliteration:
  Qul law sh<u>a</u>a All<u>a</u>hu m<u>a</u> talawtuhu AAalaykum wal<u>a</u> adr<u>a</u>kum bihi faqad labithtu feekum AAumuran min qablihi afal<u>a</u> taAAqiloon<b>a</b>


Athar:
  پتہٕ  کُس  ہیٚکہِ  تٔمۍ  سٕندِ  کھۅتہٕ  بوٚڈ  ظٲلِم  ٲسِتھ،  یُس  اکھ  اُپٕز  کتھ  بنٲوِتھ  خُدایس  کُن  منسوٗب  کرِ،  یا  دِیہِ  اللہ  تعالیٰ  سٕندٮ۪ن  پزٮ۪ن  آیاتن  اَپُز  قرار،  پٔزپٲٹھۍ  ہیٚکن  نہٕ  مُجرم  زانٛہہ  تہِ  کامیٲبی  لٔبِتھ۔

Mirwaiz:
  پس  کُس  اکھاہ  چُھ  یُتھ  ظٲلِم  تس  شخصہٕ  سٕندِ  کھوتہٕ  یُس  اپُز  نوراوِ  معبودِ  برحقس  پٮ۪ٹھ  یا  زانہِ  اَپُزۍ  تِہٕندۍ  آیات،  پٔزۍ  پٲٹھۍ  کامیاب  گژھن  نہٕ  نافرمان۔  خدایس  شریک  ٹھہراوٕوُنۍ۔

Transliteration:
  Faman a<i><u>th</u></i>lamu mimmani iftar<u>a</u> AAal<u>a</u> All<u>a</u>hi ka<u>th</u>iban aw ka<u>thth</u>aba bi<u>a</u>y<u>a</u>tihi innahu l<u>a</u> yufli<u>h</u>u almujrimoon<b>a</b>


Athar:
  یِم  لُکھ  چِھ  خُدایس  وَرٲے  تِہٕنز  عبادت  کران،  یِم  نَہ  یِمن  نقصان  ہیٚکن  واتنٲوِتھ  تہٕ  نَہ  نفع،  تہٕ  وَنان  چِھ  یہِ  زِ  یِم  چِھ  خُدایس  نِشہِ  سٲنۍ  سفٲرِش  دار،  اے  نبیؐ،  یِمن  ؤنِو،  کیا  توٚہۍ  چِھوٕہ  خُدایس  امہِ  کتھہِ  ہٕنز  خبر  دِوان  یتھ  نَہ  سُہ  آسمانن  منٛز  چُھ  زانان  تہٕ  نَہ  زمینس  منٛز؟  ﴿اللہ  تعالیٰ  سٕندِس  عِلمَس  منٛز  کُنہِ  چیزُک  نَہ  آسُن  چُھ  یہِ  معنی  تھاوان  زِ  سُہ  آسہِ  نہٕ  گۅڈے  موجود،  امہِ  موجوب  زِ  سورُے  کینٛہہ  یہِ  موجود  چُھ  سُہ  چُھ  اللہ  تعالیٰ  سٕندِس  علمس  منٛز۔  لہٰذا  چُھ  یہِ  اکھ  نہایت  لطیف  اندازِ  بیان  سفٲرشی ین  ہُند  مسلہٕ  مۅکلاونُک  زِ  خُدایس  چَھنہٕ  یہِ  پتہٕے  زِ  زمینس  یا  آسمانس  منٛز  چُھ  کانٛہہ  تٔمۍ  سٕندِس  دربارس  منٛز  تۅہیہِ  سفٲرش  کرن  وول،  پتہٕ  کمن  سفٲرش  دَرن  ہٕنز  خبر  چِھو  تس  توٚہۍ  دِوان؟﴾  پاک  چُھ  سُہ  بیٚیہِ  چُھ  بالا  و  برتر  تمہِ  شِرکہٕ  نِشہِ  یُس  یِم  لُکھ  کران  چِھ۔

Mirwaiz:
  بیٚیہِ  چھِ  یِم  پرستش  کران  معبودِ  برحقس  ورٲے  تِمن  چیزن  ہٕنٛز  یِم  نہٕ  تِمن  کانہہ  ضرر  ہیٚکن  واتنٲوِتھ،  نہ  کانہہ  فٲیدٕہ،  بیٚیہِ  چھِ  ونان  تِم  مُشرک  یِم  چیز  کرن  اسہِ  سُفٲرِش  خدایس  نِشہِ  ﴿تمِی  چھِ  أسۍ  یِہٕنٛز  پرستش  کران﴾،  توٚہۍ  فرمٲوِیوکھ  کیاہ  توٚہۍ  چھِوٕہ  خدایس  ونان  تِمہٕ  خبرٕ  یِمہٕ  نہٕ  سُہ  زانہِ  نَہ  آسمانس  اندر  تہٕ  نَہ  زمینس  اندر ﴿یعنی  ییٚلہِ  تس  کانہہ  شریک  آسہِ  ہا  کُنہِ  چیزس  اندر  تیٚلہِ  ونہِ  ہا  سُہ  پانہٕ  تتھ  مُتعلق﴾  مُنزہ  تہٕ  پاک  چُھ  سُہ  تِمو  ساروٕے  چیزو  نِشہِ  یِم  چیز  لوٗکھ  تس  شریک  چھِ  ٹھہراوان۔  معلوم  سپُد  شِرک  چُھ  عقلاً  تہٕ  شرعاً  بٲطِل  آسنہٕ  کہ  علاوٕہ  مںٛزے  ٹھہراونہٕ  آمُت۔  چِنانچہِ  اللہ  تعالیٰ  چُھ  فرماوان۔

Transliteration:
  WayaAAbudoona min dooni All<u>a</u>hi m<u>a</u> l<u>a</u> ya<u>d</u>urruhum wal<u>a</u> yanfaAAuhum wayaqooloona h<u>a</u>ol<u>a</u>i shufaAA<u>a</u>on<u>a</u> AAinda All<u>a</u>hi qul atunabbioona All<u>a</u>ha bim<u>a</u> l<u>a</u> yaAAlamu fee a<b>l</b>ssam<u>a</u>w<u>a</u>ti wal<u>a</u> fee alar<u>d</u>i sub<u>ha</u>nahu wataAA<u>a</u>l<u>a</u> AAamm<u>a</u> yushrikoon<b>a</b>


Athar:
  گۅڈٕ  گۅڈٕ  ٲسۍ  سٲری  انسان  اکٲے  اُمّت  پتہٕ  بنٲوۍ  تِمو  مختلف  عقیدٕہ  تہٕ  مسلک،  تہٕ  اگر  تُہندِس  ربّ  سٕندِ  طرفہٕ  گۅڈے  اکھ  کتھ  طے  آسہِ  ہے  نہٕ  کرنہٕ  آمٕژ،  تیٚلہِ  یَتھ  چیزس  منٛز  تِم  پانہٕ  وٲنۍ  اختلاف  چِھ  کران  تَمِیُک  یِیہِ  ہے  فٲصلہٕ  کرنہٕ۔  ﴿یعنی  اگر  خُداین  گۅڈے  آسہِ  ہے  نہٕ  یہِ  فٲصلہٕ  کوٚرمُت  زِ  فٲصلہٕ  سپدِ  قیامت  کہ  دۅہ  تیٚلہِ  یِیہِ  ہے  اَمِیُک  فٲصلہٕ  ییٚتی  کرنہٕ﴾

Mirwaiz:
  بیٚیہِ  ٲسۍ  نہٕ  لوٗکھ  ابتداہس  اندر  مگر  أکےٕ  اُمتاہ  موحدن  ہٕنٛز  کیازِ  حضرتِ  آدم  علیہ  السلام  تِم  ٲسۍ  موحد۔  تِمن  پتہٕ  تِہٕندۍ  اولاد  تِم  تہِ  ٲسۍ  موحد  أکۍسٕے  عقیدس  پٮ۪ٹھ۔  پس  کوٚر  تِمو  أندرٕ  بعضو  اختلاف۔  تِم  سپٕدۍ  مُشرِک،  ہرگاہ  نے  فٲصلہٕ  ازلی  آسِہا  برونٹھ  سپُدمُت  تُہٕندِس  پروردِگارٕہ  سٕندِ  طرفہٕ،  سُہ  گوٚودنیا  چُھ  دارُالعمل  ٲخرت  چُھ  دارُالجزا۔  نتہٕ  ییہِ  ہا  ضروٗر  یِمن  درمیان  فٲصلہٕ  کرنہٕ  تتھ  مسلس  منٛز  یتھ  منٛز  یِم  اختلاف  کران  چھِ  یعنی  تِم  مُشرِک  یِہَن  دنیاسٕے  اندر  عذابس  گرفتار  کرنہٕ۔

Transliteration:
  Wam<u>a</u> k<u>a</u>na a<b>l</b>nn<u>a</u>su ill<u>a</u> ommatan w<u>ah</u>idatan fa<b>i</b>khtalafoo walawl<u>a</u> kalimatun sabaqat min rabbika laqu<u>d</u>iya baynahum feem<u>a</u> feehi yakhtalifoon<b>a</b>


Athar:
  بیٚیہِ  یِکینژھاہ  تِم  یہِ  وَنان  چِھ  زِ  أمِس  نبی  ﴿صلی  اللہ  علیہ و سلمس﴾  پٮ۪ٹھ  کیازِ  آیہِ  نہٕ  أمۍ  سٕندِس  ربّ  سٕندِس  طرفہٕ  کانٛہہ  نشٲنی  سوزنہٕ۔  یِمن  ؤنِو،  غیبُک  مٲلِک  تہٕ  مختار  چُھ  بس  اللہ  تعالیٰ۔  اچھا،  کٔرِو  انتظار،  بٕتہٕ  کرٕ  تۅہیہِ  سٍتۍ  انتظار۔

Mirwaiz:
  بیٚیہِ  چھِ  ونان  یِم  مکٕکۍ  مُشرِک  محض  عنادٕ  کِنۍ  باوجودِ  ظہور  معجزات  کثیراہ  کہ  أمِس  پیغمبرس  پٮ۪ٹھ  کونہٕ  سپُد  نٲزِل  برونٹھمین  ہٕںٛدۍ  پٲٹھۍ  فرمٲیشی  معجزاہ۔  چونکہ  معجزٕہ  أندرٕ  چُھ  مقصود  ثبوت  نبوت۔  یہِ  سپدِ  حٲصِل  پرتھ  معجزٕہ  سٍتۍ۔  لہٰذا  چَھنہٕ  ضروٗرت  فرمٲیشی  معجزن  ہٕندِ  واقع  سپد  نٕچ۔  مگر  ممکن  چُھ  تِمو  معجزوأندرٕ  سپدَن  واقع  کینہہ  معجزہ  یا  سپدن  نہٕ۔  یہِ  چُھ  غٲیبی  اموروأندرٕ  اکھ  چیزاہ۔  بہٕ  علمِ  غٲب  زاننہٕ  کینہہ  تہِ،  پس  فرمٲوِیوکھ  توٚہۍ  کہ  غٲبٕچ  خبر  چھےٚ  مگر  خداے  سٕے  یٲژ۔  پس  پرٲرِو  بہٕ  تہِ  چُھس  توٚہی  سٍتۍ  پراوٕنیو  أندرٕ۔  اتھ  چُھنہٕ  منصبِ  رِسالتس  سٍتۍ  کانہہ  تعلق۔

Transliteration:
  Wayaqooloona lawl<u>a</u> onzila AAalayhi <u>a</u>yatun min rabbihi faqul innam<u>a</u> alghaybu lill<u>a</u>hi fa<b>i</b>nta<i><u>th</u></i>iroo innee maAAakum mina almunta<i><u>th</u></i>ireen<b>a</b>


Athar:
  لُکن  ہُند  حال  چُھ  یہِ  زِ  مصیبت  پتہٕ  ییٚلہِ  أسۍ  تِم  رحمتُک  مزٕہ  چِھکھ  وُچھناوان،  تیٚلہِ  چِھ  تِم  فوراً  سانیٚن  نِشٲنیَن  ہٕندِس  معاملس  منٛز  چال  بٲزِیہِ  شروع  کران،  ﴿یعنی  مصیبت  چُھ  اللہ  تعالیٰ  سٕندِ  طرفہٕ  اکھ  نِشٲنی  آسان،  یُس  انسانس  احساس  چُھ  دِوان  زِ  درحقیقت  چُھنہٕ  خُدایس  ورٲے  بیٚیہِ  کانٛہہ  یہِ  دوٗر  کرن  وول۔  مگر  ییٚلہِ  سُہ  دوٗر  چُھ  گژھان  تہٕ  پتہٕ  چُھ  جان  وقت  یِوان،  اَمہِ  پتہٕ  چِھ  تِم  لاگان  وَنُن  زِ  یہِ  چُھ  سانیٚن  معبودن  تہٕ  سفٲرش  دَرن  ہٕندِ  عنایتُک  نتیجہٕ﴾  یِمن  ؤنِو،  اللہ  تعالیٰ  چُھ  پننہِ  چالہِ  منٛز  تۅہیہِ  نِشہِ  سٮ۪ٹھاہ  تیز،  تٔمۍ  سٕندۍ  فرشتہٕ  چِھ  تُہنزٕ  ساریے  مکٲرِلہٕ  لیٚکھان۔

Mirwaiz:
  ییٚلہِ  أسۍ  مزٕہ  چھِکھ  ژٕ  ہہٕ  ناوان  یِم  لوٗکھ  کُنہِ  نعمتُک۔  تمِہ  سختی  پتہٕ  یۅسہٕ  تِمن  وٲژمٕژ  آسان  چھےٚ،  تانۍ  چھِ  تِم  شرارت  ہیٚوان  کرُن  سانین  آیاتن  نسبت۔  یعنی  تِمو  آیاتو  نِشہِ  چھِ  اعراض  کران۔  تِمن  پٮ۪ٹھ  چھِ  اعتراض  کران،  تِمن  نسبت  چھِ  ٹھٹھہٕ  تہٕ  استہزا  کران،  توٚہۍ  فرمٲوِیوکھ  اللہ  تعالیٰ  چُھ  تِہٕندِ  کھوتہٕ  تیز  کارسٲزِی  اندر۔  امہِ  شرارتُک  سزا  دِیہِ  سُہ  تۅہیہِ  سٮ۪ٹھاہ  جلد،  پٔزۍ  پٲٹھۍ  سٲنۍ  سوٗزمٕتۍ  لیٚکھن  وٲلۍ  چھِ  لیٚکھان  سۅ  کار  سٲزی  تہٕ  شرارت  یۅسہٕ  توٚہۍ  کران  چھِو۔  پروردِگارس  معلوم  آسنٕکہ  علاوٕہ  چھےٚ  تُہٕنٛزٕ  شرارتٕچہِ  کامہِ  سٲنِس  دفترس  اندر  تہِ  محفوظ۔

Transliteration:
  Wai<u>tha</u> a<u>th</u>aqn<u>a</u> a<b>l</b>nn<u>a</u>sa ra<u>h</u>matan min baAAdi <u>d</u>arr<u>a</u>a massathum i<u>tha</u> lahum makrun fee <u>a</u>y<u>a</u>tin<u>a</u> quli All<u>a</u>hu asraAAu makran inna rusulan<u>a</u> yaktuboona m<u>a</u> tamkuroon<b>a</b>


Athar:
  سُہ  چُھ  اللہ  تعالیٰ  ہٕے  یُس  تۅہیہِ  خشکی  تہٕ  ٲبی  منٛزۍ  پکناوان  چُھو،  چنانچہ  ییٚلہِ  توٚہۍ  ناوَن  منٛز  سوار  چِھو  آسان،  تہٕ  مُوٲفق  ہَواہس  پٮ۪ٹھ  چِھو  خۅش  پٲٹھۍ  سفر  آسان  کران،  تہٕ  پتہٕ  چُھ  اچانک  مخٲلف  ہواہُک  زور  یِوان،  تہٕ  پرٛتھ  طرفہٕ  چِھ  لہرن  ہٕنزٕ  تھاپرٕہ  وَسان  تہٕ  مسافر  چِھ  سمجھان  زِ  طوفانس  منٛز  آے  ہیٚنہٕ،  تمہِ  وقتہٕ  چِھ  سٲری  پنُن  دین  اللہ  تعالیٰ  سٕندی  خٲطر  خٲلص  کٔرِتھ  تَس  دُعا  منگان  زِ،  اگر  ژےٚ  اَسہِ  ییٚمہِ  بلایہِ  نِشہِ  نجات  دِیتُتھ  تیٚلہِ  بنو  أسۍ  شکر  گزار  بندٕہ۔

Mirwaiz:
  سُہ  گوٚوسُے  پرودِگار  یُس  تۅہیہِ  سیر  کرناوان  چُھ  خۅشکی  پٮ۪ٹھ  تہِ  دریاون  منٛز  تہِ۔  یعنی  یِمو  آلاتو  تہٕ  سامانو  سٍتۍ  بری  وبحری  وتھ  طے  کران  چِھو،  سٲرِی  آلات  و  اسباب  چھِ  اللہ  تعالیٰ  نٕے  عطا  کٔرِمٕتۍ،  تا  اینکہ  توٚہۍ  کُنہِ  ساعتہٕ  دنیاہس  منٛز  چھِو  آسان  ناون  تہٕ  جہازن  منٛز  سوار۔  ناوٕ  تہٕ  جہازٕ  چھِ  مُوٲفِق  ہواہٕ  سٍتۍ  پکان،  سٲرِی  سوار  چھےٚآسان  خۅش  اَتِی  چُھ  ہنگہٕ  تہٕ  منٛگہٕ  نیران  مُخٲلِف  تیز  ہوا،  توپتہٕ  چھِ  یِوان  یِمن  ناون  ہٕندین  سوارن  دریاوُک  موج  پرتھ  طرفہٕ۔  زانان  چھ،  تِم  لوٗکھ  کہ  أسۍ  آے  ولنہٕ  مُصیبت  سٍتۍ،  تمہِ  ساعتہٕ  چھِ  ہیٚوان  تِم  منگہٕ  منگ  کرٕنۍ  خدایس  یہِ  زٲنِتھ  کہ  منگُن  شوبہِ  تٔسۍ  یوت۔  بعاجزی  چھِ  لگان  دپنہِ،  یا  اللہ  ہرگاہ  ژٕ  اسہِ  ییٚمہِ  بلایہِ  نِش  نجات  دِکھ،  ضروٗر  بنو  أسۍ  شُکر  گذار  تہٕ  حق  شناسو  أندرٕ  یعنی  موحدو  أندرٕ۔

Transliteration:
  Huwa alla<u>th</u>ee yusayyirukum fee albarri wa<b>a</b>lba<u>h</u>ri <u>h</u>att<u>a</u> i<u>tha</u> kuntum fee alfulki wajarayna bihim biree<u>h</u>in <u>t</u>ayyibatin wafari<u>h</u>oo bih<u>a</u> j<u>a</u>ath<u>a</u> ree<u>h</u>un AA<u>as</u>ifun waj<u>a</u>ahumu almawju min kulli mak<u>a</u>nin wa<i><u>th</u></i>annoo annahum o<u>h</u>ee<u>t</u>a bihim daAAawoo All<u>a</u>ha mukhli<u>s</u>eena lahu a<b>l</b>ddeena lain anjaytan<u>a</u> min h<u>ath</u>ihi lanakoonanna mina a<b>l</b>shsh<u>a</u>kireen<b>a</b>


Athar:
  مگر  ییٚلہِ  سُہ  تِمن  بچاوان  چُھ،  پتہٕ  چِھ  تمِے  لُکھ  حقہٕ  نِشہِ  بُتھ  پھِرۍ  سپدِتھ  زمینس  منٛز  بغاوت  کرٕنۍ  لاگان۔  لوٗکو،  تُہٕنز  یہِ  بغاوت  چھےٚ  تۅہیہِ  پانس  خلاف  گژھان۔  دُنیا چہِ  زندگی  ہٕندۍ  چِھ  صرف  کینٛہہ  دۅہ  مزٕہ  ﴿لوٗٹِو﴾،  پتہٕ  چُھو  تۅہیہِ  اَسہِ  کُن  یُن  واپس  پھیرِتھ،  تمہِ  ساعتہٕ  وَنو  أسۍ  تۅہیہِ  زِ  توٚہۍ  کیا  کینژھاہ  چِھو  روٗدِمٕتۍ  کران۔

Mirwaiz:
  ادٕ  ییٚلہِ  اللہ  تعالیٰ  یِمن  امہِ  بلایہِ  نِشہِ  نجات  چُھ  دِوان  اتِی  چھِ  تِم  زمینس  منٛز  بیٚیہِ  سرکشی  ہیٚوان  کرٕنۍ  ناحق  بیٚیہِ  چھِ  تِمے  شرک  و  مُصیبت  چہِ  کامہِ  ہیٚوان  کرنہِ،  اے  لوٗکو  وارٕ  بوٗزِو  کہ  تُہٕنٛزِ  سرکشی  تہٕ  نافر  مٲنی  ہُند  ضرر  چُھنہٕ  مگر  تۅہیہِ  پننین  پانن  پٮ۪ٹھ،  بس  دنیاچہِ  زندگی  ہُند  تمتاہ  چھُو  تُلان  کینژھن  دۅہن،  توپتہٕ  چُھو  اسہِ  کُن  تۅہیہِ  واتُن۔  پس  خبر  کرو  أسۍ  تۅہیہِ  تۅہیہِ  تِمن  سارنٕے  یچھ  عملن  ہٕنٛز  یِم  توٚہۍ  کران  ٲسِو۔

Transliteration:
  Falamm<u>a</u> anj<u>a</u>hum i<u>tha</u> hum yabghoona fee alar<u>d</u>i bighayri al<u>h</u>aqqi y<u>a</u> ayyuh<u>a</u> a<b>l</b>nn<u>a</u>su innam<u>a</u> baghyukum AAal<u>a</u> anfusikum mat<u>a</u>AAa al<u>h</u>ay<u>a</u>ti a<b>l</b>dduny<u>a</u> thumma ilayn<u>a</u> marjiAAukum fanunabbiokum bim<u>a</u> kuntum taAAmaloon<b>a</b>


Athar:
  دُنیاہٕچ  یہِ  زندگی  ﴿ییٚمہِ کِس  نشس  منٛز  مست  سپدِتھ  توٚہۍ  سانیو  نِشٲنِیو  نِشہِ  غفلت  چِھو  وَرتاوان﴾  اَمِچ  مثال  چھےٚ  تِژٕھے  زَنتہٕ  آسمانہٕ  ترٛوو  اَسہِ  روٗد،  تہٕ  زمینُک  پیداوار  وۅپدیٛاو  جان  پٲٹھۍ،  یتھ  انسان  تہٕ  جانور  سٲری  چِھ  کھیٚوان،  عینِ  وقتس  پٮ۪ٹھ  ییٚلہِ  زن  زمین  بہار  ہیٚتھ  وۅلسنس  ٲس  آمٕژ  تہٕ  پیداوار  ٲسۍ  شوبِدار  پٲٹھۍ  کھڑا۔  تہٕ  یِہٕندۍ  مٲلک  ٲسۍ  سمجھان  زِ  وۅنۍ  چِھ  أسۍ  یِمن  فٲیدٕہ  تُلنس  پٮ۪ٹھ  قٲدِر،  اچانک  آو  رٲتھۍ کِیُت  یا  دۅہلہِ  سون  حکم  تہٕ  اَسہِ  کوٚر  یہِ  تِتھہٕ  پٲٹھۍ  تباہ،  زَنتہٕ  رات  اوسُے  نہٕ  تَتہِ  کینٛہہ،  یِتھہٕ  پٲٹھۍ  چِھ  أسۍ  ویٚژٕھینۍ  ویٚژٕھنۍ  نِشٲنیہِ  پیش  کران،  تِمن  لُکن  خٲطرٕ  یِم  سونچن  سمجھن  وٲلۍ  چِھ۔  ﴿توٚہۍ  چِھو  یَتھ  ناپائدار  زندگی  ہٕنٛدِس  فریبس  منٛز  مبتلا  سپدان﴾

Mirwaiz:
  بس  دنیاچہِ  زندگی  ہٕنٛز  مِثال  چھَنَہ  تمہِ  آبٕچ  مِثال  یُس  أسۍ  تراوان  چھِ  آسمان  کہ  طرفہٕ،  مِلناونٕہ  چھِ  یوان  تتھ  سٍتۍ  تِم  چیز  یِم  زمین  مںٛزٕ  کھسان  چھِ  غلات  وغٲرٕ،  تِمو  چیزو  أندرٕ  یِم  انسان  کھیٚوان  چُھ  بیٚیہِ  یِم  چیز  چارپا  کھیٚوان  چھِ،  تا  اینکہ  ییٚلہِ  زمین  پوٗرٕرٹان  چُھ  پنٕنۍ  رونق،  بیٚیہِ  سپُد  زمین  سر  سبزی  سٍتۍ  مُزین،  خیال  کوٚر  زمیندارو  کہ  پٔزۍ  پٲٹھۍ  اسہِ  چُھ  وۅنۍ  یہِ  زراعت  امہِ  زمینُک  پٲداوار  پننِس  اتھس  منٛز،  اَتِی  چُھ  واتان  تتھ  سون  حُکم  رٲتھۍ  کیُت  یا  دۅہلہِ،  پس  چھِن  تراوان  أسۍ  سُہ  لوٗنِتھ،  زن  نہٕ  اوسمُتُے  اوس  کینہہ  یَوٕہ۔  یِتھے  پٲٹھۍ  عالِم  بالاکہ  طرفہٕ  روح  یِوان  بدن  اِنسانیتس  سٍتۍ  رٔلِتھ،  قوت  حٲصِل  کٔرِتھ،  پوٗرٕ  طاقتور  تہٕ  ہُنر  مند  اِنسان  بنان،  أمِس  اِنسان  سٕنٛدۍ  تعلق  دار  چھِ  امید  وار  روزان  أمِس  نِشہِ  فٲیدٕہ  تُلنس  پٮ۪ٹھ۔  اَتِی  چُھ  ناگہٲنی  موت  یِوان  تہٕ  سُہ  اِنسان  چُھ  ہنگہٕ  تہٕ  منگہٕ  مران۔  أمۍ  سٕنٛدین  متعلقن  ہٕںٛدۍ  سٲرِی  خیالات  چھِ  وُڈان۔  زن  نہٕ  یہِ  اِنسان  پٲدے  سپُدمُت  چُھ  آسان،  یِتھے  پٲٹھۍ  چھِ  أسۍ  پنٕنۍ  آیات  ویٚژھنٲوِتھ  بیان  کران  تِمن  لوٗکن  ہٕنٛدِ  خٲطرٕ  یِم  فِکر  کرن۔  پس  سپُد  ثٲبت  کہ  دنیاہ  چُھ  دارُالزوال۔

Transliteration:
  Innam<u>a</u> mathalu al<u>h</u>ay<u>a</u>ti a<b>l</b>dduny<u>a</u> kam<u>a</u>in anzaln<u>a</u>hu mina a<b>l</b>ssam<u>a</u>i fa<b>i</b>khtala<u>t</u>a bihi nab<u>a</u>tu alar<u>d</u>i mimm<u>a</u> yakulu a<b>l</b>nn<u>a</u>su wa<b>a</b>lanAA<u>a</u>mu <u>h</u>att<u>a</u> i<u>tha</u> akha<u>th</u>ati alar<u>d</u>u zukhrufah<u>a</u> wa<b>i</b>zzayyanat wa<i><u>th</u></i>anna ahluh<u>a</u> annahum q<u>a</u>diroona AAalayh<u>a</u> at<u>a</u>h<u>a</u> amrun<u>a</u> laylan aw nah<u>a</u>ran fajaAAaln<u>a</u>h<u>a</u> <u>h</u>a<u>s</u>eedan kaan lam taghna bi<b>a</b>lamsi ka<u>tha</u>lika nufa<u>ss</u>ilu al<u>a</u>y<u>a</u>ti liqawmin yatafakkaroon<b>a</b>


Athar:
  تہٕ  اللہ  تعالیٰ  چُھو  تۅہیہِ  دار  السّلامس  کُن  دعوت  دِوان  ﴿یعنی  دُنیا ہس  منٛز  زندگی  بسر  کرنہٕ  کِس  تتھ  طریقس  کُن  چُھو  دعوت  دِوان  یُس  ٲخرت چہِ  زندگی  منٛز  تۅہیہِ  دارُ  السّلامُک  حقدار  بناوِ۔  دارُ  السّلام  نِشہِ  چُھ  مُراد  جنت  تہٕ  اَمِیُک  معنی  چُھ  سلامتی  ہُند  گھرٕ،  سۅ  جاے  ییٚتہِ  نہٕ  کانٛہہ  آفت،  کانٛہہ  نقصان،  کانٛہہ  غم  تہٕ  تکلیف  آسہِ﴾  ﴿ہدایت  چُھ  تٔمۍ  سٕندِس  اختیارس  منٛز﴾  یَس  سُہ  یژھان  چُھ  سیٚز  وَتھ  چُھس  ہاوان۔

Mirwaiz:
  اللہ  تعالیٰ  چُھ  ناد  دِوان  لوٗکن  دارالسلامس  کُن۔  سلامتی  ہٕندِس  گرس  کُن  ﴿سُہ  گوٚو  جنت﴾،  بیٚیہِ  چُھ  وتھ  ہاوان  یِمن  یژھان  چُھ  راہِ  راستس  کُن۔

Transliteration:
  Wa<b>A</b>ll<u>a</u>hu yadAAoo il<u>a</u> d<u>a</u>ri a<b>l</b>ssal<u>a</u>mi wayahdee man yash<u>a</u>o il<u>a</u> <u>s</u>ir<u>at</u>in mustaqeem<b>in</b>


Athar:
  یِمو  لُکو  رٕژرُک  طریقہٕ  اختیار  کوٚر،  تِمن  خٲطرٕ  چُھ  رٕژَر  تہٕ  ہُریمانہٕ  فضل،  تِہندٮ۪ن  بتھیٚن  پٮ۪ٹھ  کھسہِ  نہٕ  روے  سیٲہی  تہٕ  ذِلت،  تِم  چِھ  جنتٕکۍ  حقدار  ییٚتہِ  تِم  ہمیشہ  روزن۔

Mirwaiz:
  تِمن  لوٗکن  ہٕںٛدِ  خٲطرٕ  چھےٚ  رٕژ  مزوٗرۍ،  یعنی  جنت  یِم  رٕژ  عمل  کرن  بیٚیہِ  تمہِ  کھوتہٕ  زیادٕہ  ﴿رٕژ  مزوٗرۍ  گوٚو  جنت،  تمہِ  کھوتہٕ  زیادٕہ  گوٚو  دیدارِ  خدا﴾،  ولنہٕ  ییہِ  نہٕ  تِہٕندین  بُتھین  سیٲہی  بیٚیہِ  نہ  رُسوٲیی۔  یِمے  کیاہ  گٔے  جنتٕکۍ  لوٗکھ  تِمے  کیاہ  آسن  جنتن  منٛز  ہمیشہ۔

Transliteration:
  Lilla<u>th</u>eena a<u>h</u>sanoo al<u>h</u>usn<u>a</u> waziy<u>a</u>datun wal<u>a</u> yarhaqu wujoohahum qatarun wal<u>a</u> <u>th</u>illatun ol<u>a</u>ika a<u>s</u><u>ha</u>bu aljannati hum feeh<u>a</u> kh<u>a</u>lidoon<b>a</b>


Athar:
  تہٕ  یِمو  لُکو  بُرٲیِیہِ  کماوِ،  یِژھہ  تِہنز  بُرٲئی  چھےٚ،  تِیُتھے  میلہِ  تِمن  بدلہٕ،  ذِلّت  سپدِ  تِمن  پٮ۪ٹھ  مُسلّط،  خُدایس  نِشہِ  آسہِ  نہٕ  تِمن  کانٛہہ  بچاون  وول،  تِہندٮ۪ن  بُتھیٚن  پٮ۪ٹھ  آسہِ  تِژھہ  تٲریکی،  زَنتہٕ  رٲژ  ہٕندۍ  سیاہ  پردٕہ  آسن  تِمن  پٮ۪ٹھ،  تِم  چِھ  جہنمٕکۍ  حقدار  ییٚتہِ  تِم  ہمیشہ  روزن۔

Mirwaiz:
  بیٚیہِ  یِمو  لوٗکو  یچھہِ  کامہِ  کرِ  یعنی  کُفر  تہٕ  شرک۔  یچھ  کامہِ  ہٕنٚز  مزوٗرۍ  تہِ  چھےٚ  تِژٕھے  تہٕ  تِژٕے ییٖژ  تہٕ  یِژھ  سۅ  بٔڈآسہِ،  تمہِ  علاوٕہ  ییہِ  تِہٕندین  بُتھین  خوٲری  تہٕ  رسوٲیی،  آسہِ  نہٕ  تِمن  خدایس  نِشہِ  کانہہ  بچاون  وولاہ،  زن  تِہٕندۍ  بُتھۍ  ٲسۍ  ولنہٕ  آمٕتۍ  تاریک  رٲژہٕںٛزو  چھلو  سٍتۍ،  یِمے  کیاہ  گٔے  نارٕکۍ  لوٗکھ۔  تِمنٕے  چُھ  روزُن  تتھ  نارس  منٛز  ہمیشہ۔

Transliteration:
  Wa<b>a</b>lla<u>th</u>eena kasaboo a<b>l</b>ssayyi<u>a</u>ti jaz<u>a</u>o sayyiatin bimithlih<u>a</u> watarhaquhum <u>th</u>illatun m<u>a</u> lahum mina All<u>a</u>hi min AA<u>as</u>imin kaannam<u>a</u> oghshiyat wujoohuhum qi<u>t</u>aAAan mina allayli mu<i><u>th</u></i>liman ol<u>a</u>ika a<u>s</u><u>ha</u>bu a<b>l</b>nn<u>a</u>ri hum feeh<u>a</u> kh<u>a</u>lidoon<b>a</b>


Athar:
  ییٚمہِ  دۅہ  أسۍ  تِم  سٲری  یِکہٕ  وَٹہٕ  ﴿پننِس  عدالتس  منٛز﴾  جمع  کروکھ،  پتہٕ  وَنَو  تِمن  لُکن  یِمو  شرک  چُھ  کوٚرمُت  زِ  ٹھٔہرِو  توٚہۍ  تہِ  تہٕ  تُہٕندۍ  بناونہٕ  آمٕتۍ  شریک  تہِ،  پتہٕ  تُلو  أسۍ  تِمن  درمیان  غٲر  زٲنی  ہُنٛد  پردٕہ  تھوٚد۔  ﴿یعنی  مُشرکن  پرزٕناون  تِہِندۍ  معبود  زِ  یِم  چِھ  تِم  لُکھ  یِم  سٲنۍ  عبادت  ٲسۍ  کران  تہٕ  مُشرک  پرزٕناون  پننیٚن  معبودن  زِ  یِم  چِھ  تِم  یِہٕنز  أسۍ  عبادت  ٲسۍ  کران﴾  تہٕ  تِہندۍ  شریک  ونَن  زِ،  توٚہۍ  ٲسِو  نہٕ  سٲنۍ  عبادت  کران۔

Mirwaiz:
  سُہ  دۅہ  تہِ  چُھ  قٲبلِ  ذکر  ییٚمہِ  دۅہہ  أسۍ  سٲرِی  مخلوقات  سوٚنٛبروکھ  میدانِ  محشرس  منٛز۔  قیامتٕکۍ  دۅہہ  اِکہٕ  وٹہٕ،  توپتہٕ  ونو  أسۍ  مُشرکن،  ٹھہرِو  توٚہۍ  بیٚیہِ  تُہٕندۍ  شریک۔  پننِی  جایہِ  روٗزِو،  توپتہٕ  تراوو  أسۍ  تِمن  منٛز  تفرقہٕ  تہٕ  دوٗریر۔  تِم  کرن  پانہٕ  وٲنۍ  اکھ  أکِس  سٍتۍ  مقابلہٕ،  ونن  تِہٕنٛدۍ  بٲطِل  معبود  توٚہۍ  ٲسِو  نہٕ  سٲنۍ  عبادت  کران۔

Transliteration:
  Wayawma na<u>h</u>shuruhum jameeAAan thumma naqoolu lilla<u>th</u>eena ashrakoo mak<u>a</u>nakum antum washurak<u>a</u>okum fazayyaln<u>a</u> baynahum waq<u>a</u>la shurak<u>a</u>ohum m<u>a</u> kuntum iyy<u>a</u>n<u>a</u> taAAbudoon<b>a</b>


Athar:
  اَسہِ  تہٕ  تۅہیہِ  درمیان  چھےٚ  اللہ  تعالیٰ  سٕنز  گوٲہی  کٲفی  زِ  ﴿توٚہۍ  اگر  سٲنۍ  عبادت  کران  تہِ  ٲسِو﴾  أسۍ  ٲسۍ  تُہٕندِ  اَمہِ  عبادت  نِشہِ  بالکل  بے خبر۔

Mirwaiz:
  پس  چُھ  بس  اللہ  تعالیٰ  گواہ  آسنہٕ  کِنۍ  اسہِ  منٛز  تہٕ  تۅہیہِ  منٛز  یتھ  کتھہِ  پٮ۪ٹھ  کہ  أسۍ  ٲسۍ  تِہٕںٛزِ  عبادتہٕ  نِشہِ  بلکل  بے  خبر  کیازِ  أسۍ  ٲسۍ  بے  جان۔

Transliteration:
  Fakaf<u>a</u> bi<b>A</b>ll<u>a</u>hi shaheedan baynan<u>a</u> wabaynakum in kunn<u>a</u> AAan AAib<u>a</u>datikum lagh<u>a</u>fileen<b>a</b>


Athar:
  تمہِ  وقتہٕ  وُچھہِ  پرٛتھ  کانٛہہ  شخص  پننہِ  کرِمَتِیُک  مزٕہ،  سٲری  یِن  پننِس  حقیقی  مٲلِکس  کُن  پِھرنہٕ  تہٕ  تِم  سٲری  اپٕزۍ  راوَن  یِم  تِمو  بنٲوِمٕتۍ  ٲسۍ۔

Mirwaiz:
  امی  وقتہٕ  کرِ  امتحان  پرتھ  اکھاہ  تتھ  سٲرسٕے  یہِ  تٔمۍ  کوٚرمُت  آسہِ  برونٹھ،  واتناونہٕ  یِن  تِم  خداے  سٕندِس  عذابس  کُن  یُس  تُہُند  حقیقی  معبود  چُھ،  تِم  سٲرِی  بٲطِل  معبود  یِم  تِمو  ٹھہرٲومٕتۍ  ٲسۍ،  یِمن  ہٕںٛز  تِمن  پرستش  کران  ٲسۍ  گژھن  تِمن  نِشہِ  غٲب  تہٕ  ختم۔  تِمو  منٛزٕییہِ  نہٕ  تِمن  کانہہ  تہِ  بکار۔

Transliteration:
  Hun<u>a</u>lika tabloo kullu nafsin m<u>a</u> aslafat waruddoo il<u>a</u> All<u>a</u>hi mawl<u>a</u>humu al<u>h</u>aqqi wa<u>d</u>alla AAanhum m<u>a</u> k<u>a</u>noo yaftaroon<b>a</b>


Athar:
  یِمن  پٕرٛژِھو،  کُس  چُھو  تۅہیہِ  آسمان  تہٕ  زمین  نِشہِ  رزق  دِوان؟  یِمہٕ  بوزنہٕ  چہِ  تہٕ  وُچھنہٕ  چہِ  قُوّتہٕ  کٔمۍ  سٕندِس  اختیارس  منٛز  چھےٚ؟  کُس  چُھ  بے  جان  منٛزٕ  جاندار  تہٕ  جاندار  منٛزٕ  بےٚ  جان  کڑان؟  کُس  چُھ  یتھ  عالمہٕ کِس  نظمس  تدبیر  کران؟  تِم  وَنن  ضرور  زِ  اللہ  تعالیٰ۔  ؤنِو،  پتہٕ  چِھو  نہٕ  توٚہۍ  ﴿حقیقتس  خلاف  پکنس﴾  پرہیز  کران؟

Mirwaiz:
  پرژِھو  توٚہۍ  یا  رسول  اللہؐ  یِمن  مُشرکن  کہ  سُہ  کُس  چُھ  یُس  تۅہیہِ  رزق  عطا  کران  چُھو  آسمان  و  زمین  کہ  طرفہٕ  یعنی  آسمان  کہ  طرفہٕ  بٲرش  تراوان  زمین  منٛزٕ  غلہٕ  کھاران،  یُس  تُہُند  رزق  بنان  چُھ،  بیٚیہِ  ؤنِتو  کُس  چُھ  مٲلِک  تُہٕندِ  بوزنٕکہ  تہٕ  وُچھنٕکہ  قوتُک،  بیٚیہِ  کُس  چُھ  زِندس  کڈان  مۅردس  نِشہِ،  مۅردس  کڈان  زِندس  نِشہِ،  بیٚیہِ  کُس  چُھ  سارِنٕے  کامین  ہُند  تدبیر  کران،  یِمن  سارِنٕے  کتھن  ونن  تِم  جواب  کہ  یِم  سارے  کامہِ  کر  وُن  چُھ  اللہ  تعالیٰ،  توٚہۍ  فرمٲوِیوکھ  ادٕکونہٕ  چھِوتوٚہۍ  تس  شریک  اننہٕ  نِشہِ  پتھ  روزان۔

Transliteration:
  Qul man yarzuqukum mina a<b>l</b>ssam<u>a</u>i wa<b>a</b>lar<u>d</u>i amman yamliku a<b>l</b>ssamAAa wa<b>a</b>lab<u>sa</u>ra waman yukhriju al<u>h</u>ayya mina almayyiti wayukhriju almayyita mina al<u>h</u>ayyi waman yudabbiru alamra fasayaqooloona All<u>a</u>hu faqul afal<u>a</u> tattaqoon<b>a</b>


Athar:
  تیٚلہِ  چُھ  یۅہے  اللہ  تعالیٰ  تُہُند  حقیقی  ربّ،  پتہٕ  کیا  روٗد  حقہٕ  پتہٕ  گمرٲہی  وَرٲے  مزید  پتھ  کُن؟  ٲخر  کورکُن  چِھو  یِوان  توٚہۍ  پِھروٕنہٕ؟  ﴿یتھ  جایہِ  گژِھہ  خیال  روزُن  زِ  خطاب  چُھ  عام  لُکن  تہٕ  تِمن  چُھنہٕ  سوال  یِوان  کرنہٕ  زِ،  توٚہۍ  کورکُن  چِھو  پھیران۔  بلکہ  چُھ  یہِ  زِ،  توٚہۍ  کورکُن  چِھو  پِھروٕنہٕ  یِوان۔  اَمہِ  نِشہِ  چُھ  صاف  ظٲہر  زِ  کانٛہہ  گمراہ  کُن  شخص  یا  گروہ  چُھ  موجود،  یُس  لُکن  صحیح  اَندٕ  نِشہِ  ڈٲلِتھ  غلط  اَندس  کُن  چُھ  پھِران۔  أتھۍ  بِنا ہِس  پٮ۪ٹھ  چُھ  لُکن  وَننہٕ  یِوان  زِ  توٚہۍ  کیازِ  چِھو  أنۍ  بٔنِتھ  غلط  رہنمٲئی  کرن  والیٚن  پتہٕ  پتہٕ  پکان؟  توٚہۍ  کیازِ  چِھو  نہٕ  پننہِ  عقلہِ  کٲم  ہیٚتھ  سوچان  زِ  ییٚلہِ  حقیقت  چھےٚ  یہِ  تیٚلہِ  کورکُن  چِھو  ٲخٕر  تۅہۍ  پکناونہٕ  یِوان۔﴾

Mirwaiz:
  ییٚمۍ  سٕندۍ  یِم  اوصاف  وافعال  چھِ  پس  یۅہے  چُھ  معبودِ  برحق  تُہُند  حقیقی  پروردِگار،  پزِ  کتھہِ  پتہٕ  کیاہ  چُھ  باقٕی  روزان  گُمرٲہی  ورٲے،  پس  پوٚزترٲوِتھ  کیازِ  چھِو  توٚہۍ  اپزِس  کُن  گژھان۔

Transliteration:
  Fa<u>tha</u>likumu All<u>a</u>hu rabbukumu al<u>h</u>aqqu fam<u>atha</u> baAAda al<u>h</u>aqqi ill<u>a</u> a<b>l</b><u>dd</u>al<u>a</u>lu faann<u>a</u> tu<u>s</u>rafoon<b>a</b>


Athar:
  ﴿اے  نبیؐ،  وُچِھو﴾  یِتھہٕ  پٲٹھۍ  آیہِ  نافرمٲنی  کرن  والیٚن  پٮ۪ٹھ  تُہندِس  ربّ  سٕنز  کتھ  صٲدق  زِ  تِم  مانن  نہٕ۔

Mirwaiz:
  یِتھے  پٲٹھۍ  سپٕز  ثٲبِت  تُہٕندِس  پروردِگارٕہ  سٕںٛز  ازلی  کتھ  یِمن  نافرمانن  پٮ۪ٹھ  کہ  یِم  انن  نہٕ  زانہہ  تہِ  ایمان۔

Transliteration:
  Ka<u>tha</u>lika <u>h</u>aqqat kalimatu rabbika AAal<u>a</u> alla<u>th</u>eena fasaqoo annahum l<u>a</u> yuminoon<b>a</b>


Athar:
  یِمن  پٕرٛژِھتو،  تُہُندو  ٹھٔہراونہٕ  آمتیو  شریکو  منٛزٕ  چھا  کانٛہہ  سُہ  یُس  تخلیقُک  ابتدا  تہِ  آسہِ  کران  تہٕ  پتہٕ  کرِ  اَمِیُک  اِعادٕہ  تہِ؟  ؤنِو  سُہ  چُھ  صرف  اللہ  تعالیٰ  یُس  تخلیقُک  ابتدا  تہِ  چُھ  کران  اَمِیُک  اعادٕہ  تہِ،  پتہٕ  کتھ  اُلٹہٕ  وَتہٕ  پٮ۪ٹھ  چِھو  توٚہۍ  پکناونہٕ  یِوان؟

Mirwaiz:
  یہِ  تہِ  پرژِھیوُکھ  یا  رسول  اللہؐ  اے  مُشرِکو  کیاہ  تُہٕندیو  یِمو  اپزیو  معبودو  أندرٕ  چھا  کانہہ  یُس  گۅڈٕ  مخلوقات  پٲدٕ  ہیٚکہ  کٔرِتھ  توپتہٕ  بیٚیہِ  دُبارٕہ  پٲدٕ  ہیٚکہ  کٔرِتھ۔  اتھ  پھورنہٕ  یِمن  جوابےٕ  کینہہ،  توٚہۍ  فرمٲوِیوٗکھ  اللہ  تعالیٰ  چُھ  گۅڈٕ  پٲدٕ  کران،  سُے  کرِ  بیٚیہِ  سارِنٕے  مخلوقاتن  پٲدٕ۔  یہِ  چھےٚ  تِہٕنزٕے  کٲم،  ادٕ  کوکُن  چھِو  پٔزۍ  معبود  ترٲوِتھ  اپزیٚن  معبودن  کُن  گژھان۔  

Transliteration:
  Qul hal min shurak<u>a</u>ikum man yabdao alkhalqa thumma yuAAeeduhu quli All<u>a</u>hu yabdao alkhalqa thumma yuAAeeduhu faann<u>a</u> tufakoon<b>a</b>


Athar:
  یِمن  پٕرٛژِھتو  تُہٕندیو  ٹھٔہراونہٕ  آمتیو  شریکو  منٛز  چھا  کانٛہہ  تِیُتھ،  یُس  حقس  کُن  رہنمٲئی  آسہِ  کران؟  ؤنِو  سُہ  چُھ  صرف  اللہ  تعالیٰ  یُس  حقس  کُن  رہنمٲئی  چُھ  کران،  پتہٕ  ؤنۍتَو،  یُس  حقس  کُن  رہنمٲئی  چُھ  کران،  سُہ  چھا  اَمِیُک  زیادہ  حقدار  زِ  تٔمۍ سٕنز  پیروی  گژِھ  یِنۍ  کرنہٕ  کِنہٕ  سُہ  یُس  خۅد  پانہٕ  وَتھ  چُھنہٕ  لبان،  اِلّا  یہِ  زِ  تَس  یِیہِ  رہنمٲئی  کرنہٕ؟  ٲخر  کیا  چُھو  تۅہیہِ  گوٚمُت،  کِتھۍ  اُٰٹہٕ  فٲصلہٕ  چِھو  کران؟

Mirwaiz:
  یِتہِ  پرژھتوکھ  زِ  اے  مُشرِکو  کیاہ  تُہٕندیو  اپزیو  معبودو  أندرٕ  چھا  کانہہ  یُس  پٔزِس  کُن  وتھ  ہٲوِتھ  ہیٚکہِ،  توٚہۍ  فرمٲوِیوکھ  کہ  اللہ  تعالیٰ  ہٕے  چُھ  پٔزِس  کُن  وتھ  ہاوان،  کیاہ  یُس  معبود  وتھ  ہاوِ  پٔزِس  کُن  سُہ  چھا  زیادٕہ  سزاوار  پیروی  کرنس  کِنہٕ  یُس  نہٕ  پانہٕ  بے  سٕندِ  وتھ  ہاونہٕ  ورٲے  وتھ  لبان  چھُ،  پس  کیاہ  گو  تۅہیہِ  یہِ  کیُتھ  لغو  فٲصلٕہ  چُھو  کران  توحید  ترٲوِتھ  چھِو  شرک  اختیار  کران  یُس  نہٕ  اتباعس  قٲبِل  ہیٚکہ  ٲسِتھ  سُہ  ہیٚکیاہ  عبادتس  قٲبِل  ٲسِتھ۔

Transliteration:
  Qul hal min shurak<u>a</u>ikum man yahdee il<u>a</u> al<u>h</u>aqqi quli All<u>a</u>hu yahdee lil<u>h</u>aqqi afaman yahdee il<u>a</u> al<u>h</u>aqqi a<u>h</u>aqqu an yuttabaAAa amman l<u>a</u> yahiddee ill<u>a</u> an yuhd<u>a</u> fam<u>a</u> lakum kayfa ta<u>h</u>kumoon<b>a</b>


Athar:
  حقیقت  چھےٚ  یہِ  زِ  یِمو  منٛزٕ  چِھ  اکثر  لُکھ  محض  قیاسس  تہٕ  گُمانس  پتہٕ  پتہٕ  پکان  روزان  ﴿یعنی  یِمو  مذہب  بنٲوۍ،  یِمو  فلسفہٕ  تصنیف  کٔرۍ  تہٕ  یِمو  زندگی  ہٕندۍ  قانون  کٔرۍ  تجویز،  تِمو  کوٚر  نہٕ  یہِ  سورُے  علم  کِس  بُنیادس  پٮ۪ٹھ  بلکہ  کورُکھ  گُمانس  تہٕ  قیاسس  پٮ۪ٹھ،  تہٕ  یِمو  یِمن  مذہبی  تہٕ  دُنیٲوی  رہنمٲہن  ہٕنز  پیروی  کٔر،  تِمو  تہِ  کٔرنہٕ  زٲنِتھ  تہٕ  سمجِھتھ  بلکہ  کوٚرُکھ  محض  اَمہِ  گُمان  کِس  بنیادس  پٮ۪ٹھ  تِہُند  اتباع  زِ  ییٚلہِ  یِتھۍ  یِتھۍ  بٔڈۍ  بٔڈۍ  لُکھ  وَنان  چِھ،  تہٕ  مٲلۍ  بُڈِبب  چِھ  یِمن  مانان  روٗدِمٕتۍ  تہٕ  اکھ  دُنیا  چُھ  یِہٕنز  پیروی  کران  تیٚلہِ  آسن  ضرور  ٹھیکھٕے  وَنان۔﴾  حالانکہ  گُمان  چُھنہٕ  حقٕچ  ضرورت  رَژھ  تہِ  پوٗرٕ  کران،  یِکینژھاہ  یِم  کران  چِھ  اللہ  تعالیٰ  چُھ  تتھ  وارٕ  پٲٹھۍ  زانان۔

Mirwaiz:
  بیٚیہِ  چھِنہٕ  یِمو  لوٗکو  أندرٕ  پیروی  کران  مگر  فٲسِد  خیالاتن  ہٕنٛز،  پٔزۍپٲٹھۍ  فٲسِد  خیال  چُھنہٕ  کانہہ  فٲیدٕہ  دِوان  پٔزِس  برونٹھ  کنہِ،  پٔزۍ  پٲٹھۍ  اللہ  تعالیٰ  چُھ  پوٗرٕ  زانان  یہِ  تِم  کران  چھِ۔  وقتس  پٮ۪ٹھ  رٹہِ  سُہ  تِمن  پانے۔

Transliteration:
  Wam<u>a</u> yattabiAAu aktharuhum ill<u>a</u> <i><u>th</u></i>annan inna a<b>l</b><i><u>thth</u></i>anna l<u>a</u> yughnee mina al<u>h</u>aqqi shayan inna All<u>a</u>ha AAaleemun bim<u>a</u> yafAAaloon<b>a</b>


Athar:
  تہٕ  یہِ  قرآن  چُھنہٕ  سُہ  چیز،  یُس  اللہ  تعالیٰ  سٕنزِ  وَحی  تہٕ  تعلیمہِ  ورٲے  تصنیف  یِیہِ  کرنہٕ،  بلکہ  یِکینژھاہ  گۅڈٕ  چُھ  آمُت  یہِ  چُھ  تمیُک  تصدیق  تہٕ  الکتاب  ہُند  تفصیل،  اَتھ  منٛز  چُھنہٕ  کانٛہہ  شک  زِ  یہِ  چُھ  کائنات  کِس  فرماں روا  سٕندِ  طرفہٕ۔

Mirwaiz:
  یہِ  قرآنِ  مجید  چُھنہٕ  تِژھ  کتاباہ  یۅسہٕ  ٹھہراونہٕ  آیہِ  پننہِ  طرفہٕ  خدایس  ورٲے،  بلکہ  چُھ  یہِ  نٲزِل  کرنہٕ  آمُت  تصدیق  کروُن  تِمن  کتابن  یِمہٕ  امہِ  برونٹھ  چھےٚ  نٲزِل  کرنہٕ  آمژٕ،  بیٚیہِ  چُھ  یہِ  تِمنٕے  کتابن  ہُند  تفصیل  تٕہ  توضیح  بیان  کران،  کانہہ  شک  چُھنہٕ  امہِ  کِس  کتابِ  آسمٲنی  آسنس  اندر  یۅہے  چُھ  نٲزِل  آمُت  کرنہٕ  عالمینن  ہٕندِس  پروردِگارٕہ  سٕندِ  طرفہٕ۔

Transliteration:
  Wam<u>a</u> k<u>a</u>na h<u>atha</u> alqur<u>a</u>nu an yuftar<u>a</u> min dooni All<u>a</u>hi wal<u>a</u>kin ta<u>s</u>deeqa alla<u>th</u>ee bayna yadayhi wataf<u>s</u>eela alkit<u>a</u>bi l<u>a</u> rayba feehi min rabbi alAA<u>a</u>lameen<b>a</b>


Athar:
  کیا  یِم  لُکھ  چھا  وَنان  زِ  پیغمبرن  چُھ  یہِ  پانہٕ  تصینف  کوٚرمُت؟  ؤنِو،  تیٚلہِ  أنۍتَو  اکھ  سُورٕہ  یُتُھے  تصنیف  کٔرِتھ،  تہٕ  اکھ  اللہ  تعالیٰ  ترٲوِتھ  یُس  یُس  توٚہۍ  مددٕ  خٲطرٕ  ہیٚکِیوٗن  أنِتھ  سُہ  أنِیوٗن،  اگر  توٚہۍ  پننِس  اَتھ  الزامس  منٛز  پٔزِیٲرۍ  چِھو۔

Mirwaiz:
  بلکہ  باوجودآں  چھِ  یِم  لوٗکھ  ونان  یہِ  قرآن  مجید  چُھ  پننِی  طرفہٕ  ٹھہروومُت  حضرتِ  محمدن  ﴿نعُوذ  باللہ﴾،  توٚہۍ  فرمٲوِیوکھ  کہ  تیٚلہِ  أنِتو  اتھ  ہِیوٗاکھ  سوراہ۔  توٚہۍ  تہِ  ہے  عربی  زبانہِ  ہٕنٛدۍ  مٲہر  فصیح  وبلیغ  چھِو،  بیٚیہِ  دِیتو  ناد  یِمن  توٚہۍ  ہیٚکِو  تہٕ  تِمن  پننہِ  مددٕ  خٲطرٕ  معبودِ  برحقس  ورٲے  ہرگاہ  توٚہۍ  پوٚز  ونہٕ  وٕنۍ  چھِو۔  یعنی  ہرگاہ  یہِ  قرآنِ  مجیدمیون  تصنیف  چُھ  توٚہۍ  تہِ  أنِتو  اتھ  ہِیو  اکُے  سوراہ  تصنیف  کٔرِتھ۔

Transliteration:
  Am yaqooloona iftar<u>a</u>hu qul fatoo bisooratin mithlihi wa<b>o</b>dAAoo mani ista<u>t</u>aAAtum min dooni All<u>a</u>hi in kuntum <u>sa</u>diqeen<b>a</b>


Athar:
  دراصل  یُس  چیز  تِہندِس  علمہٕ  کِس  گِرفتس  منٛز  آو  نہٕ  تہٕ  ییٚمِچ  اصل  حقیقت  تہِ  یِمن  برونٛہہ  کُن  آیہِ  نہٕ،  یِمو  پِھیُر  تتھ  بُتھ  خواہ  مخواہ  سونچنہٕ  ورٲے﴾  یِتھے  پٲٹھۍ  چُھ  یِمن  بروٗنٹھمیو  لُکو  تہِ  بُتھ  پِھیُرمُت،  پتہٕ  وُچِھو  تِمن  ظٲلِمن  کُس  انجام  سپُد۔

Mirwaiz:
  بلکہ  چھِ  یِم  انکار  کران  اپُز  زانان  تتھ  چیزس  ییٚمِچ  نہٕ  تِمن  پوٖرٕ  وٲقفیتھٕے  چھےٚ،  وُنہِ  کتہِ  ننے  یہِ  یِمن  أمِچ  حقیقت،  یِہٕندِی  پٲٹھۍ  کوٚر  تکذیب  تِمو  لوٗکو  تہِ  یِم  یِمن  برونٹھ  ٲسۍ  پننین  پیغمبرن،  پس  وُچھ  کیاہ  انجام  اوس  تِمن  ظٲلِمن  ہُند  تِتھُے  انجام  آسہِ  یِمن  ظٲلِمن  ہُند  تہِ۔

Transliteration:
  Bal ka<u>thth</u>aboo bim<u>a</u> lam yu<u>h</u>ee<u>t</u>oo biAAilmihi walamm<u>a</u> yatihim taweeluhu ka<u>tha</u>lika ka<u>thth</u>aba alla<u>th</u>eena min qablihim fa<b>o</b>n<i><u>th</u></i>ur kayfa k<u>a</u>na AA<u>a</u>qibatu a<b>l</b><i><u>thth</u></i><u>a</u>limeen<b>a</b>


Athar:
  تِمو  منٛز  اَنن  کینٛہہ  لُکھ  ایمان  تہٕ  کینٛہہ  اَنن  نہٕ،  تہٕ  تُہُند  ربّ  چُھ  تِمن  فسادیٚن  خوٗب  زانان۔

Mirwaiz:
  بیٚیہِ  چھِ  یِمو  أندرٕ  بعض  یِم  آیِندٕہ  پژھ  کرن  اتھ  قرآنِ  مجیدس،  بیٚیہِ  چھِ  بعض  یِم  نہٕ  پژھ  کرن  اتھ،  تُہُند  پروردِگار  چُھ  پوٗرٕ  زانان  مُفسِدن،  وقتِ  مُقرر  ییٚلہِ  واتہِ  تمہِ  ساعتہٕ  کرِ  اللہ  تعالیٰ  ضروٗر  تِمن  عذابس  گرفتار۔

Transliteration:
  Waminhum man yuminu bihi waminhum man l<u>a</u> yuminu bihi warabbuka aAAlamu bi<b>a</b>lmufsideen<b>a</b>


Athar:
  اگر  یِم  تۅہیہِ  بُتھ  چِھو  پِھران  تیٚلہِ  ؤنیوٗکھ  زِ،  میٲنۍ  عمل  چھےٚ  میانہِ  خٲطرٕ  تہٕ  تُہٕنز  عمل  چھےٚ  تُہٕندِ  خٲطرٕ،  یِکینژھاہ  بہٕ  کران  چُھس  تمہِ چہِ  ذمہٕ  دٲری  نِشہِ  چِھو  توٚہۍ  بری۔  تہٕ  یِکینژھاہ  توٚہۍ  کران  چِھو  تمہِ  چہِ  ذمہ  دٲری  نِشہِ  چُھس  بہٕ  بری۔  ﴿یعنی  خواہ مخواہ  ژُونٕچ  تہٕ  بحث  کرنٕچ  چَھنہٕ  کانٛہہ  ضرورت۔  اگر  بہٕ  الزام  ترٲشی  چُھس  کران  تیٚلہِ  چُھس  بہٕ  پننہِ  عملہِ  ہُند  پانے  ذمہ دار  تۅہیہِ  پٮ۪ٹھ  چَھنہٕ  اَمچ  کانٛہہ  ذمہ دٲری،  تہٕ  اگر  توٚہۍ  پزِ  کتھہِ  چِھو  بُتھ  پِھران  تیٚلہِ  چِھو  نہٕ  مےٚ  کانٛہہ  نقصان  واتناوان،  بلکہ  چِھو  پانسٕے  نقصان  کران﴾

Mirwaiz:
  وۅنۍ  ہرگاہ  یِمن  دلیلن  ہٕندِ  باوجود  یِم  لوٗکھ  تۅہیہِ  انکار  کرن،  توٚہۍ  فرمٲوِیوکھ  مےٚ  چھےٚ  مزوٗرۍ  پننہِ  کامہِ  ہٕنٛز  تۅہیہِ  چھو  مزوٗرۍ  پننہِ  کامہِ  ہٕنٛز،  توٚہۍ  چھِو  بری  میانہِ  کامہِ  نِشہِ  بہٕ  چُھس  بری  تُہٕنٛزِ  کامہِ  نِشہِ۔

Transliteration:
  Wain ka<u>thth</u>abooka faqul lee AAamalee walakum AAamalukum antum bareeoona mimm<u>a</u> aAAmalu waan<u>a</u> bareeon mimm<u>a</u> taAAmaloon<b>a</b>


Athar:
  یِمو  منٛزٕ  چِھ  واریاہ  لُکھ  یِم  تُہٕنز  کتھ  چِھ  بوزان،  مگر  کیا  توٚہۍ  بونٲوِیوٗکھہٕ  زٔرۍ،  خواہ  تِم  مَتہٕ  ٲسِتن  کِہِنۍ  سمجھان؟  ﴿اَکھ  بوزُن  گوٚو  سُہ  یُس  جانور  تہِ  بوزان  چِھ۔  دوٚیُم  بوزُن  گوٚ  سُہ  یتھ  منٛز  معنیس  کُن  تہِ  توجہ  آسہِ  تہٕ  یہِ  آمادگی  تہِ  آسہِ  لبنہٕ  یِوان  زِ  کتھ  اگر  معقول  آسہِ  تیٚلہِ  یِیہِ  سۅ  ماننہٕ﴾

Mirwaiz:
  توٚہۍ  مہ  تھٲوِو  توقع  تِم  کیاہ  انن  ایمان  اگرچہ  تِمو  منٛزٕ  چھِ  بعض  یِم  کن  تھاوان  چھِ  ییٚمہِ  ساعتہٕ  توٚہۍ  قرآنِ  مجید  پران  چھِو۔  مگر  تِہُند  بوزُن  نہ  بوزُن  چُھ  برابرٕے۔  کیازِ  تِمن  چُھنہٕ  ایمانُک  اِرادٕہ  لہٰذا  چھےٚ  تِہٕنٛز  حالت  زرین  ہٕنٛز  ہِش،  کیاہ  تۅہیہِ  ہیٚکوٕہ  زٔرۍ  بوزٕ  نٲوِتھ  ییٚلہِ  نہ  تِمن  عقٕل  تہِ  آسہِ  کینہہ۔

Transliteration:
  Waminhum man yastamiAAoona ilayka afaanta tusmiAAu a<b>l</b><u>ss</u>umma walaw k<u>a</u>noo l<u>a</u> yaAAqiloon<b>a</b>


Athar:
  یِمو  منٛز  چِھ  واریاہ  لُکھ  یِم  تۅہیہِ  وُچھان  چِھ،  مگر  کیا  توٚہۍ  ہٲوِوٕہ  اَنیٚن  وَتھ،  خواہ  متہٕ  ٲسِتن  تِمن  کِہِنۍ  اَتھہِ  یِوان؟

Mirwaiz:
  بیٚیہِ  چھِ  تِمو  أندرٕ  بعض  یِم  تۅہیہِ  معجزات  وکمالتو  سان  وُچھان  چھِ۔  مگر  طلبِ  حق  نہ  آسنہٕ  مۅکھہٕ  چُھ  تِہُند  وُچھن  بےکار،  کیاہ  توٚہۍ  چھِو  یژھان  أنین  وتھ  ہاوٕنۍ  ییٚلہِ  نہٕ  تِمن  دریٖںٹھۍ  یِوان  آسہِ  کینہہ۔

Transliteration:
  Waminhum man yan<i><u>th</u></i>uru ilayka afaanta tahdee alAAumya walaw k<u>a</u>noo l<u>a</u> yub<u>s</u>iroon<b>a</b>


Athar:
  حقیقت  چھےٚ  یہِ  زِ  اللہ  تعالیٰ  چُھنہٕ  لُکن  پٮ۪ٹھ  ظُلم  کران،  لُکھ  چِھ  پانے  پانس  پٮ۪ٹھ  ظُلم  کران۔

Mirwaiz:
  پٔزۍ  پٲٹھۍ  اللہ  تعالیٰ  چُھنہٕ  کٲنسہِ  ظلم  کران  قٲبلیت  نہ  عطا  کٔرِتھ  مواخذہ  تہٕ  گرفت  کران۔  لیکن  لوٗکھ  چھِ  ظلم  کران  پٲنۍ  پانس  عطا  کرنہٕ  آمٕژ  قٲبلیت  ضایع  کرنہٕ  سٍتۍ۔

Transliteration:
  Inna All<u>a</u>ha l<u>a</u> ya<i><u>th</u></i>limu a<b>l</b>nn<u>a</u>sa shayan wal<u>a</u>kinna a<b>l</b>nn<u>a</u>sa anfusahum ya<i><u>th</u></i>limoon<b>a</b>


Athar:
  ﴿از  چِھ  یِم  ییٚمہِ  دُنیا چہِ  زندگی  منٛز  مست﴾  تہٕ  ییٚمہِ  دۅہ  اللہ  تعالیٰ  یِمن  اِکہِ  وٹہٕ  کرِ  تیٚلہِ  ﴿باسہِ  یِمن  یٔہے  دُنیاہٕچ  زندگی  تِژھ﴾  زنتہٕ  یِم  محض  أکِس  گھرِ  کھنجہِ  ٲسۍ  پانہٕ وٲنۍ  زان  پہچان  کرنہِ  ٹھٔہریمٕتۍ،  ﴿تمہِ  وقتہٕ  سپدِ  تحقیق  زِ﴾  پٔزپٲٹھۍ  روٗدۍ  سخت  خسارس  منٛز  تِم  لُکھ  یِمو  اللہ  تعالیٰ  سٕندِس  مُلاقاتس  بُتھ  پِھیُر  تہٕ  ہرگز  ٲسۍ  نہٕ  تِم  سیٚزِ  وَتہِ  پٮ۪ٹھ۔

Mirwaiz:
  تِمن  پٲوِو  سُہ  دۅہ  ژیٚتس  ییٚمہِ  دۅہ  اللہ  تعالیٰ  تِمن  سارِنٕے  یِتھہٕ  پٲٹھۍ  سونٛبراوِ  کہ  تِم  کرن  خیال  زن  تِم  روٗدۍ  مٕتۍ  آسن  دنیاہس  منٛز  یا  قبرن  منٛز  سارِوٕے  دۅہہ  منزہ  أکِس  گرِ،  لوٗکھ  آسن  اکھ  أکِس  پرزٕ  ناوان  لیکن  اکھ  أکِس  ہیٚکن  نہٕ  کانہہ  مدد  کٔرِتھ۔  سٲرِی  آسن  پننہِ  پننہِ  پریشٲنی  گرفتار،  بتحقیق  تاوان  تہٕ  نقصان  آسہِ  تمہِ  دۅہہ  تِمن  لوٗکن  یِمو  اپُز  ووٚن  خدایس  سٍتۍ  مُلاقات  کرُن  بیٚیہِ  ٲسۍ  نہٕ  تِم  دنیاہس  منٛز  ہِدایت  لبہٕ  وٕنۍ۔

Transliteration:
  Wayawma ya<u>h</u>shuruhum kaan lam yalbathoo ill<u>a</u> s<u>a</u>AAatan mina a<b>l</b>nnah<u>a</u>ri yataAA<u>a</u>rafoona baynahum qad khasira alla<u>th</u>eena ka<u>thth</u>aboo biliq<u>a</u>i All<u>a</u>hi wam<u>a</u> k<u>a</u>noo muhtadeen<b>a</b>


Athar:
  یِمو  بُرٕ  نتیجو  نِشہِ  یِم  أسۍ  کھۅژناوان  چِھکھ،  تِہُند  کانٛہہ  حصہٕ  ہاوَو  أسۍ  تُہٕنزِ  حیٲتی  منٛز،  یا  تمہِ  برونٹھُے  تُلو  أسۍ  توٚہۍ،  بہر  حال  چُھ  یُن  یِمن  اَسی  کُن  تہٕ  یِکینژھاہ  یِم  کران  چِھ  تتھ  پٮ۪ٹھ  چُھ  اللہ  تعالیٰ  گواہ۔

Mirwaiz:
  بیٚیہِ  ہرگاہ  تۅہیہ  ضروٗر  ہاوو  أسۍ  تِمو  عذابو  أندرٕ  بعض  عذاب  یِمن  ہُند  وعدٕہ  أسۍ  یِمن  کران  چھِ،  یا  ہرگاہ  اسہِ  سُہ  عذاب  نٲزِل  کرنہٕ  بروںٹھٕے  توٚہۍ  ییٚمہِ  عالمہٕ  نِمو  توتہِ  کیاہ  گوٚو،  ٲخٕر  کار  چُھ  تِمن  واتُن  اَسِی  نِشہِ،  توپتہٕ  چُھ  اللہ  تعالیٰ  ہٕے  شٲہِد  تتھ  سٲرسٕے  پٮ۪ٹھ  یہِ  تِم  کران  چھِ۔  سُہ  دِیہِ  تِمن  پانے  سزا۔  دنیاہس  منٛز  تِمن  سزایٖتن  دِنہٕ  یا  متہٕ  یٖتن  دِنہٕ  مگر  ٲخرتس  منٛز  یِیکھ  ضروٗر  پننِس  موقعس  پٮ۪ٹھ  سزا  دِنہٕ۔

Transliteration:
  Waimm<u>a</u> nuriyannaka baAA<u>d</u>a alla<u>th</u>ee naAAiduhum aw natawaffayannaka failayn<u>a</u> marjiAAuhum thumma All<u>a</u>hu shaheedun AAal<u>a</u> m<u>a</u> yafAAaloon<b>a</b>


Athar:
  پرٛتھ  اُمّت  خٲطرٕ  چُھ  اکھ  رسول،  ﴿اُمّت  لفظ  چُھنہٕ  یَتھ  جایہِ  محض  قوم  کِس  معنیس  منٛز،  بلکہ  أکِس  رسول  سٕندِ  یِنہٕ  پتہٕ  یِمن  یِمن  لُکن  تام  تٔمۍ  سٕنز  دعوت  واتہِ،  تِم  سٲری  چِھ  تٔمۍ  سٕندِس  اُمّتس  منٛز  شٲمل،  بیٚیہِ  چُھنہٕ  امہِ  خٲطرٕ  یِتہٕ  ضروری  زِ  رسول  آسہِ  تِمن  درمیان  زِندٕہ  موجود،  بلکہ  رسول  سٕندِ  پتہٕ  تہِ  یوٚت تام  تٔمۍ  سٕنز  تعلیم  موجود  روزِ  تہٕ  پرٛتھ  شخصہٕ  سٕندِ  خٲطرٕ  آسہِ  یہِ  معلوم  کرُن  ممکن  زِ  درحقیقت  کمہِ  چیزچ  تعلیم  اوس  سُہ  دِوان،  تتھ  وقتس  تام  یِن  دُنیاہٕکۍ  سٲری  لُکھ  تٔمۍ  سٕندی  اُمّت  قرار  دِنہٕ،  تہٕ  تِمن  پٮ۪ٹھ  سپدِ  سُہ  حکم  ثٲبت  یُس  برونٹھ  کُن  یِیہِ  بیان  کرنہٕ۔  امہِ  لحاظہٕ  چِھ  محمد  صلی  اللہ  علیہ و سلمن  ہٕنزِ  تشریف  آوری  پتہٕ  تمام  دنیاہٕکۍ  انسان  تِہٕنز  امّت،  تہٕ  تتھ  وقتس  تام  روزن  یوٚت  تام  قرآن  پننِس  خٲلص  صورتس  منٛز  موجود  چُھ۔  اَمی  وجہ  کِنۍ  آو  نہٕ  آیتس  منٛز  یہِ  فرماونہٕ  زِ،  پرٛتھ  قومس  منٛز  چُھ  اکھ  رسول۔  بلکہ  چُھ  ارشاد  یہِ  سپُدمُت  زِ،  پرٛتھ  اُمّتہٕ  خٲطرٕ  چُھ  اکھ  رسول۔﴾  پتہٕ  ییٚلہِ  کٲنٛسہِ  اُمّتس  نِشہِ  تٔمۍ  سُند  رسول  چُھ  یِوان،  تیٚلہِ  چُھ  تٔمۍ  سُند  فٲصلہٕ  پوٗرٕ  انصاف  سان  مۅکلاونہٕ  یِوان،  تہٕ  تَس  پٮ۪ٹھ  چُھنہٕ  ذَرس  یوت  ظُلم  یِوان  کرنہٕ۔

Mirwaiz:
  بیٚیہِ  چُھ  پرتھ  اُمت  خٲطرٕ  احکام  واتناوٕ  خٲطرٕ  اکھ  پیغمبراہ،  ادٕ  ییٚلہِ  تِہُند  پیغمبر  تِمن  نِشہِ  آو  تہٕ  پیغام  واتنووُن  تِمن،  فٲصلہٕ  چُھ  تِمن  منٛز  کرنہٕ  یِوان  عدل  وانصاف  موجوب،  بیٚیہِ  ییہِ  نہٕ  تِمن  لوٗکن  کُنہِ  قسمہٕ  ظلُم  کرنہٕ۔  کیازِ  اتمام  حُجتہٕ  پتہٕ  سزا  دِیُن  ظلُم  گوٛونہٕ۔

Transliteration:
  Walikulli ommatin rasoolun fai<u>tha</u> j<u>a</u>a rasooluhum qu<u>d</u>iya baynahum bi<b>a</b>lqis<u>t</u>i wahum l<u>a</u> yu<i><u>th</u></i>lamoon<b>a</b>


Athar: وَنان چِھ زِ اگر تُہٕنز یہِ دھمکی پٔز چھےٚ تیٚلہِ کر گژِھہ یہِ ٲخر پوٗرٕ؟
Transliteration: Wayaqooloona mat<u>a</u> h<u>atha</u> alwaAAdu in kuntum <u>sa</u>diqeen<b>a</b>
Mirwaiz:
  بیٚیہِ  چھِ  دپان  لوٗکھ  عذابُک  وعید  بوزِتھ  تتھ  انکار  کرنہٕ  خٲطرٕ  کہ  اےپیغمبر  کر  سپدِ  واقع  یہِ  وعدے  عذاب  ہرگاہ  توٚہۍ  پوٚز  ونان  چِھو  تیٚلہِ  کونہٕ  چُھ  عذاب  واقع  سپدان۔


Athar:
  ؤنِو،  میٲنِس  اختیارس  منٛز  چُھنہٕ  خۅد  پنُن  نفع  تہٕ  نقصان  تہِ،  سورُے  کینٛہہ  چُھ  اللہ  تعالیٰ  سٕندِس  مٔشیّتس  پٮ۪ٹھ  موقوف،  پرٛتھ  اُمّت  خٲطرٕ  چھےٚ  مہلتٕچ  اکھ  مُدّت  مقرر،  ییٚلہِ  یہِ  مُدّت  پوٗرٕ  چھےٚ  سپدان،  تیٚلہِ  چُھنہٕ  أکِس  گرِ  سُمب  سُل  تہٕ  ژیر  سپدان۔

Mirwaiz:
  توٚہۍ  فرمٲوِیوکہ  جواب  یا  رسول  اللہ  صلی  اللہ  علیہ  و سلم،  بہٕ  چُھس  نہٕ  خود  پننہِ  پانہٕ  خٲطرٕ  تہِ  اختیار  تھاوان،  نہ  کُنہِ  نفعُک  نہ  کُنہِ  ضررُک  مگر  تِیتُے  اختیار  یوٗت  اللہ  تعالیٰ  ہس  منظور  آسہِ۔  پس  کِتھہٕ  پٲٹھۍ  ہیٚکہٕ  بہٕ  تۅہیہِ  عذاب  أنِتھ  یا  وعدے  عذاب  تھٲوِتھ،  پرتھ  امت  کہ  عذاب  خٲطرٕ  تہٕ  تبٲہی  خٲطرٕ  چُھ  اللہ  تعالیٰ  ہس  نِشہِ  اکھ  وقتاہ  مُقرر  دنیاہس  اندر  یا  ٲخرتس  اندر،  ییٚلہِ  سُہ  مُقرر  کرنہٕ  آمُت  وقت  تُہُند  واتہِ  پس  ہیٚکن  نہٕ  تِم  نہ  پتھ  گٔژِتھ  أکِس  ساتس  نہ  برونٹھ  یِتھ۔

Transliteration:
  Qul l<u>a</u> amliku linafsee <u>d</u>arran wal<u>a</u> nafAAan ill<u>a</u> m<u>a</u> sh<u>a</u>a All<u>a</u>hu likulli ommatin ajalun i<u>tha</u> j<u>a</u>a ajaluhum fal<u>a</u> yastakhiroona s<u>a</u>AAatan wal<u>a</u> yastaqdimoon<b>a</b>


Athar:
  یِمن  ؤنِو،  تۅہیہِ  سوٗنچوٕہ  زانٛہہ  یہِ  زِ  اگر  اللہ  تعالیٰ  سُند  عذاب  اچانک  رٲتھۍ  کِیُت  یا  دۅہلہِ  یِیہِ  ﴿تیٚلہِ  کیا  ہیٚکِو  توٚہۍ  کٔرِتھ  تَمہِ  ساعتہٕ﴾،  یہِ  کیا  چُھ  ٲخٕر  تِیُتھ  چیز  ییٚمہِ  خٲطرٕ  مُجرم  بانبٕر  کرن؟

Mirwaiz:
  توٚہۍ  فرمٲوِیوکھ  تلا  مہ  ؤنِتو  ہرگاہ  تۅہیہِ  خداے  سُند  عذاب  واتہِ  رٲتھۍ  کیُت  یا  دۅہلہِ  تمہِ  منٛزٕ  کُس  چیز  چُھ  سُہ  یتھ  جلٕدچھِ  ژھانڈان  نافرمان  از  چھِو  انکار  کران  تتھ۔  حالانکہ  یہِ  اوس  اقرارُک  تہٕ  تصدیقک  وقت۔

Transliteration:
  Qul araaytum in at<u>a</u>kum AAa<u>tha</u>buhu bay<u>a</u>tan aw nah<u>a</u>ran m<u>atha</u> yastaAAjilu minhu almujrimoon<b>a</b>


Athar:
  کیا  ییٚلہِ  سُہ  تۅہیہِ  پٮ۪ٹھ  واتہِ  تمی  وقتہٕ  مٲنِوٕہ  توٚہۍ  سُہ؟  وۅنۍ  چِھو  بچُن  یژھان؟  حالانکہ  توٚہۍ  ٲسِو  خۅد  بذات  امہِ  کہ  جلدی  یِنُک  تقاضہٕ  کران۔

Mirwaiz:
  کیاہ  ییٚلہِ  سُہ  عذاب  واقع  سپدِ  ادٕ  أنِوٕہ  توٚہۍ  تمہِ  ساعتہٕ  ایمان۔  تتھ  ایمان  اننس  فٲیدٕہ  چُھنہٕ  کینہہ،  ﴿وننہٕ  ییہِ  تۅہیہِ  تمہِ  ساعتہٕ﴾  اے  مُنکرو  وۅنۍ  کٔرِو  نا  پژھ  توٚہۍ  مگر  بے  سود۔  حالانکہ  یہِ  گوٚو  سُے  عذاب  یُس  توٚہۍ  جلٕد  ژھاندان  ٲسِوٹھٹھہٕ  پٲٹھۍ۔

Transliteration:
  Athumma i<u>tha</u> m<u>a</u> waqaAAa <u>a</u>mantum bihi <u>a</u>l<u>a</u>na waqad kuntum bihi tastaAAjiloon<b>a</b>


Athar:
  پتہٕ  یِیہِ  ظٲلِمن  وَننہٕ  زِ،  وۅنۍ  وُچھِو  پوشوٕنہِ  عذابُک  مَزٕہ،  یِکینژھاہ  توٚہۍ  کماوان  چِھو  روٗدِمٕتۍ  تمہِ  کہ  پاداش  ورٲے  کُس  بدلہٕ  یِیہِ  تۅہیہِ  دِنہٕ؟

Mirwaiz:
  توپتہٕ  ییہِ  وننہٕ  تِمن  لوٗکن  یِمو  ظلُم  کوٚر  یعنی  مُشرکن،  ژٕہِو  مزٕہ  ہمیشگی  ہٕندِ  عذابُک۔  تۅہیہِ  چُھنہٕ  سزادِنہٕ  یِوان،  مگر  تِمنٕے  کامیٚن  ہُند  یِمہٕ  توٚہۍ  کران  ٲسِو۔

Transliteration:
  Thumma qeela lilla<u>th</u>eena <i><u>th</u></i>alamoo <u>th</u>ooqoo AAa<u>tha</u>ba alkhuldi hal tujzawna ill<u>a</u> bim<u>a</u> kuntum taksiboon<b>a</b>


Athar:
  پتہٕ  چِھ  پٕرٛژھان  کیا  پٔزپٲٹھۍ  چھا  تہِ  پوٚز  یہِ  توٚہۍ  وَنان  چِھو؟  ؤنِو،  میٲنِس  ربّ  سُند  قسم،  یہِ  چُھ  بالکل  پوٚز،  تہٕ  تۅہیہِ  چُھو  نہٕ  تیوٗت  بل بوتہٕ  زِ  توٚہۍ  ہیکِو  سُہ  ظہورس  منٛز  یِنہٕ  نِشہِ  رُکٲوِتھ۔

Mirwaiz:
  بیٚیہِ  چھِ  یِم  تۅہیہِ  نِشہِ  دریافت  کران  تہٕ  پرژھان  ٹسنہٕ  پٲٹھۍ  تہٕ  ٹھٹھہٕ  پٲٹھۍ  کیاہ  عذاب  چھا  پوٚزُے،  توٚہۍ  فرمٲوِیوکھ  ادٕ  مےٚ  چُھ  پننِس  پروردِگارٕہ  سُندقسم  یہِ  نے  پوٚز  چُھ،  توٚہۍ  ہیٚکیُون  نہٕ  اللہ  تعالیٰ  عٲجِز  کٔرِتھ  کُنہِ  صورتس  اندر۔  سُہ  چُھ  قادرِ  مُطلق۔  تس  ہیٚکہِ  نہٕ  کانہہ  عٲجِز  کٔرِتھ۔

Transliteration:
  Wayastanbioonaka a<u>h</u>aqqun huwa qul ee warabbee innahu la<u>h</u>aqqun wam<u>a</u> antum bimuAAjizeen<b>a</b>


Athar:
  اگر  پرٛتھ  کٲنٛسہِ  تس  شخصس  نِشہِ  ییٚمۍ  ظُلم  چُھ  کوٚرمُت،  روے  زمینٕچ  دولت  تہِ  آسہِ،  سُہ  گژِھہ  تمہِ  عذاب  نِشہِ  بچنہٕ  خٲطر  تتھ  فِدیَس  منٛز  دِنس  پیٹھ  آمادٕہ  ییٚلہِ  یِم  لُکھ  سُہ  عذاب  وُچَھن،  پتہٕ  پچھتاون  دِلہٕ  مٔنزی،  مگر  تِمن  درمیان  یِیہِ  پوٗرٕ  انصاف  سان  فٲصلہٕ  کرنہٕ،  کانٛہہ  ظُلم  سپدِ  نہٕ  تِمن  پٮ۪ٹھ۔

Mirwaiz:
  سُہ  عذاب  آسہِ  تیوٗت  سخت  کہ  ہرگاہ  آسہے  پرتھ  کٲنسہِ  گنہگار  شخصس  تیوٗت  مال  ییٚمہِ  سٍتۍ  سورُے  روے  زمین  پُر  سپدِ  ہے،  سُہ  تیوٗت  مال  تہِ  دِیہِ  ہے  پنُن  پان  بچاونہٕ  خٲطرٕ  تمہِ  دۅہ  کہ  عذاب  نِشہِ،  بیٚیہِ  تھاون  تِم  گنہگار  ندامت  تہٕ  خجالت  پوٗشیدٕہ،  ییٚلہِ  وُچھن  سُہ  عذاب  ٹینٹھ  تھاونہٕ  خٲطرٕ  عذاب  نِشہِ،  بیٚیہِ  ییہِ  فٲصلہٕ  تِہُند  عدل  و  انصافہٕ  موجوب  کرنہٕ۔  تِمن  ییہِ  نہٕ  ظلُم  کرنہٕ۔  یہِ  وووٕمُت  آسیٚکھ  تِی  لوٚنن۔

Transliteration:
  Walaw anna likulli nafsin <i><u>th</u></i>alamat m<u>a</u> fee alar<u>d</u>i la<b>i</b>ftadat bihi waasarroo a<b>l</b>nnad<u>a</u>mata lamm<u>a</u> raawoo alAAa<u>tha</u>ba waqu<u>d</u>iya baynahum bi<b>a</b>lqis<u>t</u>i wahum l<u>a</u> yu<i><u>th</u></i>lamoon<b>a</b>


Athar:
  بوٗزِو!  آسمانن  تہٕ  زمینس  اندر  یِکینژھاہ  چُھ  سُہ  چُھ  اللہ  تعالیٰ  سُند،  بوٗزِتھ  تھٲوِو!  اللہ  تعالیٰ  سُند  وعدہ  چُھ  پوٚز،  مگر  اکثر  انسان  چِھنہٕ  زانان۔

Mirwaiz:
  وارٕ  بوٗزِو  لوٗکو،  یہِ  آسمانن  منٛز  تہٕ  زمینن  منٛز  چُھ  تہِ  سورُے  چُھ  ملک  معبودِ  برحق  سُند۔  تٔتھۍ  منٛز  آے  یِم  مُجرم،  وارٕ  بوٗزِو  خداے  سُند  وعدٕہ  چُھ  حق  تہٕ  پوٚز۔  پس  قیامت  ییہِ  ضروٗر۔  لیکن  اکثر  لوٗکھ  چھِنہٕ  زانان  تہٕ  یقین  کران۔

Transliteration:
  Al<u>a</u> inna lill<u>a</u>hi m<u>a</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i al<u>a</u> inna waAAda All<u>a</u>hi <u>h</u>aqqun wal<u>a</u>kinna aktharahum l<u>a</u> yaAAlamoon<b>a</b>


Transliteration: Huwa yu<u>h</u>yee wayumeetu wailayhi turjaAAoon<b>a</b>
Athar:
  سُے  چُھ  زندگی  بخشان  تہٕ  سُے  چُھ  موت  دِوان،  تہٕ  تٔسۍ  کُن  چُھ  سارِنٕے  پوٚت  پھیرِتھ  گژُھن۔

Mirwaiz:
  سے  چُھ  زِندٕہ  کران  سُے  چُھ  ماران  پس  کیاہ  مشکِل  چُھ  تس  نِشہِ  دُبارٕہ  پٲدٕ  کرُن۔  بیٚیہِ  ییِو  توٚہۍ  سٲرِی  تٔسۍ  کُن  واتناونہٕ  توپتہٕ  ہیٚیہِ  سُہ  سارِنٕے  عذاب۔


Athar:
  ہے  لوٗکو،  تۅہیہِ  نِشہِ  چھےٚ  تُہٕندِس  ربّ  سٕندِ  طرفہٕ  نصیحت  آمٕژ،  یہِ  چُھ  سُہ  چیز  یُس  دل  کیٚن  دادیٚن  شِفا  چُھ  تہٕ  یِم  اتھ  قبول  کرن  تِہندِ  خٲطرٕ  چُھ  رہنمٲئی  تہٕ  رحمت۔

Mirwaiz:
  اے  لوٗکو  بتحقیق  آو  تۅہیہِ  کُن  تُہٕندِس  پروردِگارٕہ  سٕندِ  طرفہٕ  سُہ  چیز  یُس  یچھ  کامیو  نِشہِ  پتھ  رٹنہٕ  خٲطرٕ  بوٚڈ  وعظ  تہِ  نصیحت  چُھ،  یُس  شخص  تمہِ  وعظہٕ  سٍتۍ  یچھ  کامیو  نِشہِ  پتھ  روٗزِ  تِہٕندِ  خٲطرٕ  چُھ  بوٚڈ  شفا۔  تِمن  سارِنٕے  مرضن  خٲطرٕ  یِم  دِلن  منٛز  چھِ  گناہَو  سٍتۍ  پٲدٕ  سپدان،  بیٚیہِ  چُھ  سُہ  بوٚڈ  ہِدایت  رٕژٕ  کامہِ  کرنہٕ  خٲطرٕ۔  بیٚیہِ  بٔڈرحمت  با  ایمانن  ہٕندِ  خٲطرٕ  ﴿سُہ  گو  قرآنِ  مجید﴾۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su qad j<u>a</u>atkum mawAAi<i><u>th</u></i>atun min rabbikum washif<u>a</u>on lim<u>a</u> fee a<b>l</b><u>ss</u>udoori wahudan wara<u>h</u>matun lilmumineen<b>a</b>


Athar:
  اے  نبیؐ،  ؤنِو  زِ،  یہِ  چُھ  اللہ  تعالیٰ  سُند  فضل  تہٕ  تٔمۍ  سٕنز  مہربٲنی  زِ  یہِ  چیز  سوٗز  تٔمۍ،  اتھ  پٮ۪ٹھ  پزِ  لُکن  خوشی  مناوٕنۍ،  یہِ  چُھ  تِمو  سارِوٕے  چیزو  کھۅتہٕ  بہتر  یِمن  لُکھ  چِھ  جمع  کران۔

Mirwaiz:
  فرمٲوِیوکھ  قرآنِ  مجید  ییٚلہِ  یُتھ  با  برکت  چیز  چھُ،  لہٰذا  شوبہِ  لوٗکن  خداے  سٕندِ  فضل  و  رحمت  سٍتۍ  خۅش  سپدُن۔  یہَ  قرآنِ  مجید  گژھہِ  زانُن  بٔڈدولت،  یہِ  قرآنِ  مجید  چُھ  بدر  جہا  بہتر  تمہِ  کھۅتہٕ  یہِ  یِم  سونٛبران  چھِ  مالِ  دنیا  أندرٕ،  کیازِ  دنیاہُک  نفع  چُھ  کم  تہٕ  فٲنی،  قرآنِ  مجیدُک  نفع  تہٕ  فٲیدٕہ  چھُ  سٮ۪ٹھاہ  تہٕ  پوشہٕ  وُن۔

Transliteration:
  Qul bifa<u>d</u>li All<u>a</u>hi wabira<u>h</u>matihi fabi<u>tha</u>lika falyafra<u>h</u>oo huwa khayrun mimm<u>a</u> yajmaAAoon<b>a</b>


Athar:
  اے  نبیؐ  یِمن  ؤنِو،  تۅہیہِ  لُکو  چُھوٕ  زانٛہہ  یِتہِ  سونچمُت  زِ  یُس  رزق  خُداین  تُہٕندِ  خٲطرٕ  وولمُت  اوس۔  ﴿اُردو  زبٲنۍ  منٛز  یا  کٲشرۍ  پٲٹھۍ  چِھ  رزق  کھیٚنہٕ  چیٚنہٕ  کیٚن  چیزن  ونان۔  مگر  عربی  زبٲنۍ  منٛز  چُھنہٕ  یہِ  خۅراک  سٕے  تام  محدوٗد  بلکہ  چُھ  عطا،  بخشش  تہٕ  نصیب  کِس  معنیس  منٛز  تہِ  عام۔  خُداین  یِکینژھاہ  اِنسانس  دُنیا ہس  منٛز  دِیتمُت  چُھ  سُہ  سورُے  چُھ  تٔمۍ  سُند  رِزق﴾  تمہِ  منٛز  کوٚرو  تۅہیہِ  پانے  کانٛہہ  چیز  حرام  تہٕ  کانٛہہ  حلال!  ﴿یعنی  توٚہۍ  بنییو  خۅد  بذات  قانون  تہٕ  شریعت  بناونٕکۍ  مختار۔  حالانکہ  ییٚمۍ  سُند  رِزق  چُھ  تٔمۍ  سُندے  چُھ  یہِ  حق  زِ  امہِ  کیٚن  استعمال  کیٚن  جٲیز  تہٕ  ناجایز  صوٗرتن  خٲطرٕ  کرِ  حدود  تہٕ  اصول  مُقرر﴾  یِمن  پٕرٛژِھو،  خُداین  اوسا  تۅہیہِ  اَمِیُک  اجازت  دِیتمُت؟  کِنہٕ  توٚہۍ  چِھو  خُدایس  پٮ۪ٹھ  اِفترا  کران  ﴿اَپُز  کھالان﴾؟  ﴿اِفترا ہس  چھےٚ  ترے  صورتہٕ:  اکھ  یہِ  زِ  کانٛہہ  شخص  وَنہِ  یہ  زِ  یِم  اختیارات  چِھ  خُداین  انسانن  حوالہٕ  کٔرِمٕتۍ،  دوٚیُم  یہِ  زِ  سُہ  وَنہِ  زِ  اللہ  تعالیٰ  سٕنز  چَھنہٕ  یہِ  کٲمٕے  زِ  سانہِ  خٲطر  کرِ  قانون  تہٕ  شریعت  مُقرر،  ترییم  یہِ  زِ  سُہ  کرِ  حلال  و  حرامٕکۍ  یِم  احکام  خُدایس  کُن  منسوٗب  حالانکہ  بطورِ  سَنَد  ہیٚکہِ  نہٕ  اللہ  تعالیٰ  سٕنز  کانٛہہ  کتاب  پیش  کٔرِتھ﴾

Mirwaiz:
  فرمٲوِیوکھ  توٚہۍ  تلا  ؤنِتو،  خداین  یُس  رزق  نٲزِل  کوٚر  تِہٕندِ  نفع  خٲطرٕ  توٚہۍ  کٔرِو  پانے  بے  دلیل  تمہِ  منٛزٕ  أڈۍ  چیز  حرام  تہٕ  أڈۍ  چیز  حلال،  توٚہۍ  پرژِھتوکھ  کیاہ  خداین  دیُتاہ  تۅہیہِ  امیُک  اجازت  کِنہٕ  بٔلۍ چھِو  خدایس  پٮ۪ٹھ  اپُز  نوراوان۔

Transliteration:
  Qul araaytum m<u>a</u> anzala All<u>a</u>hu lakum min rizqin fajaAAaltum minhu <u>h</u>ar<u>a</u>man wa<u>h</u>al<u>a</u>lan qul <u>a</u>ll<u>a</u>hu a<u>th</u>ina lakum am AAal<u>a</u> All<u>a</u>hi taftaroon<b>a</b>


Athar:
  یِم  لُکھ  خُدایس  پٮ۪ٹھ  یہِ  اَپُز  اِفترا  گنڈان  چِھ،  تِہُند  کیا  گُمان  چُھ  زِ  قیامت  کہ  دۅہ  کیا  معاملہ  سپدِ  تِمن  سٍتۍ؟  اللہ  تعالیٰ  چُھ  لُکن  پٮ۪ٹھ  مہربٲنی  ہٕنز  نظر  تھاوان۔  مگر  اکثر  انسان  چِھ  تِتھۍ  یِم  شکر  چِھنہٕ  کران۔

Mirwaiz:
  بیٚیہِ  کیاہ  خیال  چُھو  تِمن  لوٗکن  یِم  خدایس  پٮ۪ٹھ  اپُز  نوراوان  چھِ  قیامتٕکۍ  دۅہ ﴿تِم  چھا  زانان  کہ  تِمن  ییہِ  نہٕ  تمیُک  پرژھنے  کینہہ  تمہِ  دۅہہ﴾ پٔزۍ  پٲٹھۍ  اللہ  تعالیٰ  چُھ  لوٗکن  پٮ۪ٹھ  فضل  کران۔  گناہ  تہٕ  نافرمٲنی  کٔرِتھٕے  چُھکھ  نہٕ  گرفتارِ  عذاب  کران،  بلکہ  چُھکھ  مہلت  دِوان  دیو  توبہٕ  کرن،  معٲفی  منگن۔  مگراکثر  لوٗکھ  چھِنہٕ  شُکر  گذاری  کران،  امہِ  مہلتُک  نفع  تہٕ  فٲیدٕہ  تُلان۔

Transliteration:
  Wam<u>a</u> <i><u>th</u></i>annu alla<u>th</u>eena yaftaroona AAal<u>a</u> All<u>a</u>hi alka<u>th</u>iba yawma alqiy<u>a</u>mati inna All<u>a</u>ha la<u>th</u>oo fa<u>d</u>lin AAal<u>a</u> a<b>l</b>nn<u>a</u>si wal<u>a</u>kinna aktharahum l<u>a</u> yashkuroon<b>a</b>


Athar:
  اے  نبیؐ،  توٚہۍ  یتھ  حالس  منٛز  تہِ  آسان  چِھو  تہٕ  قرآن  منٛز  یِکینژھاہ  تہِ  بوزناوان  چِھو،  تہٕ  لوٗکو  توٚہۍ  تہِ  یِکینژھاہ  کران  چِھو،  اَتھ  سٲرِسٕے  دوران  چِھو  أسۍ  تۅہیہِ  وُچھان  روزان،  کانٛہہ  ذَرّس  یوت  چیز  چُھنہٕ  آسمانس  یا  زمینس  منٛز  تِیُتھ،  یُس  تُہٕندِس  ربّس  نِشہِ  پوشیدٕہ  آسہِ،  نَہ  لۅکُٹ  تہٕ  نَہ  بوٚڈ،  تہٕ  أکِس  صاف  کتابہِ  منٛز  آسہِ  نہٕ  درج۔

Mirwaiz:
  بیٚیہِ  ٲسِتو  توٚہۍ  حالو  أندرٕ  کُنہِ  حالس  اندر،  تِمو  حالو  أندرٕ  گوٚو  تُہُند  قرآنِ  مجید  پرُن،  بیٚیہِ  توٚہۍ  سٲرِی  لوٗکھ  چِھو  نہٕ  کانہہ  کٲماہ  کران،  مگر  أسۍ  چِھو  آسان  تۅہیہِ  نِشہِ  حٲضر۔  اسہِ  چھےٚ  خبر  سپدان  تُہٕندین  سارنٕے  حالاتن  ہٕنٛز،  ییٚمہِ  ساعتہٕ  پٮ۪ٹھہٕ  توٚہۍ  سۅ  کٲم  کرٕنۍ  ہیٚوان  چِھو،  کھٔٹِتھ  چھَنہٕ  روزان  تُہٕندِس  پروردِگارس  نِشہِ  أکِس  ذرس  برابر  کانہہ  چیزاہ  نہ  آسمانن  اندر  نہ  زمینن  اندر،  بیٚیہِ  چُھنہٕ  اکہِ  ذرٕہ  کھوتہٕ  لۅکُٹ  نہ  تمہِ  کھوتہٕ  بوٚڈ،  مگر  یُس  نہٕ  درج  تہٕ  واضح  چُھ  روشن  کِتابہِ  اندر ﴿سُہ  گوٚو  لوحِ  محفوظ﴾ امہِ  قسمہٕ  چُھ  خداے  سُند  احاطہٕ  علمی  موجوداتن  ہٕندِ  حقہٕ۔  

Transliteration:
  Wam<u>a</u> takoonu fee shanin wam<u>a</u> tatloo minhu min qur<u>a</u>nin wal<u>a</u> taAAmaloona min AAamalin ill<u>a</u> kunn<u>a</u> AAalaykum shuhoodan i<u>th</u> tufee<u>d</u>oona feehi wam<u>a</u> yaAAzubu AAan rabbika min mithq<u>a</u>li <u>th</u>arratin fee alar<u>d</u>i wal<u>a</u> fee a<b>l</b>ssam<u>a</u>i wal<u>a</u> a<u>s</u>ghara min <u>tha</u>lika wal<u>a</u> akbara ill<u>a</u> fee kit<u>a</u>bin mubeen<b>un</b>


Athar: بوٗزِو! یِم اللہ تعالیٰ سٕندۍ دوست چِھ، تِمن خٲطرٕ چُھنہٕ کُنہِ خوفُک موقع کینٛہہ۔
Mirwaiz:
  وارٕ  بوٗزِو  خداے  سٕندۍ  دوست  یِم  چھِ،  تِمن  نہٕ  چُھ  کانہہ  خوف  نہ  سپدن  تِم  کُنہِ  قسمہٕ  غمگین۔

Transliteration:
  Al<u>a</u> inna awliy<u>a</u>a All<u>a</u>hi l<u>a</u> khawfun AAalayhim wal<u>a</u> hum ya<u>h</u>zanoon<b>a</b>


Athar:
  دنیا  تہٕ  ٲخرت  دۅشوٕنۍ  زندگِی یَن  منٛز  چھےٚ  تِہندِ  خٲطرٕ  بشارتٕے  بشارت،  اللہ  تعالیٰ  سٕنزٕ  کتھہٕ  ہیٚکن  نہٕ  بدلتھ،  یٔہے  چھےٚ  بٔڈ  کامیٲبی۔

Mirwaiz:
  تِہٕندِی  خٲطرٕ  چھےٚ  دنیاچہِ  زِندگی  منٛز  تہٕ  ٲخرتس  منٛز  بٔڈ  بشارت  تہٕ  خۅشخبری  کامیٲبی  ہٕنٛز،  تغیر  وتبدیل  چُھنہٕ  خداے  سٕنٛزن  کتھن  یعنی  وعدن۔  تٔمۍ  سُند  وعدٕہ  چُھ  پختہٕ  تہٕ  پوٚز  وعدٕہ،  یٔہے  گٔیہِ  بٔڈر ستگٲری  تہِ  کامیٲبی۔

Transliteration:
  Lahumu albushr<u>a</u> fee al<u>h</u>ay<u>a</u>ti a<b>l</b>dduny<u>a</u> wafee al<u>a</u>khirati l<u>a</u> tabdeela likalim<u>a</u>ti All<u>a</u>hi <u>tha</u>lika huwa alfawzu alAAa<i><u>th</u></i>eem<b>u</b>


Athar:
  اے  نبیؐ،  یِمہٕ  کتھہٕ  یِم  لُکھ  تۅہیہِ  پٮ۪ٹھ  بناوان  چِھ،  تمہٕ  مَہ  کٔرِنَو  تۅہیہِ  غمگین،  عزت  چُھ  اَند  ہیٚتھ  اللہ  تعالیٰ  سٕندِس  اختیارس  منٛز،  تہٕ  سُہ  چُھ  سورُے  کینٛہہ  بوزان  تہٕ  زانان۔

Mirwaiz:
  بیٚیہِ  مہٕ  کٔرِن  تۅہیہِ  غمگین  تہٕ  آزردٕہ  دُشمنن  ہٕنٛزٕ  بیٚہودٕہ  کتھہٕ،  پٔزۍ  پٲٹھۍ  عزت  بیٚیہِ  قدرت  تہٕ  غلبہٕ  چُھ  سورُے  خدایس۔  سُہ  کرِ  تۅہیہِ  پننہِ  وعدٕہ  موجوب  پوٗرٕ  حفاظت  تہٕ  رٲچھ۔  دُشمن  ہیٚکن  نہٕ  تۅہیہِ  پٮ۪ٹھ  غلبہٕ  لٔبِتھ،  سُہ  چُھ  سورُےبوزوُن  سارچِی  خبر  تھاوٕ  وُن۔

Transliteration:
  Wal<u>a</u> ya<u>h</u>zunka qawluhum inna alAAizzata lill<u>a</u>hi jameeAAan huwa a<b>l</b>ssameeAAu alAAaleem<b>u</b>


Athar:
  با  خبر  روٗزِو!  آسمانن  ہٕندۍ  بسن  وٲلۍ  آسِتن  یا  زمینٕکۍ،  سٲری  چِھ  اندہیٚتھ  اللہ  تعالیٰ  سٕندۍ  مملوٗک،  تہٕ  یِم  لُکھ  خُدایس  ورٲے  کینژھن  ﴿پننیٚن  خۅد  ساختہٕ﴾  شریکن  چِھ  ناد  لایان،  تِم  چِھ  صاف  پٲٹھۍ  وہم  و  گمانٕکۍ  پیروکار،  تہٕ  محض  چِھ  قیاس  آرٲیِیہِ  کران۔

Mirwaiz:
  وارٕ  بوزِو  یِم  مخلوق  آسمانن  تہٕ  زمینن  منٛز  چھِ۔  ملٲیک  جِن  تہٕ  انسان  تِم  سٲرِی  چھِ  خداے  سٕندِی  ملک  یِمن  اَتھہِ  کینہہ  چُھنہٕ،  کٔمِچ  سناپیروۍ  چھِ  کران  تِم  لوٗکھ  یِم  لوٗکھ  اللہ  تعالیٰ  ہس  ورٲے  بیٚین  معبودن  ہٕنٛز  عبادت  چھِ  کران۔  خدایس  چھےٚ  خبر  کٔمِچ  پیروی  چھِ  تِم  کران۔  تِمن  نِشہِ  کیاہ  سنا  دلیل  چھےٚ  امہِ  اعتقادٕچ،  تِم  چھِنہٕ  پیروی  کران  مگر  بے  سَند  خیالن  تہٕ  اَوہامن  ہٕنٛز  بیٚیہِ  چھِنہٕ  تِم  مگر  اندازاہ  تہٕ  قیاساہ  لگاوان۔  حقیقتھاہ  چھَنہٕ  تٔمِچ  کینہہ۔

Transliteration:
  Al<u>a</u> inna lill<u>a</u>hi man fee a<b>l</b>ssam<u>a</u>w<u>a</u>ti waman fee alar<u>d</u>i wam<u>a</u> yattabiAAu alla<u>th</u>eena yadAAoona min dooni All<u>a</u>hi shurak<u>a</u>a in yattabiAAoona ill<u>a</u> a<b>l</b><i><u>thth</u></i>anna wain hum ill<u>a</u> yakhru<u>s</u>oon<b>a</b>


Athar:
  سُہ  چُھ  اللہ  تعالیٰ  ہٕے  ییٚمۍ  تُہٕندِ  خٲطرٕ  رات  بنٲو  تاکہ  اتھ  منٛز  کٔرِو  سکون  حاصل۔  تہٕ  دۅہ  بنووُن  گاشدار،  اَتھ  منٛز  چھےٚ  نشٲنِیہِ  تِمن  لُکن  خٲطرٕ  یِم  ﴿کَن  مٕژرٲوِتھ  پیغمبر  سٕنٛز  دعوت﴾  چِھ  بوزان۔

Mirwaiz:
  سُہ  پروردِگار  گوٚو  سُے  ییٚمۍ  راتھ  کٔرپٲدٕ  یُتھ  توٚہۍ  تتھ  منٛز  آرام  کٔرِو  بیٚیہِ  ییٚمۍ  دۅہ  کوٚر  پٲدٕ  یُتھ  تتھ  منٛز  وُچھِتھ  کٔرِتھ  پنٕنۍ  ضرورِیات  پوٗرٕ  کٔرِو،  پٔزۍ  پٲٹھۍ  شب  و  روز  پٲدٕ  کرنس  اندر  چھِ  قدرتٕکۍ  بٔڈۍ  بٔڈۍ  ںِشانہٕ  توحید  چہِ  بجہِ  بجہِ  دلیلہٕ  تِمن  لوٗکن  ہٕندِ  خٲطرٕ  یِم  دلٲیل  قدرت  وارٕ  بوزان  آسن۔  مُشرک  چھِنہٕ  یِمن  دلیلن  اندر  غور  کران  تِم  چھِ  شرکٕچے  کتھہٕ  کران۔

Transliteration:
  Huwa alla<u>th</u>ee jaAAala lakumu allayla litaskunoo feehi wa<b>al</b>nnah<u>a</u>ra mub<u>s</u>iran inna fee <u>tha</u>lika la<u>a</u>y<u>a</u>tin liqawmin yasmaAAoon<b>a</b>


Athar:
  لوٗکو  ووٚن  زِ  خُداین  چُھ  کُستام  نیچُو  بنوومُت،  سُبحان  اللہ!  سُہ  چُھ  بے نیاز،  آسمانن  تہٕ  زمینس  منٛز  یِکینژھاہ  چُھ،  سورُے  چُھ  تٔمۍ  سُندُے  ملکیت،  تۅہیہِ  نِشہِ  کیا  دلیل  چھےٚ  ٲخر  اَمہِ  کتھہِ  ہٕنز؟  کیا  توٚہۍ  چِھوٕہ  خُدایس  متعلق  تِمہٕ  کتھہٕ  وَنان،  یِمہٕ  تُہٕندِس  عِلمَس  منٛز  چَھنہٕ؟

Mirwaiz:
  چناچہِ  مُشرک  چھِ  ونان  اللہ  تعالیٰ  ہس  چھِ  اولاد۔  حالانکہ  مُنزہ  تہٕ  پاک  چُھ  سُہ  اولادو  ںِشہِ،  سُہ  چُھ  بے  نیاز،  کٲنسہِ  کُن  چُھنہٕ  محتاج،  سٲرِی  چھِ  تس  محتاج،  یہِ  آسمانن  تہٕ  زمینن  اندر  چُھ  تہِ  سورُے  چُھ  تِہُندُے،  چھَنہٕ  تۅہیہِ  نِشہِ  کانہہ  دلیلاہ  اتھ  پٮ۪ٹھ،  کیاہ  توٚہۍ  چھِو  خدایس  نسبت  تِی  ونان  ییٚمِچ  نہٕ  تۅہیہِ  کانہہ  خبراہ  چھےٚ۔

Transliteration:
  Q<u>a</u>loo ittakha<u>th</u>a All<u>a</u>hu waladan sub<u>ha</u>nahu huwa alghaniyyu lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i in AAindakum min sul<u>ta</u>nin bih<u>atha</u> ataqooloona AAal<u>a</u> All<u>a</u>hi m<u>a</u> l<u>a</u> taAAlamoon<b>a</b>


Athar:
  اے  نبیؐ،  ؤنِو  زِ  یِم  لُکھ  خُدایس  پٮ۪ٹھ  اَپُز  اِفترا  ﴿بہتان﴾  چِھ  کھالان  تِم  لبن  نہٕ  ہرگز  فلاح۔

Mirwaiz:
  توٚہۍ  فرمٲوِیوکھ  بتحقیق  یِم  لوٗکھ  خدایس  پٮ۪ٹھ  اپُز  نوراوان  چھِ  تِم  سپدن  نہٕ  زانہہ  کامیاب۔

Transliteration:
  Qul inna alla<u>th</u>eena yaftaroona AAal<u>a</u> All<u>a</u>hi alka<u>th</u>iba l<u>a</u> yufli<u>h</u>oon<b>a</b>


Athar:
  دنیا چہِ  کینژھن  دۅہن  ہٕنزِ  زندگی  منٛز  کٔرۍ تن  مزٕہ،  پتہٕ  چُھ  تِمن  اسہِ  کُن  واپس  پھیرُن،  پتہٕ  وُچھناووکھ  أسۍ  سخت  عذابُک  مزٕہ  تَمہِ  کفرٕ  بدلہٕ  یُس  تِم  کران  چِھ۔

Mirwaiz:
  دنیاہس  اندر  چُھ  یِمن  کینہہ  کالاہ  تمتع  تہٕ  فٲیدٕہ  تُلُن  توپتہٕ  چُھ  مٔرِتھ  اَسی  کُن  تِمن  واتُن،  توپتہٕ  ژٕہناووکھ  أسۍ  تِم  سخت  عذابُک  مزٕہ  تِہٕندِ  کُفر  کرنہٕ  سببہٕ۔

Transliteration:
  Mat<u>a</u>AAun fee a<b>l</b>dduny<u>a</u> thumma ilayn<u>a</u> marjiAAuhum thumma nu<u>th</u>eequhumu alAAa<u>tha</u>ba a<b>l</b>shshadeeda bim<u>a</u> k<u>a</u>noo yakfuroon<b>a</b>


Athar:
  یِم  بوزناوِیوٗکھ  نوحؑ  سُنٛد  قصہٕ،  تَمہِ  وقتُک  قصہٕ،  ییٚلہِ  تٔمۍ  پننِس  قومس  اوس  ووٚنمُت  زِ،  اے  برادرانِ  قوم،  اگر  میون  تۅہیہِ  درمیان  روزُن  تہٕ  اللہ  تعالیٰ  سٕندۍ  آیات  بوزنٲوۍ  بوزنٲوۍ  توٚہۍ  غفلت  نِشہِ  بیدار  کرٕنۍ  ناقابلِ  برداشت  چُھ  سپُدمُت  تیٚلہِ  چُھ  میون  بھروسہٕ  خُدایس  پٮ۪ٹھ،  توٚہۍ  کٔرِو  پنٕنۍ  ٹھٔہراونہٕ  آمٕتۍ  شریک  پانس  سٍتۍ  رٔٹِتھ  اکھ  مُتفقہٕ  فٲصلہٕ  تہٕ  یُس  منصوبہٕ  تۅہیہِ  پیشِ  نظر  آسہِ،  سُہ  سمجھِو  ٹھیک  پٲٹھۍ  تاکہ  تَمِیُک  کانٛہہ  پٔہلو  روزِ  نہٕ  تُہنزِ  نظرِ  منٛز  پوٗشیدٕہ،  پتہٕ  أنیوٗن  سُہ  مےٚ  خلاف  عملہِ  منٛز،  تہٕ  مےٚ  مَہ  دِیِو  ہرگز  مہلت۔

Mirwaiz:
  بیٚیہِ  پٔرِو  توٚہۍ  یا  رسول  اللہؐ  تِمن  پٮ۪ٹھ  قصہٕ  حضرتِ  نوح،  ییٚلہِ  تِمو  دوٚپ  پننِس  قومس  اے  میانہِ  قومہٕ،  ہرگاہ  گۅ  بیٚو  تہٕ  ناگوار  سپدیو  تۅہیہِ  پٮ۪ٹھ  میون  تۅہیہِ  منٛز  روزُن  بیٚیہِ  میون  واعظ  پرُن  خداے  سٕندیو  آیاتو  سٍتۍ،  سپدِتن  ناگوار  تۅہیہِ۔  بہٕ  چُھس  نہٕ  تمیُک  پرواہ  کران  کیازِمےٚ  چُھ  خداے  سٕے  پٮ۪ٹھ  اعتماد  تہٕ  ڈوٚکھ  کوٚرمُت،  مےٚ  ضریٚر  واتناونہٕ  خٲطرٕ  کٔرِو  توٚہۍ  پنٕنۍ  کٲم۔  معبودانِ  بٲطِل  ﴿یِم  توٚہۍ  خداے  سٕندۍ  شریک  چُھوکھ  زانان﴾ تِم  رٔٹیوکھ  پانس  سٍتۍ،  توپتہٕ  مہ  ٲسِن  سۅ  کٲم  یۅسہٕ  تۅہیہِ  مےٚ  نسبت  کرٕنۍ  چھےٚ  تۅہیہِ  أندرٕہ  کٲنسہِ  پٮ۪ٹھ  پوٗشیدٕہ  یعنی  نٔنۍ  پٲٹھۍ  کٔرِو  یہِ  تۅہیہِ  کرُن  چُھو،  توپتہٕ  یہِ  تۅہیہِ  مےٚ  نسبت  کرُن  چُھ  تہِ  کٔرِو  تٲر  کرنہٕ  ورٲے  بہٕ  چُھسنہٕ  تۅہیہِ  کُنہِ  قسمہٕ  کھوژان۔  نہ  تراوٕ  بہٕ  تُہٕندِ  بیمہٕ  وعظ  پرُن  تہٕ  تبلیغ  کرُن۔

Transliteration:
  Wa<b>o</b>tlu AAalayhim nabaa noo<u>h</u>in i<u>th</u> q<u>a</u>la liqawmihi y<u>a</u> qawmi in k<u>a</u>na kabura AAalaykum maq<u>a</u>mee wata<u>th</u>keeree bi<u>a</u>y<u>a</u>ti All<u>a</u>hi faAAal<u>a</u> All<u>a</u>hi tawakkaltu faajmiAAoo amrakum washurak<u>a</u>akum thumma l<u>a</u> yakun amrukum AAalaykum ghummatan thumma iq<u>d</u>oo ilayya wal<u>a</u> tun<i><u>th</u></i>iroon<b>i</b>


Athar:
  تۅہیہِ  پِھرُو  میانہِ  نصیحت  نِشہِ  بُتھ  ﴿مےٚ  کُس  نقصان  کوٚرُو﴾  بہٕ  اوسُس  نہٕ  تۅہیہِ  نِشہِ  کُنہِ  اَجرُک  طلب  گار،  میون  اَجر  چُھ  خُدایس  ذِمہٕ  تہٕ  مےٚ  چُھ  حکم  آمُت  دِنہٕ  زِ  ﴿خواہ  کانٛہہ  مٲنۍ  تن  یا  متہٕ  مٲنۍ  تن﴾  بہٕ  گژھہ  پانہٕ  مُسلِم  بٔنِتھ  روزُن۔

Mirwaiz:
  ہرگاہ  توٚہۍ  توتہِ  روزِو  بُتھٕے  پھِران  تمیُک  وجہ  کیاہ  چُھ،  مےٚ  مٔنٛجۍ  نہٕ  تۅہیہِ  اتھ  وعظ  و  نصیحت  کرنس  پٮ۪ٹھ  کانہہ  مزوٗریاہ  تہٕ  عِوضاہ۔  بہٕ  کیازِ  منٛگہٕ  ہا  تۅہیہِ  مزوٗرۍ،  میٲنۍ  مزوٖرۍ  چھنہٕ  کٲنسہ  مٹہِ  خدایس  ورٲے،  غرض  نہ  چُھس  بہٕ  تۅہیہِ  کھوژان  نہ  چُھسو  کینہہ  منگان،  مےٚ  آو  حکُم  کرنہٕ  کہ  بہٕ  روزو  فرماں بردارو  أندرٕہ۔  لہٰذا  چُھس  بہٕ  تعمیلِ  حکُم  کٔرِتھ  تۅہیہِ  وعظ  و  نصیحت  کران۔  ہرگاہ  توٚہۍ  مٲنِو  نہٕ۔  مےٚ  کیاہ  نقصان  چُھ  تتھ  اندر۔

Transliteration:
  Fain tawallaytum fam<u>a</u> saaltukum min ajrin in ajriya ill<u>a</u> AAal<u>a</u> All<u>a</u>hi waomirtu an akoona mina almuslimeen<b>a</b>


Athar:
  تِمو  کوٚر  تَس  انکار  تہٕ  نتیجہِ  درٛاو  یہِ  زِ  اَسہِ  بچوو  سُہ  تہٕ  تِم  لُکھ  یِم  تَس  سٍتۍ  ناوِ  منٛز  سوار  ٲسۍ  تہٕ  تِمے  بنٲوۍ  زمینس  اندر  جانشین  تہٕ  تِم  ساری  لُکھ  کٔرۍ  غرق،  یِمو  سانیٚن  آیاتن  بُتھ  اوس  پِھیُرمُت۔  لہٰذا،  وُچِھو  زِ  یِمن  تنبیہ  اوس  کرنہٕ  آمُت  ﴿مگر  تِمو  ۂیژ  توتہِ  تکبرس  کٲم﴾  تِمن  کیا  انجام  سپُد۔

Mirwaiz:
  یُتھ  تبلیغ  ووعظ  تہٕ  یِژھ  فہمٲیش  کرنہٕ  پتہٕ  تہِ  کوٚر  تِمو  تس  انکارٕے۔  اتھ  انکار  کرنس  پٮ۪ٹھ  سوٗز  اسہِ  تِمن  پٮ۪ٹھ  عذابِ  طوفان  ییٚمہِ  سٍتۍ  تِم  سٲرِی  ہلاک  سپٕدۍ،  پس  دیُت  اسہِ  نجات  حضرتِ  نوحس  بیٚیہِ  یِم  تِمن  سٍتۍ  ٲسۍ  ناوِ  منٛز  ژتجی  مرد  تہٕ  ژتجی  زنانہٕ،  بیٚیہِ  کٔرۍ  اسہِ  تِم  زمینس  پٮ۪ٹھ  آباد،  باقٕی  پھاٹٕوۍ  اسہِ  تِم  لوٗکھ  یِمو  انکار  کوٚر  سانین  آیاتن،  پس  وُچھِو  توٚہۍ  یا  رسول  اللہ  کیُتھ  سپُد  انجام  تِمن  لوٗکن  ہُند  یِمن  بیٖم  کرنہٕ  یِوان  اوس  یعنی  بے  خبری  منٛز  دِتُکھ  نہٕ  سزابلکہ  وارٕ  فکرِ  تٲرِتھ  سمجھٲوِتھ  مگر  ییٚلہِ  نہٕ  تِمو  مون  اَدٕ  آکھ  سزا  دِنہٕ  یۅہے  حال  بنہِ  تِمن  تہِ  یِم  تۅہیہِ  انکار  کران  چھِ۔

Transliteration:
  Faka<u>thth</u>aboohu fanajjayn<u>a</u>hu waman maAAahu fee alfulki wajaAAaln<u>a</u>hum khal<u>a</u>ifa waaghraqn<u>a</u> alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> fa<b>o</b>n<i><u>th</u></i>ur kayfa k<u>a</u>na AA<u>a</u>qibatu almun<u>th</u>areen<b>a</b>


Athar:
  پتہٕ  سوٗزۍ  اَسہِ  نوح  علیہ  السلامس  پتہٕ  مختلف  پیغمبر  تِہندٮ۪ن  قومن  کُن  تہٕ  تِم  آے  تِمن  نِشہِ  ٹاکارٕ  نشٲنیہِ  ہیٚتھ،  مگر  یَتھ  چیزس  تِمَو  گۅڈٕہ  انکار  اوس  کوٚرمُت،  تِمَو  اوٚن  نہٕ  بیٚیہِ  تَتھ  پٮ۪ٹھ  ایمان،  یتھہٕ  پٲٹھۍ  چِھ  أسۍ  حدٕہ  نیرن  والیٚن  ہٕندٮ۪ن  دِلن  پٮ۪ٹھ  ٹھپہٕ  لگاوان۔

Mirwaiz:
  توپتہٕ  سوٗزۍ  اسہِ  حضرتِ  نوحس  پتہٕ  بیٚیہِ  پیغمبر  پننین  پننین  قومن  کُن،  پس  آے  تِم  پیغمبر  تِمن  نِشہِ  ننہِ  دلیلہٕ  ہیٚتھ،  پس  ٲسۍ  نہٕ  تِم  تمہِ  قسمٕکۍ  لوٗکھ  تِم  کیاہ  کرہن  پژھ  تتھ  یتھ  تِمو  امہِ  بروںٹھ  انکار  کوٚرمُت  اوس،  یِتھے  پٲٹھۍ  کیاہ  چھِ  أسۍ  مُہر  کران  حدٕ  ڈلہٕ  وٕنین  ہٕندین  دِلن  پٮ۪ٹھ۔

Transliteration:
  Thumma baAAathn<u>a</u> min baAAdihi rusulan il<u>a</u> qawmihim faj<u>a</u>oohum bi<b>a</b>lbayyin<u>a</u>ti fam<u>a</u> k<u>a</u>noo liyuminoo bim<u>a</u> ka<u>thth</u>aboo bihi min qablu ka<u>tha</u>lika na<u>t</u>baAAu AAal<u>a</u> quloobi almuAAtadeen<b>a</b>


Athar:
  پتہٕ  سوٗز  تِمن  پتہٕ  اَسہِ  موسیٰ  علیہ  السلام  تہٕ  ہارون  علیہ  السلام  فرعونس  تہٕ  تٔمۍ  سٕندٮ۪ن  سردارن  کُن  پننہِ  نِشٲنِیہِ  ہیٚتھ،  مگر  تِمو  کوٚر  پننہِ  بَجرُک  تکبر  تہٕ  تِم  ٲسۍ  مجرم  لُکھ۔

Mirwaiz:
  توپتہٕ  سوٗزۍ  تِمن  پیغمبرن  پتہٕ  اسہِ  حضرتِ  موسیٰ  تہٕ  حضرتِ  ہارون  فرعونس  تہٕ  تِہٕندین  ہمنشینن  کُن  پنٕنۍ  معجزات  عصاتہٕ  بیضا  ہیٚتھ،  پس  کوٚر  تِمو  تصدیق  کرنہٕ  نِشہِ  تکبُر۔  بیٚیہِ  ٲسۍ  تِم  لوٗکھ  جرٲیمن  ہٕنٛدۍ  خۅگر،  تمہِ  مۅکھہٕ  کٔر  نہٕ  تِمو  اطاعت۔

Transliteration:
  Thumma baAAathn<u>a</u> min baAAdihim moos<u>a</u> wah<u>a</u>roona il<u>a</u> firAAawna wamalaihi bi<u>a</u>y<u>a</u>tin<u>a</u> fa<b>i</b>stakbaroo wak<u>a</u>noo qawman mujrimeen<b>a</b>


Athar:
  لہٰذا،  ییٚلہِ  سانہِ  طرفہٕ  حق  تِمن  برونٛہہ  کُن  آو،  پتہٕ  ووٚن  تِمو  زِ  یہِ  چُھ  نَنہِ  وانہٕ  جود۔

Mirwaiz:
  پس  ییٚلہِ  واژٕ  تِمن  نِشہِ  نبوت  موسوی  یس  پٮ۪ٹھ  سانہِ  طرفہٕ  صحیح  دلیلہٕ  یعنی  معجزات،  دپنہَ  لٔگۍ  بیشک  یہِ  چُھ  نوٚن  سحرٕ  تہٕ  جود۔

Transliteration:
  Falamm<u>a</u> j<u>a</u>ahumu al<u>h</u>aqqu min AAindin<u>a</u> q<u>a</u>loo inna h<u>atha</u> lasi<u>h</u>run mubeen<b>un</b>


Athar:
  موسیٰ  ﴿علیہ  السلامن﴾  ووٚن،  توٚہۍ  چِھوٕہ  حقس  یہِ  وَنان  ییٚلہِ  زن  سُہ  تۅہیہِ  برونٛہہ  کُن  آو؟  کیا  یہِ  چھا  جود؟  حالانکہ  جادوگر  چِھنہٕ  فلاح  لبان  ﴿مطلب  چُھ  یہِ  زِ  ظٲہر  نظرِ  منٛز  یُس  ہِشر  جٲدِس  تہٕ  معجزس  درمیان  آسان  چُھ  تتھ  بُنیادس  پٮ۪ٹھ  دِیتو  تۅہیہِ  لُکو  بے تکلّف  یہِ  جود  قرار،  مگر  نادانو،  تۅہیہِ  وُچھوٕ  نہٕ  یہِ  زِ  جادوگر  کمہِ  سیرتٕکۍ  تہٕ  اخلاقٕکۍ  لُکھ  چِھ  آسان  تہٕ  کمو  مقصدو  خٲطرٕ  چِھ  جادوٗگری  کران۔  کیا  کانٛہہ  جادوگر  چھا  بے غرض  پٲٹھۍ  تہٕ  بے  خوف  پٲٹھۍ  کٲنٛسہِ  زبردست  فرماں روا  سٕندِس  دربارس  منٛز  یِوان  تہٕ  تس  چُھ  گُمرٲہی  پٮ۪ٹھ  کَنہٕ دٔر  کران،  تہٕ  تَس  چھا  خُدا  پرستی  تہٕ  طہارتِ  نفس  اختیار  کرنٕچ  دعوت  دِوان؟﴾

Mirwaiz:
  حضرتِ  موسیٰ  ہن  دوٚپُکھ  اے  کٲفرو  کیاہ  توٚہۍ  چھِوٕہ  یِژھ  کتھ  ونان  اتھ  صحیح  دلیلہِ  ییٚلہِ  سۅ  تۅہیہِ  نِشہِ  وٲژ،  کیاہ  یہِ  چھا  جود  تہٕ  سحرٕ،  حالانکہ  جادو  گر  چھِنہٕ  کامیاب  سپدان  نبوتُک  دعویٰ  کرنس  اندر۔

Transliteration:
  Q<u>a</u>la moos<u>a</u> ataqooloona lil<u>h</u>aqqi lamm<u>a</u> j<u>a</u>akum asi<u>h</u>run h<u>atha</u> wal<u>a</u> yufli<u>h</u>u a<b>l</b>ss<u>ah</u>iroon<b>a</b>


Athar:
  تِمو  ووٚن  درجواب،  کیا  ژٕ  چُھکھہٕ  امہِ  موجوب  آمُت  زِ  اَسہِ  پِھرَکھ  تمہِ  طریقہٕ  نِشہِ  یَتھ  پٮ۪ٹھ  اَسہِ  پنُن  مول  بُڈِبب  چُھ  وُچھمُت  تہٕ  زمینس  منٛز  گژِھہ  تۅہیہِ  دۅن  ہُند  زٕچھر  قٲیِم  سپدُن؟  چٲنۍ  کتھ  چِھنہٕ  أسۍ  مانن  وٲلۍ۔

Mirwaiz:
  تِم  لٔگۍ  تورٕ  وننہِ  اے  موسیٰ  کیاہ  ژٕ  آکھہٕ  اسہِ  تمہِ  کامہِ  نِشہِ  پھِرنہٕ  خٲطرٕ،  یۅسہِ  کٲم  کران  وُچھ  اسہِ  پانہٕ  پنٕنۍ  مٲلۍ  تہٕ  بُڈِبب،  بیٚیہِ  چھِو  توٚہۍ  یژھان  کہ  تۅہیہِ  گژِھہ  اسہِ  پٮ۪ٹھ  سردٲری  تہٕ  زِٹھِل  حٲصِل  سپدٕنۍ  دنیاہس  اندر،  أسۍ  ہرگِز  تۅہیہِ  پژھ  کرو  نہٕ۔

Transliteration:
  Q<u>a</u>loo ajitan<u>a</u> litalfitan<u>a</u> AAamm<u>a</u> wajadn<u>a</u> AAalayhi <u>a</u>b<u>a</u>an<u>a</u> watakoona lakum<u>a</u> alkibriy<u>a</u>o fee alar<u>d</u>i wam<u>a</u> na<u>h</u>nu lakum<u>a</u> bimumineen<b>a</b>


Mirwaiz: بیٚیہِ ووٚن فرعونن پننین ہمنشینن توٚہۍ دِیوُکھ أنِتھ مےٚ سٲرِی زانن وٲلۍ جادوگر۔
Transliteration: Waq<u>a</u>la firAAawnu itoonee bikulli s<u>ah</u>irin AAaleem<b>in</b>
Athar:
  تہٕ  فرعونَن  ووٚن  ﴿پننیٚن  نفرن﴾  زِ،  پرٛتھ  کانٛہہ  مٲہرِ  فن  جادوگر  کٔرِیوٗن  مےٚ  برونٛٹھہٕ  کنہِ  حٲضر۔


Athar:
  ییٚلہِ  جادوگر  آے،  پتہٕ  چُھ  موسیٰ  علیہ  السلام  تِمن  وَنان،  یِکینژھاہ  تۅہیہِ  چَھکُن  چُھو  چھٔکِو۔

Mirwaiz:
  ادٕ  ییٚلہِ  آے  تِم  جادوگر،  تِمن  دوٚپ  حضرتِ  موسیٰ  ہن  ترٲوِو  پتھر  مٲدانس  منٛز  یہِ  تۅہیہِ  تراوُن  چُھو  جادِ  أندرٕہ۔

Transliteration:
  Falamm<u>a</u> j<u>a</u>a a<b>l</b>ssa<u>h</u>aratu q<u>a</u>la lahum moos<u>a</u> alqoo m<u>a</u> antum mulqoon<b>a</b>


Athar:
  پتہٕ  ییٚلہِ  تِمو  پنٕنۍ  اَنچھر  ﴿مٲتھٕر،  تِم  لفظ  یِم  جادوگر  پَران  چِھ﴾  چٔھکۍ،  موسیٰ  علیہ  السلامن  ووٚن،  یِکینژھاہ  تۅہیہِ  چھوٚکُو  یہِ  چُھ  جود،  اللہ  تعالیٰ  کرِ  اَتھ  وُنی  بٲطِل  ﴿ثٲبت﴾،  فسادیٚن  ہٕنزِ  کامہِ  چُھنہٕ  اللہ  تعالیٰ  سِیوٚد  دِوان  گژھنہٕ۔

Mirwaiz:
  پس  ییٚلہِ  ترٲو  تِمو  یہِ  تراوُن  اوسُکھ،  حضرتِ  موسیٰ  ہن  دوٚپُکھ  اےساحِرو  توٚہۍ  یہِ  ہیٚتھ  آمٕتۍ  چھِویہِ  گو  جود۔  تہِ  چُھنہٕ  جود  یتھ  فرعون  سٕندۍ  لوٗکھ  جود  وونان  چھِ۔  تِم  گٔے  معجزات،  اللہ  تعالیٰ  کرِ  اتھ  تُہٕندِس  جٲدِس  ضروٗ  ر  بٲطِل  تہٕ  بےکار،  پٔزۍ  پٲٹھۍ  اللہ  تعالیٰ  چُھنہٕ  شیران  تہٕ  سنبھالان  مُفسِدن  ہٕنٛزٕ  کامہِ۔  یِم  معجِزن  سٍتۍ  مُقابلہٕ  کرن۔

Transliteration:
  Falamm<u>a</u> alqaw q<u>a</u>la moos<u>a</u> m<u>a</u> jitum bihi a<b>l</b>ssi<u>h</u>ru inna All<u>a</u>ha sayub<u>t</u>iluhu inna All<u>a</u>ha l<u>a</u> yu<u>s</u>li<u>h</u>u AAamala almufsideen<b>a</b>


Transliteration: Wayu<u>h</u>iqqu All<u>a</u>hu al<u>h</u>aqqa bikalim<u>a</u>tihi walaw kariha almujrimoon<b>a</b>
Athar:
  تہٕ  اللہ  تعالیٰ  چُھ  پننیٚو  فرمانَو  سٍتۍ  حقس  حق  بنٲوِتھ  ہاوان،  خواہ  مجرِمن  سُہ  کوتاہ  تہِ  ناگوار  سپدِ۔

Mirwaiz:
  بیٚیہِ  چُھ  اللہ  تعالیٰ  پٔزِس  مضبوط  تہٕ  محکم  کران  حسبِ  وعدٕہ  پننہِ  حکمہٕ  سٍتۍ  اگرچہِ  ناگوٲرٕے  گژھن  کٲفرن  تہٕ  نافرمانن۔


Athar:
  ﴿پَتہٕ  وُچِھو﴾  زِ  موسیٰ  علیہ  السلام  مون  نہٕ  تٔمۍ  سٕندِ  قومہٕ  منٛزٕ  کینژھو  نَوجوانَو  ورٲے  بیٚیہِ  کٲنٛسہِ  ﴿مَتنس  منٛز  چُھ  لفظ   ذُرِّیّتہ  استعمال  سپُدمُت  یَتھ  معنی  چُھ  اولاد۔  اَسہِ  کوٚر  اَتھ  ترجمہٕ،  نوجوان۔  دراصل  یوسہٕ  کَتھ  امہِ  خاص  لفظہٕ کہ  وَرتاونہٕ  سٍتۍ  قرآنِ  مجید  چُھ  بیان  کرٕنۍ  یژھان،  سۅ  چھےٚ  یہِ  زِ  تتھ  پُر خطر  زمانس  اندر  کوٚر  کینژھو  لٔڑکَو  تہٕ  کوریٚو  حقس  ساتھ  دِنُک  تہٕ  حقُک  علمبردار  پنُن  رہنما  تسلیم  کرنُک  جُرات  مگر  مالیٚن  ماجن  تہٕ  قوم  کیٚن  عمر  رسیدٕہ  لُکن  سَپُد  نہٕ  یہِ  توفیق  نصیب۔  تِمن  پٮ۪ٹھ  روٗز  مصلحت  پرستی  بیٚیہِ  دُنیاوی  اغراضن  ہٕنز  بندگی  تہٕ  عافیت  کوشی  تِتھہٕ  پٲٹھۍ  غٲلب  زِ  تِم  سپٕدۍ  نہٕ  تِتھس  حقس  ساتھ  دِنس  پٮ۪ٹھ  آمادٕہ  ییٛمِچ  وَتھ  تِمن  خطراتَو  سٍتۍ  بٔرِتھ  ٲس  باسان،  بلکہ  روٗدۍ  تِم  پوٚت  پِھرِتھ  نوجوان نٕے  رُکاوان  زِ  موسیٰ  علیہ  السلامس  نکھہٕ  مَہ  گٔژِھو،  نَتہٕ  گٔژِھو  توٚہۍ  تہِ  فرعون  سٕندِس  غضبس  منٛز  گرفتار  تہٕ  اَسہِ  پٮ۪ٹھ  أنِو  مصیبت﴾  فرعون  سٕندِ  ڈر  سٍتۍ  تہٕ  خۅد  پننہِ  قوم  کیٚن  رسوخ  والیٚن  لُکن  ہٕندِ  ڈر  سٍتۍ  ﴿یِمن  خوف  اوس﴾  زِ  فرعون  کرِ  تِمن  عذابس  منٛز  مبتلا  تہٕ  پَزر  چُھ  یہِ  زِ  فرعونس  اوس  زمینس  اندر  غلبہٕ  تہٕ  سُہ  اوس  تِمو  لُکو  منٛزٕ  یِم  کُنہِ  حدس  پٮ۪ٹھ  چِھنہٕ  رُکان۔  ﴿یعنی  پنُن  مطلب  کڑنہٕ  خٲطرٕ  چِھنہٕ  تِم  کانٛہہ  بُرٕ  کھۅتہٕ  بُرٕ  طریقہٕ  وَرتاونس  منٛز  تہِ  ہِراسہٕ  کران۔  تِم  چِھنہٕ  کانٛہہ  ظُلم،  کانٛہہ  بد  اخلٲقی،  کانٛہہ  وحشت  تہٕ  بربریت  وَرتاونس  کھۅژان۔  پننیٚن  خوٲہشاتن  ہٕندِ  موجوب  ہیٚکن  تِم  کُنہِ  تہِ  اِنتہا ہس  تام  وٲتِتھ۔  تِمن  خٲطرٕ  چُھنہٕ  کانٛہہ  حد  یَتھ  پٮ۪ٹھ  وٲتِتھ  تِم  پتھ  روزَن﴾

Mirwaiz:
  پس  پژھ  کٔرنہٕ  حضرتِ  موسیٰ  ہس  گۅڈٕ  گۅڈٕ  مگر  پننہِ  قوم  کیو  کینژھو  شخصو  یِم  یِہٕندۍ  رشتہٕ  دار  ٲسۍ۔  سُہ  تہِ  فرعونس  تہٕ  تِہٕندین  ہمنشینن  نِشہِ  کھوٚژۍ  کھوٚژۍ  یُتھنہٕ  سُہ  تِمن  سختی  کٔرِتھ  پانس  کُن  پھِرِ۔  واقعی  تِہُند  کھوژُن  بے  معنی  اوس  نہٕ  کیازِ،  فرعون  اوس  نا  زبردست  بادشاہ  زمینِ  مِصرس  منٛز،  بیٚیہِ  اوس  نا  سُہ  سٮ۪ٹھاہ  زیادتی  تہٕ  ظلم  کروُن۔  حضرتِ  موسیٰ  ہن  ییٚلہِ  وُچھ  یِم  چھِ  فرعونس  نِشہِ  سخت  تھاریمٕتۍ۔

Transliteration:
  Fam<u>a</u> <u>a</u>mana limoos<u>a</u> ill<u>a</u> <u>th</u>urriyyatun min qawmihi AAal<u>a</u> khawfin min firAAawna wamalaihim an yaftinahum wainna firAAawna laAA<u>a</u>lin fee alar<u>d</u>i wainnahu lamina almusrifeen<b>a</b>


Athar:
  موسیٰ  علیہ  السلامن  ووٚن  پننِس  قومس  زِ،  لوٗکو  اگر  توٚہۍ  پٔزپٲٹھۍ  خُدایس  پٮ۪ٹھ  ایمان  چِھو  تھاوان،  تیٚلہِ  کٔرِو  تس  پٮ۪ٹھ  بھروسہٕ  اگر  مسلمان  چِھو۔

Mirwaiz:
  ہرگاہ  تۅہیہِ  پژھ  کٔروٕ  کُنِس  خدایس  پس  کٔرِو  تتھ  پٮ۪ٹھ  اعتماد،  چھِوہے  توٚہۍ  فرماں بردار۔

Transliteration:
  Waq<u>a</u>la moos<u>a</u> y<u>a</u> qawmi in kuntum <u>a</u>mantum bi<b>A</b>ll<u>a</u>hi faAAalayhi tawakkaloo in kuntum muslimeen<b>a</b>


Athar:
  تِمو  دِیُت  جواب،  اَسہِ  کوٚر  اللہ  تعالیٰ سٕے  پٮ۪ٹھ  بھروسہٕ،  اے  سانہِ  ربّہٕ،  اسہِ  مَہ  بناو  ظٲلم  لُکن  خٲطرٕ  فِتنہٕ۔

Mirwaiz:
  پس  ووٚن  تِمو  اسہِ  کوٚرتس  معبودِ  برحقس  پٮ۪ٹھ  واقعی  توکل  تہٕ  اعتماد    ﴿توپتہٕ  کرُکھ  دعا﴾،  اے  سانہِ  پروردِگارٕہ  اسہِ  مہ  بنٲوِو  تختہٕ  مشق  یِمن  ظٲلِمن  لوٗکن  ہٕنٛز۔

Transliteration:
  Faq<u>a</u>loo AAal<u>a</u> All<u>a</u>hi tawakkaln<u>a</u> rabban<u>a</u> l<u>a</u> tajAAaln<u>a</u> fitnatan lilqawmi a<b>l</b><i><u>thth</u></i><u>a</u>limeen<b>a</b>


Mirwaiz: بیٚیہِ دِ نجات اسہِ محض پننہِ رحمت سٍتۍ یِمن کٲفرن ںِشہِ۔
Transliteration: Wanajjin<u>a</u> bira<u>h</u>matika mina alqawmi alk<u>a</u>fireen<b>a</b>
Athar:
  تہٕ  پننہِ  رحمت  سٍتۍ  دِ  اَسہِ  کٲفرو  نِشہِ  نجات۔  ﴿یہِ  جواب  اوس  تِمن  نوجوانن  ہُند  یِم  موسیٰ  علیہ  السلامس  ساتھ  دِنس  پٮ۪ٹھ  آمادٕہ  ٲسۍ  سپٕدۍمٕتۍ۔  یتھ  جایہِ  چُھنہٕ  ﴿قَالُوا﴾  ہُک  ضمیر  قومس  کُن  کینٛہہ  بلکہ  چُھ  ﴿ذُرِّیّتہ﴾  لفظس  کُن  پھیران  یِتھہٕ  پٲٹھۍ  زَن  کلام کہ  سلسلہٕ  سٍتۍ  خۅد  پے  چُھ  لگان﴾


Athar:
  تہٕ  اَسہِ  کوٚر  موسیٰ  علیہ  السلامس  تہٕ  تٔمۍ  سٕندِس  بٲیِس  اشارٕہ۔  زِ،  مصرس  منٛز  کٔرِو  پننہِ  قومہٕ  خٲطرٕ  کینٛہہ  مکانہٕ  فراہم،  تہٕ  پنٕنۍ  یِم  مکانہٕ  ٹھٔہرٲوِیوٗکھ  قبلہٕ،  بیٚیہِ  کٔرِو  نماز  قٲیِم  ﴿مصرس  منٛز  اوس  حکومت  کہ  تشدّدٕ  سٍتۍ  خۅد  بنی  اسرائیل  چہِ  پننہِ  ایمان  چہِ  کمزوری  کِنۍ  اسرائیلی  تہٕ  مصری  مُسلمانن  منٛز  باجماعت  نمازِ  ہُند  نظام  ختم  سپُدمُت،  تہٕ  یہِ  اوس  تِہُند  شیرازٕہ  چھلہٕ  چھانگرِ  سپدنُک  تہٕ  تِہِندِس  دینی  رُوحس  پٮ۪ٹھ  موت  طٲری  سپدَنُک  اکھ  سٮ۪ٹھاہ  بوٚڈ  سبب۔  امہِ  موجوب  آو  حضرت  موسیٰ  علیہ  السلامس  حکم  دِنہٕ  زِ  یہِ  نظام  کٔرِن  نِو  سرٕ  قٲیم  تہٕ  مِصرس  منٛز  گژھن  کینٛہہ  مکانہٕ  اَمہِ  غرضہٕ  خٲطرٕ  تعمیر  یا  تجویز  کرنہٕ  یِنۍ  تہٕ  تَتہِ  گژِھہ  اجتمٲعی  نماز  ادا  کرنہٕ  یِنۍ۔  یِم  مکانہٕ  قبیلہٕ  ٹھہراونُک  مطلب  چُھ  یہِ  زِ  یِم  مکانہٕ  گژھن  ساری  قوم  خٲطرٕ  مرکز  تہٕ  مرجع  ٹھہراونہٕ  یِنۍ،  تہٕ  امہِ  پتے  نماز  قٲیِم  کرنُک۔  مطلب  چُھ  یہِ  زِ  بیوٚن  بیوٚن  پننہِ  پننہِ  جایہِ  نماز  پرنہٕ  بجایہِ،  پٔرِن  یِمن  مقرر  کرنہٕ  آمژن  جاین  پٮ۪ٹھ  جمع  سپدِتھ  نماز﴾  تہٕ  اہلِ  ایمانن  دِیو  بشارت۔

Mirwaiz:
  بیٚیہِ  سوزاسہِ  وحی  حضرتِ  موسیٰ  بیٚیہِ  تِہٕندِس  برادر  حضرتِ  ہارونس  کُن  کہ  توٚہۍ  تھٲوِو  بدستور  پننہِ  قوم  خٲطر  رِہایشی  انتظام  مِصرس  اندر  یُتھنہٕ  فرعونین  ہٕندیو  گرو  مںٛزٕ  نیرِتھ  ژٔلوِ۔  أسۍ  کرو  تُہٕنٛز  حفاظت،  بیٚیہِ  ٲسِو  نٮ۪مازن  ہٕندِ  وقتہٕ  تِمے  پنٕنۍ  گرٕ  بناوان  مسجد۔  نٮ۪ماز  ٲسِو  گرنٕے  منٛز  پران،  یہِ  چُھ  سٮ۪ٹھاہ  ضروٗری  کہ  نٮ۪ماز  تھٲوِو  برپا۔  یُتھ  نٮ۪مازِ  ہٕندِ  برکت  اللہ  تعالیٰ  جلٕد  مُصیبت  دوٗر  کریٚو،  اے  موسیٰ  بشارت  دِیو  باایمانن  نجاتٕچ  تہٕ  کامیٲبی  ہٕنٛز۔

Transliteration:
  Waaw<u>h</u>ayn<u>a</u> il<u>a</u> moos<u>a</u> waakheehi an tabawwa<u>a</u> liqawmikum<u>a</u> bimi<u>s</u>ra buyootan wa<b>i</b>jAAaloo buyootakum qiblatan waaqeemoo a<b>l</b><u>ss</u>al<u>a</u>ta wabashshiri almumineen<b>a</b>


Athar:
  موسیٰ  علیہ  السلامن  کوٚر  دُعا،  اے  سانہِ  ربّ،  ژےٚ  چِھی  فرعون  تہٕ  تِہندِۍ  سردار  دُنیا چہِ  زندگی  منٛز  زینت  سٍتۍ  تہٕ  مالَو  سٍتۍ  نوٲزِمٕتۍ۔  اے  ربّ،  کیا  یہِ  چھا  امہِ  موجوب  زِ  تِم  ڈالن  لُکن  چانہِ  وَتہِ  نِشہِ؟  اے  ربّ،  یِہِندۍ  مال  کرُکھ  برباد  تہٕ  یِہِندٮ۪ن  دِلن  پٮ۪ٹھ  کر  تِژھ  مۅہر  زِ  ایمان  اَنن  نہٕ  یوٚت  تام  نہٕ  دگ  تُلوُن  عذاب  وُچَھن۔  ﴿یہِ  دُعا  اوس  حضرت  موسیٰ  علیہ  السلامن  قیامِ  مصرٕ کِس  بِالکل  ٲخری  زمانس  منٛز  کوٚرمُت،  تہٕ  تمہِ  وقتہٕ  اوسُن  کوٚرمُت  ییٚلہِ  پوٚتُس  پتھ  نشٲنیہِ  وُچھنہٕ  پتہٕ  تہٕ  دینٕچ  حُجت  پوٗرٕ  سپدنہٕ  پتہٕ  تہِ  فرعون  تہٕ  تٔمۍ  سٕندِ  سلطنتٕکۍ  سرکردٕہ  لُکھ  حق  چہِ  دشمنی  پٮ۪ٹھ  انتہٲئی  ہٹ دھرمی  سان  جمِتھ  روٗدۍ۔  یِتھِس  موقعس  پٮ۪ٹھ  یُس  بد دُعا  پیغمبر  کران  چُھ،  سُہ  چُھ  ٹھیک  ٹھیک  سُے  آسان  یُس  کُفرس  پٮ۪ٹھ  اصرار  کرن  والیٚن  متعلق  خۅد  اللہ  تعالیٰ  سُند  فٲصلہٕ  چُھ  آسان،  یعنی  یہِ  زِ  پتہٕ  گژِھہ  نہٕ  یِمن  ایمانُک  توفیق  یُن  بخشنہٕ﴾

Mirwaiz:
  بیٚیہِ  کٔرۍ  مناجات  حضرتِ  موسیٰ  ہن،  اے  سانہِ  پروردِگارٕہ  بیشک  ژےٚ  دِتُتھ  فرعونس  بیٚیہِ  تِہٕندین  اہلکارن  دنیاہس  اندر  بوٚڈ  شان  وشوکت  بیٚیہِ  وارِیاہ  مال  و  دولت،  اے  سانہِ  پروردِگارٕہ  یہِ  کرتکھ  یُتھ  یِم  ڈالن  لوٗکن  چانہِ  وتہِ  نِشہِ۔  پس  ییٚلہِ  نہٕ  ہدایت  تِہٕندِ  نصیبہٕ  چُھ ،  یۅسہٕ  حِکمت  اتھ  منٛز  ٲس  سۅ  سپٕزۍ  حٲصِل۔  وۅنۍ  کیازِ  یِن  یِم  تہِ  تُہُند  مال  باقٕی  تھاونہِ،  اے  سانہِ  پروردِگارٕہ  پھش  پھِر  تِہٕندین  مالن  تہٕ  جایدادن،  سخت  کرُکھ  دِل  تِہٕندۍ،  یُتھنہٕ  تِم  ایمان  انن  توٚتانۍ  یوٚتانۍ  نہٕ  کڈُر  عذاب  پنہٕ  نیو  أچھو  وُچھن۔  حضرتِ  موسیٰ  ٲسۍ  یہِ  دعا  کران  تہٕ  حضرتِ  ہارون  ٲسۍ  آمین  آمین  کران۔

Transliteration:
  Waq<u>a</u>la moos<u>a</u> rabban<u>a</u> innaka <u>a</u>tayta firAAawna wamalaahu zeenatan waamw<u>a</u>lan fee al<u>h</u>ay<u>a</u>ti a<b>l</b>dduny<u>a</u> rabban<u>a</u> liyu<u>d</u>illoo AAan sabeelika rabban<u>a</u> i<u>t</u>mis AAal<u>a</u> amw<u>a</u>lihim wa<b>o</b>shdud AAal<u>a</u> quloobihim fal<u>a</u> yuminoo <u>h</u>att<u>a</u> yarawoo alAAa<u>tha</u>ba alaleem<b>a</b>


Athar:
  خُداین  فرمو  درجواب،  تۅہیہِ  دۅشوٕنۍ  ہُند  دُعا  آو  قبول  کرنہٕ،  ثٲبت  قدم  روٗزِو  تہٕ  تِمن  لُکن  ہٕندِ  طریقٕچ  پیروی  مَہ  کٔرِو  ہرگز  یِمن  علم  چُھنہٕ۔

Mirwaiz:
  اللہ  تعالیٰ  ہن  فرمووُکھ  اے  موسیٰ  اے  ہارون  بتحقیق  قبول  آو  کرنہٕ  دعا  تُہُند  ﴿آمین  کرُن  تہِ  گوٚو  دعاہس  منٛز  شٲمِل  سپدُن﴾  پس  روزِو  توٚہۍ  پننِس  فرضِ  منصبیس  پٮ۪ٹھ  استقامت  کٔرِتھ،  یُتھنہٕ  پیروی  کٔرِو  توٚہۍ  تِمن  لوٗکن  ہٕنٛز  یِم  بے  علم  چھِ،  یِمن  نہٕ  معلوم  چُھ  سانہِ  وعدٕہ  کہ  پوٚز  آسنُک۔  ییٚلہِ  فرعون  سٕندِ  ہلاکتُک  وقت  قریب  ووت  اسہِ  کوٚر  حکُم  حضرتِ  موسیٰ  ہس  کہ  بنی  اسرایل  کٔڈیوکھ  مصرٕ  منٛزٕ  نیٚبر۔  چنانچہِ  دراے  تِم  بنی  اسرایل  ہیٚتھ  مِصرٕ  منٛزٕ  ہ ،  وتہِ  آکھ  برونٹھ  دریاے  قلزُم۔  حضرتِ  موسیٰ  سٕندِ  دعا  سٍتۍ  بنےیہِ  اتھ  دٔریاوٕسٕے  باہ  کوچہِ۔

Transliteration:
  Q<u>a</u>la qad ojeebat daAAwatukum<u>a</u> fa<b>i</b>staqeem<u>a</u> wal<u>a</u> tattabiAA<u>a</u>nni sabeela alla<u>th</u>eena l<u>a</u> yaAAlamoon<b>a</b>


Athar:
  تہٕ  اَسہِ  تٲرۍ  بنی  اسرائیل  سمندرس  اَپور،  پتہٕ  دورِیٚاو  فرعون  تہٕ  تٔمۍ  سٕندۍ  لشکر  تِمن  ظلم  تہٕ  زیادتی  ہٕندِ  غرضہٕ  پتہٕ،  حتیٰ  کہ  ییٚلہِ  فرعون  ڈُبنہِ  لوٚگ  تٔمۍ  لوگ  وَنُن،  مےٚ  مون  خُداوندِ  حقیقی  تَس  ورٲے  چُھنہٕ  کانٛہہ،  یَس  پٮ۪ٹھ  بنی  اسرائیلو  ایمان  اوٚن،  تہٕ  بٕتہِ  چُھس  سرِ  اطاعت  نوٚمراوَن  والیو  منٛزٕ۔

Mirwaiz:
  بیٚیہِ  ییٚلہِ  اپور  تٲرۍ  اسہِ  بنی  اسرایل  دریاے  قلزُمس،  پس  دوریو  تِمن  پتہٕ  فرعون  پنُن  لشکر  ہیٚتھ  ظلمہٕ  کِںۍ  بیٚیہِ  حدٕ  نِشہِ  تجاوز  کرنہٕ  کِںۍ۔  خیال  اوسُس  کہ  دریاو  نِشہِ  اپور  تٔرِتھ  کرکھ  بہٕ  سٲرِی  بنی  اسرایل  قتل۔  لیکن  تِم  گٔے  اپور  ترنہٕ  برونٹھٕے  یتھ  دریاوس  اندر  غرق،  تا  اینکہ  ییٚلہِ  فرعون  پھٹُن  ہیٚوتُن،  تمہِ  ساعتہٕ  لوٚگ  دپنہِ  ایمان  اوٚن  مےٚ۔  کانہہ  معبوداہ  چُھنہٕ  تس  ذاتِ  پاکس  ورٲے  یس  ایمان  اوٚن  بنی  اسرایلو۔  بیٚیہِ  چُھس  بہٕ  تہِ  فرماں بردارو  أندرٕ۔

Transliteration:
  Waj<u>a</u>wazn<u>a</u> bibanee isr<u>a</u>eela alba<u>h</u>ra faatbaAAahum firAAawnu wajunooduhu baghyan waAAadwan <u>h</u>att<u>a</u> i<u>tha</u> adrakahu algharaqu q<u>a</u>la <u>a</u>mantu annahu l<u>a</u> il<u>a</u>ha ill<u>a</u> alla<u>th</u>ee <u>a</u>manat bihi banoo isr<u>a</u>eela waan<u>a</u> mina almuslimeen<b>a</b>


Transliteration: <u>A</u>l<u>a</u>na waqad AAa<u>s</u>ayta qablu wakunta mina almufsideen<b>a</b>
Athar:
  ﴿جواب  آس  دِنہٕ﴾،  وۅنۍ  چُھکھہٕ  ایمان  اَنان!  حالانکہ  ییٚمہِ  برونٛہہ  تام  روٗدُکھ  ژٕ  نافرمٲنی  کران،  بیٚیہِ  اوسُکھ  فساد  کرن  والیو  منٛزٕ۔

Mirwaiz:
  اللہ  تعالیٰ  ہن  فرمووُس  ملٲکن  ہٕندِ  ذریعہ  اے  فرعون  وٕنۍکیٚنس  چُھکھ  فرماں بردٲری  ہُند  اقرار  کران،  ییٚمہِ  ساعتہٕ  نہٕ  اقرار  کرنس  کانہہ  فٲیدٕہ  چُھے۔  کیازِ  عالمِ  آخرتُک  معاینہٕ  کرنہٕ  پتہٕ  چُھنہٕ  اقرار  کرنس  کانہہ  اعتبار۔  بتحقیق  أزِکہ  برونٹھ  کٲژاہ  نافرمٲنی  تہٕ  سرکشی  کٔرٕتھ۔  بیٚیہِ  اوسُکھ  تبٲہی  کروٕنیو  أندرٕ۔


Athar:
  وۅنۍ  بچاوَو  أسۍ  صرف  چٲنۍ  لاشی  یٲژ  تاکہ  ژٕ  بنکھ  یِنہٕ  والیٚن  نٔسلن  خٲطرٕ  عبرتُک  نِشانہٕ  اگر  چہِ  واریاہ  اِنسان  تِتھۍ  چِھ  یِم  سانیو  نِشٲنِیو  نِشہِ  غفلت  چِھ  وَرتاوان۔

Mirwaiz:
  پس  چھِن  أسۍ  چون  بدن  بچاوان  نیست  ونابود  گژھنہٕ  نِشہِ  یُتھ  ژےٚ  پتہٕ  ینہٕ  والین  ہٕندِ  خٲطرٕ  عبرتُک  اکھ  نِشاناہ  روزن۔  چٲنۍ  بدحٲلی  تہٕ  تبٲہی  وُچھِتھ  روزن  احکامِ  الٰہین  ہٕندِ  مخالفت  ںِشہِ  دوٗر،  بیشک  لوٗکو  أندرٕ  چھِ  وارِیاہ  سانیو  قدرت  کیو  نِشانو  نِشہِ  بے  خبر۔  مُخالفت  احکام  کرنہٕ  ںِشہِ  چھِنہٕ  کھوژان  تہٕ  پتھ  روزان۔

Transliteration:
  Fa<b>a</b>lyawma nunajjeeka bibadanika litakoona liman khalfaka <u>a</u>yatan wainna katheeran mina a<b>l</b>nn<u>a</u>si AAan <u>a</u>y<u>a</u>tin<u>a</u> lagh<u>a</u>filoon<b>a</b>


Athar:
  اَسہِ  دِیُت  بنی  اسرائیلس  سٮ۪ٹھاہ  رُت  ٹِھکانہٕ  تہٕ  تِمن  کٔرۍ  زندگی  ہٕندۍ  سٮ۪ٹھاہ  جان  وسٲیل  عطا،  پتہٕ  کوٚر  نہٕ  تِمو  پانہٕ  وٲنۍ  اختلاف  مگر  تمہِ  وقتہٕ  کوٚرُکھ  ییٚلہِ  علم  اوس  تِمن  نِشہِ  آمُت،  پٔزپٲٹھۍ  کرِ  تُہُند  ربّ  قیامت  کہ  دۅہ  تِمن  درمیان  اَمہِ  چیزُک  فٲصلہٕ،  یتھ  منٛز  تِم  اختلاف  چِھ  کران  روٗزِمٕتۍ۔

Mirwaiz:
  پٔزۍ  پٲٹھۍ  فرعون  سٕندِ  ہلاک  کرنہٕ  پتہٕ  بسٲوۍ  اسہِ  بنی  اسرایل  رٕژِ  جایہِ۔  تِم  سپٕدۍ  مِصرٕکۍ  مٲلِک،  بیٚیہِ  کوٚر  اسہِ  عطا  تِمن  رزق،  رٔتۍ  رٔتۍ  چیز  اتھ  مِصرس  اندر۔  اتھ  کُن  نظر  کٔرِتھ  پزِ  ہا  تِمن  اطاعت  تہٕ  فرماں بردٲری  کرٕنۍ  مگر  تِمو  کوٚر  تتھ  بدل۔  تِمو  کوٚر  دینس  اندر  اختلاف۔  افسوس  کہ  یہِ  اختلاف  تروو  نہٕ  تِمو  نادٲنی  تہٕ  جہلہٕ  کِںۍ،  پس  کوٚرنہٕ  تِمو  اختلاف  مگر  احکامن  ہُند  علم  واتنہٕ  پتہٕ،  پٔزۍ  پٲٹھۍ  تِہُند  پروردِگار  کرِ  فٲصلہٕ  تِمن  اختلاف  کروٕنین  منٛز  قیامت  کہ  دۅہ  تِمن  سارِنٕے  چیزن  ہُند  یِمن  تِم  اختلاف  کران  ٲسۍ۔

Transliteration:
  Walaqad bawwan<u>a</u> banee isr<u>a</u>eela mubawwaa <u>s</u>idqin warazaqn<u>a</u>hum mina a<b>l</b><u>tt</u>ayyib<u>a</u>ti fam<u>a</u> ikhtalafoo <u>h</u>att<u>a</u> j<u>a</u>ahumu alAAilmu inna rabbaka yaq<u>d</u>ee baynahum yawma alqiy<u>a</u>mati feem<u>a</u> k<u>a</u>noo feehi yakhtalifoon<b>a</b>


Athar:
  وۅنۍ  اگر  توٚہیہِ  ییٚمہِ  ہدایت  کہ  طرفہٕ  کینٛہہ  تہِ  شَک  آسہِ  یُس  اَسہِ  تۅہیہِ  پٮ۪ٹھ  نٲزِل  چُھ  کوٚرمُت  تیٚلہِ  پٕرٛژِھو  تِمن  لُکن  یِم  گۅڈٕ  پٮ۪ٹھے  کتاب  چِھ  پران،  درحقیقت  چُھ  یہِ  تۅہیہِ  نِشہِ  حقٕے  آمُت  تُہٕندِس  ربّ  سٕندِ  طرفہٕ،  لہٰذا  گٔژِھو  نہٕ  توٚہۍ  شک  کرن  والیٚو  منٛزٕ  آسٕنۍ۔

Mirwaiz:
  یا  رسول  اللہؐ،  ہرگاہ  بلفرض  تۅہیہِ  کُنہِ  قسمہٕ  تردُو  تہٕ  شک  آسہِ  قرآنِ  مجیدس  منٛز  یُس  اسہِ  کُن  نٲزِل  کوٚر۔  یہِ  شُبہٕ  رفع  کرنہٕ  خٲطرٕ  چُھ  اکھ  سہل  طریقہٕ،  توٚہۍ  کٔرِو  دریافت  تِمن  لوٗکن  نِشہِ  یِم  لوٗکھ  برونٹھمہِ  کتابہٕ  پران  چھِ۔  تِم  ونن  تۅہیہِ  بیشک  قرآنِ  مجید  چُھ  خداے  سٕندِ  طرفہٕ  نٲزِل  سپدان،  بتحقیق  شک  وشُبہٕ  ورٲے  آیہِ  تۅہیہِ  کُن  پٔزۍ  کتاب  تُہٕندِس  پروردِگارٕہ  سٕندِ  طرفہٕ،  پس  مہ  حض  ٲسِو  توٚہۍ  شک  تہٕ  تردُد  کروٕنیو  أندرٕ۔

Transliteration:
  Fain kunta fee shakkin mimm<u>a</u> anzalnn<u>a</u> ilayka fa<b>i</b>sali alla<u>th</u>eena yaqraoona alkit<u>a</u>ba min qablika laqad j<u>a</u>aka al<u>h</u>aqqu min rabbika fal<u>a</u> takoonanna mina almumtareen<b>a</b>


Athar:
  تہٕ  تِمن  لُکن  منٛز  مَہ  گٔژِھو  شٲمل،  یِمو  اللہ  تعالیٰ  سٕندٮ۪ن  آیاتن  بُتھ  چُھ  پِھیُرمُت،  نَتہٕ  ٲسِو  توٚہۍ  نقصان  تُلن  والیو  منٛزٕ۔  ﴿یہِ  خطاب  چُھ  بظٲہر  نبی  صلی  اللہ  علیہ و سلمس  مگر  دراصل  چِھ  کتھ  بوزناوٕنۍ  تِم  لُکھ  یِم  حضور  صلی  اللہ  علیہ و سلمن  ہٕندِس  دعوتس  منٛز  شَک  ٲسۍ  کران،  تہٕ  اہلِ  کتابن  ہُند  حوالہٕ  چُھ  امہِ  موجوب  دِنہٕ  آمُت  زِ  عربٕکۍ  لُکھ  ٲسۍ  آسمٲنۍ  کتابن  ہٕندِ  علمہٕ  نِشہِ  بے  خبر،  تِہندِ  خٲطرٕ  ٲس  یہِ  آواز  اکھ  نٔو  آواز،  مگر  اہلِ  کتابو  منٛزٕ  یِم  لُکھ  دیندار  تہٕ  مُنصف  مزاج  ٲسۍ  تِم  ہیکہَن  امہِ  کتھہِ  ہُند  تصدیق  کٔرِتھ  زِ  ییٚمہِ  چیزٕچ  دعوت  قرآن  چُھ  دِوان  یہِ  چُھ  سُے  چیز  ییٚمِچ  دعوت  تمام  پٔتِم  پیغمبر  دِوان  چِھ  روٗدِمٕتۍ۔﴾

Mirwaiz:
  بیٚیہِ  مہ  ٲسِو  ہرگِز  توٚہۍ  تِمو  لوٗکو  أندرٕ  یِمو  اپُز  زٲنِتھ  انکار  کوٚر  خداے  سٕندین  آیاتن۔  پس  سپدِو  توٚہۍ  تہِ  نقصان  تُلہٕ  وٕنیو  أندرٕ۔

Transliteration:
  Wal<u>a</u> takoonanna mina alla<u>th</u>eena ka<u>thth</u>aboo bi<u>a</u>y<u>a</u>ti All<u>a</u>hi fatakoona mina alkh<u>a</u>sireen<b>a</b>


Transliteration: Inna alla<u>th</u>eena <u>h</u>aqqat AAalayhim kalimatu rabbika l<u>a</u> yuminoon<b>a</b>
Athar:
  حقیقت  چھےٚ  یہِ  زِ  یِمن  لُکن  پٮ۪ٹھ  تُہندِس  ربّ  سُند  قَول  راست  چُھ  آمُت  ﴿یعنی  یہِ  قول  زِ  یِم  لُکھ  خۅد  طٲلبِ  حق  چِھنہٕ  آسان  تہٕ  یِم  پننیٚن  دِلن  پٮ۪ٹھ  ضد،  تعصُب  تہٕ  ہٹ دھرمی  ہٕندۍ  قُلف  چِھ  تھاوان  کھٲلِتھ،  تہٕ  یِم  دُنیا کِس  محبتس  منٛز  مدہوش  تہٕ  عاقبت  نِشہِ  بے خبر  چِھ  آسان  تِمن  چُھنہٕ  ایمانُک  توفیق  نصیب  سپدان﴾

Mirwaiz:
  پٔزۍ  پٲٹھۍ  یِمن  لوٗکن  ہٕندِ  خٲطرٕ  یہِ  ازلی  حُکم  چٲنِس  پروردِگارٕہ  سٕندِ  طرفہٕ  ثٲبت  سپُدمُت  چُھ  تِم  زانہہ  ایمان  انن  نہٕ۔


Athar:
  تِمن  نِشہِ  یِیہِ تَن  کانٛہہ  تہِ  نِشٲنی  تِم  چِھنہٕ  ایمان  انان،  یوٚت  تام  نہ  دگ  تُلوُن  عذاب  برونٹھ  کُن  وُچُھن  واتان۔

Mirwaiz:
  ہرگاہے  تِمن  نِشہِ  سٲرِی  آیات  تہِ  واتن  توتہِ  انن  نہٕ  تِم  ایمان  یوٚتاںۍ  نہٕ  وُچھن  کڈُر  عذاب۔  مگر  تمہِ  وقتہٕ  ایمان  اَنُن  چُھ  بے  کار  تہٕ  بے  اعتبار۔

Transliteration:
  Walaw j<u>a</u>athum kullu <u>a</u>yatin <u>h</u>att<u>a</u> yarawoo alAAa<u>tha</u>ba alaleem<b>a</b>


Athar:
  پتہٕ  کیا  کانٛہہ  تِژھ  مثال  چھا  زِ  اکہِ  بستی  آسہِ  عذاب  وُچِھتھ  ایمان  اوٚنمُت  تہٕ  تَمِیُک  ایمان  آسہِ  تَتھ  خٲطرٕ  نفع  بخش  ثٲبت  سپُدمُت؟  یُونسؑ  سٕندِ  قوم  وَرٲے  ﴿چَھنہٕ  اَمِچ  کانٛہہ  مِثال﴾  تٔمۍ  قومن  ییٚلہِ  ایمان  اوس  اوٚنمُت،  البتہٕ  اَسہِ  اوس  تمہِ  پٮ۪ٹھہٕ  دنیا چہ  زندگی  منٛز  رُسوٲئی  ہُند  عذاب  ہٹوومُت  ﴿مُفسرو  چُھ  اَمِیُک  وجہ  یہِ  بیان  کوٚرمُت  زِ  حضرت  یونسؑ  ٲسۍ  عذابُک  اِطلاع  دِنہٕ  پتہٕ  چونکہ  اللہ  تعالیٰ  سٕندِ  اجازت  ورٲے  پنُن  ٹِھکانہٕ  ترٲوِتھ  درٛامٕتۍ،  امہِ  موجوٗب  ییٚلہِ  عذابٕکۍ  آثار  وُچِھتھ  اَشُوریو  توبہٕ  استغفار  کوٚر،  خُداین  کوٚر  تِمن  معاف﴾  تہٕ  اَتھ  اوسُن  أکِس  وقتس  تام  زندگی  نِشہِ  فٲیدٕہ  تُلنُک  موقع  دِیتمُت۔

Mirwaiz:
  پس  ٲسۍ  نہٕ  کُنہِ  شہرٕکۍ  لوٗکھ  یِمو  عذاب  وُچھِتھ  ایمان  اوٚن۔  توپتہٕ  دِتُکھ  تٔمۍ  ایمانن  فٲیدٕہ  حضرتِ  یونس  سٕندِ  قوم  ورٲے۔  تِمن  پٮ۪ٹھ  ییٚلہِ  عذاب  ہیُوٚتُن  نٲزِٰل  سپدُن  اَتِی  اوٚن  تِمو  ایمان،  ییٚلہِ  تِمو  ایمان  اوٚن  اَتِی  تُل  اسہِ  تِمن  خوٲری  ہُند  عذاب  دنیاچہِ  زندگی  اندر۔  بیٚیہِ  تُلنٲوۍ  زِندگی  ہُند  تمتع  مرنٕکِس  وقتس  تانۍ۔

Transliteration:
  Falawl<u>a</u> k<u>a</u>nat qaryatun <u>a</u>manat fanafaAAah<u>a</u> eem<u>a</u>nuh<u>a</u> ill<u>a</u> qawma yoonusa lamm<u>a</u> <u>a</u>manoo kashafn<u>a</u> AAanhum AAa<u>tha</u>ba alkhizyi fee al<u>h</u>ay<u>a</u>ti a<b>l</b>dduny<u>a</u> wamattaAAn<u>a</u>hum il<u>a</u> <u>h</u>een<b>in</b>


Athar:
  اگر  تُہٕندِس  ربّ  سٕنز  مشیت  یہِ  آسِہے  ﴿زِ  زمینس  منٛز  گژھۍ  مومن  تہٕ  فرمانبردارٕے  آسٕنۍ﴾  تیٚلہِ  آسِہے  سارِوٕے  زمین  کیو  لُکو  ایمان  اوٚنمُت،  پتہٕ  کیا  توٚہۍ  کٔرِیوٗکھہٕ  لُکھ  مجبور  زِ  تِم  بٔنِن  مومن؟

Mirwaiz:
  بیٚیہِ  ہرگاہ  تُہُند  پروردِگار  یژھہِ  ہا  تیٚلہِ  انہٕ  ہن  ایمان  تِم  سٲرِی  لوٗکھ  یِم  زمینس  پٮ۪ٹھ  چھِ  یِکہٕ  وٹہٕ۔  مگر  تٔمۍ  یوٚژھ  نہٕ  تہِ  بعض  حِکمتن  کُن  نظر  کٔرِتھ،  کیاہ  توٚہۍ  کٔرِیوکھ  لوٗکھ  مجبور  ایمان  انہٕ  نس  پٮ۪ٹھ  تااینکہ  سٲرِی  بنن  باایمان

Transliteration:
  Walaw sh<u>a</u>a rabbuka la<u>a</u>mana man fee alar<u>d</u>i kulluhum jameeAAan afaanta tukrihu a<b>l</b>nn<u>a</u>sa <u>h</u>att<u>a</u> yakoonoo mumineen<b>a</b>


Athar:
  کانٛہہ  نفس  ہیٚکہِ  نہٕ  اللہ  تعالیٰ  سٕندِ  اِذنہٕ  ورٲے  ایمان  أنِتھ،  تہٕ  اللہ  تعالیٰ  سُند  طریقہٕ  چُھ  یہِ  زِ  یِم  لُکھ  عقلہِ  کٲم  چِھنہٕ  ہیوان  سُہ  چُھ  تِمن  پٮ۪ٹھ  گندگی  ترٛاوان۔

Mirwaiz:
  حالنکہ  مُمکِنٕے  چُھنہٕ  کٲنسہِ  شخصس  ایمان  انُن  خداے  سٕندِ  حُکمہٕ  ورٲے  تِہٕندِ  یژھنہٕ  ورٲے،  بیٚیہِ  چُھ  اللہ  تعالیٰ  کُفرٕچہِ  نافرمٲنی  اندر  تراوان  بے  عقلن  یِم  نہٕ  عقلہِ  کٲم  ہیٚوان  چھِ۔

Transliteration:
  Wam<u>a</u> k<u>a</u>na linafsin an tumina ill<u>a</u> bii<u>th</u>ni All<u>a</u>hi wayajAAalu a<b>l</b>rrijsa AAal<u>a</u> alla<u>th</u>eena l<u>a</u> yaAAqiloon<b>a</b>


Athar:
  تِمن  ؤنِو،  زمینس  تہٕ  آسمانن  اندر  یِکینژھاہ  چُھ  سُہ  وُچِھو  أچھ  مٕژرٲوِتھ۔  تہٕ  یِم  لُکھ  ایمان  اَننُے  چِھنہٕ  یژھان،  تِہندِ  خٲطرٕ  کَتہِ  ہیٚکن  نشٲنیہِ  تہٕ  تنبیہ  ٲخر  مفید  ٲسِتھ؟

Mirwaiz:
  فرمٲوِو  توٚہۍ  یا  رسول  اللہؐ  لوٗکن  اے  لوکو  وُچھتو  کہ  کیاہ  چُھ  آسمانن  تہٕ  زمینن  اندر  اللہ  تعالیٰ  ہن  پٲدٕ  کوٚرمُت  تمِی  سٍتۍ  سپدِہا  تۅہیہِ  معلوم  خداے  سٕندِ  آسنُک  بیٚیہِ  کُنُے  آسنُک۔  بیٚیہِ  کیاہ  فٲیدٕہ  دِن  آیات  بیٚیہِ  بیم  کرن  وٲلۍ  پیغمبر،  تِمن  لوٗکن  یِم  ازلی  بے  ایمان  آسن۔

Transliteration:
  Quli on<i><u>th</u></i>uroo m<u>atha</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> tughnee al<u>a</u>y<u>a</u>tu wa<b>al</b>nnu<u>th</u>uru AAan qawmin l<u>a</u> yuminoon<b>a</b>


Athar:
  وۅنۍ  کتھ  چیزس  چِھ  یِم  لُکھ  پراران،  اَمِہ  ورٲے  زِ  تِمے  خراب  دۅہ  وُچھنہٕ  یِم،  یِم  یِمن  برونٹھمیو  گُزریمتیو  لُکو  وُچِھمٕتۍ  چِھ؟  تِمن  ؤنِو،  اچھا  انتظار  کٔرِو،  بٕتہِ  کرٕ  تۅہیہِ  سٍتۍ  انتظار۔

Mirwaiz:
  پس  چھِنہٕ  یِم  لوٗکھ  انتطار  کران  مگر  تِتھنٕے  مشکل  دۅہن  ہُند  یِم  گُذرے  یِمن  برونٹھ،  توٚہۍ  فرمٲوِیوکھ  کٔرِو  انتظار  بہٕ  تہِ  چُھس  توٚہی  سٍتۍ  انتظار  کروِنیو  أندرٕ۔

Transliteration:
  Fahal yanta<i><u>th</u></i>iroona ill<u>a</u> mithla ayy<u>a</u>mi alla<u>th</u>eena khalaw min qablihim qul fa<b>i</b>nta<i><u>th</u></i>iroo innee maAAakum mina almunta<i><u>th</u></i>ireen<b>a</b>


Athar:
  پتہٕ  ﴿ییٚلہِ  سُہ  وقت  واتان  چُھ﴾  أسۍ  چِھکھ  پنٕنۍ  رسول  تہٕ  تِم  لُکھ  بچاوان  یِمو  ایمان  آسہِ  اوٚنمُت،  سون  چُھ  یۅہے  طریقہٕ،  اسہِ  پٮ۪ٹھ  چُھ  یہِ  حق  زِ  مومِن  بچاووکھ۔

Mirwaiz:
  توپتہٕ  ٲسۍ  أسۍ  نجات  دِوان  پننین  پیغمبرن  بیٚیہِ  تِمن  لوٗکن  یِمو  ایمان  اوٚن،  یِتھے  پٲٹھۍ  چُھ  مٹہِ  اسہِ  پٮ۪ٹھ  نجات  دیُن  سارِنٕے  باایمانن۔  پس  ہرگاہ  یِمن  کٲفرن  پٮ۪ٹھ  کانہہ  عذاباہ  نٲزِل  سپدِ،  باایمان  لبن  تمہِ  عذاب  نِشہِ  نجات۔  خواہ  دنیاہس  اندر  خواہ  آخرتس  اندر۔

Transliteration:
  Thumma nunajjee rusulan<u>a</u> wa<b>a</b>lla<u>th</u>eena <u>a</u>manoo ka<u>tha</u>lika <u>h</u>aqqan AAalayn<u>a</u> nunjee almumineen<b>a</b>


Athar:
  اے  نبیؐ،  ؤنِو  زِ،  اے  لوٗکو،  اگر  توٚہۍ  وُنُیستام  میٲنِس  دینس  متعلق  کُنہِ  شکس  منٛز  چِھو،  تیٚلہ  بوزِو  زِ  خُدایس  ورٲے  یِہٕنز  عبادت  توٚہۍ  کران  چِھو،  بہٕ  چُھسنہٕ  تِہٕنز  عبادت  کران،  بلکہ  چُھس  صرف  تس  اللہ  تعالیٰ  سٕنز  بندگی  کران  ییٚمۍ  سٕندِس  قبضس  منٛز  تُہُند  موت  چُھ،  مےٚ  چُھ  حکم  دِنہٕ  آمُت  زِ  بہٕ  گژٕھہ  ایمان  اَنن  والیو  منٛزٕ  آسُن۔

Mirwaiz:
  فرمٲوِیوکھ  توٚہۍ  یا  رسول  اللہؐ  اے  لوٗکو  ہرگاہ  تۅہیہِ  شک  چُھو  میٲنِس  دِنس  مُتعلق  پس  وارٕ  صاف  صاف  چُھسو  بہٕ  فرماوان،  پس  بہٕ  چُھس  نہٕ  عبادت  کران  تِمن  معبودانِ  بٲطلن  ہٕنٛز  یِمن  توٚہۍ  عبادت  کران  چھِو  معبودِ  برحقس  ورٲے،  بلکہ  چُھس  بہٕ  عبادت  کران  تس  خداے  سٕںٛز  یُس  تۅہیہِ  قبض  روح  کران  چُھو،  بیٚیہِ  آو  مےٚ  حکُم  کرنہٕ  خداے  سٕںدِ  طرفہٕ  باایمانو  أندرٕ  آسنُک۔

Transliteration:
  Qul y<u>a</u> ayyuh<u>a</u> a<b>l</b>nn<u>a</u>su in kuntum fee shakkin min deenee fal<u>a</u> aAAbudu alla<u>th</u>eena taAAbudoona min dooni All<u>a</u>hi wal<u>a</u>kin aAAbudu All<u>a</u>ha alla<u>th</u>ee yatawaff<u>a</u>kum waomirtu an akoona mina almumineen<b>a</b>


Transliteration: Waan aqim wajhaka li<b>l</b>ddeeni <u>h</u>aneefan wal<u>a</u> takoonanna mina almushrikeen<b>a</b>
Athar:
  تہٕ  مےٚ  چُھ  فرماونہٕ  آمُت  زِ  یکسوٗ  سپدِتھ  کرٕ  پنُن  پان  ٹھیک  ٹھیک  یتھ  دینس  پٮ۪ٹھ  قٲیم،  ﴿اصل  لفظ  چِھ   اَقِم  وَجھَکَ  لِلدّینِ  حَنِیفَا   اَتھ  چُھ  لفظی  معنی  پنُن  بُتھ  جماو،  اَمیُک  مفہوم  چُھ  یہِ  زِ  تُہُند  رُۅخ  گژِھہ  أکۍسٕے  اندس  کن  قٲیم  سپدُن،  سُہ  گژِھہ  نہٕ  اورٕ  یور  گژھان  آسُن۔  سُہ  گژِھہ  نہٕ  گَرا  پَتھ  کُن  گَرا  برونٛہہ  کُن  تہٕ  کُنہِ  وِزِ  گرا  دٔچُھن  تہٕ  گرا  کھووُر  پھیران  آسُن۔  بلکہ  پٔکِو  نَستہِ  سیوٚد  تٔتھۍ  وَتہِ  پٮ۪ٹھ  نظر  جمٲوِتھ  یۅسہٕ  وَتھ  تۅہیہِ  ہاونہٕ  چھےٚ  آمٕژ۔  یہِ  بندش  ٲس  بجاے  خۅد  سٮ۪ٹھاہ  چُست  مگر  اتھ  پٮ۪ٹھ  تہِ  آو  نہٕ  بس  کرنہٕ۔  اتھ  پٮ۪ٹھ  آو  بیٚیہِ  اکھ  قٲد  حَنِیفاً  ہُرروانہٕ۔  حنیف  چِھ  تَس  ونان  یُس  سارِوٕے  طرفَو  نِشہِ  پھیرِتھ  صرف  أکِس  طرفس  کُن  آسہِ﴾  تہٕ  ہرگز  تہٕ  ہرگز  گژٕھہ  نہٕ  مُشرکو  منٛزٕ  آسُن۔

Mirwaiz:
  بیٚیہِ  آو  مےٚ  حکُم  کرنہٕ  مُتوجہ  روزنُک  دین  توحیدس  کُن  سٲرِی  باقٕی  دین  ترٲوِتھ۔  بیٚیہِ  آم  وننہٕ  یُتھنہٕ  ہرگِز  ژٕ  آسکھ  مُشرِکو  أندرٕ۔


Athar:
  تہٕ  اللہ  تعالیٰ  ترٲوِتھ  مَہ  لٲیِو  کٲنٛسہِ  تِژھہ  ہستی  آلَو،  یوسہٕ  نَہ  تۅہیہِ  فٲیدٕہ  ہیٚکہِ  واتنٲوِتھ  تہٕ  نہ  نقصان،  ہرگاہ  توٚہۍ  یہِ  کٔرِو،  تیٚلہِ  ٲسِو  ظٲلِمو  منٛزٕ۔

Mirwaiz:
  بیٚیہِ  یُتھنہٕ  خدایس  ورٲے  بیٚیہِ  کٲنسہِ  منگان  آسکھ۔  یُس  نہٕ  ژےٚ  تِہٕنٛز  عبادت  کٔرِتھ  کانہہ  نفع  ہیٚکِی  واتہٕ  نٲوِتھ۔  عبادت  نہ  کٔرِتھ  کانہہ  ضریٚر  ہیٚکِی  واتنٲوِتھ،  پس  ہرگاہ  ژٕ  یِژھ  کٲم  کرکھ  یعنی  معبودِ  برحقس  ورٲے  بیٚیہِ  کٲنسہِ  عبادت  کرکھ  پس  چُھکھ  ژٕ  تیٚلہِ  ظٲلِمو  أندرٕ  یِمو  خداے  سُند  حق  ضایع  کوٚر۔

Transliteration:
  Wal<u>a</u> tadAAu min dooni All<u>a</u>hi m<u>a</u> l<u>a</u> yanfaAAuka wal<u>a</u> ya<u>d</u>urruka fain faAAalta fainnaka i<u>th</u>an mina a<b>l</b><i><u>thth</u></i><u>a</u>limeen<b>a</b>


Athar:
  اگر  اللہ  تعالیٰ  تۅہیہِ  کُنہِ  مصیبتس  منٛز  تراویٚو،  تیٚلہِ  چُھنہٕ  خۅد  تَس  ورٲے  کانٛہہ  یُس  اتھ  مصیبتس  ہٹاوِ،  تہٕ  اگر  سُہ  تُہٕندِس  حقس  منٛز  کُنہِ  رٕژرُک  ارداہ  کرِ،  تیٚلہِ  چُھنہٕ  تٔمۍ  سٕندِس  فضلس  تہِ  کانٛہہ  رُکاوَن  وول،  پننیو  بندو  منٛزٕ  یَس  سُہ  یژھان  چُھ  تَس  چُھ  پننہِ  فضلہٕ  سٍتۍ  نوازان،  بیٚیہِ  چُھ  سُہ  درگُزر  کرن  وول  تہٕ  رحم  فرماون  وول۔

Mirwaiz:
  بیٚیہِ  آو  مےٚ  وننہٕ  ہرگاہ  اللہ  تعالیٰ  کانہہ  سختیاہ  واتنٲوِی  ژےٚ۔  پس  چُھنہٕ  کانہہ  سۅ  سختی  دوٗر  کروُن  تس  ورٲے،  بیٚیہِ  ہرگاہ  سُہ  یژِھہ  کانہہ  خٲراہ  چانہِ  خٲطرٕ  پس  ہیٚکہ  نہٕ  پتھ  رٔٹِتھ  کانہہ  اکھاہ  تِہٕندِس  فضلس،  بلکہ  چُھ  سُہ  فضل  پنُن  واتناوان  پنہٕ  نیو  بندو  أندرٕ  یس  یژھان  چُھ  تہٕ  تس،  بیٚیہِ  چُھ  سُہ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Wain yamsaska All<u>a</u>hu bi<u>d</u>urrin fal<u>a</u> k<u>a</u>shifa lahu ill<u>a</u> huwa wain yuridka bikhayrin fal<u>a</u> r<u>a</u>dda lifa<u>d</u>lihi yu<u>s</u>eebu bihi man yash<u>a</u>o min AAib<u>a</u>dihi wahuwa alghafooru a<b>l</b>rra<u>h</u>eem<b>u</b>


Athar:
  اے  محمدؐ  ؤنِو  زِ،  اے  لوٗکو  تۅہیہِ  نِشہِ  چُھ  تُہندِس  ربّ  سٕندِ  طرفہٕ  حق  آمُت،  وۅنۍ  یُس  سِیٔز  وَتھ  اختیار  کرِ  تٔمۍ  سُنٛد  سیٚزرس  پٮ۪ٹھ  پکُن  چُھ  تٔمۍ  سٕندی  خٲطرٕ  فایدٕہ  مند،  تہٕ  یُس  گمراہ  چُھ  تٔمۍ  سٕنز  گمرٲہی  چھےٚ  تٔمۍ  سٕندی  خٲطرٕ  تباہ  کُن  تہٕ  بہٕ  چُھس  نہٕ  تۅہیہِ  پٮ۪ٹھ  کانٛہہ  مختار۔

Mirwaiz:
  فرمٲوِو  توٚہۍ  لوٗکن  اے  لوٗکو  بتحقیق  آو  تۅہیہِ  کُن  دینِ  حق  پنِس  پروردِگارٕہ  سٕندِ  طرفہٕ،  پس  یُس  سیٚزِ  وتہِ  پٮ۪ٹھ  ییہِ  پننہِ  فٲیدٕہ  خٲطرٕ  بیٚیہِ  یُس  شخص  تمہِ  ںِشہِ  ڈلہِ  سُہ  ڈلہِ  پننہِ  پان  کہ  ضریٚرٕ  خٲطرٕ،  مےٚ  چھنہٕ  تِہٕنٛز  کٲم  پُشرٕنہٕ  آمٕژ۔  بہٕ  کرو  وٕ  تۅہیہِ  ہدایت  قبول  کرنس  پٮ۪ٹھ  مجبور۔

Transliteration:
  Qul y<u>a</u> ayyuh<u>a</u> a<b>l</b>nn<u>a</u>su qad j<u>a</u>akumu al<u>h</u>aqqu min rabbikum famani ihtad<u>a</u> fainnam<u>a</u> yahtadee linafsihi waman <u>d</u>alla fainnam<u>a</u> ya<u>d</u>illu AAalayh<u>a</u> wam<u>a</u> an<u>a</u> AAalaykum biwakeel<b>in</b>


Athar:
  تہٕ  اے  نبیؐ،  توٚہۍ  روٗزِو  ییٚمہِ  ہداتٕچ  پیروی  کران  یُس  تۅہیہِ  کُن  بَذریعہ  وَحی  چُھ  سوزنہٕ  یِوان،  بیٚیہِ  کٔرِو  صبر  یوٚت  تام  اللہ  تعالیٰ  فٲصلہٕ  کرِ،  تہٕ  سُے  چُھ  بہترین  فٲصلہٕ  کرن  وول۔

Mirwaiz:
  بیٚیہِ  کٔرِو  توٚہۍ  پیروی  تتھ  یہِ  تۅہیہِ  کُن  وحی  سوزنہٕ  یِوان  چُھ۔  بیٚیہِ  کٔرِو  کٲفرن  ہٕندِس  کُفرس  تہٕ  تکلیفس  پٮ۪ٹھ  توٚہۍ  صبر۔  یوٚتانۍ  اللہ  تعالیٰ  پنُن  فٲصلہٕ  تہٕ  حکُم  جٲرِی  کرِ۔  سُے  چُھ  رُت  حکُم  تہٕ  فٲصلہٕ  کروُن۔

Transliteration:
  Wa<b>i</b>ttabiAA m<u>a</u> yoo<u>ha</u> ilayka wa<b>i</b><u>s</u>bir <u>h</u>att<u>a</u> ya<u>h</u>kuma All<u>a</u>hu wahuwa khayru al<u>ha</u>kimeen<b>a</b>


Athar:
  ا۔  ل۔  ر۔  چُھ  فرمان،  ﴿کتاب  لفظُک  ترجمہٕ  چُھ  یَتھ  جایہِ  انداز  بیان  کہ  مناسبت  کِنۍ  فرمان  کرنہٕ  آمُت۔  عربی  زبٲنۍ  منٛز  چُھنہٕ  یہِ  لفظ  کتاب  تہٕ  تحریر  کِس  معنیَس  منٛزٕے  یوت  یِوان،  بلکہ  چُھ  حکم  تہٕ  شٲہی  فرمان  کِس  معنیس  منٛز  تہِ  یِوان،  تہٕ  خۅد  چُھ  یہِ  لفظ  قرآنس  منٛز  واریاہن  جاین  أتھۍ  معنیس  منٛز  وَرتاونہٕ  آمُت﴾  ییٚمِکۍ  آیات  پختہٕ  تہٕ  مُفصّل  چِھ  ارشاد  سپدمٕتۍ،  أکِس  دانا  تہٕ  باخبر  ہستی  ہٕندِ  طرفہٕ۔

Mirwaiz:
  امیُک  معنیٰ  چُھ  معلوم  خداے  سٕے۔  یہِ  قرآنِ  مجید  چُھ  کتاباہ  ییمِکۍ  آیات  تہٕ  احکام  چھِ  مضبوط  تہٕ  محکم  کرنہٕ  آمٕتۍ  دلیلو  سٍتۍ،  توپتہٕ  چھِ  تِم  احکام  ویژھناونہٕ  آمٕتۍ  حِکمت  وٲلِس  تہٕ  با  خبر  خداے  سٕندِ  طرفہٕ۔  ییمیُک  مقصد  چُھ  یی  زِ،

Transliteration:
  Alifl<u>a</u>mr<u>a</u> kit<u>a</u>bun o<u>h</u>kimat <u>a</u>y<u>a</u>tuhu thumma fu<u>ss</u>ilat min ladun <u>h</u>akeemin khabeer<b>in</b>


Athar:
  زِ  توٚہۍ  مَہ  کٔرِو  عبادت  مگر  کٔرِو  صرف  أکِس  اللہ  تعالیٰ  سٕنز۔  بہٕ  چُھس  تٔمۍ  سٕندِ  طرفہٕ  تۅہیہِ  خبردار  کرن  وول  تہِ،  تہٕ  بشارت  دِنہٕ  وول  تہِ۔

Mirwaiz:
  تِمو  حُکمو  منٛزٕ  چُھ  گۅڈنیُکُے  حُکم  کہ  عبادت  تہٕ  پرستش  مہ  کٔرِو  کٲنسہِ  ہٕنٛز  خدایس  ورٲے،  بہٕ  چُھس  تُہٕندِ  خٲطرٕ  تِہٕندی  طرفہٕ  بیم  کروُن  تِہٕندِ  عذابُک،  خۅشخبر  ونہٕ  وُن  تَہٕندین  انعامن  ہُند۔

Transliteration:
  All<u>a</u> taAAbudoo ill<u>a</u> All<u>a</u>ha innanee lakum minhu na<u>th</u>eerun wabasheer<b>un</b>


Athar:
  بیٚیہِ  یہِ  زِ  توٚہۍ  مٔنگِو  پننِس  ربّس  معٲفی  تہٕ  تس  کُن  یِیِو  پھیرِتھ،  تیٚلہِ  دِیَو  سُہ  تۅہیہِ  أکِس  خاص  وقتس  تام  زندگی  ہُنٛد  رُت  سامان  ﴿یعنی  دُنیا ہس  منٛز  یُس  تُہٕندِ  ٹھہرنُک  وقت  مقرر  چُھ،  تتھ  وقتس  تام  تھاویٚو  نہٕ  سُہ  تۅہیہِ  خراب  پٲٹھۍ  بلکہ  تھاویٚو  جان  پٲٹھۍ۔  تٔمۍ  سٕنزٕ  نعمتہٕ  سپدن  تۅہیہِ  پٮ۪ٹھ  نٲزِل۔  تٔمۍ  سٕنزو  برکتو  سٍتۍ  سپدِو  سرفراز،  خۅش  حال  روٗزِو  تہٕ  زندگی  منٛز  سپدیٚو  امن  تہٕ  سکون  نصیب۔  ذلّت  تہٕ  خوٲری  سان  نہٕ  کینٛہہ  بلکہ  روٗزِو  عزت  و  احترام  سان  زندٕہ﴾  تہٕ  پرٛتھ  صاحبِ  فضلس  کرِ  تٔمۍ  سُند  فضل  عطا  ﴿یعنی  یُس  شخص  اخلاقن  تہٕ  اعمالن  منٛز  یوٗت  برونٛہہ  پکہِ،  اللہ  تعالیٰ  کرِ  تس  تیوٗت  بوٚڈ  درجہِ  عطا،  یُس  شخص  تہِ  پننہِ  سیرت  و  کردارٕ  سٍتۍ  پنُن  پان  کُنہِ  تہِ  فضیلتُک  حقدار  ثٲبِت  کرِ  سۅ  فضیلت  یِیہِ  تس  ضروٗر  دِنہٕ﴾  البتہ  اگر  توٚہۍ  پوٚت  چِھو  ہیٚوان  تیٚلہِ  چُھس  بہٕ  تُہٕندِس  حقس  منٛز  اکہِ  بَڈِ  وُلٹہٕ  دۅہ  کہِ  عذاب  نِشہِ  کھۅژان۔

Mirwaiz:
  بیٚیہِ  مٔنگِتو  پننین  گناہن  ہٕندِ  خٲطرٕ  مغفرت  پننِس  پروردِگارس۔  توپتہٕ  کٔرِو  رجوع  تٔسۍ  کُن،  یُتھ  فٲیدٕہ  تُلناوِ  تۅہیہِ  رُت  فٲیدٕہ  أکِس  مُقرر  کرنہٕ  آمتِس  وقتس  تانۍ  یعنی  مرنہٕ  کِس  وقتس  تانۍ،  بیٚیہِ  کرِ  عطا  پرتھ  زیادٕہ  عمل  کرٕ  وٕنِس  زیادٕہ  مزوٗرۍ،  اگر  توٚہۍ  ایمان  اننہٕ  نِشہِ  بُتھ  پھِرِو  تیٚلہِ  چُھس  بہٕ  کھوژان  تُہٕندِ  حقہٕ  بٔڈِ  دۅہ  کِس  عذابس  ﴿سُہ  گو  قیامتُک  دۅہ﴾۔

Transliteration:
  Waani istaghfiroo rabbakum thumma tooboo ilayhi yumattiAAkum mat<u>a</u>AAan <u>h</u>asanan il<u>a</u> ajalin musamman wayuti kulla <u>th</u>ee fa<u>d</u>lin fa<u>d</u>lahu wain tawallaw fainee akh<u>a</u>fu AAalaykum AAa<u>tha</u>ba yawmin kabeer<b>in</b>


Athar:
  وُچِھو،  یِم  لُکھ  چِھ  پننیٚن  سینن  پھِران،  تاکہ  أمِس  نِشہِ  روزٕ ہن  ژھایہِ  ﴿مکہ کیٚن  کٲفرن  ہُند  حال  اوس  یہِ  زِ  ییٚلہِ  تِم  رسول  اللہ  صلی  اللہ  علیہ و سلمس  وُچھان  ٲسۍ،  تِم  ٲسۍ  وَتھ  ڈالان  تاکہِ  تِم  گٔژھۍ  نہٕ  تِمن  برونٛہہ  کُن  یِنۍ﴾  خبردار،  ییٚلہِ  یِم  پلوَو  سٍتۍ  پنُن  پان  وَلان  چِھ،  اللہ  تعالیٰ  چُھ  یِہندِس  کھٔٹِتھ  تھٲوِمٕتِس  تہِ  زانان  تہٕ  یِکینٛژھاہ  نوٚن  آسہِ  تَتھ  تہِ،  سُہ  چُھ  تِمو  رازَو  نِشہِ  تہِ  وٲقف  یِم  سینن  منٛز  چِھ۔

Mirwaiz:
  وارٕ  بوٗزِو  یِمن  کٲفرن  ہٕندۍ  حرکات۔  یِم  چھِ  سینہٕ  نوٚمرٲوِتھ  اکھ  أکِس  سٍتۍ  کتھ  کران،  یُتھ  پوشیدٕہ  تھاون  تِمہٕ  کتھہٕ  خدایس  نِشہِ،  وارٕ  بوٗزِو  ییٚمہِ  ساعتہٕ  یِم  کلہٕ  پٮ۪ٹھۍ  ژادر  ترٲوِتھ  چھِ  پانہٕ  وٲنۍ  کتھ  کران،  اللہ  تعالیٰ  چُھ  تہِ  سورُے  زانان۔  یہِ  یم  پوشیدٕہ  کران  چھِ  یا  نٔنۍ  پٲٹھۍ  کران  چھِ،  پٔزۍ  پٲٹھۍ  سُہ  چُھ  پوٗرٕ  زانان  دِلن  ہٕنٛزٕ  أندرِمہٕ  کتھہٕ۔

Transliteration:
  Al<u>a</u> innahum yathnoona <u>s</u>udoorahum liyastakhfoo minhu al<u>a</u> <u>h</u>eena yastaghshoona thiy<u>a</u>bahum yaAAlamu m<u>a</u> yusirroona wam<u>a</u> yuAAlinoona innahu AAaleemun bi<u>tha</u>ti a<b>l</b><u>ss</u>udoor<b>i</b>


Athar:
  زمینس  منٛز  پکن  وول  کانٛہہ  جاندار  تہِ  چُھنہٕ  تِیُتھ  ییٚمۍ  سُند  رزق  اللہ  تعالیٰ  سٕندِ  ذِمہٕ  آسہِ  نہٕ،  تہٕ  یَس  متعلق  نہٕ  سُہ  زانان  آسہِ  زِ  کتہِ  چُھ  سُہ  روزان،  تہٕ  کتھ  جایہِ  چھُ  حوالہٕ  کرنہٕ  یِوان،  سورُے  کینٛہہ  چُھ  أکِس  صاف  کتابہِ  منٛز  درج۔

Mirwaiz:
  وۅنۍ  گوٚژھنا  زانُن  یِہٕںٛزن  زیٚون  ہٕنٛزٕ  کتھہٕ،  روے  زمینس  منٛز  چُھنہٕ  کانہہ  تہِ  پکوُن  جانداراہ  مگر  اللہ  تعالیٰ  سٕے  چھےٚ  تٔمسٕنز  روٗزِی  مٹہِ،  سُہ  چُھ  تٔمسُند  جاے  قرار  تہٕ  جاے  پناہ  زانان،  تٔمِس  تمیُک  پوٗرٕ  علم  آسنٕکہ  علاوٕہ  چُھ  تہِ  سورُے  لیٚکھِتھ  روشن  کتابہِ  اندر  یعنی  لوحِ  محفوظس  اندر۔

Transliteration:
  Wam<u>a</u> min d<u>a</u>bbatin fee alar<u>d</u>i ill<u>a</u> AAal<u>a</u> All<u>a</u>hi rizquh<u>a</u> wayaAAlamu mustaqarrah<u>a</u> wamustawdaAAah<u>a</u> kullun fee kit<u>a</u>bin mubeen<b>in</b>


Athar:
  تہٕ  سُے  چُھ  ییٚمۍ  تمام  آسمان  تہٕ  زمین  شیٚن  دۅہن  منٛز  پٲدٕ  کٔرۍ  ییٚلہِ  زن  تمہِ  برونٛہہ  تٔمۍ  سُند  عرش  آبس  پٮ۪ٹھ  اوس  ﴿أسۍ  ہیٚکو  نہٕ  ؤنِتھ  اَمہِ  آبہٕ  نِشہِ  کیا  چھُ  مُراد۔  یہِ  چھا  یۅہے  آب،  یُس  أسۍ  اَمہِ  ناوٕہ  چِھ  زانان؟  کِنہٕ  یہِ  لفظ  چُھ  محض  استعارٕہ  رٔنگۍ  مادٕہ  کہ  تمہِ  مایع  ﴿Fluid﴾  حالت  خٲطرٕ  وَرتاونہٕ  آمُت  یُس  موجودٕہ  صورتس  منٛز  اَننہٕ  برونٛہہ  اوس؟  عرشس  پٮ۪ٹھ  آسنُک  معنی  متعین  کرُن  تہِ  چُھ  مشکل۔  ممکن  چُھ  زِ  اَمِیُک  مفہوم  آسہِ  زِ  تمہِ  وقتہٕ  ٲس  اللہ  تعالیٰ  سٕنز  سلطنت  آبس  پٮ۪ٹھ﴾  تاکہ  تۅہیہِ  وُچھیٚو  آزماوِتھ  زِ  تۅہیہِ  منٛزٕ  کُس  چُھ  بہتر  عمل  کرن  وول۔  ﴿یعنی  تخلیقُک  مقصد  اوس  یہِ  زِ  انسان  دُنیا ہس  منٛز  پٲدٕ  کٔرِتھ  یِیہِ  تس  آزمٲیش  کرنہٕ﴾  اے  نبیؐ،  وۅنۍ  اگر  توٚہۍ  وَنان  چِھو  زِ  لوٗکو،  مرنہٕ  پتہٕ  یِیِو  توٚہۍ  دُوبارٕہ  تھوٚد  تُلنہٕ،  منکرین  چِھ  فوراً  وَنان  زِ  یہِ  چھےٚ  نَنہِ  وانہٕ  جادو گری۔  ﴿یعنی  مرنہٕ  پتہٕ  انسانن  ہُنٛد  دُوبارٕہ  زندٕہ  سپدُن  چُھنہٕ  ممکن،  مگر  سانیٚن  عقلن  چُھ  جود  یِوان  کرنہٕ  زِ  أسۍ  مانَو  سۅ  کتھ  یۅسہٕ  نہٕ  سپدِتھ  ہیٚکہِ﴾

Mirwaiz:
  سُہ  پروردِگار  گو  سُے  ییٚمۍ  آسمان  تہٕ  زمین  پٲدٕ  کٔرۍ  شیٚن  دۅہن  ﴿6﴾  برابر  وقتس  اندر،  بیٚیہِ  اوس  عرش  تِہُند  آبس  پٮ۪ٹھ۔  عرش  تہٕ  آب  اوس  امہِ  بروںٹھُے  پٲدٕ  آمُت  کرنہٕ،  یہِ  سورُے  کوٚرُن  پٲدٕ۔  اتھ  منٛز  کٔرِن  تُہٕندۍ  سٲرِی  ضرورِیات  پٲدٕ،  یُتھ  توٚہۍ  یہِ  وُچھِتھ  توحیدس  استدلال  کٔرۍ  ہِو،  تِہٕنزٕ  نعمژٕ  کھیٚتھ  تِہٕنزۍ  شُکر  گذٲرِی  کٔرۍہِو،  عبادت  تہٕ  رٕژ  عمل  کٔرۍہِو۔  تۅہیہِ  أندرٕ  بعضو  کوٚر  یہِ  بعضو  کوٚر  اتھ  بدل  ناسُپٲسی  تہٕ  شرک،  یُتھ  تۅہیہِ  آزمٲیِش  کرِ۔  تۅہیہِ  اندر  کُس  آسہِ  رُت  عمل  کرنہٕ  کِنۍ،  بیٚیہِ  ہرگاہ  توٚہۍ  ونان  چھِ  لوٗکن  اے  لوٗکو  توٚہۍ  یِیو  مرنہٕ  پتہٕ  بیٚیہِ  زِندٕہ  کرنہٕ  قیامت  کہ  دۅہ،  تِمو  أندرٕ  یِم  کٲفر  چھِ  تِم  ونن  ضروٗر  قرآنِ  مجیدس  متعلق  کہ  چُھنا  یہِ  قرآنِ  مجید  یتھ  منٛز  قیامتٕچ  تہٕ  مرنہٕ  پتھ  بیٚیہِ  زِندٕہ  گژھنٕچ  خبر  چھےٚ  مگر  نوٚن  سحراہ۔  کیازِ  چھِ  ونان  قرآنِ  مجید  چُھ  نوٚن  سحر  تہٕ  جود۔  یِمن  اوس  خیال  کہ  یِتھہٕ  پٲٹھۍ  جود  بٲطِل  چُھ  گو  اِبتداہس  اندر  چُھ  آسان  موثر۔  یِتھے  پٲٹھۍ  چُھ  نعوذباللہ  قرآنِ  مجید  تہِ  بٲطِل۔  اگر  چہِ  یِتہِ  چُھ  اِبتداہس  منٛز  موثر  سپدان۔

Transliteration:
  Wahuwa alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a fee sittati ayy<u>a</u>min wak<u>a</u>na AAarshuhu AAal<u>a</u> alm<u>a</u>i liyabluwakum ayyukum a<u>h</u>sanu AAamalan walain qulta innakum mabAAoothoona min baAAdi almawti layaqoolanna alla<u>th</u>eena kafaroo in h<u>atha</u> ill<u>a</u> si<u>h</u>run mubeen<b>un</b>


Athar:
  تہٕ  اگر  أسۍ  أکِس  خاص  وقتس  تام  یِہندِس  سزا ہس  پتھ  پتھ  چِھ  دِوان  تیٚلہِ  چِھ  تِم  لاگان  وَنُن  زِ  ٲخر  کٔمۍ  چیزن  چُھ  سُہ  رُکٲوِتھ  تھوومُت؟  بوٗزِو!  ییٚمہِ  دۅہ  اَمہِ  سزاہُک  وقت  ووت،  تیٚلہِ  ہیٚکہِ  نہ  سُہ  پتہٕ  کٲنٛسہِ  ہٕندِ  پھِرنہٕ  سٍتۍ  پھیٖرِتھ  تہٕ  سُے  چیز  یِیہِ  تہٕ  رَٹہِ  یِمن  گھیرس  منٛز،  یَتھ  یِم  ہزٕل  ٲسۍ  کران۔

Mirwaiz:
  بیٚیہِ  ہرگاہ  أسۍ  پتھ  نِمو  تِمن  نِشہِ  سُہ  عذاب  یمیُک  تِمن  وعدٕہ  یِوان  چُھ  کرنہٕ  گٕنزرٕنہٕ  آمتین  کینژھن  دۅہن  تام،  تِم  چھِ  بطورِ  استہزا  ونان  کُس  سنا  چیز  چُھ  تتھ  عذابس  پتھ  رٹان  واقع  سپدٕنہٕ  نِشہِ  یعنی  ہرگاہ  عذاب  کانہہ  چیزاہ  آسِہا  تیٚلہِ  آسِہا  نٲزِل  آمُت  کرنہٕ،  وارٕ  بوٗزِو  ییٚمہِ  دۅہ  سُہ  عذاب  پننِس  موقعس  پٮ۪ٹھ  تِمن  نٲزِل  سپدِ،  چُھنہٕ  سُہ  عذاب  کہ  پتھ  کیاہ  ییہِ  رٹنہٕ  تِمن  نِشہِ،  ولنہٕ  ییہِ  تِمن  سُہ  عذاب  پننِس  موقعس  پٮ۪ٹھ  یتھ  تِم  ٹھٹھہٕ  کران  ٲسۍ۔

Transliteration:
  Walain akhkharn<u>a</u> AAanhumu alAAa<u>tha</u>ba il<u>a</u> ommatin maAAdoodatin layaqoolunna m<u>a</u> ya<u>h</u>bisuhu al<u>a</u> yawma yateehim laysa ma<u>s</u>roofan AAanhum wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Athar:
  اگر  أسۍ  کُنہِ  وقتہٕ  انسان  پننہِ  رحمت  سٍتۍ  نوازان  چِھن  تہٕ  پتہٕ  چِھن  بیٚیہِ  سُہ  تَمہِ  نِشہِ  محروٗم  کران،  تیٚلہِ  چُھ  سُہ  مایوس  گژھان  تہٕ  پتہٕ  چُھ  لاگان  ناشکری  کرٕنۍ۔

Mirwaiz:
  بیٚیہِ  ہرگاہ  أسۍ  اِنسانس  پننہِ  مہربٲنی  تہٕ  نعمتُک  مزٕہ  چھِ  ہاوان،  توپتہٕ  چھِس  سۅ  نعمت  اتھہٕ  ہیٚوان،  ضروٗر  چُھ  سُہ  ناامید  تہٕ  نا  شُکر  گذار  سپدان۔

Transliteration:
  Walain a<u>th</u>aqn<u>a</u> alins<u>a</u>na minn<u>a</u> ra<u>h</u>matan thumma nazaAAn<u>a</u>h<u>a</u> minhu innahu layaoosun kafoor<b>un</b>


Athar:
  تہٕ  اگر  اَمہِ  مصیبت  پتہٕ  یُس  تَس  پٮ۪ٹھ  آمُت  اوس،  أسۍ  سُہ  نعمتُک  مزٕہ  چِھن  وُچھناوان،  تیٚلہِ  چُھ  وَنان  میٲنۍ  سٲری  رنج  تہٕ  غم  سپٕدۍ  ختم،  پتہٕ  چَھنہٕ  تس  پژھ  یِوان  تہٕ  کھسان  چُھس  بوش۔

Mirwaiz:
  بیٚیہِ  ہرگاہ  أسۍ  تس  اِنسانس  سختی  پتہٕ  یۅسہٕ  تِمن  وٲژ  مٕژ  ٲس  نعمژن  ہُند  مزٕہ  چھِ  ہاوان۔  ضروٗر  چھُ  تمہِ  ساعتہٕ  ونان  سختی  گٔیہِ  مےٚ  نِشہِ  دوٗر۔  وۅنۍ  آسہِ  نہٕ  سختی  کینہہ،  پٔزۍ  پٲٹھۍ  سُہ  چُھ  تکبُر  کران،  لوٗکن  پٮ۪ٹھ  فخر  بِہان  کرنہِ۔

Transliteration:
  Walain a<u>th</u>aqn<u>a</u>hu naAAm<u>a</u>a baAAda <u>d</u>arr<u>a</u>a massathu layaqoolanna <u>th</u>ahaba a<b>l</b>ssayyi<u>a</u>tu AAannee innahu lafari<u>h</u>un fakhoor<b>un</b>


Athar:
  اَمہِ  عیبہٕ  نِشہِ  اگر  پاک  چِھ،  تیٚلہِ  چِھ  بس  تِم  لُکھ  یِم  صبر  کرن  وٲلۍ  تہٕ  نیکو  کار  چِھ،  تہٕ  تِمے  چِھ  یِہندِ  خٲطرٕ  مغفرت  تہِ  چھےٚ  تہٕ  بوٚڈ  اجر  تہِ  چُھ۔

Mirwaiz:
  مگر  نہ  تِم  لوٗکھ  یِمو  ہمیشہ  پرتھ  حالس  پٮ۪ٹھ  صبر  کوٚر،  نعمژن  ہٕندِ  زوال  کہ  وقتہٕ  کوٚرُکھ  صبر۔  عطاۓ  نعمت  کہ  وقتہٕ  دوٚپُکھ  شکُر۔  بیٚیہِ  کریٚکھ  رٕژٕ  عملہٕ  تِمے  گٔے  تِم  یِہٕندِ  خٲطرٕ  بوٚڈ  مغفرت  تہٕ  بٔڈۍ  مزوٗرۍ  چھےٚ۔

Transliteration:
  Ill<u>a</u> alla<u>th</u>eena <u>s</u>abaroo waAAamiloo a<b>l</b><u>ssa</u>li<u>ha</u>ti ol<u>a</u>ika lahum maghfiratun waajrun kabeer<b>un</b>


Athar:
  اے  پیغمبرؐ،  یِنہٕ  یہِ  سپدِ  زِ  توٚہۍ  ترٲوِو  تِمو  چیزو  منٛزٕ  کانٛہہ  چیز  ﴿بیان  کرنہٕ  نِشہِ﴾  یِم  تۅہیہِ  کُن  وَحی  چِھ  یِوان  کرنہٕ،  تہٕ  اَتھ  کتھہِ  پٮ۪ٹھ  سپدیٚو  دِل  تنگ،  زِ  تِم  وَنن،  أمِس  شخصس  پٮ۪ٹھ  کیازِ  آو  نہٕ  کانٛہہ  خزانہٕ  نٲزِل  کرنہٕ؟  یا  یہِ  زِ،  أمِس  سٍتۍ  کیازِ  آو  نہٕ  کانٛہہ  فرشتہٕ؟  توٚہۍ  چِھو  محض  خبردار  کرن  وٲلۍ،  برونٹھ  کُن  چُھ  پرٛتھ  چیزُک  اختیار  تھاون  وول  اللہ  تعالیٰ۔

Mirwaiz:
  پس  شاید  چھِو  توٚہۍ  تراوُن  یژھان  کانہہ  حصہٕ  تِمو  احکامو  منٛزٕ  یِم  تۅہیہِ  کُن  نٲزِل  کرنہٕ  یِوان  چھِ،  بیٚیہِ  چھِو  توٚہۍ  تمہِ  مۅکھہٕ  دِل  تنگ  کروٕنۍ۔  کیاہ  یہِ  چھا  مُمکِن  کہ  توٚہۍ  کیاہ  ترٲوِو  تبلیغ  کرُن۔  یہِ  کتھ  چھےٚ  ظٲہر  کہ  توٚہۍ  ہیٛکِو  نہٕ  تہِ  ہرگِز  کٔرِتھ  پس  کیاہ  فٲیدٕہ  چُھ  دِل  تنگ  سپدُنُک۔  کیاہ  تُہٕندۍ  دِلِ  مُبارک  چھا  سپدان  تنگ  دُشمنن  ہٕندِ  یہِ  وننہٕ  سٍتۍ۔  یِم  دُشمن  کیاہ  چھِ  ونان  زِہرگاہ  یِم  پیغمبر  آسہن  تیٚلہِ  کونہٕ  چُھ  والنہٕ  یِوان  تِمن  پٮ۪ٹھ  خزانہٕ۔  یا  کونہٕ  چھِ  وسان  تِمن  سٍتۍ  ملک  تصدیق  کرنہٕ  خٲطرٕ۔  یِمو  کتھو  سٍتۍ  مہ  حض  سپدِو  توٚہۍ  دِل  تنگ،  توٚہۍ  چھِونہٕ  مگر  بیم  کروٕنۍ  لوٗکن۔  اللہ  تعالیٰ  ہٕے  چُھ  پرتھ  چیزس  پٮ۪ٹھ  اختیار  وول۔  تۅہیہِ  تمیُک  اختیار  چُھنہٕ۔  لہٰذا  کیازِ  چھِو  امہِ  سببہٕ  غمگین۔

Transliteration:
  FalaAAallaka t<u>a</u>rikun baAA<u>d</u>a m<u>a</u> yoo<u>ha</u> ilayka wa<u>da</u>iqun bihi <u>s</u>adruka an yaqooloo lawl<u>a</u> onzila AAalayhi kanzun aw j<u>a</u>a maAAahu malakun innam<u>a</u> anta na<u>th</u>eerun wa<b>A</b>ll<u>a</u>hu AAal<u>a</u> kulli shayin wakeel<b>un</b>


Athar:
  کیا  یِم  چھا  وَنان  زِ  پیغمبرن  چھےٚ  یہِ  کتاب  پانے  بنٲومٕژ؟  ؤنِو،  اچھا،  کتھ  چھا  یہِ،  أنِو  تیٚلہِ  أتھۍ  ہِوۍ  داہ  سوٗرٕہ  بنٲوِتھ،  تہٕ  خُدایس  ورٲے  یِم  یِم  ﴿تُہٕندۍ  معبود﴾  چِھ  اگر  تِم  ہیٚکِیوٗکھ  مددٕ  خٲطرٕ  بُلٲوِتھ،  تیٚلہِ  بُلٲوِیوٗکھ  ﴿تِم  تہِ﴾  اگر  توٚہۍ  ﴿تِم  معبود  سمجھِنس  منٛز﴾  پٔزِیٲرۍ  چِھو۔

Mirwaiz:
  کیاہ  یِم  دُشمن  چھا  ونان  کہ  یہِ  قرآنِ  مجید  چُھ  یِمَو  یعنی  حضرتِ  محمد  صلی  اللہ  علیہ  و سلم  پنہٕ  نِی  طرفہٕ  ٹھہرومُت،  توٚہۍ  فرمٲوِیوکھ  ہرگاہ  تِی  چُھ  تیٚلہِ  أنتو  توٚہۍ  تہِ  داہ  سورٕہ  یِتھی  پننہِ  طرفہٕ  بنٲوِتھ،  بیٚیہِ  دِیتو  ناد  مددٕخٲطرٕ  یس  یس  توٚہۍ  ناد  ہیٚکِو  دِتھ  خدایس  ورٲے،  چھِوہے  توٚہۍ  پوٚز  ونان۔

Transliteration:
  Am yaqooloona iftar<u>a</u>hu qul fatoo biAAashri suwarin mithlihi muftaray<u>a</u>tin wa<b>o</b>dAAoo mani ista<u>t</u>aAAtum min dooni All<u>a</u>hi in kuntum <u>sa</u>diqeen<b>a</b>


Athar:
  وۅنۍ  اگر  تِم  ﴿تُہٕندۍ  معبود﴾  تۅہیہِ  مددَس  چِھنہٕ  یِوان،  تیٚلہِ  زٲنِو  زِ  یہِ  چُھ  اللہ  تعالیٰ  سٕندِ  عِلمہٕ  سٍتۍ  نٲزِل  سپُدمُت،  بیٚیہِ  یہِ  زِ  خُدایس  ورٲے  چُھنہٕ  کانٛہہ  حقیقی  معبود۔  کیا  وۅنۍ  نوٚمرٲوِوٕہ  توٚہۍ  ﴿یتھ  امرِ  حقس  برونٛہہ  کنہِ﴾  پنُن  کلہٕ؟

Mirwaiz:
  پس  ہرگاہ  تِم  کینہہ  جواب  ونن  نہٕ  تۅہیہِ،  پس  زٲنِو  توٚہۍ  کہ  یہِ  قرآنِ  مجید  چُھ  نٲزِل  کرنہٕ  آمُت  خداے  سٕندِ  علمہٕ  بیٚیہِ  تِہٕندِ  قدرت  کٲملہٕ  سٍتۍ،  بیٚیہِ  کٔرِو  ییمیُک  تہِ  یقین  کہ  کانہہ  معبوداہ  چُھنہٕ  تس  معبودِ  برحقس  ورٲے  تِکیازِ  معبود  گژِھہ  آسُن  الوہیت  کین  صِفاتن  اندر  کٲمِل۔  ہرگاہ  تس  ورٲے  بیٚیہِ  کانہہ  آسِہا،  تس  آسِہا  تیٚلہِ  پوٗرٕ  قدرت  تہٕ  تمہِ  پوٗرٕ  قدرت  سٍتۍ  کرِ  ہا  سُہ  تۅہیہِ  قرآنِ  مجیدُک  مِثل  پیش  کرنس  اندر  مدد۔  اے  کٲفرو  توٚہۍ  سپدِو  وۅنۍ  مِثل  انہٕ  نس  منٛز  عٲجِز  ﴿لہٰذا  سپُد  مسلہ  توحید  ورسالت  ثٲبِت  ﴾  کیاہ  امہِ  پتہٕ  تہِ  کٔرِوٕہ  توٚہۍ  پژھ  کِنہٕ  نہ۔

Transliteration:
  Fai llam yastajeeboo lakum fa<b>i</b>AAlamoo annam<u>a</u> onzila biAAilmi All<u>a</u>hi waan l<u>a</u> il<u>a</u>ha ill<u>a</u> huwa fahal antum muslimoon<b>a</b>


Athar:
  یِم  لُکھ  بس  ییٚمہِ  دنیا چہِ  زندگی  تہٕ  اَمہِ  کین  مٲرۍ  مَنزرن  ہٕندۍ  طٲلب  چِھ  آسان،  تِہنزِ  کار  گُزٲری  ہُند  پھل  چِھ  أسۍ  تِمن  ییٚتی  دِوان،  تہٕ  اتھ  چَھنہٕ  تِمن  سٍتۍ  کانٛہہ  کمی  یِوان  کرنہٕ۔

Mirwaiz:
  یُس  اکھاہ  پننیو  رٕژو  عملو  أندرٕ  محض  دنیاچہِ  زندگی  ہُند  فٲیدٕہ  تُلن  یژِھہ  بیٚیہِ  تمہِ  چِی  آرٲیش  حٲصِل  کرٕنۍ  یژِھہ،  شہرت  ہِش،  نیک  نٲمِی  ہِش،  عزت  وجاہ  ہیوٗ۔  ٲخرت  حٲصِل  کرنٕچ  آسنہٕ  تس  نیتھٕے،  ادٕ  أسۍ  دِمو  پوٗرٕ  تِمن  عملن  ہٕنٛز  مزوٗریاہ  دنیاہس  اندر۔  تِمن  یِیہِ  نہٕ  تتھ  اندر  کُنہِ  قسمہٕ  کٔمی  کرنہٕ۔

Transliteration:
  Man k<u>a</u>na yureedu al<u>h</u>ay<u>a</u>ta a<b>l</b>dduny<u>a</u> wazeenatah<u>a</u> nuwaffi ilayhim aAAm<u>a</u>lahum feeh<u>a</u> wahum feeh<u>a</u> l<u>a</u> yubkhasoon<b>a</b>


Athar:
  ٲخرتس  منٛز  چُھنہٕ  یِمن  لُکن  خٲطرٕ  نارٕ  ورٲے  بیٚیہِ  کِہِنۍ،  ﴿تَتہِ  سپدِ  معلوم  زِ﴾  یِکینژھاہ  تِمو  دُنیا ہس  منٛز  بنوو،  سُہ  سورُے  گوٚو  مِلیامیٹ  تہٕ  وۅنۍ  چُھ  تِہُند  سورُے  کوٚرمُت  کرٛوومُت  محض  بٲطِل۔

Mirwaiz:
  یِمے  لوٗکھ  گٔے  تِم  یِمن  نہٕ  ٲخرتس  اندر  کینہہ  تہِ  آسہِ  نارٕ  ورٲے،  بیٚیہِ  گژِھہ  ضایع  تہِ  سورُے  یہِ  تِم  کران  ٲسۍ  رٕژٕ  کامیو  أندرٕ  دنیاہس  اندر،  بیٚیہِ  گژِھہ  تہِ  سورُے  خراب  تہٕ  تباہ،  یہِ  تِم  کران  ٲسۍ  رٕژٕو  عملو  أندرٕ۔  کیازِ  نیت  تِہٕنز  ٲسۍ  خراب۔

Transliteration:
  Ol<u>a</u>ika alla<u>th</u>eena laysa lahum fee al<u>a</u>khirati ill<u>a</u> a<b>l</b>nn<u>a</u>ru wa<u>h</u>abi<u>t</u>a m<u>a</u> <u>s</u>anaAAoo feeh<u>a</u> wab<u>at</u>ilun m<u>a</u> k<u>a</u>noo yaAAmaloon<b>a</b>


Athar:
  پتہٕ  سُہ  شخص  یُس  پننِس  ربّ  سٕندِ  طرفہٕ  اکھ  صاف  شہادت  تھاوان  اوس  ﴿یعنی  ییٚمِس  خۅد  پننِس  وجودس  منٛز،  تہٕ  زمین  و  آسمان  کِس  ساختس  منٛز،  بیٚیہِ  کائنات  کِس  نظم  و  نسقس  منٛز  اَمہِ  کتھہِ  ہٕنز  ٹاکارٕہ  شہادت  ٲس  میلان  زِ  ییٚمہِ  دُنیا ہُک  خالق،  مالک،  پروردگار  بیٚیہِ  حٲکِم  تہٕ  فرماں روا  چُھ  صرف  اکھ  اللہ  تعالیٰ،  پتہٕ  ییٚمہِ  سُند  دِل  یِمے  شہادتہٕ  وُچھِتھ  گۅڈے  اوس  یہِ  گوٲہی  تہِ  دِوان  زِ  ییٚمہِ  زندگی  پتہٕ  گژِھہ  بیٚیہِ  کانٛہہ  زندگی  ضرور  آسٕنۍ  یَتھ  منٛز  انسان  پننِس  خُدایس  پننیٚن  عملن  ہُند  حساب  دِیہِ،  تہٕ  پننہِ  کرِمَتہِ  کرٛاوِمتِیُک  رَٹہِ  جزا  تہٕ  سزا۔﴾  اَمہِ  پتہٕ  آو  اَکھ  گواہ  تہِ  پروردگارٕ  سٕندِ  طرفہٕ  ﴿اَمہِ  شہادت  کِس  تٲییدس  منٛز۔﴾  ﴿یعنی  قرآن،  ییٚمۍ  اَمہِ  فکری  تہٕ  عقلی  شہادتُک  تٲیید  کوٚر  تہٕ  أمِس  ووٚنُن  زِ  پٔزپٲٹھۍ  چھےٚ  حقیقت  سۅے  ییٚمیُک  نِشان  ژےٚ  کائناتس  تہٕ  پننہِ  نفسہٕ  کیٚن  آثارن  منٛز  لوٚبمُت  چھُے﴾  تہٕ  اَمہِ  برونٛہہ  ٲس  موسیٰ  علیہ  السلامن  ہٕنز  کتاب  رہنما  تہٕ  رحمت  کہ  طور  تہِ  موجود  ﴿کیا  سُتہِ  ہیٚکیا  دُنیا  پرستن  ہٕندۍ  پٲٹھۍ  اَتھ  انکار  کٔرِتھ؟﴾  یِتھۍ  لُکھ  اَنن  اَتھ  پٮ۪ٹھ  ضرور  ایمان۔  تہٕ  انسٲنی  گروہَو  منٛزٕ  یُس  اکھاہ  اتھ  انکار  کرِ،  تیٚلہِ  ییٚمہِ  جایہِ  ہُند  تَس  خٲطرٕ  وعدٕہ  چُھ  سُہ  چُھ  جہنم،  لہٰذا،  اے  پیغمبر،  توٚہۍ  گٔژھۍزیٚو  نہٕ  امہِ  چیزٕ  طرفہٕ  کُنہِ  شکس  منٛز،  یہِ  چُھ  حق  تُہٕندِس  ربّ  سٕندِ  طرفہٕ۔  مگر  اکثر  لُکھ  چِھنہٕ  مانان۔

Mirwaiz:
  کیاہ  مُنکِرِ  قرآن  کریا  برابری  تس  شخصس  سٍتۍ  یُس  قرآنِ  مجیدس  پٮ۪ٹھ  قٲیِم  روٗزِتھ  آسہِ  یُس  قرآنِ  مجید  تِہٕندِس  پروردِگارٕہ  سٕندِ  طرفہٕ  ووتمُت  چُھ۔  بیٚیہِ  چُھ  یتھ  قرآنِ  مجیدس  سٍتۍ  امہِ  کِس  حق  تہٕ  پوٚز  آسنس  پٮ۪ٹھ  گواہ  تہِ۔  سُہ  گوٚو  ییمیُک  فصیح  وبلیغ  آسُن،  تمہِ  درجِکۍ  لوٗکھ  چھِ  تمکہِ  مقابلہٕ  کرنہٕ  نِشہِ  عٲجز۔  یہِ  گٔیہِ  دلیل  عقلی،  بیٚیہِ  چھےٚ  امہِ  بروںٹھ  اکھ  کتاباہ  یۅسہٕ  حضرتِ  موسیٰ  ہس  پٮ۪ٹھ  نٲزِل  سپٕز  مٕژ  چھےٚ  امچہِ  گوٲہی  ہٕندِ  خٲطرٕ  موجود۔  یۅسہٕ  کتاب  احکام  بیان  کرنٕکہ  اعتبارٕہ  امام  چھےٚ۔  تِمن  احکامن  پٮ۪ٹھ  یس  اجر  وثواب  حٲصل  سپدِ  تمہِ  اعتبارٕ  چھےٚ  رحمت۔  یہِ  گٔیہِ  دلیل  نقلی۔  یِموٕے  دۅشویو  دلیلو  سٍتۍ  سپُد  ثٲبت  قرآنِ  مجیدُک  پوٚز  تہٕ  صحیح  آسُن،  یِم  لوٗکھ  یِمن  ہٕنز  ذکر  کرنہٕ  آیہِ  چھِ  اتھ  قرآنِ  مجیدس  پژھ  کران،  بیٚیہِ  یِم  لوٗکھ  قرآنِ  مجیدس  انکار  چھِ  کران  بیٚیو  فرقو  یعنی  کٲفرو  أندرٕ،  پس  نارِ  جہنم  چھےٚ  تِہٕندِ  واتنٕچ  جاے۔  پس  کِتھہٕ  پٲٹھۍ  ہیٚکہ  قرآنِ  مجیدس  پژھ  کر  وُن  برابر  ٲسِتھ،  پس  مہ  آس  ژٕ  اے  مخٲطِب  امہِ  کِس  شکس  اندر  واقع  سپدٕ  وُن،  بیشک  یہِ  چھےٚ  پٔزکِتاب  یۅسہٕ  چٲنِس  پروردِگارٕہ  سٕندِ  طرفہٕ  وٲژمٕژ  چھےٚ،  مگر  باوجودآں  چھِ  وارِیاہ  لوٗکھ  یِم  نہٕ  اتھ  پژھ  کران  چھِ۔

Transliteration:
  Afaman k<u>a</u>na AAal<u>a</u> bayyinatin min rabbihi wayatloohu sh<u>a</u>hidun minhu wamin qablihi kit<u>a</u>bu moos<u>a</u> im<u>a</u>man wara<u>h</u>matan ol<u>a</u>ika yuminoona bihi waman yakfur bihi mina ala<u>h</u>z<u>a</u>bi fa<b>al</b>nn<u>a</u>ru mawAAiduhu fal<u>a</u> taku fee miryatin minhu innahu al<u>h</u>aqqu min rabbika wal<u>a</u>kinna akthara a<b>l</b>nn<u>a</u>si l<u>a</u> yuminoon<b>a</b>


Athar:
  تہٕ  تَس  شخصس  کھۅتہٕ  بوٚڈ  ظٲلِم  کُس  آسہِ  یُس  خُدایس  پٮ۪ٹھ  اَپُز  کھالہِ؟  ﴿یعنی  یہِ  وَنہٕ  زِ  خُدایس  سٍتۍ  چِھ  خُدٲئی  تہٕ  بندگی  منٛز  باقی  تہِ  شریک۔  یا  وَنہِ  یہِ  زِ  خُدایس  چَھنہٕ  پننیٚن  بندن  ہٕندِس  ہدایتس  تہٕ  گمرٲہی  سٍتۍ  کانٛہہ  دلچسپی،  تہٕ  تٔمۍ  چَھنہٕ  کانٛہہ  کتاب  تہٕ  کانٛہہ  نبی  سانہِ  ہدایتہٕ  خٲطرٕ  سوٗزمُت،  بلکہ  چِھن  أسۍ  آزاد  ترٛٲوِمٕتۍ  زِ  یِم  طریقہٕ  أسۍ  ییٚژھو  تِم  ہیٚکو  پننہِ  زندگی  منٛز  وَرتٲوِتھ۔  یا  وَنہِ  یہِ  زِ  خُداین  چِھ  أسۍ  بٔلۍ  گِندِنہٕ  رٔنگۍ  پٲدٕ  کٔرِمٕتۍ  تہٕ  یِتھے  پٲٹھۍ  کرِ  اَسہِ  ختم  تہِ،  تَس  برونٛہہ  کنہِ  چَھنہٕ  اَسہِ  کانٛہہ  جواب  دہی  تہٕ  نہ  چُھ  جزا  تہٕ  نَہ  چُھ  سزا﴾  یِتھۍ  لُکھ  سپدن  پننِس  ربّ  سٕندِس  دربارس  منٛز  پیش،  تہٕ  گواہ  دِن  شہادت  زِ  یِم  چِھ  تِم  لُکھ  یِمو  پننِس  ربّس  پٮ۪ٹھ  اَپُز  اوس  کھولمُت۔  بوٗزِو!  اللہ  تعالیٰ  سٕنز  لعنت  چھےٚ  ظٲلِمن  پٮ۪ٹھ۔  ﴿اندازِ  بیان  نِشہِ  چُھ  ظٲہر  زِ  یہِ  کتھ  یِیہِ  ٲخرتس  منٛز  تِہنزِ  پیشی  ہٕندِس  موقعس  پٮ۪ٹھ  وَننہٕ﴾

Mirwaiz:
  بیٚیہِ  کُس  اکھ  چُھ  یوٗت  ظٲلِم  تس  شخصہٕ  سٕندِ  کھوتہٕ  ییٚمۍ  اپٕز نوٚروو  کُنِس  خدایس  پٮ۪ٹھ،  توحیدس،  قرآنِ  مجیدس،  رسولِ  کریمس  صلی  علیہ  و  سلمس  انکار  کرنہٕ  سٍتۍ،  تِمے  کیاہ  یِن  پننِس  پروردِگارس  برونٹھ  کُن  اننہٕ  مفتری  آسنٕکہ  حثیتہٕ،  تمی  ساعتہٕ  کیاہ  ونن  گواہ  یعنی  تِم  ملٲیک  یِم  لوٗکن  ہٕندین  اعمالن  پٮ۪ٹھ  گواہ  چھِ  یِمے  لوٗکھ  کیاہ  گٔے  یِمو  اپُز  نوٚروو،  اپُز  کتھہٕ  لاجکھ  پننِس  پروردِگارس  پٮ۪ٹھ،  سٲرِی  بوٗزِو  وارٕ  کہ  یِتھنٕے  ظٲلِمن  پٮ۪ٹھ  چھےٚ  خداے  سٕنٛز  زیادٕہ  لعنت۔

Transliteration:
  Waman a<i><u>th</u></i>lamu mimmani iftar<u>a</u> AAal<u>a</u> All<u>a</u>hi ka<u>th</u>iban ol<u>a</u>ika yuAAra<u>d</u>oona AAal<u>a</u> rabbihim wayaqoolu alashh<u>a</u>du h<u>a</u>ol<u>a</u>i alla<u>th</u>eena ka<u>th</u>aboo AAal<u>a</u> rabbihim al<u>a</u> laAAnatu All<u>a</u>hi AAal<u>a</u> a<b>l</b><i><u>thth</u></i><u>a</u>limeen<b>a</b>


Athar:
  تِمن  ظٲلِمن  پٮ۪ٹھ  یِم  اللہ  تعالیٰ  سٕنزِ  وَتہِ  نِشہِ  لُکن  رُکاوان  چِھ،  تٔمۍ  سٕنز  وَتھ  چِھ  ۂج  کرٕنۍ  یژھان،  بیٚیہِ  چِھ  ٲخرتس  انکار  کران۔

Mirwaiz:
  یِم  پانہٕ  کٲفر  تہٕ  ظٲلِم  ٲسِتھ  بیٚین  لوٗکن  ٲسۍ  خداے  سٕنٛزِ  وتہِ  نِشہِ  پتھ  رٹان۔  بیٚیہِ  ٲسۍ  تلاش  کران  تتھ  وتہِ  منٛز  گوٚژھ  ظٲہر  سپدُن  کانہہ  ہجراہ،  بیٚیہِ  ٲسۍ  تِم  ٲخرتس  تہِ  انکار  کران۔

Transliteration:
  Alla<u>th</u>eena ya<u>s</u>uddoona AAan sabeeli All<u>a</u>hi wayabghoonah<u>a</u> AAiwajan wahum bi<b>a</b>l<u>a</u>khirati hum k<u>a</u>firoon<b>a</b>


Athar:
  تِم  ٲسۍ  نہٕ  زمینس  منٛز  خُدایس  بے بس  کرن  وٲلۍ،  تہٕ  نَہ  اوس  اللہ  تعالیٰ  سٕندِس  مقابلس  منٛز  تِہُند  کانٛہہ  مددگار،  تِمن  یِیہِ  وۅنۍ  دۅگنہٕ  عذاب  دِنہٕ،  تِم  نَہ  ٲسۍ  کٲنٛسہِ  ہُند  بوزانٕے،  تہٕ  نہ  اوس  تِمن  پانہٕ  کینٛہہ  فِکرِ  تران۔

Mirwaiz:
  یِم  لوٗکھ  ہیٚکن  نہٕ  تنگ  أنِتھ  اورٕ  یور  ژٔلِتھ  تمام  روے  زمینس  اندر۔  ییٚمہِ  ساعتہٕ  یِمن  گرفتاری  ہُند  وقت  واتہِ،  بیٚیہِ  آسہِ  نہٕ  تِمن  خدایس  ورٲے  کانہہ  دوستاہ  یُس  مۅکلٲوِتھ  ہیٚکہِ  ہکھ،  یِمن  ییہِ  کرنہٕ  بیٚین  ہٕندِ  کھوتہٕ  دۅگنہٕ  عذاب۔  اکھ  پننہِ  گُمرٲہی  ہُند  بیٚیہِ  بیٚین  لوٗکن  گُمراہ  کرنُک،  ٲسِنہٕ  یِم  سخت  نفر  تہٕ  کن  پزن  کتھن  کُن  تھاوان  تہٕ  بوٗزِتھ  ہیٚکان۔  بیٚیہِ  ٲسِنہٕ  یِمن  سخت  عنادٕ  کہ  سببہٕ  سیٚز  وتھ  یِوان  دِریںٹھۍ۔

Transliteration:
  Ol<u>a</u>ika lam yakoonoo muAAjizeena fee alar<u>d</u>i wam<u>a</u> k<u>a</u>na lahum min dooni All<u>a</u>hi min awliy<u>a</u>a yu<u>da</u>AAafu lahumu alAAa<u>tha</u>bu m<u>a</u> k<u>a</u>noo yasta<u>t</u>eeAAoona a<b>l</b>ssamAAa wam<u>a</u> k<u>a</u>noo yub<u>s</u>iroon<b>a</b>


Athar:
  یِم  چِھ  تِم  لُکھ  یِمو  پنُن  پان  پانہٕ  ترٛوو  خسارس  منٛز۔  تہٕ  تہِ  سورُے  روو  تِمن  یِکینژھاہ  تِمو  بنوومُت  اوس۔

Mirwaiz:
  یِمے  لوٗکھ  کیاہ  گٔے  تِم  یِمو  نقصان  کوٚر  پننین  پانن  بیٚیہِ  راوِ  تِمن  تِمہٕ  سارے  کتھہٕ،  یِم  ٹھہراوان  ٲسۍ  بیٚیہِ  تِم  سٲرِی  معبودانِ  بٲطِل  یِمن  پرستش  کران  ٲسۍ۔  وٕنکیٚن  آکھ  نہٕ  کانہہ  تہِ  بکار۔

Transliteration:
  Ol<u>a</u>ika alla<u>th</u>eena khasiroo anfusahum wa<u>d</u>alla AAanhum m<u>a</u> k<u>a</u>noo yaftaroon<b>a</b>


Athar:
  روٗدۍ  تِم  لُکھ  یِمو  ایمان  اوٚن  تہٕ  یِمو  نیک  عملہٕ  کرِ  تہٕ  پننِس  ربّ  سٕندی  روٗدۍ  بٔنِتھ،  تیٚلہِ  چِھ  پٔزپٲٹھۍ  تِم  جنّتی  لُکھ،  تہٕ  ہمیشہ  روزن  جنتس  منٛز۔

Mirwaiz:
  بیشک  یِمو  لوٗکو  ایمان  اوٚن  بیٚیہِ  کریٚکھ  رٕژٕ  عملہٕ،  بیٚیہِ  کوٚرُکھ  رجوع  عٲجِزی  سان،  دِلہٕ  کِنۍ  پننِس  پروردِگارس  کُن،  یِمے  چھِ  جنتٕکۍ  لوٗکھ،  تِمے  روزن  تِمن  جنتن  اندر  ہمیشہ۔

Transliteration:
  Inna alla<u>th</u>eena <u>a</u>manoo waAAamiloo a<b>l</b><u>sa</u>li<u>ha</u>ti waakhbatoo il<u>a</u> rabbihim ol<u>a</u>ika a<u>s</u><u>ha</u>bu aljannati hum feeh<u>a</u> kh<u>a</u>lidoon<b>a</b>


Athar:
  یِمن  دۅشوٕنۍ  فریقن  ہٕنز  مثال  چھےٚ  تِژٕھے  زَنتہٕ  اکھ  انسان  آسہِ  اوٚن  تہٕ  زوٚر،  تہٕ  بیاکھ  آسہِ  گاشدار  تہٕ  بوزن  وول،  کیا  یِم  دۅشوے  ہیٚکنہٕ  یکساں  ٲسِتھ؟  کیا  توٚہۍ  چِھو  نا  ﴿اَمہِ  مثالہِ  سٍتۍ﴾  کانٛہہ  سبق  رٹان؟

Mirwaiz:
  مِثال  دۅشوٕنۍ  جماعتن  باایمانن  تہٕ  کٲفرن  ہٕنٛز  چھےٚ۔  اکھ  شخصاہ  چُھ  اوٚن  تہِ  زوٚر  تہِ  ﴿یہِ  گٔیہِ  کٲفرٕ  سٕنٚز  مِثال﴾  بیاکھ  شخصاہ  چُھ  ووٚن  تہ،  بوزٕ  وُن  تہِ  ﴿یہِ  گٔیہِ  باایمان  سٕنز  مِثال﴾،  کیاہ  یِم  دۅشوے  چھا  برابرٕے  مِثالہِ  اندر۔  کیاہ  توٚہۍ  چھِوٕ  یِمن  دۅن  جماعتن  اندر  یہِ  فرق  زانان۔

Transliteration:
  Mathalu alfareeqayni ka<b>a</b>l<b></b>aAAm<u>a</u> wa<b>a</b>la<u>s</u>ammi wa<b>a</b>lba<u>s</u>eeri wa<b>al</b>ssameeAAi hal yastawiy<u>a</u>ni mathalan afal<u>a</u> ta<u>th</u>akkaroon<b>a</b>


Athar:
  ﴿تہٕ  یتھی  حالات  ٲسۍ  ییٚلہِ﴾  اَسہِ  نوحؑ  تٔمۍ  سٕندِس  قومس  کُن  سوٗزمُت  اوس،  ﴿تٔمۍ  ووٚن﴾  بہٕ  چُھسَو  توٚہۍ  لُکھ  صاف  صاف  خبردار  کران۔

Mirwaiz:
  بیٚیہِ  سوز  اسہِ  بیشک  حضرتِ  نوح  پننِس  قومس  کُن،  اے  قوم  بیشک  بہٕ  چُھس  تُہٕندِ  خٲطرٕ  بیم  کرٕ  وُن  نٔنۍ  پٲٹھۍ،  یۅہے  پیغام  واتناوُن  کہ۔  

Transliteration:
  Walaqad arsaln<u>a</u> noo<u>h</u>an il<u>a</u> qawmihi innee lakum na<u>th</u>eerun mubeen<b>un</b>


Athar:
  خُدایس  ورٲے  مَہ  کٔرِو  کٲنٛسہِ  ہٕنز  عبادت  نَتہٕ  چُھ  مےٚ  اندیشہِ  زِ  تۅہیہِ  پٮ۪ٹھ  یِیہِ  اکہِ  دۅہ  دگ  تُلوُن  عذاب۔

Mirwaiz:
  کہ  مہ  کٔرِو  کٲنسہِ  ہٕنٛز  عبادت  معبودِ  برحقس  ورٲے،  بہٕ  چُھس  کھوژان  تُہٕندِ  خٲطرٕ  ﴿  ہرگاہ  توٚہۍ  تس  ورٲے  کٲنسہِ  ہٕنٛز  پرستش  کٔرِو﴾  کُڈرِ  دۅہکِس  عذابس  سُہ  گو  قیامتُک  دۅہ۔

Transliteration:
  An l<u>a</u> taAAbudoo ill<u>a</u> All<u>a</u>ha innee akh<u>a</u>fu AAalaykum AAa<u>tha</u>ba yawmin aleem<b>in</b>


Athar:
  درجواب  ووٚن  تٔمۍ  سٕندِ  قوم  کیو  سردارو،  یِمو  تٔمۍ  سٕنز  کتھ  ماننہٕ  نِشہِ  انکار  اوس  کوٚرمُت۔  سانہِ  نظرِ  منٛز  چُھکھ  نہٕ  ژٕ  اَمہِ  وَرٲے  کِہِنۍ  زِ  اکھ  انسان  چُھکھ  سٲنۍ  پٲٹھۍ۔  تہٕ  أسۍ  چِھ  وُچھان  زِ  سانہِ  قومہٕ  منٛزٕ  کٔر  بس  تِمو  یِم  اَسہِ  نِشہِ  اَراذِل  ﴿ؤسۍ  پایہِ﴾  ٲسۍ  سونچنہٕ  سمجھنہٕ  ورٲے  چٲنۍ  پیروی  اختیار۔  تہٕ  أسۍ  چِھنہٕ  کانٛہہ  تِیُتھ  چیز  تہِ  لبان،  یتھ  منٛز  توٚہۍ  اَسہِ  کھۅتہٕ  زیادہ  کھٔسِتھ  چِھو،  بلکہ  چِھو  أسۍ  توٚہۍ  اَپزِیٲرۍ  سمجھان۔

Mirwaiz:
  پس  دوٚپ  جواب  تِمن  قوم  کیو  کٲفرن  ہٕندیو  زِٹھیٚو،  اسہِ  چُھکھنہٕ  ژٕ  بوزںہٕ  یِوان  مگر  اَسی  ہِیٚو  انساناہ۔  سانہِ  کھۅتہٕ  چھا  ژےٚ  اندر  کانہہ  فضیلتاہ،  بیٚیہِ  چھِنہٕ  أسۍ  وُچھان  چٲنۍ  پیروکار  مگر  تِمے  یِم  بوٚنمہِ  درجٕکۍ  لوٗکھ  چھِ۔  یِمو  تامُل  کرنہٕ  ورٲے  جلد  جلد  چٲنۍ  پیروی  قبول  کٔر،  بیٚیہِ  چھِنہٕ  لبان  أسۍ  تۅہیہِ  تہٕ  تُہٕندین  پیرو  کارن  کانہہ  فضیلتاہ  پانس  پٮ۪ٹھ،  بلکہ  چھِ  أسۍ  توٚہۍ  زانان  اپُز  زیٲرۍ۔

Transliteration:
  Faq<u>a</u>la almalao alla<u>th</u>eena kafaroo min qawmihi m<u>a</u> nar<u>a</u>ka ill<u>a</u> basharan mithlan<u>a</u> wam<u>a</u> nar<u>a</u>ka ittabaAAaka ill<u>a</u> alla<u>th</u>eena hum ar<u>ath</u>ilun<u>a</u> b<u>a</u>diya a<b>l</b>rrayi wam<u>a</u> nar<u>a</u> lakum AAalayn<u>a</u> min fa<u>d</u>lin bal na<i><u>th</u></i>unnukum k<u>ath</u>ibeen<b>a</b>


Athar:
  تٔمۍ  ووٚن،  اے  بردارانِ  قوم،  ہَنا  سوٗنچتو  زِ  اگر  بہٕ  پننِس  ربّ  سٕندِ  طرفہٕ  أکِس  ٹاکارٕہ  شہادتس  پٮ۪ٹھ  قٲیِم  اوسُس،  پَتہٕ  کٔر  مےٚ  تٔمۍ  پنٕنۍ  خاص  رحمت  عطا۔  مگر  سۅ  آیَو  نہٕ  تۅہیہِ  اَتھہِ،  تیٚلہِ  کیا  ذریعہ  چُھ  ٲخر  اَسہِ  نِشہِ  زِ  توٚہۍ  ییژِھو  نہٕ  مانُن،  تہٕ  أسۍ  والَو  زبردستی  سان  یہِ  تُہٕندِٮ۪ن  کاڈیٚن  منٛز؟

Mirwaiz:
  حضرتِ  نوحن  دوٚپُکھ  اے  میانہِ  قومہٕ،  مےٚؤنِتو  توٚہۍ  ہرگاہ  بہٕ  آسہٕ  پننِس  پروردِگارٕہ  سٕنٛزِ  ننہِ  دلیلہِ  پٮ۪ٹھ  قٲیم  ییٚمہِ  سٍتۍ  میٲنۍ  نبوت  ثٲبِت  آسہِ  سپدان  بیٚیہِ  آسہِ  تٔمۍ  مےٚ  پنٕنۍ  بٔڈ  رحمت  تہٕ  مہربٲنی  عطا  کٔرمٕژ،  سۅ  نبوت  تہٕ  تٔمِچ  دلیل  ییہِ  نہٕ  تۅہیہِ  بوزنہٕ،  تتھ  کیاہ  علاج  چُھ،  أسۍ  چھِ  مجبور،  کیاہ  أسۍ  ہیٚکوٕہ  تۅہیہِ  سۅرحمت  و  مہربٲنی  دعویٰ  و  دلیل  زورٕ  پُشرٲوِتھ  در  حالتیکہ  توٚہۍ  ٲسِو  تتھ  ناپسند  کران۔

Transliteration:
  Q<u>a</u>la y<u>a</u> qawmi araaytum in kuntu AAal<u>a</u> bayyinatin min rabbee wa<u>a</u>t<u>a</u>nee ra<u>h</u>matan min AAindihi faAAummiyat AAalaykum anulzimukumooh<u>a</u> waantum lah<u>a</u> k<u>a</u>rihoon<b>a</b>


Athar:
  تہٕ  اے  برادرانِ  قوم،  اتھ  کامہِ  پٮ۪ٹھ  چُھس  نہٕ  بہٕ  تۅہیہِ  کانٛہہ  مال  منگان،  میون  اَجر  چُھ  اللہ  تعالیٰ  سٕندِ  ذمہٕ،  تہٕ  بہٕ  روٗدُس  تِمن  لُکن  دھکہٕ  دِنہٕ  نِشہِ  تہِ،  یِمو  میٲنۍ  کتھ  مٲنِمٕژ  چھےٚ،  تِم  چِھ  پٲنۍ  پانے  پننِس  ربّ  سٕندِس  دربارس  منٛز  گژھن  وٲلۍ،  مگر  بہٕ  چُھس  وُچھان  زِ  توٚہۍ  چِھو  جہالت  وَرتاوان۔

Mirwaiz:
  اے  میانہِ  قومہٕ  یہِ  سوچِو  توٚہۍ  ذرا  کہ  اگر  بہٕ  نبوتُک  غلط  دعویٰ  کرٕ  ہا،  تتھ  منٛز  آسِہا  مےٚ  کانہہ  مطلباہ۔  تہِ  گو  یِتھُے  ہیوٗ  کہ  تمکہِ  ذریعہ  کرہا  بہٕ  مال  و  دولت  جمع،  یہِ  کتھ  چھےٚ  تۅہیہِ  معلوم  کہ  بہٕ  چُھس  نہ  منگان  تۅہیہِ  یتھ  تبلیغ  کرنس  پٮ۪ٹھ،  صحیح  وتھ  ہاونس  پٮ۪ٹھ  کانہہ  مالاہ،  کُنہِ  قسمہٕ  مزوٗریا  کیازِ،  میٲنۍ  مزوٗرۍ  چھنہٕ  کٲنسہِ  مٹہِ  مگر  خداے  سٕے،  بیٚیہِ  ہیٚککھ  نہٕ  بہٕ  با  ایمان  پانس  نِشہِ  الگ  ترٲوِتھ  کُنہِ  صورتس  منٛز،  پٔزۍ  پٲٹھۍ  تِم  چھِ  مُلاقات  کروٕنۍ  پننِس  پروردِگارس  سٍتۍ  باعزت  صورتس  اندر،  لہٰذا  چھِ  مُقربانِ  دربارِ  الہٰی۔  بہٕ  کِتھہٕ  پٲٹھۍ  ہیٚککھ  تِم  پانس  نِشہِ  الگ  کٔرِتھ،  مگر  بہٕ  چُھسو  تۅہیہِ  وُچھان  جماتھاہ  نادٲنی  ہٕنٛزٕکتھہٕ  کران۔

Transliteration:
  Way<u>a</u> qawmi l<u>a</u> asalukum AAalayhi m<u>a</u>lan in ajriya ill<u>a</u> AAal<u>a</u> All<u>a</u>hi wam<u>a</u> an<u>a</u> bi<u>ta</u>ridi alla<u>th</u>eena <u>a</u>manoo innahum mul<u>a</u>qoo rabbihim wal<u>a</u>kinnee ar<u>a</u>kum qawman tajhaloon<b>a</b>


Athar:
  تہٕ  اے  قوم،  مےٚ  کُس  یِیہ،  اللہ  تعالیٰ  سٕنزِ  تَھپہِ  نِشہِ  بچاونہِ  اگر  بہٕ  یِم  لُکھ  پانس  نِشہِ  دوٗر  کرکھ؟  یہِ  کتھہِ  رَژھ  تہِ  چَھنا  تۅہیہِ  لُکن  ہٕندِس  سمجھس  منٛز  یِوان؟

Mirwaiz:
  اے  میانہِ  قومہٕ  اگر  بالفرض  والتقد  یر  بہٕ  تِم  بوٚنمہِ  درجٕکۍ  لوٗکھ  یِمو  میٲنِس  نبوتس  پژھ  کٔرپانس  نِشہِ  دور  کرکھ  تتھ  صورتس  اندر  کُس  اکھاہ  بچاوِ  مےٚتہٕ  مدد  کرِ  مےٚ  خداے  سٕندِ  گرفتہٕ  نِشہِ،  کیازِ  چھِو  نہٕ  توٚہۍ  غور  کران۔

Transliteration:
  Way<u>a</u> qawmi man yan<u>s</u>urunee mina All<u>a</u>hi in <u>t</u>aradtuhum afal<u>a</u> ta<u>th</u>akkaroon<b>a</b>


Athar:
  تہٕ  بہٕ  چُھس  نہٕ  تۅہیہِ  وَنان  زِ  مےٚ  نِش  چِھ  اللہ  تعالیٰ  سٕندۍ  خزانہٕ،  نَہ  چُھس  یہِ  ونان  زِ  مےٚ  چُھ  غیبُک  علم،  نہ  چُھ  میون  یہِ  دعویٰ  زِ  بہٕ  چُھس  فرشتہٕ،  بیٚیہِ  ہیٚکہٕ  نہٕ  بہٕ  یِتہِ  ؤنِتھ  زِ  یِمن  لُکن  تُہنزٕ  أچھ  حقارت  چہِ  نظرِ  چھےٚ  وُچھان،  تِمن  دِیُت  نہٕ  خُداین  کانٛہہ  رٕژَر،  تِہندِ  نفسُک  حال  چُھ  اللہ  تعالیٰ  ہٕے  بہتر  زانان،  اگر  بہٕ  یُتھ  کینٛہہ  وَنہٕ  تیٚلہِ  آسہٕ  بہٕ  ظٲلِم۔

Mirwaiz:
  بیٚیہِ  چُھس  نٕہ  بہٕ  تۅہیہِ  ونان  زِ  مےٚ  نِشہِ  چھِ  خداے  سٕندۍ  سٲرِی  خزانہٕ  موجود،  بیٚیہِ  چُھس  نہٕ  بہٕ  دعویٰ  کران  غٲب  زانہٕ  نُک،  بیٚیہِ  چُھس  نہٕ  بہٕ  ونان  بہٕ  چُھس  ملک،  بیٚیہِ  چُھس  نہٕ  بہٕ  تِمن  لوٗکن  ہٕندِ  حقہٕ  یِمن  توٚہۍ  نِچہِ  نظرِ  وُچھان  چھِو  تِمن  کیاہ  کرِ  نہٕ  اللہ  تعالیٰ  پنُن  خٲر  عطا،  اللہ  تعالیٰ  سٕے  چھےٚ  خبر  تِہٕندین  دِلن  ہٕنٛز،  ہرگاہ  بہٕ  تِژھ  کتھ  کرٕ  تیٚلہِ  چُھس  بہٕ  ظٲلِمو  أندرٕ  تِکیازِ  بے  دلیل  یُس  کانہہ  کتھاہ  کرِ  سُہ  چُھ  ظٲلِم۔  ییٛلہِ  تِم  سارِنٕے  کتھن  اندر  لاجواب  گٔے۔

Transliteration:
  Wal<u>a</u> aqoolu lakum AAindee khaz<u>a</u>inu All<u>a</u>hi wal<u>a</u> aAAlamu alghayba wal<u>a</u> aqoolu innee malakun wal<u>a</u> aqoolu lilla<u>th</u>eena tazdaree aAAyunukum lan yutiyahumu All<u>a</u>hu khayran All<u>a</u>hu aAAlamu bim<u>a</u> fee anfusihim innee i<u>th</u>an lamina a<b>l</b><i><u>thth</u></i><u>a</u>limeen<b>a</b>


Athar:
  ٲخر  کار  ووٚن  تِمو  لُکو  زِ،  اے  نوحؑ،  ژےٚ  کوٚرُتھ  اَسہِ  سٍتۍ  جھگڑٕ۔  تہٕ  سُتہِ  کوٚرُتھ  سٮ۪ٹھاہ،  بس  وۅنۍ  اَن  ژٕ  سُہ  عذاب  ییٚمِچ  دھمکی  ژٕ  اَسہِ  دِوان  چُھکھ،  ہرگاہ  پٔزِیور  چُھکھ۔

Mirwaiz:
  دپنہِ  لٔگۍ  تِم  اے  نوح  ژےٚ  کوٚرُتھ  اسہِ  سٍتۍ  بحث۔  سُوے  کوٚرُتھ  وارِیاہ  بحث۔  وۅنۍ  ترٲوِو  بحث۔  وۅنۍ  ان  ژٕ  سُہ  عذاب  ییمیُک  خوف  ژٕ  اسہِ  دِوان  چُھکھ،  ہرگاہ  ژٕ  پوٚز  ونان  چُھکھ۔

Transliteration:
  Q<u>a</u>loo y<u>a</u> noo<u>h</u>u qad j<u>a</u>daltan<u>a</u> faaktharta jid<u>a</u>lan<u>a</u> fatin<u>a</u> bim<u>a</u> taAAidun<u>a</u> in kunta mina a<b>l</b><u>ssa</u>diqeen<b>a</b>


Athar:
  نوحؑ  چِھ  جواب  دِوان،  سُہ  اَنہِ  اللہ  تعالیٰ  ہٕے؟  ہرگاہ  ییٚژِھہِ  تہٕ  تۅہیہِ  چُھوو  نہٕ  تیوٗتاہ  بل بوتہٕ  زِ  سُہ  رُکٲوِیوٗن۔

Mirwaiz:
  حضرتِ  نوحن  دوٚپُکھ  سُہ  عذاب  ہیٚکہِ  نہٕ  أنِتھ  کانہہ  خدایس  ورٲے۔  ہرگاہ  سُہ  یژِھہ  تیٚلہِ  ہیٚکیوٗن  نہٕ  توٚہۍ  سُہ  عٲجز  أنِتھ۔

Transliteration:
  Q<u>a</u>la innam<u>a</u> yateekum bihi All<u>a</u>hu in sh<u>a</u>a wam<u>a</u> antum bimuAAjizeen<b>a</b>


Athar:
  وۅنۍ  ہرگاہ  بہٕ  تۅہیہِ  کینٛہہ  خیر  خوٲہی  کرٕنۍ  تہِ  یَژٕھہ،  میٲنۍ  خیر  خوٲہی  ہیٚکہِ  نہٕ  تۅہیہِ  کانٛہہ  فٲیدٕہ  دِتھ،  ییٚلہِ  زن  اللہ  تعالیٰ نٕے  تۅہیہِ  گمراہ  کرنُک  ارادٕہ  آسہِ  کوٚرمُت،  ﴿یعنی  اگر  خُداین  تُہٕنز  ہٹ دھرمی،  شرپسندی  تہٕ  رٕژرٕ  نِشہِ  بے  رغبتی  وُچِھتھ  یہِ  فٲصلہٕ  چُھ  کوٚرمُت  زِ  تۅہیہِ  دِیَو  نہٕ  سیٚزِ  وَتہِ  پٮ۪ٹہ  پکنُک  توفیق  تہٕ  یِمن  وَتن  منٛز  توٚہۍ  خۅد  پانہٕ  چِھو  راوُن  یژھان  تِمنٕے  منٛز  راوریٚو  تۅہیہِ،  تیٚلہِ  ہیٚکہِ  نہٕ  وۅنۍ  تُہٕندِ  رٕژرٕ  خٲطرٕ  میٲنۍ  کانٛہہ  کوشش  کارگر  سپدِتھ﴾  سُے  چُھ  تُہُند  ربّ  تہٕ  تٔسۍ  کُن  چُھ  تۅہیہِ  واپس  پھیرُن۔

Mirwaiz:
  بیٚیہِ  دِیہِ  نہٕ  تۅہیہِ  کانہہ  نفع  میٲنۍ  نصیحت  ہرگاہ  بہٕ  توہہِ  نصیحت  کرنُک  ارادٕہ  تہِ  کرٕ۔  ہرگاہ  اللہ  تعالیٰ  سُند  اِرادٕہ  گُمراہ  کرنُکُے  آسہِ،  سُہ  چُھ  تُہُند  مٲلِک  تس  کُن  یِیو  توٚہۍ  واتناونہٕ۔

Transliteration:
  Wal<u>a</u> yanfaAAukum nu<u>sh</u>ee in aradtu an an<u>s</u>a<u>h</u>a lakum in k<u>a</u>na All<u>a</u>hu yureedu an yughwiyakum huwa rabbukum wailayhi turjaAAoon<b>a</b>


Athar:
  اے  نبیؐ،  کیا  یِم  لُکھ  چھا  ونان  زِ  أمۍ  شخصن  چُھ  یہِ  سورُے  پانے  بنوومُت؟  یِمن  ؤنِو،  اگر  مےٚ  یہِ  پانے  چُھ  بنوومُت،  تیٚلہِ  چھےٚ  مےٚ  پٮ۪ٹھ  پننہِ  جُرمٕچ  ذمہٕ دٲری،  تہٕ  یُس  جُرم  توٚہۍ  کران  چِھو،  تَمہِ  چھ  ذمہٕ دٲری  نِشہِ  چُھس  بہٕ  بَری۔

Mirwaiz:
  یِم  مکٕکۍ  لوٗکھ  تہِ  چھِ  ونان  حضرتِ  محمدنؐ  ٹھہروو  پننہِ  طرفہٕ  یہِ  قرآنِ  مجید،  توٚہۍ  فرمٲوِیوکھ  یا  رسول  اللہؐ،  ہرگاہ  بلفرض  یہِ  مےٚ  ٹھہروومُت  آسہِ  توتہِ  چُھ  سُہ  جُرم  مےٚ  پٮ۪ٹھ۔  توٚہۍ  چھِو  تمہِ  جُرمہٕ  نِشہِ  بری۔  بٕتہِ  چُھس  تِمو  جُرمو  نِشہِ  بری  یِم  توٚہۍ  کران  چھِو۔

Transliteration:
  Am yaqooloona iftar<u>a</u>hu qul ini iftaraytuhu faAAalayya ijr<u>a</u>mee waan<u>a</u> bareeon mimm<u>a</u> tujrimoon<b>a</b>


Athar:
  نوح  علیہ  السلامس  پٮ۪ٹھ  آیہِ  وحی  کرنہٕ  زِ،  تُہُندِ  قوم  منٛزٕ  یِمو  لُکو  ایمان  اوٚن  بس  تِمو  اوٚن،  وونۍ  چُھنہٕ  کانٛہہ  مانن  وول،  یِہندٮ۪ن  کرتوٗتن  پٮ۪ٹھ  ترٲوِو  غم  ہِیوٚن۔

Mirwaiz:
  بیٚیہِ  آو  وحی  سوزنہٕ  حضرتِ  نوحس  کُن  کہ  پژھ  کرن  نہٕ  تۅہیہِ  ہرگِز  پننہِ  قومہٕ  أندرٕ  مگر  تِتی  لوٗکھ  یِمو  وُنیُکتام  پژھ  کٔر،  پس  مہ  کھیٚیِو  توٚہۍ  غم  تِمن  چیزن  ہُند  یِم  چیز  تکلیف،  ٹھٹھہٕ  مسخر  گِی  یِم  کران  ٲسۍ  تۅہیہِ  نسبت۔  چونکہ  سُون  ارادٕہ  چُھ  وۅنۍتِم  غرق  کرٕنۍ  تہٕ ۔۔۔۔۔ آبس  اندر۔  وۅنۍ  چُھ  طوفان  یِنہٕ  وول  لہٰذا  تمہِ  طوفان  نِشہِ  بچنہٕ  خٲطرٕ۔

Transliteration:
  Waoo<u>h</u>iya il<u>a</u> noo<u>h</u>in annahu lan yumina min qawmika ill<u>a</u> man qad <u>a</u>mana fal<u>a</u> tabtais bim<u>a</u> k<u>a</u>noo yafAAaloon<b>a</b>


Athar:
  تہٕ  سانہِ  نگرٲنی  منٛز  سانہِ  وَحی  مطٲبق  لٲگِو  اکھ  ناو  بناوٕنۍ،  تہٕ  وُچِھو  یِمو  لُکو  ظلم  چُھ  کوٚرمُت  تِہندِس  حقس  منٛز  کٔرۍزیو  نہٕ  مےٚ  سفٲرش،  تِم  سٲری  چِھ  وۅنۍ  اند ہیٚتھ  ڈُبَن  وٲلۍ۔

Mirwaiz:
  بنٲوِو  توٚہۍ  ناو  سانہِ  نِگرٲنی  اندر  بیٚیہِ  سانیو  تجویزو  مُطٲبِق،  تمیِ  ناوِ  ہٕندِ  ذریعہ  لٔبِو  نجات۔  توٚہۍ  تہِ  باقٕی  باایمان  تہِ،  یہِ  بوزِو  وارٕ  کہِ  مےٚ  سٍتۍ  گژِھہ  نہٕ  کانہہ  کتھ  کرٕنۍ  تِمن  لوٗکن  ہٕندِ  حقہٕ  یِمو  ظلُم  کوٚر  کُفرٕتہٕ  شرکہٕ  سٍتۍ  کیازِ  تِمن  چُھ  ضرور  یتھ  طوفانس  اندر  غرق  گژُھن  تہٕ  پھٹُن۔

Transliteration:
  Wa<b>i</b><u>s</u>naAAi alfulka biaAAyunin<u>a</u> wawa<u>h</u>yin<u>a</u> wal<u>a</u> tukh<u>at</u>ibnee fee alla<u>th</u>eena <i><u>th</u></i>alamoo innahum mughraqoon<b>a</b>


Athar:
  نوحؑ  اوس  ناو  بناوان،  تہٕ  تٔمۍ  سٕنٛدِ  قوم  کیو  سردارَو  منٛزٕ  یُس  اکھا  تَس  بروٗنٛٹھۍ  کِنۍ  نیران  اوس،  سُہ  اوس  تَس  ہَزٕل  کران۔  تٔمۍ  ووٚن،  اگر  توٚہۍ  اَسہِ  پٮ۪ٹھ  چِھو  اَسان  تیٚلہِ  چِھ  أسۍ  تہِ  تۅہیہِ  پٮ۪ٹھ  اَسان  تُہٕندی  پٲٹھۍ۔

Mirwaiz:
  امہِ  پتہٕ  ہیٚوت  حضرتِ  نوحن  ناوِ  ہُند  سامانہٕ  جمع  کرُن۔  توپتہِ  ہیٚژٕکھ  سۅ  ناو  گرٕنۍ،  ییٚمہِ  ییٚمہِ  ساعتہٕ  پکان  ٲسۍ  ریٖسن  ہٕنٛز  کانہہ  جماتھاہ  تِہٕندِ  قومہٕ  منٛزٕ  امہِ  جایہِ  کِنۍ  یتھ  جایہِ  یہِ  ناو  تِم  گران  ٲسۍ،  تِم  ٲسۍ  اتھ  یِہٕندِس  ناو  گرنس  پٮ۪ٹھ  ٹھٹھہٕ  کران۔  دپان  ٲسِکھ  پیغمبر  ٲسِتھ  بنیوٕہ  وۅنۍ  توٚہۍ  چھان،  تِم  ٲسِکھ  دپان  ہرگاہ  توٚہۍ  اسہِ  ٹھٹھہٕ  کران  چھِو،  موقعہ  واتہِ  أسۍ  تہِ  کرو  تۅہیہِ  ٹھٹھہٕ  یتھہٕ  پٲٹھۍ  توٚہۍ  ٹھٹھہٕ  کران  چھِو۔

Transliteration:
  Waya<u>s</u>naAAu alfulka wakullam<u>a</u> marra AAalayhi malaon min qawmihi sakhiroo minhu q<u>a</u>la in taskharoo minn<u>a</u> fainn<u>a</u> naskharu minkum kam<u>a</u> taskharoon<b>a</b>


Athar:
  عنقریب  لگیٚو  تۅہیہِ  پانے  خبر  زِ  کَس  پٮ۪ٹھ  چُھ  سُہ  عذاب  یِوان  یُس  تَس  رُسوا  کرِ،  تہٕ  کس  چھےٚ  سۅ  بلاے  یِوان  یوسہٕ  ٹالنہٕ  سٍتۍ  ٹلہِ  نہٕ۔  ﴿یہِ  چُھ  اکھ  عجیب  معاملہٕ،  یتھ  پٮ۪ٹھ  غور  کرنہٕ  سٍتۍ  پے  چُھ  لگان  زِ  دنیا کہ  ظٲہرٕہ  سٍتۍ  کوٗتاہ  دۅکھہٕ  چُھ  انسان  کھیٚوان۔  ییٚلہِ  نوحؑ  دریاو  نِشہِ  واریاہ  دوٗر  خشکی  پٮ۪ٹھ  پنُن  جہازٕ  بناوان  آسٕہَن،  پَزِی  آسہِ ہے  یہِ  لُکن  اکھ  سٮ۪ٹھاہ  ہزٕل  کروٕنۍ  تہٕ  فضول  کٲم  باسان،  تہٕ  تِم  آسٕہَن  اَسان  اَسان  وَنان  زِ  یِہٕنز  دیوانگی  وٲژ  ٲخر  یتھ  حدس  تام  زِ  وۅنۍ  چلاون  یِم  خشکی  اندر  جہازٕ۔  تمہِ  ساعتہِٕ  آسہِ  ہے  نہٕ  کٲنٛسہِ  ہٕندِس  خواب  و  خیالس  منٛز  تہِ  یہِ  کتھ  یِوان  زِ  کینٛہہ  دۅہ  سپدِتھ  چلہِ  پَزی  ییٚتہِ  جہازٕ۔  البتہٕ  یَس  شخصَس  حقیقتُک  علم  اوس،  تہٕ  یس  خبر  ٲس  زِ  پگاہ  کیازِ  پیٚیہِ  ییٚتہِ  جہازٕچ  ضرورت،  تس  آسہِ  ہے  یِہندِس  جہالتس  تہٕ  بے  خبری  پٮ۪ٹھ،  تہٕ  پتہٕ  یِہندِس  احمقانہٕ  اطمینانس  پٮ۪ٹھ،  پوٚتھ  پِھرِتھ  اَسُن  یِوان  تہٕ  سُہ  آسہِ  ہے  ونان  زِ  کٲتیاہ  نادان  چِھ  یِم  لُکھ  زِ  شہمت  چھےٚ  یِہندِس  کلس  پٮ۪ٹھ  وٲژمٕژ،  مےٚ  کٔرۍ  یِم  خبردار  زِ،  ہے  سۅ  بلاے  وٲژٕو  کھۅرن  تل،  تہٕ  یِہنزن  أچھن  برونٛہہ  کنہِ  چُھس  تمہِ  نِشہِ  بچنٕچ  کوٗشش  تہِ  کران۔  مگر  یِم  چِھ  مطمئن  بِہِتھ  تہٕ  پوٚت  پِھرِتھ  چھِ  مےٚ  دیوانہٕ  سمجھان۔﴾

Mirwaiz:
  بروںٹھ  پہن  زٲنِو  توٚہۍ  پانے  کس  ییہِ  سُہ  عذاب  یُس  تس  خوار  کرِ  دنیاہس  اندر  بیٚیہِ  کس  پٮ۪ٹھ  سپدِ  ہمیشہ  روزٕ  وُن  عذاب  نٲزِل۔

Transliteration:
  Fasawfa taAAlamoona man yateehi AAa<u>tha</u>bun yukhzeehi waya<u>h</u>illu AAalayhi AAa<u>tha</u>bun muqeem<b>un</b>


Athar:
  وۅنۍ  ییٚلہِ  سون  حکم  ووت،  تہٕ  تَتھ  تنورس  ﴿تندوٗرَس﴾  لٔج  گرٛکھ  ﴿اَتھ  متعلق  چِھ  مفسرن  ہٕندۍ  مختلف  قول  مگر  اَسہِ  نزدیک  چُھ  صحیح  سُے  یُس  قرآن کیو  واضح  لفظو  سٍتۍ  فِکرِ  چُھ  تران  زِ  طوفانُک  ابتدا  گوٚو  اکہِ  خاص  تندورٕ  پٮ۪ٹھہٕ  شروع  یتھ  تلہٕ  کنہِ  اَکھ  ناگ  وُزیاو،  پتہٕ  سپٕز  اکہِ  پاسہٕ  پیٹھہٕ  روٗدٕ  رانٛٹھ  پیٚنۍ  شروع  تہٕ  دوٚیِمہِ  پاسہٕ  لٔگۍ  زمینس  منٛز  جایہِ  جایہِ  ناگ  وُزنہِ﴾  پتہٕ  ووٚن  اَسہِ،  پرٛتھ  قٔسمہٕ  کیٚن  جانورن  ہُنٛد  جورٕہ  تھٲوِو  ناوِ  منٛز،  پنٕنۍ  گھرِکۍ  بٲژ  تہِ  تِمو  شخصو  وَرٲے  یِہٕنز  نشٲندہی  گۅڈے  چھےٚ  کرنہٕ  آمٕژ  کٔرِیوٗکھ  اَتھ  منٛز  سوار۔  ﴿یعنی  چانیٚن  گھرِ کیٚن  یِمن  افرادن  متعلق  گۅڈے  چُھ  وَننہٕ  آمُت  زِ  تِم  چِھ  کٲفر  تہٕ  اللہ  تعالیٰ  سٕندِ  رحمتٕکۍ  حقدار  چِھنہٕ  کینٛہہ،  تِم  مَہ  بیٚہنٲوِیوٗکھ  ناوِ  منٛز﴾  تہٕ  تِم  لُکھ  تہِ  بیٚہنٲوِیوٗکھ  یِمو  ایمان  چُھ  اوٚنمُت۔  تہٕ  کمٕے  لُکھ  ٲسۍ  یِمو  نوح  علیہ  السلامس  سٍتۍ  ایمان  اوس  اوٚنمُت۔

Mirwaiz:
  تا  اینکہ  ییٚمہِ  ساعتہٕ  جٲرِی  سپُد  سُون  حکُم  عذابس  متعلق،  آب  دراو  دزٕ  وٕنہِ  تندورٕ  منٛزٕ،  یہِ  اوس  نِشانہٕ  تہٕ  علامت  طوفان  کہِ  شروع  سپدنُک،  اسہِ  فرموو  حضرتِ  نوحس  کھٲرِیوُکھ  اتھ  ناوِ  منٛز،  سارِوٕے  جاندارو  منٛزٕ  زٕ ﴿2﴾  زٕہ ﴿2﴾  نر  تہٕ  مادٕ،  بیٚیہِ  کھٲرِیُو  پنُن  عیال  تہِ  مگر  نہٕ  سُہ  یس  پٮ۪ٹھ  غرق  سپدنُک  حُکم  جٲرِی  سپُدمُت  چُھ۔  تِم  گٔے  تِہٕنٛز  گرٕ  واجِنۍ  بیٚیہِ  کنعان  نیٚچُو  تِہُند،  بیٚیہِ  کھٲرِیُو  کھ  اتھ  ناوِ  تِم  سٲرِی  یِمو  ایمان  اوٚنمُت  چُھ،  مگر  پژھ  ٲس  نہٕ  کٔرمٕژ  تِمن  مگر  کموٕے  لوکوٗ  ﴿تِم  ٲسۍ  شےٚ  زٔنۍ۔  وننہٕ  چُھ  آمُت  کُل  ٲسۍ  ناوِ  منٛز  شیٖتھ  زٔنۍ۔  ژتجی  مرد،  ژتجی  زنانہٕ۔

Transliteration:
  <u>H</u>att<u>a</u> i<u>tha</u> j<u>a</u>a amrun<u>a</u> waf<u>a</u>ra a<b>l</b>ttannooru quln<u>a</u> i<u>h</u>mil feeh<u>a</u> min kullin zawjayni ithnayni waahlaka ill<u>a</u> man sabaqa AAalayhi alqawlu waman <u>a</u>mana wam<u>a</u> <u>a</u>mana maAAahu ill<u>a</u> qaleel<b>un</b>


Athar:
  نوح  علیہ  السلامن  ووٚن،  سوار  سپدِو  اَتھ  منٛز،  اللہ  تعالیٰ  سٕندی  ناوٕ  سٍتۍ  چُھ  اَمِیُک  پکُن  تہِ،  تہٕ  اَمِیُک  ٹھٔہرُن  تہِ،  میون  ربّ  چُھ  سٮ۪ٹھاہ  غفور  و  رحیم۔

Mirwaiz:
  بیٚیہِ  دوٚپُکھ  حضرتِ  نوحن  ؤلِو  کھٔسِو  یتھ  ناوِ،  پرواہ  مہ  بٔرِو  کینہہ  طوفانُک،  خداے  سٕندِ  ناوٕ  سٍتۍ  چُھ  امہِ  ناوِ  ہُند  پکُن  بیٚیہِ  امیُک  ٹھہرُن،  پٔزی  پٲٹھۍ  میون  پروردِ  گار  چُھ  سٮ۪ٹھاہ  مغفرت  کروُن۔  سُہ  چُھ  پننہِ  رحمتہٕ  سٍتۍ  گناہ  تہِ  بخشہٕ  وُن،  بیٚیہِ  رٲچھ  کروُن،  غرق  سپدنہٕ  نِشہِ  نجات  دِوُن۔

Transliteration:
  Waq<u>a</u>la irkaboo feeh<u>a</u> bismi All<u>a</u>hi majr<u>a</u>h<u>a</u> wamurs<u>a</u>h<u>a</u> inna rabbee laghafoorun ra<u>h</u>eem<b>un</b>


Athar:
  ناو  ٲس  یِمن  لُکن  ہیٚتھ  پکان،  تہٕ  اکھ  اکھ  لہر  ٲس  پہاڑٕکۍ  پٲٹھۍ  وۅتھان۔  نوحؑ  سُنٛد  فرزند  اوس  دوٗر  بِہِتھ،  ﴿نوح  علیہ  السلامن﴾  کوٚرنس  آلَو،  گوبریٛا  اَسہِ  سٍتۍ  سپَد  سوار،  کٲفرن  سٍتۍ  مَہ  روز۔

Mirwaiz:
  بیٚیہِ  ٲس  سۅ  ناو  پکان  تِم  ہیٚتھ  تِم  موجَو  تہٕ  ملرو  مٔنٛزۍ  یِم  کۅہن  برابر  ٲسۍ،  آلو  دیُت  حضرتِ  نوحن  نیٚچوِس  پننِس  ﴿ کنعانس﴾  سُہ  اوس  ناوِ  نِشہِ  نیٚبر  الگ  أکِس  جایہِ  پٮ۪ٹھ،  کٲفر  آسنہٕ  مۅکھہٕ  اوس  نہٕ  ناوِ  پٮ۪ٹھ  سوار  آمُت  کرنہٕ،  اے  سانہِ  ٹاٹھہِ  گوٚبرٕہ۔  وَلہٕ  سوار  سپٕد  اسہِ  سٍتۍ  ناوِ  منٛز۔  مہ  روز  کٲفرن  سٍتۍ،  ایمان  ان  تہٕ  ناوِ  مںٛز  کھس۔

Transliteration:
  Wahiya tajree bihim fee mawjin ka<b>a</b>ljib<u>a</u>li wan<u>a</u>d<u>a</u> noo<u>h</u>unu ibnahu wak<u>a</u>na fee maAAzilin y<u>a</u> bunayya irkab maAAan<u>a</u> wal<u>a</u> takun maAAa alk<u>a</u>fireen<b>a</b>


Athar:
  تٔمۍ  دِیُت  پوٚت  پھیرِتھ  جواب،  بہٕ  کھسہٕ  وُنی  أکِس  بالس  پٮ۪ٹھ  یُس  مےٚ  آبہٕ  نِشہ  بچاوِ۔  نوح  علیہ  السلامن  ووٚن،  اَز  چُھنہٕ  کانٛہہ  چیز  اللہ  تعالیٰ  سٕندِ  حُکمہٕ  نِشہِ  بچاون  وول  سواے  یہِ  زِ  اللہ  تعالیٰ ہٕے  کرِ  کٲنٛسہِ  پٮ۪ٹھ  رحم۔  اَتھ  دوران  آیہِ  اکھ  لہر  دۅشوٕنۍ  منٛزباگ،  تہٕ  سُتہِ  گوٚو  ڈُبن  والیٚن  منٛز  شٲمل۔

Mirwaiz:
  سُہ  لوٚگ  دپنہِ  بہٕ  کھسہٕ  کُنہِ  کۅہس  پٮ۪ٹھ،  سُے  رچھہِ  مےٚ  ییٚمہِ  آبہٕ  نِشہِ  کیازِ  آب  اوس  نہٕ  وُنہِ  تھدیومُت،  حضرتِ  نوحن  دوٚپُس،  از  ہیکہِ  نہٕ  کانہہ  چیز  رٔچھِتھ  خداے  سٕندِ  عذاب  نِشہِ  مگر  روزِ  محفوظ  سُے  شخص  یس  پٮ۪ٹھ  سُے  پروردِگار  رحم  کرِایمان  کہ  برکتہٕ،  یِم  ٲسۍ  کتھ  باتھٕے  کران  کہ  یِمن  آو  آبُک  ملراہ  اکھ،  پس  سپُد  سُہ  کنعان  پھٹہٕ  وٕنیو  أندرٕ۔  چِنانچہِ  کٲفرن  سٍتۍ  پھوٚٹ۔

Transliteration:
  Q<u>a</u>la sa<u>a</u>wee il<u>a</u> jabalin yaAA<u>s</u>imunee mina alm<u>a</u>i q<u>a</u>la l<u>a</u> AA<u>as</u>ima alyawma min amri All<u>a</u>hi ill<u>a</u> man ra<u>h</u>ima wa<u>ha</u>la baynahum<u>a</u> almawju fak<u>a</u>na mina almughraqeen<b>a</b>


Athar:
  حکم  سپُد،  اے  زمین،  پنُن  سورُے  آب  نینٚگلاو،  تہٕ  اے  آسمان  تھکھ  کر۔  چنانچہ  آب  بیوٗٹھ  زمینس  منٛز،  فٲصلہٕ  آو  کرنہٕ  ناو  بیٖٹھ  جُودِی  پٮ۪ٹھ۔  ﴿جُودِی  پہاڑ  چُھ  کَردِستان کِس  علاقس  منٛز  جزیرۂ  ابن  عمر  کِس  شمال  مشرقی  طرفس  کُن  تہٕ  اَز  تہِ  چُھ  جُودِی  ناوَے  مشہور﴾  تہٕ  وَننہٕ  آو  زِ  دوٗر  سپُد  ظٲلِمن  ہُند  قوم۔

Mirwaiz:
  حُکم  آو  کرنہٕ  زمینس  تہٕ  آسمانس،  اے  زمین  نیٚنگل  پنُن  آب،  اے  آسمانہٕ  بند  کر  پنُن  روٗد  تہٕ  بٲرِش،  أتِی  ہیٚوتُن  آب  وسُن  تہٕ  کم  گژُھن،  کٲم  سپٕز  پوٗرٕ،  قصہٕ  سپُد  ختم  یعنی  نافرمانن  ہٕنٛز  تبٲہی،  بیٚیہِ  لجہِ  ناوٕ  کوہِ  جودی  یس  سٍتۍ،  بیٚیہِ  آو  وننہٕ  کٲفر  چھِ  خداے  سٕندِ  رحمت  نِشہِ  دور۔

Transliteration:
  Waqeela y<u>a</u> ar<u>d</u>u iblaAAee m<u>a</u>aki way<u>a</u> sam<u>a</u>o aqliAAee waghee<u>d</u>a alm<u>a</u>o waqu<u>d</u>iya alamru wa<b>i</b>stawat AAal<u>a</u> aljoodiyyi waqeela buAAdan lilqawmi a<b>l</b><i><u>thth</u></i><u>a</u>limeen<b>a</b>


Athar:
  نوح  علیہ  السلامن  لوے  پننِس  ربّس  ناد،  ووٚنُن،  اے  ربّ،  میون  فرزند  چُھ  میانیو  گھرٕ  بٲژَو  منٛزٕ،  تہٕ  چون  وعدٕہ  چُھ  پوٚز،  تہٕ  ژٕ  چُھکھ  سارِوٕے  حٲکِمو  کھۅتہٕ  بوٚڈ  تہٕ  بہتر  حٲکم۔

Mirwaiz:
  بیٚیہِ  موٚنگ  حضرتِ  نوحن  پروردِگارس  پننِس  کنعانہٕ  سٕندِ  غرق  گژھنہٕ  برونٹھ،  پس  موٚنگنس  اے  میانہِ  پروردِگارٕ،  پٔزۍ  پٲٹھۍ  میون  نیٚچو  تہِ  چُھ  میانہِ  اہل  وعیالہٕ  منٛزٕ۔  ژےٚ  چُھ  تھم  وعدٕہ  کوٚرمُت  عیال  کہ  بچاوُک،  یِم  باایمان  آسن۔  اگر  کنعان  نجاتس  مُستحِق  چُھنہٕ  مومن  نہ  آسنہٕ  مۅکھہٕ،  چون  وعدٕہ  چُھ  پوٚز  تہٕ  حق،  بیٚیہِ  چُھکھ  ژٕ  ساروٕے  أندرٕ  بوٚڈ  حٲکِم،  کٲمِل  اختیارٕ  وول۔  ہرگاہ  ژٕ  یژھکھ  تس  کرکھ  ایمان  عطا  تاکہ  سُہ  تہِ  لبہِ  نجات  طوفانہٕ  نِشہِ۔

Transliteration:
  Wan<u>a</u>d<u>a</u> noo<u>h</u>un rabbahu faq<u>a</u>la rabbi inna ibnee min ahlee wainna waAAdaka al<u>h</u>aqqu waanta a<u>h</u>kamu al<u>ha</u>kimeen<b>a</b>


Athar:
  درجواب  سپُد  ارشاد،  اے  نوحؑ،  سُہ  چُھنہٕ  چانیو  گھرٕ  والیو  منٛزٕ،  سُہ  چُھ  اکھ  بِگریمٕژ  کٲم،  ﴿یہِ  مٲنۍ  تو  تِیُتھے  زَنتہٕ  أکِس  شخصہٕ  سٕندِ  جسمُک  کانٛہہ  تان  آسہِ  دۅدریومُت،  تہٕ  ڈاکٹرن  آسہِ  سُہ  ژٹنُک  فٲصلہٕ  کوٚرمُت۔  وۅنۍ  چُھ  سُہ  مریض  ڈاکٹرس  وَنان  زِ  یہِ  ہے  چُھ  میانہِ  جسمُک  اکھ  حصہٕ  یہِ  کیازِ  چُھکھ  ژٹان؟  تہٕ  ڈاکٹر  چُھ  امہِ  کِس  جوابس  منٛز  ونان  زِ  یہِ  چُھنہٕ  چانہِ  جسمُک  حصہٕ  روٗدمُت  تِکیازِ  یہِ  چُھ  دۅدریومُت۔  لہٰذا،  أکِس  صالح  مٲلِس  تٔمۍ  سٕندِس  نالایق  فرزندس  متعلق  یہِ  وَنُن  زِ  یہِ  چُھ  اکھ  بِگریمٕژ  کٲم۔  اَمِیُک  مطلب  چُھ  یہِ  زِ  ژےٚ  یۅسہٕ  محنت  یہِ  رَچھنس  منٛز  کٔرٕتھ  سۅ  گٔیہِ  ضایع  تہٕ  یہِ  کٲم  بِگرییہِ۔﴾  لہٰذا  مَہ  کر  ژٕ  مےٚ  تمہِ  کتھہِ  ہُند  درخواست  ییٚمِچ  حقیقت  ژٕ  زانان  چُھکھ  نہٕ،  بہٕ  چُھسے  ژےٚ  نصیحت  کران  زِ  پنُن  پان  مَہ  بناو  جٲہلن  ہٕندۍ  پٲٹھۍ۔

Mirwaiz:
  اللہ  تعالیٰ  ہن  فرمووُس  اے  نوح  میٲنِس  علمِ  ازلیس  اندر  چُھنہٕ  کنعان  ہرگِز  چانہِ  اہل  وعیال  منٛزٕ  یِم  ایمان  أنِتھ  مُستحِق  نجات  سپدن،  بلکہ  چُھ  سُہ  ٲخرتس  تانۍ  تباہ  کار  حالتِ  کُفرس  پٮ۪ٹھ  روزٕ  وُن،  پس  مہ  کٔرِو  درخواست  مےٚ  نِشہِ  تمہِ  چیزُک  ییٚمِچ  نہٕ  ژےٚ  کینہہ  خبر  چھےٚ،  بہٕ  چُھسے  ژےٚ  یہِ  نصیحت  کران،  ژٕ  مہ  آس  نہ  زانہٕ  وِنیٚو  أندرٕ،  یُتھ  دعا  کرِ  نادانٕے  یوت۔

Transliteration:
  Q<u>a</u>la y<u>a</u> noo<u>h</u>u innahu laysa min ahlika innahu AAamalun ghayru <u>sa</u>li<u>h</u>in fal<u>a</u> tasalni m<u>a</u> laysa laka bihi AAilmun innee aAAi<i><u>th</u></i>uka an takoona mina alj<u>a</u>hileen<b>a</b>


Athar:
  نوحؑ  چِھ  فوراً  عرض  کران،  اے  میانہِ  ربّہٕ،  بہٕ  چُھس  چون  پناہ  منگان۔  اَمہِ  نِشہِ  زِ  سُہ  چیز  منگے  ژےٚ  ییٚمیُک  نہٕ  مےٚ  علم  چُھ  ﴿یعنی  سُہ  درخواست  کرٕ  ییٚمہِ کہ  صحیح  آسنُک  مےٚ  علم  چُھنہٕ﴾  اگر  ژےٚ  مےٚ  معاف  کوٚرُتھ  نہٕ،  تہٕ  رحم  کوٚرُتھ  نہٕ،  تیٚلہِ  گژٕھہ  بہٕ  برباد۔

Mirwaiz:
  حضرتِ  نوحن  دوٚپ  میانہِ  پروردِگارٕ  بیشک  بہٕ  چُھسے  پناہ  منگان  تیُتھ  چیز  منگنہٕ  نِشہِ  ییٚمِچ  نہٕ  مےٚ  کینہہ  خبر  چھےٚ،  واقعی  کٔر  مےٚ  یُتھ  چیز  منگنہٕ  سٍتۍ  بٔڈ  غلطی۔  اتھ  غلطی  کرُم  بخشٲیش،  ہرگاہ  نے  ژٕ  مغفرت  تہٕ  بخشٲیش  تہٕ  رحم  کرکھ  مےٚ،  تیٚلہِ  سپدٕ  بہٕ  نقصان  تُلہٕ  وٕنیو  أندرٕ۔  ییٚلہِ  آب  ہنہِ  ہنہِ  بوٚن  وۅتھ۔

Transliteration:
  Q<u>a</u>la rabbi innee aAAoo<u>th</u>u bika an asalaka m<u>a</u> laysa lee bihi AAilmun waill<u>a</u> taghfir lee watar<u>h</u>amnee akun mina alkh<u>a</u>sireen<b>a</b>


Athar:
  حکم  سَپدُس،  اے  نوحؑ  وَس،  سانہِ  طرفہٕ  چھےٚ  سلامتی  تہٕ  برکتہٕ  ژےٚ  پٮ۪ٹھ،  تہٕ  تِمن  گروہن  پٮ۪ٹھ  یِم  ژےٚ  سٍتۍ  چِھ،  تہٕ  کینٛہہ  گروہ  چِھ  تِتھۍ  تہِ  یِمن  أسۍ  کینٛژھس  کالس  تام  زندگی  ہُند  سامان  عطا  کرو،  پَتہٕ  وَاتہِ  تِمن  سانہِ  طرفہٕ  دَگ  تُلوُن  عذاب۔

Mirwaiz:
  حکُم  آو  کرنہٕ  اے  نوح  ؤسِو  امہِ  ناوِ  منٛزٕ  زمینس  پٮ۪ٹھ  سانہِ  طرفہٕ  سلامتی  سان  تہٕ  برکتو  سان  یِمہٕ  نٲزِل  سپدن  تۅہیہِ  پٮ۪ٹھ،  بیٚیہِ  تِمن  جماعتن  پٮ۪ٹھ  یِم  ژےٚ  سٍتۍ  چھےٚ،  تِم  گٔے  با  ایمان،  بیٚیہِ  تہِ  آسن  آیندٕہ  کینہہ  جمٲژ  یِمہٕ  نافرمٲنی  تہٕ  کُفرو  شرک  کرن۔  یِم  تُلناووکھ  دنیاہس  اندر  کینہہ  کالاہ  تمتع،  توپتہٕ  واتہِ  تِمن  سون  کڈُر  عذاب  ٲخرتس  اندر۔

Transliteration:
  Qeela y<u>a</u> noo<u>h</u>u ihbi<u>t</u> bisal<u>a</u>min minn<u>a</u> wabarak<u>a</u>tin AAalayka waAAal<u>a</u> omamin mimman maAAaka waomamun sanumattiAAuhum thumma yamassuhum minn<u>a</u> AAa<u>tha</u>bun aleem<b>un</b>


Athar:
  اے  نبیؐ،  یِمہٕ  چھےٚ  غیب چہِ  خبرٕ،  یِم  أسۍ  تۅہیہِ  کُن  وَحی  چِھ  کران،  اَمہِ  برونٛہہ  نَہ  ٲسِو  توٚہۍ  تِمہٕ  زانان  تہٕ  نَہ  تُہُند  قوم،  لہٰذا  کٔرِو  صبر،  رُت  انجام  چُھ  مُتقین  ہٕندِسٕے  حقس  منٛز۔  ﴿یعنی  یِتھہٕ  پٲٹھۍ  نوحؑ  تہٕ  تٔمۍ  سٕندٮ۪ن  سٲتھین  کامیٲبی  گٔیہِ  حٲصل،  تِتھے  پٲٹھۍ  سپدیو  تۅہیہِ  تہٕ  تُہندٮ۪ن  سٲتھیَن  تہِ۔  لہٰذا  یِم  مصٲیب  تہٕ  تکلیف  وُنۍ  کیٚنس  تۅہیہِ  پٮ۪ٹھ  گُزران  چِھ،  تِمو  سٍتۍ  مَہ  سپدِو  غمگین،  بلکہ  روٗزِو  ہمت  سان  تہٕ  صبرٕ  سان  پنٕنۍ  کٲم  کران۔﴾

Mirwaiz:
  یہِ  قصہٕ  چُھ  غٲبہٕ  چو  خبرِ  أندرٕیِم  أسۍ  وحی  کہ  ذریعہ  تۅہیہِ  نِش  واتناوان  چھِ،  تۅہیہِ  تہٕ  تُہٕندِس  قومس  ﴿یا  رسول  اللہؐ﴾  اوس  نہٕ  یہِ  قصہٕ  سانہِ  بیان  کرنہٕ  برونٹھ  معلومٕے۔  امِی  سٍتۍ  سپُد  معلوم  توٚہۍ  چھِو  نبی  برحق  مگر  یِم  لوٗکھ  چھِ  تُہٕنز  نبوت  ثٲبِت  سپدٕنہٕ  پتہٕ  تہِ  تُہٕنز  مُخالفت  کران،  لہٰذا  کٔرِو  توٚہۍ  صبر ﴿یہِ  قصہٕ  بوزِتھ﴾،  یقین  زٲنِوکہ  رُت  انجام  چُھ  خدایس  کھوژٕ  وٕنین  ہٕندِخٲطرٕ۔  یِتھہٕ  پٲٹھۍ  تمہِ  قصہٕ  أندرٕمعلوم  سپُد  کہ  کٲفرن  ہُند  انجام  چُھ  خراب،  مُسلمانن  ہُند  انجام  چُھ  رُت،  یِتھے  پٲٹھۍ  سپدِ  تُہٕندین  مُخٲلِفن  ہُندٛ  حال۔  چند  روز  روزِ  تُہٕندِ  مُخالفتُک  زور و شور۔  پتو  لاکہِ  سپدِ  غلبہٕ  پٔزِس  تہٕ  پٔزۍ  زیارین۔  تُہٕندۍ  دُشمن  تہِ  سپدن  بالآخر  تباہ  وبرباد۔

Transliteration:
  Tilka min anb<u>a</u>i alghaybi noo<u>h</u>eeh<u>a</u> ilayka m<u>a</u> kunta taAAlamuh<u>a</u> anta wal<u>a</u> qawmuka min qabli h<u>atha</u> fa<b>i</b><u>s</u>bir inna alAA<u>a</u>qibata lilmuttaqeen<b>a</b>


Athar:
  بیٚیہِ  سوٗز  اَسہِ  عادس  کُن  تٔمۍ  سُند  بوے  ھوٗدؑ،  تٔمۍ  ووٚن،  اے  برادرانِ  قوم!  اللہ  تعالیٰ  سٕنز  عبادت  کٔرِو،  تس  ورٲے  چُھنہٕ  بیٚیہِ  کانٛہہ  تُہُند  خُدا،  تۅہیہِ  چِھو  محض  اَپٕزۍ  تُھرِمٕتۍ۔

Mirwaiz:
  بیٚیہِ  سوٗزۍ  اسہِ  قومہِ  عادس  کُن  تِہٕنٛزٕی  برادری  منٛزٕ  اکھ  صاحب  حوٗد  علیہ  السلام،  تِمو  ووٚن  پننِس  قومس،  اے  میانہِ  قومہٕ،  توٚہۍ  کٔرِو  پرستش  فقط  معبودِ  برحق  سٕنٛزٕے  یٲژ۔  تس  ورٲے  چُھنہٕ  تُہںد  کانہہ  معبوداہ  یُس  عبادتس  لایق  آسِہا،  توٚہۍ  چھِو  نہٕ  بُت  پرستی  سٍتۍ۔  خدایس  ورٲے  بیٚیہِ  کانہہ  قٲبلِ  پرستش  زاننہٕ  سٍتۍ  مگر  اپُز  ٹھہراوٕوُنۍ  امہِ  کِس  بٲطِل  آسنس  پٮ۪ٹھ  چھےٚ  دلیل۔

Transliteration:
  Wail<u>a</u> AA<u>a</u>din akh<u>a</u>hum hoodan q<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu in antum ill<u>a</u> muftaroon<b>a</b>


Athar:
  اے  برادرانِ  قوم!  یَتھ  کامہِ  پٮ۪ٹھ  چُھس  نہٕ  بہٕ  تۅہیہِ  نِشہِ  کانٛہہ  اجر  یژھان،  میون  اجر  چُھ  تٔمۍ  سٕندِ  ذمہٕ  ییٚمۍ  پٲدٕ  کوٚرمُت  چُھنَس،  کیا  توٚہۍ  چِھو  نا  رَژھ  تہِ  عقلہِ  کٲم  ہیوان؟

Mirwaiz:
  اے  میانہِ  قومہٕ  بہٕ  چُھس  نہٕ  تۅہیہِ  منگان  اتھ  تبلیغس  پٮ۪ٹھ  کانہہ  مزوٗریاہ،  میٲنۍ  مزوٗرۍ  چھےٚ  تس  مٹہِ  ییٚمۍ  بہٕ  عدم  محضہ  نِشہِ  پٲدٕ  کوٚرُس،  کیاہ  تۅہیہِ  چَھو  نا  یہِ  کتھ  فکرِ  تران۔

Transliteration:
  Y<u>a</u> qawmi l<u>a</u> asalukum AAalayhi ajran in ajriya ill<u>a</u> AAal<u>a</u> alla<u>th</u>ee fa<u>t</u>aranee afal<u>a</u> taAAqiloon<b>a</b>


Athar:
  تہٕ  اے  میانہِ  قوم  کیو  لوٗکو!  پننِس  ربّس  مٔنگِو  معٲفی،  پتہٕ  پھیٖرِو  تس  کُن،  سُہ  مٕژراوِ  تُہٕندِ  خٲطرٕ  آسمانٕکۍ  دہانہٕ،  تہٕ  تُہٕندِس  موجودٕہ  قُوّتس  پٮ۪ٹھ  کرِ  مزید  قوّتُک  اضافہٕ،  مُجرِم  بٔنِتھ  مَہ  پِھرِو  ﴿بندگی  نِشہِ﴾  بُتھ۔

Mirwaiz:
  اے  میانہِ  قومہٕ  توٚہۍ  مٔنگِو  پننِس  پروردِگارس  گُناہو  نِشہِ،  کُفرو  شرکہٕ  نِشہِ  بخشٲیش،  مغفرت  یعنی  توٚہۍ  أنِو  ایمان۔  توپتہٕ  کٔرِو  ایمان  أنِتھ  تس  کُن  رجوع  عبادت  سٍتۍ  بیٚیہِ  تِہٕنٛز  فرماں بردٲری  کرنہٕ  سٍتۍ  ایمان  و  عملِ  صالح  کہ  برکتہٕ۔  تراوِسُہ  تۅہیہِ  پٮ۪ٹھ،  تُہٕںدِس  زمینس  زراعتس  پٮ۪ٹھ  گُتُل  روٗد،  بیٚیہِ  ہُرٕ  راوِ  تۅہیہِ  بیٚیہِ  ۂن  قوت۔  پس  أنِو  ایمان  تہٕ  کٔرِو  تس  پژھ،  بیٚیہِ  مہ  سپدِو  روے  گردٲنی  کٔرِتھ  گنہگار۔

Transliteration:
  Way<u>a</u> qawmi istaghfiroo rabbakum thumma tooboo ilayhi yursili a<b>l</b>ssam<u>a</u>a AAalaykum midr<u>a</u>ran wayazidkum quwwatan il<u>a</u> quwwatikum wal<u>a</u> tatawallaw mujrimeen<b>a</b>


Athar:
  تِمو  دِیُت  جواب،  اے  ھوٗدؑ،  ژٕ  چُھکھ  نہٕ  اَسہِ  نِشہِ  کانٛہہ  ٹاکارٕ  شہادت  ہیٚتھ  آمُت،  تہٕ  چٲنِس  وننس  پٮ۪ٹھ  ہیٚکوکھ  نہٕ  أسۍ  پنٕنۍ  معبود  ترٲوِتھ،  تہٕ  ژےٚ  پٮ۪ٹھ  چِھنہٕ  ٲسۍ  ایمان  اَنن  وٲلۍ۔

Mirwaiz:
  تِم  لٔگۍ  دپنہِ  اے  ہوٗد،  توٚہۍ  ٲو  نہٕ  اسہِ  نِشہِ  پننِس  پیغمبر  آسنس  پٮ۪ٹھ  کانہہ  دلیلاہ  ہیٚتھ،  بیٚیہِ  ہیٚکوکھ  نہٕ  أسۍ  ترٲوِتھ  پنٕنۍ  معبود  محض  تُہٕندِ  وننہٕ  سٍتۍ،  بیٚیہِ  ہیٚکو  نہٕ  أسۍ  تۅہیہِ  کُنہِ  صورتس  منٛز  پژھ  کٔرِتھ۔

Transliteration:
  Q<u>a</u>loo y<u>a</u> hoodu m<u>a</u> jitan<u>a</u> bibayyinatin wam<u>a</u> na<u>h</u>nu bit<u>a</u>rikee <u>a</u>lihatin<u>a</u> AAan qawlika wam<u>a</u> na<u>h</u>nu laka bimumineen<b>a</b>


Athar:
  أسۍ  چِھ  یہِ  سمجھان  زِ  ژےٚ  پٮ۪ٹھ  چھےٚ  سانیٚو  معبودَو  منٛزٕ  کٲنٛسہِ  ہٕنز  ژٔنڈ  آمٕژ۔  ﴿یعنی  ژےٚ  ٲسی  کٲنٛسہِ  دیوی  یا  دیوتاہس  یا  کٲنٛسہِ  حضرت  سٕندِس  آستانس  پٮ۪ٹھ  کانٛہہ  گُستٲخی  کٔرمٕژ،  تمیُک  خمیازٕہ  چُھ  یُس  ژٕ  پیٚتراوان  چُھکھ،  تِکیازِ  ژٕ  چُھکھ  اورٕ  یورٕ چہِ  کتھہٕ  کران،  تہٕ  تِمے  بٔستیہِ  یِمن  منٛز  ژٕ  رات  تام  عزتہٕ  سان  روزان  اوسُکھ،  اَز  چھی  ژےٚ  تَتہِ  لیٚکَو  تہٕ  کَنیو  سٍتۍ  استقبال  سپدان﴾۔  ھوٗد  علیہ  السلامن  ووٚن،  بہٕ  چُھس  اللہ  تعالیٰ  سٕنز  شہادت  پیش  کران،  تہٕ  توٚہۍ  روٗزِو  گواہ  زِ  خُدایس  ورٲے  یِم  باقی  تۅہیہِ  خُدٲئی  منٛز  شریک  چِھو  قرار  دِتۍ مٕتۍ،  تَمہِ  نِشہِ  چُھس  بہٕ  بے زار۔

Mirwaiz:
  أسۍ  چھِنہٕ  کینہہ  تہِ  ونان  تۅہیہِ  متعلق  مگر  یی  زِ  تۅہیہِ  چُھو  سانیو  بعض  معبود  و  جذبہٕ  کوٚرمُت،  دماغس  تکلیف  واتنومُت  کیازِ  توٚہۍ  چھِو  تِہٕنٛز  برخلٲفی  کران،  تمِی  چھِو  توٚہۍ  اورُک  یور  کتھہٕ  کران  یِمہٕ  نہٕ  اسہِ  نِشہِ  قٲبلِ  تسلیم  چھےٚ،  ہوٗد  علیہ  السلامن  دوٚپُکھ  پٔزۍ  پٲٹھۍ  بہٕ  چُھس  خدا  گواہ  تھاوان  بیٚیہِ  روزِو  توٚہۍ  تہِ  گواہ  یتھ  کتھہِ  پٮ۪ٹھ  کہ  بیشک  بہٕ  چُھس  بیزار  تِمو  ساروٕے  چیزو  نِشہِ  یِم  توٚہۍ  عبادتس  اندر  خداے  سٕندۍ  شریک  چُھوکھ  ٹھہراوان  تس  ورٲے۔

Transliteration:
  In naqoolu ill<u>a</u> iAAtar<u>a</u>ka baAA<u>d</u>u <u>a</u>lihatin<u>a</u> bisooin q<u>a</u>la innee oshhidu All<u>a</u>ha wa<b>i</b>shhadoo annee bareeon mimm<u>a</u> tushrikoon<b>a</b>


Athar:
  میون  بھروسہٕ  چُھ  خُدایس  پٮ۪ٹھ،  یُس  میون  ربّ  تہِ  چُھ  تہٕ  تُہُند  تہِ،  کانٛہہ  جاندار  چُھنہٕ  سُہ  ییٚمۍ  سُند  ژھوگ  تٔمۍ  سٕندِس  اتھس  منٛز  آسہِ  نہٕ،  بے  شک  چُھ  میون  ربّ  سیٚزِ  وَتہِ  پٮ۪ٹھ۔

Mirwaiz:
  پٔزۍ  پٲٹھۍ  مےٚ  چُھ  اعتماد  تہٕ  ڈوکھ  کوٚرمُت  کُنِس  خدایس  پٮ۪ٹھ  یُس  میون  تہٕ  تُہُند  پروردِگار  چُھ۔  کانہہ  جانداراہ  چُھنہٕ  ییٚمۍ  سٕںٛز  مگ  ﴿موے  پیشٲنی﴾  نہ  تٔمۍ  سٕندِس  اتھس  منٛز  چھےٚ،  پٔزۍ  پٲٹھۍ  میون  پروردِگار  چُھ  سیٚزِ  وتہِ  پٮ۪ٹھ  پکنہٕ  سٍتۍ  حٲصِل  سپدان۔  تمہِ  پٮ۪ٹھۍ  پکن  والین  رٲچھ  تہٕ  حفاظت  کران۔

Transliteration:
  Innee tawakkaltu AAal<u>a</u> All<u>a</u>hi rabbee warabbikum m<u>a</u> min d<u>a</u>bbatin ill<u>a</u> huwa <u>a</u>khi<u>th</u>un bin<u>as</u>iyatih<u>a</u> inna rabbee AAal<u>a</u> <u>s</u>ir<u>at</u>in mustaqeem<b>in</b>


Athar:
  اگر  توٚہۍ  پوٚت  پھیٖرِو  تہٕ  پھیرۍتَو،  یُس  پیغام  دِتھ  بہٕ  تۅہیہِ  کُن  سوزنہٕ  اوسُس  آمُت  سُہ  چُھ  مےٚ  تۅہیہِ  تام  واتنوومُت،  وۅنۍ  تُلہِ  میون  ربّ  تُہٕنزٕ  جایہِ  بیاکھ  قوم،  تہٕ  توٚہۍ  ہیٚکِو  نہٕ  تتھ  کانٛہہ  نقصان  واتنٲوِتھ،  یقیناً  چُھ  میون  ربّ  پرٛتھ  چیزس  پٮ۪ٹھ  نگران۔

Mirwaiz:
  پس  ہرگاہ  توٚہۍ  میانہِ  ییٖتہِ  تبلیغ  تہٕ  بلیغ  بیان  کرنہٕ  پتہٕ  تہِ  بُتھ  پھِرِو،  اعراض  کٔرِو  مےٚ  چُھنہٕ  تتھ  اندر  کانہہ  نقصان  تِکیازِ  مےٚ  واتنو  تۅہیہِ  سُہ  پیغام  یُس  ہیتھ  بہٕ  سوزنہٕ  آمُت  اوسُس۔  اَمہِ  میانہِ  پیغام  نہ  واتناونٕچ  شامت  پھَرِ  تۅہیہِ  پانسٕے،  تۅہیہِ  کرِ  اللہ  تعالیٰ  تباہ  تہٕ  برباد۔  تۅہیہِ  بدل  اَنہِ  میون  پروردگار  بیٚیِس  قومس  أکِس،  تِمنٕے  کرِ  یَتھ  زمینس  منٛز  آباد۔  توٚہۍ  چھِو  نہٕ  تس  کینٛہہ  نقصان  واتناوان  بلکہ  چھِو  پننین  پانن  نقصان  واتناوان۔  پٔزِپٲٹھۍ  میون  پروردگار  چھُ  پرتھ  چیزس  رٲچھ  کروُن،  پرتھ  أکۍ  سُند  حال  چھُ  تس  معلوم۔

Transliteration:
  Fain tawallaw faqad ablaghtukum m<u>a</u> orsiltu bihi ilaykum wayastakhlifu rabbee qawman ghayrakum wal<u>a</u> ta<u>d</u>urroonahu shayan inna rabbee AAal<u>a</u> kulli shayin <u>h</u>afee<i><u>th</u></i><b>un</b>


Athar:
  پتہٕ  ییٚلہِ  سون  حکم  آو،  اَسہِ  دِیُت  پننہِ  رحمت  سٍتۍ  ھوٗد  علیہ  السلامَس  تہٕ  تِمن  لُکن  نجات  یِمو  تَس  سٍتۍ  ایمان  اوس  اوٚنمُت،  تہٕ  اکہِ  سخت  عذاب  نِشہِ  بچٲوۍ  تِم۔

Mirwaiz:
  ادٕہ  ییٚلہِ  سون  حکم  تِہِندِ  عذاب  خٲطرٕ  جٲری  سپُد  ﴿تِم  گٲلۍ  اَسہِ  سٲری﴾  نجات  دُیت  اَسہِ  حضرت  ہوٗدس  بیٚیہِ  تِمن  لوٗکن  یِمَو  ایمان  اوس  اوٚنمُت  تس  سٍتۍ  پننہِ  رحمت  سٍتۍ۔  نجات  دُیت  اَسہِ  تِمن  مشکل  عذاب  نِشہِ۔

Transliteration:
  Walamm<u>a</u> j<u>a</u>a amrun<u>a</u> najjayn<u>a</u> hoodan wa<b>a</b>lla<u>th</u>eena <u>a</u>manoo maAAahu bira<u>h</u>matin minn<u>a</u> wanajjayn<u>a</u>hum min AAa<u>tha</u>bin ghalee<i><u>th</u></i><b>in</b>


Athar:
  یِم  چِھ  عاد،  تِمو  کوٚر  پننِس  ربّ  سٕندِٮ۪ن  آیاتن  انکار،  تٔمۍ  سٕندٮ۪ن  رسولن  ہٕنز  کتھ  مٲنِکھ  نہٕ،  تہٕ  حق  کِس  پرٛتھ  زور  آور  دشمن  سٕنز  روٗدۍ  پیروی  کران۔

Mirwaiz:
  بیٚیہِ  اوس  قومِ  عاد  یِمو  انکار  کوٚر  پننِس  خداے  سٕندین  آیاتن  بیٚیہِ  کٔرٕکھ  تِہِندین  پیغمبرن  ہٕنز  نافرمٲنی۔  بیٚیہِ  کٔرٕکھ  پٲروی  سرکش  تہٕ  ضدی  مخٲلفن  ہٕندین  حکمن  ہٕنز  تُمُیک  درٛاکھ  نتیجہ۔

Transliteration:
  Watilka AA<u>a</u>dun ja<u>h</u>adoo bi<u>a</u>y<u>a</u>ti rabbihim waAAa<u>s</u>aw rusulahu wa<b>i</b>ttabaAAoo amra kulli jabb<u>a</u>rin AAaneed<b>in</b>


Athar:
  ٲخر  کار  ووٚتھ  یَتھ  دُنیا ہس  منٛز  تہِ  تِمن  پھٹکار  ﴿لعنت﴾  تہٕ  قیامت  کہ  دۅہ  تہِ۔  بوٗزِو!  عادن  کوٚر  پننِس  ربّس  سٍتۍ  کُفر،  بوٗزِو!  عاد  آے  دوٗر  چھکنہٕ،  ھوٗدؑ  سٕندِ  قومٕکۍ  لُکھ۔

Mirwaiz:
  تِمن  آیہِ  پتے  تھاونہٕ  لعنت  قیامتُک  دۅہ۔  وارٕ  بوٗزِو  قومِ  عادن  کوٚر  انکار  پننِس  پروردگارس۔  وارٕ  بوٗزِو  قومِ  عاد  آو  دوٗر  کرنہٕ  خداے  سٕندِ  رحمت  نِشہِ۔

Transliteration:
  WaotbiAAoo fee h<u>ath</u>ihi a<b>l</b>dduny<u>a</u> laAAnatan wayawma alqiy<u>a</u>mati al<u>a</u> inna AA<u>a</u>dan kafaroo rabbahum al<u>a</u> buAAdan liAA<u>a</u>din qawmi hood<b>in</b>


Athar:
  تہٕ  ثمودس  کُن  سوٗز  اَسہِ  تٔمۍ  سُند  بوے  صالحؑ،  تٔمۍ  ووٚن،  اے  میانہِ  قوم  کیو  لوٗکو،  اللہ  تعالیٰ  سٕنز  عبادت  کٔرِو،  تس  ورٲے  چُھنہٕ  تُہُند  کانٛہہ  خدا،  سُے  چُھ  ییٚمۍ  توٚہۍ  زمینس  منٛز  پٲدٕ  چِھنَو  کٔرِمٕتۍ،  تہٕ  ییٚتہِ  چِھنَو  توٚہۍ  بسٲوِمٕتۍ،  لہٰذا  مٔنگِو  توٚہۍ  تَس  معٲفی  تہٕ  تس  کُن  پھیرِو  واپس،  یقیناً  چُھ  میون  ربّ  قریب،  تہٕ  سُہ  چُھ  دُعا ہَن  جواب  دِنہٕ  وول۔  ﴿یتھ  مختصر  کتھہِ  منٛز  چُھ  حضرت  صالح  علیہ  السلامن  شرکہٕ  کِس  ساری  کاروبارُک  موٗل  ژوٚٹمُت۔  مشرک  چِھ  سمجھان  تہٕ  ہوشیار  لُکو  چھےٚ  تِمن  یہِ  کتھ  سمجھاونٕچ  کوٗشش  کٔرمٕژ  زِ  خُدا  وند  عالَم  سُند  متبرک  دروازٕہ  چُھ  عام  انسانن  ہٕندِ  دسترس  نِشہِ  سٮ۪ٹھاہ  دوٗر۔  تٔمۍ  سٕندِس  دربارس  تام  کتہِ  ہیٚکہِ  عام  انسان  وٲتِتھ۔  تور  تام  دُعا  واتٕنۍ  تہٕ  پتہٕ  تِہُند  جواب  میلُن  ہیٚکہِ  نہٕ  کُنہِ  پٲٹھۍ  تہِ  ممکن  ٲسِتھ  یوٚت  تام  نہٕ  پاک  رُوحن  ہُند  وسیلہٕ  ژھانڈنہٕ  یِیہِ،  تہٕ  یوٚت  تام  نہٕ  تِمن  مذہبی  منصب  دارن  ہٕندۍ  خدمات  یِن  حٲصل  کرنہٕ،  یِم  ہیوٚر  تام  نذرٕ،  نیاز  تہٕ  عرضیہِ  واتناونٕکۍ  طریقہٕ  چِھ  زانان۔  یٔہے  چھےٚ  سۅ  غلط  فہمی  ییٚمہِ  بندس  تہٕ  خُدایس  درمیان  واریاہن  لۅکٹیٚن  بَڈٮ۪ن  معبودن  تہٕ  سفٲرش  دارن  ہُند  اکھ  جَمِ  غفیر  چُھ  کھڑا  کوٚرمُت۔  حضرت  صالحؑ  چِھ  جٲہلیت  کِس  اتھ  پوٗرٕ  طِلسِمَس  صرف  دۅیو  لفظو  سٍتۍ  ہووَر  چھکان  پھُٹرٲوِتھ۔  اکھ  یہِ  زِ  اللہ  تعالیٰ  چُھ  نکھہٕ۔  دوٚیُم  یہِ  زِ  سُہ  چُھ  دُعا ہن  جواب  دِنہٕ  وول۔  یعنی  تُہُند  یہِ  خیال  تہِ  چُھ  غلط  زِ  سُہ  چُھ  تۅہیہِ  نِشہِ  دوٗر،  تہٕ  یِتہِ  چُھ  غلط  زِ  توٚہۍ  ہیٚکِو  نہٕ  براہِ  راست  تس  ناد  لٲیِتھ  پننیٚن  دُعا ہن  ہُند  جواب  حٲصل  کٔرِتھ۔  تۅہیہِ  منٛزٕ  ہیٚکہِ  اکھ  اکھ  شخص  تس  پانس  نکھہٕ  لٔبِتھ،  تس  ہیٚکِو  لۅتہِ  پٲٹھۍ  کتھ  ؤنِتھ،  پننہِ  عرضِیہِ  ہیٚکہِ  براہِ  راست  تٔمۍ  سٕندِس  خدمتس  منٛز  پیش  کٔرِتھ،  تہٕ  پتہٕ  چُھ  سُہ  براہِ  راست  پننِس  پرٛتھ  بندٕہ  سٕندٮ۪ن  دُعا ہن  ہُند  جواب  تہِ  پانہٕ  دِوان۔  لہٰذا،  ییٚلہِ  سلطنت کِس  سُلطان  سُند  دربارِ  عام  پرٛتھ  وقتہٕ  پرٛتھ  شخصہٕ  سٕندِ  خٲطرٕ  یلہٕ  چُھ،  تہٕ  پرٛتھ  شخصس  نکھے  چُھ  موجود،  تیٚلہِ  کَتھ  حِماقتس  منٛز  چِھو  توٚہۍ  ہیٚنہٕ  آمٕتۍ  زِ  تٔمۍ  سٕندِ  خٲطرٕ  چِھو  واسطہٕ،  ؤسیلہِ  تہٕ  سفٲرش  دار  ژھانڈان  پھیران؟﴾

Mirwaiz:
  بیٚیہِ  سوٗز  اَسہِ  قومِ  ثمودس  کُن  تِہُند  بوے  صالح  علیہ  السلام۔  صالح  علیہ  السلامن  دوٚپُکھ،  اے  میانہِ  قومہٕ  عبادت  تہٕ  پرستش  کٔرِو  معبود  برحق  سٕنز،  کانٛہہ  معبوداہ  چھُنہٕ  تۅہیہِ  تس  ورٲے۔  تٔمۍ  سٕنز  چھےٚ  بٔڈ  مہربٲنی  تۅہیہِ  پٮ۪ٹھ  تٔمۍ  کٔرِو  توٚہۍ  پٲدٕہ  زمین  کِس  مادس  نِشہِ،  بیٚیہِ  کٔرۍ  نو  اَتھ  زمینس  پٮ۪ٹھ  آباد،  رنگارنگ  نعمژٕہ  کرِ  نَو  عطا۔  پس  مٔنگِو  مغفرت  تس  پننین  گناہن  ہٕندِ  خٲطرٕ  شرک  و  کفرٕ  خٲطرٕ،  توپتہٕ  کٔرِو  رجوع  تس  کُن  ایمان  أنِتھ  تہٕ  پژھ  کٔرِتھ،  توپتہٕ  کٔرِو  رٕژٕہ  عملہٕ۔  بے  شک  میون  پروردگار  چھُ  نکھہٕ  بندن  پننین،  اجابت  کروُن  بندن  ہٕندِس  منگنس۔

Transliteration:
  Wail<u>a</u> thamooda akh<u>a</u>hum <u>sa</u>li<u>h</u>an q<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu huwa anshaakum mina alar<u>d</u>i wa<b>i</b>staAAmarakum feeh<u>a</u> fa<b>i</b>staghfiroohu thumma tooboo ilayhi inna rabbee qareebun mujeeb<b>un</b>


Athar:
  تِمو  ووٚن،  اے  صالحؑ،  ییٚمہِ  برونٛہہ  اوسُکھ  ژٕ  اَسہِ  درمیان  تِیُتھ  شخص  یَس  سٍتۍ  سٮ۪ٹھاہ  توقعات  وابستہٕ  ٲسۍ،  کیا  ژٕ  چُھکھہٕ  اَسہِ  تِمن  معبوٗدن  ہٕنزِ  بندگی  نِشہِ  رُکاوُن  یژھان  یِہٕنز  عبادت  سٲنۍ  مٲلۍ  بُڈِبب  کران  ٲسۍ؟  ژٕ  یَتھ  طریقس  کُن  اَسہِ  بُلاون  چُھکھ  تتھ  متعلق  چُھ  اَسہِ  سخت  شک  ییٚمۍ  أسۍ  دۅلابَس  منٛز  ترٲوِمٕتۍ  چِھ۔

Mirwaiz:
  دپنہِ  لٔگۍ  تِم  اے  صالح  بتحقیق  اَسہِ  ٲس  ییٚمہِ  برونٛٹھ  ژےٚ  متعلق  خبر  کیا  امید،  تتھ  سٲرِسٕے  کوٚرُتھ  ژےٚ  ادلہٕ  بدل۔  کیا  ثٕہ  چھُکھہٕ  اَسہِ  منع  کران  تِمن  معبودن  پرستش  کرنس  یِمن  پرستش  کران  آے  سٲنۍ  مٲلۍ  بُڈِ  بب۔  اَسہِ  چھُ  ضرور  شک  تہٕ  شُبہٕ  تمُیک  یَتھ  کُن  ژٕہ  اَسہِ  ناد  دِوان  چھُکھ،  یُس  پریشان  کروُن  چھُ۔

Transliteration:
  Q<u>a</u>loo y<u>a</u> <u>sa</u>li<u>h</u>u qad kunta feen<u>a</u> marjuwwan qabla h<u>atha</u> atanh<u>a</u>n<u>a</u> an naAAbuda m<u>a</u> yaAAbudu <u>a</u>b<u>a</u>on<u>a</u> wainnan<u>a</u> lafee shakkin mimm<u>a</u> tadAAoon<u>a</u> ilayhi mureeb<b>un</b>


Athar:
  صالح  علیہ  السلامن  ووٚن،  اے  برادرانِ  قوم،  تۅہیہِ  چُھوا  کینژھاہ  اَتھ  کتھہِ  پٮ۪ٹھ  تہِ  غور  کوٚرمُت  زِ  اگر  بہٕ  پننِس  ربّ  سٕندِ  طرفہٕ  اکھ  صاف  شہادت  اوسُس  تھاوان،  تہٕ  تٔمۍ  کٔر  مےٚ  پننہِ  طرفہٕ  رحمت  تہِ  عطا،  تیٚلہِ  کُس  ہیٚکہِ  مےٚ  اللہ  تعالیٰ  سٕنزِ  تھپہِ  نِشہِ  بچٲوِتھ،  اگر  بہٕ  تٔمۍ  سٕنز  نافرمٲنی  کرٕ؟  توٚہۍ  کیا  بکار  یِیِو  مےٚ  اَمہِ  ورٲے  زِ  مےٚ  ترٲوِو  زیادہ  خسارس  منٛز۔

Mirwaiz:
  صالح  علیہ  السلامن  دوٚپُکھ،  اے  میانہِ  قومہٕ،  مےٚ  ؤنِتو  توٚہۍ  ہرگاہ  بہٕ  پننِس  پروردگار  سٕنزِ  نَنہِ  دلیلہِ  پٮ۪ٹھ  قٲیِم  آسہٕ،  بیٚیہِ  آسہِ  مےٚ  تٔمۍ  پنٕنۍ  رحمت  تہِ  نٲزل  کٔرمٕژ  یعنی  نبوت۔  تہِ  ٲسِتھ  ہرگاہ  بہٕ  تِہٕنز  نفرمٲنی  کرٕ  تبلیغ  نہ  کرنہٕ  سٍتۍ۔  ادٕہ  کُس  ہیٚکہِ  مےٚ  مدد  کٔرِتھ  خدایس  نِشہِ۔  توٚہۍ  چھِو  میانہِ  ورٲے  کانٛہہ  چیز  ہُرراوان  تہٕ  زیادٕہ  کران۔

Transliteration:
  Q<u>a</u>la y<u>a</u> qawmi araaytum in kuntu AAal<u>a</u> bayyinatin min rabbee wa<u>a</u>t<u>a</u>nee minhu ra<u>h</u>matan faman yan<u>s</u>urunee mina All<u>a</u>hi in AAa<u>s</u>aytuhu fam<u>a</u> tazeedoonanee ghayra takhseer<b>in</b>


Athar:
  تہٕ  اے  میانہِ  قوم  کیو  لوٗکو،  وُچِھو  یہِ  اللہ  تعالیٰ  سٕنز  اوٗنٹِنۍ  چھےٚ  تُہٕندِ  خٲطرٕ  اکھ  نشٲنی،  یہِ  ترٲوِیوٗن  اللہ  تعالیٰ  سٕندِس  زمینس  منٛز  گاسہٕ  کھینہٕ  خٲطرٕ  یلہٕ،  أمِس  لٲگۍزیٚو  نہٕ  خراب  نیّتہٕ  سان  اَتھہٕ،  ہرگاہ  یہِ  کوٚرُو،  تیٚلہِ  گژِھہ  نہٕ  زیادہ  ژیر  زِ  تۅہیہِ  پٮ۪ٹھ  یِیہِ  اللہ  تعالیٰ  سُند  عذاب۔

Mirwaiz:
  اے  میانہِ  قومہٕ  توٚہۍ  یُس  معجزٕہ  ژھانڈان  چھِو،  سُہ  چُھو  یکبار۔  یہِ  چھےٚ  خداے  سٕنٛز  اونٛٹِنۍ  تُہٕنٛدِ  خٲطرٕ  میٲنِس  صداقتس  پٮ۪ٹھ  اکھ  بوٚڈ  نِشاناہ  تہٕ  دلیلاہ۔  أمۍ  سٕندۍ  تہِ  چھِ  تۅہیہِ  پٮ۪ٹھ  کینہہ  حق،  پس  ترٲوِیون  سۅ،  کھیٚوان  روزِ  خداے  سٕندِس  زمینس  اندر  گاسہٕ،  أمِس  مہ  لٲگِو  اتھہٕ  تکلیفہٕ  کہ  قصدٕہ،  ہرگاہ  توٚہۍ  کینہہ  تکلیف  واتنووو  تس،  تیٚلہِ  رٹہِ  تۅہیہِ  بوٚڈ  عذاب  سٍتی۔

Transliteration:
  Way<u>a</u> qawmi h<u>ath</u>ihi n<u>a</u>qatu All<u>a</u>hi lakum <u>a</u>yatan fa<u>th</u>arooh<u>a</u> takul fee ar<u>d</u>i All<u>a</u>hi wal<u>a</u> tamassooh<u>a</u> bisooin fayakhu<u>th</u>akum AAa<u>tha</u>bun qareeb<b>un</b>


Athar:
  مگر  تِمو  مٲر  سۅ  اوٗنٹۍ،  اَتھ  پٮ۪ٹھ  کٔرۍ  تِم  صالح  علیہ  السلامن  خبردار  زِ،  بس  وۅنۍ  روٗزِو  ترٮ۪ن  دۅہن  گھرن  اندر  لَسان  بسان،  یہِ  چُھ  تِیُتھ  معیاد  یُس  نہٕ  اَپُز  ثٲبِت  سپدِ۔

Mirwaiz:
  پس  باوجودآں  ییٖژ  فہمٲیش  کٔرِتھ  مٲر  سۅ  اونٛٹِنۍ  تِمو،  پس  دوٚپُکھ  صالح  علیہ  السلامن،  تُلِو  تمتع  زندگی  ہُند  گرن  پننین  منٛز  روٗزِتھ۔  ترین  دۅہن  تمہِ  پتہٕ  چُھو  تۅہیہِ  تباہ  گژُھن،  یہِ  وعدٕہ  یُس  نہٕ  اپُز  آسہِ۔

Transliteration:
  FaAAaqarooh<u>a</u> faq<u>a</u>la tamattaAAoo fee d<u>a</u>rikum thal<u>a</u>thata ayy<u>a</u>min <u>tha</u>lika waAAdun ghayru mak<u>th</u>oob<b>in</b>


Athar:
  ٲخر  کار  ییٚلہِ  سانہِ  فٲصلُک  وقت  ووت،  پتہٕ  بچوو  اَسہِ  پننہِ  رحمت  سٍتۍ  صالحؑ  تہٕ  تِم  لُکھ  یِمو  تَس  سٍتۍ  ایمان  اوس  اوٚنمُت،  تہٕ  تمہِ  دۅہ  چھ  رسوٲئی  نِشہِ  تھٲوۍ  تِم  محفوظ،  بے  شک  چُھ  چون  ربّٕے  دراصل  طاقتور  تہٕ  بالادست۔

Mirwaiz:
  ترٛے  دۅہ  گژھنہٕ  پتہٕ  ییٚلہِ  سون  حکُم  عذابس  متعلق  جٲرِی  سپُد،  نجات  دیُت  اسہِ  صالح  علیہ  السلامس  بیٚیہِ  تِمن  لوٗکن  یِمو  ایمان  اوٚن  تس  سٍتۍ  پننہِ  رحمتہٕ  سٍتۍ  تمہِ  عذابہٕ  نِشہِ  بیٚیہِ  تمہِ  دۅہچہِ  رُسوٲیی  نِشہِ،  پٔزۍ  پٲٹھۍ  چونُے  پروردِگار  چُھ  قوت  وول  غلبہٕ  وول۔

Transliteration:
  Falamm<u>a</u> j<u>a</u>a amrun<u>a</u> najjayn<u>a</u> <u>sa</u>li<u>h</u>an wa<b>a</b>lla<u>th</u>eena <u>a</u>manoo maAAahu bira<u>h</u>matin minn<u>a</u> wamin khizyi yawmii<u>th</u>in inna rabbaka huwa alqawiyyu alAAazeez<b>u</b>


Athar:
  روٗدۍ  تِم  لُکھ  یِمو  ظُلم  اوس  کوٚرمُت،  تِم  رٔٹۍ  أکۍ  سخت  دھماکن۔  تہٕ  تِم  روٗدۍ  پننیٚن  بٔستِین  منٛز  تِتھہٕ  پٲٹھۍ  بے حیٚس  تہٕ  بے حرکت  پیٚتھ۔

Mirwaiz:
  تِم  ظٲلِم  رٔٹۍ  سخت  کریکہِ  یۅسہٕ  جبریل  امین  سٕنٛز  کریکھ  ٲس،  پس  بُھتۍ  کِنۍ  پتھر  پیٚتھ  گٔے  تِم  روٗزِتھ۔  تیوٗت  صاف  سپُد  سُہ  شہر۔

Transliteration:
  Waakha<u>th</u>a alla<u>th</u>eena <i><u>th</u></i>alamoo a<b>l</b><u>ss</u>ay<u>h</u>atu faa<u>s</u>ba<u>h</u>oo fee diy<u>a</u>rihim j<u>a</u>thimeen<b>a</b>


Athar:
  زَنتہٕ  تِم  تَتہِ  زانٛہہ  بٔسیمتی  ٲسۍ  نہٕ،  بوٗزِو!  ثمودن  کوٚر  پننِس  ربس  سٍتۍ  کُفر،  بوٗزِو!  دوٗر  آے  چھکنہٕ  ثمود!۔

Mirwaiz:
  زن  نہٕ  تِم  تتھ  شہرس  منٛز  بٔسمٕتی  ٲسۍ  زانہہ،  وارٕ  بوٗزِو  قومِ  ثمودن  کوٚر  انکار  پننِس  پروردِگارس،  وارٕ  بوٗزِو  خداے  سٕںدِ  رحمت  نِشہِ  سپُد  سٮ۪ٹھاہ  دوٗر  قومِ  ثمود۔  بوٗزِتھ  رٔٹِو  عبرت  اے  بوزن  والیو  خداے  سٕنٛزِ  نافرمٲنی  ہُند  کیاہ  نتیجہٕ  چُھ  آسان۔

Transliteration:
  Kaan lam yaghnaw feeh<u>a</u> al<u>a</u> inna thamooda kafaroo rabbahum al<u>a</u> buAAdan lithamood<b>a</b>


Athar:
  تہٕ  وُچِھو  ابراہیم  علیہ  السلامس  نِشہِ  وٲتۍ  سٲنۍ  فرشتہٕ  خۅش  خبر  ہیٚتھ،  ووٚنہس  ژےٚ  پٮ۪ٹھ  ٲسِن  سلام،  ابراہیم  علیہ  السلامن  دِیتُنکھ  جواب،  تۅہیہِ  پٮ۪ٹھ  تہِ  ٲسِن  سلام،  پتہٕ  گوٚو  نہٕ  زیادٕہ  کال  زِ  ابراہیم  علیہ  السلامن  اوٚن  اکھ  بُزِتھ  ووٚژھ  تِہندِ  ضیافت  خٲطرٕ۔  ﴿اَمہِ  نِشہِ  سپُد  معلوم  زِ  فرشتہٕ  ٲسۍ  انسٲنۍ  شکلہِ  منٛز  حضرت  ابراہیم  علیہ  السلامس  نِشہِ  آمٕتۍ  تہٕ  گۅڈٕ  گۅڈٕ  اوس  نہٕ  تِمو  پنُن  تعارُف  کرنوومُت،  اَمہِ  موجوٗب  سونچ  ابراہیم  علیہ  السلامن  زِ  یِم  چِھ  کم  تام  غیر  زان  پٔژھۍ  تہٕ  تِہندِس  یِنَس  سٍتی  کوٚرُکھ  فوراً  تِہندِ  خٲطرٕ  ضیافتُک  انتظام۔﴾

Mirwaiz:
  بیٚیہِ  آے  پٔزۍ  پٲٹھۍ  سٲنۍ  سوزنہٕ  آمٕتۍ  ملٲیک  انسان  صورتس  اندر  ابراہیم  علیہ  السلامس  نِشہِ  فرزند  اسماعیل  علیہ  السلام  سٕںٛز  خۅشخبر  ہیٚتھ۔  تِمو  کٔر  ابراہیم  علیہ  السلامس  سلام،  تِمو  تہِ  کٔرٕکھ  تورٕ  سلام۔  تِمن  گوٚو  خیال  پٔژھۍ  آے،  توپتہٕ  ژیر  تہٕ  تٲر  کرنہٕ  ورٲے  آے  تِمن  نِشہِ  ؤژھۍ  سُند  بُزمُت  ماز  ہیٚتھ۔

Transliteration:
  Walaqad j<u>a</u>at rusulun<u>a</u> ibr<u>a</u>heema bi<b>a</b>lbushr<u>a</u> q<u>a</u>loo sal<u>a</u>man q<u>a</u>la sal<u>a</u>mun fam<u>a</u> labitha an j<u>a</u>a biAAijlin <u>h</u>anee<u>th</u><b>in</b>


Athar:
  مگر  ییٚلہِ  وُچُھن  زِ  تِہٕندۍ  اَتھہٕ  چِھنہٕ  کھیٚنس  کُن  بڑان،  ﴿اَمہِ  پتہٕ  لوٚگ  حضرت  ابراہیم  علیہ  السلامس  پَے  زِ  تِم  چِھ  فرشتہٕ﴾  سُہ  پیوٚو  تِہندِ  سٍتۍ  شِکمس  منٛز  تہٕ  دِلہٕ  مٔنٛزۍ  لوٚگ  تِہندِ  سٍتۍ  خوف  محسوس  کرنہِ،  تِمو  ووٚن،  کھۅژ  مَہ،  أسۍ  چِھ  لوطؑ  سٕندِس  قومس  کُن  سوزنہٕ  آمٕتۍ۔

Mirwaiz:
  پس  ییٚلہِ  وُچھ  تِمو  تِہُند  اتھہٕ  نہٕ  وۅتھٲنی  تتھ  کُن  ﴿تِم  نہٕ  مازٲنی  مازس  کُن﴾،  وۅپر  تہٕ  غٲر  زان  لٔگۍ  تِمن  زاننہِ،  بیٚیہِ  لٔگۍ  دِلہٕ  سٕے  اندر  تِہُند  خطرٕہ  محسوس  کرنہِ،  خبر  کمہِ  غرضہٕ  چھِ  یِم  آمٕتۍ۔  کیازِ  تَمہِ  وقتہٕ  یُس  شخص  کٲنسہِ  ہٕندِ  تکلیفہٕ  کہ  قصدٕہ  یِوان  اوس،  سُہ  اوس  نہٕ  تِہِندِ  گرِ  کینٛہہ  کھیوان  چوان۔  تِمو  ملٲیکو  ژِیُون  تِہُند  کھوٚژُن،  دوٚپہس  أسۍ  حض  چھِ  ملک،  أسۍ  چھِ  آمٕتۍ  سوزنہٕ  قومِ  لوطس  کُن  تِمن  سزاے  کُفرو  نافرمٲنی  دِنہٕ  خٲطرٕ۔

Transliteration:
  Falamm<u>a</u> ra<u>a</u> aydiyahum l<u>a</u> ta<u>s</u>ilu ilayhi nakirahum waawjasa minhum kheefatan q<u>a</u>loo l<u>a</u> takhaf inn<u>a</u> orsiln<u>a</u> il<u>a</u> qawmi loo<u>t</u><b>in</b>


Athar:
  ابراہیمؑ  سٕنز  خاندارِنۍ  تہِ  ٲس  وۅدنہِ،  یہِ  بوٗزِتھ  ترٛوو  تَمہِ  اَسُن،  پتہٕ  دِژ  اَسہِ  تَس  اسحاقؑ  سٕنز  خۅش  خبر،  تہٕ  اسحاق  علیہ  السلامس  پتہٕ  یعقوبؑ  سٕنز  خۅش  خبر۔

Mirwaiz:
  تِہٕنٛز  آشِنۍ  حضرتِ  سارہ  ٲسۍ  وۅدٕنۍ  پژھین  ہٕنٛز  پٔژھۍ  لٲزۍ  کرنہٕ  خٲطرٕ۔  تِمو  ییٚلہِ  پژھیٚن  ہُند  نہ  کھیٚنُک  حال  وُچھ  بیٚیہِ  قومِ  لوط  کہ  گلنٕچ  خبر  بوٗز،  سۅ  گٔیہِ  خۅش،  خۅش  گٔژِتھ  لٔج  اَسنہِ،  پس  ؤنۍ  اسہِ  تس  بشارت  یِمنٕے  ملکن  ہٕندِ  ذریعہ  فرزندٕہ  سٕنٛز۔  یس  اسحٰق  ناو  آو  تھاونہٕ۔  بیٚیہِ  اسحٰقس  پتہٕ  تسٕندِس  فرزندٕہ  سٕنٛز  بشارت  یس  یعقوب  ناو  آو  تھاونہٕ۔  

Transliteration:
  Wa<b>i</b>mraatuhu q<u>a</u>imatun fa<u>d</u>a<u>h</u>ikat fabashsharn<u>a</u>h<u>a</u> biis<u>ha</u>qa wamin war<u>a</u>i is<u>ha</u>qa yaAAqoob<b>a</b>


Athar:
  تَمہِ  ووٚن،  ہاے  میٲنۍ  کم  بختی!  ﴿اَمِیُک  مطلب  چُھنہٕ  یہِ  زِ  فی  الواقع  ٲس  حضرت  سارہ  علیھا  السلام  اَتھ  پٮ۪ٹھ  خۅش  گژھنہٕ  بجاے  اُلٹہٕ  اَتھ  پنٕنۍ  کم  بختی  سمجھان  بلکہ  چِھ  دراصل  یِم  تَمہِ  قٔسمہٕ کیو  لفظو  منٛزٕ  یِم  مستوراتہٕ  عام  پٲٹھۍ  تعجُب  کیٚن  موقعن  پٮ۪ٹھ  وَنان  چھےٚ﴾  کیا  وۅنۍ  زیٚوِیٚا  مےٚ  شُر  ییٚلہِ  زَن  بہٕ  بُڈٕ  چَھس  گٔمٕژ،  تہٕ  میون  خاندار  تہِ  چُھ  بُڈٕ  گومُت؟  یہِ  چھےٚ  بَڈٕ  عجیب  کتھ۔

Mirwaiz:
  سۅلٔج  وننہِ  کیاہ  گُدریوم،  بہٕ  ہے  چھس  وۅنۍ  بُڈیمٕژ،  وۅنۍ  پرٛسا  بہٕ  یتھ  بُجرس  منٛز۔  بیٚیہِ  چُھ  میوٗن  خاوند  تہٕ  بُڈے،  واقعی  اسہِ  دۅ  ن  بُڈن  نِشہِ  اولاد  پٲدٕ  سپدُن  چُھ  عجیب  کتھاہ۔

Transliteration:
  Q<u>a</u>lat y<u>a</u> waylat<u>a</u> aalidu waan<u>a</u> AAajoozun wah<u>atha</u> baAAlee shaykhan inna h<u>atha</u> lashayon AAajeeb<b>un</b>


Athar:
  فرشتو  ووٚن،  کیا  اللہ  تعالیٰ  سٕندِس  حکمس  پٮ۪ٹھ  چُھکھہٕ  تعجُب  کران؟  ابراہیمؑ  سٕندیو  گھرٕ  والیو،  تۅہیہِ  پٮ۪ٹھ  چھےٚ  اللہ  تعالیٰ  سٕنز  رحمت  تہٕ  تٔمۍ  سٕنزٕ  برکتہٕ،  تہٕ  پٔزپٲٹھۍ  چُھ  اللہ  تعالیٰ  سٮ۪ٹھاہ  قٲبلِ  تعریف  تہٕ  بوٚڈ  شانہٕ  وول۔

Mirwaiz:
  تِمو  ملکو  دوٚپ  کیاہ  توٚہۍ  چھِوٕہ  خداے  سٕندِس  حُکمس  نسبت  تعجُب  کران  خاندانِ  نبوتس  منٛز  روٗزِتھ۔  یہِ  چھا  تِہٕندِ  قدرت  نِشہِ  دوٗر  کینہہ۔  خصوصاً  چھےٚ  تُہٕندِس  خاندانس  پٮ۪ٹھ  خداے  سٕنٛز  رحمت  تہٕ  برکت  نٲزِل۔  اے  ابراہیم  سٕندیو اہلِ  بیتو،  پٔزۍ  پٲٹھۍ  اللہ  تعالیٰ  چُھ  حمُد  دپنہِ  آمُت،  سٮ۪ٹھاہ  بُزرگ۔  لہٰذا  بجاے  تعجُب  کٔرِو  تِہٕںٛز  تعریف  تہٕ  حمد  و  ثنا  بیان۔  

Transliteration:
  Q<u>a</u>loo ataAAjabeena min amri All<u>a</u>hi ra<u>h</u>matu All<u>a</u>hi wabarak<u>a</u>tuhu AAalaykum ahla albayti innahu <u>h</u>ameedun majeed<b>un</b>


Athar:
  پتہٕ  ییٚلہِ  ابراہیمؑ  سٕنز  گھبراہٹ  دوٗر  سپٕز،  تہٕ  ﴿اولاد  سٕندِ  بشارت  سٍتۍ﴾  سپُد  تٔمۍ  سُند  دل  خۅش،  پتہٕ  کوٚر  تٔمۍ  قومِ  لوٗطؑ  کِس  معاملس  منٛز  اَسہِ  سٍتۍ  جھگڑٕ  شروع۔  ﴿یَتھ  موقعس  پٮ۪ٹھ  چُھ  لفظ   جھگڑٕ   انتہٲئی  محبت  کِس  تہٕ  شفقت  کِس  واٹھس  ظٲہر  کران  یُس  حضرت  ابراہیم  علیہ  السلامس  پننِس  ربّس  سٍتۍ  اوس۔  ییٚمہِ  سٍتۍ  چھےٚ  یہِ  تصویر  أچھن  برونٹھ  کُن  یِوان  زِ  بندس  تہٕ  خُدایس  درمیان  چُھ  واریاہس  کالس  نیاے  جٲری  روزان۔  بندٕہ  چھُ  اقرار  کران  زِ  کُنہِ  پٲٹھۍ  ٹٲلۍ  تَو  قومِ  لوطؑ  پٮ۪ٹھہٕ  عذاب۔  اللہ  تعالیٰ  چُھ  درجواب  وَنان  زِ  یہِ  قوم  چُھ  وۅنۍ  خیرٕ  نِشہِ  بالکل  خٲلی  سپُدمُت،  تہٕ  اَمِکۍ  جُرم  چِھ  تمہِ  حدٕ  نِشہِ  گُزریمٕتۍ  زِ  اَتھ  سٍتۍ  یِیہِ  کانٛہہ  رعایت  کرنہٕ۔  مگر  بندٕہ  چُھ  زِ  سُہ  چُھ  لگاتار  وَنان  زِ،  پروردِگارٕ،  اگر  رَژھ  کھنڈ  تہِ  رٕژر  اَتھ  منٛز  موجود  چُھ،  تیٚلہِ  دِ  تہٕ  اَتھ  ہنا  بیٚیہِ  مہلت،  بنان  چُھ  زِ  اَتھ  رٕژرس  نیرِ  پَھل۔﴾

Mirwaiz:
  ادٕ  ییٚلہِ  ابراہیمس  نِشہِ  خوف  دوٗرسپُد  یِمن  ہٕندِ  وننہٕ  سٍتۍ  بیٚیہِ  بوٗز  تِمو  خۅشخبر  فرزندٕہ  سٕںٛز،  تِم  لٔگۍ  بحث  کرنہِ  امہِ  سٍتۍ  قومِ  لوطس  متعلق۔  تِمن  سپُد  لوطُک  ہلاک  سپدُن  ناگوار۔

Transliteration:
  Falamm<u>a</u> <u>th</u>ahaba AAan ibr<u>a</u>heema a<b>l</b>rrawAAu waj<u>a</u>athu albushr<u>a </u>yuj<u>a</u>dilun<u>a</u> fee qawmi loo<u>t</u><b>in</b>


Mirwaiz: پٔزۍ پٲٹھۍ ابراہیم علیہ السلام چُھ حلیم الطبع، نرم دِل، رجوع کر وُن خدایس کُن۔
Transliteration: Inna ibr<u>a</u>heema la<u>h</u>aleemun aww<u>a</u>hun muneeb<b>un</b>
Athar:
  درحقیقت  اوس  ابراہیمؑ  سٮ۪ٹھاہ  حلیم  تہِٕ  نرم  دل  انسان،  تہٕ  پرتھ  حالس  منٛز  اوس  اسہِ  کُن  رجوع  کران۔


Athar:
  ﴿ٲخر  کار  ووٚن  سانیو  فرشتَو  تس﴾  اے  ابراہیمؑ،  اَمہِ  نِشہِ  یہِ  باز،  چٲنِس  ربّ  سُند  حکم  چُھ  سپُدمُت،  تہٕ  وۅنۍ  یِیہِ  یِمن  لُکن  پٮ۪ٹھ  سُہ  عذاب  ضرور  یُس  کٲنٛسہِ  ہٕندِ  پھِرنہٕ  سٍتۍ  پھیٖرِتھ  ہیٚکہِ  نہٕ۔

Mirwaiz:
  اسہِ  فرمو  تس  اے  ابراہیم  امہِ  خیالہٕ  نِشہِ  پھیرِو،  پٔزۍ  پٲٹھۍ  تُہٕندِس  پروردِگار  سُند  حکُم  ووت  قریب،  بیشک  تِمن  پٮ۪ٹھ  چُھ  واتہٕ  وُن  سُہ  عذاب  یُس  نہٕ  دوٗر  کرنہٕ  ییہِ۔

Transliteration:
  Y<u>a</u> ibr<u>a</u>heemu aAAri<u>d</u> AAan h<u>atha</u> innahu qad j<u>a</u>a amru rabbika wainnahum <u>a</u>teehim AAa<u>tha</u>bun ghayru mardood<b>in</b>


Athar:
  تہٕ  ییٚلہِ  سٲنۍ  فرشتہٕ  لوط  علیہ  السلامس  نِشہِ  وٲتۍ،  تِہٕندِ  یِنہٕ  سٍتۍ  بانٛبریٛاو  سُہ،  تہٕ  دِل  سپدُس  تنگ  تہٕ  وَننہِ  لوٚگ  زِ  اَز  چُھ  سخت  مصیبتُک  دۅہ۔  ﴿یِم  فرشتہٕ  ٲسۍ  خوبصورت  لڑکن  ہٕنزِ  شکلہِ  منٛز  حضرتِ  لوط  علیہ  السلامس  نِشہِ  وٲتِمٕتۍ،  تہٕ  حضرت  لوطؑ  ٲسۍ  اَمہِ  کتھہِ  نِشہِ  بے خبر  زِ  یِم  چِھ  فرشتہٕ۔  یۅہے  وجہ  اوس  زِ  یِمن  مہمانن  ہٕندِ  یِنہٕ  سٍتۍ  سپدۍ  حضرت  لوطؑ  سخت  پریشان  تہٕ  دل  گوکھ  تنگ،  تِم  ٲسۍ  امہِ  کتھہِ  نِشہِ  باخبر  زِ  سُہ  قوم  کوٗتاہ  بدکردار  تہٕ  بے حیا  چُھ  سپُدمُت﴾

Mirwaiz:
  توپتہٕ  ییٚلہِ  سٲنۍ  فِرستادٕہ  ملٲیک  وٲتۍ  حضرتِ  لوطس  نِشہِ  نہایت  لۅکٹیٚن  ہٕنٛزِ  شکلہِ۔  آزُردٕہ  سپٕدۍ  تِم  تِہٕندِ  یِنہٕ  سٍتۍ  تِکیازِ  تِم  ٲسۍ  حسین  نوجوانن  ہٕندِس  صورتس  اندر۔  حضرتِ  لوطس  گوٚو  خیال  یِم  ما  چھِ  انسان،  پننہِ  قومچہِ  خراب  ذہنیت  نامعقول  حرکت  خیال  کٔرِتھ  سپُد  مغموم  مُتفکر،  تمِی  سببہٕ  سپُد  دِل  تنگ  تِہٕندِ  یِنہٕ  سٍتۍ،  تِم  لٔگۍ  وننہِ  از  چُھ  سختی  ہُند  دۅہ۔

Transliteration:
  Walamm<u>a</u> j<u>a</u>at rusulun<u>a</u> loo<u>t</u>an seea bihim wa<u>da</u>qa bihim <u>th</u>arAAan waq<u>a</u>la h<u>atha</u> yawmun AAa<u>s</u>eeb<b>un</b>


Athar:
  ﴿یِمن  مہمانن  ہٕندِس  یِنَس  سٍتی﴾  تٔمۍ  سٕندِ  قومٕکۍ  لُکھ  دورییہِ  بے اختیار  تٔمۍ  سٕندِس  گھرس  کُن،  گۅڈٕہ  پٮ۪ٹھے  ٲسۍ  تِم  یِژھنٕے  بد کٲرِین  ہٕندۍ  عٲدی۔  لوط  علیہ  السلامن  ووٚن  تِمن،  بایو،  میانہِ  کورِ  چَھو  ہیٚکیا  موجود،  یمہٕ  چھےٚ  تُہٕندِ  خٲطرٕ  پٲکیزہ تر  ﴿اَمِیُک  مطلب  چھُنہٕ  یہِ  زِ  حضرت  لوط  علیہ  السلامن  کرِ  پننہِ  کورِ  تِمن  بدکٲری  خٲطر  پیش۔  یِمہٕ  چھےٚ  تُہٕندِ  خٲطر  پاکیزہ تر۔  یہِ  جُملہٕ  چُھنہٕ  یِتھہِ  غلط  مفہومٕچ  گنجٲیش  تھاوان۔  حضرت  لوط  علیہ  السّلامن  ہُند  مقصد  اوس  صاف  پٲٹھۍ  یہِ  زِ  پننہِ  نفسٕچ  شہوت  کٔرِو  تمہِ  فطری  تہٕ  جٲیز  طریقہٕ  پوٗرٕ،  یُس  خُداین  چُھ  مقرر  کوٚرمُت  تہٕ  اَمہِ  خٲطرٕ  چَھنہٕ  زنانن  ہٕنز  کمی۔﴾  ہنا  کٔرۍتَو  اللہ  تعالیٰ  سُند  خوف،  تہٕ  میانیٚن  مہمانن  ہٕندِس  معاملس  منٛز  متہٕ  کٔرۍتو  مےٚ  رُسوا،  کیا  تۅہیہِ  منٛز  چُھنا  کانٛہہ  رُت  انسان؟

Mirwaiz:
  تمہِ  پتہٕ  آے  تِہٕندِ  قومٕکۍ  بدمعاش  لوٗکھ  یِمن  خوبصورت  لۅکٹیٚن  ہُند  بوٗزِتھ،  دوران  دوران  تِمن  نِشہِ،  یِم  آسن  برونٹھہٕ  پٮ۪ٹھے  یچھ  کامہِ  کران،  لوط  علیہ  السلامن  دوٚپُکھ  اے  قوم،  یٚیکیاہ  چھَو  یِمہٕ  میانہِ  کورِ ﴿یعنی  میانہِ  اُمتچہِ  کورِ﴾  یِمہٕ  تُہٕندین  گرن  اندر  چھےٚ،  یِمہٕ  چھو  ییٖژ  پاک  تُہٕندِ  خٲطرٕ  یِمن  مہمان  لۅکٹیٚن  ہٕندِ  کھوتہٕ،  پس  کھوژِو  خدایس،  مےٚمہٕ  مندچھٲوِو  پٔژھیٚن  مںٛز۔  افسوس  تہٕ  تعجُب  چُھ  کیاہ  تۅہیہِ  منٛزٕ  چُھنا  اکھ  زوٚن  تہِ  گاٹُل  تہٕ  سمٕجھدار  یس  یہِ  کتھ  فکرِ  ترِہا،  یُس  بیین  تہِ  فکرِ  تارِہا۔

Transliteration:
  Waj<u>a</u>ahu qawmuhu yuhraAAoona ilayhi wamin qablu k<u>a</u>noo yaAAmaloona a<b>l</b>ssayyi<u>a</u>ti q<u>a</u>la y<u>a</u> qawmi h<u>a</u>ol<u>a</u>i ban<u>a</u>tee hunna a<u>t</u>haru lakum fa<b>i</b>ttaqoo All<u>a</u>ha wal<u>a</u> tukhzooni fee <u>d</u>ayfee alaysa minkum rajulun rasheed<b>un</b>


Athar:
  تِمو  دِیُت  جواب،  ژےٚ  چھےٚ  خبرٕے  زِ  چانیٚن  کورٮ۪ن  منٛز  چُھنہٕ  سون  کانٛہہ  حصہٕ،  تہٕ  ژےٚ  چھے  یِتہِ  خبر  زِ  أسۍ  کیا  چھِ  یژھان۔

Mirwaiz:
  تِمو  دوٚپُکھ  تۅہیہِ  چھےٚ  خبرٕے  اسہِ  چھَنہٕ  تُہٕنٛزن  یِمن  قومی  کوریٚن  ہٕنٛز  کٕہٕنۍ  ضروٗرت  کیازِ  اسہِ  چُھنہٕ  زنانن  کُن  رغبتھٕے،  بیٚیہِ  چُھو  تۅہیہِ  معلومٕے  کہ  سون  مقصد  کیاہ  چُھ،  أسۍ  کمہِ  خٲطرٕ  چھِ  یور  آمٕتۍ۔

Transliteration:
  Q<u>a</u>loo laqad AAalimta m<u>a</u> lan<u>a</u> fee ban<u>a</u>tika min <u>h</u>aqqin wainnaka lataAAlamu m<u>a</u> nureed<b>u</b>


Transliteration: Q<u>a</u>la law anna lee bikum quwwatan aw <u>a</u>wee il<u>a</u> ruknin shadeed<b>in</b>
Athar:
  لوط  علیہ  السلامن  ووٚن،  کاش  مےٚ  نِشہِ  آسِہے  تیوٗتاہ  طاقت  زِ  بہٕ  کرٕہَو  توٚہۍ  سِیوٚد،  یا  آسہِ  ہیٚم  کانٛہہ  مضبوط  سہارے  زِ  تٔمۍ  سُند  پناہ  رٹہا۔

Mirwaiz:
  لوط  علیہ  السلامن  دوٚپُکھ  مجبور  سپدِتھ  اے  کاش  مےٚتہِ  ہرگاہ  تۅہیہِ  سٍتۍ  مقابلہٕ  کرنُک  طاقت  آسہا  تُہُند  شر  کرٕ  ہا  بہٕ  پانے  دفع  مگر  بہٕ  کُنُے  زوٚن  کیاہ  ہیٚکہٕ  کٔرِتھ،  نتہٕ  یِمہٕ  ہا  بہٕ  کُنہِ  محکم  دیوارٕ  کِس  پناہس  تل۔  مُراد  چُھ  امہِ  أندرٕہ  کانہہ  قبیلہٕ  آسِہا  مےٚ  یِم  مےٚ  مدد  کرہن۔  اوٚتانۍ  چھِ  یِم  ملک  لۅتہِ  پٲٹھۍ  بِہِتھ  یِہُند  حال  وُچھان،  یِمو  ییٚلہِ  وُچھ  لوط  علیہ  السلام  سخت  پریشان  سپدان۔


Athar:
  پتہٕ  ووٚن  فرشتو  تس  زِ،  اے  لوطؑ،  أسۍ  چِھ  چٲنِس  ربّ  سٕندِ  طرفہٕ  سوزنہٕ  آمٕتۍ  فرشتہٕ،  یِم  لُکھ  ہیکہٕ نَے  نہٕ  ژےٚ  کٕہٕنۍ  نقصان  واتنٲوِتھ،  لہٰذا،  نیر  رٲتھۍ  کِیتُے  رٲژ  ہٕندِ  کُنہِ  وقتہٕ  پنُن  اہل  و  عیال  ہیٚتھ،  تہٕ  وُچِھو،  یِنہٕ  تۅہیہِ  منٛزٕ  کانٛہہ  شخص  پتھ  کُن  نظر  دِیہِ،  مگر  چٲنۍ  خاندارِنۍ  ﴿گژھہ  نہٕ  ژےٚ  سٍتۍ﴾  تِکیازِ  تَس  پٮ۪ٹھ  تہِ  چُھ  تی  کینژھاہ  گُدرَن  وول  یُس  یِمن  لُکن  پٮ۪ٹھ  گُدرِ،  یِہنزِ  تبٲہی  خٲطرٕ  چُھ  صُبحُک  وقت  مقرر،  وۅنۍ  کوٗتاہ  کالٕے  چُھ  صُبح  سپدنس!۔

Mirwaiz:
  تِمو  ملکو  دوٚپُکھ  اے  لوط  غم  مہ  بٔرِو  کینہہ۔  أسۍ  چِھنہٕ  انسان،  أسۍ  چھِ  تُہٕندِس  پروردِگارٕہ  سٕندِ  طرفہٕ  سوزنہٕ  آمٕتۍ  ملک،  اسہِ  ہیٚکن  نہٕ  یِم  کینہہ  تہِ  کٔرِتھ  بلکہ  ہیٚکن  نہٕ  یِم  تۅہیہِ  تہِ  نکھہٕ  یِتھ  کانہہ  تکلیف  واتنٲوِتھ۔  أسۍ  چھِ  یِمن  پٮ۪ٹھ  عذاب  نٲزِل  کرنہِ  آمٕتۍ،  پس  نیرِو  رٲتھۍ  کیُت  رٲژ  ہٕندَس  کُنہِ  حِصس  اندر  پنُن  عیال  ہیٚتھ۔  یُتھ  نہٕ  تۅہیہِ  أندرٕ  کانہہ  پتھ  کُن  نظر  دِیہِ۔  مگر  نہ  تُہٕنٛز  آشنۍ  سۅ  گژِھہ  نہٕ  پانس  سٍتۍ  تُلٕںۍ  کینہہ  کیازِ  سۅ  چھنہٕ  مُسلمان۔  بلکہ  ٲس  سۅ  أہٕندِس  گرس  منٛز  روٗزِتھ  جاسوسی  کران،  پٔزۍ  پٲٹھۍ  تس  چُھ  واتہٕ  وُن  سُہ  عذاب  یُس  بیین  لُکن  واتہٕ  وُن  چُھ،  بیٚیہِ  چُھ  تِمن  عذاب  واتنُک  وقت  صبحس۔  تمِی  چھِ  أسۍ  ونان  تۅہیہِ  کالہٕ  کالے  نیرِو  ییٚمہِ  شہرٕہ  منٛزٕ۔  لوط  علیہ  السلام  ٲسۍ  تیوٗت  پریشان  سپٕدمٕتۍ،  تِمو  دوٚپُکھ  صبحس  تانۍ  پرارنٕچ  کیاہ  ضروٖرت  چھےٚ  کالہٕ  کالے  گٲلِیوٗکھ،  ملٲیکو  دوٚپہکھ  صبح  چُھنا  نزدیک۔  لوط  علیہ  السلام  دراے  رٲتھۍ  کیُتُے  امہِ  شہرٕ  نِشہِ  دوٗر  أکِس  جایہِ۔

Transliteration:
  Q<u>a</u>loo y<u>a</u> loo<u>t</u>u inn<u>a</u> rusulu rabbika lan ya<u>s</u>iloo ilayka faasri biahlika biqi<u>t</u>AAin mina allayli wal<u>a</u> yaltafit minkum a<u>h</u>adun ill<u>a</u> imraataka innahu mu<u>s</u>eebuh<u>a</u> m<u>a</u> a<u>sa</u>bahum inna mawAAidahumu a<b>l</b><u>ss</u>ub<u>h</u>u alaysa a<b>l</b><u>ss</u>ub<u>h</u>u biqareeb<b>in</b>


Athar:
  پتہٕ  ییٚلہِ  سانہِ  فٲصلُک  وقت  نکھہٕ  ووت،  اَسہِ  کٔر  یہِ  بستی  برباد،  تہٕ  اَتھ  پٮ۪ٹھ  برساوِ  اَسہِ  پیٚنہٕ  آمژِ  میٚژِ  ہٕنزٕ  کَنہِ  پیوٚٹُھس  پٮ۪ٹھ۔

Mirwaiz:
  پس  ییٚلہِ  سون  حکُم  جٲری  سپُد  تِہٕندِس  عذابس  متعلق۔  اسہِ  کوٚر  تتھ  شہرس  تلُک  پٮ۪ٹھ،  تمیُک  ہیٚرِم  طرف  کوٚر  بۅٚن  کُن،  بۅنِم  طرف  کوٚر  ہیٚور  کُن،  بیٚیہِ  کوٚر  اسہِ  تِمن  پٮ۪ٹھ  کنہِ  روٗد  یِمہٕ  کنہِ  کھنگرِ  آسہٕ  پوٚتُس  پتھ۔

Transliteration:
  Falamm<u>a</u> j<u>a</u>a amrun<u>a</u> jaAAaln<u>a</u> AA<u>a</u>liyah<u>a</u> s<u>a</u>filah<u>a</u> waam<u>t</u>arn<u>a</u> AAalayh<u>a</u> <u>h</u>ij<u>a</u>ratan min sijjeelin man<u>d</u>ood<b>in</b>


Athar:
  یِمو  منٛزٕ  پرٛتھ  کانٛہہ  کٔنۍ  تُہٕندِس  ربّ  سٕنز  نِشان  زدٕہ  ٲس،  ﴿یعنی  اکھ  اکھ  کٔنۍ  ٲس  اللہ  تعالیٰ  سٕندِ  طرفہٕ  نامزد  کرنہٕ  آمٕژ  زِ  تبٲہ  کٲری  ہنز  کیا  کٲم  چھےٚ  تَتھ  کرٕنۍ،  تہٕ  کَتھ  کَنہِ  کَس  مُجرمس  پٮ۪ٹھ  چُھ  وَسُن﴾  تہٕ  ظٲلِمو  نِشہِ  چُھنہٕ  یہِ  سزا  دوٗر۔

Mirwaiz:
  تِمے  کنہِ  آسہٕ  چٲنِس  خدایس  نِشہِ  علامت  تہٕ  نِشانہٕ  تھاونہٕ  آمژٕ،  تِم  شہر  چھِنہٕ  یِمن  ظٲلمن  مکہٕ  کیٚن  کٲفرن  ہٕندیو  شہرو  نِشہِ  کینہہ  دوٗر۔

Transliteration:
  Musawwamatan AAinda rabbika wam<u>a</u> hiya mina a<b>l</b><i><u>thth</u></i><u>a</u>limeena bibaAAeed<b>in</b>


Athar:
  تہٕ  مَدیَن  والیٚن  کُن  سوٗز  اَسہِ  تٔمۍ  سُنٛد  بوے  شُعیبؑ،  تٔمۍ  ووٚن،  اے  میانہِ  قوم  کیو  لوٗکو،  اللہ  تعالیٰ  سٕنز  عبادت  کٔرِو،  تَس  ورٲے  چُھنہٕ  کانٛہہ  خُدا،  بیٚیہِ  مَہ  ٲسِو  میننَس  تولنَس  منٛز  کَمی  کران،  اَز  چُھسَو  بہٕ  توٚہۍ  رٕتِس  حالتس  منٛز  وُچھان،  مگر  مےٚ  چُھ  ڈر  زِ  پگاہ  یِیہِ  تۅہیہِ  پٮ۪ٹھ  سُہ  دۅہ  ییٚمیُک  عذاب  سارِنٕے  کۅم  کٔرِتھ  رَٹہِ۔

Mirwaiz:
  بیٚیہِ  سوٗزاسہِ  شہرِ  مدینہٕ  کیٚن  لوٗکن  کُن  بۅے  تِہُند  شعیب  علیہ  السلام،  تِمو  دوٚپُکھ  اے  میانہِ  قومہٕ،  بندگی  کٔرِو  کُنِس  خدایس  تۅہیہِ  چُھنہٕ  تس  ورٲے  کانہہ  معبود،  بیٚیہِ  مہ  چھۅنہٕ  رٲوِو  مینن  بانہٕ  بیٚیہِ  ترکٔر۔  مینان  ٲسِو  پوٗرٕ  تولان  ٲسِو  پوٗرٕ،  مےٚ  چھِو  توٚہۍ  بوزنہٕ  یِوان  رٔتِس  حالس  منٛز  مال  کہٕ  اعتبارٕہ،  لہٰذا  کُس  چیز  چُھو  تۅہیہِ  آمادٕہ  کران  لوٗکن  چھوٚن  دِنس  پٮ۪ٹھ،  مےٚ  چُھ  تُہٕندِ  حقہٕ  خٲطرٕ  باسان  تمہِ  دُہکہ  عذابُک  یُس  دۅہ  بےشُمار  عذابن  احاطہٕ  کٔرِتھ  یا  یُس  دۅہ  اولینن  تہٕ  آخرینن  احاطہٕ  کٔرِتھ  آسہِ۔

Transliteration:
  Wail<u>a</u> madyana akh<u>a</u>hum shuAAayban q<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu wal<u>a</u> tanqu<u>s</u>oo almiky<u>a</u>la wa<b>a</b>lmeez<u>a</u>na innee ar<u>a</u>kum bikhayrin wainnee akh<u>a</u>fu AAalaykum AAa<u>tha</u>ba yawmin mu<u>h</u>ee<u>t</u><b>in</b>


Athar:
  تہٕ  اے  برادرانِ  قوم،  ٹھیک  ٹھیک  میٖنِو  پوٗرٕ  تہٕ  توٗلِو  پوٗرٕ  انصاف  سان،  تہٕ  لُکن  مَہ  ٲسَو  تِہٕندٮ۪ن  چیزن  منٛز  گھاٹہٕ  دِوان،  زمینس  منٛز  مَہ  ٲسِو  فساد  پھٔہلاوان  پھیران۔

Mirwaiz:
  اے  میانہِ  قومہٕ  بیٚیہِ  ٲسِو  مینان  پوٗرٕ  تولان  تہِ  پوٗرٕ  عدل  وانصافہٕ  سان،  بیٚیہِ  مہ  ٲسِو  لوٗکن  ہٕندین  چیزن  اندر  کمی  تہٕ  نقصان  کران،  بیٚیہِ  مہ  تُلِو  زمینس  منٛز  شرکہٕ  سٍتۍ  تہٕ  بد  دیانتی  سٍتۍ  فساد۔

Transliteration:
  Way<u>a</u> qawmi awfoo almiky<u>a</u>la wa<b>a</b>lmeez<u>a</u>na bi<b>a</b>lqis<u>t</u>i wal<u>a</u> tabkhasoo a<b>l</b>nn<u>a</u>sa ashy<u>a</u>ahum wal<u>a</u> taAAthaw fee alar<u>d</u>i mufsideen<b>a</b>


Athar:
  اللہ  تعالیٰ  سُند  دِنہٕ  آمُت  بچت  چُھ  تُہٕندِ  خٲطرٕ  بہتر،  اگر  توٚہۍ  مومن  چِھو،  تہٕ  بہر  حال  چُھسنہٕ  بہٕ  تۅہیہِ  پٮ۪ٹھ  نگرانِ  کار۔

Mirwaiz:
  پوٗرٕ  مِینِتھ،  پورٕ  توٗلِتھ  یُس  خداے  سُند  رزق  تۅہیہِ  پتھ  کُن  روزِ،  سُہ  چھُ  تُہُندِ  خٲطرٕ  ییٚمہِ  کمایہِ  کھۅتہٕ  زیادٕہ  بہتر،  کیازِ  حرامس  منٛز  اگر  چہ  زیادہ  ٲسِتن،  برکت  چھَنہٕ،  بیٚیہِ  چھُ  انجام  تمُیک  نارِ  جہنم۔  حلال  اگر  کمٕے  آسہِ  تتھ  منٛز  چھےٚ  برکت،  انجام  تمُیک  چھُ  رضاے  الہٰی  تہٕ  جنت۔  ہرگاہ  تۅہیہِ  ییٚمہِ  کتھہِ  ہُند  یقین  چھُو  تیٚلہِ  مٲنِو۔  بہٕ  چھُس  نہٕ  تُہُند  شکھدر  بہٕ  روزَو  رأچھ  پرتھ  وقتہٕ،  بہٕ  چھُس  پیغمبر  تۅہیہِ  بیم  کروُن۔

Transliteration:
  Baqiyyatu All<u>a</u>hi khayrun lakum in kuntum mumineena wam<u>a</u> an<u>a</u> AAalaykum bi<u>h</u>afee<i><u>th</u></i><b>in</b>


Athar:
  تِمو  دِیُت  جواب،  اے  شُعیب،  کیا  چٲنۍ  نماز  چَھیہِ  ژےٚ  یہِ  ہیٚچھِناوان  زِ  أسۍ  ترٛاووکھ  تِم  سٲری  معبود  یِہٕنز  بندگی  سٲنۍ  مٲلۍ  بُڈِبب  کران  ٲسۍ؟  یا  یہِ  زِ  اَسہِ  آسہِ  نہٕ  پننہِ  مالہٕ  منٛزٕ  خرچاونُک  اختیار  کینٛہہ؟  بس  ژٕے  چُھکھہٕ  اکھ  با وقار  تہٕ  نیک  چلن  انسان  روٗدمُت!۔

Mirwaiz:
  تِمو  دوٚپ  یہِ  سورُے  وعظ  ونصیحت  بوٗزِتھ  اے  شعیب  کیاہ  تۅہیہ  چھا  دپان  یہِ  وہمی  تقدُس  پنٕنۍ  نٮ۪ماز  أسۍ  کیاہ  تراوو  تِمن  چیزن  ہٕنٛز  پرستش  کرٕنۍ  یِمن  چیزن  سٲنۍ  مٲلۍ  بُڈِ  بب  پرستش  کران  آے،  بیٚیہِ  کیاہ  تراوو  أسۍ  پننِس  مالس  اندر  پننہِ  خواہشہِ  موجوب  تصرُف  کرُن،  پٔزۍ  پٲٹھۍ  توٚہۍ  چھِو  بٔڈۍ  معتبر  بٔنِتھ  گاٹہٕ  جارٕ  چہِ  کتھہٕ  کران  ﴿یہِ  ووٚنُکھ  ٹھٹھہٕ  پٲٹھۍ﴾۔

Transliteration:
  Q<u>a</u>loo y<u>a</u> shuAAaybu a<u>s</u>al<u>a</u>tuka tamuruka an natruka m<u>a</u> yaAAbudu <u>a</u>b<u>a</u>on<u>a</u> aw an nafAAala fee amw<u>a</u>lin<u>a</u> m<u>a</u> nash<u>a</u>o innaka laanta al<u>h</u>aleemu a<b>l</b>rrasheed<b>u</b>


Athar:
  شُعیبؑ  چُھ  وَنان،  بایو،  توٚہۍ  سوٗنچِو  پانے  زِ  اگر  بہٕ  پننِس  ربّ  سٕندِ  طرفہٕ  أکِس  ٹاکارٕہ  شہادتس  پٮ۪ٹھ  اوسُس،  تہٕ  پتہٕ  کوٚر  تٔمۍ  مےٚ  پننہِ  طرفہٕ  جان  رزق  تہِ  عطا۔  ﴿یعنی  اگر  مےٚ  خُداین  حق  شناس  بصیرت  تہِ  دِژمٕژ  آسہِ،  تہٕ  حلال  رزق  تہِ  آسِنَم  عطا  کوٚرمُت،  تیٚلہِ  کِتھہٕ  پٲٹھۍ  ہیٚکہِ  یہِ  میانہِ  خٲطرٕ  جٲیز  ٲسِتھ  زِ  ییٚلہِ  خُداین  مےٚ  پٮ۪ٹھ  یہِ  فضل  چُھ  کوٚرمُت،  تیٚلہِ  کرٕ  بہٕ  تُہٕنزن  گمرٲہِیَن  تہٕ  حرام  خوری یَن  حق  تہٕ  حلال  ؤنِتھ  تٔمۍ  سٕنز  ناشکری۔﴾  تہٕ  بہٕ  چُھس  نہٕ  ہرگز  یہِ  یژھان  زِ  یِمو  کتھو  نِشہِ  بہٕ  توٚہۍ  رُکاوان  چُھسَو  تِمہٕ  کامہِ  کرٕ  بہٕ  پانہٕ،  بہٕ  چُھس  اصلاح  کرُن  یژھان  یوٚت  تام  تہِ  مےٚ  پِلہِ،  تہٕ  یِکینژھاہ  یہِ  بہٕ  کرُن  چُھس  یژھان،  اَمِیُک  سورُے  دارمدار  چُھ  اللہ  تعالیٰ  سٕندِس  توفیقس  پٮ۪ٹھ،  تٔسۍ  پٮ۪ٹھ  کوٚر  مےٚ  بھروسہٕ،  تہٕ  پرٛتھ  معاملس  منٛز  چُھس  بہٕ  تٔسۍ  کُن  رجوع  کران۔

Mirwaiz:
  فرمووُکھ  اے  میانہِ  قومہٕ،  توٚہۍ  ؤنتو  ہرگاہ  بہٕ  پننِس  خداے  سٕندِ  طرفہٕ  ننہِ  دلیلہِ  پٮ۪ٹھ  قٲیِم  آسہٕ  ییٚمہِ  سٍتۍ  توحید  وعدل  ثٲبِت  چُھو۔  بیٚیہِ  آسہِ  مےٚ  تٔمۍ  پننہِ  طرفہٕ  اکھ  بہترین  دولتاہ  عطا  کٔرمٕژ  یعنی  نبوت۔  ییٚمہِ  سٍتۍ  مےٚ  تبلیغ  کرُن  وٲجِب  چُھ۔  لہٰذا  کِتھہ  پٲٹھۍ  تراوٕ  بہٕ  تبلیغ  کرُن،  بہٕ  چُھس  نہٕ  یژھان  سۅ  کٲم  پانہٕ  کرٕںۍ  ییٚمہِ  نِشہِ  تۅہیہِ  منع  کران  چُھسو،  بہٕ  چُھس  نہٕ  یژھان  مگر  اصلاح  کرُن  تہٕ  سنبھالُن۔  یوٗت  بہٕ  ہیٚکہٕ  تہٕ  تیوٗت،  بیٛیہِ  چُھنہٕ  میانین  کامین  ہُند  سہل  تہٕ  آسان  سپدُن  مگر  خداے  سٕندِی  یٲری  تہٕ  مددٕسٍتۍ،  تس  پٮ۪ٹھ  کوٚر  مےٚ  توکل  تہٕ  اعتماد،  تس  کُن  چُھس  بہٕ  پرتھ  وقتہٕ  رجوع  کران۔

Transliteration:
  Q<u>a</u>la y<u>a</u> qawmi araaytum in kuntu AAal<u>a</u> bayyinatin min rabbee warazaqanee minhu rizqan <u>h</u>asanan wam<u>a</u> oreedu an okh<u>a</u>lifakum il<u>a</u> m<u>a</u> anh<u>a</u>kum AAanhu in oreedu ill<u>a</u> ali<u>s</u>l<u>ah</u>a m<u>a</u> ista<u>t</u>aAAtu wam<u>a</u> tawfeeqee ill<u>a</u> bi<b>A</b>ll<u>a</u>hi AAalayhi tawakkaltu wailayhi oneeb<b>u</b>


Athar:
  تہٕ  اے  برادرانِ  قوم،  مےٚ  خلاف  گٔژھ  نہٕ  تُہٕنز  یہِ  ہٹ دھرمی  یہِ  نوبت  واتناوٕنۍ،  زِ  ٲخرکار  یِیہِ  تۅہیہِ  پٮ۪ٹھ  تہِ  سُے  عذاب  یُس  نوحؑ  سٕندِس  قومس  آو،  یا  ھوٗدؑ  سٕندِس  قومس  یا  صالحؑ  سٕندِس  قومس  پٮ۪ٹھ  آمُت  اوس،  تہٕ  لوطؑ  سُند  قوم  چُھنہٕ  تۅہیہِ  نِشہِ  زیادہ  دوٗر  تہِ  کینٛہہ۔

Mirwaiz:
  اے  میانہِ  قومہٕ  میون  عداوت  تہٕ  مُخالفت  مہ  زینہٕ  رٲوِن  تۅہیہِ،  کہ  تۅہیہ  کیاہ  بنہِ  سُوے  بٲش  ۅسہٕ  قومِ  نوحس  یا  قومہِ  ہودس  یا  قومہِ  صالِحس  بنے  یہِ،  یِم  زمانہٕ  کِنۍ  دوٗر  چھِ،  قومہِ  لوطُک  حال  چُھنہٕ  تۅہیہِ  نِشہِ  دوٗر  کینہہ  تہِ۔

Transliteration:
  Way<u>a</u> qawmi l<u>a</u> yajrimannakum shiq<u>a</u>qee an yu<u>s</u>eebakum mithlu m<u>a</u> a<u>sa</u>ba qawma noo<u>h</u>in aw qawma hoodin aw qawma <u>sa</u>li<u>h</u>in wam<u>a</u> qawmu loo<u>t</u>in minkum bibaAAeed<b>in</b>


Transliteration: Wa<b>i</b>staghfiroo rabbakum thumma tooboo ilayhi inna rabbee ra<u>h</u>eemun wadood<b>un</b>
Athar:
  وُچِھو!  پننِس  ربّس  مٔنگِو  معٲفی،  تہٕ  تَس  کُن  پھیٖرِو  واپس،  بے شک  چُھ  میون  ربّ  رحیم  تہٕ  پننِس  مخلوقس  سٍتۍ  چُھ  محبت  تھاوان۔

Mirwaiz:
  ووٚنۍ  منگِو  مغفرت  کُفرو  شرکہٕ  خٲطرٕ  پننِس  پروردِگارس،  توپتہٕ  کٔرِو  تس  کُن  رجوع  اطاعت  تہٕ  عبادت  سٍتۍ،  بیشک  میون  پروردِگار  چُھ  سٮ۪ٹھاہ  رحم  کروُن  مغفرت  منگہٕ  وٕنین  پٮ۪ٹھ  دوست  تھاوٕ  وُن  توبہٕ  کر  وٕنین۔


Athar:
  تِمو  دِیُت  جواب،  اے  شعیبؑ،  چانہِ  واریاہ  کتھہٕ  چَھنہٕ  اَسہِ  فکری  تران،  تہٕ  أسۍ  چِھ  وُچھان  زِ  ژٕ  چُھکھ  اَسہِ  درمیان  اکھ  کمزور  انسان،  چٲنۍ  برادری  نَے  آسِہے،  تیٚلہِ  آسہکھ  ژٕ  خبر  کر  اَسہِ  سنگسار  کوٚرمُت،  ژےٚ  چُھے  نہٕ  تیوٗت  بل  بوتہٕ  زِ  ژٕ  پوشکھ  اَسہِ۔

Mirwaiz:
  اے  شعیب  اسہِ  چھنہٕ  چانہِ  اکثر  کتھہٕ  فِکرِی  تران  تِمو  کتھو  أندرٕ  یِمہٕ  ژٕ  ونان  چُھکھ  کیازِ  أسۍ  چھِنہٕ  تِم  کتھہٕ  توجہ  تہٕ  فِکرِ  سان  بوزان،  بیٚیہِ  چُھکھ  ژٕ  اسہِ  بوزنہٕ  یِوان  اسہِ  اندر  سٮ۪ٹھاہ  پست  کمزور،  ہرگاہ  نے  چانہِ  خاندانُک  تہٕ  قبیلُک  پاس  آسہِے  یِم  سٲنۍ  ہم  مذہب  چھِ  أسۍ  کرٕ  ہوتھ  ژٕ  کنہِ  کنہِ  ﴿یعنی  سنگسار﴾،  بیٚیہِ  چُھکھ  نہٕ  ژٕ  اسہِ  ںِشہِ  کُنہِ  قسمہٕ  قٲبلِ  عزت  تہِ۔  

Transliteration:
  Q<u>a</u>loo y<u>a</u> shuAAaybu m<u>a</u> nafqahu katheeran mimm<u>a</u> taqoolu wainn<u>a</u> lanar<u>a</u>ka feen<u>a</u> <u>d</u>aAAeefan walawl<u>a</u> rah<u>t</u>uka larajamn<u>a</u>ka wam<u>a</u> anta AAalayn<u>a</u> biAAazeez<b>in</b>


Athar:
  شُعیبؑ  چُھ  ونان،  بایو،  کیا  میٲنۍ  برادری  چھا  تۅہیہِ  پٮ۪ٹھ  اللہ  تعالیٰ  سٕندِ  کھۅتہٕ  زیادہ  گوٚب،  زِ  تۅہیہِ  کوٚرُو  ﴿برادری  ہُند  خوف﴾  تہٕ  اللہ  تعالیٰ  ترٛووٗن  بِالکل  پسِ  پشت؟  زٲنِتھ  تھٲوِو  زِ  یِکینژھاہ  توٚہۍ  کران  چِھو،  سُہ  چُھنہٕ  اللہ  تعالیٰ  سٕندِ  گرِفتہٕ  نِشہِ  نیٚبر  کینٛہہ۔

Mirwaiz:
  شعیب  علیہ  السلامن  دوٚپُکھ  اے  میانہِ  قومہٕ،  افسوس  کیاہ  میون  قبیلہٕ  چھا  تۅہیہِ  نِشہِ  خداے  سٕندِ  کھوتہٕ  زیادے  قٲبلِ  عزت۔  مےٚ  چھےٚ  پننِس  پانس  نسبت  کٔر  مٕژ  خدایس  کُن،  کیاہ  اللہ  تعالیٰ  چُھو  نا  تۅہیہِ  تروومُت  تٔھر  پٔتۍ  کِنۍ،  تٔمۍ  سُند  چُھنا  تۅہیہِ  کانہہ  خیالاہ  تہٕ  لحاظاہ،  ہوش  کٔرِو  میون  پروردِگار  چُھو  یقیناً  تُہٕنزن  سارنٕے  کتھن  احاطہٕ  کٔرِتھ۔

Transliteration:
  Q<u>a</u>la y<u>a</u> qawmi arah<u>t</u>ee aAAazzu AAalaykum mina All<u>a</u>hi wa<b>i</b>ttakha<u>th</u>tumoohu war<u>a</u>akum <i><u>th</u></i>ihriyyan inna rabbee bim<u>a</u> taAAmaloona mu<u>h</u>ee<u>t</u><b>un</b>


Athar:
  اے  میانہِ  قوم  کیو  لوٗکو،  توٚہۍ  روٗزِو  پننِس  طریقس  پٮ۪ٹھ  کٲم  کران،  تہٕ  بہٕ  روزٕ  پننِس  طریقس  پٮ۪ٹھ  کران،  جلدی  لگیو  تۅہیہِ  پے  زِ  کَس  پٮ۪ٹھ  چُھ  ذِلّتُک  عذاب  یِوان،  تہٕ  کُس  چُھ  اَپزِیور،  توٚہۍ  تہِ  کٔرِو  انتظار  تہٕ  بٕتہِ  روزٕ  تۅہیہِ  سٍتۍ  وُچھان۔

Mirwaiz:
  اے  میانہِ  قومہٕ  توٚہۍ  تہِ  روزِو  پننہِ  جایہِ  کٲم  کران،  بٕتہِ  چُھس  پننہِ  جایہِ  کٲم  کران،  برونٹھ  پہن  زٲنِو  توٚہۍ  کہ  کُس  شخص  آسہِ  سُہ  یس  خوٲرتہٕ  ذلیل  کروُن  عذاب  واتہِ۔  بیٚیہِ  کُس  شخص  آسہِ  اپُز  ونہٕ  وُن،  پرٲرِو  توٚہۍ،  بٕتہِ  چُھس  توٚہِی  سٍتۍ  پراران۔

Transliteration:
  Way<u>a</u> qawmi iAAmaloo AAal<u>a</u> mak<u>a</u>natikum innee AA<u>a</u>milun sawfa taAAlamoona man yateehi AAa<u>tha</u>bun yukhzeehi waman huwa k<u>ath</u>ibun wa<b>i</b>rtaqiboo inne maAAakum raqeeb<b>un</b>


Athar:
  ٲخر  کار  ییٚلہِ  سانہِ  فٲصلُک  وقت  ووت،  اَسہِ  بچوو  پننہِ  رحمت  سٍتۍ  شعیبؑ  تہٕ  تٔمۍ  سٕندۍ  مومن  سٲتھی،  تہٕ  یِمو  لُکو  ظُلم  اوس  کوٚرمُت  تِم  رٹۍ  أکۍ  سخت  دھماکن  تِتھہٕ  پٲٹھۍ  زِ  تِم  روٗدۍ  پننیٚن  بٔستِیَن  منٛز  بے حیٚس  تہٕ  بے حرکت  پیٚتھ۔

Mirwaiz:
  ادٕ  ییٚلہِ  سون  حکُم  تُہٕندِس  عذابس  متعلق  جٲرِی  سپُد،  نجات  دیُت  حضرتِ  شعیبس  بیٚیہِ  تِمنٕے  سٍتۍ  ایمان  انہٕ  وٕنین  پننہِ  رحمت  سٍتۍ،  ظٲلِم  تہٕ  نافرمان  رٔٹۍ  جبریل  امین  سٕںزِ  کُنِی  کریکہِ،  پس  پے  تِم  پننین  گرن  اندر  بُتھہِ  کِنۍ  ؤسِتھ،  توپتہٕ  موٗدۍ۔

Transliteration:
  Walamm<u>a</u> j<u>a</u>a amrun<u>a</u> najjayn<u>a</u> shuAAayban wa<b>a</b>lla<u>th</u>eena <u>a</u>manoo maAAahu bira<u>h</u>matin minn<u>a</u> waakha<u>th</u>ati alla<u>th</u>eena <i><u>th</u></i>alamoo a<b>l</b><u>ss</u>ay<u>h</u>atu faa<u>s</u>ba<u>h</u>oo fee diy<u>a</u>rihim j<u>a</u>thimeen<b>a</b>


Transliteration: Kaan lam yaghnaw feeh<u>a</u> al<u>a</u> buAAdan limadyana kam<u>a</u> baAAidat thamood<b>u</b>
Athar:
  زَنتہٕ  زانٛہہ  کٲلۍ  تِم  تَتہِ  بَسانٕے  ٲسۍ  نہٕ۔  بوٗزِو!  مَدیَن  وٲلۍ  تہِ  آے  دوٗر  چَھکنہٕ  یِتھہٕ  پٲٹھۍ  ثمود  ٲسۍ  چَھکنہٕ  آمٕتۍ۔

Mirwaiz:
  زن  نہٕ  تِم  یِمن  جاین  اندر  بسٲنی  زانہہ  ٲسۍ۔  وارٕ  بوٗزِو  تہٕ  عبرت  رٔٹِو۔  شہرِ  مدینٕکۍ  لوٗکھ  تہِ  گٔے  خداے  سٕنٛزِ  رحمت  نِشہِ  دوٗر  تِتھے  پٲٹھۍ  یِتھہٕ  پٲٹھۍ  قومِ  ثمود  گٔے۔


Athar: تہٕ موسیٰ علیہ السلام سوز اَسہِ پننیٚو نِشٲنیو سان تہٕ ٹاکارٕہ ماموٗریت کہ سَنَدٕ سان۔
Mirwaiz:
  بیٚیہِ  سوٗزۍ  اسہِ  پٔزۍ  پٲٹھۍ  حضرتِ  موسیٰ  پنٕنۍ  آیات  تہٕ  روشن  دلیلہٕ  ہیٚتھ  فرعونس  تہِ  تِہٕندِ  قومہٕ  کین  زِٹھیٚن  یُس  نہ  مون  فرعونن  تہٕ  تٔمۍ  سٕندِ  قومہٕ  کیٚو  زِٹھیٚو،

Transliteration:
  Walaqad arsaln<u>a</u> moos<u>a</u> bi<u>a</u>y<u>a</u>tin<u>a</u> wasul<u>ta</u>nin mubeen<b>in</b>


Athar:
  فرعون  تہٕ  تٔمۍ  سٕندٮ۪ن  سلطنت  کیٚن  زٕٹھیٚن  کُن،  مگر  تِمو  کٔر  فرعون  سٕندِ  حُکٕچ  پیروی،  حالانکہ  فرعون  سُند  حکم  اوس  نہٕ  سیٚزرس  پٮ۪ٹھ  کینٛہہ۔

Mirwaiz:
  پس  پٔکۍ  تِم  تہِ  فرعون  سٕنٛزِی  رایہِ  موجوب  موسیٰ  علیہ  السلامہٕ  سٕندِ  حقہٕ،  حالانکہ  ٲس  نہٕ  فرعونٕ  سٕنٛز  راے  صحیح  کینہہ  تہِ۔

Transliteration:
  Il<u>a</u> firAAawna wamalaihi fa<b>i</b>ttabaAAoo amra firAAawna wam<u>a</u> amru firAAawna birasheed<b>in</b>


Athar:
  قیامت  کہ  دۅہ  آسہِ  سُہ  پننِس  قومس  برونٛہہ  برونٛہہ،  تہٕ  پننہِ  پیشوٲئی  منٛز  نِیہِ  تِمن  جہنمس  کُن،  کِژھ  بدتر  جاے  وُرُود  ﴿واتنٕچ  جاے﴾  چھےٚ  یہِ،  یَتھ  پٮ۪ٹھ  کانٛہہ  واتہِ!۔

Mirwaiz:
  بروںٹھ  بروںٹھ  آسہِ  پکان  فرعون  پننِس  قومس  قیامتٕکۍ  دۅہ،  پس  والیکھ  نارِ  جہنمس  اندر،  سٮ۪ٹھاہ  یچھ  وسنٕچ  جایاہ  چھےٚ  نارِ  جہنم۔

Transliteration:
  Yaqdumu qawmahu yawma alqiy<u>a</u>mati faawradahumu a<b>l</b>nn<u>a</u>ra wabisa alwirdu almawrood<b>u</b>


Athar:
  تہٕ  تِمن  لُکن  ؤژھ  دُنیا ہس  منٛز  تہِ  لعنت،  تہٕ  قیامت  کہ  دۅہ  تہِ  وَسیٚکھ،  کِیُتھ  بُرٕ  بدلہٕ  چُھ  یہِ،  یُس  کٲنٛسہِ  میلہِ!۔

Mirwaiz:
  دنیاہس  منٛز  تہِ  روزِ  تِمن  لعنت  پتے  بیٚیہِ  روزیٚکھ  قیامتٕکۍ  دۅہ،  ییٚتہِ  سپٕدۍ  غرق  آبس  تتہِ  پیٚن  نارِ  جہنمس  اندر،  یچھ  انعاماہ  چُھ  یُس  انعام  تِمن  آو  دِنہٕ  یعنی  لعنت  فی  الدارین۔

Transliteration:
  WaotbiAAoo fee h<u>ath</u>ihi laAAnatan wayawma alqiy<u>a</u>mati bisa a<b>l</b>rrifdu almarfood<b>u</b>


Athar:
  یہِ  چھےٚ  کینژھن  بٔستِیَن  ہٕنز  دلیل،  یۅسہٕ  أسۍ  توٚہۍ  بوزناوان  چِھو،  تِمن  منٛز  چھےٚ  وُنہِ  تہِ  کینٛہہ  کھڑا  تہٕ  کینژھن  ہُند  موٗل  چُھ  ژھیوٚنمُت۔

Mirwaiz:
  تِمہٕ  چھےٚ  بعض  خبرٕ  تباہ  گٔمتیٚن  شہرن  ہٕنٛزٕ  یِمہٕ  أسۍ  تۅہیہِ  ونان  چھِ۔  تِمو  شہرو  اندرٕ  چھِ  کینہہ  شہر  وٕنہِ  تہِ  موجود۔  بعض  چھِ  موٗلہٕ  مونٛجہِ  ختم  گٔمٕتۍ۔

Transliteration:
  <u>Tha</u>lika min anb<u>a</u>i alqur<u>a</u> naqu<u>ss</u>uhu AAalayka minh<u>a</u> q<u>a</u>imun wa<u>h</u>a<u>s</u>eed<b>un</b>


Athar:
  اَسہِ  کوٚر  نہٕ  تِمن  پٮ۪ٹھ  ظُلم،  تِمو  کوٚر  پٲنۍ  پانے  پانس  پٮ۪ٹھ  سِتم،  تہٕ  تِہٕندۍ  تِم  معبود  یِمن  تِم  خُداے  ترٲوِتھ  ناد  أسۍ  لایان،  آے  نہٕ  رَژھ  تہِ  تِمن  درکار،  ییٚلہِ  اللہ  تعالیٰ  سُند  حکم  آو،  تِمو  دِیُت  نہٕ  تِمن  ہلاکت  تہٕ  بربٲدی  ورٲے  بیٚیہِ  کانٛہہ  فٲیدٕہ۔

Mirwaiz:
  اسہِ  کوٚر  نہٕ  تِمن  کانہہ  ظلم  بلکہ  کوٚر  تِمو  پٲنۍ  پانس  ظلم  سٲنۍ  نافرمٲنی  کرنہٕ  سٍتۍ،  پس  ہیٚوک  نہٕ  کانہہ  فٲیدٕہ  واتنٲوِتھ  تِمن  تِہٕندیو  تِمو  معبودو  یِمن  تِم  پرستش  کران  ٲسۍمعبودِ  برحقس  ورٲے،  ییٚلہِ  چٲنِس  پروردِگارٕہ  سُند  حُکم  جٲرِی  سپُد  تِہندِ  عذاب  خٲطرٕ،  بیٚیہِ  ہیٚوک  نہٕ  تِمو  تِمن  کینہہ  ہُرٲوِتھ  تہٕ  زیادٕہ  کٔرِتھ  تاونہٕ  تہٕ  نقصانہٕ  ورٲے۔

Transliteration:
  Wam<u>a</u> <i><u>th</u></i>alamn<u>a</u>hum wal<u>a</u>kin <i><u>th</u></i>alamoo anfusahum fam<u>a</u> aghnat AAanhum <u>a</u>lihatuhumu allatee yadAAoona min dooni All<u>a</u>hi min shayin lamm<u>a</u> j<u>a</u>a amru rabbika wam<u>a</u> z<u>a</u>doohum ghayra tatbeeb<b>in</b>


Athar:
  تہٕ  تُہُند  ربّ  ییٚلہِ  کُنہِ  ظٲلم  بستی  رَٹان  چُھ  تیٚلہِ  چھےٚ  پتہٕ  تٔمۍ  سٕنز  پکڑ  یژٕھے  آسان،  پٔزپٲٹھۍ  چھےٚ  تٔمۍ  سٕنز  پکڑ  سٮ۪ٹھاہ  سخت  تہٕ  دگ  تُلوٕنۍ  آسان۔

Mirwaiz:
  یِتھے  پٲٹھۍ  کیاہ  چُھ  آسان  چٲنِس  پروردِگارٕہ  سُںد  رٹُن  تہٕ  گرفتار  کرُن۔  ییٚلہِ  سُہ  کُنہِ  شہرٕ  کین  لوٗکن  تِہٕندِ  ظلمہٕ  تہٕ  کُفرٕ  سببہٕ  رٹان  چُھ،  پٔزۍ  پٲٹھۍ  تِہُند  رٹُن  چُھ  سٮ۪ٹھاہ  کڈُر  تہٕ  سخت  آسان۔

Transliteration:
  Waka<u>tha</u>lika akh<u>th</u>u rabbika i<u>tha</u> akha<u>th</u>a alqur<u>a</u> wahiya <i><u>th</u></i><u>a</u>limatun inna akh<u>th</u>ahu aleemun shadeed<b>un</b>


Athar:
  حقیقت  چھےٚ  یہِ  زِ  اَتھ  منٛز  چھےٚ  اکھ  نشٲنی  پرٛتھ  تس  شخصس  خٲطرٕ  یُس  ٲخرت کِس  عذابس  کھۅژِ۔  سُہ  آسہِ  اَکھ  دۅہ  ییٚلہِ  سٲری  لُکھ  جمع  آسن،  تہٕ  یِکینژھاہ  تہِ  پتہٕ  تمہِ  دۅہ  سپدِ،  سارِنٕے  ہٕنزن  أچھن  برونٛہہ  کنہِ  سپدِ۔

Mirwaiz:
  پٔزۍ  پٲٹھۍ  یتھ  منٛز  چھےٚ  عبرت  تِمن  لوٗکن  ہٕندِ  خٲطرٕ  یِم  کھۅژان  چھِ  ٲخرت  کِس  عذابس،  سُہ  ٲخرتُک  دۅہ  گو  سُے  ییٚمہِ  دۅہہ  سونٛبرنہٕ  یِن  سٲرِی  لوٗکھ،  سُہ  دۅہ  گو  سُے  ییٚمہِ  دۅہہ  سٲرِی  مخلوقات  یِن  حٲضر کرنہٕ۔  

Transliteration:
  Inna fee <u>tha</u>lika la<u>a</u>yatan liman kh<u>a</u>fa AAa<u>tha</u>ba al<u>a</u>khirati <u>tha</u>lika yawmun majmooAAun lahu a<b>l</b>nn<u>a</u>su wa<u>tha</u>lika yawmun mashhoodun


Transliteration: Wam<u>a</u> nuakhkhiruhu ill<u>a</u> liajalin maAAdood<b>in</b>
Athar:
  تمہِ  کِس  اَننس  منٛز  چِھنہٕ  أسۍ  سٮ۪ٹھاہ  زیادٕہ  ژیر  کران  کینٛہہ،  بس  اَکھ  گٕنزرِتھ  ژٲرِتھ  مُدّت  چھےٚ  اَمہِ  خٲطرٕ  مقرر۔

Mirwaiz:
  أسۍ  چھِنہٕ  تتھ  منٛز  تاخیر  کران  مگر  اکہِ  گنٛز  رنہٕ  آمتہِ  مُدتہٕ  خٲطرٕ  یعنی  تمکہ  یِنُک  وقت  چُھ  مُقرر  کرنہٕ  آمُت  سُہ  یوٚتانۍ  نہٕ  واتہِ  توٚتانۍ  قیامت  ییہِ  نہٕ۔


Athar:
  ییٚلہِ  سُہ  یِیہِ  تیٚلہِ  آسہِ  نہٕ  کٲنٛسہِ  کتھ  کرنٕچ  مجال،  اِلاّ  یہِ  زِ  اللہ  تعالیٰ  سٕنٛدِ  اجازتہٕ  کرِ  کینٛہہ  عرض،  پتہٕ  آسن  کینٛہہ  لُکھ  تمہِ  دۅہ  بدبخت  تہٕ  کینٛہہ  آسن  نیک  بخت۔

Mirwaiz:
  ییٚمہِ  دۅہہ  سۅ  قیامت  ییہِ  تیٖژ  ہولناک  آسہِ  حالت  کہ  کانہہ  اکھاہ  ہیٚکہ  نہٕ  کتھ  کٔرِتھ  خداے  سٕندِ  حُکمہٕ  ورٲے،  لوٗکن  آسن  زٕہ  قٔسٕم  أڈۍ  آسن  اہلِ  شقاوت  کٲفر  تہٕ  نافرمان۔  أڈۍ  آسن  سعادت  مند  باایمان  تہِ۔

Transliteration:
  Yawma yati l<u>a</u> takallamu nafsun ill<u>a</u> bii<u>th</u>nihi faminhum shaqiyyun wasaAAeed<b>in</b>


Athar:
  یِم  بدبخت  آسن  تِم  گژھن  جہنمس  ﴿ییٚتہِ  تریشہِ  تہٕ  گرمی  ہٕندِ  شِدّت  سٍتۍ﴾  تِم  پھرٛکن  تہٕ  پھوٗنکن۔

Mirwaiz:
  پس  یِم  لوٗکھ  شقی  آسن  تِم  واتن  نارس  اندر،  تِم  آسن  تتھ  جہنمس  اندر  کریٚکہٕ  دِوان  گۅڈٕ  گۅڈٕ  تھزٕ  کریٚکہٕ۔  پتہٕ  یلہِ  تھکان  آسن  اَدٕ  آسن  دِوان  لۅتہِ  لۅتہِ۔

Transliteration:
  Faamm<u>a</u> alla<u>th</u>eena shaqoo fafee a<b>l</b>nn<u>a</u>ri lahum feeh<u>a</u> zafeerun washaheeq<b>un</b>


Athar:
  تہٕ  أتھۍ  حالتس  منٛز  روزن  تِم  ہمیشہ  یوٚت  تام  زمین  تہٕ  آسمان  قٲیم  چِھ  ﴿محاورٕہ  رٔنگۍ  چِھ  یِم  لفظ  ہمیشگی  ہٕندِس  معنیس  منٛز  وَرتاونہٕ  یِوان﴾  اِلّا  یہِ  زِ  تُہُند  ربّ  ییژِھہ  بیٚیہِ  کینٛہہ،  بے شک  چُھ  تُہُند  ربّ  پوٗرٕ  اختیار  تھاوان  زِ  یہِ  ییٚژِھہ  تہِ  کرِ۔

Mirwaiz:
  ہمیشہ  روزن  تتھ  نارِ  جہنمس  اندر  یوٚتانۍ  آسمان  تہٕ  زمین  قٲیِم  چُھ،  مگر  یہِ  چون  پروردِگار  ییژِھہ،  پٔزۍ  پٲٹھۍ  چون  پروردِگار  چُھ  تِی  کران  یہِ  یژھان  چُھ۔

Transliteration:
  Kh<u>a</u>lideena feeh<u>a</u> m<u>a</u> d<u>a</u>mati a<b>l</b>ssam<u>a</u>w<u>a</u>tu wa<b>a</b>lar<u>d</u>u ill<u>a</u> m<u>a</u> sh<u>a</u>a rabbuka inna rabbaka faAAAA<u>a</u>lun lim<u>a</u> yureed<b>u</b>


Athar:
  روٗدۍ  تِم  لُکھ  یِم  نیک  بخت  نیرن،  تِم  گژھن  جنتس  تہٕ  تَتہِ  روزن  ہمیشہ،  یوٚت  تام  زمین  و  آسمان  قٲیِم  چِھ،  اِلّا  یہِ  زِ  تُہُند  ربّ  ییژِھہ  بیٚیہِ  کینٛہہ،  تِژھہ  بخشِش  میلہِ  تِمن  ییٚمیُک  سلسلہٕ  زانٛہہ  ژھیٚنہِ  نہٕ۔

Mirwaiz:
  بیٚیہِ  یِم  سعادت  مند  لوٗکھ  آسن  تِم  واتن  جنتس  منٛز  یِمن  تتہِ  روزُن  چھُ  ہمیشہ۔  یوٚتانۍ  آسمان  تہٕ  زمین  قٲیِم  چُھ،  مگر  یہِ  چون  پروردِگارہ  یژِھہ،  یہِ  چھےٚ  بخشِشاہ  تہٕ  مہربٲنیاہ  یۅسہٕ  نہٕ  ژھیٚنہٕ  وٕںۍ  تہٕ  ختم  گژھہٕ  وٕنۍ  آسہِ۔

Transliteration:
  Waamm<u>a</u> alla<u>th</u>eena suAAidoo fafee aljannati kh<u>a</u>lideena feeh<u>a</u> m<u>a</u> d<u>a</u>mati a<b>l</b>ssam<u>a</u>w<u>a</u>tu wa<b>a</b>lar<u>d</u>u ill<u>a</u> m<u>a</u> sh<u>a</u>a rabbuka AAa<u>ta</u>an ghayra maj<u>th</u>oo<u>th</u><b>in</b>


Athar:
  لہٰذا،  اے  نبیؐ،  توٚہۍ  مَہ  روٗزِو  تِمن  معبودن  ہٕندِ  طرفہٕ  کُنہِ  شکس  منٛز  یِہٕنز  عبادت  یِم  کران  چِھ،  یِم  چِھ  ﴿بس  لکیرِ  ہٕند  فقیر  بٔنِتھ﴾  تِتھے  پٲٹھۍ  پوٗزا  پاٹ  کران  پکان،  یِتھہٕ  پٲٹھۍ  گۅڈٕ  یِہٕندۍ  مٲلۍ  بُڈِبب  کران  ٲسۍ،  تہٕ  أسۍ  دِمَو  بھرپوٗر  یِمن  یُہُند  حصہٕ،  اَمہِ  ورٲے  زِ  تَتھ  منٛز  آسہِ  کانٛہہ  ژٹھ  کپَٹھ۔

Mirwaiz:
  پس  مہ  ٲسۍ  زِکنہِ  قسمہٕ  شکس  اندر  تِمن  بٲطِل  معبودن  مُتعلق  یِمن  ہٕنٛز  یِم  گمراہ  لُکھ  پرستش  کران  چھِ،  تِم  چھِنہٕ  پرستش  کران  مگر  تِتھے  پٲٹھۍ  یِتھہٕ  پٲٹھۍ  تِہٕندۍ  مٲلۍ  بُڈِ  بب  غلط  طریقس  پٮ۪ٹھ  بٲطِل  معبودن  ہٕںٛز  پرستش  کران  ٲسۍ  یِمن  برونٹھ،  أسۍ  دِمو  یِمن  پوٗرٕ  پوٗرٕ  حصہٕ  کم  کرنہٕ  ورٲے۔

Transliteration:
  Fal<u>a</u> taku fee miryatin mimm<u>a</u> yaAAbudu h<u>a</u>ol<u>a</u>i m<u>a</u> yaAAbudoona ill<u>a</u> kam<u>a</u> yaAAbudu <u>a</u>b<u>a</u>ohum min qablu wainn<u>a</u> lamuwaffoohum na<u>s</u>eebahum ghayra manqoo<u>s</u><b>in</b>


Athar:
  اَسہِ  چھےٚ  ییٚمہِ  برونٛہہ  موسیٰ  علیہ  السلامس  تہِ  کتاب  دِژِمٕژ  تہٕ  اَتھ  بارس  منٛز  تہِ  اوس  اختلاف  کرنہٕ  آمُت  ﴿یِتھہٕ  پٲٹھۍ  اَز  یَتھ  کتابہِ  ہٕندِس  بارس  منٛز  چُھ  کرنہٕ  یِوان،  یۅسہٕ  تۅہیہِ  چھےٚ  دِنہٕ  آمٕژ﴾  اگر  تُہٕندِس  ربّ  سٕندِ  طرفہٕ  گۅڈے  آسِہے  نہٕ  اکھ  کتھ  طے  کرنہٕ  آمٕژ،  تیٚلہِ  آسِہے  یِمن  اختلاف  کرن  والیٚن  درمیان  خبرکر  فٲصلہٕ  کرنہٕ  آمُت،  پَزر  چُھ  یہِ  زِ  یِم  لُکھ  چِھ  اَمہِ  طرفہٕ  شکس  تہٕ  دُل مُلِس  منٛز  پیٚمٕتۍ۔

Mirwaiz:
  پٔزۍ  پٲٹھۍ  بیٚیہِ  کٔر  اسہِ  عطا  حضرتِ  موسیٰ  ہس  کِتاب  ﴿توراۃ﴾  تتھ  مںٛز  تہِ  آو  اختلاف  کرنہٕ۔  أڈیو  مون  أڈیو  کوٚر  انکار۔  لہٰذا  یہِ  نوکھتاہ  چُھنہٕ۔  توٚہۍ  مہ  سپدِو  مُنکِرن  ہٕندِ  انکار  سٍتۍ  غمگین،  ہرگاہ  نے  اکھ  کتھاہ  یۅسہٕ  تُہٕندِس  پروردِگارٕ  سٕندِ  طرفہٕ  بروںٹھ  مقرر  کرنہٕ  آمٕژ  چھےٚ  قیامتس  آسِہا  کہ  مُنکِرن  ییہِ  پوٗرٕ  عذاب  ٲخرتس  منٛز  دِنہٕ۔  نتہٕ  ییہِ  ہا  ضروٗر  یِمن  اختلاف  کروٕنین  ہُند  فٲصلہٕ  دنیاسٕے  اندر  کرنہٕ،  تِم  چھِ  تمہِ  قیامت  کِس  تِتھس  شکس  منٛز  یُس  تِمن  حٲران  کروُن  چُھ۔  مگر  کٲنسہِ  ہُند  شک  کرنہٕ  سٍتۍ  یہِ  سزا  پتھ  گژِھہ  نہٕ۔

Transliteration:
  Walaqad <u>a</u>tayn<u>a</u> moos<u>a</u> alkit<u>a</u>ba fa<b>i</b>khtulifa feehi walawl<u>a</u> kalimatun sabaqat min rabbika laqu<u>d</u>iya baynahum wainnahum lafee shakkin minhu mureeb<b>un</b>


Athar:
  تہٕ  یِتہِ  چُھ  پَزر  کہ  تُہُند  ربّ  دِیہِ  یِمن  یِہندِٮ۪ن  اعمالن  ہُند  پوٗرٕ  پوٗرٕ  بدلہٕ،  پٔزپٲٹھۍ  چُھ  سُہ  یِہِنزو  تمام  حرکتو  نِشہِ  باخبر۔

Mirwaiz:
  پٔزۍ  پٲٹھۍ  بیٚیہِ  دِیہِ  چون  پروردِگار  پرتھ  أکِس  پننین  عملن  ہٕنٛز  پوٗرٕ  مزوٗرۍ،  پٔزۍ  پٲٹھۍ  سُہ  چُھ  پوٗرٕ  زانان  تِمہٕ  سارے  کٲمہٕ  یِم  تِم  کران  چھِ۔

Transliteration:
  Wainna kullan lamm<u>a</u> layuwaffiyannahum rabbuka aAAm<u>a</u>lahum innahu bim<u>a</u> yaAAmaloona khabeer<b>un</b>


Athar:
  لہٰذا،  اے  نبیؐ،  توٚہۍ  تہٕ  تُہٕندۍ  تِم  سٲتھۍ  یِم  کفر  و  بغاوت  پٮ۪ٹھہٕ  ایمانس  تہٕ  اطاعتس  کُن﴾  پھیرِمٕتۍ  چِھ،  روٗزِو  ٹھیک  پٲٹھۍ  راہِ  راستس  پٮ۪ٹھ  ثٲبِت  قدم،  یِتھہٕ  پٲٹھۍ  زن  تۅہیہِ  حکم  چُھ  دِنہٕ  آمُت۔  تہٕ  بندگی  ہٕندِ  حدٕہ  نِشہِ  مَہ  کٔرِو  تجاوُز۔  یِکینژھاہ  توٚہۍ  کران  چِھو  تَتھ  پٮ۪ٹھ  چُھ  تُہُند  ربّ  نظر  تھاوان۔

Mirwaiz:
  پس  کٔرِو  توٚہۍ  استقامت۔  یِمو  کُفرٕ  نِشہِ  توبہٕ  کٔرِتھ  تۅہیہِ  سٍتۍ  شمولیت  اختیار  کٔر،  حدٕ  مہٕ  ڈٔلِو۔  دین  نِشہِ  مہ  نیرِو  أکِس  ذرس  برابر،  پٔزۍ  پٲٹھۍ  اللہ  تعالیٰ  چُھ  تُہٕنٛزٕ  سارے  کامہِ  وارٕ  وُچھان۔

Transliteration:
  Fa<b>i</b>staqim kam<u>a</u> omirta waman t<u>a</u>ba maAAaka wal<u>a</u> ta<u>t</u>ghaw innahu bim<u>a</u> taAAmaloona ba<u>s</u>eer<b>un</b>


Athar:
  یِمن  ظٲلِمن  کُن  نٔمۍزِیٚو  نہٕ  رَژھ  تہِ،  نَتہٕ  یِیِو  جہنم  کِس  وَلگتنِس  منٛز،  تہٕ  تۅہیہِ  میلہِ  نہٕ  کانٛہہ  تِیُتھ  ولی  تہٕ  سرپرست  یُس  تۅہیہِ  خُدایس  نِشہِ  بچٲوِتھ  ہیٚکہِ،  تہٕ  کُنہِ  طرفہٕ  واتہِ  نہٕ  تۅہیہِ  مدد۔

Mirwaiz:
  اے  باایمانو  بیٚیہِ  مہ  سپدِو  توٚہۍ  مٲیِل  تِمن  لوٗکن  کُن  یِمو  کُفر  وشرکہِ  سٍتۍ  ظلم  کوٚر  تیٚلہِ  رٹہِ  تۅہیہِ  نارِ  جہنم،  بیٚیہِ  آسہِ  نہٕ  تۅہیہِ  خدایس  ورٲے  کانہہ  رفاقت  کرٕ  وُناہ  دوستاہ،  توپتہٕ  یِیو  نہٕ  تۅہیہِ  مدد  کرنہٕ۔

Transliteration:
  Wal<u>a</u> tarkanoo il<u>a</u> alla<u>th</u>eena <i><u>th</u></i>alamoo fatamassakumu a<b>l</b>nn<u>a</u>ru wam<u>a</u> lakum min dooni All<u>a</u>hi min awliy<u>a</u>a thumma l<u>a</u> tun<u>s</u>aroon<b>a</b>


Athar:
  تہٕ  وُچِھو،  نماز  کٔرِو  قٲیِم  دۅہ  کیٚن  دۅشوٕنۍ  اَندن  پٮ۪ٹھ،  تہٕ  کینٛہہ  رات  سپدنس  پٮ۪ٹھ۔  ﴿دۅہ  کیو  اَندو  نِشہِ  چُھ  مُراد  صُبح  تہٕ  مغرب،  تہٕ  کینٛہہ  رات  سپدنس  پٮ۪ٹھ  چُھ  مُراد  عشاہُک  وقت۔  نمازِ  ہٕندٮ۪ن  وقتن  ہُند  تفصیل  زانٛنہٕ  مۅکھہٕ  وُچِھو  سورۂ  بنی اسرائیل  آیت  نمبر  78،  سورۂ  طٰہٰ  آیت  نمبر  130،  تہٕ  سورۂ  روم  آیات  نمبر  17-18﴾  درحقیقت  چھےٚ  نِیکیہِ  بُرٲیِین  دوٗر  کران،  یہِ  چھےٚ  اکھ  یاد  دِہٲنی  تِمن  لُکن  خٲطرٕ  یِم  خُدایس  یاد  تھاون  وٲلۍ  چِھ۔

Mirwaiz:
  بیٚیہِ  تھٲوِو  برپا  نٮ۪ماز  توٚہۍ  یا  رسول  اللہؐ  دۅہ  کین  دۅن  طرفن  اندر۔  یعنی  صبح،  پیٚشِن  تہٕ  دِگر۔  بیٚیہِ  رٲژ  ہٕنٛدِس  أکِس  حصس  اندر۔  سُہ  گوٚو شام  تہٕ  خۅفتن۔  یِمہٕ  گٔیہِ  پانژھ  نٮ۪مازٕ  پوٗرٕ،  پٔزۍ  پٲٹھۍ  نیک  کامہِ  چھےٚ  گالان  بٔدِین  تہٕ  یچھ  کامین،  یہِ  کتھ  کہ  نیٖکیو  سٍتۍ  چھِ  گناہ  معاف  سپدان  چھےٚ  بٔڈ  نصیحت،  نصیحت  رٹہٕ  وٕنین،  مانہٕ  وٕنین  ہٕندِ  خٲطرٕ۔

Transliteration:
  Waaqimi a<b>l</b><u>ss</u>al<u>a</u>ta <u>t</u>arafayi a<b>l</b>nnah<u>a</u>ri wazulafan mina allayli inna al<u>h</u>asan<u>a</u>ti yu<u>th</u>hibna a<b>l</b>ssayyi<u>a</u>ti <u>tha</u>lika <u>th</u>ikr<u>a</u> li<b>l</b><u>ththa</u>kireen<b>a</b>


Athar: بیٚیہِ کٔرِو صبر، اللہ تعالیٰ چُھنہٕ نیکی کرن والیٚن ہُند اجر ضایع کران۔
Mirwaiz:
  مُنکِرن  ہٕندِ  طرفہٕ  یُس  معاملہ  پیش  یِوان  چُھ  تتھ  پٮ۪ٹھ  کٔرِو  صبر۔  لوٗکن  ہٕندِس  تکلیفس  پٮ۪ٹھ  یا  نٮ۪مازِ  ہٕںدِس  قٲیِم  تھاونس  پٮ۪ٹھ۔  پس  اللہ  تعالیٰ  چُھنہٕ  ہرگِز  ضایع  کران  نیکو  کارن  ہٕنٛز  مزوٗرۍ۔

Transliteration:
  Wa<b>i</b><u>s</u>bir fainna All<u>a</u>ha l<u>a</u> yu<u>d</u>eeAAu ajra almu<u>h</u>sineen<b>a</b>


Athar:
  پتہٕ  کیازِ  روٗدۍ  نہٕ  تِمن  قومن  منٛز  یِم  تۅہیہِ  برونٛہہ  چِھ  گُزریمٕتۍ  تِتھۍ  رٕتۍ  لُکھ  موجود،  یِم  لُکن  زمینس  منٛز  فساد  برپا  کرنہٕ  نِشہِ  رُکاوٕہن؟  یِتھۍ  لُکھ  اگر  درٛاے  تہِ  مگر  درٛاے  کم،  یِم  اَسہِ  یِمو  قومو  منٛزٕ  بچٲوۍ،  ظٲلِم  لُکھ  روٗدۍ  بس  تِمنٕے  مَزن  پتہٕ  پتہٕ،  یِہِندۍ  سامان  تِمن  سۅلبہٕ گی  سان  دِنہٕ  ٲسۍ  آمٕتۍ،  تہٕ  تِم  روٗدۍ  مُجرم  بٔنِتھ۔

Mirwaiz:
  پس  کونہٕ  آسہِ  تِمو  لوٗکو  أندرٕ  یِم  تۅہیہِ  برونٹھ  ٲسۍ،  صاحبِ  شعور  جماعتھاہ،  یِم  منع  آسہن  کران  زمینس  منٛز  شرک  وکُفرٕ  سٍتۍ  فساد  تہٕ  تبٲہی  کرنہٕ  نِشہِ،  مگر  تِم  کینہہ  لوٗکھ  آسن  یِم  اسہِ  ہُمو  عذاب  کرنہٕ  آمتیو  أندرٕ  بچٲومٕتۍ  ٲسۍ۔  تِمو  یِتھہٕ  پٲٹھۍ  پانہٕ  کُفرو  شرکہٕ  نِشہِ  توبہٕ  کوٚر  تِتھے  پٲٹھۍ  آسہِ  بیین  تہِ  کُفرو  شرکہٕ  نِشہِ  منع  کران،  ظٲلِم  تہٕ  نافرمان  لوٗکھ  روٗدۍ  عیش  وآرام  کِس  حالس  پتے،  بیٚیہِ  ٲسۍ  تِم  گنہگار  نافرمان  جرٲیمن  ہٕںدۍ  خوگر۔

Transliteration:
  Falawl<u>a</u> k<u>a</u>na mina alqurooni min qablikum oloo baqiyyatin yanhawna AAani alfas<u>a</u>di fee alar<u>d</u>i ill<u>a</u> qaleelan mimman anjayn<u>a</u> minhum wa<b>i</b>ttabaAAa alla<u>th</u>eena <i><u>th</u></i>alamoo m<u>a</u> otrifoo feehi wak<u>a</u>noo mujrimeen<b>a</b>


Athar:
  تُہُند  ربّ  چُھنہٕ  تِیُتھ  زِ  بستی ین  کرِ  ناحق  تباہ،  ییٚلہِ  زَن  تِہندۍ  روزن  وٲلۍ  آسن  اصلاح  کرن  وٲلۍ۔

Mirwaiz:
  بیٚیہِ  چُھنہٕ  تُہُند  پروردِگار  سُہ  کیاہ  گالہِ  کُنہِ  شہرکین  لوٗکن  ظلم  کٔرِتھ  ییٚلہِ  تِم  شہرٕکۍ  لوٗکھ  اسن  اصلاح  کروٕنۍ۔  بیین  لوٗکن  تبلیغ  ودعوت  دِوٕنۍ۔

Transliteration:
  Wam<u>a</u> k<u>a</u>na rabbuka liyuhlika alqur<u>a</u> bi<i><u>th</u></i>ulmin waahluh<u>a</u> mu<u>s</u>li<u>h</u>oon<b>a</b>


Athar:
  بے  شک  اگر  تُہُند  ربّ  ییژِھہ ہے،  تیٚلہِ  ہیکہِ ہے  تمام  انسانن  اکٲے  اُمّت  بنٲوِتھ،  مگر  وۅنۍ  روزن  تِم  مختلف  طریقنٕے  پٮ۪ٹھ  پکان۔

Mirwaiz:
  ہرگہے  یژِھہ  ہا  تُہُند  پروردِگار  سُہ  کرِہا  سارنٕے  لوٗکن  کُنُے  ﴿جماعت  بعض  حِکمتن  کُن  نظر  کٔرِتھ  یوٚژھنہٕ  تٔمۍ  تہِ  بلکہ  بناویٚن  وارِیاہ  جمٲعژ  یِمو  اختلاف  کوٚر،  بیٚیہِ  روزن  تِم  ہمیشہ  اختلاف  کر  وٕنۍ۔  

Transliteration:
  Walaw sh<u>a</u>a rabbuka lajaAAala a<b>l</b>nn<u>a</u>sa ommatan w<u>ah</u>idatan wal<u>a</u> yaz<u>a</u>loona mukhtalifeen<b>a</b>


Athar:
  تہٕ  غلط  وَتہِ  پٮ۪ٹھ  پکنہٕ  نِشہِ  بچن  صِرف  تِم  لُکھ،  یِمن  پٮ۪ٹھ  ربّ  سٕنز  رحمت  چھےٚ،  اَمی  ﴿انتخاب  چہِ  آزٲدی  تہٕ  اختیار  تہٕ  امتحان﴾  خٲطرٕ  ٲسۍ  تٔمۍ  تِم  پٲدٕ  کٔرِمٕتۍ،  تہٕ  تُہٕندِس  ربّ  سٕنز  سۅ  کتھ  سپٕز  پوٗرٕ،  یۅسہِٕ  تٔمۍ  ؤنِمٕژ  ٲس،  زِ  بہٕ  بَرن  جہنم  جِنَو  تہٕ  انسانو  سارِوٕے  سٍتۍ۔

Mirwaiz:
   مگر  کرن  نہٕ  اختلاف  دینِ  حقس  اندر  تِم  یِمن  پٮ۪ٹھ  تُہُند  پروردِگار  فضل  تہٕ  رحم  کرِ،  امیِ  خٲطرٕ  چھِن  کٔرۍمٕتۍ  پٲدٕ۔  یعنی  اختلاف  کرن  وٲلۍ  اختلاف  خٲطرٕ۔  رحمت  وٲلۍ  رحمت  خٲطرٕ،  بیٚیہِ  چُھ  پوٗرٕ  سپُدمُت  چٲنِس  پروردِگارٕہ  سُند  یہِ  حُکم،  کہ  ضروٗر  کرن  بہٕ  پُر  نارِ  جہنم،  جِنو  تہٕ  انسانو  سٍتۍ  اِکہٕ  وٹہٕ۔

Transliteration:
  Ill<u>a</u> man ra<u>h</u>ima rabbuka wali<u>tha</u>lika khalaqahum watammat kalimatu rabbika laamlaanna jahannama mina aljinnati wa<b>al</b>nn<u>a</u>si ajmaAAeen<b>a</b>


Athar:
  اے  نبیؐ،  یِم  پیغمبرن  ہٕندۍ  قصہٕ  یِم  أسۍ  توٚہۍ  بوزناوان  چِھو،  یِم  چِھ  تِم  چیز،  یِمو  سٍتۍ  أسۍ  تُہُند  دِل  چِھ  مضبوط  کران،  یِمن  منٛز  مِیوٗلُو  تۅہیہِ  حقیقتُک  علم،  تہٕ  ایمان  اَنن  والیٚن  سپٕز  نصیحت  تہٕ  بیدٲری  حٲصل۔

Mirwaiz:
  بیٚیہِ  چھِ  أسۍ  یِم  سٲرِی  قصہٕ،  حضرات  انبیاہن  ہٕنٛدیو  قصو  أندرٕ  تۅہیہِ  بیان  کران،  تِمے  قصہٕ  یِمو  سٍتۍ  أسۍ  تُہٕںدۍ  دِل  مضبوط  کران  چھِ،  بیٚیہِ  وٲژ  تۅہیہِ  نِشہِ  اتھ  منٛز  پٔز  کتھ۔  بیٚیہِ  چُھ  اتھ  منٛز  بوٚڈ  وعظ،  بٔڈ  نصیحت  تہٕ  یاد  دہٲنی  باایمانن  ہٕندِ  خٲطرٕ۔

Transliteration:
  Wakullan naqu<u>ss</u>u AAalayka min anb<u>a</u>i a<b>l</b>rrusuli m<u>a</u> nuthabbitu bihi fu<u>a</u>daka waj<u>a</u>aka fee h<u>ath</u>ihi al<u>h</u>aqqu wamawAAi<i><u>th</u></i>atun wa<u>th</u>ikr<u>a</u> lilmumineen<b>a</b>


Athar:
  روٗدۍ  تِم  لُکھ  یِم  ایمان  چِھنہٕ  اَنان،  تِمن  ؤنِو  زِ  توٚہۍ  روٗزِو  پننِس  طریقس  پٮ۪ٹھ  کٲم  کران،  تہٕ  أسۍ  چِھ  پننِس  طریقس  پٮ۪ٹھ  کٲم  کران۔

Mirwaiz:
  بیٚیہِ  ؤنِو  تِمن  لوٗکن  یِم  نہٕ  باوجودِ  قطعی  دلیلہٕ  تِمن  نِشہِ  واتنٕکہ  ایمان  انان  چھِ۔  اے  لوٗکو،  کران  گٔژِھو  توٚہۍ  کٲم  پننہِ  جایہِ،  أسۍ  تہِ  چھِ  کٲم  کران  پننہِ  جایہِ۔

Transliteration:
  Waqul lilla<u>th</u>eena l<u>a</u> yuminoona iAAmaloo AAal<u>a</u> mak<u>a</u>natikum inn<u>a</u> AA<u>a</u>miloon<b>a</b>


Athar: انجامِ کارُک کٔرِو توٚہۍ تہِ انتظار تہٕ أسۍ تہِ چِھ مُنتظر۔
Transliteration: Wa<b>i</b>nta<i><u>th</u></i>iroo inn<u>a</u> munta<i><u>th</u></i>iroon<b>a</b>
Mirwaiz:
  بیٚیہِ  پرٲرِو  توٚہۍ  پننین  اعمالن  ہٕندِس  نتیجس،  أسۍ  تہِ  چھِ  پراران  پننین  اعمالن  ہٕندِس  نتیجس،  عنقریب  ننہِ  پوٚ  زکیاہ  چُھ  تہٕ  اپُز  کیاہ  چُھ۔


Athar:
  آسمانن  تہٕ  زمینس  اندر  یِکینژھاہ  چُھپِتھ  چُھ،  سورُے  چُھ  اللہ  تعالیٰ  سٕندِس  قدرت کِس  قبضس  منٛز،  تہٕ  سورُے  معاملہٕ  چُھ  تٔسۍ  کُن  یِوان  رجوع  کرنہٕ۔  لہٰذا،  اے  نبیؐ،  توٚہۍ  کٔرِو  تٔمۍ  سٕنز  عبادت  تہٕ  تٔسۍ  پٮ۪ٹھ  تھٲوِو  بھروسہٕ،  یِکینژھاہ  توٚہۍ  لُکھ  کران  چِھو،  تُہُند  ربّ  چُھنہٕ  تمہِ  نِشہِ  بے خبر۔

Mirwaiz:
  بیٚیہِ  چُھ  خداے  سٕے  معلوم  تہِ  سورُے  یہِ  آسمانن  تہٕ  زمینن  اندر  پوٗشیدٕہ  چُھ۔  تس  کُن  یِن  واتناونہٕ  سٲرِی  معاملات،  پس  کٔرِو  تِہٕنٛزٕے  یٲژ  عبادت  تہٕ  بندگی،  بیٚیہِ  کٔرِو  تٔسۍ  پٮ۪ٹھ  توکل  تہٕ  اعتماد،  بیٚیہِ  چُھنہٕ  چون  پروردِگار  بے  خبر  تِمو  کامیو  نِشہِ  یِمہٕ  توٚہۍ  کران  چھِو۔

Transliteration:
  Walill<u>a</u>hi ghaybu a<b>l</b>ssam<u>a</u>w<u>a</u>ti wa<b>a</b>lar<u>d</u>i wailayhi yurjaAAu alamru kulluhu fa<b>o</b>AAbudhu watawakkal AAalayhi wam<u>a</u> rabbuka bigh<u>a</u>filin AAamm<u>a</u> taAAmaloon<b>a</b>


Transliteration: Inn<u>a</u> anzaln<u>a</u>hu qur<u>a</u>nan AAarabiyyan laAAallakum taAAqiloon<b>a</b>
Athar:
  اَسہِ  چُھ  یہِ  نٲزِل  کوٚرمُت  قرآن  بنٲوِتھ  عربی  زبٲنۍ  منٛز  ﴿قرآنٕکۍ  لُغوی  معنی  چِھ  پرُن،  تہٕ  اتھ  کتابہِ  یہِ  ناو  کرنُک  مطلب  چُھ  یہِ  زِ  یہِ  چھےٚ  خاصن  تہٕ  عامن  ہٕندِ  پرنہٕ  خٲطرٕ،  تہٕ  یہِ  چھےٚ  بکثرت  پرن  وول  چیز﴾  تاکہِ  توٚہۍ  ﴿اہلِ  عرب﴾  ہیٚکیوٗن  یہِ  جان  پٲٹھۍ  سمجِھتھ۔

Mirwaiz:
  پٔزۍ  پٲٹھۍ  اسہِ  کٔر  نٲزِل  سۅ  کتاب  قرآنِ  مجید  عربی  پٲٹھۍ،  یُتھ  تۅہیہِ  گۅڈٕ  اے  مکہ  کیو  لوٗکو  فکرِ  ترِ۔  تُہٕندِ  واسطہٕ  ترِ  فِکرِ  بیٚین  لوٗکن  تہِ۔


Athar:
  اے  نبیؐ،  أسۍ  چِھ  یہِ  قرآن  تۅہیہِ  کُن  وحی  کٔرِتھ  بہترین  اندازس  منٛز  واقعات  تہٕ  حقائق  تۅہیہِ  بیان  کران،  نَتہٕ  ٲسِو  توٚہۍ  ییٚمہِ  برونٛہہ  ﴿یِمو  چیزو  نِشہِ﴾  بالکُلٕے  بے  خبر۔

Mirwaiz:
  أسۍ  کرو  بیان  تۅہیہِ  یا  رسول  اللہؐ  قٕصو  اندر  بہتر  قٕصاہ  ییٚمہِ  ذریعہ  اسہِ  سوٗز  تۅہیہِ  کُن  یہِ  قرآنِ  مجید  یعنی  بذریعہ  وحی،  ٲسِو  توٚہۍ  سانہِ  بیان  کرنہٕ  برونٹھ  امہِ  نِشہِ  بالکل  بے  خبر  تِکیازِ  نہ  اوسو  پوٚرمُت  کینہہ  تہٕ  نہ  اوسُو  کٲنسہِ  نِشہِ  بوٗزمُت  کینہہ۔  نہ  اوس  لوٗکن  نِشہِ  ییٚمہِ  طریقہٕ  صحتہٕ  سان  یہِ  قٕصہٕ  مشہور۔

Transliteration:
  Na<u>h</u>nu naqu<u>ss</u>u AAalayka a<u>h</u>sana alqa<u>s</u>a<u>s</u>i bim<u>a</u> aw<u>h</u>ayn<u>a</u> ilayka h<u>atha</u> alqur<u>a</u>na wain kunta min qablihi lamina algh<u>a</u>fileen<b>a</b>


