# translations

Athar:
  اگر  أسۍ  یہِ  عجمی  قرآن  بنٲوِتھ  سوزہَو  تیٚلہِ  ونہَن  یِم  لُکھ،  کیازِ  آے  نہٕ  اَمِکۍ  آیات  ویٚژھنٲوِتھ  بیان  کرنہٕ؟  یہِ  کٲژاہ  عجیب  کتھ  چھےٚ  زِ  کلام  چُھ  عجمی  تہٕ  مخٲطب  چِھ  عربی۔  ﴿یہِ  چُھ  تمہِ  ہٹ  دھرمی  ہُند  اکھ  نمونہٕ  ییٚمہِ  سٍتۍ  نبی  صلی  اللہ  علیہ و سلمن  ہُند  مقابلہ  اوس  یِوان  کرنہٕ۔  کفار  ٲسۍ  ونان  زِ  محمد  صلی  اللہ  علیہ و سلم  چِھ  عربی  یعنی  عربٕکۍ  روزن  وٲلۍ،  یِم  اگر  عربی  یس  منٛز  قرآن  چِھ  پیش  کران  تیٚلہِ  کِتھہٕ  پٲٹھۍ  یِیہِ  اندازٕہ  کرنہٕ  زِ  یہِ  کلام  چُھنہٕ  تِمو  پانے  بنوومُت  بلکہ  چُھ  یِمن  پٮ۪ٹھ  خُداین  نٲزِل  کوٚرمُت۔  یہِ  کلام  ہیٚکہِ  خُداے  سُند  نٲزِل  کرنہٕ  آمُت  کلام  تمہِ  وقتہٕ  ماننہٕ  یِتھ،  ییٚلہِ  یہِ  کُنہِ  تِژِھہ  زبٲنۍ  منٛز  اچانک  زبردست  تقریر  لاگہِ  کرُن  یتھ  نہٕ  یِم  زانان  آسٕہن۔  مثلا  فارسی  یا  رومی  یا  یونٲنۍ۔  اتھ  پٮ۪ٹھ  چُھ  اللہ  تعالیٰ  فرماوان  زِ  وۅنۍ  چُھ  یِہنزِ  پننہِ  زبٲنۍ  منٛز  قرآن  سوزنہٕ  آمُت  یتھ  یِم  سمجِھتھ  ہیٚکن،  یِمن  چُھ  یہِ  اعتراض  زِ  أکِس  عرب  کِس  روزن  وٲلۍ  سٕندِ  ذریعہ  کیازِ  آو  یہِ  کلام  عربی  زبٲنۍ  منٛز  نٲزِل  کرنہٕ؟  البتہ  اگر  دوٚیِمہِ  زبٲنۍ  منٛز  سوزنہٕ  یِیہِ  ہے،  تیٚلہِ  کرہن  تمہِ  وِزِ  یِمے  لُکھ  اعتراض  زِ  یہِ  کتھ  تہِ  چھےٚ  عجیب  زِ  عرب  قومس  منٛز  آو  اکھ  عربُک  روزن  وول  رسول  بنٲوِتھ  سوزنہٕ،  مگر  أمِس  پٮ۪ٹھ  آو  کلام  تِژِھہ  زبٲنۍ  منٛز  نٲزِل  کرنہٕ  یتھ  نَہ  چُھ  رسول  سمجھان  تہٕ  نَہ  قوم﴾  یِمن  ؤنِو  یہِ  قرآن  چُھ  ایمان  انن  والیٚن  خٲطرٕ  ہدایت  تہٕ  شفا،  مگر  یِم  لُکھ  ایمان  چِھنہٕ  اَنان  تِہندِ  خٲطرٕ  چُھ  یہِ  کَنَن  زَر  تہٕ  أچھن  پٔٹ۔  تِہُند  حال  چُھ  یُتھ  زَنتہٕ  تِمن  دوٗرِ  آسہِ  آلَو  یِوان  دِنہٕ۔

Mirwaiz:
  بیٚیہِ  ہرگاہ  أسۍیہِ  قرآن  مجید  عجمی  زیٚوِہ  اندر،  توتہِ  ونہن  لوٗکھ  اَمِکۍ  آیات  کونہٕ  آے  وارٕ  پٲٹھۍ  ویٚژھناونہٕ  عربی  زیٚوِ  اندر۔  کیا  کتاب  چھےٚ  عجمی  زیٚوِہ  اندر،  پیغمبر  تہٕ  لوٗکھ  چھِ  عربی،  یہِ  قرآن  مجید  چھُ  عربی،  دپان  چھِ  یہِ  کونہٕ  عجمی،  ہرگاہ  عجمی  آسِہا  دَپہن  یہِ  کونہٕ  چھُ  عربی۔  کُنہِ  حالس  پٮ۪ٹھ  چھُنہٕ  یِمن  قرار  لوٗکن  ہٕنزذہنیت  چھےٚ  یِژٕھے۔  توٚہۍ  فرمٲوِیوٗکھ  یارسول  اللہ،  یہِ  قرآن  مجید  چھُ  بایمانن  ہٕندِ  خٲطرٕ  رٕژٕہ  کامہِ  کرنُخ  اَکھ  ہدایت،  بیٚیہِ  دِلن  ہٕنزن  بیمارین  خٲطرٕ  شفاء،  بیٚیہِ  یِم  لوٗکھ  اَتھ  قرآن  مجیدس  پژھ  چھِنہٕ  کران  تِہٕندین  کنن  چھُ  وۅگہٕ،  یہِ  قرآن  مجید  چھُ  تِہِندِ  خٲطرٕ  انیر  تہٕ  نابینٲیی،  یِمن  لوٗکن  زن  چھُ  آلو  یِوان  دِنہٕ  دوٗرِ  جایہِ  پٮ۪ٹھہٕ  یُس  نہٕ  تِم  بوزان  چھِ۔

Transliteration:
  Walaw jaAAaln<u>a</u>hu qur<u>a</u>nan aAAjamiyyan laq<u>a</u>loo lawl<u>a</u> fu<u>ss</u>ilat <u>a</u>y<u>a</u>tuhu aaAAjamiyyun waAAarabiyyun qul huwa lilla<u>th</u>eena <u>a</u>manoo hudan washif<u>a</u>on wa<b>a</b>lla<u>th</u>eena l<u>a</u> yuminoona fee <u>atha</u>nihim waqrun wahuwa AAalayhim AAaman ol<u>a</u>ika yun<u>a</u>dawna min mak<u>a</u>nin baAAeed<b>in</b>


Athar:
  ییٚمہِ  برونٛہہ  ٲس  اسہِ  موسیٰ  علیہ  السلامس  کتاب  دِژمٕژ  تہٕ  تٔمۍ  سٕندِس  معاملس  منٛز  تہِ  اوس  یۅہے  اختلاف  سپُدمُت۔  اگر  تُہٕندۍ  ربّن  گۅڈے  آسہِ  ہے  نہٕ  اکھ  کتھ  طے  کٔرمٕژ،  تیٚلہِ  یِیہِ  ہے  یِمن  اختلاف  کرن  والیٚن  درمیان  فٲصلے  مۅکلاونہٕ۔  تہٕ  حقیقت  چھےٚ  یہِ  زِ  یِم  لُکھ  چِھ  تٔمۍ  سٕندِ  طرفہٕ  سخت  اِضطراب  انگیز  شکس  منٛز۔

Mirwaiz:
  بتحقیق  اَسہِ  کرے  عطا  حضرت  موسیٰ  ہس  تہِ  کتاب۔  تتھ  منز  تہِ  آو  اختلاف  کرنہٕ،  کٲنسہِ  مٲنۍ  تہٕ  کٲنسہِ  مٲنۍ  نہٕ،  توٚہۍ  مہ  سپدِو  مغموم  یہِ  نٔو  کتھاہ  چھَنہٕ،  یِم  منکرین  چھِ  تِتھۍ  مستحقِ  عذاب  کہ  ہرگاہ  سۅ  کتھ  آسِہا  نہٕ  یۅسہٕ  تِہِندِس  پروردگارسٕندِ  طرفہٕ  برونٹھ  مقرر  کرنہٕ  آمٕژ  چھےٚ  کہ  پوٗرٕ  سزا  یِیہِ  کافرن  دِنہٕ  ٲخرتس  اندر  نَتہٕ  یِیہِ  ہا  تِمن  کافرن  منٛز  قطعی  فاصلہٕ  کرنہٕ  دنیاسٕے  منٛز۔  یِم  کافر  چھِ  باوجود  دلٲیل،  عذاب  موعودہ  کِس  شکس  اندر  ییٚمۍ  یِم  تردُدس  منٛز  ترٲوِمٕتۍ  چھِ،  یِمن  چھُنہٕ  عذابُک  یقینٕے  یِوان  حالانکہ  فاصلہٕ  چھُ  ضرور  واقع  سپدٕوُن۔  تَمہِ  فاصلُک  حاصل  چھُ  یی  کہ

Transliteration:
  Walaqad <u>a</u>tayn<u>a</u> moos<u>a</u> alkit<u>a</u>ba fa<b>i</b>khtulifa feehi walawl<u>a</u> kalimatun sabaqat min rabbika laqu<u>d</u>iya baynahum wainnahum lafee shakkin minhu mureeb<b>in</b>


Athar:
  یُس  نیک  عمل  کرِ  سُہ  کرِ  پننی  خٲطرٕ  رُت،  یُس  بدی  کرِ  تَمیُک  وَبال  آسہِ  تٔسۍ  پٮ۪ٹھ،  تہٕ  تُہُنٛد  ربّ  چُھنہٕ  پننیٚن  بندن  ہٕنٛدس  حقس  منٛز  ظٲلِم  کینٛہہ۔

Mirwaiz:
  یُس  شخصاہ  رٕژ  عمل  کرِ  تمُیک  فٲیدٕھ  چھُ  تس  پانس  یعنی  تمُیک  نفع  تہٕ  فٲیدٕہ  تُلہِ  سُہ  ٲخرتس  اندر۔  بیٚیہِ  یُس  شخصاہ  یچھ  عمل  کرِ  تمُیک  نقصان  تہٕ  ضریٚر  چھُ  تس  پانس،  تُہُند  پروردگار  چھُنہٕ  بندن  پٮ۪ٹھ  ظلم  کرٕوُن۔

Transliteration:
  Man AAamila <u>sa</u>li<u>h</u>an falinafsihi waman as<u>a</u>a faAAalayh<u>a</u> wam<u>a</u> rabbuka bi<i><u>th</u></i>all<u>a</u>min lilAAabeed<b>i</b>


Athar:
  تمہِ  ساعتُک  ﴿مُراد  چُھ  قیامت﴾  علم  چُھ  اللہ  تعالیٰ  سٕے  کُن  پھیران،  سُہ  چُھ  تِمن  سارِنٕے  پھلن  ﴿میٚوَن﴾  زانان،  یِم  پننیو  پُھلیَو  منٛز  چِھ  نیران،  تٔسۍ  چھےٚ  پَے  زِ  کۅسہٕ  مادٕہ  چھےٚ  حٲملہٕ  سپٕزمٕژ  تہٕ  کس  چُھ  بچہِ  زامُت۔  پتہٕ  ییٚمہِ  دۅہ  سُہ  یِمن  لُکن  ناد  دِیہِ  زِ  کتہِ  چِھ  میٲنۍ  تِم  شریک؟  یِم  وَنن،  اسہِ  چُھ  عرض  کوٚرمُت  اَز  چُھنہٕ  اسہِ  منٛزٕ  کانٛہہ  اَمِچ  گوٲہی  دِنہٕ  وول۔

Mirwaiz:
  ییٚمہِ  برونٹھ  ییٚمہِ  قیامتُک  ذکر  آمُت  چھُ  کرنہٕ  کہ  تتھ  منٛز  یِیہِ  تِمن  جتلاونہٕ  تَمہِ  قیامت  کہ  علمُک  حوالہٕ  چھُ  خداے  سٕے  دِنہٕ  یِوان۔  یعنی  ییٚمہِ  سوالُک  جواب  کہ  قیامت  کریِیہِ۔  چنانچہ  کافر  ٲسۍ  یہِ  سوال  کران  انکارٕہ  خٲطرٕ۔  اَمہِ  سوالُک  جواب  چھُ  یۅہے  کہ  اَمُیک  علم  چھُ  خداے  سٕے  یوت۔  مخلوقن  تَمُیک  علم  نہ  آسنہٕ  مۅکھہٕ  چھُنہٕ  لٲزِم  یِوان  کہ  قیامت  کیا  آسی  نہٕ۔  قیامت  کہ  وقوعُک  علم  کیا  کتھ  چھےٚ۔  تس  ذاتِ  اپک  سُنٛد  علم  چھُ  محیط  پرتھ  چیزس،  حتیٰ  کہ  کانٛہہ  پھل  تہٕ  میوٕہ  چھُنہٕ  پننہِ  ٹوٗرِ  یعنی  غنچہ  منٛزٕ  نیبر  نیران۔  نہ  چھےٚ  کانٛہہ  مادٕہ  گۅبہِ  کھۅر  روزان  یعنی  باردار  سپدان،  نہ  چھےٚ  کانہہ  مادٕھ  پرٛسان  مگر  یہِ  سورُے  چھُ  تِہِندِ  علم  و  اطلاع  موجوب  سپدان،  یہِ  چھےٚ  تِہِندِس  توحیدس  تہٕ  کُں  آسنس  پٮ۪ٹھ  دلیل۔  ییٚمہِ  اللہ  تعالیٰ  مشرکن  آلو  دِتھ  فرماوِ،  یِمن  توٚہۍ  میٲنۍ  شریک  قرار  دِوان  ٲسِو،  اَز  تہِ  چھِوٕہ  تِم  شریک،  تِمن  دِیِو  آلو،  تِم  مۅکلاونو  مصیبت  نِشہِ۔  تِم  دپن  اَز  چھِ  أسی  گزٲرش  کران  کہ  اَسہِ  منٛز  چھُںہٕ  کانٛہہ  تہِ  اَمہِ  عقیدُک  مُدعی۔  أسۍ  چھِ  از  پننہِ  غلطی  ہُنٛد  اعتراف  کران۔  اَز  ننیوو  اَسہِ  سورُے۔

Transliteration:
  Ilayhi yuraddu AAilmu a<b>l</b>ss<u>a</u>AAati wam<u>a</u> takhruju min thamar<u>a</u>tin min akm<u>a</u>mih<u>a</u> wam<u>a</u> ta<u>h</u>milu min onth<u>a</u> wal<u>a</u> ta<u>d</u>aAAu ill<u>a</u> biAAilmihi wayawma yun<u>a</u>deehim ayna shurak<u>a</u>ee q<u>a</u>loo <u>ath</u>ann<u>a</u>ka m<u>a</u> minn<u>a</u> min shaheed<b>in</b>


Athar:
  تمہِ  وقتہٕ  راوَن  تِم  سٲری  معبوٗد  تِمن،  یِمن  یِم  امہِ  برونٛہہ  ناد  ٲسۍ  دِوان،  تہٕ  یِم  لُکھ  سمجھن  زِ  وۅنۍ  چَھنہٕ  یِہندِ  خٲطرٕ  کانٛہہ  چَھپن  جاے۔

Mirwaiz:
  بیٚیہِ  سپٕدۍ  غٲب  تِمن  نِشہِ  تِم  سٲری  یِن  پرستش  کران  ٲسۍ  دنیاہس  اندر  تَمہِ  برونٹھ۔  بیٚیہِ  زانن  تِم  یقینہٕ  پٲٹھۍ  تِہِندِ  خٲطرٕ  چھَنہٕ  کانٛہہ  مۅکلنٕچ  تہٕ  بچنٕچ  صورتھاہ۔  اَمہِ  پتہٕ  چھُ  اللہ  تعالیٰ  فرماوان۔

Transliteration:
  Wa<u>d</u>alla AAanhum m<u>a</u> k<u>a</u>noo yadAAoona min qablu wa<i><u>th</u></i>annoo m<u>a</u> lahum min ma<u>h</u>ee<u>s</u><b>in</b>


Athar:
  انسان  چُھنہٕ  زانٛہہ  رٕژرُک  دُعا  منگان  منگان  تھکان،  تہٕ  ییٚلہِ  کانٛہہ  آفت  تس  پٮ۪ٹھ  یِوان  چھےٚ  تیٚلہِ  چُھ  مایوس  تہٕ  دل  شکستہٕ  گژھان،

Mirwaiz:
  کہ  شرک  و  کفرک  اثر  چھُ  انسٲنی  طبعیتس  پٮ۪ٹھ  پیوان  کہ  یُس  شخص  توحید  و  ایمان  نِشہِ  بے  بہرہ  چھُ  آسان،  تَسٕندۍ  اخلاق،  اعمال  تہٕ  عقٲید  چھِ  تِتھۍ  خراب  آسان  کہ  آرام  و  سختی  ہٕندِس  حالتس  منٛز  چہَنہٕ  تس  انسانس  ترقی  ہٕنزِ  خواہشہِ  نِشہِ  یَڈ  یِوان  کمال  حصہٕ  مۅکھہٕ،  ییٚلہِ  تٔمِس  کانٛہہ  تکلیفاہ  چھُ  واتان  تنگی  وغیرہ  ہِش،  أتی  چھُ  بددِل  تہٕ  ناامید  سپدان۔

Transliteration:
  L<u>a</u> yasamu alins<u>a</u>nu min duAA<u>a</u>i alkhayri wain massahu a<b>l</b>shsharru fayaoosun qanoo<u>t</u><b>un</b>


Athar:
  مگر  یُتھُے  سخت  وقت  گُزرنہٕ  پتہٕ  أسۍ  تس  پننہِ  رحمتُک  مزٕہ  چِھ  وُچھناوان،  یہِ  چُھ  ونان  زِ،  بہٕ  چُھس  امہِ  کُے  حقدار  تہٕ  مےٚ  چُھنہٕ  باسان  زِ  قیامت  کیا  یِیہِ  زانٛہہ  البتہ  اگر  پٔزِپٲٹھۍ  بہٕ  پننِس  ربّس  کُن  واپس  پھِرنہٕ  آس  تیٚلہِ  کرٕ  تَتہِ  تہِ  بہٕ  عٲش۔  حالانکہ  کُفر  کرن  والیٚن  وَنو  أسۍ  لٲزماً  زِ  تِم  کیا  کٔرِتھ  چِھ  آمٕتۍ،  تہٕ  تِم  وُچھناووکھ  أسۍ  سٮ۪ٹھاہ  گندٕہ  عذابُک  مزٕہ۔

Mirwaiz:
  بیٚیہِ  ییٚلہِ  أسۍ  تس  کُنہِ  سختی  پتہٕ  پننہِ  مہربٲنی  ہُنٛد  مزٕہ  چھِ  ہاوان  تَمہِ  ساعتہٕ  چھُ  ونان،  یہِ  اوس  میانی  خٲطرٕ،  کیازِ  میون  تدبُر،  لیاقت  تہٕ  قٲبلیت  اوس  اَتھ  منگان۔  یِتہِ  گٔیہِ  غایت  درجِچ  ناشکری  تہٕ  تکبر،  بیٚیہِ  چھُ  دَپان،  مےٚ  کتہِ  چھُ  گمانہٕ  کہ  قیامت  کیا  سپدِ،  ہرگاہ  بفرض  محال  یِیہِ  تہِ  قیامت  توپتہٕ  یِمہٕ  بہٕ  پننِس  خدایس  نِشہِ  واتناونہٕ  تہِ،  بے  شک  میانہِ  خٲطرٕ  آسہِ  تس  نِشہِ  ضرور  رُتُے۔  پس  خبرکرو  أسۍ  ضرور  کافرن  پننین  کرتوٗتن  کامین  ہٕںز۔  بیٚیہِ  ژٕ  ہناووکھ  أسۍ  تِم  سخت  عذابُک  مزٕہ۔

Transliteration:
  Walain a<u>th</u>aqn<u>a</u>hu ra<u>h</u>matan minn<u>a</u> min baAAdi <u>d</u>arr<u>a</u>a massathu layaqoolanna h<u>atha</u> lee wam<u>a</u> a<i><u>th</u></i>unnu a<b>l</b>ss<u>a</u>AAata q<u>a</u>imatan walain rujiAAtu il<u>a</u> rabbee inna lee AAindahu lal<u>h</u>usn<u>a</u> falanunabbianna alla<u>th</u>eena kafaroo bim<u>a</u> AAamiloo walanu<u>th</u>eeqannahum min AAa<u>tha</u>bin ghalee<i><u>th</u></i><b>in</b>


Athar:
  انسانس  ییٚلہِ  أسۍ  نعمت  چِھ  دِوان  تیٚلہِ  چُھ  سُہ  بُتھ  پھِران  تہٕ  بوش  چُھس  کھسان،  تہٕ  ییٚلہِ  کانٛہہ  آفت  تس  چُھوان  چھےٚ  تیٚلہِ  چُھ  زِیٖٹھۍ  زِیٖٹھۍ  دُعا  منگنہِ  لگان۔

Mirwaiz:
  بیٚیہِ  ییٚلہِ  أسۍ  یِتھِس  انسانس  نعمت  عطا  کران  چھِ  تَمہِ  ساعتہٕ  چھُ  سانیو  حکمو  نِشہِ  بُتھ  پھِران،  دوٗر  ژلان  تھَر  پھِرِتھ،  توپتہٕ  ییٚلہِ  کانٛہہ  سختیاہ  واتان  چھےٚ،  تَمہِ  ساعتہٕ  چھُ  کران  زِیٹھۍ  زِیٹھۍ  دعا۔

Transliteration:
  Wai<u>tha</u> anAAamn<u>a</u> AAal<u>a</u> alins<u>a</u>ni aAAra<u>d</u>a wana<u>a</u> bij<u>a</u>nibihi wai<u>tha</u> massahu a<b>l</b>shsharru fa<u>th</u>oo duAA<u>a</u>in AAaree<u>d</u><b>in</b>


Athar:
  اے  نبی  صلی  اللہ  علیہ و سلم،  یِمن  ؤنِو،  زانٛہہ  سونچوٕہ  تۅہیہِ  یِتہِ  زِ  اگر  پٔزِپٲٹھۍ  یہِ  قرآن  اللہ  تعالیٰ  سٕندی  طرفہٕ  اوس  تہٕ  توٚہۍ  روٗدِو  اَمِیُک  انکار  کران  تیٚلہِ  کُس  آسہِ  تس  شخصہٕ  سٕندِ  کھۅتہٕ  وَتہِ  ڈوٚلمُت  یُس  امہِ  کِس  مخٲلفتس  منٛز  دوٗر  آسہِ  درٛامُت؟

Mirwaiz:
  توٚہۍ  فرمٲوِیوٗکھ  یارسول  اللہ  کہ  اے  منکرو،  قرآن  مجید  کِس  حق  تہٕ  پوٚز  آسنس  پٮ۪ٹھ  یِمہٕ  دلیلہٕ  قٲیِم  چھےٚ  مثلاً  تمُیک  معجزٕہ  آسُن،  تَمہِ  چہ  غٲبچہِ  خبرٕ  دِنہِ۔  ہرگاہ  تۅہیہِ  تِمہٕ  دلیلہٕ  عدمِ  تدبر  سببہٕ  مورث  یقین  زانان  چھِو  نہٕ  تہٕ  کم  ازکم  مورث  احتمال  تہٕ  چھوٗکھ  ضرور  زانان  کیازِ  تَمہِ  کِس  نفیس  پٮ۪ٹھ  چھَنہٕ  تۅہیہِ  نِشہِ  کانٛہہ  دٔلیلٕے۔  لہٰذا  اَتھ  احتمالس  پٮ۪ٹھ  بناکٔرِتھ  ؤنۍ  تو  توٚہۍ  کہ  ہرگاہ  یہِ  قرآن  خداے  سٕے  نِشہِ  آمُت  آسہِ  توپتہٕ  کٔرِو  توٚہۍ  تتھ  انکار،  یِتھِس  شخصسہٕ  سٕندِ  کھۅتہٕ  کُس  اَکھہ  آسہِ  غلطی  منٛز،  یُس  پَزِ  نِشہِ  دوٗر  دراز  مخلافتس  منٛز  پیوٚمُت  آسہِ۔

Transliteration:
  Qul araaytum in k<u>a</u>na min AAindi All<u>a</u>hi thumma kafartum bihi man a<u>d</u>allu mimman huwa fee shiq<u>a</u>qin baAAeed<b>in</b>


Athar:
  عنقریب  ہاوَو  أسۍ  یِمن  پننہِ  نِشٲنیہِ  آفاقس  منٛز  تہِ  ﴿یعنی  ہیٚرِ  بۅن  ژۅپٲرۍ﴾  تہٕ  یِہِندٮ۪ن  پننیٚن  نفسن  منٛز  تہِ،  یوٚت  تام  زن  یِمن  پٮ۪ٹھ  یہِ  کتھ  کُھلہِ  زِ  یہِ  قرآن  چُھ  پٔزِپٲٹھۍ  برحق۔  کیا  یہِ  کتھ  چَھنا  کٲفی  زِ  تُہُند  ربّ  چُھ  پرٛتھ  چیزُک  شٲہد؟

Mirwaiz:
  عنقریب  ہاوَو  أسۍ  تِمن  پننہِ  قدرتٕکۍ  نشانہٕ  یِم  دلالت  ٲسۍ  کران  قرآن  مجید  کِس  پوٚز  آسنس  پٮ۪ٹھ۔  تِمن  گردونواح  تہِ  ہاوَو  أسۍ  تِم  نِشانہٕ  کہ  اقطار  عرب  سپدن  سانین  پیشن  گوٗیِین  مطٲبق  فتح۔  بیٚیہِ  ہاوَو  خود  تِہٕندین  پانن  اندر  تہِ  نِشانہٕ  کہ  تِم  یِن  مارنہٕ  تہٕ  قتل  کرنہٕ  جنگِ  بدرس  منٛز۔  تُہُند  شہر  خۅد  مکہ  شریف  تہِ  سپدِ  فتح،  سُہ  یِیہِ  مسلمانن  ہٕندِس  اَتھس  اندر۔  تااینکہ  تِمن  نَنہِ  کہ  یہِ  قرآن  مجید  چھُ  بالکل  پوٚز،  اَمہِ  چہ  پیشن  گوٗیِیہِ  چھےٚ  پَزٕہ۔  کیا  تِہِندِس  پروردگارٕ  سٕنز  یہِ  کتھ  چھِنا  کافی  تِہِندِس  پٔزِس  پٮ۪ٹھ  آسنہٕ  چہ  گواہی  خٲطرٕ  بیٚیہِ  تِہِندِ  تسلی  خٲطرٕ  کہ  سُہ  چھُ  پرتھ  واقعی  چیزس  پٮ۪ٹھ  گواہ۔

Transliteration:
  Sanureehim <u>a</u>y<u>a</u>tin<u>a</u> fee al<u>a</u>f<u>a</u>qi wafee anfusihim <u>h</u>att<u>a</u> yatabayyana lahum annahu al<u>h</u>aqqu awalam yakfi birabbika annahu AAal<u>a</u> kulli shayin shaheed<b>un</b>


Athar:
  خبردار  روٗزِو،  یِم  لُکھ  چِھ  پننِس  ربّ  سٕندِس  ملاقاتس  منٛز  شک  تھاوان۔  بوٗزِتھ  تھٲوِو،  سُہ  چُھ  پرٛتھ  چیزس  پٮ۪ٹھ  مُحیط۔  ﴿یعنی  کانٛہہ  چیز  نہ  چُھ  تٔمۍ  سٕندِ  گِرِفتہٕ  نِشہِ  نیٚبر  تہٕ  نہ  چُھ  تٔمۍ  سٕندِ  علمہٕ  نِشہِ  ژھایہِ۔﴾

Mirwaiz:
  وارٕہ  بوٗزِو  کہ  تِم  لوٗکھ  چھِ  پننِس  پروردگارس  سٍتۍ  ملاقات  کرنس  اندر  شکس  منٛز  مبتلا،  تمی  چھُکھ  نہٕ  دِلن  منٛز  کانٛہہ  خوف  ییٚمہِ  سببہٕ  تِم  پزِکۍ  طلب  گار  آسٕہن،  بیٚیہِ  بوٗزِو  وارٕہ  کہ  سُہ  چھُ  پرتھ  چیزس  پننہِ  علمہٕ  سٍتۍ  احاطہ  کٔرِتھ۔  سُہ  چھُ  تِہِندِس  شک و شُبس  تہِ  زانان،  تتھ  پٮ۪ٹھ  دِیہِ  سُہ  تِمن  پوٗرٕ  سزا۔

Transliteration:
  Al<u>a</u> innahum fee miryatin min liq<u>a</u>i rabbihim al<u>a</u> innahu bikulli shayin mu<u>h</u>ee<u>t</u><b>un</b>


Athar:
  یِتھے  پٲٹھۍ  چُھ  غٲلب  تہٕ  حکمت  وول  خُداے  تۅہیہِ  کُن  تہٕ  تۅہیہِ  بروٗنٹھمیٚن  گُزریمتیٚن  ﴿رسُولن﴾  کُن  وَحی  کران  روٗدمُت۔  ﴿یعنی  یِمہٕ  کتھہٕ  قرآنس  منٛز  بیان  چھےٚ  کرنہٕ  یِوان  یِمے  کتھہٕ  چھےٚ  خُداین  وَحی  ہِندِ  ذریعہ  رسول  اللہ  صلی  اللہ  علیہ و سلمن  پٮ۪ٹھ  نٲزِل  کرِمَژٕ  تہٕ  بروٗنٹھمیٚن  رسُولن  پٮ۪ٹھ  تہِ  چُھ  سُہ  یِمے  کتھہٕ  نٲزِل  کران  روٗدمُت۔﴾

Mirwaiz:
  یِتھہٕ  پٲٹھۍ  یہِ  سورہ  شریف  بڈین  فٲیدن  تہٕ  اصولِ  دینن  ہٕندِ  تحقیقہ  خٲطرٕ  تۅہیہِ  پٮ۪ٹھ  نازل  کرنہٕ  آو۔  یِتھے  پٲٹھۍ  کوٚر  اللہ  تعالیٰ  ہن  یُس  سٮ۪ٹھاہ  غالب  چھُ،  سٮ۪ٹھاہ  حکمت  وول  چھُ  دینی  اصولن  ہٕندِ  تحقیق  خٲطرٕ  تۅہیہِ  پٮ۪ٹھ  بیٚیہِ  تِمن  پیغمبر نپٮ۪ٹھ  یِم  تۅہیہِ  برونٹھ  ٲسۍ  وحی  نازل،  تس  خداے  سُنٛد  شان  چھُ  کہ۔

Transliteration:
  Ka<u>tha</u>lika yoo<u>h</u>ee ilayka wail<u>a</u> alla<u>th</u>eena min qablika All<u>a</u>hu alAAazeezu al<u>h</u>akeem<b>u</b>


Mirwaiz: تِہُنٛدُے چھُ تہِ سورُے یہِ آسمانن تہٕ زمینن اندر چھُ۔ سُے چھُ سارِوٕے کھۅتہٕ بوٚڈ۔
Athar:
  آسمانن  تہٕ  زمینس  منٛز  یِکینژھاہ  تہِ  چُھ  سُہ  چُھ  تٔمۍ  سُندُے،  سُہ  چُھ  برتر  تہٕ  عظمت  وول۔

Transliteration:
  Lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wahuwa alAAaliyyu alAAa<i><u>th</u></i>eem<b>u</b>


Athar:
  قریب  چُھ  زِ  آسمان  پھٹن  پیٚٹھۍ  کِنۍ۔  ﴿یعنی  یہِ  چَھنہٕ  کانٛہہ  معمولی  کتھ  زِ  اللہ  تعالیٰ  سٕنزِ  خُدٲئی  منٛز  یِیہِ  کُنہِ  تہِ  حیثیت  کانٛہہ  مخلوق  شریک  قرار  دِنہٕ،  یہِ  چھےٚ  تِژھہ  سخت  کتھ  زِ  اتھ  پٮ۪ٹھ  اگر  آسمان  پھٹن  ناممکن  چُھنہٕ  کینٛہہ﴾  فرشتہٕ  چِھ  پننِس  ربّ  سٕندِ  حمدٕ  سان  تسبیح  کران،  تہٕ  زمین  والیٚن  ہٕندِس  حقس  منٛز  چِھ  درگزر  کرنٕکۍ  درخواست  کران۔  خبردار  روٗزِو،  حقیقتس  منٛز  چُھ  اللہ  تعالیٰ  غفور  و  رحیم۔

Mirwaiz:
  تٔمۍ  سٕندِس  عظمتس  و  شانس  اگر  چہ  بعض  اہلِ  زمین  مَتہٕ  زٲنۍ  تن،  متہٕ  مٲنۍ  تن  مگر  آسمانس  اندر  چھُ  تسٕندۍ  شان  زانن  وٲلۍ۔  یعنی  ملایکہ  تیٖتۍ  بکثرت  کہ  کینٛہہ  دوٗر  چھُنہٕ  کہ  تِم  آسمان  کیا  پھٹن  پننہِ  ہیرمہِ  طرفہٕ  ملٲیکن  ہٕندِ  گۅبِرٕہ  تیتۍ  چنانچہ  حدیث  شریفس  منٛز  چھُ  آمُت  ﴿۔۔۔۔۔۔۔۔۔۔۔۔۔۔۔۔  ﴾  ﴿رواہ  الترمذی  و  ابن  ماجہ﴾  فرموو  نبی  کریم  صلی  اللہ  علیہ  و سلمن،  آسمانس  چھُ  کٕر کٕر گژھان،  تتھ  پَزِ  کٕر  کٕر  گژُھن  کیازِ  تتھ  منٛز  چہَنہٕ  أک،  س  چپَس  برابر  تہِ  جاے  خٲلی  ییٚتہِ  نَس  نہٕ  اَکھ  اَکھ  مَلک  پنُن  کلہٕ  ترٲوِتھ  اللہ  تعالیٰ  ہس  سجدٕہ  دِوان  چھُ۔  تِم  ملٲیک  چھِ  تسبیح  تہٕ  حمد  پننِس  پروردگارٕ  سٕندۍ  پران،  بیٚیہِ  چھِ  زمین  کین  لوٗکن  ہٕندِ  خٲطرٕ  مغفرت  منگان۔  وارٕ  بوٗزِو  سُہ  پروردگار  چھُ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Tak<u>a</u>du a<b>l</b>ssam<u>a</u>w<u>a</u>tu yatafa<u>tt</u>arna min fawqihinna wa<b>a</b>lmal<u>a</u>ikatu yusabbi<u>h</u>oona bi<u>h</u>amdi rabbihim wayastaghfiroona liman fee alar<u>d</u>i al<u>a</u> inna All<u>a</u>ha huwa alghafooru a<b>l</b>rra<u>h</u>eem<b>u</b>


Athar:
  یِمو  لُکو  سُہ  ترٲوِتھ  پنٕنۍ  کینٛہہ  باقی  سرپرست  چِھ  بنٲوِمٕتۍ۔  ﴿دراصل  چُھ  لفظ  اولیا  وَرتاونہٕ  آمُت  ییٚمیُک  مفہوم  عربی  زبٲنۍ  منٛز  سٮ۪ٹھاہ  وسیع  چُھ۔  بٲطل  معبودن  متعلق  چِھ  گُمراہ  انسانن  ہٕندۍ  مختلف  عقیدٕہ  تہٕ  واریاہ  مختلف  طرزِ  عمل  یِم  قرآنِ  مجیدس  منٛز  خُدایس  ورٲے  باقی  پنُن  ولی  بناونس  سٍتۍ  چِھ  تعبیر  آمٕتۍ  کرنہٕ۔  قرآن  موجوٗب  چُھ  انسان  تس  ہستی  پنُن  ولی  بناوان  ﴿1﴾  ییٚمۍ  سٕندِس  وَننس  پٮ۪ٹھ  سُہ  پکہِ،  ییٚمۍ  سٕندِس  ہدایتس  پٮ۪ٹھ  عمل  کرِ  تہٕ  ییٚمۍ  سٕندٮ۪ن  مُقرر  کرنہٕ  آمتیٚن  طریقن،  رسمن،  قانونن  تہٕ  ضٲبطَن  ہٕنز  پیروی  کرِ  ﴿2﴾  ییٚمۍ  سٕنزِ  رہنمٲئی  پٮ۪ٹھ  سُہ  اعتماد  کرِ  تہٕ  یہِ  سمجھہِ  زِ  سُہ  چُھ  تس  صحیح  وَتھ  وَنن  وول  تہٕ  غلطی  نِشہِ  بچاون  وول  ﴿3﴾  یَس  متعلق  سُہ  یہِ  سمجھہِ  زِ  اگر  بہٕ  دُنیاہس  منٛز  کینٛہہ  تہِ  روزٕ  کران،  سُہ  بچاوِ  مےٚ  امہِ  کیو  بُرٕ  نتیجو  نِشہِ،  تہٕ  اگر  خُداے  چُھ  تہٕ  ٲخرت  تہِ  چُھ  یِنہٕ  وول  تیٚلہِ  بچاو  یٚم  تَمہِ  کہ  عذاب  نِشہِ  تہِ  ﴿4﴾  یس  متعلق  سُہ  یہِ  سمجھہِ  زِ  سُہ  چُھ  تس  دُنیاہس  منٛز  فوق  الفطری  طریقہٕ  مدد  کران،  آفات  و  مصٲیِبَو  نِشہِ  چُھس  حفاظت  کران،  تس  چُھ  روزگار  دِوان،  اولاد  چُھس  دِوان،  مُراد  چُھس  پوٗرٕ  کران  تہٕ  باقی  پرٛتھ  قسمٕکۍ  حاجت  چُھس  پوٗرٕ  کران۔﴾  اللہ  تعالیٰ  ہٕے  چُھ  تِمن  پٮ۪ٹھ  نِگران،  توٚہۍ  چِھو  نہٕ  تِہِندۍ  ذمہٕ  دار۔

Mirwaiz:
  بیٚیہِ  یِمَو  لوٗکو  ٹھٔہرٲوِ مٕتۍ  چھِ  تس  ورٲے  دوست  تہٕ  مددگار،  اللہ  تعالیٰ  چھُ  تِہٕنزٕ  سارے  کامہِ  ژرژان۔  سُہ  دِیہِ  پانے  وقتس  پٮ۪ٹھ  تِمن  سزا۔  تۅہیہِ  نہ  حض  چھُو  نہٕ  یارسول  اللہ  تِمن  لوٗکن  پٮ۪ٹھ  کانٛہہ  اختیاراہ  کہ  ییٚمہِ  ساعتہٕ  خۅش  کرِہا  تَمہِ  ساعتہٕ  کرنٲوِہِو  تِمن  پٮ۪ٹھ  عذاب  نٲزل۔  اَمُیک  اختیار  چھُ  خداے  سٕے،  توٚہۍ  مَہ  سپدِو  غمگین  تِہِندِس  ایمان  نہ  اننس  پٮ۪ٹھ،  کیازِ  تِہٕنز  کٲم  چھےٚ  صڑف  تبلیغ  کرُن  تہٕ  حکم  واتناوُن  چنانچہ۔  

Transliteration:
  Wa<b>a</b>lla<u>th</u>eena ittakha<u>th</u>oo min doonihi awliy<u>a</u>a All<u>a</u>hu <u>h</u>afee<i><u>th</u></i>un AAalayhim wam<u>a</u> anta AAalayhim biwakeel<b>in</b>


Athar:
  آ،  یِتھے  پٲٹھۍ  چُھ  اے  نبیؐ،  یہِ  عربی  قرآن  اسہِ  تۅہیہِ  کُن  وَحی  کوٚرمُت  تاکہ  توٚہۍ  کٔرِو  بٔستِیَن  ہُند  مرکز  ﴿شہرِ  مکّہ﴾  تہٕ  اَمہِ  کِس  أندۍ  پٔکِس  منٛز  روزن  وٲلۍ  خبردار،  تہٕ  جمع  سپدن  والہِ  دۅہ  نِشہِ  کھۅژنٲوِیوٗکھ  ییٚمہِ  کِس  یِنَس  منٛز  کانٛہہ  شک  چُھنہٕ۔  أکِس  دٔرِس  چُھ  جنّتس  منٛز  گژُھن  تہٕ  بیٚکِس  دٔرِس  چُھ  جہنمس  منٛز  گژُھن۔

Mirwaiz:
  اسہِ  سوٗز  یِتھے  پٲٹھۍ  تۅہیہِ  کُن  قرآن  مجید  یِتھہٕ  پٲٹھۍ  توٚہۍ  وُچھان  چھِو  عربی  زیٚوِ  اندر۔  یُتھ  توٚہۍ  بیم  کٔرِو  سارِنٕے  برونٹھ  مکہ  کیٚن  لوٗکن  بیٚیہِ  تِمن  لوٗکن  یِم  یتھ  أندۍ  أندۍ  بسان  چھِ  تہٕ  روزان  چھِ،  بیم  تہِ  کٔرِیوٗکھ  سمنہٕ  کہ  دۅہُک  یعنی  قیامت  کہ  دۅہُک  ییٚمہِ  دۅہ  سٲری  اولین  وآخرین  جمع  کرنہٕ  یِن  یَتھ  منٛز  نہٕ  شکھٕے  چھُ۔  ییٚمہِ  دۅہ  یہِ  فٲصلہٕ  کرنہٕ  یِیہِ  کہ  تَمہِ  دۅہ  گژھن  لوٗکن  زٕہ  حصہٕ،  اَکھ  حصہٕ  جنتس  منٛز،  بیاکھ  حصہ  جہنمس  منٛز۔  تُہٕنز  کٲم  چھےٚ  محض  اَمہِ  دۅہ  نِشہِ  لوٗکھ  کھۅژناوُنۍ۔  باقی  لوٗکن  ہٕندِ  ایمان  اَننُک  یا  نہ  اَننُک،  اَتھ  سٍتۍ  کیا  چھُ  تۅہیہِ۔  یہِ  سورُے  چھُ  خداے  سٕندِس  یژھنس  تانۍ۔

Transliteration:
  Waka<u>tha</u>lika aw<u>h</u>ayn<u>a</u> ilayka qur<u>a</u>nan AAarabiyyan litun<u>th</u>ira omma alqur<u>a</u> waman <u>h</u>awlah<u>a</u> watun<u>th</u>ira yawma aljamAAi l<u>a</u> rayba feehi fareequn fee aljannati wafareequn fee a<b>l</b>ssaAAeer<b>i</b>


Athar:
  اگر  اللہ  تعالیٰ  ییژِھہ  ہے  یِمن  سارِنٕے  بناوِہے  اَکٲے  اُمّت،  مگر  سُہ  یَس  یژھان  چُھ  تس  چُھ  پننِس  رحمتس  منٛز  دٲخل  کران،  تہٕ  ظٲلِمن  نہ  چُھ  کانٛہہ  ولی  تہٕ  نہ  چُھکھ  مددگار۔

Mirwaiz:
  ہرگاہ  خدایس  منظور آسِہا،  سُہ  کرِہا  تِمن  سارِنٕے  لوٗکن  ہٕندِ  خٲطرٕ  اَکٲے  وَتھاہ  یعنی  سارِنٕے  کرِہا  ای،  ان  نصیب۔  مگر  واریاہن  حکمن  کُن  نظر  کٔرِتھ  سپُد  نہٕ  تس  یہِ  منظور  لیکن  سُہ  یَس  یژھان  چھُ  تس  چہُ  ایمانس  کُن  وَتھ  ہٲوِتھ  واتناوان  پننِس  رحمتس  منٛز۔  یِمن  یژھان  چھُ  تِمن  چھُ  کفر و شرکس  منٛز  مبتلا  کٔرِتھ  پننہِ  رحمت  نِشہِ  نیبر  کڑان  تہٕ  دوٗر  کران۔  چنانچہ  تِمن  ظالمن  آسہِ  نہٕ  قیامتُک  دۅہ  نہ  کانٛہہ  دوستاہ  تہٕ  نہ  کانٛہہ  مددگاراہ۔

Transliteration:
  Walaw sh<u>a</u>a All<u>a</u>hu lajaAAalahum ommatan w<u>ah</u>idatan wal<u>a</u>kin yudkhilu man yash<u>a</u>o fee ra<u>h</u>matihi wa<b>al</b><i><u>thth</u></i><u>a</u>limoona m<u>a</u> lahum min waliyyin wal<u>a</u> na<u>s</u>eer<b>in</b>


Athar:
  یِم  چھا  ﴿تِتھِۍ  نادان  زِ﴾  سُہ  ترٲوِتھ  چِھ  یِمَو  باقی  بناوِمٕتۍ  ولی؟  ولی  چُھ  اللہ  تعالیٰ  ہٕے،  سُے  چُھ  مۅردن  زندٕہ  کران،  تہٕ  سُہ  چُھ  پرٛتھ  چیزس  پٮ۪ٹھ  قدرت  تھاوان۔

Mirwaiz:
  کیا  تِمو  لوٗکو  چھا  روٚٹمُت  معبوٗدِ  برحقس  ورٲے  بدل  دوست  تہٕ  مددگار۔  پس  اگر  کٲنسہِ  کارساز  تہٕ  دوست  بناوُن  چھُ،  سُہ  چھُ  اللہ  تعالیٰ  ہٕے  یوت  بیٚیہِ  نہٕ  کانٛہہ۔  سُے  چھُ  مۅردن  زندٕہ  کرٕوُن  بیٚیہِ  چھُ  سُے  پرتھ  چیزس  پٮ۪ٹھ  قدرت  وول۔

Transliteration:
  Ami ittakha<u>th</u>oo min doonihi awliy<u>a</u>a fa<b>A</b>ll<u>a</u>hu huwa alwaliyyu wahuwa yu<u>h</u>yee almawt<u>a</u> wahuwa AAal<u>a</u> kulli shayin qadeer<b>un</b>


Athar:
  تۅہیہِ  درمیان  یتھ  معاملس  پٮ۪ٹھ  اختلاف  سپدِ  ﴿ییٚتہِ  پٮ۪ٹھہٕ  اگرچہِ  آیت  12  ہس  تام  پوٗرٕ  عبارت  اللہ  تعالیٰ  سٕندِ  طرفہٕ  وَحَی  چھےٚ  مگر  یتھ  منٛز  چُھنہٕ  متکلّم  اللہ  تعالیٰ،  بلکہ  چِھ  رسول  اللہ  صلی  اللہ  علیہ و سلم۔  گویا  اللہ  جلّ  شانٗہ  چُھ  پننِس  نبی  صلی  اللہ  علیہ و سلمس  ہدایت  دِوان  زِ  توٚہۍ  کٔرِو  یہِ  اعلان۔  اَمِچ  مِثال  چھےٚ  سورۂ  فاتحہ،  یُس  اگرچہِ  اللہ  تعالیٰ  سُند  کلام  چُھ،  مگر  بندٕہ  چِھ  پننہِ  طرفہٕ  یہِ  دُعا  کہ  طور  اللہ  تعالیٰ  سٕندِس  دربارس  منٛز  پیش  کران۔﴾  تمِیُک  فٲصلہٕ  کرُن  چھےٚ  اللہ  تعالیٰ  سٕنز  کٲم،  سُے  اللہ  چُھ  میون  ربّ،  تٔسۍ  پٮ۪ٹھ  کوٚر  مےٚ  بھروسہٕ،  تہٕ  تٔسۍ  کُن  چُھس  بہٕ  رجوع  کران۔

Mirwaiz:
  توٚہۍ  فرمٲوِو  تِمن  لوٗکن  یِم  تۅہیہِ  سٍتۍ  توحیدس  اندر  اختلاف  کران  چھِ  کہ  بیٚیہِ  یتھ  یتھ  چیزس  اندر  توٚہۍ  پٔزِیارین  سٍتۍ  اختلاف  چھِو  کران  توحیدس  وغیرٕہ  چیزن  اندر،  تمُیک  فٲصلہٕ  چھُ  تٔسۍ  سپُرد۔  دنیاہس  اندر  صحیح  دلیلو  سٍتۍ  آخرتس  اندر  ﴿۔۔۔۔۔۔۔۔۔۔۔۔۔۔﴾ سٍتۍ۔  یہِ  اللہ  تعالیٰ  ییٚمۍ  سُنٛد  شان  یہِ  چھُ،  چھُ  میون  ربّ۔

Transliteration:
  Wam<u>a</u> ikhtalaftum feehi min shayin fa<u>h</u>ukmuhu il<u>a</u> All<u>a</u>hi <u>tha</u>likumu All<u>a</u>hu rabbee AAalayhi tawakkaltu wailayhi oneeb<b>u</b>


Athar:
  آسمانن  تہٕ  زمینُک  بناون  وول،  ییٚمۍ  تُہندِ  جنسہٕ  منٛزٕ  تُہندِ  خٲطرٕ  جورٕ  پٲدٕ  کٔرۍ،  تہٕ  یِتھے  پٲٹھۍ  بنٲوِن  جانورن  منٛز  تہِ  ﴿تِہِندی  ہم  جنس﴾  جورٕ،  تہٕ  امہِ  طریقہٕ  چُھ  سُہ  تُہٕندۍ  نسل  پھٔہلاوان۔  کایناتُک  کانٛہہ  چیز  چُھنہٕ  تس  ہیوٗ،  سُہ  چُھ  سورُے  کینٛہہ  بوزن  وول  تہٕ  وُچھن  وول۔

Mirwaiz:
  سُے  چھُ  آسمانن  تہٕ  زمینن  ہُند  پٲدٕہ  کروُن  تٔمی  کٔرۍ  تُہٕندِ  خٲطرٕ  تۅہی  منٛزٕ  تُہُنٛد  جورٕہ۔  یِتھے  پٲٹھۍ  کٔرِن  چارواین  اندر  تہِ  پٲدٕہ  جورٕہ۔  سُے  چھُ  تۅہیہِ  اَتھ  زمینس  منٛز  چھٔکراوان،  تُہُند  نسل  بڑاوان،  تس  ہیوٗ  چھُنہٕ  کانٛہہ۔  سُے  چھُ  سورُے  بوزوُن،  سورُے  وُچھہِ  وُن۔

Transliteration:
  F<u>at</u>iru a<b>l</b>ssam<u>a</u>w<u>a</u>ti wa<b>a</b>lar<u>d</u>i jaAAala lakum min anfusikum azw<u>a</u>jan wamina alanAA<u>a</u>mi azw<u>a</u>jan ya<u>th</u>raokum feehi laysa kamithlihi shayon wahuwa a<b>l</b>ssameeAAu alba<u>s</u>eer<b>u</b>


Athar:
  آسمانن  تہٕ  زمین  کیٚن  خزانن  ہٕنزٕ  کُنزٕ  چھےٚ  تٔسۍ  نِشہِ،  یَس  یژھان  چُھ  کھُلہٕ  رزق  چُھس  دِوان،  تہٕ  یس  یژھان  چُھ  مِیٖنِتھ  توٗلِتھ  چُھس  دِوان،  تس  چُھ  پرٛتھ  چیزُک  علم۔

Mirwaiz:
  تس  اَتھہِ  چھےٚ  آسمانن  تہٕ  زمینن  ہٕندین  خزانن  ہٕنزٕ  کُونٛزٕہ،  سُے  چھُ  رزق  زیادٕہ  کران  یَس  یژھان  چھُ،  بیٚیہِ  چھُ  سُے  رزق  کم  کران  یَس  یژھان  چھُ۔  بے  شک  سُے  چھُ  پرتھ  چیزاہ  پوٚز  زانہٕ  وُن۔

Transliteration:
  Lahu maq<u>a</u>leedu a<b>l</b>ssam<u>a</u>w<u>a</u>ti wa<b>a</b>lar<u>d</u>i yabsu<u>t</u>u a<b>l</b>rrizqa liman yash<u>a</u>o wayaqdiru innahu bikulli shayin AAaleem<b>un</b>


Athar:
  تٔمۍ  چُھ  تُہندِ  خٲطرٕ  دِینُک  سُے  طریقہٕ  مقرر  کوٚرمُت  ییٚمِیُک  حُکم  تٔمۍ  نوح  علیہ  السلامس  دِیتمُت  اوس،  تہٕ  یُس  ﴿اے  محمد  صلی  اللہ  علیہ و سلم﴾  وۅنۍ  اسہِ  تۅہیہِ  کُن  وَحَی  ہٕندِ  ذریعہ  سوٗزمُت  چُھ،  تہٕ  ییٚمیُک  ہدایت  اسہِ  ابراہیم  علیہ  السلام  تہٕ  موسیٰ  علیہ  السلام  تہٕ  عیسیٰ  علیہِ  السلامَس  دِیتمُت  چُھ،  امہِ  تٲکید  سان  زِ  قٲیم  کٔرِو  یہِ  دِین  تہٕ  اتھ  منٛز  مَہ  سپدِو  بِیوٚن  بِیوٚن۔  یٔہے  کتھ  چھےٚ  یِمن  مُشرکن  سخت  ناگوار  گٔمٕژ  یتھ  کُن  ﴿اے  محمد  صلی  اللہ  علیہ و سلم﴾  توٚہۍ  یِمن  دعوت  چِھو  دِوان۔  اللہ  تعالیٰ  یَس  یژھان  چُھ  تس  چُھ  پنُن  بناوان،  تہٕ  سُہ  چُھ  پانس  کُن  ینٕچ  وَتھ  تٔسۍ  ہاوان  یُس  تس  کُن  رجوع  کرِ۔

Mirwaiz:
  اللہ  تعالیٰ  ہن  کوٚر  تۅہیہِ  لوٗکن  ہٕندِ  خٲطرٕ  سُے  دین  مقرر  ییمُیک  حکم  فرمووُن  نوح  علیہ  السلامس  بیٚیہِ  یُس  اَسہِ  تۅہیہِ  کُن  وحی  کوٚر  بیٚیہِ  ییٚمِچ  وصیت  اَسہِ  ابراہیم  علیہ  الصلوٰۃ  والسلامس  کٔر  بیٚیہِ  موسیٰ  علیہ  السلامس  بیٚیہِ  عیسیٰ  علیہ  السلامس۔  تِہٕنزن  اُمتن  تہِ  فرموو  اَسہِ  اَتھ  دینس  پٮ۪ٹھ  روٗزِو  قٲیم،  اَتھ  منٛز  مَہ  کٔرِو  تفرقہ۔  مُراد  چھُ  اَمہِ  اندرٕہ  اصولِ  دین  یِم  سارِنٕے  اندر  مشترک  چھِ،  مثلاً  توحید،  رسالت  تہٕ  معاد۔  پس  اوس  لٲزم  لوٗکن  کہ  اَتھ  کرہن  قبول  مگر  افسوس،  سٮ۪ٹھاہ  دشوار  چھُ  گُزران  مشرکن  پٮ۪ٹھ  سۅ  کتھ  یتھ  کُن  توٚہۍ  تِمن  ناد  چھِو  دِوان  یعنی  توحید  اَتھ  سٍتۍ  چھےٚ  یہِ  کتھ  تہِ  کہ  اللہ  تعالیٰ  چھُ  درٛسہٕ  دِوان  پانس  کُن  نِنہٕ  خٲطرم  تِمن  یِمن  یژہان  چھُ۔  یعنی  دین  حق  قبول  کرنُک  توفیق  چھُکھ  دِوان،  بیٚیہِ  چھُ  وَتھ  ہاوان  پانس  کُن  تِمن  یِم  تس  کُن  پھیران  تہٕ  رجوع  کران  چھِ۔  

Transliteration:
  SharaAAa lakum mina a<b>l</b>ddeeni m<u>a</u> wa<u>ssa</u> bihi noo<u>h</u>an wa<b>a</b>lla<u>th</u>ee aw<u>h</u>ayn<u>a</u> ilayka wam<u>a</u> wa<u>ss</u>ayn<u>a</u> bihi ibr<u>a</u>heema wamoos<u>a</u> waAAees<u>a</u> an aqeemoo a<b>l</b>ddeena wal<u>a</u> tatafarraqoo feehi kabura AAal<u>a</u> almushrikeena m<u>a</u> tadAAoohum ilayhi All<u>a</u>hu yajtabee ilayhi man yash<u>a</u>o wayahdee ilayhi man yuneeb<b>u</b>


Athar:
  لُکن  منٛز  یُس  پھاٹوَن  واد  ظٲہر  سپُد،  سُہ  سپُد  امہِ  پتہٕ  زِ  تِمن  نِشہِ  اوس  عِلم  آمُت،  تہٕ  اَتھ  بِناہس  پٮ۪ٹھ  سپُد  زِ  تِم  ٲسۍ  اکھ  أکِس  پٮ۪ٹھ  زیادتی  یژھان  کرٕنۍ۔  اگر  تِہِندۍ  ربّن  گۅڈے  آسہِ  ہے  نہٕ  یہِ  فرموومُت  زِ  أکِس  مقرر  کرنہٕ  آمٕتِس  وقتس  تام  یِیہِ  فٲصلہٕ  مُلتوی  تھاونہٕ،  تیٚلہِ  آسہِ  ہے  یُہُند  قضّیہِ  مۅکلاونہٕ  آمُت۔  تہٕ  حقیقت  چھےٚ  یہِ  زِ  بروٗنٹھمیو  پتہٕ  یِم  لُکھ  کتابہِ  ہٕندۍ  وٲرث  بناونہٕ  آے  تِم  چِھ  تمہِ  طرفہٕ  سٮ۪ٹھاہ  اضطراب  انگیز  شکس  منٛز۔  ﴿یعنی  یِم  نسل  پتہٕ  آے  تِمن  روٗدنہٕ  یہِ  اطمنان  زِ  یِمہٕ  کتابہٕ  تِمن  واژمژٕ  چھےٚ،  تِمہٕ  کتھ  حدس  تام  چھےٚ  پننِس  صحیح  صوٗرتس  منٛز  تہٕ  کتھ  حدس  تام  چھےٚ  تِمن  منٛز  مِلاوٹ  سپٕزمٕژ۔  تِم  چِھنہٕ  یِتہِ  یقین  سان  زانان  زِ  تِہندیو  انبیاہَو  کیا  تعلیم  ٲس  أنمٕژ۔  پرٛتھ  کانٛہہ  چیز  چُھ  تِمن  نِشہِ  مشکوک  تہٕ  ذہنن  چُھکھ  کُھر  اَنان۔

Mirwaiz:
  سون  حکم  یُس  بروٗنٹھِمین  اُمتن  اوس  کہ،  واریاہ  لوٗکھ  روٗدۍ  نہٕ  اَتھ  حکمس  پٮ۪ٹھ  قٲیم،  تِم  سپدے  اَکھ  أکِس  نِشہِ  جُدا  لیکن  اَمُیک  سبب  اوس  نہٕ  کُنہِ  قسمُک  اشتباہ  تہٕ  شک  کیا  اوس  تِمن  بلکہ  سپُد  تِمن  نِشہِ  علم  صحیح  واتنہٕ  پتہٕ  محض  اَکھ  أکۍ  سٕندِ  ضدٕہ  تہٕ  عداوتہٕ،  ہرگاہ  نے  تُہٕندِس  پروردگارسٕندِ  طرفہٕ  اَکھ  حکم ﴿یعنی  تِمن  مہلت  دِنۍ  أکِس  معین  وقتس  تانۍ  برونٹھ  جٲری  سپُد  مُت  آسِہا،  نتہٕ  یِیہِ  ہا  تِمن  منٛز  دنیاسٕے  منٛز  فٲصلہٕ  کرنہٕ۔  یعنی  تِم  یِہن  تِتھِس  عذابس  گرفتار  کرنہٕ  ییٚمہِ  سٍتۍ  تِم  مُلہٕ  مۅنجہِ  گالنہٕ  یِہن۔  بے  شک  تِم  لوٗکھ  یِمن  کتاب  آیہِ  دِنہٕ  بروٗنٹھِمین  اُمتن  پتہٕ  ﴿اَمہِ  اندرٕہ  چھِ  مُرادمشرکین  عرب،  تِمن  آے  یہِ  کتاب  یعنی  قرآن  مجید  بواسطہ  حضرت  محمد  صلی  اللہ  علیہ و سلم  عطا  کرنہٕ﴾  تِم  چھِ  ضرور  تَمہِ  کتابہِ  ہٕندِس  حقس  اندر  بٔڈِس  شکس  اندرتراونہٕ  آمٕتۍ  یُس  تِمن  تردُدس  منٛز  تراوان  چھُ۔

Transliteration:
  Wam<u>a</u> tafarraqoo ill<u>a</u> min baAAdi m<u>a</u> j<u>a</u>ahumu alAAilmu baghyan baynahum walawl<u>a</u> kalimatun sabaqat min rabbika il<u>a</u> ajalin musamman laqu<u>d</u>iya baynahum wainna alla<u>th</u>eena oorithoo alkit<u>a</u>ba min baAAdihim lafee shakkin minhu mureeb<b>in</b>


Athar:
  ﴿چونکہ  یہِ  حالت  چھےٚ  پٲدٕ  سپٕزمٕژ﴾  اے  محمد  صلی  اللہ  علیہ و سلم،  اَمہِ  موجوب  دِیو  وۅنۍ  توٚہۍ  تٔتھۍ  دینس  کُن  دعوت،  تہٕ  یِتھہٕ  پٲٹھۍ  تۅہیہِ  حکم  چُھو  دِنہٕ  آمُت  تٔتھۍ  پٮ۪ٹھ  سپدِو  مضبوطی  سان  قٲیِم،  تہٕ  یِمن  لُکن  ہٕنزن  خوٲہشاتن  ہٕنز  اِتباع  مَہ  کٔرِو،  تہٕ  یِمن  ؤنِو  زِ  خُداین  یۅسہٕ  کتاب  نٲزِل  چھےٚ  کٔرمٕژ  مےٚ  اوٚن  تتھ  پٮ۪ٹھ  ایمان۔  مے  چُھ  حکم  دِنہٕ  آمُت  زِ  بہٕ  کرٕ  تۅہیہِ  درمیان  انصاف۔  اللہ  تعالیٰ  ہٕے  چُھ  میون  ربّ  تہِ  تہٕ  تُہُند  ربّ  تہِ۔  سٲنۍ  اعمال  چھِ  سانہِ  خٲطرٕ  تہٕ  تُہٕںدۍ  اعمال  چھِ  تُہٕندِ  خٲطرٕ۔  اسہِ  تہٕ  تۅہیہِ  درمیان  چُھنہٕ  کانٛہہ  نیاے۔  ﴿یعنی  معقول  دٔلیلو  سان  کتھ  سمجھاونُک  یُس  حق  اوس  سُہ  کوٚر  اَسہِ  ادا۔  وۅنۍ  کیا  فایدہ  چُھ  بٔلۍ  ژُونہٕ  سٍتۍ۔  توٚہۍ  اگر  اسہِ  سٍتۍ  ژُوِو،  مگر  أسۍ  چِھنہٕ  ژُوٕنہٕ  خٲطرٕ  تیار۔﴾  اللہ  تعالیٰ  کرِ  اکہِ  دۅہ  اسہِ  سارِنٕے  جمع  تہٕ  تٔسۍ  کُن  چُھ  سارِنٕے  گژُھن۔

Mirwaiz:
  لہٰذا  مہ  سپدِو  توٚہۍ  دل  شکستہ  کٲنسہِ  ہٕندِ  انکار  کرنہٕ  سٍتۍ  بلکہ  دِیِو  توٚہۍ  ناد  تِمن  اَتھ  قرآن  مجیدس  کُن  برابر۔  بیٚیہِ  کٔرِو  توٚہۍ  پانہٕ  تہِ  استقامت  تتھ  پٮ۪ٹھ  یِتھہٕ  پٲٹھۍ  تۅہیہِ  حکم  آو  کرنہٕ  تِہٕنزن  خوٲہشن  ہٕنز  مَہ  کٔرِو  پٲروی۔  تِم  چھِ  یژھان  مخالفت  کرنہٕ  سٍتۍ  یِیِو  توٚہۍ  عٲجز،  توپتہٕ  ترٲوِو  توٚہۍ  تِمن  تبلیغ  کرُن۔  مگر  یُتھ  نہٕ  توٚہۍ  تہِ  کٔرِو  ہرگز۔  بیٚیہِ  فرمٲوِیوٗکھ  توٚہۍ  بہٕ  یتھ  کتھہِ  کُن  تۅہیہِ  ناد  چھُس  دِوان  بہٕ  چھُس  پانہٕ  تتھ  پٮ۪ٹھ  عمل  کران۔  چنانچہ  مےٚ  کٔر  پژھ  تِمن  سارِنٕے  کتابن  یِمہٕ  اللہ  تعالیٰ  ہن  نٲزل  چھےٚ  کرِمژٕ۔  بیٚیہِ  آو  مےٚ  حکم  کرنہٕ  کہ  تۅہیہِ  منٛزٕ  کرٕ  تُہٕندین  اختلافاتن  عدل  و  انصاف  موجوب  فٲصلہٕ  یعنی  یُس  چیز  تۅہیہِ  پٮ۪ٹھ  وٲجب  مقرر  کرٕ  سُہ  چیز  زانہٕ  پانس  پٮ۪ٹھ  تہِ  وٲجب۔  یہِ  کتھ  چھَنہٕ  کہ  توٚہۍ  تراوَو  تکلیفس  نادر  تہٕ  پانہٕ  روزٕ  آزاد۔  یِمہٕ  کتھہٕ  آسہٕ  سلیم  الطبعن  ہٕندِ  خٲطرٕ  رغبت  تہٕ  شوق  دِووُنہِ  ہرگاہ  تِمن  یِمو  کتھو  سٍتۍ  تہِ  کینٛہہ  بَنہِ  نہٕ  تیٚلہِ  ؤنیوٗکھ  ٲخری  کتھ  کہ  معبودِ  برحق  چھُ  سون  مٲلک  تہٕ  سُہ  چھُ  سارِنٕے  ہُند  حٲکم،  سانہِ  عملہٕ  چھےٚ  اَسہِ  پانس،  تُہٕنزٕ  عملہٕ  چھےٚ  تۅہیہِ  پانس۔  اَسہِ  منٛز  تہٕ  تۅہیہِ  منٛز  چھُنہٕ  کانٛہہ  بحثٕے۔  اللہ  تعالیٰ  یُس  اَسہِ  سارِنٕے  ہُند  مٲلک  چھُ،  سُہ  سۅمبراوِ  اَسہِ  سارِنٕے  قیامتُک  دۅہ۔  اَتھ  منٛز  چھُنہٕ  کانٛہہ  شک  کہ  تس  کُن  چھُ  اَسہِ  سارِنٕے  واتُن،  سُہ  کرِ  سارِنٕے  ہُنٛد  فٲصلہٕ  عملہِ  موجوب۔  وُنۍ  کیٚنس  تۅہیہِ  سٍتۍ  بحث  کرُن  چھُ  فضول  مگر  تبلیغ  روزَو  أسۍ  تۅہیہِ  کران۔

Transliteration:
  Fali<u>tha</u>lika fa<b>o</b>dAAu wa<b>i</b>staqim kam<u>a</u> omirta wal<u>a</u> tattabiAA ahw<u>a</u>ahum waqul <u>a</u>mantu bim<u>a</u> anzala All<u>a</u>hu min kit<u>a</u>bin waomirtu liaAAdila baynakum All<u>a</u>hu rabbun<u>a</u> warabbukum lan<u>a</u> aAAm<u>a</u>lun<u>a</u> walakum aAAm<u>a</u>lukum l<u>a</u> <u>h</u>ujjata baynan<u>a</u> wabaynakumu All<u>a</u>hu yajmaAAu baynan<u>a</u> wailayhi alma<u>s</u>eer<b>u</b>


Athar:
  اللہ  تعالیٰ  سٕندِس  دعوتس  پٮ۪ٹھ  لبّیک  وَننہٕ  پتہٕ  یِم  لُکھ  ﴿لبّیک  ونن  والیٚن  سٍتۍ﴾  اللہ  تعالیٰ  سٕندِس  معاملس  منٛز  ژُوان  چِھ،  تِہٕنز  حُجت  بٲزی  چھےٚ  تِہندِس  ربّس  نزدیک  بٲطِل،  تہٕ  تِمن  پٮ۪ٹھ  چُھ  تٔمۍ  سُند  غضب  تہٕ  تِہندِ  خٲطرٕ  چُھ  سخت  عذاب۔

Mirwaiz:
  بیٚیہِ  یِم  لوٗکھ  بحث  چھِ  لاگان  خداے  سٕندِس  دینس  اندر  مسلمانن  سٍتۍ  ییٚمہِ  کتھہِ  پتہٕ  کہ  سُہ  دین  آو  تسلیم  کرنہٕ  کیازِ  واریاہ  عٲقل  و  دانا  سپٕدۍ  مسلمان،  تِمو  کوٚر  اقراِ  دین  اسلام  کہ  حق  آسنُک۔  وۅنۍ  یِم  اَمہِ  پتہٕ  تہِ  بحث  لاگن  تِہٕنز  دلیل  چھےٚ  تِہِندِس  پروردگارس  نِشہِ  بالکل  باطل۔  تِمن  پٮ۪ٹھ  چھُ  خداے  سُنٛد  غضب  واقع  سپدٕہ  وُن،  تُہٕندی  خٲطرٕ  چھُ  قیامت  کہ  دۅہ  سخت  عذاب  سپدٕہ  وُن،  تمہِ  عذاب  نِشہِ  بچنُک  ذریعہ  چھُ  اللہ  تعالیٰ  ہس  پژھ  کرٕنۍ۔  تِہُند  دین  پوٚز  زانُن  گوٚو  قرآن  مجید  یتھ  منٛز  حقوق  اللہ  تہٕ  حقوق  العباد  ویٚژنٲوِتھ  بیان  کرنہٕ  آمٕتۍ  چھِ  واجبُ  العمل  زانٕنۍ  کیازِ۔  

Transliteration:
  Wa<b>a</b>lla<u>th</u>eena yu<u>ha</u>jjoona fee All<u>a</u>hi min baAAdi m<u>a</u> istujeeba lahu <u>h</u>ujjatuhum d<u>ah</u>i<u>d</u>atun AAinda rabbihim waAAalayhim gha<u>d</u>abun walahum AAa<u>tha</u>bun shadeed<b>un</b>


Athar:
  سُہ  چُھ  اللہ  تعالیٰ  ہٕے  ییٚمۍ  حقہٕ  سان  یہِ  کتاب  تہٕ  میزان  چُھ  نٲزِل  کوٚرمُت۔  ﴿میزان  نِشہِ  چُھ  مُراد  اللہ  تعالیٰ  سُند  شریعت  یُس  ترٛکرِ  ہٕندۍ  پٲٹھۍ  چُھ  توٗلِتھ  صحیح  تہٕ  غلط،  حق  تہٕ  بٲطِل،  ظلم  تہٕ  عدل  بیٚیہِ  راستی  ہٕنز  فرق  واضح  کران۔﴾  تہٕ  تۅہیہِ  کیا  خبر  چَھو،  بنان  چُھ  زِ  فٲصلٕچ  گٔر  آسہِ  نکھے  وٲژمٕژ۔

Mirwaiz:
  معبودِ  برحق  گوٚو  سُے  ییٚمۍ  پٔزِپٲٹھۍ  کتاب  نٲزل  کٔر۔  خصوصاً  یُس  حکم  تتھ  منٛز  انصافُک  چھُ،  بیٚیہِ  ترٛکٕر  ییٚمہِ  سٍتۍ  عدل  و  انصاف  چھُ  کرنہٕ  یِوان۔  یِم  لوٗکھ  یِم  قیامتٕکۍ  واقعات  بوٗزِتھ  تۅہیہِ  نِشہِ  تمہِ  کہ  وقتُک  تعیُن  یژھان  چھِ،  تۅہیہِ  کیا  چھےٚ  تمِچ  خبر،  مگر  خبر  نہ  آسنہٕ  سٍتۍ  یا  خبر  نہ  کرنہٕ  سٍتۍ  چھُنہٕ  لٲزِم  یِوان  سۅ  کیا  آسی  نہٕ  بلکہ  چھُ  تمُیک  وقوع  دلیلو  سٍتۍ  ثٲبت۔  تعیُن  وقتس  متعلق  چھُ  یِیژہن  کٲفی  کہ  عجب  چھُنہٕ  سۅ  قیامت  ما  آسہِ  نزدیک۔  

Transliteration:
  All<u>a</u>hu alla<u>th</u>ee anzala alkit<u>a</u>ba bi<b>a</b>l<u>h</u>aqqi wa<b>a</b>lmeez<u>a</u>ni wam<u>a</u> yudreeka laAAalla a<b>l</b>ss<u>a</u>AAata qareeb<b>un</b>


Athar:
  یِم  لُکھ  تَمہِ  کِس  یِنَس  پٮ۪ٹھ  ایمان  چِھنہٕ  تھاوان،  تِم  چِھ  تمہِ  خٲطرٕ  بانبٕر  کران،  مگر  یِم  اَتھ  پٮ۪ٹھ  ایمان  چِھ  تھاوان  تِم  چِھ  تتھ  کھۅژان،  تہٕ  زانان  چِھ  زِ  یقیناً  چھےٚ  سۅ  یِنہٕ  واجِنۍ۔  وارٕ  پٲٹھۍ  بوٗزِو  یِم  لُکھ  تَمہِ  گرِ  ہٕندِس  یِنَس  منٛز  شک  تراون  وٲلۍ  بحث  چِھ  کران،  تِم  چِھ  گُمرٲہی  منٛز  واریاہ  دوٗر  درٛامٕتۍ۔

Mirwaiz:
  یِمن  لوٗکن  نہٕ  تمِچ  پژھ  چھےٚ  تِم  چھِنہٕ  باوجود  تمہِ  کہ  یقینی  تہٕ  نزدیک  آسنہٕ  کہ  کھۅژٲنی  بلکہ  چھِ  بطور  استہزاء  وانکار  تمہِ  کہ  وقوعُک  تقاضہٕ  کران۔  یِمن  لوٗکو  ایمان  اوٚن  تِم  چھِ  کھۅژان  تتھ  بیٚیہِ  چھِ  اعتقاد  تھاوان  کہ  قیامتُک  دۅہ  چھُ  حق  تہٕ  پوٚز۔  وارٕ  بوٗزِو  کہ  بے  شک  یِم  لوٗکھ  قیامتس  منکر  ٲسِتھ  ہَر  تہٕ  قضیہ  چھِ  لاگان  تَمہِ  کِس  یِنس  منٛز  یقیناً  چھِ  تِم  زیچھہِ  تہٕ  دوٗردراز  گمرٲہی  منٛز  مبتلا۔

Transliteration:
  YastaAAjilu bih<u>a</u> alla<u>th</u>eena l<u>a</u> yuminoona bih<u>a</u> wa<b>a</b>lla<u>th</u>eena <u>a</u>manoo mushfiqoona minh<u>a</u> wayaAAlamoona annah<u>a</u> al<u>h</u>aqqu al<u>a</u> inna alla<u>th</u>eena yum<u>a</u>roona fee a<b>l</b>ss<u>a</u>AAati lafee <u>d</u>al<u>a</u>lin baAAeed<b>in</b>


Athar:
  اللہ  تعالیٰ  چُھ  پننیٚن  بندن  پٮ۪ٹھ  سٮ۪ٹھاہ  مہربان۔  پَس  یِکینژھاہ  یژھان  چُھکھ  تہِ  چُھکھ  دِوان،  تہٕ  سُہ  چُھ  سٮ۪ٹھاہ  قُوّت  وول  تہٕ  زبردست۔

Mirwaiz:
  یِم  منکر  یِم  دنیاچن  نازو  نعمتن  پٮ۪ٹھ  ویٹھان  چھِ،  تِمنٕے  منٛز  بوٚڈِتھ  چھِ  ٲخرت  نِشہِ  غٲفل  تہٕ  بے  خبر  سپدیمٕتۍ۔  اَمہِ  پننہِ  نازو  نعمتن  اندر  آسنہٕ  سٍتۍ  چھِ  تِم  استدلال  کران  کہ  سون  مسلک  چھُ  پسندیدٕہ،  اگر  تہِ  آسِہا  تتھ  سٲنِس  مسلکس  پٮ۪ٹھ  آسہِ  ہا  خدا  بے  زار،  تیٚلہِ  کیازِ  تھاوِہا  اَسہِ  عیش  و  آرامس  اندر۔  یہِ  چھےٚ  تُہٕنز  حماقت  کیازِ  یہِ  چھَنہٕ  رضامندی  ہٕنز  دلیل  بلکہ  چھُ  اَمُیک  وَجہ  زِ﴿۔۔۔۔۔۔۔۔۔۔۔۔﴾ اللہ  تعالیٰ  چھُ  دنیاہس  منٛز  سٮ۪ٹھاہ  مہربان  پننین  بندن  پٮ۪ٹھ۔  عام  طوراَمی  رحمتِ  عامہ  سٍتۍ  چھُ  سُہ  سارِنٕے  روزی  عطا  کران۔  اگر  چہ  مصلحت  موجوب  چھےٚ  تتھ  منٛز  کمی  زیادتی  تہِ  سپدان ﴿۔۔۔۔۔۔۔۔۔۔۔﴾ یَس  یوٗت  یژھان  چھُ  تس  چھُ  تیوٗت  دِوان۔  مگر  نفس  رزق  چھُ  سارِنٕے  منٛز  مشترک۔  اَمہِ  لطف  فی  الدنیا  اندرٕہ  چھُنہٕ  لٲزم  یِوان  کہ  تُہُنٛد  مسلک  کیا  چھُ  خدایس  پسند۔  تِمن  کیا  یِیہِ  ٲخرتس  اندرتہِ  لطف  و  مہربٲنی  عطا  کرنہٕ  بلکہ  آسن  تِم  ٲخرتس  اندر  بوجہ  اینکہ  تِم  ٲسۍ  باطلس  پٮ۪ٹھ  کُڈرِس  عذابس  گرفتار  دنیاہس  اندر،  تِم  عذابس  گرفتار  کرٕنۍ  چھَنہٕ  مشکل  کتھاہ  کینٛہہ ﴿۔۔۔۔۔۔۔۔۔۔۔﴾ سُہ  چھُ  سٮ۪ٹھاہ  قوت  وول،  سٮ۪ٹھاہ  زبردست،  یِمن  سارِنٕے  خرٲبِیَن  ہُنٛد  وجہ  چھُ  دنیا  سٍتۍ  گژُھن۔  لوٗکن  پَزِ  نہٕ  دنیا  سٍتۍ  مغرور  گژُھن  بلکہ  پزِہا  تِمن  ٲخرت  ژھانڈُن،  تِمن  پَزِ  وارٕ  بوزُن  کہ۔  

Transliteration:
  All<u>a</u>hu la<u>t</u>eefun biAAib<u>a</u>dihi yarzuqu man yash<u>a</u>o wahuwa alqawiyyu alAAazeez<b>u</b>


Athar:
  یُس  کانٛہہ  ٲخرتُک  زراعت  چُھ  یژھان،  تٔمۍ  سُند  زراعت  چِھ  أسۍ  بڑھاوان،  تہٕ  یُس  دُنیاہُک  زراعت  چُھ  یژھان  تس  چِھ  دُنیا  منٛزے  دِوان،  مگر  ٲخرتس  منٛز  چُھنہٕ  تٔمۍ  سُند  کانٛہہ  حصّہٕ۔

Mirwaiz:
  یُس  شخصاہ  یژھان  آسہِ  ٲخرتُک  زراعت  کرُن  یعنی  ٲخرت  کہ  ثوابُک  طٲلب  آسہِ،  ٲخرت  خٲطرٕ  کرِ  رٕژٕ  عملہٕ  بہ  اُمید  ثواب،  أسۍ  دِمَو  ترقی  تس  تِہِندِس  تتھ  زراعتس  اندر  یعنی  رٕژن  عملن  پٮ۪ٹھ  دِموأسۍ  تَس  رُت  ثواب۔  بلکہ  کرو  أسۍ  تتھ  ثوابس  اندر  تَس  زیادتی۔  أکِس  عملہِ  کروس  ادنیٰ  درجہ  داہ  گۅنہٕ  ثواب  عطا۔  بیٚیہِ  یُس  اکھاہ  یژھان  آسہِ  دنیاہُک  زراعت،  تس  دِمَو  أسی  تہِ  اگر  أسۍ  یژھو  کینٛہہ  تمہِ  دنیا  أندرٕہ  مگر  ٲخرتس  اندر  آسہِ  نہٕ  تس  کُیت  کانٛہہ  حصہٕ۔  کیازِ  سُہ  چھُ  مشروط  ایمانس  سٍتۍ۔  حاصل  چھُ  یُس  اکھاہ  عمل  کرِ  دنیٲیی  مطلب  حاصل  کرنہٕ  خٲطرٕ،  تس  یِیہِ  دنیا  عطا  کرنہٕ،  مگر  تِیتُے  یوٗت  أسۍ  یژھو۔  توپتہٕ  چھُ  سُہ  ٲخرت  کہ  ثواب  نِشہِ  محروم۔  دین  حق  کوٚر  اللہ  تعالیٰ  ہن  مشروع  ومقرر  مگر  تِم  لوٗکھ  اگر  سُہ  دین  چھِنہٕ  مانان۔

Transliteration:
  Man k<u>a</u>na yureedu <u>h</u>artha al<u>a</u>khirati nazid lahu fee <u>h</u>arthihi waman k<u>a</u>na yureedu <u>h</u>artha a<b>l</b>dduny<u>a</u> nutihi minh<u>a</u> wam<u>a</u> lahu fee al<u>a</u>khirati min na<u>s</u>eeb<b>in</b>


Athar:
  کیا  یِم  لُکھ  چھا  کینٛہہ  تِتھۍ  شریکِ  خدا  تھاوان،  یِمو  یِہندِ  خٲطرٕ  دِینٕچ  نوعیت  تھاون  وول  اکھ  تِیُتھ  طریقہٕ  چُھ  مُقرر  کوٚرمُت،  ییٚمیُک  خداین  اِذن  چُھنہٕ  دِیتمُت؟  ﴿یتھ  آیتس  منٛز  چُھ   شُرکَاءُ   نِشہِ  مُراد  زِ  یہِ  کتھ  چھےٚ  ٹاکارٕہ  زِ  تِم  چِھنہٕ  شریک  یِمن  یِم  لُکھ  دعا  چھِ  منگان  یا  یِمن  نذر  و  نیاز  چھِ  کھالان  یا  یِمن  برونٛہہ  کنہِ  پوٗزا  پاٹٕکۍ  رسم  چھِ  ادا  کران۔  بلکہ  چھِ  یِمو  نِشہِ  مُراد  تِم  انسان،  یِم  لُکو  چِھ  شریک  فی  الحکم  ٹھٔہرٲوِمٕتۍ،  یِہٕندٮ۪ن  ہیچھناونہٕ  آمتیٚن  افکارن،  عقٲیدن،  نظریاتن  تہٕ  فلسفن  پٮ۪ٹھ  لُکھ  ایمان  چِھ  انان،  یِہنزن  دِنہٕ  آمژن  قدرن  مانان  چِھ،  یِہندٮ۪ن  پیش  کرنہٕ  آمتیٚن  اخلٲقی  اصولن  تہٕ  تہذیب  و  ثقافت  کیٚن  معیارن  قبول  چِھ  کران۔  یِہندۍ  مُقرر  کرنہٕ  آمٕتۍ  قانون،  طریقہٕ  تہٕ  ضٲبطہٕ  پننیٚن  مذہبی  رسمن  تہٕ  عبادتن  منٛز،  پننہِ  شخصی  زندگی  منٛز،  پننِس  مُعاشرتس  منٛز،  پننِس  تمدُنس  منٛز،  پننِس  کاربارس  تہٕ  لین  دینس  منٛز،  تہٕ  پننِس  سیاستس  تہٕ  حکومتس  منٛز  تِتھہٕ  پٲٹھۍ  چِھ  اختیار  کران  زَنتہٕ  یۅہے  سُہ  شریعت  چُھ  ییٚمِچ  پیروی  تِمن  کرٕنۍ  پزِ۔﴾  اگر  فٲصلٕچ  کتھ  طے  آسِہے  نہٕ  سپٕزمٕژ  تیٚلہِ  آسہے  یُہُند  قضّیہ  مۅکلاونہٕ  آمُت۔  یقیناً  چُھ  یِمن  ظٲلِمن  خٲطرٕ  دردناک  عذاب۔

Mirwaiz:
  کیا  تِمَو  چھا  خدایس  شریک  ٹھٔہرٲوِمٕتۍ  یِمَو  شریکو  تِہِندِ  خٲطرٕ  کانٛہہ  دیٖناہ  مقرر  کوٚرمُت  چھُ،  ییٚمُیک  اجازت  اللہ  تعالیٰ  ہن  تِمن  دُیتمُت  چھُ۔  ہرگاہ  خداے  سٕندِ  طرفہٕ  اَکھ  قولِ  فیصل  مقرر  آسِہا  نہٕ  کرنہٕ  آمُت،  سُہ  گوٚو  یی  زِ  اصل  عذاب  سپدِ  تِمن  پٮ۪ٹھ  مرنہٕ  پتہٕ،  نتہٕ  یِیہِ  ہا  دنیاسٕے  اندر  تِہُنٛد  عملی  فٲصلہٕ  کرنہٕ۔  بے  شک  یِمن  ظٲلمن  ہٕندِ  خٲطرٕ  چھُ  ٲخرتس  اندر  دود  تُلہٕ  وُن  عذاب۔

Transliteration:
  Am lahum shurak<u>a</u>o sharaAAoo lahum mina a<b>l</b>ddeeni m<u>a</u> lam ya<u>th</u>an bihi All<u>a</u>hu walawl<u>a</u> kalimatu alfa<u>s</u>li laqu<u>d</u>iya baynahum wainna a<b>l</b><i><u>thth</u></i><u>a</u>limeena lahum AAa<u>tha</u>bun aleem<b>un</b>


Athar:
  توٚہۍ  وُچِھو  زِ  یِم  ظٲلِم  آسن  تمہِ  وقتہٕ  پننہِ  کرِمَتہِ  کِس  انجامس  کھۅژان،  تہٕ  سُہ  روزِ  یِمن  پٮ۪ٹھ  یِتھ۔  اَتھ  برعکس  یِمو  لُکو  ایمان  چُھ  اوٚنمُت  تہٕ  یِمو  نیک  عملہٕ  چھےٚ  کرِمٕژ،  تِم  آسن  جنّت  کیٚن  گُلستانن  منٛز،  یِکینژھاہ  تہِ  تِم  یژھن  تہِ  میلہِ  تِمن  ربّس  نِشہِ،  یۅہے  چُھ  بوٚڈ  فضل۔

Mirwaiz:
  تَمہِ  دۅہ  وُچھوٗکھ  توٚہۍ  تِم  نافرمان  تہٕ  ظٲلم  سٮ۪ٹھاہ  کھۅژان  تِمَو  کامیو  سببہٕ  یِمہٕ  تِمَو  کرِمَژٕہ  آسن  ییٚلہِ  تِم  تِمن  کامین  ہُنٛد  عذاب  وُچھن  یُس  عذاب  تِمن  پٮ۪ٹھ  یقیناً  سپدٕہ  وُن  چھُ۔  بیٚیہِ  یِمو  لوٗکو  ایمان  اوٚن  تہٕ  رٕژٕہ  عملہٕ  کریکھ،  تِم  آسن  جنتہٕ  کین  باغن  اندر  داخل،  تِہِندِ  خٲطرٕ  چھُ  تِہِندِس  پروردگارس  نِشہِ  تہِ  سورُے  یہِ  تِم  یژھن۔  یۅہے  گوٚو  خداے  سُنٛد  بوٚڈ  فضل،  بوٚڈ  انعام۔  اَتھ  مقابلہٕ  چھُنہٕ  دنیاہُک  عیش  و  عشرت  کِہِنۍ۔

Transliteration:
  Tar<u>a</u> a<b>l</b><i><u>thth</u></i><u>a</u>limeena mushfiqeena mimm<u>a</u> kasaboo wahuwa w<u>a</u>qiAAun bihim wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti fee raw<u>da</u>ti aljann<u>a</u>ti lahum m<u>a</u> yash<u>a</u>oona AAinda rabbihim <u>tha</u>lika huwa alfa<u>d</u>lu alkabeer<b>u</b>


Athar:
  یہِ  چُھ  سُہ  چیز  ییٚمِچ  خۅش  خبر  اللہ  تعالیٰ  پننیٚن  تِمن  بندن  چُھ  دِوان  یِمو  مون  تہٕ  یِمَو  نیک  عملہِ  کرِ۔  اے  نبی  صلی  اللہ  علیہ و سلم،  یِمن  لُکن  ؤنِو  زِ  بہٕ  چُھس  نہٕ  یتھ  کامہِ  پٮ۪ٹھ  تۅہیہِ  نِشہِ  کُنہِ  اَجرُک  طٲلب۔  البتہ  چُھس  قرابتُک  محبت  ضروٗر  یژھان۔  ﴿یتھ  آیتس  چِھ  ترےٚ  تفسیر  کرنہٕ  آمٕتۍ  ﴿1﴾  بہٕ  چھُس  نہٕ  یتھ  کامہِ  پٮ۪ٹھ  تۅہیہِ  نِشہِ  کانٛہہ  اجر  طلب  کران،  مگر  یہِ  چُھس  ضروٗر  یژھان  زِ  توٚہۍ  لُکھ  ﴿یعنی  اہلِ  قریش﴾  کٔرِتو  کم  از  کم  تمہِ  رشتہٕ  دٲری  ہُند  لحاظہٕ  یوسہٕ  مےٚ  تہٕ  تۅہیہِ  درمیان  چھےٚ۔  یہِ  کُس  ستم  چُھ  زِ  سارِوٕے  کھۅتہٕ  زیادہ  چِھو  توٚہۍ  میانی  دشمنی  پٮ۪ٹھ  بضِد۔  ﴿2﴾  بہٕ  چُھس  نہٕ  تۅہیہِ  نِشہِ  یتھ  کامہِ  پٮ۪ٹھ  امہِ  ورٲے  کانٛہہ  اَجر  یژھان  زِ  تۅہیہِ  منٛز  گٔژھ  اللہ  تعالیٰ  سٕنزِ  نزدیکی  ہٕنز  چاہت  گژٕھنۍ  پٲدٕ۔  ﴿3﴾  ترییم  تفسیر  یِمو  مُفسرو  کوٚرمُت  چُھ  تِمو  منٛزٕ  چِھ  کینٛہہ  اقاربَو  نِشہِ  تمام  بنی  عبد  المطلب  مراد  نِوان،  تہٕ  کینٛہہ  چِھ  اَتھ  صرف  حضرت  علی  رضی  اللہ  عنہ  تہٕ  حضرت  فاطمہ  رضی  اللہ  عنہا  تہٕ  تِہِندٮ۪ن  اولادن  تام  محدود  تھاوان۔  مگر  واریاہَو  وجودہاتَو  کِنۍ  چُھنہٕ  یہِ  تفسیر  کُنہِ  پٲٹھۍ  تہِ  قٲبل۔  اوّل  ییٚمہِ  وقتہٕ  مکّہ  معظمس  منٛز  سورۂ  شوریٰ  نٲزِل  چُھ  سپُدمُت،  تَمہِ  ساعتہِٕ  اوس  نہٕ  حضرت  علی  رضی  اللہ  عنہ  تہٕ  حضرت  فاطمہ  رضی  اللہ  عنہا  سُند  خاندرٕے  سَپُدمُت،  اولاد  سُند  چُھنہٕ  سوالٕے۔  تہٕ  بنی  عبد  المطلب  منٛزٕ  ٲسۍ  نہٕ  نبی  صلی  اللہ  علیہ و سلمن  اَند  ہیٚتھ  سٲری  ساتھ  دِوان،  بلکہ  ٲسۍ  تِمو  منٛزٕ  کینٛہہ  نَنہِ  وانہِ  دشمنن  ہٕندۍ  سٲتھی،  تہٕ  ابولہب  سُند  عداوت  چُھ  سورُے  دُنیا  زانان۔  دوم  یہِ  زِ،  نبی  صلی  اللہ  علیہ و سلمن  ہٕندۍ  رشتہٕ  دار  ٲسۍ  نہٕ  صرف  بنی  عبد  المطلب  یٲتۍ۔  حضور  صلی  اللہ  علیہ و سلمن  ہٕنزِ  وٲلدٕہ  سٕندِ  کِنۍ،  وٲلد  صٲبنہِ  کِنۍ  بیٚیہِ  حضرت  خدیجہ  رضی  اللہ  عنہا  ﴿خاندارِنہِ﴾  ہٕندِ  کِنۍ  ٲس  تمام  گھرن  منٛز  حضور  صلی  اللہ  علیہ و سلم  ہٕنز  رشتہٕ  دٲری۔  یِمن  سارنٕے  گھرن  منٛز  ٲسۍ  حضور  صلی  اللہ  علیہ و سلمن  ہٕندۍ  بہترین  حٲمی  تہِ  تہٕ  بدترین  دشمن  تہِ۔  ترییِم  کتھ  یۅسہٕ  یِمو  سارِوٕیو  کھۅتہٕ  زیادہ  اہم  چھےٚ،  سۅ  چھےٚ  یہِ  زِ  اکھ  نبی  یتھ  بلند  مقامس  پٮ۪ٹھ  کھڑا  سپدِتھ  دعوتِ  اَلی  اللہ  ہُک  آلَو  بُلند  چُھ  کران،  تمہِ  مقامہٕ  پٮ۪ٹھہٕ  اَتھ  کارِ  عظیمس  پٮ۪ٹھ  یہِ  بدلہٕ  منگُن  زِ  توٚہۍ  کٔرِو  میانیٚن  رشتہٕ  دارن  سٍتۍ  محبت،  چھےٚ  تیٖژاہ  ؤسۍ  پایہ،  کتھ  زِ  کانٛہہ  نیک  خصلت  تھاون  وول  انسان  ہیٚکہِ  نہٕ  امِیُک  تصوّرٕے  کٔرِتھ  زِ  خُداین  آسہِ  پننِس  نبی  صلی  اللہ  علیہ و سلمس  یہِ  کتھ  ہیٚچھنٲومٕژ  تہٕ  نبی  صلی  اللہ  علیہ و سلمو  آسہِ  قریش  کیٚن  لُکن  منٛز  کھڑا  سپدِتھ  یہِ  کتھ  ؤنِمٕژ۔  امہِ  علاوہ  چھےٚ  یہِ  کتھ  وارَے  زیادٕہ  بے  موقع  باسان  ییٚلہِ  أسۍ  وُچھان  چِھ  زِ  امہِ  کلامٕکۍ  مخٲلف  چِھنہٕ  اہلِ  ایمان  کینٛہہ  بلکہ  چِھ  کفّار۔  ہیرِ  پٮ۪ٹھہٕ  چُھ  سورُے  تقریر  یِمنٕے  کُن  کرنہٕ  یِوان  تہٕ  برونٛہہ  کُن  تہِ  چُھ  رُوے  سخن  یِمنٕے  کُن۔  اتھ  سلسلۂ  کلامَس  منٛز  کتہِ  چُھ  مخٲلِفَو  نِشہِ  کُنہِ  نوعیتُک  بدلہٕ  طلب  کرنُک  سوال  گژھان  پٲدٕ۔  بدلہٕ  چُھ  تِمن  لُکن  یِوان  منگنہٕ  یِہنزن  نظرن  منٛز  تتھ  کامہِ  کانٛہہ  قدر  آسہِ  یۅسہٕ  کٲنٛسہِ  شخصن  تِہندِ  خٲطرٕ  آسہِ  انجامِ  دِژمٕژ۔﴾  یُس  کانٛہہ  اَکھاہ  رٕژر  کماوِ،  أسۍ  کرو  تٔمۍ  سٕندِ  خٲطرٕ  تتھ  رٕژرس  منٛز  بہتری  ہُند  اضافہٕ۔  بے  شک  چُھ  اللہ  تعالیٰ  سٮ۪ٹھاہ  درگزر  کرن  وول  تہٕ  قدردان۔

Mirwaiz:
  یٔہے  گٔیہِ  خۅش  خبری  یۅسہٕ  فرماوان  چھُ  اللہ  تعالیٰ  پننین  بندن  یِمَو  ایمان  اوٚن  تہٕ  رٕژٕہ  عملہٕ  کریکھ۔  چونکہ  کافرن  ٲس  مضمون  پوٗرٕ  بیان  کرنہٕ  برونٹھُے  زیٚوِ  پٮ۪ٹھ  ژٲنگِج  ترٲوِتھ،  چونج  کٔرِتھ  تکذیب  چہ  کتھہٕ  کران،  تَمی  آو  ییٚتہِ  نس  بشارتُک  مضمون  پوٗرٕ  بیان  کرنہٕ  برونٹھُے  جملۂ  معترضس  منٛز  تکذیب  کرُن۔  وکنہ  خاطرٕہ  سُہ  مضمون  بیان  کرنہٕ  ییٚمہِ  سٍتۍ  تِہِندۍ  دل  ویگلہٕ  ہن۔  نبی  کریم  صلی  اللہ  علیہ  وسلمس  آو  حکم  کرنہٕ،  توٚہۍ  فرمٲوِو  تِمن  اے  لوٗکو،  بہٕ  چھُس  نہٕ  تۅہیہِ  نِشہِ  کانٛہہ  مطلباہ  ژھانڈان  تۅہیہِ  سٍتۍ  یہِ  کتھ  باتھ  کرنس  اندر  رشتہٕ  دٲری  ہٕندِ  محبتہٕ  ورٲے  یعنی  یُتُے  چھُس  بہٕ  تۅہیہِ  نِشہِ  ژھانڈان  کہ  میٲنۍ  تہٕ  تُہٕندۍ  تعلقاتِ  رشتہٕ  دٲری  یِم  چھِ  یِم  سٲری  قریشن  سٍتۍ  وابستہ  چھِ  بلکہ  تمام  عربہٕ  کین  لوٗکن  سٍتۍ  پیوست  چھِ،  تِم  دوٗر  چھِ  یا  نزدیک  تِمن  تعلقاتن  ہٕندین  حقوقن  ہُنٛد  تھٲوِتَو  توٚہۍ  خیال۔  تِم  تعلقات  چھِنہٕ  متقضی  یتھ  کتھہِ  کہ  توٚہۍ  ہیٚیِو  میٲنِس  مخالفتس  اندر  جلدی  کرٕنۍ،  بوزنہٕ  برونٹھُے  شور  لاگُن  بلکہ  چھِ  تِم  تعلقات  منگان  کہ  نہایت  اطمنانہٕ  سان،  سۅ  دِلہٕ  بوٗزِو  توٚہۍ  گۅڈٕہ  بہٕ  کیا  چھُس  تۅہیہِ  ونان،  توپتہٕ  توٗلیوٗن  سۅ  میٲنۍ  کتھ  عقلہِ  ہٕنزِ  ترٛکرِ  اندر،  توپتہٕ  پرکھٲوِیوٗن  وارٕھ  سۅ  کتھ  غورو  تامل  سٍتۍ۔  ہرگاہ  تتھ  اندر  کانٛہہ  شُبہ  تہٕ  اِشکالاہ  گژھیٚو  سُہ  کٔرِو  صاف۔  ہرگاہ  سۅ  کتھ  میٲنۍ  غلط  آسہِ،  توٚہۍ  تٲرِو  مےٚ  وارٕ  فکرِ  بہٕ  ہرگاہ  ڈٔلِتھ  آسہٕ  توٚہۍ  أنِو  مےٚ  سیزِ  وَتہِ  پٮ۪ٹھ۔  غرض  یۅسہٕ  کتھ  آسہِ،  سۅ  ٲسِن  خٲرخوٲہی  پٮ۪ٹھ۔  یہِ  چھُنہٕ  دستور  کہ  مےٚ  دِیِو  نہٕ  توٚہۍ  ونہٕ  نے  تہٕ  فوراً  ہیٚیِو  توٚہۍ  شوروغُل  لاگُن۔  ٲشنٲیی  ہٕندین  تعلقاتن  ہرگاہ  تۅہیہِ  نِشہِ  کانٛہہ  احتراماہ  چھُ  تیٚلہِ  بوٗزِتو  میٲنۍ  کتھ  یتھ  منٛز  تُہٕندِ  خٲطرٕ  سٮ۪ٹھاہ  فٲیدٕہ  چھُ۔  بیٚیہِ  یُس  اکھاہ  نیکی  کرِ،  أسۍ  کرو  تِمن  نیکین  اندر  زیادٕہ  رٕژر  خوبی  عطا  یعنی  أسۍ  دِمَو  تس  زیادٕہ  ثواب۔  بے  شک  اللہ  تعالیٰ  چھُ  فرمانبردارن  ہٕندین  گناہن  سٮ۪ٹھاہ  بخشن  ہار۔  تِہٕنزن  نیکین  سٮ۪ٹھاہ  قدردان  تہٕ  رُت  ثواب  عطا  کروُن۔  

Transliteration:
  <u>Tha</u>lika alla<u>th</u>ee yubashshiru All<u>a</u>hu AAib<u>a</u>dahu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti qul l<u>a</u> asalukum AAalayhi ajran ill<u>a</u> almawaddata fee alqurb<u>a</u> waman yaqtarif <u>h</u>asanatan nazid lahu feeh<u>a</u> <u>h</u>usnan inna All<u>a</u>ha ghafoorun shakoor<b>un</b>


Athar:
  یِم  لُکہ  چھا  وَنان  زِ  أمۍ  شخصن  چُھ  خُدایس  پٮ۪ٹھ  اَپُز  بہتان  تُھرمُت؟  اگر  اللہ  تعالیٰ  ییژِھہ  تُہٕندِس  دِلس  پٮ۪ٹھ  کرِ  مۅہر۔  ﴿مطلب  چُھ  یہِ  زِ  اے  نبی  صلی  اللہ  علیہ و سلم،  یِمو  لُکو  چِھو  توٚہۍ  تہِ  پنٕنۍ  پٲٹھۍ  مجٕھمٕتۍ،  یِتھ  پٲٹھۍ  یِم  خۅد  پننیو  غرضو  خٲطرٕ  بڈِ  کھۅتہٕ  بوٚڈ  اَپُز  چِھ  ونان،  تِمو  سوٗنچ  زِ  تۅہیہِ  تہِ  چُھو  تِتھے  پٲٹھۍ  پنُن  دُکان  چمکاونہٕ  خٲطرٕ  اکھ  اَپُز  تُھرمُت،  مگر  یہِ  اللہ  تعالیٰ  سُند  عنایت  زِ  تٔمۍ  چَھنہٕ  تُہندِس  دِلس  پٮ۪ٹھ  سۅ  مۅہر  لگاومٕژ  یۅسہٕ  یِہندٮ۪ن  دِلن  پٮ۪ٹھ  چھن  لگٲومٕژ۔﴾  سُہ  چُھ  بٲطلس  مِٹاوان  تہٕ  حق  چُھ  پننیو  فرمانَو  سٍتۍ  حق  بنٲوِتھ  ہاوان۔  سُہ  چُھ  سیٖنن  منٛز  چُھپِتھ  راز  زانان۔

Mirwaiz:
  کیا  یِم  لوٗکھ  چھا  تۅہیہِ  نسبت  ونان  زِ  تِمو  چھُ  یہِ  قرآن  مجید  خدایس  پٮ۪ٹھ  اَپُز  ٹھٔہروومُت،  نعوذ  بااللہ  یعنی  نبوتُک  تہٕ  وحی  یُک  خلافِ  واقعہ  دعویٰ  کوٚرمُت۔  اَتھ  صورتس  اندر  چھےٚ  خدایس  قدرت  کہ  ہرگاہ  سُہ  ییٚژِھہ  تُہٕندِس  دِلس  پٮ۪ٹھ  کرِ  سُہ  مۅہر۔  بیٚیہِ  چھُ  اللہ  تعالیٰ  سُنٛد  یہِ  طریقہ،  فطرت  کہ  سُہ  چھُ  نٕہناوان  اَپُز،  تہٕ  پوٚز  چھُ  پٔزراوان  غٲلب  تہٕ  ثٲبت  پننیو  احکامو  سٍتۍ۔  پٔزِپٲٹھۍ  سُہ  چھُ  دل  چن  کتھن  ہٕنزتانۍپوٗرٕ  خبر  تھاوان۔

Transliteration:
  Am yaqooloona iftar<u>a</u> AAal<u>a</u> All<u>a</u>hi ka<u>th</u>iban fain yashai All<u>a</u>hu yakhtim AAal<u>a</u> qalbika wayam<u>h</u>u All<u>a</u>hu alb<u>at</u>ila wayu<u>h</u>iqqu al<u>h</u>aqqa bikalim<u>a</u>tihi innahu AAaleemun bi<u>tha</u>ti a<b>l</b><u>ss</u>udoor<b>i</b>


Athar:
  سُے  چُھ  یُس  پننیو  بندَو  نِشہِ  چُھ  توبہٕ  قبول  کران،  تہٕ  بُرٲیَو  نِشہِ  چُھ  درگزر  فرماوان،  حالانکہ  تس  چُھ  تۅہیہِ  لُکن  ہٕنزن  تمام  کامیٚن  ہُند  علم۔

Mirwaiz:
  بیٚیہِ  چھُ  سُے  تِیُتھ  رحیم  کہ  پننین  بندن  ہُنٛد  توبہٕ  چھُ  تمہِ  کیو  شرطو  سان  قبول  کران۔  پس  اگر  کانٛہہ  کافر  توبہٕ  کٔرِتھ  مسلمان  سپدِ۔  سُہ  چھُ  تُہند  ایمان  اَنُن  قبول  کران،  بیٚیہِ  چھُ  سُے  توبہ  کہ  برکتہٕ  پننین  بندن  ہٕندین  گناہن  عفو  کران،  بیٚیہِ  چھُ  سُے  تہِ  سورُے  زانان  یہِ  توٚہۍ  کران  چھِو۔  تس  چھُ  معلوم  کہ  کٔمۍ  کوٚر  توبہٕ  بہ  خلوصِ  دل  تہٕ  کٔمۍ  کوٚر  توبہٕ  خلوص  ورٲے۔

Transliteration:
  Wahuwa alla<u>th</u>ee yaqbalu a<b>l</b>ttawbata AAan AAib<u>a</u>dihi wayaAAfoo AAani a<b>l</b>ssayyiati wayaAAlamu m<u>a</u> tafAAaloon<b>a</b>


Athar:
  سُہ  چُھ  ایمان  انن  والیٚن  تہٕ  نیک  عمل  کرن  والیٚن  ہُند  دُعا  قبول  کران،  تہٕ  پننہ  فضلہٕ  سٍتۍ  چُھ  تِمن  بیٚیہِ  زیادٕہ  دِوان۔  روٗدۍ  انکار  کرن  وٲلۍ،  تِمن  خٲطرٕ  چُھ  سخت  سزا۔

Mirwaiz:
  بیٚیہِ  چھُ  سُے  تِمن  لوٗکن  ہٕندِس  دعاہس  اِجابت  کران  یِمو  ایمان  اوٚن  تہٕ  رٕژٕہ  عملہٕ  کریکھ۔  بیٚیہِ  چھُ  تِمن  زیادٕہ  عطا  کران  پنُن  فضل۔  یِم  کافرکفرس  پٮ۪ٹھ  اصرار  کرن،  اسلام  اَنن  نہٕ،  تِمن  ہٕندِ  خٲطرٕ  چھُ  مقرر  سخت  عذاب۔  اللہ  تعالیٰ  سٕندِ  صفتِ  رحمتُک  اثر  چھُ  کہ  سُہ  چھُنہٕ  سارِنٕے  لوٗکن  زیادٕہ  مال  عطا  کران  کیازِ۔

Transliteration:
  Wayastajeebu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti wayazeeduhum min fa<u>d</u>lihi wa<b>a</b>lk<u>a</u>firoona lahum AAa<u>tha</u>bun shadeed<b>un</b>


Athar:
  اگر  اللہ  تعالیٰ  پننیٚن  سارِنٕے  بندن  کُھلہٕ  رزق  دِیہِ  ہے،  تیٚلہِ  کرہن  تِم  زمینس  منٛز  سرکشی  ہُند  طوفان  برپا،  مگر  اکہِ  حسابہٕ  سان  یوٗت  سُہ  یژھان  چُھ  تیوٗت  چُھ  نٲزِل  کران،  یقیناً  چُھ  سُہ  پننیو  بندَو  نِشہِ  باخبر  تہٕ  تِمن  پٮ۪ٹھ  چَھس  نظر۔

Mirwaiz:
  ہرگاہ  اللہ  تعالیٰ  پننین  بندن  روزِ  یَس  اندر  وُسعت  کرِہا  تیٚلہِ  کرہن  تِم  زمینس  اندر  سرکشی  تہٕ  شرارت۔  عام  طبعیتن  ہٕندِ  اعتبارٕ  چھُ  لوٗکن  ہٕنزِ  پستی  ہُنٛد  سبب  اَکھ  أکِس  کُن  محتاج  آسُن۔  مال  دارن  چھُ  کامہِ  منٛز  مددکرنہٕ  حاصل  خٲطرٕ موٚزوٗرن  تہٕ  کٲرۍ  گرن  کُن  حاجت۔  فقیرن  چھُ  پونسہٕ  حاصل  کرنہٕ  خٲطرٕ  مالدارن  کُن  حاجت۔  یِتھے  پٲٹھۍ  چھُ  دنیاہُک  کارخانہٕ  پکان۔  لیکن  سُہ  چھُ  روٗزی  نازل  کران  تَمہِ  اندازٕہ  موجوب  یُس  سُہ  یژھان  چھُ۔  بے  شک  چھُ  سُہ  پننین  بندن  ہُنٛد  سورُے  زانان،  سورُے  وُچھان۔

Transliteration:
  Walaw basa<u>t</u>a All<u>a</u>hu a<b>l</b>rrizqa liAAib<u>a</u>dihi labaghaw fee alar<u>d</u>i wal<u>a</u>kin yunazzilu biqadarin m<u>a</u> yash<u>a</u>o innahu biAAib<u>a</u>dihi khabeerun ba<u>s</u>eer<b>un</b>


Athar:
  سُے  چُھ  یُس  لُکن  ہٕندِ  مایوٗس  سپدنہٕ  پتہٕ  روٗد  چُھ  ترٛاوان،  تہٕ  پنٕنۍ  رحمت  چُھ  پھٔہلاوان،  تہٕ  سُے  چُھ  قٲبلِ  تعریف  ولی  ﴿کار  ساز﴾۔

Mirwaiz:
  سُہ  پروردگار  چھُ  تِیُتھ  حکیم  کہ  سُہ  چھُ  روٗد  تراوان  لوٗکن  ہٕندِ  ناامید  گژھنہٕ  پتہٕ۔  بیٚیہِ  چھُ  سُی  پننہِ  رحمتُک  آثار  عالمس  منٛز  واتناوان  یعنی  روٗد  پرتھ  جایہِ  واتناوان۔  پرتھ  جایہِ  چھُ  زمینس  سرسبز  کران  بیٚیہِ  چھُ  سُے  سارِنٕے  ہُنٛد  کارساز،  تتھ  کارسٲزی  پٮ۪ٹھ  چھُ  سُے  قابلِ  حمدوثناء۔

Transliteration:
  Wahuwa alla<u>th</u>ee yunazzilu alghaytha min baAAdi m<u>a</u> qana<u>t</u>oo wayanshuru ra<u>h</u>matahu wahuwa alwaliyyu al<u>h</u>ameed<b>u</b>


Athar:
  تٔمۍ  سٕنزو  نِشٲنِیو  منٛزٕ  چھےٚ  یہِ  زمین  تہٕ  آسمانن  ہٕنز  پیدٲیش،  بیٚیہِ  تِم  جاندار  مخلوقات  یِم  تٔمۍ  دۅشوٕنۍ  جاین  چِھ  پھٔہلٲوِتھ  تھٲوِمٕتۍ۔  سُہ  ییٚلہِ  ییژِھہ  یِمن  ہیٚکہِ  سۅمبرِتھ۔

Mirwaiz:
  بیٚیہِ  چھِ  تِہِندِ  قدرت  کیو  نشانو  اندرٕہ  آسمانن  تہٕ  زمینن  ہُنٛد  پٲدٕہ  کرُن  بیٚیہِ  تِمن  جاندارن  ہُنٛد  پٲدٕہ  کرُن  یِم  آسمانس  تہٕ  زمینس  منٛز  چھٔکرٲوِمٕتۍ  چھِن۔  سُے  چھُ  تِمن  سارِنٕے  مخلوقن  دوبارٕہ  زندٕہ  کٔرِتھ  قیامتُک  دۅہ  سۅمبرنس  تہٕ  جمع  کرنس  پٮ۪ٹھ  ییٚلہِ  سُہ  تِمن  جمع  کرُن  ییٚژِھہ  پوٗرٕ  قدرت  وول۔

Transliteration:
  Wamin <u>a</u>y<u>a</u>tihi khalqu a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baththa feehim<u>a</u> min d<u>a</u>bbatin wahuwa AAal<u>a</u> jamAAihim i<u>tha</u> yash<u>a</u>o qadeer<b>un</b>


Athar:
  تۅہیہِ  لُکن  پٮ۪ٹھ  یُس  تہِ  مصیبت  آمُت  چُھ،  سُہ  چُھ  تُہٕندیو  پننیو  اَتھو  ہٕنزِ  کمایہِ  سٍتۍ  آمُت،  ﴿اِشارٕہ  چُھ  مکّہ  معظمہٕ  کِس  تتھ  قحطس  کُن  یُس  تتھ  زمانس  منٛز  برپا  اوس﴾  تہٕ  واریاہَو  قصوٗرَو  نِشہِ  چُھ  سُہ  توتہِ  درگُزر  کران۔

Mirwaiz:
  بیٚیہِ  چھُ  سُہ  منتقم  آسنہٕ  کہ  باوجود  عفو  تہٕ  درگزر  کروُن۔  چنانچہ  یُس  مصیبتاہ  تۅہیہِ  واتان  چھُ  اے  گنہگارو  سُہ  چھُ  حقیقتاً  واتان  تۅہیہِ  تِمَو  یچھ  عملو  سببہٕ  یِم  توٚہۍ  پننیو  اَتھو  چھِو  کران۔  توتہِ  چھُ  سُہ  واریاہن  گناہن  عفُووٕے  کران۔

Transliteration:
  Wam<u>a</u> a<u>sa</u>bakum min mu<u>s</u>eebatin fabim<u>a</u> kasabat aydeekum wayaAAfoo AAan katheer<b>in</b>


Athar:
  توٚہۍ  چِھو  نہٕ  زمینس  منٛز  پننِس  خدایس  عٲجز  کرن  وٲلۍ  کینٛہہ،  تہٕ  اللہ  تعالیٰ  سٕندِس  مقابلس  منٛز  چُھوو  نہٕ  تۅہیہِ  کانٛہہ  حٲمی  تہٕ  مددگار۔

Mirwaiz:
  بیٚیہِ  ہیٚکیوٗن  نہٕ  توٚہۍ  زمین  کِس  کُنہِ  حصس  منٛز  پناہ  حاصل  کٔرِتھ  تہٕ  روٗزِتھ،  اللہ  تعالیٰ  عٲجز  کٔرِتھ،  نہ  چھُ  تتھ  حالس  اندر  تِہِندٕہ  خٲطرٕ  کانٛہہ  مدد  گاراہ  تہٕ  یٲری  کروُناہ  خدایس  ورٲے۔

Transliteration:
  Wam<u>a</u> antum bimuAAjizeena fee alar<u>d</u>i wam<u>a</u> lakum min dooni All<u>a</u>hi min waliyyin wal<u>a</u> na<u>s</u>eer<b>in</b>


Transliteration: Wamin <u>a</u>y<u>a</u>tihi aljaw<u>a</u>ri fee alba<u>h</u>ri ka<b>a</b>laAAl<u>a</u>m<b>i</b>
Athar:
  تٔمۍ  سٕنزو  نِشٲنِیو  منٛزٕ  چِھ  یِم  جہازٕ  یِم  سمندرس  منٛز  پہاڑن  ہٕندۍ  پٲٹھۍ  اَتھہِ  چِھ  یِوان۔

Mirwaiz:
  بیٚیہِ  چھُ  تِہِندِ  قدرت  کیو  نشانو  اندرٕہ  ناوٕہ  تہٕ  جہازٕہ  یِم  دریاون  تہٕ  سمندرن  منٛز  پکان  چھِ۔  یِم  تُہٕندین  کۅہن  سمبہِ  چھِ۔  تِمن  بڈین  جہازن  ہُنٛد  سمندرس  منٛز  پکُن  چھُ  تِہِندی  قدرت  سٍتۍ۔


Athar:
  اللہ  تعالیٰ  ییٚمہِ  ساعتہٕ  ییژِھہ  ہواہس  ہیٚکہِ  أکۍ  سٕے  جایہِ  رُکٲوِتھ  تھٲوِتھ،  تہٕ  یِم  روزن  سمندرکِس  پُشتس  ﴿سطحس﴾  پٮ۪ٹھ  سیٚدَے۔  اتھ  منٛز  چھےٚ  بجہِ  نِشٲنیہِ  پرتھ  تس  شخصس  خٲطرٕ  یُس  کمال  درجُک  صبر  تہٕ  شُکر  کرن  وول  آسہِ۔

Mirwaiz:
  ہرگاہ  سُہ  ییٚژھہ  واوَس  ٹھٔہراوِ،  تِمہٕ  ناوٕہ  تہٕ  جہازٕہ  یِم  واوٕہ  سٍتۍ  پکان  چھِ،  تِم  گژھن  روٗزِتھ  اَمہِ  چہ  تھٔر  پٮ۪ٹھ  یعنی  سمندر  کِس  سطحس  پٮ۪ٹھ۔  یہِ  چھےٚ  تِہٕنز  کٲم  کہ  واوَس  چھُ  پکناوان۔  تَمہِ  سٍتۍ  چھِ  جہازٕ  تہِ  پکان۔  بے  شک  اَتھ  منٛز  چھِ  واریاہ  قدرتٕکۍ  نشانہٕ۔  پرتھ  سٮ۪ٹھاہ  صبر  کروُنہِ  سٕندِ  تہٕ  شکر  دپوُنہِ  سٕندِ  خٲطرٕ  یعنی  باایمانن  ہٕندِ  خٲطرٕ۔

Transliteration:
  In yasha yuskini a<b>l</b>rree<u>h</u>a faya<i><u>th</u></i>lalna raw<u>a</u>kida AAal<u>a</u> <i><u>th</u></i>ahrihi inna fee <u>tha</u>lika la<u>a</u>y<u>a</u>tin likulli <u>s</u>abb<u>a</u>rin shakoor<b>in</b>


Transliteration: Aw yoobiqhunna bim<u>a</u> kasaboo wayaAAfu AAan katheer<b>in</b>
Athar:
  یا  ﴿تِمن  پٮ۪ٹھ  سوار  سپدن  والیٚن  ہٕندیو﴾  واریاہَو  گناہَو  نِشہِ  درگُزر  کران  کران  ڈُباوِ  تِمن  تِہندٮ۪ن  کینژھنٕے  کرتوٗتن  ہٕندِس  پاداشس  منٛز،

Mirwaiz:
  یا  ہرگاہ  سُہ  ییٚژھہ  سخت  تیز  واو  تراوِ  تِمن  جہازن  اندر،  سارِنٕے  سوارن  گالہِ  تِہٕنزو  یچھ  عملو  سببہٕ  یعنی  پھاٹویکھ  دریاوس  اندر۔  واریاہن  لوٗکن  کرِ  درگُزر  یعنی  تِمن  پھاٹوِنہٕ  تمہِ  ساعتہٕ  مگر  ٲخرتس  اندر  یِیہِ  تِمن  عذاب  کرنہٕ۔


Athar:
  تہٕ  تمہِ  وقتہٕ  لگہِ  سانیٚن  آیاتن  منٛز  جھگڑٕ  کرن  والیٚن  پَے  زِ  تِہندِ  خٲطرٕ  چَھنہٕ  کانٛہہ  چَھپن  جاے۔

Mirwaiz:
  اَمہِ  تباہی  ہٕندِ  وقتہٕ  تگہِ  زانُن  تِمن  لوٗکن  یِم  کج  بخشی  چھِ  کران  سانین  آیاتن  اندر  کہ  تِہِندِ  خٲطرٕ  چھَنہٕ  کانٛہہ  ژلن  جایاہ  سانہِ  عذاب  نِشہِ  بچنہٕ  خٲطرٕ۔

Transliteration:
  WayaAAlama alla<u>th</u>eena yuj<u>a</u>diloona fee <u>a</u>y<u>a</u>tin<u>a</u> m<u>a</u> lahum min ma<u>h</u>ee<u>s</u><b>in</b>


Athar:
  یِکینژھاہ  تہِ  تۅہیہِ  لُکن  دِنہٕ  چُھ  آمُت،  سُہ  چُھ  محض  دُنیاچہِ  کینژھن  دۅہن  ہٕنزِ  زندگی  ہُند  ساز  و  سامان،  تہٕ  یِکینژھاہ  خُدایس  نِشہِ  چُھ،  سُہ  چُھ  بہتر  تہِ  تہٕ  پایدار  تہِ۔  سُہ  چُھ  تِمن  لُکن  خٲطرٕ  یِمو  ایمان  چھُ  اوٚنمُت  تہٕ  پننِس  ربّس  پٮ۪ٹھ  چِھ  بھروسہٕ  کران۔

Mirwaiz:
  اَمہِ  اندرٕ  سپُد  معلوم  کہ  مطلوب  بناونس  قابل  چھُنہٕ  دنیا  بلکہ  چھُ  ٲخرت  مطلوب  مقدس  بناونس  قابل۔  وۅنۍ  یِکینژھاہ  دنیاہکیو  چیزو  اندرٕہ  تۅہیہِ  عطا  کرنہٕ  آو  تہِ  چھُ  محض  چند  روزٕہ  دنیا  چہ  زندگی  ہُنٛد  اَکھ  تمتع  تُلنُک  چیزاہ  یُس  عمر  ختم  گژھنس  پٮ۪ٹھ  ختم  گژِھہ۔  بیاکھ  گوٚو  یِکینژھاہ  اللہ  تعالیٰ  ہس  نِشہِ  تِہِندِ  خٲطرٕ  چھُ  تہِ  چھُ  رُت  تہٕ  پوشوُن۔  لہٰذا  گژِھہ  دنیا  طلبی  ترٲوِتھ  ٲخرتُک  طالب  سپدُن۔  مگر  سُہ  سپدِ  حاصل  ایمان  واعمالِ  صالحو  سٍتۍ،  بیٚیہِ  شرک  و  کفر  نِشہِ  پتھ  روزنہٕ  سٍتۍ۔  چنانچہ  ثواب  مذکور  چھُ  تِہِندِ  خٲطرٕ  یِمو  ایمان  اوٚن،  بیٚیہِ  کوٚرُکھ  پننِس  پروردگارس  پٮ۪ٹھ  اعتماد  تہٕ  بھروسہٕ۔

Transliteration:
  Fam<u>a</u> ooteetum min shayin famat<u>a</u>AAu al<u>h</u>ay<u>a</u>ti a<b>l</b>dduny<u>a</u> wam<u>a</u> AAinda All<u>a</u>hi khayrun waabq<u>a</u> lilla<u>th</u>eena <u>a</u>manoo waAAal<u>a</u> rabbihim yatawakkaloon<b>a</b>


Athar:
  یِم  بڑیو  بڑیو  گناہَو  تہٕ  بے  حیٲئی  ہٕنزو  کامیو  نِشہِ  پرہیز  چِھ  کران،  تہٕ  اگر  شرارت  کھسیٚکھ  تیٚلہِ  چِھ  درگُزر  کران۔

Mirwaiz:
  بیٚیہِ  یِم  لوٗکھ  بڈیٚو  گناہو  نِشہِ  بٔچِتھ  چھِ  روزان  ،  بیٚیہِ  یچھ  کامیو  نِشہِ،  بیٚیہِ  یِم  ژکھ  کٔھسِتھ  ژکھ  خہاروُنین  معٲفی  چھِ  دِوان۔

Transliteration:
  Wa<b>a</b>lla<u>th</u>eena yajtaniboona kab<u>a</u>ira alithmi wa<b>a</b>lfaw<u>ah</u>isha wai<u>tha</u> m<u>a</u> gha<u>d</u>iboo hum yaghfiroon<b>a</b>


Athar:
  یِم  پننِس  ربّ  سُند  حکم  چِھ  مانان،  نماز  چِھ  قٲیِم  کران،  پنٕنۍ  معالات  چِھ  اکھ  أکِس  سٍتۍ  مشورٕہ  کٔرِتھ  چلاوان،  اسہِ  یِکینژھاہ  رزق  تہِ  یِمن  دِیتمُت  چُھ  تمہِ  منٛزٕ  چِھ  خرچ  کران۔

Mirwaiz:
  بیٚیہِ  یِمو  حکم  مون  پننِس  پروردگارٕ  سُنٛد،  بییہِ  تھٲوٕکھ  نٮ۪ماز  قٲیِم  پابندی  سان،  بییہِ  آسہِ  تِہٕنز  پرتھ  کٲماہ  یتھ  منٛز  نہٕ  شرعی  حکماہ  بیان  آسہِ  کرنہٕ  آمُت  پانہٕ  وٲنۍ  مشورٕہ  کٔرِتھ  پوٗرٕ  سپدان۔  بیٚیہِ  آسن  تِم  تَمہِ  مالہٕ  منٛزٕ  یُس  اَسی  عطا  کوٚرُکھ  خرچ  کران۔

Transliteration:
  Wa<b>a</b>lla<u>th</u>eena istaj<u>a</u>boo lirabbihim waaq<u>a</u>moo a<b>l</b><u>ss</u>al<u>a</u>ta waamruhum shoor<u>a</u> baynahum wamimm<u>a</u> razaqn<u>a</u>hum yunfiqoon<b>a</b>


Transliteration: Wa<b>a</b>lla<u>th</u>eena i<u>tha</u> a<u>sa</u>bahumu albaghyu hum yanta<u>s</u>iroon<b>a</b>
Athar:
  تہٕ  ییٚلہِ  یِمن  پٮ۪ٹھ  زیادتی  چھےٚ  کرنہٕ  یِوان  تیٚلہِ  چِھ  تمِیُک  مقابلہٕ  کران۔  ﴿وونۍ  چھےٚ  ییٚتہِ  پٮ۪ٹھہٕ  آیت  43  کِس  عبارتس  تام  پٔتِمہِ  آیتٕچ  تشریح﴾

Mirwaiz:
  بیٚیہِ  تِم  لوٗکھ  یِمن  پٮ۪ٹھ  ییٚمہِ  ساعتہٕ  کٲنسہِ  ہٕندِ  طرفہٕ  ظلم  کرنہٕ  آسہِ  یِوان،  تِم  اگر  بدلہٕ  آسن  ہیٚوان،  سُہ  آسن  برابر  برابر  ہیٚوان،  زیادتی  آسن  نہٕ  کران۔  بدلہٕ  ہیٚنُک  اجازت  چھُ  اَسی  تِمن  دُیتمُت  کہ۔


Athar:
  بُرٲئی  ہُند  بدلہٕ  چھےٚ  تِژٕھے  بُرٲئی،  پتہٕ  یُس  معاف  کرِ  بیٚیہِ  کرِ  اصلاح  تٔمۍ  سُند  اجر  چُھ  اللہ  تعالیٰ  سٕندِ  ذمہٕ،  اللہ  تعالیٰ  چُھنہٕ  ظٲلِمن  پسند  کران۔

Mirwaiz:
  بدی  ہُنٛد  سزا  چھُ  بدی  تتھ  ہِش،  تَمہِ  پتہٕ  یعنی  انتقامُک  اجازت  دِنہٕ  پتہٕ  یُس  اکھاہ  معاف  کرِ  ظٲلمس،  بیٚیہِ  کرِ  معاملس  منٛز  اصلاح  ییٚمہِ  سٍتۍ  دشمنی  دوٗر  سپدِ  تہٕ  دوستہ  پٲدٕ  سپدِ،  تمُیک  ثواب  چھُ  حسبِ  وعدٕہ  اللہ  تعالیٰ  ہس  مَٹہِ۔  واقعی  اللہ  تعالیٰ  چھُنہٕ  پسند  کران  ظٲلمن۔

Transliteration:
  Wajaz<u>a</u>o sayyiatin sayyiatun mithluh<u>a</u> faman AAaf<u>a</u> waa<u>s</u>la<u>h</u>a faajruhu AAal<u>a</u> All<u>a</u>hi innahu l<u>a</u> yu<u>h</u>ibbu a<b>l</b><i><u>thth</u></i><u>a</u>limeen<b>a</b>


Athar: تہٕ یِم لُکھ ظُلم سپدنہٕ پتہٕ بدلہٕ ہیٚن، تِمن ہیٚکہِ نہٕ ملامت کرنہٕ یِتھ۔
Mirwaiz:
  وۅنۍ  یِم  لوٗکھ  بدلہٕ  تہٕ  انتقام  ہیٚن  ظٲلمن  نِشہِ  تِہِندِ  ظلم  کرنہٕ  پتہٕ،  پس  چھُنہٕ  تِمن  لوٗکن  پٮ۪ٹھ  کانٛہہ  الزاماہ  تہٕ  بازخواستاہ۔

Transliteration:
  Walamani inta<u>s</u>ara baAAda <i><u>th</u></i>ulmihi faol<u>a</u>ika m<u>a</u> AAalayhim min sabeel<b>in</b>


Athar:
  ملامتٕکۍ  حقدار  چِھ  تِم  یِم  دوٚیمیٚن  پٮ۪ٹھ  ظُلم  چِھ  کران،  تہٕ  زمینس  منٛز  چِھ  ناحق  زیادتِیہِ  کران۔  یِتھیٚن  لُکن  چُھ  دردناک  عذاب۔

Mirwaiz:
  بلکہ  چھُ  بازخواست  تہٕ  الزام  تِمن  لوٗکن  پٮ۪ٹھ  یِم  ناحق  لوٗکن  ظلم  کران  آسن،  بیٚیہِ  آسن  سرکشی  تہٕ  بغاوت  کران  زمینس  منٛز  ناحق،  یِتھین  لوٗکن  ہٕندِ  خٲطرٕ  چھُ  مقرر  عذاباہ  دَگ  تہٕ  دود  تُلہٕ  وُن۔

Transliteration:
  Innam<u>a</u> a<b>l</b>ssabeelu AAal<u>a</u> alla<u>th</u>eena ya<i><u>th</u></i>limoona a<b>l</b>nn<u>a</u>sa wayabghoona fee alar<u>d</u>i bighayri al<u>h</u>aqqi ol<u>a</u>ika lahum AAa<u>tha</u>bun aleem<b>un</b>


Transliteration: Walaman <u>s</u>abara waghafara inna <u>tha</u>lika lamin AAazmi alomoor<b>i</b>
Athar:
  البتہ  یُس  شخص  صبرس  کٲم  ہیٚیہِ  تہٕ  درگُزر  کرِ،  تیٚلہِ  چِھ  یہِ  سٮ۪ٹھاہ  اُولوالعزمی  ہٕنزو  کامیٚو  منٛزٕ  ﴿یعنی  ہمت  واجِنیو  کامیو  منٛزٕ﴾۔

Mirwaiz:
  بے  شک  یُس  شخص  کٲنسہِ  ہٕندِس  ظلمس  پٮ۪ٹھ  صبر  کرِ،  انتقامس  درپے  روزِ  نہٕ،  عفو  تہٕ  درگزر  کرِ،  بے  شک  صبر  تہٕ  درگزر  کرُن  چھُ  بڈٕ  ہمت  چو  کامیو  اندرٕہ  یعنی  عفو  تہٕ  درگزر  کرُن  چھُ  سٮ۪ٹھاہ  بہتر۔


Athar:
  یَس  اللہ  تعالیٰ  ہٕے  گُمرٲہی  منٛز  چھکہِ،  تس  چُھنہٕ  کانٛہہ  سنبھالن  وول  خُدایس  پتہٕ۔  توٚہۍ  وُچھِو  زِ  یِم  ظٲلِم  ییٚلہِ  عذاب  وُچَھن،  پتہٕ  وَنن  کیا  وۅنۍ  چھا  واپس  پھیرنٕچ  کانٛہہ  وَتھ؟

Mirwaiz:
  یہِ  اوس  اوٚت  تانۍ  حال  مہتدینن  ہُنٛد،  وۅنۍ  چھُ  اَمہِ  پتہٕ  ضالینن  ہُنٛد  حال  بیان  کرنہٕ  یِوان،  یَس  اللہ  تعالیٰ  وَتھ  راوراوِ  تَس  چہُنہٕ  دنیاہس  منٛز  تس  پتہٕ  کانٛہہ  چارسازاہ  تہٕ  مددگاراہ  یُس  تس  وتہِ  پٮ۪ٹھ  اَنہِ  ہا۔  قیامتس  اندر  تہِ  آسہِ  تس  سٮ۪ٹھاہ  یچھ  حال۔  وُچھتوکھ  توٚہۍ  تِم  ظٲلم  تہٕ  کافر  ییٚلہِ  تِم  عذاب  وُچھن  قیامتُک  دۅہ،  دپنہِ  لگن  نہایت  حسرت  سان،  کیا  سنا  دُنیا  ہس  کُن  واپس  گژھنٕچ  چھَنا  کانٛہہ  صورتھاہ،  تَتہِ  کرہَو  أسۍ  تعمیل  احکام  تہٕ  نیک  بنہَو۔

Transliteration:
  Waman yu<u>d</u>lili All<u>a</u>hu fam<u>a</u> lahu min waliyyin min baAAdihi watar<u>a</u> a<b>l</b><i><u>thth</u></i><u>a</u>limeena lamm<u>a</u> raawoo alAAa<u>tha</u>ba yaqooloona hal il<u>a</u> maraddin min sabeel<b>in</b>


Athar:
  تہٕ  توٚہۍ  وُچِھو  زِ  یِم  ییٚلہِ  جہنمس  برونٛہہ  کُن  اَننہٕ  یِن،  پتہٕ  آسن  ذلّت  سٍتۍ  نٔمۍ  نٔمۍ  گژھان،  تہٕ  تَتھ  وُچھن  ژوٗرِ  ژوٗرِ  ٹٔلۍ  ٹاریوٚ۔  تمہِ  وقتہٕ  وَنن  تِم  لُکھ  یِمو  ایمان  اوس  اوٚنمُت  زِ  پٔزِپٲٹھۍ  چِھ  اصلی  خسارٕہ لد  تِمے  یِمو  اَز  قیامت  کہ  دۅہ  پنُن  پان  تہٕ  پنٕنۍ  تعلق  دار  خسارس  منٛز  ترٲوۍ۔  خبردار  روٗزِو،  ظٲلِم  لُکھ  آسن  مُستقل  عذابس  منٛز۔

Mirwaiz:
  بیٚیہِ  وُچھوکھ  توٚہۍ  تِم  تمہِ  ساعتہٕ  ییٚلہِ  یِم  نارِ  جہنمس  برونٹھ  کُن  اننہٕ  یِن،  کلہٕ  بۅن  کُن  ترٲوِتھ  آسن  خجالت  و  رسوٲیی  ہٕندِ  سببہٕ  ،  وُچھان  آسن  نارِ  جہنمس  کُن  أچھ  بۅن  کُن  ترٲوِتھ  تٔلۍ  ٹارِہ،  تَمہِ  ساعتہٕ  دَپن  باایمان  پننِس  بچنس  پٮ۪ٹھ  شکر  دَپنہٕ  خٲطرٕ  کہ  بے  شک  تاوان  زد  گٔے  تِمے  یِمن  نافرمٲنیو  سٍتۍ  تاون  پیوٚو  پننین  پانن،  پننین  شُرین  بٲژن  اَز  قیامتُک  دۅہ۔  وارٕہ  بوٗزِو،  یاد  تھٲوِو  کہ  ظٲلم  یعنی  کافر  تہٕ  نافرمان  لوٗکھ  آسن  دٲیمی  عذابس  اندر  گرفتار۔

Transliteration:
  Watar<u>a</u>hum yuAAra<u>d</u>oona AAalayh<u>a</u> kh<u>a</u>shiAAeena mina a<b>l</b><u>thth</u>ulli yan<i><u>th</u></i>uroona min <u>t</u>arfin khafiyyin waq<u>a</u>la alla<u>th</u>eena <u>a</u>manoo inna alkh<u>a</u>sireena alla<u>th</u>eena khasiroo anfusahum waahleehim yawma alqiy<u>a</u>mati al<u>a</u> inna a<b>l</b><i><u>thth</u></i><u>a</u>limeena fee AAa<u>tha</u>bin muqeem<b>in</b>


Athar:
  تہٕ  یِمن  آسہِ  نہٕ  کانٛہہ  حٲمی  تہٕ  سرپرست،  یِم  اللہ  تعالیٰ  سٕندِس  مُقابلس  منٛز  یِہندِس  مددس  یِن۔  یس  اللہ  تعالیٰ  گُمرٲہی  منٛز  تراوِ،  تس  خٲطرٕ  چَھنہٕ  بچاوٕچ  کانٛہہ  سبیل۔

Mirwaiz:
  بیٚیہِ  آسہِ  نہٕ  تِمن  تَتہِ  کانٛہہ  مددگاراہ  یُس  تِمن  مدد  تہٕ  یٲری  کٔرِتھ  ہیٚکہِ  ہا  خدایس  ورٲے،  بیٚیہِ  یَس  خدا  وَتھ  راورِہ  تَس  چھَنہٕ  نجاتٕچ  کانٛہہ  وَتھاہ۔

Transliteration:
  Wam<u>a</u> k<u>a</u>na lahum min awliy<u>a</u>a yan<u>s</u>uroonahum min dooni All<u>a</u>hi waman yu<u>d</u>lili All<u>a</u>hu fam<u>a</u> lahu min sabeel<b>in</b>


Athar:
  مٲنِو  پننِس  ربّ  سٕنز  کتھ  امہِ  برونٛہہ  زِ  سُہ  دۅہ  واتہِ  ییٚمہِ  کہ  ٹلنٕچ  کانٛہہ  صورت  اللہ  تعالیٰ  سٕندِ  طرفہٕ  چَھنہٕ۔  تمہِ  دۅہ  آسہِ  نہٕ  تُہِندِ  خٲطرٕ  کانٛہہ  چَھپن  جاے،  تہٕ  نہ  آسہِ  کانٛہہ  تُہند  حال  بدلاونٕچ  کوٗشش  کرن  وول۔  ﴿اصلی  الفاظ  چِھ،  وَمَا  لَکُم  مِن  نَکِیر،  اَتھ  چِھ  بیٚیہِ  تہِ  کینٛہہ  مفہوم۔  اکھ  یہِ  زِ  توٚہۍ  ہیٚکِو  نہٕ  پننیو  کرتوٗتَو  منٛزٕ  کُنہِ  أکِس  انکار  کٔرِتھ۔  دوٚیم  یہِ  زِ  توٚہۍ  ہیٚکِو  نہٕ  رخت  بدلٲوِتھ  کُنہِ  جایہِ  کٔھٹِتھ  روٗزِتھ۔  ترییم  یہِ  زِ  تۅہیہِ  سٍتۍ  یِکینژھاہ  تہِ  کرنہٕ  یِیہِ  تتھ  پٮ۪ٹھ  نہ  ہیٚکِو  توٚہۍ  کانٛہہ  احتجاج  کٔرِتھ  تہٕ  نہ  ہیٛکِو  ناراضگی  ہُند  اظہار  کٔرِتھ۔  ژوٗرِم  یہِ  زِ  یتھ  حالتس  منٛز  توٚہۍ  مبتلا  کرنہٕ  ٲسِو  آمٕتۍ،  تۅہیہِ  آسہِ  نہٕ  سۅ  بدلاونُک  طاقت﴾

Mirwaiz:
  اے  لوٗکو  حکم  مٲنِو  پننِس  پروردگارٕ  سُند  ،  ایمان  أنِو،  فرماں برداری  کٔرِو  سُہ  دۅہ  یِنہٕ  برونٹھ  یتھ  دۅہس  پتھ  نیرنٕچ  صورتھٕے  چھَنہٕ  خداے  سٕندِ  طرفہٕ،  آسہِ  نہٕ  تَمہِ  دۅہ  کانٛہہ  چھَپن  جایاہ،  نہ  آسہِ  تمہِ  دۅہ  تُہٕندِ  خٲطرٕ  خدایس  کانٛہہ  باز  خواست  کرٕوُناہ،  نہ  آسہِ  تۅہیہِ  یَب  تہٕ  انکار  کرنٕچ  صورت۔

Transliteration:
  Istajeeboo lirabbikum min qabli an yatiya yawmun l<u>a</u> maradda lahu mina All<u>a</u>hi m<u>a</u> lakum min maljain yawmai<u>th</u>in wam<u>a</u> lakum min nakeer<b>in</b>


Athar:
  وۅنۍ  اگر  یِم  لُکھ  بُتھ  چِھ  پھِران،  اے  نبیؐ،  اسہِ  چِھو  نہٕ  توٚہۍ  یِمن  پٮ۪ٹھ  رٲچھدر  بنٲوِتھ  سوٗزِمٕتۍ۔  تۅہیہِ  پٮ۪ٹھ  چھےٚ  صرف  کتھ  واتناونٕچ  ذمہٕ دٲری۔  انسان  سُند  حال  چُھ  یہِ  زِ  ییٚلہِ  أسۍ  أمِس  پننہِ  رحمتُک  مزہ  چِھ  ہاوان  تیٚلہِ  چُھس  اَتھ  پٮ۪ٹھ  بوش  کھسان،  تہٕ  اگر  أمۍ  سٕندٮ۪ن  پننیٚن  اَتھن  ہُند  کوٚرمُت  کرٛوومُت  کُنہِ  مصیبت چہِ  شکلہِ  منٛز  تس  نٲلۍ  چُھ  گژھان،  تیٚلہِ  چُھ  سخت  ناشکُری  کرن  وول  بنان۔

Mirwaiz:
  اے  پیغمبرِ  برحق  توٚہۍ  بوزنٲوِیوٗکھ  تِم،  پس  ہرگاہ  تِم  لوٗکھ  یہِ  بوٗزِتھ  تہِ  بُتھٕے  پھِرن  تہٕ  ایمان  اَنن  نہٕ،  اَدٕہ  توٚہۍ  مَہ  روٗزِو  غمس  تہٕ  فکرِ  اندر،  اَسہِ  چھِو  نہٕ  سوٗزِمٕتۍ  توٚہۍ  تِہِندۍ  شکھدر  تہٕ  رٲچھ،  یچھ  کامیو  نِشہِ  کیا  رٔٹِیوٗکھ  توٚہۍ  زورٕہ  پتھ۔  تۅہیہِ  چھُنہٕ  مٹہِ  مگر  سون  حکم  واتناوُن  یُس  توٚہۍ  باحسن  وجہ  انجام  دِوان  چھِو۔  یِہِندِ  خدایس  نِشہِ  اِعراض  کرنُک  وجہ  چھُ  کہ  یِمن  چھُنہٕ  خدایس  سٍتۍ  مکمل  تعلق،  تہِ  چھُ  یِتھہٕ  پٲٹھۍ  ننان  کہ  أسۍ  ییٚلہِ  یِتھین  انسان  چھِ  پننہِ  رحمتُک  مزٕہ  ژٕہناوان  تَمہِ  ساعتہٕ  چھُ  سُہ  ژیٚنگان  تَمہِ  نعمتہٕ  سٍتۍ،  ویٚژان  چھُنہٕ  کُنہِ  مگر  مُنعمس  پٮ۪ٹھ  نظر  کٔرِتھ  چھُنہٕ  تس  شکروثناء  دپان۔  توپتہٕ  ییٚلہِ  تِمن  انسانن  کانٛہہ  سختیاہ  تہٕ  تکلیفاہ  واتان  چھُ  تِمَو  یچھ  کامیو  سببہٕ  یِمہٕ  تِمَو  پننیو  اَتھو  کرِمژٕہ  آسان  چھےٚ،  تمہِ  ساعتہٕ  چھِ  خداے  سٕنز  شکایت  تہٕ  گراو  کران۔  بے  شک  انسان  چھُ  سٮ۪ٹھاہ  احسان  فراموش  تہٕ  ناشکر  گزار۔

Transliteration:
  Fain aAAra<u>d</u>oo fam<u>a</u> arsaln<u>a</u>ka AAalayhim <u>h</u>afee<i><u>th</u></i>an in AAalayka ill<u>a</u> albal<u>a</u>ghu wainn<u>a</u> i<u>tha</u> a<u>th</u>aqn<u>a</u> alins<u>a</u>na minn<u>a</u> ra<u>h</u>matan fari<u>h</u>a bih<u>a</u> wain tu<u>s</u>ibhum sayyiatun bim<u>a</u> qaddamat aydeehim fainna alins<u>a</u>na kafoor<b>un</b>


Athar:
  اللہ  تعالیٰ  چُھ  زمینُک  تہٕ  آسمانن  ہٕنزِ  بادشٲہی  ہُند  مٲلِک،  یِکینژھاہ  یژھان  چُھ  تہِ  چُھ  پٲدٕ  کران،  یَس  یژھان  چُھ  تس  چُھ  کورِ  دِوان،  یس  یژھان  چُھ  تس  چُھ  لڑکہٕ  دِوان،

Mirwaiz:
  خداے  سٕنزٕے  چھےٚ  پادشاہت  آسمانن  تہٕ  زمینن  منٛز،  پٲدٕ  چھُ  کران  یہِ  یژھان  چھُ،  دِوان  چھُ  یِمن  یژھان  چھُ  کورِ،  بیٚیہِ  چھُ  دِوان  یِمن  یژھان  چھُ  گبر۔

Transliteration:
  Lill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i yakhluqu m<u>a</u> yash<u>a</u>o yahabu liman yash<u>a</u>o in<u>a</u>than wayahabu liman yash<u>a</u>o a<b>l</b><u>thth</u>ukoor<b>a</b>


Athar:
  یَس  یژھان  چُھ  تس  چُھ  لڑکہٕ  تہٕ  کورِ  یِکٕہ  وٹہٕ  دِوان،  تہٕ  یس  یژھان  چُھ  تس  چُھ  ہانٹھ  بناوان۔  سُہ  چُھ  سورُے  کینٛہہ  زانان  بیٚیہِ  چُھ  پرٛتھ  چیزس  پٮ۪ٹھ  قدرت  تھاوان۔

Mirwaiz:
  یا  چھُ  تِمن  عطا  کران  نیچِوۍ  تہِ  کورِ  تہِ،  بیٚیہِ  چھُ  کران  یِمن  یژھان  چھُ  ہانٹھ  یعنی  بے  اولاد،  اولادن  نِشہِ  محروم۔  بے  شک  سُہ  چھُ  سورُے  زانہٕ  وُن،  پوٗرٕ  قدرت  وول۔

Transliteration:
  Aw yuzawwijuhum <u>th</u>ukr<u>a</u>nan wain<u>a</u>than wayajAAalu man yash<u>a</u>o AAaqeeman innahu AAaleemun qadeer<b>un</b>


Athar:
  کٲنٛسہِ  بشرٕ  سٕنز  چَھنہٕ  یہِ  مجال  زِ  اللہ  تعالیٰ  کرِ  تس  سٍتۍ  روبرو  کتھ۔  تٔمۍ  سٕنز  کتھ  چھےٚ  یاتہٕ  وَحی  ﴿اشارہ﴾  کہ  طور  آسان،  ﴿یتھ  جایہِ  چُھ  وَحی  نِشہِ  مُراد  اِلقاء،  اِلہام،  دِلس  منٛز  کانٛہہ  کتھ  تراوٕنۍ،  یا  خوابس  منٛز  کینٛہہ  ہاوُن  یِتھہٕ  پٲٹھۍ  حضرات  ابراہیم  علیہ  السلام  تہٕ  حضرت  یوسف  علیہ  السلامس  ہاونہٕ  آو﴾،  نَتہٕ  چھےٚ  پردٕہ  پٔتۍ  کِنۍ  آسان،  ﴿مُراد  چُھ  یہِ  زِ  بندٕہ  بوزِ  اَکھ  آواز،  مگر  بولن  وول  یِیَس  نہٕ  اَتھہِ،  یِتھہٕ  پٲٹھۍ  حضرت  موسیٰ  علیہ  السلامس  سٍتۍ  سپُد  زِ  طورکہِ  دامنہٕ  تَلہٕ  لٔج  اکہِ  کُلہِ  نِشہِ  اچانک  آواز  یِنہِ  مگر  بولن  وول  اوس  تِہنزو  نظرو  نِشہِ  ژھایہِ﴾  یا  چُھ  سُہ  کانٛہہ  پیغامبر  ﴿فرشتہٕ﴾  سوزان،  تہٕ  یِکینژھاہ  سُہ  یژھان  چُھ  تہِ  چُھ  تٔمۍ  سٕنٛدِ  حُکمہٕ  سٍتۍ  وَحی  کران۔  ﴿یہِ  چھےٚ  وَحی  ینٕچ  سۅ  صورت  ییٚمہِ  کہ  ذریعہ  تمام  آسمٲنۍ  کتابہٕ  انبیا  علہیم  السّلامن  تام  واژمٕژ  چھےٚ﴾  سُہ  چُھ  بلندتر  تہٕ  حکمت  وول۔

Mirwaiz:
  بیٚیہِ  چھُنہٕ  کانٛہہ  انسان  یہِ  جسمِ  عنصری  تھٲوِتھ  موجودٕہ  قوتن  ہٕندِ  اعتبارٕ  یہِ  طاقت  تھاوان  کہ  دنیاہس  منٛز  کیا  کرِ  تس  برونٹھہٕ  کنہِ  اللہ  تعالیٰ  ہس  سٍتۍ  کلام۔  مگر  چھُ  یہِ  ممکن  یِمو  تریٚیو  صورتو  أندرٕہ  کہ  صورتہٕ  یا  بلاواسطہ  بلا  حجاب  بطریق  الہام  کٲنسہِ  ہٕندِس  دِلس  منٛز  واتناوان  کانٛہہ  رٕژ  کتھاہ  بیدٲری  منٛز  یا  خوابس  منٛز،  یا  بلاواسطہ  مگر  پردٕہ  تٔلۍ،  یا  چھُ  سوزان  کانٛہہ  پیغام  واتناوُنِس،  سُے  چھُ  واتناوان  خداے  سٕندِ  حکمہٕ  تِمہٕ  کتھہٕ  یِمہٕ  سُہ  یژھان  چھُ  کٲنسہِ  بندۂ  خاصس  نِشہِ۔  بے  شک  سُہ  چھُ  سٮ۪ٹھاہ  عٲلی  شان  تہٕ  سٮ۪ٹھاہ  تھوٚد،  سٮ۪ٹھاہ  حکمت  وول۔

Transliteration:
  Wam<u>a</u> k<u>a</u>na libasharin an yukallimahu All<u>a</u>hu ill<u>a</u> wa<u>h</u>yan aw min war<u>a</u>i <u>h</u>ij<u>a</u>bin aw yursila rasoolan fayoo<u>h</u>iya bii<u>th</u>nihi m<u>a</u> yash<u>a</u>o innahu AAaliyyun <u>h</u>akeem<b>un</b>


Athar:
  تہٕ  یِتھے  پٲٹھۍ  چُھ  اَسہِ  ﴿اے  نبیؐ﴾  پننہِ  حُکمہٕ  سٍتۍ  اکھ  رُوح  تۅہیہِ  کُن  وَحی  کوٚرمُت۔  ﴿یِتھے  پٲٹھۍ   نِشہِ  چُھنہٕ  مُراد  محض  ٲخری  طریقہٕ  بلکہ  چِھ  تِم  تریشوے  طریقہٕ  یِم  ہیرِمیٚن  آیاتن  منٛز  وَننہٕ  چِھ  آمٕتۍ،  تہٕ   رُوح   نِشہِ  چُھ  مُراد  وَحی،  یا  سۅ  تعلیم  یۅسہٕ  وَحی  ہٕندِ  ذریعہ  حضور  صلی  اللہ  علیہ و سلمن  دِنہٕ  آیہِ﴾  تۅہیہِ  ٲسٕو  نہٕ  کِہنۍ  پے  زِ  کتاب  کیا  چھےٚ  آسان  تہٕ  ایمان  کیا  چُھ  آسان،  مگر  سُہ  رُوح  بنوو  اَسہِ  اکھ  گاش،  ییٚمہِ  سٍتۍ  أسۍ  وَتھ  چِھ  ہاوان  پننیو  بندو  منٛزٕ  یَس  یژھان  چِھ  تَس۔  یقیناً  چِھو  توٚہۍ  سیٚزِ  وَتہِ  کُن  رہنمٲئی  کران،

Mirwaiz:
  یِتھے  پٲٹھۍ  سوٗز  اَسہِ  تۅہیہِ  کُں  یارسول  اللہ  کلاماہ  یعنی  قرآن  مجید  پننہِ  طرفہٕ،  بیٚیہِ  بنٲوِو  اَسہِ  توٚہۍ  پیغمبر  خاص  لوٗکن  بلکہ  خاص  الخاص  لوٗکن  سٍتۍ۔  سانہِ  کلام  کرنٕچہٕ  صورژٕ  چھےٚ  یِمے  ترےٚ  صورژٕ۔  ییٚلہِ  تۅہیہِ  سٍتۍ  باوجود  صلاحیت  یۅہے  سلسلہ  جٲری  چھُ،  باقی  عام  لوٗکن  سٍتۍ  کِتھہٕ  پٲٹھۍ  کرو  أسۍ  نَنہِ  وانہٕ  بطریق  مشافعہہ  و  معاینہ  کلام۔  یِتھے  پٲٹھۍ  وحی  سوزنہٕ  سٍتۍ  سپدییہِ  تۅہیہِ  بے  مثل  علم  حاصل  وَرنہٕ،  لیکن  اَسہِ  کوٚر  تۅہیہِ  نبوت  و  قرآن۔  یہِ  قرآن  مجید  کوٚر  اَسہِ  اوّل  تُہٕندِ  خٲطرٕ  دوم  تۅہیہِ  ورٲے  بییٚن  لوٗکن  ہٕندِ  خٲطرٕ  اَکھ  نوٗراہ  ییٚمہِ  سٍتۍ  أسۍ  وَتھ  چھِ  ہاوان  تِمن  یِمن  ہُنٛد  أسۍ  یژھان  چھِ  پننیو  بندو  أندرٕ  علوم  و  اعمالن  کُن۔  تۅہیہِ  تہِ  چھُو  بے  شک  اَمہِ  قرآن  مجید  سٍتۍ  وَتھ  ہاوان  عام  لوٗکن  راہِ  راستس  کُن۔

Transliteration:
  Waka<u>tha</u>lika aw<u>h</u>ayn<u>a</u> ilayka roo<u>h</u>an min amrin<u>a</u> m<u>a</u> kunta tadree m<u>a</u> alkit<u>a</u>bu wal<u>a</u> aleem<u>a</u>nu wal<u>a</u>kin jaAAaln<u>a</u>hu nooran nahdee bihi man nash<u>a</u>o min AAib<u>a</u>din<u>a</u> wainnaka latahdee il<u>a</u> <u>s</u>ir<u>at</u>in mustaqeem<b>in</b>


Athar:
  تَس  خدائے  سٕنزِ  وَتہِ  کُن  یُس  زمین  و  آسمان  کہ  پرٛتھ  چیزُک  مٲلِک  چُھ۔  خبردار  روٗزِو،  سٲری  معالات  چِھ  خُداے  سٕے  کُن  رجوع  کران۔

Mirwaiz:
  تس  خداے  سٕنزِ  وَتہِ  کُن  یَسُند  تہِ  سورُے  چھُ  یہِ  آسمانن  تہٕ  زمینن  منٛز  چھُ۔  اے  لوٗکو  وارٕ  بوٗزِو  کہ  سارِنٕے  کامین  ہُنٛد  انجام  تہٕ  مرجع  چھُ  اللہ  تعالیٰ  سُہ  دِیہِ  سارِنٕے  عملن،  یَتھ  یہِ  شوٗبہِ  موٚزوٗرۍ۔

Transliteration:
  <u>S</u>ir<u>at</u>i All<u>a</u>hi alla<u>th</u>ee lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i al<u>a</u> il<u>a</u> All<u>a</u>hi ta<u>s</u>eeru alomoor<b>u</b>


Transliteration: Inn<u>a</u> jaAAaln<u>a</u>hu qur<u>a</u>nan AAarabiyyan laAAallakum taAAqiloona
Athar:
  اَسہِ  چُھ  یہِ  عربی  زبٲنۍ  ہُند  قرآن  بنوومُت  تاکہ  توٚہۍ  لُکھ  سمجھِو  یہِ۔  ﴿قرآن  مجیدُک  قسم  یتھ  کتھہِ  پٮ۪ٹھ  کھیٚنہٕ  چُھ  آمُت  سُہ  چُھ  یہِ  زِ  اَمہِ  کتابہِ  ہٕندۍ  مصنّف  چِھ  أسۍ  نہ  کہ  محمد  صلی  اللہ  علیہ و سلم۔  تہٕ  قسم  کھیٚنہٕ  خٲطرٕ  یُس  صفت  قرآنُک  چُھ  ژارنہٕ  آمُت،  سُہ  چُھ  یہِ  زِ  یہِ  چھےٚ  کتابِ  مُبین۔  امہِ  صفتہٕ  سان  قرآن  کِس  کلام  الہٰی  آسنس  پٮ۪ٹھ  خۅد  قرآنُک  قسم  کِھیٚون  چُھ  پٲنۍ  پانے  یہِ  معنی  دِوان  زِ  لوٗکو،  یہِ  کھُلہٕ  کتاب  چھےٚ  تۅہیہِ  برونٛہہ  کنہِ  موجود،  یہِ  وُچھوٗن  أچھ  مٕژرٲوِتھ،  اَمِکۍ  مضمون،  اَمِچ  تعلیم،  اَمِچ  زبان،  سٲری  چیز  چِھ  امہِ  حقیقتٕچ  ٹاکارٕ  شہادت  دِوان  زِ  اَمِیُک  مُصنّف  ہیٚکہِ  نہٕ  خدایس  ورٲے  بیٚیہِ  کانٛہہ  ٲسِتھ۔﴾

Mirwaiz:
  اَسہِ  کٔر  یہِ  کتاب  عربی  پٲٹھۍ  قرآن  یُتھ  تۅہیہِ  اے  عربہٕ  کیو  لوٗکو  بآسٲنی  فکرِ  تریٚو۔  تُہٕندِ  واسطہ  ہیٚچھن  سٲری  دنیاہٕکۍ  اقوام  یہِ  مقدس  کتاب۔


Transliteration: Wainnahu fee ommi alkit<u>a</u>bi ladayn<u>a</u> laAAaliyyun <u>h</u>akeem<b>un</b>
Athar:
  تہٕ  درحقیقت  چُھ  یہِ  اُمّ  الکتابس  منٛز  ثبت،  ﴿اُمّ  الکتاب  نِشہِ  چُھ  مُراد  اصلی  کتاب  یعنی  سۅ  کتاب  ییٚمہِ  منٛزٕ  تمام  انبیاہن  علیہ  السلامن  پٮ۪ٹھ  نٲزِل  سپدنہٕ  واجِنہِ  کتابہٕ  ماخوذ  چھےٚ۔  اَمی  خٲطرٕ  چِھ  سورۂ  بُروجس  منٛز  لَوحِ  محفوظٕکۍ  الفاظ  وَرتاونہٕ  آمٕتۍ۔  یعنی  تِژھ  تختی  ییٚمیُک  لیوٚکھمُت  مِٹِتھ  ہیٚکہِ  نہٕ،  تہٕ  یُس  پرٛتھ  قسمہٕ  چہِ  دراندٲزی  نِشہِ  محفوظ  چُھ۔﴾  اَسہِ  نِشہِ  چھےٚ  سٮ۪ٹھاہ  بُلند  مرتبہٕ  تہٕ  حکمت  سٍتۍ  لبریز  کتاب۔

Mirwaiz:
  بے  شک  یہِ  قرآن  مجید  چھُ  لوح  محفوظس  اندر  اَسہِ  نِشہِ  وجوہِ  اعجاز  اسرار  عظیمن  مشتمل  آسنہٕ  مۅکھہٕ  سٮ۪ٹھاہ  تھٔدِس  مرتبس  اندر  تبدیل  و  تحریف  نِشہِ  محفوظ  آسنہٕ  مۅکھہٕ  سٮ۪ٹھاہ  محکم  تہٕ  مضبوط۔  اَمِکۍ  احکام  چھِ  سٲری  مبنی  برحکمت۔  اَمِکۍ  مضامین  چھِ  اصلاح  معاش  و  معادہ  خٲطرٕ  اعلیٰ  ترین  ہدایاتن  پٮ۪ٹھ  مشتمل۔   لوح  محفوظس  اندرچھُ  یہِ  قرآن  مجید  سارِنٕے  آسمٲنی  کتابن  پٮ۪ٹھہٕ  کنہِ  لیکھنہٕ  آمُت۔  یِژھ  جلیل  القدر  کتاب  گژِھہ  ضرور  مانٕنۍ۔  لیکن  اگر  توٚہۍ  مٲنِو  نہٕ،  توتہِ  چھِ  أسۍ  یہِ  کتاب  تۅہیہِ  بوزناونہٕ  خٲطرٕ  ضرور  نٲزل  کران،  توٚہۍ  مٲنۍ  تو  یا  متہٕ  مٲنۍ  تو۔


Athar:
  وونۍ  کیا  أسۍ  کروٕہ  تۅہیہِ  بےزار  سپدِتھ  یہِ  درسِ  نصیحت  تۅہیہِ  نِشہِ  سوزُن  بند،  صرِف  امہِ  موجوب  زِ  توٚہۍ  چِھو  حدٕ  نِشہِ  درٛامٕتۍ؟

Mirwaiz:
  اے  منکرو  کیا  تۅہیہِ  چھا  خیال  کہ  أسۍ  رٹون  یہِ  نصیحت  نامہٕ  قرآن  مجید  تۅہیہِ  نِشہِ  پتھ  ییٚمہِ  کتھہِ  مۅکھہٕ  کہ  توٚہۍ  کیا  چھِو  حدٕ  روٚستُے  نافرمٲنی  کروُنۍ،  اَمہِ  خیالہٕ  نِشہِ  نِیرِو۔

Transliteration:
  Afana<u>d</u>ribu AAankumu a<b>l</b><u>thth</u>ikra <u>s</u>af<u>h</u>an an kuntum qawman musrifeen<b>a</b>


Athar: گۅڈنِکیٚن گُزریمتیٚن قومن نِشہِ تہِ چِھ اَسہِ بارہا نبی سوٗزِمٕتۍ۔
Transliteration: Wakam arsaln<u>a</u> min nabiyyin fee alawwaleen<b>a</b>
Mirwaiz:
  اَسہِ  سوٗزۍ  کٲتیاہ  پیغمبر  بروٗنٹھِمین  لوٗکن  منٛز،  تِہِندِ  انکار  تکذیب  باوجود  یہِ  کوٚر  نہٕ  اَسہِ  کہ  تِہِندِ  تکذیب  مۅکھہٕ  کرہَو  أسۍ  پیغمبر  سوزنُک  سلسلہ  بند۔  یِتھہٕ  پٲٹھۍ  اَسہِ  تکذیب  کرنُک  کانٛہہ  پرواہ  کوٚرنہٕ،  یِتھے  پٲٹھۍ  مَہ  کٔرِو  توٚہۍ  تہِ  کانٛہہ  پرواہ  تہٕ  غم  کیازِ  یِمن  لوٗکن  برونٹھ  یِم  لوٗکھ  ٲسۍ  تِہُنٛد  حال  تہِ  اوس  یُتھُے۔


Mirwaiz: تِمن لوٗکن نِشہِ اوسنہٕ واتان کانٛہہ پیغمبراہ یَس نہٕ تِم ٹھٹھہٕ ٲسۍ کران۔
Transliteration: Wam<u>a</u> yateehim min nabiyyin ill<u>a</u> k<u>a</u>noo bihi yastahzioon<b>a</b>
Athar:
  زانٛہہ  سپُد  نہٕ  یہِ  زِ  کانٛہہ  نبی  کیا  آو  تِمن  نِشہِ  تہٕ  تِمو  آسن  نہٕ  تس  ٹسنہٕ  کٔرِمٕتۍ۔


Transliteration: Faahlakn<u>a</u> ashadda minhum ba<u>t</u>shan wama<u>da</u> mathalu alawwaleen<b>a</b>
Athar:
  پتہٕ  یِم  لُکھ  یِمن  نِشہِ  سٮ۪ٹھاہ  زیادہ  طاقتور  ٲسۍ  تِم  کٔرۍ  اسہِ  ہلاک،  پٔتِمیٚن  قومن  ہٕنزٕ  مِثالہٕ  چھےٚ  گُزریمژٕ۔

Mirwaiz:
  پس  گٲلۍ  اَسہِ  تِم  لوٗکھ  یِم  أزِکین  کافرن  ہٕندِ  کھۅتہٕ  زیادٕہ  طاقت  ور  ٲسۍ۔  چنانچہ  تِمن  بروٗٹھِمین  لوٗکن  ہٕندِ  تباہ  و  برباد  گژھنٕکۍ  واقعات  آے  بیان  کرنہٕ  آیات  کریمن  اندر۔  یہِ  تِہُنٛد  حال  سپُد  تی  سپدِ  أزِکین  منکرن  ہُنٛد  حال  تہِ۔


Athar:
  اگر  توٚہۍ  یِمن  لُکن  پرٕژِھو  زِ  زمین  تہٕ  آسمان  کٔمۍ  چِھ  پٲدٕ  کٔرِمٕتۍ،  تیٚلہِ  ونن  یِم  پانے  زِ  یِم  چِھ  تٔمی  زبردست  زانن  واجِنہِ  ہستی  پٲدٕ  کٔرِمٕتۍ۔

Mirwaiz:
  بیٚیہِ  ہرگاہ  توٚہۍ  یِمن  لوٗکن  پٕرٛژِھو  زِ  آسان  تہٕ  زمین  کٔمۍ  کوٚر  پٲدٕہ،  ضرور  وَنن  تِم  کہ  پٲدٕھ  کوٚر  تٔمی  خداین  یُس  سٮ۪ٹھاہ  زبردست  سورُے  زانہٕ  وُن  چھُ۔

Transliteration:
  Walain saaltahum man khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a layaqoolunna khalaqahunna alAAazeezu alAAaleem<b>u</b>


Athar:
  سُے  نا  ییٚمۍ  تُہندِ  خٲطرٕ  یہِ  زمین  مَنزُل  بنٲو،  تہٕ  اَتھ  منٛز  بناویٚن  تُہندِ  خٲطرٕ  وَتہٕ،  ﴿پہاڑن  مٔنٛزۍ  مٔنٛزۍ  دَرّہ  تہٕ  پتہٕ  کۅہستٲنی  تہٕ  میدٲنی  علاقن  منٛز  دریاو،  چھےٚ  تِمہٕ  قدرتی  وَتہِ  یِمہٕ  خداین  زمین  کِس  سطحس  پٮ۪ٹھ  چھےٚ  بنٲوِمژٕ،  انسان  چُھ  یِہندی  مددٕ  زمین  کِس  کُرہس  منٛز  پھٔہلِتھ۔  امہِ  پتہٕ  کوٚر  خداین  مزید  فضل  یہِ  زِ  تمام  روے  زمین  بنووُن  نہٕ  ہُیوُے،  بلکہ  کٔرِن  اَتھ  منٛز  قٔسمہٕ  قسمٕکۍ  تِتھۍ  امتیٲزی  نِشانات  قٲیِم  یِہندِ  مَددٕ  سٍتۍ  انسان  مختلف  علاقن  چُھ  پرٛزناوان  تہٕ  اکہِ  علاقٕچ  تہٕ  بیٚیہِ  علاقٕچ  فرق  چُھ  محسوس  کران۔﴾  تاکہ  توٚہۍ  ہیٚکِو  پننہِ  منٛزِل  مقصودٕچ  وَتھ  لٔبِتھ۔

Mirwaiz:
  ییٚمۍ  خداین  تُہِندِ  خٲطرٕ  زمین  کوٚر  فرشاہ  یتھ  پٮ۪ٹھ  توٚہۍ  آرام  چھِو  کران،  بیٚیہِ  کران  تُہٕندِ  اوریورپھیرنہٕ  خٲطرمنزلِ  مقصودس  تانۍ  واتنہٕ  خٲطرٕ  تتھ  منٛز  وَتہٕ  یُتھ  توٚہۍ  تِمو  وَتو  پٔکِتھ  مطلبس  تہٕ  مقصدس  واتان  ٲسِو۔

Transliteration:
  Alla<u>th</u>ee jaAAala lakumu alar<u>d</u>a mahdan wajaAAala lakum feeh<u>a</u> subulan laAAallakum tahtadoon<b>a</b>


Athar:
  ییٚمۍ  أکِس  خاص  مقدارس  منٛز  آسمانہٕ  آب  وول،  تہٕ  تمہِ  سٍتۍ  دِژٕن  أکِس  مۅردٕہ  زمینس  زندگی،  یِتھے  پٲٹھۍ  یِیِو  توہۍ  اکہِ  دۅہ  زمین  نِشہِ  برآمد  کرنہٕ۔

Mirwaiz:
  بیٚیہِ  ییٚمۍ  خداین  تروو  آسمان  کہ  طرفہٕ  روٗداہ  اندازٕہ  کٔرِتھ  حسبِ  مشیت  و  حکمت،  پس  کوٚر  اَسہِ  تمی  روٗدٕ  سٍتۍ  زندٕہ  موٚمُت  زمین،  یِتھے  پٲٹھۍ  کیا  یِیِو  قبرو  أندرٕہ  توٚہۍ  تہِ  بیٚیہِ  زندٕہ  کٔرِتھ  نیبر  کڈنہٕ  قیامتُک  دۅہ۔

Transliteration:
  Wa<b>a</b>lla<u>th</u>ee nazzala mina a<b>l</b>ssam<u>a</u>i m<u>a</u>an biqadarin faansharn<u>a</u> bihi baldatan maytan ka<u>tha</u>lika tukhrajoon<b>a</b>


Athar:
  سُے  ییٚمۍ  یِم  تمام  جورٕ  پٲدٕ  کٔرۍ،  تہٕ  ییٚمۍ  تُہندِ  خٲطرٕ  ناوٕ  تہٕ  جانور  بنٲوۍ  سوارِ  موجوٗب،

Mirwaiz:
  بیٚیہِ  ییٚمۍ  خداین  پٲدٕ  کٔرۍ  مختلف  قسمٕکۍ  چیز،  بیٚیہِ  تُہٕندِ  خٲطرٕ  ناوٕہ  تہٕ  جہاز،  بیٚیہِ  چارپا  پادٕہ  یِمن  پٮ۪ٹھ  توٚہۍ  کھسان  تہٕ  سوار  سپدان  چھِو۔

Transliteration:
  Wa<b>a</b>lla<u>th</u>ee khalaqa alazw<u>a</u>ja kullah<u>a</u> wajaAAala lakum mina alfulki wa<b>a</b>lanAA<u>a</u>mi m<u>a</u> tarkaboon<b>a</b>


Athar:
  تاکہ  توٚہۍ  کھٔسِو  تِہندٮ۪ن  شانن  پٮ۪ٹھ،  تہٕ  ییٚلہِ  تِمن  پٮ۪ٹھ  بِہِیو  تیٚلہِ  کٔرِو  پننِس  ربّ  سُند  احسان  یاد،  تہٕ  ؤنِو  زِ  پاک  چُھ  سُہ  ییٚمۍ  سانہِ  خٲطرٕ  یِم  چیز  مسّخر  کٔرۍ،  نَتہٕ  اوس  نہٕ  اَسہِ  یِم  قابووَس  منٛز  رٹنُک  طاقت۔

Mirwaiz:
  یُتھ  توٚہۍ  وارٕہ  بِہِو  تِہِندین  پُشتن  پٮ۪ٹھ،  توپتہٕ  پٲوِو  ژیٚتس  پننِس  پروردگار سٕنز  یہِ  نعمت  ییٚلہِ  تتھ  سوارِ  پٮ۪ٹھ  وارٕہ  روزان  ٲسِو،  تَمہِ  وقتہٕ  ٲسِو  پران  یہِ  مضمون  کہ  پاک  چھُ  سُہ  پروردگار  ییٚمۍ  تٲبع  تہٕ  رام  کٔریہِ  سوٲرۍ  سانہِ  خٲطرٕ،  ورنہٕ  فی  الحقیقت  ٲسۍ  نہٕ  أسۍ  پانہٕ  یہِ  قٲبلیت  تھاوان  کہ  أسۍ  کیا  لَبہَو  أمِس  سوارِ  پٮ۪ٹھ  قابو،  کیازِ  سُہ  جانور  چھُ  سانہِ  کھۅتہٕ  زیادٕہ  طاقت  ور  آسان،  یہِ  چھےٚ  محض  مہربٲنی  اللہ  تعالیٰ  سٕنز  یِتھہٕ  پٲٹھۍ  ہیٚکہٕ  ہَو  نہٕ  أسۍ  آبس  پٮ۪ٹھ  جہاز  تہٕ  ناوٕہ  پکنٲوِتھ۔  اللہ  تعالیٰ  نٕے  دُیت  اَسہِ  ناوٕہ  تہٕ  جہازٕ  بناونُک  توفیق  توپتہٕ  تِم  آبس  پٮ۪ٹھ  پکناونُک  تدبیر  تہِ  ہیچھنٲوِن۔  چونکہ  اللہ  تعالیٰ  ہن  کٔر  خشکی  تہٕ  دریٲیی  سوارین  ہٕنز  ذکر  یتھ  آیہ  کریمس  منٛز،  اَمہِ  اندرٕہ  چھُ  سپدان  معلوم  کہ  ناوِ  کھسہٕ  وُن  تہِ  گژِھہ  پرُن۔

Transliteration:
  Litastawoo AAal<u>a</u> <i><u>th</u></i>uhoorihi thumma ta<u>th</u>kuroo niAAmata rabbikum i<u>tha</u> istawaytum AAalayhi wataqooloo sub<u>ha</u>na alla<u>th</u>ee sakhkhara lan<u>a</u> h<u>atha</u> wam<u>a</u> kunn<u>a</u> lahu muqrineen<b>a</b>


Transliteration: WajaAAaloo lahu min AAib<u>a</u>dihi juzan inna alins<u>a</u>na lakafoorun mubeen<b>un</b>
Athar:
  ﴿یہِ  سُورے  کینٛہہ  زاننہٕ  باوجود﴾  بنٲوۍ  یِمو  لُکو  تٔمۍ  سٕندیو  بندو  منٛزٕ  کینٛہہ  تٔمۍ  سٕندۍ  جُز۔  حقیقت  چھےٚ  یہِ  انسان  چُھ  کُھلہٕ  احسان  فراموش۔

Mirwaiz:
  توحیدس  پٮ۪ٹھ  بے  شمار  دلیلہٕ  آسنہٕ  باوجود  چھِ  ٹھہراوان  لوٗکھ  خدایس  تِہِندِوٕے  بندو  اندرٕہ  کورِ  تہٕ  گَبر  یِن  جُز  بناوان  چھِ  خداے  سٕندی،  حالانکہ  تس  اجزاء  آسُن  چھُ  محال،  تسٕندِ  خٲطرٕ  جُز  قرار  دُین  گوٚو  نعوذ  باللہ  تسُند  حادث  مانُن  یُس  بوٚڈ  کفر  تہٕ  ناشکری  چھےٚ۔  اَکھ  خرابی  چھےٚ  اَتھ  منٛز  یہِ،  بیاکھ  خرابی  چھےٚ  اَتھ  منٛز  کہ  یِم  لوٗکھ  چھِ  کورین  ناقص  زانان  توپتہٕ  چھِ  خدایس  سٍتۍ  تِمن  نسبت  ٹھہراوان۔  


Athar: کیا خداین ژارِیٚا پننہِ مخلوق منٛزٕ پننہِ خٲطرٕ کورِ، تہٕ تۅہیہِ کٔرِنَو نیٚچِوۍ عطا؟
Mirwaiz:
  کیا  تٔمۍ  چھا  پننیو مخلوقو  اندرٕہ  پننہِ  خٲطرٕ  کورے  کورِ  رَچھمژٕہ  تہٕ  توٚہۍ  کٔرِنِو  خاص  نیچویٚو  سٍتۍ  حالانکہ  تۅہیہِ  چھَو  کورِ  تِیژٕہ  ناپسند  زِ

Transliteration:
  Ami ittakha<u>th</u>a mimm<u>a</u> yakhluqu ban<u>a</u>tin waa<u>s</u>f<u>a</u>kum bi<b>a</b>lbaneen<b>a</b>


Athar:
  تہٕ  حال  چُھ  یہِ  زِ  یَس  اولادس  یِم  لُکھ  تس  خداے  رحمٰنس  کُن  منسوٗب  چِھ  کران،  تٔمۍ  سٕندِ  ولادتٕچ  خۅش  خبر  ییٚلہِ  خۅد  تِمو  منٛزٕ  کٲنٛسہِ  دِنہٕ  چھےٚ  یِوان،  تیٚلہِ  چھےٚ  تٔمۍ  سٕندِس  بُتھِس  ہاے  یِوان  مَتھنہٕ،  تہٕ  سُہ  چُھ  غمہٕ  سٍتۍ  برنہٕ  یِوان۔

Mirwaiz:
  چنانچہ  ییٚلہِ  تِمو  اندرٕہ  کٲنسہِ  خبر  چھےٚ  یِوان  دِنہٕ  تَمہِ  سٍتی  یہِ  تِمو  ٹھہرٲو  رحمت  وٲلِس  خدایس  یعنی  کوٗر،  تمہِ  ساعتہٕ  چھُ  سپدان  بُتھ  تِہُنٛد  سیاہ،  یہِ  چھُ  غمہٕ  سٍتۍ  برنہٕ  یِوان۔

Transliteration:
  Wai<u>tha</u> bushshira a<u>h</u>aduhum bim<u>a</u> <u>d</u>araba li<b>l</b>rra<u>h</u>m<u>a</u>ni mathalan <i><u>th</u></i>alla wajhuhu muswaddan wahuwa ka<i><u>th</u></i>eem<b>un</b>


Transliteration: Awaman yunashshao fee al<u>h</u>ilyati wahuwa fee alkhi<u>sa</u>mi ghayru mubeen<b>in</b>
Athar:
  کیا  اللہ  تعالیٰ  سٕندِس  حِصّس  منٛز  آوٕہ  سُہ  اولاد  ﴿یعنی  کوٗر﴾  یۅسہٕ  زیورن  منٛز  چھےٚ  رچھنہٕ  یِوان،  تہٕ  بحث  و  حجتس  منٛز  چَھنہٕ  پنُن  مُدعا  تہِ  پوٗرٕ  پٲٹھۍ  واضح  ہیٚکان  کٔرِتھ؟

Mirwaiz:
  کیا  خداین  کریٛا  اَولاد  بناونہٕ  خٲطرٕ  کورے  پسند  یۅسہٕ  ضعیف  چھےٚ  رایہِ  کِنۍ  تہِ،  عقلہِ  کِنۍ  تہِ،  غرض  تس  چھِ  یِم  خداے  قدوس  سٕندۍ  جُز  ٹھٔہراوان  یۅسہٕ  گہنہٕ  پاتہٕ  سٕے  منحز  چھےٚ  پلان،  تس  چھُ  زینت  و  آرٲیشہِ  کُنُے  خیال  آسان  یُس  تِہِندِ  ضعفِ  رایہِ  ہُنٛد  علامت  چھُ۔  بیٚیہِ  چھَنہٕ  مقابلہٕ  کہ  وقتہٕ  سۅ  مطلب  پنُں  ہیکان  ظٲہر  کٔرِتھ  یُس  ضعفِ  عقلہِ  ہُنٛد  علامت  چھُ  کیازِ  تِم  چھُ  قوت  فکرس  منٛز  ضعف  تہٕ  سُستی۔  لہٰذا  چھَنہٕ  سۅ  بحث  کہ  وقتہٕ  مکمل  بیان  تہٕ  کتھ  ہیکان  کٔرِتھ۔  یا  چھےٚ  تمہِ  قسمہٕ  چہ  کتھہٕ  کران  یِمن  نہٕ  اصل  مطلبس  سٍتۍ  کانٛہہ  تعلق  آسان  چھُ  ییٚمہِ  سٍتۍ  مقصد  بیان  کنس  اندر  خلل  واقع  سپدان  چھُ۔  ترییُم  خرٲبی  چھےٚ  اَتھ  اندر  کہ۔


Athar:
  یِمو  دتۍ  فرشتہٕ،  یِم  خداے  رحمٰن  سٕندۍ  خاص  بندٕہ  چِھ،  مستوٗرات  قرار،  کیا  تِہندِ  جسمٕچ  ساخت  چھا  یِمو  وُچھمٕژ؟  یِہٕنز  گوٲہی  یِیہِ  لیکھنہٕ  تہٕ  یِمن  آسہِ  اَمِچ  جواب  دہی  کرٕنۍ۔

Mirwaiz:
  ترییُم  خرٲبی  چھےٚ  اَتھ  اندر  قطعِ  نظر  لزوم  شرکہ  نِشہِ  کٔرِتھ  کہ  بیٚیہِ  چھِ  لوٗکو  ملٲیک  یِم  حضرت  رحمان  سٕندی  خاص  بندٕہ  چھِ،  تِمے  چھِکھ  زٲنِمٕتۍ  بلا  دلیل  زنانہٕ،  کیا  سنا  تِم  ٲسِیا  تِہِندِ  پٲدٕہ  کرنہٕ  وقتہٕ  موجود  توپتہٕ  ٲسۍ  تِم  وُچھان  تِہٕنز  کیفیت  و  حقیقت  مرد  آسہِ  کِنہٕ  زنانہٕ  آسہِ،  تِہٕنزٕ  یِمہٕ  بے  بنیاد  کتھہٕ  چھےٚ  یِوان  لیکھِتھ  تھاونہٕ  تِہٕندین  نامہ  اعمالن  اندر،  توپتہٕ  یِیَکھ  یِمن  کتھن  ہُنٛد  پٕرٛژھنہٕ  قیامتُک  دۅہ۔

Transliteration:
  WajaAAaloo almal<u>a</u>ikata alla<u>th</u>eena hum AAib<u>a</u>du a<b>l</b>rra<u>h</u>m<u>a</u>ni in<u>a</u>than ashahidoo khalqahum satuktabu shah<u>a</u>datuhum wayusaloon<b>a</b>


Athar:
  یِم  چِھ  ونان،  اگر  خداے  رحمٰن  ییژِھہ  ہے  ﴿زِ  أسۍ  گٔژھۍ  نہٕ  تِہِنز  عبادت  کرٕنۍ﴾  تیٚلہِ  کرہَو  نہٕ  زٕہٕنۍ  أسۍ  تِہنز  پوٗزا۔  ﴿یہِ  اوس  پننہِ  گُمرٲہی  پٮ۪ٹھ  تقدیرس  سٍتۍ  تُہِند  استدلال  یُس  ہمیشہِ  غلط  کار  لُکن  ہُند  طریقہٕ  چُھ  روٗدمُت﴾  یِم  چِھنہٕ  امہِ  معاملہٕ  کِس  حقیقتس  بالکُلٕے  زانان،  محض  چِھ  ہواہس  منٛز  تیٖر  چلاوان۔

Mirwaiz:
  بیٚیہِ  چھِ  ونان  یِم  کٲفر  کہ  ہرگاہ  حضرت  رحمان  ییٚژِھہ  ہا،  أسۍ  کرہَو  نہٕ  تِمن  ملٲیکن  ہٕنز  پرستش،  تِمن  چھَنہٕ  اَمِچ  خبرٕے  کینٛہہ۔  تِم  چھِ  بٔلۍ  تحقیق  ورٲے  کتھہٕ  کران  اندازٕہ  لگاوان۔

Transliteration:
  Waq<u>a</u>loo law sh<u>a</u>a a<b>l</b>rra<u>h</u>m<u>a</u>nu m<u>a</u> AAabadn<u>a</u>hum m<u>a</u> lahum bi<u>tha</u>lika min AAilmin in hum ill<u>a</u> yakhru<u>s</u>oon<b>a</b>


Transliteration: Am <u>a</u>tayn<u>a</u>hum kit<u>a</u>ban min qablihi fahum bihi mustamsikoon<b>a</b>
Athar:
  کیا  اَسہِ  ٲسا  ییٚمہِ  برونٛہہ  یِمن  کانٛہہ  کتاب  دِژمٕژ،  ییٚمیِچ  سَنَد  ﴿پننہِ  اَمہِ  ملٲیک  پرستی  خٲطرٕ﴾  یِمن  نِشہِ  آسہِ؟

Mirwaiz:
  کیا  اَسہِ  چھا  تِمن  کانٛہہ  کتاباہ  اَمہِ  قرآن  مجیدٕ  برونٹھ  عطا  کٔرمٕژ،  اَتھ  دعویٰ  ہس  اندر  کیا  چھِ  تِم  تمہِ  سٍتۍ  استدلال  کران۔  حقیقت  چھےٚ  یٔہے  کہ  نہ  چھےٚ  تِمن  عقلی  دلیلاہ  اَتھ  پٮ۪ٹھ  نہ  نقلی  دلیلاہ۔


Athar:
  نَہ،  بلکہ  چِھ  یِم  ونان  زِ  اسہِ  چُھ  پنُن  مول  بُڈِبب  أکِس  طریقس  پٮ۪ٹھ  وُچھمُت،  تٕہ  أسۍ  چِھ  تِہندِنٕے  نقشِ  قدمن  پٮ۪ٹھ  پکان۔

Mirwaiz:
  بلکہ  چھِ  کران  تِم  پٲروی  بروٗنٹھِمین  ہٕندین  رسمن  ہٕنز۔  ونان  چھِ  زِ  اَسہِ  وُچھ  مٲلۍ  بُڈِ  بب  پنٕنۍ  اکہِ  طریقہٕ  پکان،  أسۍ  تہِ  چھِ  پکان  تِہِندِوٕے  نقشِ  قدمَو  موجوب۔

Transliteration:
  Bal q<u>a</u>loo inn<u>a</u> wajadn<u>a</u> <u>a</u>b<u>a</u>an<u>a</u> AAal<u>a</u> ommatin wainn<u>a</u> AAal<u>a</u> <u>a</u>th<u>a</u>rihim muhtadoon<b>a</b>


Athar:
  یِتھے  پٲٹھۍ  یتھ  بستی  منٛز  تہِ  اسہِ  تۅہیہِ  برونٛہہ  کانٛہہ  کھۅژناون  وول  سوٗز،  تمہِ  ﴿بستی  ہٕندیو﴾  خۅشحال  لُکو  ووٚن  ییٖ  زِ،  اسہِ  چِھ  پنٕنۍ  مٲلۍ  بُڈبب  أکِس  طریقس  پٮ۪ٹھ  وُچھمٕتۍ،  تہٕ  أسۍ  چِھ  تِہندِنٕے  نقشِ  قدمن  ہٕنز  پیروی  کران۔

Mirwaiz:
  یِتھے  پٲٹھۍ  سوٗزنہٕ  اَسہِ  تۅہیہِ  برونٹھ  یارسول  اللہ  کُنہِ  شہرس  منٛز  کانٛہہ  پیغمبراہ  تِمن  بیم  کرنہٕ  خٲطرٕ،  مگر  ونان  ٲسۍ  تِمہِ  شہرٕکۍ  مالدار  تہٕ  آسودٕہ  حال  لوٗکھ  کہ  اَسہِ  وُچھ  پنٕنۍ  مٲلۍ  بُڈِ  بب  اکہِ  وتہِ  پکان،  أسۍ  تہِ  چھِ  تِہِندنٕے  نقشِ  قدمن  پٮ۪ٹھ  پٔکِتھ  تِہٕنز  پٲروی  کران۔

Transliteration:
  Waka<u>tha</u>lika m<u>a</u> arsaln<u>a</u> min qablika fee qaryatin min na<u>th</u>eerin ill<u>a</u> q<u>a</u>la mutrafooh<u>a</u> inn<u>a</u> wajadn<u>a</u> <u>a</u>b<u>a</u>an<u>a</u> AAal<u>a</u> ommatin wainn<u>a</u> AAal<u>a</u> <u>a</u>th<u>a</u>rihim muqtadoon<b>a</b>


Athar:
  پرٛتھ  نبین  پُروٚژھ  تِمن،  کیا  توٚہۍ  گٔژِھوٕہ  تٔتھۍ  وَتہِ  پٮ۪ٹھ  پکان  اگرچہِ  بہٕ  تۅہیہِ  تمہِ  وَتہِ  کھۅتہٕ  صحیح  وَتھ  وَنَو  یتھ  پٮ۪ٹھ  تۅہیہِ  پنُن  مول  بُڈِبب  چھوٗن  وُچھمُت؟  تِمو  دِیُت  سارِنٕے  رسولن  یۅہے  جواب  زِ  یتھ  دینس  کُن  بُلاونہٕ  خٲطرٕ  توٚہۍ  سوزنہٕ  چِھو  آمٕتۍ  أسۍ  چھِ  تَتھ  انکار  کران۔

Mirwaiz:
  تِہِندۍ  تٔمۍ  پیغمبرن  فرموو  تِمن  کیا  ہرگاہ  بہٕ  تۅہیہِ  نِشہِ  پیش  کرٕ  سۅ  وَتھ  یۅسہٕ  زیادٕہ  مطلبس  واتناوان  آسہِ  تَمہِ  وَتہِ  کھۅتہٕ  یَتھ  پٮ۪ٹھ  تۅہیہِ  چھوٗکھ  پنٕنۍ  مٲلۍبُڈِ  بب،  توتہِ  پٔکِو  توٚہۍ  تمی  وَتہِ۔  تِم  لٔگۍ  دَپنہِ  عنادکِنۍ،  توٚہۍ  یُس  دیناہ  ہیٹھ  سوزنہٕ  آمٕتۍ  چھِو،  أسۍ  چھِنہٕ  سُہ  دین  مانٲنی،  بلکہ  چھِ  أسۍ  تتھ  انکار  کران،  ییٚلہِ  تِہُنٛد  عناد  اَتھ  درجس  ووت۔  

Transliteration:
  Q<u>a</u>la awalaw jitukum biahd<u>a</u> mimm<u>a</u> wajadtum AAalayhi <u>a</u>b<u>a</u>akum q<u>a</u>loo inn<u>a</u> bim<u>a</u> orsiltum bihi k<u>a</u>firoon<b>a</b>


Athar: ٲخر کار ہیوٚت اَسہِ تِمن انتقام، تہٕ وُچِھو بُتھ پھِرن والیٚن ہُند کیا انجام سپُد۔
Mirwaiz:
  پس  ہیوٚت  اَسہِ  تِمن  پوٗرٕ  انتقام۔  پس  وُچھِو  کیا  سپُد  انجام  تِمن  نہ  مانہٕ  وُنین  ہُنٛد۔  ہرگاہ  تِمن  آباو  اجدادنٕے  ہٕنز  متابعت  چھےٚ  کرٕنۍ  تیٚلہِ  شوٗبہِ  متابعت  کرٕنۍ  تَس  جَدِ  اعلیٰ  سٕںز  یِم  مُسلم  و  معظم  چھِ  سارِنٕے  عربن  نِشہِ۔  تِم  وُچھِو  کِتھۍ  مضبوط  تہٕ  محکم  ٲسۍ  توحیدس  پٮ۪ٹھ۔

Transliteration:
  Fa<b>i</b>ntaqamn<u>a</u> minhum fa<b>o</b>n<i><u>th</u></i>ur kayfa k<u>a</u>na AA<u>a</u>qibatu almuka<u>thth</u>ibeen<b>a</b>


Athar:
  یاد  کٔرِو  سُہ  وقت  ییٚلہِ  ابراہیم  علیہ  السلامن  پننِس  مٲلِس  تہٕ  پننِس  قومس  ووٚن  زِ،  توٚہۍ  یِہنز  بندگی  چِھو  کران  مےٚ  چُھنہٕ  تِمن  سٍتۍ  کانٛہہ  تعلق۔

Mirwaiz:
  بیٚیہِ  پٲوِیوٗکھ  ژیٚتس  قصۂ  ابراہیم  علیہ  السلام  ییٚلہِ  فرموو  تِمو  پننِس  مٲلِس  تہٕ  پننِس  قومس  بے  شک  بہٕ  چھُ  سبیزار  تِمن  سارِنٕے  ہٕنز  عبادت  کرنہٕ  نِشہِ  یِمن  ہٕنز  پرستش  توٚہۍ  کران  چھِو۔

Transliteration:
  Wai<u>th</u> q<u>a</u>la ibr<u>a</u>heemu liabeehi waqawmihi innanee bar<u>a</u>on mimm<u>a</u> taAAbudoon<b>a</b>


Athar: میون تعلق چُھ صرف تس سٍتۍ ییٚمۍ بہٕ پٲدٕ کوٚرنس، سُے کرِ میٲنۍ رہنمٲیی۔
Transliteration: Ill<u>a</u> alla<u>th</u>ee fa<u>t</u>aranee fainnahu sayahdeen<b>i</b>
Mirwaiz:
  مگر  بہٕ  چھُ  ستس  ذاتِ  پاکس  سٍتۍ  تعلق  تھاوان  ییٚمۍ  بہٕ  پٲدٕ  کوٚرُس  بے  شک  سُے  چھُ  میانہِ  دینی  و  دنیوی  مصلحتن  کپں  مےٚ  رہنمٲیی  کران  تہٕ  وَتھ  ہاوان۔


Transliteration: WajaAAalah<u>a</u> kalimatan b<u>a</u>qiyatan fee AAaqibihi laAAallahum yarjiAAoon<b>a</b>
Athar:
  تہٕ  ابراہیم  علیہ  السلامن  ترٛوو  یۅہے  کلمہٕ  پانس  پتھ  کُن  پننیٚن  اولادن  منٛز،  تاکہ  تِم  کرن  اَتھ  کُن  رجوع۔  ﴿یعنی  ییٚلہِ  تہِ  زانٛہہ  سیٚزِ  وَتہِ  نِشہِ  رژھ  کھنڈ  قدم  ڈلہِ،  یہِ  کلمہٕ  گژِھ  تِہنزٕ  رہنمٲئی  خٲطرٕ  موجود  روزُن  تہٕ  تِم  گژھن  أتھۍ  کُن  پوٚت  پھیرٕنۍ۔  یہِ  واقعہ  ییٚمہِ  غرضہٕ  خٲطرٕ  یتھ  جایہِ  بیان  چُھ  آمُت  کرنہٕ،  سُہ  چُھ  یہِ  زِ  کفّارِ  قریشن  گژِھہ  اَتھ  کتھہِ  پٮ۪ٹھ  مندچَھنہٕ  باپت  وَننہٕ  یُن  زِ  اگر  تِمَو  اسلافن  ہُند  تقلید  کوٚر  تہِ  مگر  امہِ  خٲطرٕ  ترٲوِکھ  پنٕنۍ  اسلاف  ابراہیم  علیہ  السلام  تہٕ  اسماعیل  علیہ  السلام  تہٕ  ژٲرِکھ  پنٕنۍ  بدترین  اسلاف۔﴾  ﴿اَمہِ  باوجود  ییٚلہِ  یِمَو  لُکو  باقین  ہٕنز  بندگی  لٲج  کرٕنۍ،  مےٚ  مِٹٲوۍ  نہٕ  یِم﴾

Mirwaiz:
  یٔہے  قٲیم  روزوُنۍ  کتھ  ترٲو  تِمو  باقی  پننین  اولادن  منٛز  یُتھ  تِم  پٔزِس  کُن  رجوع  کرن  یعنی  تِمَو  کٔرپننین  اولادن  وصیت  شرک  تراونس  تہٕ  توحید  پالنس  متعلق  مگر  یِم  لوٗکھ  چھِنہٕ  شرکہٕ  نِشہِ  باز  یِوان۔


Athar:
  بلکہ  روٗدُس  بہٕ  یِمن  تہٕ  یِہندِس  مٲلِس  بُڈِبَبس  زندگی  ہُنٛد  سامان  دِوان،  یوٚت  تام  یِمن  نِشہِ  حق،  تہٕ  ویٚژٕھنۍ  ویٚژٕھنۍ  بیان  کرن  وول  رسول  آو۔

Mirwaiz:
  بلکہ  تُلنٲوۍ  مےٚ  یِم  لوٗکھ  بیٚیہِ  یِہِندۍ  مٲلۍ  بُڈِ  بب  زیچہہِ  عمرِ  تہٕ  میٹھہِ  رزقہٕ  سٍتۍ  تمتع۔  یوٚت  تانۍ  وٲژ  تِمن  نِشہِ  پٔزکتاب  بیٚیہِ  سورُے  نٔنِراووُن  تہٕ  صاف  بیان  کرٕوُن  پیغمبر  خداے  سٕندِ  طرفہٕ۔  

Transliteration:
  Bal mattaAAtu h<u>a</u>ol<u>a</u>i wa<u>a</u>b<u>a</u>ahum <u>h</u>att<u>a</u> j<u>a</u>ahumu al<u>h</u>aqqu warasoolun mubeen<b>un</b>


Athar:
  مگر  ییٚلہِ  سُہ  حق  یِمَن  نِشہِ  آو،  پتہٕ  ووٚن  یِمو  زِ  یہِ  چُھ  جود،  تہٕ  أسۍ  چِھ  اتھ  ماننہٕ  نِشہِ  انکار  کران۔

Mirwaiz:
  توپتہٕ  ییٚلہِ  ووت  تِمن  یہِ  پوٚز  قرآن  مجید  تِمن  پزِ  ہا  شکرو  ثنا  دَپُن،  تتھ  بدل  دوٚپُکھ  ییٚلہِ  ییٚمِکۍ  معجزات  وُچھِکھ  کہ  یہِ  چھُ  سِحرتہٕ  جود،  أسۍ  چھِ  اَتھ  انار  کران،  یہِ  ووٚنُکھ  قرآن  مجیدس  نسبت۔

Transliteration:
  Walamm<u>a</u> j<u>a</u>ahumu al<u>h</u>aqqu q<u>a</u>loo h<u>atha</u> si<u>h</u>run wainn<u>a</u> bihi k<u>a</u>firoon<b>a</b>


Athar:
  وَنان  چِھ،  یہِ  قرآن  کیازِ  آو  نہٕ  دۅن  شہرن  ہٕندیٚو  بڈیٚو  نفرَو  منٛزٕ  کٲنٛسہِ  پٮ۪ٹھ  نٲزِل  کرنہٕ؟  ﴿دۅیٚو  شہرَو  نِشہِ  چُھ  مُراد  مکّہ  تہٕ  طایف۔  کُفّارن  ہُند  وَنُن  اوس  یہِ  زِ  اگر  واقعی  خدایس  کانٛہہ  رسول  سوزُن  آسہِ  ہے  تہٕ  سُہ  کرِہے  تس  پٮ۪ٹھ  پنٕنۍ  کتاب  نٲزِل  کرنُک  ارادٕہ  تیٚلہِ  کرِہے  سانیو  یِمو  مرکزی  شہرو  منٛز  کٲنٛسہِ  بٔڈِس  شخصس  امہِ  غرضہٕ  خٲطرٕ  مُنتخب﴾

Mirwaiz:
  بیٚیہِ  لٔگۍ  دَپنہِ  نبی  کریم  صلی  اللہ  علیہ  وسلمن  متعلق  کہ  یہِ  قرآن  مجید  کونہٕ  آو  نازل  کرنہٕ  یِمو  دۅیو  شہرو  منٛزٕ  مکہ  و  طایف  کیو  لوٗکو  منٛزٕ  کٲنسہ  بٔڈِس  شخصس  پٮ۪ٹھ۔

Transliteration:
  Waq<u>a</u>loo lawl<u>a</u> nuzzila h<u>atha</u> alqur<u>a</u>nu AAal<u>a</u> rajulin mina alqaryatayni AAa<i><u>th</u></i>eem<b>un</b>


Athar:
  کیا  تُہندِس  ربّ  سٕنز  رحمت  چھا  یِم  لُکھ  بٲگراوان؟  دُنیاچہِ  زندگی  منٛز  چِھ  اسہِ  یِہندِ  گُزر  بسرٕکۍ  ذرایع  ﴿رزق﴾  یِمن  درمیان  بٲگرٲوِمٕتۍ،  تہٕ  یِمن  چھےٚ  کینژھن  لُکن  پٮ۪ٹھ  کینژھن  لُکن  اَسہِ  بدرجہا  فوقیت  دِژمٕژ،  تاکہ  یِم  ہیٚن  اکھ  أکِس  خدمت۔  تہٕ  تُہندِس  ربّ  سٕنز  رحمت  ﴿یعنی  نبوّت﴾  چھےٚ  تمہِ  دولت  کھۅتہٕ  زیادہ  قٍمتی  یِم  ﴿یِہِندۍ  رئیس﴾  وَٹان  چِھ۔

Mirwaiz:
  کیا  تُہٕندِس  پروردگار  سٕنز  کاص  رحمت  یعنی  نبوت  چھا  یِم  پانے  تقسیم  کرٕنۍ  تہٕ  بٲگرٕنۍ  یژھان۔  یہِ  چھےٚ  سراسر  تِہٕنز  نادٲنی،  یِمن  کیا  چھُ  اَتھ  منٛز  دخل  دِنُک  کیازِ  أسۍ  چھِ  تقسیم  کران  تہٕ  بٲگران  تِمن  منٛز  تِہُنٛد  رزق  تہٕ  روٗزی  دنیاچہ  زندگی  اندر۔  تتھ  تقسیمس  اندر  کوٚر  اَسہِ  تِمو  اندرٕہ  اَڈیٚن  ہُنٛد  درجہ  تھوٚد  اَڈیٚن  پٮ۪ٹھ،  یُتھ  تمہِ  سٍتۍیہِ  مصلحت  حاصل  سپدِ  کہ  تِمَو  اندرٕ  أڈۍ  ہیٚن  کٲم  اَڈیٚن  نِشہِ،  تمہِ  سٍتۍ  روزِ  عالمُک  نظام  قٲیِم۔  توپتہٕ  چھےٚ  یہِ  کتھ  ظٲہر  تہٕ  یقینی  کہ  تُہٕندِس  پروردگار  سٕنز  رحمت  یعنی  نبوت  چھےٚ  بدرجہا  بہتر  تہٕ  افضل  تمہِ  مال  دنیا  کھۅتہٕ  یُس  یِم  سۅمبراوان  چھِ  یعنی  ییٚلہِ  یہِ  دنیوی  معشیت  یُس  ادنیٰ  درجُک  چیز  چھُ  تمُیک  تقسیم  کرونہ  اَسہِ  تِہٕنزِ  رایہِ  موجوب،  کیا  نبوت  یُس  اعلیٰ  درجُک  چیز  چھُ  تمُیک  مصالح  تہِ  چھِ  اعلیٰ  درجِکی،  تمُیک  تقسیم  کِتھہٕ  پٲٹھۍ  کرو  أسۍ  تِہٕنزِ  رایہِ  موجوب۔  پتھ  روٗز  تمہِ  چہ  صلاحیتُک  بِناء،  تہِ  چھُنہٕ  اَمہِ  نِشہِ  مال  و  ریاست،  دنیاہُک  مال  و  دولت،  جاہ  و  حشمت  چہُ  اَسہِ  نِشہِ  حقیر  و  ذلیل  تمہِ  قسمہٕ  کہ۔

Transliteration:
  Ahum yaqsimoona ra<u>h</u>mata rabbika na<u>h</u>nu qasamn<u>a</u> baynahum maAAeeshatahum fee al<u>h</u>ay<u>a</u>ti a<b>l</b>dduny<u>a</u> warafaAAn<u>a</u> baAA<u>d</u>ahum fawqa baAA<u>d</u>in daraj<u>a</u>tin liyattakhi<u>th</u>a baAA<u>d</u>uhum baAA<u>d</u>an sukhriyyan wara<u>h</u>matu rabbika khayrun mimm<u>a</u> yajmaAAoon<b>a</b>


Athar:
  اگر  یہِ  اندیشہ  آسہِ  ہے  نہٕ  زِ  سٲری  لُکھ  بنن  اَکی  طریقٕکۍ،  تیٚلہِ  بناوہَو  أسۍ  خداے  رحمٰنس  سٍتۍ  کُفر  کرن  والیٚن  ہٕندٮ۪ن  گھرن  ہٕندۍ  چھت  رۅپہٕ  سٕنٛدۍ،  تہٕ  تِہنزٕ  ہیرٕ  یِمو  سٍتۍ  تِم  پننیٚن  بالاخانن  پٮ۪ٹھ  کھسان  چِھ۔

Mirwaiz:
  بیٚیہِ  ہرگاہ  یہِ  کتھ  آسِہا  نہٕ  کہ  سٲری  لوٗکھ  کیا  وَنہَن  کُنی  جماعت  کافرن  سٍتۍ  موافقت  کٔرِتھ  نتہٕ  کرہَو  أسۍ  حضرت  رحمان  سٕندین  منکرن،  تِہِندین  گرن  ہٕندۍ  پش  تہٕ  تالو  رۅپہٕ  سٕندۍ،  بیٚیہِ  تِمہٕ  ہیرٕ  یِمو  پٮ۪ٹھۍ  ہیوٚر  کھسان  تہٕ  بۅن  وَسان  چھِ،  تِمہٕ  تہِ  کرہوکھ  رۅپہٕ  سٕنزے۔

Transliteration:
  Walawl<u>a</u> an yakoona a<b>l</b>nn<u>a</u>su ommatan w<u>ah</u>idatan lajaAAaln<u>a</u> liman yakfuru bi<b>al</b>rra<u>h</u>m<u>a</u>ni libuyootihim suqufan min fi<u>dd</u>atin wamaAA<u>a</u>rija AAalayh<u>a</u> ya<i><u>th</u></i>haroon<b>a</b>


Transliteration: Walibuyootihim abw<u>a</u>ban wasururan AAalayh<u>a</u> yattakioon<b>a</b>
Athar:
  تہٕ  تِہندۍ  دروازٕہ  تہٕ  تِہندۍ  تخت  یِمن  پیٹھ  تکیہ  لگٲوِتھ  تِم  بہیٚوان  چِھ،  سٲری  ﴿رۅپہِ  سٕندۍ  تہٕ﴾  سۅنہٕ  سٕندۍ۔

Mirwaiz:
  بیٚیہِ  کرہوکھ  تِہٕندین  کُٹھین  ہٕندۍ  دروازٕہ  بیٚیہِ  چارپایہِ  یِمن  پٮ۪ٹھ  تِم  ڈوٚکھ  دِتھ  بِہان  تہٕ  آرام  کران  چھِ،


Athar:
  یہِ  چُھ  محض  دُنیاچہِ  زندگی  ہُند  متاع  ﴿ساز  و  سامان﴾،  تہٕ  ٲخرت  چُھ  تُہندِس  ربّس  نِشہِ  صرف  متقی  یَن  خٲطرٕ۔

Mirwaiz:
  رۅپہٕ  سٕندۍ  یِمے  چیز  کرہَو  أسۍ  سۅنہٕ  سٕندۍ،  تیوٗت  چھُ  اَسہِ  نِشہِ  مالِ  دنیا  بے  اعتبار  تہ  بے  قدر۔  یہِ  سورُے  کینٛہہ  چھُنہٕ  مگر  ناپایدار  دنیا  چہ  زندگی  ہُند  اکھ  سامانہ،  پایدار  ٲخرت  بیٚیہِ  ٲخرتُک  پوشہِ  وُن  سازو  سامان  چھُ  تُہٕندِس  خدایس  نِشہِ  تِمن  لوٗکن  ہٕندِ  خٲطرٕ  یِم  تس  کھۅژن،  شرکہٕ  نِشہِ  پتھ  روزن۔

Transliteration:
  Wazukhrufan wain kullu <u>tha</u>lika lamm<u>a</u> mat<u>a</u>AAu al<u>h</u>ay<u>a</u>ti a<b>l</b>dduny<u>a </u>wa<b>a</b>l<u>a</u>khiratu AAinda rabbika lilmuttaqeen<b>a</b>


Athar:
  یُس  شخص  خداے  رحمٰن  سٕنزِ  ذکرِ  نِشہِ  تغافُل  چُھ  ورتاوان،  أسۍ  چِھ  تس  پٮ۪ٹھ  اکھ  شیطان  مُسلّط  کران،  تہٕ  سُہ  چُھ  تٔمۍ  سُند  رفیق  بنان۔

Mirwaiz:
  یُس  اکھاہ  حضرت  رحمان  سٕندِ  نصیحت  ن،  شہِ  یعنی  قرآن  مجید  نِشہِ  چھُ  زٲنِتھ  کٔرِتھ  اوٚن  بنان  یِتھہٕ  پٲٹھۍ  یِم  کٲفر  چھِ  شافی  دلیلہ  ٲسِتھ  یِمو  سٍتۍ  علمِ  ضروری  حاصل  سپدان  چھُ  تجاہل  تہٕ  تغافل  کران  أسۍ  چھِن  تس  پٮ۪ٹھ  مقرر  کران  اَکھ  شیطاناہ  یُس  تَس  سٍتۍ  سٍتۍ  روٗزِتھ  کُنہِ  چیزچہ  کامہِ  کُن  اَتھ  وَتھ  چھُنہ  دِوان۔

Transliteration:
  Waman yaAAshu AAan <u>th</u>ikri a<b>l</b>rra<u>h</u>m<u>a</u>ni nuqayyi<u>d</u> lahu shay<u>ta</u>nan fahuwa lahu qareen<b>un</b>


Athar:
  یِم  شیطان  چِھ  یِتھیٚن  لُکن  راہِ  راستس  پٮ۪ٹھ  یِنہٕ  نِشہِ  رُکاوان،  تہٕ  تِم  چِھ  پننہِ  جایہِ  سمجھان  زِ  أسۍ  چِھ  ٹھیک  پکان۔

Mirwaiz:
  بے  شک  تِم  شیطان  چھِ  تِمن  لوٗکن  سیٚزِہ  وَتہِ  نِشہِ  پتھ  رٹان  مگر  تِمن  چھُ  پننہِ  جایہِ  گمانہٕ  کہ  تِم  چھِ  سیٚزِہ  وتہِ  پٮ۪ٹھ  یِمن  ہٕنز  گمرٲہی  ہٕنز  یہِ  صورت  آسہِ  تِہِندِ  وَتہِ  پٮ۪ٹھ  پکنٕچ  کیا  امید  یِیہِ  کرنہٕ،  تِہُنٛد  غمٕے  کیا  چھُ  کھیوٚن۔

Transliteration:
  Wainnahum laya<u>s</u>uddoonahum AAani a<b>l</b>ssabeeli waya<u>h</u>saboona annahum muhtadoon<b>a</b>


Athar:
  ٲخر  کار  ییٚلہِ  یہِ  شخص  اسہِ  نِشہِ  واتہِ،  پتہٕ  وَنہِ  پننِس  شیطانس،  کاش  آسہِ  ہے  مےٚ  تہٕ  ژےٚ  درمیان  مشرق  و  مغربُک  دوٗریٚر،  ژٕ  درٚاکھ  بدترین  سٲتھی۔

Mirwaiz:
  یوٚت  تان  قیامتُک  دۅہ  یُتھ  شخص  اَسہِ  نِشہِ  واتہِ  سُہ  آسیٚس  سٍتۍ،  أمِس  سپدِ  پننہِ  غلطی  ہُنٛد  احساس،  أمِس  شیطانس  کُن  لگہِ  وَننہِ  کاش  کہ  مےٚ  منٛز  تہٕ  ثےٚ  منٛز  آسِہا  دنیاہس  منٛز  تیوٗت  دوٗریر  یوٗت  مشرقس  تہٕ  مغربس  منٛز  چھُ،  کیازِ  ثٕہ  چھُکھ  سٮ۪ٹھاہ  یچھ  رفیق،  ژےٚ  کوٚرتھس  بہٕ  گمراہ۔  مگر  أمۍ  سُنٛد  یہِ  وَنُن  یِیہِ  نہٕ  أمِس  کُنہِ  بکار،  اَمہِ  ساعتہٕ  وَننہٕ  یِیَکھ۔

Transliteration:
  <u>H</u>att<u>a</u> i<u>tha</u> j<u>a</u>an<u>a</u> q<u>a</u>la y<u>a</u> layta baynee wabaynaka buAAda almashriqayni fabisa alqareen<b>u</b>


Athar:
  تمہِ  وقتہٕ  یِیہِ  تِمن  لُکن  وَننہٕ  زِ  ییٚلہِ  تۅہیہِ  ظُلم  کوٚرُو،  تیٚلہِ  چَھنہٕ  از  یہِ  کتھ  تُہندِ  خٲطرٕ  رَژھ  تہٕ  فٲیدہ  مند  زِ  توٚہۍ  تہٕ  تُہٕندۍ  شیطان  چِھ  عذابس  منٛز  مُشترک۔

Mirwaiz:
   ییٚلہِ  تۅہیہِ  دنیاہس  اندر  کفر  کرنہٕ  سٍتۍ  ظلم  کوٚرُو،  یِتھہٕ  پٲٹھۍ  نہٕ  اَز  تۅہیہِ  افسوس  و  حسرت  کرنس  کانہہ  فٲیداہ  چھُ،  یِتھہٕ  پٲٹھۍ  چھَنہ  یتھ  کتھہِ  تہِ  تِہِندِ  حقہٕ  کانٛہہ  فٲیداہ  کہ  تۅہیہِ  کیا  چھُو  عذابس  اندر  اَکھ  أکۍ  سٕندی  شریک  یعنی  یِتھہٕ  پٲٹھۍ  دنیاہس  اندر  کُنہِ  بلایہِ  گرفتار  گژھنہٕ  سٍتۍ  اَکھ  أکِس  اَکہِ  قسمٕچ  لۅژر  محسوس  ٲس  سپدان،  تہِ  آسہِ  نہٕ  تَتہِ  بلکہ  آسہِ  جہنم  کہ  عذابٕچ  شدت  اَمہِ  قسمٕچ  کہ  اَمہِ  کتھہِ  ہُنٛد  ہوشی  آسہِ  نہٕ  کٲنسہِ  سُہ  کیا  کرِ  بیٚیِس  کٲنسہِ  کُن  التفات  تہٕ  توجہ۔  پرتھ  اَکھاہ  آسہِ  پننِس  حالس  اندر  مبتلا۔

Transliteration:
  Walan yanfaAAakumu alyawma i<u>th</u> <i><u>th</u></i>alamtum annakum fee alAAa<u>tha</u>bi mushtarikoon<b>a</b>


Athar:
  وۅنۍ  کیا  اے  نبی  صلی  اللہ  علیہ و سلم،  توٚہۍ  بوزنٲوِیوٗکھہٕ  زٔرۍ؟  کِنہٕ  اَنیٚن  تہٕ  ٹاکارٕ  گُمرٲہی  منٛز  پیمتیٚن  لُکن  ہٲوِو  وَتھ؟

Mirwaiz:
  اے  پیغمبرتۅہیہِ  ییٚلہِ  یِہٕنز  حالت  معلوم  سپٕز،  کیا  توٚہۍ  ہیٚکِیوٗکھہٕ  زٔرۍ  بوزنٲوِتھ  یا  ہیٚکِوٕہ  اَنیٚن  وَتھ  ہٲوِتھ۔  بیٚیہِ  ہیٚکیوٗنہٕ  سُہ  شخص  یُس  نَنہِ  گمرٲہی  منٛز  پیوٚمُت  آسہِ  وَتہِ  پٮ۪ٹھ  أنِتھ۔  یعنی  تِہُنٛد  ہدایت  چھُ  تُہٕندِ  اختیارٕ  نیبر۔  لہٰذا  مَہ  کھیٚیِو  توٚہۍ  تمُیک  غمٕے،  یِمن  ہٕنز  یہِ  سرکشی  تہٕ  نافرمٲنی  یِیہِ  نہٕ  نظرانداز  کرنہٕ  بلکہ  یِیہِ  تِمن  نِشہِ  اَمُیک  ضرور  انتقام  ہیٚنہٕ۔  اَدٕہ  سُہ  تِہِنزِ  موجودگی  اندر  ٲسِتن  یا  تِہِندِ  ییٚمہِ  عالمہٕ  پتہٕ  ٲسۍ  تن۔

Transliteration:
  Afaanta tusmiAAu a<b>l</b><u>ss</u>umma aw tahdee alAAumya waman k<u>a</u>na fee <u>d</u>al<u>a</u>lin mubeen<b>in</b>


Transliteration: Faimm<u>a</u> na<u>th</u>habanna bika fainn<u>a</u> minhum muntaqimoon<b>a</b>
Athar:
  وۅنۍ  ہرگاہ  أسۍ  ییٚمہِ  دُنیا  منٛزٕ  توٚہۍ  واپس  نِمَو،  توتہِ  چُھ  اسہِ  یِمن  انتقام  ہِیوٚن۔

Mirwaiz:
   پس  ہرگاہ  أسۍ  توٚہۍ  ییٚمہِ  عالمہٕ  نِمو،  توتہِ  چھِ  أسۍ  تِمن  نِشہِ  انتقام  ضرور  ہیٚوُنۍ۔


Transliteration: Aw nuriyannaka alla<u>th</u>ee waAAadn<u>a</u>hum fainn<u>a</u> AAalayhim muqtadiroon<b>a</b>
Athar:
  نَتہٕ  ہاوَو  أسۍ  تۅہیہِ  أچَھو  یُہُند  انجام  ییٚمیُک  اسہِ  یِمن  سٍتۍ  وعدہ  چُھ  کوٚرمُت،  اسہِ  چھےٚ  یِمن  پٮ۪ٹھ  پوٗرٕ  قدرت  حٲصل۔

Mirwaiz:
  نتہٕ  ہاوو  تۅہیہِ  تہِ  سُہ  عذاب  ییٚمُیک  اَسہِ  تِمن  وعدٕہ  کوٚرمُت  چھُ،  سُہ  کرو  أسۍ  تِمن  نٲزل  تِہِنزِ  موجودگی  اندرٕے۔  بہرحال  أسۍ  چھِ  تِمن  پٮ۪ٹھ  پرتھ  طریقہ  پوٗرٕ  قدرت  تھاوان۔


Athar:
  توٚہۍ  روٗزِو  بہرحال  تتھ  کتابہِ  مضبوطی  سان  تھپھ  کٔرِتھ  یۅسہٕ  وحی  ہٕندِ  ذریعہ  تۅہیہِ  نِشہِ  سوزنہٕ  چھےٚ  آمٕژ،  یقیناً  چِھو  توٚہۍ  سیٚزِ  وَتہِ  پٮ۪ٹھ۔

Mirwaiz:
  پس  روٗزِو  توٚہۍ  پوٗرٕ  اطمنانہٕ  سان  اَتھ  قرآن  مجیدس  پٮ۪ٹھ  قٲیم  یُس  تۅہیہِ  پٮ۪ٹھ  وحی  کہ  ذریعہ  نٲزل  آو  کرنہٕ۔  توٚہۍ  چھِو  بے  شک  سیٚزِ  وَتہِ  پٮ۪ٹھ۔

Transliteration:
  Fa<b>i</b>stamsik bi<b>a</b>lla<u>th</u>ee oo<u>h</u>iya ilayka innaka AAal<u>a</u> <u>s</u>ir<u>at</u>in mustaqeem<b>in</b>


Transliteration: Wainnahu la<u>th</u>ikrun laka waliqawmika wasawfa tusaloon<b>a</b>
Athar:
  حقیقت  چھےٚ  یہِ  زِ  یہِ  کتاب  چھےٚ  تُہندِ  قوم  خٲطرٕ  اکھ  سٮ۪ٹھاہ  بوٚڈ  شرف،  تہٕ  عنقریب  آسیو  تۅہیہِ  لُکن  اَمِچ  جواب  دہی  کرٕنۍ۔  ﴿یعنی  امہِ  کھۅتہٕ  کھٔسِتھ  ہیٚکہِ  نہٕ  کٲنٛسہِ  شخصسہٕ  سٕنز  خۅش  قسمتی  آسِتھ  زِ  تمام  انسانَو  منٛزٕ  کرِ  اللہ  تعالیٰ  تس  پنٕنۍ  کتاب  نٲزِل  کرنہٕ  خٲطرٕ  منتخب،  تہٕ  کُنہِ  قوم  کِس  حقس  منٛز  تہِ  ہیٚکہِ  نہٕ  اَمہِ  کھۅتہٕ  کھٔسِتھ  خۅش  قسمتی  ہُند  تصوّر  کرنہٕ  یِتھ  زِ  دُنیاہٕکۍ  باقی  سٲری  قوم  ترٲوِتھ  کرِ  اللہ  تعالیٰ  اتھ  منٛز  پنُن  نبی  پٲدٕ  تہٕ  اَمہِ  چہِ  زبٲنۍ  منٛز  کرِ  پننٕۍ  کتاب  نٲزِل  تہٕ  اتھ  دِیہِ  دُنیا  ہس  منٛز  پیغامِ  خداوندی  ہُند  حٲمل  بٔنِتھ  وۅتھنُک  موقع۔  اَمہِ  عظیم  شرفُک  احساس  اگر  قریشن  تہٕ  اہلِ  عربن  چُھنہٕ،  تہٕ  تِم  چِھ  اتھ  ناقدری  یژھان  کرٕنۍ،  تیٚلہِ  واتہِ  اکھ  وقت  ییٚلہِ  تِمن  اَمِچ  جواب  دہی  آسہِ  کرٕنۍ﴾

Mirwaiz:
   یہِ  قرآن  مجید  چھُ  شرف  تہٕ  عزت  تُہٕندِ  خٲطرٕ  بیٚیہِ  تُہٕندِ  قومہٕ  خٲطرٕ۔  تُہٕندِ  خٲطرٕ  چھُ  ییٚمہِ  مۅکھہٕ  کہ  تۅہیہِ  کُن  چھُ  بلاواسطہ  اَتھ  اندر  خطاب۔  تُہٕندِ  قومہٕ  خٲطرٕ چھُ  اَمہِ  مۅکھہٕ  کہ  تِم  چھِ  تُہٕندِ  واسطہ  مخٲطب۔   عام  پادشاہن  ہٕندِ  طرفہٕ  خطاب  سپدُن  چھُ  باعث  کمال  شرف  و  عزت،  وۅنۍ  چھَنہٕ  کتھٕے  ییٚلہِ  ملک  الملوک  سٕندِ  طرفہٕ  خطاب  آسہِ۔  سُہ  کوتاہ  باعث  کمال  و  شرف  وعزت  چھُ ۔  قوم  اندرٕہ  چھُ  مُراد  قریش  یا  سٲری  عربٕکۍ  لوٗکھ  یا  سٲری  اُمتی۔  تۅہیہِ  سارِنٕے  یِیہِ  یہِ  پٕرٛژھنہٕ  پننہِ  پننہِ  ذمہٕ  دٲرِیہِ  ہٕندین  حقوقن  یتھ  منٛز  تِمو  کوتٲہی  کٔرمٕژ  آسہِ۔  


Athar:
  تۅہیہِ  برونٛہہ  ییٖتیاہ  رسول  اَسہِ  سوٗزِمٕتۍ  ٲسۍ،  تِمن  سارِنٕے  پٕرٛژِھۍتَو  تہٕ  وُچھِتَو،  کیا  اسہِ  ٲسیا  خُداے  رحمٰنس  ورٲے  باقی  معبود  تہِ  مُقرر  کٔرِمٕتۍ  زِ  تِہٕنز  بندگی  گژِھہ  یِنۍ  کرنہٕ؟  ﴿رسولن  پٕرٛژھنُک  مطلب  چُھ  تِہنزو  کِتابَو  نِشہِ  معلوم  کرُن۔﴾

Mirwaiz:
  یارسول  اللہؐ  ہرگاہ  تۅہیہِ  خۅش  کرِ،  توٚہۍ  پٕرٛژھۍتَو  تہٕ  دریافت  کٔرۍ  تَو  تِمن  نِشہِ  یِم  اَسہِ  برونٹھ  پننیو  پیغمبرو  اندرٕہ  سوٗزۍ  لوٗکن  کُن۔  کیا  اَسہِ  چہا  حضرت  رحمانس  ورٲے  بیٚیہِ  معبود  کٔرِمٕتۍ  یِمن  ہٕنز  پرستش  کرنہٕ  یِیہِ  ہا  یعنی  تِہٕنز  وَتھ  تہِ  چھےٚ  سۅے  یۅسہٕ  بیٚیَن  حضراتِ  انبیاہن  ہٕنز  ٲس۔  شرکٕچ  تعلیم  چھَنہٕ  کٲنسہِ  پیغمبرن  دِژمٕژ،  نہ  چھےٚ  اللہ  تعالیٰ  ہن  کُنہِ  دینس  منٛز  یہِ  کتھ  جٲیزقرار  دِژمٕژ  کہ  خدایس  ورٲے  کیا  یِیہِ  بیٚیہِ  کٲنسہِ  ہٕنز  پرستش  کرنہٕ۔  خداے  سُنٛد  یہِ  ارشاد  کرُن  کہ  توٚہۍ  پٕرژھۍ  تَو  پیغمبرن،  سُہ  گوٚو  ییٚمہِ  وقتہٕ  تِمن  سٍتۍ  ملاقات  سپدِ  مثلاً  شبِ  معراجس  نادر،  یا  وُچھِتو  تِہٕنزن  کتابن  اندر۔  بہرحال  یُس  یُس  ذریعہ  تۅہیہِ  ممکن  سپدِ  سُہ  کٔرۍ تَو  توٚہۍ  استعمال۔  تۅہیہِ  سپدِ  صاف  معلوم  کہ  کُنہِ  آسمٲنی  دینس  اندر  چھُنہِ  کُنہِ  وقتہٕ  شرکُک  اجازت  دِنہٕ  آمُت۔  

Transliteration:
  Wa<b>i</b>sal man arsaln<u>a</u> min qablika min rusulin<u>a</u> ajaAAaln<u>a</u> min dooni a<b>l</b>rra<u>h</u>m<u>a</u>ni <u>a</u>lihatan yuAAbadoon<b>a</b>


Athar:
  اسہِ  سوٗز  موسیٰ  علیہ  السلام  پننیٚو  نِشٲنِیَو  سان  فرعونس  تہٕ  تٔمۍ  سٕندِ  سلطنت  کیٚن  زٕٹھیٚن  نِشہِ،  تہٕ  تٔمۍ  ووٚن  گٔژِھتھ  زِ  بہٕ  چُھس  ربّ  العالمین  سُند  رسول۔

Mirwaiz:
  پٔزِپٲٹھۍ  بیٚیہِ  سوٗز  اَسہِ  موسیٰ  کلیم  اللہ  پنٕنۍ  آیات  ہیٚتھ  فرعونس  تہٕ  تِہٕندین  اہل  کارن  کین،  توپتہٕ  فرموو  تِمن  نِشہِ  یِتھ  تِمَو،  اے  فرعون  بہٕ  چھُس  پیغمبر  ربُ  العالمین  سٕندِ  طرفہٕ  تۅہیہِ  لوٗکن  ہدایت  کرنہٕ  خٲطرٕ،  مگر  فرعونن  تہٕ  تٔمۍ  سٕندیو  لوٗکو  مون  نہٕ۔

Transliteration:
  Walaqad arsaln<u>a</u> moos<u>a</u> bi<u>a</u>y<u>a</u>tin<u>a</u> il<u>a</u> firAAawna wamalaihi faq<u>a</u>la innee rasoolu rabbi alAA<u>a</u>lameen<b>a</b>


Athar: پتہٕ ییٚلہِ تٔمۍ سانہِ نِشٲنِیہِ تِمن برونٛہہ کنہِ پیش کرِ، تِمو لٲگۍ ہزٕل کرٕنۍ۔
Mirwaiz:
  ادٕہ  ییٚلہِ  موسیٰ  علیہ  السلام  ووت  تِمن  نِشہِ  سٲنۍ  آیات  یعنی  آیاتِ  تسعِہ  نو  آیات  ہیتھ۔  یکبار  لٔگۍ  تِم  لوٗکھ  تِم  آیات  وُچھِتھ  اَسنہِ  تہٕ  ٹھٹھہٕ  کرنہِ۔

Transliteration:
  Falamm<u>a</u> j<u>a</u>ahum bi<u>a</u>y<u>a</u>tin<u>a</u> i<u>tha</u> hum minh<u>a</u> ya<u>dh</u>akoon<b>a</b>


Athar:
  أسۍ  روٗدۍ  أکِس  پٮ۪ٹھ  اکھ  تِژھ  نشٲنی  تِمن  ہاوان  یۅسہٕ  برونٛٹھِمہِ  کھۅتہٕ  کھٔسِتھ  ٲس،  تہٕ  اسہِ  رٔٹۍ  تِم  عذابس  منٛز  تاکہ  تِم  گٔژھۍ  پننہِ  رٔوِشہِ  نِشہِ  باز  پھیرٕنۍ۔

Mirwaiz:
  بیٚیہِ  ٲسۍ  نہٕ  أسۍ  تِمن  کانٛہہ  معجزٕہ  ہاوان  مگر  سُہ  اوس  بیٚیہِ  معجزٕہ  کھۅتہٕ  بوٚڈ  آسان۔  اَسہِ  کرے  تِم  گرفتار  مختلف  عذابو  سٍتۍ  دیٚو  تِم  نافرمٲنیو  نِشہِ  بازیِتھ  خدایس  کُن  رجوع  کرن۔

Transliteration:
  Wam<u>a</u> nureehim min <u>a</u>yatin ill<u>a</u> hiya akbaru min okhtih<u>a</u> waakha<u>th</u>n<u>a</u>hum bi<b>a</b>lAAa<u>tha</u>bi laAAallahum yarjiAAoon<b>a</b>


Athar:
  پرٛتھ  عذاب  کِس  موقعس  پٮ۪ٹھ  ٲسۍ  تِم  ونان،  اے  سٲحرٕ،  پننِس  ربّ  سٕندِ  طرفہٕ  یُس  منصب  ژےٚ  حٲصل  چھُے،  تتھ  بِناہس  پٮ۪ٹھ  منگ  تس  سانہِ  طرفہٕ  دُعا،  أسۍ  یِمَو  ضروٗر  سیٚزِ  وتہِ  پٮ۪ٹھ۔

Mirwaiz:
   بیٚیہِ  دوٚپ  تِمو  موسیٰ  علیہ  السلامس  عذابو  سٍتۍ  تنگ  یِتھ،  اے  جادو  گرٕ،  سانہِ  خٲطرٕ  منگتہٕ  پننِس  پروردگارس  کیازِ  ژےٚ  چھُے  تٔمۍ  قبولیتِ  دعاعُک  وعدٕہ  کوٚرمُت۔  بے  شک  أسۍ  چھِ  وتہِ  پٮ۪ٹھ  یِووُنۍ  ہرگاہ  أسۍ  یِمو  عذابو  نِشہِ  نجات  لبَو۔  چنانچہ  موسیٰ  علیہ  السلامو  کوٚرتِہِندِ  خٲطرٕ  دعا،  عذاب  سپُد  تِمن  نِشہِ  دوٗر۔

Transliteration:
  Waq<u>a</u>loo y<u>a</u> ayyuh<u>a</u> a<b>l</b>s<u>ah</u>iru odAAu lan<u>a</u> rabbaka bim<u>a</u> AAahida AAindaka innan<u>a</u> lamuhtadoon<b>a</b>


Athar: مگر یُتُھے أسۍ تِمو پٮ۪ٹھہٕ عذاب ہٹاوان ٲسۍ، تِم ٲسۍ پننہِ کتھہِ نِشہِ پھیران۔
Transliteration: Falamm<u>a</u> kashafn<u>a</u> AAanhumu alAAa<u>tha</u>ba i<u>tha</u> hum yankuthoon<b>a</b>
Mirwaiz:
  ادٕہ  ییٚلہِ  اَسہِ  تِمن  نِشہِ  عذاب  تُل  تہٕ  دوٗر  کوٚر،  یکبار  ہیوٚت  تِمَو  بیٚیہِ  سُہ  وعدٕہ  پُھٹراوُن،  بیٚیہِ  ہیٚژٕکھ  نافرمٲنی  کرٕنۍ۔


Athar:
  اکہِ  دۅہ  چُھ  فرعون  پننِس  قومس  درمیان  کریکھ  دِتھ  ونان،  لوٗکو،  کیا  مِصرٕچ  بادشٲہی  چَھنا  میٲنۍ،  تہٕ  یِمہٕ  کۅلہٕ  چَھنا  مےٚ  بٔنۍکِنۍ  پکان؟  کیا  تۅہیہِ  لُکن  چُھوو  نا  اَتھہِ  یِوان؟

Mirwaiz:
  بیٚیہِ  کٔرفرعونن  کریکھ  تہٕ  منٲدی  پننِس  قومس  منٛز  غالباً  یہِ  خیال  کٔرِتھ  کہ  خبر  چھا  موسیٰ  علیہ  السلام  سٕندۍ  واریاہ  معجزٕہ  وُچھِتھ  ماسپدن  عام  لوٗکھ  متٲژر  سپدِتھ  مسلمان ۔  منٲدی  اندر  وَننووُکھ  اے  میانہِ  قوم  کیو  لوٗکو  قبطیَو  مےٚ  چھَنا  ییٚمہِ  مِصرٕچ  حکومت  تہٕ  سلطنت،  بیٚیہِ  چھَنا  میانیو  مکانو  تہٕ  باغو  مٔنزۍ  یِمہٕ  جویہِ  تہٕ  کۅلہٕ  پکان  یِمہٕ  دریاے  نیلہٕ  نِشہِ  کڑنہٕ  آمٕژٕ  چھےٚ۔  کیازِ  توٚہۍ  چھِو  نا  وُچھان  یِم  چیز۔  موسیٰ  علیہ  السلامس  نِشہِ  چھُنہٕ  کِہِنۍ۔  وۅنۍ  ؤنۍ  تو  توٚہۍ  بہٕ  چھُسہٕ  بہتر  تہٕ  قٲبلِ  اتباع  کِنہٕ  موسیٰ  علیہ  السلام  چھُ۔

Transliteration:
  Wan<u>a</u>d<u>a</u> firAAawnu fee qawmihi q<u>a</u>la y<u>a</u> qawmi alaysa lee mulku mi<u>s</u>ra wah<u>ath</u>ihi alanh<u>a</u>ru tajree min ta<u>h</u>tee afal<u>a</u> tub<u>s</u>iroon<b>a</b>


Athar:
  بہٕ  چُھس  بہتر  کِنہٕ  یہِ  حقیر  تہٕ  ؤسۍ  پایہِ  شخص،  تہٕ  یُس  پنٕنۍ  کتھ  تہِ  چَھنہٕ  کھوٗلِتھ  ہیٚکان  بیان  کٔرِتھ؟

Mirwaiz:
  بلکہ  چھُس  بٕے  بہتر  أمِس  شخصہٕ  سٕندِ  کھۅتہٕ  یَس  نہٕ  کٕہِنۍ  اعتبار  تہٕ  عزت  چھُ،  بیٚیہِ  چھُنہٕ  سُہ  کتھ  تہِ  وارٕہ  پٲٹھۍ  کٔرِتھ  ہیکان  زیٚوِ  ہٕندِ  پھیٚپھرٕہ  سببہٕ۔

Transliteration:
  Am an<u>a</u> khayrun min h<u>atha</u> alla<u>th</u>ee huwa maheenun wal<u>a</u> yak<u>a</u>du yubeen<b>u</b>


Athar:
  أمِس  پٮ۪ٹھ  کیازِ  آے  نہٕ  سۅنہٕ  سٕندۍ  کٔرۍ  نٲزِل  کرنہٕ؟  یا  فرشتن  ہٕنز  چھۅکھ  کیازِ  آیہِ  نہٕ  أمۍ  سٕنزِ  اَردلی  مۅکھہٕ؟

Mirwaiz:
  ہرگاہ  یہِ  شخص  خداے  سُند  فرستادٕہ  آسِہا،  ادٕہ  کونہٕ  آے  تراونہٕ  تٔمِس  پٮ۪ٹھ  خداے  سٕندِ  طرفہٕ  سۅنہٕ  سٕندۍ  کٔرۍ،  یِتھہٕ  پٲٹھۍ  پادشاہن  ہٕنز  طریق  چھےٚ  تِم  ییٚلہِ  کٲنسہِ  شخصس  پٮ۪ٹھ  مہربان  آسان  چھِ  تِم  چھِ  تس  شخصس  سۅنہٕ  سٕندۍ  کٔرۍ  لاگان،  اگر  تٔمِس  شخصس  تہٕ  نبوت  عطا  کرنہٕ  آمٕژ  آسِہا  تیٚلہِ  آسہن  أمِس  تہِ  آمٕتۍ  لاگنہٕ  سۅنہٕ  سٕندۍ  کٔرۍ،  یا  کونہٕ  چھِ  تٔمِس  سٍتۍ  سٍتۍ  ملٲیک  پکان  پَر  پنٕنۍ  اَکھ  أکِس  سٍتۍ  مِلنٲوِتھ۔

Transliteration:
  Falawl<u>a</u> olqiya AAalayhi aswiratun min <u>th</u>ahabin aw j<u>a</u>a maAAahu almal<u>a</u>ikatu muqtarineen<b>a</b>


Transliteration: Fa<b>i</b>stakhaffa qawmahu faa<u>ta</u>AAoohu innahum k<u>a</u>noo qawman f<u>a</u>siqeen<b>a</b>
Athar:
  تٔمۍ  سمُجھ  پنُن  قوم  لوٚت  تہٕ  تِمو  کٔر  تٔمۍ  سٕنز  اطاعت،  درحقیقت  ٲسۍ  تِم  لُکھٕے  فاسق۔  ﴿یتھ  مختصر  کتھہِ  منٛز  چھےٚ  اکھ  سٮ۪ٹھاہ  بٔڈ  حقیقت  بیان  کرنہٕ  آمٕژ۔  ییٚلہِ  کانٛہہ  شخص  کُنہِ  مٕلکس  منٛز  مطلق  العنانی  ﴿پنٕنۍ  مرضی﴾  چلاونٕچ  کوشش  چُھ  کران  تہٕ  امہِ  خٲطرٕ  چُھ  نَنہِ  وانہٕ  پرٛتھ  قسمہٕ  چہِ  چالہٕ  چلاوان،  پرٛتھ  فریبس  دوکھس  دغاہس  چھُ  کٲم  ہیوان،  کُھلہٕ  بازرس  منٛز  چھُ  ضمیرن  ہٕندِ  خرید  و  فروختُک  کاروبار  چلاوان  تہٕ  یِم  پنن  پان  کٕننہٕ  خٲطرٕ  تیار  چِھنہٕ  آسان  تِمن  چُھ  کُنہِ  ہِراسہٕ  ورٲے  متھان  تہٕ  مانڈان،  اگرچہِ  پننہِ  زبٲنۍ  سُہ  یہِ  کتھ  ونان  چُھنہٕ  مگر  پننہِ  عملہِ  سٍتۍ  چُھ  صاف  ہٲوِتھ  دِوان  زِ  سُہ  چُھ  درحقیقت  امہِ  مٕلکہٕ  کیٚن  روزن  والیٚن  عقلہِ  تہٕ  اخلاقہٕ  تہٕ  مردانگی  لحاظہٕ  لوٚتۍ  سمجھان  تہٕ  أمۍ  چھےٚ  یِمن  متعلق  یہِ  راے  قٲیِم  کٔرمٕژ  زِ  یِم  بےوقوف،  بےضمیر  تہٕ  بُزدِل  لُکھ  یور  بہٕ  یژَھکھ  تور  نِمکھ  کھٕرٛکوِتھ۔  پتہٕ  ییٚلہِ  تٔمۍ  سٕنزٕ  یِمہٕ  تدبیرٕ  کامیاب  چھےٚ  گژھان  تہٕ  مٕلکٕکۍ  روزن  وٲلۍ  چِھ  تٔمۍ  سٕندۍ  گُلۍ  گٔنڈِتھ  روزن  وٲلۍ  غلام  بنان،  پتہٕ  چِھ  تِم  پننہِ  عملہِ  سٍتۍ  ثٲبِت  کران  زِ  أمۍ  خبیثن  یِکینژھاہ  تِم  سمجھمٕتۍ  ٲسۍ،  پٔزِپٲٹھۍ  چِھ  تِم  تی  کینژھاہ۔  تہٕ  تِہُند  اَتھ  ذلیل  حالتس  منٛز  مُبتلا  سپدنُک  اصلی  وجہ  چُھ  یہِ  آسان  زِ  تِم  چِھ  بُنیٲدی  طور  فاسق  آسان۔﴾

Mirwaiz:
  یِمے  کتھہٕ  ؤنِتھ  کھیٚیَن  عقل  پننہِ  قومٕچ،  تِم  آے  أمۍ  سٕندِس  دوکھس  منٛز،  تمو  کٔر  أمۍ  سٕنزن  کتھن  پٮ۪ٹھ  عمل۔  بے  شک  تِم  ٲسۍ  برونٹھہٕ  پٮ۪ٹھے  شرارتہٕ  ۂتۍ،  نافرمٲنی  کروُنۍ۔


Athar:
  ٲخر  کار  ییٚلہِ  أسۍ  تِمو  غضب  ناک  بنٲوۍ،  پتہٕ  ہیوٚت  اَسہِ  تِمن  انتقام،  پتہٕ  کٔرۍ  یِکہٕ  وَٹہٕ  غرق۔

Mirwaiz:
  ادٕہ  ییٚلہِ  تِمو  لوٗکو  کفروعنادس  پٮ۪ٹھ  اصرار  کٔرِتھ  ا۔  سہِ  ژَکھ  کھٲر  اَسہِ  ہیوٚت  تِمن  پوٗرٕ  انتقام۔  چنانچہ  پھاٹٕوۍ  اَسہِ  تِم  سٲری  دریاے  قُلزمس  اندر۔

Transliteration:
  Falamm<u>a</u> <u>a</u>safoon<u>a</u> intaqamn<u>a</u> minhum faaghraqn<u>a</u>hum ajmaAAeen<b>a</b>


Athar: تہٕ یِنہٕ والیٚن خٲطرٕ تھٲوۍ پیش رَو تہٕ عبرتُک نمونہٕ بنٲوِتھ۔
Transliteration: FajaAAaln<u>a</u>hum salafan wamathalan lil<u>a</u>khireen<b>a</b>
Mirwaiz:
  تمہِ  پتہٕ  بنٲوۍ  اَسہِ  تِم  گٲمٕژ  گُزریمٕژ  جماعتھاہ  اَکھ  بیٚیہِ  مِثالاہ  پتہٕ  یِوُنین  ہٕندِ  عبرت  رٹنہٕ  خٲطرٕ۔  ییٚلہِ  نبی  کریم  صلی  اللہ  علیہ  وسلمو  یہِ  آیہ  کریمہ  تلاوت  کوٚر ﴿۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ﴾ مشرکین  عرب  لٔگۍ  دپنہِ  کہ  نصاریٰ  چھِ  عیسیٰ  علیہ  السلام  سٕنز  عبادت  کران،  لہٰذا  چھِ  تِم  تہِ  ییٚمہِ  آیہ  کریم  کِس  عمومس  اندر  داخل  سپدان۔  لہٰذا  اگر  سٲنۍ  معبودتہِ  اَتھ  منٛز  داخل  سپدن  کیاہ  ہِش  کتھاہ  چھےٚ۔  بعض  روایتن  اندر  چھُ  کہ  نبی  کریم  صلی  اللہ  علیہ  وسلمو  فرموو  اَکہِ  دۅہ ﴿۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ﴾ مشرک  لٔگۍ  دَپنہِ  کیاہ  مسیح  علیہ  السلامس  منٛز  تہِ  چھُنہٕ  کانٛہہ  خیر،  یہِ  کتھ  چھےٚ  ظٲہر  کہ  آیہ  کریمُک  تہٕ  نبی  کریم  سٕندین  یِمن  الفظن  ہُنٛد  مطلب  چھُ  تِمن  چیزن  متعلق  یِمن  چیزن  ہٕنز  پرستش  کرنہٕ  یِوان  چھےٚ۔  تِم  چھِنہٕ  تِمن  پرستش  کروُنیٚن  تمہِ  نِشہِ  پتھ  رٹان  تہٕ  ممٲنعت  کران۔  مگر  یِمن  اعتراض  کروُنین  ہُنٛد  مطلب  چھُ  فقط  جگرٕ  کرُن  تہٕ  قضیہ  لاگُن،  تمی  مۅکھہٕ  چھِنہٕ  تِم  معنی  پٲدٕہ  کران  یِم  متکلمہ  سٕندِس  مقصدس  خلاف  چھِ  آسان۔


Athar:
  تہٕ  یُتُھے  ابنِ  مریم  علیہ  السلام  سٕنز  مثال  آیہِ  دِنہٕ،  تُہندِ  قوم  کیو  لُکو  تُل  اَتھ  پٮ۪ٹھ  شور،

Mirwaiz:
  بیٚیہِ  ییٚلہِ  عیسیٰ  ابن  مریمس  متعلق  اَکھ  عجیب  مضمونا  آو  بیان  کرنہٕ  معترضہ  سٕندِ  طرفہٕ،  أتی  ہیوٚت  تِہِندۍ  قومن  سُہ  مضمون  بوٗزِتھ  کریکہٕ  ناد  کرُن،  شورتُلن  تہٕ  اظہارِ  خوشی  کرُن۔

Transliteration:
  Walamm<u>a</u> <u>d</u>uriba ibnu maryama mathalan i<u>tha</u> qawmuka minhu ya<u>s</u>iddoon<b>a</b>


Athar:
  تہٕ  لٔگۍ  وَننہٕ  زِ،  سٲنۍ  معبود  چھا  جان  کِنہٕ  سُہ؟  ﴿ییٚمہِ  برونٛہہ  چھےٚ  آیت  45  ہس  منٛز  یہِ  کتھ  آمٕژ  زِ  تۅہیہِ  برونٛہہ  یِم  رسول  آے  تہٕ  گُزرے  تِمن  سارِنٕے  پٕرٛژھۍتَو  تہٕ  وُچھِتَو،  کیا  اسہِ  ٲسیا  خداے  رحمٰنس  ورٲے  باقی  معبود  تہِ  مقرر  کٔرِمٕتۍ  زِ  تِہِنز  بندگی  گٔژِھہ  یِنۍ  کرنہٕ؟  یہِ  تقریر  ییٚلہِ  اہلِ  مکّن  درمیان  سپدان  اوس،  اکھ  شخص  چُھ  اعتراض  کران  زِ،  ؤنِو  جناب،  کیا  عیسٲے  چِھنا  مریم  علیہ  السلام  سٕندِس  فرزندس  خداے  سُند  نیچو  قرار  دِتھ  تٔمۍ  سٕنز  عبادت  کران؟  تیٚلہِ  کتہِ  چِھ  سٲنۍ  معبود  خراب؟  یہِ  مِثال  پیش  سپدانٕے  ترٛوو  کُفارَو  ٹھاہ  ٹھاہ  کران  اَسُن  تہٕ  لٔگۍ  نعرہ  دِنہٕ  زِ  اَتھ  کیا  جواب  چُھ؟﴾  یہِ  مِثال  چھےٚ  تِمو  تۅہیہِ  برونٹھ  کُن  محض  ژُوٕنہٕ  خٲطرٕ  أنِمژ،  حقیقت  چھےٚ  یہِ  زِ  یِم  چِھ  لڑایہِ  گٔرۍ  لُکھ۔

Mirwaiz:
  دَپنہِ  لٔگۍ  سٲنۍ  معبود  چھا  بہتر  کِنہٕ  عیسیٰ  علیہ  السلام۔  تِمو  کٔر  نہٕ  عیسیٰ  علیہ  السلام  سٕنز  مثال  پیش  تۅہیہِ  برونٹھہٕ  کنہِ  مگر  محض  قضیہِ  لاگنہٕ  خٲطرٕ  تۅہیہِ  سٍتۍ،  بلکہ  چھِ  تِم  پننہِ  عادتہٕ  موجوب  قضیہ  لاگوُنۍ  لوٗکھ۔

Transliteration:
  Waq<u>a</u>loo a<u>a</u>lihatun<u>a</u> khayrun am huwa m<u>a</u> <u>d</u>araboohu laka ill<u>a</u> jadalan bal hum qawmun kha<u>s</u>imoon<b>a</b>


Athar:
  ابنِ  مریم  علیہ  السلام  اوس  نہٕ  امہِ  ورٲے  کِہِنۍ  زِ  اکھ  بندٕہ  اوس،  یس  پٮ۪ٹھ  اسہِ  انعام  کور  تہٕ  بنی  اسرائیلس  خٲطرٕ  بنوو  سُہ  پننہِ  قدرتُک  اکھ  نمونہٕ۔

Mirwaiz:
  عیسیٰ  علیہ  السلام  چھُ  محض  اَکھ  بنداہ  اَکھ  یَس  پٮ۪ٹھ  اَسہِ  مقبولیت  و  کمالاتِ  نبوت  سٍتۍ  پنُن  احسان  تہٕ  انعام  کوٚر،  بیٚیہِ  کٔرۍ  اَسہِ  تِم  بنی  اسراییلن  تہٕ  بیٚیَن  لوٗکن  ہٕندِ  خٲطرٕ  پننہٕ  قدرتُک  اَکھ  نمونہٕ۔  أسۍ  چھِ  اَمہِ  کھۅتہٕ  زیادٕہ  عجیب  و  غریب  امور  ظٲہر  کرنس  پٮ۪ٹھ  قادر  چنانچہ۔

Transliteration:
  In huwa ill<u>a</u> AAabdun anAAamn<u>a</u> AAalayhi wajaAAaln<u>a</u>hu mathalan libanee isr<u>a</u>eel<b>a</b>


Athar: أسۍ اگر یژھو، تۅہیہِ نِشہِ کرو فرشتہٕ پٲدٕ، یِم زمینس منٛز تُہٕندۍ جانشین آسن۔
Transliteration: Walaw nash<u>a</u>o lajaAAaln<u>a</u> minkum mal<u>a</u>ikatan fee alar<u>d</u>i yakhlufoon<b>a</b>
Mirwaiz:
  ہرگاہ  أسۍ  ییٚژھہَو  تۅہیہِ  نِشہِ  تہِ  کرہوکھ  ملٲیک  پٲدٕہ  یِتھہٕ  پٲٹھۍ  تُہٕندۍ  بچہِ  چھِ  تۅہیہِ  نِشہِ  پٲدٕہ  سپدان،  یا  آسمانہٕ  پٮ۪ٹھہٕ  والوکھ  تۅہیہِ  بدل  ملٲیک،  تِمے  بساوہوکھ  زمینس  منٛز  اَکھ  أکِس  پتہٕ۔


Athar:
  تہٕ  سُہ  ﴿یعنی  ابن  مریم﴾  چُھ  دراصل  قیامتٕچ  اکھ  نِشٲنی،  لہٰذا  مَہ  کٔرِو  توٚہۍ  اَتھ  منٛز  شک۔  ﴿اتھ  ہیٚکہِ  یہِ  ترجمہٕ  تہِ  ٲسِتھ  زِ  تِم  چِھ  قیامت  کہ  علمُک  اکھ  ذریعہ  تہِ۔  یتھ  جایہِ  چُھ  یہِ  سوال  پٲدٕ  سپدان  زِ  آنجنابن  کتھ  معنِیَس  منٛز  چھُ  قیامتٕچ  نشٲنی  یا  قیامت  کہ  علمُک  ذریعہ  فرماونہٕ  آمُت،  واریاہ  مُفسرین  چِھ  ونان  زِ  امہِ  نِشہِ  چُھ  مُراد  حضرت  عیسیٰ  علیہ  السلامن  ہُند  نزولِ  ثٲنی  ییٚمِچ  خبر  واریاہن  حدیثن  منٛز  چھےٚ  آمٕژ،  مگر  پٔتِم  عبارت  چھےٚ  یہِ  معنی  نِنَس  منٛز  ٹھوٚر  زِ  تِہُند  دُبارٕہ  یُن  ہیٚکہِ  قیامت  کہ  علمُک  ذریعہ  تِمن  لُکن  خٲطرٕ  بٔنِتھ  یِم  تتھ  زمانس  منٛز  موجود  آسن  یا  زیٚوَن  تمہِ  پتہٕ۔  کُفّارِ  مکّن  خٲطرٕ  کِتھہٕ  پٲٹھۍ  ہیٚکہِ  ٲخر  سُہ  علمُک  ذریعہ  قرار  دِنہٕ  یِتھ  زِ  تِمن  خطاب  کٔرِتھ  آسِہے  یہِ  ونُن  صحیح  زِ  لہٰذا  مَہ  کٔرِو  توٚہۍ  اَتھ  منٛز  شک؟  لہٰذا  چُھ  اسہَ  نزدیک  صحیح  تفسیر  سُے  یُس  کینٛژھو  دوٚیِمیو  مفسرو  کوٚرمُت  چُھ  زِ  یتھ  جایہِ  چُھ  حضرت  عیسیٰ  علیہ  السلامن  ہُند  مٲلِس  ورٲے  زیٚوُن  تہٕ  تِہُند  میٚژِ  پرندٕہ  بناوٕنۍ  تہٕ  مۅردٕہ  زندہ  کرٕنۍ  قیامت  کہ  اِمکانٕچ  اکھ  دلیل  قرار  دِنہٕ  آمُت،  تہٕ  ارشادِ  خداوندی  ہُک  منشہِ  چُھ  یہِ  زِ  یُس  خداے  مٲلۍ  سٕندِ  ورٲے  شُر  ہیٚکہِ  پٲدٕ  کٔرِتھ  تہٕ  یَس  خداے  سُنٛد  بندٕہ  أکِس  میٚژِ  لۅپنِس  منٛز  زُو  ہیٚکہِ  ترٲوِتھ  تہٕ  مۅردن  ہیٚکہِ  زندٕہ  کٔرِتھ،  تَس  خٲطرٕ  کِتھہٕ  پٲٹھۍ  چِھو  ٲخٕر  توٚہۍ  یہِ  کتھ  ناممکن  سمجھان  زِ  سُہ  ہیکیٚو  تۅہیہِ  تہٕ  تمام  انسانن  مرنہٕ  پتہٕ  دُبارٕہ  زندٕہ  کٔرِتھ﴾  تہٕ  میٲنۍ  کتھ  مٲنِو،  یٔہے  چَھو  سِیٔز  وَتھ۔

Mirwaiz:
  بیٚیہِ  چھُ  عیسیٰ  علیہ  السلام  سُند  بے  پِدر  پٲدٕہ  سپدُن  اَکھ  بوٚڈ  نِشاناہ  تہٕ  یقینُک  ذریعاہ  قیامت  کہ  حق  آسنُک۔  پس  مَہ  کٔرِو  توٚہۍ  لوٗکھ  قیامتس  منٛز  کُنہِ  قسمہٕ  شک  تہٕ  تردُد،  بیٚیہِ  کٔرِو  میٲنۍ  پٲروی  تہٕ  تٲبعدٲری۔  یٔہے  چھےٚ  سیٚز  وَتھ  یۅسہٕ  بہٕ  تۅہیہِ  ہاوان  چھُسَو۔

Transliteration:
  Wainnahu laAAilmun li<b>l</b>ss<u>a</u>AAati fal<u>a</u> tamtarunna bih<u>a</u> wa<b>i</b>ttabiAAooni h<u>atha</u> <u>s</u>ir<u>at</u>un mustaqeem<b>un</b>


Transliteration: Wal<u>a</u> ya<u>s</u>uddannakumu a<b>l</b>shshay<u>ta</u>nu innahu lakum AAaduwwun mubeen<b>un</b>
Athar:
  یِنہٕ  یہِ  سپدِ  زِ  شیطان  رُکاوِیٚو  تۅہیہِ  امہِ  نِشہِ،  تِکیازِ  سُہ  چُھ  تُہُند  ٹاکارہ  دشمن۔

Mirwaiz:
  بیٚیہِ  یُتھنہٕ  شیطان  تۅہیہِ  اَتھ  سیٚزِ  وَتہِ  پٮ۪ٹھ  پکنہٕ  نِشہِ  پتھ  رَٹہِ  تہٕ  ڈالہِ  کیازِ  بے  شک  سُہ  چھُنا  تُہُنٛد  نوٚن  دشمن۔


Athar:
  تہٕ  ییٚلہِ  عیسیٰ  علیہ  السلام  ٹاکارٕہ  نِشٲنِیہِ  ہیٚتھ  آمُت  اوس،  تٔمۍ  وَنیاو  زِ  بہٕ  چُھس  تۅہیہِ  لُکن  نِشہِ  حکمت  ہیٚتھ  آمُت،  تہٕ  امہِ  موجوٗب  چُھس  آمُت  زِ  تۅہیہِ  پٮ۪ٹھ  کھُلاوٕ  کینٛژھن  تِمن  کتھن  ہٕنز  حقیقت  یِمن  منٛز  توٚہۍ  اختلاف  چِھو  کران،  لہٰذا  کھوٚژِو  توٚہۍ  خُدایس  تہٕ  میٲنۍ  اطاعت  کٔرِو۔

Mirwaiz:
  توپتہٕ  ییٚلہِ  پانہٕ  آو  عیسیٰ  علیہ  السلام  نٔنۍ  معجزات  تہٕ  نَنہِ  دلیلہٕ  ہیٚتھ۔  لوٗکن  دوٚپُن  بہٕ  آس  تۅہیہِ  نِشہِ  عقلہِ  ہٕنز  پختہٕ  دلیلہٕ  ہیتھ۔  بیٚیہِ  آس  بہٕ  تۅہیہِ  نِشہِ  یُتھ  بہٕ  صاف  کرٕ  تِم  مسلہٕ  تہٕ  احکام  یِمن  منٛز  توٚہۍ  اختلاف  تہٕ  قضیہ  کران  چھِو۔  پس  کھوٚژِو  خداے  سٕندِس  عذابس،  میٲنۍ  مخالفت  مَہ  کٔرِو،  میٲنِس  نبوتس  مَہ  کٔرِو  انکار،  بیٚیہِ  کٔرِو  میٲنۍ  فرماں بردٲری۔  

Transliteration:
  Walamm<u>a</u> j<u>a</u>a AAees<u>a</u> bi<b>a</b>lbayyin<u>a</u>ti q<u>a</u>la qad jitukum bi<b>a</b>l<u>h</u>ikmati waliobayyina lakum baAA<u>d</u>a alla<u>th</u>ee takhtalifoona feehi fa<b>i</b>ttaqoo All<u>a</u>ha waa<u>t</u>eeAAoon<b>i</b>


Athar:
  حقیقت  چھےٚ  یہِ  زِ  اللہ  تعالیٰ  ہٕے  چُھ  میون  ربّ  تہِ  تُہُند  ربّ  تہِ۔  تٔمۍ  سٕنزٕے  کٔرِو  توٚہۍ  عبادت،  یٔہے  چھےٚ  سٔیز  وَتھ۔  ﴿یعنی  عیسٲے  روٗزِتن  کینٛہہ  تہِ  کران  یا  کینٛہہ  تہِ  ونان،  عیسیٰ  علیہ  السلامَن  اوس  نہٕ  زانٛہہ  تہِ  یہِ  پانہٕ  ووٚنمُت  زِ  بہٕ  چُھس  خداے،  نَتہٕ  چُھس  خداے  سُند  نیچُو  تہٕ  توٚہۍ  کٔرِو  میٲنۍ  عبادت،  بلکہ  ٲس  تِہٕنز  دعوت  سۅے  یۅسہٕ  باقی  تمام  انبیاہن  علیہ  السلامن  ہٕنز  دعوت  ٲس  تہٕ  وونۍ  یتھ  کُن  محمد  صلی  اللہ  علیہ و سلم  تۅہیہِ  بُلاوان  چِھو۔﴾

Mirwaiz:
  بے  شک  اللہ  تعالیٰ  ہٕے  چھُ  میون  پروردگار  تہِ  تُہُنٛد  پروردگار  تہِ۔  پس  کٔرِو  تِہٕنزٕے  یٲژ  عبادت  تہٕ  پرستش،  یٔہے  چھو توحید،  پرہیزگٲری،  فرمانبردٲری،  سیٚز  وَتھ  مگر  باوجود  وضاحت۔

Transliteration:
  Inna All<u>a</u>ha huwa rabbee warabbukum fa<b>o</b>AAbudoohu h<u>atha</u> <u>s</u>ir<u>at</u>un mustaqeem<b>un</b>


Athar:
  مگر  ﴿تٔمۍ  سٕنزِ  امہِ  صاف  تعلیمہِ  باوجود﴾  کوٚر  جماعتَو  پانہٕ  وٲنۍ  اختلاف،  ﴿یعنی  أکۍ  دٔرۍ  کوٚر  تِمن  انکار  تہٕ  مخالفتس  منٛز  ووت  اتھ  حدس  تام  زِ  تِمن  پٮ۪ٹھ  لگٲوٕکھ  ناجٲیز  ولادتٕچ  تہمت۔  دوٚیِم  دٔرۍ  کوٚر  تِہُند  اقرار  تہٕ  عقیدتس  منٛز  بےوایہِ  حدٕ  نیٖرِتھ  بنووُکھ  خداے،  تہٕ  پتہٕ  بنیاو  أکِس  انسان  سٕندِ  خدا  آسنُک  مسلہٕ  تس  خٲطرٕ  تِیُتھ  اکھ  کُھر،  یَتھ  وَر  کڑان  کڑان  پتہٕ  اَتھ  منٛز  واریاہ  فرقہٕ  بنے۔﴾  لہٰذا  چھےٚ  تبٲہی  تِمن  لُکن  خٲطرٕ  یِمو  ظُلم  کوٚر  اکہِ  دردناک  دۅہ  کہ  عذابہٕ  نِشہِ۔

Mirwaiz:
  پس  کوٚر  تِمومنٛزٕ  واریاہَو  جماعژو  اختلاف  عیسیٰ  علیہ  السلام  سٕندِس  حقس  منٛز۔  اَڈیو  دوٚپ  سُہ  چھُ  خدا،  بیٚیَو  دوٚپ  سُہ  چھُ  خداے  سُنٛد  نیچُو۔  بیٚیَو  دوٚپ  تریٚیَو  خدایَو  منٛزٕ  چھُ  سُہ  اَکھ  خداہ۔  پس  یِمن  ظٲلمن  یعنی  مُشرکن  اہلِ  کتابن  وغیرن  ہٕندِ  خٲطرٕ  چھےٚ  دود  تُلہٕ  وُنہِ  عذابٕچ  سخت  خرٲبی  سپدٕوُنۍ۔

Transliteration:
  Fa<b>i</b>khtalafa ala<u>h</u>z<u>a</u>bu min baynihim fawaylun lilla<u>th</u>eena <i><u>th</u></i>alamoo min AAa<u>tha</u>bi yawmin aleem<b>in</b>


Athar:
  کیا  یِم  لُکھ  چھا  وۅنۍ  بس  أتھۍ  چیزس  پرٛاران  زِ  اچانک  گژِھہ  یِمن  پٮ۪ٹھ  قیامت  یِنۍ،  تہٕ  یِمن  گٔژھ  نہٕ  خبر  تہِ  لگٕنۍ؟

Mirwaiz:
   یِم  لوٗکھ  یِم  باوجودِ  حق  واضح  تہٕ  صاف  آسنہٕ  کہ  باطلس  پٮ۪ٹھ  اصرار  کٔرِتھ  فقط  قیامتُک  انتظار  چھِ  کران  کہ  سۅ  گژِھہ  تِمن  پٮ۪ٹھ  ہنگہٕ  تہٕ  منگہٕ  وٲتِتھ  یِن  تِتھے  کہ  تِمن  روزِ  نہٕ  خبرٕے  تمہِ  قیامتٕکۍ  واقعات  چھِ  ییٚمہِ  قسمٕکۍ  کہ۔

Transliteration:
  Hal yan<i><u>th</u></i>uroona ill<u>a</u> a<b>l</b>ss<u>a</u>AAata an tatiyahum baghtatan wahum l<u>a</u> yashAAuroon<b>a</b>


Athar: سُہ دۅہ ییٚلہِ واتہِ مُتقین ترٲوِتھ بنن باقی سٲری دوست اکھ أکۍ سٕندۍ دشمن۔
Mirwaiz:
  تمہِ  دۅہ  آسن  سٲری  دُنیوی  دوست  أڈۍ  اَڈیٚن  ہٕندۍ  دشمن،  مگر  نہ  خدایس  کھۅژوُنۍ  یعنی  اہلِ  ایمان،  یِمن  ہٕںز  دوستی  محض  خداے  سٕندِ  رضا  خٲطرٕہ  آسہِ،  تِہٕنز  دوستی  روزِ  قیامتُک  دۅہ  تہِ  باقی  تِمن  فرماوِ  اللہ  تعالیٰ۔

Transliteration:
  Alakhill<u>a</u>o yawmai<u>th</u>in baAA<u>d</u>uhum libaAA<u>d</u>in AAaduwwun ill<u>a</u> almuttaqeen<b>a</b>


Athar:
  اے  میانیو  بندو،  اَز  چُھنہٕ  تُہٕندِ  خٲطرٕ  کانٛہہ  خوف،  تہٕ  نَہ  سپدِ  تۅہیہِ  کانٛہہ  غم  لاحق۔

Mirwaiz:
  اے  میانیو  بندو  اَز  چھَنہٕ  تۅہیہِ  پٮ۪ٹھ  واقع  سپدوُنۍ  نہ  کانٛہہ  خوفٕچ  کتھہ  نہ  سپدِو  توٚہۍ  غمگین  کُنہِ  چیزٕ  سٍتۍ۔

Transliteration:
  Y<u>a</u> AAib<u>a</u>di l<u>a</u> khawfun AAalaykumu alyawma wal<u>a</u> antum ta<u>h</u>zanoon<b>a</b>


Transliteration: Alla<u>th</u>eena <u>a</u>manoo bi<u>a</u>y<u>a</u>tin<u>a</u> wak<u>a</u>noo muslimeen<b>a</b>
Athar:
  تمہِ  دۅہ  یِیہِ  تِمن  لُکن  وَننہٕ  یِمو  سانیٚن  آیاتن  پٮ۪ٹھ  ایمان  اوس  اوٚنمُت  تہٕ  فرماں  بردار  بٔنِتھ  ٲسۍ  روٗدِمٕتۍ۔

Mirwaiz:
  میٲنۍ  بندٕھ  گٔے  تِمے  یِمو  میانین  آیاتن  پٮ۪ٹھ  ایمان  اوٚن،  بیٚیہِ  یِم  میانین  حکمن  گردن  داران  ٲسۍ۔


Athar: دٲخل سپدِو جنتس منٛز توٚہۍ تہٕ تُہٕنزٕ خاندارِنہِ، توٚہۍ یِیِو خۅش کرنہٕ۔
Transliteration: Odkhuloo aljannata antum waazw<u>a</u>jukum tu<u>h</u>baroon<b>a</b>
Mirwaiz:
  تِمن  یِیہِ  وَننہٕ  اے  میانیو  بندو،  أژِو  جنتس  منٛز  توٚہۍ  بیٚیہِ  تُہٕنزٕ  باایمان  زنانہٕ  عزت  و  فرحت  سان۔


Athar:
  تِمن  برونٹھہٕ  کنہِ  یِن  سۅنہٕ  سٕندۍ  تھال  تہٕ  ساغر  گردش  کرناونہٕ،  تہٕ  پرٛتھ  کانٛہہ  دِل  رَنزناون  وول  تہٕ  نظرن  لذّت  دِنہٕ  وول  چیز  آسہِ  تَتہِ  موجود۔  تِمن  یِیہِ  وَننہٕ،  توٚہۍ  روٗزِو  ہمیشہ  وۅنۍ  ییٚتہِ۔

Mirwaiz:
  جنتس  اندر  وٲتِتھ  آسن  تِمن  برونٹھ  کِنۍ  پھِرناونہٕ  یِوان  تہٕ  پیش  یِوان  کرنہٕ  سۅنہٕ  سٕنزٕ  رِکابہِ  کھیٚنہٕ  چیز  ہیٚتھ۔  بیٚیہِ  سۅنہٕ  سٕندۍ  آب  خور  چیٚنہٕ  چیز  ہیتھ۔  تِمنٕے  جنتن  منٛز  سپدن  حاصل  تِمن  تِم  سٲری  چیز  یِمن  کُن  میل  گژھان  آسہِ  تِہٕندین  دِلن  بیٚیہِ  ییٚمہِ  کہ  وُچھنہٕ  سٍتۍ  أچھن  آسیکھ  لذت  حاصل  سپدان،  وَننہٕ  آسہِ  تِمن  یِوان،  اے  باایمانو  تۅہیہِ  چھُ  تِمن  جنتن  اندر  روزُن  ہمیشہ  ابدالآباد  بیٚیہِ  یِیَکھ  وَننہٕ۔

Transliteration:
  Yu<u>ta</u>fu AAalayhim bi<u>s</u>i<u>ha</u>fin min <u>th</u>ahabin waakw<u>a</u>bin wafeeh<u>a</u> m<u>a</u> tashtaheehi alanfusu watala<u>thth</u>u alaAAyunu waantum feeh<u>a</u> kh<u>a</u>lidoon<b>a</b>


Transliteration: Watilka aljannatu allatee oorithtumooh<u>a</u> bim<u>a</u> kuntum taAAmaloon<b>a</b>
Athar:
  توٚہۍ  بنیوو  جنتٕکۍ  وٲرث،  پننیو  تِمو  اعمالَو  ہٕندِ  وجہ  کِنۍ  یِم  توٚہۍ  دُنیاہس  منٛز  کران  روٗدِو۔

Mirwaiz:
  یہِ  جنت  یُس  تۅہیہِ  وراثت  پٲٹھۍ  دِنہٕ  آو،  ییٚمِکۍ  توٚہۍ  مٲلک  بناونہٕ  ٲو،  یہِ  چھُ  تۅہیہِ  بدلہٕ  تِمن  عملن  ہُنٛد  یِمہٕ  توٚہۍ  دنیاہس  منٛز  کران  ٲسِو۔


Athar: تُہندِ خٲطرٕ چِھ ییٚتہِ کثرت سان میوٕہ موجود یِم توٚہۍ کھیٚیوٗکھ۔
Transliteration: Lakum feeh<u>a</u> f<u>a</u>kihatun katheeratun minh<u>a</u> takuloon<b>a</b>
Mirwaiz:
  تُہٕندِ  خٲطرٕ  چھِ  اَتھ  جنتس  اندر  واریاہ  میوٕہ  تِموٕے  منٛزٕ  چھُو  توٚہۍ  کھیٚوان،  یہِ  گوٚو  باایمانن  ہُنٛد  حال،  اَمہِ  پتہٕ  چھُ  کافرن  ہُنٛد  حال  بیان  یِوان  کرنہٕ۔


Athar: زانٛہہ سپدِ نہٕ تِہندِس عذابس منٛز کمی، تہٕ تِم آسن تتھ منٛز غمگین۔
Transliteration: L<u>a</u> yufattaru AAanhum wahum feehi mublisoon<b>a</b>
Mirwaiz:
  سوٚژراونہٕ  تہٕ  کم  یِیہِ  نہٕ  کرنہٕ  تِمن  نِشہِ  سُہ  عذاب  بلکہ  تِم  روزن  تتھ  عذابس  اندر  مایوس  تہٕ  ناامید۔


Athar: تِمن پٮ۪ٹھ کوٚر نہٕ اَسہِ ظُلم، بلکہ روٗدۍ تِم پانے پانس پٮ۪ٹھ ظُلم کران۔
Mirwaiz:
  اَسہِ  کوٚر  نہٕ  تِمن  پٮ۪ٹھ  کُنہِ  قسمہٕ  ظلم  لیکن  تِم  ٲسۍ  پانے  ظالم  کفرو  شرک  کرنہٕ  سببہٕ۔ 

Transliteration:
  Wam<u>a</u> <i><u>th</u></i>alamn<u>a</u>hum wal<u>a</u>kin k<u>a</u>noo humu a<b>l</b><i><u>thth</u></i><u>a</u>limeen<b>a</b>


Athar:
  تِم  کرن  آلو،  اے  مالک،  ﴿مالک  نِشہِ  چھُ  مُراد  جہنمُک  داروغہٕ  یِتھہٕ  پٲٹھۍ  زن  کلام  کہ  اندازٕہ  نِشہِ  باسان  چُھ﴾  چون  ربّ  اگر  اَسہِ  موتھٕے  دِیہِ  ہے  تی  روزِہا  بہتر۔  سُہ  دِیہِ  جواب،  توٚہۍ  روٗزِو  یِتھے  پٲٹھۍ،

Mirwaiz:
  آلو  دِن  تِم  نافرمان  لوٗکھ ﴿جہنم  کِس  داروغس﴾ اے  مالک  ژٕہ  منگتہٕ  پننِس  پروردگارس  سُہ  کرِہا  حکم  سانہِ  مرنُک  دیٚو  تَمہِ  سٍتۍ  ییٚمہِ  عذاب  نِشہِ  مۅکلہٕ  ہَو۔  سُہ  دپیٚکھ  جواب  توٚہۍ  چھِو  روزوُنۍ  ہمیشہ  اَتھ  عذابس  اندر۔   نہ  چھُو  تۅہیہِ  مرُن  تہٕ  نہ  چھُو  اَمہِ  منٛزٕ  نیرُن۔

Transliteration:
  Wan<u>a</u>daw y<u>a</u> m<u>a</u>liku liyaq<u>d</u>i AAalayn<u>a</u> rabbuka q<u>a</u>la innakum m<u>a</u>kithoon<b>a</b>


Athar:
  أسۍ  ٲسۍ  تۅہیہِ  نِشہ  حق  ہیٚتھ  آمٕتۍ  مگر  تۅہیہِ  منٛزٕ  اوس  اکثرن  حقٕے  ناگوار۔  ﴿جہنم  کِس  داروغہٕ  سُند  یہِ  قول  زِ  أسۍ  ٲسۍ  تۅہیہِ  نِشہ  حق  ہیٚتھ  آمٕتۍ  چُھ  تِیُتھے  یِتھہٕ  پٲٹھۍ  زن  حکومتُک  کانٛہہ  افسر  چُھ  حکومت  کہ  طرفہٕ  کتھ  کران  کران   أسۍ   لفظ  ورتاوان  تہٕ  تس  چُھ  یہِ  مُراد  آسان  زِ  سٲنۍ  حکومتن  کٔر  یہِ  کٲم،  نَتہٕ  دِیتُن  یہِ  حُکم۔﴾

Mirwaiz:
  بے  شک  اَسہِ  واتنوو  تۅہیہِ  نِشہِ  پیغمبرن  ہٕندِ  ذریعہ  پوٚز  دین  مگر  تۅہیہِ  اندرٕہ  واریاہن  لوٗکن  اوس  پوٚز  دین  کھران۔

Transliteration:
  Laqad jin<u>a</u>kum bi<b>a</b>l<u>h</u>aqqi wal<u>a</u>kinna aktharakum lil<u>h</u>aqqi k<u>a</u>rihoon<b>a</b>


Transliteration: Am abramoo amran fainn<u>a</u> mubrimoon<b>a</b>
Athar:
  کیا  یِمو  چھا  کانٛہہ  اقدام  کرنُک  فٲصلہٕ  کوٚرمُت؟  ﴿اشارٕ  چُھ  تِمن  کتھن  کُن  یمہٕ  سردارانِ  قریش  ٲسۍ  پننیٚن  خُفیہ  مجلِسن  منٛز  رسول  اللہ  صلی  اللہ  علیہ و سلمن  خلاف  کانٛہہ  فٲصلہٕ  کُن  قدم  تُلنہٕ  خٲطرٕ  کران﴾  اچھا  تیٚلہِ  کرو  أسۍ  تہِ  اکھ  فٲصلہٕ۔

Mirwaiz:
  پیغمبرس  تکلیف  واتناونہٕ  خٲطرٕ  کوٚر  تِمَو  کانٛہہ  انتظام  درست  لہٰذا  کوٚر  اَسہِ  تہِ  اَکھ  انتظام  درست ۔  یہِ  کتھ  چھےٚ  ظٲہر  کہ  خدٲیی  انتظامس  مقابلہٕ  کیا  چلہِ  تِہُنٛد  انتظام۔  چنانچہ  تِم  روٗدۍ  محفوظ  تُہٕندِ  شرٕ  نِشہِ۔  تُہٕندۍ  دشمن  سپٕدۍ  ناکام  پننین  تدبیرن  اندر۔


Athar:
  کیا  تِمو  چھا  یہِ  سمجھمُت  زِ  أسۍ  چِھنہٕ  تِہندٮ۪ن  رازن  ہٕنزٕ  کتھہٕ  تہٕ  تِہنزٕ  کَنہٕ  شیٚچھہِ  بوزان؟  أسۍ  چِھ  سورُے  کینٛہہ  بوزان  تہٕ  سٲنۍ  فرشتہٕ  چِھ  تِمنٕے  نِشہِ  بِہِتھ  لیٚکھان۔

Mirwaiz:
  کیا  تِمن  چھا  گمانہٕ  کہ  أسۍ  کیا  چھِنہٕ  بوزان  تِہٕنزٕ  پوٗشیدٕہ  تہٕ  لۅتہِ  لۅتہِ  کتھہٕ  بۍفیہِ  تِہِنزٕ  پھِسرایہِ  تہٕ  خفیہ  مشورٕہ۔  بے  شک  چھِ  أسۍ  بوزان  تِہُنٛد  سورُے،  بلکہ  چھِ  سٲنۍ  خفیہ  پولیس  مَلک  تِہُنٛد  سورُے  تِمن  نکھہٕ  تل  روٗزِتھ  لیکھِتھ  تھاوان۔

Transliteration:
  Am ya<u>h</u>saboona ann<u>a</u> l<u>a</u> nasmaAAu sirrahum wanajw<u>a</u>hum bal<u>a</u> warusulun<u>a</u> ladayhim yaktuboon<b>a</b>


Athar:
  یِمن  ؤنِو،  اگر  واقعی  خداے  رحمٰن  سُند  کانٛہہ  اولاد  آسِہے،  تیٚلہِ  آسٕہا  سارِوٕے  برونٛہہ  عبادت  کرن  وول  بہٕ۔

Mirwaiz:
  فرمٲوِیوٗکھ  توٚہۍ  یارسول  اللہ  ہرگاہ  رحمت  وٲلِس  خدایس  اولاد  آسہن  بہٕ  اوسُس  گۅڈنُیک  پرستش  کروُن  تس۔  مگر  اللہ  تعالیٰ  چھُ  تمہِ  نِشہِ  منزہ  تہٕ  پاک۔

Transliteration:
  Qul in k<u>a</u>na li<b>l</b>rra<u>h</u>m<u>a</u>ni waladun faan<u>a</u> awwalu alAA<u>a</u>bideen<b>a</b>


Athar:
  پاک  چُھ  آسمانن  تہٕ  زمینُک  فرماں  روا،  عرشُک  مٲلِک،  تِمو  ساروِیَو  کتھو  نِشہِ  یِمہٕ  یِم  لُکھ  تس  کُن  منسوٗب  چِھ  کران۔

Mirwaiz:
  منزہ  تہٕ  پاک  چھُ  سُہ  آسمانن  تہٕ  زمینن  ہُنٛد  مٲلک  یُس  عرشِ  مجیدُک  تہِ  مٲلک  چھُ،  تِمَو  ساررِوٕے  کتھو  نِشہِ  یِمہٕ  کتھہٕ  کٲفر  تس  کُن  لاگان  چھِ۔

Transliteration:
  Sub<u>ha</u>na rabbi a<b>l</b>ssam<u>a</u>w<u>a</u>ti wa<b>a</b>lar<u>d</u>i rabbi alAAarshi AAamm<u>a</u> ya<u>s</u>ifoon<b>a</b>


Athar:
  اچھا،  دِیِو  یِمن  پننیٚن  بٲطل  خیالاتن  منٛز  غرق  سپدَنہٕ  تہٕ  پننہِ  کھیلہِ  منٛز  مشغول  روزنہٕ،  یوٚت  تام  زَن  یِم  پنُن  سُہ  دۅہ  وُچَھن  ییٚمیُک  یِمن  ڈر  چُھ  یِوان  پاونہٕ۔

Mirwaiz:
  پس  ترٲوِیوٗکھ  تِم  اَتھ  پننِس  شغلس  اندر  یوٚت  تانۍ  تِم  سمکھن  تتھ  دۅہس  ییمُیک  تِمن  وعدٕھ  کرنہٕ  یِوان  چھُ  یعنی  قیامتُک  دۅہ،  تمہِ  دۅہ  نَنہِ  تِمن  پانے۔  یعنی  تِہٕندِ  مخالفتُک  مَہ  کٔرِو  کانٛہہ  اندیشہ۔  تِہِندِ  ایمان  نہ  اننُک  مَہ  کھیٚیِو  کانٛہہ  غم۔

Transliteration:
  Fa<u>th</u>arhum yakhoo<u>d</u>oo wayalAAaboo <u>h</u>att<u>a</u> yul<u>a</u>qoo yawmahumu alla<u>th</u>ee yooAAadoon<b>a</b>


Athar:
  سُے  چُھ  أکِس  آسمانس  منٛز  تہِ  خدا  تہٕ  زمینس  منٛز  تہِ  خدا،  تہٕ  سُے  چُھ  حکمت  وول  تہٕ  زانن  وول۔

Mirwaiz:
  سُہ  پروردگار  گوٚو  سُے  یُس  آسمانن  اندر  تہِ  معبود  چھُ  اہلِ  سماواتن  ہُنٛد،  زمینن  اندر  تہِ  معبود  چھُ  زمین  کیٚن  لوٗکن  ہُنٛد،  بیٚیہِ  چھُ  سُے  بوٚڈ  حکمت  وول  سٮ۪ٹھاہ  زانن  وول۔

Transliteration:
  Wahuwa alla<u>th</u>ee fee a<b>l</b>ssam<u>a</u>i il<u>a</u>hun wafee alar<u>d</u>i il<u>a</u>hun wahuwa al<u>h</u>akeemu alAAaleem<b>u</b>


Athar:
  سٮ۪ٹھاہ  بالا  تہٕ  برتر  چُھ  سُہ  ییٚمۍ  سٕندِس  قبضس  منٛز  زمینٕچ  تہٕ  آسمانن  تہٕ  پرتھ  تمہِ  چیزٕچ  بادشٲہی  چھےٚ  یُس  زمین  و  آسمانس  درمیان  چُھ  لبنہٕ  یِوان۔  تہٕ  تٔسۍ  چُھ  قیامت  چہِ  گرِ  ہُند  علم،  تہٕ  تٔسۍ  کُن  چِھو  توٚہۍ  سٲری  پوٚت  پھیرن  وٲلۍ۔

Mirwaiz:
  بیٚیہِ  چھُ  سٮ۪ٹھاہ  عٲلی  شان  سُہ  ذاتِ  پاک  یُس  آسمانن  تہٕ  زمینن  ہُنٛد  بیٚیہِ  تَمہِ  سارِکُے  یہِ  تِمن  منزباگ  چھُ  حٲکم  تہٕ  پادشاہ  چھُ۔  تٔمۍ  سٕنزٕے  سلطنت  چھےٚ  پرتھ  جایہِ،  تِہُنٛد  علم  چھُ  تِیتھُے  کٲمل  کہ  قیامتٕچ  خبر  تہٕ  علم  چھُ  خاص  تٔسۍ  یوت  بیٚیہِ  چہَنہٕ  تمِچ  خبر  کٲنسہِ  أکِس،  بیٚیہِ  چھُ  سُے  جزا و سزاہُک  مٲلک۔  چنانچہ  توٚہۍ  سٲری  یِیِو  مرنہٕ  پتہٕ  بیٚیہِ  زندٕہ  سپدِتھ  حساب  دِنہٕ  خٲطرٕ  تس  کُن  واتناونہٕ۔

Transliteration:
  Watab<u>a</u>raka alla<u>th</u>ee lahu mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> waAAindahu AAilmu a<b>l</b>ss<u>a</u>AAati wailayhi turjaAAoon<b>a</b>


Athar:
  تس  ترٲوِتھ  یِمن  لُکن  یِم  ناد  چِھ  دِوان  تِمن  چُھنہٕ  کُنہِ  شفاعتُک  اختیار،  اِلّا  یہِ  زِ  کانٛہہ  دِیہِ  علم  کِس  بنیادس  پٮ۪ٹھ  حقٕچ  شہادت۔  ﴿یعنی  اگر  کانٛہہ  شخص  چُھ  یہِ  ونان  زِ  تٔمۍ  یِمہٕ  ہستی  چھےٚ  معبود  بناوِمژٕ  تِمن  چُھ  لٲزماً  شفاعتُک  اختیار  تہٕ  تِمن  چُھ  خدایس  نِشہِ  تِیُتھ  طاقت  حٲصل  زِ  یس  یژھن  تس  کرناون  مغفرت،  تیٚلہِ  ؤنِن  سُہ  زِ  کیا  سُہ  ہیکیا  علِم  کِس  بنیادس  پٮ۪ٹھ  امہِ  کتھہِ  ہٕنز  شہادت  دِتھ  یۅسہٕ  حقیقتس  پٮ۪ٹھ  مبنی  آسہِ؟﴾

Mirwaiz:
  بیٚیہِ  چھُنہٕ  تِمن  کانٛہہ  اختیاراہ  تِمن  معبودانِ  باطلن  یِمن  تِم  خدایس  ورٲے  معبود  زانان  چھِ  سفٲرش  کرنُک  تہٕ  مگر  کرن  شفاعت  تِمے  لوٗکھ  یِمَو  گواہی  دِژمٕژ  آسہِ  پزِچ  یعنی  پزِس  خدایس  آسیکھ  اقرار  کوٚرمُت ۔  درحالتیکہ  تِم  ٲسۍ  وارٕہ  زانان  یعنی  دِلن  اندر  تہِ  ٲسٕکھ  پوٗرٕ  پژھ۔  تِمے  کرن  شفاعت  فقط  باایمان  گنہگارن۔  مشرکن  تہٕ  کافرن  چھُنہٕ  توتہِ  کانٛہہ  فٲیدٕہ۔

Transliteration:
  Wal<u>a</u> yamliku alla<u>th</u>eena yadAAoona min doonihi a<b>l</b>shshaf<u>a</u>AAata ill<u>a</u> man shahida bi<b>a</b>l<u>h</u>aqqi wahum yaAAlamoon<b>a</b>


Transliteration: Walain saaltahum man khalaqahum layaqoolunna All<u>a</u>hu faann<u>a</u> yufakoon<b>a</b>
Athar:
  تہٕ  اگر  توٚہۍ  یِمن  پٕرٛژِھو  زِ  یِم  کٔمۍ  چِھ  پٲدٕ  کٔرۍمٕتۍ،  یِم  وَنن  پانے  زِ  خُداین،  ﴿یتھ  آیتس  چھِ  زٕہ  مطلب،  اکھ  یہِ،  اگر  توٚہۍ  یِمن  پٕرٛژِھو  زِ  خۅد  کٔمۍ  چھِ  یِم  پٲدٕ  کٔرۍمٕتۍ،  یِم  ونن  زِ  خداین،  دوٚیِم  یہِ  زِ  اگر  توٚہۍ  یِمن  پٕرٛژِھو  زِ  تُہٕندٮ۪ن  یِمن  معبودن  ہُند  خٲلق  کُس  چُھ  یِم  وَنن  اللہ﴾،  پتہٕ  کپٲرۍ  چِھ  یِم  دۅکھہٕ  کھیوان؟

Mirwaiz:
  بیٚیہِ  ہرگاہ  توٚہۍ  تِمن  کافرن  پٕرٛژِھو  یا  رسول  اللہ  تِم  کٔمۍ  کٔرۍ  پٲڈٕہ،  ضرور  دَپنَو  جواب  کہ  اللہ  تعالیٰ  ہن  کٔرۍ  أسۍ  پٲدٕہ۔  یہِ  اَکھ  مقدمہ  سپُد  ثٲبت  تِہِندِ  تسلیم  کرنہٕ  سٍتۍ۔   دوٚیُم  مقدمہٕ  چھُ  بدیہی۔  عبادتس  سزاوار  چہُنہٕ  مگر  سُے  یُس  قادرِ  آسہِ  پٲدٕہ  کرنس  پٮ۪ٹھ۔  بدیہی  تہِ  چھُ  مُسلمٕے  ہیوٗ۔  پس  چھِ  یِم  لوٗکھ  مقدماتن  مانان  مگر  مطلوب  ماننہٕ  کہ  وقتہٕ  خبر  کوکُن  چھِ  گژھان۔


Transliteration: Waqeelihi y<u>a</u>rabbi inna h<u>a</u>ol<u>a</u>i qawmun l<u>a</u> yuminoon<b>a</b>
Athar:
  رسول  سٕندِ  امہِ  قولُک  قسم  زِ  اے  ربّ،  یِم  چِھ  تِم  لُکھ  یِم  نہٕ  مانان  چِھ۔  ﴿مطلب  چُھ  یہِ  زِ  قسم  چُھ  رسول  سٕندِ  تمہِ  قولُک  زِ  اے  ربّ،  یِم  چِھ  تِم  لُکھ  یِم  نہٕ  مانان  چھِ۔  کِژھ  عجیب  چھےٚ  یِمن  لُکن  ہٕنزٕ  فریب  خۅردگی  زِ  پانہٕ  چِھ  تسلیم  کران  زِ  یُہُند  تہٕ  یِہِندٮ۪ن  معبودن  ہُند  خالِق  چُھ  صرف  اللہ  تعالیٰ  تہٕ  امہِ  پتہٕ  تہِ  چِھ  خٲلق  ترٲوِتھ  صرف  مخلوق  کِس  عبادتس  پٮ۪ٹھ  اِصرار  کران  پکان۔﴾

Mirwaiz:
  مےٚ  چھُ  قسم  پیغمبر  برحق  سٕندِ  یارب  وَننُک۔  بے  شک  یِم  لوٗکھ  چھِ  تِتھۍ  سنگدل  کہ  یِم  ہرگز  ایمان  اَنن  نہٕ۔


Athar: اچھا، اے نبیؐ، یِمن کٔرِو درگُزر تہٕ ؤنِو سلام چَھو تۅہیہِ، عنقریب لگہِ یِمن پے۔
Transliteration: Fa<b>i</b><u>s</u>fa<u>h</u> AAanhum waqul sal<u>a</u>mun fasawfa yaAAlamoon<b>a</b>
Mirwaiz:
  پس  پھِرِو  توٚہۍ  تِمن  نِشہِ  روے  سخن  یعنی  ترٲوِو  تِمن  تبلیغ  کرُن۔  تِمن  دٔپِو  میٲنۍ  چھَو  سلام،  مےٚ  چھُنہٕ  تۅہیہِ  سٍتۍ  کانٛہہ  تعلق۔  برونٹھ  پہن  زانن  تِم  پانے  تِمن  کیا  بنہِ  اَتھ  روگردٲنی  کرنس  پٮ۪ٹھ۔


Athar:
  زِ  اَسہِ  چھےٚ  یہِ  أکِس  سٮ۪ٹھاہ  خیر  و  برکت  واجِنہِ  رٲژ  منٛز  نٲزِل  کٔرمٕژ،  ﴿مُراد  چھےٚ  شبِ  قدر﴾  تِکیازِ  اَسہِ  اوس  لُکن  مُتنبّہ  کرنُک  ارادٕہ۔

Mirwaiz:
  یۅسہٕ  بیان  کروُنۍ  چھےٚ  احکامن  حلال  و  حرامس  تہٕ  حق  و  بٲطلس،  بیٚیہِ  کٔر  اَسہِ  سۅ  کتاب  یعنی  قرآن  مجید  نٲزل  لوح  محفوظس  پٮ۪ٹھ  آسمانِ  دنیاہس  کُن  بابرکت  شبس  اندر،  کیازِ  أسۍ  چھِ  لوٗکن  تِہِندِ  شفقت  مۅکھہٕ  اَتھ  قرآن  مجیدس  اندر  تِم  چیز  بیان  کروُنۍ  یِم  تِمن  مضر  چھِ،  پننہِ  عذاب  سٍتۍ  کھۅژناوٕہ  وُنۍ۔

Transliteration:
  Inn<u>a</u> anzaln<u>a</u>hu fee laylatin mub<u>a</u>rakatin inn<u>a</u> kunn<u>a</u> mun<u>th</u>ireen<b>a</b>


Athar: یہِ ٲس سۅ رات یتھ منٛز پرٛتھ معاملُک حکیمانہٕ فٲصلہٕ،
Transliteration: Feeh<u>a</u> yufraqu kullu amrin <u>h</u>akeem<b>in</b>
Mirwaiz:
  اتھ  شبس  اندر  چھُ  پرتھ  حکمت  وول  معاملہٕ  سانہِ  پیشی  تلہٕ  حکم  صادر  سپدِتھ  طے  یِوان  کرنہٕ۔


Transliteration: Amran min AAindin<u>a</u> inn<u>a</u> kunn<u>a</u> mursileen<b>a</b>
Athar:
  سانہِ  حُکمہٕ  صٲدر  چُھ  یِوان  کرنہٕ۔  ﴿امہِ  نِشہِ  سپُد  معلوم  زِ  اللہ  تعالیٰ  سٕندِس  شٲہی  نظم  و  نسقس  منٛز  چھےٚ  یہِ  اکھ  تِژھ  رات  یتھ  منٛز  سُہ  اَفرادن  تہٕ  قومن  تہٕ  مٕلکن  ہٕندٮ۪ن  تقدیرن  ہٕندۍ  فٲصلہٕ  کٔرِتھ  پننیٚن  فرشتن  چُھ  حوالہٕ  کران  تہٕ  پتہٕ  چِھ  تِم  یِموٕے  فٲصلَو  مُطٲبق  عمل  درآمد  کران  روزان۔﴾  أسۍ  ٲسۍ  اکھ  رسول  سوزن  وٲلۍ،

Mirwaiz:
  یی  چھُ  سپدان  سانی  حکمہٕ  سٍتۍ،  أسۍ  چھِ  بوجہ  رحمت  یۅسہٕ  تُہٕندِس  پروردگارٕ  سٕندِ  طرفہٕ  چھےٚ،  تۅہیہِ  پیغمبر  سوزٕہ  وُن،


Athar: تُہندِس ربّ سٕندِ رحمت کہ طور۔ یقیناً چُھ سُہ سورُے کینٛہہ بوزن وول تہٕ زانن وول۔
Transliteration: Ra<u>h</u>matan min rabbika innahu huwa a<b>l</b>ssameeAAu alAAaleem<b>u</b>
Mirwaiz:
  یُتھ  تُہُندِ  واسطہ  لوٗکن  پوٗرٕ  اطلاع  سپدِ،  بے  شک  چھُ  سُہ  سیٹھاہ  بوزن  وول  تہٕ  سیٹھاہ  زانن  وول۔


Athar:
  آسمانن  تہٕ  زمینُک  ربّ  پرٛتھ  تمہِ  چیزُک  ربّ  یُس  آسمان  و  زمینس  منٛز  باگ  چُھ،  اگر  توٚہۍ  لُکھ  پٔزِ  پٲٹھۍ  یقین  تھاون  وٲلۍ  چِھو۔

Mirwaiz:
  یُس  مالک  چھُ  آسمانن  تہٕ  زمینن  ہُنٛد،  بیٚیہِ  تمہِ  سارِکُے  یہِ  تِمن  منٛزباگ  چھُ،  اگر  توٚہۍ  یقین  کروُنۍ  چھِو۔

Transliteration:
  Rabbi a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> in kuntum mooqineen<b>a</b>


Athar:
  کانٛہہ  معبوٗد  چُھنہٕ  تس  ورٲے،  ﴿معبود  نِشہِ  چُھ  مُراد  اصلی  معبوٗد،  ییٚمۍ  سُند  حق  یہِ  چُھ  زِ  تٔمۍ  سٕنز  گژِھہ  عبادت،  بندگی  تہٕ  پرستش،  کرنہٕ  یِنۍ۔﴾  سُے  چُھ  زندگی  عطا  کران  تہٕ  سُے  چُھ  موت  دِوان۔  تُہُند  ربّ  تہٕ  تُہٕندٮ۪ن  تِمن  اَسلافن  ہُند  ربّ  یِم  برونٛہہ  گُزریمٕتۍ  چِھ۔

Mirwaiz:
  کانٛہہ  معبوداہ  چھُنہٕ  تس  ورٲے،  سُے  چھُ  بدنس  منٛز  زُواہ  واتناوٕوُن۔  بیٚیہِ  چھُ  سُے  تُہُنٛد  پروردگار  تُہٕندین  مالین  بُڈِ  ببن  ہُنٛد  مالک  تہٕ  پروردگار۔

Transliteration:
  L<u>a</u> il<u>a</u>ha ill<u>a</u> huwa yu<u>h</u>yee wayumeetu rabbukum warabbu <u>a</u>b<u>a</u>ikumu alawwaleen<b>a</b>


Athar: ﴿مگر درحقیقت چُھنہٕ یِمن لُکن یقین﴾ بلکہ چِھ یِم پننِس شکس منٛز پیٚتھ گِندان۔
Transliteration: Bal hum fee shakkin yalAAaboon<b>a</b>
Mirwaiz:
  بلکہ  چھِ  تِم  توحید  وغٲرٕہ  پَزو  کتھو  نِشہِ  شکس  منٛز۔  دنیاکِس  گِندنس  درۅکنس  سٍتۍ  مصروف،  ٲخرتٕچ  چھکھ  نہٕ  کانٛہہ  فکرٕے۔  وۅنۍ  ییٚلہِ  یِم  لوٗکھ  پوٚز  واضح  تہٕ  صاف  سپدِتھ  تہٕ  مانن  نہٕ  کینٛہہ۔


Athar: اچھا، کٔرِو انتظار تمہِ دۅہُک ییٚلہِ آسمان نَنہِ وانہٕ دٕہ ہیٚتھ یِیہِ۔
Transliteration: Fa<b>i</b>rtaqib yawma tatee a<b>l</b>ssam<u>a</u>o bidukh<u>a</u>nin mubeen<b>in</b>
Mirwaiz:
  پس  پیٲرِو  توٚہۍ  تِہِندِ  خٲطرٕ  تتھ  دۅہس  ییٚمہِ  دۅہ  آسمان  کہ  طرفہٕ  اَکھ  دٕہاہ  بوزنہٕ  یِیہِ  یُس  سارِنٕے  دریٖنٹھۍ  آسہِ  یِوان۔


Athar: تہٕ سُہ گژِھہ لُکن پٮ۪ٹھ طٲری، یہِ چُھ دردناک سزا۔
Transliteration: Yaghsh<u>a</u> a<b>l</b>nn<u>a</u>sa h<u>atha</u> AAa<u>tha</u>bun aleem<b>un</b>
Mirwaiz:
  سُہ  یِیہِ  ولنہٕ  لوٗکن،  تِم  دَپن  یہِ  چھُ  عذاباہ  دگ  تُلہٕ  وُن۔  اَمہِ  اندرٕہ  چھُ  مُراد  سُہ  قحط  یتھ  منٛز  اہلِ  مکہ  مبتلا  سپٕدۍ۔  ییٚمُیک  سبب  اوس  بددعا  حضرت  رسول  کریم  صلی  اللہ  علیہ  و سلم  سُنٛد  ییٚلہِ  تِمو  سخت  تکلیف  ہیوٚت  دُین  نبی  کریم  صلی  اللہ  علیہ  و سلمس  بیٚیہِ  مسلمانن۔  ظٲہری  سبب  سپُد  اَمہِ  قحطُک  کہ  حضرت  ثمامہ  یِم  شہرِ  یمامٕکۍ  بٔڈۍ  رییس  ٲسۍ  سپدے  مسلمان۔  مکہ  کیو  کٲفرو  ہِیٔژ  سخت  ملامت  کرٕنۍ  تِمن  تتھ  پٮ۪ٹھ۔  تِمو  کوٚر  شہر  یمامہ  پٮ۪ٹھہٕ  مکس  کُن  غلہٕ  سوزُن  بند،  مکس  کُن  اوس  یمامہٕ  پٮ۪ٹھے  غلہٕ  یِوان،  یپٲرۍ  کِنۍ  سپٕز  بٲرش  تہٕ  بند،  مکٕکۍ  لوٗکھ  ہیٚتِن  بۅچھہِ  سٍتۍ  مرٕنۍ،  قٲعدٕہ  چھُ  سخت  بۅچھہِ  ہِندِس  حالس  اندر  خشک  سٲلی  ہٕندِس  وقتس  اندر  چھُ  بوزنہٕ  یِوان  آسمان  کہ  طرفہٕ  دٕہ  وۅتھان۔  غرض  مککٕۍ  لوٗکھ  ییٚلہِ  سخت  تنگ  یِن  قحطہٕ  سببہٕ  تِم  لگن  عٲجزی  کرنہِ،  تِم  ہیٚن  دعا  کرُن۔


Transliteration: Rabban<u>a</u> ikshif AAann<u>a</u> alAAa<u>tha</u>ba inn<u>a</u> muminoon<b>a</b>
Athar:
  ﴿وۅنۍ  چِھ  وَنان  زِ﴾  پروردگار،  اسہِ  پٮ۪ٹھ  کر  یہِ  عذاب  دوٗر،  أسۍ  چِھ  ایمان  اَنان۔  ﴿یِمن  آیاتن  منٛز  تہٕ  آیت  16  ہس  منٛز  چھےٚ  قیامت  کہ  عذابٕچ  ذکر،  تہٕ  آیت  نمبر  15  ہس  منٛز  ییٚمہِ  عذابٕچ  ذِکر  چھےٚ  تمہِ  نِشہِ  چھُ  مُراد  سُہ  قحطُک  عذاب  یتھ  منٛز  اہلِ  مکّہ  ییٚمہِ  سورٕہ  کہ  نٲزِل  سپدنہٕ  کہ  وقتہٕ  مبتلا  ٲسۍ﴾

Mirwaiz:
  اے  سانہِ  پروردگارٕ،  دوٗر  کرتہٕ  اَسہِ  نِشہِ  یہِ  قحطُک  عذاب۔  بے  شک  أسۍ  اَنَو  وۅنۍ  ضرور  ایمان۔  چنانچہ  یہِ  پیشن  گویی  سپٕز  یِتھہٕ  پٲٹھۍ  پوٗرٕ  کہ  ابو  سفیان  بیٚیہِ  بعضو  قریشو  لیکھۍ  نبی  کریمس  صلی  اللہ  علیہ و سلم  کہ  توٚہۍ  کٔرِتو  دعاے  خیر،  بیٚیہِ  کٔرِتو  ثمامہ  یمانس  فہمٲیش  سُہ  سوزِہا  بیٚیہِ  غلہٕ۔  بیٚیہِ  کوٚر  ابو  سفیانن  وعدٕہ  پننہِ  مسلمان  سپدنُک۔  چنانچہ  اَمہِ  برونٹھ  کُن  چھُ  اللہ  تعالیٰ  فرماوان  سُہ  وعدٕہ  اوس  نہٕ  بصدقِ  دل۔  


Transliteration: Ann<u>a</u> lahumu a<b>l</b><u>thth</u>ikr<u>a</u> waqad j<u>a</u>ahum rasoolun mubeen<b>un</b>
Athar:
  یِہٕنز  غفلت  کتہِ  چھےٚ  دوٗر  گژھان؟  یُہُند  حال  چُھ  یہِ  زِ  یِمن  نِشہِ  آو  رسولِ  مُبین۔  ﴿یعنی  تِیُتھ  رسول  ییٚمۍ  سُند  رسول  آسُن  ٹاکارٕہ  پٲٹھۍ  نوٚن  اوس﴾

Mirwaiz:
  یِم  لوٗکھ  کِتھہٕ  پٲٹھۍ  رٹہن  نصیحت  اَمہِ  عذاب  سٍتۍ  ییٚمہِ  سٍتۍ  تُہندِ  ایمانُک  توقع  یِیہِ  ہا  تھاونہٕ  حالانکہ  تِمن  نِشہِ  واژوو  پیغمبراہ  تَدِ  شانُک  ویٚژھناوٕہ وُن۔


Transliteration: Thumma tawallaw AAanhu waq<u>a</u>loo muAAallamun majnoon<b>un</b>
Athar:
  تمہِ  پتہٕ  تہِ  سپدۍ  نہٕ  یِم  تس  کُن  مُتوجہ،  تہٕ  ووٚنُکھ  زِ  یہِ  چُھ  ہیچھناونہٕ  پرناونہٕ  آمُت،  نَتہٕ  چُھ  باولہٕ۔

Mirwaiz:
  توپتہٕ  کٔرتِمو  تس  پیغمبرس  نِشہِ  سرتٲبی  تہٕ  ییلٔگۍ  وَننہِ  کہ  یہِ  چھُ  موٚتاہ  کٔمۍ  تانۍ  یِمہٕ  کتھہٕ  ہیٚچھنوومُت۔


Athar: أسۍ اگر ہَنا عذاب ہٹاوَو، توٚہۍ لُکھ کٔرِو پتہٕ بیٚیہِ تی یہِ گۅڈٕ ٲسِو کران۔
Transliteration: Inn<u>a</u> k<u>a</u>shifoo alAAa<u>tha</u>bi qaleelan innakum AA<u>a</u>idoon<b>a</b>
Mirwaiz:
  أسۍ  کرو  حجت  پوٗرٕ  کرنہٕ  خٲطرٕ  کینٛہہ  کالاہ  تِمن  نِشہِ  یہِ  عذاب  دوٗر  مگر  توٚہۍ  کٔرِو  بیٚیہِ  تی  یہِ  کران  ٲسِو،  کفرتہٕ  نافرمانی۔  چنانچہ  یہِ  پیشن  گویی  سپٕز  یِتھہٕ  پٲٹھۍ  پوٗرٕ  کہ  نبی  کریم  صلی  اللہ  علیہ  و سلمن  کوٚر  دعا،  توپتہٕ  پیوٚو  روٗد۔  بیٚیہِ  لیوٚکھُکھ  ثمامہ  یمانیَس  تٔمۍ  سوٗز  غلہٕ۔  مکہ  کیٚن  لوٗکن  سپٕز  فارغُ  البالی  میسر،  پریشٲنی  گٔیکھ  دوٗر۔  مگر  سُہ  کتھ  سنا  کرہن  تِم  پنُن  وعدٕہ  پوٗرٕ،  بیٚیہِ  ہیوٚتُکھ  تی  کرُن  یہِ  کران  ٲسۍ۔


Athar: ییٚمہِ دۅہ أسۍ ہٕکہٕ ترٚاوَو تَھپھ، سُہ آسہِ دۅہ ییٚلہِ أسۍ تۅہیہِ انتقام ہیٚمَو۔
Transliteration: Yawma nab<u>t</u>ishu alba<u>t</u>shata alkubr<u>a</u> inn<u>a</u> muntaqimoon<b>a</b>
Mirwaiz:
  اَدٕہ  ییٚمہِ  دۅہ  رٹوکھ  أسۍ  تمہِ  بوٚڈ  سخت  رٹہٕ  وُناہ،  تمہِ  دۅہ  چھڑوکھ  نہٕ۔  أسۍ  گٔے  تمہِ  دوہ  پوٗرٕ  انتقام  ہیٚنہٕ  وٲلۍ۔


Transliteration: Walaqad fatann<u>a</u> qablahum qawma firAAawna waj<u>a</u>ahum rasoolun kareem<b>un</b>
Athar:
  اسہِ  چُھ  یِمَو  برونٛہہ  فرعون  سُند  قوم  أتھۍ  آزمٲیشہِ  منٛز  تروومُت۔  تِمن  نِشہِ  آو  اکھ  سٮ۪ٹھاہ  شریف  رسول۔  تہٕ  تٔمۍ  ووٚن،

Mirwaiz:
  البتہ  بیٚیہِ  کٔر  اَسہِ  آزمٲیش  تِمن  برونٹھ  فرعون  سٕندِس  قومس  ییٚمہِ  طریقہٕ  کہ  آو  تِمن  نِشہِ  پیغمبراہ  عزت  وول  یعنی  موسیٰ  علیہ  السلام۔


Transliteration: An addoo ilayya AAib<u>a</u>da All<u>a</u>hi innee lakum rasoolun ameen<b>un</b>
Athar:
  اللہ  تعالیٰ  سٕندۍ  بندٕہ  کٔرِیوٗکھ  مےٚ  حوالہٕ،  بہٕ  چُھس  تُہندِ  خٲطرٕ  اکھ  امانت  دار  رسُول۔

Mirwaiz:
  تٔمۍ  فرمووُکھ  اے  قومِ  فرعون  کٔریوٗکھ  مےٚ  حوالہٕ  خداے  سٕندۍ  بندٕہ  بنی  اسراییل  تۅہیہِ  رنگارنگ  تکلیفن  چھوٗکھ  کٔرِمٕتۍ۔  پننہِ  غلامی  نِشہِ  کٔرِیوٗکھ  تِم  آزاد۔  بہٕ  چھُس  خداے  سٕندِ  طرفہٕ  پیغمبراہ  امانت  دار۔  بہٕ  چھُس  نہٕ  کانٛہہ  کتھاہ  پننہِ  طرفہٕ  ونان،  مےٚ  یُس  حکم  خداے  سٕندِ  طرفہٕ  واتان  چھُ  بہٕ  چھُس  سُہ  حکم  تۅہیہِ  نِشہِ  واتناوان۔  لہٰذا  پَزِ  تۅہیہِ  تعمیل  احکام  کرُن۔


Athar:
  اللہ  تعالیٰ  سٕندِس  مُقابلس  منٛز  مَہ  کٔرِو  سرکشی۔  بہٕ  چُھس  تۅہیہِ  برونہہ  کنہِ  ﴿پننہِ  ماموٗریتٕچ﴾  ٹاکارٕ  سَنَد  پیش  کران۔

Mirwaiz:
  بیٚیہِ  فرمووُکھ  مَہ  کٔرِو  سرکشی  خدایس  نِشہِ۔  بہٕ  چھُس  تۅہیہِ  نِشہِ  آمُت  نٔنۍ  دلیل  ہیتھ  پننہِ  نبوتٕچ  یعنی  عصا  تہٕ  یَدِ  بیضا۔  ییٚلہِ  فرعونن  تہٕ  تِہٕندۍ  قومن  مون  نہٕ  بلکہ  ہیوٚتُکھ  مشورٕھ  کرُن  موسیٰ  علیہ  السلام  سٕندِ  قتلُک  تہٕ  مارنُک۔

Transliteration:
  Waan l<u>a</u> taAAloo AAal<u>a</u> All<u>a</u>hi innee <u>a</u>teekum bisul<u>ta</u>nin mubeen<b>in</b>


Transliteration: Wainnee AAu<u>th</u>tu birabbee warabbikum an tarjumoon<b>i</b>
Athar:
  تہٕ  مےٚ  چُھ  پننِس  ربّ  سُند  تُہندِس  ربّ  سُند  پناہ  روٚٹمُت  امہِ  نِشہِ  زِ  توٚہۍ  سپدِو  مےٚ  حملہٕ  آور۔

Mirwaiz:
  بیٚیہِ  چھُس  پننِس  خدایس  یُس  تُہُند  خدا  تہِ  چھُ  پناہ  منگان  توٚہۍ  کیا  کٔرِو  مےٚ  شہید  کنہِ  لٲے  لٲے۔


Athar: اگر توٚہۍ میٲنۍ کتھ چِھو نہٕ مانان، تیٚلہِ روٗزِو مےٚ پٮ۪ٹھ اَتھہٕ تراونہٕ نِشہِ باز۔
Transliteration: Wain lam tuminoo lee fa<b>i</b>AAtaziloon<b>i</b>
Mirwaiz:
  ہرگاہ  توٚہۍ  مےٚ  پژھ  کٔرِو  نہٕ  تیٚلہِ  روٗزِو  مےٚ  نِش  الگ۔  یہِ  ؤنِتھ  تہِ  روٗدۍ  تِم  موسیٰ  علیہ  السلامس  تکلیف  واتناوان۔


Athar: ٲخر کار کوٚر تٔمۍ پننِس ربّس آلو زِ یِم لُکھ چِھ مُجرم۔
Transliteration: FadaAA<u>a</u> rabbahu anna h<u>a</u>ol<u>a</u>i qawmun mujrimoon<b>a</b>
Mirwaiz:
  پس  موٚنگ  دعا  موسیٰ  علیہ  السلامن  پننِس  پروردگارس،  یا  اللہ  تِم  چھِ  سخت  شریر  لوٗکھ،  مےٚ  دِنجات  یِہِندِ  شرٕہ  نِشہِ۔  اللہ  تعالیٰ  ہن  فرمووُکھ  اے  موسیٰ،  اَسہِ  کوٚر  تُہُند  دعا  قبول،  وۅنۍ  ووت  یِہِندِ  فٲصلُک  وقت۔


Athar: ﴿جواب آس دِنہٕ﴾ اچھا نیر ژٕ روتلی میٲنۍ بندٕ ہیٚتھ۔ تۅہیہِ لُکن یِیَو پتے دَونہٕ۔
Transliteration: Faasri biAAib<u>a</u>dee laylan innakum muttabaAAoon<b>a</b>
Mirwaiz:
  پس  کوٚر  اَسہِ  حکم  موسیٰ  علیہ  السلامس  کہ  توٚہۍ  نِیرِو  میٲنۍ  بندٕھ  بنی  اسرٲییل  ہیتھ  رٲژ  منزٕے۔  برونٹھہٕ  یِیہِ  وَتہِ  اندر  تۅہیہِ  دریاو،  توٚہۍ  لٲے  زِہ  تتھ  دریاوس  تورِ  سٍتۍ  ژٔنڈ،  سُہ  سپدِ  خشک۔  سُہ  دِیہِ  تۅہیہِ  اَپورترنہٕ  خٲطرٕ  وَتھ،  توٚہۍ  ییٚلہِ  بنی  اسرٲییل  ہیتھ  اَپور  تٔرِو،  دریاو  روزِ  اَتھ  حالس  پٮ۪ٹھ۔  توٚہۍ  کٔرۍزینہٕ  کانٛہہ  فکر  کہ  خبر  چھا  فرعون  تہِ  ما  یِیہِ  سُتہِ  ما  وَسہِ  اَتھ  دریاوس  اندر  توپتہٕ  ما  ترِ  اَپور۔  اَمِچ  فکر  تہٕ  اندیشہِ  کٔرۍ  زیٚو  توٚہۍ  کینٛہہ۔  کیازِ  تۅہیہِ  پتے  نیرِ  فرعون  لشکر  ہیتھ  تۅہیہِ  گرفتار  کرنہٕ  خٲطرٕ،  رات  رٲتی  نیرنہٕ  سٍتۍ  ہیٚکہِ  نہٕ  سُہ  تۅہیہِ  رٔٹِتھٕے۔


Athar: سمندر تراوُن پننِس حالس پٮ۪ٹھ یَلہٕ۔ یہِ سورُے لشکر چُھ غرق سپدن وول۔
Transliteration: Wa<b>o</b>truki alba<u>h</u>ra rahwan innahum jundun mughraqoon<b>a</b>
Mirwaiz:
  بلکہ  ترٲوِزیون  توٚہۍ  توٚہۍ  دریاو  پننِس  حالس  پٮ۪ٹھ  یُتھ  فرعون  سٕنز  لشکر  تہِ  دریاوس  منٛز  وَسہِ۔  بے  شک  سۅ  لشکر  چھےٚ  دریاوس  منٛزوٲتِتھ  پھٹہٕ  وُنۍ  تہٕ  غرق  سپدٕوُنۍ۔  توپتہٕ  ییٚلہِ  تِم  پھٔٹۍ  تہٕ  ہلاک  گٔے۔


Athar: یہِ سپُد تِہُند انجام، تہٕ اسہِ بنٲوۍ باقی تِمن چیزن ہٕندۍ وٲرث۔
Transliteration: Ka<u>tha</u>lika waawrathn<u>a</u>h<u>a</u> qawman <u>a</u>khareen<b>a</b>
Mirwaiz:
  نافرمانن  سٍتۍ  چھِ  أسۍیۅہے  معاملہٕ  کران۔  اَمہِ  ساری  تِہِندِ  مال  و  دولتُک  وٲرث  بنٲوۍ  اَسہِ  بیٚیہِ  لوٗکھ  یعنی  بنی  اسرٲییل۔


Athar:
  پتہٕ  نَہ  ووٚد  آسمانن  تِمن  پٮ۪ٹھ  نَہ  ووٚد  زمینن،  تہٕ  تِمن  آیہِ  نہٕ  رَژھ  تہِ  مہلت  دِنہٕ۔

Mirwaiz:
  پس  ووٚد  نہٕ  تِمن  پٮ۪ٹھ  نہ  آسمانن،  نہ  زمینن،  بیٚیہِ  ٲسۍ  نہٕ  تِم  مہلت  دِنہٕ  آمٕتۍ  یعنی  تِمن  آیہِ  نہٕ  مزدید  مہلت  دِنہٕ۔

Transliteration:
  Fam<u>a</u> bakat AAalayhimu a<b>l</b>ssam<u>a</u>o wa<b>a</b>lar<u>d</u>u wam<u>a</u> k<u>a</u>noo mun<i><u>th</u></i>areen<b>a</b>


Athar: فرعونس نِشہِ یُس حدٕ نیرن والیٚن منٛز پٔزِ پٲٹھۍ سٮ۪ٹھاہ تھدِ درجُک نفر اوس۔
Transliteration: Min firAAawna innahu k<u>a</u>na AA<u>a</u>liyan mina almusrifeen<b>a</b>
Mirwaiz:
  یعنی  فرعون  سٕندِ  ظلم  و  ستم  نِشہِ۔  بے  شک  سُہ  سیٹھاہ  سرکش  سیٹھاہ  حدٕہ  نِشہِ  ڈلہٕ  وُنیو  اندرٕہ۔  اَکھ  نعمت  کٔر  اَسہِ  بنی  اسرٲیلن  پٮ۪ٹھ  یہِ  کہ  نجات  دُیتُکھ  فرعونہٕ  سٕندِ  شرٕ  نِشہِ  اَمہِ  علاوٕہ  کٔرٕکھ  بیاکھ  نعمت۔


Athar: تہٕ تِہٕنز حالت زاننہٕ باوجود دِژ تِمن دُنیا کیٚن باقی قومن پٮ۪ٹھ ترجیح،
Transliteration: Walaqadi ikhtarn<u>a</u>hum AAal<u>a</u> AAilmin AAal<u>a</u> alAA<u>a</u>lameen<b>a</b>
Mirwaiz:
  بیٚیہِ  دِژ  اَسہِ  فوقیت  بنی  اسرٲیلن  تَمہِ  زمانہٕ  کین  بیٚیَن  لوٗکن  پٮ۪ٹھ  پننہِ  علم  و  حکمت  موجوب۔


Athar: تہٕ تِمن ہاوِ تِژٕھ نِشٲنیہِ یِمن منٛز ٹاکارٕہ آزمٲیش ٲس۔
Transliteration: Wa<u>a</u>tayn<u>a</u>hum mina al<u>a</u>y<u>a</u>ti m<u>a</u> feehi bal<u>a</u>on mubeen<b>un</b>
Mirwaiz:
  بیٚیہِ  دِتۍ  اَسہِ  تِمن  پننہِ  قدرتٕکۍ  تِمے  نِشانہٕ  یِمن  منٛز  تُہٕندِ  حقہٕ  نٔنۍ  انعامات  ٲسۍ  من  و  سلوٰی  وغٲرٕہ۔


Transliteration: In hiya ill<u>a</u> mawtatun<u>a</u> alool<u>a</u> wam<u>a</u> na<u>h</u>nu bimunshareen<b>a</b>
Athar:
  سانہِ  گۅڈٕنِکہِ  موت  ورٲے  چُھنہٕ  بیٚیہِ  کِہِنۍ۔  تمہِ  پتہٕ  چِھنہٕ  أسۍ  دُبارٕ  تُلنہٕ  یِنہٕ  وٲلۍ۔

Mirwaiz:
  سٲنۍ  اخیری  حالت  چھےٚ  یٔہے  کہ  اَسہِ  چھُ  یتھ  دنیاہس  اندر  مرُن۔  توپتہٕ  چھُنہٕ  اَسہِ  بیٚیہِ  زندٕہ  سپدُن۔  یعنی  اخیری  حالت  سٲنۍ  حیاتِ  اُخروی  چہَنہٕ  بلکہ  چھےٚ  اخیری  حالت  موت  دُنیوی۔  اسہِ  چھُنہٕ  مگر  اَکی  لٹہِ  مرُن  توپتہٕ  یِمِو  نہٕ  أسۍ  بیٚیہِ  زندٕہ  کرنہٕ۔  


Athar: اگر توٚہۍ پٔزِیٲرۍ چِھو تیٚلہِ أنۍ توکھ سٲنۍ مٲلۍ بُڈِبب تُلِتھ۔
Transliteration: Fatoo bi<u>a</u>b<u>a</u>in<u>a</u> in kuntum <u>sa</u>diqeen<b>a</b>
Mirwaiz:
  اے  مسلمانو  ہرگاہ  توٚہۍ  مرنہٕ  پتہٕ  بیٚیہِ  زندٕہ  گژھنہٕ  کِس  اعتقادس  منٛز  پٔزِیٲرۍ  چھِو،  زیادٕہ  انتظار  کیا  چھُ  کرُن،  تیٚلہِ  أنۍ  توکھ  سٲنۍ  مٲلۍ  بُڈِ  بب  تِم  سپٕدۍ  تن  بیٚیہِ  زندٕہ۔  


Athar:
  یِم  چھا  بہتر  کِنہ  تُبّع  ہُک  قوم۔  ﴿تُبّع  اوس  حمیر  قبیلہٕ  کیٚن  بادشاہن  ہُند  لقب،  یِتھہٕ  پٲٹھۍ  کسریٰ،  قیصر،  فرعون  وغٲرٕ  اَلقاب  چِھ  مختلف  مٕلکن  ہٕندٮ۪ن  بادشاہن  خٲطرٕ  مخصوص  روٗدِمٕتۍ۔  یِم  لُکھ  ٲسۍ  سَبا  قوم  کِس  أکِس  شاخس  سٍتۍ  تعلق  تھاوان  تہٕ  ہَتہٕ  بدٮ۪ن  ؤرِین  روٗدۍ  یِم  عربس  منٛز  حکمرٲنی  کران۔﴾  تہٕ  امہِ  بروٗنٹھم  لُکھ؟  اَسہِ  کٔرۍ  تِم  أتھۍ  بِناہس  پٮ۪ٹھ  تباہ  زِ  تِم  ٲسۍ  مُجرم  بنیمٕتۍ۔

Mirwaiz:
  کیا  سنا  تِم  قریش  چھا  قوتس  تہٕ  شوکتس  منٛز  زیادٕہ  کِنہٕ  تُبع  ﴿یمن  کِس  بادشاہ﴾  سُنٛدقوم  یا  یِم  لوٗکھ  تِمن  برونٹھ  ٲسۍ  عاد  ثمود  وغٲرٕہ۔  اَسہِ  وُچھنہٕ  تِمن  کینٛہہ،  اَسہِ  کٔرۍ تِم  ہلاک  تہٕ  برباد،  کیازِ  تِم  ٲسۍ  سخت  نافرمان۔  ہرگاہ  یِم  قریش  مکٕکۍ  کافر  نافرمٲنی  نِشہِ  باز  یِن  نہٕ،  یِم  کِتھہٕ  کٔنۍ  بچاوَن  سانہِ  عذاب  ن،  شہِ  پنُن  پان۔

Transliteration:
  Ahum khayrun am qawmu tubbaAAin wa<b>a</b>lla<u>th</u>eena min qablihim ahlakn<u>a</u>hum innahum k<u>a</u>noo mujrimeen<b>a</b>


Athar: یہِ آسمان تہٕ زمین تہٕ یِمن منٛز باگٕکۍ چیز چِھنہٕ اسہِ کھیلہِ رٔنگۍ بنٲوِمٕتۍ۔
Mirwaiz:
  بیٚیہِ  کٔرۍ  نہٕ  اَسہِ  پٲدٕہ  آسمان  تہٕ  زمین  بیٚیہِ  یہِ  تِمن  منٛز  چھُ  ییٚمہِ  طریقہٕ  کہ  أسۍ  کیا  أسۍ  اَکھ  عبث  تہٕ  بے  ہوٗدٕہ  کٲماہ  کران۔

Transliteration:
  Wam<u>a</u> khalaqn<u>a</u> a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> l<u>a</u>AAibeen<b>a</b>


Athar: یِم چِھ اَسہِ برحق پٲدٕ کٔرِمٕتۍ۔ مگر یِمو منٛزٕ چِھنہٕ اکثر لُکھ زانان۔
Mirwaiz:
  اَسہِ  ییٚلہِ  تٔگۍ  یِم  یِتھۍ  بٔڈۍ  مخلوق  پٲدٕہ  کرٕنۍ،  اَسہِ  نِشہِ  کیا  عجایب  چھُ  انسان  مرنہٕ  پتہٕ  بیٚیہِ  زندٕہ  کرُن۔  لیکن  اکثر  لوٗکھ  چھِنہٕ  زانان۔

Transliteration:
  M<u>a</u> khalaqn<u>a</u>hum<u>a</u> ill<u>a</u> bi<b>a</b>l<u>h</u>aqqi wal<u>a</u>kinna aktharahum l<u>a</u> yaAAlamoon<b>a</b>


Athar: یِمن سارِنٕے ہٕندِ تُلنہٕ خٲطرٕ چُھ مُقرر کرنہٕ آمُت وقت فٲصلُک دۅہ،
Transliteration: Inna yawma alfa<u>s</u>li meeq<u>a</u>tuhum ajmaAAeen<b>a</b>
Mirwaiz:
  پٔزِپٲٹھۍ  فٲصلُک  دۅہ  یعنی  قیامتُک  دۅہ  چھُ  سارِنٕے  ہٕندِ  دوبارٕہ  زندٕہ  سپدنُک،  بیٚیہِ  جزا  دِنُک  وقت  مقرر  کرنہٕ  آمُت۔


Transliteration: Yawma l<u>a</u> yughnee mawlan AAan mawlan shayan wal<u>a</u> hum yun<u>s</u>aroon<b>a</b>
Athar:
  سُہ  دۅہ  ییٚلہِ  کانٛہہ  ٹوٹھ  سٲتھی  پننِس  کٲنٛسہِ  ٹٲٹھِس  سٲتھِیَس  رَژھ  تہِ  بکار  یِیہِ  نہٕ،  تہٕ  نَہ  واتہِ  یِمن  کُنہٕ  کِنۍ  کانٛہہ  مدد۔

Mirwaiz:
  ییٚمہِ  دۅہ  نہٕ  کانٛہہ  تعلق  دار  کٲنسہِ  تعلق  دارس  بکار  یِیہِ،  نَہ  ہیٚکہِ  کٲنسہِ  ہِندِ  طرفہٕ  کانٛہہ  مددٕے  کٲنسہِ  وٲتِتھ۔


Transliteration: Ill<u>a</u> man ra<u>h</u>ima All<u>a</u>hu innahu huwa alAAazeezu a<b>l</b>rra<u>h</u>eem<b>u</b>
Athar:
  امہِ  ورٲے  زِ  اللہ  تعالیٰ  ہٕے  کرِ  کٲنٛسہِ  پٮ۪ٹھ  رحم،  سُہ  چُھ  زبردست  تہِٕ  رحم  کرل  وول۔

Mirwaiz:
  مگر  یِمن  پٮ۪ٹھ  اللہ  تعالیٰ  ہن  رحم  کوٚرمُت  آسہِ  یعنی  بایمان  تِمن  یِیہِ  یٲری  تہٕ  مدد  کرنہٕ،  بیٚیہِ  کرن  تِم  تہِ  مدد  اَکھ  أکِس  شفاعت  سٍتۍ۔  بے  شک  اللہ  تعالیٰ  چھُ  غٲلب  تہٕ  زبردست۔  سُہ  ہیٚیہِ  کافرن  نِشہِ  انتقام۔  یَس  سُہ  وَکرِہ  تہٕ  بے  زار  آسہِ  تس  ہیٚکہِ  نہٕ  مدد  کٔرِتھ  کانٛہہ،  یہِ  چھُ  سُہ  رحمت  وول،  یِمن  تِہٕنز  رحمت  شاملِ  حال  آسہِ  تِمن  دِیہِ  سُہ  شفاعتُک  مرتبہٕ۔


Athar: رٔٹِیون تہٕ نِیوٗن کھکھرِ جہنم مٔنٛزۍ۔
Transliteration: Khu<u>th</u>oohu fa<b>i</b>AAtiloohu il<u>a</u> saw<u>a</u>i alja<u>h</u>eem<b>i</b>
Mirwaiz:
  اللہ  تعالیٰ  فرماوِ  عذاب  کین  مَلکن  رٔٹِیوٗن  یہِ  کافر  توپتہٕ  نِیوٗن  کھکھرِ،  ترٲوِیوٗن  منٛز  باگ  جہنمس۔


Athar: وُچھ اَتھ مٕزہ۔ سٮ۪ٹھاہ عزت دار انسان چُھکھ ژٕ۔
Transliteration: <u>Th</u>uq innaka anta alAAazeezu alkareem<b>u</b>
Mirwaiz:
  عذابٕکۍ  مَلک  وَننس  وُچھ  مزٕہ  ییٚمہِ  عذابُک۔  بے  شک  ژٕہ  اوسُکھ  نا  پننِس  قومس  منٛز  بوٚڈ  تہٕ  زِیُٹھ  پانس  زانا۔  یہِ  چھُے  ژےٚ  تعظیم  و  تکریم  کرنہٕ  یِوان۔  یِتھہٕ  پٲٹھۍ  ژٕہ  پننِس  پانس  معظم  و  مکرم  زٲنِتھ  سانیٚن  احکامن  تحقیر  تہٕ  عار  اوسُکھ  کران  جہنمین  یِیہِ  وَننہٕ۔


Transliteration: Ka<u>tha</u>lika wazawwajn<u>a</u>hum bi<u>h</u>oorin AAeen<b>in</b>
Athar:
  یہِ  آسہِ  تِہٕنز  شان۔  تہٕ  أسۍ  کرَو  یِمن  خوبصورت  ویٚچھِ  ویٚچھِ  أچھ  واجِنیٚن  سٍتۍ  خاندر۔

Mirwaiz:
  بیٚیہِ  کرو  أسۍ  تِمن  نیتھٕر  جنتہٕ  چن  حوٗرن  سٍتۍ  یِمہٕ  پرٛنہِ  تہٕ  أچھ  ویٚچھہِ  کٔرِتھ  آسن۔


Athar:
  تَتہِ  وُچَھن  نہٕ  زانٛہہ  تِم  موتُک  مزٕہ۔  بس  دُنیاہس  منٛز  یُس  موت  آو  سُہ  آو۔  تہٕ  اللہ  تعالیٰ  بچاوِ  تِمن  جہنم  کہ  عذاب  نِشہِ،

Mirwaiz:
  ژٕہن  نہٕ  تَتہِ  موتُک  مزٕہ  مگر  سُے  گۅڈنُیک  موت  ییٚمُیک  مزٕہ  تِمو  دنیاہس  منٛز  ژُہمُت  آسہِ  یعنی  تَتہِ  مرن  نہٕ  تِم  زانٛہہ  تہِ۔  بیٚیہِ  رچھہِ  تِمن  اللہ  تعالیٰ  جہنم  کہ  عذابہٕ  نِشہِ۔

Transliteration:
  L<u>a</u> ya<u>th</u>ooqoona feeh<u>a</u> almawta ill<u>a</u> almawtata alool<u>a</u> wawaq<u>a</u>hum AAa<u>tha</u>ba alja<u>h</u>eem<b>i</b>


Athar: پننہِ فضل سٍتۍ، یٔہے چھےٚ بٔڈ کامیٲبی۔
Transliteration: Fa<u>d</u>lan min rabbika <u>tha</u>lika huwa alfawzu alAAa<i><u>th</u></i>eem<b>u</b>
Mirwaiz:
  یہِ  سورُے  آسہِ  تِمن  تِہِندِس  پروردگار  سُند  فضل  تہٕ  مہربٲنی،  یٔہے  گٔیہِ  بٔڈ  رستگٲری  تہٕ  کامیٲبی۔


Transliteration: Fainnam<u>a</u> yassarn<u>a</u>hu bilis<u>a</u>nika laAAallahum yata<u>th</u>akkaroon<b>a</b>
Athar:
  اے  نبی  صلی  اللہ  علیہ و سلم،  اسہِ  بنٲو  یہِ  کتاب  تُہنزِ  زبٲنۍ  منٛز  سہل،  تاکہ  یِم  لُکھ  کرن  نصیحت  حٲصل۔

Mirwaiz:
  یہِ  قرآن  مجید  کوٚر  اسہِ  سہل  تہٕ  آسان  اَمی  مۅکھہٕ  تُہٕندِ  لغت  یعنی  بزُبانِ  عربی  یُتھ  تِمن  لوٗکن  فکرِ  تٔرِتھ  تِم  نصیحت  رٹن،  ییٚلہِ  نہٕ  اَمہِ  سٍتۍ  تہِ  یِمن  کینٛہہ  بَنہِ۔


Athar: وۅنۍ کٔرِو توٚہۍ تہِ انتظار، یِم تہِ چِھ انتظارس۔
Transliteration: Fa<b>i</b>rtaqib innahum murtaqiboon<b>a</b>
Mirwaiz:
  پس  پیٲرِو  توٚہۍ  تِمن  کیا  بَنہِ،  تِم  چھِ  پیارٕوُنۍ  کہ  تِہُنٛد  حال  کیا  سپدِ۔  تِہٕندِ  حقہٕ  سپدِ  عذاب۔  تُہٕندِ  حقہٕ  آسہِ  نصرت  و  یٲری۔


Athar: ییٚمہِ کتابہِ ہُند نزول چُھ اللہ تعالیٰ سٕندِ طرفہٕ یُس زبردست تہٕ حکمت وول چُھ۔
Transliteration: Tanzeelu alkit<u>a</u>bi mina All<u>a</u>hi alAAazeezi al<u>h</u>akeem<b>i</b>
Mirwaiz:
  ییٚمہِ  کتابہِ  ہُنٛد  نٲزٰ  سپدُن  چھُ  اللہ  تعالیٰ  سٕندِ  طرفہٕ  یُس  سیٹھاہ  غالب  چھُ  سیٹھاہ  حکمت  وول  چھُ۔  لہٰذا  گژھن  اَمِکۍ  مضمون  بوزٕنۍ  توجہ  سان۔  


Athar:
  حقیقت  چھےٚ  یہِ  زِ  آسمانن  تہٕ  زمینس  منٛز  چھےٚ  بے  شمار  نشٲنِیہِ  ایمان  انن  والیٚن  خٲطرٕ۔

Mirwaiz:
  بے  شک  آسمانن  تہٕ  زمینن  منٛز  بیٚیہِ  یہِ  تِمن  منٛز  چھُ  تتھ  منٛز  چھِ  واریاہ  نشانہٕ  قدرتٕکۍ  تہٕ  توحیدٕکۍ  باایمانن  ہٕندِ  اِستدلال  کرنہٕ  خٲطرٕ۔

Transliteration:
  Inna fee a<b>l</b>ssam<u>a</u>w<u>a</u>ti wa<b>a</b>lar<u>d</u>i la<u>a</u>y<u>a</u>tin lilmumineen<b>a</b>


Athar:
  تہٕ  تُہنزِ  پننہِ  پیدٲیشہِ  منٛز،  تہٕ  تِمن  حیوانن  منٛز  یِمن  اللہ  تعالیٰ  ﴿زمینس  منٛز﴾  پھٔہلاوان  چُھ،  بجہِ  نِشٲنیہِ  چھےٚ  تِمن  لُکن  خٲطرٕ  یِم  پژھ  کرن  وٲلۍ  چِھ۔

Mirwaiz:
  بیٚیہِ  چھےٚ  یِتھے  پٲٹھۍ  یِہِندِس  پٲدٕ  کرنس  منٛز  بیٚیہِ  حیوانن  ہٕندِس  پٲدٕ  کرنس  منٛز،  یِم  تٔمی  زمینس  منٛز  چھٔکرٲوۍ  تِمن  سارٕنٕے  منٛز  چھِ  بٔڈۍ  بڈۍ  نشانہٕ  خداے  سٕندِ  قدرتٕکۍ  تِمن  لوٗکن  ہٕندِ  خٲطرٕ  یِم  یقین  تہٕ  پژھ  تھاوان  چھِ۔

Transliteration:
  Wafee khalqikum wam<u>a</u> yabuththu min d<u>a</u>bbatin <u>a</u>y<u>a</u>tun liqawmin yooqinoon<b>a</b>


Athar:
  تہٕ  بیٚیہِ  رٲژ  ہٕنٛدِس  تہٕ  دۅہ  کِس  اختلافس  منٛز،  تہٕ  تتھ  رِزقس  منٛز  یُس  اللہ  تعالیٰ  آسمان  پٮ۪ٹھہٕ  چُھ  نٲزِل  فرماوان،  پتہٕ  چُھ  تمی  سٍتۍ  مۅردٕہ  زمین  زندہ  کران،  تہٕ  ہواہَن  ہٕندِس  گردِشس  منٛز  چھےٚ  واریاہ  نشٲنیہِ،  تِمن  لُکن  خٲطرٕ  یِم  عقلہِ  چِھ  کٲم  ہیٚوان۔

Mirwaiz:
  یِتھے  پٲٹھۍ  چھِ  راتس  کِس  تہٕ  دۅہ  کِس  اَکھ  أکِس  پتہٕ  یِنس  تہٕ  گژھنس  منٛز،  تتھ  رزقہٕ  کِس  بارس  منٛز  یُس  آسامن  کہ  طرفہٕ  اللہ  تعالیٰ  تراوان  چھُ  یعنی  روٗد  ییٚمہِ  سٍتۍ  مۅردٕھ  گٔمتِس  زمینس  زندٕہ  کران  چھُ۔  یِتھے  پٲٹھۍ  واوَن  ہٕندِس  اورٕ  یور  پھیرنس  منٛز  چھِ  بٔڈۍ  بڈۍ  نشانہٕ  تِمن  لوٗکن  ہٕںدِ  خٲطرٕ  یِم  گاٹٕلۍ  چھِ،  یِمن  عقلِ  سلیم  چھُ۔

Transliteration:
  Wa<b>i</b>khtil<u>a</u>fi allayli wa<b>al</b>nnah<u>a</u>ri wam<u>a</u> anzala All<u>a</u>hu mina a<b>l</b>ssam<u>a</u>i min rizqin faa<u>h</u>y<u>a</u> bihi alar<u>d</u>a baAAda mawtih<u>a</u> wata<u>s</u>reefi a<b>l</b>rriy<u>ah</u>i <u>a</u>y<u>a</u>tun liqawmin yaAAqiloon<b>a</b>


Athar:
  یِمہٕ  چھےٚ  اللہ  تعالیٰ  سٕنزٕ  نشٲنیہِ،  یِمہٕ  أسۍ  تۅہیہِ  برونٛہہ  کنہِ  ٹھیک  ٹھیک  چِھ  بیان  کران۔  ٲخر  کوسہٕ  کتھ  چھےٚ  وۅنۍ  خدایس  تہٕ  تٔمۍ  سٕندیو  آیاتَو  پتہٕ  یتھ  پٮ۪ٹھ  یِم  لُکھ  ایمان  اَنن۔

Mirwaiz:
  یِم  چھِ  خداے  سٕندۍ  صحیح  صحیح  آیات  یِم  أسۍ  پران  چھِ  تۅہیہِ  پٮ۪ٹھ،  یِمَو  سٍتۍ  نبوت  ثٲبت  سپدان  چھےٚ،  لیکن  ہرگاہ  توٚہۍ  توتہِ  مٲنِو  نہٕ،  پس  اللہ  تعالیٰ  بیٚیہِ  تِہٕندیو  یِتھیٚو  آیاتوپتہٕ  کتھ  سنا  کتھہِ  یۅسہٕ  اَمہِ  کھۅتہٕ  بٔڈ  آسہِ  اَنن  تِم  ایمان۔

Transliteration:
  Tilka <u>a</u>y<u>a</u>tu All<u>a</u>hi natlooh<u>a</u> AAalayka bi<b>a</b>l<u>h</u>aqqi fabiayyi <u>h</u>adeethin baAAda All<u>a</u>hi wa<u>a</u>y<u>a</u>tihi yuminoon<b>a</b>


Athar: تبٲہی چھےٚ پرتھ تَس اَپزِیٲرِس بداعمال شخصس خٲطرٕ،
Transliteration: Waylun likulli aff<u>a</u>kin atheem<b>in</b>
Mirwaiz:
  بٔڈ  خرٲبی  چھےٚ  پرتھ  تِتھِس  شخصہٕ  سٕندِ  خٲطرٕ  یُس  عقٲیدن  اندر  اَپزِیور  آسہِ،  عملن  اندر  نافرمان  بدکار  آسہِ۔


Athar:
  یس  برونٛہہ  کنہِ  اللہ  تعالیٰ  سٕندۍ  آیات  چِھ  پرنہٕ  یِوان  تہٕ  سُہ  چُھ  تِمن  بوزان،  پتہٕ  چُھ  پوٗرٕ  غرور  سان  پننِس  کُفرس  پٮ۪ٹھ  تِتھہٕ  پٲٹھۍ  ڈاڈ  کٔرِتھ  روزان  زَنتہٕ  تٔمۍ  تِم  بوٗزِمٕتی  ٲسۍ  نہٕ،  یِتھِس  شخصس  بوزنٲوِو  دگ  تُلوٕنہِ  عذابٕچ  خۅشخبر۔

Mirwaiz:
  یُس  باوجود  اینکہ  بوزان  آسہِ  خداے  سٕندۍ  آیات  یِم  تٔسۍ  برونٹھہٕ  کنہِ  پرنہٕ  یِوان  چھِ،  توپتہ  تہِ  چھُ  سُہ  تکبر  و  غرور  کٔرِتھ  کفرس  پٮ۪ٹھ  ڈاڈ  کران  زن  نہٕ  تٔمۍ  تِم  آیات  بوٗزِمٕتی  چھِ۔  پس  ؤنِو  تِتھِس  شخصس  کُڈرِ  عذابٕچ  بشارت۔

Transliteration:
  YasmaAAu <u>a</u>y<u>a</u>ti All<u>a</u>hi tutl<u>a</u> AAalayhi thumma yu<u>s</u>irru mustakbiran kaan lam yasmaAAh<u>a</u> fabashshirhu biAAa<u>tha</u>bin aleem<b>in</b>


Athar:
  سانیٚو  آیاتَو  منٛزٕ  ییٚلہِ  کانٛہہ  کتھ  تَس  پے  چھےٚ  لگان،  سُہ  چُھ  تِمن  مذاق  بناوان۔  یِتھیٚن  سارِنٕے  لُکن  خٲطرٕ  چُھ  رُسوا  کرن  وول  عذاب۔

Mirwaiz:
  ییٚلہِ  سُی  سانیو  آیاتو  اندرٕ  کُنہِ  آیتٕچ  خبر  چھُ  بوزان  تتھ  چھُ  ٹھٹھہٕ  تہٕ  مخولہٕ  کران۔  یِمنٕے  لوٖکن  ہٕندِ  خٲطرٕ  چھُ  ٲخرتس  اندر  ذلتُک  عذاب۔

Transliteration:
  Wai<u>tha</u> AAalima min <u>a</u>y<u>a</u>tin<u>a</u> shayan ittakha<u>th</u>ah<u>a</u> huzuwan ol<u>a</u>ika lahum AAa<u>tha</u>bun muheen<b>un</b>


Athar:
  تِمن  برونٛہہ  کنہِ  چھُ  جہنم،  یِکینٛژھاہ  تہِ  تِمو  دنیاہس  منٛز  کموومُت  چُھ  تمہِ  منٛزٕ  یِیہِ  نہٕ  کانٛہہ  چیز  تِمن  بکار،  نَہ  ہیٚکن  تِہندۍ  تِم  سرپرستے  تِمن  خٲطرٕ  کینٛہہ  کٔرِتھ،  یِم  تِمَو  خداے  ترٲوِتھ  پنٕنۍ  ولی  چِھ  بنٲوِمٕتۍ۔  تِہندِ  خٲطرٕ  چُھ  بوٚڈ  عذاب۔

Mirwaiz:
  تِم  نچھُ  برونٹھ  یِوان  جہنم  تمہِ  ساعتہٕ  دِن  نہٕ  تِم  چیز  تِمن  کانٛہہ  نفع  تہٕ  فٲیدٕہ  یِم  چیز  تِمو  دنیاہس  منٛز  حٲصل  کٔرِمٕتۍ  آسن  مالہٕ  تہٕ  عملو  اندرٕہ۔  نہ  دِنکھ  معبودانِ  بٲطل  کانٛہہ  نفع  تہٕ  فٲیدٕہ  یِمن  معبودِ  برحقس  ورٲے  تِم  پنٕنۍ  مددگار  تہٕ  کارساز  زانان  ٲسۍ،  تِہِندی  خٲطرٕ  چھُ  بوٚڈ  عذاب،  اَمہِ  عذابُک  وجہ  چھُ  یی  زِ

Transliteration:
  Min war<u>a</u>ihim jahannamu wal<u>a</u> yughnee AAanhum m<u>a</u> kasaboo shayan wal<u>a</u> m<u>a</u> ittakha<u>th</u>oo min dooni All<u>a</u>hi awliy<u>a</u>a walahum AAa<u>tha</u>bun AAa<i><u>th</u></i>eem<b>un</b>


Athar:
  یہِ  قرآن  چُھ  سراسر  ہدایت،  تہٕ  یِمو  پننِس  ربّ  سٕندۍ  آیات  ماننہٕ  نِشہِ  انکار  کوٚر،  تِمن  لُکن  خٲطرٕ  چُھ  سخت  دگ  تُلہٕ  وُن  عذاب۔

Mirwaiz:
  یہِ  قرآن  مجید  چھُ  سراسر  بوٚڈ  ہدایت  تہٕ  واجب  التسلیم،  یِم  لوٗکھ  انکار  چھِ  کران  پننِس  پروردگار  سٕندین  آیاتن،  تِہِندِ  خٲطرٕ  چھُ  عذاب  دگ  تہٕ  دود  تُلوُنہِ  عذابہٕ  منٛزٕ۔

Transliteration:
  H<u>atha</u> hudan wa<b>a</b>lla<u>th</u>eena kafaroo bi<u>a</u>y<u>a</u>ti rabbihim lahum AAa<u>tha</u>bun min rijzin aleem<b>in</b>


Athar:
  سُہ  چُھ  اللہ  تعالیٰ  ہٕے  ییٚمۍ  تُہندِ  خٲطرٕ  سمندر  کوٚر  مُسخّر،  تاکہ  تٔمۍ  سٕندِ  حُکمہٕ  پکن  ناوٕ  تتھ  منٛز،  تہٕ  توٚہۍ  کٔرِو  تٔمۍ  سُند  فضل  تلاش،  بیٚیہِ  بٔنِو  شُکر  گُزار۔

Mirwaiz:
  معبودِ  برحق  گوٚو  سُے  ییٚمۍ  تُہٕندِ  نفع  خٲطرٕ  مسخر  قدرت  کوٚر  دریاو  یُتھ  ناوٕ  تہٕ  جہازٕ  پکن  تتھ  منٛز  تِہِندِ  حکمہٕ  سٍتۍ،  بیٚیہِ  یُتھ  تِمن  جہازن  منٛز  سوار  سپدِتھ  ژھٲانڈِو  توٚہۍ  خداے  سُنٛد  فضل  تہٕ  رزق،  بیٚیہِ  یُتھ  توٚہۍ  سُہ  رزق  حاصل  کٔرِتھ  شکر  گزٲری  کٔرِو  تِہٕنز۔

Transliteration:
  All<u>a</u>hu alla<u>th</u>ee sakhkhara lakumu alba<u>h</u>ra litajriya alfulku feehi biamrihi walitabtaghoo min fa<u>d</u>lihi walaAAallakum tashkuroon<b>a</b>


Athar:
  تٔمۍ  کٔرۍ  زمینٕکۍ  تہٕ  آسمانن  ہٕندۍ  سٲری  چیز  تُہندِ  خٲطرٕ  مُسخّر،  سُورے  کینٛہہ  پننہِ  طرفہٕ۔  ﴿اتھ  چِھ  زٕہ  مطلب۔  اکھ  یہِ  زِ  اللہ  تعالیٰ  سُند  یہِ  عطیہ  چُھنہٕ  دُنیا  کیٚن  بادشاہن  ہُند  ہیوٗ  عطیہ،  یُس  رعیّت  نِشہِ  حٲصل  کرنہٕ  آمُت  مال  تِم  پتہٕ  رعیّت  منٛزے  کینژھن  لُکن  چِھ  بخشان،  بلکہ  چھےٚ  کاینات  چہِ  یِمہٕ  سارے  نعمتہٕ  اللہ  تعالیٰ  سٕنزِ  پننہِ  پٲدٕ  کرنہٕ  آمژٕ،  تہٕ  تٔمۍ  چھےٚ  یِمہٕ  پننہِ  طرفہٕ  انسانس  عطا  کرِمژٕ۔  دوٚیم  یہِ  زِ،  نَہ  چُھ  یِمن  نعمتن  ہٕندِس  پٲدٕ  کرنس  منٛز  اللہ  تعالیٰ  سُند  کانٛہہ  شریک،  تہٕ  نہ  چُھ  انسانس  خٲطرٕ  مُسخّر  کرنس  منٛز  بیٚیہِ  کٲنٛسہِ  ہستی  ہُند  دخل۔  تنہا  چُھ  اللہ  تعالیٰ  ہٕے  یُہُند  خٲلِق  تہٕ  تٔمی  چھےٚ  یِمہٕ  پننہِ  طرفہٕ  انسانس  عطا  کرِمژٕ۔﴾  اَتھ  منٛز  چھےٚ  بجہِ  نِشٲنِیہِ  تِمن  لُکن  خٲطرٕ  یِم  غور  و  فکر  کرن  وٲلۍ  چِھ۔

Mirwaiz:
  یِتھے  پٲٹھۍ  یِم  چیز  آسمانن  تہٕ  زمینن  اندر  چھِ  تِم  سٲری  چیز  کٔرِن  پننہِ  حکمہٕ  سٍتۍ  تہٕ  پننہِ  فضلہٕ  سٍتۍ  مسخر  قدرت  یُتھ  تُہٕندِ  نفعُک  تہٕ  فٲیدُک  سبب  بنن۔  پٔزِپٲٹھۍ  اَتھ  منٛز  چھِ  بٔڑۍ  بٔڑۍ  نشانہٕ  تہٕ  آیات  تِمن  لوٗکن  ہٕندِ  خٲطرٕ  یِم  فکر  کرن  تہٕ  غور  کرن  کہ  یِم  چیز  ییٚلہِ  سانہِ  خٲطرٕ  چھِ  کامہِ  لٔگۍ  متۍ،  اَسہِ  تہِ  ما  پَزِہا  پننہِ  تتھ  کامہِ  سٍتۍ  ییٚمہِ  خٲطرٕ  أسۍ  خداین  پٲدٕ  کٔرِمٕتۍ  ٲسۍ  لٔگِتھ  روزُن۔

Transliteration:
  Wasakhkhara lakum m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i jameeAAan minhu inna fee <u>tha</u>lika la<u>a</u>y<u>a</u>tin liqawmin yatafakkaroon<b>a</b>


Athar:
  اے  نبیؐ،  ایمان  انن  والیٚن  ؤنِو  زِ،  یِمن  لُکن  اللہ  تعالیٰ  سٕندِ  طرفہٕ  وُلٹہٕ  دۅہ  یِنُک  اندیشہِ  چُھنہٕ،  تِہٕنزن  حرکتن  پٮ۪ٹھ  ہیٚیِن  درگُزرس  کٲم،  تاکہ  اللہ  تعالیٰ  دِیہِ  پانہٕ  أکِس  دٔرِس  تٔمۍ  سٕنزِ  کمایہِ  ہُند  بدلہٕ۔

Mirwaiz:
  فرمٲوِو  توٚہۍ  یارسول  اللہؐ  باایمانن  کہ  درگُزر  تہٕ  عفو  کرن  تِمن  لوٗکن  یِمن  نہٕ  پژھ  تہٕ  امید  چھےٚ  اللہ  تعالیٰ  سٕندین  اُخروی  معاملن  ہٕنز  یعنی  یِم  ٲخرتٕکۍ  منکر  چھِ۔  ییٚتہِ  اللہ  تعالیٰ  نیکو  کارن  رِژ  موٚزوٗرۍ  عطا  کرِ  تہٕ  نافرمانن  عذابس  گرفتار  کرِ،  یتُ  اللہ  تعالیٰ  أک،  س  قومس  یعنی  باایمانن  تِمن  رٕژن  عملن  ہُنٛد  رُت  ثواب  عطا  کرِ  یِمہٕ  تِم  کران  ٲسۍ  کیازِ  تٔسۍ  نِشہِ  چھُ  قٲعدہ  کُلیہ  کہ

Transliteration:
  Qul lilla<u>th</u>eena <u>a</u>manoo yaghfiroo lilla<u>th</u>eena l<u>a</u> yarjoona ayy<u>a</u>ma All<u>a</u>hi liyajziya qawman bim<u>a</u> k<u>a</u>noo yaksiboon<b>a</b>


Athar:
  یُس  کانٛہہ  اَکھا  نیک  عمل  کرِ  سُہ  کرِ  پننی  خٲطرٕ،  تہٕ  یُس  بُرٲئی  کرِ  سُہ  تُلہِ  پانے  تَمِیُک  خمیازٕہ۔  پتہٕ  چُھ  گژُھن  سارِنٕے  پننِس  ربّ  سٕے  کُن۔

Mirwaiz:
  یُس  اَکھاہ  رٕژ  عمل  کرِ  تمُیک  نفع  تہٕ  ثواب  چھُ  تس  پانس،  بیٚیہِ  یُس  اَکھاہ  یچھ  عملہٕ  کرِ  تمُیک  ضریر  چھُ  تس  پانس،  توپتہٕ  یِیِو  توٚہۍ  سٲری  واتناونہٕ  پننِس  پروردگارس  نِشہِ،  تَتہِ  یِیہِ  تۅہیہِ  رٕژن  عملن  تہٕ  رٕتین  اخلاقن  ہُنٛد  رُت  بدلہٕ  عطا  کرنہٕ۔  تُہٕندین  مخٲلفن  یِیہِ  کفر و شرکُک  تہٕ  معاصین  ہُنٛد  عذاب  کرنہٕ۔  لہٰذا  پَزِ  نہٕ  تۅہیہِ  معاملہٕ  پننِس  اَتھس  منٛز  نِتھ  تِمن  ی،  ٹہہِ  کُنہِ  قسمُک  سزا  دُین،  تۅہیہِ  پزِ  درگُزر  تہٕ  عفوُے  کرُن۔  البتہ  اگر  اعلاے  کلمتہ  اللہ  خاطرٕہ  تِمن  سٍتۍ  باقاعدٕہ  جہاد  پیٚیہِ  کرُن  تتھ  چھُنہٕ  کانٛہہ  چارٕہ۔

Transliteration:
  Man AAamila <u>sa</u>li<u>h</u>an falinafsihi waman as<u>a</u>a faAAalayh<u>a</u> thumma il<u>a</u> rabbikum turjaAAoon<b>a</b>


Athar:
  ییٚمہِ  برونٛہہ  ٲس  اسہِ  بنی  اسرائیلس  کتاب  تہٕ  حُکم  تہٕ  نبوّت  عطا  کٔرمٕژ۔  تِمن  کوٚر  اسہِ  زندگی  ہُند  بہترین  سامانہٕ  عطا،  سارِنٕے  دُنیا  کیٚن  لُکن  پٮ۪ٹھ  کٔر  تِمن  فضیلت  عطا۔

Mirwaiz:
  نبوت  چھَنہٕ  کانٛہہ  نوٚو  چیزاہ  یتھ  انکار  یِیہِ  کرنہٕ،  چنانچہ  أزِکہ  برونٹھ  کٔراَسہِ  عطانبی  اسرٲیلس  اَکھ  کتابِ  آسمٲنی،  یہِ  حکمت  یعنی  علم  احکام  بیٚیہِ  نبوت  یعنی  تِمو  اندرٕ  کٔر  اَسہِ  پیغمبر  پٲدٕ۔  بیٚیہِ  کھٲوۍ  اَسہِ  تِم  پاک  و  پٲکیزٕہ  نفیس  نفیس  غذا،  میدانِ  تہیَس  منٛز  کوٚر  اَسہِ  تِمن  پٮ۪ٹھ  من  و  سلوٰی  نٲزل۔  بیٚیہِ  بنٲوۍ  اَسہِ  تِم  مُلک  شامٕکۍ  مٲلک  یُس  برکاتِ  ارضیُک  منبع  چھُ۔  بیٚیہِ  دُیت  اَسہِ  تِمن  فضیلت  پننہِ  وقتہٕ  کیٚن  سارِنٕے  لوکن  پٮ۪ٹھ  بعض  چیزو  سٍتۍ  مثلاً  بحرِ  قُلزمس  باہ  کوچہ  کرنہٕ  سٍتۍ۔  بیٚیہِ  اوٚبرٕ  کہ  سایبانہٕ  سٍتۍ۔

Transliteration:
  Walaqad <u>a</u>tayn<u>a</u> banee isr<u>a</u>eela alkit<u>a</u>ba wa<b>a</b>l<u>h</u>ukma wa<b>al</b>nnubuwwata warazaqn<u>a</u>hum mina a<b>l</b><u>tt</u>ayyib<u>a</u>ti wafa<u>dd</u>aln<u>a</u>hum AAal<u>a</u> alAA<u>a</u>lameen<b>a</b>


Athar:
  تہٕ  دین  کِس  معاملس  منٛز  دِتۍ  تِمن  واضح  ہدایات۔  پتہٕ  یُس  اختلاف  تِمن  درمیان  رُونما  سپُد،  سُہ  سپُد  ﴿نا  وٲقفیت  کہ  وجہ  کِنۍ  نہٕ  کینٛہہ،  بلکہ﴾  علِم  یِنہٕ  پتہٕ۔  تہٕ  سپُد  اَتھ  بِناہس  پٮ۪ٹھ  زِ  تِم  ٲسۍ  پانہٕ  وٲنۍ  اکھ  أکِس  پٮ۪ٹھ  زیادتی  کرٕنۍ  یژھان۔  اللہ  تعالیٰ  کرِ  قیامت  کہ  دۅہ  تِمن  معاملاتن  ہُند  فٲصلہٕ  یِمن  منٛز  تِم  اختلاف  چِھ  کران  روٗدِمٕتۍ۔

Mirwaiz:
  بیٚیہِ  دِژ  اَسہِ  تِمن  دین  کِس  معاملس  منٛز  نَنہِ  دلیلہٕ  یعنی  تِمن  ہٲوۍ  نٔنۍ  معجزات،  پس  پَزِہا  تِمن  پوٗرٕ  اطاعت  تہٕ  فرماں بردٲری  کرٕنۍ،  مگر  تِمو  کوٚر  اختلاف  پانہٕ  وٲنۍ  علم  حاصل  سپدنہٕ  پتہٕ  اَکھ  أکۍ  سٕندِ  ضدٕ  تہٕ  عداوتہٕ  مۅکھہٕ،  بے  شک  تُہُنٛد  پروردگار  کرِ  فاصلہٕ  تِمن  منٛز  قیامتُک  دۅہ  تِمن  سارِنٕے  چیزن  منٛز  یِمن  منٛز  تِم  اختلاف  کران  ٲسۍ۔  توپتہٕ  بنی  اسرٲیلن  اندر  دورِ  نبوت  ختم  گژھنہٕ  پتہٕ۔

Transliteration:
  Wa<u>a</u>tayn<u>a</u>hum bayyin<u>a</u>tin mina alamri fam<u>a</u> ikhtalafoo ill<u>a</u> min baAAdi m<u>a</u> j<u>a</u>ahumu alAAilmu baghyan baynahum inna rabbaka yaq<u>d</u>ee baynahum yawma alqiy<u>a</u>mati feem<u>a</u> k<u>a</u>noo feehi yakhtalifoon<b>a</b>


Athar:
  اے  نبیؐ،  وۅنۍ  چِھو  امہِ  پتہٕ،  اسہِ  توٚہۍ  دین  کِس  معاملس  منٛز  أکِس  صاف  شاہراہس  ﴿شریعتس﴾  پٮ۪ٹھ  قایم  کٔرمٕتۍ،  لہٰذا  پٔکِو  توٚہۍ  تتھ  پٮ۪ٹھ  تہٕ  تِمن  لُکن  ہٕنزن  خوٲہشاتن  ہٕنز  مَہ  کٔرِو  اِتباع  یِمن  علم  چُھنہٕ۔

Mirwaiz:
  توپتہٕ  دُیت  اَسہِ  نبوت  تۅہیہِ۔  اسہِ  کٔرِو  توٚہۍ  یارسول  اللہؐ  دین  کِس  أکِس  خاص  طریقس  پٮ۪ٹھ،  لہٰذا  پٔکِو  توٚہۍ  تتھ  طریقس  پٮ۪ٹھ  یعنی  عملہِ  کِنۍ  تہِ  تبلیغ  کِنۍ تہِ،  توٚہۍ  مہ  کٔرِو  پٲروی  تِمن  لوٗکن  ہٕنز  یِمن  نہٕ  حقیقتِ  حالٕچ  کٕہٕنۍ  خبر  چھےٚ،  تِہٕنزِ  خوٲہشہِ  موجوب  مہ  پٔکِو  توٚہۍ،  تِہٕنز  خوٲہش  چھےٚ  کہ  توٚہۍ  ترٲوِو  تبلیغ  کرُن۔

Transliteration:
  Thumma jaAAaln<u>a</u>ka AAal<u>a</u> shareeAAatin mina alamri fa<b>i</b>ttabiAAh<u>a</u> wal<u>a</u> tattabiAA ahw<u>a</u>a alla<u>th</u>eena l<u>a</u> yaAAlamoon<b>a</b>


Athar:
  اللہ  تعالیٰ  سٕندِس  مقابلس  منٛز  ہیکنَو  نہٕ  تِم  تۅہیہِ  کُنہِ  بکار  لٔگِتھ۔  ﴿یعنی  اگر  توٚہۍ  تِم  رٲضۍ  کرنہٕ  خٲطرٕ  اللہ  تعالیٰ  سٕندِس  دینس  منٛز  کُنہِ  قسمُک  ردّ  و  بدل  کٔرِو،  تِم  ہیکنَو  نہٕ  تۅہیہِ  اللہ  تعالیٰ  سٕندِ  مواخذٕہ  نِشہِ  بچٲوِتھ۔﴾  ظٲلِم  لُکھ  چِھ  اکھ  أکۍ  سٕندۍ  سٲتھی،  تہٕ  متقی  ین  ہُند  سٲتھی  چُھ  اللہ۔

Mirwaiz:
  بے  شک  تِم  ہیٚکن  نہٕ  کانٛہہ  فٲیدٕہ  واتناوِتھ  تۅہیہِ  خدایس  نِشہِ،  نہ  ہیٚکن  تُہٕنز  کانٛہہ  کٲماہ  کٔرِتھ۔  بے  شک  ظٲلم  یعنی  مشرک  چھِ  أڈۍ  اڈیٚن  ہٕندۍ  دوست  اَکھ  أکۍ  سٕنز  کتھ  مانان۔  اللہ  تعالیٰ  چھُ  دوست  پرہیزگارن  تہٕ  اہلِ  تقویٰ  ہن  ہُنٛد۔  اہلِ  تقویٰ  چھِ  خداے  سُندُے  حکم  مانان۔  توٚہۍ  چھِو  رٔیسُ  المتقین،  تۅہیہِ  تہِ  پَزِ  اللہ  تعالیٰ  سُنٛد  حکم  مانُن۔

Transliteration:
  Innahum lan yughnoo AAanka mina All<u>a</u>hi shayan wainna a<b>l</b><i><u>thth</u></i><u>a</u>limeena baAA<u>d</u>uhum awliy<u>a</u>o baAA<u>d</u>in wa<b>A</b>ll<u>a</u>hu waliyyu almuttaqeen<b>a</b>


Athar:
  یِمہٕ  چھےٚ  بصیرت  چہِ  روشِنیہِ  سارِنٕے  لُکن  خٲطرٕ،  بیٚیہِ  چھےٚ  ہدایت  تہٕ  رحمت  تِمن  لُکن  خٲطرٕ  یِم  پژھ  کرن۔

Mirwaiz:
  یہِ  قرآن  مجید  یُس  تۅہیہِ  عطا  آو  کرنہٕ،  یہِ  چھُ  عام  لوٗکن  ہٕندِ  خٲطرٕ  عقل  تہٕ  دانش  مندی  ہُنٛد  سبب،  بیٚیہِ  ہدایتُک  بوٚڈ  ذریعہ  یقین  والین  ہٕندِ  خٲطرٕ  بٔڈ  رحمت۔

Transliteration:
  H<u>atha</u> ba<u>sa</u>iru li<b>l</b>nn<u>a</u>si wahudan wara<u>h</u>matun liqawmin yooqinoon<b>a</b>


Athar:
  تِمو  لُکو  یِمَو  بُرٲیِیَن  ہُند  ارتکاب  چُھ  کوٚرمُت  چھا  یہِ  سمجھمُت،  زِ  أسۍ  کَرو  تِمن  تہٕ  ایمان  اَنن  والیٚن  تہٕ  نیک  عمل  کرن  والیٚن  کُنُے،  تاکہ  تِہُند  زیوٚن  تہٕ  مَرُن  سپدِ  یکسان؟  سٮ۪ٹھاہ  بُرٕ  حُکم  چِھ،  یِم  یِم  لُکھ  چِھ  لگاوان۔

Mirwaiz:
  کیا  یِم  قیامتس  انکار  کروُنۍ  لوٗکھ  یِم  یچھ  کامہِ  شرک  و  کفر  تہٕ  ظلم  و  معصیت  چھِ  کران  یِمن  چھا  خیال  کہ  تِم  کیا  تھاووکھ  أسۍ  برابر  تِمن  لوٗکن  سٍتۍ  یِمو  ایمان  اوٚن  بیٚیہِ  کریکھ  رٕژٕ  عملہٕ،  تِہُنٛد  مرُن  تہٕ  زِیوٚن  کیا  آسہِ  برابرٕے  یعنی  باایمانن  ہُنٛد  مرُن  تہٕ  زِیوٚن  کیا  چھُ  ییٚمہِ  معنی  برابرے  کہ  یِتھہٕ  پٲٹھۍ  تِم  دنیاہس  اندر  عقوبت  تہٕ  سزا  نِشہِ  محفوظ  ٲسۍ،  تِتھے  پٲٹھۍ  کیا  روزن  تِم  مرنہٕ  پتہٕ  تہِ  محفوظٕے،  تہِ  ہرگز  بَنہِ  نہٕ۔  سیٹھاہ  یچھ  چھُ  تہِ  ییمُیک  تِم  حکم  چھِ  کران۔  کیازِ  صحیح  دلیلو  سٍتۍ  چھُ  اَمُیک  بٲطل  آسُن  ثٲبت  سپُدمُت۔  حیات  اُخروی  چھُ  اَمی  خٲطرٕ  کہ  یُتھ  پرتھ  اَکھاہ  پننین  نیک  و  بد  عملن  ہُنٛد  ثمرٕہ  تہٕ  نتیجہ  حاصل  کرِ،  رٕژن  عملن  ہٕنز  رٕژ  موٚزوٗرۍ،  یچھ  عملن  ہٕنز  یچھ  موٚزوٗرۍ۔

Transliteration:
  Am <u>h</u>asiba alla<u>th</u>eena ijtara<u>h</u>oo a<b>l</b>ssayyi<u>a</u>ti an najAAalahum ka<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti saw<u>a</u>an ma<u>h</u>y<u>a</u>hum wamam<u>a</u>tuhum s<u>a</u>a m<u>a</u> ya<u>h</u>kumoon<b>a</b>


Athar:
  خداین  چِھ  آسمان  تہٕ  زمین  برحق  پٲدٕ  کٔرِمٕتۍ،  تہٕ  اَمی  خٲطرٕ  چِھن  کٔرِمٕتۍ  زِ  پرٛتھ  زُو  دارس  یِیہِ  تٔمۍ  سٕنزِ  کمایہِ  ہُند  بدلہٕ  دِنہٕ۔  لُکن  پٮ۪ٹھ  یِیہِ  نہٕ  ہرگز  ظُلم  کرنہٕ۔

Mirwaiz:
  بیٚیہِ  کوٚر  اللہ  تعالیٰ  ہن  آسمان  تہٕ  زمین  پٲدٕ  بحکمت،  سۅ  حکمت  چھےٚ  یٔہے  کہ  بیٚیہِ  یُتھ  بدلہٕ  یِیہِ  دِنہٕ  پرتھ  شخصس  تمُیک  یہِ  تٔمۍ  کوٚرمُت  آسہِ،  لوٗکن  یِیہِ  نہٕ  ظلم  کرنہٕ  کُنہِ  قسمہٕ۔

Transliteration:
  Wakhalaqa All<u>a</u>hu a<b>l</b>ssam<u>a</u>w<u>a</u>ti wa<b>a</b>lar<u>d</u>a bi<b>a</b>l<u>h</u>aqqi walitujz<u>a</u> kullu nafsin bim<u>a</u> kasabat wahum l<u>a</u> yu<i><u>th</u></i>lamoon<b>a</b>


Athar:
  پتہٕ  کیا  تۅہیہِ  کوٚروٕہ  زانٛہہ  تس  شخصہٕ  سٕندِس  حالس  پٮ۪ٹھ  تہِ  غور  ییٚمۍ  پننہِ  نفسٕچ  خوٲہش  پنُن  خدا  بنٲو،  تہٕ  خداین  چھوٚک  سُہ  علِمہٕ  باوجود  گُمرٲہی  منٛز۔  ﴿اصل  الفاظ  چِھ،  اَضَلہ  اللہُ  عَلیٰ  عِلم،  اکھ  مطلب  ہیٚکہِ  یِمن  لفظن  ہُند  یہِ  ٲسِتھ  زِ  سُہ  شخص  آو  عٲلم  آسنہٕ  باوجود  اللہ  تعالیٰ  سٕندِ  طرفہٕ  گُمرٲہی  منٛز  چھکنہٕ،  تِکیازِ  سُہ  اوس  نفس  چہِ  خوٲہِشہِ  ہُند  بندٕہ  بنیومُت۔  دوٚیم  مطلب  ہیکیٚس  یِتہِ  ٲسِتھ  زِ  خداین  چھوٚک  پننِس  اتھ  علم  کِس  بُنیادس  پٮ۪ٹھ  زِ  تٔمۍ  چھےٚ  پننہِ  نفسٕچ  خوٲہش  پنُن  خداے  بنٲومٕژ،  سُہ  گُمرٲہی  منٛز۔﴾  تہٕ  تٔمۍ  سٕندِس  دِلس  تہٕ  کنَن  پٮ۪ٹھ  لگٲوٕن  مۅہر،  تہٕ  تٔمۍ  سٕنزن  أچھن  پٮ۪ٹھ  ترووُن  پردٕہ۔  خدایس  ورٲے  کُس  چُھ  سُہ  یُس  تس  ہدایت  دِیہِ؟  کیا  توٚہۍ  لُکھ  چِھو  نا  کانٛہہ  سبق  رٹان؟

Mirwaiz:
  وُچھان  چھِوٕ  تس  شخصہٕ  سٕندِس  حالتس  کُن  ییٚمۍ  معبود  بنوومُت  چھُ  پننہِ  نفسٕچ  خوٲہش،  یہِ  دِلس  منٛز  یِوان  چھُس  تتھ  چھُ  پٲروی  کران۔  اللہ  تعالیٰ  ہن  کوٚر  سُہ  گمراہ  حالانکہ  سُہ  اوس  زان  پچھان  تھاوان  یعنی  پوٚز  اوس  سُہ  بوزان  تہٕ  فکرِ  اوسُس  تران۔  مگر  نفسہٕ  چہ  خوٲہشہِ  اتباع  کرنہٕ  سٍتۍ  سپُد  سُہ  گمراہ،  تٔمۍ  بوزنن  تہٕ  فکرِ  ترنن  دِیُتس  نہٕ  کانٛہہ  فٲیداہ  بلکہ  کٔر  اللہ  تعالیٰ  ہن  تِہٕندین  کنن  تہٕ  تٔمۍ  سٕندِس  دِلس  پٮ۪ٹھ  مۅہر،  تِہٕنزن  أچھن  پٮ۪ٹھ  ترووُن  پردٕہ  تہٕ  ٹھوٚر۔  اَمی  اتباعِ  ہواء  کہ  شامتہٕ،  چنانچہ  حق  قبول  کرنُک  یُس  م  زیادٕہ  استعداداہ  تس  اوس  سُہ  سپُد  مضمحل  تہٕ  کمزور۔  پس  کُس  اکھاہ  ہیٚکہِ  یِتھِس  شخصس  وَتھ  ہٲوِتھ  خداے  سٕندِ  گمراہ  کرنہٕ  پتہٕ۔  کیا  یِم  بیانات  بوٗزِتھ  تہِ  چھُوونا  تۅہیہِ  فکرِ  تران  تِتھہٕ  پٲٹھۍ  یِتھہٕ  پٲٹھۍ  تۅہیہِ  نفع  تہٕ  فٲیداہ  واتناوِہا۔

Transliteration:
  Afaraayta mani ittakha<u>th</u>a il<u>a</u>hahu haw<u>a</u>hu waa<u>d</u>allahu All<u>a</u>hu AAal<u>a</u> AAilmin wakhatama AAal<u>a</u> samAAihi waqalbihi wajaAAala AAal<u>a</u> ba<u>s</u>arihi ghish<u>a</u>watan faman yahdeehi min baAAdi All<u>a</u>hi afal<u>a</u> ta<u>th</u>akkaroon<b>a</b>


Athar:
  یِم  لُکھ  چِھ  وَنان  زِ،  زندگی  چھےٚ  بس  یٔہے  سٲنۍ  دُنیاہٕچ  زندگی،  ییٚتی  چُھ  سون  مرُن  تہٕ  زندٕہ  روزُن  تہٕ  زمانہٕ  کہ  گردش  ورٲے  چُھنہٕ  کانٛہہ  چیز  یُس  اسہِ  ہلاک  آسہِ  کران۔  درحقیقت  چُھنہٕ  اتھ  معاملس  منٛز  یِمن  نِشہِ  کانٛہہ  علم۔  یِم  چِھ  محض  گُمان  کِس  بُنیادس  پٮ۪ٹھ  یِمہٕ  کتھہٕ  کران۔

Mirwaiz:
  بیٚیہِ  چھِ  ونان  قیامتس  انکار  کروُنۍ  کہ  ییٚمہِ  دنیا  چہ  زندگی  ورٲے  چھَنہٕ  بیٚیہِ  کانٛہہ  اُخروی  زِندگیاہ۔  موت  تہٕ  زندگی  چھےٚ  ییٚتھۍ  دنیٲوی  زندگی  سٍتۍ  وابستہ،  اندگی  تہِ  چھےٚ  اَکٕے  تہٕ  موت  تہِ  چھُ  اَکُے،  بیٚیہِ  چھُنہٕ  اَسہِ  ماران  مگر  صرف  زمانُک  گردش۔  حقیقتس  منٛز  چھَنہٕ  تِمن  اَمِچ  کانٛہہ  خبراہ،  یِم  چھَنہٕ  یہِ  کتھ  ونان  مگر  پننہِ  طرفہِ  بے  دلیل  اَکھ  رایاہ  قٲیم  کران  یعنی  ٲخرت  چہ  زندگی  انکار  کرنس  پٮ۪ٹھ  چھِنہٕ  تِمن  نِشہِ  کانٛہہ  دلیلاہ،  نہ  چھِ  ہیکا  تِم  اہلِ  حقن  ہنزِ  دلیلہِ  ہُنٛد  کانٛہہ  جواباہ  پیش  کٔرِتھ  چنانچہ

Transliteration:
  Waq<u>a</u>loo m<u>a</u> hiya ill<u>a</u> <u>h</u>ay<u>a</u>tun<u>a</u> a<b>l</b>dduny<u>a</u> namootu wana<u>h</u>y<u>a</u> wam<u>a</u> yuhlikun<u>a</u> ill<u>a</u> a<b>l</b>ddahru wam<u>a</u> lahum bi<u>tha</u>lika min AAilmin in hum ill<u>a</u> ya<i><u>th</u></i>unnoon<b>a</b>


Athar:
  تہٕ  ییٚلہِ  سٲنۍ  واضح  آیات  یِمن  بوزناونہٕ  چِھ  یِوان،  تیٚلہِ  چَھنہٕ  یِمن  نِشہِ  کانٛہہ  حُجت  امہِ  ورٲے  آسان  زِ  أنیوٗکھ  تُلِتھ  سٲنۍ  مٲلۍ  بُڈِبب،  اگر  توٚہۍ  پٔزِیٲرۍ  چِھو۔

Mirwaiz:
  ییٚلہِ  پرنہِ  یِوان  چھِ  تِمن  پٮ۪ٹھ  اَتھ  متعلق  سٲنۍ  روشن  تہٕ  صاف  آیات  یِمن  منٛز  مرنہٕ  پتہٕ  بیٚیہِ  زندٕہ  سپدنُک  مضمون  چھُ  آسان  تِہِندِ  طرفہٕ  چھَنہٕ  تتھ  انکار  کرنس  پٮ۪ٹھ  کینٛہہ  تہِ  دلیل  آسان  مگر  یُتُے  کہ  دپنہِ  لگان  چھِ  کٔرۍ  توکھ  زندٕہ  سٲنۍ  آباو  اجداد،  اگر  دوبارٕہ  زندٕہ  کرنس  پٮ۪ٹھ  پوٚز  ونان  چھِو۔

Transliteration:
  Wai<u>tha</u> tutl<u>a</u> AAalayhim <u>a</u>y<u>a</u>tun<u>a</u> bayyin<u>a</u>tin m<u>a</u> k<u>a</u>na <u>h</u>ujjatahum ill<u>a</u> an q<u>a</u>loo itoo bi<u>a</u>b<u>a</u>in<u>a</u> in kuntum <u>sa</u>diqeen<b>a</b>


Athar:
  اے  نبیؐ،  یِمن  ؤنِو  اللہ  تعالیٰ  ہٕے  چُھو  تۅہیہِ  زندگی  بخشان،  پتہٕ  چُھو  سُے  تۅہیہِ  موت  دِوان،  پتہٕ  کریوٚ  سُے  تۅہیہِ  تمہِ  قیامت  کہ  دۅہ  جمع  ییٚمہِ  کِس  یِنَس  منٛز  کانٛہہ  شک  چُھنہٕ۔  مگر  اکثر  لُکھ  چِھنہٕ  زانان۔

Mirwaiz:
  توٚہۍ  فرمٲوِو  یارسول  اللہؐ  یِمن  لوٗکن  اللہ  تعالیٰ  چھُ  تۅہیہِ  ﴿کُنہِ  وقتس  تام  یتھ  عالمس  منٛز﴾  زندمہ  تھاوان،  اَمہِ  پتہٕ  دِیہِ  سُہ  تۅہیہِ  موت،  اَمہِ  پتہٕ  کرِ  سُہ  تۅہیہِ  جمع  قیامت  کِس  دۅہس  تام،  اَتھ  منٛز  چھُنہٕ  کُنہِ  قسمُک  کانٛہہ  شک  و  شُبہ  یعنی  قیامت  کِس  یِنس  تہٕ  تِہِندِس  اَمہِ  دۅہ  جمع  آسنس  منٛز  منٛز  چھُنہٕ  کانٛہہ  شک  تہٕ  شُبہٕ،  مگر  اکثر  لوٗکھ  چھنہٕ  یہِ  زانان  تہٕ  سمجھان،  اکثر  لوٗکن  ہٕندِ  انجان  لاگنہٕ  سٍتۍ  یا  نہ  سمجھنہٕ  سٍتۍ  یا  نہ  زاننہٕ  سٍتۍ  پیٚیہِ  نہٕ  قیامت  کِس  حق  آسنس  پٮ۪ٹھ  کانٛہہ  اثر،  یا  اَتھ  منٛز  گژِھہ  نہٕ  کانٛہہ  شک  و  شُبہ  پٲدٕہ۔

Transliteration:
  Quli All<u>a</u>hu yu<u>h</u>yeekum thumma yumeetukum thumma yajmaAAukum il<u>a</u> yawmi alqiy<u>a</u>mati l<u>a</u> rayba feehi wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  زمین  و  آسمانن  ہٕنز  بادشٲہی  چھےٚ  اللہ  تعالیٰ  سٕندی  خٲطرٕ،  تہٕ  ییٚمہِ  دۅہ  قیامتٕچ  گٔر  یِیہِ  تمہِ  دۅہ  پیٚن  بٲطل  پرست  خسارس  منٛز۔

Mirwaiz:
  بیٚیہِ  ﴿چھےٚ  یِتہِ  حقیقت  زِ﴾  آسمانن  تہٕ  زمینٕچ  بادشٲہی  چھےٚ  اللہ  تعالیٰ  ہس۔  سٲری  آسمان  تہٕ  زمین  چھِ  تٔسۍ  ماتحت  تہٕ  ییٚمہِ  دۅہ  سۅ  گٔر  یعنی  قیامت  برپا  سپدِ،  تمہِ  دۅہ  گژِھہ  گاٹے  گاٹہٕ  اَپزِس  پٲروی  کرن  والین  یعنی  یِم  حق  ترٲوِتھ  کُنہِ  مصلحت  خٲطرٕ  چھِ  اَپزِس  ساتھ  دِوان،  اَپزِس  چھِ  پٲروی  کران  تِمن  پیٚیہِ  تَتہِ  تاوَن۔

Transliteration:
  Walill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wayawma taqoomu a<b>l</b>ss<u>a</u>AAatu yawmai<u>th</u>in yakhsaru almub<u>t</u>iloon<b>a</b>


Athar:
  تمہِ  وقتہٕ  وُچھوٗن  توٚہۍ  پرٛتھ  کانٛہہ  دوٚر  کۅٹھیٚن  پٮ۪ٹھ  نٔمِتھ  روٗزِتھ۔  پرٛتھ  دٔرِس  یِیہِ  آلَو  کرنہٕ  زِ  ؤلِو  تہٕ  وُچِھو  پنُن  اعمال  نامہٕ۔  تِمن  یِیہِ  وَننہٕ،  اَز  یِیَو  تۅہیہِ  لُکن  تِمن  اعمالن  ہُند  بدلہٕ  دِنہٕ  یِم  توٚہۍ  کران  ٲسِو  روٗدِمٕتۍ۔

Mirwaiz:
  تہٕ  ژٕہ  وُچھہن  پرتھ  کانٛہہ  آمُت  ہٲبتہٕ  تہٕ  خوف  سٍتۍ  کۅٹھین  پٮ۪ٹھ  نٔمِتھ،  پرتھ  کانٛہہ  اُمت  یِیہِ  بُلاونہٕ  پننہِ  کتابہِ  یعنی  اعمال  نامس  کُن،  پرتھ  اُمتس  یِیہِ  ہاونہٕ  سُہ  کارنامہٕ  یُس  أمۍ  کوٚرمُت  آسہِ،  أتی  یِیَس  وَننہٕ،  اَز  یِیہِ  تۅہیہِ  پوٗرٕ  جزا  دِنہٕ،  تتھ  سٲرِسٕے  کارس،  تِمن  سارِنٕے  کامین  یِمہٕ  توٚہۍ  دنیاہس  منٛز  کران  ٲسِو۔

Transliteration:
  Watar<u>a</u> kulla ommatin j<u>a</u>thiyatan kullu ommatin tudAA<u>a</u> il<u>a</u> kit<u>a</u>bih<u>a</u> alyawma tujzawna m<u>a</u> kuntum taAAmaloon<b>a</b>


Athar:
  یہِ  چُھ  سون  تیار  کرناونہٕ  آمُت  اعمال  نامہٕ  یُس  تۅہیہِ  پٮ۪ٹھ  ٹھیک  ٹھیک  چُھ  شہادت  دِوان،  یِکینژھاہ  تہِ  توٚہۍ  کران  ٲسِو  سُہ  ٲسۍ  أسۍ  لیکھناوان  روزان۔

Mirwaiz:
  یہِ  چھےٚ  سٲنۍ  کتاب،  سٲنۍ  رجسٹر،  یہِ  چھُ  تۅہیہِ  خلاف  پوٚز  پوٚز  ونان،  أسۍ  ٲسۍ  درج  تھاوان  کٔرِتھ  اَتھ  رجسٹری  منٛز  پننہِ  جایہِ  تہِ  سورُے  یہِ  توٚہۍ  کران  ٲسِو  یعنی  تُہُنٛد  سورُے  قول  و  فعل  اوس  اَسہِ  نِشہِ  درج  سپدان،  لہٰذا  یِیہِ  از  تۅہیہِ  اَتھ  سٲرِسٕے  قول  و  فعلس  جزا  دِنہٕ۔  

Transliteration:
  H<u>atha</u> kit<u>a</u>bun<u>a</u> yan<u>t</u>iqu AAalaykum bi<b>a</b>l<u>h</u>aqqi inn<u>a</u> kunn<u>a</u> nastansikhu m<u>a</u> kuntum taAAmaloon<b>a</b>


Athar:
  پتہٕ  یِمو  لُکو  ایمان  اوس  اوٚنمُت  تہٕ  نیک  عملہٕ  ٲسۍ  روٗدِمٕتۍ  کران،  تِمن  کرِ  تِہُند  ربّ  پننِس  رحمتس  منٛز  دٲخل،  تہٕ  یٔہے  چھےٚ  ٹاکارٕ  کامیٲبی۔

Mirwaiz:
  وۅنۍ  یِمو  ایمان  اوٚن  تہٕ  اَتھ  مطٲبق  کریکھ  رٕژٕ  عملہٕ  تہٕ  تِمن  وَلہِ  اللہ  تعالیٰ  پننہِ  رحمت  سٍتۍ،  یٔہے  چھےٚ  نٔنۍ  کامیٲبی۔

Transliteration:
  Faamm<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti fayudkhiluhum rabbuhum fee ra<u>h</u>matihi <u>tha</u>lika huwa alfawzu almubeen<b>u</b>


Athar:
  تہٕ  یِمو  لُکو  کُفر  اوس  کوٚرمُت  ﴿تِمن  یِیہِ  وَننہٕ﴾  کیا  میٲنۍ  آیات  ٲسِونا  تۅہیہِ  بوزناونہٕ  یِوان؟  مگر  تۅہیہِ  کوٚرُو  تکبُر  تہٕ  روٗدِو  مُجرم  بٔنِتھ۔

Mirwaiz:
  وۅنۍ  روٗدۍ  تِم  یِمو  کفر  کوٚر،  یِمو  حق  تہٕ  پوٚز  ماننس  انکار  کوٚر،  یِمن  یِیہِ  پٕرٛژھنہٕ  کیا  تۅہیہِ  آے  نا  میٲنۍ  پیغام  پٔرِتھ  بوزناونہٕ۔  تۅہیہِ  آے  میٲنۍ  پیغام  تہٕ  احکام  بوزناونہٕ  مگر  تۅہیہِ  کوٚرُو  تکبر،  تۅہیہِ  تھووُو  نہٕ  زانٛہہ  کن،  توٚہۍ  ٲسِو  اَکھ  جرم  کرن  وول  قوم،  اللہ  تعالیٰ  سُنٛد  پیغام  بوٗزِتھ  ٲسِو  نہٕ  پژھ  کران  بلکہ  ٲسِو  کبر  تہٕ  نخوت  سٍتۍ  اتھ  انکار  کران  تہٕ  بوزناون  والین  ٹھٹھہٕ  تہٕ  مذاق  کران،  رنگہ  رنگہ  اِیذا  تہٕ  تکلیف  دِوان۔  

Transliteration:
  Waamm<u>a</u> alla<u>th</u>eena kafaroo afalam takun <u>a</u>y<u>a</u>tee tutl<u>a</u> AAalaykum fa<b>i</b>stakbartum wakuntum qawman mujrimeen<b>a</b>


Athar:
  تہٕ  ییٚلہِ  وَننہٕ  اوس  یِوان  زِ  اللہ  تعالیٰ  سُند  وعدٕہ  چُھ  برحق،  تہٕ  قیامت  کِس  یِنَس  منٛز  چُھنہٕ  کانٛہہ  شک،  تیٚلہِ  ٲسِو  توٚہۍ  وَنان  زِ  اَسہِ  چَھنہٕ  پے  زِ  قیامت  کیا  چھےٚ  آسان،  اسہِ  چُھ  یۅہے  گُمان  ہیوٗ،  یقین  چُھنہٕ  اسہِ  کینٛہہ۔

Mirwaiz:
  بیٚیہِ  ییٚلہِ  وننہٕ  اوس  یِوان  زِ  اللہ  تعالیٰ  سُنٛد  وعدٕہ  چھُ  پوٚز،  اَتھ  ہیٚکہِ  نہٕ  خلاف  سپدِتھ،  تہٕ  قیامت  چھےٚ  پزے  تہٕ  اَتھ  منٛز  چھُنہٕ  کُنہِ  قسمُک  شک  تہٕ  شُبہ،  یہِ  سپدِ  ضرور  برپا،  توٚہۍ  ٲسِو  اورٕ  ونان،  أسۍ  چھِنہٕ  زانان  زِ  یہِ  قیامت  کیا  گٔیہِ،  أسۍ  چہِنہٕ  زانان  صرف  اَکھ  خیالاہ،  تہٕ  أسۍ  چہِنہٕ  یقین  تھاون  وٲلۍ  یعنی  اَسہِ  چہُنہٕ  یقین  زِ  کینٛژھن  لوٗکن  ہُنٛد  یہِ  گمان  زِ  قیامت  سپدِ  برپا  چھُ  پوٚز،  اَسہِ  چھُنہٕ  قیامتس  پٮ۪ٹھ  کانٛہہ  یقین۔

Transliteration:
  Wai<u>tha</u> qeela inna waAAda All<u>a</u>hi <u>h</u>aqqun wa<b>al</b>ss<u>a</u>AAatu l<u>a</u> rayba feeh<u>a</u> qultum m<u>a</u> nadree m<u>a</u> a<b>l</b>ss<u>a</u>AAatu in na<i><u>th</u></i>unnu ill<u>a</u> <i><u>th</u></i>annan wam<u>a</u> na<u>h</u>nu bimustayqineen<b>a</b>


Athar:
  تمہِ  وقتہٕ  کھُلن  تِمن  پٮ۪ٹھ  تِہندٮ۪ن  اعمالن  ہٕنزٕ  بُرٲیِیہِ،  تہٕ  تِم  یِن  تٔتھۍ  چیز  کِس  پھیرس  منٛز  یَتھ  تِم  ٹسنہٕ  ٲسۍ  کران۔

Mirwaiz:
  تہٕ  یِمن  مجرمن  ننن  ٹاکارٕہ  پٲٹھۍ  پنٕنۍ  یچھ  کار،  وَلہِ  تِمن  نال،  تہِ  یتھ  تِم  ٹھٹھہٕ  ٲسۍ  کران  یعنی  یتھ  عذابس  تہٕ  یتھ  سزاہس  تِم  پژھ  نہ  آسنہٕ  کہ  سببہٕ  ٹھٹھہٕ  ٲسۍ  کران،  سُے  عذاب  تہٕ  سزا  وَلہِ  یِمن  نال۔

Transliteration:
  Wabad<u>a</u> lahum sayyi<u>a</u>tu m<u>a</u> AAamiloo wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Athar:
  تہٕ  تِمن  یِیہِ  وَننہٕ  زِ،  اَز  مٔشراوَو  أسۍ  تہِ  توٚہۍ  تِتھے  پٲٹھۍ،  یِتھہٕ  پٲٹھۍ  تۅہیہِ  ییٚمہِ  دۅہُک  ملاقات  اوسُو  مٔشروومُت۔  تُہُند  ٹھکانہٕ  چُھ  وۅنۍ  جہنم  تہٕ  کانٛہہ  چُھنہٕ  تۅہیہِ  مدد  کرن  وول  کینٛہہ۔

Mirwaiz:
  بیٚیہِ  یِیہِ  یِمن  مجرمن  وَننہٕ،  اَز  چھِ  أسۍ  توٚہۍ  مشراوان،  یِتھہٕ  پٲٹھۍ  تۅہیہِ  اوسُو  مشروومُت  تُہٕندِ  ییٚمہِ  دۅہُخ  یُن،  ییٚتہِ  اَسہِ  برونہہ  کُن  جزا  تہٕ  سزا  باپت  حٲضر  سپدُن،  وۅنۍ  چھےٚ  تُہٕنز  جاے  نار  یعنی  جہنم،  بیٚیہِ  چھُنہٕ  تُہٕندِ  باپت  کانٛہہ  مددگارو  منٛزٕ،  تۅہیہِ  اوسُو  مشروومُت  قیامتُک  برپا  سپدُن،  اَسہِ  سٍتۍ  ملاقات  کرُن،  عملن  ہُنٛد  جزا  یا  سزا  حاصل  کرُن۔  یہِ  تعلیم  ییٚلہِ  تۅہیہِ  باونہٕ  آیہ،  تۅہیہِ  کٔرِو  نہٕ  اَتھ  پَژھ،  توَے  کٔرِو  لاپروٲیی۔  لہٰذا  چھِ  أسۍ  تہِ  اَز  تۅہیہِ  سٍتۍ  لاپروٲیی  ورتاوان۔  تۅہیہِ  چھُ  پننین  یچھ  کارن  ہُنٛد  انجام  نار  وُچھُن  تہٕ  تۅہیہِ  ہیٚکہِ  نہٕ  کانٛہہ  تہِ  اَمہِ  نِشہِ  بچنس  منٛز  مدد  کٔرِتھ،

Transliteration:
  Waqeela alyawma nans<u>a</u>kum kam<u>a</u> naseetum liq<u>a</u>a yawmikum h<u>atha</u> wamaw<u>a</u>kumu a<b>l</b>nn<u>a</u>ru wam<u>a</u> lakum min n<u>as</u>ireen<b>a</b>


Athar:
  یہِ  تُہُند  انجام  چُھ  امہِ  موجوب  سپُدمُت  زِ  تۅہیہِ  اوسُو  اللہ  تعالیٰ  سٕندٮ۪ن  آیاتن  مذاق  بنوومُت،  تہٕ  توٚہۍ  ٲسِنَو  دُنیاچہِ  زندگی  ترٲوِمٕتۍ  دۅکھس  منٛز۔  لہٰذا  نَہ  یِن  از  یِم  لُکھ  جہنمہٕ  منٛزٕ  کڑنہٕ،  تہٕ  نہٕ  یِیہِ  یِمن  وَننہٕ  زِ  معٲفی  منِگتھ  کٔریوٗن  پنُن  ربّ  راضۍ۔  ﴿یہِ  ٲخری  فقرٕہ  چُھ  اَتھ  اندازس  منٛز  زنتہٕ  کانٛہہ  مٲلک  چُھ  پننیٚن  کینژھن  خٲدِمن  بے  ؤری  کرنہٕ  پتہٕ  باقین  کُن  ونَان  زِ،  آ،  وۅنۍ  چُھ  یِمن  نالایقن  یہِ  سزا۔﴾

Mirwaiz:
  تُہُنٛد  یہِ  یچھ  انجام  چُھ  نتیجہ  ییٚمہِ  کتھہِ  ہُنٛد  زِ  توٚہۍ  ہے  ٲسِو  اللہ  تعالیٰ  سٕندین  پیغامن  مذاق  زانان،  بیٚیہِ  دُیت  تۅہیہِ  دوکھہٕ  دنیا  چہ  زندگی  یعنی  دنیاہس  منٛز  یُس  عٲش  تہٕ  عشرت  تۅہیہِ  حاصل  سپُد،  اَمہِ  سٍتۍ  لوٚگ  تۅہیہِ  دوکھہٕ،  تۅہیہِ  گٔیہِ  راے  زِ  یہِ  عٲش  تہٕ  عشرت  مۅکلی  نہٕ  زانٛہہ  تہٕ  تۅہیہِ  چھُو  ییٚتی  روزُن،  لہٰذا  یِن  نہٕ  اَز  نیبر  کڑنہٕ  اَمہِ  نارٕ  منٛزٕ  یعنی  اَز  قیامت  کہ  دۅہ  چھُ  یِمن  ضرور  نارس  منٛز  اِیذا  تُلُن،  تہِ  نہ  یِیہِ  یِمن  کانٛہہ  عذُر  قبول  کرنہٕ۔

Transliteration:
  <u>Tha</u>likum biannakumu ittakha<u>th</u>tum <u>a</u>y<u>a</u>ti All<u>a</u>hi huzuwan wagharratkumu al<u>h</u>ay<u>a</u>tu a<b>l</b>dduny<u>a</u> fa<b>a</b>lyawma l<u>a</u> yukhrajoona minh<u>a</u> wal<u>a</u> hum yustaAAtaboon<b>a</b>


Athar:
  لہٰذا  چِھ  تعریف  اللہ  تعالیٰ  سٕندی  خٲطرٕ  یُس  زمین  و  آسمانُک  مٲلِک  تہٕ  تمام  عالمن  ہُند  پروردگار  چُھ۔

Mirwaiz:
  لہٰذا  شوٗبن  سٲری  حمد  تہٕ  ثناء  اللہ  تعالیٰ  ہس  یُس  رب  چھُ  آسمانن  ہُنٛد  بیٚیہِ  یُس  رب  چھُ  زمینُک،  یُس  رب  چھُ  سارِنٕے  عالمن  ہُنٛد۔  

Transliteration:
  Falill<u>a</u>hi al<u>h</u>amdu rabbi a<b>l</b>ssam<u>a</u>w<u>a</u>ti warabbi alar<u>d</u>i rabbi alAA<u>a</u>lameen<b>a</b>


Athar: زمین و آسمانن اندر چُھ بجر تٔمۍ سٕندی خٲطرٕ، تہٕ سُے چُھ غٲلب تہٕ حکمت وول۔
Mirwaiz: تہٕ تٔسۍ چھُ بجر آسمانن تہٕ زمینس منٛز تہٕ سُے چھُ زبردست طاقت وول تہٕ حکمت وول۔
Transliteration:
  Walahu alkibriy<u>a</u>o fee a<b>l</b>ssam<u>a</u>w<u>a</u>ti wa<b>a</b>lar<u>d</u>i wahuwa alAAazeezu al<u>h</u>akeem<b>u</b>


Athar: ییٚمہِ کتابہِ ہُند نزول چُھ اللہ تعالیٰ سٕندِ طرفہٕ یُس غٲلب تہٕ حکمت وول چُھ۔
Transliteration: Tanzeelu alkit<u>a</u>bi mina All<u>a</u>hi alAAazeezi al<u>h</u>akeem<b>i</b>
Mirwaiz:
  قرآن  مجیدُک  نٲزل  سپدُن  چھُ  تس  معبودِ  برحق  سٕندِ  طرفہٕ  یُس  غٲلب  تہٕ  حکمت  وول  چھُ،  لہٰذا  گژِھہ  امہِ  کین  مضمونن  پٮ۪ٹھ  پوٗرٕ  غور  کرُن۔


Athar:
  اسہِ  چھےٚ  زمین  تہٕ  آسمان  تہٕ  تِم  سٲری  چیز  یِم  تِمن  درمیان  چِھ  برحق  تہٕ  اکہِ  خاص  وقتہٕ  کہ  تعیّن  سان  پٲدٕ  کٔرِمٕتۍ۔  مگر  یِم  کٲفر  لُکھ  چِھ  تَمہِ  حقیقت  نِشہِ  روے  پھِرِتھ  ییٚمہِ  نِشہِ  یِم  باخبر  چِھ  کرنہٕ  آمٕتۍ۔

Mirwaiz:
  اَسہِ  کوٚر  نہٕ  پٲدٕ  آسامن  تہٕ  زمین  بیٚیہِ  یہِ  تِمن  منٛز  چھُ  مگر  بہ  حکمت،  بیٚیہِ  اَکہِ  مقرر  تہٕ  معین  مُدت  خٲطرٕ،  سُہ  مدت  گوٚو  وقتِ  قیامِ  قیامت۔  مگر  یِم  لوٗکھ  کافر  چھِ  تِمن  یِمَو  چیزو  سٍتۍ  توحید  کِس  انکار  کرنس  پٮ۪ٹھ  بیٖم  چھُ  کرنہٕ  یِوان  تِم  چھِنہٕ  تتھ  کٕہٕنۍ  توجہ  تہٕ  التفات  کران،  توحید  چھِنہٕ  قبول  کران۔

Transliteration:
  M<u>a</u> khalaqn<u>a</u> a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> ill<u>a</u> bi<b>a</b>l<u>h</u>aqqi waajalin musamman wa<b>a</b>lla<u>th</u>eena kafaroo AAamm<u>a</u> on<u>th</u>iroo muAAri<u>d</u>oon<b>a</b>


Athar:
  اے  نبیؐ،  یِمن  ؤنِو،  زانٛہہ  چُھو  تۅہیہِ  أچھ  مٕژرٲوِتھ  تہِ  وُچھمُت  زِ  تِمہٕ  ہستی  چھےٚ  کیا،  یِمن  توٚہۍ  خُداے  ترٲوِتھ  ناد  چِھو  دِوان؟  مےٚ  ہٲوِ  تَو  زمینس  منٛز  کیا  چُھ  تِمو  پٲدٕ  کوٚرمُت؟  کِنہٕ  آسمانن  ہٕندِس  تخلیقس  تہٕ  تدبیرس  منٛز  چُھ  تِہُند  کانٛہہ  حصّہٕ؟  أنۍتَو  تیٚلہِ  ییٚمہِ  برونٛہہ  آمژِ  کُنہِ  کتابہِ  ہُند  یا  عِلمُک  کانٛہہ  پٔتِم  حصّہٕ  ﴿یِمن  عقیدن  ہٕندِس  ثبوتس  منٛز﴾  اگر  تۅہیہِ  نِشہِ  آسہِ،  اگر  توٚہۍ  پٔزِیٲرۍ  چِھو۔

Mirwaiz:
  توٚہۍ  فرمٲوِیوٗکھ  یارسول  اللہؐ،  یِمن  توٚہۍ  خداے  سٕنز  عبادت  ترٲوِتھ  چھِو  عبادت  کران،  تِمن  ہٕندِس  مستحق  عبادت  آسنس  پٮ۪ٹھ  کیا  دلیل  چھےٚ  تۅہیہِ  نِشہِ،  اگر  عقلی  دلیل  چھَو  مےٚ  ہٲوِتو  زمینُک  کُس  حصہٕ  چھُ  تِمو  پٲدٕ  کوٚرمُت،  کِنہٕ  آسمان  کِس  پٲدٕہ  کرنس  منٛز  چھےٚ  تِمن  کانٛہہ  شراکتاہ۔  یہِ  کتھ  چھےٚ  ظٲہر  کہ  توٚہۍ  چھوٗکھ  نہٕ  تِم  خٲلق  مانان  بلکہ  چھوٗکھ  توٚہۍ  تہِ  تِم  مخلوقٕے  مانان۔  مخلوق  آسُن  چھُ  معبود  آسنس  بالکل  منٲفی  دلیل  عقلی  گٔیہِ  ختم،  اگر  تۅہیہِ  نِشہِ  دلیل  نقلی  چھےٚ،  مےٚ  نِش  أنۍ  تَو  تیٚلہِ  کانٛہہ  صحیح  کتاباہ  یتھ  منٛز  شرکُک  حکم  آسہِ  یۅسہٕ  کتاب  ییٚمہِ  قرآن  مجید  برونٹھ  نٲزل  کرنہٕ  آمٕژ  آسہِ،  یا  اگر  کتاب  آسہِ  نہٕ  توتہِ  کٔرِتو  پیش  معتبر  علمی  کانٛہہ  مضموناہ،  رِوایتاہ  یۅسہٕ  منقول  آسہِ،  چھِوے  توٚہۍ  شرکُک  دعویٰ  کرنس  اندر  پوٚزوَنہٕ  وُنۍ۔  یہِ  کتھ  چھےٚ  ظٲہر  کہ  یِژھ  دلیل  ہیٚکہِ  نہٕ  کانٛہہ  تہِ  پیش  کٔرِتھ  مگر  توٚہۍ  چھِو  نہٕ  اَمہِ  پتہٕ  تہِ  باطل  کتھہِ  نِشہِ  باز  یِوان۔

Transliteration:
  Qul araaytum m<u>a</u> tadAAoona min dooni All<u>a</u>hi aroonee m<u>atha</u> khalaqoo mina alar<u>d</u>i am lahum shirkun fee a<b>l</b>ssam<u>a</u>w<u>a</u>ti eetoonee bikit<u>a</u>bin min qabli h<u>atha</u> aw ath<u>a</u>ratin min AAilmin in kuntum <u>sa</u>diqeen<b>a</b>


Athar:
  ٲخر  کُس  آسہِ  تس  شخصہٕ  سٕندِ  کھۅتہٕ  ڈوٚلمُت  انسان  یُس  اللہ  تعالیٰ  ہَس  ترٲوِتھ  تِمن  لایہِ  ناد،  یِم  قیامتس  تام  تس  جواب  ہیٚکن  نہٕ  دِتھ،  ﴿جواب  دِنہٕ  نِشہِ  چُھ  مُراد  کٲنٛسہِ  ہٕندِس  درخواستس  پٮ۪ٹھ  فٲصلہٕ  صٲدٕر  کرُن۔  مطلب  چُھ  یہِ  زِ  یِمن  معبوٗدن  نِشہِ  چِھنہٕ  تِم  اختیارے  یِہندِس  بُنیادس  پٮ۪ٹھ  یِم  تِہندٮ۪ن  دُعاہَن  تہٕ  درخواستن  پٮ۪ٹھ  کانٛہہ  فٲصلہٕ  ہیٚکن  صٲدر  کٔرِتھ۔﴾  بلکہِ  چِھ  امہِ  نِشہِ  تہِ  بے  خبر  زِ  ناد  لاین  وٲلۍ  چِھ  تِمن  ناد  لایان۔

Mirwaiz:
  کُس  اَکھاہ  چھُ  تس  شخصہٕ  سٕندِ  کھۅتہٕ  زیادٕہ  گمراہ  یُس  دلیل  پیش  کرنہٕ  نِشہِ  چھُ  عٲجز۔  باوجود  آں  چھُ  معبود  برحق  ترٲوِتھ  تِمن  بٲطل  معبودن  آلو  دِوان  یِم  نہٕ  قیامتس  تانۍ  تِہِندِس  ناوس  تہٕ  آلوس  جوابٕے  ہیٚکن  دِتھ۔  تِمن  چھَنہٕ  تِہِندِ  آلو  دِنٕچ  خبرٕے  کینٛہہ،  کیازِ  تِمن  چھُنہٕ  تمُیک  شعورٕے،  تِمن  چھَنہٕ  خبرٕے  سجدٕہ  کٔمۍ  دُیت  تہٕ  لتھ  کٔمۍ  دِژ۔  تِم  چھِ  تِہِندِ  آلو  دَنہٕ  نِشہِ  بالکل  بے  خبر۔  جمادات  یعنی  کنہِ  تہٕ  بے  جان  چیزن  ہُنٛد  چھُ  ظٲہرٕے  کہ  تِمن  چھَنہٕ  قوت  سامعٕے  کینٛہہ،  باقی  ذوات  ارواح،  ملایکہ،  حضرات  انبیاء،  بیٚیہِ  اولیا   اللہ  تِم  چھِ  سۅے  کتھ  بوٗزِتھ  ہیکان  یۅسہٕ  اللہ  تعالیٰ  بوزناویکھ،  سۅے  کٲم  ہیکان  کٔرِتھ  ییمُیک  اجازت  تہٕ  قدرت  تِمن  اللہ  تعالیٰ  دِیہِ،  پانس  تِمن  بذات  خۅد  کانٛہہ  اختیار  چھُنہٕ۔

Transliteration:
  Waman a<u>d</u>allu mimman yadAAoo min dooni All<u>a</u>hi man l<u>a</u> yastajeebu lahu il<u>a</u> yawmi alqiy<u>a</u>mati wahum AAan duAA<u>a</u>ihim gh<u>a</u>filoon<b>a</b>


Athar:
  تہٕ  ییٚلہِ  سٲری  انسان  جمع  یِن  کرنہٕ،  تمہِ  وقتہٕ  آسن  تِم  پننیٚن  ناد  لاین  والیٚن  ہٕندۍ  دُشمن،  تہٕ  تِہندِس  عبادتس  آسن  مُنکر۔  ﴿یعنی  تِم  ونن  صاف  صاف  زِ  نَہ  اوس  اسہِ  یِمن  زانٛہہ  ووٚنمُت  زِ  توٚہۍ  لٲیِو  مددٕ  خٲطرٕ  اَسہِ  ناد،  أسۍ  چِھو  تۅہیہِ  حاجت  روٲئی  کرن  وٲلۍ،  تہٕ  نَہ  چھےٚ  اسہِ  یہِ  خبر  زِ  یِم  ٲسۍ  اسہِ  ناد  لایان،  یِمو  چِھ  أسۍ  پانے  حاجت  روا  بنٲوِمٕتۍ  تہٕ  پانے  چُھکھ  اسہِ  ناد  دِیُن  لوگمُت۔﴾

Mirwaiz:
  چنانچہ  ییٚلہِ  لوٗکھ  محشرکِس  مٲدانس  منٛز  جمع  یِن  کرنہٕ  حساب  دِنہٕ  خٲطرٕ  تِمے  معبودانِ  بٲطل  آسن  یِمن  تِم  ناد  تہٕ  آلو  دِوان  ٲسۍ  تِہِندۍ  دشمن۔  بیٚیہِ  آسن  تِمے  تِہِندِس  عبادت  تہٕ  پرستش  کرنس  مُنکر۔  دپنکھ  اَسہِ  چہَنہٕ  خبرٕے  توٚہۍ  کیا  ٲسِو  اسہِ  عبادت  کران۔

Transliteration:
  Wai<u>tha</u> <u>h</u>ushira a<b>l</b>nn<u>a</u>su k<u>a</u>noo lahum aAAd<u>a</u>an wak<u>a</u>noo biAAib<u>a</u>datihim k<u>a</u>fireen<b>a</b>


Athar:
  یِمن  لُکن  ییٚلہِ  سٲنۍ  آیات  چِھ  صاف  صاف  بوزناونہٕ  یِوان،  تہٕ  حق  چُھ  یِمن  برونٛہہ  کُن  واتان،  تیٚلہِ  چِھ  یِم  کٲفر  لُکھ  تتھ  متعلق  ونان  زِ  یہِ  چُھ  ٹاکارٕہ  جود۔

Mirwaiz:
  بیٚیہِ  ییٚلہِ  پرنہٕ  چھِ  یِوان  تِمن  پٮ۪ٹھ  سٲنۍ  صاف  صاف  تہٕ  واضح  آیات،  ونان  چھِ  تِم  کٲفر  اَتھ  پٔزِس  قرآن  مجیدس  کہ  یہِ  چھُ  نعوذ  باللہ  نوٚن  سِحر  تہٕ  جود۔

Transliteration:
  Wai<u>tha</u> tutl<u>a</u> AAalayhim <u>a</u>y<u>a</u>tun<u>a</u> bayyin<u>a</u>tin q<u>a</u>la alla<u>th</u>eena kafaroo lil<u>h</u>aqqi lamm<u>a</u> j<u>a</u>ahum h<u>atha</u> si<u>h</u>run mubeen<b>un</b>


Athar:
  کیا  تِہُند  وَنُن  چھا  یہِ  زِ  رسولن  چُھ  یہِ  پانے  بنوومُت؟  یِمن  ؤنِو،  اگر  مےٚ  یہِ  پانہٕ  چُھ  بنوومُت  تیٚلہِ  ہیٚکِو  نہٕ  توٚہۍ  مےٚ  خُداے  سٕنزِ  تھپہِ  نِشہِ  بچٲوِتھ،  یِمہٕ  کتھہٕ  توٚہۍ  بناوان  چِھو  اللہ  تعالیٰ  چُھ  تِمن  وارٕ  پٲٹھۍ  زانان،  مےٚ  تہٕ  تۅہیہِ  درمیان  چُھ  سُے  گوٲہی  دِنہٕ  خٲطرٕ  کٲفی،  تہٕ  سُہ  چُھ  سٮ۪ٹھاہ  درگُزر  کرن  وول  تہٕ  رحم  کرن  وول۔  ﴿یتھ  جایہِ  چھےٚ  یہِ  کتھ  زٕہ  معنی  دِوان،  اکھ  یہِ  زِ  یہِ  چُھ  اللہ  تعالیٰ  سُندُے  رحم  تہٕ  تٔمۍ  سُندُے  درگُزر  ییٚمۍ  کِںۍ  توہی  لُکھ  زمینس  اندر  شاہ  چھِ  کھالان  یِمن  اللہ  تعالیٰ  سٕندِس  کلامس  افترا  قرار  دِنس  منٛز  کانٛہہ  خوف  چھُنہٕ،  نتہٕ  اگر  کانٛہہ  کانٛہہ  بے  رحم  تہٕ  سخت  گیر  خُداے  ییٚمہِ  کایناتُک  مٲلِک  آسِہے،  تیٚلہِ  آسِہے  نہٕ  یِژٕھ  حرکتہٕ  کرن  والیٚن  اکھ  شہہ  کھٲلِتھ  دوٚیم  شہہ  کھالُن  نصیب  گژھان۔  دوٚیم  مطلب  چُھس  یِتہِ  زِ  اے  ظٲلِمو،  اگر  وُنہِ  تہِ  یِیِو  امہِ  ہٹ  دھرمی  نِشہِ  باز  تیٚلہِ  چُھ  خُداے  سٕندِ  رحمتُک  دروازٕہ  تُہندِ  خٲطرٕ  یلہٕ،  تہٕ  یِکینژھاہ  تۅہیہِ  وُنُیستام  کوٚرمُت  چُھو  سُہ  ہیٚکہِ  معاف  سپدِتھ۔﴾

Mirwaiz:
  کیا  یِم  لوٗکھ  چھا  ونان  کہ  یہِ  قرآن  مجید  ٹھہروو  أمۍ  پیغمبرن  پانے،  توٚہۍ  فرمٲوِیوٗکھ  یارسول  اللہؐ،  اے  لوٗکو  ہرگاہ  مےٚ  یہِ  قرآن  مجید  پانے  پننہِ  طرفہٕ  بنوومُت  ٲسِتھ  خدایس  کُن  لوگمُت  آسہِ  ہاتیٚلہِ  کرِہا  اللہ  تعالیٰ  پننہِ  عادت  موجوب  میٲنِس  اَپُز  دعویٰ  نبوت  کرنس  پٮ۪ٹھ  مےٚ  ہلاک۔  توپتہٕ  ییٚلہِ  سُہ  مےٚ  ﴿نعوذ  باللہ﴾  ہلاک  کرُن  ییٚژِھہ،  توٚہۍ  لوٗکھ  یا  باقی  لوٗکھ  ہیٚکِو  نہٕ  مےٚ  خداے  سٕندِ  عذاب  نِشہِ  بچٲوِتھ،  تس  چھےٚ  پوٗرٕ  خبرتوٚہۍ  کمہٕ  کمہٕ  کتھہٕ  چھِو  اَتھ  قرآن  مجیدس  متعلق  کران۔  بس  چھُ  سُے  گواہ  مےٚ  منٛز  تہٕ  تۅہیہِ  منٛز۔  تس  چھُ  اَسہِ  سارِنٕے  ہُنٛد  حال  پوٗرٕ  معلوم،  کُس  چھُ  صادق  تہٕ  کُس  چھُ  کاذِب۔  سُے  چھُ  سیٹھاہ  مغفرت  کروُن  سیٹھاہ  رحم  کروُن،  سُہ  چھُ  کٲفرن  دنیاہس  اندر  عذابس  گرفتار  کران  مگر  تِمن  عذابس  گرفتار  نہ  کرُن  چھَنہٕ  دلالت  کران  تِہِندِس  پٔزِس  پٮ۪ٹھ  آسنس۔

Transliteration:
  Am yaqooloona iftar<u>a</u>hu qul ini iftaraytuhu fal<u>a</u> tamlikoona lee mina All<u>a</u>hi shayan huwa aAAlamu bim<u>a</u> tufee<u>d</u>oona feehi kaf<u>a</u> bihi shaheedan baynee wabaynakum wahuwa alghafooru a<b>l</b>rra<u>h</u>eem<b>u</b>


Athar:
  یِمن  ؤنِو،  بہٕ  چُھس  نہٕ  کانٛہہ  نوٚو  رسُول،  ﴿یعنی  یِتھہٕ  پٲٹھۍ  گۅڈٕ  سٲری  رسول  انسانٕے  آسان  ٲسۍ،  تہٕ  خُدٲئی  صفاتن  تہٕ  اختیاراتن  منٛز  اوس  نہٕ  تِہُند  کانٛہہ  حصّہٕ  آسان،  تِیتُھے  رسول  چُھس  بٕتہِ۔﴾  مےٚ  چَھنہٕ  پے  زِ  پگاہ  کیا  چُھ  تۅہیہِ  سٍتۍ  سپدن  وول  تہٕ  مےٚ  سٍتۍ  کیا  چھُ  سپدن  وول،  بہٕ  چھُس  صرف  تٔمی  وحی  ہٕنز  پیروی  کران  یۅسہٕ  مےٚ  نِش  سوزنہٕ  چھےٚ  یِوان،  تہٕ  بہٕ  چُھس  نہٕ  أکِس  صاف  صاف  خبردار  کرن  وٲلۍ  سٕندِ  ورٲے  بیٚیہِ  کِہِنۍ۔

Mirwaiz:
   توٚہۍ  فرمٲوِیوٗکھ  یا  رسول  اللہؐ،  اے  لوٗکو،  بہٕ  نوٚو  پیغمبراہ  چھُس  نہٕ،  مےٚ  برونٹھ  تہِ  چھِ  بیٚیہِ  تہِ  واریاہ  خداے  سٕندی  احکام  ہیٹھ  آمٕتۍ،  بیٚیہِ  چھَنہٕ  مےٚ  خبر  مےٚ  سٍتۍ  کیا  معاملٕ  سپدِ  آیندٕہ۔  پننین  حالاتن  ہٕنز  ییٚلہِ  نہٕ  مےٚ  خبر  چھےٚ  بیٚیَن  مُغیباتن  ہُنٛد  دعویٰ  کِتھہٕ  پٲٹھۍ  ہیٚکہٕ  بہٕ  کٔرِتھ۔  یِمن  حالاتن  ہُنٛد  مےٚ  بذریعہ  وحی  علم  سپُد  تِمن  ہُنٛدچھُ  واقعی  علمِ  کٲمل،  بہٕ  چھُسنہٕ  علم  و  عملہِ  اندر  پٲروی  کران  مگر  تتھ  یہِ  مےٚ  کُں  وحی  نٲزل  یِوان  چھُ  کرنہٕ۔  پانہٕ  پننہِ  طرفہ  کانٛہہ  چیز  ٹھہراونٕچ  چھَنہٕ  صورتھٕے  کانٛہہ،  بٚیہِ  چھُنہٕ  بہٕ  مگر  نٔنۍ  پٲٹھۍ  بیٖم  کروُن۔

Transliteration:
  Qul m<u>a</u> kuntu bidAAan mina a<b>l</b>rrusuli wam<u>a</u> adree m<u>a</u> yufAAalu bee wal<u>a</u> bikum in attabiAAu ill<u>a</u> m<u>a</u> yoo<u>ha</u> ilayya wam<u>a</u> an<u>a</u> ill<u>a</u> na<u>th</u>eerun mubeen<b>un</b>


Athar:
  اے  نبی  صلی  اللہ  علیہ و سلم،  یِمن  ؤنِو،  زانٛہہ  سوٗنچوٕ  تۅہیہِ  زِ  اگر  یہِ  کلام  اللہ  تعالیٰ  سٕندی  طرفہٕ  اوس  تہٕ  تۅہیہِ  کوٚرُو  اَتھ  انکار۔  ﴿تیٚلہِ  کُس  انجام  آسہِ  تُہُند؟﴾  تہٕ  أتھۍ  ہِوِس  أکِس  کلامَس  پٮ۪ٹھ  چھےٚ  بنی  اسرٲئیلٕکۍ  أکۍ  گواہن  شہادت  تہِ  دِژمٕژ۔  تٔمۍ  اوٚن  ایمان  تہٕ  توٚہۍ  روٗدِو  پننِس  تکبرس  منٛزٕے۔  ﴿یتھ  جایہِ  چُھنہٕ  گواہ  نِشہِ  مُراد  کانٛہہ  خاص  شخص  کینٛہہ  بلکہ  چُھ  اِسرٲئیلُک  اکھ  عام  اِنسان  مُراد۔  خُداے  سٕندِ  اِرشادُک  مُدعا  چُھ  یہِ  زِ  قرآن  مجید  یۅسہٕ  تعلیم  تۅہیہِ  برونٛہہ  کنہِ  پیش  چُھ  کران،  یہِ  چُھنہٕ  کانٛہہ  نوٚو  چیز  یُس  دُنیاہس  منٛز  گۅڈنچہِ  لٹہِ  تۅہی  یوت  برونٛہہ  کنہِ  آسہِ  پیش  کرنہٕ  آمُت،  تہٕ  توٚہۍ  ہیٚکِو  یہِ  عذر  کٔرِتھ  زِ  أسۍ  کِتھہٕ  پٲٹھۍ  مانَو  یِمہٕ  کتھہٕ  یِمہٕ  انسٲنی  زُرِیاتس  برونٛہہ  کُن  آمژے  آسہٕ  نہٕ۔  ییٚمہِ  برونٛہہ  چِھ  یِمے  تعلیمات  یِتھے  پٲٹھۍ  وحی  ہٕندِ  ذریعہ  بنی  اسرٲئیلس  برونٛہہ  کُن  تورات  تہٕ  دوٚیِمیٚن  آسمٲنی  کتابن  ہٕنزِ  شکلہِ  منٛز  آمٕتۍ،  تہٕ  تِہِندۍ  أکۍ  عام  انسانن  چِھ  یِم  مٲنِمٕتۍ۔﴾  یِتھیٚن  ظٲلِمن  چُھنہٕ  اللہ  تعالیٰ  ہدایت  دِوان۔

Mirwaiz:
  فرمٲوِیوٗکھ  توٚہۍ  یارسول  اللہؐ،  اے  لوٗکو  مےٚ  ؤنۍ  تو  ہرگاہ  یہِ  قرآنِ  مجید  واقعی  طورخداے  سٕندِ  طرفہٕ  ٲسِتھ  توٚہۍ  اَتھ  انکار  کٔرِو  بیٚیہِ  آسہِ  بنی  اسرٲیلو  اندرٕ  تہِ  کانٛہہ  معتبر  گواہ  گوٲہی  دِوان  یِژِھہ  کتابہِ  ہٕندِ  نٲزل  سپدنٕچ،  تتھ  پٮ۪ٹھ  بِنا  کٔرِتھ  آسہِ  سُہ  تتھ  ایمان  انان  تہٕ  پژھ  کران  مگر  توٚہۍ  روٗزِو  تکبر  تہٕ  غرور  سببہٕ  اَمہِ  کِس  انکارس  پٮ۪ٹھ،  تتھ  صورتس  اندر  کُس  اکھاہ  چھُ  تُہٕندِ  کھۅتہٕ  زیادٕہ  بے  انصاف  تہٕ  ظالم۔  بے  شک  اللہ  تعالیٰ  چھُنہٕ  بے  انصافن  تہٕ  ظلمن  و۔  تھ  ہاوان  بلکہ  چھِ  تِم  ہمیشہ  گمرٲہی  تہٕ  ضلالتس  اندر  روزان۔  گمرٲہی  ہُنٛد  انجام  چھُ  نارِ  جہنم۔

Transliteration:
  Qul araaytum in k<u>a</u>na min AAindi All<u>a</u>hi wakafartum bihi washahida sh<u>a</u>hidun min banee isr<u>a</u>eela AAal<u>a</u> mithlihi fa<u>a</u>mana wa<b>i</b>stakbartum inna All<u>a</u>ha l<u>a</u> yahdee alqawma a<b>l</b><i><u>thth</u></i><u>a</u>limeen<b>a</b>


Athar:
  یِمو  لُکو  ماننہٕ  نِشہِ  انکار  چُھ  کوٚرمُت  تِم  چِھ  ایمان  اَنن  والیٚن  متعلق  ونان  زِ  اگر  یہِ  کتاب  مانٕنۍ  جان  کٲم  آسِہے  تیٚلہِ  ہیکہَن  نہٕ  یِم  لُکھ  اتھ  کامہِ  منٛز  اسہِ  برونٛہہ  گٔژِھتھ۔  ﴿تِہُند  مطلب  اوس  زِ  قرآنِ  مجیدس  پٮ۪ٹھ  چُھ  کینژھو  ناسمجھ  لُکو  ایمان  اوٚنمُت،  نَتہٕ  اگر  یہِ  کانٛہہ  جان  کٲم  آسِہے  تیٚلہِ  کتہِ  روزٕہن  اسہِ  ہِوٗۍ  دٲنشوَر  لُکھ  یہِ  ماننہٕ  نِشہِ  پتھ۔﴾  چونکہ  تِمو  کوٚر  نہٕ  تَمہِ  نِشہِ  ہدایت  حاصل،  امہِ  موجوب  وَنن  تِم  ضروٗر  زِ  یہِ  چُھ  پرون  اَپُز۔  

Mirwaiz:
  بیٚیہِ  چھِ  یِم  کٲفرونان  باایمانن  ہٕندِس  ایمان  اننس  نسبت  کہ  ہرگاہ  یہِ  قرآن  مجید  یتھ  یِمو  پژھ  کٔر  مٕژ  چھےٚ  رُت  آسِہا  تیٚلہِ  گژھہن  نہٕ  یِم  کم  درجِکۍ  لوٗکھ  اَتھ  دینس  کُن  اَسہِ  برونٹھ۔  یہِ  گوٚو  تِہُنٛد  کمال  درجُک  استکبار  تہٕ  غرور۔  ییٚلہِ  نہٕ  اَمہِ  غرور  تہٕ  استکبارٕ  سببہٕ  تِمن  اَمہِ  قرآن  مجید  سٍتۍ  دینِ  حقس  کُن  وَتھ  آسہِ،  لہٰذا  چھُ  یِمن  وَننُے  کہ  یہِ  چھےٚ  پرانیو  اَپزیو  کتھو  منٛزٕہ  اَکھ  اَپٕز  کتھاہ۔

Transliteration:
  Waq<u>a</u>la alla<u>th</u>eena kafaroo lilla<u>th</u>eena <u>a</u>manoo law k<u>a</u>na khayran m<u>a</u> sabaqoon<u>a</u> ilayhi wai<u>th</u> lam yahtadoo bihi fasayaqooloona h<u>atha</u> ifkun qadeem<b>un</b>


Athar:
  حالانکہ  امہِ  برونٛہہ  چھےٚ  موسیٰ  علیہ  السلام  سٕنز  کتاب  رہنما  تہٕ  رحمت  بٔنِتھ  آمٕژ،  تہٕ  یہِ  کتاب  چھےٚ  تتھ  تصدیق  کرن  واجِنۍ  آمٕژ  عربی  زبٲنۍ  منٛز،  تاکہ  ظٲلِمن  کرِ  خبردار  تہٕ  نیک  رٔوِشہِ  پٮ۪ٹھ  پکن  والیٚن  دِیہِ  بشارت۔

Mirwaiz:
  حالانکہ  ییٚمہِ  قرآن  مجید  برونٹھ  ٲس  حضرت  موسیٰ  سٕنز  کتاب  نٲزل  آمٕژ  کرنہٕ  یۅسہٕ  اُمتِ  موسوی  خٲطرٕ  بالعموم  وَتھ  ہاوٕوُنۍ  ٲس،  اہلِ  ایمانن  ہٕندِ  خٲطرٕ  بالخصوص  بٔڈ  رحمت  ٲس،  یہِ  قرآن  مجید  ییٚمِچ  پیشن  گویی  توراۃس  منٛز  تہِ  چھےٚ،  تہِ  چھےٚ  کتاباہ  تمہِ  کتابہِ  ہٕنز  پیشن  گویی  تصدیق  کران  یۅسہٕ  عربی  زیٚوِہ  منٛز  چھےٚ،  یُتھ  بیٖم  کرِ  تِمن  لوٗکن  یِمِو  ظلم  کوٚر  یعنی  شرک  تہٕ  کفر  کرنہٕ  سٍتۍ۔  یہِ  چھےٚ  بٔڈ  بشارت  نیکو  کارن  ہٕندِ  خٲطرٕ۔

Transliteration:
  Wamin qablihi kit<u>a</u>bu moos<u>a</u> im<u>a</u>man wara<u>h</u>matan wah<u>atha</u> kit<u>a</u>bun mu<u>s</u>addiqun lis<u>a</u>nan AAarabiyyan liyun<u>th</u>ira alla<u>th</u>eena <i><u>th</u></i>alamoo wabushr<u>a</u> lilmu<u>h</u>sineen<b>a</b>


Athar:
  پٔزِ  پٲٹھۍ  یِمو  لُکو  ووٚن  زِ  اللہ  تعالیٰ  ہٕے  یوت  چُھ  سون  ربّ،  پتہٕ  روٗدۍ  تتھ  پٮ۪ٹھ  ڈاڈ  کٔرِتھ،  تِہندِ  خٲطرٕ  نہٕ  چُھ  کانٛہہ  خوف  تہٕ  نَہ  سپدن  تِم  غمگین۔

Mirwaiz:
  بے  شک  یِمو  لوٗکو  بصدقِ  دل  اقرار  کوٚر  زِ  سون  پروردگار  چھُ  اللہ  تعالیٰ،  توپتہٕ  روٗدۍ  اَتھ  اعتقادس  پیتھ  ٲخرس  تانۍ۔  یہِ  اعتقاد  ترووُکھ  نہٕ  زانٛہہ،  پس  چھُنہٕ  تِمن  ٲخرتس  اندر  کانٛہہ  خوفاہ  واقع  سپدٕوُن،  نہ  آسن  تِم  تَتہِ  غمگین۔

Transliteration:
  Inna alla<u>th</u>eena q<u>a</u>loo rabbun<u>a</u> All<u>a</u>hu thumma istaq<u>a</u>moo fal<u>a</u> khawfun AAalayhim wal<u>a</u> hum ya<u>h</u>zanoon<b>a</b>


Athar:
  یِتھۍ  لُکھ  چِھ  جنّتس  منٛز  گژھن  وٲلۍ،  ییٚتہِ  تِم  ہمیشہِ  روزن  پننیو  تِمو  اعمالو  ہٕندِ  بدلہٕ  یِم  تِم  دُنیاہس  منٛز  چِھ  روٗدِمٕتۍ  کران۔

Mirwaiz:
  یِم  لوٗکھ  چھِ  جنتی،  یِم  ہمیشہ  روزن  تِمن  جنتن  اندر۔  یہِ  چھُ  تِمن  رُت  جزا  تِمن  رٕژن  عملن  ہُنٛدیِمہٕ  تِم  کران  ٲسۍ  دنیاہس  اندر  یعنی  ایمان  تہٕ  استقامت  بَر  ایمان  یِتھہٕ  پٲٹھۍ  اَسہِ  پنٕنۍ  حق  بندن  پٮ۪ٹھ  وٲجب  کٔرۍ  ییمُیک  ذکر  کرنہٕ  آو،  یِتھے  پٲٹھۍ  کوٚر  اَسہِ  حقوق  العباد  تہِ  وٲجب  چنانچہ  تِمَو  اندرٕ  گوٚو  سیٹھاہ  بوٚڈن  حق  مٲلِس  ماجہِ  ہُنٛد۔

Transliteration:
  Ol<u>a</u>ika a<u>s</u><u>ha</u>bu aljannati kh<u>a</u>lideena feeh<u>a</u> jaz<u>a</u>an bim<u>a</u> k<u>a</u>noo yaAAmaloon<b>a</b>


Athar:
  اَسہِ  کوٚر  انسانس  ہدایت  زِ  سُہ  کٔرِن  پننِس  مٲلِس  ماجہِ  سٍتۍ  نیک  برتاو۔  تٔمۍ  سٕنزِ  ماجہِ  تھوو  سُہ  تکلیف  تُلِتھ  پننہِ  یٔڈ  منٛز،  تہٕ  تکلیف  تُلِتھٕے  دِیتُنَس  زَنم،  تہٕ  أمۍ  سُند  حمل  تہٕ  دۅد  تراوناونس  منٛز  لگۍ  تٕرٛہ  ﴿30﴾  ریٚتھ۔  یوٚت  تام  سُہ  پننِس  پوٗرٕ  طاقتس  ووت،  تہٕ  گوٚو  ژتجی  وُہُر،  پتہٕ  ووٚن  تٔمۍ،  اے  میانہِ  ربّہٕ،  مےٚ  دِ  توفیق  زِ  بہٕ  کرٕ  چانیٚن  تِمن  نعمتن  ہُند  شُکر  یِمہٕ  ژےٚ  مےٚ  تہٕ  میٲنِس  مٲلِس  ماجہِ  عطا  فرماویٚتھ،  تہٕ  تِژھ  نیک  عمل  کرٕ  ییٚمہِ  سٍتۍ  ژٕ  رٲضۍ  گژھکھ،  تہٕ  میٲنۍ  اولاد  بناوُکھ  نیک  تہٕ  مےٚ  دِ  سکون،  بہٕ  چُھس  چٲنِس  دربارس  منٛز  توبہٕ  کران  تہٕ  بہٕ  چُھس  تابع  فرمان  ﴿مُسلم﴾  بندو  منٛزٕ۔

Mirwaiz:
  تمی  مۅکھہٕ  کوٚر  اسہِ  انسانس  تٲکیدی  حکم  پننِس  مٲلِس  ماجہِ  نسبت  احسان  کرنُک،  بالخصوص  ماجہِ  نسبت  زیادٕھ  احسان  کرنُک  حکم۔  کیازِ  یہِ  موج  ٲس  نہایت  شفقت  سان  تُلان  أمِس  انسانس  پننہِ  یٔڈ  منٛز  توپتہٕ  ترووُن  یہِ  یٔڈ  منٛزٕ  نہایت  سختی  سان،  أمِس  انسانہٕ  سُنٛد  ماجہِ  ہٕنزِ  یٔڈ  منٛز  روزنُک  مدت  بیٚیہِ  دۅد  ژٹنُک  مُدت  چھُ  اکثر  تٕرٛہن  ریٚتن  یعنی  ڈاین  ؤرِیَن  پوٗرٕ  سپدان،  تمہِ  پتہٕ  چھُ  سُہ  نشونما  لبان۔  تااینکہ  ییٚلہِ  سُہ  نشونما  لبان  چھُ،  پننہِ  جوانی  ہٕندِس  قوتس  واتان  چھُ،  یعنی  جوان  چھُ  سپدان،  توپتہٕ  چھُ  واتان  ژتجہن  ہٕنزِ  عمرِ،  یُس  سعادت  منٛز  چھُ  آسان  سُہ  چھُ  دپان،  اے  میانہِ  پروردگارٕ  دِہ  یتھ  کتھہِ  پٮ۪ٹھ  مداومَت  کرنُک  توفیق  کہ  بٕہ  کیا  کرٕہ  شکرگزٲری  تَمہِ  نعمتٕچ  یۅسہٕ  ژےٚ  مےٚ  عطا  کٔرٕتھ  بیٚیہِ  میٲنِس  مٲلِس  ماجہِ  عطا  کٔرٕتھ،  بیٚیہِ  دِ  مےٚ  توفیق  ییمُیک  زِ  بہٕ  کیا  کرٕ  رٕژٕ  کامہِ  یِمہٕ  ژےٚ  پسند  آسنے،  یِمو  سٍتۍ  ژٕ  رٲضۍ  گژھکھ،  بیٚیہِ  کر  صلاحیت  پٲدٕ  میانہِ  نفع  خٲطرٕ  میانین  اولادن  منٛز۔  نفع  دنیوی  گوٚو  یۅہے  کہ  بہٕ  کیا  آسہٕ  تِم  وُچھِتھ  پھۅلان۔  نفع  دینی  گوٚو  یۅہے  کہ  میٚتہِ  آسہِ  اجروثواب  حاصل  سپدان،  بیٚیہِ  چھُس  توبہٕ  کران  تِمَو  کوتٲہِیو  نِشہِ  یِمہٕ  میانہِ  طرفہٕ  آیہِ  چانین  حقوقن  یا  چانین  بندن  ہٕندیٚن  حقوقن  اندر۔  بیٚیہِ  چھُس  بہٕ  چٲنِس  حکمس  گردن  داروُنیو  اندرٕ۔

Transliteration:
  Wawa<u>ss</u>ayn<u>a</u> alins<u>a</u>na biw<u>a</u>lidayhi i<u>h</u>s<u>a</u>nan <u>h</u>amalathu ommuhu kurhan wawa<u>d</u>aAAathu kurhan wa<u>h</u>amluhu wafi<u>sa</u>luhu thal<u>a</u>thoona shahran <u>h</u>att<u>a</u> i<u>tha</u> balagha ashuddahu wabalagha arbaAAeena sanatan q<u>a</u>la rabbi awziAAnee an ashkura niAAmataka allatee anAAamta AAalayya waAAal<u>a</u> w<u>a</u>lidayya waan aAAmala <u>sa</u>li<u>h</u>an tar<u>da</u>hu waa<u>s</u>li<u>h</u> lee fee <u>th</u>urriyyatee innee tubtu ilayka wainnee mina almuslimeen<b>a</b>


Athar:
  امہِ  قسمہٕ  کیو  لُکو  نِشہِ  چِھ  أسۍ  تِہِندۍ  بہترین  اعمال  قبول  کران،  تہٕ  تِہٕنزو  بُرٲییو  نِشہِ  چِھ  درگُزر  کران۔  یِم  سپدن  جنتی  لُکن  منٛز  شٲمِل،  تمہِ  پَزِ  وعدٕہ  مطٲبق  یُس  یِمن  سٍتۍ  کرنہٕ  اوس  یِوان۔

Mirwaiz:
  یِمے  لوٗکھ  گٔے  تِم  یِمن  ہٕنزٕ  رٕژٕ  عملہٕ  أسۍ  قبول  کرو  بیٚیہِ  کرو  أسۍ  تِہِندۍ  خطا  معاف  ییٚمہِ  طریقہٕ  کہ  تِم  آسن  جنتیو  اندرٕ  تَمہِ  پَزِ  وعدٕہ  کہ  وجہ  یُس  تِمن  سٍتۍ  دنیاہس  اندر  کرنہٕ  اوس  یِوان۔

Transliteration:
  Ol<u>a</u>ika alla<u>th</u>eena nataqabbalu AAanhum a<u>h</u>sana m<u>a</u> AAamiloo wanataj<u>a</u>wazu AAan sayyi<u>a</u>tihim fee a<u>s</u><u>ha</u>bi aljannati waAAda a<b>l</b><u>ss</u>idqi alla<u>th</u>ee k<u>a</u>noo yooAAadoon<b>a</b>


Athar:
  تہٕ  ییٚمۍ  شخصن  پننِس  مٲلِس  ماجہِ  ووٚن،  اُف  تنگ  کوٚروٗس  بہٕ  تۅہیہِ،  کیا  توٚہۍ  چِھوٕہ  مےٚ  یہِ  ڈر  پاوان  زِ  بہٕ  یِمہٕ  مرنہٕ  پتہٕ  قبرِ  منٛزٕ  کڑنہٕ؟  حالانکہ  مےٚ  برونٛہہ  چِھ  واریاہ  نسل  گُزریمٕتۍ  ﴿تِمو  منٛزٕ  آو  نہٕ  کانٛہہ  قبرِ  منٛزٕ  ووٚتِھتھ﴾۔  موج  تہٕ  مول  چُھ  خُدایس  پناہ  منگان  تہٕ  أمِس  چِھ  وَنان  اے  بد  نصیب  مانتہٕ،  اللہ  تعالیٰ  سُند  وعدہ  چُھ  پوٚز۔  مگر  سُہ  چُھ  ونان،  یِمہٕ  چھےٚ  سارے  بروٗنٹھمیٚن  وقتن  ہٕنزٕ  دلیلہٕ۔

Mirwaiz:
  بیاکھ  گوٚو  سُہ  شخص  ییٚمۍ  حقوق  اللہ  تہٕ  حقوق  العباد  ضایع  کٔرۍ  یِتھہٕ  پٲٹھۍ  تس  شخصہٕ  سٕندِ  حالہٕ  سٍتۍ  معلوم  چھُ  سپدان  یِم  مٲلِس  ماجہ،  یُھپنٛد  حق  حقوق  العبادو  منٛزٕ  نہایت  مؤ  کد  اوس،  خصوصاً  ییٚلہِ  تِم  مسلمان  آسن،  خصوصاً  ییٚلہِ  تِم  أمِس  تہِ  اسلامُک  تبلیغ  کران  آسن،  أمِس  ٲسۍ  حقوق  ادا  کرنٕکۍ  واریاہ  ذرایع  حاصل  بیٚیہِ  ییٚلہِ  تِم  اسہِ  دینِ  حقس  کُن  دعوت  دِوان  ٲسۍ،  أمۍ  دوٚپنکھ  اُف،  تۅہیہِ  اوٚنوٗس  بہٕ  عٲجز  عجیب  کتھ  ؤنۍ  ؤنۍ،  کیا  توٚہۍ  چھِوٕ  مےٚ  ونان  قیامتُک  دۅہ  سپدکھ  ژٕ  بیٚیہِ  زندٕہ۔  زندٕہ  سپدِتھ  یِکھ  ژٕ  قبرو  اندرٕ  کڑنہٕ  حالانکہ  مےٚ  برونٹھ  گُزرییہِ  واریاہ  اُمتہٕ  یِمن  پرتھ  وقتہٕ  پنٕنۍ  پیغمبر  یِتھ  وعدٕہ  دِوان  ٲسۍ  مگر  ازتام  سپُد  نہٕ  کُنہِ  وعدُک  ظہوٗر،  اَمہِ  اندرٕ  چھُ  معلوم  سپدان  زِ  یِمہٕ  چھےٚ  کتھے  یاژٕہ۔  تِم  دۅشوے  یعنی  مول  موج  أمۍ  سُنٛد،  أمۍ  سٕندِ  انکارٕ  تہٕ  کفرِعظیم  سببہٕ  سخت  ووٗلِتھ  لٔگۍ  تِم  اللہ  تعالیٰ  ہس  فریاد  کرنہِ۔  أمِس  نیٚچوِس  لٔگۍ  وَننہِ  درمدمندی  سان۔  وٲل  بوینے  ژٕ  اَن  جلد  ایمان  بیٚیہِ  زان  قیامت  برحق۔  بے  شک  خداے  سُنٛد  وعدٕہ  چھُ  برحق  تہٕ  پوٚز،  مرنہٕ  پتہٕ  چھُ  ضرور  بیٚیہِ  زندٕہ  گژُھن  سارِنٕے۔  سُہ  چھُ  تورٕ  تِمن  ونان  کہ  یِمہٕ  کتھہٕ  چھےٚ  بالکل  بے  سَنَد  بروٗنٹھِمیٚن  لوٗکن  نِشہِ  نقل  یِوان  کرنہٕ۔

Transliteration:
  Wa<b>a</b>lla<u>th</u>ee q<u>a</u>la liw<u>a</u>lidayhi offin lakum<u>a</u> ataAAid<u>a</u>ninee an okhraja waqad khalati alquroonu min qablee wahum<u>a</u> yastagheeth<u>a</u>ni All<u>a</u>ha waylaka <u>a</u>min inna waAAda All<u>a</u>hi <u>h</u>aqqun fayaqoolu m<u>a</u> h<u>atha</u> ill<u>a</u> as<u>at</u>eeru alawwaleen<b>a</b>


Athar:
  یِمے  چِھ  لُکھ  یِمن  پٮ۪ٹھ  عذابُک  فٲصلہٕ  چُھ  چسپاں  سپُدمُت۔  یِمو  برونٛہہ  یِم  جِنن  تہٕ  انسانن  ہٕندۍ  ٹولہٕ  ﴿اَمہِ  قسمٕکۍ﴾  گُزریمٕتۍ  چِھ  تِمنٕے  منٛز  گژھن  یِم  تہِ  شٲمِل،  بے  شک  چھِ  یِم  خسارس  منٛز  روزن  وٲلۍ  لُکھ۔

Mirwaiz:
  یِمے  گٔے  تِم  لوٗکھ  یِہٕندِ  حقہٕ  عذابُک  حکم  مقرر  سپُدمُت  چھُ  تِمن  اُمتن  سٍتۍ  یِمہٕ  تِمن  برونٹھ  آسہٕ  جِنو  تہٕ  اِنسانو  اندرٕ۔  بے  شک  یِم  ٲسۍ  اَزلے  تاوَن  زد۔

Transliteration:
  Ol<u>a</u>ika alla<u>th</u>eena <u>h</u>aqqa AAalayhimu alqawlu fee umamin qad khalat min qablihim mina aljinni wa<b>a</b>linsi innahum k<u>a</u>noo kh<u>a</u>sireen<b>a</b>


Athar:
  دۅشوٕیو  دَریٚو  منٛزٕ  چِھ  پرٛتھ  أکۍ  سٕندۍ  درجہِ  تِہندیو  اعمالو  ہٕندِ  لحاظہٕ،  تاکہ  اللہ  تعالیٰ  دِیہِ  یِہندِ  کرِمتِیُک  پوٗرٕ  پوٗرٕ  بدلہٕ  یِمن،  تہٕ  یِمن  پٮ۪ٹھ  یِیہِ  نہٕ  ہرگز  ظُلم  کرنہٕ۔

Mirwaiz:
  یِمن  دۅشوُنۍ  فریقن  ہٕندِ  خٲطرٕ  چھےٚ  تِہٕںزو  مختلف  عملن  ہٕندِ  اعتبارٕ  الگ  الگ  درجہِ  مقرر  کرنہٕ  آمٕتۍ۔  أک،  س  فریقس  جنتس  منٛز  بیٚیِس  فریقس  جہنمس  منٛز،  تِمو  کامیٲبیو  موجوب  یِمہٕ  کامہِ  تِمو  کرِ  مژٕ  آسن  دنیاہس  اندر،  یُتھ  اللہ  تعالیٰ  تِمن  سارِ  نٕے  تِہٕنزن  عملن  ہُنٛد  بدلہٕ  پوٗرٕ  عطا  کرِ،  بیٚیہِ  یِیہِ  نہٕ  کٲنسہِ  تِمو  اندرٕ  کُنہِ  طریقہٕ  ظلم  کرنہٕ۔

Transliteration:
  Walikullin daraj<u>a</u>tun mimm<u>a</u> AAamiloo waliyuwaffiyahum aAAm<u>a</u>lahum wahum l<u>a</u> yu<i><u>th</u></i>lamoon<b>a</b>


Athar:
  پتہٕ  ییٚلہِ  یِم  کٲفر  لُکھ  نارس  برونٛٹھ  کُن  أنِتھ  کھڑا  یِن  کرنہٕ،  پتہٕ  یِیَکھ  وَننہٕ،  تۅہیہِ  مۅکلاویو  پننہِ  حصّہ  چہِ  نعمتہٕ  پننہِ  دُنیاچہ  زندگی  منٛز  تہٕ  تِمن  تُلُو  تۅہیہِ  لطف،  پس  اَز  یِیَو  تۅہیہِ  رُسوا  کرن  وول  عذاب  دِنہٕ،  امہِ  موجوٗب  زِ  توٚہۍ  ٲسِو  زمینس  منٛز  کُنہِ  حق  ورٲے  تکبُر  کران،  بیٚیہِ  اَمہِ  موجوٗب  زِ  توٚہۍ  ٲسِو  نافرمٲنِیہِ  کران۔

Mirwaiz:
  بیٚیہِ  ییٚمہِ  دۅہ  کافر  برونٹھ  کُن  اَننہٕ  یِن  نارِ  جہنمس  وَننہٕ  یِیَکھ،  اے  کافرو،  وُچھُو  پننہِ  دنیاچہ  زندگی  منٛز  رٕتین  نعمژن  ہُنٛد  پنُن  حصہ  حاصل  کوٚرمُت  بیٚیہِ  چھُو  تِمن  ہُنٛد  پوٗرٕ  تمتع  تہٕ  فایدٕہ  تۅہیہِ  تُلمُت،  ییٚتہِ  سپدِنہٕ  تۅہیہِ  کانٛہہ  نعمتاہ  حاصل۔  وۅنۍ  یِیہِ  تۅہیہِ  از  ییٚتہِ  بدلہٕ  دِنہٕ  خوٲری  ہُنٛد  عذاب  کیاز،  توٚہۍ  ٲسِو  نا  دنیاہس  منٛز  تکبر  تہٕ  غرور  کران  ناحق،  بیٚیہِ  ییٚمہِ  مۅکھہٕ  کہ  توٚہۍ  کیا  ٲسِو  سخت  نفرمٲنی  کران  ناحق،  اۅ  وَننہٕ  اَمی  مۅکھہٕ  کہ  مخلوقس  پَزِ  نہٕ  تکبر  کرُن۔  تس  چھُنہٕ  کُنہِ  وقتہٕ  حق  تکبر  کرنُک  خصوصاً  زمینس  پٮ۪ٹھ۔  یہِ  چھُ  انسان  سٕندِ  حقہٕ  زیادے  مذموم۔

Transliteration:
  Wayawma yuAAra<u>d</u>u alla<u>th</u>eena kafaroo AAal<u>a</u> a<b>l</b>nn<u>a</u>ri a<u>th</u>habtum <u>t</u>ayyib<u>a</u>tikum fee <u>h</u>ay<u>a</u>tikumu a<b>l</b>dduny<u>a</u> wa<b>i</b>stamtaAAtum bih<u>a</u> fa<b>a</b>lyawma tujzawna AAa<u>tha</u>ba alhooni bim<u>a</u> kuntum tastakbiroona fee alar<u>d</u>i bighayri al<u>h</u>aqqi wabim<u>a</u> kuntum tafsuqoon<b>a</b>


Athar:
  یِمن  بوزنٲوِ  تَو  عاد  سٕندِس  بٲیِس  ﴿ہوٗد  علیہ  السلام﴾  سُند  قصّہٕ،  ییٚلہِ  تٔمۍ  احقافس  منٛز  پنُن  قوم  باخبر  کریاو۔  تہٕ  یِتھۍ  خبردار  کرن  وٲلۍ  ٲسۍ  تس  برونٛٹھ  تہِ  گُزریمٕتۍ  تہٕ  امہِ  پتہٕ  تہِ  روٗدۍ  یِوان۔  زِ،  خُدایس  ورٲے  مَہ  کٔرِو  کٲنٛسہِ  ہٕنز  بندگی،  مےٚ  چُھ  تُہندِس  بارس  منٛز  اکہِ  بڈِ  ہولناک  دۅہ  کہ  عذابُک  اندیشہِ۔

Mirwaiz:
  بیٚیہِ  کوٚرُو  تۅہیہِ  یِن  کافرن  نِشہِ  قومِ  عادن  ہٕندِس  برادر  ہود  علیہ  السلام  سٕنز  ذکر  ییٚلہِ  تِمو  وپننِس  قومس  یِم  تِژِھہ  جایہِ  پٮ۪ٹھ  بسان  ٲسۍ  ییٚتہِ  خمدار  سکہٕ  بند  تودہ  ٲسۍ،  تتھ  جایہِ  چھِ  ونان  احقاف۔  یہِ  چھےٚ  اَکھ  وادیاہ  اَکھ  یمنس  منٛز  حضر  موتس  نزدیک۔  سُے  پنُن  قوم  کھۅژنووُکھ  خداے  سٕندِس  عذابس۔  فرماوان  ٲسِکھ  یُتھنہٕ  توٚہۍ  عبادت  کٔرِو  کٲنسہِ  ہٕنز  خدایس  ورٲے  وَرنہٕ  گٔژِھو  عذابس  گرفتار۔  یہِ  چھےٚ  تِژھ  کتھ  کہ  بے  شک  ہود  علیہ  السلامس  برونٹھ  تہِ،  تِمن  پتہٕ  تہِ  آے  امی  مضمونہٕ  خٲطرٕ  واریاہ  کھۅژناون  وٲلۍ  پیغمبر  ازتانۍ۔  ہود  علیہ  السلامن  فرموو  پننِس  قومس  کہ  عبادت  مہ  کٔرِو  کٲنسہِ  ہٕنز  معبود  برحقس  ورٲے۔  بہٕ  چھُس  کھۅژان  تُہٕندِ  حقہٕ  اکہِ  بڈِ  دۅہ  کِس  عذابس  یعنی  قیامت  کہ  دۅہ  کِس  عذابس۔

Transliteration:
  Wa<b>o</b><u>th</u>kur akh<u>a</u> AA<u>a</u>din i<u>th</u> an<u>th</u>ara qawmahu bi<b>a</b>la<u>h</u>q<u>a</u>fi waqad khalati a<b>l</b>nnu<u>th</u>uru min bayni yadayhi wamin khalfihi all<u>a</u> taAAbudoo ill<u>a</u> All<u>a</u>ha innee akh<u>a</u>fu AAalaykum AAa<u>tha</u>ba yawmin AAa<i><u>th</u></i>eem<b>in</b>


Athar:
  تِمو  ووٚن،  کیا  ژٕ  چُھکھہٕ  اَمہِ  موجوب  آمُت  زِ  اَسہِ  ڈٲلِتھ  کرکھ  ژٕ  اسہِ  سانیٚو  معبوٗدَو  نِشہِ  ژھیٚنہٕ۔  اچھا  اَن  ژٕ  پنُن  سُہ  عذاب  ییٚمہِ  نِشہِ  ژٕ  اسہِ  کھۅژناوان  چُھکھ،  اگر  پٔزِ  پٲٹھۍ  ژٕ  پٔزِیور  چُھکھ۔

Mirwaiz:
  تِمَو  دوٚپُس  اے  ہود  ژٕ  چھُکھہٕ  آمُت  اَسہِ  نِشہِ  اَمی  خٲطرٕ  کہ  ژٕہ  کیا  پھِرکھ  اَسہِ  پننیو  معبودو  نِشہِ،  أسۍ  پھیرن  وٲلۍ  چھِنہٕ۔  وۅنۍ  ہرگاہ  ژٕ  پوٚز  وَنوُنیو  منٛزٕ  چھُکھ  تیٚلہِ  واتناو  سُہ  عذاب  ییٚمُیک  ژٕ  اَسہِ  بیٖم  کران  چھُکھ۔

Transliteration:
  Q<u>a</u>loo ajitan<u>a</u> litafikan<u>a</u> AAan <u>a</u>lihatin<u>a</u> fatin<u>a</u> bim<u>a</u> taAAidun<u>a</u> in kunta mina a<b>l</b><u>ssa</u>diqeen<b>a</b>


Athar:
  تٔمۍ  ووٚن  زِ،  اَمیُک  علم  چُھ  اللہ  تعالیٰ  سٕے،  ﴿یعنی  امہِ  کتھہِ  ہُند  علم  زِ  تۅہیہِ  پٮ۪ٹھ  کر  یِیہِ  عذاب  سوزنہٕ  تہٕ  کوٚت  تام  یِیہِ  تۅہیہِ  مہلت  دِنہٕ۔﴾  تہٕ  بہٕ  چُھس  تۅہیہِ  صرف  سُہ  پیغام  واتناوان  یُس  ہیٚتھ  بہٕ  سوزنہٕ  چُھس  آمُت۔  مگر  بہٕ  چُھس  وُچھان  زِ  توٚہۍ  لُکھ  چِھو  جہالت  ورتاوان۔

Mirwaiz:
  ہود  علیہ  السلامن  فرمووُکھ  عذاب  کہ  یِنٕچ  خبر  ژھےٚ  خداے  سٕے  یٲژ،  بہٕ  چھُس  تۅہیہِ  واتناوان  سُہ  پیغام  یُس  ہیتھ  بہٕ  سوزنہٕ  آمُت  چھُس،  مگر  بہٕ  چھُسو  توٚہۍ  وُچھان  اَکھ  قوماہ  خالص  جہالت  چہ  کتھہٕ  کران،  ییٚلہِ  نہٕ  تِمَو  کُنہِ  طریقہٕ  حق  تسلیم  کوٚر،  أتی  ہیٚتِن  عذابٕکۍ  آثار  شروع  سپدٕنۍ  ۔  گۅڈنی  کھوٚت  اوٚبراہ  اَکھ۔

Transliteration:
  Q<u>a</u>la innam<u>a</u> alAAilmu AAinda All<u>a</u>hi waoballighukum m<u>a</u> orsiltu bihi wal<u>a</u>kinnee ar<u>a</u>kum qawman tajhaloon<b>a</b>


Athar:
  پتہٕ  ییٚلہِ  تِمو  سُہ  عذاب  وُچُھ  پننیٚن  وادِیَن  کُن  یِوان،  پتہٕ  لوگُکھ  وَنُن،  یہِ  چُھ  اوٚبُر  یُس  اَسہِ  سٲراب  کرِ۔  نَہ،  بلکہ  چُھ  یہِ  سُے  چیز  ییٚمہِ  خٲطرٕ  توٚہۍ  بانبٕر  ٲسِو  کران۔  ﴿یتھ  جایہِ  چَھنہٕ  امہِ  کتھہِ  ہٕنز  وضاحت  زِ  تِمن  کٔمۍ  دِیُت  یہِ  جواب۔  کلام  کہ  اندازٕہ  نِشہِ  چُھ  پٲنۍ  پانے  یہِ  نَنان  زِ  یہِ  اوس  سُہ  جواب  یُس  اصلی  صورتِ  حالن  تِمن  عمَلاً  دِیُت۔  تِم  ٲسۍ  سمجھان  زِ  یہِ  چُھ  اوٚبُر  یُس  تِہنزن  وادِیَن  چُھ  سٲراب  کرنہِ  آمُت،  تہٕ  حقیقتس  منٛز  اوس  سُہ  واوٕ  طوفان  یُس  تِمن  تباہ  تہٕ  برباد  کرنہٕ  مۅکھہٕ  برونٛہہ  اوس  پکان۔﴾  یہِ  چُھ  واوٕ  طوفان  یتھ  منٛز  دردناک  عذاب  چُھ  برونٛہہ  پکان۔

Mirwaiz:
  ادٕہ  ییٚلہِ  تِمو  سُہ  اوٚبُر  وُچھ  یُس  پکان  اوس  یِہِندِسٕے  زمینس  زراعتس  کُن،  دپنہِ  لٔگۍ  یہِ  اوٚبُر  تراوِ  روٗد  اَسہِ  پٮ۪ٹھ،  دپنہٕ  آکھ  یہِ  روٗد  تراوٕوُن  اوٚبُر  چھُنہٕ  بلکہ  چھُ  یہِ  سُے  عذاب  یُس  توٚہۍ  ؤلۍ  ؤلۍ  ژھانڈان  ٲسِو،  اَتھ  اوٚبرس  منٛز  چھُ  واواہ  یتھ  سٍتۍ  کُڈُر  عذاب  چھُ۔

Transliteration:
  Falamm<u>a</u> raawhu AA<u>a</u>ri<u>d</u>an mustaqbila awdiyatihim q<u>a</u>loo h<u>atha</u> AA<u>a</u>ri<u>d</u>un mum<u>t</u>irun<u>a</u> bal huwa m<u>a</u> istaAAjaltum bihi ree<u>h</u>un feeh<u>a</u> AAa<u>tha</u>bun aleem<b>un</b>


Athar:
  پننِس  ربّ  سٕندِ  حکمہٕ  کرِ  پرٛتھ  چیزس  تباہ۔  ٲخر  کار  سپُد  تِہُنٛد  حال  یہِ  زِ  تِہنزو  روزَن  جایَو  ورٲے  اوس  نہٕ  تَتہِ  کِہِنۍ  اَتھہِ  یِوان۔  یِتھہٕ  پٲٹھۍ  چِھ  أسۍ  مُجرمن  بدلہٕ  دِوان۔

Mirwaiz:
  یہِ  عذاب  گالہِ  پرتھ  چیزس  پننِس  خداے  سٕندِ  حکمہٕ  سٍتۍ۔  چنانچہ  سُہ  واو  ییٚلہِ  دراو  تٔمۍ  تھوونہٕ  کانٛہہ  چیزاہ  باقی  گالنہٕ  ورٲے۔  پس  سپٕدۍ  ختم،  کانٛہہ  چیزاہ  اوسنہٕ  درینٹھۍ  یِوان  تِہٕنزو  لریٚو  جایَو  ورٲے۔  یِتھے  پٲٹھۍ  کیا  چھِ  أسۍ  نافرمانن  سزادِوان۔

Transliteration:
  Tudammiru kulla shayin biamri rabbih<u>a</u> faa<u>s</u>ba<u>h</u>oo l<u>a</u> yur<u>a</u> ill<u>a</u> mas<u>a</u>kinuhum ka<u>tha</u>lika najzee alqawma almujrimeen<b>a</b>


Athar:
  تِمن  اوس  اسہِ  تِکینژھاہ  دِیتمُت  یِنہٕ  تۅہیہِ  اوسُو  دِیتمُت۔  تِمن  ٲسۍ  اسہِ  کن،  أچھ  تہٕ  دِل،  سورُے  کینٛہہ  دِیتمُت،  نَہ  لٔگۍ  تِم  کَن  تِمن  کُنہِ  بکار،  نَہ  أچھ،  نہ  دل،  تِکیازِ  تِم  ٲسۍ  اللہ  تعالیٰ  سٕندٮ۪ن  آیاتن  انکار  کران،  تہٕ  تَمی  چیز  کِس  پھیرس  منٛز  آے  تِم،  یتھ  تِم  ہزٕل  ٲسۍ  کران۔

Mirwaiz:
  بے  شک  اَسہِ  اوس  تِمن  طاقت  دُیتمُت  تِمن  تِمن  کامین  ہُنٛد  یِمن  ہُنٛد  طاقت  تۅہیہِ  چھُنہٕ  دُیتمُت۔  تمہِ  اندرٕ  چھِ  مراد  تِم  تصرفات  یِم  جسمٲنی  قوتس  تہٕ  مٲلی  قوتس  پٮ۪ٹھ  موقوف  چھِ۔  بیٚیہِ  ٲسۍ  اسہِ  تِمن  کن،  أچھ  تہٕ  دل  دِتِمٕتۍ  یِمو  سٍتۍ  تِم  بڈین  بڈین  مشکلاتن  ہُنٛد  مقابلہٕ  ٲسۍ  کران  مگر  ییٚلہِ  تِمن  سون  عذاب  ووت  تتھ  مقابلہٕ  ہیوٚکُکھ  نہٕ  کینٛہہ  تہِ  کٔرِتھ۔  پس  دِیُت  نہٕ  تِمن  کانٛہہ  فٲیدٕہ  نہ  کنو  نہ  أچھو  نہ  دِلو  کُنہِ  چیزُک،  کیازِ  تِم  ٲسۍ  انکار  کران  خداے  سٕندین  آیاتن۔  توپتہٕ  آو  وَلنہٕ  تِمن  سُے  عذاب  یتھ  تِم  ٹھٹھہٕ  تہٕ  مخولہٕ  کران  ٲسۍ۔

Transliteration:
  Walaqad makkann<u>a</u>hum feem<u>a</u> in makkann<u>a</u>kum feehi wajaAAaln<u>a</u> lahum samAAan waab<u>sa</u>ran waafidatan fam<u>a</u> aghn<u>a</u> AAanhum samAAuhum wal<u>a</u> ab<u>sa</u>ruhum wal<u>a</u> afidatuhum min shayin i<u>th</u> k<u>a</u>noo yaj<u>h</u>adoona bi<u>a</u>y<u>a</u>ti All<u>a</u>hi wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Athar:
  تۅہیہِ  أندۍ  پٔکۍ  کیٚن  علاقن  منٛز  چھےٚ  اسہِ  واریاہ  بستی  ہلاک  کرِمَژٕ۔  پنٕنۍ  آیات  سوٗزِتھ  سمجھٲوۍ  تِم  گرِ  گرِ  رنگہٕ  رنگہٕ،  بنان  چُھ  زِ  تِم  یِہَن  باز۔

Mirwaiz:
  اے  مکہ  کیو  لوٗکو  بتحقیق  گٲلۍ  اَسہِ  تِمن  شہرن  ہٕندۍ  لوٗکھ  یِم  تۅہیہِ  اندۍ  پٔکۍ  چھِ  کفروشرکہٕ  سببہٕ،  قومِ  ثمود  تہٕ  قومِ  لوط،  اَسہِ  واتناوییہِ  تِمن  نِشہِ  پننہِ  دلیلہٕ  پھِیرۍ  پھِیرۍ  دیٚو  تِم  کفرٕ  تہٕ  شرکہٕ  نِشہِ  پتھ  روزن  مگت  تِم  روٗدۍ  نہٕ  پتھ  کیںٛہہ  تہِ۔  تمہِ  مۅکھہٕ  گٔے  تِم  عذابس  گرفتار۔

Transliteration:
  Walaqad ahlakn<u>a</u> m<u>a</u> <u>h</u>awlakum mina alqur<u>a</u> wa<u>s</u>arrafn<u>a</u> al<u>a</u>y<u>a</u>ti laAAallahum yarjiAAoon<b>a</b>


Athar:
  پتہٕ  کیازِ  کوٚر  نہٕ  تِمو  ۂستِیَو  تِمن  مدد  یِم  تِمَو  اللہ  تعالیٰ  ترٲوِتھ  تٔمۍ  سٕندِ  تقرُبُک  ذریعہ  سمجھان  سمجھان  معبوٗد  ٲسۍ  بنٲومٕتۍ؟  ﴿یعنی  تِمن  ہستی  ین  سٍتۍ  اوس  تِمو  عقیدتُک  ابتدا  اَمہِ  خیالہٕ  کوٚرمُت  زِ  تِم  چِھ  خُداے  سٕندۍ  مقبول  بندٕہ،  تِہندِ  ؤسیلہٕ  سپدِ  اسہِ  خُدایس  نِشہِ  رسٲئی۔  مگر  برونٛہہ  پکان  پکان  بناوِ  خۅد  تِمے  ہستی  تِمو  پنٕنۍ  معبوٗد،  مددٕ  خٲطرٕ  لوگُکھ  تِمنٕے  ناد  دِیُن  تہٕ  تِمنٕے  لٲگِکھ  دُعا  منٕگنۍ  تہٕ  تِمنٕے  مُتعلق  لوگُکھ  یہِ  سمجھُن  زِ  تِم  چِھ  صاحبِ  تصّرُف  یعنی  اختیار  تھاون  وٲلۍ۔  سٲنۍ  فریاد  رٔسی  تہٕ  مُشکل  کُشٲئی  کرن  یِمے۔  اَمی  گُمرٲہی  منٛزٕ  کڑنہٕ  مۅکھ  کٔر  خُداین  پنٕنۍ  آیات  پننیٚن  رسولن  ہٕندِ  ذریعہ  سوٗزِتھ  رنگہٕ  رنگہٕ  پٲٹھۍ  تِم  سمجھاونٕچ  کوٗشش۔  مگر  تِم  روٗدۍ  پننیٚن  یِمن  اپزٮ۪ن  خُداین  ہٕنزِ  بندگی  پٮ۪ٹھ  بضد  تہٕ  روٗدۍ  اصرار  کران  زِ  أسۍ  روٗزو  اللہ  تعالیٰ  سٕندِ  بجاے  یُہندُے  دامن  رٔٹِتھ۔  وۅنۍ  ؤنۍ  تَو  ییٚلہِ  یِمن  مُشرکن  پٮ۪ٹھ  یِہنزِ  گُمرٲہی  ہٕندِ  وجہ  کِنۍ  اللہ  تعالیٰ  سُند  عذاب  آو،  تِہِندۍ  تِم  فریاد  رس  تہٕ  مُشکل  کُشا  معبوٗد  کتہِ  ٲسۍ  موٗدِمٕتۍ؟  تِم  کیازِ  آے  نہٕ  اَتھ  بُرٕ  وقتس  منٛز  تِمن  مدد  کرنہٕ؟﴾  بلکہ  ٲسۍ  تِم  یِمن  رٲوِمٕتۍ،  تہٕ  یہِ  اوس  تِہندِ  اَپزِیُک  تہٕ  تِمن  بناوٹی  عقیدن  ہُند  انجام  یِم  تِمو  پانہٕ  بنٲوِمٕتۍ  ٲسۍ۔

Mirwaiz:
  پس  کونہٕ  سنا  کوٚر  تِمن  مدد  تِمو  معبودانِ  بٲطلو  یِم  معبودِ  برحق  ورٲے  معبود  بنٲوِمٕتۍ  ٲسۍ  خداے  سُند  قرب  حاصل  کرنہٕ  خٲطرٕ  کہ  یِم  یِن  اَسہِ  مصیبت  کہ  وقتہٕ  بکار۔  پس  کونہٕ  سنا  آے  تِم  تمن  بکار  ییڈمہِ  عذاب  تہٕ  ہلاک  گژھنہِ  کہ  وقتہٕ۔  مدد  کرنٕچ  کیا  چھےٚ  کتھےٕ  بلکہ  ژٔلۍ  تِم  یِمن  پٮ۪ٹھ  عذاب  وسنہٕ  وقتہٕ۔  یہِ  سورُے  تِہُنٛد  تِم  معبود  زانُن  یا  شفیع  زانُن  اوس  اَپُز  یُس  یِمَو  پانے  دلہ  ٹںڈا  اَکھ  ٹھہروومُت  اوس۔  بروٗنٹھمین  آیاتِ  کریمن  منٛز  آو  بیان  کرنہٕ  کہ  کافرن  یِیہِ  وَننہٕ  عذابس  گرفتار  سپدنہٕ  کہ  وقتہٕ  کہ  یہِ  ذلتُک  عذاب  چھُ  تۅہیہِ  ﴿۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ﴾  توٚہۍ  کیا  ٲسِو  دنیاہس  منٛز  ناحق  تکبر  کران  بیٚیہِ  کیا  ٲسِو  توٚہۍ  نافرمٲنی  کران۔  تکبر  و  نافرمٲنی  ہٕمنز  مذمت  بوزناونہٕ  خٲطرٕ  آو  کافرن  وننہٕ  کہ  وُچھِو  جِن  یِن  تکبرس  اندر  انسانن  ہٕدِ  کھۅتہٕ  زیادٕہ  چھِ،  تِمو  تروو  تکبر،  تہٕ  کفرٕ  نِشہِ  دست  بردار  سپدِتھ  کوٚر  تِمو  اسلام  قبول۔  مگر  توٚہۍ  انسان  ٲسِتھ  چھِو  نہٕ  توٚہۍ  تکبر  تہٕ  کفرٕ  نِشہِ  باز  یِوان۔  یِمن  جِنن  ہِندِ  مسلمان  سپدنٕچ  یَتھ  آیہ  کریمس  منٛز  ذکر  چھےٚ  تِہُنٛد  قصہٕ  چھُ  حدیث  شریفس  منٛز  یِتھہٕ  پٲٹھۍ  آمُت  کہ  ییٚلہِ  بعثت  نبویہ  کہ  وقتہٕ  جن  آے  آسمٲنی  خبرٕ  بوزنہٕ  نِشہِ  ستارن  ہٕندِ  شعلہٕ  سٍتۍ  پتھ  رٹنہٕ،  تِم  سپٕدۍ  حٲران  کہ  یہِ  کیا  سنا  سپُد،  اَمُیک  پَزِ  اَسہِ  تحقیقات  کرُن،  دریافت  گژِھہ  کرُن  کہ  دنیاہس  اندر  کس  سنا  واقع  سپُد  نمودار  ییٚمہِ  سببہٕ  أسۍ  آے  پتھ  رٹنہٕ۔  چنانچہ  جِنن  ہٕںزٕ  مختلف  جماعژٕ  درٛایہِ  مختلف  طرفن  کُن  اَمُیک  تحقیقات  کرنہِ،  تٕوٕے  اندرٕ  اَکھ  جماعتھاہ  وٲژ  مکہ  شریف۔  تمہِ  دوہ  ٲسۍ  نبی  کریم  صلی  اللہ  علیہ  و سلم  بعض  صحاب  صٲبن  سٍتۍ  أکِس  جایہِ  یتھ  بطن  نخلہ  ناو  اوس۔  اَتہِ  پٮ۪ٹھہٕ  اوسُکھ  سوق  عکاظس  کُن  بغرض  تبلیغ  دین  و  اشاعتِ  اسلام  تشریف  نِنُک  ارادٕہ۔  اَتھ  جایہِ  ٲسۍ  صبح  نٮ۪ماز  پران،  جِنن  ہٕںز  یہِ  جماعت  تہِ  وٲژ  اَتھ  جایہِ،  بوٗزُکھ  وارٕہ  تِہُنٛڈ  قرآن  مجید  پَرُن۔  دپنہِ  لٔگۍ  سۅ  نٔو  کتھ  ییٚمہِ  کہ  دریافت  کرنہٕ  خٲطرٕ  أسۍ  درامٕتۍ  چھِ،  سۅ  چھےٚ  یٔہے  ییٚمہِ  سببہٕ  نہٕ  آسمانی  خبرٕ  بوٗزِتھ  ہیکان  چھِ۔  بروایت  عبداللہ  ابنِ  عباس  رضۍ  اللہ  عنہ  چھُ  کہ  تِم  جنات  ییٚلہِ  اوٚٹ  وٲتۍ،  اَتہِ  بوٗزُکھ  قرآن  مجید۔  دپنہِ  لٔگۍ  ژھۅپہٕ  لٲگِو  وارٕ  بوٗزِو  یہِ  قرآن  مجید۔  تمہِ  پتہٕ  ییٚلہِ  نبی  کریم  صلی  اللہ  علیہ  وسلم  نٮ۪مازِ  نِشہِ  فارغ  سپٕدۍ،  یِم  جِن  سپٕدۍ  مسلمان،  توپتہٕ  گٔے  پننِس  قومس  واپس،  تِمن  تہِ  کٔرٕکھ  اَمِچ  خبر  بیٚیہِ  لٔگِکھ  دِنہِ  ترغیب  ایمان  اننس  کُن۔

Transliteration:
  Falawl<u>a</u> na<u>s</u>arahumu alla<u>th</u>eena ittakha<u>th</u>oo min dooni All<u>a</u>hi qurb<u>a</u>nan <u>a</u>lihatan bal <u>d</u>alloo AAanhum wa<u>tha</u>lika ifkuhum wam<u>a</u> k<u>a</u>noo yaftaroon<b>a</b>


Athar:
  ﴿تہٕ  سُہ  واقعہ  تہِ  چُھ  قٲبِل  ذکر﴾  ییٚلہِ  اسہِ  جِنَن  ہٕنز  اکھ  چھۅکھ  تۅہیہِ  کُن  أنِمٕژ  ٲس  تاکہ  قرآن  بوزن۔  ﴿یہِ  ذِکر  چھےٚ  تمہِ  واقعٕچ  یُس  طایف  کہ  سفرٕ  پٮ۪ٹھہٕ  مکہ  یِوان  یِوان  وَتہِ  اندر  پیش  اوس  آمُت۔  نمازِ  منٛز  ٲسۍ  حضور  صلی  اللہ  علیہ و سلم  تلاوت  فرماوان  زِ  جِنَن  ہٕنز  اکھ  چھۅکھ  درایہِ  اَپٲرۍ  تہٕ  تِمَو  کوٚر  قرآن  بوزنہٕ  خٲطرٕ  قرار۔  اَتھ  بارس  منٛز  چھےٚ  تمام  روایتہٕ  اتھ  کتھہِ  پٮ۪ٹھ  مُتفق  زِ  اتھ  موقعس  پٮ۪ٹھ  ٲسۍ  نہٕ  جِن  حضور  صلی  اللہ  علیہ و سلمن  برونٛہہ  کُن  آمٕتۍ۔  تہٕ  نہ  اوس  حضور  صلی  اللہ  علیہ و سلمو  تِہُند  یُن  محسوس  کوٚرمُت،  بلکہ  چُھ  پتہٕ  اللہ  تعالیٰ  وحی  ہٕندِ  ذریعہ  تِمن  صلی  اللہ  علیہ و سلم  تِہندِ  ینٕچ  تہٕ  قرآن  بوزنٕچ  خبر  دِوان﴾  ییٚلہِ  تِم  تتھ  جایہِ  وٲتۍ  ﴿ییٚتہِ  توٚہۍ  قرآن  ٲسِو  پران﴾  تِمو  ووٚن  پانہٕ  وٲنۍ  خاموش  سپدِو۔  پتہٕ  ییٚلہِ  سُہ  پرنہٕ  آو،  پتہٕ  پھیٖرۍ  تِم  خبردار  کرن  وٲلۍ  بٔنِتھ  پننِس  قومس  کُن۔

Mirwaiz:
  بییہِ  کٔرِو  یِمن  لوکن  نِشہِ  ذکر  تمہِ  وقتُک  قصہٕ  ییلہِ  اَسہِ  تۅہیہِ  کُن  سوٗز  اَکھ  جماعتھاہ  جِنو  اندرٕہ۔  یوٚٹ  وٲتِتھ  لٔگۍ  تِم  بوزنہِ  قرآنِ  مجید،  ییٚمہِ  ساعتہٕ  توٚہۍ  صبح  نٮ۪مازِ  منٛز  قرآن  مجید  پران  ٲسِو۔  تِم  ییٚلہِ  سٲری  جمع  سپٕدۍ  تتھ  جایہِ  ییٚتہِ  قرآن  مجید  اوس  پرنہٕ  یِوان،  اَکھ  أکِس  لگۍ  وَننہِ  ژھۅپہٕ  کٔرِتھ  بوٗزِو  یہِ  کلام۔  تمہِ  پتہٕ  ییٚلہِ  قرآن  پرُن  ختم  سپُد،  تمہِ  پتہٕ  گٔے  تِم  واپس  پننِس  قومس  کُن  یہِ  سورُے  واقع  بیان  کرنہٕ  خٲطرٕ۔

Transliteration:
  Wai<u>th</u> <u>s</u>arafn<u>a</u> ilayka nafaran mina aljinni yastamiAAoona alqur<u>a</u>na falamm<u>a</u> <u>h</u>a<u>d</u>aroohu q<u>a</u>loo an<u>s</u>itoo falamm<u>a</u> qu<u>d</u>iya wallaw il<u>a</u> qawmihim mun<u>th</u>ireen<b>a</b>


Athar:
  تِمو  ووٚن  گٔژِھتھ،  اے  سانہِ  قوم  کیو  لوٗکو،  اسہِ  چھےٚ  اکھ  کتاب  بوٗزمٕژ  یۅسہٕ  موسیٰ  علیہ  السلامس  پتہٕ  چھےٚ  نٲزِل  کرنہٕ  آمٕژ،  تصدیق  کرن  واجِنۍ  چھےٚ  تِمن  کتابن  ہٕنز  یِمہٕ  اَتھ  برونٛہہ  چھےٚ  آمژٕ،  رہنمٲئی  چھےٚ  کران  حقس  تہٕ  سیٚزِ  وَتہِ  کُن۔  ﴿امہِ  نِشہِ  چُھ  پے  لگان  زِ  یِمو  جِنو  اوس  گۅڈٕ  پٮ۪ٹھے  حضرت  موسیٰ  علیہ  السلام  تہٕ  آسمٲنی  کتابن  پٮ۪ٹھ  ایمان  اوٚنمُت۔  قرآن  بوزنہٕ  پتہٕ  کوٚر  تِمو  محسوس  زِ  یہِ  چھےٚ  سۅے  تعلیم  یۅسہٕ  پٔتِم  انبیا  چِھ  دِوان  روٗدمٕتۍ،  امہِ  موجوٗب  چِھ  تِم  اتھ  کتابہِ  تہٕ  امہِ  کِس  اَنن  وٲلِس  رسول  اللہ  صلی  اللہ  علیہ و سلمس  پٮ۪ٹھ  تہِ  ایمان  اَنان۔﴾

Mirwaiz:
  چنانچہ  پننِس  قومس  لگۍ  دپنہِ،  اے  قوم  أسۍ  آے  بوٗزِتھ  اکہِ  عجیب  کتابہِ  ہُنٛد  اَکھ  مضموناہ  یوسہٕ  کتاب  نٲزل  چھےٚ  آمٕژ  کرنہٕ  موسیٰ  علیہ  السلامس  پتہٕ،  سۅے  کتاب  چھےٚ  تصدیق  کران  تِمن  کتابن  یِمہٕ  تمہِ  برونٹھ  نٲزل  کرنہٕ  آمژٕ  چھےٚ۔  سۅ  کتاب  چھےٚ  وَتھ  ہاوان  دینِ  حقس  کُن  بیٚیہِ  چھےٚ  رہنمٲیی  کران  سیزِ  وَتہِ  کُن۔

Transliteration:
  Q<u>a</u>loo y<u>a</u> qawman<u>a</u> inn<u>a</u> samiAAn<u>a</u> kit<u>a</u>ban onzila min baAAdi moos<u>a</u> mu<u>s</u>addiqan lim<u>a</u> bayna yadayhi yahdee il<u>a</u> al<u>h</u>aqqi wail<u>a</u> <u>t</u>areeqin mustaqeem<b>in</b>


Athar:
  اے  سانہِ  قوم  کیو  لوٗکو،  خُدایس  کُن  بُلاون  وٲلۍ  سٕنز  دعوت  کٔرِو  قبول  تہٕ  تس  پٮ۪ٹھ  أنِو  ایمان،  اللہ  تعالیٰ  کرِ  تُہندٮ۪ن  گناہن  درگُزر،  تہٕ  تۅہیہِ  بچاویٚو  دردناک  عذاب  نِشہِ۔

Mirwaiz:
  اے  میانیو  بایو  اجابت  کٔرِو  تہٕ  مٲنِو  خدایس  کُن  ناد  دِوُنِس  یعنی  قرآن  مجیدس  یا  نبی  کریمس  صلی  اللہ  علیہ  و سلم،  تِہِندِس  وَننس  اجابت  کرٕنۍ  گوٚو  کہ  ایمان  أنِس  تہٕ  پژھ  کٔرِو  خدایس،  تمہِ  کہ  برکتہٕ  کرِ  سُہ  تُہٕندین  گناہن  مغفرت،  بیٚیہِ  رَچھو  سُہ  تۅہیہِ  ٲخرت  کہ  کُڈرِ  عذاب  نِشہِ۔

Transliteration:
  Y<u>a</u> qawman<u>a</u> ajeeboo d<u>a</u>AAiya All<u>a</u>hi wa<u>a</u>minoo bihi yaghfir lakum min <u>th</u>unoobikum wayujirkum min AAa<u>tha</u>bin aleem<b>in</b>


Athar:
  تہٕ  یُس  کانٛہہ  اللہ  تعالیٰ  سٕندِس  دٲعی  سٕنز  کتھ  مانہِ  نہٕ،  تس  نہ  چُھ  زمینس  منٛز  پنُن  کانٛہہ  بل بوتہٕ،  زِ  خُدایس  ہیٚکہِ  عٲجز  کٔرِتھ،  تہٕ  نہ  چھِس  کینٛہہ  تِتھۍ  حٲمی  تہٕ  سرپرست  زِ  أمِس  بچاون  خُدایس  نِشہِ۔  یِتھۍ  لُکھ  چِھ  کُھلہٕ  گُمرٲہی  منٛز  ہیٚنہٕ  آمٕتۍ۔

Mirwaiz:
  یُس  اَکھاہ  اجابت  کرِ  نہٕ  خداے  سٕندِس  ناد  دِوُنِس  اَدٕ  سُہ  ہیٚکہِ  نہٕ  زمین  کِس  کُنہِ  حصس  منٛز  گٔژِھتھ  تہٕ  ژٔلِتھ۔  خدایس  رٹنہٕ  نِشہِ  عٲجز  کٔرِتھ  پنُں  پان  بچٲوِتھ۔  نہ  چھُ  تُہٕندِ  خٲطرٕ  خدایس  ورٲے  کانٛہہ  حمایت  کروُناہ  تہٕ  مددگاراہ،  اَمہِ  قسمٕکۍ  لوٗکھ  یِمن  پننہِ  جایہِ  خیال  آسہِ  کہ  اَسہِ  کیا  ہیٚکہِ  بچٲوِتھ  تہٕ  مۅکلٲوِتھ  کانٛہہ،  تِم  چھِ  نَنہِ  گمرٲہی  اندر۔

Transliteration:
  Waman l<u>a</u> yujib d<u>a</u>AAiya All<u>a</u>hi falaysa bimuAAjizin fee alar<u>d</u>i walaysa lahu min doonihi awliy<u>a</u>a ol<u>a</u>ika fee <u>d</u>al<u>a</u>lin mubeen<b>in</b>


Athar:
  تہٕ  کیا  یِمن  لُکن  چُھنا  یہِ  فِکرِ  تران  زِ  ییٚمۍ  خُداین  یہِ  زمین  تہٕ  آسمان  پٲدٕ  کٔرۍ،  تہٕ  یِمن  بناوان  بناوان  تھوٚک  نہٕ  سُہ،  سُہ  چُھ  ضرور  اتھ  پٮ۪ٹھ  قدرت  تھاوان  زِ  مۅردن  کرِ  زندٕہ؟  کیازِ  نہٕ،  یقیناً  چُھ  سُہ  پرٛتھ  چیزٕچ  قدرت  تھاوان۔

Mirwaiz:
  کیا  یہِ  کتھ  چھِنا  زانان  تِم  کہ  ییٚمۍ  پروردگارن  آسمان  تہٕ  زمین  پٲدٕ  کٔرۍ،  توپتہٕ  تھوٚک  نہٕ  سُہ  تِم  پٲدٕ  کرنہٕ  سٍتۍ،  تس  پروردگارس  چھےٚ  پوٗرٕ  قدرت  قیامت  کہ  دۅہ  مۅردٕہ  لوٗکھ  بیٚیہِ  زندٕہ  کرنس  پٮ۪ٹھ۔  گوٚژھ  نا  سُہ  تتھ  پٮ۪ٹھ  قدرت  وول  آسُن۔  سُہ  ہے  پرتھ  چیزس  پٮ۪ٹھ  قدرت  وول  چھُ۔

Transliteration:
  Awalam yaraw anna All<u>a</u>ha alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a walam yaAAya bikhalqihinna biq<u>a</u>dirin AAal<u>a</u> an yu<u>h</u>yiya almawt<u>a</u> bal<u>a</u> innahu AAal<u>a</u> kulli shayin qadeer<b>un</b>


Athar:
  ییٚمہِ  دۅہ  یِم  کٲفر  نارس  برونٛٹھ  کُن  اَننہٕ  یِن،  تمہِ  ساعتہٕ  یِیہِ  یِمن  پرٕژھنہٕ،  کیا  یہِ  چُھنا  حق؟  تِم  وَنن،  آ،  سٲنِس  ربّ  سُند  قسم  ﴿یہِ  چُھ  پٔزِ  پٲٹھۍ  حق﴾۔  اللہ  تعالیٰ  فرماوِ،  اچھا  وُچِھو  تیٚلہِ  وۅنۍ  عذابُک  مٕزہ  پننِس  تتھ  انکار  کِس  پاداشس  منٛز  یُس  توٚہۍ  کران  ٲسِو  روٗدِمٕتۍ۔

Mirwaiz:
  بیٚیہِ  ییٚمہِ  دۅہ  کافر  یِن  نارِ  جہنمس  برونٹھ  کُن  اَننہٕ،  دپنہٕ  یِیَکھ،  کیا  یہِ  دوزخ  چھُنا  پوٚز  تہٕ  اَمرِ  واقعی،  اَتھ  ٲسِو  دنیاہس  اندر  نفی  تہٕ  انکار  کران۔  دپن  خداے  سٕنز  دٕرٛے  واقعی  چھُ  پوٚز  تہٕ  برحق،  اللہ  تعالیٰ  فرماویکھ،  وۅنۍ  ژِہِو  توٚہۍ  اَمہِ  جہنم  کہ  عذابُک  مزٕہ،  کیازِ  توٚہۍ  ٲسِو  نا  اتھ  انکار  کران۔

Transliteration:
  Wayawma yuAAra<u>d</u>u alla<u>th</u>eena kafaroo AAal<u>a</u> a<b>l</b>nn<u>a</u>ri alaysa h<u>atha</u> bi<b>a</b>l<u>h</u>aqqi q<u>a</u>loo bal<u>a</u> warabbin<u>a</u> q<u>a</u>la fa<u>th</u>ooqoo alAAa<u>tha</u>ba bim<u>a</u> kuntum takfuroon<b>a</b>


Athar:
  پس  اے  نبیؐ،  صبر  کٔرِو  یِتھہٕ  پٲٹھۍ  اُولو  العزم  ﴿تھدِ  پایہِ  کیو﴾  رسُولو  صبر  چُھ  کوٚرمُت،  تہٕ  یِہندِس  معاملس  منٛز  مَہ  کٔرِو  جلدی۔  ییٚمہِ  دۅہ  یِم  لُکھ  تتھ  چیزس  وُچھن  ییٚمیُک  یِمن  ڈر  چُھ  یِوان  پاونہٕ،  تیٚلہِ  باسہِ  یِمن  یِتھہٕ  پٲٹھۍ  زِ  زنتہٕ  دُنیاہس  منٛز  ٲسۍ  نہٕ  اکہِ  گرِ  کھۅتہٕ  زیادٕہ  کالس  روٗدِمٕتۍ۔  کتھ  آیہِ  واتناونہٕ،  وۅنۍ  کیا  نافرمان  لُکو  ورٲے  ہیکیا  بیٚیہِ  کانٛہہ  ہلاک  سپدِتھ؟

Mirwaiz:
  ییٚلہِ  معلوم  سپُد  تِمن  یِیہِ  اَمہِ  کفرو  انکارُک  انتقام  ہیٚنہٕ،  لہٰذا  کٔرِو  توٚہۍ  صبر  یارسول  اللہؐ  کافرن  ہٕندِس  تکلیفس  پٮ۪ٹھ،  یِتھہٕ  پٲٹھۍ  صبر  کوٚر  ہمت  والیو  پیغمبرو،  توٚہۍ  مہ  ژھٲنڈِو  یِہٕندِ  خٲطرٕ  جلد  انتقام  تہٕ  تِہُند  عذابِ  الہٰی  یس  گرفتار  سپدُن،  ییٚمہِ  دۅہ  وُچھن  تِم  تتھ  عذابس  ییمُیک  تِمن  وعدٕہ  یِوان  چھُ  کرنہٕ،  تَمہِ  دۅہ  یِیہِ  بوزنہٕ  تِمن  زَن  تِم  دنیاہس  منٛز  روٗدِمٕتۍ  ٲسۍ  أکۍ  سٕے  گرِ۔  یہِ  ٲس  تِمن  کتھاہ  واتناوُنۍ،  سۅ  آیکھ  واتناونہٕ،  تباہ  تہٕ  ہلاک  چھِنہٕ  یِوان  کرنہٕ  مگر  نافرمان  تہٕ  کٲفر۔

Transliteration:
  Fa<b>i</b><u>s</u>bir kam<u>a</u> <u>s</u>abara oloo alAAazmi mina a<b>l</b>rrusuli wal<u>a</u> tastaAAjil lahum kaannahum yawma yarawna m<u>a</u> yooAAadoona lam yalbathoo ill<u>a</u> s<u>a</u>AAatan min nah<u>a</u>rin bal<u>a</u>ghun fahal yuhlaku ill<u>a</u> alqawmu alf<u>a</u>siqoon<b>a</b>


Athar:
  یِمو  لُکو  کُفر  کوٚر  بیٚیہِ  رُکٲوِکھ  اللہ  تعالیٰ  سٕنزِ  وَتہِ  نِشہِ،  خُداین  کٔرۍ  تِہندۍ  اعمال  ضایع۔

Mirwaiz:
  یِم  لوٗکھ  پٔزِس  دیٖنس  انکار  کرنہٕ  سٍتۍ  کٲفر  سپٕدۍ  بیٚیہِ  رٔٹِکھ  لوٗکھ  تہِ  پتھ  خداے  سٕنزِ  وَتہِ  نِشہِ  یِتھہٕ  پٲٹھۍ  کٲفرن  ہٕندۍ  زِٹھۍ  کران  ٲسۍ،  ضایع  کرِ  اللہ  تعالیٰ  ہن  تِہٕنزٕ  سارے  رٕژٕ  عملہٕ  ایمان  قبول  نہ  کرنہٕ  مۅکھہٕ۔

Transliteration:
  Alla<u>th</u>eena kafaroo wa<u>s</u>addoo AAan sabeeli All<u>a</u>hi a<u>d</u>alla aAAm<u>a</u>lahum


Athar:
  تہٕ  یِمو  لُکو  ایمان  اوٚن  تہٕ  نیک  عملہٕ  کرِ،  تہٕ  مونُکھ  سُہ  چیز  یُس  محمد  صلی  اللہ  علیہ و سلمن  پٮ۪ٹھ  نٲزِل  چُھ  سپُدمُت۔  بیٚیہِ  چُھ  سُہ  سراسر  حق  تِہندِس  ربّ  سٕندِ  طرفہٕ۔  خُداین  کرِ  تِہنزٕ  بُرٲیِیہِ  تِمن  نِشہِ  دوٗر  تہٕ  کوٚرُن  تِہُند  حال  دُرست۔

Mirwaiz:
  تِمن  بدل  گٔے  تِم  لوٗکھ  یِمو  ایمان  اوٚن  کُنِس  خدایس  بیٚیہِ  کریکھ  رٕژٕ  عملہٕ  بیٚیہِ  اوٚنُکھ  ایمان  تتھ  سٲرِسٕے  یہِ  نٲزل  آو  کرنہٕ  حضرت  محمد صلی اللہ علیہ وسلمس  پٮ۪ٹھ،  تہِ  زونُکھ  سورُے  پٔزِپٲٹھۍ  پننِس  خداے  سٕندِ  طرفہٕ۔  اللہ  تعالیٰ  کرِ  تِہٕندین  گناہن  مغفرت،  بیٚیہِ  سنبھالہِ  تہٕ  رُت  کرِ  تِہُنٛد  حال  دنیا  تہٕ  ٲخرتس  اندر۔  دنیاہس  اندر  تِمن  توفیق  طاعات  دِنہٕ  سٍتۍ،  ٲخرتس  اندر  نجات  و  کامیٲبی  عطا  کرنہٕ  سٍتۍ۔

Transliteration:
  Wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti wa<u>a</u>manoo bim<u>a</u> nuzzila AAal<u>a</u> mu<u>h</u>ammadin wahuwa al<u>h</u>aqqu min rabbihim kaffara AAanhum sayyi<u>a</u>tihim waa<u>s</u>la<u>h</u>a b<u>a</u>lahum


Athar:
  یہِ  چُھ  امہِ  موجوٗب  زِ  کُفر  کرن  والیو  کٔر  بٲطلٕچ  پیروی،  تہٕ  ایمان  اَنن  والیو  کٔر  تمہِ  حقٕچ  پیروی  یُس  تِہندِس  ربّ  سٕندِ  طرفہٕ  چُھ  آمُت۔  یِتھہٕ  پٲٹھۍ  چُھ  اللہ  تعالیٰ  لوٗکن  ونان  تِہٕنز  ٹھیک  ٹھیک  حیثیت۔

Mirwaiz:
   یہِ  چھُ  اَمی  مۅکھہٕ  کہ  بے  شک  یِمو  لوٗکو  انکار  کوٚر  تِم  پٔکۍ  غلط  وَتہِ  پٮ۪ٹھ،  بیٚیہِ  یِمو  لوٗکو  ایمان  اوٚن  تہٕ  پژھ  کٔرٕکھ،  تِم  پٔکۍ  صحیح  وتہِ  یۅسہٕ  تِہِندِس  پروردگار  سٕندِ  طرفہٕ  آمٕژ  ٲس۔  غلط  وَتہِ  پکُن  بٲعث  ناکٲمی  آسُن  تہٕ  صحیح  وتہِ  پکُن  بٲعث  کامیابی  آسُن  چھُ  ظٲہر۔  یِتھے  پٲٹھۍ  چھُ  اللہ  تعالیٰ  لوٗکن  تِہِندۍ  حالات  بیان  کران  یُتھ  تِمن  بوزُن  تگہِ  رُت  کیا  چھُ  تہٕ  یچھ  کیا  چھُ۔  ییٚلہِ  کٲفر  مفسد  چھِ،  أسۍ  چھِ  تۅہیہِ  فساد  دفع  کرنہٕ  خٲطرٕ  حکم  کران  کہ

Transliteration:
  <u>Tha</u>lika bianna alla<u>th</u>eena kafaroo ittabaAAoo alb<u>at</u>ila waanna alla<u>th</u>eena <u>a</u>manoo ittabaAAoo al<u>h</u>aqqa min rabbihim ka<u>tha</u>lika ya<u>d</u>ribu All<u>a</u>hu li<b>l</b>nn<u>a</u>si amth<u>a</u>lahum


Athar:
  پَتہٕ  ییٚلہِ  تۅہیہِ  یِمن  کٲفرن  سٍتۍ  بُتھۍ  لاگے  سپدیو  تیٚلہِ  چھےٚ  گۅڈنِچ  کٲم  تِمن  گردَنہٕ  تُلنہِ،  یوٚت  تام  زن  توٚہۍ  تِم  جان  پٲٹھۍ  مٲرِیوٗکھ،  پتہٕ  گٔنڈٕیوٗکھ  مضبوطی  سان  قٍدۍ،  امہِ  پتہٕ  ﴿چُھ  اختیار﴾  کٔرِو  احسان،  نَتہٕ  کٔرِو  فِدیُک  معاملہٕ،  توٚت  تام  یوٚت  تام  لڑٲے  تراوِ  پنٕنۍ  ہتھیار۔  ﴿ییٚمہِ  آیت  کیو  لفظو  سٍتۍ  تہِ  تہٕ  یتھ  سیاق  و  سباقس  منٛز  یہِ  آیت  آمٕژ  چھےٚ  تمہِ  سٍتۍ  تہِ  چھےٚ  یہِ  کتھ  صاف  پے  لگان  زِ  یہِ  چھےٚ  لڑایہِ  ہُند  حُکم  یِنہٕ  پتہٕ  تہٕ  لڑٲے  شروع  سپدنہٕ  برونٛہہ  نٲزِل  سپٕزمٕژ۔  ییٚلہِ  کٲفرن  سٍتۍ  بُتھۍ  لاگے  سپدیو،  الفاظ  چِھ  اَتھ  پٮ۪ٹھ  دلالت  کران  زِ  وُنہِ  چَھنہٕ  بُتھۍ  لاگے  سپٕزمٕژ،  تہٕ  امہِ  کہ  سپدنہٕ  برونٛہہ  چُھ  یہِ  ہدایت  دِنہٕ  یِوان  زِ  ییٚلہِ  سۅ  سپدِ،  تیٚلہِ  پزِ  مُسلمانن  سارِوٕے  برونٛہہ  پنُن  توجہ  دُشمن  سُند  جنگی  طاقت  وارٕ  پٲٹھۍ  پُھٹراونس  پٮ۪ٹھ  صرف  کرُن۔  امہِ  پتہٕ  یِم  لُکھ  گرفتار  کرنہٕ  یِن  تِہندِس  معاملس  منٛز  چُھ  مُسلمانن  یِتہِ  اختیار  زِ  فِدیہِ  ہیٚتھ  یا  پننیٚن  قٍدٮ۪ن  ہُند  تبادلہٕ  کٔرِتھ  تراون  یلہٕ،  تہٕ  یہِ  اختیار  تہِ  چُھکھ  زِ  قٲدس  منز  تھٲوِتھ  کرن  تِمن  سٍتۍ  احسانُک  برتاو،  یا  اگر  مُنٲسِب  باسیٚکھ  تیٚلہِ  ترٲوِنکھ  احسان  کہ  طور  یلہٕ۔﴾  یہِ  چھےٚ  تُہندِ  کرنٕچ  کٲم۔  اللہ  تعالیٰ  اگر  ییٚژھہ  ہے  تیٚلہِ  ہیٚیہِ  ہے  یِمن  پانے  انتقام،  ﴿یہِ  طریقہٕ  چُھ  تٔمۍ  امہِ  موجوٗب  اختیار  کوٚرمُت﴾  تاکہ  تۅہیہِ  لُکن  آزماویٚو  اکھ  أکۍ  سٕندِ  ذریعہ۔  ﴿یعنی  خُدایس  اگر  محض  بٲطل  پرستن  ہُند  کلہٕ  آسِہے  دگُن  تیٚلہِ  اوس  نہٕ  سُہ  امہِ  کامہِ  خٲطرٕ  تُہُند  محتاج  کینٛہہ۔  یہِ  کٲم  ہیٚکہِ  ہے  تٔمۍ  سُنٛد  اکھ  بِنیُل  یا  اکھ  طوٗفان  أچھ  ٹیٖنٹہِ  منٛز  کٔرِتھ۔  مگر  تس  چُھ  پیش  نظر  یہِ  زِ  انسانو  منٛزٕ  یِم  حق  پرست  آسن  تِم  ٹکرٲوِن  بٲطل  پرستن  سٍتۍ  تہٕ  تِمن  خلاف  کٔرِن  جہاد  تاکہ  یَس  منٛز  یِم  اوصاف  آسن  سُہ  گژِھہ  اتھ  امتحانس  منٛز  پرٛزلِتھ  پوٗرٕ  پٲٹھۍ  نوٚن  نیٚرُن  تہٕ  پرٛتھ  اکھ  ییٚمہِ  مقامُک  تہٕ  مرتبُک  پننہِ  کردار  کہِ  لحاظہٕ  حقدار  آسہِ،  تس  گژِھہ  سُہ  دِنہٕ  یُن۔﴾  تہٕ  یِم  لُکھ  اللہ  تعالیٰ  سٕنزِ  وَتہِ  منٛز  مارنہٕ  یِن،  اللہ  تعالیٰ  کرِ  نہٕ  ہرگز  تِہِندۍ  اعمال  ضایع۔

Mirwaiz:
  ییٚلہِ  توٚہۍ  کافرن  سٍتۍ  مقابلہٕ  کٔرِو،  ییٚلہِ  توٚہۍ  تِمو  منٛزٕ  واریاہ  مٲرِیوٗکھ،  توپتہٕ  ییٚلہِ  تِمو  منٛزٕ  کینٛہہ  قٲد  کٔرِیوٗکھ،  پس  ٲسِیوٗکھ  تِم  مضبوط  گنڈ  پھِرِتھ  قٲد  کران،  توپتہٕ  چھُ  تۅہیہِ  دۅن  کتھن  ہُنٛد  اختیار،  یا  ٲسِیوٗکھ  تِم  تِمن  پٮ۪ٹھ  احسان  تھٲوِتھ  یَلہٕ  تراوان،  یا  ٲسِیوٗکھ  معاوضہ  تہٕ  بدلہٕ  ہیتھ  یلہٕ  تراوان،  یوٚت  تانی  نہٕ  لڑٲے  کرن  وٲلۍ  دشمن  آسن  سِلاح  و  سامانہٕ  تہٕ  ہتھیار  پتھر  تراوان،  یعنی  دشمن  آسن  آن  مانان  یعنی  اسلام  یا  استسلام  دۅیو  چیزو  اندرٕ  آسن  اَکھ  چیز  مانان،  پس  ہرگاہ  تِمو  قتل  و  قٲد  کرنہٕ  برونٹھُے  ایمان  اوٚن  یا  کوٚرُکھ  ذمی  آسُن  قبول  تیٚلہِ  نہ  چھِ  تِم  قتل  کرٕنۍ  جٲیز  تہٕ  نہ  قٲدٕے  کرٕنۍ۔  یہِ  حکم  جہادُک  یُس  مذکور  سپُد  گژِھہ  بجا  اَنُن۔  اسہِ  یۅسہٕ  صورت  بیان  کٔر  کافرن  انتقام  ہیٚنٕچ،  تتھ  اندر  چھےٚ  حکمت  وَرنہٕ،  ہرگاہ  اللہ  تعالیٰ  ییٚژِھہ  ہا  یِمن  کافرن  ہیٚیہِ  ہا  پانہٕ  انتقام  بیٚیَو  حوادثو  تہٕ  بلایَو  سٍتۍ  غرق  سٍتۍ،  لیکن  تٔمۍ  کوٚر  تۅہیہِ  جہاد  کرنُک  حکم  یُتھ  تۅہیہِ  آزمٲیش  کرِ  اڈین  اڈین  ہٕندِ  سٍتۍ۔  مسلمانن  چھُ  یِتھہٕ  پٲٹھۍ  امتحان  کہ  کُس  کرِ  خداے  سٕندِس  حکمس  پٮ۪ٹھ  عمل  یعنی  کُس  نیرِ  جہادس۔  کافرن  چھُ  امتحان  یِتھہٕ  پٲٹھۍ  کہ  کُس  سپدِ  اَمہِ  عذاب  سٍتۍ  متنبہ  تہٕ  آگاہ  توپتہٕ  کرِ  قبولِ  دین  حق  اَتھ  جہادس  اندر  یِتھہٕ  پٲٹھۍ  قٲتل  سپدُن  کامیابی  چھےٚ  یِتھے  پٲٹھۍ  چھےٚ  مقتول  سپدُن  تہِ  کامیابی،  بیٚیہِ  یِم  لوٗکھ  خداے  سٕنزِ  وتہِ  اندر  مارنہٕ  آے،  تِہٕنزٕ  عملہٕ  کرِنہٕ  اللہ  تعالیٰ  ہرگز  ضایع۔

Transliteration:
  Fai<u>tha</u> laqeetumu alla<u>th</u>eena kafaroo fa<u>d</u>arba a<b>l</b>rriq<u>a</u>bi <u>h</u>att<u>a</u> i<u>tha</u> athkhantumoohum fashuddoo alwath<u>a</u>qa faimm<u>a</u> mannan baAAdu waimm<u>a</u> fid<u>a</u>an <u>h</u>att<u>a</u> ta<u>d</u>aAAa al<u>h</u>arbu awz<u>a</u>rah<u>a</u> <u>tha</u>lika walaw yash<u>a</u>o All<u>a</u>hu la<b>i</b>nta<u>s</u>ara minhum wal<u>a</u>kin liyabluwa baAA<u>d</u>akum bibaAA<u>d</u>in wa<b>a</b>lla<u>th</u>eena qutiloo fee sabeeli All<u>a</u>hi falan yu<u>d</u>illa aAAm<u>a</u>lahum


Athar: سُہ کرِ تِمن رہنمٲئی، ﴿یعنی جنتس کُن کریکھ رہنمٲئی﴾ تِہُند حال کرِ دُرست۔
Transliteration: Sayahdeehim wayu<u>s</u>li<u>h</u>u b<u>a</u>lahum
Mirwaiz:
  اللہ  تعالیٰ  ہاوِتِمن  وَتھ  منزلِ  مقصودٕچ  بیٚیہِ  تھاوِ  تُہُند  حال  وارٕہ  پرتھ  قبرِ  منٛز  تہٕ  میدانِ  محشرس  منٛز  تہِ  پُل  صراطس  پٮ۪ٹھ  تہِ،  باقی  مواقعن  اندر  تہِ۔


Athar: تہٕ تِمن کرِ تتھ جنتس منٛز دٲخل ییٚمہِ نِشہِ تٔمۍ تِم وٲقف چِھ کرنٲوِمٕتۍ۔
Transliteration: Wayudkhiluhumu aljannata AAarrafah<u>a</u> lahum
Mirwaiz:
  بیٚیہِ  واتناوِ  تِمن  تتھ  جنتس  منٛز  ییٚمِچ  زان  تِمن  پوٗرٕ  پوٗرٕ  کرِ  تاکہ  برونٹھِم  مغفرت  تہٕ  زان  نہ  آسنہٕ  کہ  باوجود  واتہِ  پرتھ  جنتیاہ  پننہِ  جایہِ  پننِس  پننِس  منزل  و  مقامس  تکلیف  یا  ژھانڈنہ  تہٕ  تلاش  کرنہٕ  ورٲے۔


Athar:
  اے  لوٗکو  یِمو  ایمان  چُھو  اوٚنمُت،  اگر  توٚہۍ  خُدایس  مدد  کٔرِو  سُہ  کریو  تۅہیہِ  مدد۔  ﴿خُدایس  مدد  کرنہٕ  نِشہِ  چُھ  مُراد  اللہ  تعالیٰ  سُند  کلمہٕ  بُلند  کرُن  تہٕ  حق  سر  بُلند  کرنچہِ  کامہِ  منٛز  حصہٕ  نِیُن﴾  تہٕ  سُہ  جماوِ  تُہٕندۍ  قدم  مضبوط۔

Mirwaiz:
  اے  باایمانو،  اگر  توٚہۍ  خداے  سٕندِس  دیٖنس،  ﴿تِہِندِس  پیغمبرس﴾  مدد  کٔرِو،  سُتہِ  کرِ  تۅہیہِ  مدد،  بیٚیہِ  دٔرراوِ  تُہٕندۍ  کھۅر  دشمنن  سٍتۍ  مقابلہ  کرنہٕ  کہ  وقتہٕ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo in tan<u>s</u>uroo All<u>a</u>ha yan<u>s</u>urkum wayuthabbit aqd<u>a</u>makum


Transliteration: Wa<b>a</b>lla<u>th</u>eena kafaroo fataAAsan lahum waa<u>d</u>alla aAAm<u>a</u>lahum
Athar:
  روٗدۍ  تِم  لُکھ  یِمو  کُفر  کوٚر۔  تِہندِ  خٲطرٕ  چھےٚ  ہلاکت  تہٕ  خُداین  چِھ  تِہِندۍ  اعمال  چھلہٕ  چھانگرِ  کٔرِمٕتۍ۔

Mirwaiz:
  بیٚیہِ  یِمو  لوٗکو  انکار  کوٚر  تِہِندِ  خٲطرٕ چھےٚ  ییٚلہِ  تِم  دنیاہس  اندر  باایمانن  سٍتۍ  مقابلہ  کرن  تبٲہی  تہٕ  پسٲیی،  بیٚیہِ  کرِ  تِہٕنزٕ  عملہٕ  اللہ  تعالیٰ  آخرتس  اندر  ضایع  تہٕ  برباد۔


Athar:
  تِکیازِ  تِمو  کوٚر  سُہ  چیز  ناپسند  یُس  خُداین  چُھ  نازِل  کوٚرمُت۔  لہٰذا  کٔرۍ  خُداین  تِہِندۍ  اعمال  ضایع۔

Mirwaiz:
  یہِ  خسرانِ  دارین  چھُ  تِمن  اَمی  مۅکھہٕ  کہ  تِمو  کوٚر  ناپسند  سُہ  دین  تہٕ  تِم  احکام  یِم  اللہ  تعالیٰ  ہن  نٲزل  کٔرۍ،  تمی  مۅکھہٕ  کرِ  اللہ  تعالیٰ  ہن  تِہٕنزٕ  عملہٕ  ضایع۔

Transliteration:
  <u>Tha</u>lika biannahum karihoo m<u>a</u> anzala All<u>a</u>hu faa<u>h</u>ba<u>t</u>a aAAm<u>a</u>lahum


Athar:
  کیا  تِم  ٲسۍ  نا  زمینس  منٛز  پھیٖرۍمٕتۍ  تھوٗرِمٕتۍ،  تاکہِ  تِمن  لُکن  ہُند  انجام  وُچھہَن  یِم  تِمن  برونٛہہ  چِھ  گُزریمٕتۍ؟  خُداین  پِھیُر  تِہُند  سورُے  کینٛہہ  تِمن  پٮ۪ٹھ  دُبہٕ،  تہٕ  یِتھی  نتیجہِ  چِھ  یِمن  کٲفرن  نصیبس  ﴿اتھ  چِھ  زٕہ  مطلب۔  اکھ  یہِ  زِ  یۅسہٕ  تبٲہی  تِمن  کٲفرن  وُچِھنۍ  پیٚیہِ  تِژٕھے  تبٲہی  چھےٚ  وۅنۍ  تِمن  کٲفرن  نصیبس  یِم  محمد  صلی  اللہ  علیہ و سلمن  ہٕنز  دعوت  چِھنہٕ  مانان۔  دوٚیم  مطلب  چُھ  یہِ  زِ  یِمن  لُکن  ہٕنز  تبٲہی  چَھنہٕ  صرف  دنیاکِس  عذابس  پٮ۪ٹھ  ختم  سپٕزمٕژ  بلکہ  چھےٚ  یٔہے  تبٲہی  تِمن  ٲخرتس  منٛز  تہِ  نصیبس﴾

Mirwaiz:
  کیا  یِم  چھِنا  پھیٖرمٕتۍ  اورٕ  یور  زمینس  منٛز  تااینکہ  وُچھہن  کیا  انجام  چھُ  تِمن  نافرمان  لوٗکن  ہُنٛد  سپُدمُت  یِم  تِمن  برونٹھ  ٲسۍ۔  اللہ  تعالیٰ  ہن  گٲلۍ  تِم  موٗلہٕ  مۅنجہِ،  یِمن  کافرن  ہٕندِ  خٲطرٕ  تہِ  چھُ  تمی  قسمُک  معاملہٕ۔

Transliteration:
  Afalam yaseeroo fee alar<u>d</u>i fayan<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena min qablihim dammara All<u>a</u>hu AAalayhim walilk<u>a</u>fireena amth<u>a</u>luh<u>a</u>


Athar:
  یہِ  چُھ  امہِ  موجوب  زِ  ایمان  انن  والیٚن  ہُند  حٲمی  تہٕ  کار  ساز  چُھ  اللہ،  تہٕ  کٲفرن  ہُنٛد  حامی  تہٕ  کارساز  چُھنہٕ  کٕہٕنۍ۔

Mirwaiz:
  یہِ  چھُ  اَمہِ  مۅکھہٕ  زِ  اللہ  تعالیٰ  چھُ  مددگاراہ  تہٕ  کارسازاہ  باایمانن،  تٔمۍ  چھُ  تِہِندِ  خٲطرٕ  دنیاو  ٲخرتس  اندر  کامیابی،  کافرن  چھُنہٕ  یُتھ  کانٛہہ  مدد  گاراہ  تہٕ  کارسازاہ،  تمہ  چھےٚ  ہِندِ  خٲطرٕ  دنیا  و  ٲخرتس  اندر  ناکامی۔

Transliteration:
  <u>Tha</u>lika bianna All<u>a</u>ha mawl<u>a</u> alla<u>th</u>eena <u>a</u>manoo waanna alk<u>a</u>fireena l<u>a</u> mawl<u>a</u> lahum


Athar:
  ایمان  انن  والیٚن  تہٕ  نیک  عمل  کرن  والیٚن  کرِ  اللہ  تعالیٰ  تِمن  جنّتن  منٛز  دٲخل  یِمن  بٔنۍ  کِنۍ  کۅلہٕ  چھےٚ  پکان،  تہٕ  کُفر  کرن  وٲلۍ  چِھ  بس  دنیاچہِ  کینٛژھن  دۅہن  ہٕنزِ  زندگی  ہٕندۍ  مزٕہ  لوٗٹان،  جانورن  ہٕندۍ  پٲٹھۍ  چِھ  کھیٚوان  چیٚوان،  تہٕ  تِہُند  ٲخری  ٹھکانہٕ  چُھ  جہنم۔

Mirwaiz:
  بے  شک  اللہ  تعالیٰ  واتناوِ  باایمانن،  نیکو  کارن  تِمن  جنتن  منٛز  یِمو  منٛزۍ  جویہِ  پکان  آسن،  بیٚیہِ  یِم  لوٗکھ  کافر  چھِ  تِم  چھِ  دنیاہس  اندر  عٲش  کران  کھیوان،  یِتھہٕ  پٲٹھۍ  گُپن  چھِ  کھیوان،  نارِ  جہنم  چھُ  تِہِنِد  روزنٕچ  جاے  یتھ  منٛز  وٲتِتھ  سورُے  کھیوٚمُت  چیوٚمُت  نیریکھ۔  ییٚمہِ  تمتعُک  تہٕ  خۅردنوشی  ہُنٛد  ذکر  آو  کرنہٕ  تتھ  تمتعس  پٮ۪ٹھ  مہ  گٔژِھن  تُہند  مخالف  مغرور۔  نہ  مہ  کٔرِو  توٚہۍ  تِہِنِدس  غافل  روزنس  پٮ۪ٹھ  کانٛہہ  افسوس  و  غم  کیازِ۔

Transliteration:
  Inna All<u>a</u>ha yudkhilu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti jann<u>a</u>tin tajree min ta<u>h</u>tih<u>a</u> alanh<u>a</u>ru wa<b>a</b>lla<u>th</u>eena kafaroo yatamattaAAoona wayakuloona kam<u>a</u> takulu alanAA<u>a</u>mu wa<b>al</b>nn<u>a</u>ru mathwan lahum


Athar:
  اے  نبی  صلی  اللہ  علیہ و سلم،  کٲژاہ  بستی  چھےٚ  تِژٕھہ  گُزریمژٕ،  یِمہٕ  تُہنزِ  تمہِ  بستی  کھۅتہٕ  سٮ۪ٹھاہ  زور  آور  آسہٕ  ییٚمۍ  توٚہۍ  کٔڑِتھ  چِھنَو  ژٕھنِمٕتۍ۔  ﴿یعنی  مکّہ  ییٚتہِ  قُریشو  حضور  صلی  اللہ  علیہ و سلم  ہجرت  خٲطرٕ  مجبور  کٔرۍ﴾  اسہِ  کٔرۍ  تِم  تِتھہٕ  پٲٹھۍ  ہلاک  زِ  کانٛہہ  اوس  نہٕ  تِمن  بچاون  وول۔

Mirwaiz:
  بیٚیہِ  کٲتِہن  شہرن  ہٕندۍ  لوٗکھ  یِم  تُہٕندِ  شہرٕ  کین  لوٗکن  ہٕندِ  کھۅتہٕ  زیادٕہ  طاقت  ور  ٲسۍ  مال  و  دولتس  تہٕ  جاہ  و  حشمتس  اندر۔  ییٚمہِ  شہرٕ  کیو  لوٗکو  توٚہۍ  پننہِ  شہرٕ  منٛزٕ  کٔڈِتھ  بے  گرٕ  کٔرِہَو،  تِمے  گٲلۍ  اَسہِ  پننہِ  عذاب  سٍتۍ۔  پس  اوسنہٕ  کانٛہہ  اَکھاہ  تِمن  بچاوٕوُن  تہٕ  مددکروُن،  یِم  لوٗکھ  کیا  چیزٕے  چھِ۔

Transliteration:
  Wakaayyin min qaryatin hiya ashaddu quwwatan min qaryatika allatee akhrajatka ahlakn<u>a</u>hum fal<u>a</u> n<u>as</u>ira lahum


Athar:
  یہِ  ہیٚکیا  بٔنِتھ  زِ  یُس  پننِس  ربّ  سٕندِ  طرفہٕ  أکِس  صاف  تہٕ  ٹاکارٕ  ہِدایتس  پٮ۪ٹھ  آسہِ،  سُہ  بنہِ  تِمن  لُکن  ہٕندۍ  پٲٹھۍ  یِہندِ  خٲطرٕ  تِہنز  بُرٕ  عمل  خۅش  کرٕوُنۍ  بناونہٕ  چھےٚ  آمٕژ۔  تہٕ  تِم  چِھ  پننیٚن  خوٲہشاتن  ہٕندۍ  پیروکار  بنیمٕتۍ۔

Mirwaiz:
  کیا  سنا  یِم  لوٗکھ  پننِس  پروردگار  سٕنز  واضح  تہٕ  صاف  وَتہِ  پٮ۪ٹھ  پکان  آسن  تِم  چھا  برابر  تِمن  لوٗکن  سٍتۍ  یِمن  پننین  یچھ  عملن  زینت  دِنہٕ  آو  توپتہٕ  کٔر  تِمو  پننین  نفسہٕ  چن  خوٲہشن  ہٕنز  پٲروی۔

Transliteration:
  Afaman k<u>a</u>na AAal<u>a</u> bayyinatin min rabbihi kaman zuyyina lahu sooo AAamalihi wa<b>i</b>ttabaAAoo ahw<u>a</u>ahum


Athar:
  پرہیز  گار  لُکن  خٲطرٕ  ییٚمہِ  جنتُک  وعدٕہ  چُھ  کرنہٕ  آمُت  تمِچ  شان  چھےٚ  یہِ  زِ،  تتھ  منٛز  آسن  کۅلہٕ  پکان  صاف  شِفاف  آب  چہِ،  تہٕ  کۅلہٕ  آسن  پکان  تِتھہِ  دۅد  چہِ  ییٚمہِ  کِس  مَزس  منٛز  رَژھ  فرق  آسہِ  نہٕ  آمٕژ،  کۅلہٕ  آسن  پکان  تِتھہِ  شراب  چہ  یُس  چینہٕ  والین  خٲطر  لذیذ  آسہِ،  کۅلہٕ  آسن  پکان  صاف  شِفاف  ماچھ  چہِ۔  ﴿حدیثس  منٛز  چھےٚ  اَمِچ  یہِ  تشریح  زِ  سُہ  دۅد  آسہِ  نہٕ  جانورَو  ہٕندیو  تھَنَو  منٛزٕ  درٚامُت  کینٛہہ،  سُہ  شراب  آسہِ  نہٕ  سٔڑروانہٕ  آمتیٚو  میوَو  منٛزٕ  کڑنہٕ  آمُت  کینٛہہ،  سُہ  ماچھ  آسہِ  نہٕ  تُلریٚو  منٛزٕ  درامُت  کینٛہہ،  بلکہ  پکن  یِم  سٲری  چیز  قدرتی  ناگن  ہٕنزِ  شکلہِ  منٛز۔﴾  تہٕ  تَتھ  منٛز  آسن  تِہندِ  خٲطرٕ  پرٛتھ  قسمٕکۍ  میوٕہ،  بیٚیہِ  آسہِ  تِہندِس  ربّ  سٕندِ  طرفہٕ  مغفرت۔  ﴿کیا  سُہ  شخص  ییٚمۍ  سٕندِس  حِصس  منٛز  یہِ  جنّت  یِنہٕ  وول  چُھ﴾  سُہ  ہیٚکیا  تِمن  لُکن  ہٕندۍ  پٲٹھۍ  ٲسِتھ  یِم  جہنمس  منٛز  ہمیشہ  روزَن،  تہٕ  یِمن  تِیُتھ  توٚت  آب  چاونہٕ  یِیہِ  یُس  تِہِندۍ  أندرَم  تام  ژٹہِ؟

Mirwaiz:
  جنتٕچ  متقین  تہٕ  پرہیزگارن  ییمُیک  وعدٕہ  کرنہٕ  آو  تمِچ  کیفیت  چھےٚ  یٔہے  کہ  یتھ  منٛز  آسن  واریاہ  کۅلہٕ  تہٕ  جۅیہِ،  تمہِ  آب  چہ  یُس  آب  نہٕ  مزٕہ  ڈوٚلمُت  آسہِ  یتھ  نہٕ  اَکھ  ذرہ  تغیر  سپُدمُت  آسہِ،  نہ  مزس  منٛز  نہ  مشکس  منٛز  نہ  رنگس  منٛز،  بیٚیہِ  آسن  واریاہ  کۅلہٕ  تہٕ  جۅیہِ  تمہِ  دۅدچہِ  ییمُیک  مزٕہ  تہٕ  ذایقہٕ  نہ  خراب  گوٚمُت  آسہِ  بیٚیہِ  آسن  واریاہ  کۅلہٕ  تہٕ  جۅیہِ  شراب  چہ  یتھ  منٛز  سیٹھاہ  لذت  آسہِ  چیٚنہٕ  والین  ہٕندِ  خٲطرٕ۔  بیٚیہِ  آسن  واریاہ  کۅلہٕ  صاف  کرنہٕ  آمتہِ  ماچھ  چہ،  بیٚیہِ  آسن  تِہِندِ  خٲطرٕ  پرتھ  کُںہٕ  قسمٕکۍ  میوٕہ،  بیٚیہِ  پننِس  پروردگارٕ  سٕندِ  طرفہٕ  بوٚڈ  مغفرت  تتھ  منٛز  اَژنہٕ  برونٹھ،  یِم  لوٗکھ  چھا  تِمن  لوٗکن  ہِوۍ  یِم  ہمیشہ  آسن  نارٕ  جہنمس  اندر،  توپتہٕ  یِن  تِم  چاونہٕ  رٕسرِ  وونۍ  یُس  أندرمن  دۅتہٕ  دۅتہٕ  کریکھ۔

Transliteration:
  Mathalu aljannati allatee wuAAida almuttaqoona feeh<u>a</u> anh<u>a</u>run min m<u>a</u>in ghayri <u>a</u>sinin waanh<u>a</u>run min labanin lam yataghayyar <u>t</u>aAAmuhu waanh<u>a</u>run min khamrin la<u>thth</u>atin li<b>l</b>shsh<u>a</u>ribeena waanh<u>a</u>run min AAasalin mu<u>s</u>affan walahum feeh<u>a</u> min kulli a<b>l</b>ththamar<u>a</u>ti wamaghfiratun min rabbihim kaman huwa kh<u>a</u>lidun fee a<b>l</b>nn<u>a</u>ri wasuqoo m<u>a</u>an <u>h</u>ameeman faqa<u>tt</u>aAAa amAA<u>a</u>ahum


Athar:
  یِمن  منٛز  چِھ  کینٛہہ  لُکھ  تِتھۍ  یِم  کَن  دٲرِتھ  تُہٕنز  کتھ  بوزان  چِھ،  پتہٚ  ییٚلہِ  تۅہیہِ  نِشہِ  نیران  چِھ،  پتہٕ  چِھ  تِمن  لُکن  پٕرٛژھان  یِمن  عِلمٕچ  نعمت  چھےٚ  بخشنہٕ  آمٕژ  زِ  وُنۍ  وُنۍ  کیا  وَنیاویِمَو؟  ﴿یہِ  ذکر  چھےٚ  تِمن  کُفّارن  مُنافقن  تہٕ  مُنکرینِ  اہلِ  کتابن  ہٕنز،  یِم  نبی  صلی  اللہ  علیہ و سلمن  ہٕنزِ  مجلسہِ  منٛز  یِتھ  بیٚہوان  ٲسۍ،  تہٕ  پتہٕ  ٲسۍ  تِہندۍ  صلی  اللہ  علیہ  وسلم،  ارشادات  یا  قرآن  مجیدٕکۍ  آیات  بوزان،  مگر  چونکہ  تِہُند  دل  اوس  تِمَو  مضمونَو  نِشہِ  دُور  یِم  حضور  صلی  اللہ  علیہ و سلمن  ہٕنزِ  مُبارک  زبٲنۍ  نیران  ٲسۍ،  امہِ  موجوٗب  ٲسۍ  نہٕ  تِم  سورُے  کینٛہہ  بوٗزِتھ  تہِ  کِہِنۍ  بوزان  تہٕ  نیٚبر  نیٖرِتھ  ٲسۍ  مُسلمانن  پٕرٛژھان  زِ  وُنۍ  وُنۍ  کیا  ٲسۍ  حضور  صلی  اللہ  علیہ و سلم  فرماوان۔﴾  یِم  چِھ  تِم  لُکھ  یِہندٮ۪ن  دِلن  پٮ۪ٹھ  خُداین  ٹھپہٕ  چُھ  لگوومُت،  تہٕ  یِم  چِھ  پننیٚن  خواہشاتن  ہٕندۍ  پیروکار  بینمٕتۍ۔

Mirwaiz:
  بیٚیہِ  چھِ  بعض  لوٗکھ  یعنی  منافق  یِم  تِہِندِ  تبلیغ  و  وعظ  کہ  وقتہٕ  ظٲہر  پٲٹھۍ  کن  دٲرِتھ  تُہُنٛد  کلام  بوزان  چھِ۔  اے  محمد  صلی اللہ علیہ و سلم  تا  اینکہ  ییٚلہِ  تِم  تُہٕنزِ  مجلسہِ  نشہِ  وۅتھان  چھِ  تہٕ  نیران  چھِ،  پرٛژھان  چھِ  بعضے  علمہٕ  والین  صحاب  صٲبو  اندرٕ،  یہِ  کیا  سنا  فرموو  نبی  کریم  صلی  اللہ  علیہ  وسلمن  وُنۍ  ییٚلہِ  أسۍ  یتھ  مجلسہِ  منٛز  بِہِتھ  ٲسۍ،  گویا  چھِ  ظٲہرکران  کہ  سۅ  کتھ  ٲس  نہٕ  قابلِ  توجہ۔  اَسہِ  کوٚر  توکُن  توجِہٕے۔  یِم  گٔے  تِم  لوٗکھ  یِمن  مۅہر  کٔر  اللہ  تعالیٰ  ہن  تِہِندیٚن  دِلن  پٮ۪ٹھ،  تمی  مۅکھہٕ  روٗدۍ  تِم  ہدایت  نِشہِ  دوٗر،  بیٚیہِ  پٔکۍ  تِم  پننین  نفسہٕ  چن  خوٲہشن  پتہٕ  پتہٕ۔

Transliteration:
  Waminhum man yastamiAAu ilayka <u>h</u>att<u>a</u> i<u>tha</u> kharajoo min AAindika q<u>a</u>loo lilla<u>th</u>eena ootoo alAAilma m<u>atha</u> q<u>a</u>la <u>a</u>nifan ol<u>a</u>ika alla<u>th</u>eena <u>t</u>abaAAa All<u>a</u>hu AAal<u>a</u> quloobihim wa<b>i</b>ttabaAAoo ahw<u>a</u>ahum


Transliteration: Wa<b>a</b>lla<u>th</u>eena ihtadaw z<u>a</u>dahum hudan wa<u>a</u>t<u>a</u>hum taqw<u>a</u>hum
Athar:
  روٗدۍ  تِم  لُکھ  یِمَو  ہدایت  چھُ  لوبمُت،  اللہ  تعالیٰ  چُھ  تِمن  ہُریمانہٕ  ہدایت  دِوان  تہٕ  تِمن  چُھ  تِہندِ  حِصُک  تقویٰ  عطا  فرماوان۔

Mirwaiz:
  یموٕے  منٛزٕ  یِم  لوٗکھ  راہِ  راستس  پٮ۪ٹھ  چھِ  تِمن  چھُ  اللہ  تعالیٰ  زیادٕہ  ہدایت  کران  بیٚیہِ  چھُکھ  پرہیزگٲری  ہُنٛد  توفیق  عطا  کران  یعنی  تِم  چھِ  خداے  سٕندین  احکامن  پٮ۪ٹھ  پوٗرٕ  عمل  کران۔  امہِ  پتہٕ  چھُ  منافقن  ہُنٛد  حال  بیان  یِوان  کرنہٕ  کہ  تِم  چھِنہٕ  قرآن  مجید  تہٕ  احکام  و  دلٲیل  بوٗزِتھ  تہِ  نصیحت  مانان۔


Athar:
  وۅنۍ  کیا  یِم  لُکھ  چھا  بس  قیامت  سٕے  پراران  زِ  سۅ  گژِھہ  اچانک  یِمن  پٮ۪ٹھ  یِنۍ؟  تمِکۍ  علامات  چِھ  آمٕتۍ۔  ییٚلہِ  سۅ  پانہٕ  یِیہِ  تیٚلہِ  کُس  نصیحتُک  موقٕع  روزِ  یِہندِ  خٲطرٕ  پتھ  کُن؟

Mirwaiz:
  معلوم  چھُ  سپدان  تِم  چھِ  انکار  کران  قیامتس۔  سۅ  کیا  گژِھہ  تِمن  یِنۍ  ہنگہٕ  منگہٕ  اَدٕ  رٹن  تِم  نصیحت،  ہرگاہ  تی  چھُ  تیٚلہِ  ہے  قیامت  نزدیک  چھےٚ  کیازِ  تمِکۍ  ڈیٹھ  کٍتی  علامژ  تے  ظٲہر  سپدیمژٕ  چھےٚ۔  چنانچہ  خۅد  بعثتِ  نبی  کریم  صلی  اللہ  علیہ  و سلم  چھُ  علامتِ  قیامت،  شق  القمر  چھُ  علامتِ  قیامت۔  نبوتُک  اَپز  دعویٰ  کروُنین  ہُنٛد  ظٲہرسپدُن  چھُ  علامتِ  قیامت۔  ییٚمہِ  ساتھم  سۅ  قیامت  تِمن  نِشہِ  واتہِ  تَمہِ  ساعتہٕ  کِتھہٕ  پٲٹھۍ  ہیٚکن  تِم  نصیحت  رٔٹِتھ۔

Transliteration:
  Fahal yan<i><u>th</u></i>uroona ill<u>a</u> a<b>l</b>ss<u>a</u>AAata an tatiyahum baghtatan faqad j<u>a</u>a ashr<u>at</u>uh<u>a</u> faann<u>a</u> lahum i<u>tha</u> j<u>a</u>athum <u>th</u>ikr<u>a</u>hum


Athar:
  لہٰذا،  اے  نبی  صلی  اللہ  علیہ و سلم،  وارٕ  پٲٹھۍ  زٲنِو  زِ  خُدایس  ورٲے  چُھنہٕ  عبادتُک  حقدار  بیٚیہِ  کانٛہہ،  تہٕ  معٲفی  منگِو  پننیٚن  قصورن  خٲطرٕ  تہِ  تہٕ  مومن  مردن  تہٕ  مومن  مستوٗراتن  خٲطرٕ  تہِ۔  ﴿اسلامن  یِم  اخلاق  انسان  ہیچھنوومُت  چُھ،  تِمو  منٛزٕ  چُھ  اکھ  یِتہِ  زِ،  بندٕہ  ٲسِتن  پننِس  ربّ  سٕنز  بندگی  تہٕ  عبادت  کرنس  منٛز  تہٕ  تٔمۍ  سٕندِ  دین  خٲطرٕ  جان  لڑاونس  منٛز  کٲژاہ  تہِ  کوٗشش  کران  روٗدمُت  تس  پزِ  نہٕ  زانٛہہ  اَتھ  دۅکھس  منٛز  مبتلا  سپدُن  زِ  یِکینژھاہ  مےٚ  کرُن  پزِہے  تہِ  کوٚر  مےٚ،  بلکہ  پزِ  تس  ہمیشہ  یی  سمجھان  روزُن  زِ  میٲنِس  مٲلِک  سُند  یُس  حق  مےٚ  اوس  سُہ  ہیوٚک  نہٕ  مےٚ  نکھہٕ  وٲلِتھ،  تہٕ  پرٛتھ  وقتہٕ  گژِھہ  پننیٚن  قُصورن  ہُند  اعتراف  کٔرِتھ  خُدایس  یۅہے  دُعا  منگان  روزُن  زِ  چٲنِس  خدمتس  منٛز  یۅسہٕ  تہِ  کوتٲہی  مےٚ  گٔیہِ  تتھ  کرُم  درگُزر۔  یۅہے  چُھ  اصلی  رُوح  اللہ  تعالیٰ  سٕندِ  امہِ  ارشادُک  زِ  اے  نبی،  پننہِ  قصورٕچ  منگِو  معٲفی۔  اللہ  تعالیٰ  چُھ  تُہٕنزن  سرگرمِیَن  تہِ  زانان  تہٕ  تُہندِ  ٹھکانہٕ  نِشہِ  تہِ  چُھ  وٲقف۔

Mirwaiz:
  ییٚلہِ  تۅہیہِ  فرمانبردارن  تہٕ  نافرمانن  ہُنٛد  حال  بوٗزُو،  لہٰذا  گژِھہ  تُہُند  گزشتہ  زمانٕکۍ  پٲٹھۍ  آیندٕہ  زمانس  منٛز  تہِ  ییٚمہِ  کتھہِ  ہُنٛد  پوٗرٕ  یقین  تھاوُن  کہ  کانٛہہ  معبوداہ  چھُنہٕ  اللہ  تعالیٰ  ہس  ورٲے۔  اتھ  پٮ۪ٹھ  روٗزِو  توٚہۍ  قٲیم  بیٚیہِ  روٗزِو  توٚہۍ  مغفرت  منگان  پننین  سارٕنٕے  خطاہن  خٲطرٕ  یعنی  تِہِندِ  معصوم  آسنہٕ  کہ  وجہ  آسہِ  نہٕ  سُہ  فعل  فی  الحقیقت  خطا  مگر  ییٚمہِ  وجہ  کہ  سُہ  آسہِ  سپُدمُت  مخل  تمہِ  کھۅتہٕ  افضل  کامہِ  سٍتۍ  مشغول  سپدنس۔  لہٰذا  آسہِ  سُہ  تُہٕندِس  شانِ  ارفعس  کُن  نظر  کٔرِتھ  ظٲہری  صورتس  منٛز  خطا  لبنہٕ  یِوان۔  بیٚیہِ  ٲسِو  منگان  مغفرت  باایمان  مردن  تہٕ  باایمان  زنانن  ہٕندِ  خٲطرٕ  تاکہ  تدارُک  روزِ  سپدان  تِمن  چیزن  یِم  مخلۍ  چھِ  تُہٕندِ  شانہٕ  کِس  کمالِ  دین  یا  تُہٕندین  اُمتین  ہٕندِس  کمالِ  دینس۔  اللہ  تعالیٰ  چھُ  تُہٕندِ  پکنُک،  یِنُک  تہٕ  گژھنُک،  ٹھٔہرنُک  تہٕ  روزنُک  سورُے  حال  زانان۔

Transliteration:
  Fa<b>i</b>AAlam annahu l<u>a</u> il<u>a</u>ha ill<u>a</u> All<u>a</u>hu wa<b>i</b>staghfir li<u>th</u>anbika walilmumineena wa<b>a</b>lmumin<u>a</u>ti wa<b>A</b>ll<u>a</u>hu yaAAlamu mutaqallabakum wamathw<u>a</u>kum


Athar:
  یِمو  لُکو  ایمان  چُھ  اوٚنمُت  تِم  ٲسۍ  ونان  زِ  ﴿مطلب  چُھ  یہِ  زِ  یِم  لُکھ  پٔزۍ  مسلمان  ٲسۍ  تِم  ٲسۍ  قتال  کہ  حکمہ  خاطر  بے  تاب،  البتہ  یِم  لُکھ  ایمان  ورٲے  مسلمانن  ہٕندِس  دٔرِس  منٛز  شامل  ٲسۍ  گٔمٕتۍ،  قِتالُک  حکم  یِوانٕے  ژوٚل  تِمن  زَنتہٕ  زُو  نیرِتھ۔﴾  کانٛہہ  سُورٕہ  کیازِ  چُھنہٕ  یِوان  نٲزِل  کرنہٕ  ﴿یتھ  منٛز  جنگُک  حُکم  آسہِ۔﴾  مگر  ییٚلہِ  اکھ  پۅختہٕ  سُورٕہ  نٲزِل  کرنہٕ  آو  یتھ  منٛز  جنگٕچ  ذکر  ٲس،  پتہٕ  وُچُھو  تۅہیہِ  زِ  یِہندِس  دِلس  منٛز  بیمٲرۍ  ٲس،  تِم  چِھ  تۅہیہِ  کُن  تِتھہٕ  پٲٹھۍ  وُچھان  زَنتہٕ  موتٕچ  بے  ہوشی  تِمن  پٮ۪ٹھ  طٲری  گٔیہِ،  افسوس  تِہندِس  حالس  پٮ۪ٹھ۔  ﴿تِہنزِ  زیوِ  پٮ۪ٹھ  چُھ﴾

Mirwaiz:
  بیٚیہِ  چھِ  ونان  تِم  لوٗکھ  یِمو  ایمان  اوٚن  یِم  پرتھ  وقتہٕ  چھِ  آسان  ییٚمہِ  کتھہِ  ہٕندۍ  مشتاق  کہ  کُنہِ  چھُ  کانٛہہ  نوٚو  سورہ  شریفاہ  نازل  گژھان  تاکہ  أسۍ  بوزہَو  کلامِ  خدا  ایمان  گژِھہ  ہا  تازٕہ،  بیٚیہِ  بوزہَو  تازٕہ  احکام  تِمن  ہُنٛد  ثواب  تہِ  کرہَو  حاصل۔  خصوصاً  ہرگاہ  جہادُک  حکم  تہِ  تٔتھۍ  منٛز  آسِہا،  أسۍ  کرہَو  خداے  سٕنزِ  وتہِ  اندر  جہاد۔  توپتہٕ  ییٚلہِ  نٲزل  چھُ  یِوان  کرنہٕ  کانٛہہ  مضبوط  ناقابل  نسخ،  صاف  صاف  مضمونُک  کانٛہہ  سورہ  شریفاہ  تتھ  منٛز  چھُ  اتفاقاً  جہاد  کرنُک  حکم  تہِ  آسان،  تمہِ  ساعتہٕ  گژِھہ  نظر  دِنۍ  تِمن  لوٗکن  کُن  یِہِندین  دِلن  اندر  نفاقٕچ  بیمٲرۍ  چھےٚ۔  تِمن  چھےٚ  وَہ  گژھان  ؤسِتھ،  ،  تِم  چھِ  وُچھان  تۅہیہِ  کُن  یارسول  اللہ  زن  موتَن  پان  چھُکھ  آسان  ہوومُت،  تمہِ  سٍتۍ  چھکھ  وۅہ  ژَٹھ  آسان  پھیٖرمٕژ  سٲرِسٕے  پانس،  تِمن  آیہِ  شہمت،  تِم  سپدن  عنقریب  بلایہِ  گرفتار،  اگر  چہ  تِم  چھِ  فرصت  کہ  وقتہٕ  واریاہ  کتہہٕ  اطاعت  چہ  تہٕ  فرمانبردٲری  ہٕنزٕ  کران  لیکن  تِہندِ  اطاعتٕچ  تہٕ  کتھن  ہٕنز  حقیقت  سپٕز  معلوم  جہادُک  حکم  نٲزل  سپدنہٕ  سٍتۍ۔

Transliteration:
  Wayaqoolu alla<u>th</u>eena <u>a</u>manoo lawl<u>a</u> nuzzilat sooratun fai<u>tha</u> onzilat sooratun mu<u>h</u>kamatun wa<u>th</u>ukira feeh<u>a</u> alqit<u>a</u>lu raayta alla<u>th</u>eena fee quloobihim mara<u>d</u>un yan<i><u>th</u></i>uroona ilayka na<i><u>th</u></i>ara almaghshiyyi AAalayhi mina almawti faawl<u>a</u> lahum


Athar:
  اطاعتُک  اقرار  تہٕ  جان  جان  کتھہٕ۔  مگر  ییٚلہِ  قطعی  حکم  آو  دِنہٕ،  تمہِ  وقتہٕ  اگر  تِم  خُدایس  سٍتۍ  پننِس  وعدس  منٛز  پٔزِیٲرۍ  نیرٕہن  تیٚلہِ  اوس  تِہندی  خٲطرٕ  رُت۔

Mirwaiz:
  تِہِندِ  خٲطرٕ  اوس  بہتر  تُہٕنز  فرمانبردٲری  کرٕنۍ  بیٚیہِ  تۅہیہِ  رُت  جواب  پیش  کرُن،  سَمِعنا  وَ  اَطعنا  دَپُن،  پس  ییٚلہِ  مکمل  سپُد  جہادک  حکم  صحاب  صٲب  سپدن  جہاد  کرنہٕ  خٲطرٕ  تیار۔  پس  ہرگاہ  یِم  لوٗکھ  تہِ  خدایس  نِشہِ  پننہِ  ایمانُک  تہٕ  فرمانبردٲری  ہُنٛد  دعویٰ  پوٚز  ثابت  کرن  جہادس  شامل  سپدنہٕ  سٍتۍ،  تہِ  چھُ  تِہِندِ  خٲطرٕ  بہتر۔

Transliteration:
  <u>Ta</u>AAatun waqawlun maAAroofun fai<u>tha</u> AAazama alamru falaw <u>s</u>adaqoo All<u>a</u>ha lak<u>a</u>na khayran lahum


Transliteration: Fahal AAasaytum in tawallaytum an tufsidoo fee alar<u>d</u>i watuqa<u>tt</u>iAAoo ar<u>ha</u>makum
Athar:
  وۅنۍ  کیا  تۅہیہِ  لُکَو  نِشہِ  ہیٚکیا  امہِ  ورٲے  بیٚیہِ  کینٛہہ  توقع  کرنہٕ  یِتھ  زِ  اگر  توٚہۍ  پوٚت  پھیٖرِتھ  گٔو،  تیٚلہِ  کٔرِو  زمینس  منٛز  بیٚیہِ  فساد  برپا،  تہٕ  پانہٕ  وٲنۍ  ژٔٹِو  اکھ  أکِس  گردَنہٕ؟  ﴿امہِ  ارشادُک  مطلب  چُھ  یہِ  زِ  اگر  وُنۍ  کیٚنس  توٚہۍ  اسلام  کہ  مُدافعت  نِشہِ  پتھ  چِھو  ہیٚوان  تہٕ  تَمہِ  عظیمُ  الشّان  اصلٲحی  انقلاب  خٲطرٕ  چِھو  جان  و  مالٕچ  بٲزۍ  لگاونہٕ  نِشہِ  بُتھ  پھِران  ییٚمِچ  کوٗشش  محمد  صلی  اللہ  علیہ و سلم  تہٕ  اہلِ  ایمان  کران  چِھ،  تیٚلہِ  کیا  ہیٚکہِ  امہِ  ورٲے  اَمِیُک  نتیجہِ  ٲسِتھ  زِ  توٚہۍ  پھیرِو  بیٚیہِ  تتھۍ  جٲہلیت  کِس  نظامَس  کُن  یتھ  منٛز  توٚہۍ  ہَتہٕ  وادَو  ؤرِیو  پٮ۪ٹھہٕ  اکھ  أکۍ  سٕندۍ  کلہٕ  چِھو  ژٹان  روٗدِمٕتۍ،  پنٕنۍ  اولاد  تام  چِھو  زِندے  دفن  کران  روٗدِمٕتۍ  تہٕ  خُداے  سٕنز  زمین  چِھو  ظلم  و  فسادٕ  سٍتۍ  بھران  روٗدِمٕتۍ۔﴾

Mirwaiz:
  پس  کیا  تۅہیہِ  چھا  خیال  کہ  ہرگاہ  توٚہۍ  سٲری  جہادٕ  نِشہِ  پتھ  روٗزِو،  توٚہۍ  کیا  ہیٚیِو  دنیاہس  فتنہ  فساد  قٲیِم  کرُن،  بیٚیہِ  ٲشنٲیی  پننہِ  ژٹنہِ  یعنی  جٲہلیتُک  دور  بیٚیہِ  زندٕہ  کرُن،  تہِ  بنہِ  نہٕ  ہرگز۔


Athar: یِم چِھ تِم لُکھ یِمن پٮ۪ٹھ خُداین کٔر لعنت، تہٕ یِم بنٲوِن أنۍ تہٕ زٔرۍ۔
Mirwaiz:
  یِم  منافق  چھِ  تِمے  لوٗکھ  یِم  اللہ  تعالیٰ  ہن  پننہِ  رحمت  نِشہِ  دوٗر  کٔرِمٕتۍ  چھِ۔  تٔمی  چھُنکھ  کنن  زَر  پوومُت۔  تَمی  چھِنہٕ  تِم  خداے  سُنٛد  حکم  بسمعِ  قبول  بوزان۔  بیٚیہِ  چھُنکھ  بٲطنی  أچھن  اَنیوٗ  تروومُت۔  تَمی  چہَنہٕ  تِمن  راہِ  حق  دریٖنٹھۍ  یِوان۔

Transliteration:
  Ol<u>a</u>ika alla<u>th</u>eena laAAanahumu All<u>a</u>hu faa<u>s</u>ammahum waaAAm<u>a</u> ab<u>sa</u>rahum


Athar: کیا یِمو لُکو کوٚر نا قرآنس پٮ۪ٹھ غور، کِنہٕ یِہٕندٮ۪ن دِلن پٮ۪ٹھ چِھ قُلف کھٲلِتھ؟
Transliteration: Afal<u>a</u> yatadabbaroona alqur<u>a</u>na am AAal<u>a</u> quloobin aqf<u>a</u>luh<u>a</u>
Mirwaiz:
  کیا  یِم  لوٗکھ  چھنا  قرآن  مجید  کیٚن  مضمونن  اندر  غور  تہٕ  فکر  کران،  کِنہٕ  تِہِندیٚن  دِلن  چھِ  غٲبی  قفل  لگۍ  مٕتۍ۔


Athar:
  حقیقت  چھےٚ  یہِ  زِ  یِم  لُکھ  ہدایت  واضح  سپدنہٕ  پتہٕ  تمہِ  نِشہِ  پھیٖرۍ،  تِہندِ  خٲطرٕ  چھےٚ  شیطانن  یہِ  رٔوِش  سہل  بنٲومٕژ،  تہٕ  اَپزٮ۪ن  توقعاتن  ہُند  سلسلہٕ  چُھن  تِہنٛدِ  خٲطرٕ  دراز  کٔرِتھ  تھوومُت۔

Mirwaiz:
  بے  شک  یِم  لوٗکھ  پوٚت  پھیٖرۍ  پَزِ  نِشہِ  ہدایت  وارٕ  کارٕ  تِمن  نِشہِ  ظٲہر  سپدِتھ  یعنی  اسلام  ترٲوِتھ  یِمَو  بیٚیہِ  کفر  کوٚر۔  شیطانن  دُیت  تِمن  کفرس  زینت،  بیٚیہِ  تروونکھ  دِلن  اندر  زیوٗٹھ  آرزو،  یعنی  منافقو  کوٚر  اسلامس  اقرار،  تمہِ  پتہٕ  تمِچ  حقٲنیت  ظٲہر  سپدِتھ  کوٚرُکھ  وقتہٕ  وِزِ  تتھ  انکار،  جہادس  شامل  سپدنہٕ  نِشہِ  روٗدۍ  پتھ۔  شیطانن  تروُکھ  وَسوسہٕ  کہ  لڑایہِ  مہ  گٔژِھو،  تتہِ  گٔژِھو  مارٕہ،  ہرگاہ  ییٚتی  روٗزِو،  واریاہس  کالس  ہیٚکِو  زندٕہ  روٗزِتھ۔

Transliteration:
  Inna alla<u>th</u>eena irtaddoo AAal<u>a</u> adb<u>a</u>rihim min baAAdi m<u>a</u> tabayyana lahumu alhud<u>a</u> a<b>l</b>shshay<u>ta</u>nu sawwala lahum waaml<u>a</u> lahum


Athar:
  اَمی  موجوٗب  ووٚن  تِمو  اللہ  تعالیٰ  سُنٛد  نٲزِل  کرنہٕ  آمُت  دین  ناپسند  کرن  والیٚن  زِ  کینژھن  معاملاتن  منٛز  مانَو  أسۍ  تُہُند۔  ﴿یعنی  ایمانُک  اقرار  کرنہٕ  تہٕ  مُسلمانن  ہٕندِس  دٔرِس  منٛز  شٲمِل  گژھنہٕ  باوجود  روٗدۍ  تِم  أندری  أندری  اسلام  کیٚن  دُشمنن  سٍتۍ  ساز  باز  کران  تہٕ  تِمن  سٍتۍ  روٗدۍ  وعدٕہ  کران  زِ  کینژھن  معاملاتن  منٛز  دِمَو  أسۍ  تۅہیہِ  ساتھ﴾  اللہ  تعالیٰ  چُھ  تِہٕنزٕ  یِمہٕ  سِرٕ  کتھہٕ  وارٕ  پٲٹھۍ  زانان۔

Mirwaiz:
  یہِ  یِمن  ہنٛد  مُرتد  سپدُن  نَنیوو  ییٚمہِ  سٍتۍ  کہ  یِمو  منافقو  دوٚپ  تِمن  لوٗکن  یِمن  ناپسند  چھُ  قرآن  مجیدُک  نبی  کریمس  پٮ۪ٹھ  نٲزل  سپدُن  یعنی  یہوٗدین  کہ  أسۍ  کرو  تِہٕنز  فرمانبردٲری  بعض  معاملن  اندر۔  أسۍ  چھِ  بظٲہر  پنُن  پان  مسلمان  نٔنِراوان  مگر  اندرونی  چھِ  أسۍ  تۅہی  سٍتۍ۔  یِمہٕ  کتھہٕ  چھِ  یِم  منافق  ژوٗرٕ  پٲٹھۍ  کران  مگر  اللہ  تعالیٰ  چھُ  زانان  تِہٕنزٕ  سارے  کنہٕ  پھِسرایہِ  پوٗرٕ  پٲٹھۍ۔

Transliteration:
  <u>Tha</u>lika biannahum q<u>a</u>loo lilla<u>th</u>eena karihoo m<u>a</u> nazzala All<u>a</u>hu sanu<u>t</u>eeAAukum fee baAA<u>d</u>i alamri wa<b>A</b>ll<u>a</u>hu yaAAlamu isr<u>a</u>rahum


Transliteration: Fakayfa i<u>tha</u> tawaffathumu almal<u>a</u>ikatu ya<u>d</u>riboona wujoohahum waadb<u>a</u>rahum
Athar:
  پتہٕ  کیا  حال  آسہِ  تمہِ  وقتہٕ  ییٚلہِ  فرشتہٕ  تِہِندۍ  رُوح  کرن  قبض،  تہٕ  تِم  نِن  تِمن  تِہنٛدٮ۪ن  بُتھیٚن  تہٕ  شانن  چوب  دِوان  دِوان؟

Mirwaiz:
  پس  کیا  سنا  حال  آسہِ  تِہُنٛد  ییٚمہِ  ساعتہٕ  زُو  کڈن  تِمن  ملٲیک،  تِمے  آسن  تِہِندین  بُتھین  تھاپرٕہ  لایان  بیٚیہِ  تِہٕنزٕ  بچھہِ  دگان۔


Athar:
  یہِ  سپدِ  اَمی  موجوٗب  زِ  تِمو  کٔر  تمہِ  طریقٕچ  پیروی  یُس  خُدایس  ناراض  کرن  وول  چُھ،  تہٕ  تٔمۍ  سٕندِ  رضاہٕچ  وَتھ  اختیار  کرٕنۍ  کٔرٕکھ  نہٕ  پسند۔  أتھۍ  بِناہَس  پٮ۪ٹھ  کٔرۍ  تٔمۍ  تِہنٛدۍ  سٲری  اعمال  ضایع۔  ﴿اعمالو  نِشہِ  چُھ  مُراد  تِم  سٲری  اعمال  یِم  مُسلمان  بٔنِتھ  تِم  انجام  روٗدۍ  دِوان۔  تِہٕنزٕ  نمازٕ،  تِہنزٕ  روزٕہ،  تِہٕنزٕ  زکوٰۃ،  غرض  تِم  تمام  عبادات  تہٕ  تِمہٕ  سارے  نیکیہِ  یِمہٕ  پننہِ  ظٲہری  شکلہِ  ہندِ  اعتبارٕ  رٕژَن  عملن  منٛز  شمار  چھےٚ  سپدان  گٔیہِ  اتھ  بِناہس  پٮ۪ٹھ  ضایع  زِ  تِمو  کوٚر  نہٕ  مُسلمان  آسنہٕ  باوجود  تہِ  خُدایس  تہٕ  تٔمۍ  سٕندِس  دینس  تہٕ  ملّتِ  اسلامیہِ  ہَس  سٍتۍ  اِخلاصُک  تہٕ  وفادٲری  ہُند  رٔویّہِ  اختیار،  بلکہ  روٗدۍ  محض  پننہِ  دُنیٲوی  مفادٕ  خٲطرٕ  دین  کیٚن  دشمنن  سٍتۍ  ساز  باز  کران  تہٕ  اللہ  تعالیٰ  سٕنزِ  وَتہِ  منٛز  جہادُک  موقع  یِوانٕے  لٔگۍ  پنُن  پان  بچاونٕچ  فِکر  کرنہِ﴾۔

Mirwaiz:
  یہِ  اَمہِ  طریقہٕ  تِہُنٛد  مرُن  چھُ  امی  مۅکھہٕ  کہ  یِم  پٔکۍ  تمہِ  وَتہِ  یتھ  بے  زار  چھُ  اللہ  تعالیٰ،  بیٚیہِ  کرِ  یِمو  ناپسند  تِمہٕ  عملہٕ  یِمو  سٍتۍ  خداے  سٕنز  رضا  مندی  حاصل  سپدِہَکھ۔  پس  کرِ  اللہ  تعالیٰ  ہن  تِہٕنزٕ  سارے  عملہٕ  ضایع۔

Transliteration:
  <u>Tha</u>lika biannahumu ittabaAAoo m<u>a</u> askha<u>t</u>a All<u>a</u>ha wakarihoo ri<u>d</u>w<u>a</u>nahu faa<u>h</u>ba<u>t</u>a aAAm<u>a</u>lahum


Athar:
  کیا  تِمو  لُکو  یِہندٮ۪ن  دِلن  منٛز  بیمٲرۍ  چھےٚ  چھا  یہِ  سمجھمُت  زِ،  اللہ  تعالیٰ  کیا  کڑِ  نہٕ  تِہندٮ۪ن  دِلن  ہٕندۍ  کھۅچر  نٔنۍ؟

Mirwaiz:
  کیا  تِم  لوٗکھ  یِہِندین  دِلن  اندر  نفاقٕچ  بیمٲرۍ  چھےٚ  تِمن  چھا  گُمان  کہ  اللہ  تعالیٰ  کیا  کرِ  نہٕ  تِہِندین  دِلی  عداوتن  تہٕ  بُغضن  ظٲہر۔

Transliteration:
  Am <u>h</u>asiba alla<u>th</u>eena fee quloobihim mara<u>d</u>un an lan yukhrija All<u>a</u>hu a<u>d</u>gh<u>a</u>nahum


Athar:
  اگر  أسۍ  یژھو  أسۍ  ہاوَو  تۅہیہِ  تِم  أچَھو،  تہٕ  تِہندیو  بُتھیو  تلہٕ  پرزنٲوِیوٗکھ  توٚہۍ  تِم۔  تہٕ  تِہندِ  کلام  کہِ  اندازٕ  تلے  زٲنِیوکھ  توٚہۍ  تِم۔  اللہ  تعالیٰ  چُھ  تۅہیہِ  سارِنٕے  ہٕندیٚو  اعمالو  نِشہِ  ٹھیک  پٲٹھۍ  وٲقف۔

Mirwaiz:
  ہرگاہ  أسۍ  ییٚژھو  أسۍ  ہاوَو  تۅہیہِ  تِم  لوٗکھ،  تۅہیہِ  چھوٗکھ  تِم  پَرزِنٲوِمٕتۍ  تِہِندیو  علامتو  سٍتۍ،  بیٚیہِ  پرزٕنٲوِیوٗکھ  توٚہۍ  تِم  کتھن  ہٕندِ  طرزٕ  سٍتۍ  کیازِ  تِہٕنزٕ  کتھہٕ  چھَنہٕ  پزِ  دِلہٕ  پٮ۪ٹھہٕ  وۅتھان،  بیٚیہِ  چھُ  پزِیک  اثر  دِلس  پٮ۪ٹھ  یِوان۔  اللہ  تعالیٰ  ہس  چھےٚ  خبر  تِہٕنزن  سارِنٕے  کامین  ہٕنز،  سُہ  دِیہِ  مسلمانن  پننہِ  اخلاصٕچ  موٚزوٗرۍ،  منافقن  نفاقٕچ  تہٕ  دوکھٕچ  موٚزوٗرۍ۔  

Transliteration:
  Walaw nash<u>a</u>o laarayn<u>a</u>kahum falaAAaraftahum biseem<u>a</u>hum walataAArifannahum fee la<u>h</u>ni alqawli wa<b>A</b>ll<u>a</u>hu yaAAlamu aAAm<u>a</u>lakum


Athar:
  أسۍ  تراوَو  ضرور  توٚہۍ  لُکھ  آزمٲیشہِ  منٛز  تاکہ  تُہٕندٮ۪ن  حالاتن  ہُند  کَرو  جانچ  تہٕ  وُچَھو  زِ  تۅہیہِ  منٛز  کم  چِھ  مجٲہد  تہٕ  ثٲبِت  قدم۔

Mirwaiz:
  بیٚیہِ  کرو  ضرور  أسۍ  تۅہیہِ  سارِنٕے  آزمٲیش  مشکل  تہٕ  سخت  احکامو  سٍتۍ،  یُتھ  ظٲہر  سپدِ  تۅہیہِ  منٛز  کم  چھِ  جہاد  کروُنۍ  بیٚیہِ  کم  چھِ  جہاد  کیٚن  تکلیفن  پٮ۪ٹھ  صبر  کروُنۍ  تہٕ  ثٲبت  قدم  روزوُنۍ،  بیٚیہِ  کرو  أسۍ  تحقیقات  تِہٕندین  سارِنٕے  حالاتن  ہُنٛد۔

Transliteration:
  Walanabluwannakum <u>h</u>att<u>a</u> naAAlama almuj<u>a</u>hideena minkum wa<b>al</b><u>ssa</u>bireena wanabluwa akhb<u>a</u>rakum


Athar:
  یِمَو  لُکو  کُفر  کوٚر  تہٕ  اللہ  تعالیٰ  سٕنزِ  وَتہِ  نِشہِ  رُکٲوِکھ،  بیٚیہِ  کوٚرُکھ  رسولس  سٍتۍ  جھگڑٕ  ییٚلہِ  زن  تِمن  پٮ۪ٹھ  سیٚز  وَتھ  واضح  ٲس  سپٕزمٕژ،  درحقیقت  ہیٚکن  نہٕ  تِم  خُدایس  کانٛہہ  نقصان  کٔرِتھ،  بلکہ  کرِ  اللہ  تعالیٰ  ہٕے  تِہُند  سورُے  کوٚرمُت  کرٛوومُت  ضایع۔

Mirwaiz:
  بے  شک  یِمو  لوٗکو  کفر  کوٚر  بیٚیہِ  رٔٹِکھ  پتھ  لوٗکھ  خداے  سٕنزِ  وَتہِ  نِشہِ،  لوٗکن  دُیتُکھ  نہٕ  دینِ  اسلام  قبول  کرنہٕ،  بیٚیہِ  کٔرِکھ  مخالفت  پیغمبرِ  خداے  سٕنز  تِمن  نِشہِ  ہدایت  صاف  ظٲہر  سپدنہٕ  پتہٕ،  تِم  ہیکن  نہٕ  کانٛہہ  نوٚو  نقصان  واتنٲوِتھ  خدایس  کُنہِ  چیزٕ  سٍتۍ،  اللہ  تعالیٰ  کرِ  تِہٕنزٕ  سارے  کامہِ  ضایع  تہٕ  برباد۔

Transliteration:
  Inna alla<u>th</u>eena kafaroo wa<u>s</u>addoo AAan sabeeli All<u>a</u>hi wash<u>a</u>qqoo a<b>l</b>rrasoola min baAAdi m<u>a</u> tabayyana lahumu alhud<u>a</u> lan ya<u>d</u>uroo All<u>a</u>ha shayan wasayu<u>h</u>bi<u>t</u>u aAAm<u>a</u>lahum


Athar:
  اے  لوٗکو  یِمو  ایمان  چُھو  اوٚنمُت،  توٚہۍ  کٔرِو  اللہ  تعالیٰ  سٕنز  اطاعت  بیٚیہِ  کٔرِو  رسول  صلی  اللہ  علیہ و سلم  سٕنز  اطاعت،  تہٕ  پنٕنۍ  اعمال  مَہ  کٔرِو  برباد۔  ﴿دوٚیِمیٚن  لفظن  منٛز  وَنو  زِ  اعمالن  ہُند  فٲیدٕہ  مند  تہٕ  نتیجہِ  خیز  آسنُک  سورُے  دار  مدار  چُھ  خُدایس  تہٕ  تٔمۍ  سٕندِس  رسول  صلی  اللہ  علیہ و سلم  سٕندِس  اطاعتس  پٮ۪ٹھ۔  اطاعت  نِشہِ  مُنحرف  سپدِتھ  چَھنہٕ  کانٛہہ  عمل  تہِ  رٕژ  عمل  روزان  زِ  انسان  بنہِ  کانٛہہ  اجر  حٲصل  کرنُک  حقدار۔﴾

Mirwaiz:
  اے  باایمانو،  توٚہۍ  کٔرِو  فرمانبردٲری  خداے  سٕنز  بیٚیہِ  پیغمبرِ  خداے  سٕنز،  بیٚیہِ  مہ  کٔرِو  پننہِ  عملہٕ  ضایع۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo a<u>t</u>eeAAoo All<u>a</u>ha waa<u>t</u>eeAAoo a<b>l</b>rrasoola wal<u>a</u> tub<u>t</u>iloo aAAm<u>a</u>lakum


Athar:
  کُفر  کرن  والیٚن  تہٕ  خُداے  سٕنزِ  وَتہِ  نِشہِ  رُکاون  والیٚن،  تہٕ  مرنس  تام  کُفرس  پٮ۪ٹھ  جمِتھ  روزن  والیٚن  کرِ  نہٕ  اللہ  تعالیٰ  ہرگز  معاف۔

Mirwaiz:
  بے  شک  یِمو  لوٗکو  کفر  کوٚر  بیٚیہِ  کٔرٕکھ  خداے  سٕنز  وَتھ  بند،  لوٗکن  دُیتُکھ  نہٕ  تَمہِ  وتہِ  پکنہٕ،  تمہِ  پتہٕ  موٗدۍ  تِم  اَتھ  حالس  پٮ۪ٹھ،  ادٕہ  اللہ  تعالیٰ  کرِ  نہٕ  ہرگز  تِہٕندین  گناہن  مغفرت۔

Transliteration:
  Inna alla<u>th</u>eena kafaroo wa<u>s</u>addoo AAan sabeeli All<u>a</u>hi thumma m<u>a</u>too wahum kuff<u>a</u>run falan yaghfira All<u>a</u>hu lahum


Athar:
  کمزور  مَہ  بٔنِو  تہٕ  نَہ  مَہ  کٔرِو  صلحُک  درخواست۔  ﴿یتھ  جایہِ  گِژھہ  یہِ  کتھ  درنظر  روزٕنۍ  زِ  یہِ  ارشاد  چُھ  تتھ  زمانس  منٛز  فرماونہٕ  آمُت  ییٚلہِ  صرف  مدینہ  چہِ  أکِس  لۅکچہِ  بستی  منٛز  کینژھن  ہتن  پٮ۪ٹھ  مشتمل  مہاجرن  تہٕ  انصارن  ہٕنز  اکھ  لۅکٕٹ  مۅکٕٹ  چھۅکھ  اسلامٕچ  عَلم  بردٲری  کران  ٲس،  تہٕ  امِیُک  مُقابلہٕ  اوس  نہٕ  محض  قریش  کیٚن  طاقت  ور  قبیلہٕ  نٕے  یوت  سٍتۍ  کینٛہہ،  بلکہ  اوسُس  پوٗرٕ  عرب  مٕلکہٕ  کیٚن  کُفارن  تہٕ  مُشرکن  سٍتۍ۔  اتھ  حالتس  منٛز  چُھ  فرماونہٕ  یِوان  زِ  ہمت  ہٲرِتھ  یِنہٕ  یِمن  دشمنن  سٍتۍ  صلح  ہُک  درخواست  کرنہِ  لٔگِو،  بلکہِ  گٔژِھو  کلہٕ  دِنہٕ  خٲطرٕ  تیار۔﴾  توٚہۍ  چِھو  غٲلب  روزن  وٲلۍ۔  اللہ  تعالیٰ  چُھ  تۅہیہِ  سٍتۍ  تہٕ  تُہٕندۍ  اعمال  کرِ  نہٕ  ہرگز  ضایع۔

Mirwaiz:
  پس  اے  مسلمانو،  توٚہۍ  مہ  سپدِو  پست  ہمت  تہٕ  سُست،  توٚہۍ  مہ  دِیِو  کافرن  دعوت  یورے  صلحس  کُن،  تَمہِ  سٍتۍ  چھےٚ  ذلت  تہٕ  پستی  نَنان،  توٚہۍ  چھِو  تھٔدۍ  تہٕ  غٲلب  بییہِ  چھُ  تۅہیہِ  پانہٕ  خدا  یٲری  تہٕ  مدد  کرنہٕ  خٲطرٕ،  سُہ  کرِ  نہٕ  ہرگز  تُہٕندین  عملن  ہٕندِس  ثوابس  اندر  کمی۔

Transliteration:
  Fal<u>a</u> tahinoo watadAAoo il<u>a</u> a<b>l</b>ssalmi waantumu alaAAlawna wa<b>A</b>ll<u>a</u>hu maAAakum walan yatirakum aAAm<u>a</u>lakum


Athar:
  یہِ  دُنیاہٕچ  زندگی  چھےٚ  اکھ  کھیل  تہٕ  تماشہِ۔  اگر  توٚہۍ  ایمان  تھٲوِو  تہٕ  تقویٰ  ہٕچ  رٔوِشہِ  پٮ۪ٹھ  پکان  روٗزِو،  تیٚلہِ  دِیہِ  اللہ  تعالیٰ  تۅہیہِ  تُہٕندۍ  اجر،  تہٕ  سُہ  منگہِ  نہٕ  تۅہیہِ  تُہٕندۍ  مال۔  ﴿یعنی  سُہ  چُھ  غنی،  تس  چَھنہٕ  پننہِ  ذات  خٲطرٕ  تۅہیہِ  کینٛہہ  ہیٚنٕچ  ضرورت۔  اگر  سُہ  پننہِ  وتہِ  منٛز  تۅہیہِ  کینٛہہ  خرچ  کرنہٕ  خٲطرٕ  ونان  چُھو،  سُہ  چُھو  ونہٕ  پننہِ  خٲطرٕ  بلکہ  چُھو  تُہٕندۍ  رٕژرٕ  خٲطرٕ  ونان۔﴾

Mirwaiz:
  یہِ  دنیاہٕچ  زندگی  چہَنہٕ  مگر  گِندُن  تہٕ  تماشہِ۔  اگر  کانٛہہ  پنُن  جان  و  مال  اَمی  دنیا  خٲطرٕ  بچاوِ  تہِ  یہِ  تمتع  کٍتہِ  کالہٕ  خٲطرٕ  چھُ  تہٕ  اَمُیک  حٲصل  کیا  چھُ،  اَتھ  بدل  ہرگاہ  توٚہۍ  ایمان  أنِو  تہٕ  خدایس  کھوٚژِو  یعنی  ایمان  و  تقویٰ  کٔرِو  تتھ  منٛز  جہاد  با  النفس  والمال  شامل  چھُ،  سُہ  کرِ  تۅہیہِ  پننہِ  طرفہٕ  پوٗرٕ  موٚزوٗرۍ  عطا،  بیٚیہِ  چھُنہٕ  سُہ  تۅہیہِ  نِشہِ  کُنہِ  نفعُک  تہٕ  فٲیدُک  طلب  گار۔  تۅہیہِ  نِشہِ  چھُنہٕ  منگان  مال  تُہُنٛد  یُس  تٔمی  عطا  کوٚرمُت  چھُو۔

Transliteration:
  Innam<u>a</u> al<u>h</u>ay<u>a</u>tu a<b>l</b>dduny<u>a</u> laAAibun walahwun wain tuminoo watattaqoo yutikum ojoorakum wal<u>a</u> yasalkum amw<u>a</u>lakum


Transliteration: In yasalkumooh<u>a</u> fayu<u>h</u>fikum tabkhaloo wayukhrij a<u>d</u>gh<u>a</u>nakum
Athar:
  اگر  کُنہِ  ساعتہٕ  سُہ  تۅہیہِ  تُہٕندۍ  مال  منگہِ  تہٕ  اَند  ہیٚتھ  کرِ  سٲری  تۅہیہِ  نِشہِ  طلب،  تیٚلہِ  کٔرِو  توٚہۍ  بخل  تہٕ  سُہ  کڑِ  تُہٕندۍ  کھۅچر  نٔنۍ۔

Mirwaiz:
  ہرگاہ  اللہ  تعالیٰ  تۅہیہِ  نِشہِ  سُہ  مال  منگہِ  تہِ  زبردستی  سان،  توٚہۍ  کٔرِو  تتھ  منٛز  بخل،  تۅہیہِ  سپدِ  مال  خرچ  کرُن  ناگوار،  اللہ  تعالیٰ  کڑِ  تہِ  ظٲہرکرِ  تَمہِ  سٍتۍ  تُہٕندین  دِلن  ہٕندۍ  خیالات  یعنی  مال  خرچ  کرنٕچ  ناگوٲری۔


Athar:
  وُچھِو  تۅہیہِ  لُکن  چَھو  دعوت  دِنہٕ  یِوان  زِ  اللہ  تعالیٰ  سٕنزِ  وَتہِ  منٛز  کٔرِو  مال  خرچ۔  اتھ  پٮ۪ٹھ  چِھ  تۅہیہِ  منٛز  کینٛہہ  لُکھ  یِم  بخل  چِھ  کران،  حالانکہ  یُس  بخل  چُھ  کران  سُہ  چُھ  درحقیقت  پننِس  پان  سٕے  سٍتۍ  بخل  کران۔  اللہ  تعالیٰ  چُھ  غنی،  توٚہۍ  چِھو  تٔمۍ  سٕندۍ  محتاج۔  اگر  توٚہۍ  روے  پھِرِو،  تیٚلہِ  اَنہِ  اللہ  تعالیٰ  تُہنزِ  جایہِ  بیٚیہِ  کُنہِ  قومس،  تہٕ  تِم  آسن  نہٕ  تُہٕندۍ  پٲٹھۍ۔

Mirwaiz:
  توٚہۍ  بوٗزِو  وارٕ  کہ  توٚہۍ  گٔو  نا  تِمے  یِمن  ناد  چھُ  یِوان  دِنہٕ  خداے  سٕنزِ  وَتہِ  مال  خرچ  کرنس  اندر  حالانکہ  تمُیک  اوس  تۅہیہِ  پانس  نفع،  یُس  بخل  کران  چھُ  خرچ  کرنس  اندر  سُہ  چھُنہٕ  بخل  کران  مگر  پانس  یعنی  پنُن  پان  چھُ  نفع  دٲیمی  نِشہِ  محروم  کران۔  تہٕ  اللہ  تعالیٰ  چھُ  بے  نیاز،  سُہ  چھُنہٕ  محتاج  کٲنسہِ  کُن  بلکہ  چھِو  توٚہی  تس  کُن  محتاج،  ہرگاہ  توٚہۍ  بُتھ  پھِرِو  تِہٕنزِ  فرماں بردٲری  نِشہِ،  سُہ  اَنہِ  تۅہیہِ  بدل  بیٚیِس  أکِس  قومس  یِم  نہٕ  تَمہِ  پتہٕ  تۅہیہِ  ہِوۍ  آسن  بلکہ  آسن  نہایت  فرماں بردار،  یہِ  کٲم  یِیہِ  تِمنٕے  نِشہِ  ہیٚنہٕ۔

Transliteration:
  H<u>a</u>antum h<u>a</u>ol<u>a</u>i tudAAawna litunfiqoo fee sabeeli All<u>a</u>hi faminkum man yabkhalu waman yabkhal fainnam<u>a</u> yabkhalu AAan nafsihi wa<b>A</b>ll<u>a</u>hu alghaniyyu waantumu alfuqar<u>a</u>o wain tatawallaw yastabdil qawman ghayrakum thumma l<u>a</u> yakoonoo amth<u>a</u>lakum


Transliteration: Inn<u>a</u> fata<u>h</u>n<u>a</u> laka fat<u>h</u>an mubeen<u>a</u><b>n</b>
Athar:
  اے  نبیؐ،  اسہِ  کٔرٕو  تۅہیہِ  ٹاکارٕہ  فتح  عطا،  ﴿صلح  حُدیبیہ  پتہٕ  ییٚلہِ  فتح  ہٕچ  یہِ  خۅش  خبر  بوزناونہٕ  آیہِ،  لُکھ  ٲسۍ  حٲران  زِ  یتھ  صلحس  کِتھہٕ  پٲٹھۍ  یِیہِ  ٲخر  فتح  وَننہٕ  یتھ  منٛز  بظٲہر  اَسہِ  تِم  تمام  شرٲیط  مٲنۍ  یِم  کُفار  ٲسۍ  اسہِ  نِشہِ  مَنوٕنۍ  یژھان۔  مگر  کینٛہہ  کالہٕ  پتے  چُھ  پے  لگان  زِ  یہِ  صلح  اوس  درحقیقت  اکھ  بٔڈ  فتح۔﴾

Mirwaiz:
  بے  شک  اَسہِ  کٔر  تۅہیہِ  عطا  یارسول  اللہؐ  نٔنۍ  فتح  یعنی  صلح  حدیبیہ۔  یُس  سبب  سپُد  سارِنٕےفتحن  ہُنٛد۔


Athar:
  تاکہِ  اللہ  تعالیٰ  کرِ  تُہنزِ  پٔتمہِ  بروٚنہِمہِ  پرٛتھ  کوٗتٲہی  نِشہِ  درگُزر۔  ﴿یتھ  موقع  محلس  پٮ۪ٹھ  یہِ  کتھ  ارشاد  چھےٚ  سپٕژمٕژ،  اگر  یہِ  درنظر  تھاوون  تیٚلہِ  چُھ  صاف  باسان  زِ  یتھ  جایہِ  یِمَو  کوتٲہِیَو  نِشہِ  درگُزر  کرنٕچ  ذکر  چھےٚ  تِمو  نِشہِ  چُھ  مُراد  تِمہٕ  خٲمیہِ  یِمہٕ  اسلام  چہِ  کامیٲبی  تہٕ  سربُلندی  خٲطرٕ  کٲم  کران  کران  تتھ  جد و جہدس  منٛز  روزمژٕ  آسہٕ  یۅسہٕ  جد و جہد  رسول  اللہ  صلی  اللہ  علیہ و سلمن  ہٕندِس  قیادتس  منٛز  مُسلمان  ٲسۍ  پٔتِمیٚو  کُنوُ  ہَو  ﴿19﴾  ؤرِیَو  پٮ۪ٹھہٕ  کران  روٗدِمٕتۍ۔  یِمہٕ  خٲمیہِ  چَھنہٕ  کٲنٛسہِ  انسانس  پے،  بلکہ  چھےٚ  انسٲنی  عقل  امہِ  جد و جہدٕ  منٛزٕ  کانٛہہ  نقص  ژھانڈنہٕ  نِشہِ  قطعی  عٲجز۔  مگر  اللہ  تعالیٰ  سٕنزن  نظرن  منٛز  یُس  کمالُک  بُلند  ترین  معیار  چُھ،  تمہِ  لحاظہٕ  آسہٕ  اتھ  منٛز  کینٛہہ  تِژٕھہ  خٲمیہِ  یِہندِ  وجہ  کِنۍ  مُسلمانن  ہیٚکہِ  ہے  نہٕ  یوٗتاہ  جلدی  عرب  کیٚن  مُشرکن  پٮ۪ٹھ  فٲصلہٕ  کُن  فتح  حٲصل  سپدِتھ۔  اللہ  تعالیٰ  سٕندِ  ارشادُک  مطلب  چُھ  یہِ  زِ  یِمو  خٲمیو  سان  اگر  توٚہۍ  جد و جہد  روٗزِہِو  کران  تیٚلہِ  اوس  عرب  مُسخر  سپدنس  منٛز  وُنہِ  واریاہ  کال  درکار،  مگر  اسہِ  کٔر  یِمن  سارِنٕے  کمزوٗرِین  تہٕ  کوتٲہِیَن  نِشہِ  درگُزر  کٔرِتھ  محض  پننہِ  فضلہٕ  سٍتۍ  یِہنز  تلٲفی  تہٕ  حدیبیہ  چہِ  جایہِ  مٕژروو  تُہندِ  خٲطرٕ  امہِ  فتحُک  تہٕ  کامیٲبی  ہُند  دروازٕہ  یۅسہٕ  معمول  مطٲبق  تۅہیہِ  پننیو  کوٗششو  سٍتۍ  نصیب  ہیٚکہِ  ہے  نہٕ  سپدِتھ۔﴾  تہٕ  تۅہیہِ  پٮ۪ٹھ  کرِ  پننہِ  نعمتُک  تکمیل،  تہٕ  تۅہیہِ  ہاویٚو  سیٚز  وَتھ۔  ﴿یتھ  جایہِ  چُھ  رسول  اللہ  صلی  اللہ  علیہ و سلمن  سیٚز  وَتھ  ہاونُک  مطلب  تِمن  فتح  تہٕ  کامرٲنی  ہٕنز  وَتھ  ہاوٕنۍ۔﴾

Mirwaiz:
  یُتھ  اللہ  تعالیٰ  تۅہیہِ  مغفرت  کرِ  بروٗنٹھِمین  تہٕ  پٔتِمین  صوری  خطاہن،  بیٚیہِ  یِم  پنٕنۍ  احسانات  تۅہیہِ  نسبت  کران  روٗد،  مثلاً  نبوت،  قرآن  مجید،  بیٚیہِ  واریاہ  علوم،  واریاہن  اعمالن  ہُنٛد  ثواب  تِمن  احساناتن  اندر  کرِ  بیٚیہِ  زیادتی  تہٕ  تکمیل،  بیٚیہِ  کرِ  تۅہیہِ  یہِ  نعمت  تہِ  عطا  کہ  تُہٕندِ  واسطہ  سپدن  واریاہ  لوٗکھ  مسلمان  تَمہِ  سٍتۍ  سپدن  تُہٕندی  درجات  تھٔدۍ،  تۅہیہِ  سپدیو  اجروثواب  و  قرب  زیادٕہ  عطا،  بیٚیہِ  یُتھ  تۅہیہِ  پکناوِ  اللہ  تعالیٰ  ہمیشہ  راہِ  راستس  پٮ۪ٹھ  کٲنسہِ  ہٕندِ  مزاحمت  ورٲے۔

Transliteration:
  Liyaghfira laka All<u>a</u>hu m<u>a</u> taqaddama min <u>th</u>anbika wam<u>a</u> taakhkhara wayutimma niAAmatahu AAalayka wayahdiyaka <u>s</u>ir<u>at</u>an mustaqeem<u>a</u><b>n</b>


Athar: تہٕ تۅہیہِ کرَیٚو زبردست نُصرت عطا۔
Transliteration: Wayan<u>s</u>uraka All<u>a</u>hu na<u>s</u>ran AAazeez<u>a</u><b>n</b>
Mirwaiz:
  بیٚیہِ  یُتھ  اللہ  تعالیٰ  تۅہیہِ  دشمنن  پٮ۪ٹھ  یٲری  کرِ،  سۅے  یٲری  یتھ  منٛز  عزت  تہٕ  غلبہ  آسہِ۔


Athar:
  سُے  چُھ  ییٚمۍ  مومنن  ہٕندٮ۪ن  دِلن  منٛز  سکینت  کٔر  نٲزِل۔  ﴿سکینت  نِشہِ  چُھ  مُراد  سکون  تہٕ  دِلُک  اطمینان۔  مطلب  چُھ  یہِ  زِ  صلح  حدیبیہ  کِس  موقعس  پٮ۪ٹھ  یِم  تہِ  اشتعال  انگیز  حالات  پیش  آے  تِمن  سارِنٕے  پٮ۪ٹھ  مُسلمانن  ہُند  صبر  کرُن  تہٕ  رسول  اللہ  صلی  اللہ  علیہ و سلمن  ہٕندِس  قیادتس  پٮ۪ٹھ  مکمل  اعتماد  کران  کران  تِمو  منٛزٕ  بخیریت  نیرُن  اوس  اللہ  تعالیٰ  سٕندِ  فضلُک  نتیجہِ،  نتہٕ  ہیٚکہِ  ہے  اَمہِ  وقتہٕ  اکھ  غلطی  پیوٗنت  سٲرٕے  کام  خراب  کٔرِتھ۔﴾  تاکہ  پننِس  ایمانس  سٍتۍ  ہیٚکن  تِم  بیٚیہِ  اکھ  ایمان  بڑھٲوِتھ،  زمین  تہٕ  آسمانن  ہٕندۍ  سٲری  لشکر  چِھ  اللہ  تعالیٰ  سٕندِس  قدرت  کِس  قبضس  منٛز،  تہٕ  سُہ  چُھ  زانن  وول  تہٕ  حکمت  وول۔  ﴿تٔمۍ  کٔر  یہِ  کٲم  امہِ  موجوٗب﴾

Mirwaiz:
  سُہ  معبودِ  برحق  گوٚو  سُے  ییٚمۍ  پٲدٕ  کوٚر  باایمانن  ہٕندین  دِلن  اندر  سکون  قرار  تہٕ  تحمل  یُتھ  تِمن  ایمانس  پٮ۪ٹھ  ایمان  ہُرِ  تہٕ  زیادٕہ  سپدِ،  پروردگار  سٕنزٕے  چھےٚ  آسمانن  تہٕ  زمینن  ہٕنز  لشکر،  ملٲیکہ  وغٲرٕہ  مخلوقات۔  ہرگاہ  سُہ  ییٚژِھہ  آناً  باناً  منٛز  ہیٚیہِ  سُہ  کٲفرن  زبردست  انتقام  مگر  اللہ  تعالیٰ  چھُ  سورُے  زانہٕ  وُن،  پوٗرٕ  حکمت  وول،  تس  چھےٚ  خبر  کمہِ  ساعتہٕ  چھےٚ  لڑٲے  کرٕنۍ  مفید  تہٕ  کمہِ  ساعتہٕ  چھُ  صلح  کرُن  مفید۔  ییٚمہِ  ساعتہٕ  جنگ  کرنس  منٛز  مصلحت  آسہِ  تمہِ  ساعتہٕ  چھُ  تمہِ  کُے  حکم  فرماوان۔  تُہُنڈ  گژِھہ  نہٕ  تتھ  اندر  رنج  و  افسوس  کرُن۔  تُہٕنز  گژِھہ  پرتھ  حالس  منٛز  اطاعت  کرٕنۍ۔

Transliteration:
  Huwa alla<u>th</u>ee anzala a<b>l</b>ssakeenata fee quloobi almumineena liyazd<u>a</u>doo eem<u>a</u>nan maAAa eem<u>a</u>nihim walill<u>a</u>hi junoodu a<b>l</b>ssam<u>a</u>w<u>a</u>ti wa<b>a</b>lar<u>d</u>i wak<u>a</u>na All<u>a</u>hu AAaleeman <u>h</u>akeem<u>a</u><b>n</b>


Athar:
  تاکہ  مومن  مردَن  تہٕ  مومن  مستوٗراتن  کرِ  ہمیشہِ  خٲطرٕ  تِتھیٚن  جنّتن  منٛز  دٲخل  یِمن  بٔنۍ  کِنۍ  کۅلہٕ  آسن  پکان،  تہٕ  تِہنزٕ  بُرٲیِیہِ  کرِ  تِمن  نِشہِ  دوٗر۔  خُدایس  نزدیک  چھےٚ  یہِ  بٔڈ  کامیٲبی۔

Mirwaiz:
  یُتھ  تمہِ  اطاعت  و  فرماں  بردٲری  سٍتۍ  واتناوِ  اللہ  تعالیٰ  باایمان  مردن  تہٕ  باایمان  زنانن  تِمن  جنتن  منٛز  یِمو  مٔنزۍ  کۅلہٕ  تہٕ  جویہِ  آسن  پکان،  تِمنٕے  جنتن  منٛز  روزن  تِم  ہمیشہ۔  بیٚیہِ  یُتھ  اللہ  تعالیٰ  اَمہِ  اطاعت  سٍتۍ  تِمن  باایمانن  ہٕندۍ  گناہ  دوٗر  کرِ۔یہِ  بیان  کرنہٕ  آو،  یی  چھےٚ  اللہ  تعالیٰ  ہس  نِشہِ  بٔڈ  کامیٲبی۔

Transliteration:
  Liyudkhila almumineena wa<b>a</b>lmumin<u>a</u>ti jann<u>a</u>tin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> wayukaffira AAanhum sayyi<u>a</u>tihim wak<u>a</u>na <u>tha</u>lika AAinda All<u>a</u>hi fawzan AAa<i><u>th</u></i>eem<u>a</u><b>n</b>


Athar:
  تہٕ  تِمن  مُنافق  مردَن  تہٕ  زنانن  تہٕ  مشرک  مَردن  تہٕ  زنانن  دِیہِ  سزا،  یِمن  خُدایس  متعلق  بُرٕ  گُمان  ٲسۍ۔  بُرٲئی  ہٕندِس  پھیرس  منٛز  آے  تِم  پانے،  اللہ  تعالیٰ  سُند  غضب  سپُد  تِمن  پٮ۪ٹھ  تہٕ  تٔمۍ  کٔر  تِمن  پٮ۪ٹھ  لعنت،  تہٕ  تِہندِ  خٲطرٕ  کوٚرُن  جہنم  تیار  یُس  سٮ۪ٹھہٕے  خراب  ٹھکانہٕ  چُھ۔

Mirwaiz:
  بیٚیہِ  یُتھ  اللہ  تعالیٰ  منافق  مردن  تہٕ  منافق  زنانن  بۍفیہِ  مشرک  مردن  تہٕ  مشرک  زنانن  یِم  گُمانِ  بد  ٲسۍ  تھاوٕوُنۍ  خدایس  نشبت  کہ  خدا  کرِنہٕ  مدد  تہٕ  یٲری  حضرت  محمدس  تہٕ  مسلمانن،  یہِ  یچھ  مصیبت  پُنہِ  تِمن  پانس،  تِمن  چھُ  عنقریب  پوٚت  کھوریٚو  یُن۔  چنانچہ  مشرک  سپٕدۍ  تمہِ  پتہٕ  کینژھن  دۅہن  تانۍ  ختم،  منافقن  گٔیہِ  عمر  ڈٲکۍ  افسوس  و  حسرتس  اندر،  اسلام  روٗد  روبروز  ترقی  کران،  منافق  روٗدۍ  روزبروز  خوارو  ذلیل  گژھان،  یہِ  گوکھ  دنیاہس  اندر،  بیٚیہِ  چھُ  ٲخرتس  نادر  تِہِندِ  خٲطرٕ  یی  زِ  اللہ  تعالیٰ  آسہِ  تِمن  بے  زار  تہٕ  غضبناک  بیٚیہِ  کرِ  سُہ  تِمن  پننہِ  رحمت  نِشہِ  دوٗر،  بیٚیہِ  تھووُن  تِہِندِ  خٲطرٕ  تیار  نارِ  جہنم  یۅسہِ  سٮ۪ٹھاہ  یچھ  جاے  چھےٚ  تِہِندِ  واتنہٕ  خٲطرٕ۔

Transliteration:
  WayuAAa<u>thth</u>iba almun<u>a</u>fiqeena wa<b>a</b>lmun<u>a</u>fiq<u>a</u>ti wa<b>a</b>lmushrikeena wa<b>a</b>lmushrik<u>a</u>ti a<b>l</b><i><u>thth</u></i><u>a</u>nneena bi<b>A</b>ll<u>a</u>hi <i><u>th</u></i>anna a<b>l</b>ssawi AAalayhim d<u>a</u>iratu a<b>l</b>ssawi wagha<u>d</u>iba All<u>a</u>hu AAalayhim walaAAanahum waaAAadda lahum jahannama was<u>a</u>at ma<u>s</u>eer<u>a</u><b>n</b>


Athar:
  زمین  تہٕ  آسمانن  ہٕندۍ  لشکر  چِھ  اللہ  تعالیٰ  سٕندِسٕے  قدرت  کِس  قبضس  منٛز،  تہٕ  سُہ  چُھ  زبردست  تہٕ  حکمت  وول۔

Mirwaiz:
  پروردگارسٕنزٕے  چھےٚ  آسمانن  تہٕ  زمینن  ہٕنز  لشکر۔  سُہ  چھُ  سیٹھاہ  حکمت  وول  تہِ،  لہٰذا  چھُ  سُہ  تُہٕندِس  عقوبتس  اندر  توقف  کران۔

Transliteration:
  Walill<u>a</u>hi junoodu a<b>l</b>ssam<u>a</u>w<u>a</u>ti wa<b>a</b>lar<u>d</u>i wak<u>a</u>na All<u>a</u>hu AAazeezan <u>h</u>akeem<u>a</u><b>n</b>


Transliteration: Inn<u>a</u> arsaln<u>a</u>ka sh<u>a</u>hidan wamubashshiran wana<u>th</u>eer<u>a</u><b>n</b>
Athar:
  اے  نبیؐ،  اسہِ  چِھو  توٚہۍ  شہادت  دِنہٕ  وٲلۍ،  بشارت  دِنہٕ  وٲلۍ  تہٕ  خبردار  کرن  وٲلۍ  بنٲوِتھ  سوٗزِمٕتۍ،  ﴿شاہ  ولی  اللہ  صٲبن  چُھ  شٲہد  لفظُک  ترجمہٕ  اظہار  حق  کُنندہ  کوٚرمُت۔  یعنی  حقٕچ  شہادت  دِنہٕ  وول۔﴾

Mirwaiz:
  بے  شک  اسہِ  سوٗزِو  توٚہۍ  یارسول  اللہ  اُمت  چن  عملن  ہٕندۍ  گواہ  قیامتُک  دۅہ  بشارت  فرماوۅوُنۍ  باایمانن  تہٕ  بیم  کروُنۍ  کافرن۔  اے  مسلمانو  اَسہِ  سوٗزۍ  تِم  پیغمبر۔


Athar:
  تاکہ  اے  لوٗکو،  توٚہۍ  أنِو  خُدایس  تہٕ  تٔمۍ  سٕندِس  رسولس  پٮ۪ٹھ  ایمان،  تہٕ  تَس  ﴿یعنی  رسولس﴾  دِیو  ساتھ،  تٔمۍ  سُند  تعظیم  و  توقیر  کٔرِو،  تہٕ  صبح  و  شام  روٗزِو  خُداے  سٕنز  تسبیح  کران۔

Mirwaiz:
  یُتھ  توٚہۍ  ایمان  أنِو  خدایس،  بیٚیہِ  تِہِندِس  پہغمبرس،  بیٚیہِ  یُتھ  توٚہۍ  تِہِندس  دینس  مدد  کٔرِو،  بیٚیہِ  یُتھ  توٚہۍ  تِہُنٛد  سیٹھاہ  تعظیم  کٔرِو۔  اعتقاد  تھٲوِو  کہ  سُہ  چھُ  موصوف  بہ  صفات  کمال۔  مُنزہ  تہٕ  پاک  نقٲیصو  نِشہِ،  بیٚیہِ  کٔرِ  و  تِہٕنز  اطاعت۔  بیٚیہِ  یُتھ  توٚہۍ  بپٲکی  تُہٕند  یاد  کران  ٲسِو  صبحس  تہٕ  شامس۔

Transliteration:
  Lituminoo bi<b>A</b>ll<u>a</u>hi warasoolihi watuAAazziroohu watuwaqqiroohu watusabbi<u>h</u>oohu bukratan waa<u>s</u>eel<u>a</u><b>n</b>


Athar:
  اے  نبیؐ،  یِم  لُکھ  تۅہیہِ  سٍتۍ  بیعت  کران  ٲسۍ۔  ﴿اشارہ  چُھ  تتھ  بیعتس  کُن  یۅسہِ  صحابہ  کرامن  رضی  اللہ  عنہم  مکہ  معظمس  منٛز  حضرت  عثمان  رضی  اللہ  تعالیٰ  عنہ  سٕنز  شہادتٕچ  خبر  بوٗزِتھ  رسول  اللہ  صلی  اللہ و سلمو  حُدیبیہ  نٲوۍ  جایہِ  ہیژمٕژ  ٲس۔  یہِ  بیعت  ٲس  اَتھ  کتھہِ  ہیٚنہٕ  آمٕژ  زِ  اگر  حضرت  عثمان  رضی  اللہ  عنہ  سٕندِ  شہادتٕچ  خبر  صحیح  ٲس،  تیٚلہِ  کرن  مُسلمان  أتھۍ  جایہِ  تِمن  سٍتۍ  جنگ  خواہ  امہِ  کِس  نتیجہ  ہَس  منٛز  کونہٕ  پیٚیہِ  سارِنٕے  مَرُن۔﴾  تِم  ٲسۍ  دراصل  خُدایس  سٍتۍ  بیعت  کران۔  تِہندِس  اتھس  پٮ۪ٹھ  اوس  اللہ  تعالیٰ  سُند  اَتھہٕ۔  ﴿یعنی  یتھ  اَتھَس  پٮ۪ٹھ  لُکھ  تَمہِ  ساعتہٕ  بیعت  کران  ٲسۍ،  سُہ  اوس  نہٕ  شخصِ  رسول  سُند  اَتھہٕ  بلکہ  اوس  اللہ  تعالیٰ  سٕندِس  نمایندٕہ  سُند  اتھہٕ،  تہٕ  یہِ  بیعت  ٲس  رسول  صلی  اللہ  علیہ و سلمن  ہٕندِ  واسطہٕ  درحقیقت  خُدایس  سٍتۍ  سپدان۔﴾  وۅنۍ  یُس  یہِ  عہد  پُھٹراوِ،  تٔمۍ  سٕنزِ  عہد  شکنی  ہُند  وَبال  آسہِ  تس  پننہِ  سٕے  ذاتس  پیٹھ  تہٕ  یُس  اَتھ  عہدس  وفا  کرِ  یُس  تٔمۍ  خدایس  سٍتۍ  کوٚرمُت  چُھ،  اللہ  تعالیٰ  کرِ  عنقریب  تس  سٮ۪ٹھاہ  اجر  عطا۔

Mirwaiz:
  پٔزِپٲٹھۍ  یِم  لوٗکھ  تۅہیہِ  سٍتۍ  یارسول  اللہ  حدیبیہ  کہ  دۅہ  جہادٕ  خٲطرٕ  بیعت  طسۍ  کران،  تِم  ٲسۍ  فی  الحقیقت  بیعت  کران  خدایس  سٍتۍ۔  گویا  خداے  سُنٛد  اَتھہٕ  چھُ  تِہٕندیٚن  اتھن  پٮ۪ٹھ،  پس  یُس  اَکھاہ  یہِ  معاہدٕہ  پُھٹراوِ  یعنی  بجاے  اطاعت  کرِ  مخالفت،  تمہِ  عہد  پھُٹراونُک  وبال  تہٕ  گناہ  چھُ  تس  پانس،  بیٚیہِ  یُس  اَکھاہ  پوٗرٕ  کرِ  تتھ  عہدس  یُس  تٔمۍ  خدایس  سٍتۍ  کوٚر  تس  دِیہِ  سُہ  عنقریب  بٔڑ  موٚزوٗرۍ۔

Transliteration:
  Inna alla<u>th</u>eena yub<u>a</u>yiAAoonaka innam<u>a</u> yub<u>a</u>yiAAoona All<u>a</u>ha yadu All<u>a</u>hi fawqa aydeehim faman nakatha fainnam<u>a</u> yankuthu AAal<u>a</u> nafsihi waman awf<u>a</u> bim<u>a</u> AA<u>a</u>hada AAalayhu All<u>a</u>ha fasayuteehi ajran AAa<i><u>th</u></i>eem<u>a</u><b>n</b>


Athar:
  اے  نبیؐ،  اعرابِیَو  ﴿دِیہٲتی  لُکو﴾  منٛزٕ  یِم  لُکھ  پتھ  ٲسۍ  تراونہٕ  آمٕتۍ۔  ﴿یہِ  چھےٚ  تِمن  لُکن  ہٕنز  ذکر  یِم  مدینس  أندۍ  پٔکۍ  روزان  ٲسۍ،  تِمن  ٲس  عمرٕچ  تیاری  شروع  کرنہٕ  وقتہٕ  رسول  اللہ  صلی  اللہ  علیہ و سلمو  پانس  سٍتۍ  ینٕچ  دعوت  دِژمٕژ،  مگر  تِم  ٲسۍ  نہٕ  ایمانُک  دعویٰ  کرنہٕ  باوجود  صرف  امہِ  موجوٗب  پننیو  گھرو  منٛزٕ  درٛامٕتۍ،  تِکیازِ  تِمن  اوس  پنُن  زُو  ٹوتھ۔  تِم  ٲسۍ  سمجھان  زِ  اتھ  موقعس  پٮ۪ٹھ  قریشن  ہٕندِس  گھرس  منٛز  أژِتھ  عمرہ  کرُن  گوٚو  موت  کِس  ٲسس  منٛز  اَژُن۔﴾  وۅنۍ  یِن  یِم  تۅہیہِ  نِش  تہٕ  وَنن  ضرور  زِ،  أسۍ  ٲسۍ  پننیو  مالَو  تہٕ  شُریو  بٲژَو  ہٕنزِ  فکرِ  تھٲوِمٕتۍ  آوٕرۍ  کٔرِتھ،  توٚہۍ  کٔرِو  سانہِ  خٲطرٕ  مغفرتُک  دُعا۔  یِم  لُکھ  چِھ  پننیو  زبانَو  تِمہٕ  کتھہٕ  ونان  یِمہٕ  یِہندٮ۪ن  دِلن  منٛز  آسان  چَھنہٕ۔  یِمن  ؤنۍزیٚو،  اچھا،  اگر  یٔہے  کتھ  چھےٚ  تیٚلہِ  کٔمِس  چُھ  تُہندِس  معاملس  منٛز  اللہ  تعالیٰ  سُند  فٲصلہٕ  رُکاونُک  کانٛہہ  تہِ  اختیار،  ہرگاہ  سُہ  تۅہیہِ  نقصان  ییٚژِھہ  واتناوُن  یا  نفح  ییژِھہ  بخشُن؟  تُہٕندیٚو  اعمالو  نِشہِ  چُھ  اللہ  تعالیٰ  ہٕے  باخبر۔

Mirwaiz:
  وۅنۍ  ییٚلہِ  توٚہۍ  مدینہ  شریف  وٲتِو،  تۅہیہِ  نِشہِ  حاضر  سپدِتھ  وَنن  تۅہیہِ  تِم  لوٗکھ  یِم  تۅہیہِ  سٍتۍ  سفر  حدیبیہ  ہس  شامل  سپٕدۍ  نہٕ  گامہٕ  کیو  لوٗکو  اندرٕ  نفاق  سببہٕ  اَپُز  عذر  کہ  أسۍ  حض  کٔرۍ  آوٕرۍ  مالن  تہٕ  عیالن۔  تِہِندِ  رٲچھ  خٲطرٕ  اوسنہٕ  اَسہِ  گرن  اندر  کانٛہہ  تہِ۔  وۅنۍ  مٔنگِو  خدایس  سانہِ  اَمہِ  کوتٲہی  خٲطرٕ  مغفرت  تہٕ  بخشٲیِش۔  تِم  لوٗکھ  وَنن  زیٚوِ  سٍتۍ  تِمے  کتھہٕ  یِمہٕ  نہٕ  تِہٕندیٚن  دِلن  منٛز  آسن۔  توٚہۍ  فرمٲوِیوکھ  یا  رسول  اللہؐ،  پس  کُس  شخص  چھُ  سُہ  یُس  خدایس  برونٹھہٕ  کنہِ  تِہِندِ  خٲطرٕ  کُنہِ  چیزس  پٮ۪ٹھ  اختیار  چھُ  تہاوان۔  ہرگاہ  اللہ  تعالیٰ  تِہٕندِ  خٲطرٕ  ییٚژِھہ  کانٛہہ  نقصاناہ  یا  کانٛہہ  فٲیداہ،  بلکہ  چھُ  اللہ  تعالیٰ  تِہٕنزن  سارِنٕے  کامین  پٮ۪ٹھ  مطلع  تٔمی  کٔر  مےٚ  خبر  بذریعہ  وحی  کہ  تُہٕندِ  پتھ  روزنُک  وجہ  اوس  نہٕ  تہِ  یہِ  توٚہۍ  بیان  کوٚرُو،  

Transliteration:
  Sayaqoolu laka almukhallafoona mina alaAAr<u>a</u>bi shaghalatn<u>a</u> amw<u>a</u>lun<u>a</u> waahloon<u>a</u> fa<b>i</b>staghfir lan<u>a</u> yaqooloona bialsinatihim m<u>a</u> laysa fee quloobihim qul faman yamliku lakum mina All<u>a</u>hi shayan in ar<u>a</u>da bikum <u>d</u>arran aw ar<u>a</u>da bikum nafAAan bal k<u>a</u>na All<u>a</u>hu bim<u>a</u> taAAmaloona khabeer<u>a</u><b>n</b>


Athar:
  ﴿مگر  اصلی  کتھ  چَھنہٕ  سۅ  یۅسہٕ  توٚہۍ  ونان  چِھو﴾  بلکہ  زونُو  تۅہیہِ  یہِ  زِ  رسول  صلی  اللہ  علیہ و سلم  تہٕ  مومنین  ہیٚکن  نہٕ  ہرگز  تہِ  پننیٚن  گھرن  منٛز  واپس  پھیٖرِتھ  یِتھ،  تہٕ  یہِ  خیال  باسیاو  تُہٕندٮ۪ن  دِلن  سٮ۪ٹھاہ  جان،  تہٕ  تۅہیہِ  کٔرِو  سٮ۪ٹھاہ  بُرٕ  گُمان،  تہٕ  توٚہۍ  چِھو  سخت  بد  بٲطن  لُکھ۔

Mirwaiz:
  بلکہ  اوس  تُہٕندِ  پتھ  روزنُک  اصلی  وجہ  کہ  تۅہیہِ  اوس  گمان  کہ  حضرت  پیغمبر  خدا  بیٚیہِ  باایمان  یِن  نہٕ  پننِس  عیالس  کُن  ہرگز  واپس  بلکہ  مشرک  کرن  تِمن  سارِنٕے  ختم  یہِ  کتھ  ٲس  تِہِندین  دِلن  منٛز  رٕژ  تہٕ  جان  بوزنہٕ  یِوان۔  نبی  کریم  صلی  اللہ  علیہ  وسلم  بیٚیہِ  باایمانن  ہٕندِ  عداوتہٕ  مۅکھہٕ  اوس  تۅہیہِ  اَمُیک  تمناہٕے۔  بیٚیہِ  ٲسِو  توٚہۍ  واریاہ  گُمانِ  بد  کران،  توٚہۍ  سپدِیو  یِمے  یچھ  گُمانن  ہٕندِ  سببہٕ  ہلاک  تہٕ  برباد  سپدٕوُنۍ  لوٗکھ۔  ہرگاہ  وۅنۍ  توٚہۍ  عذابُک  وعدٕہ  بوٗزِتھ  ایمان  أنِو  تہِ  گوٚو  جان  وَرنہ۔

Transliteration:
  Bal <i><u>th</u></i>anantum an lan yanqaliba a<b>l</b>rrasoolu wa<b>a</b>lmuminoona il<u>a</u> ahleehim abadan wazuyyina <u>tha</u>lika fee quloobikum wa<i><u>th</u></i>anantum <i><u>th</u></i>anna a<b>l</b>ssawi wakuntum qawman boor<u>a</u><b>n</b>


Athar:
  یِمن  لُکن  خُدایس  تہٕ  تٔمۍ  سٕندِس  رسول  صلی  اللہ  علیہ و سلمس  پٮ۪ٹھ  ایمان  آسہِ  نہٕ،  تِتھیٚن  کٲفرن  خٲطرٕ  چُھ  اسہِ  شعلہٕ  وُن  نار  تیار  تھوومُت۔

Mirwaiz:
  یِم  نہٕ  وعید  بوٗزِتھ  تہ  پژھ  کرن  خدایس  تہٕ  تِہِندِس  رسولس،  اَدٕ  مَتہٕ  کٔرِتن۔  اَسہِ  چھُ  تِمن  پژھ  نہ  کروُنین  تہٕ  منکرن  خٲطرٕ  دزوُن  نار  تھوومُت۔  باایمانن  تہٕ  کافرن  ہٕندِ  خٲطرٕ  الگ  الگ  قانون  مقرر  کرنس  پٮ۪ٹھ  گژِھہ  نہٕ  تعجب  کرُن۔

Transliteration:
  Waman lam yumin bi<b>A</b>ll<u>a</u>hi warasoolihi fainn<u>a</u> aAAtadn<u>a</u> lilk<u>a</u>fireena saAAeer<u>a</u><b>n</b>


Athar:
  آسمانن  تہٕ  زمین  چہِ  بادشٲہی  ہُند  مٲلِک  چُھ  بس  اللہ  تعالیٰ،  یس  ییژِھہ  تس  کرِ  معاف  تہٕ  یس  ییژِھہ  تس  دِیہِ  سزا،  تہٕ  سُہ  چُھ  بخشن  وول  تہٕ  مہربان۔

Mirwaiz:
  اللہ  تعالیٰ  سٕے  چھےٚ  حکومت  تہٕ  سلطنت  آسامنن  تہٕ  زمینن  ہٕنز۔  سُہ  چھُ  اختیارٕ  وول  یَس  خۅش  کریس  تہٕ  کرِ  مغفرت،  یس  خۅش  کریس  تس  کرِ  عذابس  گرفتار۔  باایمانن  ہٕندِ  خٲطرٕ  چھُ  تٔمۍ  یوٚژھمُت  مغفرت  کرٕنۍ،  کافرن  ہٕندِ  خٲطرٕ  عذابس  گرفتار  کرُن۔  سُہ  چھُ  سیٹھاہ  مغفرت  کروُن،  سیٹھاہ  رحم  کروُن۔  ہرگاہ  کافر  تہِ  توبہٕ  کرن  تہٕ  ایمان  اَنن  تِمن  تہِ  کرِ  مغفرت۔

Transliteration:
  Walill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i yaghfiru liman yash<u>a</u>o wayuAAa<u>thth</u>ibu man yash<u>a</u>o wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Athar:
  ییٚلہِ  توٚہۍ  مالِ  غنیمت  حٲصل  کرنہٕ  خٲطرٕ  گژُھن  ہیٚیِو،  یِم  پتھ  کُن  تراونہٕ  آمٕتۍ  لُکھ  وَننَو  تۅہیہِ  ضروٗر  زِ  اسہِ  تہِ  دِیِو  پانس  سٍتۍ  پکنہٕ۔  ﴿یعنی  عنقریب  چُھ  سُہ  وقت  واتن  وول  ییٚلہِ  یِمے  لُکھ  یِمن  اَز  خطرٕچہِ  مُہِمہِ  پٮ۪ٹھ  تۅہیہِ  سٍتۍ  نیرنس  وۅندٕ  اوس  نہٕ  آمُت،  وُچھنَو  تۅہیہِ  أکِس  تِژِھہ  مُہمہِ  پٮ۪ٹھ  نیران  یتھ  منٛز  یِمن  سہل  فتح  تہٕ  واریاہ  مالِ  غنیمت  کہ  حٲصل  سپدنُک  اِمکان  باسہِ،  تمہِ  وقتہٕ  یِن  یِم  پانے  دَوان  دَوان  تہٕ  وَنن  اَسہِ  تہِ  نِیِو  پانس  سٍتۍ۔﴾  یِم  چِھ  یژھان  زِ  اللہ  تعالیٰ  سُند  فرمان  بدلاوہن،  یِمن  ؤنۍ  زیو  صاف  زِ  توٚہۍ  ہیکِو  نہٕ  ہرگز  اسہِ  سٍتۍ  یِتھ،  خُداین  چُھ  گۅڈے  یہِ  فرموومُت۔  یِم  وَنن  زِ  نَہ،  بلکہ  چِھو  توٚہۍ  لُکھ  اسہِ  سٍتۍ  حسد  کران۔  ﴿حالانکہ  کتھ  چَھنہٕ  حسدٕچ﴾  بلکہ  چِھ  یِم  لُکھ  صحیح  کتھ  کمٕے  پہن  سمجھان۔

Mirwaiz:
  وۅنۍ  وَنن  تۅہیہِ  اے  مسلمانو،  تِم  یِم  سفرِ  حدیبیہ  ہس  نِشہِ  پتھ  روزوُنۍ  لوٗکھ  آسن  تمہِ  ساعتہٕ  توٚہۍ  ہیٚیِو  پَکُن  جنگِ  خیبرس  کُن  تَتِیُک  مالِ  غنیمت  حاصل  کرنہٕ  خٲطرٕ  کہ  اَسہِ  تہِ  دِیِو  نیٚبر  نیرنہٕ۔  أسۍ  پکو  تۅہی  سٍتۍ  خیبرس  کُن۔  یِم  چھِ  یژھان  اَمہِ  سٍتۍ  خداے  سٕندِ  سکلامس  بدل  کرُن۔  خداے  سُنٛد  حکم  اوس  کہ  یِم  لوٗکھ  سفر  حدیبیہ  ہس  شامل  ٲسۍ  تِمن  ورٲے  گژِھہ  نہٕ  جنگِ  خیبرس  کانٛہہ  تہِ  نیرُن۔  توٚہۍ  فرمٲوِیوٗکھ  اے  لوٗکو،  توٚہۍ  ہیٚکِو  نہٕ  ہرگز  اَسہِ  سٍتۍ  شامل  سپدِتھ،  تِتھے  پٲٹھۍ  چھُ  اللہ  تعالیٰ  ہن  برونٹھُے  فرموومُت،  تِم  دَپنو  تورٕہ،  تۅہیہِ  چھُو  سانہِ  فٲیدُک  اَزر  ووٚن  یِوان،  اَسہِ  سٍتۍ  چھِو  حسد  کران،  اَزرووٚن  تہٕ  حسد  چھُنہٕ  بلکہ  چھُنہٕ  تِمن  اصل  مطلب  فکری  تران،  یہِ  چھِنہٕ  تِم  زانان  کہ  ما  چھُ  تِمن  سفر  حدیبیہ  نِشہِ  بے  وجہ  پتھ  روزنُک  سزا۔  تمہِ  علاوٕہ  چھُنہٕ  تِمن  فلکرِ  تران  کہ  یہِ  حکم  سپُد  نٲزل  وحی  کہ  ذریعہ،  اَتھ  منٛز  چھُنہٕ  حسد  آسنس  تعلُقٕے۔

Transliteration:
  Sayaqoolu almukhallafoona i<u>tha</u> in<u>t</u>alaqtum il<u>a</u> magh<u>a</u>nima litakhu<u>th</u>ooh<u>a</u> <u>th</u>aroon<u>a</u> nattabiAAkum yureedoona an yubaddiloo kal<u>a</u>ma All<u>a</u>hi qul lan tattabiAAoon<u>a</u> ka<u>tha</u>likum q<u>a</u>la All<u>a</u>hu min qablu fasayaqooloona bal ta<u>h</u>sudoonan<u>a</u> bal k<u>a</u>noo l<u>a</u> yafqahoona ill<u>a</u> qaleel<u>a</u><b>n</b>


Athar:
  یِمن  پتھ  کُن  تراونہٕ  آمتیٚن  اعرٲبیٚن  ﴿دیہاتیٚن﴾  ؤنۍ  زیو  زِ،  عن  قریب  یِیِو  توٚہۍ  تِتھیٚن  لُکن  سٍتۍ  لڑنہٕ  خٲطرٕ  بُلاونہٕ  یِم  سٮ۪ٹھاہ  زور  آور  چِھ۔  تۅہیہِ  آسیو  تِمن  سٍتۍ  جنگ  کرُن  نَتہٕ  سپدن  تِم  مُطیع  ﴿یعنی  آن  مان﴾،  تمہِ  وقتہٕ  اگر  تۅہیہِ  جہاد  کہ  حُکمٕچ  اطاعت  کٔرٕو،  تیٚلہِ  دِیَو  اللہ  تعالیٰ  تۅہیہِ  رُت  اجر،  تہٕ  اگر  توٚہۍ  بیٚیہِ  تِتھے  پٲٹھۍ  پوٚت  پھیرِو  یتھہٕ  پٲٹھۍ  گۅڈٕہ  ٲسِو  پوٚت  پھیرِمٕتۍ،  تیٚلہِ  دِیو  اللہ  تعالیٰ  تۅہیہِ  دردناک  سزا۔

Mirwaiz:
  توٚہۍ  فرمٲوِو  یارسول  اللہ  یِمن  یِم  حدیبیہ  نِشہِ  پتھ  روزوُنین  بدوِیَن،  اے  لوٗکو  ہرگاہ  توٚہۍ  جنگ  خیبرس  منٛز  شامل  سپدِو  نہٕ،  تہٕ  کیا  کتھ  چھےٚ۔  ہرگاہ  تۅہیہِ  واقعی  پٔزِپٲٹھۍ  شوق  چھُ  جہاد  کرنُک  ثواب  حاصل  کرنہٕ  خٲطرٕہ  یِن  تۅہیہِ  واریاہ  موقع  چنانچہ  عنقریب  یِیہِ  تۅہیہِ  ناد  دِنہٕ  أکِس  قومس  سٍتۍ  جہاد  کرنہٕ  خٲطرٕ  یِم  سخت  جنگ  کروُنۍ  آسن،  مُراد  چھُ  اَمہِ  قومہٕ  اندرٕ  فارس  تہٕ  روم۔  توٚہۍ  کٔرِو  تِمن  سٍتۍ  جہاد  یوٚت  تانۍ  تِم  آن  مانن  اسلام  قبول  کرنہٕ  سٍتۍ  یا  جِزیہِ  دِنہٕ  سٍتۍ۔  پس  ہرگاہ  توٚہۍ  تمہِ  ساعتہٕ  خداے  سُند  حکم  مٲنِو،  جہادس  نِیٖرو،  اللہ  تعالیٰ  کرِ  رٕژ  موٚزوٗرۍ  عطا۔  ہرگاہ  تۅہیہِ  تمہِ  ساعتہٕ  تہِ  رۅے  گردٲنی  کٔرٕو،  یِتھہٕ  پٲٹھۍ  تۅہیہِ  برونٹھ  تہِ  رۅے  گردٲنی  کٔرمٕژ  چھَو،  اللہ  تعالیٰ  کرِ  تۅہیہِ  کُڑُر  عذاب،  البتہ  جہادٕ  نِشہِ  چھِ  بعض  لوٗکھ  مستثنےٰ  تہِ۔

Transliteration:
  Qul lilmukhallafeena mina alaAAr<u>a</u>bi satudAAawna il<u>a</u> qawmin olee basin shadeedin tuq<u>a</u>tiloonahum aw yuslimoona fain tu<u>t</u>eeAAoo yutikumu All<u>a</u>hu ajran <u>h</u>asanan wain tatawallaw kam<u>a</u> tawallaytum min qablu yuAAa<u>thth</u>ibkum AAa<u>tha</u>ban aleem<u>a</u><b>n</b>


Athar:
  ہرگاہ  اوٚن  تہٕ  لوٚنگ  تہٕ  مریض  جہادس  یِیہِ  نہٕ،  تیٚلہِ  چُھنہٕ  کانٛہہ  حرج۔  یُس  کانٛہہ  اللہ  تعالیٰ  تہٕ  تٔمۍ  سٕندِس  رسول  صلی  اللہ  علیہ و سلمن  ہٕنٛز  اطاعت  کرِ،  اللہ  تعالیٰ  کرِ  تس  تِمن  جنّتن  منٛز  دٲخل  یِمن  بٔنۍ  کِنۍ  کۅلہٕ  آسن  پکان،  تہٕ  یُس  پوٚت  پھیرِ،  تس  دِیہِ  سُہ  دردناک  عذاب۔

Mirwaiz:
  چنانچہ  چھُنہٕ  أنِس  پٮ۪ٹھ  کانٛہہ  گناہ  بیٚیہِ  چھُنہٕ  لٔنگِس  پیتھ  بیمارس  پٮ۪ٹھ  کانٛہہ  گناہ  ہرگاہ  تِم  جہادس  شامل  سپدن  نہٕ۔  یُس  فرمانبردٲری  کرِ  خداے  سٕنز  بیٚیہِ  تِہِندِس  پیغمبرٕ  سٕنز  تس  واتناوِ  اللہ  تعالیٰ  تِمن  جنتن  منٛز  رنگا  رنگ  تہٕ  قسمہٕ  قسمہٕ  کۅلہٕ  پکان  آسن،  یُس  روگردٲنی  کرِ  احکامو  نِشہِ،  بُتھ  پھِرِ  تس  کرِ  اللہ  تعالیٰ  کُڈُر  عذاب۔

Transliteration:
  Laysa AAal<u>a</u> alaAAm<u>a</u> <u>h</u>arajun wal<u>a</u> AAal<u>a</u> alaAAraji <u>h</u>arajun wal<u>a</u> AAal<u>a</u> almaree<u>d</u>i <u>h</u>arajun waman yu<u>t</u>iAAi All<u>a</u>ha warasoolahu yudkhilhu jann<u>a</u>tin tajree min ta<u>h</u>tih<u>a</u> alanh<u>a</u>ru waman yatawalla yuAAa<u>thth</u>ibhu AAa<u>tha</u>ban aleem<u>a</u><b>n</b>


Athar:
  اللہ  تعالیٰ  سپُد  مومنن  خۅش،  ییٚلہِ  تِم  کُلِس  تلہٕ  کنہِ  تۅہیہِ  سٍتۍ  بیعت  کران  ٲسۍ  تِہِندٮ۪ن  دِلن  ہُند  حال  اوس  تس  معلوم،  امہِ  موجوٗب  کٔر  تٔمی  تِمن  پٮ۪ٹھ  سکینت  نٲزِل،  ﴿یتھ  جایہِ  چُھ  سکینت  مُراد  دِلٕچ  سۅ  کیفیت  ییٚمہِ  کِس  بِناہس  پٮ۪ٹھ  اکھ  شخص  کُنہِ  عظیم  مقصدٕ  خٲطرٕ  ٹھنڈٕ  دِلہٕ  سان  پوٗرٕ  سکون  و  اطمینانہٕ  سان  پنُن  پان  خطرٕہ  کِس  ٲسس  منٛز  چُھ  چھکان،  تہٕ  کُنہِ  خوفہٕ  یا  گھبراہٹہٕ  ورٲے  چُھ  فٲصلہٕ  کران  زِ  یہِ  کٲم  چھےٚ  بہر  حال  کرٕنۍ  خواہ  نتیجہ  ٲسِتن  کینٛہہ  تہِ۔﴾  تِمن  کٔرٕن  بطور  انعام  قریبی  فتح  عطا۔

Mirwaiz:
  بہ  تحقیق  رٲضۍ  تہٕ  خۅش  سپُد  اللہ  تعالیٰ  باایمانن  پٮ۪ٹھ  ییٚلہِ  تِم  تۅہیہِ  سٍتۍ  یارسول  اللہ  صلی  اللہ  علیہ  وسلم  بیعت  ٲسۍ  کران  کِکر  کُلِس  تس،  کٲفرن  سٍتۍ  ثابت  قدمی  سان  جہاد  کرنس  پٮ۪ٹھ  پنُن  پان  اسلامس  پٮ۪ٹھ  فدا  کرنس  پٮ۪ٹھ،  اللہ  تعالیٰ  ہس  اوس  تہِ  معلوم  یہِ  تِہٕندین  دِلن  منٛز  اوس،  اخلاص  تہٕ  عزم  و  وفاداری  ہُنٛد۔  پس  تروو  اللہ  تعالیٰ  ہن  تمہِ  وقتہٕ  تِمن  پٮ۪ٹھ  اطمینان  تہٕ  سکون  ییٚمہِ  سٍتۍ  نہٕ  تِمو  حکمِ  خدا  مننس  اندر  کُنہِ  قسمہٕ  پس  و  پیش  کوٚر۔بیٚیہِ  دُیتُک  انعام  اَمہِ  پتے  بوٚڈ  فتح  یعنی  فتح  خیبر۔

Transliteration:
  Laqad ra<u>d</u>iya All<u>a</u>hu AAani almumineena i<u>th</u> yub<u>a</u>yiAAoonaka ta<u>h</u>ta a<b>l</b>shshajarati faAAalima m<u>a</u> fee quloobihim faanzala a<b>l</b>sakeenata AAalayhim waath<u>a</u>bahum fat<u>h</u>an qareeb<u>a</u><b>n</b>


Athar:
  تہٕ  واریاہ  مالِ  غنیمت  کوٚرُن  تِمن  عطا  یتھ  تِم  ﴿عنقریب﴾  کرن  حٲصل۔  ﴿یہِ  اشارہ  چُھ  فتح  خبیر  تہٕ  تمہِ  کِس  مالِ  غنیمتس  کُن﴾  اللہ  تعالیٰ  چُھ  غٲلب  تہٕ  حکمت  وول۔

Mirwaiz:
  بیٚیہِ  کوٚرنکھ  عطا  سیٹھاہ  مالِ  غنیمت  یتھ  پٮ۪ٹھ  تِمو  قبضہ  کوٚر۔  اللہ  تعالیٰ  چھُ  سیٹھاہ  غالب  تہٕ  قدر  ت  وول،  سیتھاہ  حکمت  وول۔  سُہ  چھُ  پننہِ  قدرت  سٍتۍ،  حکمت  سٍتۍ  یَس  یژھان  تس  مناسب  وقتس  پٮ۪ٹھ  فتح  عطا  کران۔  فتح  خیبر  سٕے  پٮ۪ٹھ  چہُنہٕ  معاملہٕ  ختم  بلکہ۔

Transliteration:
  Wamagh<u>a</u>nima katheeratan yakhu<u>th</u>oonah<u>a</u> wak<u>a</u>na All<u>a</u>hu AAazeezan <u>h</u>akeem<u>a</u><b>n</b>


Athar:
  اللہ  تعالیٰ  چُھ  تۅہیہِ  سٍتۍ  بکثرت  اموالِ  غنیمتُک  وعدہ  کران  یِم  توٚہۍ  حٲصل  کرِو۔  ﴿امہِ  نِشہِ  چُھ  مُراد  تِم  باقی  فتوحات  یِم  خیبر  پتہٕ  مُسلمانن  مُسلسل  حٲصل  سپدان  روٗدۍ﴾  فوری  طور  کٔرنو  تٔمۍ  تۅہیہِ  یہِ  فتح  عطا  ﴿امہِ  نِشہِ  چُھ  مُراد  صلح  حدیبیہ  یتھ  سُورٕ  کِس  آغازس  منٛز  فتح  مُبین  چُھ  وَننہٕ  آمُت﴾  تہٕ  لُکن  ہٕندۍ  اتھہٕ  آے  تۅہیہِ  خلاف  وۅتھنہٕ  نِشہِ  رُکاونہٕ  ﴿یعنی  تٔمۍ  دِژ  نہٕ  کُفارِ  قریشن  یہِ  ہمت  زِ  حدیبیہ  کِس  مقامس  پٮ۪ٹھ  کیا  کرہن  تِم  تۅہیہِ  سٍتۍ  لڑٲے،  حالانکہ  تمام  ظٲہری  حالاتو  لحاظہٕ  ٲسۍ  تِم  واریاہ  زیادہ  بہتر  پوزیشنس  منٛز  تہٕ  جنگی  نقطہ  نظر  کِنۍ  اوس  تُہُند  پوتُر  تِہندِس  مقابلس  منٛز  واریاہ  کمزور  اَتھہٕ  یِوان۔﴾  تاکہِ  یہِ  بنہِ  مومنن  خٲطرٕ  اکھ  نِشٲنی،  تہٕ  اللہ  تعالیٰ  بخشیو  تۅہیہِ  سیٚزِ  وَتہِ  کُن  ہدایت۔

Mirwaiz:
  اللہ  تعالیٰ  ہن  چھُ  وعدٕہ  کوٚرمُت  تۅہیہِ  سٍتۍ۔  اے  بایمانو  واریاہن  مالِ  غنیمتن  ہُنٛد  یِم  تۅہیہِ  حاصل  کٔرِو،  یِمو  منٛزٕ  جلد  پہن  سرِ  دست  یہِ  فتح  خیبر  عطا  کٔرنو،  بیٚیہِ  یُتھ  یہِ  واقعہ  بیٚیہِ  مال،  غنیمت  حاصل  سپدُن  اَکھ  بوٚڈ  نشانہٕ  تہٕ  نمونہٕ  بنہِ  باایمانن  ہٕندِ  خٲطرٕ،  پروردگارٕ  سٕندین  پزیٚن  وعدن  پٮ۪ٹھ  تہٕ  حضرت  رسول  کریم  سٕنزن  پزن  پیشن  گوییِین  پٮ۪ٹھ،  بیٚیہِ  یُتھ  اللہ  تعالیٰ  تھاوِ  تۅہیہِ  محکم  تہٕ  مضبوط  راہِ  راستس  پٮ۪ٹھ۔توٚہۍ  ٲسِو  ہمیشہ  اللہ  تعالیٰ  ہس  پٮ۪ٹھ  پوٗرٕ  اعتماد  کران۔

Transliteration:
  WaAAadakumu All<u>a</u>hu magh<u>a</u>nima katheeratan takhu<u>th</u>oonah<u>a</u> faAAajjala lakum h<u>ath</u>ihi wakaffa aydiya a<b>l</b>nn<u>a</u>si AAankum walitakoona <u>a</u>yatan lilmumineena wayahdiyakum <u>s</u>ir<u>at</u>an mustaqeem<u>a</u><b>n</b>


Athar:
  اَمہِ  علاوہ  چُھ  سُہ  تۅہیہِ  سٍتۍ  دوٚیمیٚن  غنیمتن  ہُند  تہِ  وعدہ  کران  یِمن  پٮ۪ٹھ  وُنہِ  تۅہیہِ  دسترس  چَھو  نہٕ  حٲصل  گٔمٕژ،  تہٕ  خُداین  چِھ  تِم  گھیرس  منٛز  رٔٹِمٕتۍ،  ﴿اغلب  چُھ  یہِ  زِ  یہِ  اشارہ  چُھ  فتح  مکس  کُن۔  یعنی  وُنہِ  چُھنہٕ  مکّہ  تُہندِس  قابووَس  منٛز  آمُت  مگر  خُداین  چُھ  سُہ  گھیرس  منٛز  رٔٹِتھ  تھوومُت،  تہٕ  حدیبیہ  کہ  ییٚمہِ  فتح  کِس  نتیجس  منٛز  یِیہِ  سُتہِ  تُہندِس  قبضس  منٛز۔﴾  اللہ  تعالیٰ  چُھ  پرٛتھ  چیزس  پٮ۪ٹھ  قدرت  تھاوان۔

Mirwaiz:
  بیٚیہِ  یُتھ  کرِ  اللہ  تعالیٰ  تۅہیہِ  عطا  بیاکھ  فتح  یعنی  فتح  مکہ  یۅسہٕ  نہٕ  وُنہِ  تُہٕندِس  قابووَس  منٛز  آمٕژ  چھےٚ  مگر  اللہ  تعالیٰ  سٕندِس  علمس  تہٕ  تِہِندِس  احاطۂ  قدرتس  اندر  چھےٚ  آمٕژ۔  ییٚلہِ  سُہ  ییٚژِھہ  تَمہِ  ساعتہٕ  کرِ  سُھ  تۅہیہِ  عطا  سۅ  فتح۔  کیازِ  اللہ  تاعلیٰ  چھُ  ہمیشہ  پرتھ  چیزس  پٮ۪ٹھ  قدرت  وول۔

Transliteration:
  Waokhr<u>a</u> lam taqdiroo AAalayh<u>a</u> qad a<u>hat</u>a All<u>a</u>hu bih<u>a</u> wak<u>a</u>na All<u>a</u>hu AAal<u>a</u> kulli shayin qadeer<u>a</u><b>n</b>


Athar:
  یِمو  کٲفر  لُکو  اگر  تمہِ  وقتہٕ  تۅہیہِ  سٍتۍ  لوٚڈمُت  آسِہے،  تیٚلہِ  آسہن  یِمَو  پٔزِ  پٲٹھۍ  شانہٕ  پھِرۍ  مٕتۍ۔  تہٕ  کانٛہہ  حٲمی  تہٕ  مددگار  لبہن  نہٕ۔

Mirwaiz:
  بیٚیہِ  ہرگاہ  کافر  تۅہیہِ  سٍتۍ  صلح  کرہن  نہٕ،  لڑٲے  کرہن،  ضرور  پھیرہن  تِم  پوٚت  شکست  کھیٚتھ  کیازِ  تُہٕندِ  مغلوب  سپدنُک  وجوہ  ٲسۍ  موجودٕے  یِمہٕ  برونٹھ  بیان  کرنہٕ  یِن۔توپتہٕ  لبہن  نہٕ  کٲنسہِ  أکِس  حمایت  تہٕ  مدد  کروُن۔

Transliteration:
  Walaw q<u>a</u>talakumu alla<u>th</u>eena kafaroo lawallawoo aladb<u>a</u>ra thumma l<u>a</u> yajidoona waliyyan wal<u>a</u> na<u>s</u>eer<u>a</u><b>n</b>


Athar:
  یہِ  چھُ  اللہ  تعالیٰ  سُنٛد  یُس  پتہٕ  پٮ۪ٹھہٕ  چُھ  پکان  یِوان  تہٕ  توٚہۍ  وُچھِو  نہٕ  اللہ  تعالیٰ  سٕندِس  سُنّتس  منٛز  کانٛہہ  تبدیلی۔

Mirwaiz:
  کٲفرن  شکست  تہٕ  باایمانن  فتح،  یہِ  چھُ  قانون  خداے  سُنٛد  برونٹھہٕ  پٮ۪ٹھہٕ  جٲری  کہ  مقابلہ  کہ  وقتہٕ  چھےٚ  اہلِ  حق  غالب  تہٕ  اہلِ  بٲطل  مغلوب  سپدان۔  توٚہۍ  لٔبِو  نہٕ  یارسول  اللہ  اَتھ  خداے  سٕندِس  قانونس  تہٕ  دستورس  منٛز  ہرگز  تغیر  و  تبدل  کُنہِ  وقتہٕ۔  اَمُیک  بدل  سپدُن  چھُ  مبنی  کُنہِ  حکمتس  پٮ۪ٹھ  آسان۔

Transliteration:
  Sunnata All<u>a</u>hi allatee qad khalat min qablu walan tajida lisunnati All<u>a</u>hi tabdeel<u>a</u><b>n</b>


Athar:
  سُے  چُھ  ییٚمۍ  مکّہ  چہِ  وٲدی  منٛزٕ  تِہِندۍ  اتھہٕ  تۅہیہِ  نِشہِ  تہٕ  تُہٕندۍ  اتھہٕ  تِمن  نِشہِ  پتھ  رٔٹۍ۔  حالانکہ  تٔمۍ  اوسنو  تۅہیہِ  تِمن  پٮ۪ٹھ  غلبہٕ  عطا  کوٚرمُت،  تہٕ  یِکینٛژھا  توٚہۍ  کران  ٲسِو  اللہ  تعالیٰ  اوس  تتھ  وُچھان۔

Mirwaiz:
  سُہ  پروردگار  گوٚو  سُے  ییٚمۍ  کافرن  ہٕندۍ  اَتھہِ  پتھ  رٔٹۍ  تۅہیہِ  تکلیف  واتناونھ  نِشہِ  یعنی  تۅہیہِ  قتل  کرنہٕ  نِشہِ،  بیٚیہِ  ییٚمۍ  تِہِندۍ  اَتھہٕ  پتھ  رٔٹۍ  تِمن  تکلیف  واتناونہٕ  نِشہِ  یعنی  تِم  تِہِندِ  اَتھہٕ  مارٕ  گژھنہٕ  نِشہِ  عینِ  مکہ  شریفس  نزدیک  یعنی  حدیبیہ  ہس  منٛز  تۅہیہِ  تِمن  پٮ۪ٹھ  غلبہ  دِتھ،  تِم  ٲسۍ  تمہِ  وقتہٕ  تُہٕندِس  قابوس  منٛز  آمٕتۍ۔  ہرگاہ  اَمہِ  وقتہٕ  جنگ  سپدٕہا،  سُہ  روزِہا  واریاہس  کالس  جٲری۔  ییٚمہِ  حکمٔژ  نہ  سپدنس  منٛز  آسہٕ،  تِمہٕ  سپدہن  ضایع۔  اللہ  تعالیٰ  اوس  تُہٕنزٕ  کامہِ  وُچھان۔  تِمو  اندرٕ  کِتھہٕ  پٲٹھۍ  آییہِ  شیٖتھ  زٔنۍ  تۅہیہِ  تکلیف  واتناونہٕ  خٲطرٕ۔  تۅہیہِ  کٔرِیوٗکھ  تِم  گرفتار  تَمہِ  پتہٕ  أنِیوٗکھ  نبی  کریم  صلی  اللہ  علیہ  وسلمن  برونٹھ  کُن۔  تِمو  دِژہکھ  معٲفی،  اللہ  تعالیٰ  اوس  تمہِ  وقتہٕ  تِہٕنزٕ  سارے  کامہِ  وُچھان۔  تِمن  کامین  ہٕندیٚن  اثراتن  اوس  زانان،  تٔمی  دِژنَو  نہٕ  تِژھ  کٲم  کرنہٕ  ییٚمہِ  سٍتۍ  جنگ  وۅتھہِ  ہے۔

Transliteration:
  Wahuwa alla<u>th</u>ee kaffa aydiyahum AAankum waaydiyakum AAanhum biba<u>t</u>ni makkata min baAAdi an a<i><u>th</u></i>farakum AAalayhim wak<u>a</u>na All<u>a</u>hu bim<u>a</u> taAAmaloona ba<u>s</u>eer<u>a</u><b>n</b>


Athar:
  تِمے  لُکھ  چِھ  یِمو  کُفر  کوٚر  تہٕ  توٚہۍ  رُکٲوِہَو  مسجدِ  حرام  نِشہِ،  تہٕ  ہَدِی  ہٕندٮ۪ن  اوٗنٹن  نہٕ  تِہنزِ  قربٲنی  ہٕنزِ  جایہِ  واتنہٕ۔  اگر  ﴿مکّس  منٛز﴾  تِتھۍ  مومن  مرد  تہٕ  مستوٗراتہٕ  موجوٗد  آسہن  نہٕ  یِم  نہٕ  توٚہۍ  زانان  ٲسِہوٗکھ،  تہٕ  یہِ  خطرٕہ  آسِہے  نہٕ  زِ  نادٲنستگی  منٛز  کٔرِیوٗکھ  توٚہۍ  تِم  پامال،  تہٕ  امہِ  سٍتۍ  یِیہِ  تۅہیہِ  پٮ۪ٹھ  حرف  ﴿تیٚلہِ  یِیہِ  ہے  نہٕ  جنگ  رُکاونہٕ۔  جنگ  آو  امہِ  موجوٗب  رُکاونہٕ﴾  تاکہ  اللہ  تعالیٰ  یس  ییژِھہ  تس  کرِ  پننِس  رحمتس  منٛز  دٲخل۔  تِم  مومن  آسہن  الگ  سپٕدِمٕتۍ،  ﴿اہلِ  مکّو  منٛزٕ﴾  یِم  کٲفر  ٲسۍ،  تِمن  دِمہَو  أسۍ  ضروٗر  سخت  سزا۔  ﴿یہِ  ٲس  سۅ  مصلحت  ییٚمہِ  کِس  بِناہس  پٮ۪ٹھ  خُداین  دِیُت  نہٕ  حدیبیہ  ہس  منٛز  جنگ  سپدنہٕ۔  مکّہ  معظّمہ  ہس  منٛز  ٲسۍ  تمہِ  ساعتہٕ  واریاہ  مُسلمان  مرد  تہٕ  مستوٗراتہٕ  تِتھۍ  موجود  یِمَو  پنُن  ایمان  ژوٗرِ  اوس  تھوومُت۔  یا  یُہُند  ایمان  پے  اوس  مگر  پننہِ  بے  بسی  کِنۍ  ٲسۍ  نہٕ  تِم  ہجرت  ہیٚکان  کٔرِتھ  تہٕ  ظُلم و ستمٕکۍ  شکار  ٲسۍ  سپدان۔  اتھ  حالتس  منٛز  اگر  جنگ  سپدِ  ہے  تہٕ  مُسلمان  سپدہن  کفارن  متھان  متھان  مکّہ  معظّمس  منٛز  دٲخل،  تیٚلہِ  یِہَن  کٲفرن  سٍتۍ  سٍتۍ  یِم  مُسلمان  تہِ  نادانستگی  منٛز  مُسلمانن  ہٕندیٚو  اَتھو  مارنہٕ۔  دوٚیم  پہلو  اوس  امہِ  مصلحتُک  یہِ  زِ  اللہ  تعالیٰ  اوس  نہٕ  قریشن  أکِس  خونریز  جنگس  منٛز  شکست  دِتھ  مکہ  یژھان  فتح  کرناوُن،  بلکہ  اوس  تس  پیش  نظر  یہِ  زِ  دۅن  ؤرِین  منٛز  کرِ  تِمن  پرٛتھ  طرفہٕ  گھیرٕ  کٔرِتھ  تِتھہٕ  پٲٹھۍ  بے  بس  زِ  تِم  گژھن  کُنہِ  مزاحمت  ورٲے  مغلوب  گژٕھنۍ،  تہٕ  پتہٕ  گژِھہ  اند  ہیٚتھ  سورُے  قبیلہٕ  اسلام  قبول  کٔرِتھ  اللہ  تعالیٰ  سٕندِس  رحمتس  منٛز  دٲخل،  یِتھہٕ  پٲٹھۍ  زن  فتح  مکہ  کِس  موقعس  پٮ۪ٹھ  سپُد۔﴾  ﴿یۅہے  وَجہ  چُھ  زِ﴾

Mirwaiz:
  تِم  مکٕکۍ  لوٗکھ  گٔے  تِمے  یِمو  خدایس  نسبت  کفر  تہٕ  انکار  کوٚر،  بیٚیہِ  رٔٹِہَو  توٚہۍ  پتھ  عمرٕہ  کرنہٕ  نِشہِ۔  مسجدِ  حرامس  اندر  خانہ  کعبس  طواف  کرنہٕ  نِشہِ  بیٚیہِ  رٔٹِکھ  پتھ  تِہِندۍ  قربٲنی  ہٕندۍ  جانو،  یِم  مقام،  حدیبیہ  ہس  اندر  آے  بند  کرنہٕ۔  تِمن  دُیتُکھ  نہٕ  واتنہٕ  قربان  کرنہٕ  چن  جاین  اندر  یعنی  منیٰ  ہس  منٛز  یُس  مسجدِ  حرام  کیو  توابعو  اندرٕ  چھُ،  یِم  چیز  ٲسۍ  منگان  کہ  مسلامنن  یِیہِ  ہا  اجازت  دِنہٕ  جنگ  کرنُک  تا  اینکہ  یِم  کٲفر  سپدٕہن  مغلوب،  لیکن  بعض  حکمٔژ  سپزٕہ  مانع  اَمہِ  نِشہِ۔  بیٚیہِ  ہرگاہ  واریاہ  باایمان  مرد  تہٕ  واریاہ  باایمان  زنانہٕ  آسٕہن  نہ  مکہ  شریفس  منٛز  یِمن  ہٕنز  نہٕ  تۅہیہِ  خبرٕے  ٲس،  خطرٕ  اوس  کہ  تِم  کٔرِہوٗکھ  توٚہۍ  جنگ  کہ  وقتہٕ  لتہٕ  مۅنجہِ،  پس  واتہِ  ہا  تۅہیہِ  بے  خبری  منٛز  سیٹھاہ  ضریٚر،  تۅہیہِ  یِیہِ  ہا  ضرور  جنگ  کرنُک  اجازت  دِنہٕ  مگر  سُہ  اجازت  آو  نہٕ  دِنہٕ  کیازِ  یتھ  اللہ  تعالیٰ  داخل  کرِہا  پننِس  رحمتس  منٛز،  یس  ییٚژِھہ  ہا  تہ  تس  اسلامس  مشرف  سپدنہ  سٍتۍ،  ہرگاہ  تِم  باایمان  مرد  تہٕ  باایمان  زنانہٕ  یِم  مکہ  شریفس  منٛز  ٲسۍ  تَمہِ  شہرٕ  منٛزٕ  اورٕ  یورکُن  گٔمٕتۍ  آسٕہن  تیٚلہِ  کرہَو  أسۍ  تِمن  لوٗکن  یِمو  کفر  کوٚر  مکہ  کیو  لوٗکو  اندرٕ  مسلمانن  ہٕندیو  اَتھو  سٍتۍ  کُڈُر  عذاب۔

Transliteration:
  Humu alla<u>th</u>eena kafaroo wa<u>s</u>addookum AAani almasjidi al<u>h</u>ar<u>a</u>mi wa<b>a</b>lhadya maAAkoofan an yablugha ma<u>h</u>illahu walawl<u>a</u> rij<u>a</u>lun muminoona wanis<u>a</u>on mumin<u>a</u>tun lam taAAlamoohum an ta<u>t</u>aoohum fatu<u>s</u>eebakum minhum maAAarratun bighayri AAilmin liyudkhila All<u>a</u>hu fee ra<u>h</u>matihi man yash<u>a</u>o law tazayyaloo laAAa<u>thth</u>abn<u>a</u> alla<u>th</u>eena kafaroo minhum AAa<u>tha</u>ban aleem<u>a</u><b>n</b>


Athar:
  ییٚلہِ  یِمو  کٲفرو  پننیٚن  دِلن  منٛز  جٲہلانہٕ  حمیّت  بیہٚنٲو،  خُداین  کٔر  پننِس  رسول  صلی  اللہ  علیہ و سلمس  تہٕ  مومنن  پٮ۪ٹھ  سکینت  نٲزِل۔  ﴿یتھ  جایہِ  چُھ  سکینت  مُراد  صبر  تہٕ  وقار  ییٚمہِ  سٍتۍ  نبی  صلی  اللہ  علیہ و سلمو  تہٕ  مُسلمانو  کُفارن  ہٕندِ  امہِ  جٲہلانہٕ  حمیّتُک  مقابلہٕ  کوٚر۔  تِمن  کھوٚت  نہٕ  تِہٕنز  یہِ  ہٹ  دھرمی  تہٕ  ٹاکارٕہ  زیادتی  وُچھِتھ  شرارت،  تہٕ  تِہِندِس  جوابس  منٛز  کٔر  نہٕ  تِمو  کانٛہہ  تِژھہ  کتھ  یوسہٕ  حق  نِشہِ  ڈٔلِتھ  آسِہے،  تہٕ  راستی  خلاف  آسِہے  یا  ییٚمہِ  سٍتۍ  معاملہٕ  سُلجھنہٕ  بجاے  وارے  تَتھ  کُھر  یِیہِ  ہے۔﴾  تہٕ  مومِن  تھٲوۍ  تقویٰ  چہِ  کتھہِ  ہٕندۍ  پابند،  تِکیازِ  تِمَے  ٲسۍ  اَمِکۍ  زیادہ  حقدار  تہٕ  اَمِکۍ  اہل،  اللہ  تعالیٰ  چُھ  پرٛتھ  چیزُک  علم  تھاوان۔

Mirwaiz:
  یہِ  واقعہ  گوٚو  تمہِ  ساعتہٕ  ییٚمہِ  ساعتہٕ  کٲفرو  تھوو  پننین  دِلن  اندر  سخت  تعصب  تہٕ  جٲہلانہٕ  جوش  ییٚمہِ  سببہٕ  اشتعال  انگیز  کتھ  ہیٚژکھ  کرنہِ،  سُتہِ  اوس  بٲعث  کہ  مسلمان  کرہن  مشتعل  سپدِتھ  جنگ  شروع۔  یہِ  گوٚو  تمہ  وقتہٕ  ییٚلہِ  صلح  حدیبیہ  ہُک  مسودٕہ  لیکھنہٕ  یِوان  اوس،  بسم  اللہ  تہٕ  رسول  اللہ  لیکھنس  پٮ۪ٹھ  کٔر  تِمو  کافرو  مسلمانن  سٍتۍ  ضد  تہٕ  ہٹ  دھرمی۔  پس  کوٚر  اللہ  تعالیٰ  ہن  پننہِ  طرفہٕ  صبر و تحمل  تہٕ  سکون  پننِس  پیغمبرس  بیٚیہِ  باایمانن  پٮ۪ٹھ  ییٚمہِ  سٍتۍ  تِمو  ضبط  کوٚر،  تِمن  کلماتن  ہٕندِس  لیکھنس  پٮ۪ٹھ  کوٚرُکھ  نہٕ  اصرار  تا  اینکہ  صلح  سپُد  مکمل،  کافر  بچییہِ  مارٕہ  گژھنہٕ  نِشہِ،  اللہ  تعالیٰ  ہن  تھٲوۍ  تِم  مضبوط  تہٕ  محکم  تقویٰ  کِس  کلمس  پٮ۪ٹھ۔  سُہ  گوٚو  کلمہ  طیبہ  ہس  پٮ۪ٹھ  یعنی  توحید  و  رسالتٕچ  پژِھہ  پٮ۪ٹھ  یۅسہٕ  مقتضی  چھےٚ  خدا  و  پیغمبر  سٕندِس  حکمس  اطاعت  کرنس۔  واقعی  ٲسۍ  تِم  تتھ  تقویٰ  کِس  کلمس  دنیاہس  اندر  مستحق  بیٚیہِ  ٲسۍ  اَمہِ  کِس  ثوابس  لایق  ٲخرتس  اندر۔  اللہ  تعالیٰ  چھُ  پرتھ  چیزاہ  پوٗرٕ  زانہٕ  وُن۔

Transliteration:
  I<u>th</u> jaAAala alla<u>th</u>eena kafaroo fee quloobihimu al<u>h</u>amiyyata <u>h</u>amiyyata alj<u>a</u>hiliyyati faanzala All<u>a</u>hu sakeenatahu AAal<u>a</u> rasoolihi waAAal<u>a</u> almumineena waalzamahum kalimata a<b>l</b>ttaqw<u>a</u> wak<u>a</u>noo a<u>h</u>aqqa bih<u>a</u> waahlah<u>a</u> wak<u>a</u>na All<u>a</u>hu bikulli shayin AAaleem<u>a</u><b>n</b>


Athar:
  پٔزۍ  پٲٹھی  اوس  خُداین  پننِس  رسول  صلی  اللہ  علیہ و سلمس  پوٚز  خواب  ہوومُت  یُس  ٹھیک  ٹھیک  حق  مُطابق  اوس۔  ﴿یہِ  چُھ  تمہِ  سوالُک  جواب  یُس  بار  بار  مُسلمانن  ہٕندٮ۪ن  دِلن  کوٗران  اوس۔  تِم  ٲسۍ  ونان  زِ  رسول  اللہ  صلی  اللہ  علیہ و سلمو  ہَے  خوابس  منٛز  یہِ  وُچھمُت  اوس  زِ  تِم  صلی  اللہ  علیہ و سلم  چِھ  مسجدِ  حرامَس  منٛز  دٲخل  سپِدمٕتۍ  تہٕ  بیت  اللہ  ہُک  طواف  چُھکھ  کوٚرمُت،  پتہٕ  کیا  سپُد  یہِ  زِ  أسۍ  چِھ  عمرہ  کرنہٕ  ورٲے  واپس  گژھان۔﴾  اِن  شا ٔ  اللہ  سپدِو  توٚہۍ  ضروٗر  مسجدِ  حرامَس  منٛز  پوٗرٕ  امن  سان  دٲخل۔  ﴿یہِ  وعدٕہ  سپُد  برونٛٹھس  ذی  القعدہ  7ھ  منٛز  پوٗرٕ۔  تواریخس  منٛز  چُھ،  یہِ  عمرہ  عُمرۃ  القَضَا ٔ  کہ  ناوٕ  مشہور۔﴾  پننیٚن  کلن  کٲسِو  مَس  تہٕ  مستس  کٔرِو  کٹٲے،  تہٕ  تۅہیہِ  آسیٚو  نہٕ  کانٛہہ  خوف۔  سُہ  اوس  تتھ  کتھہِ  زانان  یوسہٕ  نہٕ  توٚہۍ  زانان  ٲسِو،  امہِ  موجوٗب  کٔرنَو  تٔمۍ  تۅہیہِ  سُہ  خواب  پوٗرٕ  سپٕدنہٕ  برونٛہہ  یہِ  قریبی  فتح  عطا۔

Mirwaiz:
  اللہ  تعالیٰ  ہن  ہوو  پننِس  پیغمبرس  پوٚز  خواب  یُس  تِمو  سفرِ  حدیبیہ  برونٹھ  وُچھمُت  اوس  یُس  واقعس  سٍتۍ  مطابق  اوس  زِ  ضرور  أژِو  توٚہۍ  سٲری  مسجدِ  حرامس  منٛز،  بعض  آسن  مَس  کٲسِتھ  تہٕ  بعض  آسن  مَس  کٕرٛپِتھ  خوف  و  خطرٕ  ورٲے  امن  و  امان  سان۔  اَمہِ  اندرٕ  چھُ  مُراد  عمرٕہ  تتھ  منٛز  چھُ  آسان  حلق  وقصر  یعنی  مَس  کاسُن  تہِ  مَس  کٕرپُن  تہِ۔  پس  زٲنۍ  تٔمۍ  یِژھ  مصلحت  صلحس  اندر  یۅسہٕ  مصلحت  نہٕ  توٚہۍ  زٲنِہِو۔  پس  کٔر  اللہ  تعالیٰ  ہن  مکس  منٛز  فاتحانہ  اژنہٕ  برونٹھ  اَتھ  پٮ۪ٹھٕے  بیاکھ  فتحاہ  تۅہیہِ  عطا  یعنی  فتح  خیبر۔  دوٚیِمہِ  ؤرِیہِ  دراو  خوابُک  تعبیر  اللہ  تعالیٰ  ہن  کوٚر  تِمن  فتح  مکہ  عطا۔

Transliteration:
  Laqad <u>s</u>adaqa All<u>a</u>hu rasoolahu a<b>l</b>rruy<u>a</u> bi<b>a</b>l<u>h</u>aqqi latadkhulunna almasjida al<u>h</u>ar<u>a</u>ma in sh<u>a</u>a All<u>a</u>hu <u>a</u>mineena mu<u>h</u>alliqeena ruoosakum wamuqa<u>ss</u>ireena l<u>a</u> takh<u>a</u>foona faAAalima m<u>a</u> lam taAAlamoo fajaAAala min dooni <u>tha</u>lika fat<u>h</u>an qareeb<u>a</u><b>n</b>


Athar:
  سُہ  اللہ  تعالیٰ  ہٕے  ییٚمۍ  پنُن  رسول  صلی  اللہ  علیہ و سلم  ہدایت  تہٕ  دینِ  حق  سان  سوٗزمُت  چُھ،  تاکہ  تتھ  کرِ  تمام  دینن  پٮ۪ٹھ  غٲلب۔  تہٕ  اتھ  پٮ۪ٹھ  چھےٚ  اللہ  تعالیٰ  سٕنز  گوٲہی  کٲفی  ﴿یتھ  جایہِ  چُھ  یہِ  کتھ  ارشاد  فرماونُک  وجہ  یہِ  زِ  ییٚلہِ  حدیبیہ  ہس  منٛز  صلحُک  معاہدہ  لیکھُن  اوسُکھ  لوگمُت،  تمہ  وقتہٕ  اوس  کُفارِ  مکّو  حضور  صلی  اللہ  علیہ و سلمن  ہٕندِس  مُبارک  ناوس  سٍتۍ  رسول  اللہ  ہُک  لفظ  لیکھنس  پٮ۪ٹھ  اعتراض  کوٚرمُت۔  اَتھ  پٮ۪ٹھ  آو  فرماونہٕ  زِ  رسول  سُند  رسول  آسُن  چھےٚ  اکھ  حقیقت  یتھ  منٛز  کٲنٛسہِ  ہٕندِ  ماننہٕ  یا  نہ  ماننہٕ  سٍتۍ  کانٛہہ  فرق  چَھنہٕ  پیٚوان۔  اتھ  اگر  کینٛہہ  لُکھ  مانان  چِھنہٕ  متہٕ  مٲنۍ  تن۔  امہِ  کِس  حقیقت  آسنس  پٮ۪ٹھ  چھےٚ  صرف  اللہ  تعالیٰ  سٕنز  شہادت  کٲفی۔﴾

Mirwaiz:
  سُہ  پروردگار  گوٚو  سُے  ییٚمۍ  سوٗز  پنُن  پیغمبر  بوٚڈ  ہدایتُک  سامان  ہیٚتھ  یعنی  قرآن  مجید  بیٚیہِ  پوٚز  دین  یعنی  اسلام  ہیٚتھ  یُتھ  تتھ  دینس  غٲلب  کرِ  سارنٕے  دیٖنن  پٮ۪ٹھ  باعتبارِ  حجت  و  دلیل  مگر  باعتبار  شوکت  و  سلطنت  اہلِ  اسلام  بشرطیکہ  تِمن  منٛز  آسہِ  تمِچ  صلٲحیت،  سۅ  صلاحیت  آسہِ  صحابہ  صٲبن  اندر  لبنہٕ  یِوان۔  بس  چھُ  اللہ  تعالیٰ  اَمُیک  گواہ،  سُہ  چھُ  تِہِندِ  رسالتُک  تصدیق  کران۔  اللہ  تعالیٰ  سٕنز  گوٲہی  دِنۍ  گٔیہِ  کہ  تمی  کٔر  دلیل  قٲیِم  تِہِندِس  رسالتس  پٮ۪ٹھ،  پس  سپُد  دلٲیلو  سٍتۍ  ثٲبت  کہ

Transliteration:
  Huwa alla<u>th</u>ee arsala rasoolahu bi<b>a</b>lhud<u>a</u> wadeeni al<u>h</u>aqqi liyu<i><u>th</u></i>hirahu AAal<u>a</u> a<b>l</b>ddeeni kullihi wakaf<u>a</u> bi<b>A</b>ll<u>a</u>hi shaheed<u>a</u><b>n</b>


Athar:
  محمدؐ  چھِ  اللہ  تعالیٰ  سٕندۍ  رسول،  تہٕ  یِم  لُکھ  یِمن  سٍتۍ  چِھ  تِم  چِھ  کُفّارن  پٮ۪ٹھ  سخت،  ﴿عربی  زبٲنۍ  منٛز  چِھ  ونان،  فلان  شدید  علیہ،  فلٲنۍ  شخص  چُھ  اتھ  پٮ۪ٹھ  سخت،  یعنی  سُہ  دباوُن  یا  نرماوُن  یا  پننہِ  مطلب  خٲطرٕ  رٲضۍ  کرُن  چھُ  مشکل۔  صحابہ  کِرامن  ہُنٛد  کفارن  پیٹھ  سخت  آسنُخ  مطلب  چھُ  یہِ  زِ  تِم  چھِنہٕ  ٲٹۍ  دۅگل  زِ  یپٲرۍ  کفار  یژھن  تپٲرۍ  دِنکھ  مانڈ۔  تِم  چِھنہٕ  کیلہِ  ہٕندۍ  پٲٹھۍ  زِ  ژٲپھ  دِنہٕ  ورٲے  نینگلاونکھ  کٲفر۔  یِم  ہیکوکھ  نہٕ  کُنہِ  خوفہٕ  سٍتۍ  دبٲوِتھ۔  یِم  ہیکوکھ  نہٕ  کُنہِ  ترغیب  سٍتۍ  موٚلۍ  ہیٚتھ۔  کٲفرن  منٛز  چُھنہٕ  یہِ  طاقت  زِ  تِمن  ہٹاون  امہِ  عظیم  مقصدٕ  نِشہِ  ییٚمہِ  خٲطرٕ  تِم  موٚنڈِس  پٮ۪ٹھ  گردن  تھٲوِتھ  محمد  صلی  اللہ  علیہ و سلمن  ساتھ  دِنہٕ  خٲطرٕ  ووٚتھمٕتۍ  چِھ۔﴾  تہٕ  پانہٕ  وٲنۍ  چِھ  رحم  دل۔  ﴿یعنی  تِہنزٕ  سختی  یِکینژھاہ  تہِ  چھےٚ  سۅ  چھےٚ  دین  کیٚن  دشمن  خٲطرٕ۔  اہلِ  ایمانن  خٲطرٕ  نہٕ  کینٛہہ،  اہلِ  ایمانن  خٲطرٕ  چِھ  تِم  نرم،  رحیم  تہٕ  شفیق،  ہمدر  تہٕ  غمگسار۔  اصولٕکۍ  تہٕ  مقصدٕکۍ  اتحادن  چُھ  تِمن  منٛز  اکھ  أکۍ  سٕندِ  خٲطرٕ  محبت  تہٕ  ہم رنگی  تہٕ  ساز  گٲری  پٲدٕ  کٔرمٕژ﴾  توٚہۍ  ییٚلہِ  وُچِھو،  تِم  وُچھوٗکھ  رکوع  تہٕ  سجودن،  تہٕ  اللہ  تعالیٰ  سٕندِس  فضلس  تہٕ  تٔمۍ  سٕنزِ  خۅشنودی  ہٕندِس  طلبس  منٛز  مشغول۔  سجدن  ہٕندۍ  اثرات  چِھ  تِہندٮ۪ن  بتھیٚن  پٮ۪ٹھ  موجوٗد،  یِمو  سٍتۍ  تِم  الگ  چِھ  یِوان  پرٛزناونہٕ۔  ﴿اَمہِ  نِشہِ  چُھنہٕ  مُراد  ڈیٚکُک  سُہ  داغ  یُس  سجدٕہ  کرنہٕ  سٍتۍ  کینژھن  نماز  پرن  والیٚن  آسان  چُھ،  بلکہ  چُھ  امہِ  نِشہِ  مُراد  خدا  ترسی،  کریم  النفسی،  شرافت  تہٕ  حُسن  اخلاقٕکۍ  تِم  آثار  یِم  خدایس  برونٛہہ  کنہِ  نمنہٕ  کہ  وجہ  سٍتۍ  فطرتاً  انسان  سٕندِس  بُتھِس  پٮ۪ٹھ  چِھ  نٔنۍ  نیران۔  اللہ  تعالیٰ  سٕندِ  ارشادُک  منشہِ  چُھ  یہِ  زِ  محمد  صلی  اللہ  علیہ و سلمن  ہٕندۍ  سٲتھۍ  چِھ  تِتھۍ  زِ  تِمن  کُن  نظر  تراوٲنۍ  چُھ  پے  لگان  زِ  تِم  چِھ  تمام  خلایقو  منٛز  رٕتۍ  خلق،  تِکیازِ  خُدا  پرستی  ہُند  نوٗر  چُھ  تِہندیو  بُتھیو  پٮ۪ٹھہٕ  چمکان﴾  یہِ  چُھ  تِہُند  صفت  توراتس  منٛز۔  تہٕ  انجیلس  منٛز  چھےٚ  تِہٕنز  مثال  یِتھہٕ  پٲٹھۍ  دِنہٕ  آمٕژ  کہ،  زنتہٕ  اکھ  کھیتی  ﴿فصل﴾  چُھ  ییٚمۍ  گۅڈٕہ  کوٚٹ  کوٚڑ،  پتہٕ  دِژٕن  اتھ  تقویّت،  پتہٕ  گٔیہِ  سۅ  پۅختہٕ،  پتہٕ  گٔیہِ  سۅ  پننیٚن  گۅڈن  پٮ۪ٹھ  کھڑا،  کاشت  کرن  والیٚن  چھےٚ  سۅ  خۅش  کران  تاکہ  کُفّار  دَزن  تِہندِس  پھانپھلنس  پٮ۪ٹھ۔  امہِ  دَرِکۍ  لُکھ  یِمو  ایمان  چُھ  اوٚنمُت  تہٕ  یِمو  نیک  عملہٕ  چھےٚ  کرِمژٕ،  خُداین  چُھ  تِمن  سٍتۍ  مغفرتُک  تہٕ  عظیم  اجرُک  وعدہ  کوٚرمُت۔

Mirwaiz:
  حضرت  محمد  صلی  اللہ  علیہ و سلم  چھُ  خداے  سُنٛد  پیغمبر،  اَمہِ  سٍتۍ  سپُد  تسلیاہ  نبی  کریم  صلی  اللہ  علیہ  وسلم  سٕندِس  دلِ  مبارکس  کہ  ہرگاہ  صلح  حدیبیہ  ہس  منٛز  کٲفر  تِہِنِدس  نامِ  مبارکس  سٍتۍ  لفظ  رسول  اللہ  چھِنہٕ  دِوان  لیکھنہٕ،  توٚہۍ  مہ  حض  گٔژِھو  آزُردٕہ،  أسۍ  چھِ  قرآنِ  مجیدس  منٛز  تُہٕندِس  نامِ  مبارکس  سٍتۍ  یہِ  لفظ  لیکھان  یُس  قیامتس  تانۍ  باقی  روزِ۔  یِم  لوٗکھ  أمِس  پیغمبرس  سٍتۍ  چھِ  یعنی  صحاب  صٲب  سٲری  تِم  چھِ  کٲفرن  ہٕندِ  حقہٕ  سخت  تیز  تہٕ  زورآور،  پانہٕ  وٲنۍ  چھِ  یعنی  مسلمانن  سٍتۍ  سیٹھاہ  رحم  دِل  تہٕ  مہربان۔  وُچھہَکھ  ژٕ  اے  مخٲطب  تِم  رکوع  کران  تہٕ  سجدٕہ  دِوان  یعنی  نٮ۪ماز  پران،  ژھانڈان  چھِ  تِم  پننِس  پروردگار  سُنٛد  فضل  یعنی  ثواب  بیٚیہِ  یعنی  قرب  خدا،  علامت  تِہُنٛد  چھُ  تِہِندین  بُتھیٚن  پٮ۪ٹھ  سجدٕہ  کہ  اثرُک  یعنی  تِہِندۍ  بُتھۍ  چھِ  نوٗرٲنی،  یِم  صفت  تِہِندۍ  چھِ  توراۃس  اندر،  بیٚیہِ  چھُ  انجیلس  اندر  تِہُنٛد  یۅہے  صفت۔  تِہٕنز  مثال  چھےٚ  زراعتٕچ  مثال  یُس  کڑان  چھُ  گۅڈٕ  پنُں  لۅکُٹ  شاخ،  تتھ  چھُ  طاقت  دِوان  یوٚت  تانۍ  سُہ  ویٹھان  تہٕ  پوٹھان  چھُ،  اِیستادٕہ  چھُ  روزان  پننِس  دَنس  تہٕ  گۅڈس  پٮ۪ٹھ،  پننہِ  نشوونما  سٍتۍ  چھُ  حٲران  کران  زمیندارن۔  یۅہے  حال  چھُ  صحاب  صٲبن  ہُند۔  ابتداہس  اندر  ٲسۍ  تِم  کمٕے،  وارٕ  وارٕ  دِژٕکھ  اللہ  تعالیٰ  ہن  ترقی  یُتھ  بُتھہِ  بُتھہِ  دِیاوِہ  تِہِندِ  سٍتۍ  کٲفرن،  تِم  دزن  حسدٕ  کہ  نارٕ  سٍتۍ۔  وعدٕہ  تھوو  اللہ  تعالیٰ  ہن  تِمن  لوٗکن  یِمو  ایمان  اوٚن  بیٚیہِ  کریکھ  رٕژٕ  عملہٕ  صحاب  صٲبو  اندرٕ  بڈِ  مغفرتُک  بیٚیہِ  بجہِ  موٚزوٗرِ  ہُنٛد۔

Transliteration:
  Mu<u>h</u>ammadun rasoolu All<u>a</u>hi wa<b>a</b>lla<u>th</u>eena maAAahu ashidd<u>a</u>o AAal<u>a</u> alkuff<u>a</u>ri ru<u>h</u>am<u>a</u>o baynahum tar<u>a</u>hum rukkaAAan sujjadan yabtaghoona fa<u>d</u>lan mina All<u>a</u>hi wari<u>d</u>w<u>a</u>nan seem<u>a</u>hum fee wujoohihim min athari a<b>l</b>ssujoodi <u>tha</u>lika mathaluhum fee a<b>l</b>ttawr<u>a</u>ti wamathaluhum fee alinjeeli kazarAAin akhraja sha<u>t</u>ahu fa<u>a</u>zarahu fa<b>i</b>staghla<i><u>th</u></i>a fa<b>i</b>staw<u>a</u> AAal<u>a</u> sooqihi yuAAjibu a<b>l</b>zzurr<u>a</u>AAa liyaghee<i><u>th</u></i>a bihimu alkuff<u>a</u>ra waAAada All<u>a</u>hu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti minhum maghfiratan waajran AAa<i><u>th</u></i>eem<u>a</u><b>n</b>


Athar:
  اے  لوٗکو  یِمو  ایمان  چُھ  اوٚنمُت،  اللہ  تعالیٰ  تہٕ  تٔمۍ  سٕندِس  رسول  صلی  اللہ  علیہ و سلمس  برونٛہہ  مَہ  کٔرِو  پیش  قدمی،  ﴿یعنی  اللہ  تعالیٰ  تہٕ  رسول  صلی  اللہ  علیہ و سلمس  برونٛہہ  گٔژِھتھ  مَہ  پٔکِو،  مقدّم  مَہ  بٔنِو  بلکہ  روٗزِو  تابع  بٔنِتھ۔  پننیٚن  معامالاتن  منٛز  یِنہٕ  پیش  قدمی  کٔرِتھ  پانے  فٲصلہٕ  لٲگِو  کرٕنۍ۔  بلکہ  وُچھِو  گۅڈٕ  یہِ  زِ  اللہ  تعالیٰ  سٕنزِ  کتابہِ  تہٕ  تٔمۍ  سٕندِس  رسول  صلی  اللہ  علیہ و سلم  سٕندِس  سُنّتس  منٛز  کیا  ہدایات  چِھ  تِمن  متعلق  میلان۔﴾  بیٚیہِ  کھوٚژِو  خُدایس،  خُداے  چُھ  سورُے  کینٛہہ  بوزن  وول  تہٕ  زانن  وول۔

Mirwaiz:
  اے  باایمانو  پیش  تٲبی  مہ  کٔرِو  خداے  سٕندِس  تہٕ  تِہٕندِس  پیغمبر  سٕندِس  حکمس  کُنہِ  کتھہِ  منٛز  یا  کُنہِ  کامہِ  منٛز  یعنی  یوٚت  تانۍ  نہٕ  تِہُنٛد  اجازت  آسہِ  توٚت  تانۍ  گژِھہ  نہٕ  پانے  گفتگو  کرُن  پانہٕ  وٲنۍ۔  اَمہِ  آیہ  کریمُک  شانِ  نزول  چھُ  یہِ  کہ  اکہِ  دۅہ  ٲسۍ  قبیلہ  بنی  تیمک  کینٛہہ  لوٗکھ  آمٕتۍ  نبی  کریم  صلی اللہ علیہ وسلم  سٕندِس  خدمتس  اندر۔  حضرت  ابوبکرصدیق  تہٕ  حضرت  عمر  رضی  اللہ  عنھما  ہن  درمیان  سپُد  اَتھ  مجلسہِ  منٛز  گفتگو  یتھ  کتھہِ  اندر  کہ  یِمن  لوٗکن  ہُنٛد  حاکم  کُس  کرون  مقرر  ﴿ابوبکر  صدیق  رضۍ  اللہ  عنہ،  تِم  ٲسۍ  دپان  ققعاع  بن  معبدس  نسبت،  عمر  بن  الخطاب  ٲسۍ  دپان  اقرع  بن  حابِس  نسبت،  گفتگوہس  اندر  سپٕز  تِہٕنزآواز  بلند  تٔتھۍ  پٮ۪ٹھ  سپٕدۍ  یِم  آیہ  کریمہ  نٲزل۔  بیٚیہِ  کھوٚژِو  خدایس،  بے  شک  اللہ  تعالیٰ  چھُ  تُہٕنزٕ  سارے  کتھہٕ  بوزوُن،  سارے  کامہِ  زانہٕ  وُن۔)

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tuqaddimoo bayna yadayi All<u>a</u>hi warasoolihi wa<b>i</b>ttaqoo All<u>a</u>ha inna All<u>a</u>ha sameeAAun AAaleem<b>un</b>


Athar:
  اے  لوٗکو  یِمو  ایمان  چُھو  اوٚنمُت،  پنٕنۍ  آواز  مَہ  کٔرِو  نبی  صلی  اللہ  علیہ و سلمن  ہٕنزِ  آوازِ  کھۅتہٕ  تٔھز،  تہٕ  نَہ  مَہ  کٔرِو  نبی  صلی  اللہ  علیہ و سلمس  سٍتۍ  بَڑِ  کتھ  یِتھہٕ  پٲٹھۍ  توٚہۍ  پانہٕ  وٲنۍ  چِھو  اکھ  أکِس  سٍتۍ  کران،  یِنہٕ  یہِ  سپدِ  زِ  تُہُند  کوٚرمُت  کرٛوومُت  سورُے  گژِھہ  ضایع،  تہٕ  تۅہیہِ  ٲسیو  نہٕ  خبر  تہِ۔

Mirwaiz:
  اے  باایمانو  بلند  مہ  ٲسِو  کران  آواز  پنٕنۍ  نبی  کریم  سٕنزِ  آوازِ  پٮ۪ٹھ،  بیٚیہِ  مہ  ٲسِوتِمن  سٍتۍ  بڈِ  کتھ  کران  یِتھہٕ  پٲٹھۍ  توٚہۍ  بڈِ  کتھ  چھِو  کران  اَکھ  أکِس  سٍتۍ۔  یا  مہ  ٲسِو  تِمن  آلو  دِوان  نامِ  مبارکہٕ  سٍتۍ  یا  کنیت  سٍتۍ،  یِتھہٕ  پٲٹھۍ  أکِس  بیٚیِس  توٚہۍ  آلو  دِوان  چھِو  بلکہ  ٲسِو  آلو  دِوان  تِمن  تِہٕندِ  نبوت  سٍتۍ  یا  عہدہ  رسالت  سٍتۍ۔  ونان  ٲسِو  یارسول  اللہ،  نتہٕ  یا  نبی  اللہ۔  یُتھنہٕ  تمہِ  سٍتۍ  ضایع  گژھن  تُہٕنزٕ  عملہٕ  تۅہیہِ  روزِنہٕ  خبرٕے۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tarfaAAoo a<u>s</u>w<u>a</u>takum fawqa <u>s</u>awti a<b>l</b>nnabiyyi wal<u>a</u> tajharoo lahu bi<b>a</b>lqawli kajahri baAA<u>d</u>ikum libaAA<u>d</u>in an ta<u>h</u>ba<u>t</u>a aAAm<u>a</u>lukum waantum l<u>a</u> tashAAuroon<b>a</b>


Athar:
  یِم  لُکھ  رسولِ  خُداے  صلی  اللہ  علیہ و سلم  سٕندِس  دربارس  منٛز  کتھ  کران  کران  پنٕنۍ  آواز  لوٚت  چِھ  تھاوان،  تِم  چِھ  درحقیقت  تِمے  لُکھ  یِہِندۍ  دِل  خُداین  تقویٰ  خٲطرٕ  چِھ  آزمٲوِمٕتۍ،  ﴿یعنی  یِم  لُکھ  اللہ  تعالیٰ  سٕنزن  آزمٲیشن  منٛز  پوٗرٕ  چِھ  وُتریمٕتۍ  تہٕ  یِمو  آزمٲیشو  منٛزٕ  نیٖرِتھ  ثابت  چُھ  کوٚرمُت  زِ  تِہِندٮ۪ن  دِلن  منٛز  چُھ  پٔزِ  پٲٹھۍ  تقویٰ  موجوٗد  تِمے  لُکھ  چِھ  اللہ  تعالیٰ  سٕندِس  رسول  صلی  اللہ  علیہ و سلم  سُند  ادب  درنظر  تھاوان۔  امہِ  ارشادٕ  نِشہِ  چھےٚ  پٲنۍ  پانے  یہِ  کتھ  نیران  زِ  یُس  دِل  رسول  صلی  اللہ  علیہ و سلم  سٕندِ  احترام  نِشہِ  ژھوٚرُے  چُھ  سُہ  چُھ  درحقیقت  تقویٰ  نِشہِ  خٲلی۔﴾  تِہِندِ  خٲطرٕ  چھےٚ  مغفرت  بیٚیہِ  اجرِ  عظیم۔

Mirwaiz:
  بے  شک  یِم  لوٗکھ  پننہِ  آوازٕ  چھِ  پست  کران  پیغمبر  خدا  صلی  اللہ  علیہ  وسلمس  برونٹھہٕ  کنہِ،  تِہِندۍ  دل  کٔرۍ  اللہ  تعالیٰ  ہن  خالص  تقویٰ  و  پرہیزگٲری  خٲطرٕہ۔  تِہِندۍ  خٲطرٕ  چھُ  مغفرت  تہٕ  بٔڈ  موٚزوٗرۍ  ٲخرتس  اندر۔

Transliteration:
  Inna alla<u>th</u>eena yaghu<u>dd</u>oona a<u>s</u>w<u>a</u>tahum AAinda rasooli All<u>a</u>hi ol<u>a</u>ika alla<u>th</u>eena imta<u>h</u>ana All<u>a</u>hu quloobahum li<b>l</b>ttaqw<u>a</u> lahum maghfiratun waajrun AAa<i><u>th</u></i>eem<b>un</b>


Athar:
  اے  نبی  صلی  اللہ  علیہ و سلم،  یِم  لُکھ  تۅہیہِ  حُجرو  نیٚبرٕکنہِ  آلو  چِھو  کران،  تِمو  منٛز  چِھ  اکثر  بے  عقل۔

Mirwaiz:
  یِم  لوٗکھ  تۅہیہِ  یا  رسول  اللہ  آلو  دِوان  چھِ  حجرات  شریفو  نیٚبٕرۍ  کِنۍ  تِمو  اندرٕہ  واریاہ  لوٗکھ  چھِ  بے  عقل۔

Transliteration:
  Inna alla<u>th</u>eena yun<u>a</u>doonaka min war<u>a</u>i al<u>h</u>ujur<u>a</u>ti aktharuhum l<u>a</u> yaAAqiloon<b>a</b>


Athar:
  تِم  اگر  تُہندِس  نیٚبر  نیرنس  تام  صبر  کرہن،  تیٚلہِ  اوس  تِہِندی  خٲطرٕ  بہتر،  ﴿عرب  کیٚن  أندۍ  پٔکۍ  کیٚن  یِنہٕ  والیٚن  منٛز  ٲسۍ  کینٛہہ  تِتھۍ  ناشٲیستہٕ  لُکھ  تہِ  آسان  یِم  رسول  صلی  علیہ و سلمن  نِشہِ  مُلاقاتس  یِوان  ٲسۍ  مگر  تِم  ٲسۍ  نہٕ  کانٛسہِ  خٲدِمَس  اندر  اطلاع  دِنہٕ  باپت  سوزان  بلکہ  ٲسۍ  اَزواجِ  مُطہراتن  ہٕندٮ۪ن  حُجرن  أندۍ  أندۍ  پھیٖرِتھ  نیٚبرے  حضور  صلی  اللہ  علیہ و سلمن  آلو  کران۔  حضور  صلی  اللہ  علیہ و سلمن  اوس  یِمن  لُکن  ہنزٕو  یِمو  حرکتو  سٍتۍ  سخت  تکلیف  واتان  مگر  تِم  ٲسۍ  فطری  بُردبٲری  کِنۍ  برداشت  کران۔  ٲخر  کار  چُھ  اللہ  تعالیٰ  اتھ  معاملس  منٛز  مُداخلت  فرماوان  تہٕ  اتھ  ناشٲیستہٕ  طرزِ  عملس  پٮ۪ٹھ  ملامت  کران  کران  چُھ  لُکن  ہدایت  دِوان  زِ  ییٚلہِ  تِم  تۅہیہِ  نِشہِ  ملاقات  خٲطرٕ  یِن  تہٕ  تۅہیہِ  وُچِھنَو  نہٕ  موجود،  تیٚلہِ  مَہ  کٔرِن  تِم  تۅہیہِ  آلو  آلو،  بلکہ  پرٲرِن  صبرٕ  سان  توٚت  تام  یوٚت  تام  توٚہۍ  پانہٕ  نیٚبر  تشریف  أنِو۔﴾  اللہ  تعالیٰ  چُھ  درگُزر  کرن  وول  تہٕ  رحیم۔

Mirwaiz:
  ہرگاہ  تِم  ذرا  صبر  تہٕ  انتظار  کرہن  یوٚت  تانۍ  توٚہۍ  پانے  تِمن  نِشہِ  نِیرِہِو،  تہِ  اوس  تِہِندِ  خٲطرٕیژ  جان۔  ہرگاہ  تِم  لوٗکھ  وُنہِ  تہِ  توبہ  کرن  تِمن  یِیہِ  مغفرت  کرنہٕ  کیازِ  اللہ  تعالیٰ  چھُ  سیٹھاہ  مغفرت  کروُن،  سیٹھاہ  رحم  کروُن  تِہِندِ  حقہٕ  یِمن  پننہِ  غلطی  ہُنٛد  احساس  سپدِتھ  ندامت  پٲدٕہ  سپدِ۔

Transliteration:
  Walaw annahum <u>s</u>abaroo <u>h</u>att<u>a</u> takhruja ilayhim lak<u>a</u>na khayran lahum wa<b>A</b>ll<u>a</u>hu ghafoorun ra<u>h</u>eem<b>un</b>


Athar:
  اے  لوٗکو  یِمو  ایمان  چُھو  اوٚنمُت،  اگر  کانٛہہ  فاسق  تۅہیہِ  نِشہِ  کانٛہہ  خبر  ہیٚتھ  یِیہِ،  تیٚلہِ  ٲسِو  تحقیق  کران،  یِنہٕ  یہِ  سپدِ  زِ  توٚہۍ  واتنٲوِو  کٲنٛسہِ  دٔرِس  نا  دٲنِستہٕ  نقصان،  تہٕ  پتہٕ  سپدِو  پننِس  کٔرِمٕتِس  پٮ۪ٹھ  پشیمان،  ﴿یتھ  آیتس  منٛز  چُھ  مُسلمانن  یہِ  اصوٗلی  ہدایت  دِنہٕ  آمُت  زِ  ییٚلہِ  کانٛہہ  اہمیت  تھاون  واجِنۍ  خبر،  یتھ  پٮ۪ٹھ  کانٛہہ  بوٚڈ  نتیجہِ  برونٛہہ  کُن  آسہِ  یِوان،  تۅہیہِ  میلہِ،  سۅ  خبر  قبول  کرنہٕ  برونٛہہ  وُچھِو  یہِ  زِ  خبر  اَنن  وول  شخص  کِیُتھ  چُھ،  اگر  سُہ  کانٛہہ  فاسق  شخص  آسہِ،  یعنی  ییٚمۍ  سُند  ظٲہری  حال  یہِ  ونان  آسہِ  زِ  تٔمۍ  سٕنز  کتھ  چَھنہٕ  اعتمادس  لایق،  تیٚلہِ  کٔرِو  تٔمۍ  سٕنزِ  خبرِ  پٮ۪ٹھ  عمل  کرنہٕ  برونٛہہ  تحقیق  زِ  امرِ  واقعہ  کیا  چُھ۔﴾

Mirwaiz:
  اے  باایمنو  ہرگاہ  کانٛہہ  شریر  شخصاہ  تۅہیہِ  نِشہِ  کانٛہہ  خبراہ  واتناوان  آسہِ  کٲنسہِ  خلاف،  تتھ  ٲسۍ  زیٚو  توٚہۍ  گۅڈٕہ  تحقیقات  کران  کہ  سۅ  چھا  پٔز  خبر  کِنہٕ  اَپٕز۔یُتھنہٕ  توٚہۍ  کُنہِ  قومس  یا  جماعتس  پٮ۪ٹھ  بے  خبری  منٛز  کانٛہہ  تکلیفاہ  واتنٲوِو  ییٚمہِ  سببہٕ  توٚہۍ  سپدِو  پننہِ  غلط  کارروٲیی  پٮ۪ٹھ  پتولکہِ  نٲدم  تہٕ  پشیمان۔  ییٚمہِ  آیہ  کریمُک  قصۂ  نزول  چھُ  کہ  حضورصلی اللہ علیہ وسلمو  سوٗزۍ  ولید  بنِ  عقبہ  بنی  مصطلقن  نِشہِ  زکوٰۃہ  وصول  کرنہٕ  خٲطرٕہ۔  ولیدس  تتھ  قبیلس  منٛز  اوس  زمانہ  جاہلیتس  منٛز  عداوت،  ولیدس  سپُد  توٚت  گژھنس  اندر  اندیشہِ۔  یِمو  ییٚلہِ  ولید  سٕندِ  یِنُک  بوٗز،  تِم  دراے  تس  استقبالس،  تٔمِس  گوٚو  گمان  کہ  یِم  ما  درٛاے  تِمس  قتل  کرنہٕ  خٲطرٕ۔  سُہ  آو  واپس  مدینہ  منورہ،  توٚت  وٲتِتھ  ووٚنُن  پننہِ  خیالہٕ  موجوب  کہ  تِم  حض  چھِ  مخالف  اسلام  سپٕدۍ  مٕتۍ۔  حضرتو  سوٗز  خالد  بن  ولید  تحقیقات  خٲطرٕ۔  تمو  کوٚر  تحقیقات  وارٕ  پٲٹھۍ  توپتہٕ  کوٚرُکھ  عرض  تِم  حض  چھِ  مکمل  طور  اسلامس  پٮ۪ٹھ  ثابت  تہٕ  محکم۔  بعض  روایتن  اندر  چھُ  کہ  تِم  اہلِ  قبیلہ  آے  پانہٕ  نبی  کریم  صلی اللہ علیہ  وسلمن  نِشہِ،  یِتھہٕ  پٲٹھۍ  سپُد  نٲزل  یہِ  آیہ  کریمہ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo in j<u>a</u>akum f<u>a</u>siqun binabain fatabayyanoo an tu<u>s</u>eeboo qawman bijah<u>a</u>latin fatu<u>s</u>bi<u>h</u>oo AAal<u>a</u> m<u>a</u> faAAaltum n<u>a</u>dimeen<b>a</b>


Athar:
  وارٕ  پٲٹھۍ  زٲنِو  زِ  تۅہیہِ  درمیان  چُھ  اللہ  تعالیٰ  سُند  رسول  صلی  اللہ  علیہ و سلم  موجوٗد۔  اگر  تِم  صلی  اللہ  علیہ و سلم  واریاہن  معاملاتن  منٛز  تُہٕنزٕ  کتھہٕ  مانان  روزن،  تیٚلہِ  سپدِو  توٚہۍ  پانہٕ  مُشکلاتن  منٛز  مبتلا۔  مگر  خُداین  دُیتنو  تۅہیہِ  ایمانُک  محبت،  تہٕ  یہِ  بنووُن  تُہندِ  خٲطرٕ  دِل  پسند؟  تہٕ  تۅہیہِ  کٔرنو  کُفرٕ  نِشہِ  تہٕ  فِسق  نِشہِ  تہٕ  نافرمٲنی  نِشہِ  نفرت،  یِتھی  لُکھ  چِھ  راست  رَو  ﴿ہدایت  لبن  وٲلۍ﴾۔

Mirwaiz:
  بیٚیہِ  زٲنِو  کہ  تۅہیہِ  منٛز  چھُ  موجود  پیغمبرِ  خدا،  توٚہۍ  مہ  ٲسِو  اَپُز  معاملہٕ  ہیتھ  تِمن  نِشہِ  یِوان۔  اللہ  تعالیٰ  چھُ  تِمن  اصل  حالاتن  پٮ۪ٹھ  مطلع  کران،  بیٚیہِ  چھےٚ  یہِ  تُہٕندِ  خٲطرپروردگارٕ  سٕندِ  طرفہٕ  بٔڑ  نعمت،  اَمہِ  نعمتُک  شکر  چھُ  یی  زِ  توٚہۍ  مہ  کٔرِو  تِمن  خلاف  کُنہِ  معاملس  اندر،  اَدٕہ  ٲسِتن  سُہ  دنیٲوی  معاملے،  توٚہۍ  مہ  تھٲوِو  یہِ  خیال  کہ  تِم  کرن  دنیاوی  معاملس  اندر  پانے  انہِ  رایہِ  سٍتۍ  موافقت  کیازِ  واریاہ  کتھہٕ  چھےٚ  تمہِ  قسمہٕ  چہ  آسان  کہ  ہرگاہ  تِمن  منٛز  تِم  تُہُنٛد  مانن،  تۅہیہِ  سٍتۍ  موافقت  کرن،  تمہِ  سٍتۍ  واتہِ  تۅہیہِ  سخت  ضریٚر،  لیکن  اللہ  تعالیٰ  ہن  بچٲوِو  توٚہۍ  مصیبت  نِشہِ۔  یِتھے  پٲٹھۍ  کہ  ایمانِ  کٲملُک  محبت  کوٚرنَو  عطا،  سُہ  حاصل  کرُن  کوٚرُن  تُہٕندین  دِلن  اندر  مرغوب  تہٕ  پسندیدٕہ،  کفر  تہٕ  فسق  یعنی  گناہ  کبیرہ  بیٚیہِ  متعلق  گناہن  ہٕنز  کٔرٕن  تۅہیہِ  نفرت  ییٚمہِ  سببہٕ  تۅہیہِ  پرتھ  وقتہٕ  چہُو  تلاش  آسان  نبی  کریم  صلی اللہ علیہ وسلم  سٕنز  رضامندی  حاصل  کرنُک۔  یِمے  بایامان  یِم  تکمیلِ  ایمانٕکۍ  دلدادٕہ  چھِ،  چھِ  دراصل  راہِ  راستس  پٮ۪ٹھ۔

Transliteration:
  Wa<b>i</b>AAlamoo anna feekum rasoola All<u>a</u>hi law yu<u>t</u>eeAAukum fee katheerin mina alamri laAAanittum wal<u>a</u>kinna All<u>a</u>ha <u>h</u>abbaba ilaykumu aleem<u>a</u>na wazayyanahu fee quloobikum wakarraha ilaykumu alkufra wa<b>a</b>lfusooqa wa<b>a</b>lAAi<u>s</u>y<u>a</u>na ol<u>a</u>ika humu a<b>l</b>rr<u>a</u>shidoon<b>a</b>


Athar: اللہ تعالیٰ سٕندِ فضل و احسان سٍتۍ، تہٕ اللہ تعالیٰ چُھ زانن وول تہٕ حکمت وول۔
Mirwaiz:
  پروردگارٕ  سٕندِ  فضلہٕ  سٍتۍ  تہٕ  مہربٲنی  سٍتۍ،  اللہ  تعالیٰ  چھُ  سورُے  زانہٕ  وُن  تہٕ  سیٹھاہ  حکمت  وول۔

Transliteration:
  Fa<u>d</u>lan mina All<u>a</u>hi waniAAmatan wa<b>A</b>ll<u>a</u>hu AAaleemun <u>h</u>akeem<b>un</b>


Athar:
  تہٕ  اگر  اہلِ  ایمانو  منٛزٕ  زٕ  دٔرۍ  پانہٕ  وٲنۍ  لڑَن،  ﴿یہِ  چُھنہٕ  آمُت  فرماونہٕ  زِ  ییٚلہِ  اہلِ  ایمانو  منٛزٕ  زٕ  دٔرۍ  پانہٕ  وٲنۍ  لڑن  بلکہ  چھُ  آمُت  فرماونہٕ  زِ  اگر  اہلِ  ایمانو  منٛزٕ  زٕ  دٔرۍ  پانہٕ  وٲنۍ  لڑن،  یِمو  لفظو  منٛزٕ  چھےٚ  یہِ  کتھ  پٲنۍ  پانے  نیران  زِ  پانہٕ  وٲنۍ  لڑُن  چُھنہٕ  مُسلمانن  ہُند  شیوٕہ  تہٕ  نہ  گژِھہ  آسُن،  تہٕ  نہ  چُھ  یِمن  نِشہِ  امہِ  کتھِ  ہُند  توقع  زِ  تِم  آسن  مومن  آسنہٕ  باوجود  پانہٕ  وٲنۍ  لڑان۔  البتہ  اگر  کُنہِ  وِزِ  یہِ  سپُد،  تیٚلہِ  گژِھہ  اتھ  صوٗرتس  منٛز  سُہ  طریقِ  کار  اختیار  کرُن  یُس  برونٛہہ  کُن  یِیہِ  بیان  کرنہٕ﴾  تیٚلہِ  کرنٲوِیوکھ  یِم  پانہٕ  وٲنۍ  صلح۔  پتہٕ  اگر  یِمو  منٛزٕ  اکھ  دوٚر  دوٚیِمس  پٮ۪ٹھ  زیادتی  کرِ،  تیٚلہِ  لٔڑِو  زیادتی  کرن  والیٚن  ﴿ہٕندِ  دٔرِس﴾  سٍتۍ  یوٚت  تام  زن  سُہ  اللہ  تعالیٰ  سٕندِس  حُکمس  کُن  واپس  پھیرِ۔  پتہٕ  اگر  سُہ  پھیوٗر،  تیٚلہِ  کرنٲوِو  تِمن  درمیان  عدلہٕ  سان  صلح۔  بیٚیہِ  کٔرِو  انصاف  زِ  اللہ  تعالیٰ  چُھ  انصاف  کرن  والیٚن  پسند  کران۔

Mirwaiz:
  بیٚیہِ  ہرگاہ  با  ایمانن  ہٕنزٕ  زٕہ  جمٲعژ  پانہٕ  وٲنۍ  لڑٲے  کرن،  توٚہۍ  کٔرِو  تِمن  منٛز  صلح،  یُس  چیز  بٲعث  چھُ  لڑایہِ  ہُنٛد،  سُہ  کٔرِو  دوٗر۔  پس  ہرگاہ  تِمو  دۅیو  اندرٕ  اَکھ  جماعت  بیٚیِس  جماعتس  پٮ۪ٹھ  زیادتی  کرِ،  توٚہۍ  کٔرِو  تس  زیادتی  کروُنِس  جماعتس  سٍتۍ  مقابلہ  یوٚت  تانۍ  تِم  رجوع  کرن  خداے  سٕندِس  حکمس  کُن۔پس  ہرگاہ  سۅ  جماعت  یِمو  زیادتی  کرییہِ  رجوع  کرن  خداے  سٕندِس  حکمس  کُن،  ادٕہ  کٔرِو  تِمن  منٛز  اصلاح  عدل  و  انصاف  سٍتۍ  بیٚیہِ  ٲسِو  پرتھ  معاملس  اندر  عدل  و  انصافُک  خیال  تھاوان۔  بے  شک  اللہ  تعالیٰ  ہس  چھِ  عدل  کروُنی  بندٕہ  ٹٲٹھۍ۔  اسہِ  یُس  تۅہیہِ  اصلاحُک  حکم  کوٚر  اَمُیک  وجہ  چھُ  کہ۔

Transliteration:
  Wain <u>ta</u>ifat<u>a</u>ni mina almumineena iqtataloo faa<u>s</u>li<u>h</u>oo baynahum<u>a</u> fain baghat i<u>h</u>d<u>a</u>hum<u>a</u> AAal<u>a</u> alokhr<u>a</u> faq<u>a</u>tiloo allatee tabghee <u>h</u>att<u>a</u> tafeea il<u>a</u> amri All<u>a</u>hi fain f<u>a</u>at faa<u>s</u>li<u>h</u>oo baynahum<u>a</u> bi<b>a</b>lAAadli waaqsi<u>t</u>oo inna All<u>a</u>ha yu<u>h</u>ibbu almuqsi<u>t</u>een<b>a</b>


Athar:
  مومن  چِھ  اَکھ  أکۍ  سٕندۍ  بٲے،  لہٰذا  کٔرِو  پننیٚن  بایَن  درمیان  تعلقات  دُرست،  بیٚیہِ  کھوٚژِو  خُدایس،  اُمید  چھےٚ  زِ  تۅہیہِ  پٮ۪ٹھ  یِیہِ  رحم  کرنہٕ۔

Mirwaiz:
  باایمان  چھِ  دینس  منٛز  اشتراک  آسنہٕ  سببہٕ  پانہٕ  وٲنۍ  باے  باے۔  یِمن  اندر  چھُ  یہِ  اشتراک  فی  الدین  نسب  معنویاہ  اکھ۔پس  کٔرِو  توٚہۍ  اصلاٛ  پننین  باین  منٛز،  بیٚیہِ  کھوٚژِو  اللہ  تعالیٰ  ہس  کٲنسہِ  ہٕنز  طرف  دٲری  کرنس  یا  انتقامی  جذبس  کٲم  ہیٚنس  اندر،  یُتھ  تۅہیہِ  پٮ۪ٹھ  رحم  یِیہِ  کرنہٕ۔

Transliteration:
  Innam<u>a</u> almuminoona ikhwatun faa<u>s</u>li<u>h</u>oo bayna akhawaykum wa<b>i</b>ttaqoo All<u>a</u>ha laAAallakum tur<u>h</u>amoon<b>a</b>


Athar:
  اے  لوٗکو  یِمو  ایمان  چُھ  اوٚنمُت،  نہ  مَہ  کٔرِن  مرد  باقی  مَردن  ہزٕل،  بنان  چُھ  زِ  تِم  آسن  تِہندِ  کھۅتہٕ  بہتر،  تہٕ  نہ  مَہ  کٔرِن  مستوٗراتہٕ  باقی  مستوٗراتن  ہزٕل،  بنان  چُھ  زِ  تِمہٕ  آسن  تِہندِ  کھۅتہٕ  بہتر۔  ﴿ہزٕل  کرنہٕ  نِشہِ  چُھنہٕ  مُراد  محض  زبٲنۍ  سٍتی  یوت  ہزٕل  کرٕنۍ۔  بلکہ  کٲنٛسہِ  نقل  کرُن  ﴿یعنی  لاگُن﴾،  تٔمۍ  سٕنزِ  کتھہِ  پٮ۪ٹھ  یا  تٔمۍ  سٕنزِ  کامہِ  پٮ۪ٹھ  یا  تٔمۍ  سٕنزِ  شکلہِ  پٮ۪ٹھ  یا  تٔمۍ  سٕندٮ۪ن  پلون  پٮ۪ٹھ  اَسُن،  یا  تٔمۍ  سٕندِس  کُنہِ  نُقصس  یا  عٲبس  کُن  لُکن  ہُند  ظۅن  پھِرُن  تاکہِ  باقی  تراوَن  تس  اَسُن،  یہِ  سورُے  تہِ  چُھ  ہزٕل  یا  ٹسنہٕ  کرنس  منٛز  شٲمِل﴾  پانہٕ  وٲنۍ  مَہ  کٔرِو  اکھ  أکِس  پٮ۪ٹھ  طعن  ﴿امہِ  کِس  مفہومس  منٛز  چُھ،  دل  دُکھاوُن،  اِلزام  کھالُن،  ہٕٹہٕ  مٕٹہٕ  اعتراض  کرُن،  عٲب  ژھانڈٕنۍ  تہٕ  نَنہٕ  وانہِ  یا  وُٹھو  تٔلۍ  اشارَو  سٍتۍ  کانٛہہ  ملامتُک  نِشانہٕ  بناوُن،  یِمہٕ  سٲرے  کامہِ  شٲمِل﴾  تہٕ  نہ  مَہ  کٔرِیوٗن  اکھ  بیاکھ  بُرٕ  لقَبو  سٍتۍ  یاد۔  ﴿امہِ  حُکمُک  منشہِ  چُھ  یہِ  زِ  کٲنٛسہِ  شخصس  گژِھ  نہٕ  تِتھہِ  ناوٕ  سٍتۍ  آلو  کرُن  یا  تِیُتھ  لقب  گژھیٚس  نہٕ  دِیُن  ییٚمہِ  سٍتۍ  تس  بے  عزتی  آسہِ  سپدان۔  مثلاً  کٲنٛسہِ  فاسق  یا  منافق  وَنُن۔  کٲنٛسہِ  لوٚنگ،  اوٚن  یا  زوٚر  وَنُن۔  کٲنٛسہِ  پنُن  یا  ماجہِ  مٲلۍ  سُند  یا  خاندان  کہ  کُنہِ  عٲبہٕ  یا  نُقصہ  سٍتۍ  لقب  دِیُن،  کٲنٛسہِ  مسلمان  بننہٕ  پتہٕ  تٔمۍ  سٕندِس  پرٲنِس  مذہب  کِس  بُنیادس  پٮ۪ٹھ  یہوٗدۍ  یا  نصرٲنۍ  وَنُن،  کٲنٛسہِ  شخصس  یا  خاندانس  یا  برادٔری  یا  دٔرِس  کانٛہہ  تِیُتھ  ناو  تھاوُن  یُس  تٔمۍ  سٕندِ  مذّمتُک  یا  تذلیل  تہٕ  بے  عزتی  ہُند  پہلو  تھاوان  آسہِ۔  امہِ  حُکمہٕ  نِشہِ  چِھ  صرف  تِم  القاب  مُچھِ  یِم  پننہِ  ظٲہری  اعتبارٕ  بدنُما  چِھ  مگر  تِمن  ہُند  مقصد  چُھنہٕ  مذّمت  یا  بے  عزتی  آسان  بلکہ  چِھ  تِم  تِمن  لُکن  ہٕندِ  زان  پہچانُک  ذریعہ  بنان  یِم  یِمو  لَقَبو  سٍتۍ  یاد  چِھ  یِوان  کرنہٕ۔  مثلاً  حکیم  نابینا  ﴿اَنیٚن  ہُند  ڈاکٹر﴾  امہِ  نِشہِ  چُھ  مُراد  پہچان،  مذّمت  یا  بے  عزتی  چُھنہٕ  مقصد  آسان﴾  ایمان  اَننہٕ  پتہٕ  فِسقس  منٛز  ناو  پٲدٕ  کرُن  چھےٚ  سٮ۪ٹھاہ  بُرٕ  کتھ۔  یِم  لُکھ  امہِ  رٔوِشہِ  نِشہِ  باز  یِن  نہٕ  تِم  چِھ  ظٲلِم۔

Mirwaiz:
  اے  بایمانو،  تۅہیہِ  منٛزٕ  مہ  ٲسِن  کانٛہہ  مرد  مَردن  پٮ۪ٹھ  اَسان  تہٕ  ٹھٹھہٕ  کران،  شاید  ما  آسن  ٹھٹھہٕ  کروُنین  ہٕندِ  کھۅتہٕ  تِمے  یِمن  ٹھٹھہٕ  چھِ  یِوان  کرنہٕ  بہتر  تہٕ  افضل  خدایس  نِشہِ۔  بیٚیہِ  مہ  ٲسِن  زنانہٕ  ٹھٹھہٕ  کران  بیٚیَن  زنانن  کیازِ  شاید  ٹھٹھہٕ  کروُنین  زنانن  ہٕندِ  کھۅتہٕ  ما  آسن  تِمے  زنانہٕ  بہتر  تہٕ  افضل  خدایس  نِشہِ  یِمن  ٹھٹھہٕ  چھُ  یِوان  کرنہٕ،  بیٚیہِ  مہ  ٲسِو  اے  مردو  تہٕ  اے  زنانو،  اَکھ  أکِس  طعنہٕ  دِوان  تہٕ  عٲب  ژاران،  بیٚیہِ  مہ  ٲسِو  اَکھ  أکِس  ناو  تہٕ  ریٚژٕھہ  کڑان،  ایمان  پتہٕ  گناہُک  ناو  لگُن  چھُ  سیٹھاہ  یچھ  یعنی  یُس  شخص  بیٚیِس  شخصس  ریٚژٕھہ  کڑِ،  سُہ  چھُ  پانہٕ  گناہ  گار  سپدان،  تہِ  چھُنہٕ  باایمان  سٕندِ  خٲطرٕ  جان  یا  چھُ  مُراد  اَمہِ  منٛزٕ  کہ  ییٚلہِ  کٲنسہِ  ایمان  اوٚنمُت  آسہِ،  گناہو  نِشہِ  توبہٕ  کوٚرمُت  آسہِ  تس  گژھن  نہٕ  پامہٕ  دِنہٕ  بروٗنٹھِمین  کتھن  تہٕ  کامین  ہٕنزٕ،  یا  آسہِ  کانٛہہ  شخصاہ  تس  آسہِ  پیدٲیشی  کانٛہہ  عٲباہ  ،تس  تہِ  گژھن  نہٕ  تمِکۍ  طعنہٕ  دِنۍ،  تتھ  منٛز  کیا  چھُ  تٔمۍ  سُنٛد  قصور،  سُہ  چھُ  تِیُتھُے  یُتھ  کرٛالن  تھُر،  تتھ  چیزس  تٔمِس  طعنہٕ  دِیُن  چھےٚ  بے  عقلی۔  یِم  لوٗکھ  نہٕ  یِمو  چیزو  نِشہِ  توبہٕ  کرن،  تِم  چھِ  ظلم  کروُنیو  أندرٕ  یعنی  حقوق  العباد  تلف  تہٕ  ضایع  کروُنیو  اندرٕ  یُس  سزا  ظٲلمن  یِیہِ  دِنہٕ،  سُے  سزا  یِیہِ  تِمن  تہِ  دِنہٕ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> yaskhar qawmun min qawmin AAas<u>a</u> an yakoonoo khayran minhum wal<u>a</u> nis<u>a</u>on min nis<u>a</u>in AAas<u>a</u> an yakunna khayran minhunna wal<u>a</u> talmizoo anfusakum wal<u>a</u> tan<u>a</u>bazoo bi<b>a</b>lalq<u>a</u>bi bisa alismu alfusooqu baAAda aleem<u>a</u>ni waman lam yatub faol<u>a</u>ika humu a<b>l</b><i><u>thth</u></i><u>a</u>limoon<b>a</b>


Athar:
  اے  لوٗکو  یِمو  ایمان  چُھو  اوٚنمُت،  واریاہ  گُمان  کرنہٕ  نِشہِ  کٔرِو  پرہیز،  تِکیازِ  کینٛہہ  گُمان  چِھ  گناہ  آسان۔  ﴿مُطلقاً  چِھنہٕ  گُمان  کرنہٕ  نِشہِ  رُکاونہٕ  آمٕتۍ  بلکہ  چُھ  واریاہ  زیادٕہ  گُمان  کرنس  تہٕ  پرٛتھ  قسم  کہ  گُمانٕچ  پیروی  کرنہٕ  نِشہِ  ٹھاکھ  فرماونہٕ  آمُت  تہٕ  اَمِیُک  وجہ  چُھ  یہِ  وَننہٕ  آمُت  زِ  کینٛہہ  گُمان  چِھ  گناہ  آسان۔  دراصل  یُس  گُمان  گناہ  چُھ  سُہ  چُھ  یہِ  زِ  انسان  کرِ  کٲنٛسہِ  شخصس  سٍتۍ  بِلا  وجہ  بدگُمٲنی،  یا  دوٚیِمیٚن  متعلق  کرِ  راے  قٲیِم  کرنس  منٛز  ہمیشہ  بدگمٲنی  سٍتۍ  ابتدا  یا  تِتھین  لُکن  ہٕندِس  معاملس  منٛز  ہیٚیہِ  بدظنی  کٲم  یُہُنٛد  ظاہر  ونان  آسہِ  زِ  تِم  چِھ  نیک  تہٕ  شریف۔  یِتھے  پٲٹھۍ  چھےٚ  یہِ  کتھ  تہِ  گناہ  زِ  کٲنٛسہِ  شخصسہٕ  سٕندِس  کُنہِ  قولس  یا  فعلس  منٛز  آسہِ  بُرٲئی  تہٕ  بھلٲئی  ہُند  یکساں  احتمال  تہٕ  أسۍ  کرو  محض  بدظنی  کٲم  ہیٚتھ  بُرٕ  راے  قٲیِم۔﴾  تجسُس  مَہ  کٔرِو۔  ﴿یعنی  لُکن  ہٕندۍ  راز  مَہ  ژھٲنڈِو،  اکھ  أکۍ  سٕندۍ  عٲب  مَہ  کٔرِو  تلاش۔  دوٚیِمیٚن  ہٕندٮ۪ن  حالاتن  تہٕ  معاملاتن  پتہٕ  مَہ  لٔگِو۔  لُکن  ہٕندۍ  ذٲتی  خط  پرٕنۍ،  دۅن  نفرن  ہٕنزن  کتھن  کُن  دِیُن،  ہمساین  ہٕندٮ۪ن  گھرن  تٕرٛیَو  مٔنزۍ  وُچُھن  تہٕ  مختلف  طریقو  باقین  ہٕنزِ  خانگی  زندگی  یا  تِہندٮ۪ن  ذٲتی  معاملاتن  پتہٕ  لگُن،  یہِ  سورُے  چُھ  اتھ  تجسّس  منٛز  شٲمِل  ییٚمہِ  نِشہِ  ٹھاکھ  چُھ  آمُت  فرماونہٕ۔﴾  تہٕ  تۅہیہِ  منٛزٕ  گژِھنہٕ  کانٛہہ  کٲنٛسہِ  ہٕنز  غیبت  کرُن۔  ﴿رسول  اللہ  علیہ و سلمن  آو  پٕرٛژھنہٕ  زِ  غیبت  کتھ  چِھ  ونان  تِمو  صلی  اللہ  علیہ و سلم  فرموو،  غیبت  چھےٚ  یہِ  زِ  ژٕ  کرکھ  پننِس  بٲے  سٕنز  ذکر  تِتھہٕ  پٲٹھۍ  یۅسہٕ  تس  ناگوار  گژِھہ۔  عرض  آو  کرنہٕ  زِ  اگر  میٲنِس  بٲیِس  منٛز  سۅ  کتھ  لبنہٕ  آسہِ  یِوان  یۅسہٕ  بہٕ  ونان  چُھس  تیٚلہِ  کیا  خیال  چُھ  اتھ  صوٗرتس  منٛز  تُہُند  صلی  اللہ  علیہ و سلم؟  فرماونہٕ  آو،  اگر  تس  منٛز  سۅ  کتھ  لبنہٕ  آسہِ  یِوان  تیٚلہِ  کٔرٕتھ  ژےٚ  تٔمۍ  سٕنز  غیبت،  تہٕ  اگر  تس  منٛز  سۅ  ٲس  نہٕ  تیٚلہِ  لگووُتھ  ژےٚ  تس  پٮ۪ٹھ  بہتان۔  امہِ  حُرمت  نِشہِ  چھےٚ  مُچھہِ  صرف  تِمہٕ  صوٗرتہٕ  یِمن  منٛز  کٲنٛسہِ  شخصس  پٔتۍ  کِنۍ  یا  تٔمۍ  سٕندِ  مرنہٕ  پتہٕ  تٔمۍ  سٕنز  بُرٲئی  کرنٕچ  کانٛہہ  تِژھ  ضرورت  لاحق  سپدِ  یۅسہٕ  شریعت  چَن  نظرن  منٛز  اکھ  صحیح  ضرورت  آسہِ،  تہٕ  سۅ  ضرورت  آسہِ  نہٕ  غیبت  ورٲے  پوٗرٕ  ہیٚکان  سپدِتھ،  تہٕ  امہِ  خٲطرٕ  اگر  غیبت  یِیہِ  نہٕ  کرنہٕ،  تیٚلہِ  آسہِ  غیبت  کہ  بہ  نسبت  زیادٕہ  بٔڈ  بُرٲئی  لٲزِم  یِوان۔  نبی  صلی  اللہ  علیہ و سلمو  چُھ  یہِ  مسلہٕ  اصولاً  یِتھہٕ  پٲٹھۍ  بیان  فرموومُت  زِ  بدترین  زیادتی  چھےٚ  کٲنٛسہِ  مُسلمان  سٕندِس  عزتس  پٮ۪ٹھ  ناحق  حملہٕ  کرُن۔  اتھ  ارشادس  منٛز  چُھ  ناحق  لفظُک  قٲد  یہِ  زِ  حق  کِس  بِناہس  پٮ۪ٹھ  چُھ  یہِ  کرُن  جٲیز۔  مثلاً  ظٲلِمس  خلاف  مظلوم  سٕنز  شکایت  پرٛتھ  تس  شخصس  برونٛہہ  کنہِ  یس  نِشہِ  سُہ  توقع  آسہِ  تھاوان  زِ  سُہ  ہیٚکہِ  ظُلم  دفع  کرنہٕ  خٲطرٕ  کینٛہہ  کٔرِتھ۔  اصلاح  کہ  نیتہٕ  کٲنٛسہِ  شخصہٕ  سٕنز  یا  کُنہِ  گروہ  چن  بُرٲییَن  ہٕنز  ذکر  تِتھیٚن  لُکن  برونٛہہ  کنہِ  یِمن  نِشہِ  یہِ  اُمید  آسہِ  زِ  تِم  ہیٚکن  یِمہٕ  بُرٲیِیہِ  دوٗر  کرنہٕ  خٲطرٕ  کینٛہہ  کٔرِتھ۔  فتویٰ  یا  شرعی  مسلہٕ  کہ  غرضہٕ  کٲنٛسہِ  مفتی  یس  برونٛہہ  کنہِ  واقعٕچ  صوٗرت  بیان  کرٕنۍ  یتھ  منٛز  کٲنٛسہِ  شخصہٕ  سٕنزِ  غلط  کامہِ  ہٕنز  ذکر  یِیہِ۔  لُکھ  کٲنٛسہِ  شخصہٕ  سٕندِ  یا  واریاہن  شخصن  ہٕندِ  شرٕ  نِشہِ  باخبر  کرٕنۍ  تاکہ  تِم  ہیٚکن  تِہندِ  نقصان  نِشہِ  بٔچِتھ۔  تِتھیٚن  لُکن  خلاف  علی  الاعلان  آواز  بُلند  کرٕنۍ  تہٕ  تِہٕنزن  بُرٲیین  پٮ۪ٹھ  تنقید  کرُن  یِم  فسق  و  فجور  آسن  پٔھہلاوان،  یا  آسن  بدعاتن  تہٕ  گُمرٲہِیَن  ہٕنز  اشاعت  کران،  یا  آسن  خلقِ  خُدایس  بے  دینی  تہٕ  ظُلم  و  جبرکیٚن  فتِنن  منٛز  مبتلا  کران۔﴾  کیا  تۅہیہِ  منٛز  چھا  کانٛہہ  تِیُتھ  یُس  پننِس  موٗدِمٕتِس  بٲے  سُند  ماز  کھیوٚن  پسند  کرِ؟  ﴿غیبتس  چُھ  موٗدِمٕتس  بٲے  سٕندِس  مازس  سٍتۍ  امہِ  موجوٗب  ہِشَر  دِنہٕ  آمُت  زِ  ییٚمۍ  سٕنز  غیبت  کرنہٕ  چھےٚ  یِوان  روزان،  سُہ  بِچور  چُھ  بالکل  بے  خبر  آسان  زِ  کُس  کتہِ  نَس  چُھ  تٔمۍ  سٕندِس  عزتس  پٮ۪ٹھ  حملہٕ  کران۔﴾  وُچِھو،  تۅہیہِ  چَھو  پانہٕ  امہِ  نِشہِ  یگہٕ  یِوان  ﴿من  پھیُر  لگان﴾۔  خُدایس  کھوٚژِو،  خُداے  چُھ  بوٚڈ  توبہٕ  قبول  کرن  وول  تہٕ  رحیم۔

Mirwaiz:
  اے  بایمانو،پتھ  روٗزِو  گُمانو  نِشہِ،  کیازِ  بعض  گمانہٕ  چھِ  گناہ  آسان،  ژَرژان  مَہ  ٲسِو  کٲنسہِ  یعنی  کٲنسہِ  أکۍ  سٕندین  حالاتن  درپے  مَہ  ٲسِو  روزان،  نہ  ٲسِن  تۅہیہِ  أندرٕ  أڈۍ  اَڈیٚن  ہٕنز  غیبت  کران  نہٕ  عٲب  گٕنزران،  کیا  تۅہیہِ  اندرٕہ  چھا  کانٛہہ  یُس  پننِس  مۅردٕہ  بٲے  سُنٛد  ماز  کھیٚتھ  ہیٚکہِ،  اَمِچ  چھےٚ  تۅہیہِ  یقیناً  نفرت  ٲسِتھٕے،  غیبت  کرٕنۍ  کِتھہٕ  پٲٹھۍ  چھےٚ  تۅہیہِ  پسند۔یِتہِ  گوٚو  اَکہِ  قسمہٕ  موٚکُر  تہٕ  مۅردٕہ  ماز  کھیوٚن۔  اَمِچ  تہِ  گژِھہ  تۅہیہِ  نفرت  آسٕنۍ،  مشابہتُک  وجہ  چھُ  یۅہے  کہ  یِتھہٕ  پٲٹھۍ  بٲے  سُند  ماز  کھیٚون  تس  بٲے  سٕندِ  تکلیفُک  بٲعث  چھُ  بنان  یِتھے  پٲٹھۍ  چھےٚ  تسٕنز  آبروریزی  تہِ  تِہِندِ  خٲطرٕ  تکلیفُک  بٲعث  بنان۔ اگر  چہ  غٲیبانہٕ  تِہٕنز  نامرغوب  کتھ  پھِرنہٕ  سٍتۍ  چہُنہٕ  تس  تکلیف  واتان  مگر  درذات  خۅد  چھُ  یہِ  اَمر  سخت  تکلیف  دِہ۔  اَمی  سببہٕ  فرمووُکھ  مشبہ  بہِ  آسنس  اندر  لفظِ  مَیتا۔کھوٚژِو  اللہ  تعالیٰ  ہس،  کٲنسہِ  ہٕنز  غیبت  کرٕنۍ  ترٲوِو،  تِمہِ  نِشہِ  کٔرِو  توبہٕ۔  بے  شک  اللہ  تعالیٰ  چھُ  سیٹھاہ  توبہ  قبول  کروُن  تہٕ  سیٹھاہ  رحم  کروُن۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo ijtaniboo katheeran mina a<b>l</b><i><u>thth</u></i>anni inna baAA<u>d</u>a a<b>l</b><i><u>thth</u></i>anni ithmun wal<u>a</u> tajassasoo wal<u>a</u> yaghtab baAA<u>d</u>ukum baAA<u>d</u>an ayu<u>h</u>ibbu a<u>h</u>adukum an yakula la<u>h</u>ma akheehi maytan fakarihtumoohu wa<b>i</b>ttaqoo All<u>a</u>ha inna All<u>a</u>ha taww<u>a</u>bun ra<u>h</u>eem<b>un</b>


Athar:
  اے  لوٗکو،  اسہِ  کٔرِو  توٚہۍ  أکِس  مَردَس  تہٕ  أکِس  خاتونہِ  نِشہِ  پٲدٕ،  تہٕ  پتہٕ  بنٲوۍ  قوم  تہٕ  برادٔرِیہِ  ﴿قبیلہٕ﴾  تاکہِ  توٚہۍ  پرزنٲوِیوٗن  اکھ  بیاکھ۔  درحقیقت  چُھ  خُدایس  نزدیک  تۅہیہِ  منٛزٕ  سارِوٕے  کھۅتہٕ  عزت  وول  سُہ  یُس  تۅہیہِ  منٛزٕ  سارِوٕے  کھۅتہٕ  زیادٕہ  پرہیز  گار  چُھ۔  ﴿پٔتِمیٚن  آیاتن  منٛز  ٲسۍ  اہلِ  ایمانن  خطاب  کران  تِم  ہدایات  دِنہٕ  آمٕتۍ  یِم  مُسلم  معاشرس  خرٲبِیو  نِشہِ  محفوظ  تھاونہٕ  خٲطرٕ  ضروری  چِھ۔  وۅنۍ  چُھ  یتھ  آیتس  منٛز  پوٗرٕ  انسٲنی  زُرِیاتس  خطاب  کٔرِتھ  تمہِ  بجہِ  گُمرٲہی  ہُند  اصلاح  کرنہٕ  آمُت  یوسہِٕ  دُنیاہس  منٛز  ہمیشہِ  عالمگیر  فسادُک  وجہ  چھےٚ  بٔنِتھ  روٗزمٕژ،  یعنی  نسل،  رنگ،  زبان،  وطن  تہٕ  قومیتُک  تعصُب۔  یتھ  مختصر  آیتس  منٛز  چھےٚ  خُداین  تمام  انسانن  مُخٲطب  کٔرِتھ  ترےٚ  نہایت  اہم  اصولی  حقیقتہٕ  بیان  فرماوِمژٕ۔  اکھ  یہِ  زِ  تۅہیہِ  سارِنٕے  ہُند  اصل  چُھ  اَکوے۔  أکۍ  سٕے  مردس  تہٕ  أکۍ  سٕے  خاتونہِ  نِشہِ  چھےٚ  تُہٕنز  پوٗرٕ  زُرِیات  وجودس  منٛز  آمٕژ،  تہٕ  اَز  ییتیاہ  تہِ  نسٕل  دُنیاہس  منٛز  چِھ  تِم  چِھ  دراصل  اکہِ  ابتدٲئی  نسلٕکۍ  شاخ  یُس  أکِس  ماجہِ  تہٕ  أکِس  مٲلِس  نِشہِ  شروع  اوس  گوٚمُت۔  دوٚیم  یہِ  زِ  پننہِ  اصل  کہ  اعتبارٕ  اکھ  آسنہٕ  باوجود  اوس  تُہُند  قومن  تہٕ  قبیلن  منٛز  تقسیم  سپدُن  اکھ  فطری  کتھ۔  مگر  امہِ  فطری  فرق  و  اختلافُک  تقاضہٕ  اوس  نہٕ  یہِ  ہرگز  زِ  امہِ  کِس  بُنیادس  پٮ۪ٹھ  یِن  بٔڑۍ  تہٕ  لۅکٕٹۍ،  شریف  تہٕ  کمین،  برتر  تہٕ  کمترٕکۍ  امتیازات  قٲیِم  کرنہٕ،  اکھ  نسل  کرِ  بیٚکِس  نسلس  پٮ۪ٹھ  پنٕنۍ  برتری  تہٕ  فضیلت  ہاونٕچ  کوٗشش،  اکہِ  رنٕگکۍ  لُکھ  سمجھن  دوٚیِمہِ  رنگ  کیٚن  لُکن  ذلیل  تہٕ  حقیر  تہٕ  اکھ  قوم  وَنہِ  دوٚیِمِس  قومس  زِ  مےٚ  چھےٚ  ژےٚ  پٮ۪ٹھ  فوقیت  تہٕ  فضیلت۔  خٲلقن  ییٚمہِ  وجہ  کِنۍ  انسٲنۍ  گروہ  ٲسۍ  قومن  قبیلن  منٛز  مرتب  کٔرِمٕتۍ  سُہ  اوس  صرف  یہِ  زِ  تِمن  درمیان  ٲس  باہمی  تعاوُن  تہٕ  تعارفٕچ  فطری  صوٗرت  یٔہے۔  ترییم  یہِ  زِ  انسانس  تہٕ  انسانس  درمیان  اگر  فضلیتٕچ  تہٕ  برتری  ہٕنز  کانٛہہ  بُنیاد  چھےٚ  تہٕ  ہیٚکہِ  ٲسِتھ،  تیٚلہِ  چھےٚ  سۅ  صرف  اخلٲقی  فضیلت۔﴾  یقیناً  چُھ  اللہ  تعالیٰ  سورُے  کینٛہہ  زانن  وول  تہٕ  باخبر۔

Mirwaiz:
  اے  لوٗکو  توٚہۍ  سٲری  کٔرِو  اَسہِ  پٲدٕہ  أکِس  مردس  تہٕ  أکِس  زنانہِ  ن، شہِ  یعنی  آدم  علیہ  السلام  تہٕ  حوا  علیہا  السلامس  نِشہِ۔  اَتھ  منٛز  چھِو  توٚہۍ  سٲری  برابر،  توپتہٕ  یتھ  کتھہِ  منٛز  فرق  چھےٚ  تۅہیہِ  اندرٕ  سۅ  گٔیہِ  یٔہے  کہ  تۅہیہِ  اندرٕ  مختلف  قوم  تہٕ  مختلف  قبیلہٕ  تہٕ  خاندان۔  تہِ  چھُ  محض  ییٚمہِ  کتھہِ  خٲطرٕ  یُتھ  توٚہۍ  اَکھ  أکِس  پرزٕنٲوِتھ  ہیٚکِو۔  اَکھ  أکِس  پٮ۪ٹھ  فخر  کرنہٕ  تہٕ  تھیٚکنہٕ  خٲطرٕ  نہٕ۔  پرتھ  أکِس  چھُ  بوٚڈ  فخر  شونت  تہٕ  پرہیزگار  آسُن۔  بے  شک  تۅہیہِ  اندرٕ  چھُ  زیادٕہ  عزت  وول  خدایس  نِشہِ  سُے  یُس  زیادٕہ  شونت  تہٕ  پرہیزگار  آسہِ۔  بے  شک  اللہ  تعالیٰ  ہس  چھےٚ  پرتھ  أکۍ  سٕنزِ  پرہیزگٲری  ہٕنز  خبر۔  تس  چھُ  پوٗرٕ  علم  کُس  کُیتھ  چھُ۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su inn<u>a</u> khalaqn<u>a</u>kum min <u>th</u>akarin waonth<u>a</u> wajaAAaln<u>a</u>kum shuAAooban waqab<u>a</u>ila litaAA<u>a</u>rafoo inna akramakum AAinda All<u>a</u>hi atq<u>a</u>kum inna All<u>a</u>ha AAaleemun khabeer<b>un</b>


Athar:
  یِم  اعرٲبۍ  ﴿دیہٲتۍ﴾  چِھ  وَنان  زِ  اسہِ  اوٚن  ایمان۔  ﴿امہِ  نِشہِ  چُھنہٕ  مُراد  تمام  اعرٲبۍ  کینٛہہ  بلکہ  چھےٚ  یتھ  جایہِ  کینژھن  خاص  اعرٲبۍ  گروہن  ہٕنز  ذکر  سپدان  یِم  اسلامُک  بڑوُن  طاقت  وُچِھتھ  محض  امہِ  خیالہٕ  مُسلمان  ٲسۍ  بنیمٕتۍ  زِ  تِم  روزہن  مُسلمانن  ہٕندِ  ضربہٕ  نِشہِ  تہِ  محفوظ  تہٕ  اسلٲمی  فتوحاتَو  نِشہِ  تُلہَن  فٲیدٕہ  تہِ۔  یِمو  لُکو  اوس  نہٕ  حقیقتس  منٛز  پزِ  دِلہٕ  ایمان  اوٚنمُت،  محض  اوسُکھ  ایمانُک  اقرار  کٔرِتھ  مصلحتاً  پنُن  پان  مُسلمانن  منٛز  شُمار  کرناونوومُت﴾  یِمن  ؤنِو،  تۅہیہِ  اوٚنُو  نہٕ  ایمان،  بلکہ  ؤنِو  یہِ  زِ  أسۍ  سپٕدۍ  مُطیع  ﴿یعنی  اسہِ  مٲنۍ  آن﴾۔  تہٕ  ایمان  چُھنہٕ  وُنہِ  تُہندٮ۪ن  دِلن  منٛز  دٲخل  سپُدمُت۔  اگر  توٚہۍ  اللہ  تعالیٰ  تہٕ  تٔمۍ  سٕندِس  رسول  صلی  اللہ  علیہ و سلم  سٕنز  فرمانبردٲری  اختیار  کٔرِو،  تیٚلہِ  کرِنہٕ  سُہ  تُہٕندٮ۪ن  اعمالن  ہٕندِس  اجرس  منٛز  کانٛہہ  کمی،  یقیناً  چُھ  اللہ  تعالیٰ  سٮ۪ٹھاہ  درگزر  کرن  وول  تہٕ  رحیم۔

Mirwaiz:
  یِم  بعض  دیہی  لوٗکھ  بنی  اَسد  وغٲرٕہ  چھِ  ونان  تۅہیہِ  نِشہِ  حاضر  سپدِتھ  کہ  اَسہِ  اوٚن  ایمان  مگر  یہِ  چھِ  تِم  وُٹھے  ونان،  دِلس  چھکھنہٕ  اَمِچ  پژھاہ  کینٛہہ  تہِ،  توٚہۍ  فرمٲوِیوٗکھ  اے  لوٗکو،  تۅہیہِ  اوٚنُو  نہٕ  وُنہِ  ایمان  کیازِ  تمِکۍ  آثار  چہِنہٕ  تۅہیہِ  منٛز،  بیٚیہِ  چھُ  ایمان  موقوف  تصدیق  قلبس  پٮ۪ٹھ۔لیکن  توٚہۍ  ؤنِو  کہ  وۅنۍ  سپدے  أسۍ  مطیع  ییٚمہِ  معنیہِ  کہ  وۅنۍ  ترٲو  اَسہِ  مخالفت  کرٕنۍ۔  وۅنۍ  کتہِ  سپُد  ایمان  داخل  تُہٕندیٚن  دِلن  اندر۔  لہٰذا  مَہ  کٔرِو  توٚہۍ  ایمانُک  دعویٰ۔  ہرگاہ  وُنہِ  تہِ  توٚہۍ  فرمانبردٲری  کٔرِو  خداے  سٕنز  تہٕ  تِہٕندِس  پیغمبرسٕنز  سارے  کتھہٕ  ماننہٕ  سٍتۍ،  یعنی  دِلہٕ  سٍتۍ  کٔرِو  پَژھ،  سُہ  کرِ  نہٕ  تُہٕنزن  عملن  ہٕنزِ  موٚزوٗرِاندرٕ  کُنہِ  قسمہٕ  کمی  کیازِ  بے  شک  اللہ  تعالیٰ  چھُ  سیٹھاہ  مغفرت  کروُن،  سیٹھاہ  رحم  کروُن۔  وۅنۍ  بوٗزِو  توٚہۍ  کہ  باایمانِ  کٲمل  کم  گٔے۔

Transliteration:
  Q<u>a</u>lati alaAAr<u>a</u>bu <u>a</u>mann<u>a</u> qul lam tuminoo wal<u>a</u>kin qooloo aslamn<u>a</u> walamm<u>a</u> yadkhuli aleem<u>a</u>nu fee quloobikum wain tu<u>t</u>eeAAoo All<u>a</u>ha warasoolahu l<u>a</u> yalitkum min aAAm<u>a</u>likum shayan inna All<u>a</u>ha ghafoorun ra<u>h</u>eem<b>un</b>


Athar:
  درحقیقت  چِھ  مومن  تِم  یِمَو  خُدایس  تہٕ  تٔمۍ  سٕندِس  رسول  صلی  اللہ  علیہ و سلمس  پٮ۪ٹھ  ایمان  اوٚن،  پتہٕ  کوٚر  نہٕ  تِمو  کانٛہہ  شک،  تہٕ  پننیٚو  جانَو  مالَو  سٍتۍ  کوٚرُکھ  اللہ  تعالیٰ  سٕنزِ  وَتہِ  منٛز  جہاد۔  تِمے  چِھ  پٔزِیٲرۍ  لُکھ۔

Mirwaiz:
  باایمان  گٔے  تِمے  یِمو  پژھ  کٔر  کُنِس  خدایس  بیٚیہِ  تِہِندِس  پیغمبرس،  توپتہٕ  کوٚرُکھ  نہ  ساری  عمرِ  کُنہِ  قسمُک  شک  تہٕ  تردُد،  بیٚیہِ  تُجِکھ  خداے  سٕنزِ  وتہِ  اندر  مال  و  جان  سٍتۍ  محنت  یعنی  دین  خٲطرٕ  یتھ  منٛز  جہاد  وغٲرٕہ  کامہِ  تہِ  آیہِ،  تِمے  کیا  گٔے  پٔزِیٲرۍ  اٰمَنَا  وَننس  اندر۔

Transliteration:
  Innam<u>a</u> almuminoona alla<u>th</u>eena <u>a</u>manoo bi<b>A</b>ll<u>a</u>hi warasoolihi thumma lam yart<u>a</u>boo waj<u>a</u>hadoo biamw<u>a</u>lihim waanfusihim fee sabeeli All<u>a</u>hi ol<u>a</u>ika humu a<b>l</b><u>ssa</u>diqoon<b>a</b>


Athar:
  اے  نبی  صلی  اللہ  علیہ و سلم،  یِمن  ﴿ایمانُک  دعویٰ  کرن  والیٚن﴾  ؤنِو،  کیا  توٚہۍ  چِھوٕہ  خُدایس  پننہِ  دینُک  اطلاع  دِوان؟  حالانکہ  اللہ  تعالیٰ  چُھ  زمین  تہٕ  آسمانن  ہٕندِس  پرٛتھ  چیزس  زانان،  تہٕ  تس  چُھ  پرٛتھ  چیزُک  علم۔

Mirwaiz:
  توٚہۍ  فرمٲوِیوٗکھ  یارسول  اللہؐ،  اے  لوٗکو  توٚہۍ  چھِوٕہ  خدایس  پننہِ  دین  قبول  کرنٕچ  خبر  ونان،  حالانکہ  اللہ  تعالیٰ  چھُ  تہِ  سورُے  زانان  یہِ  آسمانن  تہٕ  زمینن  منٛز  چھُ۔بیٚیہِ  چھُ  اللہ  تعالیٰ  تمہِ  علاوٕہ  پرتھ  چیزاہ  پوٗرٕہ  زانان،  پروردگارس  یہِ  تۅہیہِ  متعلق  معلوم  چھُ  تہِ  چھُ  یی  زِ  توٚہۍ  چھِو  حقیقتاً  بے  ایمانٕے  محض  توٚہۍ  چھِو  زیٚوِ  سٍتۍ  ایمان  جتلاوان۔

Transliteration:
  Qul atuAAallimoona All<u>a</u>ha bideenikum wa<b>A</b>ll<u>a</u>hu yaAAlamu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wa<b>A</b>ll<u>a</u>hu bikulli shayin AAaleem<b>un</b>


Athar:
  یِم  لُکھ  چِھو  احسان  ﴿مِنَتھ﴾  تھاوان  زِ  تِمو  کوٚر  اسلام  قبول۔  یِمن  ؤنِو  پننہِ  اسلامُک  احسان  ﴿مِنَتھ﴾  مَہ  تھٲوِو  مےٚ  پٮ۪ٹھ،  بلکہ  چُھ  اللہ  تعالیٰ  سُند  احسان  تۅہیہِ  پٮ۪ٹھ  زِ  تٔمۍ  دِیتُنَو  تۅہیہِ  ایمانُک  ہدایت،  اگر  توٚہۍ  پٔزۍ  پٲٹھۍ  پننِس  ﴿ایمان  کِس  دعویٰ  ہس﴾  منٛز  پٔزِیٲرۍ  چِھو۔

Mirwaiz:
  توہیہِ  پٮ۪ٹھ  چھِ  یِم  لوٗکھ  احسان  تھاوان  پننہِ  اسلام  قبول  کرنہٕ  سٍتۍ۔  ونان  چھِ  کہ  أسۍ  سپٕدۍ  مسلمان  لڑٲے  تہٕ  قضیہ  کرنہٕ  ورٲے،  بیٚیہِ  لوٗکھ  سپٕدۍ  مسلمان  سیٹھاہ  پریشٲنی  کٔرِتھ۔  یہِ  گٔیہِ  یِہٕنز  سیٹھاہ  گستٲخی،  توٚہۍ  فرمٲوِیوٗکھ  یا  رسول  اللہ،  اے  لوٗکو  مےٚ  پٮ۪ٹھ  مہ  تھٲوِو  پننہِ  مسلمان  سپدنہٕ  سٍتۍ  مِنت  تہٕ  احسان  قطع  نظر  کٔرِتھ  تِہٕںزِ  گستٲخی  نِشہِ،  تُہٕندِ  اسلام  اَننہٕ  سٍتۍ  کیا  نفع  تہٕ  فٲیدٕہ  ووت  مےٚ،  تہٕ  تُہٕندِ  اسلام  نہ  اننہٕ  سٍتۍ  کیا  ضریٚر  اوس  مےٚ۔  ہرگاہ  توٚہۍ  پٔزِیٲرۍ  ٲسِو  تیٚلہِ  چھُو  تۅہیہِ  اَمُیک  نفع  پانس  ٲخرتس  منٛز۔  دنیٲوی  نفع  کہ  توٚہۍ  کیا  بچیو  قتل  و  قٲدٕہ  نِشہِ،  یِتہِ  چھُ  تۅہیہِ  پانس۔  مےٚ  پٮ۪ٹھ  احسان  تھاون  گوٚو  محض  جہل  بلکہ  چھےٚ  اللہ  تعالیٰ  سٕنز  تۅہیہِ  پٮ۪ٹھ  بٔڈ  مِنت  تہٕ  بوٚڈ  احسان  کہتٔمی  ہٲوِو  تۅہیہِ  ایمانس  کُن  وَتھ،  ہرگاہ  توٚہۍ  پوٚز  وَنان  چھِو۔

Transliteration:
  Yamunnoona AAalayka an aslamoo qul l<u>a</u> tamunnoo AAalayya isl<u>a</u>makum bali All<u>a</u>hu yamunnu AAalaykum an had<u>a</u>kum lileem<u>a</u>ni in kuntum <u>sa</u>diqeen<b>a</b>


Athar:
  خُدایس  چُھ  زمین  تہٕ  آسمانن  ہٕندِ  پرٛتھ  پوشیدٕہ  چیزُک  علم،  تہٕ  یِکینژھاہ  توٚہۍ  کران  چِھو  تہِ  سورُے  چُھ  تس  نظرِ  تل۔

Mirwaiz:
  بے  شک  اللہ  تعالیٰ  چھُ  زانان  آسمانن  تہٕ  زمینن  ہٕنز  پوٗشیدٕہ  کتھہٕ،  بۍفیہِ  چھُ  سُہ  وُچھان  وارٕہ  تہِ  سورُے  یہِ  توٚہۍ  کران  چھِو۔  تَمی  موجوب  دِیَو  سُہ  تۅہیہِ  جزاء۔  تَس  برونٹھہٕ  کنہِ  اَپزٕ  مَپزٕ  کتھہٕ  کرنہٕ  اندرٕ  کیا  فٲیدٕہ  چھُ۔

Transliteration:
  Inna All<u>a</u>ha yaAAlamu ghayba a<b>l</b>ssam<u>a</u>w<u>a</u>ti wa<b>a</b>lar<u>d</u>i wa<b>A</b>ll<u>a</u>hu ba<u>s</u>eerun bim<u>a</u> taAAmaloon<b>a</b>


Athar: ق، قرآنِ مجیدُک قسم،
Transliteration: Q<u>a</u>f wa<b>a</b>lqur<u>a</u>ni almajeed<b>i</b>
Mirwaiz:
  یہِ  حرف  چھُ  حروفِ  مقطعاتو  اندرٕہ۔  اَمُیک  علم  چھُ  خدایس۔  تَمہِ  قرآنِ  مجیدٕچ  دٕرٛے  یتھ  مجدوشرف  چھُ  بیٚیَن  کتابن  پٮ۪ٹھ  کہ  اَسہِ  سوٗزِو  توٚہۍ  قیامت  کہ  عذاب  سٍتۍ  لوٗکن  کھۅژناونہٕ  خٲطرٕ  مگر  تِمو  لوٗکو  مون  نہٕ  تُہُند۔


Athar:
  بلکہ  سپُد  یِمن  لُکن  اتھ  کتھہِ  پٮ۪ٹھ  تعجُب  زِ  اکھ  خبردار  کرن  وول  آو  خۅد  یِموٕے  منٛزٕ  یِمن  نِشہِ۔  ﴿مطلب  چُھ  یہِ  زِ  اہلِ  مکو  چُھنہٕ  محمد  صلی  اللہ  علیہ و سلمن  ہٕندِس  رسالتس  ماننہٕ  نِشہِ  کُنہِ  بُنیادس  پٮ۪ٹھ  انکار  کوٚرمُت،  بلکہ  چُھکھ  اَتھ  سراسر  غیر  معقول  بنیادس  پٮ۪ٹھ  انکار  کوٚرمُت  زِ  تِہندِ  پننی  جِنسُک  اکھ  بشر  تہٕ  تِہندِ  پننی  قومُک  اکھ  فرد،  خُداے  سٕندِ  طرفہٕ  خبردار  کرن  وول  بٔنِتھ  یُن  ٲس  تِمن  نزدیک  سخت  قٲبِل  تعجُب  کتھ﴾  پتہٕ  لوگ  مُنکرو  وَنُن،  یہِ  چھےٚ  عجیب  کتھ۔

Mirwaiz:
  بلکہ  سپُد  تعجب  تِمن  یتھ  کتھہِ  پٮ۪ٹھ  کہ  کِتھہٕ  پٲٹھۍ  آو  تِموٕے  منٛزٕ  اَکھ  شخصاہ  یُس  بشر  چھُ،  بیم  کروُن  پیغمبر،  ییٚمۍ  تِم  قیامت  کہ  دۅہ  سٍتۍ  کھۅژنٲوۍ۔  اتھ  پٮ۪ٹھ  لٔگۍ  وَننہِ  کٲفر  کہ  یہِ  چھُ  اَکھ  عجیب  قصاہ،   گۅڈنی  چھُ  بشرٕ  سُند  پیغمبر  بٔنِتھ  یُن  عجیب  توپتہٕ  تٔمۍ  سُنٛد  یہِ  وَنُن  کہ  مرنہٕ  پتہٕ  یِیِو  توٚہۍ  بیٚیہِ  زندٕہ  کرنہٕ۔

Transliteration:
  Bal AAajiboo an j<u>a</u>ahum mun<u>th</u>irun minhum faq<u>a</u>la alk<u>a</u>firoona h<u>atha</u> shayon AAajeeb<b>un</b>


Transliteration: Ai<u>tha</u> mitn<u>a</u> wakunn<u>a</u> tur<u>a</u>ban <u>tha</u>lika rajAAun baAAeed<b>un</b>
Athar:
  کیا  ییٚلہِ  أسۍ  مَرو  تہٕ  سپدَو  خاک  ﴿تیٚلہِ  یِموٕہ  أسۍ  دُبارٕہ  تُلنہٕ﴾؟  یہِ  واپسی  چھےٚ  عقلہِ  نِشہِ  دوٗر۔  ﴿یہِ  اوس  یِمن  لُکن  ہُند  بیاکھ  تعجُب۔  گۅڈنیُک  تعجُب  اوسُکھ  اتھ  کتھہِ  پٮ۪ٹھ  زِ  اکھ  انسان  آو  رسول  بٔنِتھ،  تہٕ  اتھ  پٮ۪ٹھ  سپدُک  مزید  تعجُب  زِ  سٲری  انسان  یِن  مرنہٕ  پتہٕ  نوِ  سرٕ  زندٕہ  کرنہٕ  تہٕ  یِم  سٲری  یِن  جمع  کٔرِتھ  اللہ  تعالیٰ  سٕندِس  عدالتس  منٛز  پیش  کرنہٕ۔﴾

Mirwaiz:
  کیا  ییٚلہِ  أسۍ  مرو  توپتہٕ  سپدَو  أسۍ  میٚژِ  سٍتۍ  میٚژ،  کیا  توپتہٕ  یِموٕہ  أسۍ  بیٚیہِ  دوبارٕہ  قیامتُک  دۅہ  زندٕہ  کرنہٕ۔  یہِ  دوبارٕہ  بیٚیہِ  زندٕہ  سپدُن  چھُ  عقلہِ  نِشہِ  تہٕ  امکان  نِشہِ  سیٹھاہ  دوٗر۔  اَمہِ  دعواے  محالہٕ  سٍتۍ  چھُ  بیٚیہِ  ہن  پیغمبری  ہُنٛد  دعویٰ  کمزور  سپدان۔  اللہ  تعالیٰ  چھُ  امکان  کہ  ثبوت  خٲطرٕ  فرماوان  کہ  امکان  ن،شہِ  کیازِ  چھُ  بعید۔  ہرگاہ  محل  ہٕنز  ناقابل  حیات  آسنہٕ  مۅکھہٕ  چھُ  تُہٕندِ  خیالہٕ  تہِ  چھُ  بالکل  بٲطل  کیازِ  محلِ  اندر  چھےٚ  حیات  بالفعل  موجود۔  ہرگاہ  باعتبارِ  فاعل  چھُ  یہِ  ناممکن  کہ  اللہ  تعالیٰ  ہس  کیا  چھُنہٕ  نہ  اجزاء  مَیتن  ہُنٛد  علم  یا  کیا  چھَس  نہٕ  تصرفس  پٮ۪ٹھ  قدرت،  سانہِ  علمُک  شان  تہٕ  حال  چھُ  یُتھ  کہ۔


Athar:
  ﴿حالانکہ﴾  زمین  یِکینژھاہ  یِہندِ  جسمہٕ  منٛزٕ  کھیٚوان  چھےٚ  سُہ  سُورُے  چُھ  سٲنِس  علمس  منٛز،  تہٕ  اسہِ  نِشہِ  چھےٚ  اکھ  کتاب  یتھ  منٛز  سورُے  کینٛہہ  محفوظ  چُھ۔

Mirwaiz:
  اسہِ  چھُ  معلوم  کہ  کم  کم  اجزاء  چھِ  زمین  مۅردن  نِشہِ  کم  کران  تہٕ  کھیٚوان،  رُوح  چھُ  موجود  ٲسِتھٕے  ییٚلہِ  أسۍ  یژھو  بیٚیہِ  پٲدٕ  کرُن،  تِم  سٲری  چیز  کروکھ  أسۍ  بیٚیہِ  جمع۔  یہِ  کتھ  چھَنہٕ  کہ  اسہِ  کیا  چھُ  از  تِمن  اجزاہن  ہٕنز  خبر  بلکہ  سون  علم  چھُ  تِمن  اجزاہن  متعلق  قدیم۔  چنانچہ  اَسہِ  چھِ  تِمن  اجزاہن  ہٕندۍ  سٲری  حالات  درج  کٔرِمٕتۍ  أکِس  کتابہِ  اندر  یتھ  ناو  چھُ  لوح  محفوظ،  سۅ  کتاب  چھَےٚ  اَسہِ  نِشہِ  ازتانۍ  برابر  محفوظ،  یتھ  منٛز  مۅردن  ہٕندین  اجزاہن  ہٕنز  جاے،  مقدار  تہٕ  سٲری  صفت  موجود  چھِ۔مگر  یِم  لوٗکھ  کرن  توتہِ  اَتھ  اندر  تعجب  بلاوجہ۔

Transliteration:
  Qad AAalimn<u>a</u> m<u>a</u> tanqu<u>s</u>u alar<u>d</u>u minhum waAAindan<u>a</u> kit<u>a</u>bun <u>h</u>afee<i><u>th</u></i><b>un</b>


Athar:
  بلکہِ  یِمو  کوٚر  حقس  تَمی  وقتہٕ  انکار،  ییٚلہِ  سُہ  یِمن  نِشہِ  آو  اَمی  وجہ  کِنۍ  چِھ  وونۍ  یِم  کُھرِس  منٛز  ہیٚنہٕ  آمٕتۍ۔

Mirwaiz:
  یہِ  کتھ  چھَنہٕ  یۅسہٕ  تِم  ونان  چھِ  بلکہ  چھےٚ  حقیقت  کہ  تِمو  کوٚر  انکار  پٔزِس  ییٚلہِ  تِمن  نِشہِ  پوٚز  ووت  ور  تہٕ  فکر  کرنہٕ  ورٲے۔  پس  چھِ  تِم  وَلنہٕ  آمٕتۍ  أکِس  پیچیدٕہ  معاملس  اندر۔  کُنہِ  وقتہٕ  چھِ  تعجب  کران  تہٕ  کنہِ  وقتہٕ  چھِ  انکار  کران،  سانہِ  قدرتُک  شان  چھُ  بالکل  ظٲہر۔

Transliteration:
  Bal ka<u>thth</u>aboo bi<b>a</b>l<u>h</u>aqqi lamm<u>a</u> j<u>a</u>ahum fahum fee amrin mareej<b>in</b>


Athar:
  اچھا،  تیٚلہِ  کیا  یِمَو  وُچھنا  زانٛہہ  پانس  پٮیٛٹھۍ  کِنۍ  آسمانس  کُن؟  کِتھہٕ  پٲٹھۍ  بنوو  اَسہِ  سُہ  تہٕ  بیٚیہِ  کوٚر  آراستہٕ،  تہٕ  اتھ  منٛز  چُھنہٕ  کُنہِ  جایہِ  کانٛہہ  رَخنہٕ۔

Mirwaiz:
  کیا  وُچھان  چھِنا  تِم  لوٗکھ  یِم  قیامتس  نتہٕ  مرنہٕ  پتہٕ  بیٚیہِ  زندٕہ  سپدنس  انکار  چھِ  کران  آسمانس  کُن  یُس  تِمن  پٮ۪ٹھۍ  کِنۍ  چھُ،  کِتھہٕ  پٲٹھۍ  بنوو  اَسہِ  سُہ  تھوٚد  تہٕ  بلند،  کِتھہٕ  پٲٹھۍ  دُیت  اَسہِ  تتھ  زینت  ستارو  سٍتۍ۔  بیٚیہِ  چھَنہٕ  تتھ  غایت  درجہ  مضبوط  آسنہٕ  مۅکھہٕ  کُنہِ  جایہِ  کانٛہہ  کھرٛپھاہ  تہٕ  پھرٛاٹھاہ۔

Transliteration:
  Afalam yan<i><u>th</u></i>uroo il<u>a</u> a<b>l</b>ssam<u>a</u>i fawqahum kayfa banayn<u>a</u>h<u>a</u> wazayyann<u>a</u>h<u>a</u> wam<u>a</u> lah<u>a</u> min furooj<b>in</b>


Athar:
  تہٕ  زمین  وتھٕرٲوِ  اَسہِ  تہٕ  اتھ  منٛز  جمٲوۍ  پہاڑ،  تہٕ  اتھ  منٛز  وۅپدٲوۍ  پرٛتھ  قٔسمٕکۍ  خۅش  منظر  نباتات۔

Mirwaiz:
  بیٚیہِ  زمینس  منٛز  سٲنۍ  یہِ  قدرت  ظٲہر  کہ  سُہ  زمین  وہروو  اَسہِ۔  بیٚیہِ  ترٲوۍ  اَسہِ  تتھ  پٮ۪ٹھ  کۅہ  بارٕہ  خٲظرٕ  لنگر  ہِوۍ،  بیٚیہِ  کھٲرۍ  اَسہِ  تَمہِ  زمین  اندرٕہ  پرتھ  قسمٕکۍ  خۅشنما  چیز۔  یہِ  سورُے  کوٚر  اَسہِ۔

Transliteration:
  Wa<b>a</b>lar<u>d</u>a madadn<u>a</u>h<u>a</u> waalqayn<u>a</u> feeh<u>a</u> raw<u>a</u>siya waanbatn<u>a</u> feeh<u>a</u> min kulli zawjin baheej<b>in</b>


Transliteration: Tab<u>s</u>iratan wa<u>th</u>ikr<u>a</u> likulli AAabdin muneeb<b>in</b>
Athar:
  یِم  سٲری  چیز  چِھ  أچھ  کھۅلن  وٲلۍ  تہٕ  سبق  دِنہٕ  وٲلۍ  پرٛتھ  تس  بندس  خٲطرٕ  یُس  ﴿حقس  کُن﴾  رجوع  کرن  وول  آسہِ۔

Mirwaiz:
  عبرت  تہٕ  بینٲیی  دانٲیی  ہُنٛد  اَکھ  ذریعہ،  ا۔سہِ  کُن  رجوع  کروُنِس  پرتھ  بندٕہ  سٕندِ  خٲطر۔


Athar:
  تہٕ  آسمانہٕ  کوٚر  اسہِ  برکت  وول  آب  نٲزِل،  تہٕ  پتہٕ  کٔرۍ  امہِ  سٍتۍ  باغ  تہٕ  فصلٕکۍ  غلّہ  پٲدٕ،

Mirwaiz:
  بیٚیہِ  چھےٚ  سٲنۍ  قدرت  ظٲہر  ییٚمہِ  سٍتۍ  کہ  ترٛوو  اَسہِ  آسمان  کہ  طرفہٕ  برکت  وول  روٗد،  توپتہٕ  کھٲرۍ  اَسہِ  تمی  سٍتۍ  باغ  بیٚیہِ  تِم  پھل  تہٕ  غلات  یِم  لوننہٕ  چھِ  یِوان۔

Transliteration:
  Wanazzaln<u>a</u> mina a<b>l</b>ssam<u>a</u>i m<u>a</u>an mub<u>a</u>rakan faanbatn<u>a</u> bihi jann<u>a</u>tin wa<u>h</u>abba al<u>h</u>a<u>s</u>eed<b>i</b>


Transliteration: Wa<b>al</b>nnakhla b<u>a</u>siq<u>a</u>tin lah<u>a</u> <u>t</u>alAAun na<u>d</u>eed<b>un</b>
Athar:
  تہٕ  بلند  و  بالا  کھٔزٕر  کُلۍ،  یِمن  پٮ۪ٹھ  میوٕہ  سٍتۍ  بٔرِتھ  گرُن  تَہ  بہ  تَہ  چِھ  نیران۔

Mirwaiz:
  بیٚیہِ  کھٲرۍ  اَسہِ  تمہِ  سٍتۍ  زیٹھۍ  زیٹھۍ  کھٔزٕر  کُلۍ  یِمن  ہٕندۍ  گُرن  پیوٚٹھُس  پٮ۪ٹھ  أکِس  سٍتۍ  وُٹھِتھ  چھِ  آسان۔


Athar:
  یہِ  چُھ  انتظام  بندن  رزِق  دِنُک،  امہِ  آبہٕ  سٍتۍ  چِھ  أسۍ  مۅردٕہ  زمینس  زندگی  بخشان۔  ﴿موٗدِمٕتیٚن  انسانن  ہُند  زمین  منٛزٕ﴾  نیرُن  تہِ  آسہِ  یِتھے  پٲٹھۍ۔

Mirwaiz:
  پننین  بندن  رزق  دِنہٕ  خٲطرٕ،  بیٚیہِ  کوٚر  اَسہِ  تمی  روٗدٕ  سٍتۍ  زندٕہ  موٚمُت  زمین،  یِتھے  پٲٹھۍ  کیا  نیرن  قیمات  کہ  دۅہ  زمین  منٛزٕ  سٲری  لوٗکھ  ییٚلہِ  یِمن  بڈین  چیزن  پٮ۪ٹھ  سٲنۍ  قدرت  ثٲبت  سپٕز،  مۅردٕہ  زندٕہ  کرنس  پٮ۪ٹھ  گژِھہ  نا  اَسہِ  قدرت  آسٕنۍ۔  پس  ییٚلہِ  مقدور  ممکن  بیٚیہِ  فاعل  عالم  صاحب  قدرت  آسہِ،  اَتھ  صورتس  منٛز  کیا  چھُ  تعجب  و  تکذیب  کرنُک  موقع۔

Transliteration:
  Rizqan lilAAib<u>a</u>di waa<u>h</u>yayn<u>a</u> bihi baldatan maytan ka<u>tha</u>lika alkhurooj<b>u</b>


Athar:
  یِمو  برونٛہہ  چُھ  اِنکار  کوٚرمُت  نوح  علیہ  السلام  سٕندۍ  قومن،  تہٕ  اصحابُ  الرّس  تہٕ  ثمودن،

Mirwaiz:
  یِتھہٕ  پٲٹھۍ  مکہ  کیو  کٲفرو  قیامتس  انکار  کوٚر،  یِتھے  پٲٹھۍ  چھُ  انکار  کوٚرمُت  یِمن  برونٹھ  نوح  علیہ  السلام  سٕندۍ  قومن  بیٚیہِ  کرِیروالیو،  بیٚیہِ  قومِ  ثمودن۔

Transliteration:
  Ka<u>thth</u>abat qablahum qawmu noo<u>h</u>in waa<u>s</u><u>ha</u>bu a<b>l</b>rrassi wathamood<b>u</b>


Athar:
  تہٕ  اَیکہ  والیو،  تہٕ  تبّع  کہ  قوم  کیو  لُکو  تہِ۔  پرٛتھ  کٲنٛسہِ  کوٚر  رسولن  انکار،  تہٕ  ٲخر  کار  گٔیہِ  میٲنۍ  وعید  ﴿عذابُک  وعدٕہ﴾  تِمن  پٮ۪ٹھ  چسپاں۔

Mirwaiz:
  بیٚیہِ  لُکین  تل  روزوٕنیو  لوٗکو،  بیٚیہِ  تبع  سٕندۍ  قومن۔  یِمو  سارِوٕے  کوٚر  پننِس  پننِس  پیغمبرس  توحیدو  رسالتس،  بیٚیہِ  قیامتس  انکار۔  پس  سپدِ  تِہِندِ  حقہٕ  عذابُک  وعدٕہ  برابر  تہٕ  محقق۔  یِتھے  پٲٹھۍ  سپدن  یِم  منکر  تہِ  عذابس  گرفتار  دنیاہس  اندر  تہِ،  ٲخرتس  اندر  تہِ  یا  صرف  ٲخرتس  اندر  یقیناً۔

Transliteration:
  Waa<u>s</u><u>ha</u>bu alaykati waqawmu tubbaAAin kullun ka<u>thth</u>aba a<b>l</b>rrusula fa<u>h</u>aqqa waAAeed<b>i</b>


Transliteration: AfaAAayeen<u>a</u> bi<b>a</b>lkhalqi alawwali bal hum fee labsin min khalqin jadeed<b>in</b>
Athar:
  کیا  گۅڈنِکہِ  پِھرِکہ  تخلیق  نِشہِ  ٲسیا  أسۍ  عٲجز؟  مگر  اکہِ  نوِ  تخلیق  کہ  طرفہٕ  چِھ  یِم  لُکھ  شکس  منٛز۔

Mirwaiz:
  کیا  سنا  أسۍ  تھٔکِیاہ  مخلوقات  گۅڈنچہِ  لٹہِ  پٲدٕہ  کرنہٕ  سٍتۍ  کہ  وۅنۍ  کیا  ہیکوکھ  نہٕ  قیامتُک  دۅہ  بیٚیہِ  دوبارٕہ  پٲدٕہ  کٔرِتھ،  یِم  اَتھ  انکار  کران  چھِ  تِمن  نِشہِ  چھَنہٕ  کانٛہہ  دلیلاہ  بلکہ  چھِ  یِم  لوٗکھ  دُوبارہ  پٲدٕہ  کرنہٕ  کِس  شکس  اندر  مُبتلا  سپدِمٕتۍ  یُس  نہٕ  دلایلن  مقابلہ  قابلِ  التفات  چھُ۔  پٮ۪ٹھہٕ  آو  بیان  کرنہٕ  کہ  مرنہٕ  پتہٕ  بیٚیہِ  زندٕہ  سپدنُک  امکان  چھُ  ثٲبت۔  برونٹھ  چھُ  بیان  یِوان  کرنہٕ  تمُیک  وقوع،  چونکہ  وقوعُک  غایت  یعنی  مجازات  چھُ  موقوف  یتھ  پٮ۪ٹھ  کہ  جزا  دۅہ  گژِھ  ونِس  گژِھہ  اعمالن  ہُنٛد  علم  تہٕ  عاملس  پٮ۪ٹھ  قدرت  آسٕنۍ۔  لہٰذا  چھُ  گۅڈٕ  تی  بیان  یِوان  کرنہٕ۔


Athar:
  اسہِ  چُھ  انسان  پٲدٕ  کوٚرمُت،  تہٕ  تٔمۍ  سٕندِس  دِلس  منٛز  وۅتلن  وٲلۍ  وَسوسہٕ  تام  چِھ  أسۍ  زانان۔  أسۍ  چِھ  تٔمۍ  سٕنزِ  گردنہِ  ہٕنزِ  رگہِ  کھۅتہٕ  تہِ  تس  قریب۔

Mirwaiz:
  بتحقیق  اَسہِ  کوٚر  پٲدٕ  یہِ  انسان  یُس  بٔڈ  دلیل  چھےٚ  سٲنِس  قدرتس  پٮ۪ٹھ۔بیٚیہِ  چھُ  اَسہِ  معلوم  تٔمۍ  سٕندِس  دِلس  منٛز  کم  کم  خیلات  چھِ  یِوان،  تٔمۍ  سٕنزِ  زیٚوِ  پٮ۪ٹھ  یا  تانو  سٍتۍ  یِمہٕ  کتھہٕ  کامہِ  لبنہٕ  یِوان  چھےٚ  تِمہٕ  تہِ  چھِ  أسی  بدرجہ  اولیٰ  زانان۔  بیٚیہِ  چھُ  اَسہِ  تِہِندین  احوالن  ہُنٛد  تِتھُے  علم  کہ  تس  چہُنہٕ  پانس  تہِ  تِمن  احوالن  ہپںٛد  تیوٗت  علم۔  پس  چھِ  أسی  انسانس  باعتبار  علم  قریب  بلکہ  اقرب،  بلکہ  چھِ  أسی  زیادٕہ  أمِس  انسانس  گردنہِ  ہٕنزِ  شہہ  رگہِ  کھۅتہٕ  ییٚمہِ  رگہِ  ہندِ  ژٹنہٕ  سٍتۍ  انسان  ختم  چھُ  سپدان۔

Transliteration:
  Walaqad khalaqn<u>a</u> alins<u>a</u>na wanaAAlamu m<u>a</u> tuwaswisu bihi nafsuhu wana<u>h</u>nu aqrabu ilayhi min <u>h</u>abli alwareed<b>i</b>


Athar:
  ﴿تہٕ  سانہِ  امہِ  براہِ  راست  عِلمہ  علاوٕہ﴾  چِھ  زٕہ  کٲتب  تس  دٔچِھِنۍ  کھۅوٕرۍ  بِہِتھ  پرٛتھ  کانٛہہ  چیز  ثبت  کران۔

Mirwaiz:
  یِمن  لوٗکن  کٔرِو  بیان  ییٚلہِ  زٕہ  رٹن  وٲلۍ  مَلک  چھِ  أمِس  انسان  سٕنزٕ  عملہٕ  ضبط  کران  تہٕ  رٹان،  یِمہٕ  عملہٕ  تہٕ  کامہِ  تس  نِشہِ  چھےٚ  صٲدر  سپدان  تہٕ  لبنہٕ  یِوان،  تِمے  مَلک  چھِس  اَکھ  دٔچھنہِ  طرفہٕ  تہٕ  بیاکھ  کھوفرِ  طرفہٕ  بِہِتھ  آسان۔

Transliteration:
  I<u>th</u> yatalaqq<u>a</u> almutalaqqiy<u>a</u>ni AAani alyameeni waAAani a<b>l</b>shshim<u>a</u>li qaAAeed<b>un</b>


Transliteration: M<u>a</u> yalfi<i><u>th</u></i>u min qawlin ill<u>a</u> ladayhi raqeebun AAateed<b>un</b>
Athar:
  کانٛہہ  لفظ  چُھنہٕ  أمۍ  سٕنزِ  زیٚوِ  نیران  یتھ  محفوظ  کرنہٕ  خٲطرٕ  اکھ  حٲضر  باش  نگران  موجوٗد  آسہِ  نہٕ۔

Mirwaiz:
  یہِ  انسان  چہُنہ  ٲسہٕ  منٛزٕ  کانٛہہ  کتھاہ  کڈان،  کانٛہہ  لفظاہ  ونان  مگر  تانۍ  چھِ  تس  نِشہِ  سٲنۍ  رٲچھ  کرن  وٲلۍ  سُہ  لفظ  لیکھنہٕ  خٲطرٕ  تیار  آسان۔  سُہ  ہرگاہ  نیکی  ہٕنز  کٲم  آسہِ  کران  تیٚلہِ  چھُ  سۅ  کٲم  دٔچھِنہِ  طرفُک  مَلک  لیکھان،  اگر  بدی  ہٕنز  کٲم  آسہِ  کران  تیٚلہِ  چھُ  سۅ  کٲم  کھۅفرِ  طرفُک  مَلک  لیکھان۔


Athar:
  پتہٕ  وُچِھو،  سۅ  موتٕچ  جان  کٔنی  وٲژ  حق  ہیٚتھ،  یہِ  چُھ  سُے  چیز  ییٚمہِ  نِشہِ  ژٕ  ژَلان  اُوسُکھ۔

Mirwaiz:
  بیٚیہِ  آسہِ  موتٕچ  سختی  نزدیک  حقیقتاً  یعنی  پرتھ  شخصس  چھُ  موت  قریب،  تمہِ  ساعتہٕ  کیا  یِیہِ  وَننہٕ  أمِس  انسانس  یۅہے  کیا  گوٚو  سُہ  موت  ییٚمہِ  نِشہِ  ژٕہ  ژلان  اوسُکھ۔

Transliteration:
  Waj<u>a</u>at sakratu almawti bi<b>a</b>l<u>h</u>aqqi <u>tha</u>lika m<u>a</u> kunta minhu ta<u>h</u>eed<b>u</b>


Athar: تہٕ پتہٕ آو صوٗرتس پھۅکھ دِنہٕ، یہِ چُھ سُہ دۅہ ییٚمیُک ژےٚ بیٖم اوسُے پاونہٕ یِوان۔
Transliteration: Wanufikha fee a<b>l</b><u>ss</u>oori <u>tha</u>lika yawmu alwaAAeed<b>i</b>
Mirwaiz:
  بیٚیہِ  یِیہِ  دوٚیِمہِ  پھِرِ  پھۅکھ  دِنہٕ  پوغس  منٛز  ییٚمہِ  سٍتۍ  سٲری  بیٚیہِ  زندٕہ  گژھن،  یۅہے  دۅہ  کیا  گوٚو  عیدُک  ییٚمہِ  سٍتۍ  لوٗکھ  ٲسۍ  کھۅژناونہٕ  یِوان۔


Transliteration: Waj<u>a</u>at kullu nafsin maAAah<u>a</u> s<u>a</u>iqun washaheed<b>un</b>
Athar:
  پرٛتھ  کانٛہہ  شخص  آو  اَتھ  حالس  منٛز  زِ  تس  سٍتۍ  چُھ  اکھ  پکناوَن  وول  تہٕ  اکھ  گوٲہی  دِنہٕ  وول۔

Mirwaiz:
  بیٚیہِ  یِیہِ  تمہِ  دۅہ  پرتھ  اکھاہ  مٲدانِ  محشرس  منٛز،  سٍتۍ  آسیٚس  اَکھ  مَلک  پکناونہٕ  خٲطرٕ،  بیاکھ  مَلک  أمۍ  سٕنزن  کامین  ہُنٛد  گواہ  تہٕ  شٲہد۔  حدیث  شریفس  منٛز  چھُ  کہ  یِم  زٕہ  مَلک  آسن  تِمے  یِم  دنیاہس  منٛز  اَمہِ  سٕنزٕ  رٕژٕہ  تہٕ  یچھ  عملہٕ  لیکھان  آسن،یِم  کٲفر  آسن  تِمن  یِیہِ  وننہٕ۔


Athar:
  امہِ  چیز  طرفہٕ  اوسُکھ  ژٕ  غفلتس  منٛز،  اسہِ  تُل  سُہ  پردٕہ  تھوٚد  یُس  ژےٚ  برونٛہہ  کنہِ  اوس،  تہٕ  از  چھےٚ  چٲنۍ  نظر  سٮ۪ٹھاہ  تیز۔  ﴿یعنی  وۅنۍ  چھُے  ژےٚ  جان  پٲٹھۍ  اتھہِ  یِوان  زِ  تہِ  سورُے  کینٛہہ  چُھ  ییٚتہِ  موجود  ییٚمِچ  خبر  خُداے  سٕندۍ  نبی  ژےٚ  دِوان  ٲسی﴾

Mirwaiz:
  بتحقیق  اے  انسانہٕ  ژٕہ  اوسُکھ  أزِکہ  دۅہ  نِشہِ  غفلتس  منٛز  پیوٚمُت۔  اَز  کیا  تُل  اَسہِ  ژےٚ  نِشہِ  ٹھوٚر  تہٕ  پردٕہ۔  وۅنۍ  چھےٚ  چٲنۍ  نظر  اَز  تیز۔  اے  کاش  دنیاہس  منٛز  تہِ  ہے  یہِ  غفلت  ترٲومٕژ  آسِہی،  اَز  ما  یِیہِ  ہا  یہِ  روزِ  بد  پیش۔

Transliteration:
  Laqad kunta fee ghaflatin min h<u>atha</u> fakashafn<u>a</u> AAanka ghi<u>ta</u>aka faba<u>s</u>aruka alyawma <u>h</u>adeed<b>un</b>


Transliteration: Waq<u>a</u>la qareenuhu h<u>atha</u> m<u>a</u> ladayya AAateed<b>un</b>
Athar:
  تٔمۍ  سٕندۍ  سٲتھِیَن  کوٚر  عرض،  ﴿سٲتھِیَس  نِشہِ  چُھ  مُراد  أمِس  پکناون  وول  فرشتہٕ  تہٕ  سُے  کرِ  خُداے  سٕندِس  عدالتس  منٛز  وٲتِتھ  عرض  زِ  یہِ  شخص  یُس  میانہِ  سپُردگی  منٛز  اوس  چُھ  تُہنزِ  پیشی  منٛز  حٲضر﴾  یہِ  یُس  میانہِ  سپردگی  منٛز  اوس  سُہ  چھُ  حاضر۔

Mirwaiz:
  بیٚیہِ  دپیٚس  سُہ  مَلک  یُس  أمۍ  سٕنزٕ  عملہٕ  لیکھِتھ  تھاوان  اوس،  ییٚکیا  چھُ  أمۍ  سُنٛد  نامۂ  اعمال  مےٚ  نِشہِ  مکمل  پٲٹھۍ  تیار۔


Transliteration: Alqiy<u>a</u> fee jahannama kulla kaff<u>a</u>rin AAaneed<b>in</b>
Athar:
  حُکم  آو  دِنہٕ  چٔھکِیوٗن  جہنمس  منٛز  پرٚتھ  کانٛہہ  ناشکُر  بُتھۍ  پھِیُر  کٲفر  یَس  حقس  سٍتۍ  ضِد  اوس۔

Mirwaiz:
  اللہ  تعالیٰ  فرماوِ  تِمن  دۅن  ملکن  ترٲوِیوٗن  پرتھ  سُہ  شخصہ  یُس  کفر  کروُن  تہٕ  پزِیُک  دشمن  آسہِ،


Athar: رٕژَر ﴿خیر﴾ رُکاون وول تہٕ حدٕ نِشہِ نیرن وول اوس، شکس منٛز ہیٚنہٕ آمُت اوس۔
Transliteration: Mann<u>a</u>AAin lilkhayri muAAtadin mureeb<b>in</b>
Mirwaiz:
  رِژو  کامیو  نشہِ  پتھ  رٹہٕ وُن  آسہِ،  حدٕ  ڈلہٕ وُن  آسہِ،  دینس  منٛز  شُبہٕ  تہٕ  شک  پٲدٕہ  کروُن  آسہِ  نارِ  جہنمس  اندر۔


Athar: تہٕ خدایس سٍتۍ اوسُن بیاکھ کُستام خداے بنوومُت۔ ترٲوِیوٗن سُہ سخت عذابس منٛز۔
Mirwaiz:
  ییٚمی  خدایس  سٍتۍ  بیاکھ  معبودہ  تجویز  کوٚرمُت  آسہِ،  یُتھ  شخص  ترٲوِیوٗن  سخت  عذابس  منٛز۔  چونکہ  یِمن  گمراہ  کروٕنین  اندر  آسہِ  شیطان  تہِ۔

Transliteration:
  Alla<u>th</u>ee jaAAala maAAa All<u>a</u>hi il<u>a</u>han <u>a</u>khara faalqiy<u>a</u>hu fee alAAa<u>tha</u>bi a<b>l</b>shshadeed<b>i</b>


Athar:
  تٔمۍ  سٕندۍ  سٲتھِیَن  کوٚر  عرض،  ﴿یتھ  جایہِ  چُھ  سٲتھی  مُراد  سُہ  شیطان  یُس  أمِس  نافرمان  انسانس  سٍتۍ  دُنیاہس  منٛز  لٔگِتھ  اوس﴾  خُداوندا،  مےٚ  بنوو  نہٕ  یہِ  سرکش  بلکہ  اوس  یہِ  پانے  ؤسۍ  پایہِ  چہِ  گُمرٲہی  منٛز  پیٚتھ۔

Mirwaiz:
  سُہ  شیطان  یُس  أمِس  انسانس  سٍتۍ  سٍتۍ  روزان  اوس  دَپہِ،  اے  سانہِ  پروردگارٕہ،  مےٚ  بنوو  نہٕ  سرکش  یہِ  شخص  جبراً  بلکہ  اوس  یہِ  پانے  پننہِ  اختیارٕہ  زیچھہِ  گمرٲہی  منٛز  بوٚڈمُت،  اگر  چہ  میٚتہِ  کٔرس  اَتھ  گمرٲہی  اندر  مددٕ  ۂن۔  لہٰذا  گژِہ  نہٕ  أمۍ  سٕنزِ  گمرٲہی  ہُنٛد  اثر  مےٚ  پٮ۪ٹھ  پیوٚن۔

Transliteration:
  Q<u>a</u>la qareenuhu rabban<u>a</u> m<u>a</u> a<u>t</u>ghaytuhu wal<u>a</u>kin k<u>a</u>na fee <u>d</u>al<u>a</u>lin baAAeed<b>in</b>


Transliteration: Q<u>a</u>la l<u>a</u> takhta<u>s</u>imoo ladayya waqad qaddamtu ilaykum bi<b>a</b>lwaAAeed<b>i</b>
Athar:
  در  جواب  سپُد  ارشاد،  میٲنِس  دربارس  منٛز  مَہ  کٔرِو  جھگڑٕ،  مےٚ  ٲسِمو  توٚہۍ  گۅڈے  انجامہٕ  برونٛہہ  خبردار  کٔرِمٕتۍ۔

Mirwaiz:
  اللہ  تعالیٰ  فرماویکھ  مےٚ  برونٹھہٕ  کنہِ  مہ  کٔرِو  لڑاے  ہٕنزٕ  کتھہٕ۔  یِمہٕ  کتھہٕ  چھےٚ  بے  سوٗد۔  مےٚ  چھُ  تۅہیہِ  برونٹھُے  ییٚمہِ  عذابُک  بیم  کتابن  تہٕ  پیغمبرن  ہٕندِ  واسطہ  کوٚرمُت  کہ  یُس  کفر  کرِ  پانے  یا  کٲنسہِ  ہٕندِ  گمراہ  کرنہٕ  سٍتۍ  جبراً  یا  بلا  جبر،   سارِنٕے  دِمہٕ  بہٕ  سزا  نارِ  جہنم  سٍتۍ۔


Athar:
  مےٚ  نِشہِ  چَھنہٕ  کتھ  یِوان  بدلاونہٕ،  تہٕ  بہٕ  چُھس  نہٕ  پننیٚن  بندن  پٮ۪ٹھ  ظُلم  کرن  وول۔

Mirwaiz:
  مےٚ  نِشہِ  یِیہِ  نہٕ  تبدیلی  کرنہٕ  تتھ  حکمس  یُس  جاری  کرنہٕ  آمُت  چھُ،  تۅہیہِ  سارِنٕے  چھُ  جہنمس  اندر  روزُن۔  بیٚیہِ  چھُس  نہٕ  بہٕ  یہِ  تجویز  کرنس  اندر  پننین  بندن  پٮ۪ٹھ  ظلم  کروُن  بلکہ  کرِ  تِمو  پانے  تِژٕھہ  ناشایان  کامہِ  یِمن  ہُنٛد  سزا  اَز  تِم  تُلان  چھِ۔

Transliteration:
  M<u>a</u> yubaddalu alqawlu ladayya wam<u>a</u> an<u>a</u> bi<i><u>th</u></i>all<u>a</u>min lilAAabeed<b>i</b>


Transliteration: Yawma naqoolu lijahannama hali imtalati wataqoolu hal min mazeed<b>in</b>
Athar:
  سُہ  دۅہ  ییٚلہِ  أسۍ  جہنمس  پرٕژھو،  کیا  ژٕ  آکھہٕ  بھرنہٕ؟  تہٕ  سُہ  وَنہِ  کیا  بیٚیہِ  چھا  کینٛہہ؟  ﴿اتھ  ہیٚکن  زٕ  مطلب  ٲسِتھ۔  اکھ  یہِ  زِ  مےٚ  منٛز  چَھنہٕ  وۅنۍ  مزید  نفرن  ہٕنز  گُنجٲیش۔  بیاکھ  یہِ  زِ  بیٚیہِ  تہِ  یِم  مُجرم  چِھ  تِم  تہِ  أنیوٗکھ۔﴾

Mirwaiz:
  سُہ  دۅہ  پٲوِو  توٚہۍ  ژیٚتس  یِمن  لوٗکن  ییٚمہِ  دۅہ  پٕرژھو  أسۍ  جہنمس  ییٚلہِ  سٲری  مجرم  تتھ  منٛز  واتناونہٕ  آسن  آمٕتۍ،  برنہٕ  آکھہٕ؟  سُہ  دَپہِ  بیٚیہِ  چھا  کینٛہہ؟  حدیث  شریفس  منٛز  چھُ  اآمُت  کہ  اللہ  تعالیٰ  تھاوِ  جہنمس  پٮ۪ٹھ  پنُن  قدم،  تمہِ  پتہٕ  دِپہِ  جہنم،  بس  بس  وۅنۍ  سپدُس  پُر،  وۅنۍ  آس  برنہٕ۔


Athar: تہٕ جنت یِیہِ تقویٰ گُزارن نکھہٕ اننہٕ، رژھ تہِ آسہِ نہ دوٗر۔
Transliteration: Waozlifati aljannatu lilmuttaqeena ghayra baAAeed<b>in</b>
Mirwaiz:
  بیٚیہِ  چھُ  جنتُک  بیان  کہ  جنت  یِیہِ  متقی  ین  تہٕ  پرہیزگارن  نکھ  تل  اَننہٕ،  دوٗر  آسہِ  نہٕ،  دپنہٕ  یِیَکھ۔


Transliteration: H<u>atha</u> m<u>a</u> tooAAadoona likulli aww<u>a</u>bin <u>h</u>afee<i><u>th</u></i><b>in</b>
Athar:
  ارشاد  سپدِ،  یہِ  چُھ  سُہ  چیز  ییٚمیُک  تۅہیہِ  سٍتۍ  وعدہ  اوس  یِوان  کرنہٕ،  پرٛتھ  تس  شخصس  خٲطرٕ  سٮ۪ٹھاہ  رجوع  کرن  وول  اوس  تہٕ  سیٹھاہ  رٲچھ  راوٹھ  کرن  وول  اوس،  ﴿سٮ۪ٹھاہ  رجوع  کرن  وول  اَمہِ  نِشہِ  چُھ  مُراد  سُہ  شخص  ییٚمۍ  نافرمٲنی  تہٕ  نفس  کیٚن  خوٲہشاتن  ہٕنزِ  پیروی  ہٕنز  وَتھ  ترٛٲوِتھ  اطاعت  تہٕ  اللہ  تعالیٰ  سٕندِ  رضا  جوئی  ہٕنز  وَتھ  اختیار  آسہِ  کٔرمٕژ۔  یُس  کثرت  سان  خُدایس  یاد  کرن  وول  تہٕ  پننیٚن  معاملاتن  منٛز  تس  کُن  رجوع  کرن  وول  آسہِ۔  سٮ۪ٹھاہ  رٲچھ  راوٹھ  کرن  وول،  امہِ  نِشہِ  چُھ  مُراد  سُہ  شخص  یُس  اللہ  تعالیٰ  سٕندٮ۪ن  حدوٗدن  تہٕ  تٔمۍ  سٕندٮ۪ن  فرٲیضن  تہٕ  تٔمۍ  سٕنزن  حُرمتن  تہٕ  تٔمۍ  سٕندٮ۪ن  سپُرد  کرنہٕ  آمتیٚن  امانتن  ہٕنز  حفاظت  کرِ  یُس  پرٛتھ  وقتہٕ  پنُن  جٲیزٕہ  ہیٚتھ  وُچھان  روزِ  زِ  بہٕ  ما  چُھس  پننِس  قولس  یا  فعلس  منٛز  پننِس  ربّ  سٕنز  نافرمٲنی  کران﴾

Mirwaiz:
  یۅہے  کیا  گوٚو  سُہ  جنت  ییمُیک  تۅہیہِ  وعدٕہ  یِوان  اوس  تھاونہٕ  کہ  یہِ  جنت  آسہِ  پرتھ  تِتھِس  شخصہٕ  سٕندِ  خٲطرٕ  یُس  خدایس  سٍتۍ  دِلہٕ  سٍتۍ  رجوع  کروُن  آسہِ  یا  تمہِ  اَپزِ  نِشہِ  پٔزِس  کُن،  نافرمانبردٲری  نِشہِ  فرمانبردٲری  کُن،  شرک  نِشہِ  توحیدس  کُن،  بدعتو  نِشہِ  سنتس  کُن  رجوع  کوٚرمُت  آسہِ۔  بیٚیہِ  سارِنٕے  حقوقن  رٲچھ  کروُنۍ  سٕندِ  خٲطرٕ،  اعمال  و  طاعاتن  پٮ۪ٹھ  پابندی  تہٕ  ڈاڈ  کرسٕندِ  خٲطرٕ۔


Athar: یُس وُچھنہٕ ورٲے خداے رحمانس کھۅژان چُھ، تہٕ یُس رجوع کرن وول دل ہیٚتھ آمُت چُھ۔
Mirwaiz:
  یُس  کھۅژِ  حضرت  رحمانس  وُچھنہٕ  ورٲے  بیٚیہِ  یُس  تس  نِشہِ  آو  رجوع  کروُن  دِلاہ،  تِمن  یِیہِ  وَننہٕ۔

Transliteration:
  Man khashiya a<b>l</b>rra<u>h</u>m<u>a</u>na bi<b>a</b>lghaybi waj<u>a</u>a biqalbin muneeb<b>in</b>


Athar: دٲخل سپدِو جنّتس منٛز سلامتی سان۔ سُہ دۅہ آسہِ ابدی حیاتُک دۅہ۔
Transliteration: Odkhulooh<u>a</u> bisal<u>a</u>min <u>tha</u>lika yawmu alkhulood<b>i</b>
Mirwaiz:
  أژِو  توٚہۍ  اَتھ  جنتس  منٛز  بسلامت،  یۅہے  چھُ  ہمیشگی  ہُنٛد  حکم  جٲری  کرنُک  دۅہ،  أزِکہ  دۅہ  یِمن  ہٕندِ  کٲطرٕ  ییٚمہِ  جایہِ  ہُنٛد  تجویز  آو  کرنہٕ،  تِمن  چھُ  تتھ  جایہِ  ہمیشہِ  روزُن۔  باایمانن  ہمیشہ  جنتس  اندر،  کافرن  ہمیشہ  جہنمس  اندر۔


Transliteration: Lahum m<u>a</u> yash<u>a</u>oona feeh<u>a</u> waladayn<u>a</u> mazeed<b>un</b>
Athar:
  تَتہِ  آسہِ  تِہندِ  خٲطرٕ  تہِ  سورُے  کینٛہہ  یہِ  تِم  یژھن،  تہٕ  اَسہِ  نِشہِ  چُھ  امہِ  کھۅتہٕ  زیادٕہ  تہِ  واریاہ  کینٛہہ  تِہندِ  خٲطرٕ۔

Mirwaiz:
  جنتی  ین  ہٕندِ  خٲطرٕ  چھُ  تِمن  جنتن  اندر  تہِ  سورُے  یہِ  تِم  یژھن،  ییٚمِچ  ییٚمِچ  خوٲہش  کرن۔  اَسہِ  نِشہِ  چھےٚ  تمہِ  کھۅتہٕ  سیٹھاہ  زیادٕہ  نعمژٕ،  تمو  نعمتو  کھۅتہٕ  یِمن  ہٕنز  تِم  خوٲہش  کرن۔


Athar:
  اَسہِ  چِھ  یِمن  برونٛہہ  واریاہ  قوم  ہلاک  کٔرِمٕتۍ،  یِم  یِہندِ  کھۅتہٕ  زیادہ  طاقتور  ٲسۍ،  تہٕ  دُنیاہٕکۍ  ملک  ٲسۍ  تِمو  چھٲنِمٕتۍ۔  پتہٕ  کیا  تِمو  لٔبا  کانٛہہ  چَھپن  جاے؟

Mirwaiz:
  بیٚیہِ  گالہِ  اَسہِ  یِمن  مکہ  کیٚن  کافرن  برونٹھ  واریاہ  جماعژ  منکرن  ہٕنزٕ  یِم  تُہٕندِ  کھۅتہٕ  قوتس  اندر  زبردست  ٲسۍ۔  پس  ییٚلہِ  تِہِندِ  انتقامُک  وقت  ووت  تِم  ژاے  واریاہن  شہرن  اندر  کُنہِ  جایہِ  بنہِ  نا  چھَپن  جایاہ  مگر  تِم  ہیٚکۍ  نہٕ  خداے  سٕندِ  عذاب  نِشہِ  پننین  پانن  کنہِ  جایہِ  بچٲوِتھ۔

Transliteration:
  Wakam ahlakn<u>a</u> qablahum min qarnin hum ashaddu minhum ba<u>t</u>shan fanaqqaboo fee albil<u>a</u>di hal min ma<u>h</u>ee<u>s</u><b>in</b>


Athar:
  اتھ  تواریخس  منٛز  چُھ  عبرتُک  سبق  پرٛتھ  شخصس  خٲطرٕ  یَس  دِل  آسہِ  یا  یُس  توجہ  سان  کتھ  بوزِ۔

Mirwaiz:
  بے  شک  یِمن  عبرت  ناک  واقعاتن  منٛز  چھُ  بوٚڈ  وعظ  تِمن  لوٗکن  ہٕندِ  خٲطرٕ  یِمن  فکر  کرٕوُن  دِل  آسہِ  یا  یِم  نصیحت  و  وعظُک  کلام  بوزن  وارٕ  کن  دٲرِتھ،  دِل  حٲضر  تھٲوِتھ۔

Transliteration:
  Inna fee <u>tha</u>lika la<u>th</u>ikr<u>a</u> liman k<u>a</u>na lahu qalbun aw alq<u>a</u> a<b>l</b>ssamAAa wahuwa shaheed<b>un</b>


Athar:
  اسہِ  کٔر  زمین  تہٕ  آسمان  تہٕ  تِم  چیز  یِم  تِمن  منٛز  باگ  چِھ  شیٚن  دۅہن  منٛز  پٲدٕ،  تہٕ  اسہِ  آیہِ  نہٕ  کانٛہہ  تھکاوٹ۔

Mirwaiz:
  بے  شک  بیٚیہِ  کٔرۍ  اَسہِ  پٲدٕ  آسمان  تہٕ  زمین،  یہِ  یہِ  تِمن  منٛز  چھُ  شیٚن  دۅہن  ہٕندِس  مدتس  منٛز،  توپتہٕ  سپٕز  نہٕ  یہِ  پٲدٕ  کرنہٕ  سٍتۍ  تھکُن  تہٕ  ماندگی  پٲدٕ،  وۅنۍ  کیا  عجایب  چھُ  اَسہِ  نِشہِ  دُبارٕہ  پٲدٕ  کرُن،  توپتہٕ  تہِ  ہرگاہ  یِم  لوٗکھ  انکارے  کرن۔

Transliteration:
  Walaqad khalaqn<u>a</u> a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> fee sittati ayy<u>a</u>min wam<u>a</u> massan<u>a</u> min lughoob<b>in</b>


Athar:
  لہٰذا،  اے  نبی  صلی  اللہ  علیہ و سلم،  یِمہٕ  کتھہٕ  یِم  لُکھ  بناوان  چِھ  تِمن  پٮ۪ٹھ  کٔرِو  صبر،  تہٕ  پننِس  ربّ  سٕندِ  حمدٕ  سان  روٗزِو  تٔمۍ  سٕنزِ  تسبیح  کران۔  آفتاب  کھسنہٕ  برونٛہہ  تہٕ  آفتاب  لوسنہٕ  برونٛہہ۔

Mirwaiz:
  توٚہۍ  کٔرِو  ژیٚڈ  دشمنن  ہٕنزن  کتھن  پٮ۪ٹھ  یارسول  اللہ،  بیٚیہِ  کٔرِو  توٚہۍ خداے  سُنٛد  یاد،  تٔمۍ  سٕنز  پٲکی  تٔمۍ  سٕندِ  حمد  تہٕ  تعریف  بیان  کرنہٕ  سٍتۍ  آفتاب  کھسنہٕ  برونٹھ  بیٚیہِ  آفتاب  لوسنہٕ  برونٹھ  ،  اَمہِ  اندرٕ  چھُ  مُراد  صبح  نٮ۪ماز  بیٚیہِ  پیٚشِن  تہٕ  دِگر  نٮ۪ماز۔

Transliteration:
  Fa<b>i</b><u>s</u>bir AAal<u>a</u> m<u>a</u> yaqooloona wasabbi<u>h</u> bi<u>h</u>amdi rabbika qabla <u>t</u>ulooAAi a<b>l</b>shshamsi waqabla alghuroob<b>i</b>


Transliteration: Wamina allayli fasabbi<u>h</u>hu waadb<u>a</u>ra a<b>l</b>ssujood<b>i</b>
Athar:
  تہٕ  رٲژ  ہٕندِ  وقتہٕ  کٔرِو  تٔمۍ  سٕنز  تسبیح  تہٕ  سجدَو  ﴿نمازِ﴾  نِشہِ  فارغ  سپدنہٕ  پتہٕ  تہِ۔  ﴿ربّ  سُند  حمد  تہٕ  تٔمۍ  سٕنزِ  تسبیح  نِشہِ  چُھ  یَتھ  جایہِ  مُراد  نماز۔  آفتاب  کھسنہٕ  برونٛہہ  چھےٚ  فجر  نماز۔  آفتاب  لوسنہٕ  برونٛہہ  چھےٚ  زٕہ  نمازٕ،  ظہر  تہٕ  عصر۔  رٲژ  ہٕندِ  وقتہٕ  چھےٚ  مغرب  تہٕ  عشا  نماز  تہٕ  ترییم  چُھ  تہجُد  تہِ  رٲژ  ہٕنزِ  تسبیح  منٛز  شٲمِل۔﴾

Mirwaiz:
  بیٚیہِ  کٔرِو  تِہُنٛد  یاد  رٲژ  اندر  ہَنہِ  أکِس،  بیٚیہِ  ٲسِو  تِہُنٛد  یاد  کران  فرض  نٮ۪مازو  پتہٕ  یعنی  سنت  تہٕ  نفل  ادا  کرنہٕ  سٍتۍ۔۔


Transliteration: Wa<b>i</b>stamiAA yawma yun<u>a</u>di almun<u>a</u>di min mak<u>a</u>nin qareeb<b>in</b>
Athar:
  بیٚیہِ  بوٗزِو،  ییٚمہِ  دۅہ  منٲدی  کرن  وول  ﴿پرٛتھ  شخصس﴾  نکھے  آلو  کرِ،  ﴿یعنی  یُس  شخص  یتھ  جایہِ  مٔرِتھ  آسہِ،  یا  یتھ  جایہِ  تہِ  دُنیاہس  منٛز  تس  موت  آسہِ  آمُت،  توٗرۍ  واتہِ  تس  خُداے  سٕنزِ  منٲدی  ہٕنز  آواز  زِ  وۅتھ  تہٕ  پکھ  پننِس  ربّس  کُن  پنُن  حساب  دِنہٕ  خٲطرٕ۔  یہِ  آواز  آسہِ  تمہِ  آیہِ  زِ  رۅے  زمین  کہ  چپہٕ  چپہٕ  پٮ۪ٹھ  یُس  شخص  تہِ  زندہ  سپدِتھ  وۅتھہِ  تس  باسہِ  زِ  آلو  کرن  وٲلۍ  چُھ  کتہِ  تام  نکھے  آلو  کوٚرمُت۔﴾

Mirwaiz:
  بیٚیہِ  بوز  اے  مخاطب  کَن  دٲرِتھ  یہِ  کتھ  کہ  ییٚمہِ  دۅہ  سارِنٕے  مۅردن  آلو  دِیہِ  آلو  دِوُن  نکھ  تلہٕ  جایہِ  پٮ۪ٹھہٕ  یعنی  اسرافیل  علیہ  السلام  پوگس۔


Athar:
  ییٚمہِ  دۅہ  ساری  لُکھ  حشرٕچ  آواز  آسن  بوزان  ٹھیک  پٲٹھۍ،  سُہ  آسہِ  زمین  منٛزٕ  مۅردن  ہٕندِ  نیرنُک  دۅہ۔

Mirwaiz:
  ییٚمہِ  دۅہ  بوزن  سٲری  سۅ  کریکھ  وارٕ  پٲٹھۍ۔  سُہ  دۅی  کیا  آسہِ  لوکن  قبرو  منٛزٕ  نیٚبر  نیرنُک  دۅہ۔

Transliteration:
  Yawma yasmaAAoona a<b>l</b><u>ss</u>ay<u>h</u>ata bi<b>a</b>l<u>h</u>aqqi <u>tha</u>lika yawmu alkhurooj<b>i</b>


Transliteration: Inn<u>a</u> na<u>h</u>nu nu<u>h</u>yee wanumeetu wailayn<u>a</u> alma<u>s</u>eer<b>u</b>
Athar:
  أسی  چِھ  زندگی  بخشان  تہٕ  أسی  چِھ  موت  دِوان،  تہٕ  اَسی  کُن  چُھ  تمہِ  دۅہ  سارِنٕے  پھیرُن۔

Mirwaiz:
  أسۍ  چھِ  بیٚیہِ  نہٕ  کانٛہہ  سٲری  زندٕہ  کران  بیٚیہِ  سارِنٕے  ماران۔  بیٚیہِ  چھُ  اَسی  نِشہِ  سارِنٕے  پتو  لاکہِ  واتُن۔


Athar:
  ییٚلہِ  زمین  پھٹہِ  تہٕ  لُکھ  آسن  اَمہِ  منٛزٕ  نیرِتھ  تیز  تیز  ژلان۔  یہِ  حشر  چُھ  سانہِ  خٲطرٕ  سٮ۪ٹھاہ  آسان۔

Mirwaiz:
  ییٚمہِ  دۅہ  زمین  مٕژرنہٕ  یِیہِ  یِمن  پٮ۪ٹھ،  تِم  نیرن  تمہِ  منزٕ  ؤلۍ  ؤلۍ،  یہِ  تِمن  ہُنٛد  سۅمبراوُن  تہٕ  جمع  کرُن  چھُ ۔  سہِ  نِشہِ  سہل  تہٕ  آسان،  غرض  قیامتُک  واقع  سپدُن  آو  بیان  کرنہٕ  تکبرار۔  اَمہِ  پتہٕ  تہِ  ہرگاہ  یِم  لوٗکھ  مانن  نہٕ،  توٚہۍ  مَہ  بٔرِو  کانٛہہ  غم  تہٕ  فکر  کیازِ۔

Transliteration:
  Yawma tashaqqaqu alar<u>d</u>u AAanhum sir<u>a</u>AAan <u>tha</u>lika <u>h</u>ashrun AAalayn<u>a</u> yaseer<b>un</b>


Athar:
  اے  نبیؐ،  یِمہٕ  کتھہٕ  یِم  لُکھ  بناوان  چِھ  یِمہٕ  چِھ  أسۍ  وارٕ  پٲٹھۍ  زانان  تہٕ  تُہٕنز  کٲم  چَھنہٕ  یِمن  جبراً  کتھ  مانناوٕنۍ۔  بس  توٚہۍ  کٔرِو  ییٚمہِ  قرآن  کہ  ذریعہ  پرٛتھ  تس  شخصس  نصیحت  یُس  میٲنِس  وعیدس  ﴿عذاب  کِس  وعدس﴾  کھۅژِ۔

Mirwaiz:
  أسۍ  چھِ  زانان  تِمہٕ  سارے  کتھہٕ  یِمہٕ  یِم  دشمن  تُہٕندۍ  ونان  چہِ،  أسۍ  زانو  پانے  یِمن  سٍتۍ۔  توٚہۍ  چہِو  نہٕ  خداے  سٕندِ  طرفہٕ  تِمن  کُن  زور  تہٕ  جبر  کروُنۍ  آمٕتۍ  سوزنہٕ  کہ  یِم  بنٲوِیوٗکھ  توٚہۍ  زورٕہ  مسلمان۔  تُہٕنز  کٲم  چھےٚ  وعظ  پرُن  تہٕ  نصیحت  کرٕنۍ۔  پس  پٔرِو  توٚہۍ  وعظ  قرآن  مجید  سٍتۍ  تِمن  لوٗکن  یِم  کھۅژن  عذاب  کِس  وعیدس۔

Transliteration:
  Na<u>h</u>nu aAAlamu bim<u>a</u> yaqooloona wam<u>a</u> anta AAalayhim bijabb<u>a</u>rin fa<u>th</u>akkir bi<b>a</b>lqur<u>a</u>ni man yakh<u>a</u>fu waAAeed<b>i</b>


Mirwaiz: بیٚیہِ چھُ عملن ہٕندِ جزاہُک دۅہ ضرور واقع سپدٕوُن۔
Transliteration: Wainna a<b>l</b>ddeena law<u>a</u>qiAA<b>un</b>
Athar:
  تہٕ  عملن  ہُنٛد  جزا  تہٕ  سزا  چُھ  ضروٗر  پیش  یِنہٕ  وول۔  ﴿یہِ  چھےٚ  سۅ  کتھ  یتھ  پٮ۪ٹھ  قسم  چُھ  کھیٚنہٕ  آمُت۔  امِیُک  مطلب  چُھ  یہِ  زِ  ییٚمہِ  بے  مِثال  نظمہٕ  تہٕ  باقٲعدگی  سان  روٗدُک  یہِ  عظیم  الشّان  ضٲبطہٕ  تُہٕنزن  أچھن  برونٛہہ  کنہِ  چلان  چُھ  تہٕ  یِمہٕ  حِکمتہٕ  تہٕ  مصلحتہٕ  اَتھ  منٛز  نَنہِ  وانہٕ  کار  فرما  چھےٚ  نظرِ  گژھان  تِمہٕ  چھےٚ  اَتھ  کتھہِ  پٮ۪ٹھ  گوٲہی  دِوان  زِ  یہِ  دُنیا  چُھنہٕ  کانٛہہ  بے  مقصد  تہٕ  بے  معنی  میٚژِ  لۅپُن  یتھ  منٛز  لچھِہ  بدیَو  کرورٕ  بدیو  ؤرِیو  پٮ۪ٹھہٕ  اکہ  بٔڑ  بارٕ  کھیل  بس  یونہی  اَلل  ٹپ  چھےٚ  سپدان  پکان،  بلکہ  چُھ  یہِ  درحقیقت  اکہِ  کمال  درجُک  حکیمانہٕ  نِظام  یتھ  منٛز  پرٛتھ  کٲم  کُنہِ  مقصدس  تہٕ  مصلحتس  تحت  چھےٚ  سپدان۔  اتھ  نظامس  منٛز  چھُنہٕ  یہِ  ممکن  زِ  انسان  یِیہِ  زمینس  منٛز  اختیارات  دِتھ  بس  یونہی  یلہٕ  تراونہٕ،  تہٕ  زانٛہہ  یِیہِ  نہٕ  تس  حساب  ہیٚنہٕ  زِ  تٔمۍ  کِتھہٕ  پٲٹھۍ  کٔرۍ  اختیارات  استعمال۔﴾


Transliteration: Innakum lafee qawlin mukhtalif<b>in</b>
Athar:
  ﴿ٲخرت  کِس  بارس  منٛز﴾  چھےٚ  تُہٕنز  کتھ  مختلف۔  ﴿یعنی  یِتھہٕ  پٲٹھۍ  آسمان  کہِ  اوٚبرٕچ  تہٕ  تارکن  ہٕندِ  سٔمِتھ  آسنہٕ  چہِ  شکلہِ  مختلف  چھےٚ  تہٕ  تِمن  منٛز  چُھنہٕ  کانٛہہ  ہِشر  باسان،  یِتھے  پٲٹھۍ  چِھو  ٲخرت  کِس  بارس  منٛز  توٚہۍ  لُکھ  بیوٚن  بیوٚن  بولہِ  بولان  تہٕ  پرٛتھ  کٲنٛسہِ  ہٕںز  کتھ  چھےٚ  اکھ  أکِس  نِشہِ  مختلف۔  کتھن  ہُند  یہِ  اختلاف  چُھ  خۅد  امہِ  کتھہِ  ہُند  ثبوت  زِ  وحی  تہٕ  رسالت  نِشہِ  بے  نیاز  سپدِتھ  ییٚلہِ  تہِ  کانٛہہ  راے  اِنسانن  پننِس  تہٕ  ییٚمہِ  دُنیاکِس  انجامَس  پٮ۪ٹھ  قٲیِم  کٔر،  سۅ  کٔرٕن  علمہٕ  ورٲے  قٲیِم۔  نَتہٕ  اگر  انسانس  اتھ  معاملس  منٛز  حقیقتس  منٛز  براہِ  راست  علمُک  کانٛہہ  ذریعہ  آسِہے  تیٚلہِ  گژھن  نہٕ  ییتیاہ  مختلف  تہٕ  مُتضاد  عقیدٕہ  پٲدٕ۔﴾

Mirwaiz:
  بے  شک  تۅہیہِ  سارِنٕے  ہٕنزٕ  کتھہٕ  چھےٚ  قیامتس  متعلق  مختلف۔  کانٛہہ  چھُ  تتھ  تصدیق  کران،  کانٛہہ  چھُ  انکار  کران۔


Athar: تمہِ نِشہِ چُھ سُے ڈَلان یُس حق نِشہِ پھیوٗرمُت آسہِ۔
Transliteration: Yufaku AAanhu man ofik<b>a</b>
Mirwaiz:
  سُے  چھُ  اَمہِ  قیامت  کہ  وقوع  کہ  اعتقادٕہ  نِشہِ  پھیران  یُس  کُلیتاً  خیروسعادت  نِشہِ  پھیران  آسہِ۔


Mirwaiz: یِم جہالتس منٛز بوٚڈِتھ غافل چھِ سپدیمٕتۍ۔
Transliteration: Alla<u>th</u>eena hum fee ghamratin s<u>a</u>hoon<b>a</b>
Athar:
  یِم  جہالتس  منٛز  غرق  تہٕ  غفلتس  منٛز  مدہوش  چِھ۔  ﴿یعنی  تِمن  چَھنہٕ  کِہٕنۍ  پے  زِ  پننیو  یِمو  غلط  اندازَو  کِنۍ  کتھ  انجامس  کُن  چِھ  تِم  پکان  حالانکہ  ٲخرت  کِس  بارس  منٛز  یۅسہٕ  تہِ  وَتھ  غلط  راے  قٲیِم  کٔرِتھ  اختیار  کرنہٕ  آیہِ  سۅ  چھےٚ  تبٲہی  کُن  گژھان۔﴾


Mirwaiz: ژٕہِو توٚہۍ مزٕہ پننہِ سزاہُک، یہِ چھُ سُہ عذاب یُس توٚہۍ جلد ژھانڈان ٲسِو۔
Transliteration: <u>Th</u>ooqoo fitnatakum h<u>atha</u> alla<u>th</u>ee kuntum bihi tastaAAjiloon<b>a</b>
Athar:
  ﴿یِمن  یِیہِ  وَننہٕ﴾  وۅنۍ  وُچِھو  مزٕہ،  پننہِ  فِتنُک،  یہِ  چُھو  سُے  چیز  ییٚمہِ  خٲطرٕ  توٚہۍ  بانبٕر  ٲسِو  کران۔  ﴿کٲفرن  ہُند  یہِ  پٕرٛژُھن  زِ  سُہ  روزِ  جزا  کر  یِیہِ  ٲخر؟  چُھ  پانس  اندر  خۅد  یہِ  مفہوم  تھاوان  زِ  امہِ  کِس  یِنَس  منٛز  کیازِ  چُھ  ژیر  لگان؟  ییٚلہِ  أسۍ  اَتھ  اِنکار  چِھ  کران  تہٕ  امہِ  کہ  جُھٹلاونُک  سزا  چُھ  اسہِ  پٮ۪ٹھ  لٲزِم  سپُدمُت  تیٚلہِ  کیازِ  چُھنہٕ  وۅنۍ  یِوان؟﴾


Athar:
  یِکینژھاہ  تُہِند  ربّ  تِمن  دِیہِ  تتھ  آسن  خوشی  سان  رَٹان۔  تِم  ٲسۍ  امہِ  دۅہ  کہ  یِنہٕ  برونٛہہ  نیکو  کار۔

Mirwaiz:
  حاصل  کروُنۍ  آسن  تِمن  مہربٲنِین  تہٕ  تتھ  ثوابس  یِمہٕ  تِمن  پنٕنۍ  پروردگارن  عطا  کرِمٕژٕ  آسن۔  بے  شک  تِم  ٲسۍ  ییٚمہِ  برونٹھ  دنیاہس  منٛز  نیکو  کار۔

Transliteration:
  <u>A</u>khi<u>th</u>eena m<u>a</u> <u>a</u>t<u>a</u>hum rabbuhum innahum k<u>a</u>noo qabla <u>tha</u>lika mu<u>h</u>sineen<b>a</b>


Athar: رٲژن ٲس کمٕے شۅ نگان۔
Transliteration: K<u>a</u>noo qaleelan mina allayli m<u>a</u> yahjaAAoon<b>a</b>
Mirwaiz:
  تِم  ٲسۍ  فرایض  و  واجباتن  علاوٕہ  نوافل  تہٕ  ڈاڈ  کٔرِتھ  پران  ییٚمہِ  خٲطرٕ  رات  کُیت  تہِ  سیٹھاہ  کم  نِندٕر  کران  ٲسۍ۔


Athar: پتہٕ ٲسۍ تِمے رٲژ ہٕندٮ۪ن پٔتِمیٚن پہرن معٲفی منگان۔
Transliteration: Wabi<b>a</b>las<u>ha</u>ri hum yastaghfiroon<b>a</b>
Mirwaiz:
  بیٚیہِ  ٲسۍ  تِم  باوجودآں  سحر  کہ  وقتہٕ  خدایس  مغفرت  منگان،  پننِس  عبادتس  پٮ۪ٹھ  اوسُکھ  نہٕ  غرور  تہٕ  ناز  سپدان۔


Mirwaiz: بیٚیہِ اوس تِہِندِس مالس اندر حصہٕ منگہٕ وُنین تہٕ نہ منگہٕ وُنین محتاجن ہٕندِ خٲطرٕ۔
Transliteration: Wafee amw<u>a</u>lihim <u>h</u>aqqun li<b>l</b>ss<u>a</u>ili wa<b>a</b>lma<u>h</u>room<b>i</b>
Athar:
  تہٕ  تِہندٮ۪ن  مالن  منٛز  اوس  حق  سٲیلس  تہٕ  محرومس  خٲطرٕ۔  ﴿دوٚیِمیٚن  لفظن  منٛز  وَنَو  زِ  اکہِ  طرفہٕ  ٲسۍ  تِم  پننِس  ربّ  سُند  حق  پرٛزناوان  تہٕ  نکھہٕ  والان،  دوٚیمہِ  طرفہٕ  اوس  بندن  سٍتۍ  تُہِند  معاملہٕ  یہِ  زِ  یِکینژھاہ  تہِ  خُداین  تِمن  دِیتُمُت  اوس  خواہ  کم  یا  زیادہ،  تتھ  منٛز  ٲسۍ  نہٕ  تِم  صرف  پنُن  تہٕ  پننیٚن  بٲژن  ہُندُے  یوت  حق  سمجھان،  بلکہ  اوس  تِمن  یہِ  احساس  زِ  سٲنِس  اتھ  مالس  منٛز  چُھ  پرٛتھ  تس  خُداے  سٕندِس  بندہ  سُند  حق  یُس  مددُک  محتاج  آسہِ﴾۔


Athar: زمینس منٛز چھےٚ واریاہ نِشٲنیہِ پژھ کرن والیٚن خٲطرٕ۔
Transliteration: Wafee alar<u>d</u>i <u>a</u>y<u>a</u>tun lilmooqineen<b>a</b>
Mirwaiz:
  بیٚیہِ  چھےٚ  زمینس  منٛز  بجہِ  بجہِ  دلیلہٕ  قیامت  قایم  کرنہٕ  کِس  قدرت  آسنس  پٮ۪ٹھ،  یقین  کرنس  پٮ۪ٹھ  کوشش  کروُنین  ہٕندِ  خٲطرٕ۔


Athar: بیٚیہِ خۅد تُہندِس پننِس وجودس منٛز، کیا تۅہیہِ چُھوو نا فِکرِ تران؟
Transliteration: Wafee anfusikum afal<u>a</u> tub<u>s</u>iroon<b>a</b>
Mirwaiz:
  بیٚیہِ  چھِ  خۅد  تِہِندین  ذاتن  تہٕ  نفسن  منٛز  تہِ  قدرتٕکۍ  بٔڑۍ  نشانہٕ۔  تِہِندین  ظٲہری  و  بٲطنی  مختلف  احوالن  منٛز  تہِ  چھےٚ  دلیلہٕ  امکانِ  قیامتس  پٮ۪ٹھ،  کیا  توتہِ  چھُنا  تۅہیہِ  بوزنہٕ  یِوان۔


Transliteration: Wafee a<b>l</b>ssam<u>a</u>i rizqukum wam<u>a</u> tooAAadoon<b>a</b>
Athar:
  آسمان  سٕے  منٛز  چُھ  تُہُند  رِزق  تہِ  تہٕ  سُہ  چیز  تہِ  ییٚمیُک  تۅہیہِ  سٍتۍ  وعدہ  چُھ  یِوان  کرنہٕ۔  ﴿آسمانہٕ  نِشہِ  چُھ  مُراد  یتھ  جایہِ  عالمِ  بالا۔  رزق  نِشہِ  چُھ  مُراد  تہِ  سورُے  کینٛہہ  یہِ  انسانس  دُنیاہس  منٛز  زندٕہ  روزنہٕ  خٲطرٕ  تہٕ  کٲم  کرنہٕ  خٲطرٕ  دِنہٕ  چُھ  یِوان  تہٕ  ییٚمہِ  چیزُک  وعدہ  چُھ  کرنہٕ  یِوان  تمہِ  نِشہِ  چُھ  مُراد  قیامت،  حشر  و  نشر،  مُحاسبہٕ  تہٕ  پرٚژھگٲر،  جزا  تہٕ  سزا  بیٚیہِ  جنّت  تہٕ  جہنم،  یِہندِ  رونُما  سپدنُک  وعدٕہ  تمام  آسمٲنۍ  کتابن  منٛز  کرنہٕ  چھُ  آمُت  بیٚیہِ  چھُ  قرآنس  منٛز  کرنہٕ  یِوان۔  خداے  سٕندِ  ارشادُک  مطلب  چھُ  زِ  عالم  بالا  پیٚٹھے  چھُ  یہِ  فٲصلہٕ  سپدان  زِ  تۅہیہِ  منٛزٕ  کس  کینژھاہ  یِیہِ  دُنیاہس  منٛز  دِنہٕ،  تہٕ  تتی  پٮ۪ٹھہٕ  سپدِ  یہِ  فٲصلہٕ  تہِ  زِ  توٚہۍ  کر  یِیِو  پٕرٚژھگٲرِ  تہٕ  اعمالن  ہٕندِ  جزا  خٲطرٕ  بُلاونہٕ﴾

Mirwaiz:
  بیٚیہِ  چھُ  آسماننٕے  اندر  تُہُنٛد  رزق،  بیٚیہِ  تِم  چیز  یِمن  ہُنٛد  تۅہیہِ  قیامتس  متعلق  وعدٕہ  تھاونہٕ  یِوان  چھُ  تِمن  سارِنٕے  چیزن  ہُنٛد  معین  وقت  چھُ  درج  لوحِ  محفوظس  اندر  یُس  آسمانس  پٮ۪ٹھ  چھُ۔زمینس  پٮ۪ٹھ  آو  نہٕ  تمُیک  یقینی  علم  نٲزل  کرنہٕ  کُنہِ  خاص  مصلحت  سببہٕ۔


Athar:
  لہٰذا،  آسمان  تہٕ  زمین  کِس  مٲلِک  سُند  قسم،  یہِ  کتھ  چھےٚ  حق،  تِژٕھے  یقینی  یِتھہٕ  پٲٹھۍ  توٚہۍ  ونان  چِھو۔

Mirwaiz:
  پس  چھُ  آسمانن  تہٕ  زمینن  ہٕندِس  پروردگارسُنٛد  قسم  کہ  یہِ  جزاہُک  دۅہ  چھُ  حق  تہٕ  پوٚز۔  یِتھہٕ  پٲٹھۍ  تِہٕنزٕ  کتھہٕ  کرنہِ  یقینی  چھُ،  اللہ  تعالیٰ  ہن  دُیت  قیامت  کِس  واقع  سپدنس  تشبیہ  کتھہٕ  کرنس  سٍتۍ  یعنی  یِتھہٕ  پٲٹھۍ  انسان  اَکھ  کتھ  کران  چھُ  توپتہٕ  چھُ  ژھۅپہٕ  کران،  توپتہٕ  چھُ  بیاکھ  کتھ  ہیوان  کرٕنۍ،  یِتھے  پٲٹھۍ  کرِ  اللہ  تعالیٰ  مٔرِتھ  بیٚیہِ  لوٗکن  زندٕہ۔

Transliteration:
  Fawarabbi a<b>l</b>ssam<u>a</u>i wa<b>a</b>lar<u>d</u>i innahu la<u>h</u>aqqun mithla m<u>a</u> annakum tan<u>t</u>iqoon<b>a</b>


Mirwaiz: اے محمدؐ کیا تۅہیہِ نِشہِ چھا ووتمُت ابرہیم علیہ السلام سٕندین معزز پژھین ہُںٛد قصہٕ۔
Transliteration: Hal at<u>a</u>ka <u>h</u>adeethu <u>d</u>ayfi ibr<u>a</u>heema almukrameen<b>a</b>
Athar:
  اے  نبی  صلی  اللہ  علیہ و سلم،  ابراہیم  علیہ  السلام  سٕندٮ۪ن  معزز  پژھیٚن  ہٕنز  حکایت  ﴿خبر﴾  تہِ  وٲژٕوہ  تۅہیہ؟


Athar:
  ییٚلہِٕ  تِم  تس  نِشہِ  آے،  ووٚنہس  تۅہیہِ  چَھو  سلام۔  تٔمۍ  ووٚن  تۅہیہِ  تہِ  چَھو  سلام۔  کینٛہہ  غیر  زان  لُکھ  چھ۔  ﴿سیاق  و  سباق  وُچِھتھ  ہیٚکن  اتھ  کتھہِ  زٕہ  معنی  ٲسِتھ۔  اکھ  یہِ  زِ  حضرت  ابراہیم  علیہ  السلام  چِھ  خۅد  تِمن  پژھیٚن  فرماوان  زِ  تۅہیہِ  سٍتۍ  چُھنہٕ  ییٚمہِ  برونٛہہ  مُلاقات  سپُدمُت،  توٚہۍ  چِھو  یتھ  علاقس  منٛز  شاید  نٔوۍ  نٔوی۔  دوٚیم  یہِ  زِ  تِہنزِ  سلامہِ  ہُند  جواب  دِتھ  ووٚن  حضرت  ابراہیم  علیہ  السلامو  پانس  سٍتۍ  یا  فرمووُکھ  گھرس  منٛز  ضیافتُک  انتظام  کرنہٕ  خٲطرٕ  گژھنہٕ  وِزِ  پننیٚن  خٲدِمن  زِ  یِم  چِھ  غیرزان  باسان،  ییٚمہِ  برونٛہہ  چِھنہٕ  یتھ  علاقس  منٛز  امہِ  شانٕکۍ  تہٕ  وضع  قطعٕکۍ  لُکھ  وُچھنہٕ  آمٕتۍ۔﴾

Mirwaiz:
  ییٚلہِ  تِم  ژاے  تِمن  نِشہِ  توپتہٕ  کرٕکھ  تِمن  سلام۔  ابرہیم  علیہ  السلامن  تہِ  فرمووُکھ  سلامِ  ہُنٛد  جوابِ  سلام۔  بیٚیہِ  لٔگۍ  وَننہِ  ابراہیم  علیہ  السلام،  یِم  کم  سنا  وۅپر  موٚہنِو  چھِ  معلوم  سپدان۔

Transliteration:
  I<u>th</u> dakhaloo AAalayhi faq<u>a</u>loo sal<u>a</u>man q<u>a</u>la sal<u>a</u>mun qawmun munkaroon<b>a</b>


Transliteration: Far<u>a</u>gha il<u>a</u> ahlihi faj<u>a</u>a biAAijlin sameen<b>in</b>
Athar:
  پتہٕ  گوٚو  سُہ  ژھایہِ  پٲٹھۍ  پننیٚن  گھر  والیٚن  نِشہِ،  تہٕ  اکھ  ﴿بُزمُت﴾  موٚت  تازٕہ  ووٚژھ،

Mirwaiz:
  توپتہٕ  ژاے  تِم  جلد  بٲژن  نِشہِ،  تورٕہ  آے  ہیتھ  ؤژھۍ  سُنٛد  ماز  یُس  گیٚوس  منٛز  اوس  تلنہٕ  آمُت۔


Athar: کوٚرُن پژھیٚن برونٛہہ کنہِ پیش۔ تٔمۍ ووٚن، توٚہۍ چِھو نہٕ کھیٚوان؟
Transliteration: Faqarrabahu ilayhim q<u>a</u>la al<u>a</u> takuloon<b>a</b>
Mirwaiz:
  توپتہٕ  تھووُکھ  تِمن  برونٹھہٕ  کنہِ،  تمو  ییٚلہِ  نہٕ  توکُن  توجہٕے  کوٚر،  دوٚپنکھ  توٚہۍ  کونہٕ  چھِو  کھیٚوان۔  توپتہٕ  تہِ  ییٚلہِ  نہٕ  تِمو  کھیوٚو۔


Athar:
  پتہٕ  کھوٚژ  سُہ  پننہِ  دِلہٕ  منٛزۍ  تِمن۔  تِمو  ووٚن،  کھوٚژمَہ،  تہٕ  سُہ  بوزنووُکھ  أکِس  ذِی  علم  لڑکہٕ  سٕنزِ  پیدٲیشہِ  ہٕنز  خۅش  خبر۔  ﴿سورۂ  ہوٗدس  منٛز  چھےٚ  وضاحت  زِ  یہِ  ٲس  حضرت  اسحاق  علیہ  السّلامن  ہٕنزِ  پیدٲیشہِ  ہٕنز  خۅش  خبر﴾

Mirwaiz:
  تمہِ  سٍتۍ  گابرے  تہٕ  خوف  زدٕہ  سپٕدے  تِم  تِمن  نِشہِ،  أندرۍ  کِنۍ  دوٚپ  تِمو  کہ  خبرچھا  یِم  ماآسن  دشمن،  اَدٕہ  کونہٕ  چھِ  یِم  کھیٚوان  مگر  تِمو  پژھیٚو  ژیوٗن  تِہُنٛد  گابرُن  تہٕ  خوف  زدہ  سپدُن،  تِمو  دوٚپُکھ  توٚہۍ  مہ  حض  کھوٚژِو،  أسۍ  نہ  حض  چھِنہٕ  انسان،  أسۍ  چھِ  مَلک۔سٍتۍ  ؤنِہکھ  بشارت  أکِس  عٲلم  فرزندٕ  سٕنز  یُس  پیغمبر  آسہِ۔

Transliteration:
  Faawjasa minhum kheefatan q<u>a</u>loo l<u>a</u> takhaf wabashsharoohu bighul<u>a</u>min AAaleem<b>in</b>


Athar:
  یہِ  بوٗزِتھ  چھےٚ  تٔمۍ  سٕنٛز  خاندارِنۍ  کریکھ  دِتھ  برونٛہہ  پکان،  تہٕ  پنُن  بُتھ  ؤلِتھ  چھےٚ  وَنان،  بُڈٕ،  ہانٹھ!  ﴿یعنی  اکھ  چَھس  بہٕ  بُڈٕ  دوٚیم  ہانٹھ۔  وۅنۍ  زیوِ  مےٚ  شُر؟  بائبلُک  بیان  چُھ  زِ  امہِ  وقتہٕ  ٲس  حضرت  ابراہیم  علیہ  السلام  سٕنز  وٲنٛس  ہتھ  ؤری،  تہٕ  حضرت  سارّہ  ہٕنز  90  ؤری۔  ﴿پیدٲیش  17-18﴾

Mirwaiz:
  توپتہٕ  آیہِ  اَتھ  حالس  منٛز  برونٹھ  کُن  تِہٕنز  آشیٚن  بی  بی  سارہ  علیھا  السلام  یۅسہٕ  تٔتہِ  تھٕے  یِمہٕ  کتھہٕ  بوزان  ٲس،  آیہِ  شور  تُلان،  توپتہٕ  لٲیِن  ڈیکس  پننِس  ژٔنڈاہ،  بیٚیہِ  لٔج  دپنہِ  اَکھ  چھَس  بہٕ  بُڈٕہ  بیٚیہِ  چھَس  ہانٹھ،  سُہ  کِتھ  سنا  پٲٹھۍ  زیٚوِ  مےٚ  نیچُو،  یتھ  حالس  منٛز  مےٚ  نیچُو  زِیوٚن  چھُ  عجیب  کتھاہ۔

Transliteration:
  Faaqbalati imraatuhu fee <u>s</u>arratin fa<u>s</u>akkat wajhah<u>a</u> waq<u>a</u>lat AAajoozun AAaqeem<b>un</b>


Transliteration: Q<u>a</u>loo ka<u>tha</u>liki q<u>a</u>la rabbuki innahu huwa al<u>h</u>akeemu alAAaleem<b>u</b>
Athar:
  تِمو  ووٚن،  یی  کینژھاہ  چُھ  تُہٕندۍ  ربّن  فرموومُت،  سُہ  چُھ  حکمت  وول  تہٕ  سورُے  کینٛہہ  چُھ  زانان۔

Mirwaiz:
  تِمو  دوٚپہس  تعجب  مہ  کر  ژٕہ،  أسۍ  چھا  کینٛہہ  پنُں  ونان،  یہِ  فرموو  یِتھے  پٲٹھۍ  چٲنۍ  پروردگارن۔  بے  شک  چھُ  سُہ  سیٹھاہ  حکمت  وول  سیٹھاہ  علمہٕ  وول،  سُہ  چھُ  کمالِ  قدرت  وول،  تس  نِشہِ  چھَنہٕ  کٕہٕنۍ  کتھ  عجٲیب۔  ابراہیم  علیہ  السلامس  سپُد  معلوم  نبوت  کہ  فراست  سٍتۍ  کہ  یِمن  مَلکن  چھُ  اَمہِ  بشارت  علاوٕہ  بیٚیہِ  تہِ  کیا  تانۍ  مقصد۔تتھ  کُں  نظرکٔرِتھ۔


Transliteration: Q<u>a</u>la fam<u>a</u> kha<u>t</u>bukum ayyuh<u>a</u> almursaloon<b>a</b>
Athar:
  ابراہیم  علیہ  السلام  چِھ  ونان،  اے  اللہ  تعالیٰ  سٕنٛدِ  طرفہٕ  سوزنہٕ  آمتیو  ﴿فرشتو﴾  تۅہیہِ  کیا  مُہم  چَھو  درپیش؟

Mirwaiz:
  پُروٚژھ  ابراہیم  علیہ  السلامن  یِمن  مَلکن،  اے  سوزنہٕ  آمتیو  مَلکو،  توٚہۍ  کمہِ  ضروری  کامہِ  خٲطرٕ  چھِو  بیٚیہ  یور  آمٕتۍ۔


Mirwaiz: تِمو دوٚپہکھ أسۍ حض چھِ سوزنہٕ آمٕتۍ نافرمان قومس أکِس کُن یعنی قومِ لوطس کُن۔
Transliteration: Q<u>a</u>loo inn<u>a</u> orsiln<u>a</u> il<u>a</u> qawmin mujrimeen<b>a</b>
Athar:
  تِمو  ووٚن،  أسۍ  چِھ  أکِس  مُجرم  قومس  کُن  سوزنہٕ  آمٕتۍٔ  ﴿مُراد  چُھ  قومِ  لوط۔  امِکۍ  جُرم  ٲسۍ  اتھ  حدس  تام  وٲتِمٕتۍ  زِ  صرف  مُجرم  قوم  لفظٕے  اوس  یہِ  وَننہٕ  خٲطرٕ  سٮ۪ٹھاہ  زِ  امہِ  نِشہِ  کُس  قوم  چُھ  مُراد﴾


Transliteration: Musawwamatan AAinda rabbika lilmusrifeen<b>a</b>
Athar:
  یِمہٕ  تُہندِس  ربّس  نِشہِ  حدٕ  نیرن  والیٚن  خٲطرٕ  نشان  زدٕہ  چھےٚ۔  ﴿یعنی  أکِس  أکِس  کنہِ  پٮ۪ٹھ  چُھ  تُہندِس  ربّ  سٕندِ  طرفہٕ  نِشان  تھاونہٕ  آمُت  زِ  تَس  کس  مُجرمس  چُھ  کلہٕ  دگُن﴾

Mirwaiz:
  یِمن  کنہِ  پھلیٚن  خاص  نِشانہٕ  تھاونہٕ  آمُت  اوس  تِہِندِس  پروردگارس  نِشہِ  نافرمٲنی  انادر  حدٕ  ڈلہٕ  وُنین  ہٕندِ  خٲطرٕ،  نشانہٕ  اوسُکھ  اَمی  خٲطرٕ  کہ  یِمہٕ  گژھن  لگنہِ  تِمنٕے  یِم  عقلہِ  تہٕ  دینہٕ  کہ  فطرت  کہ  حدٕ  نِشہِ  ڈلِمٕتۍ  چھِ۔


Transliteration: Faakhrajn<u>a</u> man k<u>a</u>na feeh<u>a</u> mina almumineen<b>a</b>
Athar:
  پتہٕ  کٔڑۍ  اسہِ  تِم  سٲری  لُکھ  یِم  تتھ  بستی  منٛز  مومن  ٲسۍ  ﴿منٛز  باگ  چُھ  یہِ  قصّہٕ  تراونہٕ  آمُت  زِ  حضرت  ابراہیم  علیہ  السلام  سٕندِ  پٮ۪ٹھہٕ  کِتھہٕ  پٲٹھۍ  وٲتۍ  یِم  فرشتہٕ  حضرت  لوط  علیہ  السلامس  نِشہِ  تہٕ  تَتہِ  کیا  آو  یِمن  تہٕ  قوم  لوطس  درمیان  پیش﴾

Mirwaiz:
  ییٚلہِ  یِمن  بستی  ین  پٮ۪ٹھ  عذابُک  وقت  ووت،  پس  کریوو  اَسہِ  اِرادٕہ  أسۍ  کڑوکھ  تَمہِ  شہرٕ  منٛزٕ  تِم  لوٗکھ  یِم  باایمان  آسن  تِم  تھاووکھ  أسۍ  علٰحیدٕہ۔


Athar: تہٕ تَتہِ وُچھنہٕ اسہِ اکہِ گھرٕ ورٲے مُسلمانن ہُند کانٛہہ گھرٕ۔
Transliteration: Fam<u>a</u> wajadn<u>a</u> feeh<u>a</u> ghayra baytin mina almuslimeen<b>a</b>
Mirwaiz:
  پس  لوٚب  نہٕ  اسہِ  تتھ  شہرس  اندر  اَکہِ  گرٕ  ورٲے  کانٛہہ  گراہ  مسلمانو  اندرٕ،  سُہ  گرٕہ  اوس  لوط  علیہ  السلام  سُند،  تِم  تھٲوِۍ  اَسہِ  عذاب  نِشہِ  محفوظ۔باقی  کٔرۍ  اَسہِ  سٲری  ہلاک۔


Athar:
  امہِ  پتہٕ  ترٲو  اَسہِ  بس  اکھ  نشٲنی  تِمن  لُکن  خٲطرٕ  تَتہِ،  یِم  درد  ناک  عذابس  کھۅژان  آسن۔  ﴿امہِ  نشٲنی  نِشہِ  چُھ  مُراد  بحیرہ  مُردار  ییٚمیُک  جنوبی  علاقہٕ  اَز  اکہِ  بہلہِ  پایہِ  چہِ  تبٲہی  ہٕندۍ  آثار  چُھ  پیش  کران﴾۔

Mirwaiz:
  بیٚیہِ  تروو  ا۔سہِ  تِمن  سنگِ  باراں  کٔرِتھ۔تتھ  شہرس  منٛز  ہمیشہ  خٲطرٕ  نشانہٕ  اَکھ  تِمن  لوٗکن  ہٕندِ  خٲطرٕ  یِم  کھۅژان  آسن  سٲنِس  کُڑرِس  عذابس،  توپتہٕ  آسن  ییٚمہِ  واقعہ  نِشہِ  عبرت  رٹان۔

Transliteration:
  Watarakn<u>a</u> feeh<u>a</u> <u>a</u>yatan lilla<u>th</u>eena yakh<u>a</u>foona alAAa<u>tha</u>ba alaleem<b>a</b>


Athar:
  تہٕ  ﴿تُہندِ  خٲطرٕ  چھےٚ  نشٲنی﴾  موسیٰ  علیہ  السلام  سٕندِس  قصّس  منٛز۔  ییٚلہِ  سُہ  اسہِ  ٹاکارٕہ  سَنَد  ہیٚتھ  فرعونس  نِشہِ  سوٗز  ﴿یعنی  تِتھۍ  ٹاکارٕہ  معجزات  تہٕ  تِتھۍ  ٹاکارٕہ  علامات  ہیٚتھ  یِمو  سٍتۍ  یہِ  کتھ  شکہٕ  لد  ٲس  نہٕ  روٗزمٕژ  زِ  تِم  علیہ  السلام  چِھ  خالق  ارض  و  سما  سٕندِ  طرفہٕ  ماموٗر  سپدِتھ  آمٕتۍ۔﴾

Mirwaiz:
  بیٚیہِ  چھُ  عبرت  موسیٰ  علیہ  السلام  سٕندِس  قصس  اندر  تہِ،  ییٚلہِ  اَسہِ  سوٗزۍ  تِم  فرعونس  کُن  نٔنۍ  دلیل  یعنی  معجزٕہ  ہیٚتھ۔

Transliteration:
  Wafee moos<u>a</u> i<u>th</u> arsa<b>l</b>n<u>a</u>hu il<u>a</u> firAAawna bisul<u>ta</u>nin mubeen<b>in</b>


Athar: سُہ آو پننِس طاقت کِس نشس منٛز وُٹھنہٕ، تہٕ ووٚنُن یہِ چُھ جادو گر نَتہٕ چُھ مجنون۔
Transliteration: Fatawall<u>a</u> biruknihi waq<u>a</u>la s<u>ah</u>irun aw majnoon<b>un</b>
Mirwaiz:
  پس  پھُیر  بُتھ  تٔمۍ  بیٚیہِ  تٔمۍ  سٕندیو  ارکانِ  سلطنتو،  سُہ  لوٚگ  موسیٰ  علیہ  السلامس  دَپنہِ  یہِ  چھُ  جادو  گر  یا  دیوانہٕ۔


Athar:
  ٲخر  کار  روٚٹ  اسہِ  سُہ  تہٕ  تٔمۍ  سٕندۍ  لشکر،  تہٕ  چٔھکۍ  سٲری  سمندرس  تہٕ  سُہ  روٗد  ملامت  زدٕہ  سپدِتھ۔

Mirwaiz:
  پس  روٚٹ  اسہِ  سُہ  بیٚیہِ  تہند  فوج،  توپتہٕ  دُیت  دٲرِتھ  دریاوس  اندر  یتھ  منٛز  سُہ  غرق  گوٚو  لشکر  ہیتھ۔سُہ  اوس  سیٹھاہ  قابلِ  ملامت  کفرو  شرک  تہٕ  نافرمٲنی  ہٕندِ  سببہٕ۔

Transliteration:
  Faakha<u>th</u>n<u>a</u>hu wajunoodahu fanaba<u>th</u>n<u>a</u>hum fee alyammi wahuwa muleem<b>un</b>


Transliteration: Wafee AA<u>a</u>din i<u>th</u> arsaln<u>a</u> AAalayhimu a<b>l</b>rree<u>h</u>a alAAaqeem<b>a</b>
Athar:
  تہٕ  ﴿تُہندِ  خٲطرٕ  چھےٚ  نِشٲنی  قومِ﴾  عادس  منٛز،  ییٚلہِ  اسہِ  تِمن  پٮ۪ٹھ  اکھ  تِیُتھ  بےخبر  ہوا  سوٗز،

Mirwaiz:
  بیٚیہِ  چھُ  قومِ  عاد  کِس  ہلاک  کرنس  اندر  تہٕ  عبرتُک  مقام  ییٚلہِ  پُھیر  اَسہِ  تِمن  پٮ۪ٹھ  ھَش  تہٕ  وِجہٕ  واو،  یُس  خٲلی  اوس  خیرٕھ  نِشہِ  یعنی  تتھ  منٛز  اوس  تِہِندِ  خٲطرٕ  شرٕے  شر۔


Athar: ییٚمہِ چیزٕ پیٚٹھۍ تہِ سُہ پوٚک سُہ ترووُن دۅدرٲوِتھ۔
Transliteration: M<u>a</u> ta<u>th</u>aru min shayin atat AAalayhi ill<u>a</u> jaAAalathu ka<b>al</b>rrameem<b>i</b>
Mirwaiz:
  سُہ  واو  اوس  نہٕ  تراوان  کُنہِ  چیزس  ییٚمہِ  پٮ۪ٹھۍ  سُہ  پکہِ  ہا  مگر  تتھ  اوس  چوٗرٕ  چوٗرٕ  کران،  ناس  تہٕ  ڈاس  کران۔


Transliteration: Wafee thamooda i<u>th</u> qeela lahum tamattaAAoo <u>h</u>att<u>a</u> <u>h</u>een<b>in</b>
Athar:
  تہٕ  ﴿تُہندِ  خٲطرٕ  چھےٚ  نشٲنی  قومِ﴾  ثمودس  منٛز،  ییٚلہِ  تِمن  وَننہٕ  اوس  آمُت  زِ  أکِس  خاص  وقتس  تام  کٔرِو  مزٕہ۔

Mirwaiz:
  بیٚیہِ  چھُ  قومِ  ژمودکِس  گلنس  اندر  تہِ  عبرتُک  مقام  ییٚلہِ  وَننہِ  آیو  تِمن  یعنی  صالح  علیہ  السلامن  فرماویوو  تِمن،  تُلۍ  تو  تمتع  تہٕ  فٲیدٕہ  زندگی  ہُنٛد  کم  کینٛہہ  کالاہ  یعنی  کفروشرک  نِشہِ  نے  باز  یِیِو  تیٚلہِ  چھُ  تۅہیہِ  ہلاک  سپدُن۔


Athar:
  مگر  اتھ  تنبیہ  ہَس  پٮ۪ٹھ  تہِ  کٔر  تِمو  پننِس  ربّ  سٕندِس  حُکمس  سَرکشی۔  آخر  کار  رٔٹۍ  تِم  وُچھان  وُچھان  اَکہِ  ترٛٹہِ،

Mirwaiz:
  توپتہٕ  تہِ  کٔرتِمو  سرکشی  تہٕ  نافرمٲنی  پننِس  پروردگار  سٕندِس  حکمس،  پس  رٔٹۍ  تِم  اَکہِ  خوفناک  کریکہِ  وُچھان  وُچھان۔  یعنی  عذابٕکۍ  آثار  ییٚلہِ  ظٲہر  سپٕدۍ  تِم  ٲسۍ  تِم  آثار  وُچھان۔

Transliteration:
  FaAAataw AAan amri rabbihim faakha<u>th</u>athumu a<b>l</b><u>ssa</u>AAiqatu wahum yan<i><u>th</u></i>uroon<b>a</b>


Athar: پتہٕ نہ ٲس تِمن تھوٚد وۅتھنٕچ سکت، تہٕ نہ ہیٚکہَن تِم پنُن بچاو کٔرِتھ۔
Mirwaiz:
  پس  ہیوٚک  نہٕ  تِمو  تھوٚد  ؤتھِتھ  کلہ  و  کرمن  کٔرِتھ  موٗدۍ  سٲری۔  نہ  ہیوٚک  تِمو  اَسہِ  نِشہِ  تمُیک  بدلہٕ  ہیتھ۔

Transliteration:
  Fam<u>a</u> ista<u>ta</u>AAoo min qiy<u>a</u>min wam<u>a</u> k<u>a</u>noo munta<u>s</u>ireen<b>a</b>


Transliteration: Waqawma noo<u>h</u>in min qablu innahum k<u>a</u>noo qawman f<u>a</u>siqeen<b>a</b>
Athar:
  تہٕ  یِمو  سارِوٕے  برونٛہہ  کوٚر  اسہِ  نوح  علیہ  السلام  سُند  قوم  ہلاک،  تِکیازِ  تِم  لُکھ  ٲسۍ  فاسق۔

Mirwaiz:
  بیٚیہِ  کوٚر  اَسہِ  یِمن  برونٹھ  ہلاک  تہٕ  برباد  نوح  علیہ  السلام  سُنٛد  قوم،  بے  شک  تِم  ٲسۍ  سیٹھاہ  نافرمان  لوٗکھ۔


Mirwaiz: بیٚیہِ کوٚر پٲدٕہ اسہِ آسمان پننہِ قدرت سٍتۍ، بے شک سٲنۍ قدرت چھےٚ سیٹھاہ وسیع۔
Transliteration: Wa<b>al</b>ssam<u>a</u>a banayn<u>a</u>h<u>a</u> biaydin wainn<u>a</u> lamoosiAAoon<b>a</b>
Athar:
  آسمان  بنوو  اَسہِ  پننہِ  زورٕ  تہٕ  اَسہِ  چُھ  اَمِیُک  طاقت۔  ﴿لفظ  چِھ،  وَاِنّا  لَمُوسِعُونَ،  مُوسِع  لفظٕکۍ  معنی  ہیٚکن  طاقت  تہٕ  عبور  تھاون  وٲلۍ  سٕندۍ  تہِ  ٲسِتھ  تہٕ  وسیع  کرن  وٲلۍ  سٕندۍ  تہِ۔  گۅڈنِکہِ  معنی  کہ  لحاظہٕ  چُھ  امہِ  ارشادُک  مطلب  یہِ  زِ  آسمان  بنوو  نہٕ  اسہِ  کٲنٛسہِ  ہٕندِ  مددٕ  کینٛہہ  بلکہ  بنوو  پننہِ  زورٕ  تہٕ  امِیُک  تخلیق  اوسنہٕ  سانہِ  عبور  نِشہِ  نیبر  کینٛہہ،  پتہٕ  کِتھہٕ  پٲٹھۍ  آو  تُہندِس  دماغس  منٛز  یہِ  تصّور  زِ  أسۍ  ہیٚکَو  نہٕ  توٚہۍ  دُبارٕہ  پٲدٕ  کٔرِتھ؟  دوٚیِمہِ  معنی  کہ  لحاظہٕ  چُھس  مطلب  یہِ  زِ  یہِ  عظیم  کائنات  چِھنہٕ  أسۍ  بس  اکہِ  لٹہِ  بنٲوِتھ  بیٖٹھۍ  مٕتۍ  کینٛہہ  بلکہِ  چِھ  مُسلسل  اتھ  منٛز  توسیع  کران  تہٕ  پرٛتھ  وقتہٕ  چِھ  اتھ  منٛز  سانہِ  تخلیقٕکۍ  نٔوۍ  نٔوۍ  معجزٕہ  رونما  سپدان۔  یِژھ  تخلیق  کرن  واجِنۍ  زبردست  ہستی  کِتھہٕ  پٲٹھۍ  سمجھوٗن  تۅہیہِ  ٲخر  بیٚیہِ  اَکہِ  پھِرِ  پٲدٕ  کرنہٕ  اعادۂ  خلق  نِشہِ  عٲجز﴾


Athar: زمین چھےٚ اسہِ وَتھرٲومٕژ تہٕ أسۍ چِھ سٮ۪ٹھاہ جان ہموار کرن وٲلۍ۔
Transliteration: Wa<b>a</b>lar<u>d</u>a farashn<u>a</u>h<u>a</u> faniAAma alm<u>a</u>hidoon<b>a</b>
Mirwaiz:
  بیٚیہِ  وہروو  اَسہِ  زمین  فرشِکۍ  پٲٹھۍ،  پس  کیا  رُت  وَتھراوِوُنۍ  چھِ  أسۍ۔  یعنی  اَتھ  زمینس  منٛز  کم  کم  نفعاہ  تہٕ  فٲیدٕہ  تھٲوۍ  اَسہ۔


Transliteration: Wamin kulli shayin khalaqn<u>a</u> zawjayni laAAallakum ta<u>th</u>akkaroon<b>a</b>
Athar:
  تہٕ  پرٛتھ  چیزٕکۍ  چِھ  اسہِ  جورٕ  بنٲوِمٕتۍ،  ﴿یعنی  دُنیاہٕکۍ  تمام  چیز  چِھ  تزوِیج،  جورن  ہٕندِس  اصولس  پٮ۪ٹھ  بناونہٕ  آمٕتۍ۔  یہِ  سورُے  عالمُک  کار  خانہٕ  چُھ  اتھ  قٲعدس  پٮ۪ٹھ  چلان  زِ  کینژھن  چیزن  چُھ  کینژھن  چیزن  سٍتۍ  جوڑ  لگان  تہٕ  پتہٕ  چھےٚ  یِہندِ  جوڑ  لگنہٕ  سٍتی  رنگہٕ  رنگہٕ  چہِ  ترکیبہٕ  وجودس  یِوان۔  ییٚتہِ  چُھنہٕ  کانٛہہ  چیز  تہِ  تِیُتھ  مُنفرد  زِ  کانٛہہ  بیاکھ  چیز  کیا  آسہِ  نہٕ  امِیُک  جوڑ،  بلکہ  چُھ  پرٛتھ  چیز  پننِس  جورس  سٍتۍ  رٔلِتھٕے  نتیجہ  خیز  بنان﴾  بنان  چُھ  زِ  توٚہۍ  رٔٹِو  اَمہِ  نِشہِ  سبق۔  ﴿یعنی  یہِ  سبق  زِ  دُنیاہُک  جوڑ  چُھ  ٲخرت  ییٚمہِ  ورٲے  دُنیاہٕچ  یہِ  زندگی  بے  معنی  چھےٚ  بنان﴾

Mirwaiz:
  بیٚیہِ  کوٚر  اَسہِ  پرتھ  چیزاہ  پٲڈٕہ  جورِ  جورِ،  زٕہ  زٕہ  قسم۔  اَمہِ  اندرٕ  چھُ  مُراد  پرتھ  چیزس  مقابل  تھوو  اَسہِ  بیاکھ  چیز،  مثلاً  آسمان  تہٕ  زمین،  جوہر  تہٕ  عرض،  گرمی  تہٕ  سردی،  موٚدُر  تہٕ  ٹیوٚٹھ،  لۅکُٹ  تہٕ  بوٚڈ،  خۅشنما  تہٕ  بدنما،  سفید  تہٕ  سیاہ،  گاش  تہٕ  گٹہٕ  وغٲرٕہ۔یُتھ  تۅہیہِ  یِمو  مصنوعاتو  سٍتۍ  خداے  سُنٛد  کُن  آسُن  فکرِ  ترِ  کہ  موجودات  چھِ  زٕہ  زٕہ  تہٕ  جفت۔  خالق  موجودات  چھُ  کُنُے  طاقت  تہٕ  فرد۔


Transliteration: Fafirroo il<u>a</u> All<u>a</u>hi innee lakum minhu na<u>th</u>eerun mubeen<b>un</b>
Athar:
  لہٰذا  دوٗرِو  خُدایس  کُن،  بہٕ  چُھس  تٔمۍ  سٕندِ  طرفہٕ  تُہندِ  خٲطرٕ  صاف  صاف  خبردار  کرن  وول۔

Mirwaiz:
  اے  پیغمبرِ  برحق  توٚہۍ  فرمٲوِو  لوٗکن  ییٚلہِ  یِم  موجودات  و  مصنوعات  حضرت  خالق  سٕندِس  کُن  آسنس  پٮ۪ٹھ  دلالت  کران  چھِ،  پس  پَزِ  تۅہیہِ  کہ  توٚہۍ  دوٗرِو  تس  خداےسٕندِس  توحیدس  کُن۔  بے  شک  بہٕ  چھُسَو  تِہِندی  طرفہٕ  تۅہیہِ  فکرٕ  تارنہٕ  خٲطرٕ  نٔنۍ  پٲٹھۍبیم  کروُن۔  وضاحت  سان  چھُسَو  ونان  کہ


Athar:
  تہٕ  مَہ  بنٲوِو  خُدایس  سٍتۍ  دوٚیم  کانٛہہ  معبوٗد،  بہٕ  چُھس  تٔمۍ  سٕندِ  طرفہٕ  تُہندِ  خٲطرٕ  صاف  صاف  خبردار  کرن  وول۔  ﴿یِمہٕ  کتھہٕ  اگرچہِ  اللہ  تعالیٰ  سُندُے  کلام  چھےٚ  مگر  یِمن  چُھنہٕ  متکلّم  اللہ  تعالیٰ  بلکہ  چِھ  نبی  صلی  اللہ  علیہ و سلم۔  گویا  کتھ  چھےٚ  دراصل  یِتھہٕ  پٲٹھۍ  زِ  اللہ  تعالیٰ  چُھ  پننِس  نبی  صلی  اللہ  علیہ و سلمن  ہٕنزِ  زبٲنۍ  یہِ  وَنناوان  زِ  دوٗرِو  خُدایس  کُن،  بہٕ  چُھسَو  توٚہۍ  تٔمۍ  سٕندِ  طرفہٕ  خبردار  کران۔﴾

Mirwaiz:
  بیٚیہِ  مہ  ٹھٔہرٲوِن  اللہ  تعالیٰ  ہس  سٍتۍ  بیاکھ  کانٛہہ  معبوداہ۔  بے  شک  بہٕ  چھُسَو  تۅہیہِ  تِہِندِ  طرفہٕ  بیم  کروُن  نٔنۍ  پٲٹھۍ۔  اَتھ  منٛز  سپٕز  زیادٕہ  وضاحت  کہ  ففر  والی  اللہ  ہس  منٛز  چھُ  توحیدُک  حکم،  تتھ  چھُ  لٲزم  نہی  عن  الشرک،  سُہ  گوٚو  ﴿۔۔۔۔۔۔۔۔۔۔۔﴾  اَتھ  سٍتۍ  آو  یہِ  تٲکیدٕہ  خٲطرٕ  وَننہٕ،  بہٕ  چھُسو  نٔنۍ  پٲٹھۍ  خداے  سٕندِ  طرفہٕ  بیم  کروُن۔  اللہ  تعالیٰ  چھُ  فرماوان،  اے  پیغمبر  برحق  توٚہۍ  چھِو  بے  شک  نذیر  مُبین۔  لیکن  یِم  تُہٕندۍ  مخٲلف  چھِ  تِتھۍ  جٲہل  کہ  تِم  چھِ  تۅہیہِ  سٲحر  تہٕ  مجنون  ونان۔  توٚہۍ  کٔرِو  اَتھ  پٮ۪ٹھ  صبر،  یہِ  نٔو  کتھاہ  چھَنہٕ۔

Transliteration:
  Wal<u>a</u> tajAAaloo maAAa All<u>a</u>hi il<u>a</u>han <u>a</u>khara innee lakum minhu na<u>th</u>eerun mubeen<b>un</b>


Athar:
  یی  چُھ  سپدان  روٗدمُت،  یِمن  بروٗنٹھمیٚن  قومن  نِشہِ  تہِ  چُھنہٕ  کانٛہہ  رسول  تِیُتھ  آمُت،  یَس  نہٕ  تِمو  یہِ  ووٚنمُت  آسہِ  زِ  یہِ  چُھ  سٲحر  یا  چُھ  مجنون۔

Mirwaiz:
  یِتھے  پٲٹھۍ  یِم  کٲفر  یِمن  برونٹھ  گُزرے  تِمن  نِشہِ  آو  نہٕ  کانٛہہ  پیغمبراہ  مگر  دوٚپہَس  یہِ  چھُ  جادو  گر  یا  موٚت  تہٕ  دیوانہٕ۔

Transliteration:
  Ka<u>tha</u>lika m<u>a</u> at<u>a</u> alla<u>th</u>eena min qablihim min rasoolin ill<u>a</u> q<u>a</u>loo s<u>ah</u>irun aw majnoon<b>un</b>


Transliteration: Ataw<u>as</u>aw bihi bal hum qawmun <u>ta</u>ghoon<b>a</b>
Athar:
  کیا  یِمو  سارِوٕیَو  چھا  اَتھ  کتھہِ  پٮ۪ٹھ  پانہٕ  وٲنۍ  کانٛہہ  سمجھوتہٕ  کوٚر  مُت؟  نَہ،  بلکہ  چِھ  یِم  سٲری  سرکش  لُکھ۔  ﴿یعنی  ساسہٕ  بدٮ۪ن  ؤرِین  تام  پرٛتھ  زمانس  منٛز  مختلف  مٕلکن  تہٕ  قومن  ہٕندٮ۪ن  لوٗکن  ہُند  انبیا  علیہ  السلامن  ہٕندِس  دعوت  کِس  مقابلس  منٛز  اَکوے  رٔویّہِ  اختیار  کرُن  ہیٚکہِ  ہے  نہٕ  اَتھ  بِناہس  پٮ۪ٹھ  ٲسِتھ  زِ  اکھ  کانفرس  کٔرِتھ  آسہِ  یِمو  سارِوٕے  پٔتِمیٚو  بروٗنٹھمیٚو  نسلو  پانہٕ  وٲنۍ  یہِ  طے  کوٚرمُت  زِ  ییٚلہِ  کانٛہہ  نبی  یِیہِ  تہٕ  پتہٕ  کرِ  یہِ  دعوت  پیش،  تیٚلہِ  گژِھہ  تس  یہِ  جواب  دِنہٕ  یُن۔  دراصل  چُھنہٕ  یِہندِ  رٔوِیہِ  چہِ  اَمہِ  یکسٲنی  ہُند  کانٛہہ  وجہ  امہِ  ورٲے  زِ  سرکشی  تہٕ  نَہ  مانُن  چُھ  یِمن  سارِنٕے  ہُنٛد  مُشترکہٕ  وصف۔﴾

Mirwaiz:
  کیا  سنا  تِم  ٲسۍ  اَکھ  أکِس  اَمِچ  وصیت  کران  تمی  یِمہٕ  کتھہٕ  برونٹھِمیو  وَنِمَژٕہ  چھےٚ  تِمے  کتھہٕ  چھِ  یِم  کٲفر  تہِ  ونان،  بلکہ  تِم  سٲری  سرکش  تہٕ  نافرمان۔  یعنی  یِمہٕ  کتھہٕ  وننُک  سبب  چہُ  سرکشی  تہٕ  طغیان۔


Transliteration: Fatawalla AAanhum fam<u>a</u> anta bimaloom<b>in</b>
Athar:
  لہٰذا،  اے  نبی  صلی  اللہ  علیہ و سلم،  یِمن  نِشہِ  پھِرِو  رۅے،  تۅہیہِ  پٮ۪ٹھ  چَھنہٕ  کانٛہہ  ملامت  ﴿الزام﴾۔

Mirwaiz:
  پس  پھِرِو  تِمن  نِشہِ  پنُن  توجہ،  تِمن  کُن  مَہ  کٔرِو  کانٛہہ  التفات،  تۅہیہِ  پیتھ  چھُنہٕ  کانٛہہ  الزام،  توٚہۍ  کٔرِو  پنٕنۍ  کٲم،  تۅہیہِ  واتنووُو  پیغامِ  حق۔


Athar: البتہ نصیحت روٗزِو کران، تِکیازِ نصیحت چھےٚ ایمان انن والیٚن خٲطرٕ نفع بخش۔
Transliteration: Wa<u>th</u>akkir fainna a<b>l</b><u>thth</u>ikr<u>a</u> tanfaAAu almumineen<b>a</b>
Mirwaiz:
  توٚہۍ  روٗزِو  اطمنانہٕ  سان  پنٕنۍ  کٲم  کران،  توٚہۍ  روٗزِو  لوٗکن  نصیحت  کران  تِمن  فکرِ  تاران۔  بے  شک  وعظ  و  نصیحت  کرنس  چھِ  سیٹھاہ  فٲیدٕہ  باایمانن  ہٕندِ  حقہٕ۔


Mirwaiz: بیٚیہِ کٔرۍ مےٚ پٲدٕ جن تہٕ انسان خاص اَمی خٲطرٕ کہ یُتھ تِم میٲنۍ عبادت کرن۔
Transliteration: Wam<u>a</u> khalaqtu aljinna wa<b>a</b>linsa ill<u>a</u> liyaAAbudoon<b>i</b>
Athar:
  مےٚ  کٔرۍ  نہٕ  جِن  تہٕ  انسان  اَمہِ  ورٲے  کُنہِ  کامہِ  خٲطرٕ  پٲدٕ  زِ  تِم  کرن  میٲنۍ  بندگی۔  ﴿یعنی  مےٚ  چِھنہٕ  یِم  باقین  ہِٕنزِ  بندگی  خٲطرٕ  بلکہ  چھِم  پننہِ  بندگی  خٲطر  پٲدٕ  کٔرِمٕتۍ۔  میٲنۍ  بندگی  پزِ  یِمن  اَمہِ  موجوب  کرٕنۍ  زِ  بہٕ  چھُس  یِہُنٛد  خالق  بیٚیہِ  کٲنسہِ  ییٚلہِ  یِم  پٲدٕ  چھِنہٕ  کٔرِمٕتی  تیٚلہِ  کُس  حق  چھُ  تس  واتان  زِ  یِم  کرن  تس  بندگی،  تہٕ  یِہندِ  خٲطرٕ  کِتھہٕ  پٲٹھۍ  ہیکہِ  یہِ  جٲیز  ٲسِتھ  زِ  یُہُند  خٲلق  آسہٕ  بہٕ  تہٕ  یِم  روزن  بندگی  کران  دوٚیِمیٚن  ہٕنز۔﴾


Athar:
  لہٰذا  یِمو  لُکو  ظُلم  چُھ  کوٚرمُت۔  ﴿یتھ  جایہِ  چُھ  ظُلم  مراد  حقیقتس  تہٕ  صداقتس  پیٹھ  ظلم  کرُن  تہٕ  خۅد  پننِس  فطرتس  پٮ۪ٹھ  ظُلم  کرُن﴾  تِہندِ  حصُک  تہِ  چُھ  تِیُتھے  عذاب  تیار  یُتھ  یِمنٕے  ہِوٮ۪ن  لُکن  تِہندِ  حِصُک  چُھ  میوٗلمُت،  امہِ  خٲطرٕ  مَہ  کٔرِن  مےٚ  یِم  لُکھ  بانبٕر۔

Mirwaiz:
  پس  تِمن  لوٗکن  ہٕندِ  عذاب  خٲطرٕ  تہِ  چھےٚ  وٲرۍ  پنٕنۍ  مقرر  خدایس  نِشہِ  یِمو  پٲںۍ  پانس  کفروشرکہٕ  سٍتۍ  ظلم  کوٚر۔  یِتھہٕ  پٲٹھۍ  بروٗنٹھِمین  کافرن  ہٕندِ  خٲطرٕ  وٲرۍ  چھےٚ  مقرر،  پس  مَہ  کٔرِن  تِم  بانبٕر  یعنی  عذاب  طلب  کرنس  اندر  مَہ  کٔرِن  جلدی۔  سۅ  پنٕنۍ  وٲرۍ  واتہِ  تِمن  ضرور۔

Transliteration:
  Fainna lilla<u>th</u>eena <i><u>th</u></i>alamoo <u>th</u>anooban mithla <u>th</u>anoobi a<u>s</u><u>ha</u>bihim fal<u>a</u> yastaAAjiloon<b>a</b>


Athar: ٲخرس چھےٚ تبٲہی کُفر کرن والیٚن خٲطرٕ تمہِ دۅہ ییٚمیُک تِمن بِیم چُھ یِوان پاونہٕ۔
Transliteration: Fawaylun lilla<u>th</u>eena kafaroo min yawmihimu alla<u>th</u>ee yooAAadoon<b>a</b>
Mirwaiz:
  پس  چھےٚ  بٔڈ  خرابی  تہٕ  افسوس  تِمن  لوٗکن  ہٕندِ  خٲطرٕ  یِمو  کفر  تہٕ  شرک  کوٚر  تَمہِ  دۅہ  ییٚمہِ  دۅہُک  تِمن  وعدٕہ  تھاونہٕ  یِوان  چھُ۔


Transliteration: M<u>a</u> lahu min d<u>a</u>fiAA<b>in</b>
Athar:
  یتھ  کانٛہہ  دفع  کرن  وول  چُھنہٕ۔  ﴿ربّ  سٕندِ  عذاب  نِشہِ  چُھ  مُراد  ٲخرت  تِکیازِ  انکار  کرن  والیٚن  خٲطرٕ  چُھ  تمِیُک  یُنُے  عذاب۔  امہِ  کِس  یِنَس  پٮ۪ٹھ  چُھ  پانژن  چیزن  ہُند  قسم  کھیٚنہٕ  آمُت،  یعنی  یِم  چیز  چِھ  امہِ  کِس  یِنَس  پٮ۪ٹھ  دلالت  کران۔  ﴿1﴾  طُور،  ییٚتہِ  اَکھ  مظلوم  قوم  تھوٚد  تُلنُک  تہٕ  اکھ  ظٲلِم  قوم  گِراونُک  فٲصلہٕ  آو  کرنہٕ۔  یہِ  فٲصلہٕ  چُھ  امہِ  کتھہِ  ہٕنز  علامت  زِ  خُداے  سٕنز  یہِ  خُدٲئی  چُھنہٕ  انہِ  گٔٹۍ  شہر۔  ﴿2﴾  مُقدّس  کتابن  ہُند  مجموعہ  یُس  پرٲنِس  زمانس  منٛز  أکِس  رقیق  جِلدس  پٮ۪ٹھ  لیٚکھنہٕ  اوس  یِوان  تہٕ  سُہ  چُھ  اَتھ  پٮ۪ٹھ  گواہ  زِ  پرٛتھ  زمانس  منٛز  چھےٚ  خُداے  سٕندِ  طرفہٕ  یِنہٕ  والیو  پیغمبرو  ٲخرت  کہِ  یِنٕچ  خبر  دِژمٕژ۔  ﴿3﴾  آباد  گھرٕ  یعنی  خانہ  کعبہ  یُس  أکِس  وٲرانس  منٛز  بناونہٕ  آو  تہٕ  پتہٕ  بخٕش  خُداین  اَتھ  سۅ  آبٲدی  یۅسہٕ  دُنیاہس  منٛز  کُنہِ  عمارتس  آیہِ  نہٕ  بخشنہٕ۔  یہِ  چھےٚ  امہِ  کتھہِ  ہٕنز  کُھلہٕ  نِشٲنی  زِ  اللہ  تعالیٰ  سٕندۍ  پیغمبر  چِھنہٕ  ہوٲئی  کتھہٕ  کران۔  حضرت  ابراہیم  علیہ  السّلامو  ییٚلہِ  خانہ  کعبہ  سنسان  پہاڑن  منٛز  باگ  تعمیر  کٔرِتھ  حج  خٲطرٕ  آلَو  اوس  کوٚرمُت  تمہِ  وقتہٕ  ہیٚکہِ  ہے  نہٕ  کانٛہہ  اندازٕہ  تہِ  کٔرِتھ  زِ  ساسہٕ  بدٮ۪ن  ؤرِ  یِن  تام  روزِ  دُنیا  اَتھ  کُن  دوران  یِوان۔  ﴿4﴾  تھوٚد  چھت  یعنی  آسمان  تہٕ  ﴿5﴾  موجزن  سمندر،  یِم  چِھ  اللہ  تعالیٰ  سٕندِ  قدرتِکۍ  کھُلہٕ  علامات۔  تہٕ  گوٲہی  چِھ  دِوان  زِ  تِمن  ہُند  بناون  وول  ہیٚکہِ  نہٕ  ٲخرت  برپا  کرنہٕ  نِشہِ  عٲجز  ٲسِتھ﴾۔

Mirwaiz:
  کانٛہہ  چیزاہ  چھُنہٕ،  کٲنسہِ  ہُنٛد  طاقت  چھُنہٕ  تتھ  عذابس  پَتھ  رٹُن۔  یۅہے  عذاب  سپدِ  واقع  تَمہِ  دۅہ۔


Athar: سُہ سپدِ تمہِ دۅہ واقع ییٚلہِ آسمانس وُلٹہٕ پٲٹھۍ تھرٕ تھرٕ وۅتھہِ۔
Transliteration: Yawma tamooru a<b>l</b>ssam<u>a</u>o mawr<u>a</u><b>n</b>
Mirwaiz:
  ییٚمہِ  دۅہ  آسمانس  نٹھ  تہٕ  تھرٕ  وۅتھہِ۔  سخت  نٹھ،  ییٚمہِ  سٍتۍ  تتھ  پھرٛاٹھ  تہٕ  شگاف  گژھن۔


Athar: تبٲہی چھےٚ تمہِ دۅہ تِمن اِنکار کرن والیٚن خٲطرٕ،
Transliteration: Fawaylun yawmai<u>th</u>in lilmuka<u>thth</u>ibeen<b>a</b>
Mirwaiz:
  پس  بوٚوِن  وٲل  تہٕ  افسوس  تَمہِ  دۅہ  انکار  کروُنین،  یِم  توحیدس،  رسالتس  تہٕ  قیامتس  انکار  کران  ٲسۍ۔


Athar: ییٚمہِ دۅہ تِم دکہٕ دی دِی یِن نارِ جہنمس کُن نِنہٕ۔
Transliteration: Yawma yudaAAAAoona il<u>a</u> n<u>a</u>ri jahannama daAAAA<u>a</u><b>n</b>
Mirwaiz:
  ییٚمہِ  دۅہ  تِم  لوٗکھ  زورٕہ  پکناونہٕ  یِن  جہنمس  کُن  ہیٚٹہٕ  دِوان  تہٕ  دکہٕ  دِوان،  وَننہٕ  یِیَکھ۔


Athar: تمہِ ساعتہٕ یِیہِ تِمن وننہٕ زِ یہِ چُھ سُے نار یتھ نہٕ توٚہۍ پژھ ٲسِو کران۔
Transliteration: H<u>ath</u>ihi a<b>l</b>nn<u>a</u>ru allatee kuntum bih<u>a</u> tuka<u>thth</u>iboon<b>a</b>
Mirwaiz:
  یۅہے  کیا  گوٚو  سُہ  جہنم  یتھ  توٚہۍ  اَپُز  زانان  ٲسِو۔  یِمن  آیاتن  منٛز  اَمِچ  خبر  ٲس  آسان  تِمن  آیاتن  ٲسِو  انکار  کران،  دپان  ٲسِو  یِم  آیات  چھِ  سِحر۔


