# translations

Athar:
  مگر  تِمو  پھیُر  بُتھ،  ٲخر  کار  سوٗز  اسہِ  تِمن  پٮ۪ٹھ  ٹھوٚر  پھُٹراون  وول  سہلاب،  تہٕ  تِمن  دِتۍ  گۅڈنِکیٚن  دۅن  باغن  ہٕنزِ  جاہِ  بیٚیہِ  زٕ  باغ،  یِمن  منٛز  ٹیٚٹھۍ  میوٕہ  تہٕ  کٔنڈۍ  کُل  ٲسۍ،  بییہِ  آسہٕ  کم  کینژھاہ  برٛیٚیہِ۔

Mirwaiz:
  تِمَو  زٲنۍ  نہٕ  اَتھ  نعمتس  قدر  بلکہ  پھُیر  تِمَو  سانیو  حکمو  نِشہِ  بُتھ،  اَدِہ  کوٚر  اَسہِ  تِمن  پٮ۪ٹھ  پَنُں  قہر  نٲزل،  جٲری  کوٚر  اَسہِ  تِمن  پٮ۪ٹھ  بوٚڈ  یُپ  تہٕ  سیلاب  یُس  توٚت  تانۍ  بند  اوس۔  ییٚمہِ  سٍتۍ  تِہِندۍ  تِم  سٲری  باغات  تباہ  و  برباد  گٔے،  بیٚیہِ  بدلٲوۍ  اَسہِ  تِہِندین  دۅن  باغن  بدل  بیٚیہِ  قسمٕکۍ  زٕہ  باغ  یِمن  منٛز  یِم  چیز  پَتھ  کُن  روٗدۍ  بدمزٕہ  میوہ  دار  کُلۍ  بیٚیہِ  میوٕہ  ورٲے  جنگلی  کُلۍ،  بیٚیہِ  جنگلی  بریٚیہِ  کُلۍ  کینہہ  کٕے  یِمن  منٛز  نہٕ  مزٕہ  تہٕ  لطافت  ٲس۔

Transliteration:
  FaaAAra<u>d</u>oo faarsaln<u>a</u> AAalayhim sayla alAAarimi wabaddaln<u>a</u>hum bijannatayhim jannatayni <u>th</u>aw<u>a</u>tay okulin kham<u>t</u>in waathlin washayin min sidrin qaleel<b>in</b>


Athar:
  یہِ  اوس  تِہندِ  کُفرُک  بدلہٕ  یُس  اسہِ  تِمن  دِیُت،  تہٕ  ناشکر  انسانس  ورٲے  چِھنہٕ  أسۍ  یُتھ  بدلہٕ  بیٚیہِ  کٲنٛسہِ  دِوان۔

Mirwaiz:
  یہِ  سزا  دُیت  اَسہِ  تِمن  کفرٕ  سببہٕ،  کفرانِ  نعمت  کرنہٕ  سببہٕ،  أسۍ  چھا  یُتھ  سزا  دِوان  کفرانِ  نعمت  کرن  والین  ورٲے  بیٚیہِ  کٲنسہِ۔

Transliteration:
  <u>Tha</u>lika jazayn<u>a</u>hum bim<u>a</u> kafaroo wahal nuj<u>a</u>zee ill<u>a</u> alkafoor<b>a</b>


Athar:
  تہٕ  اسہِ  آسہٕ  تِمن  تہٕ  تِہنزن  بٔستِیَن  درمیان،  یِمن  اسہِ  برکت  ٲس  عطا  کٔرمٕژ،  ٹاکارٕہ  بستِیہِ  بساوِمژٕ،  تہٕ  تِمن  منٛز  آسہٕ  سفرچہِ  مسافتہٕ  ﴿دوٗریر﴾  أکِس  اندازس  پٮ۪ٹھ  تھاوِمٕژ۔  ﴿برکت  واجِنو  نِشہِ  چُھ  مُراد  شام  تہٕ  فلسطینُک  علاقہٕ۔  ٹاکارٕہ  بستیو  نِشہِ  چُھ  مُراد  تِژٕھہ  بٔستِیہِ  یِمہٕ  عام  شاہراہس  پٮ۪ٹھ  آسن،  کوٗنن  منٛز  آسن  نہٕ  چُھپِتھ۔  تہٕ  سفرچہِ  مسافتہٕ  أکِس  اندازس  پٮ۪ٹھ  تھاونُک  مطلب  چُھ  یہِ  زِ  یَمن  پٮ۪ٹھہٕ  شام  تام  گژھنُک  پوٗرٕ  سفر  اوس  مُسلسل،  آباد  علاقس  منٛز  طے  سپدان  ییٚمہِ  کہ  پرٛتھ  منٛزِل  پٮ۪ٹھہٕ  دوٚیِمِس  مٔنٛزِلس  تامُک  دوٗریر  معلوم  تہٕ  متعین  اوس﴾  پھیٖرِو  تھوٗرِو  یِمن  وَتھن  منٛز  رات  دۅہ  پوٗرٕ  اَمنہٕ  سان۔

Mirwaiz:
  بیٚیہِ  کٔرۍ  اَسہِ  اہلِ  سَباہن  منٛز  تہٕ  بیٚیہِ  شامہٕ  کیٚن  تِمن  شہرن  منٛز  یِمن  منٛز  اَسہِ  پیداوارٕچ  برکت  کٔرمٕژ  ٲس  واریاہ  شہرآباد  نکھہٕ  نکھہٕ  یِم  برلبِ  سڑک  ٲسۍ یِم  سارِنٕے  پکہٕ  وُنین  بوزنہٕ  یِوان  ٲسۍ یِمَو  سٍتۍ  نہٕ  مسافرن  سفرس  منٛز  کُنہِ  قسمُک  وحشت  پٲدٕہ  سپدان  اوس،  ییٚتہِ  نس  تِمن  ٹھٔہرنٕچ  خواہش  سپدان  ٲس  تَتہِ  نس  ٲسۍ  تِم  ؤسِتھ  ٹھٔہرِتھ  ہیکان۔  مقرر  اوس  کوٚرمُت  اَسہِ  اَکہِ  خاص  اندازٕہ  موجوب  تِمَو  شہرو  مٔنٛزی  لوٗکن  ہُنٛد  یُن  گژُھن،  فرموومُت  اوسُکھ  اَسہِ  کہ  کٔرِو  سیر  رات  کُیت  تہِ،  دۅہلہِ  تہِ  امن  و  امانس  اندر،  چنانچہ  سٲری  لوٗکھ  ٲسۍ  یمنہٕ  پٮ۪ٹھہٕ  شام  واتان  یِموٕے  آباد  شہرو  مٔنزۍ  کوج  أکِس  شہرس  تہٕ  کال  بیٚیِس  شہرس  منٛز  کھیٚوان،  سٲری  فقیر  تہٕ  دنیا  دار  ٲسۍ  کھیٚن  چیٚن  پانس  سٍتۍ  تُلنہٕ  ورٲے  اَمہِ  وَتہِ  پکان۔  دنیا  دارَو  ووٚن  یَتھ  منٛز  چھَنہٕ  سٲنۍ  شان  بوزنہٕ  یِوان،  تِم  لٔگۍ  دعا  کرنہِ۔  

Transliteration:
  WajaAAaln<u>a</u> baynahum wabayna alqur<u>a</u> allatee b<u>a</u>rakn<u>a</u> feeh<u>a</u> quran <i><u>th</u></i><u>a</u>hiratan waqaddarn<u>a</u> feeh<u>a</u> a<b>l</b>ssayra seeroo feeh<u>a</u> lay<u>a</u>liya waayy<u>a</u>man <u>a</u>mineen<b>a</b>


Athar:
  مگر  تِمَو  ووٚن،  اے  سانہِ  ربّہٕ،  سانیٚن  سفرن  ہٕنٛزٕ  مسافتہٕ  ﴿دوٗریٚر﴾  بناو  زیٖٹھۍ۔  ﴿ضروری  چُھنہٕ  زِ  تِمو  آسہِ  زبٲنۍ  سٍتۍ  یہِ  دُعا  کوٚرمُت۔  بَسا  اوقات  چُھ  انسان  تِژھ  عمل  کران،  ییٚمہِ  نِشہِ  پے  چُھ  لگان  زِ  زنتہٕ  سُہ  پننِس  خدایس  یہِ  ونان  چُھ  زِ  یہِ  نعمت  یۅسہٕ  ژےٚ  مےٚ  دِژمٕژ  چھےٚ،  بہٕ  چُھس  نہٕ  اتھ  قٲبِل۔  آیات  کیو  الفاظو  نِشہِ  چھےٚ  یہِ  کتھ  واضح  سپدان  زِ  سُہ  قوم  اوس  پننہِ  آبٲدی  ہٕنز  کثرت  پننہِ  خٲطرٕ  مُصیبت  سمجھان،  تہٕ  یژھان  اوس  یہِ  زِ  آبادی  گٔژِھ  تیٖژاہ  کم  گژٕھنۍ  زِ  سفرٕکۍ  منٛزل  گژھہن  دوٗر  دوٗر﴾  تِمو  کوٚر  پننِس  پانس  پٮ۪ٹھ  پانہٕ  ظُلم۔  ٲخر  کار  تھٲوۍ  اسہِ  تِم  افسانہٕ  بنٲوِتھ،  تہٕ  تِمن  کٔر  موٗلہٕ  مۅنجہِ  چھلہٕ  چھانگٕر۔  یقیناً  چھےٚ  تتھ  منٛز  نِشِٲنیہِ  پرٛتھ  تس  شخصس  خٲطرٕ  یُس  سٮ۪ٹھاہ  صٲبر  تہٕ  شکر  کرن  وول  آسہِ۔

Mirwaiz:
  کہ  پروردگاراہ،  دوٗری  تراو  شٕہ  سانین  سفرٕ  کیٚن  مٔنزِلن  اندر۔  منٛزٕ  منٛزٕ  کرُکھ  بعض  شہر  غٲر  آباد  تااینکہ  اَسہِ  آسہِ  یِوان  سامانہٕ  سٍتۍ  تُلنہِ  تہٕ  حفاظت  خٲطرٕہ  نوکر  چاکر  مسلح  سامانہ  سٍتۍ  تُلنہٕ۔  پس  کوٚر  تِمَو  ظلم  پانے  پانس  بنی  اسرٲیلن  ہٕندہ  پٲٹھۍ  لوٚگُکھ  کھیٚنہٕ  منٛزٕ  وۅکُس،  چنانچہ  تھاوِ  اَسہِ  پتھ  کُن  تِہٕنزٕہ  کتھہٕ  باقی  پتہٕ  یِوُنین  ہٕندِ  خٲطرٕ،  بیٚیہِ  کٔر  اَسہِ  تِمن  چھلہٕ  چھانگٕر،  تِم  قبیلہٕ  وٲتۍ  دوٗر  دوٗر  مختلف  شہرن  اندر  ژَلان  ژَلان۔  بے  شک  یہِ  اَسہِ  بیان  کوٚر  اَتھ  منٛز  چھِ  بٔڑۍ  بٔڑۍ  نشانہٕ  عبرت  پرتھ  صبر  تہٕ  شکر  کرٕوُنین  ہٕندِ  خٲطرٕ  یعنی  باایمان  تہٕ  فرماں بردارن  ہٕندِ  خٲطرٕ۔

Transliteration:
  Faq<u>a</u>loo rabban<u>a</u> b<u>a</u>AAid bayna asf<u>a</u>rin<u>a</u> wa<i><u>th</u></i>alamoo anfusahum fajaAAaln<u>a</u>hum a<u>ha</u>deetha wamazzaqn<u>a</u>hum kulla mumazzaqin inna fee <u>tha</u>lika la<u>a</u>y<u>a</u>tin likulli <u>s</u>abb<u>a</u>rin shakoor<b>in</b>


Athar:
  تِہندِس  معاملس  منٛز  لوٚب  ابلیسن  پنُن  گُمان  صحیح  تہٕ  تِمو  کٔر  تٔمۍ  سٕنزے  پیروی۔  سِواے  اکھ  لۅکٕٹ  چھۅکھ  یۅسہٕ  مومن  ٲس۔

Mirwaiz:
  پٔزِ پٲٹھۍ  تصدیق  کوٚر  ابلیسن  تِمن  منٛز  پننِس  خیالس  چنانچہ  تِمَو  کٔر  پوٗرٕ  پٲروی  تِہٕنز  مگر  روٗز  پتھ  تس  پٲروی  کرنہٕ  نِشہِ  اَکھ  کمٕے  جماعتھاہ  باایمانن  ہٕنز  یِم  کامل  الایمان  ٲسۍ،  تِم  روٗدۍ  بالکل  محفوظ۔  یِم  ضعیف  الایمان  ٲسۍ  تِمَو  کٔر  نہٕ  اگر  چہ  شرک  و  کفرس  منٛز  تٔمۍ  سٕنز  پٲروی  مگر  معاصین  اندر  کوٚرُکھ  تٔمۍ  سُنٛد  اتباع۔

Transliteration:
  Walaqad <u>s</u>addaqa AAalayhim ibleesu <i><u>th</u></i>annahu fa<b>i</b>ttabaAAoohu ill<u>a</u> fareeqan mina almumineen<b>a</b>


Athar:
  ابلیسس  اوس  نہٕ  تِمن  پٮ۪ٹھ  کانٛہہ  اقتدار  حٲصل،  مگر  یِکنژھاہ  سپُد  امہِ  موجوب  زِ  أسۍ  ٲسۍ  یہِ  وُچُھن  یژھان  زِ  کُس  چُھ  ٲخرتس  مانن  وول،  تہٕ  کُس  چُھ  امہِ  کہ  طرفہٕ  شکس  منٛز۔  تُہُند  ربّ  چُھ  پرٛتھ  چیزس  پٮ۪ٹھ  نگران۔

Mirwaiz:
  بیٚیہِ  اوس  نہٕ  ابلیس  سُنٛد  تِمن  پٮ۪ٹھ  کانٛہہ  تہِ  زور  تہٕ  جبر  مگر  یہِ  اوس  اَسہِ  نٔنہِ  راوُن  کہ  کُس  چھےٚ  ٲخرتٕچ  پژھ  تِمَو  لوٗکو  اندرٕہ  بیٚیہِ  کمن  چھُ  ٲخرتُک  شک  تہٕ  تردُد  دِلن  اندر،  یُتھ  زن  پرتھ  ا۔  کِس  منٲسب  سزا  یِیہِ  دِنہٕ۔  تُہُنٛد  پروردگار  چھُ  پرتھ  چیزس  پٮ۪ٹھ  نگہبان  تہٕ  رٲچھ،  سارِکُے  چھُ  تس  پوٗرٕ  اطلاع۔

Transliteration:
  Wam<u>a</u> k<u>a</u>na lahu AAalayhim min sul<u>ta</u>nin ill<u>a</u> linaAAlama man yuminu bi<b>a</b>l<u>a</u>khirati mimman huwa minh<u>a</u> fee shakkin warabbuka AAal<u>a</u> kulli shayin <u>h</u>afee<i><u>th</u></i><b>un</b>


Athar:
  ﴿اے  نبیؐ  یِمن  مُشرِکن﴾  ؤنِو  زِ  ناد  دِتھ  وُچھتوکھ  پنٕنۍ  تِم  معبود،  یِم  تۅہیہِ  خُدایس  ورٲے  پنٕنۍ  معبود  چھوٗکھ  زٲنِمٕتۍ۔  تِم  نہ  چِھ  آسمانو  منٛزٕ  کُنہِ  ذرّس  برابر  چیزٕکی  مٲلِک،  نہ  چِھ  زمینس  منٛز۔  تِم  چِھنہٕ  آسمان  و  زمینس  کِس  ملکیتس  منٛز  تہِ  شریک۔  تِمو  منٛزٕ  چُھنہٕ  کانٛہہ  اللہ  تعالیٰ  سُند  مدد  گار  تہِ۔

Mirwaiz:
  فرمٲوِیوٗکھ  توٚہۍ  یارسول  اللہؐ،  اے  لوٗکو،  توٚہۍ  دِیتَو  ناد  تِمن  یِم  توٚہۍ  معبوٗد  زانان  چھُوکھ  معبودِ  برحقس  ورٲے،  مٔنگۍ  تو  توٚہۍ  تِمن  پنٕنۍ  حاجات،  معلوم  سپدِ  پانے  تِمن  تِہٕنز  حقیقی  حالت  چھےٚ  کہ  تِم  چھِو  نہٕ  مٲلک  کُنہِ  چیزٕکۍ  أکِس  ذرس  برابر  تہِ،  نہ  آسمانن  اندر  تہٕ  نہ  زمینن  اندر،  بیٚیہِ  چھَنہٕ  تِمن  آسمان  و  زمین  پٲدٕہ  کرنس  منٛز  خدایس  سٍتۍ  کانٛہہ  شراکتھاہ،  بیٚیہِ  چھُنہٕ  تِمَو  اندرٕہ  کانٛہہ  اَکھاہ  خداے  سُنٛد  مددگار  کُنہِ  چیزس  اندر۔  

Transliteration:
  Quli odAAoo alla<u>th</u>eena zaAAamtum min dooni All<u>a</u>hi l<u>a</u> yamlikoona mithq<u>a</u>la <u>th</u>arratin fee a<b>l</b>ssam<u>a</u>w<u>a</u>ti wal<u>a</u> fee alar<u>d</u>i wam<u>a</u> lahum feehim<u>a</u> min shirkin wam<u>a</u> lahu minhum min <i><u>th</u></i>aheer<b>in</b>


Athar:
  تہٕ  اللہ  سٕندِس  دربارس  منٛز  ہیٚکہِ  نہٕ  کانٛہہ  شفاعت  تہِ  کٲنٛسہِ  ہٕند  خٲطرٕ  فٲیدٕ  مند  ٲسِتھ،  سِواے  تَس  شخصس  ییٚمۍ  سٕندِ  خٲطرٕ  خُداین  سفٲرشہِ  ہُند  اجازت  آسہِ  دِیتمُت۔  حتیٰ  کہ  ییٚلہِ  لُکن  ہٕندیٚو  دِلَو  نِشہِ  گھبراہٹ  دوٗر  سپدِ،  تِم  پٕرٛژھن  ﴿سفٲرش  کرن  والیٚن﴾  زِ  تُہٕندۍ  ربن  کیا  جواب  دِیُت؟  تِم  وَنن  زِ  ٹھیک  جواب  چُھ  میوٗلمُت  تہٕ  سُہ  چُھ  بزرگ  تہٕ  برتر۔

Mirwaiz:
  یِتھہٕ  پٲٹھۍ  تِم  پانہٕ  ہیٚکن  نہٕ  کانٛہہ  کٲماہ  کٔرِتھ  یِتھے  پٲٹھۍ  ہیٚکن  نہٕ  خدایس  ؤنِتھ  یعنی  سفٲرش  تہٕ  شفاعت  کٔرِتھ  کرناوٕہن  کانٛہہ  کٲماہ،  چنانچہ  یِم  معبوٗدانِ  بٲطل  بے  جان  چھِ  کنہِ  وغٲرٕہ  ہِشہِ  تِمن  ہٕنز  چھَنہٕ  کتھٕے  تِم  کیا  شفاعت  ہیٚکن  کٔرِتھ،  تِمن  منٛز  چہَنہٕ  تمِچ  قٲبلیتھٕے،  یِتھہٕ  پٲٹھۍ  یِم  جاندار  تہِ  چھِ  مگر  اللہ  تعالیٰ  ہس  نِشہِ  چھِنہٕ  تِم  مقبول  تہٕ  قٲبلِ  اعتبار  شیطان  وغٲرٕھ  ہی  تِم  تہِ  کیا  شفاعت  ہیکن  کٔرِتھ  بلکہ  یِم  ذی  روح  جاندار  ٲسِتھ  مقبول  تہٕ  بااعتبار  بندٕہ  چھِ  ملٲیک  ہی  یِمن  مشرک  خداے  سٕنزٕ  کورِ  ؤنِتھ  مستحقِ  عبادت  زانان  چھِ،  تِم  تہِ  ہیٚکن  نہٕ  کٲنسہِ  شخصس  خدایس  نِشہِ  سفٲرش  تھم  شفاعت  کٔرِتھ۔  خدایس  نِشہِ  چھَنہٕ  کٲنسہِ  ہٕںز  سفٲرش  تہٕ  شفاعت  کٲم  دِوان  مگر  تس  شخصسہٕ  سٕندِ  خٲطرٕ  یَسٕندِ  حقہٕ  شفاعت  کروُنِس  اللہ  تعالیٰ  شفاعت  کرنُک  اجازت  دِیہِ۔  دلٲیلو  سٍتۍ  چھُ  ثٲبت  زِ  شفاعت  کروُنین  یِیہِ  شفاعت  کرنُک  اجازت  دِنہٕ  گنہگار  باایمانن  ہٕندِ  خٲطرٕ،  فقط  کٲفرن  تہٕ  مشرکن  ہٕندِ  خٲطرٕ  ملٲیک  تہِ  ہیکن  نہٕ  کٲنسہِ  أکِس  بلااجازت  سفٲرش  کٔرِتھ،  تِہِندِ  غلبہ  ہٲبتٕچ  حالت  چھےٚ  یٔہے  کہ،  چنانچہ  ییٚلہِ  خداے  سٕندِ  طرفہٕ  تِمن  پیتھ  کانٛہہ  حکماہ  جٲری  چھُ  سپدان  تِمن  چھےٚ  نٹھ  وۅتھان،  اَدٕہ  ییٚلہِ  سۅ  نَٹھ  تِہِدیٚو  دِلو  نِشہِ  ژلان  چھےٚ،  اَکھ  أکِس  چھِ  پٕرٛژھان  کیا  فرموو  تُہٕندۍ  پروردگارن،  یِم  زیادٕہ  مقرب  چھِ  آسان  تِم  چھِکھ  دپان  فلٲنۍ  پوٚز  حکم  فرموو  خداین۔  تس  برونٹھ  کنہِ  ملٲیکن  یُتھ  حال  سپدُن  کیا  عجب  چھُ۔  واقعی  سُہ  چھُ  عٲلی  شان  سارِنٕے  ہٕندِ  کھۅتہٕ  بوٚڈ۔

Transliteration:
  Wal<u>a</u> tanfaAAu a<b>l</b>shshaf<u>a</u>AAatu AAindahu ill<u>a</u> liman a<u>th</u>ina lahu <u>h</u>att<u>a</u> i<u>tha</u> fuzziAAa AAan quloobihim q<u>a</u>loo m<u>atha</u> q<u>a</u>la rabbukum q<u>a</u>loo al<u>h</u>aqqa wahuwa alAAaliyyu alkabeer<b>u</b>


Athar:
  ﴿اے  نبیؐ﴾  یِمن  پٕرٛژِھو،  کُس  چُھو  تۅہیہِ  آسمانو  تہٕ  زمین  نِشہِ  رزق  دِوان؟  ؤنِو،  اللہ  تعالیٰ۔  وۅنۍ  چُھ  کُنہِ  شک  ورٲے  اسہِ  منٛزٕ  تہٕ  تۅہیہِ  منٛزٕ  کانٛہہ  اَکوے  ہدایتس  پٮ۪ٹھ  نَتہٕ  کُھلہٕ  گُمرٲہی  منٛز  ہیٚنہٕ  آمُت۔

Mirwaiz:
  توٚہۍ  پٕرٛژھیوٗکھ  یارسول  اللہ  بیاکھ  کتھ  ییٚمہِ  سٍتۍ  بیٚیہِ  ہن  توحیدُک  تحقیق  سپدِ،  اے  لوٗکو  تۅہیہِ  کُس  چھُ  رزق  دِوان  آسمانن  ہٕندِ  طرفہٕ  روٗد  ترٲوِتھ،  زمینن  ہٕندِ  طرفہٕ  زراعت  کھٲرِتھ،  چونکہ  اَمُیک  جواب  چھُ  تِمن  نِشہِ  تہِ  متعینٕے،  لہٰذا  فرمٲوِیوٗکھ  توٚہۍ  اللہ  تعالیٰ  چھُ  رزق  عطا  کران،  اَتھ  کتھہِ  چھِ  تِم  تہِ  اقرار  کران،  یِتہِ  فرمٲوِیوٗکھ  کہ  یتھ  مسلۂ  توحیدس  اندر  چھِ  أسۍ  یا  توٚہۍ  ضرور  سیٚزِ  وَتہِ  پٮ۪ٹھ  یا  صریح  گمرٲہی  اندر۔  یہِ  کتھ  چھےٚ  ناممکن  کہ  توحید  وٲلۍ  تہٕ  توحیدٕکۍ  منکر  کیا  آسن  دۅشوے  پٔزِس  پٮ۪ٹھ  یا  کیا  آسن  دۅشوے  غلطی  پٮ۪ٹھ۔  یہِ  چھےٚ  لٲزمی  کتھ  کہ  دۅیَو  منٛزٕ  آسہِ  اَکھ  پٔزِس  پٮ۪ٹھ،  اَکھ  اَپزِس  پٮ۪ٹھ۔  اَکھ  جماعت  ہدایتس  پٮ۪ٹھ،  بیاکھ  گمرٲہی  پٮ۪ٹھ۔  توحید  چن  دلیلن  پٮ۪ٹھ  چھُ  غور  کرنہٕ  سٍتۍ  ثٲبت  سپدان  کہ  اہلِ  توحیدٕے  چھِ  پٔزِس  پٮ۪ٹھ۔

Transliteration:
  Qul man yarzuqukum mina a<b>l</b>ssam<u>a</u>w<u>a</u>ti wa<b>a</b>lar<u>d</u>i quli All<u>a</u>hu wainn<u>a</u> aw iyy<u>a</u>kum laAAal<u>a</u> hudan aw fee <u>d</u>al<u>a</u>lin mubeen<b>in</b>


Athar:
  یِمن  ؤنِو،  یُس  قصور  اَسہِ  آسہِ  گومُت  تمِچ  پٕرٛژھگٲر  یِیَو  نہٕ  تۅہیہِ  کرنہٕ،  تہٕ  یِکینژھاہ  توٚہۍ  کران  چِھو  تمِچ  کانٛہہ  جواب  طلبی  یِیہِ  نہٕ  اسہِ  کرنہٕ۔

Mirwaiz:
  یِتہِ  فرمٲوِیوٗکھ  توٚہۍ  یارسول  اللہؐ  کہ  اگر  أسۍ  خطا  کار  آسو،  تۅہیہِ  یِیہِ  نہٕ  پٕرٛژھنہٕ  سانین  جُرمن  ہُنٛد،  بیٚیہِ  یِیہِ  نہٕ  اَسہِ  تہِ  پٕرٛژھنہٕ  تِمن  کامین  ہُنٛد  یِمہٕ  توٚہۍ  کران  چھِو،  یُتھ  نہٕ  اَمہِ  سٍتۍ  تۅہیہِ  خیال  گژِھہ  کہ  پٕرٛژھنے  ما  یِیہِ  نہٕ  کٲنسہِ۔

Transliteration:
  Qul l<u>a</u> tusaloona AAamm<u>a</u> ajramn<u>a</u> wal<u>a</u> nusalu AAamm<u>a</u> taAAmaloon<b>a</b>


Athar:
  ؤنِو،  سون  ربّ  کرِ  اسہِ  جمع،  پتہٕ  کرِ  اسہِ  درمیان  ٹھیک  ٹھیک  فٲصلہٕ۔  سُہ  چُھ  تِیُتھ  زبردست  حٲکِم  یُس  سورُے  کینٛہہ  زانان  چُھ۔

Mirwaiz:
  فرمٲوِیوکھ  توٚہۍ  یارسول  اللہ  صلی  اللہ  علیہ  وسلم،  سون  پروردگار  کرِ  قیامت  کہ  دۅہ  اَسہِ  دۅشوُنۍ  فریقن  جمع،  توپتہٕ  کرِ  سُھ  فٲصلہٕ  اَسہِ  منٛز  رُت  فٲصلہٕ،  کیازِ  سُے  چھُ  ژھیٚن  کرٕوُن  رٕتہِ  فٲصلہٕ  سٍتۍ،  سُے  چھُ  سورُے  زانہٕ  وُن،  تس  نِشہِ  چھُنہٕ  کینٛہہ  تہِ  پوٗشیدٕہ۔

Transliteration:
  Qul yajmaAAu baynan<u>a</u> rabbun<u>a</u> thumma yafta<u>h</u>u baynan<u>a</u> bi<b>a</b>l<u>h</u>aqqi wahuwa alfatt<u>ah</u>u alAAaleem<b>u</b>


Athar:
  یِمن  ؤنِو،  مےٚ  ہٲوِتوکھ  تِمہٕ  ۂستِیہِ  یِمہٕ  تۅہیہِ  تس  سٍتۍ  چَھو  شریک  کٔرِتھ  تھاوِمِٕژ۔  ہرگز  نہٕ،  زبردست  تہٕ  دانا  چُھ  بس  سُے  اللہ  تعالیٰ۔

Mirwaiz:
  فرمٲوِیوٗکھ  توٚہۍ،  تَلاہ  میٚتہِ  ہٲوِتوکھ  تِم  یِم  تۅہیہِ  خدایس  سٍتۍ  رلٲوِتھ  تِہِندۍ  شریک  ٹھٔہراویوکھ،  توٚہۍ  کیا  ہیکیوٗکھ  مےٚ  تِم  ہٲوِتھ۔  ہرگز  چھُنٕہ  تس  کانٛہہ  شریک  بلکہ  واقعس  منٛز  چھُ  سُہ  معبود  برحق،  شریک  آسنہٕ  نِشہِ  مُنزہ  تہٕ  پاک،  سٮ۪ٹھاہ  غٲلب  تہٕ  زبردست،  سٮ۪ٹھاہ  حکمت  وول۔

Transliteration:
  Qul arooniya alla<u>th</u>eena al<u>h</u>aqtum bihi shurak<u>a</u>a kall<u>a</u> bal huwa All<u>a</u>hu alAAazeezu al<u>h</u>akeem<b>u</b>


Athar:
  تہٕ  ﴿اے  نبیؐ﴾  اسہِ  چِھو  توٚہۍ  تمام  انسانن  خٲطرٕ  بشیر  و  نذیر  ﴿یعنی  بشارت  دِنہٕ  وٲلۍ  تہٕ  کھۅژناون  وٲلۍ﴾  بنٲوِتھ  سوٗزِمٕتۍ،  مگر  اکثر  لُکھ  چِھنہٕ  زانان۔

Mirwaiz:
  بیٚیہِ  سوٗز  نہٕ  اَسہِ  تۅہیہِ  مگر  پیغمبر  سارِنٕے  لوٗکن  ہٕندِ  خٲطرٕ  بلکہ  جِنن  تہٕ  بشارت  دِوُن  باایمانن،  بیٖم  کروُن  کٲفرن  لیکن  واریاہ  لوٗکھ  چھِنہٕ  پَنُن  نفع  و  نقصان  زانان،  جہالتہٕ  سٍتۍ  چھِ  انکار  کران۔

Transliteration:
  Wam<u>a</u> arsaln<u>a</u>ka ill<u>a</u> k<u>a</u>ffatan li<b>l</b>nn<u>a</u>si basheeran wana<u>th</u>eeran wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Transliteration: Wayaqooloona mat<u>a</u> h<u>atha</u> alwaAAdu in kuntum <u>sa</u>diqeen<b>a</b>
Athar:
  یِم  لُکھ  چِھو  تۅہیہِ  ونان  زِ،  سُہ  ﴿قیامتُک﴾  وعدہ  کر  گژِھہ  پوٗرٕ  اگر  توٚہۍ  پٔزِۍیارۍ  چِھو؟

Mirwaiz:
  بیٚیہِ  چھِ  ونان  کٲفر  مسلمانن  کہ  یہِ  قیامت  ییٚمُیک  توٚہۍ  ونان  چھِو،  یہِ  وعدٕہ  کر  سَپدِ  پوٗرٕ  چھِو  ہے  توٚہۍ  پوٚز  ونان۔


Athar:
  ؤنِو،  تُہندِ  خٲطرٕ  چُھ  اکہِ  تِتھہِ  دۅہُک  میعاد  مُقرر،  ییٚمہِ  کِس  یِنَس  منٛز  نَہ  توٚہۍ  اکہِ  گرِ  ہُند  ژیر  کٔرِتھ  ہیٚکِو،  تہٕ  نَہ  ہیٚکِیوٗن  اکھ  گٔر  گۅڈٕ  أنِتھ۔

Mirwaiz:
  توٚہۍ  فرمٲویوٗکھ  یارسول  اللہ،  توہیہِ  سٍتۍ  ییٚمہِ  دۅہُک  وعدٕہ  چھُ  سُہ  چہُ  ضرور  یِوُن،  تَمہِ  نِشہِ  نہ  یِیِو  توٚہۍ  پتھ  کڑنہٕ،  نہ  یِیِو  برونٹھ  اَننہٕ،  تُہٕندِ  پٕرٛژھنہٕ  أندرٕہ  چھُ  نَنان  تۅہیہِ  چھُو  تتھ  انکار۔

Transliteration:
  Qul lakum meeAA<u>a</u>du yawmin l<u>a</u> tastakhiroona AAanhu s<u>a</u>AAatan wal<u>a</u> tastaqdimoon<b>a</b>


Athar:
  یِم  کٲفر  چِھ  ونان  زِ،  أسۍ  مانَو  نہٕ  ہرگز  یہِ  قرآن،  تہٕ  نَہ  کرون  امہِ  برونٹھِم  آمٕژ  کانٛہہ  کتاب  تسلیم۔  کاش  توٚہۍ  وُچھہِو  یِہُند  حال  تمہِ  وقتہٕ  ییٚلہِ  یِم  ظٲلِم  پننِس  ربّ  سٕندِس  دربارس  منٛز  کھڑا  سپدن۔  تَمہِ  وقتہٕ  کھالن  یِم  اَکھ  أکِس  پٮ۪ٹھ  الزام۔  یِم  لُکھ  دُنیاہس  منٛز  دبٲوِتھ  ٲسۍ  تھاونہٕ  آمٕتۍ،  تِم  ونن  تِمن  یِم  زِٹھۍ  ٲسۍ  بنیمٕتۍ  زِ،  اگر  نہٕ  توٚہۍ  ٲسِہِو،  تیٚلہِ  آسہَو  أسۍ  مومن۔

Mirwaiz:
  بیٚیہِ  چھِ  ونان  منکر  کہ  ہرگز  اَنو  نہٕ  أسۍ  ایمان  تتھ  قرآن  مجیدس  نہ  تِمن  کتابن  یِمہٕ  اَمہِ  برونٹھ  آسہٕ۔  یِمہٕ  کتھہٕ  چھےٚ  تِمن  پھوران  یتھ  دنیاسٕے  اندر،  قیامت  کہ  دۅہ  گژھنکھ  یِمہٕ  سارے  کتھہٕ  مٔشِتھ۔  ہرگاہ  توٚہۍ  وُچھِو  سُہ  وقت  ییٚمہِ  وقتہٕ  یِم  ظٲلم  تہٕ  نافرمان  اِستادٕہ  یِن  کرنہٕ  پننِس  پروردگارس  برونٹھہٕ  کنہِ  جواب  دہی  خٲطرٕ  توٚہۍ  وُچھِو  اَکھ  ہولناک  منظراہ  اَکھ۔  اَکھ  آسہِ  بیٚیِس  الزام  دِوان،  چنانچہ  ادنیٰ  درجِکۍ  لوٗکھ  وَنن  یِم  تابع  آسن  اعلیٰ  درجہِ  کین  لوٗکن  یِم  متبوع  آسن  کہ  تِہِندی  وجہ  گٔے  أسۍ  برباد،  توٚہۍ  نے  ٲسِہِو  أسۍ  آسہٕ  ہَو  باایمان۔

Transliteration:
  Waq<u>a</u>la alla<u>th</u>eena kafaroo lan numina bih<u>atha</u> alqur<u>a</u>ni wal<u>a</u> bi<b>a</b>lla<u>th</u>ee bayna yadayhi walaw tar<u>a</u> i<u>th</u>i a<b>l</b><i><u>thth</u></i><u>a</u>limoona mawqoofoona AAinda rabbihim yarjiAAu baAA<u>d</u>uhum il<u>a</u> baAA<u>d</u>in alqawla yaqoolu alla<u>th</u>eena istu<u>d</u>AAifoo lilla<u>th</u>eena istakbaroo lawl<u>a</u> antum lakunn<u>a</u> mumineen<b>a</b>


Athar:
  تِم  زِٹھۍ  بنن  وٲلۍ  دِن  یِمن  کمزور  لُکن  جواب،  کیا  اسہِ  ٲسِوٕہ  توٚہۍ  تمہِ  ہدایت  نِشہِ  رُکٲوِمٕتۍ  یُس  تۅہیہِ  نِش  آمُت  اوس؟  نَہ،  بلکہ  ٲسِو  توٚہۍ  پانہٕ  مُجرم۔

Mirwaiz:
  اَتھ  پٮ۪ٹھ  وَنن  تِم  سرکش  لوٗکھ  ادنیٰ  درجہِ  کیٚن  لوٗکن،  کیا  اَسہِ  رٔٹِوٕہ  توٚہۍ  ہدایتس  عمل  کرنہٕ  نِشہِ  پتھ  زورٕہ،  ییٚلہِ  سُہ  ہدایت  وارٕ  کارٕ  تۅہیہِ  نِشہِ  ووت  بلکہ  ٲسِو  توٚہۍ  پانہٕ  نافرمان  تہٕ  مجرم  کہ  حق  واضح  سپدنہٕ  پتہٕ  تہِ  کوٚرُو  نہٕ  تۅہیہِ  سُہ  قبول،  وۅنۍ  چھِو  اَسہِ  کُن  لاگان۔

Transliteration:
  Q<u>a</u>la alla<u>th</u>eena istakbaroo lilla<u>th</u>eena istu<u>d</u>AAifoo ana<u>h</u>nu <u>s</u>adadn<u>a</u>kum AAani alhud<u>a</u> baAAda i<u>th</u> j<u>a</u>akum bal kuntum mujrimeen<b>a</b>


Athar:
  تِم  کمزور  لُکھ  ونن  تِمن  زِیُٹھ  بنن  والیٚن،  نہ  بلکہ  ٲس  راتٕچ  تہٕ  دۅہٕچ  مکٲرِل،  ییٚلہِ  توٚہۍ  اسہِ  ٲسِو  ونان  زِ  أسۍ  کرو  خُدایس  سٍتۍ  کُفر،  تہٕ  باقی  ٹھہراووکھ  تٔمۍ  سٕندۍ  شریک۔  ٲخر  کار  ییٚلہِ  یِم  لُکھ  عذاب  وُچھَن،  پتہٕ  پچھتاون  پننیٚن  دِلن  منٛز،  تہٕ  أسۍ  تراوَو  یِمن  منکِرن  ہٕنٛزن  گردنن  منٛز  طوق۔  کیا  لُکن  ہیکیا  امہِ  ورٲے  کانٛہہ  بدلہٕ  دِنہٕ  یِتھ  زِ  یِتھۍ  تِہندۍ  اعمال  ٲسۍ  تِیتُھے  میلہِ  تِمن  جزا؟

Mirwaiz:
  توپتہٕ  وَنن  ادنیٰ  درجِکۍ  لوٗکھ  تِمن  سرکش  لوٗکن،  بلکہ  رٔٹھی  أسۍ  پتھ  حق  قبول  کرنہٕ  نِشہِ  تُہُند  راتس  تہٕ  دۅہس  مکر  تہٕ  فریب  کرنن،  ییٚلہِ  توٚہۍ  لوٗکھ  اَسہِ  ونان  ٲسِو  کُنِس  خدایس  انکار  کرُن  بیٚیہِ  تس  شریک  ٹھٔہراوُن۔  اَتھ  گفتگووس  اندر  اگر  چہ  دِن  یِم  اَکھ  أکِس  الزام  مگر  پننہِ  جایہِ  زانن  کہ  قصور  چھُ  واقعی  سونُے۔  گمراہ  کرٕوُنۍ  دَپن  واقعی  ٲسۍ  أسی  یِمن  شرک  و  کفرُک  تجویز  کران،  تِم  بوٚنِمہِ  درجِکۍ  لوٗکھ  دَپن  اگر  چہ  یِم  اَسی  ٲسۍ  غلط  وَتھ  ہاوان  مگر  اَسہِ  تہِ  پَزِہا  پَنُن  نفع  و  نقصان  وُچھُن،  أسۍ  کیازِ  روٗدۍ  تِمن  تابع،  سون  چھُ  زیادے  قصور۔  مگر  یہِ  ندامت  تہٕ  پشیمٲنی  تھاوَن  اَکھ  أکِس  نِشہِ  پوٗشیدٕہ  ییٚلہِ  پننین  عملن  پٮ۪ٹھ  عذاب  وُچھن۔  اَسہِ  آسن  جہنم  کہ  ہنزن  تِمن  کٲفرن  ہٕنزن  گردنن  منٛز  ترٲوِمٕتۍ،  تِہِندۍ  اَتھہٕ  کھۅر  آسن  اَسہِ  ہانکلو  سٍتۍ  زورِ  بند  کٔرِمٕتۍ،  تِتھہٕ  پٲٹھۍ  یِن  ژۅپیٚندُل  کٔرِتھ  جہنمس  منٛز  دٲرِتھ  دِنہٕ،  تِمن  یِیہِ  نہٕ  سزا  دِنہٕ  مگر  تِمن  کامین  ہُنٛد  یِمہٕ  تِم  کران  ٲسۍ۔  یُتھُے  ووٚومُت  اوسُکھ  تِیُتھُے  لۅنن،  اے  پیغمبرِ  برحق  یِمن  کٲفرن  ہٕنزو  گمراہانہٕ  کامیو  سٍتۍ  تہٕ  جٲہلانہٕ  کتھو  سٍتۍ  مَہ  سَپدِن  تُہُند  دلِ  مبارک  آزُردٕہ،  یہِ  نٔو  کتھاہ  کانٛہہ  چھَنہٕ  بلکہ۔

Transliteration:
  Waq<u>a</u>la alla<u>th</u>eena istu<u>d</u>AAifoo lilla<u>th</u>eena istakbaroo bal makru allayli wa<b>al</b>nnah<u>a</u>ri i<u>th</u> tamuroonan<u>a</u> an nakfura bi<b>A</b>ll<u>a</u>hi wanajAAala lahu and<u>a</u>dan waasarroo a<b>l</b>nnad<u>a</u>mata lamm<u>a</u> raawoo alAAa<u>tha</u>ba wajaAAaln<u>a</u> alaghl<u>a</u>la fee aAAn<u>a</u>qi alla<u>th</u>eena kafaroo hal yujzawna ill<u>a</u> m<u>a</u> k<u>a</u>noo yaAAmaloon<b>a</b>


Athar:
  زانٛہہ  سپُد  نہٕ  یہِ  زِ  اسہِ  آسہِ  کُنہِ  بستی  منٛز  اکھ  خبردار  کرن  وول  سوٗزمُت،  تہٕ  تَمہِ  بستی  ہٕندیو  خۅشحال  لُکو  آسہِ  نہٕ  یہِ  ووٚنمُت  زِ،  یُس  پیغام  ہیٚتھ  توٚہۍ  آمٕتۍ  چِھو  سُہ  چِھنہٕ  أسۍ  مانان۔

Mirwaiz:
  سوٗزنہٕ  اَسہِ  کُنہِ  شہرس  منٛز  کانٛہہ  بیٖم  کرٕوُن  پیغمبراہ  مگر  تَمہِ  شہرٕ  کیو  خۅشحال  لوٗکو  دوٚپ  تِمن  أزِکین  کٲفرن  ہٕندی  پٲٹھۍ،  أسۍ  چھِ  تتھ  سٲرِسٕے  انکار  کران  یہِ  ہیتھ  توٚہۍ  سوزنہٕ  آمٕتۍ  چھِو۔

Transliteration:
  Wam<u>a</u> arsaln<u>a</u> fee qaryatin min na<u>th</u>eerin ill<u>a</u> q<u>a</u>la mutrafooh<u>a</u> inn<u>a</u> bim<u>a</u> orsiltum bihi k<u>a</u>firoon<b>a</b>


Athar:
  تِمو  ووٚن  ہمیشہ  یی  زِ،  اسہِ  چِھ  تُہندِ  کھۅتہٕ  زیادہ  مال  تہٕ  اولاد،  تہٕ  اسہِ  میلہِ  نہٕ  ہرگز  سزا۔

Mirwaiz:
  بیٚیہِ  ٲسۍ  تِم  ونان  أسۍچھِ  تُہٕندِ  کھۅتہٕ  زیادٕہ  مالہٕ  وٲلۍ  تہٕ  اولادٕہ  وٲلۍ۔  اَمہِ  اندرٕہ  چھُ  سَپدان  معلوم  زِ  خداے  چھُ  اَسہِ  نِشہِ  خۅش،  أسی  چھِ  تس  نِشہِ  مقبول  تہٕ  قٲبلِ  احترام۔  لہٰذا  کرِ  نہٕ  سُہ  اَسہِ  ہرگز  عذاب،  توٚہۍ  چھِو  اَسہِ  بٔلۍ  کھۅژناوان۔

Transliteration:
  Waq<u>a</u>loo na<u>h</u>nu aktharu amw<u>a</u>lan waawl<u>a</u>dan wam<u>a</u> na<u>h</u>nu bimuAAa<u>thth</u>abeen<b>a</b>


Athar:
  اے  نبیؐ،  یِمن  ؤنِو،  میون  ربّ  یَس  یژھان  چُھ،  کُشادہ  رزق  چُھس  دِوان  تہٕ  یَس  یژھان  چُھ  میٖنِتھ  توٗلِتھ  چُھس  عطا  کران،  مگر  اکثر  لُکھ  چِھنہٕ  یہِ  حقیقت  زانان۔

Mirwaiz:
  توٚہۍ  فرمٲوِیوکھ  یارسول  اللہ  جواب  کہ  وسعتِ  رزق  چھَنہٕ  دلیل  مقبول  عنداللہ  آسنٕچ  بلکہ  چھُ  محض  یہِ  تِہُند  یژُھن۔  بے  شک  میون  پروردگار  چھُ  وسعت  کران  رِزقس  اندر  یِمن  یژہان  چھُ،  بیٚیہِ  چھُ  سُے  کمی  کران  رزقس  اندر  یِمن  یژھان  چھُ  تِمن۔  یہِ  چہَنہٕ  تُہٕندِس  خۅش  آسنس  یا  ناخۅش  آسنس  پٮ۪ٹھ  دلیل،  لیکن  اکثر  لوٗکھ  چھِنہٕ  یہِ  کتھ  زانان،  تِمن  چھُ  خیال  مال  تہٕ  اولاد  بکثرت  آسُن  چھُ  کینٛہہ  شرفٕے۔

Transliteration:
  Qul inna rabbee yabsu<u>t</u>u a<b>l</b>rrizqa liman yash<u>a</u>o wayaqdiru wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  یہِ  چھَنہٕ  تُہٕنز  دولت  تہٕ  تُہٕندۍ  اولاد،  یُس  تۅہیہِ  اسہِ  قریب  آسہِ  اَنان۔  آ،  مگر  یُس  ایمان  انہِ  تہٕ  نیک  عمل  کرِ۔  یِمے  لُکھ  چِھ  یِہندِ  خٲطرٕ  تِہنزِ  عملہِ  ہُند  دۅگنہٕ  جزا  چُھ،  تہٕ  تِم  روزن  بلند  و  بالا  عِمارتن  منٛز  اطمینانہٕ  سان۔

Mirwaiz:
  مگر  البتہ  یِمَو  ایمان  اوٚن  بیٚیہِ  کریکھ  رٕژٕ  عملہٕ  پس  تِمنٕے  لوٗکن  ہٕندِ  خٲطرٕ  چھِ  دۅگنٲوِتھ  موٚزوٗرۍ،  بیٚیہِ  آسن  تِمے  جنتہٕ  کین  بالا  خانن  تہٕ  بنگلن  منٛز  آرام  و  اطمینانہٕ  سان  بِہِتھ۔

Transliteration:
  Wam<u>a</u> amw<u>a</u>lukum wal<u>a</u> awl<u>a</u>dukum bi<b>a</b>llatee tuqarribukum AAindan<u>a</u> zulf<u>a</u> ill<u>a</u> man <u>a</u>mana waAAamila <u>sa</u>li<u>h</u>an faol<u>a</u>ika lahum jaz<u>a</u>o a<b>l</b><u>dd</u>iAAfi bim<u>a</u> AAamiloo wahum fee alghuruf<u>a</u>ti <u>a</u>minoon<b>a</b>


Athar:
  روٗدۍ  تِم  لُکھ  یِم  سانیٚن  آیاتن  ؤسۍ  پایہِ  ہاونہٕ  مۅکھہٕ  تَگ  دَو  چِھ  کران،  تِم  سپدن  عذابس  منٛز  مبتلا۔

Mirwaiz:
  وۅنۍ  یِم  لوٗکھ  اَتھ  بدل  محض  مال  و  اولاد  آسنہٕ  سٍتۍ  مغرور  آسن،  ایمان  و  عمل  صالح  اختیار  کرن  نہٕ  بلکہ  آسن  سانین  آیاتن  پھُٹراونہٕ  تہٕ  بٲطل  کرنہٕ  خٲطرٕ  کوشش  کران  یُتھ  اَسہِ  یا  سانین  پیغمبرن  عٲجز  کرن،  تِم  یِن  نارِ  جہنم  کِس  عذابس  گرفتار  کرنہٕ  خٲطرٕ  حٲضر  کرنہٕ۔

Transliteration:
  Wa<b>a</b>lla<u>th</u>eena yasAAawna fee <u>a</u>y<u>a</u>tin<u>a</u> muAA<u>a</u>jizeena ol<u>a</u>ika fee alAAa<u>tha</u>bi mu<u>hd</u>aroon<b>a</b>


Athar:
  اے  نبیؐ،  یِمن  ؤنِو،  میون  ربّ  یَس  پننیو  بندَو  منٛزٕ  یژھان  چُھ،  تَس  چُھ  کُھلہٕ  رزق  دِوان،  تہٕ  یَس  یژھان  چُھ  تس  چھُ  میٖنِتھ  توٗلِتھ  دِوان۔  یِکینژھاہ  توٚہۍ  خرچ  کران  چِھو،  تَمہِ  چہِ  جایہِ  چُھ  سُے  تۅہیہِ  بیٚیہِ  دِوان،  سُہ  چُھ  تمام  رزق  دِنہٕ  والیو  کھۅتہٕ  بہتر  رزق  دِنہٕ  وول۔

Mirwaiz:
  توٚہۍ  فرمٲویوٗکھ  یارسول  اللہؐ،  بے  شک  میون  پروردگارچھُ  وسعت  کران  رزقس  اندریِمن  یژھان  چھُ  پننیو  بندو  اندرٕہ،  بیٚیہِ  چھُ  سُے  رزقس  اندر  تنگی  کران  یِمن  یژھان  چھُ  پننیو  بندو  اندرٕہ،  لہٰذا  چھُنہٕ  خرچ  نہ  کرنہٕ  سٍتۍ  رزق  ہُران،  خداے  سٕنزن  وتن  اندر  خرچ  کرنہٕ  سٍتۍ  چھُنہٕ  رزق  کم  گژھان۔  بیٚیہِ  یِکینژھاہ  توٚہۍ  خرچ  کران  چھِو  رٕژن  وتن  اندر  تٔمۍ  سٕندی  حکمہٕ  موجوب،  سُہ  چھُ  تمُیک  بدلہٕ  عطا  کران  دنیاہس  اندر  تہِ  تہٕ  ٲخرتس  اندر  تہِ،  بیٚیہِ  چھُ  سُے  رزق  عطا  کرٕوُن۔

Transliteration:
  Qul inna rabbee yabsu<u>t</u>u a<b>l</b>rrizqa liman yash<u>a</u>o min AAib<u>a</u>dihi wayaqdiru lahu wam<u>a</u> anfaqtum min shayin fahuwa yukhlifuhu wahuwa khayru a<b>l</b>rr<u>a</u>ziqeen<b>a</b>


Athar:
  تہٕ  ییٚمہِ  دۅہ  سُہ  تمام  انسان  جمع  کرِ،  پتہٕ  پرٛژِھہ  فرشتن،  کیا  یِم  لُکھ  ٲسیا  تُہنزٕے  یٲژ  عبادت  کران؟

Mirwaiz:
  بیٚیہِ  ییٚمہِ  دۅہ  اللہ  تعالیٰ  سارِنٕے  مٲدانِ  حشرس  منٛز  جمع  کرِ،  توپتہٕ  پٕرٛژِھہ  ملٲیکن  کیا  یِم  لوٗکھ  ٲسِیا  تۅہی  عبادت  تہٕ  بندگی  کران۔

Transliteration:
  Wayawma ya<u>h</u>shuruhum jameeAAan thumma yaqoolu lilmal<u>a</u>ikati ah<u>a</u>ol<u>a</u>i iyy<u>a</u>kum k<u>a</u>noo yaAAbudoon<b>a</b>


Athar:
  تِم  دِن  جواب  زِ،  پاک  چھےٚ  تُہٕنز  ذات،  سون  تعلق  چُھ  تۅہیہِ  سٍتۍ،  نَہ  زِ  یِمن  لُکن  سٍتۍ۔  دراصل  ٲسۍ  نہٕ  یِم  سٲنۍ  بلکہ  ٲسۍ  جنن  ہٕنز  عبادت  کران،  یِمو  منٛزٕ  اوس  اکثرو  تِمنٕے  پٮ۪ٹھ  ایمان  اوٚنمُت۔  ﴿مُشرِکینِ  عرب  ٲسۍ  چونکہ  فرشتن  دِوان  معبود  قرار،  امہِ  موجوب  چُھ  خُداین  فرموومُت  زِ  ییٚلہِ  قیامت  کہ  دۅہ  فرشتن  پٕرٛژھنہٕ  یِیہِ،  تِم  دِن  جواب  زِ  دراصل  ٲسۍ  نہٕ  یِم  سٲنۍ  بلکہ  ٲسۍ  سون  ناو  ہیٚتھ  شیطانن  ہٕنز  بندگی  کران،  تِکیازِ  شیطان  وٕے  ٲس  یِمن  یہِ  وَتھ  ہٲومٕژ  زِ  خُداے  ترٲوِتھ  سمجھوٗکھ  باقی  پنٕنۍ  حاجت  روا،  تہٕ  تِمن  برونٛہہ  کنہِ  ٲسِو  نذر  و  نیاز  پیش  کران﴾

Mirwaiz:
  ملٲیک  دَپن  اے  سانہِ  پروردگارٕ  ژٕہ  چھُکھ  مُنزہ  تہٕ  پاک  شریک  آسنہٕ  نِشہِ،  ژٕے  چھُکھ  سون  مولا،  اَسہِ  چھُ  ژیے  سٍتۍ  تعلق،  یِمن  لوٗکن  سٍتۍ  چھُنہٕ  کانٛہہ  تعلق  بلکہ  ٲسۍ  تِم  بندگی  کران  جِنن  ہٕنز،  تِمَو  اندرٕہ  اکثرو  اوس  تِمٕنے  ایمان  اوٚنمُت۔

Transliteration:
  Q<u>a</u>loo sub<u>ha</u>naka anta waliyyun<u>a</u> min doonihim bal k<u>a</u>noo yaAAbudoona aljinna aktharuhum bihim muminoon<b>a</b>


Athar:
  ﴿تَمہِ  ساعتہٕ  وَنَو  أسۍ  زِ﴾  اَز  نَہ  ہیٚکہِ  تۅہیہِ  منٛزٕ  کانٛہہ  کٲنٛسہِ  فٲیدٕہ  واتنٲوِتھ  تہٕ  نَہ  نقصان،  تہٕ  ظٲلِمن  ؤنو  أسۍ  زِ  وُچھِو  وۅنۍ  مزٕہ  تَمہِ  جہنم  کہ  عذابُک  یُس  توٚہۍ  اَپُز  ٲسِو  زانان۔

Mirwaiz:
  اللہ  تعالیٰ  فرماوِ  اَز  چھُنہٕ  تۅہیہِ  اندرٕہ  کٲنسہِ  اختیار  نہ  کانٛہہ  فٲیدٕہ  واتناونُک،  نہ  کانٛہہ  ضریٚر  تہٕ  نقصان  واتناونُک،  بیٚیہِ  وَنو  أسۍ  تِمن  ظٲلمن  یعنی  کٲفرن  ژٕہِو  مزٕہ  تَمہِ  نارِ  جہنمُک،  تمہِ  کہ  عذابُک  یتھ  توٚہۍ  اَپُز  زانان  ٲسِو۔

Transliteration:
  Fa<b>a</b>lyawma l<u>a</u> yamliku baAA<u>d</u>ukum libaAA<u>d</u>in nafAAan wal<u>a</u> <u>d</u>arran wanaqoolu lilla<u>th</u>eena <i><u>th</u></i>alamoo <u>th</u>ooqoo AAa<u>tha</u>ba a<b>l</b>nn<u>a</u>ri allatee kuntum bih<u>a</u> tuka<u>thth</u>iboon<b>a</b>


Athar:
  یِمن  لُکن  ییٚلہِ  سٲنۍ  صاف  صاف  آیات  چِھ  بوزناونہٕ  یِوان،  یِم  چِھ  ونان  زِ،  یہِ  شخص  چُھ  بس  یہِ  یژھان  زِ  تۅہیہِ  رُکاوِہیٚو  تِمو  معبودَو  نِشہِ  یِہٕنز  عبادت  تُہٕندۍ  مٲلۍ  بُڈِبب  چِھ  کران  آمٕتۍ۔  بیٚیہِ  چِھ  ونان  زِ،  یہِ  ﴿قرآن﴾  چُھ  محض  اکھ  گوٚرمُت  اَپُز۔  یِمن  کٲفرن  برونٛہہ  کُن  ییٚلہِ  حق  ووت  یِمَو  ووٚن  زِ،  یہِ  چُھ  ٹاکارٕہ  جود۔

Mirwaiz:
  بیٚیہِ  ییلہِ  تِمن  پٮ۪ٹھ  پرنہٕ  یِوان  چھِ  سٲنۍ  واضح  تہٕ  نٔنۍ  آیات،  دپان  چھِ  یہِ  شخص  چھُنہٕ  مگر  اَسی  ہیوٗ  موٚہنِیواہ،  اَسی  ہیوٗ  انساناہ  یُس  پانس  پیغمبر  دَپان  چھُ،  یہِ  چھُ  یژھان  تۅہیہِ  پتھ  رَٹُن  تِمن  معبودن  نِشہِ  یِمن  معبوٗدن  ہٕنز  پرستش  تُہٕندۍ  مٲلۍ  بُڈِ  بب  کران  ٲسۍ،  بیٚیہِ  ٲسۍ  دَپان  یہِ  قرآن  مجید  چھُ  اَپُزاہ  ٹھٔہراونہٕ  آمُت،  اَمِچ  نسبت  خدایس  کُن  صحیح  چھَنہٕ،  بیٚیہِ  ٲسۍ  ونان  کٲفر  اَتھ  پٔزِس  یعنی  قرآن  مجیدس۔  ییٚلہِ  سُہ  تِمن  نِشہِ  واتان  اوس  یعنی  پرنہٕ  یِوان  اوس،  دَپنہٕ  اوسُکھ  یِوان  یہِ  ییٚلہِ  ٹھٔہراونہٕ  آمُت  اَپُز  چھُ،  اَدٕہ  کیازِ  چھُ  عٲقلن  تہٕ  گاٹلین  اَمہِ  سٍتۍ  اثر  گژھان،  تمُیک  جواب  ٲسۍ  ونان  یہِ  چھُنہٕ  مگر  نوٚن  جوداہ  تہٕ  سِحراہ،  تمی  چھُ  لوٗکن  پٮ۪ٹھ  اَمُیک  اثر  سپدان،  تِہٕنزٕ  عقلہٕ  چھےٚ  مغلوب  سپدان۔

Transliteration:
  Wai<u>tha</u> tutl<u>a</u> AAalayhim <u>a</u>y<u>a</u>tun<u>a</u> bayyin<u>a</u>tin q<u>a</u>loo m<u>a</u> h<u>atha</u> ill<u>a</u> rajulun yureedu an ya<u>s</u>uddakum AAamm<u>a</u> k<u>a</u>na yaAAbudu <u>a</u>b<u>a</u>okum waq<u>a</u>loo m<u>a</u> h<u>atha</u> ill<u>a</u> ifkun muftaran waq<u>a</u>la alla<u>th</u>eena kafaroo lil<u>h</u>aqqi lamm<u>a</u> j<u>a</u>ahum in h<u>atha</u> ill<u>a</u> si<u>h</u>run mubeen<b>un</b>


Athar:
  حالانکہ  نہ  ٲس  اسہِ  یِمن  لُکن  برونٛہہ  کانٛہہ  کتاب  دِژمٕژ  زِ  یِم  آسہن  تتھ  پران،  تہٕ  نہ  اوس  تۅہیہِ  برونٛہہ  یِمن  کُن  کانٛہہ  خبردار  کرن  وول  سوٗزمُت۔

Mirwaiz:
  یِمن  پزِہا  قرآن  مجیدٕچ  تہٕ  نبی  کریم  صلی  اللہ  علیہ  و سلم  سٕنز  سٮ۪ٹھاہ  قدر  کرٕنۍ،  کیازِ  یِہِندِ  خٲطرٕ  آسہٕ  یِمہٕ  دۅشوے  نعمژٕ  غیر  مترقبہ  یِمن  ہٕنز  نہٕ  تِمن  کانٛہہ  شانکھٕے  ٲس،  کیازِ  اَسہِ  ٲس  نہٕ  تِمن  پٮ۪ٹھ  اَمہِ  قرآن  مجیدٕ  برونٹھ  کانٛہہ  آسمانی  کتاب  نٲزل  کٔرمٕژ  یۅسہٕ  تِم  پران  تہٕ  پرناوان  آسٕہن،  یِتھے  پٲٹھۍ  سوٗز  نہٕ  اَسہِ  تِمن  کُن  تۅہیہِ  برونٹھ  کانٛہہ  بیم  کرٕوُن  پیغمبراہ  واریاہ  کالہٕ  پٮ۪ٹھہٕ۔  تُہٕندِ  خٲطرٕ  اوس  پیغمبر  یعنی  تُہٕںز  ذاتِ  مبارک  تہِ  بٔڑ  نعمت،  اَمہِ  نعمتٕچ  تہِ  شوٗبہِ  ہا  تِمن  قدر  کرٕنۍ  مگر  تِمَو  کٔر  نہٕ  کانٛہہ  قدراہ  بلکہ  کوٚرُکھ  انکار  تہٕ  تکذیب،  مگر  یہِ  تکذیب  کٔرِتھ  فکرٕے  روزان  کیازِ  تکذیب  کرنُک  سزا  چھُ  سٮ۪ٹھاہ  سخت۔

Transliteration:
  Wam<u>a</u> <u>a</u>tayn<u>a</u>hum min kutubin yadrusoonah<u>a</u> wam<u>a</u> arsaln<u>a</u> ilayhim qablaka min na<u>th</u>eer<b>in</b>


Athar:
  یِمن  برونٛٹھ  یِم  لُکھ  گُزریمٕتۍ  چِھ  تِمَو  لُکو  چُھ  بُتھ  پھِیرُمُت۔  یِکینژھاہ  اسہِ  تِمن  دِیتمُت  اوس  تمہِ  کِس  عُشرِ  عشیرس  ﴿دٔہِمِس  حِصس﴾  تہِ  چِھنہٕ  یِم  وٲتِمٕتۍ۔  مگر  ییٚلہِ  تِمو  میانیٚن  رسولن  بُتھ  پھِیرُ،  پتہٕ  وُچھتو  میون  سزا  کِیُتھ  سخت  اوس۔

Mirwaiz:
  چنانچہ  یِمن  برونٹھ  یِم  کٲفر  ٲسۍ  تِمَو  تہِ  کوٚر  پننین  پیغمبرن  تہٕ  تِہِندِس  وحی  یَس  انکار،  حالانکہ  یِم  کٲفر  واتہن  نہٕ  تَمہِ  کِس  دٔہِمِس  حصس  تہِ  یہِ  اَسہِ  تِمن  عطا  کوٚرمُت  اوس،  مال  و  دولت،  وٲنس  تہٕ  طاقت،  تمہِ  پتہٕ  تہِ  ییٚلہِ  تِمَو  میانین  پیغمبرن  انکار  تہٕ  تِہٕنز  نافرمٲنی  کٔر،  ادٕہ  چھَیہِ  ژےٚ  خبرٕے  میون  انکار  کِیُتھ  اوس  یعنی  تِہِندِ  انکارُک  سزا  کِیُتھ  دِیُت  مےٚ  تِمن  تیوٗت  مال  و  دولت  ٲسِتھ  ما  آو  تِمن  لحاظ  کرنہٕ  یِمن  أزِکین  کافرن  چھُنہٕ  تمُیک  دٔہِم  حصہٕ  تہٕ  یِمن  کمُیک  غرور  تہٕ  پِندار  چھُ  کہ  یِم  چھِ  کران  سانین  آیاتن  تہٕ  سانین  پیغمبرن  انکار۔

Transliteration:
  Waka<u>thth</u>aba alla<u>th</u>eena min qablihim wam<u>a</u> balaghoo miAAsh<u>a</u>ra m<u>a</u> <u>a</u>tayn<u>a</u>hum faka<u>thth</u>aboo rusulee fakayfa k<u>a</u>na nakeer<b>i</b>


Athar:
  اے  نبیؐ،  یِمن  ؤنِو  زِ،  بہٕ  چُھسو  تۅہیہِ  بس  اکھ  نصیحت  کران۔  خُداے  سٕندِ  خٲطرٕ  لڑٲوِتَو  توٚہۍ  اکہِ  اکہِ  دۅیہِ  دۅیہِ  رٔلِتھ  پنُن  دماغ  تہٕ  سوٗنچتو،  تُہٕندِس  صٲحِبس  منٛز  کۅسہٕ  کتھ  چھےٚ  ٲخٕر  یۅسہٕ  جنُونٕچ  آسہِ؟  ﴿یتھ  جایہِ  چِھ  صاحب  مُراد  رسول  اللہ  صلی  اللہ  علیہ و سلم۔  حضور  صلی  اللہ  علیہ و سلمن  خٲطرٕ  لفظ   صاحِب   وَررتاونُک  مطلب  چُھ  یہِ  زِ  تِم  صلی  اللہ  علیہ و سلم  ٲسۍ  نہٕ  تِمن  خٲطرٕ  وۅپر  بلکہ  ٲسۍ  تِہندی  شہرٕکۍ  باشندہ  تہٕ  بیٚیہِ  ٲسۍ  ہم  قبیلہٕ﴾  سُہ  چُھ  تۅہیہِ  اکہِ  سخت  عذاب کہ  یِنہٕ  برونٛہہ  کھۅژناون  وول۔

Mirwaiz:
  توٚہۍ  فرمٲوِیوٗکھ  یارسول  اللہ،  بہٕ  چھُسوٕہ  تۅہیہِ  اَکٕے  مختصڑ  کٹہاہ  ونان  ییٚمہِ  سٍتۍ  واضح  تہٕ  روشن  سپدِ  تۅہیہِ  پٮ۪ٹھ  معاملہٕ  کہ  توٚہۍ  ووٚتھِو  محض  خداے  سٕندِ  خٲطرٕ  یتھ  اندر  نفسٲنیت  یا  تعصب  آسہِ  زٍز  زٔنۍ  یا  الگ  الگ  اَکھ  زوٚن،  توپتہٕ  کٔرِتو  وارٕہ  فکر  تہٕ  غور  تُہٕندِس  رفیقس  یُس  گرِ  گرِ  تۅہیہِ  سٍتۍ  آسان  چھُ  یعنی  مےٚ  پانس  ما  چھُ  کُنہِ  قسمہٕ  م۔  ژر  عقلہِ  اندر  کُنہِ  قسمہٕ  خلل  نقصان  تہٕ  کمی  بلکہ  چھُ  مےٚ  کمالِ  عقل  عطا  کرنہٕ  آمُت۔  یہِ  صاحب  چھُنہٕ  مگر  تُہٕندِ  کمال  شفقت  مۅکھہٕ  تۅہیہِ  بیم  کران  اکہِ  یِوُنہِ  سخت  عذابہٕ  نِشہِ۔

Transliteration:
  Qul innam<u>a</u> aAAi<i><u>th</u></i>ukum biw<u>ah</u>idatin an taqoomoo lill<u>a</u>hi mathn<u>a</u> wafur<u>a</u>d<u>a</u> thumma tatafakkaroo m<u>a</u> bi<u>sah</u>ibikum min jinnatin in huwa ill<u>a</u> na<u>th</u>eerun lakum bayna yaday AAa<u>tha</u>bin shadeed<b>in</b>


Athar:
  یِمن  ؤنِو،  اگر  مےٚ  تۅہیہِ  کانٛہہ  اجر  چُھ  مونگمُت،  تیٚلہِ  ٲسِنو  سُہ  تۅہی  مُبارک،  میون  اَجر  چُھ  اللہ  تعالیٰ  سٕندِ  ذِمہٕ،  تہٕ  سُہ  چُھ  پرٛتھ  چیزس  پٮ۪ٹھ  گواہ۔

Mirwaiz:
  یِتہِ  فرمٲوِیوٗکھ  توٚہۍ  یارسول  اللہؐ  کہ،  بیٚیہِ  تۅہیہِ  کانٛہہ  موٚزوٗریا،  معاوضاہ  منگان  چھُس  دینِ  حق  واتناونہٕ  خٲطرٕ،  سۅ  موٚزوٗرۍ  تہٕ  معاوضہ  گوٚوتۅہی،  مےٚ  چھَنہٕ  تمِچ  کانٛہہ  ضرورت،  میٲنۍ  موٚزوٗرۍ  چھےٚ  خداے  سٕے  مَٹہِ،  سُہ  چھُ  پرتھ  چیزس  پٮ۪ٹھ  مطلع  تہٕ  گواہ۔

Transliteration:
  Qul m<u>a</u> saaltukum min ajrin fahuwa lakum in ajriya ill<u>a</u> AAal<u>a</u> All<u>a</u>hi wahuwa AAal<u>a</u> kulli shayin shaheed<b>un</b>


Transliteration: Qul inna rabbee yaq<u>th</u>ifu bi<b>a</b>l<u>h</u>aqqi AAall<u>a</u>mu alghuyoob<b>i</b>
Athar:
  یِمن  ؤنِو،  میون  ربّ  چُھ  ﴿مےٚ  پٮ۪ٹھ﴾  حقُک  اِلقا  کران،  تہٕ  سُہ  چُھ  تمام  پوشیدہ  حقیقتہٕ  زانن  وول۔

Mirwaiz:
  توٚہۍ  فرمٲوِیوکھ  بے  شک  میون  پروردگار  چھُ  اَپزِس  پٮ۪ٹھ  پوٚز  دٲرِتھ  دِوان  ییٚمہِ  سٍتۍ  اَپُز  گلان  چھُ،  سُہ  چھُ  سورُے  غٲب  زانہٕ  وُن۔


Athar: ؤنِو، حق آو تہٕ وۅنۍ ہیٚکہِ نہٕ بٲطِلس خٲطرٕ کِہِنۍ سپدِتھ۔
Transliteration: Qul j<u>a</u>a al<u>h</u>aqqu wam<u>a</u> yubdio alb<u>at</u>ilu wam<u>a</u> yuAAeed<b>u</b>
Mirwaiz:
  توٚہۍ  فرمٲویوٗکھ  کہ  پوٚز  دین  حق  آو،  اَپُز  دین  روٗد  نہٕ  کُنہِ  کامہِ  ہُنٛد،  معبودانِ  بٲطل  نہ  ہیٚکن  گۅڈٕ  کٲنسہِ  چیزاہ  پٲدٕ  کٔرِتھ  نہ  ہیٚکن  دوبارٕہ  کانٛہہ  چیزاہ  پٲدٕ  کٔرِتھ۔


Athar:
  ؤنِو،  اگر  بہٕ  گُمراہ  چُھس  گوٚمُت،  میانہِ  گمرٲہی  ہُنٛد  وبال  چُھ  مےٚ  پانس  پٮ۪ٹھ،  تہٕ  اگر  بہٕ  ہدایتس  پٮ۪ٹھ  چُھس،  تیٚلہِ  چُھس  تَتھ  وَحی  ہٕنٛدِس  بُنیادس  پٮ۪ٹھ،  یۅسہٕ  میون  ربّ  مےٚ  پٮ۪ٹھ  چُھ  نٲزِل  کران،  سُہ  چُھ  سورُے  کینٛہہ  بوزان  تہٕ  بیٚیہِ  چُھ  نکھے۔

Mirwaiz:
  یِتہِ  فرمٲویوکھ  توٚہۍ  کہ  ییٚلہِ  دینِ  اسلامُک  پوٚز  آسُن  ثٲبت  سپدِ،  ہرگاہ  بالفرض  ڈوٚلمُت  آسہٕ،  اَدٕہ  تمُیک  نقصان  چھُ  میٲنِسٕے  ذاتس  پٮ۪ٹھ،  ہرگاہ  بہٕ  اَتھ  پٔزِس  دینس  پٲروی  کٔرِتھ  سیٚزِ  وَتہِ  پٮ۪ٹھ  چھُس،  اَدٕہ  تہِ  چھ  تَمہِ  کہ  برکتہٕ،  یہِ  کینٛژھاہ  پروردگار  میون  مےٚ  کُن  وحی  سوزان  چھُ،  پٔزِپٲٹھۍ  سُہ  چھُ  سورُے  بوزٕ  وُن،  سٮ۪ٹھاہ  نزدیک  پرتھ  أکۍ  سُنٛد  حال  چھُ  تس  معلوم،  پرتھ  أکِس  دِیہِ  سُہ  پننہِ  عملہِ  موجوب  موٚزوٗرۍ۔

Transliteration:
  Qul in <u>d</u>alaltu fainnam<u>a</u> a<u>d</u>illu AAal<u>a</u> nafsee waini ihtadaytu fabim<u>a</u> yoo<u>h</u>ee ilayya rabbee innahu sameeAAun qareeb<b>un</b>


Athar:
  کاش  توٚہۍ  وُچِھہوٗکھ  تِم  تَمہِ  ساعتہٕ  ییٚلہِ  تِم  بانٛبران  پھیران  آسن،  تہٕ  بٔچِتھ  ہیٚکن  نہٕ  کُنُے  گٔژِھتھ،  بلکہ  یِن  نکھے  رٹنہٕ۔

Mirwaiz:
  ہرگاہ  توٚہۍ  وُچھِو  یارسول  اللہ،  سُہ  وقت  ییٚمہِ  ساعتہٕ  قیامتُک  دۅہ  کافر قیامتُک  احوال  وُچھِتھ  بانبر  یمٕتۍ  آسن،  خوفہٕ  سببہٕ  آسن  تَمہِ  ساعتہٕ  اورٕ  یور  کران،  ژلنٕچ  آسیکھ  نہٕ  کانٛہہ  صورتھاہ،  فوراً  یِن  تِم  رَٹنہٕ،  گرفتار  یِن  کرنہٕ۔

Transliteration:
  Walaw tar<u>a</u> i<u>th</u> faziAAoo fal<u>a</u> fawta waokhi<u>th</u>oo min mak<u>a</u>nin qareeb<b>in</b>


Athar:
  تمہِ  ساعتہٕ  وَنَن  یِم  اَسہِ  اوٚن  تتھ  پٮ۪ٹھ  ایمان۔  حالانکہ  دوٗر  درٛامُت  چیز  کتہِ  ہیٚکہِ  وۅنۍ  اتھہِ  لٔگِتھ۔

Mirwaiz:
  تمِہ  ساعتہٕ  دپن  تِم  کافر  قیامتُک  خوفناک  حال  وُچھِتھ،  اَسہِ  اوٚن  ایمان  دینِ  حقس  پٮ۪ٹھ،  وۅنۍ  سپدِن  سون  توبہٕ  قبول،  سُہ  کتہِ  سنا  بَنہِ  تِمن،  ایمانس  کُن  اَتھہٕ  زیٹھراوُن  دوٗرِ  جایہِ  پٮ۪ٹھہٕ۔  ایمان  اننٕچ  جاے  ٲس  دنیا،  کیازِ  سُہ  اوس  دارالعمل،  ٲخرت  چھُ  دار  الجزا۔  اَتہِ  نہ  یِیہِ  ایمان  قبول  کرنہٕ،  نہ  یِیہِ  کانٛہہ  عمل  قبول  کرنہٕ،  نہ  یِیہِ  توبہ  قبول  کرنہٕ۔

Transliteration:
  Waq<u>a</u>loo <u>a</u>mann<u>a</u> bihi waann<u>a</u> lahumu a<b>l</b>ttan<u>a</u>wushu min mak<u>a</u>nin baAAeed<b>in</b>


Athar:
  امہِ  برونٛہہ  اوس  یِمو  کفر  کوٚرمُت،  تہٕ  تحقیق  ورٲے  ٲسۍ  دوٗرِ  دوٗر  چہِ  ؤسۍ  پایہِ  کتھہٕ  اَنان  ﴿یعنی  رسولؐ  تہٕ  تِہںدٮ۪ن  تعلیماتن  تہٕ  اہلِ  ایمانن  پٮ۪ٹھ  ٲسۍ  رنگہٕ  رنگہٕ  الزام  لگاوان﴾۔

Mirwaiz:
  حالانکہ  برونٹھ  دنیاہس  اندر  موقع  وِزِ  کوٚرُکھ  تتھ  انکار۔  ٹھوٚر  آو  کرنہٕ  تِمن  منٛز  بیٚیہِ  تِہِنزن  تِمن  خوٲہشاتن  منٛز،

Transliteration:
  Waqad kafaroo bihi min qablu wayaq<u>th</u>ifoona bi<b>a</b>lghaybi min mak<u>a</u>nin baAAeed<b>in</b>


Athar:
  تمہِ  ساعتہٕ  ییٚمہِ  چیزُک  تمنا  یِم  کران  آسن،  تمہِ  نِشہِ  یِن  یِم  محروم  کرنہٕ۔  یِتھہٕ  پٲٹھۍ  یِہِندۍ  پیش  رَو  ہم  جنس  محروم  آسن  سپٕدمٕتۍ۔  یِم  ٲسۍ  بٔڑِس  گُمراہ  کرن  وٲلِس  شکس  منٛز  ہیٚنہٕ  آمٕتۍ۔

Mirwaiz:
  یِتھہٕ  پٲٹھۍ  کرنہٕ  آو  یۅہے  ورتاو  تِہِندین  ہم  مشربن  سٍتۍ  یِمَو  تۅہیہِ  برونٹھ  کفرو  شک  کوٚر۔  کیاز،  تِم  تہِ  ٲسۍنا  حٲران  کروُنِس  بٔڑِس  شکس  اندر  مبتلا  ییٚمۍ  تِم  تردُدس  منٛز  ٲسۍ  ترٲوِمٕتۍ۔

Transliteration:
  Wa<u>h</u>eela baynahum wabayna m<u>a</u> yashtahoona kam<u>a</u> fuAAila biashy<u>a</u>AAihim min qablu innahum k<u>a</u>noo fee shakkin mureeb<b>in</b>


Athar:
  تعریف  چِھ  اللہ  تعالیٰ  سٕندی  خٲطرٕ  یُس  آسمانن  ہُنٛد  تہٕ  زمینُک  بناون  وول  تہٕ  فرشتن  قٲصد  مُقرر  کرن  وول  چُھ۔  ﴿تِتھۍ  فرشتہٕ﴾  یِمن  زٕہ  زٕہ  ترےٚ  ترےٚ  تہٕ  ژور  ژور  نَرِ  چھےٚ۔  سُہ  یِتھہٕ  پٲٹھۍ  پننِس  مخلوق  کِس  ساختس  منٛز  یژھان  چُھ  تِتھہٕ  پٲٹھۍ  چُھ  اضافہٕ  کران۔  یقیناً  چُھ  اللہ  تعالیٰ  پرٛتھ  چیزس  پٮ۪ٹھ  قدرت  تھاوان۔

Mirwaiz:
  سٲری  حمد و ثناء  چھِ  تس  معبودِ  برحقس  سزاوار  ییٚمۍ  گۅڈٕ  پٲڈٕہ  کوٚر  آسمان  تہٕ  زمین  یُس  ملٲیکن  چھُ  بناوان  قٲصد،  یِم  مَلک  چھِ  بعض  زٍز  پکھہٕ  وٲلۍ،  بعض  ترےٚ  ترےٚ  پکھہٕ  وٲلۍ  بعض  ژور  ژور  پکھہٕ  وٲلۍ،  ژورن  پٮ۪ٹھ  چھِنہٕ  بس  کران  بلکہ  چھِ  ہُرراوان  پیدٲیشہ  اندر  یہِ  یژھان  چھُ  تہٕ  بعض  مَلکن  چھُ  اَمہِ  کھۅتہٕ  زیادٕہ  پکھہٕ  عطا  کران۔  جبریلِ  امینس  چھَن  عطا  کرِمَژٕہ  ژور  ہتھ  پکھہٕ۔  بے  شک  اللہ  تعالیٰ  چھُ  پرتھ  چیزس  پٮ۪ٹھ  قدرت  وول  کٲنسہِ  ہٕندِ  مزاحمتہٕ  ورٲے۔

Transliteration:
  Al<u>h</u>amdu lill<u>a</u>hi f<u>at</u>iri a<b>l</b>ssam<u>a</u>w<u>a</u>ti wa<b>a</b>lar<u>d</u>i j<u>a</u>AAili almal<u>a</u>ikati rusulan olee ajni<u>h</u>atin mathn<u>a</u> wathul<u>a</u>tha warub<u>a</u>AAa yazeedu fee alkhalqi m<u>a</u> yash<u>a</u>o inna All<u>a</u>ha AAal<u>a</u> kulli shayin qadeer<b>un</b>


Athar:
  اللہ  تعالیٰ  ییٚمہِ  رحمتُک  دروازٕہ  تہِ  لُکن  خٲطرٕ  یلہٕ  تراوِ،  تتھ  چُھنہٕ  کانٛہہ  بند  کرن  وول،  تہٕ  یتھ  سُہ  بند  کرِ  تتھ  چُھنہٕ  پتہٕ  خُدایس  پتہٕ  کانٛہہ  بیاکھ  مٕژراون  وول۔  سُہ  چُھ  زبردست  بیٚیہِ  حکمت  وول۔

Mirwaiz:
  یۅسہٕ  رحمتھاہ  مُژراوان  چھُ  اللہ  تعالیٰ  لوٗکن  ہٕندِ  خٲطرٕ  تتھ  ہیٚکہِ  نہٕ  بند  کٔرِتھ  کانٛہہ،  یتھ  سُہ  بند  کرِ  تتھ  ہیٚکہِ  پتہٕ  یلہٕ  ترٲوِتھ  کانٛہہ۔  سُے  چھُ  سٮ۪ٹھاہ  غٲلب  حکمت  وول۔

Transliteration:
  M<u>a</u> yafta<u>h</u>i All<u>a</u>hu li<b>l</b>nn<u>a</u>si min ra<u>h</u>matin fal<u>a</u> mumsika lah<u>a</u> wam<u>a</u> yumsik fal<u>a</u> mursila lahu min baAAdihi wahuwa alAAazeezu al<u>h</u>akeem<b>u</b>


Athar:
  لوٗکو،  تۅہیہِ  پٮ۪ٹھ  یِم  اللہ  تعالیٰ  سٕندۍ  احسان  چِھ  تِم  تھٲوِیوٗکھ  یاد۔  کیا  خُدایس  ورٲے  چھا  بیٚیہِ  کانٛہہ  خالق  تہِ،  یُس  تۅہیہِ  آسمان  نِشہِ  تہٕ  زمین  نِشہِ  رزِق  آسہِ  دِوان؟  کانٛہہ  معبود  چُھنہٕ  تس  ورٲے،  ٲخر  کپٲرۍ  چِھو  توٚہۍ  دۅکھہٕ  کھیوان؟

Mirwaiz:
  اے  لوٗکو  یاد  کٔرِو  خداے  سٕنزٕ  تِمہٕ  بے  شمار  نعمژٕہ  یِمہٕ  تۅہیہِ  تٔمۍ  عطا  کرِنَو،  تِمن  نعمتن  ہُنٛد  شکر  کٔرِو  ادا۔  سُہ  شکر  گوٚو  یۅہے  کہ  شرک  ترٲوِو۔  توحید  کٔرِو  اختیار۔  چنانچہ  اَسہِ  کٔرِو  توٚہۍ  باخبر  دۅیو  بجو  نعمتو  سٍتۍ،  سۅ  گٔیہ  نعمتِ  خلق  تہٕ  نعمت  رزق،  نعمتِ  ایجاد  تہٕ  نعمت  بقا۔  کیا  چھا  کانٛہہ  پٲدٕہ  کروُناہ  معبود  برحقس  ورٲے  یُس  تۅہیہِ  رزق  سوزان  چھُ  آسامن  تہٕ  زمین  کہ  طرفہٕ،  ییٚلہِ  تٔسۍ  اَتھہِ  تِمہٕ  دۅشوے  کامہِ  چھےٚ  لہٰذا  چھُنہٕ  تس  ورٲے،  سُے  چھُ  سزاوارِ  عبادت،  ییٚلہِ  معبودیت  تسُندُے  حق  چھُ،  اَدٕہ  کِتھہٕ  کٕنۍ  چھِو  توٚہۍ  شرک  کٔرِتھ  پوٚت  پکناونہٕ  یِوان۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su o<u>th</u>kuroo niAAmata All<u>a</u>hi AAalaykum hal min kh<u>a</u>liqin ghayru All<u>a</u>hi yarzuqukum mina a<b>l</b>ssam<u>a</u>i wa<b>a</b>lar<u>d</u>i l<u>a</u> il<u>a</u>ha ill<u>a</u> huwa faann<u>a</u> tufakoon<b>a</b>


Athar:
  وۅنۍ  اگر  ﴿اے  نبیؐ﴾  یِم  لُکھ  تۅہیہِ  پَژھ  چِھو  نہٕ  کران،  ﴿یہِ  چَھنہٕ  کانٛہہ  نٔو  کتھ﴾  تۅہیہِ  برونٛہہ  تہِ  چَھنہٕ  واریاہن  رسولن  پَژھ  کرنہٕ  آمٕژ،  تہٕ  سٲری  معاملات  چِھ  ٲخر  کار  اللہ  تعالیٰ  سٕے  کُن  رجوع  سپدن  وٲلۍ۔

Mirwaiz:
  اے  پیغمبرِ  برحق  ہرگاہ  تۅہیہِ  یِم  مککٕۍلوٗکھ  اَپزیور  زانان  چھِ،  ادٕہ  یہِ  نٔو  کتھاہ  چھَنہٕ،  توھیہِ  برونٹھ  یِم  پیغمبر  ٲسۍ  تِمن  تہِ  چھُ  تکذیب  کرنہٕ  آمُت۔  لہٰذا  مہ  سپدِو  توٚہۍ  اَمہِ  سٍتۍ  آزُردٕہ۔  دوٚیِم  چھےٚ  یہِ  کتھ  کہ  سارے  کامہِ  یِن  خداے  سٕے  کُن  واتناونہٕ،  تٔسۍ  نِشہِ  پیش  کرنہٕ۔  سُہ  أنزراوِ  پانے  یہِ  سورُے،  توٚہۍ  مَہ  بٔرِو  کانٛہہ  غم۔

Transliteration:
  Wain yuka<u>thth</u>ibooka faqad kut<u>hth</u>ibat rusulun min qablika wail<u>a</u> All<u>a</u>hi turjaAAu alomoor<b>u</b>


Athar:
  لوٗکو،  اللہ  تعالیٰ  سُند  وعدٕہ  چُھ  یقیناً  برحق،  لہٰذا  یِنہٕ  تۅہیہِ  دُنیاہٕچ  زندگی  دۅکھس  منٛز  تراوِ،  تہٕ  نہ  گژِھہ  سُہ  بوٚڈ  دۅکھہٕ  باز  تۅہیہِ  اللہ  تعالیٰ  سٕندِس  بارس  منٛز  دۅکھہٕ  ہیٚکُن  دِتھ۔

Mirwaiz:
  اے  لوٗکو  یہِ  بوٗزِتھ  کہ  خداے  سٕے  کُن  یِن  واتناونہٕ  سٲری  امور،  یُتھنہٕ  تۅہیہِ  دنیاہٕچ  زندگی  دوکھہٕ  دِیہِ،  تتھ  منٛز  بوٚڈِتھ  سپدِو  غٲفل  قیامتہٕ  نِشہِ،  بیٚیہِ  یُتھنہٕ  تۅہیہِ  دوکھہٕ  باز  شیطان  یتھ  دوکھس  منٛز  تراوِ  کہ  اللہ  تعالیٰ  چھُ  غفور  تہٕ  رحیم،  سُہ  کرِ  نہٕ  تۅہیہِ  کینٛہہ  تہِ  عذاب۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su inna waAAda All<u>a</u>hi <u>h</u>aqqun fal<u>a</u> taghurrannakumu al<u>h</u>ay<u>a</u>tu a<b>l</b>dduny<u>a</u> wal<u>a</u> yaghurrannakum bi<b>A</b>ll<u>a</u>hi algharoor<b>u</b>


Athar:
  درحقیقتت  چھُ  شیطان  تُہُنٛد  دشمن،  امہِ  موجوٗب  سمجھوٗن  توٚہۍ  تہِ  یہِ  پنُن  دُشمنٕے۔  سُہ  چُھ  پننٚین  پیرو  کارن  امہِ  موجوٗب  پننہِ  وتہِ  پٮ۪ٹھ  بُلاوان،  تاکہ  تِم  گژھن  جہنمِیَن  منٛز  شٲمل  گژٕھنۍ۔

Mirwaiz:
  پزۍ  پٲٹھۍ  یہِ  شیطان ﴿ییٚمۍ  سٕنز  پٮ۪ٹھہٕ  ذکر  آیہِ﴾ چھُ  تُہُند  دشمن،  توٚہۍ  تہِ  زٲنیوٗن  سُہ  پَنُن  دشمن۔  سُہ  چھُنہٕ  پننِس  جماعتس  ناد  دِوان  شرکس  تہٕ  کفرس  کُن  مگر  یُتھ  تِم  تہِ  سپدن  جہنمیو  اندرٕہ۔

Transliteration:
  Inna a<b>l</b>shshay<u>ta</u>na lakum AAaduwwun fa<b>i</b>ttakhi<u>th</u>oohu AAaduwwan innam<u>a</u> yadAAoo <u>h</u>izbahu liyakoonoo min a<u>s</u><u>ha</u>bi a<b>l</b>ssaAAeer<b>i</b>


Athar:
  یِم  لُکھ  کُفر  کرن  تِمن  خٲطرٕ  چُھ  سخت  عذاب،  تہٕ  یِم  ایمان  انن  تہٕ  نیک  عمل  کرن  تِمن  خٲطرٕ  چھےٚ  مغفرت  تہٕ  بوٚڈ  اجر۔

Mirwaiz:
  یِم  لوٗکھ  کافر  سپدے،  یِمَو  شیطان  سٕندِس  نادس  اجابت  کوٚر،  تٔمۍ  سٕندِس  دوکھس  منٛز  آے،  تِہِندِ  خٲطرٕ  چھُ  سخت  عذاب  ٲخرتس  اندر۔  بیٚیہِ  یِمَو  شیطان  سٕنز  مخالفت  کٔرِتھ  ایمان  اوٚن  بیٚیہِ  کریکھ  رٕژٕہ  عملہٕ،  تِہِندِ  خٲطرٕ  چھُ  گناہن  بوٚڈ  مغفرت  بیٚیہِ  ایمان  و  عملِ  صالحس  پٮ۪ٹھ  بٔڈ  موٚزوٗرۍ۔  ییٚلہِ  کٲفرٕ  سُند  انجام  عذابِ  شدید  چھُ،  بایمان  سُند  انجام  مغفرت  تہٕ  اجرِ  کبیر  چھُ،  کیا  یِم  زٕہ  ہیکہٕ  نہٕ  برابر  ٲسِتھ  یعنی۔

Transliteration:
  Alla<u>th</u>eena kafaroo lahum AAa<u>tha</u>bun shadeedun wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum maghfiratun waajrun kabeer<b>un</b>


Athar:
  ﴿تس  شخصہٕ  سٕنزِ  گُمرٲہی  کیا  چُھ  وَنُن﴾  ییٚمۍ  سٕندِ  خٲطرٕ  تٔمۍ  سٕنز  بُرٕ  عمل  آسہِ  خۅشنما  بناونہٕ  آمٕژ  تہٕ  سُہ  آسہِ  تتھ  رُت  سمجھان؟  حقیقت  چھےٚ  یہِ  زِ  خُداے  یَس  یَژھان  چُھ،  تس  چُھ  گُمرٲہی  منٛز  تراوان،  تہٕ  یَس  یژھان  چُھ  تَس  چُھ  سِیٔز  وَتھ  ہاوان۔  لہٰذا  ﴿اے  نبی  صلی  اللہ  علیہ و سلم﴾  خواہ  مخواہ  مَہ  گٲلِو  پنُن  زُو  یِمن  لُکن  ہٕندِ  خٲطرٕ  غمس  تہٕ  افسوسس  منٛز۔  یِکینٛژھا  یِم  کران  چِھ  اللہ  تعالیٰ  چُھ  تتھ  وارٕ  پٲٹھۍ  زانان۔

Mirwaiz:
  کیا  سُہ  شخص  یَس  پنٕنۍ  یچھ  کٲم  مُزین  آیہِ  کرنہٕ  توپتہٕ  لوٚگ  سُہ  تتھ  یچھ  کامہِ  رٕژِ  نظرِ  وُچھنہِ۔  بیاکھ  شخص  چھُ  یچھ  کامہِ  یچھ  نظری  وُچھان،  ہُہ  تہٕ  یہِ  چھا  برابرٕے،  گۅڈنُیک  شخص  گوٚو  کافر  یُس  شیطان  سٕندِ  ڈالنہٕ  سببہٕ  بٲطلس  حق  زانان،  مُضر  چیزس  نفع  دِوُن  زانان۔  دوم  شخص  گوٚو  باایمان  یُس  پیغمبرن  ہٕنز  پٲروی  چھُ  کران،  شیطان  سٕنز  مخالفت  چھُ  کران،  بٲطلس  چھُ  باطل  زانان،  حقس  چھُ  حق  زانان،  مُضر  چیزس  چھُ  مضر  زانان،  مفید  چیزس  چھُ  مٚید  تہٕ  نافع  زانان،  تِم  زٕہ  چھِنہٕ  ہرگز  برابر  بلکہ  چھُ  اَکھ  جہنمی  بیاکھ  جنتی۔  پس  شیطان  سٕندِ  س  دوکھس  منٛز  یِوُنۍ  تہٕ  شیطانس  دشمن  زانہٕ  وُنین  منٛز  چھےٚ  یِیژ  فرق۔  لہٰذا  چھِ  أسۍ  تۅہیہِ  وانان  یُتھنہٕ  تۅہیہِ  شیطان  دوکھہٕ  دِیہِ،  سُہ  چھُ  تُہُنٛد  دشمن۔  ہرگاہ  تۅہیہِ  اَتھ  پٮ۪ٹھ  تعجب  سپدِہ  کہ  عٲقل  شخص  کِتھہٕ  پٲٹھۍ  زانہِ  یچھ  کامہِ  رٕژ  کٲم،  تمُیک  وجہ  چھُ  یی  زِ  اللہ  تعالیٰ  یس  یژھان  چھُ  تس  چھےٚ  عقل  درست  روزان۔  وۅنۍ  ییٚلہِ  ہدایت  تہٕ  گمرٲہی  چھےٚ  اللہ  تعالیٰ  سٕندِس  یژھنس  تانۍ۔  پس  مہ  گٔژِھن  تُہُند  بدنِ  مبارک  گٔلِتھ  تِمن  پتھ  غم  کھیوان  کھیوان۔  پٔزِپٲٹھۍ  اللہ  تعالیٰ  چھُ  پوٗرٕ  زانہٕ  وُن  تہٕ  سورُے  یہِ  تِم  کران  چھِ،  سُہ  دِیہِ  تِمن  پانے  سُہ  سزا  یُس  تِمن  شوٗبہِ۔

Transliteration:
  Afaman zuyyina lahu sooo AAamalihi fara<u>a</u>hu <u>h</u>asanan fainna All<u>a</u>ha yu<u>d</u>illu man yash<u>a</u>o wayahdee man yash<u>a</u>o fal<u>a</u> ta<u>th</u>hab nafsuka AAalayhim <u>h</u>asar<u>a</u>tin inna All<u>a</u>ha AAaleemun bim<u>a</u> ya<u>s</u>naAAoon<b>a</b>


Athar:
  سُہ  چُھ  اللہ  تعالیٰ  ہٕے  یُس  ہواہَن  چُھ  سوزان،  پتہٕ  چِھ  تِم  اوٚبُر  تُلان،  پتہٕ  چِھن  أسۍ  سُہ  أکِس  مۅردٕ  علاقس  کُن  نِوان،  تہٕ  تَمہِ  ذریعہ  چِھن  سۅے  زمین  زِندہ  کران  یۅسہٕ  مۅردٕ  ٲس  گٔمٕژ۔  موٗدِمٕتیٚن  انسانن  ہُند  زندہ  سپدُن  تہِ  آسہِ  یِتھے  پٲٹھۍ۔

Mirwaiz:
  معبودِ  برحق  چھُ  سُہ  قدرت  وول  یُس  روٗد  تراونہٕ  برونٹھ  واو  سوزان  چھُ،  تِم  واو  چھِ  تُلان  اوٚبرن،  توپتہٕ  چھِکھ  أسۍ  تِم  اوٚبر  پکہٕ  ناوان  کُنہِ  مۅردٕہ  تہٕ  خشک  زمینس  کُن،  توپتہٕ  چھِن  أسۍ  سُے  زمین  تَمہِ  روٗدٕہ  سٍتۍ  زندرٕہ  تہٕ  سرسبز  کران،  یِتھے  پٲٹھۍ  کیا  کروکھ  أسۍ  لوٗکھ  تہِ  قیامتُک  دۅہ  دوبارٕہ  بیٚیہِ  زندٕہ۔  ییٚلہِ  لوٗکن  قیامتُک  دۅہ  دوبارٕہ  زندٕہ  سپدُن  چھُ  تیٚلہِ  پَزِ  تِمن  تَتہِ  چہ  ذلت  و  خوٲری  نِشہِ  بچنٕچ  فکراہ  کرٕنۍ۔  مشرک  چھِ  شیطان  سٕندِ  اغوا  سٍتۍ  معبودانِ  باطلن  زانان  ذریعہ  تَمہِ  ذلت  نِشہِ  بچنہٕ  خٲطرٕ،  چنانچہ  تِم  ٲسۍ  ونان ﴿۔۔۔۔۔۔۔۔۔۔۔۔۔۔۔۔۔۔﴾ یعنی  یِم  معبوٗدانِ  بٲطل  چھِ  اَسہِ  سفارش  کرٕوُنۍ  خدایس  نِشہِ  دنیاکیٚن  حاجتن  اندر  تہٕ  ٲخرتس  اندر  تہِ۔  تتھ  متعلق  چھُ  اللہ  تعالیٰ  فرماوان۔

Transliteration:
  Wa<b>A</b>ll<u>a</u>hu alla<u>th</u>ee arsala a<b>l</b>rriy<u>ah</u>a fatutheeru sa<u>ha</u>ban fasuqn<u>a</u>hu il<u>a</u> baladin mayyitin faa<u>h</u>yayn<u>a</u> bihi alar<u>d</u>a baAAda mawtih<u>a</u> ka<u>tha</u>lika a<b>l</b>nnushoor<b>u</b>


Athar:
  یُس  اکھاہ  عزت  یژھان  آسہِ،  تَس  گژِھہ  پے  آسٕنۍ  زِ  عزت  چُھ  اَندہیٚتھ  اللہ  تعالیٰ  سُند۔  تَس  نزدیک  یُس  چیز  ہیوٚر  چُھ  کھسان  سُہ  چُھ  صرف  پاک  کلام  بیٚیہِ  چھےٚ  عملِ  صالح  تتھ  ہیوٚر  کھالان۔  روٗدۍ  تِم  لُکھ  یِم  بے  ہوٗدٕہ  چال  بٲزِیہِ  کران  چِھ،  تِہندِ  خٲطرٕ  چُھ  سخت  عذاب،  تہٕ  تِہُند  مکر  ﴿تدبیر﴾  چُھ  پانے  غارت  سپدَن  وول۔

Mirwaiz:
  پس  یُس  اکھاہ  ژھانڈان  آسہِ  عزت  دنیا  و  ٲخرتس  اندر،  سُہ  ژھٲنڈِن  عزت  خداے  سٕنز  فرماں بردٲری  کرنہٕ  سٍتۍ،  تِہُنٛد  حکم  ماننہٕ  سٍتۍ،  کیازِ  سورُے  عزت  چھُ  باالذات  خداے  سٕے،  بیٚین  چھُ  عزت  بالعرض۔  یُس  چیز  بالعرض  آسہِ  سُہ  چھُ  ہمیشہ  محتاج  آسان،  تس  یُس  متصف  باالذات  آسہِ۔  پس  چھِ  سٲری  محتاج  عزتس  اندرخدایس  یا  خدایس  نِشہِ  یہِ  عزت  حاصل  کرُن  قولاً  تَسٕنز  اطاعت  کرنہٕ  سٍتۍ،  خدایس  نِشہِ  چھِ  یِمے  چیز  پسند  چنانچہ  خداے  سٕے  کُن  چھُ  واتان  رُت  کلام  تہٕ  رٕتۍ  کلمات،  سُے  چھُ  تِمن  قبول  کران۔  رٕتِس  کلامس  اندر  آو  کلمۂ  توحید  بیٚیہِ  ساری  اَورادو  اَذکار۔  بیٚیہِ  چھ  رٕژٕ  عملہٕ  تہِ  ہیوٚر  کھاران  قبولیت  چہ  درگاہِ  منٛز،  سارے  عملہٕ  چھےٚ  قبول  سپدان  توحیدٕہ  سٍتۍ۔  یِم  لوٗکھ  اَتھ  خلاف  طریق  اختیار  کٔرِتھ  تُہٕنز  مخالفت  چھِ  کران  یۅسہٕ  عٲنِ  مخلافت  گٔیہِ  خداے  سٕنز  کرنۍ،  توپتہٕ  چھِ  یچھ  یچھ  تدبیرٕہ  کران  تۅہیہِ  تکلیف  واتناونہٕ  خٲطرٕ۔  تِہِندِ  خٲطرٕ  چھُ  ٲخرتس  اندرسخت  عذاب  یُس  تِمن  ذلتُک  باعث  بَنہِ۔  تِہِندۍ  معبودان  باطل  ہیٚکن  نہٕ  تِمن  کُنہِ  قسمُک  عزت  عطا  کٔرِتھ  بلکہ  سپدن  تِم  تِمن  برخلاف۔  تِہِندۍ  سٲری  تدبیر  تہٕ  فندتہٕ  فریب  گژھن  بے  کار۔  چنانچہ  تی  سَپُد  تہِ،  تِم  ٲسۍ  یژھان  تہٕ  کوشش  کران  اسلام  کہ  ختم  کرنٕچ،  تتھ  منٛز  گے  تِم  پانہٕ  ختم،  اسلامس  دِژ  اللہ  تعالیٰ  ہن  روزبروز  ترقی۔

Transliteration:
  Man k<u>a</u>na yureedu alAAizzata falill<u>a</u>hi alAAizzatu jameeAAan ilayhi ya<u>s</u>AAadu alkalimu a<b>l</b><u>tt</u>ayyibu wa<b>a</b>lAAamalu a<b>l</b><u>ssa</u>li<u>h</u>u yarfaAAuhu wa<b>a</b>lla<u>th</u>eena yamkuroona a<b>l</b>ssayyi<u>a</u>ti lahum AAa<u>tha</u>bun shadeedun wamakru ol<u>a</u>ika huwa yaboor<b>u</b>


Athar:
  خُداین  کٔرِنَو  توٚہۍ  میٚژِ  پٲدٕ،  پتہٕ  نطفہٕ  نِشہِ،  پتہٕ  بناوِنَو  تۅہیہِ  جورِ  ﴿یعنی  مرد  تہٕ  زنانہٕ﴾۔  کانٛہہ  زنانہٕ  چَھنہٕ  حٲملہٕ  سپدان  تہٕ  نہ  چھےٚ  شُرِس  زنم  دِوان  مگر  یہِ  سورُے  چُھ  اللہ  تعالیٰ  سٕندِس  عِلمس  منٛز  آسان۔  کانٛہہ  عمر  حٲصل  کرن  وول  چُھنہٕ  عمر  حاصل  کران،  تہٕ  نہ  چھےٚ  کٲنٛسہِ  ہٕنزِ  عمرِ  منٛز  کمی  سپدان  مگر  یہِ  سورُے  چُھ  أکِس  کتابہِ  منٛز  لیٚکھِتھ  آسان۔  اللہ  تعالیٰ  سٕندِ  خٲطرٕ  چھےٚ  یہِ  وایارہ  سہل  کٲم۔

Mirwaiz:
  بیٚیہِ  کٔرِو  توٚہۍ  پٲدٕہ  اللہ  تعالیٰ  ہن  درضِمن  پیدایش  آدم  علیہ  السلام  میٚژِہ۔  توپتہٕ  کر  ےنَو  مستقل  طور  توٚہۍ  پٲدٕہ  آبہٕ  قطرس  مَنی  ہٕندِس  توپتہٕ  کٔرِنَو  توٚہۍ  جورٕہ  جورٕہ  مرد  تہٕ  زنانہ،  بیٚیہِ  چھُ  تِہُنٛد  علم  اَمہِ  قسمہٕ  کہ  چھَنہٕ  کانٛہہ  زناناہ  باردار  سپدان،  بیٚیہِ  چھَنہٕ  کانٛہہ  زناناہ  پرٛسان  مگر  سورُے  چھُ  سپدان  اللہ  تعالیٰ  سٕندِ  علمہٕ  موجوب،  یِتھہٕ  پٲٹھۍ  چھَنہٕ  کٲنسہِ  ہٕنز  عمر  زیادٕہ  کرنہٕ  یِوان  مگر  تہِ  سورُے  چھُ  لوح  محفوظٮس  اندر  لیکھِتھ،  اللہ  تعالیٰ  ہن  چھُ  پننہِ  علمہ  قدیمہٕ  موجوب  تتھ  منٛز  لیکھِتھ  تھوومُت۔  بے  شک  یِمہٕ  کامہِ  چھےٚاللہ  تعالیٰ  ہس  پٮ۪ٹھ  سٮ۪ٹھاہ  آسان،  کیازِ  تِہُنٛد  علم  چھُ  ذٲتی،  قبل  از  وقوع  برابر  تہٕ  یکسان۔  

Transliteration:
  Wa<b>A</b>ll<u>a</u>hu khalaqakum min tur<u>a</u>bin thumma min nu<u>t</u>fatin thumma jaAAalakum azw<u>a</u>jan wam<u>a</u> ta<u>h</u>milu min onth<u>a</u> wal<u>a</u> ta<u>d</u>aAAu ill<u>a</u> biAAilmihi wam<u>a</u> yuAAammaru min muAAammarin wal<u>a</u> yunqa<u>s</u>u min AAumurihi ill<u>a</u> fee kit<u>a</u>bin inna <u>tha</u>lika AAal<u>a</u> All<u>a</u>hi yaseer<b>un</b>


Athar:
  تہٕ  آبٕکۍ  دۅشوے  ذخیرہ  چِھنہٕ  ہِوی۔  اکھ  چُھ  میوٗٹھ  تہٕ  تریش  ہوٚمراون  وول،  چیٚنس  منٛز  خۅشگوار،  تہٕ  بیاکھ  چُھ  سخت  ژوٚک  ہوٚٹ  زٕلن  وول۔  مگر  دۅشوٕیَو  نِشہِ  چِھو  توٚہۍ  سٲدٕروار  ماز  حٲصل  کران،  لاگنہٕ  خٲطرٕ  چِھو  زینتُک  سامان  کڑان،  تہٕ  أتھۍ  آبس  منٛز  چِھۅ  توٚہۍ  وُچھان  زِ  ناوٕ  چھےٚ  اَمِیُک  سینہٕ  چیٖران  چیٖران  پکان،  تاکہ  توٚہۍ  کٔرِو  اللہ  تعالیٰ  سُند  فضل  تلاش  تہٕ  بٔنِو  تٔمۍ  سٕندۍ  شُکر  گُزار۔

Mirwaiz:
  وُچھ  ژٕہ  قدرت  چہ  دلیلہٕ  کہ  آب  چھُ  اَکوے  مادٕہ،  باوجودِ  آں  چھِ  تتھ  منٛزاختلاف۔  چنانچہ  زٕہ  سمندر  چھِ  بوزنہٕ  یِوان  ہِوی  مگر  اَکہِ  سمندرُک  آب  چھُ  موٚدُر  میوٗٹھ  تہٕ  مزٕہ  دار  شیرین  تہٕ  خۅشگوار،  تریش  ہۅمراوٕوُن  چھُ  آسان  تَمُیک  ہَٹہِ  بۅن  والُن  کیازِ  طبعیت  چھےٚ  تتھ  قبول  کران۔  بیاکھ  سمندر،  تَمُیک  آب  چھُ  نوٗنہٕ  ژوٚش  تہٕ  ٹیوٚٹھ،  تَمُیک  اَکھ  دام  تہِ  چھُنہٕ  ہَٹہِ  بۅن  وسان،  تَمہِ  چھِ  تِہِندِ  قدرتٕکۍ  بیٚیہِ  بیٚیہِ  نِشانہٕ  کہ،  یِمو  دۅشوٕیَو  دریاوَو  منٛزٕ  چھِو  توٚہۍ  گاڈٕ  رٹان  تہٕ  تِہُنٛد  تازٕہ  ماز  چھِو  توٚہۍ  کھیوان،  بیٚیہِ  چھِو  دۅشوٕیَو  دریاوَو  أندرٕہ  گٔہنہٕ  کڑان  یعنی  مۅختہٕ  تہٕ  لٔدر،  تَمہِ  کُوے  گہنہٕ  چھِو  پانس  پٲران۔  بیٚیہِ  چھُکھ  ژٕہ  اے  مخٲطب  وُچھان  ناوٕہ  تہٕ  جہازٕہ  اَتھ  سمندرس  منٛز  کِتھہٕ  پٲٹھۍ  چھِ  تِم  آبس  ژٹان  پکان  یُتھ  توٚہۍتِمن  منٛز  سفر  کٔرِتھ  ژھٲنڈِو  خداے  سُند  فضل  تہٕ  روٗزی،  سُہ  روٗزی  حاصل  کٔرِتھ  کٔرِو  تِہِنز  شکرگزاری،  بیٚیہِ  چھَو  تِہٕنزٕ  بیٚیہِ  قسمہٕ  نعمٔژ  مثلاً۔

Transliteration:
  Wam<u>a</u> yastawee alba<u>h</u>r<u>a</u>ni h<u>atha</u> AAa<u>th</u>bun fur<u>a</u>tun s<u>a</u>ighun shar<u>a</u>buhu wah<u>atha</u> mil<u>h</u>un oj<u>a</u>jun wamin kullin takuloona la<u>h</u>man <u>t</u>ariyyan watastakhrijoona <u>h</u>ilyatan talbasoonah<u>a</u> watar<u>a</u> alfulka feehi maw<u>a</u>khira litabtaghoo min fa<u>d</u>lihi walaAAallakum tashkuroon<b>a</b>


Athar:
  سُہ  چُھ  دۅہ  منٛزٕ  رات  تہٕ  رٲژ  منٛزٕ  دۅہ  کٔڑِتھ  اَنان،  زوٗن  تہٕ  آفتاب  چُھ  تٔمۍ  مُسخّر  کٔرِتھ  تھوومُت۔  یہِ  سورُے  چُھ  أکِس  مقرر  وقتس  تام  پکان۔  سُے  اللہ  تعالیٰ  ﴿ییٚمۍ  سٕنزٕ  یِمہٕ  سارے  کامہِ  چھےٚ﴾  چُھ  تُہُند  ربّ۔  بادشٲہی  چھےٚ  تٔمۍ  سٕنزٕے۔  سُہ  ترٲوِتھ  یِمن  باقین  توٚہۍ  آلَو  چِھو  کران،  تِم  چِھنہٕ  اکہِ  گاسہٕ  تُجہِ  ہٕنٛدۍ  مٲلِک  تہِ۔

Mirwaiz:
  سُہ  معبودِ  برحق  چھُ  رٲژ  ہٕندین  اجزاہن  واتناوان  دۅہ  کین  اجزاہن  منٛز،  بیٚیہِ  چھُ  دۅہ  کین  اجزاہن  واتناوان  رٲژ  ہٕندین  اجزاہن  منٛز  ییٚمہِ  سٍتۍ  تِم  نفع  حاصل  سپدان  چھِ  یِم  دۅہ  کِس  تہٕ  رات  کِس  بڈنس  تہٕ  ژھۅٹنس  منٛز  حاصل  سپدان  چھِ،  بیٚیہِ  چھِ  تٔمۍ  آفتاب  تہٕ  زوٗن  کامہِ  لٲگِمٕتۍ۔  تِمَو  اندرٕہ  چھُ  پرتھ  اَکھاہ  پکان  وقت  مقررس  تانۍ  یعنی  قیامتس  تانۍ  روزن  پکان  یِتھہٕ  پٲٹھۍ،  یۅہے  پروردگار  ییٚمۍ  سُند  یہِ  شان  چھُ  کیا  گوٚو  تُہُند  پروردگار  ییٚمۍ  سٕنز  سٲرٕے  سلطنت  چھےٚ۔  تس  ورٲے  یِم  معبودانِ  باطل  چھِ  یِمن  ہٕںز  توٚہۍ  پرستش  کران  چھِو  یِمن  توٚہۍ  آلو  دِوان  چھِو  خدایس  ورٲے  تِم  چھِنہٕ  مٲلک  کھٔزٕر  آنچہِ  ہٕندِس  دیٚلس  یا  تمہِ  کِس  منٛزِ  مِس  پنس۔  

Transliteration:
  Yooliju allayla fee a<b>l</b>nnah<u>a</u>ri wayooliju a<b>l</b>nnah<u>a</u>ra fee allayli wasakhkhara a<b>l</b>shshamsa wa<b>a</b>lqamara kullun yajree liajalin musamman <u>tha</u>likumu All<u>a</u>hu rabbukum lahu almulku wa<b>a</b>lla<u>th</u>eena tadAAoona min doonihi m<u>a</u> yamlikoona min qi<u>t</u>meer<b>in</b>


Athar:
  تِمن  دِیتو  ناد،  تِم  ہیٚکن  نہٕ  تُہٕندۍ  دُعا  بوٗزِتھ،  تہٕ  اگر  بوزن  تیٚلہِ  ہیٚکن  نہٕ  تۅہیہِ  تِہُند  جواب  دِتھ۔  تہٕ  قیامت  کہ  دۅہ  کرن  تِم  تُہندِس  شرکس  انکار۔  حقیقتِ  حالٕچ  یِژھ  صحیح  خبر  ہیٚکہِ  نہٕ  تۅہیہِ  أکِس  خبردارس  ورٲے  بیٚیہِ  کانٛہہ  دِتھ۔

Mirwaiz:
  ہرگاہ  توٚہۍ  تِمن  ناد  دِوان  چھِو،  تِم  چھِنہٕ  تُہُنٛد  ناد  بوزان،  ہرگاہ  بوزہن  تہِ  توتہِ  ہیٚکہن  نہٕ  تِم  تۅہیہِ  کانٛہہ  مدد  کٔرِتھ،  توٚہۍ  چھِو  تِمن  خداے  سٕندۍ  شریک  ٹھٔہراوان،  قیامتُک  دۅہ  کرن  تِم  تِہِندِ  شرکہٕ  نِشہِ  انکار۔  اللہ  تعالیٰ  چھُ  پرتھ  اَکہِ  چیزٕچ  حقیقت  زانان،  اے  مخٲطب،  ثےٚ  ؤنی  نہٕ  اصلی  حقیقتُک  حال  کانٛہہ  تہِ  وٲقف  کارس  ورٲے،  وٲقف  کار  چھُ  خدایی  یوت،  تٔسۍ  چھےٚ  سارِچی  پوٗرٕ  خبر۔

Transliteration:
  In tadAAoohum l<u>a</u> yasmaAAoo duAA<u>a</u>akum walaw samiAAoo m<u>a</u> istaj<u>a</u>boo lakum wayawma alqiy<u>a</u>mati yakfuroona bishirkikum wal<u>a</u> yunabbioka mithlu khabeer<b>in</b>


Athar: لوٗکو، توٚہی چِھو اللہ تعالیٰ سٕندۍ محتاج، تہٕ اللہ تعالیٰ چُھ غنی تہٕ حمید۔
Mirwaiz:
  اے  لوٗکو  توٚہۍ  چھِو  محتاج  پرتھ  چیزس  اندر  اللہ  تعالیٰ  ہس  کُن،  اللہ  تعالیٰ  چھُ  پانہِ  بے  نیاز،  تس  چھُنہٕ  کانٛہہ  حاجت  کُنہِ  چیزس  اندر۔  تس  چھِ  پانس  سٲری  صفت  تہٕ  سارے  خوٗبیہِ،  تُہُند  محتاج  آسنس  کُن  نظر  کٔرِتھ  کٔرتٔمۍ  تُہٕندِ  فٲیدٕہ  خٲطرٕ  توحیدٕچ  تہٕ  عملہِ  ہٕنز  تعلیم،  ہرگاہ  توٚہۍ  سۅ  تعلیم  مٲنِو  نہٕ،  تَمہِ  سٍتۍ  واتیو  پانس  نقصان  تہٕ  ضریٚر،  اللہ  تعالیٰ  ہس  چھِ  غنا  ذٲتی  تہِ  کمال  ذٲتی  تہِ۔  تس  چھَنہٕ  تُہٕنز  نہ  تُہٕنزن  عملن  ہٕنز  بالکل  ضروٗرتھٕے۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su antumu alfuqar<u>a</u>o il<u>a</u> All<u>a</u>hi wa<b>A</b>ll<u>a</u>hu huwa alghaniyyu al<u>h</u>ameed<b>u</b>


Athar: سُہ اگر ییٚژِھہ تۅہیہِ ہٹٲوِتھ ہیٚکہِ کانٛہہ نٔو خلقت تُہنزِ جایہِ أنِتھ۔
Transliteration: In yasha yu<u>th</u>hibkum wayati bikhalqin jadeed<b>in</b>
Mirwaiz:
  ہرگاہ  سُہ  ییٚژِھہ  ہا  تُہٕندِ  کفرو  نافرمانی  مۅکھہٕ  نِیہِ  ہا  تۅہیہِ  سارِنٕے  ییٚمہِ  عالمہٕ  منٛزٕ،  تۅہیہِ  کرِہا  گرفتار  توپتہٕ  اَنہِ  ہا  یتھ  عالمس  منٛز  بیٚین  لوٗکن  تہٕ  نویٚن  مخلوقن  یِم  نہٕ  تُہٕندۍ  پٲٹھۍ  کفرو  نافرمٲنی  کرہن۔


Athar: یہِ کرُن چُھنہٕ خُدایس خٲطرٕ کِہِنۍ تہِ دُشوار۔
Transliteration: Wam<u>a</u> <u>tha</u>lika AAal<u>a</u> All<u>a</u>hi biAAazeez<b>in</b>
Mirwaiz:
  یہِ  کتھ  اللہ  تعالیٰ  ہس  نِشہِ  کینٛہہ  مشکل  ٲسٍ  نہٕ  مگر  سُہ  چھُ  تۅہیہِ  مہلت  دِوان  تتھ  منٛز  چھےٚ  زٲنِمٕژ  تٔمۍ  مصلحت۔  دنیاہس  اندر  چھُ  تَمہِ  ضرِرُک  احتمال  مگر  قیامتُک  دۅہ  سپدِ  سُہ  ظٲہر  فی  الواقع۔


Athar:
  کانٛہہ  بور  تُلن  وول  تُلِنہٕ  بیٚیہِ  کٲنٛسہِ  ہُند  بور۔  تہٕ  اگر  کانٛہہ  نکھن  پٮ۪ٹھ  بور  رٔٹِتھ  شخص  پنُن  بور  تُلنہٕ  خٲطرٕ  آلو  کرِ،  تٔمۍ  سٕندِ  بارُک  اکھ  معمولی  حصّہ  تُلنہٕ  خٲطرٕ  تہِ  یِیہِ  نہٕ  کانٛہہ،  چاہے  سُہ  کونہٕ  آسہِ  قریب  ترین  رشتہٕ  دارٕے۔  ﴿اے  نبی  صلی  اللہ  علیہ و سلم﴾  توٚہۍ  ہیٚکِیوٗکھ  تِمے  لُکھ  مُتنبہ  کٔرِتھ  یِم  وُچِھنہٕ  ورٲے  پننِس  ربّس  کھۅژان  چِھ،  بیٚیہِ  چِھ  نماز  قٲیِم  کران۔  یُس  شخص  تہِ  پٲکیزگی  چُھ  اختیار  کران،  سُہ  چُھ  پننی  رٕژرٕ  خٲطرٕ  کران۔  تہٕ  پوٚت  چُھ  پھیرُن  سارِنٕے  اللہ  تعالیٰ  سٕے  کُن۔

Mirwaiz:
  ہرگاہ  کانٛہہ  گناہن  ہُنٛد  بورتُلہٕ  وُن  ناد  دِیہِ  کٲنسہِ  شخصس  کہ  میانہِ  بارٕہ  منٛز  تُل  تہٕ  ہناہ۔  تٔمۍ  سٕندِ  بارٕ  منٛزٕ  یِیہِ  نہٕ  ہرگز  تُلنہٕ  کانٛہہ  چیزاہ،  اَدٕہ  ٲسِتن  سُہ  پَنُن  کانٛہہ  رشتہ دار،  سُہ  تُلیٚس  نہٕ۔  تَمہِ  وقتہٕ  آسہِ  کفرو  بدعملی  ہُند  ضریٚر  أمِس  پانس  تُلُن۔  یِمن  آیاتن  منٛز  چھُ  منکرن  ہٕندِ  خٲطرٕ  بیم  کرنُک  تہٕ  کھۅژناونُک  مضمون۔  اَمہِ  پتہٕ  چھُ  اللہ  تعالیٰ  تسلی  دِوان  سٲنِس  رسولِ  کریم  صلی  اللہ  علیہ  وسلمس  کہ  اے  محمد،  توٚہی  مہ  حض  سَپدِو  غمگین  یِہِندِ  انکار  کرنہٕ  سٍتۍ۔  یِمن  چھُ  اَکہِ  نَتہٕ  اَکہِ  دۅہ  ضرور  اَمہِ  انکارٕہ  سببہٕ  ضریٚر  تُلُن۔  توٚہی  نہ  کھۅژنٲوِیوٗکھ  نہٕ  مگر  لوٗکھ  یِم  پننِس  خدایس  وُچھنہٕ  ورٲے  کھۅژان  آسن،  بیٚیہِ  یِم  نٮ۪مازِ  گزار  آسن،  نٮ۪ماز  آسن  پابندی  سان  وقتس  پٮ۪ٹھ  ادا  کران۔  تہٕ  یُس  اَکھاہ  ایمان  أنِتھ  پاک  سپدِ  شرک  و  معاصیو  نِشہِ  سُہ  چھُ  سپدان  پاک  پننہِ  فٲیدٕہ  خاٲطرٕ،  یُس  نہٕ  ایمان  اَنہِ  سُہ  تُلہِ  تمُیک  نتیجہ  پانے  کیازِ  سارِنٕے  چھُ  پتو  لاکہِ  واتُن  اللہ  تعالیٰ  ہس  نِشہِ،  تَتہِ  تُلن  تِم  پانے  پننین  عملن  ہُنٛد  پھل  تہٕ  نتیجہ  ضرور۔

Transliteration:
  Wal<u>a</u> taziru w<u>a</u>ziratun wizra okhr<u>a</u> wain tadAAu muthqalatun il<u>a</u> <u>h</u>imlih<u>a</u> l<u>a</u> yu<u>h</u>mal minhu shayon walaw k<u>a</u>na <u>tha</u> qurb<u>a</u> innam<u>a</u> tun<u>th</u>iru alla<u>th</u>eena yakhshawna rabbahum bi<b>a</b>lghaybi waaq<u>a</u>moo a<b>l</b><u>ss</u>al<u>a</u>ta waman tazakk<u>a</u> fainnam<u>a</u> yatazakk<u>a</u> linafsihi wail<u>a</u> All<u>a</u>hi alma<u>s</u>eer<b>u</b>


Athar: اوٚن تہٕ أچھ وول چُھنہٕ برابر۔
Transliteration: Wam<u>a</u> yastawee alaAAm<u>a</u> wa<b>a</b>lba<u>s</u>eer<b>u</b>
Mirwaiz:
  یِمن  لوٗکن  نِشہِ  کیا  توقع  یِیہِ  تھاونہٕ،  یِمن  ہُنٛد  اِدراک  چھا  باایمانن  ہُنٛد  اِدراک،  یہِ  چھا  ممکن  یِم  تہِ  کیا  کرن  باایمانن  ہٕندۍ  پٲٹھۍ  قبول  بوٗزِتھ،  کیازِ  باایمانن  ہٕنز  مثال  چھےٚ  قبولِ  حق  کرنس  اندر  گاشدارٕہ  سٕنز،  تِہٕنز  مثال  چھےٚ  قبول  حق  نہ  کرنس  اندر  اعما  ہس  تہٕ  نابینا  سٕنز۔  لہٰذا  چھُنہٕ  برابر  اوٚن  تہٕ  گاشدار۔


Athar: نہ چھےٚ انہِ گٹہٕ تہٕ روشنی یکساں۔
Transliteration: Wal<u>a</u> a<b>l</b><i><u>thth</u></i>ulum<u>a</u>tu wal<u>a</u> a<b>l</b>nnoor<b>u</b>
Mirwaiz:
  یِتھہٕ  پٲٹھۍ  باایمان  یۅسہٕ  وَتھ  اختیار  کرِ  تَمِچ  مثال  چھےٚ  نوٗرٕچ،  کٲفرن  یۅسہٕ  وَتھ  اختیار  کٔر  تَمِچ  مثال  چھےٚ  تٲریکی  ہٕنز۔  لہٰذا  چھَنہٕ  برابر  گٹہٕ  تہٕ  گاش۔


Athar: نَہ چُھ شیٚہجار تہٕ تاپٕچ تٔپِش ہِشِی۔
Transliteration: Wal<u>a</u> a<b>l</b><i><u>thth</u></i>illu wal<u>a</u> al<u>h</u>aroor<b>u</b>
Mirwaiz:
  یِتھے  پٲٹھۍ  یُس  نتیجہ  تہٕ  ثمرہ  کفرس  پٮ۪ٹھ  مرتب  سپدٕوُن  چھُ  تمِچ  مثال  چھےٚ  تَتہِ  تاپٕچ۔  لھذا  چھُنہٕ  برابر  کۅشگوار  شُہُل  تہٕ  توٚت  تاپھ  تاپہٕ  ژٔنڈ۔


Athar:
  تہٕ  نہٕ  چِھ  زِندٕہ  تہٕ  مۅردٕ  برابر۔  اللہ  تعالیٰ  یَس  یژھان  چُھ  تَس  چُھ  بوزناوان،  مگر  ﴿اے  نبیؐ﴾  توٚہۍ  ہیٚکِیوٗکھ  نہٕ  تِم  بوزنٲوِتھ  یِم  قبرن  منٛز  دفن  چِھ۔  ﴿یعنی  اللہ  تعالیٰ  سٕندِ  مٔشیتٕچ  کتھٕے  چھےٚ  بیاکھ،  سُہ  اگر  ییٚژِھہ  کنن  دِیہِ  بوزنُک  طاقت،  البتہ  رسولس  تام  چَھنہٕ  یہِ  کٲم  زِ  یِمن  لُکن  ہٕندۍ  سینہٕ  ضمیرٕکۍ  مدفن  آسن  بنیمٕتۍ،  تِہندٮ۪ن  دِلن  منٛز  کیا  ہیکہِ  سُہ  پنٕنۍ  کتھ  وٲلِتھ،  تہٕ  یِم  کتھٕے  آسن  نہٕ  بوزٕنۍ  یَژھان،  تِہِندٮ۪ن  گۅبِرٕ  والیٚن  کنن  کیا  ہیٚکہِ  صداے  حق  بوزنٲوِتھ۔  سُہ  ہیٚکہِ  تِمنٕے  لُکن  بوزنٲوِتھ،  یِم  معقول  کتھہِ  کَن  دارنہٕ  خٲطرٕ  تیار  آسن۔﴾

Mirwaiz:
  بیٚیہِ  چھِنہٕ  برابر  زندٕہ  تہٕ  مۅردٕہ،  پٔزِپٲٹھۍ  اللہ  تعالیٰ  چھُ  بوزناوان  یُس  یژہان  چھُ،  بیٚیہِ  نہ  حض  ہیٚکیوٗکھ  نہٕ  توٚہۍ  بوزنٲوِتھ  تِم  یِم  قبرن  منٛز  مۅردٕہ  چھِ۔  کٲفر  تہِ  بوٗزِۍ  توکھ  تِمنٕے  مۅردن  ہِوۍ۔  پتھ  روٗدتِمن  ہٕندِ  متٲثر  نہ  سَپدن  مۅکھہٕ  تُہُند  غم  کھیوٚن،  تمِچ  چھَنہٕ  ضرورت  کینٛہہ،  تہِ  کیازِ۔

Transliteration:
  Wam<u>a</u> yastawee ala<u>h</u>y<u>a</u>o wal<u>a</u> alamw<u>a</u>tu inna All<u>a</u>ha yusmiAAu man yash<u>a</u>o wam<u>a</u> anta bimusmiAAin man fee alquboor<b>i</b>


Athar:
  اسہِ  چِھو  توٚہۍ  حق  ہیٚتھ  سوٗزِمٕتۍ،  بشارت  دِنہٕ  وٲلۍ  تہٕ  کھۅژناون  وٲلۍ  بنٲوِتھ۔  تہٕ  کانٛہہ  اُمّت  چَھنہٕ  تِژھ  گُزریمٕژ  یتھ  منٛز  نہٕ  کانٛہہ  خبردار  کرن  وول  آسہِ  آمُت۔

Mirwaiz:
  بے  شک  اَسی  سوٗزِو  توٚہۍپوٚز  دیٖن  ہیتھ  بشارت  فرماوٕوُنۍ  باایمانن،  فرماں بردارن  بیم  کرٕوُنۍ  کٲفرن  تہٕ  نافرمانن،  یہِ  اَمہِ  شانہٕ  سوزُن  نٔو  کتھاہ  چھَنہٕ،  بلکہ  کانٛہہ  اُمتاہ  چھَنہٕ  گُزریمٕژ  یِمن  نہٕ  اَکھ  بیم  کروُناہ  چھُ  اوسمُت۔

Transliteration:
  Inn<u>a</u> arsaln<u>a</u>ka bi<b>a</b>l<u>h</u>aqqi basheeran wana<u>th</u>eeran wain min ommatin ill<u>a</u> khal<u>a</u> feeh<u>a</u> na<u>th</u>eer<b>un</b>


Athar:
  وۅنۍ  اگر  یِم  لُکھ  تۅہیہِ  پَژھ  چِھو  نہٕ  کران،  تیٚلہِ  زٲنِو  زِ  یِمو  برونٛہہ  گُزریمتیٚو  لُکو  تہِ  چَھنہٕ  پَژھ  کٔرمٕژ۔  تِمن  نِشہِ  ٲسۍ  تِہندۍ  رسول  کُھلہٕ  دلٲئل  تہٕ  صحیفہٕ،  بیٚیہِ  روشن  ہدایات  دِنہٕ  واجِنۍ  کتاب  ہیٚتھ  آمٕتۍ۔

Mirwaiz:
  ہرگاہ  یِم  کٲفر  تۅہیہِ  اَپُز  گٕنزران  چھِ،  یہِ  نٔو  کتھاہ  چہَنہٕ۔  بے  شک  تِمَو  لوٗکو  تہِ  چھِ  اَپزی  گٕنزرٲوِمٕتۍ  یِم  یِمن  برونٹھ  ٲسۍ  پننہِ  وقتٕکۍ  پیغمبر۔  تِمن  نِشہِ  تہِ  واتے  تِہِندی  بعض  پیغمبر  نَنہِ  دلیلہٕ  ہیتھ،  بعض  پیغمبر  صحیفہ  ہیتھ،  بعض  پیغمبر  نورٲنی  کتابہٕ  پیتھ،  تِمَو  ییٚلہِ  تِمہٕ  کتابہٕ  اَپزِہ  زانہِ  تہٕ  تِمن  انکار  کوٚر۔

Transliteration:
  Wain yuka<u>thth</u>ibooka faqad ka<u>thth</u>aba alla<u>th</u>eena min qablihim j<u>a</u>athum rusuluhum bi<b>a</b>lbayyin<u>a</u>ti wabi<b>al</b>zzuburi wabi<b>a</b>lkit<u>a</u>bi almuneer<b>i</b>


Athar: پتہٕ یِمو لُکو مون نہٕ تِم رٔٹۍ مےٚ، تہٕ وُچِھو میون سزا کوتاہ سخت اوس۔
Transliteration: Thumma akha<u>th</u>tu alla<u>th</u>eena kafaroo fakayfa k<u>a</u>na nakeer<b>i</b>
Mirwaiz:
  توپتہٕ  کٔرۍ  مےٚ  گرفتار  تِم  کٲفر۔  اَدٕہ  چھے  ژےٚ  خبرٕے  میون  انکار  کِیُتھ  اوس  یعنے  تَمہِ  انکارُک  سزا  کِیُتھ  اوس۔


Athar:
  کیا  توٚہۍ  چِھو  نا  وُچھان  زِ  اللہ  تعالیٰ  چُھ  آسمانہٕ  آب  ﴿روٗد﴾  ترٛاوان،  تہٕ  پتہٕ  چِھ  أسۍ  امہِ  کہ  ذریعہ  مختلف  میوٕہ  کڑان  یِہِندۍ  رنگ  بیوٚن  بیوٚن  چِھ  آسان۔  تہٕ  پہاڑن  منٛز  تہِ  چھےٚ  سفید،  وۅزجہِ  سٮ۪ٹھاہ  سیاہ  وَتہٕ  ﴿گھاٹِیہِ﴾  یِہِندۍ  رنگ  بیوٚن  بیوٚن  چِھ  آسان۔

Mirwaiz:
  کیا  ژےٚ  وُچھُتھ  نا  اے  مخٲطب  بے  شک  اللہ  تعالیٰ  ہن  تروو  آسامان  کہ  طرفہٕ  روٗد۔  توپتہٕ  کٔڑۍ  اَسہِ  تَمہِ  زمین  منٛزٕ  مختلف  رنگن  ہٕندۍ  میوہ،  بیٚیہِ  چھِ  یِتھہٕ  پٲٹھۍ  کۅہو  اندرٕہ  تہِ  مختلف  حصہ،  أڈۍ  وۅزٕلۍ  تِمَو  اندرٕہ  تہٕ  مختلف،  أڈۍ  سفید  تہٕ  وۅزٕلۍ،  أڈۍ  کمٕے  سفید  تہٕ  کمٕے  وۅزٕلۍ،  بیٚیہِ  بعض  کۅہ  سخت  کِرٛہِنۍ۔

Transliteration:
  Alam tara anna All<u>a</u>ha anzala mina a<b>l</b>ssam<u>a</u>i m<u>a</u>an faakhrajn<u>a</u> bihi thamar<u>a</u>tin mukhtalifan alw<u>a</u>nuh<u>a</u> wamina aljib<u>a</u>li judadun bee<u>d</u>un wa<u>h</u>umrun mukhtalifun alw<u>a</u>nuh<u>a</u> waghar<u>a</u>beebu sood<b>un</b>


Athar:
  تہٕ  یِتھے  پٲٹھۍ  چِھ  انسانن  تہٕ  جانورن  تہٕ  چارواین  ہٕندۍ  رنگ  تہِ  مختلف۔  حقیقت  چھےٚ  یہِ  زِ  اللہ  تعالیٰ  سٕندیٚو  بندو  منٛزٕ  چِھ  صرف  علم  تھاون  وٲلۍ  لُکھٕے  تس  کھۅژان۔  ﴿امہِ  نِشہِ  سپُد  معلوم  زِ  عٲلِم  چِھنہٕ  صرف  کِتاب  خوانس  ونان،  بلکہ  چھُ  عٲلِم  سُہ  یُس  خدایس  کھۅژن  وول  آسہِ﴾  بے  شک  چُھ  اللہ  تعالیٰ  زبردست  درگُزر  کرن  وول۔

Mirwaiz:
  بیٚیہِ  لوٗکو  اندرٕہ  تہٕ  جاناوارو  اندرٕہ،  چاروایو  اندرٕہ  تِمن  ہٕندۍ  رنگ  تہِ  مختلف  یِتھے  پٲٹھۍ۔  خدایس  چھِنہٕ  کھوژان  تِہِندیو  بندو  أندرٕہ  مگر  تِمے  عٲلِم  تہٕ  زانن  وٲلۍ  تہٕ  سمجھدار  بندٕہ  یِم  دلٲیلِ  قدرت  وُچھِتھ  تِمن  منٛز  غور  تہٕ  فکر  چھِ  کران،  تِہٕندین  دِلن  اندر  چھُ  تِہِندِ  عظمتُک  علم  حاصل  سپدان،  پٔزِپٲٹھۍ  اللہ  تعالیٰ  ہس  کھۅژُن  چھُ  درذاتِ  خود  ضروری  کیازِ  سُہ  چھُ  زبردست،  سُہ  ہیٚکہِ  سورُے  کٔرِتھ  بیٚیہِ  چھُ  غایت  مقصودہ  کہ  اعتبار  تہٕ  ضروری  کیازِ  سُہ  چھُ  پانس  کھۅژوُںین  بندن  سٮ۪ٹھاہ  بخشہِ  وُن،  پس  چھُ  تس  کھۅژُن  عزتُک  مقتضی  تہٕ  غفور  یتُک  مقتضی  تہِ۔

Transliteration:
  Wamina a<b>l</b>nn<u>a</u>si wa<b>al</b>ddaw<u>a</u>bbi wa<b>a</b>lanAA<u>a</u>mi mukhtalifun alw<u>a</u>nuhu ka<u>tha</u>lika innam<u>a</u> yakhsh<u>a</u> All<u>a</u>ha min AAib<u>a</u>dihi alAAulam<u>a</u>o inna All<u>a</u>ha AAazeezun ghafoor<b>un</b>


Athar:
  یِم  لُکھ  اللہ  تعالیٰ  سٕنزِ  کتابہِ  ہِٕنز  تلاوت  چِھ  کران،  تہٕ  نماز  چِھ  قٲیِم  کران،  تہٕ  یِکینژھاہ  رزق  اسہِ  تِمن  دِیتمُت  چُھ  تمہِ  منٛزٕ  چِھ  نَنہِ  وانہٕ  تہٕ  ژھایہِ  پٲٹھۍ  خرچ  کران،  پٔزِپٲٹھۍ  چِھ  تِم  اکہِ  تِتھہِ  تجارتٕکۍ  متوقع  یتھ  منٛز  نہٕ  ہرگز  خسارٕہ  گژِھہ۔  ﴿اَتھ  تجارتس  منٛز  چُھ  تِمو  پنُن  سورُے  کینٛہہ  امہِ  موجوٗب  لوگمُت﴾

Mirwaiz:
  بے  شک  یِم  لوٗکھ  پران  چھِ  قرآن  مجید،  توپتہٕ  چھِ  تمہِ  موجوب  عمل  تہِ  کران،  بیٚیہِ  چھِ  خصوصیت  اہتمامہٕ  سان  پران  نٮ۪ماز  واقتہٕ  چہ  پابندی  سان،  بیٚیہِ  چہِ  خرچ  کران  تَمہِ  مالہٕ  اندرٕہ  یُس  اَسی  چھُکھ  عطا  کوٚرمُت  کھٔٹِتھ  تہٕ  نٔنۍ  پٲٹھۍ  تہِ  یِتھہٕ  پٲٹھۍ  ممکن  سپدیکھ  تِم  چھِ  خداے  سٕندِ  وعدٕہ  موجوب  اُمیدوار  تتھ  نجاتس  یتھ  ہمیشہ  دٲیمی  نفع  تہٕ  فٲیدٕہ  چھُ۔  یتھ  منٛز  نہٕ  زانٛہہ  تہِ  نقصان  تہٕ  گاٹہٕ  آسہِ  کیازِ  اَمہِ  سوداہُک  خریدار  کانٛہہ  مخلوقاہ  چھُنہٕ  بلکہ  چھُ  امیُک  خریدار  پانہٕ  خالقِ  کردگار۔  سُہ  چھُ  محض  لوٗکن  فٲیدٕہ  واتناونہٕ  مۅکھہٕ  اَمہِ  معاملٕچ  قدر کران۔  

Transliteration:
  Inna alla<u>th</u>eena yatloona kit<u>a</u>ba All<u>a</u>hi waaq<u>a</u>moo a<b>l</b><u>ss</u>al<u>a</u>ta waanfaqoo mimm<u>a</u> razaqn<u>a</u>hum sirran waAAal<u>a</u>niyatan yarjoona tij<u>a</u>ratan lan taboor<b>a</b>


Transliteration: Liyuwaffiyahum ojoorahum wayazeedahum min fa<u>d</u>lihi innahu ghafoorun shakoor<b>un</b>
Athar:
  تاکہِ  اللہ  تعالیٰ  دِیہِ  تِمن  تِہِندۍ  اجر  پوٗرٕ  پٲٹھۍ  تہٕ  مزید  کرِ  پنٕنۍ  فضل  تِمن  عطا۔  بے  شک  چُھ  اللہ  تعالیٰ  بخشَنہٕ  وول  تہٕ  قدردان۔

Mirwaiz:
  یُتھ  اللہ  تعالیٰ  تِمن  پوٗرٕ  موٚزوٗرۍ  دِیہِ  تِہٕنزن  عملن  ہٕنز  بیٚیہِ  دِیہِ  تِمن  پننہِ  فضلہٕ  منٛزٕ  بیٚیہِ  ہن  زیادٕہ  موٚزوٗرۍ۔  پٔزِ پٲٹھۍ  سُہ  چھُ  بخشن  ہار  تہٕ  قدردان۔  تُہٕنزن  عملن  اندریۅسہٕ  کٔمیا  ٲس  روٗزمٕژ  سۅ  کٔر  اللہ  تعالیٰ  ہن  پوٗرٕہ،  موٚزوٗرِ  علاوٕہ  دِتِن  تِمن  انعام  تہٕ  قرآن  مجیدس  پٮ۪ٹھ  عمل  کرنہٕ  کہ  برکتہٕ  بنیوو  تِمن  اجر  تہٕ  فضل،  تِکیازِ  یہِ  قرآن  مجید  چھُ  تِژھ  کتاباہ۔  


Athar:
  ﴿اے  نبیؐ﴾  یۅسہٕ  کتاب  اَسہِ  تۅہیہِ  کُن  وحی  ہٕندِ  ذریعہ  سوٗزمٕژ  چھےٚ  سۅے  چھےٚ  حق،  تصدیق  کران  چھےٚ  آمٕژ  تِمن  کتابن،  یِمہٕ  اَمہِ  برونٛہہ  آسہٕ  آمژٕ۔  بے  شک  چُھ  اللہ  تعالیٰ  پننیٚن  بندن  ہندِ  حالہٕ  نِشہِ  باخبر،  تہٕ  پرٛتھ  چیزس  پٮ۪ٹھ  چُھ  نظر  تھاون  وول۔

Mirwaiz:
  بیٚیہِ  یۅسہٕ  کتاب  اَسہِ  تۅہیہِ  پٮ۪ٹھ  نٲزل  کٔر  سۅ  چھےٚ  پٔز  کتاب  یوسہٕ  تصدیق  تہٕ  تٲیید  چھےٚ  کران  تِمن  کتابن  یِمہٕ  تمہِ  برونٹھ  چھےٚ  نٲزل  کرنہٕ  آمژٕہ  کہ  تِمہٕ  کتابہٕ  تہِ  چھےٚ  خداے  سٕندی  طرفہٕ  نٲزل  آمژٕہ  کرنہٕ۔  اگر  چہ  تَمہِ  پتہٕ  آو  تِمن  تحریف  کرنہٕ،  اوٚڈ  مِلناونہٕ  تہٕ  اوٚڈ  کڈنہٕ۔  بے  شک  اللہ  تعالیٰ  چھُ  پننین  بندن  ہٕنز  پوٗرٕ  خبر  تھاوان،  تُہٕنزن  مصلحتن  چھُ  وارٕہ  وُچھہ  وُن۔  لھٰذا  یِژھ  کٲمل  کتاب  نٲزل  کرٕنۍ  ٲس  تَسٕنز  مصلحت  منگان،  کٲمل  کتابہٕ  ہُنٛد  پوٗرٕہ  عٲمل  تہِ  چھُ  کٲمل  موٚزوٗرۍ  ہُنٛد  مستحق  بلکہ  اجر  تہِ  تہِ  فضل  تہِ  یتھ  کُن  نظر  کٔرِتھ  کر  اَسہِ  کتاب  تۅہیہِ  پٮ۪ٹھ  نٲزل  یارسول  اللہ  صلی  اللہ  علیہ  وسلم۔

Transliteration:
  Wa<b>a</b>lla<u>th</u>ee aw<u>h</u>ayn<u>a</u> ilayka mina alkit<u>a</u>bi huwa al<u>h</u>aqqu mu<u>s</u>addiqan lim<u>a</u> bayna yadayhi inna All<u>a</u>ha biAAib<u>a</u>dihi lakhabeerun ba<u>s</u>eer<b>un</b>


Athar:
  پتہٕ  بنٲوۍ  اسہِ  ییٚمہِ  کتابہِ  ہٕندۍ  وٲرِث  تِم  لُکھ،  یِم  اسہِ  ﴿ییٚمہِ  وراثت  خٲطرٕ﴾  پننٚیو  بندو  منٛزٕ  ژٲرۍ۔  وۅنۍ  چُھ  کانٛہہ  یِمو  منٛزٕ  پننِس  نفسَس  پٮ۪ٹھ  ظُلم  کرن  وول۔  تہٕ  کانٛہہ  چُھ  یِمَو  منٛزٕ  درمیانٕچ  وَتھ  اختیار  کرن  وول،  تہٕ  کانٛہہ  چُھ  اللہ  تعالیٰ  سٕندِ  اِذنہٕ  سٍتۍ  نیکین  منٛز  سبقت  کرن  وول،  یۅہے  چُھ  بوٚڈ  بارٕ  فضل۔

Mirwaiz:
  توپتہٕ  واتنٲو  اَسہِ  یہِ  کتاب  تِمن  لوٗکن  ہٕندِس  اَتھس  اندر  یِم  اَسہِ  پننیو  سارِوٕے  بندو  اندرٕہ  بااعتبار  ایمان  پسند  کرے۔  اَمہِ  اندرٕہ  چھِ  مُراد  اہلِ  اسلام  یِم  اَمہِ  ایمان  کہ  حیثیت  تمام  دنیاکیو  اندرٕہ  خدایس  نِشہِ  مقبول  چھِ،  اگر  چہ  تِمَو  اندرٕہ  آسن  یچھ  عملہِ  سببہٕ  بعض  لوٗکھ  قابلِ  ملامت  تہٕ  مطلب  چھُ  کہ  سۅ  کتاب  واتنٲو  اَسہِ  مسلمانن  ہٕندِس  اَتھس  اندر،  توپتہٕ  چھِ  تِمن  مسلمانن  اندر  برگزیدہ  تہٕ  پسندیدٕہ  آسنہٕ  کہ  باوجود  ترےٚ  قسم۔  تِمَو  اندرٕہ  بعض  چھِ  کانٛہہ  گناہ  کرنہٕ  سببہٕ  پننین  پانن  پٮ۪ٹھ  ظلم  کرٕوُنۍ۔  بعض  چھِنہٕ  گناہ  کران،  نہ  چھِ  رٕژن  عملن  اندر  ضروریاتو  نِشہِ  تجاوُز  کران  بلکہ  چھِ  متوسط  درجس  اندر  روزان،  بعض  چھِ  نیکی  ہیتھ  برونٹھ  گژٕھہ  وُنۍ  خداے  سٕندِ  توفیق  سٍتۍ  گناہو  نِشہِ  پتھ  روزان۔  فرٲیضو  علاوٕہ  چھِ  نوافل  تہٕ  ادا  کران۔  غرض  یہِ  کتاب  واتنٲو  اَسہِ  یِمن  تریشوُنی  قسمن  ہٕندین  اَتھن  اندر۔  یہِ  کٲمل  کتاب  یِمن  تریشوُنی  قسمن  عطا  کرنہٕ۔   یۅہے  گوٚو  خداے  سُنٛد  بوٚڈ  فضل۔  اَمہِ  پتہٕ  چھِ  اَمہِ  اجرو  فضلٕکۍ  تفصیل۔

Transliteration:
  Thumma awrathn<u>a</u> alkit<u>a</u>ba alla<u>th</u>eena i<u>st</u>afayn<u>a</u> min AAib<u>a</u>din<u>a</u> faminhum <i><u>th</u></i><u>a</u>limun linafsihi waminhum muqta<u>s</u>idun waminhum s<u>a</u>biqun bi<b>a</b>lkhayr<u>a</u>ti bii<u>th</u>ni All<u>a</u>hi <u>tha</u>lika huwa alfa<u>d</u>lu alkabeer<b>u</b>


Athar:
  ہمیشہ  روزن  وٲلۍ  جنت  چِھ  یِمن  منٛز  یِم  لُکھ  دٲخل  سپدن۔  تَتہِ  یِن  تِم  سۅنہٕ  سٕنٛدِیٚو  کَریٚو  تہٕ  مۅختہٕ  سٍتۍ  آراستہٕ  کرنہٕ،  تتہِ  آسہِ  تِہُند  لباس  ریشم،

Mirwaiz:
  سۅ  بٔڈ  موٚزوٗرۍ  گٔیہِ  ہمیشہ  روزنٕکۍ  باغ،  تِمنٕے  منٛز  واتن  تِم  تریشوُنۍ  قسمن  ہٕندۍ  لوٗکھ،  تَتہِ  یِیَکھ  گٔہنہٕ  لاگنہٕ  سۅنہٕ  سٕندۍ  کٔرۍ  بیٚیہِ  مۅختہٕ،  بیٚیہِ  آسہِ  پوشاک  تِہُنٛد  جنتس  اندر  پوٹ  توٚت  وٲتِتھ۔

Transliteration:
  Jann<u>a</u>tu AAadnin yadkhuloonah<u>a</u> yu<u>h</u>allawna feeh<u>a</u> min as<u>a</u>wira min <u>th</u>ahabin waluluan walib<u>a</u>suhum feeh<u>a</u> <u>h</u>areer<b>un</b>


Athar:
  تہٕ  تِم  ونن  زِ،  شکر  چُھ  تَس  خداے  سُند  ییٚمۍ  اسہِ  نِشہِ  غم  کوٚر  دوٗر،  یقیناً  چُھ  سون  ربّ  معاف  کرن  وول  تہٕ  قدٕر  کرن  وول۔

Mirwaiz:
  توٚت  أژِتھ  دَپن  تِم  جنتی  لچھہِ  بوٚد  حمد  بوٚوُن  تس  معبودِ  برحقس  ییٚمۍ  دوٗر  کٔرۍ  اَسہِ  نِشہِ  ہمیشہ  خٲطرٕ  سٲری  غم،  پزِپٲٹھۍ  سون  پروردگار  چھُ  سٮ۪ٹھاہ  مغفرت  کروُن  سٮ۪ٹھاہ  قدردان۔

Transliteration:
  Waq<u>a</u>loo al<u>h</u>amdu lill<u>a</u>hi alla<u>th</u>ee a<u>th</u>haba AAann<u>a</u> al<u>h</u>azana inna rabban<u>a</u> laghafoorun shakoor<b>un</b>


Athar:
  ییٚمۍ  أسۍ  پننہِ  فضل  سٍتۍ  ابدی  قیام  چہِ  جایہِ  ٹھٔہرٲوۍ،  وۅنۍ  نہ  چھےٚ  اسہِ  ییٚتہِ  کانٛہہ  مشقت  یِوان  پیش،  تہٕ  نہ  چُھ  تھکُن  لاحق  سپدان۔

Mirwaiz:
  ییٚمۍ  پروردگارن  بسٲوۍ  أسۍ  ہمیشہ  ٹھٔہرنہٕ  چہ  جایہِ  پننہِ  فضلہٕ  سٍتۍ  ییٚتہِ  نہٕ  اَسہِ  واتہِ  آیندٕہ  کانٛہہ  مشقتاہ،  نہ  واتہِ  اَسہِ  پتہٕ  کانٛہہ  تکلیفاہ،  نہ  تھکُنا۔  یہِ  اوس  قرآن  مجیدس  پٮ۪ٹھ  عمل  کروُنین  ہُنٛد  حال۔

Transliteration:
  Alla<u>th</u>ee a<u>h</u>allan<u>a</u> d<u>a</u>ra almuq<u>a</u>mati min fa<u>d</u>lihi l<u>a</u> yamassun<u>a</u> feeh<u>a</u> na<u>s</u>abun wal<u>a</u> yamassun<u>a</u> feeh<u>a</u> lughoob<b>un</b>


Athar:
  تہٕ  یِمو  لُکو  کُفر  چُھ  کوٚرمُت  تِہندِ  خٲطرٕ  چُھ  جہنمُک  نار۔  نَہ  یِیہِ  تِہُند  قصّہ  مۅکلاونہٕ  زِ  تِم  مرَن،  تہٕ  نہ  یِیہِ  تِہِندِ  خٲطرٕ  جہنم  کِس  عذابس  منٛز  کانٛہہ  کمی  کرنہٕ۔  یِتھہٕ  پٲٹھۍ  چِھ  أسۍ  بدلہٕ  دِوان  پرٛتھ  تَس  شخصس  یُس  کُفر  کرن  وول  آسہِ۔

Mirwaiz:
  وۅنۍ  یِمَو  لوٗکو  ہۅمن  برخلاف  کفرکوٚر،  تِہِندِ  خٲطرٕ  چھُ  نارِ  جہنم،  تِمن  پٮ۪ٹھ  نہ  یِیہِ  موتُک  حکم  کرنہٕ  زانٛہہ  تااینکہ  تمی  مرنہٕ  سٍتۍ  کیا  مۅکلہٕ  ہن  اَمہِ  عذابہٕ  نِشہِ،  نہ  یِیَکھ  جہنم  کِس  عذابس  نِشہِ  تخفیف  نہ  کمی  کرنہٕ۔  یِتھہٕ  پٲٹھۍ  کیا  چھِ  أسۍ  سزا  دِوان  پرتھ  کٲفرس۔

Transliteration:
  Wa<b>a</b>lla<u>th</u>eena kafaroo lahum n<u>a</u>ru jahannama l<u>a</u> yuq<u>da</u> AAalayhim fayamootoo wal<u>a</u> yukhaffafu AAanhum min AAa<u>tha</u>bih<u>a</u> ka<u>tha</u>lika najzee kulla kafoor<b>in</b>


Athar:
  تِم  ونَن  تَتہِ  کریکہٕ  دِوان  دِوان  زِ،  اے  سانہِ  ربّہٕ،  اسہِ  کڑ  تہٕ  ییٚتہِ  تاکہ  أسۍ  کرو  نیک  عمل،  تِمو  عَملَو  نِشہِ  مختلف،  یِم  برونٛہہ  ٲسۍ  روٗدِمٕتۍ  کران۔  ﴿تِمن  یِیہِ  جواب  دِنہٕ﴾  کیا  اسہِ  ٲسٕونا  تۅہیہِ  تیٖژاھ  عُمر  دِژمٕژ،  یتھ  منٛز  کانٛہہ  سبق  ییٚژِھہ  ہے  رٹُن  تیٚلہِ  ہیٚکہِ  ہے  سُہ  رٔٹِتھ؟  تہٕ  تۅہیہِ  نِشہِ  اوس  خبردار  کرن  وول  تہِ  آمُت۔  وُچِھو  وۅنۍ  مزٕہ۔  ظٲلِمن  چُھنہٕ  ییٚتہِ  کانٛہہ  مددگار۔

Mirwaiz:
  تِم  لوٗکھ  آسن  جہنمس  منٛز  کریکہٕ  دِوان  تہٕ  ونان،  اے  سانہِ  پروردگارٕہ  اَسہِ  کڑ  ییٚمہِ  جہنمہٕ  اندرٕہ،  أسۍ  کرہَو  وۅنۍ  سٮ۪ٹھاہ  رٕژٕ  عملہٕ  تِمن  عملن  بدل  یِمہٕ  أسۍ  کران  ٲسۍ۔  اللہ  تعالیٰ  فرماویکھ،  کیا  اَسہِ  کرے  نا  تۅہیہِ  سۅیہِ  سۅ  عمر  عطا  یتھ  منٛز  نصیحت  رٹہِ  ہا،  یَس  نصیحت  رٹٕنۍ  آسِہا،  صڑف  آیہِ  نہٕ  تۅہیہِ  عمرٕے  یٲژ  عطا  کرنہٕ  بلکہ  تَمہِ  علاوٕہ  آو  تۅہیہِ  نِشہِ  سانہِ  طرفہٕ  بیٖم  کرٕوُن  یعنی  پیغمبر  مگر  تۅہیہِ  بوٗزُو  نہٕ  کینٛہہ  تہِ۔  وۅنۍ  ژٕہِو  پننہِ  نافرمانی  ہُنٛد  مزٕہ۔  یِتھین  ظٲلمن  چھُنہٕ  ییٚتہِ  کانٛہہ  مددگاراہ۔  أسۍ  کرَو  نہٕ  مدد،  کیازِ  أسۍ  چھِ  تۅہیہِ  نِشہِ  بے  زار،  اَسہِ  ورٲے  تہِ  کرِ  نہٕ  تۅہیہِ  کانٛہہ  مدد،  کیازِ  تِمن  چھَنہٕ  مددکرنس  پٮ۪ٹھ  قدرَتھٕے،  رٲضۍ  ٲسِتن  یا  متہٕ  ٲسِتن۔

Transliteration:
  Wahum ya<u>st</u>arikhoona feeh<u>a</u> rabban<u>a</u> akhrijn<u>a</u> naAAmal <u>sa</u>li<u>h</u>an ghayra alla<u>th</u>ee kunn<u>a</u> naAAmalu awalam nuAAammirkum m<u>a</u> yata<u>th</u>akkaru feehi man ta<u>th</u>akkara waj<u>a</u>akumu a<b>l</b>nna<u>th</u>eeru fa<u>th</u>ooqoo fam<u>a</u> li<b>l</b><i><u>thth</u></i><u>a</u>limeena min na<u>s</u>eer<b>in</b>


Athar:
  بے  شک  چُھ  اللہ  تعالیٰ  آسمانن  تہٕ  زمین  کہ  پرٛتھ  پوشیدٕہ  چیزٕ  نِشہِ  وٲقف،  سُہ  چُھ  سینن  منٛز  چُھپِتھ  راز  تام  زانان۔

Mirwaiz:
  بے  شک  اللہ  تعالیٰ  ہٕے  چھُ  زانہٕ  وُن  آسمانن  تہٕ  زمینن  ہٕندۍ  پوٗشیدٕہ  چیز،  سُے  چھُ  پوٗرٕ  زانہٕ  وُن  دِلن  ہٕنزٕہ  سارے  کتھہٕ۔

Transliteration:
  Inna All<u>a</u>ha AA<u>a</u>limu ghaybi a<b>l</b>ssam<u>a</u>w<u>a</u>ti wa<b>a</b>lar<u>d</u>i innahu AAaleemun bi<u>tha</u>ti a<b>l</b><u>ss</u>udoor<b>i</b>


Athar:
  سُے  چُھ  ییٚمۍ  توٚہۍ  زمینس  منٛز  خلیفہ  چِھنَو  بنٲوِمٕتۍ۔  وۅنۍ  یُس  کانٛہہ  کُفر  چُھ  کران،  تٔمۍ  سٕندِ  کفرُک  وبال  چُھ  تٔسۍ  پٮ۪ٹھ،  تہٕ  کٲفرن  چُھنہٕ  تِہُنٛد  کفر  اَمہِ  ورٲے  کانٛہہ  ترقی  دِوان  زِ  تِہندِس  ربّ  سُنٛد  غضب  چُھ  تِمن  پٮ۪ٹھ  زیادٕہ  کھۅتہٕ  زیادٕہ  ہُران  پکان۔  کٲفرن  خٲطرٕ  چَھنہٕ  خسارس  منٛز  اِضافہٕ  ورٲے  بیٚیہِ  کانٛہہ  ترقی۔

Mirwaiz:
  سُہ  گوٚو  سُے  پروردگار  ییٚمۍ  توٚہۍ  زمینس  پٮ۪ٹھ  آباد  کٔرِو،  بسٲوِو،  یِمن  دلیلن  تہٕ  نعمتن  کُن  نظر  کٔرِتھ  پَزِہا  تۅہیہِ  تس  شکر  و  ثناء  دَپُن  مگر  تتھ  بدل  چھِ  بعض  تۅہیہِ  اندرٕہ  کفر و انکارس  پٮ۪ٹھ  ڈاڈ  کٔرِتھ۔  پس  یُس  اَکھاہ  کفر  کرِ  تٔمۍ  سٕندِ  کفرُک  وۅبال  چھُ  تس  پانس،  بیٚیِس  کٲنسہِ  کیا  ہیٚکن  تِم  بِگٲرِتھ  تہٕ  نقصان  کٔرِتھ،  کٲفرن  ہُرراوِنہٕ  کفرکرُن  خدایس  نِشہِ  کینٛہہ  تہِ  بے  زٲری  ورٲے،  بیٚیہِ  ہُرراوِنہِ  کٲفرن  کفر  تِہُنٛد  ٲخرتس  اندر  کینٛہہ  تہِ  تاوانہٕ  نقصانہٕ  ورٲے،  سُہ  گوٚو  جنتہٕ  نِشہِ  محروم  سپدُن  جہنمُک  کُندہ  بنُن۔

Transliteration:
  Huwa alla<u>th</u>ee jaAAalakum khal<u>a</u>ifa fee alar<u>d</u>i faman kafara faAAalayhi kufruhu wal<u>a</u> yazeedu alk<u>a</u>fireena kufruhum AAinda rabbihim ill<u>a</u> maqtan wal<u>a</u> yazeedu alk<u>a</u>fireena kufruhum ill<u>a</u> khas<u>a</u>r<u>a</u><b>n</b>


Athar:
  ﴿اے  نبیؐ﴾  یِمن  ؤنِو،  تۅہیہِ  چُھوکھہٕ  زانٛہہ  وُچِھمٕتۍ  تہِ  پنٕنۍ  تِم  شریک  یِمن  توٚہۍ  خُداے  ترٲوِتھ  آلو  چِھو  دِوان  روزان؟  مےٚ  ؤنِو  تِمو  کیا  چُھ  زمینس  منٛز  پٲدٕ  کوٚرمُت،  یا  ؤنۍتَو  آسمانن  منٛز  کیا  شرکت  چھےٚ  تِہِنز؟  ﴿اگر  نہٕ  یہِ  ؤنِتھ  ہیٚکن  تیٚلہِ  پٕرٛژِھو  یِمن﴾  کیا  اسہِ  چھا  یِمن  کانٛہہ  تحریر  دِیتمُت  لیٚکھِتھ،  یتھ  بُنیادس  پٮ۪ٹھ  یِم  ﴿پننِس  اتھ  شرکس  خٲطرٕ﴾  کانٛہہ  صاف  سَند  آسن  تھاوان؟  نَہ،  بلکہ  چِھ  یِم  ظٲلِم  اکھ  أکِس  محض  فریب  دِوان  پکان۔

Mirwaiz:
  یِمن  لوٗکن  یِم  کفروشرکس  پٮ۪ٹھ  اصڑار  کٔرِتھ  چھِ،  فرمٲوِو  توٚہۍ  یارسول  اللہؐ،  اے  مشرکو،  مےٚ  ؤنۍ  تَو  توٚہۍ  تِمن  شریکن  ہُنٛد  حال  یِمن  توٚہۍ  معبودِ  برحقس  ورٲے  پرستش  کران  چھِو،  مےٚ  ہٲوِتَو  تِمَو  کُس  حصہٕ  چھُ  زمینُک  پٲدٕہ  کوٚرمُت،  کِنہٕ  کانٛہہ  شراکتھاہ  چھےٚ  تِمن  آسمانن  ہٕندِس  پٲدٕہ  کرنس  اندر  تاکہ  کُنہِ  عقلی  دلیلہِ  سٍتۍ  سپدِہا  تِہُنٛد  عبادتس  مستحق  آسُن  ثٲبت،  کِنہٕ  اَسہِ  چھےٚ  دِژمٕژ  تِمن  پنٕنۍ  کانٛہہ  کتاباہ  یتھ  منٛز  شرک  دُرست  آسنُکھ  تذکرٕہ  چھُ  ییٚمہِ  چہ  کُنہِ  دلیلہِ  پٮ۪ٹھ  تِم  قٲیِم  چھِ،  بلکہ  چھِنہٕ  یِم  ظٲلم  أڈۍ  اَڈین  وعدٕہ  کران  مگر  محض  دوکھہٕ  تہٕ  فریبُک  کہ  تِہِندیو  بڈیٚو  چھےٚ  تِمن  بے  دلیل  اَکھ  کتھاہ  ؤنۍ  مٕژ  کہ  یِم  معبودانِ  بٲطل  کرن  تِمن  خدایس  نِشہِ  سفٲرش  حالانکہ  تِم  معبود  چھِ  بے  اختیار  محض۔  لہٰذا  کِتھہٕ  پٲٹھۍ  ہیٚکن  مستحقِ  عبادت  ٲسِتھ،  البتہ  مختار  مُطلق  چھُ  ذاتِ  بٲری  تعالیٰ،  سُے  چھُ  سزاوارِ  عبادت۔  چنانچہ  پروردگار  سٕندِ  مختار  آسنٕچ  تہٕ  تس  ورٲے  یِم  چھِ،  تِہِندِ  بے  اختیار  آسنہٕ  چو  دلیلو  منٛزٕہ  چھےٚ  اَکھ  مختصر  کتھ  بیان  یِوان  کرنہٕ  کہ  توٚہۍ  وُچھِتو۔

Transliteration:
  Qul araaytum shurak<u>a</u>akumu alla<u>th</u>eena tadAAoona min dooni All<u>a</u>hi aroonee m<u>atha</u> khalaqoo mina alar<u>d</u>i am lahum shirkun fee a<b>l</b>ssam<u>a</u>w<u>a</u>ti am <u>a</u>tayn<u>a</u>hum kit<u>a</u>ban fahum AAal<u>a</u> bayyinatin minhu bal in yaAAidu a<b>l</b><i><u>thth</u></i><u>a</u>limoona baAA<u>d</u>uhum baAA<u>d</u>an ill<u>a</u> ghuroor<u>a</u><b>n</b>


Athar:
  حقیقت  چھےٚ  یہِ  زِ  اللہ  تعالیٰ  ہٕے  چُھ  یُس  آسمانن  تہٕ  زمینس  ٹلنہٕ  نِشہِ  رُکٲوِتھ  چُھ،  تہٕ  اگر  تِم  ٹلن  تیٚلہِ  چُھنہٕ  خُدایس  پتہٕ  کانٛہہ  بیاکھ  تِمن  رَٹن  وول  کینٛہہ۔  بے  شک  چُھ  اللہ  تعالیٰ  سٮ۪ٹھاہ  بُردبار  تہٕ  درگزر  فرماون  وول۔

Mirwaiz:
  یقیقنی  کتھ  چھےٚ  کہ  اللہ  تعالیٰ  چھُ  آسمانن  تہٕ  زمینس  پننہِ  قدرت  سٍتۍ  تھپھ  کٔرِتھ  یُتھنہٕ  تِم  موجودٕہ  حالت  تراوَن،  بیٚیہِ  ہرگاہ  تِم  موجودٕہ  حالت  تراوَن  تہِ  تِمن  ہیٚکیا  کانٛہہ  اَکھاہ  تھپھ  کٔرِتھ،  تہٕ  بیٚیہِ  پننِس  حالتس  پٮ۪ٹھ  قٲیِم  تھٲوِتھ۔  تس  ورٲے  ییٚلہِ  نہٕ  عالمٕچ  حفاظت  کٲنسہِ  ہٕندِ  کِنۍ  ہیٚکہِ  سپدِتھ،  پٲدٕہ  کرنٕچ  چھَنہٕ  کتھٕے  تہٕ  حاجت  روٲیی  ہٕنز  چھَنہٕ  دلیلٕے،  لہٰذا  اَتھ  کُن  نظر  کٔرِتھ  یِن  تِم  زاننہٕ  مستحق  عبادت،  وۅنۍ  شرک  بٲطل  آسنہٕ  کہ  باوجود  لاشریکس  شریک  ٹھٔہراوُن،  یہِ  اوس  منگان  مشرکن  گوٚژھ  فوراً  سزا  دِنہٕ  یُن  مگر  چونکہ  سُہ  چھُ  سٮ۪ٹھاہ  حلیم  تَمہِ  مۅکھہٕ  چھُ  سُہ  تِمن  مہلت  دِوان  کیازِ  کانٛہہ  ما  یِیہِ  تِمَو  اندرٕہ  سیٚزِ  وَتہِ  کُن  بیٚیہِ  چھُ  سُہ  غفور،  سُہ  کرِ  بروٗنٹھِمین  سارِنٕے  گناہن  مغفرت۔

Transliteration:
  Inna All<u>a</u>ha yumsiku a<b>l</b>ssam<u>a</u>w<u>a</u>ti wa<b>a</b>lar<u>d</u>a an tazool<u>a</u> walain z<u>a</u>lat<u>a</u> in amsakahum<u>a</u> min a<u>h</u>adin min baAAdihi innahu k<u>a</u>na <u>h</u>aleeman ghafoor<u>a</u><b>n</b>


Athar:
  یِم  لُکھ  چِھ  سخت  قسم  ہٲوۍ  ہٲوۍ  ونان  زِ،  اگر  کانٛہہ  خبردار  کرن  وول  تِمن  نِشہِ  آمُت  آسہِ  ہے،  تیٚلہِ  آسہن  یِم  دُنیا  کہ  پرٛتھ  دوٚیمہِ  قوم  کھۅتہٕ  کھٔسِتھ  پرہیز  گار۔  مگر  ییٚلہِ  خبردار  کرن  وول  یِمن  نِشہِ  آو،  تٔمۍ  سٕندۍ  یِنَن  کوٚر  نہٕ  یِمن  منٛز  حق  نِشہِ  ژَلنہٕ  ورٲے  بیٚیہِ  کُنہِ  چیزس  منٛز  اِضافہٕ۔

Mirwaiz:
  بیٚیہِ  ٲسۍ  کافر  قریشو  اندرٕہ  قبل  از  بعثتِ  نبی  کریم  صلی  اللہ  علیہ و سلم  زوردار  قسم  ہاوان  کہ  ہرگاہ  تِمن  نِشہِ  واتہِ  کانٛہہ  بیم  کروُن  پیغمبراہ  بے  شک  تیٚلہِ  آسن  تِمے  یعنی  أسی  پرتھ  اُمت  اندرٕہ  زیادٕہ  ہدایت  قبول  کرٕوُنۍ،  اَدٕہ  ییٚلہِ  ووت  تِمن  نِشہِ  بیم  کرٕوُن  پیغمبر  یعنی  حضرت  رسول  کریم  صلی  اللہ  علیہ  وسلم  تِہِندِس  نفرتس  سَپُد  ہُریر  کیازِ  تِم  ٲسۍ  پانس  بٔڑۍ  زانان  تہٕ  نفرت  سٕے  پٮ۪ٹھ  ٲسۍ  نہٕ  اکتفا  کران،

Transliteration:
  Waaqsamoo bi<b>A</b>ll<u>a</u>hi jahda aym<u>a</u>nihim lain j<u>a</u>ahum na<u>th</u>eerun layakoonunna ahd<u>a</u> min i<u>h</u>d<u>a</u> alomami falamm<u>a</u> j<u>a</u>ahum na<u>th</u>eerun m<u>a</u> z<u>a</u>dahum ill<u>a</u> nufoor<u>a</u><b>n</b>


Athar:
  یِم  لٔگۍ  زمینس  منٛز  بیٚیہِ  زیادہ  نافرمٲنی  کرنہِ  تہٕ  خراب  خراب  چالہٕ  لٔگۍ  چلاونہِ،  حالانکہ  بُرٕ  چالہٕ  چھےٚ  پننیٚن  چلاون  والِنٕے  رٹان۔  وۅنۍ  کیا  یِم  لُکھ  چھا  امِیُک  انتظار  کران  زِ  پٔتمیٚن  قومن  سٍتۍ  یُس  اللہ  تعالیٰ  سُند  طریقہٕ  چُھ  روٗدمُت،  سُے  گژِھہ  یِمن  سٍتۍ  تہِ  ورتاونہٕ  یُن۔  اگر  یٔہے  کتھ  چھےٚ  تیٚلہِ  لٔبِو  نہٕ  توٚہۍ  ہرگز  اللہ  تعالیٰ  سٕندِٮ۪ن  طریقن  منٛز  کانٛہہ  تبدیلی،  تہٕ  توٚہۍ  وُچِھو  نہٕ  زانٛہہ  زِ  اللہ  تعالیٰ  سٕندِس  سُنتس  کیا  ہیٚکہِ  کانٛہہ  طاقت  تٔمۍ  سٕندِ  مُقرر  وَتہِ  نِشہِ  پھِرِتھ۔

Mirwaiz:
  بلکہ  ٲسۍ  تِمن  تکلیف  تہٕ  اِیذا  واتناوان  تہٕ  تَمہِ  خٲطرٕ  یچھ  یچھ  تدبیرٕ  کران،  یِم  لوٗکھ  یِم  یِمہٕ  تدبیرٕ  سٲنِس  پیغمبرس  اِیذا  واتناونہٕ  خٲطرٕ  کران  ٲسۍ  تِمن  ہُنٛد  ضریٚر  اوسُکھ  پانس  پُنان  کیازِ  تکلیف  رسٲنی  خٲطرٕ  یچھ  تدبیر  کرٕنۍ  چھَنہٕ  وَلنہٕ  یِوان  مگر  تِمنٕے  یِم  سۅ  تدبیر  کرٕوُنۍ  آسن،  کیا  یِم  کافر  چھا  پننہِ  حقہٕ  تتھ  چیزس  پیاران  یُس  چیز  برونٹھِمین  کٲفرن  ہٕندِ  حقہٕ  آو  استعمال  کرنہٕ  یعنی  یِتھہٕ  پٲٹھۍ  تِم  گالنہٕ  آے  یِتھے  پٲٹھۍ  گژھن  یِم  تہِ  گالنہٕ  یِنۍ،  تی  بَنہِ  ضرور  کیازِ  توٚہۍ  لٔبِو  نہٕ  خداے  سٕندِس  طریقس  منٛز  کانٛہہ  تبدیلیَہ،  بیٚیہِ  لٔبِو  نہٕ  توٚہۍ  خداے  سٕندِس  اَتھ  دستورس  منٛز  کانٛہہ  تغیراہ  تہٕ  تبدیلیَہ۔

Transliteration:
  Istikb<u>a</u>ran fee alar<u>d</u>i wamakra a<b>l</b>ssayyii wal<u>a</u> ya<u>h</u>eequ almakru a<b>l</b>ssayyio ill<u>a</u> biahlihi fahal yan<i><u>th</u></i>uroona ill<u>a</u> sunnata alawwaleena falan tajida lisunnati All<u>a</u>hi tabdeelan walan tajida lisunnati All<u>a</u>hi ta<u>h</u>weel<u>a</u><b>n</b>


Athar:
  کیا  یِم  لُکھ  چِھنا  زمینس  منٛز  پھِیٖرِمٕتۍ  تھوٗرِمٕتۍ  زِ،  یِمن  یِیہِ  ہے  تِمن  لُکن  ہُند  انجام  اتھہِ  یِم  یِمن  برونٛہہ  چِھ  گُزریمٕتۍ،  تہٕ  تِم  ٲسۍ  یِمو  کھۅتہٕ  واریاہ  زیادٕہ  طاقت  وَر؟  خُدایس  چُھنہٕ  کانٛہہ  چیز  عٲجز  کرن  وول  کینٛہہ،  نہ  آسمانن  منٛز  تہٕ  نہ  زمینس  منٛز۔  سُہ  چُھ  سورُے  کینٛہہ  زانان  تہٕ  پرٛتھ  چیزس  پٮ۪ٹھ  قدرت  تھاوان۔

Mirwaiz:
  کیا  تِم  چہِنا  پھیران  مُلکس  منٛز،  پس  وُچھہن  کیا  چھُ  انجام  سَپُدمُت  تِمن  لوٗکن  ہُنٛد  یِم  یِمن  برونٹھ  ٲسۍ  یِم  ٲسۍ  یِہِندِ  کھۅتہٕ  زیادٕہ  قوت  کِنۍ  باوجودِ  آں  آے  گالنہٕ  تہٕ  ختم  کرنہٕ۔  اللہ  تعالیٰ  چھُنہٕ  تِیُتھ  تس  کیا  ہیٚکہِ  عٲجز  کٔرِتھ  کانٛہہ  چیزاہ  آسمانن  اندر  یا  زمینن  اندر  کیازِ  بے  شک  سُہ  چھُ  سورُے  زانہٕ  وُن  سٲرِسٕے  پٮ۪ٹھ  قدرت  وول۔  علمہٕ  سٍتۍ  چھُ  سُہ  پَنُن  پرتھ  اِرادٕہ  نٲفذ  کران،  دوٚیُم  چھُنہٕ  کانٛہہ  اَکھاہ  تِیُتھ  لہٰذا  ہیٚکہِ  نہٕ  تس  کانٛہہ  اَکھاہ  مغلوب  کٔرِتھ۔

Transliteration:
  Awalam yaseeroo fee alar<u>d</u>i fayan<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena min qablihim wak<u>a</u>noo ashadda minhum quwwatan wam<u>a</u> k<u>a</u>na All<u>a</u>hu liyuAAjizahu min shayin fee a<b>l</b>ssam<u>a</u>w<u>a</u>ti wal<u>a</u> fee alar<u>d</u>i innahu k<u>a</u>na AAaleeman qadeer<u>a</u><b>n</b>


Athar:
  اگر  سُہ  لُکن  تِہٕندٮ۪ن  کرِمَتیٚن  کرتوٗتن  پٮ۪ٹھ  رٹِہے،  تیٚلہِ  تراوِہے  نہٕ  زمینس  پٮ۪ٹھ  کٲنٛسہِ  زُو  دَارس  زندٕہ۔  مگر  سُہ  چُھ  یِمن  أکِس  مُقرر  وقتس  تام  خٲطرٕ  مُہلت  دِوان۔  پتہٕ  ییٚلہِ  تِہُند  وقت  پوٗرٕ  گژِھہ،  پتہٕ  وُچھہِ  اللہ  تعالیٰ  پننٚین  بندن۔

Mirwaiz:
  ہرگاہ  اللہ  تعالیٰ  یِمن  لوٗکن  کفرٕ  چن  کامین  پٮ۪ٹھ  رَٹہِ  ہا،  گرفتار  کرِہا  تیٚلہِ  چھڑِہا  نہٕ  زمینس  پٮ۪ٹھ  کٲنسہِ  حرکت  سۅرٕسۅرٕ  کروُنِس  جاندارس،  کیازِ  نافرمانن  گٔیوو  پوٚزُے۔  فرماں بردار  تہِ  یِہن  ییٚمہِ  دنیا  منٛزٕ  بیٚیِس  عالمس  منٛز  واتناونہٕ،  حیوانات  تہِ  یَہن  ختم  کرنہٕ  کیازِ  تِم  سٲری  چھِ  انسانن  ہٕندی  خٲطرٕ  یَتھ  دنیاہس  منٛز  لیکن  سُہ  چھُ  لوٗکن  مہلت  دِوان  أکِس  مقرر  کرنہٕ  آمتِس  وقتس  تانۍ۔  اَدٕہ  ییٚلہِ  تِمن  پَنُن  مقرر  کرنہٕ  آمُت  وقت  واتہِ،  پس  چھُ  اللہ  تعالیٰ  پننین  بندن  ہُنٛد  سورُے  حال  پوٗرٕ  وُچھہِ  وُن،  تٔمِس  چھِ  سٲری  بندٕھ  نظری،  پس  ییٚمۍ  یہِ  کوٚرمُت  آسہِ  تِمن  دِیہِ  سُہ  پانے  تَمِچ  موٚزوٗرۍ،  رٕژِ  کامہِ  رٕژ  موٚزوٗرۍ،  یچھ  کامہِ  یچھ  موٚزوٗرۍ۔

Transliteration:
  Walaw yu<u>a</u>khi<u>th</u>u All<u>a</u>hu a<b>l</b>nn<u>a</u>sa bim<u>a</u> kasaboo m<u>a</u> taraka AAal<u>a</u> <i><u>th</u></i>ahrih<u>a</u> min d<u>a</u>bbatin wal<u>a</u>kin yuakhkhiruhum il<u>a</u> ajalin musamman fai<u>tha</u> j<u>a</u>a ajaluhum fainna All<u>a</u>ha k<u>a</u>na biAAib<u>a</u>dihi ba<u>s</u>eer<u>a</u><b>n</b>


Athar: ﴿تہٕ یہِ قرآن﴾ چُھ غٲلِب تہٕ رحیم ہستی ہُند نٲزِل کرنہٕ آمُت۔
Transliteration: Tanzeela alAAazeezi a<b>l</b>rra<u>h</u>eem<b>i</b>
Mirwaiz:
  نٲزل  چھُ  یہِ  قرآنِ  مجید  کوٚرمُت  تٔمی  خداین  یُس  سٮ۪ٹھاہ  غٲلب  چھُ  یُس  سٮ۪ٹھاہ  رحمت  وول  چھُ۔


Athar:
  تاکہ  توٚہۍ  کٔرِیوٗن  خبردار  تِیُتھ  اَکھ  قوم  ییٚمیکۍ  مٲلۍ  بُڈِبب  خبردار  ٲسۍ  نہٕ  کرنہٕ  آمٕتۍ،  تہٕ  امہِ  وجہ  کِنۍ  چِھ  تِم  غفلتس  منٛز۔

Mirwaiz:
  توٚہۍ  اوو  پیغمبر  سوزنہٕ  یُتھ  توٚہۍ  بیم  کٔرِو  خداے  سٕندِ  عذابہٕ  نِشہِ  گۅڈٕہ  تتھ  قومس  یِمن  ہٕندین  مالین  بُڈِ  ببن  اوس  نہٕ  اَمہِ  عذابُک  بیم  آمُت  کرنہٕ،  تَمی  چھِ  تِم  دینِ  حقہٕ  نِشہِ  بے  خبر۔

Transliteration:
  Litun<u>th</u>ira qawman m<u>a</u> on<u>th</u>ira <u>a</u>b<u>a</u>ohum fahum gh<u>a</u>filoon<b>a</b>


Transliteration: Laqad <u>h</u>aqqa alqawlu AAal<u>a</u> aktharihim fahum l<u>a</u> yuminoon<b>a</b>
Athar:
  یِمو  منٛزٕ  چِھ  اکثر  لُکھ  عذاب  کہ  فٲصلٕکۍ  حقدار  بنیمٕتۍ،  اَمی  موجوب  چِھنہٕ  تِم  ایمان  انان۔  ﴿یہِ  چھےٚ  تِمن  لُکن  ہٕنز  ذکر  یِم  نبی  صلی  اللہ  علیہ و سلمن  ہٕندِس  دعوتس  مُقابلہٕ  ضِدس  تہٕ  ہٹ  دھرمی  ٲسۍ  کٲم  ہیٚوان،  تہٕ  یِمو  فٲصلہٕ  اوس  کوٚرمُت  زِ  حضور  صلی  اللہ  علیہ و سلمن  ہٕنٛز  کتھ  چَھنہٕ  کُنہِ  تہِ  حالس  منٛز  مانٕنۍ۔  تِمن  متعلق  چُھ  فرماونہٕ  آمُت  زِ،  یِم  لُکھ  چِھ  عذاب  کہ  فٲصلٕکۍ  حقدار  بنیمٕتۍ،  اَمی  موجوٗب  چِھنہٕ  یِم  ایمان  اَنان۔﴾

Mirwaiz:
  بے  شک  تِمَو  اندرٕہ  چھِ  اکثرن  پٮ۪ٹھ  اَزلہٕ  کہ  تقدیرٕچ  کتھ  برابر  آمٕژ،  تَمہِ  مۅکھہٕ  اَنن  نہٕ  تِم  ایمان۔


Athar:
  اَسہِ  چِھ  تِہنزن  گردنیٚن  منٛز  طوق  ترٲوِمٕتۍ،  یِمو  سٍتۍ  تِم  ہۅنگنٚین  تام  گٔنڈِتھ  چِھ  تھاونہٕ  آمٕتۍ،  امہِ  موجوب  چِھ  تِم  کلہٕ  تھوٚد  تُلِتھ  کھڑا۔  ﴿طوق  نِشہِ  چُھ  مُراد  تِہٕنز  پنٕنۍ  ہٹ  دھرمی  یۅسہٕ  تِہندِ  خٲطرٕ  حق  قبول  کرنس  منٛز  ٹھوٚر  چھےٚ  بنان۔  ہۅنگنٚین  تام  گٔنڈِتھ  آسُن  تہٕ  کلہٕ  تھوٚد  تُلِتھ  کھڑا  آسُن،  امہِ  نِشہِ  چُھ  مُراد  کٲر  تٔھز  رٹٕنۍ  یۅسہٕ  تکبر  تہٕ  غرورُک  نتیجہ  چھےٚ  آسان﴾

Mirwaiz:
  تِہٕنز  مثال  چھےٚ  زن  اَسہِ  چھُ  تروومُت  تِہٕنزن  گردنن  منٛز  غول،  تِم  غول  چھِکھ  ہۅنگین  تانۍ  ییٚمہِ  سببہٕ  تِم  کلہٕ  ہیوٚر  کُن  تھٲوِتھ  وَتھ  چھَکھنہٕ  بوزنے  یِوان،  تِہِندِ  ایمان  نِشہِ  دوٗر  آسنچ  چھےٚ  بیاکھ  مثال۔

Transliteration:
  Inn<u>a</u> jaAAaln<u>a</u> fee aAAn<u>a</u>qihim aghl<u>a</u>lan fahiya il<u>a</u> ala<u>th</u>q<u>a</u>ni fahum muqma<u>h</u>oon<b>a</b>


Athar:
  اسہِ  چُھ  اکھ  دیوار  تِمن  بروٗنٛٹھۍکِنۍ  کھڑا  کوٚرمُت،  تہٕ  اکھ  دیوار  چُھ  تِمن  پٔتۍکِنۍ۔  اسہِ  چُھ  تِمن  وُرُن  کوٚرمُت،  وۅنۍ  چُھنہٕ  تِمن  کِہِنۍ  فکرِ  تران۔  ﴿اکھ  دیوار  بروٗنٹھۍ  کِنۍ  تہٕ  اکھ  پٔتۍ  کِنۍ  کھڑا  کرنہٕ  نِشہِ  چُھ  مُراد  یہِ  زِ  اَمی  غرورُک  تہٕ  ہٹ  دھرمی  ہُند  فطری  نتیجہ  سپُد  یہِ  زِ  نَہ  چِھ  یِم  لُکھ  پٔتِمہِ  تواریخہٕ  منٛز  سبق  رٹان  تہٕ  نہ  چِھ  مستقبل  کیٚن  نتیجن  پٮ۪ٹھ  زانٛہہ  غور  کران۔  یِہندیٚو  تعصباتَو  چُھ  یِمن  پرٛتھ  طرفہٕ  تِتھہٕ  پٲٹھۍ  وُرُن  کوٚرمُت  تہٕ  یِہنزو  غلط  فہمیو  چِھ  یِہنزن  أچھن  پٮ۪ٹھ  تِتھۍ  پردٕہ  ترٲوِمٕتۍ  زِ  یِمن  چِھنہٕ  تِم  ٹاکارٕ  حقٲیق  اتھہِ  یِوان  یِم  ہر  کٲنٛسہِ  نیک  خصلت  تہٕ  بےٚتعصب  انسانس  چِھ  اَتھہِ  یِوان۔﴾

Mirwaiz:
  بیٚیہِ  زن  اَسہِ  قٲیِم  کوٚرمُت  چھُ  تِمن  برونٹھہٕ  کنہِ  اَکھ  دیوارہ،  بیٚیہ  تِہٕنزِ  تھٔر  کِنۍ  تہِ  بیاکھ  دیوارہ،  توپتہٕ  چھِ  اَسہِ  تِم  ؤلِمٕتۍ  پرتھ  طرفہٕ،  پس  چھُنہٕ  تِمن  بوزنے  یِوان  کینٛہہ۔  دۅشوُنۍ  مثالن  ہُنٛد  حاصل  چھُ  یی  کہ۔

Transliteration:
  WajaAAaln<u>a</u> min bayni aydeehim saddan wamin khalfihim saddan faaghshayn<u>a</u>hum fahum l<u>a</u> yub<u>s</u>iroon<b>a</b>


Athar:
  توٚہۍ  ہیٚکِیوٗن  سُے  شخص  خبردار  کٔرِتھ  یُس  نصیحتٕچ  پیروی  کرِ،  تہٕ  وُچھنہٕ  ورٲے  کھۅژِ  خُداے  رحمانس۔  تس  دِیو  مغفرتٕچ  تہٕ  بہترین  اجرٕچ  بشارت۔

Mirwaiz:
  توٚہۍ  کٔرِو  بیم  تس  یُس  نصیحت  موجوب  پکہِ  بیٚیہِ  کھۅژِ  حضرت  رحمانس  وُچھنہٕ  ورٲے۔  تِتھِس  شخصس  دِیِو  توٚہۍ  بشارت  گناہن  ہٕندِ  بڈِ  مغفرتٕچ۔    بیٚیہِ  طاقت  و  عمل  کرنس  پٮ۪ٹھ  رٕتہِ  معاوضٕچ۔  اَمی  اندرٕہ  سَپُد  معلوم  کہ  یِم  بُتھ  پھِرن  تہٕ  گمرٲہی  اختیار  کرن  تِم  چھِ  مغفرت  تہٕ  رٕتہِ  عِوضہٕ  ن،  شہِ  محروم۔  اگر  چہ  اَمہِ  جزا  و  سزاہُک  ظہور  دنیاہس  منٛز  سَپدُن  لٲزم  چھُنہٕ۔

Transliteration:
  Innam<u>a</u> tun<u>th</u>iru mani ittabaAAa a<b>l</b><u>thth</u>ikra wakhashiya a<b>l</b>rra<u>h</u>m<u>a</u>na bi<b>a</b>lghaybi fabashshirhu bimaghfiratin waajrin kareem<b>in</b>


Athar:
  أسۍ  چِھ  یقیناً  اکہِ  دۅہ  مۅردٕہ  زندہ  کرن  وٲلۍ،  یِمہٕ  کامہِ  تہِ  تِمو  کرِمٕژ  چھےٚ  تِمہٕ  سارے  چِھ  أسۍ  لیٚکھان،  تہٕ  یِم  آثار  تِمو  پتھ  کُن  چِھ  ترٲوِمٕتۍ  تِم  تہِ  چِھ  أسۍ  ثبت  کران،  پرٛتھ  کانٛہہ  چیز  چُھ  اسہِ  أکِس  کھُلہٕ  کتابہِ  منٛز  درج  کٔرِتھ  تھوومُت۔

Mirwaiz:
  کیازِ  أسۍکروکھ  اَکہِ  دۅہ  سٲری  مۅردٕہ  زندٕہ،  تَمی  دۅہ  سپدِ  اَمُیک  ظہور،  بیٚیہِ  چھِ  أسۍ  تِمہٕ  سارے  عملہٕ  لیکھان  یِمہٕ  یِمَو  برونٹھ  کُن  سوزٕ،  بیٚیہ  چھِ  أسۍ  لیکھان  تِمہٕ  عملہٕ  تہِ  یِمہٕ  تِم  پتھ  کُن  تراوان  چھِ۔  بیٚیہِ  چھُ  اَسہِ  پرتھ  چیزاہ  لیکھِتھ  تھوومُت  واضح  کتابہِ  منٛز  یعنی  لوح  محفوظس  منٛز  تِہِندِ  عملہِ  اندر  اَننہٕ  برونٹھُے۔

Transliteration:
  Inn<u>a</u> na<u>h</u>nu nu<u>h</u>yee almawt<u>a</u> wanaktubu m<u>a</u> qaddamoo wa<u>a</u>th<u>a</u>rahum wakulla shayin a<u>hs</u>ayn<u>a</u>hu fee im<u>a</u>min mubeen<b>in</b>


Athar:
  یِم  بوزنٲوِیوٗکھ  مِثالہِ  رٔنگۍ  تمہِ  بستی  ہٕندٮ۪ن  لُکن  ہُند  قصہٕ،  ییٚلہِ  تتھ  منٛز  رسول  ٲسۍ  آمٕتۍ۔

Mirwaiz:
  بیٚیہِ  کٔرِ  توٚہۍ  بیان  تِمن  کٲفرن  برونٹھہٕ  کنہِ ﴿یُتھ  تٲیید  سپدِ  تُہٕندِس  رسالتس  بیٚیہِ  سپدِ  تُہٕندِس  انکار  توحید  و  رسالت  کرنس  پٮ۪ٹھ  حجت  قٲیم﴾ مثال  اَکہِ  گام  کین  لوٗکن  ہٕنز  ییٚلہِ  اَتھ  بستی  منٛز  سوٗزۍ  اَسہِ  کینٛہہ  پیغمبر۔

Transliteration:
  Wa<b>i</b><u>d</u>rib lahum mathalan a<u>s</u><u>ha</u>ba alqaryati i<u>th</u> j<u>a</u>ah<u>a</u> almursaloon<b>a</b>


Athar:
  اسہِ  سوٗزۍ  تِمن  کُن  زٕہ  رسول  تہٕ  تِمو  پھِیُر  دۅشوٕنۍ  بُتھ،  پتہٕ  سوٗز  ترییم  اسہِ  مددٕ  خٲطرٕ،  تہٕ  تِمو  سارِوٕیَو  ووٚن  أسۍ  چِھ  تۅہیہِ  کُن  رسول  سٕندِ  حیثیت  سوزنہٕ  آمٕتۍ۔

Mirwaiz:
  ییٚلہِ  گۅڈنی  سوٗزۍ  اَسہِ  تِمن  نِشہِ  زٕہ  پیغمبر،  تِمَو  زٲنۍ  تِم  دۅشوے  اَپٕزۍ،  توپتہٕ  کوٚر  اَسہِ  تِمن  دۅن  پیغمبرن  مدد  تریٚمِس  پیغمبر  سٕندِ  سٍتۍ،  تِمَو  تریشوُیو  پیغمبرو  دوٚپ  تِمن  لوٗکن  بے  شک  چھِ  أسۍ  تۅہیہِ  کُن  خداے  سٕندِ  طرفہٕ  پیغمبر۔  توٚہۍ  کٔرِو  توحید  اختیار،  بُت  پرستی  ترٲوِو۔

Transliteration:
  I<u>th</u> arsaln<u>a</u> ilayhimu ithnayni faka<u>thth</u>aboohum<u>a</u> faAAazzazn<u>a</u> bith<u>a</u>lithin faq<u>a</u>loo inn<u>a</u> ilaykum mursaloon<b>a</b>


Athar:
  بستی  ہٕندیو  لُکو  ووٚن  توٚہۍ  چِھو  نہٕ  کِہِنۍ  مگر  چِھو  اسہِ  ہِوۍ  کینٛہہ  انسان،  تہٕ  خُداے  رحمانن  چُھنہٕ  ہرگز  کانٛہہ  چیز  نٲزِل  کوٚرمُت،  توٚہۍ  چِھو  محض  اَپُز  ونان۔

Mirwaiz:
  تِمَو  لوٗکو  دوٚپہَکھ  تۅہیہِ  منٛز  کیا  خصوصیت  چھےٚ  پیغمبر  آسنٕچ،  توٚہۍ  چھِو  نہٕ  مگر  اَسی  ہِوۍ  انسان،  خداے  رحمانن  چھُنہٕ  اَزتانۍ  کانٛہہ  چیزٕے  کتاب  یا  احکام  نٲزل  کٔرِمٕتۍ۔    توٚہۍ  ریشوے  چھِو  بالکل  اَپُز  وَنان۔

Transliteration:
  Q<u>a</u>loo m<u>a</u> antum ill<u>a</u> basharun mithlun<u>a</u> wam<u>a</u> anzala a<b>l</b>rra<u>h</u>m<u>a</u>nu min shayin in antum ill<u>a</u> tak<u>th</u>iboon<b>a</b>


Transliteration: Q<u>a</u>loo rabbun<u>a</u> yaAAlamu inn<u>a</u> ilaykum lamursaloon<b>a</b>
Athar:
  رسُولَو  ووٚن،  سون  رب  چُھ  زانان  زِ  أسۍ  چِھ  ضرور  تۅہیہِ  کُن  رسول  بنٲوِتھ  سوزنہٕ  آمٕتۍ،

Mirwaiz:
  تِمَو  پیغمبرو  دوٚپہَکھ  سٲنِس  پروردگارس  چھُ  معلوم  کہ  بے  شک  تہٕ  یقیناً  چھِ  أسۍ  تۅہیہِ  کُن  تِہِندی  طرفہٕ  بطور  رسول  سوزنہٕ  آمٕتۍ۔


Athar: تہٕ اسہِ پٮ۪ٹھ چَھنہٕ صاف صاف پیغام واتناونہٕ ورٲے بیٚیہِ کانٛہہ ذمہٕ دٲری۔
Transliteration: Wam<u>a</u> AAalayn<u>a</u> ill<u>a</u> albal<u>a</u>ghu almubeen<b>u</b>
Mirwaiz:
  اَسہِ  پٮ۪ٹھ  چھُنہٕ  مَٹہِ  مگر  شیچھ  واتناوُنۍ  پوٗرٕ  پوٗرٕ،  سۅ  کٲم  کٔر  اَسہِ  وۅنۍ  چھُ  مانُن  یا  نہ  مانُن  تُہٕنز  کٲم۔


Athar:
  بستی  وٲلۍ  لٔگۍ  وَننہِ،  أسۍ  چھِو  توٚہۍ  پننہِ  خٲطرٕ  فالِ  بد  ﴿منحوس﴾  سمجھان،  اگر  توٚہۍ  باز  پھیٖرِونہٕ  تیٚلہِ  کرَو  أسۍ  توٚہۍ  سنگسار،  تہٕ  اسہِ  نِشہِ  میلیو  تۅہیہِ  بوٚڈ  درد  ناک  سزا۔

Mirwaiz:
  تِمَو  لوٗکو  دوٚپہَکھ  أسۍ  چھِو  توٚہۍ  زانان  پھیٚشل،  کیازِ  تُہٕندِ  یِنہٕ  سٍتۍ  ووٚت  شہرس  منٛز  درٛاگ،  بیٚیہِ  پیوٚو  تُہٕندِ  تحریکہٕ  سٍتۍ  لوٗکن  منٛز  تفرقہ  تہٕ  فساد،  ہرگاہ  نے  توٚہۍ  پتھ  روٗزِو  یہِ  تبلیغ  کرنہٕ  نِشہِ،  یِمہٕ  کتھہٕ  وَننہٕ  نِشہِ،  أسۍ  لایَو  تۅہیہِ  کَنہِ،  بیٚیہِ  واتہِ  تۅہیہِ  سانہِ  طرفہٕ  سخت  عذاب  تہٕ  رنگارنگ  تکلیف۔

Transliteration:
  Q<u>a</u>loo inn<u>a</u> ta<u>t</u>ayyarn<u>a</u> bikum lain lam tantahoo lanarjumannakum walayamassannakum minn<u>a</u> AAa<u>tha</u>bun aleem<b>un</b>


Transliteration: Q<u>a</u>loo <u>ta</u>irukum maAAakum ain <u>th</u>ukkirtum bal antum qawmun musrifoon<b>a</b>
Athar:
  رسُولو  دِیُت  جواب،  تُہُند  فالِ  بد  ﴿نحوست﴾  چُھو  تۅہیہِ  پانس  سٍتۍ  لٔگِتھ۔  کیا  یِمہٕ  کتھہٕ  چِھوا  توٚہۍ  امہِ  موجوب  کران  زِ  تۅہیہِ  آیَو  نصیحت  کرنہٕ؟  اصلی  کتھ  چھےٚ  یہِ  زِ  توٚہۍ  چِھو  حدٕ  درٛامٕتۍ  لُکھ۔

Mirwaiz:
  پیغمبرو  دوٚپہَکھ  تُہُند  نحوست  چھُ  تۅہیہِ  گۅڈم  پٮ۪ٹھے  پانس  سٍتۍ  کیازِ  سٲری  تکلیف  چھِ  تۅہیہِ  حق  قبول  نہ  کرنہٕ  مۅکھہٕ،  ہرگاہ  توٚہۍ  سٲری  دینِ  حق  قبول  کٔرِتھ  متفق  سپدِہِو،  تیٚلہِ  نہ  آسِہے  تۅہیہِ  پانہٕ  وٲنۍ  جنگ  و  جدال،  نہ  فتنہٕ  فساد،  نہ  ٲسِہِو  توٚہۍ  قحط  سٲلی  تہٕ  درٛاگس  مبتلا۔    کیا  توٚہۍ  چھِوٕہ  یتھ  کتھہِ  نحوست  زانان  یۅسہٕ  نصیحت  سعادتُک  کٕن  تہٕ  بنیاد  چھےٚ،  واقعس  منٛز  یہِ  نحوست  چھُنہٕ  بلکہ  چھِو  توٚہۍ عقلہِ  ہٕندِ  تہٕ  شرع  کہ  حدٕہ  نِشہِ  ڈلہٕ  وُنۍ،  تَمی  مخالفتِ  شرعہ  سٍتۍ  ووت  تۅہیہِ  یہِ  نحوست،  اَمہِ  گفتگووٕچ  خبر  ییٚلہِ  شہرس  منٛز  شایع  سپٕز۔


Athar:
  اَتھ  دوران  آو  شہرکہِ  دوٗر  دراز  کوٗنہٕ  پٮ۪ٹھہٕ  اکھ  شخص  دَوان  دَوان  تہٕ  ووٚنُن،  اے  میانہِ  قوم  کیو  لوٗکو،  رُسولن  ہٕنز  پیروی  کٔرِو۔

Mirwaiz:
  توپتہٕ  آو  شہرٕ  کہ  اندرٕہ  پٮ۪ٹھہٕ  اَکھ  شخصاہ  یُس  مسلامن  اوس  دوران  دوارن  یُتھنہٕ  یِم  لوٗکھ  پیغمبرن  کینٛہہ  تکلیف  واتناوَن  ییٚمہِ  سٍتۍ  قومُک  قوم  تباہ  گژِھہ۔

Transliteration:
  Waj<u>a</u>a min aq<u>sa</u> almadeenati rajulun yasAA<u>a</u> q<u>a</u>la y<u>a</u> qawmi ittabiAAoo almursaleen<b>a</b>


Transliteration: IttabiAAoo man l<u>a</u> yasalukum ajran wahum muhtadoon<b>a</b>
Athar:
  پیروی  کٔرِو  تِمن  لُکن  ہٕنز  یِم  تۅہیہِ  نِشہِ  کانٛہہ  اجر  چِھنہٕ  یژھان،  بیٚیہِ  چِھ  ٹھیک  وَتہِ  پٮ۪ٹھ۔

Mirwaiz:
  تٔمۍ  شخصن  دوٚپُکھ،  اے  لوٗکو  پیغمبرن  ہٕنز  کٔرِو  پٲروی،  توٚہۍ  پٔکِو  ضرور  تِہٕنزِ  وَتہِ  یِم  نہٕ  تۅہیہِ  سیٚز  وَتھ  ہاونٕہ  خٲطرٕ  کُنہِ  قسمہٕ  معاوضہٕ  منگان  چھِ،  بیٚیہِ  چھِ  تِم  پانہٕ  سیٚزِ  وَتہِ  پٮ۪ٹھ،  تِمن  کانٛہہ  خۅد  غرضِیاہ  چھَنہٕ  اَتھ  اندر۔


Transliteration: Wam<u>a</u> liya l<u>a</u> aAAbudu alla<u>th</u>ee fa<u>t</u>aranee wailayhi turjaAAoon<b>a</b>
Athar:
  ٲخر  کیازِ  کرٕ  نہٕ  بہٕ  تس  ہستی  ہٕنز  بندگی  ییٚمۍ  بہٕ  پٲدٕ  چُھنَس  کوٚرمُت،  تہٕ  یس  کُن  تۅہیہِ  سارِنٕے  چُھو  پوٚت  پھیٖرِتھ  گژُھن؟

Mirwaiz:
  مےٚ  نِشہِ  کیا  عذُر  چھُ  تہٕ  مےٚ  کیا  گوٚو  کہ  بہٕ  کیا  کرنہٕ  بندگی  تس  پروردگارٕ  سٕنز  ییٚمۍ  بہٕ  پٲدٕ  کوٚرنس۔  وَنُن  اوس  أمِس  تۅہیہِ  کیا  گوٚو  توٚہۍ  چھِو  نہٕ  پروردگارٕ  سٕنز  عبادت  کران  ییٚمۍ  توٚہۍ  پٲدٕ  کٔرِنَو،  یہِ  ووٚن  أمۍ  پانہٕ  سٕے  یُتھ  منہٕ  مخٲطبن  باعثِ  اشتعال  سپدِہ۔  بیٚیہِ  چھُو  تۅہیہِ  سارِنٕے  تس  کُن  رجوع  کرُن،  پتولاکہ  واتُن  موجودٕہ  حالتس  کُن  نظر  کٔرِتھ  کمہِ  بُتھہِ  ہیٚکِو  توٚہۍ  تَس  برونٹھ  کنہِ  بُتھ  دِتھ۔


Athar:
  کیا  سُہ  ترٲوِتھ  بناوکھہٕ  بہٕ  باقی  معبود؟  حالانکہ  اگر  خُداے  رحمان  مےٚ  کانٛہہ  نقصان  واتناوُن  ییژِھہ،  نہ  ہیٚکہِ  تِہُند  شفاعت  مےٚ  بکار  یِتھ  تہٕ  نہ  ہیٚکن  تِم  مےٚ  یلے  تراونٲوِتھ۔

Mirwaiz:
  کیا  بہٕ  ہیٚکا  تُہٕندۍ  پٲٹھۍ  تس  ورٲے  تِم  تِم  چیز  معبود  زٲنِتھ  یِمن  ہٕندِ  عجزٕچ  کیفیت  یہِ  چھےٚ  کہ  ہرگاہ  خداے  رحمان  مےٚ  نسبت  کانٛہہ  تکلیفاہ  واتناوُن  ییٚژِھہ،  تِمن  معبودانِ  بٲطلن  ہٕنز  سفٲرش  ہیٚکہِ  نہٕ  مےٚ  کانٛہہ  فٲیدٕہ  واتنٲوِتھ۔  نہ  ہیٚکن  تِم  پانہٕ  پننہِ  قدرت  سٍتۍ  تہٕ  طاقت  سٍتۍ  مےٚ  تَمہِ  تکلیفہٕ  نِشہِ  مۅکلٲوِتھ۔

Transliteration:
  Aattakhi<u>th</u>u min doonihi <u>a</u>lihatan in yuridni a<b>l</b>rra<u>h</u>m<u>a</u>nu bi<u>d</u>urrin l<u>a </u>tughni AAannee shaf<u>a</u>AAatuhum shayan wal<u>a</u> yunqi<u>th</u>oon<b>i</b>


Athar: مےٚ اوٚن تُہٕندِس ربس پٮ۪ٹھ ایمان، توٚہۍ تہِ مٲنِو میٲنۍ کتھ۔
Transliteration: Innee <u>a</u>mantu birabbikum fa<b>i</b>smaAAoon<b>i</b>
Mirwaiz:
  مےٚ  چھُ  تُہٕندِس  پروردگارس  پٮ۪ٹھ  ایمان  اوٚنمُت۔  توٚہۍ  تہِ  بوٗزِو  میٲنۍ  کتھ  وارٕہ،  مگر  تِمن  لوٗکن  پٮ۪ٹھ  پیوٚو  نہٕ  أمِس  شخصہٕ  سٕنزن  کتھن  ہُنٛڈ  کانٛہہ  اثر  بلکہ  روٚٹُکھ،  توپتہٕ  مورُکھ۔  کنہِ  لٲے  لٲے  کوٚڈہس  جان  یا  زولُکھ  نارس  اندر  یا  چوٗرہس  ہوٚٹ۔  بہرحال  یِمَو  تریٚیَو  طریقو  اندرٕہ  اکہِ  طریقہ  کوٚرُکھ  شہید۔  


Transliteration: Qeela odkhuli aljannata q<u>a</u>la y<u>a</u> layta qawmee yaAAlamoon<b>a</b>
Athar:
  ﴿ٲخر  کار  کوٚر  سُہ  تِمو  لُکو  قتل﴾  تہٕ  أمِس  شخصس  آو  وَننہٕ  زِ،  دٲخل  گژھ  جنتس  منٛز۔  تٔمۍ  ووٚن،  کاش  میٲنِس  قومَس  آسِہے  یہِ  معلوم  زِ،

Mirwaiz:
  شہید  سپدُوُنُے  سَپُد  تٔمِس  خداے  سٕندِ  طرفہٕ  ارشاد  کہ  اے  باایمانہٕ  گژھ  اَژ  جنتس۔  سُہ  باایمان  لوٚگ  اَمہِ  ساعتہٕ  تہِ  وَننہِ  کاش  کہ  میٲنِس  قومس  سپدِہا  معلوم  میون  حال،


Athar: میٲنۍ ربّن کمہِ چیزکہ بدولتہٕ کٔر مےٚ مغفرت، تہٕ کوٚرنس بہٕ باعزت لُکن منٛز دٲخل۔
Transliteration: Bim<u>a</u> ghafara lee rabbee wajaAAalanee mina almukrameen<b>a</b>
Mirwaiz:
  کہ  مےٚ  کٔر  مغفرت  میٲنۍ  پروردگارن  ایمان  و  اتباع  رسول  کہ  برکتہٕ،  بیٚیہِ  کوٚرنس  بہٕ  باعزت  لوٗکو  اندرٕہ۔  یہِ  بوٗزِتھ  انہن  تِم  ایمان،  تِمن  تہِ  یِیہِ  ہا  یِتھے  پٲٹھۍ  مغفرت  کرنہٕ  تہٕ  عزت  دِنہٕ۔  ییٚلہِ  اَمہِ  شہرٕ  کیو  لوٗکو  پیغمبرن  تہٕ  تِہٕندین  تابعن  سٍتۍ  یُتھ  معاملہٕ  کوٚر۔  اَسہِ  ہیوٚت  تِمن  اَمُیک  انتقام  ہیٚنہٕ  خٲطرٕ۔


Athar:
  امہِ  پتہٕ  وول  نہٕ  اَسہِ  تٔمۍ  سٕندِس  قومَس  پٮ۪ٹھ  آسمانہٕ  پٮ۪ٹھہٕ  کانٛہہ  لشکر۔  اسہِ  اوس  نہٕ  لشکر  سوزنُک  کانٛہہ  حاجت۔

Mirwaiz:
  وول  نہٕ  اَسہِ  تس  باایمان  سٕندِس  قومس  پٮ۪ٹھ  تِہِندِ  شہید  سپدنہٕ  پتہٕ  سُہ  قوم  گالنہٕ  خٲطرٕ  کانٛہہ  لشکراہ  ملٲیکن  ہُنٛد  آسمان  کہ  طرفہٕ،  نہ  ٲس  اَسہِ  تَمِچ  ضرورت  کیازِ  تِہُنٛد  ہلاک  کرُن  اوسنہٕ  محتاج  کُنہِ  بڈِ  لشکرُک۔

Transliteration:
  Wam<u>a</u> anzaln<u>a</u> AAal<u>a</u> qawmihi min baAAdihi min jundin mina a<b>l</b>ssam<u>a</u>i wam<u>a</u> kunn<u>a</u> munzileen<b>a</b>


Athar: بس سپُد اکھ دھماکہٕ، تہٕ اچانک روٗدۍ تِم سٲری ژھیٚتہٕ گٔژِھتھ۔
Mirwaiz:
  بلکہ  اوس  سُہ  سزاہ  اَکھ۔  سخت  آوازاہ  جبریل  امین  سٕنز  یا  بیٚیہِ  کٲنسہِ  مَلکہٕ  سٕنز۔  یانۍ  سۅ  کریکھ  گٔیہِ  تانۍ  شیہلے  تِم  سٲری۔

Transliteration:
  In k<u>a</u>nat ill<u>a</u> <u>s</u>ay<u>h</u>atan w<u>ah</u>idatan fai<u>tha</u> hum kh<u>a</u>midoon<b>a</b>


Athar: افسوس بندن ہٕندِس حالس پٮ۪ٹھ، یُس رسول تہِ تِمن نِشہِ آو تس روٗدۍ تِم ٹسنے کران۔
Mirwaiz:
  افسوس  یِتھین  بندن  ہٕندِس  حالس  پٮ۪ٹھ  یِمن  نِشہِ  ییٚلہِ  ووت  کانٛہہ  پیغمبراہ  تیٚلہِ  ٲسۍ  تِم  تس  پیغمبرس  ٹسنہٕ  تہٕ  ٹھٹھہٕ  کران۔

Transliteration:
  Y<u>a</u> <u>h</u>asratan AAal<u>a</u> alAAib<u>a</u>di m<u>a</u> yateehim min rasoolin ill<u>a</u> k<u>a</u>noo bihi yastahzioon<b>a</b>


Transliteration: Alam yaraw kam ahlakn<u>a</u> qablahum mina alqurooni annahum ilayhim l<u>a</u> yarjiAAoon<b>a</b>
Athar:
  کیا  تِمو  وُچھ  نا  زِ  تِمن  برونٛہہ  کٲتیاہ  قوم  چِھ  اسہِ  ہلاک  کٔرمٕتۍ،  تہٕ  امہِ  پتہٕ  آے  نہٕ  تِم  زانٛہہ  یِمن  کُن  واپس؟

Mirwaiz:
  کیا  تِمَو  وُچھنا  اَسہِ  کٲژاہ  جمٲعژ  تہٕ  کٲژاہ  اُمتہٕ  کرِ  تِمن  برونٹھ  ہلاک  محض  اَمی  مۅکھہٕ  کہ  تِم  ٲسۍ  سانین  پیغمبرن  ٹھٹھہٕ  کران  تہٕ  اَپزِیٲرۍ  زانان  یِم  نہٕ  زانٛہہ  تِمن  نِشہِ  واپس  ہیٚکن  یِتھ  دنیاہس  کُن۔  اَتھ  کتھہِ  اندرَے  تِم  ذرا  غور  کرہن  ممکن  اوس  کہ  تکذیب  و  استہزا  نِشہِ  روزہن  پتھ۔


Athar: یِم سٲری یِن اکہِ دۅہ اسہِ برونٛہہ کُن حٲضر کرنہٕ۔
Transliteration: Wain kullun lamm<u>a</u> jameeAAun ladayn<u>a</u> mu<u>hd</u>aroon<b>a</b>
Mirwaiz:
  چھُنہِ  تِمَو  اندرٕہ  کانٛہہ  تہِ  یُس  نہٕ  قیامتُک  دۅہ  سارِنٕے  لوٗکن  سٍتۍ  اَسہِ  برونٹھہٕ  کنہِ  حٲضر  کرنہٕ  یِیہِ۔


Athar:
  یِمن  لُکن  چھےٚ  مۅردٕہ  زمین  اکھ  نِشٲنی۔  اسہِ  دِژ  اَتھ  زندگی  تہٕ  امہِ  منٛزٕ  کوٚڈ  زِراعت  یُس  یِم  کھیٚوان  چِھ۔

Mirwaiz:
  بیٚیہِ  چھُ  لوٗکن  ہٕندِ  خٲطرٕ  سانہِ  قدرتُک  بوٚڈ  نِشانہٕ  بیٚیہِ  توحیدٕچ  بٔڈ  دلیل  مۅردٕہ  زمین  یُس  أسۍ  زندٕہ  چھِن  کران  دوٗدٕ  سٍتۍ  توپتہٕ  چھِ  أسۍ  کڑان  تِمہِ  زمینہٕ  منٛزٕ  غلہٕ  تہٕ  اناج،  تَمہِ  منٛزٕ  چھِ  لوٗکھ  کھیوان۔

Transliteration:
  Wa<u>a</u>yatun lahumu alar<u>d</u>u almaytatu a<u>h</u>yayn<u>a</u>h<u>a</u> waakhrajn<u>a</u> minh<u>a</u> <u>h</u>abban faminhu yakuloon<b>a</b>


Athar: اسہِ کٔرۍ اتھ منٛز کھزٕر تہٕ دچھِ باغ پٲدٕ، تہٕ امہِ منٛزٕ کٔرۍ ناگ جٲری،
Mirwaiz:
  بیٚیہِ  کٔرۍ  اَسہِ  اَتھ  زمینس  منٛز  کھٔزر  کُلین  ہٕندۍ،  بیٚیہِ  دچھہِ  رٲنٹھن  ہٕندۍ  باغ،  تِمنٕے  منٛز  کوٚر  جٲری  اَسہِ  ناگہٕ  راد  تہٕ  کۅلہٕ۔

Transliteration:
  WajaAAaln<u>a</u> feeh<u>a</u> jann<u>a</u>tin min nakheelin waaAAn<u>a</u>bin wafajjarn<u>a</u> feeh<u>a</u> mina alAAuyoon<b>i</b>


Transliteration: Liyakuloo min thamarihi wam<u>a</u> AAamilathu aydeehim afal<u>a</u> yashkuroon<b>a</b>
Athar:
  تاکہ  یِم  کھیٚن  اَمِکۍ  پھل۔  یہِ  سورُے  کینٛہہ  چُھنہٕ  تِہندٮ۪ن  پننیٚن  اَتھن  ہُند  پٲدٕ  کرنہٕ  آمُت  کینٛہہ۔  اَمہِ  پتہٕ  تہِ  چِھنا  یِم  شُکر  ادا  کران؟

Mirwaiz:
  یُتھ  لوٗکھ  کھین  اناجِکۍ  پٲٹھۍ  تمُیک  میوٕہ  تہِ۔  یِم  چیز  کٔرۍ  نہٕ  پٲڈٕہ  تِہِندیٚو  اَتھو  اگر  چہ  بیول  وَوٕنٕچ  سگ  دِنٕچ  کٲم  کٔر  تِموٕے  مگر  پھل  تہٕ  غلہٕ  پٲدٕہ  کرُن  چھُ  اللہ  تعالیٰ  سٕنزٕے  کٲم  بیٚیہِ  نہٕ  کٲنسہِ  ہٕنز۔  کیا  یِژھہٕ  قدرت  چہ  دلیلہٕ  وُچھ،  تھ  تہِ  کرن  نا  تِم  شکرگزٲری  ییٚمُیک  گۅڈٕنُیک  ہیرٕپوو  چھُ  توحید۔


Athar:
  پاک  چھےٚ  سۅ  ذات  ییٚمۍ  سارِنٕے  قسمن  ہٕندۍ  جورٕ  کٔرۍ  پٲدٕ،  خواہ  تِم  زمین  کیو  کُلیو  کٹیو  منٛزٕ  ٲسِتن،  یا  ٲسِتن  خۅد  تِہندِ  پننہِ  جنسہٕ  ﴿یعنی  انسٲنی  زُریاتہٕ﴾  منٛزٕ،  یا  ٲسِتن  تِمو  چیزو  منٛزٕ،  یِہٕنز  نہٕ  یِمن  پے  تہِ  چھےٚ۔

Mirwaiz:
  مُنزہ  تہٕ  پٲک  چھُ  سُہ  ذاتِ  پاک  ییٚمۍ  پٲڈٕھ  کٔرۍ  پننہِ  قدرت  سٍتۍ  سارِنٕے  چیزن  ہٕندۍ  جورٕہ  تہٕ  مقابلہ  تِمَو  چیزو  اندرٕہ  یِم  کھاران  چھِ  زمین  نباتاتو  اندرٕہ  بیٚیہِ  چھُ  یہے  کیفیت  خۅد  تِمن  ہٕندیو  پننیو  ذاتو  اندرٕہ  یعنی  بشر  تہٕ  انسانو  اندرٕہ  چھِ  أڈۍ  موٚہنِوۍ  اَجہِ  زنانہٕ،  بیٚیہِ  تِمَو  چیزو  أندرٕ  یِمن  ہٕنز  نہٕ  تِمن  خبرٕے  چھےٚ  کینٛہہ۔  غرض  کیا  خدایاہ  چھُ،  سٲری  مخلوق  کٔرِن  پٲدٕہ  اَکھ  أکۍ  سٕندۍ  مقابل،  تہٕ  پانہٕ  چھُ  خالقِ  یکتا  مقابل  تہٕ  جورٕہ  آسنہٕ  نِشہِ  مُنزہ  تہٕ  پاک۔

Transliteration:
  Sub<u>ha</u>na alla<u>th</u>ee khalaqa alazw<u>a</u>ja kullah<u>a</u> mimm<u>a</u> tunbitu alar<u>d</u>u wamin anfusihim wamimm<u>a</u> l<u>a</u> yaAAlamoon<b>a</b>


Athar:
  یِہندِ  خٲطرٕ  چھےٚ  بیاکھ  نِشٲنی  رات،  أسۍ  چِھ  امہِ  پٮ۪ٹھہٕ  تُلان  دۅہ  تھوٚد،  پتہٕ  چُھ  یِمن  پٮ۪ٹھ  اَنہِ  گوٚٹ  گژھان۔

Mirwaiz:
  بیاکھ  نشانہٕ  چھُ  لوٗکن  ہٕںدِ  خٲطر  خداے  سٕندِ  قدرتُک،  راتُک  وقت،  تٲریکی  اصل  آسنہٕ  مۅکھہٕ  چھُ  آفتابُک  گاش  تتھ  پٮ۪ٹھ  اَکھ  مسلہ  ہیوٗ،  تمی  رٲژ  پٮ۪ٹھہٕ  ییٚلہِ  أسۍ  والان  چھِ  دۅہ  کہ  گاشُک  سُہ  مسلہ  کہ  أتی  چھِ  لوٗکھ  واتان  بیٚیہِ  اَنہِ  گٔٹِس  منٛز۔

Transliteration:
  Wa<u>a</u>yatun lahumu allaylu naslakhu minhu a<b>l</b>nnah<u>a</u>ra fai<u>tha</u> hum mu<i><u>th</u></i>limoon<b>a</b>


Athar:
  بیٚیہِ  آفتاب،  سُہ  چُھ  پننِس  ٹھِکانس  کُن  پکان  گژھان۔  یہِ  چُھ  زبردست  زانن  وٲلۍ  سُند  مقرر  کرنہٕ  آمُت  حساب۔

Mirwaiz:
  بیاکھ  نشانہٕ  چھُ  معبودِ  برحق  سٕندِ  قدرتُک  آفتاب،  یُس  پکان  چھُ  پننہِ  مقرر  جایہِ  پٮ۪ٹھہٕ۔  یہِ  چھُ  اندازٕہ  کوٚرمُت  سٮ۪ٹھاہ  زبردست  سٮ۪ٹھاہ  زانن  وٲلۍ  خداین۔

Transliteration:
  Wa<b>al</b>shshamsu tajree limustaqarrin lah<u>a</u> <u>tha</u>lika taqdeeru alAAazeezi alAAaleem<b>i</b>


Athar:
  بیٚیہِ  زوٗن،  اتھ  خٲطرٕ  چِھ  اسہِ  منٛزِل  مُقرر  کٔرِمٕتۍ،  یوٚت  تام  زن  سۅ  تِمو  مٔنٛزۍ  گُزران  گُزران  بیٚیہِ  کھزٕر  کُلۍ  چہِ  ہۅچھِہ  لنجہِ  ہٕندۍ  پٲٹھۍ  روزان  چھےٚ۔

Mirwaiz:
  بیٚیہِ  کٔرۍ  اَسہِ  زوٗنہِ  ہٕندِ  خٲطرٕ  پڑاو  مقرر،  یِم  اَٹھووُہ  چھِ۔    تااینکہ  پکان  پکان  چھےٚ  سۅ  بیٚیہِ  گژھان  ہۅچھمٕژ  پرٲنۍ  کھٔزرٕ  چہ  مورِ  ہِش۔

Transliteration:
  Wa<b>a</b>lqamara qaddarn<u>a</u>hu man<u>a</u>zila <u>h</u>att<u>a</u> AA<u>a</u>da ka<b>a</b>lAAurjooni alqadeem<b>i</b>


Athar:
  نہ  چُھ  آفتابس  تام  یہِ  زِ  سُہ  گژِھہ  تہٕ  رَٹہِ  زوٗنہِ،  تہٕ  نہ  ہیٚکہِ  رات  دۅہس  پٮ۪ٹھ  سبقت  نِتھ۔  سٲری  چھِ  أکِس  أکِس  فلکس  منٛز  ژھانٛٹہِ  پکان۔

Mirwaiz:
  اَسہِ  چھُ  زوٗنہِ  تہٕ  آفتاب  کہ  پکنُک  تِیُتھ  اندازٕہ  تھوومُت،  بیٚیہِ  چھُ  اَسہِ  رات  و  دۅہ  کہ  یِنہٕ  گژھنُک  سُہ  انتظام  کوٚرمُت  کہ  نہ  ہیٚکہِ  آفتاب  زوٗنہِ  رٔٹِتھ  کیازِ  سُہ  چھُ  أکِس  آسمانس  پٮ۪ٹھ،  یہِ  چھُ  بیٚیِس  آسمانس  پٮ۪ٹھ۔  نہ  ہیٚکہِ  رات  برونٹھ  گٔژِھتھ  دۅہس،  پرتھ  اکھاہ  چھُ  یِمَو  اندرٕہ  أک،  س  أکِس  آسمانس  منٛز  ژھانٹھ  وایان  یعنی  پکان۔  پرتھ  اَکھاہ  چھُ  پننِس  پننِس  دٲیرس  منٛز  حسابہٕ  موجوب  تَمہِ  طریقہٕ  پکان  اَکھ  أکۍ  سٕندِس  حسابس  منٛز  تہٕ  انتظامس  منٛز  ہیٚکہِ  نہٕ  کانٛہہ  اَکھ  خلل  ترٲوِتھ  یعنی  آفتاب  ہیٚکہِ  نہٕ  پانے  پننہِ  اختیارٕہ  تَمہِ  ساعتہٕ  طلوع  کٔرِتھ،  پننہِ  روشنی  سٍتۍ  زمین  روشن  کٔرِتھ۔  ییٚمہِ  ساعتہٕ  آفتاب  آسہِ  زمینس  پننہِ  روشنی  سٍتۍ  نورٲنی  کران۔  حدیث  شریفس  منٛز  چھُ  کہ  آفتابُک  مستقر  چھُ  عرش  مجیدس  تل۔  یہِ  چھُ  غروب  کہ  وقتہٕ  سجدٕہ  دِوان،  تتھ  منٛز  حکم  دریافت  کران  بیٚیہِ  دۅہ  کہ  طلوعُک۔  اکہِ  دۅہ  یِیہِ  تس  حکم  کرنہٕ  کہ  طلوع  مَہ  کر،  واپس  گژھ  تپٲری  یپٲرۍ  آکھ،  تَمہِ  دۅہ  کھسہِ  آفتاب  مغرب  کہ  طرفہٕ،  سُہ  چھُ  قیامت  چو  نشٲنیو  منٛزٕ  اَکھ  نشانہٕ۔

Transliteration:
  L<u>a</u> a<b>l</b>shshamsu yanbaghee lah<u>a</u> an tudrika alqamara wal<u>a</u> allaylu s<u>a</u>biqu a<b>l</b>nnah<u>a</u>ri wakullun fee falakin yasba<u>h</u>oon<b>a</b>


Athar:
  یِہندِ  خٲطرٕ  چھےٚ  یِتہِ  اکھ  نشٲنی  زِ  اسہِ  کوٚر  یُہُند  نسل  بھرنہٕ  آمژِ  ناوِ  منٛز  سوار  ﴿مُراد  چُھ  نُوح  علیہ  السلامن  ہٕنز  ناو﴾

Mirwaiz:
  خداے  سٕندِ  قدرتُک  بیاکھ  نشانہٕ  چھُ  لوٗکن  ہٕندِ  خٲطرٕ  کہ  اَسہِ  تُلۍ  تِہِندۍ  آباو  اجداد  تتھ  ناوِ  منٛز  یۅسہٕ  بٔرِتھ  ٲس  ضروریاتو  سٍتۍ۔

Transliteration:
  Wa<u>a</u>yatun lahum ann<u>a</u> <u>h</u>amaln<u>a</u> <u>th</u>urriyyatahum fee alfulki almash<u>h</u>oon<b>i</b>


Athar: تہٕ پتہٕ کرِ یِہندِ خٲطرٕ تِژَھے ناوٕ بیٚیہِ پٲدٕ، یِمن پٮ۪ٹھ یِم سوار چِھ سپدان۔
Transliteration: Wakhalaqn<u>a</u> lahum min mithlihi m<u>a</u> yarkaboon<b>a</b>
Mirwaiz:
  بیٚیہِ  کرِ  اَسہِ  پٲدٕہ  تِمن  ہٕندِ  خٲطرٕ  تِژھے  ناوٕہ  ہِشہِ  بیٚیہِ  ناوٕہ  یِمن  منٛز  تِم  سوار  سپدان  چھِ۔  بیٚیہِ  تتھ  ناوِہ  ہِی  بیٚیہِ  تِم  چیز  یِمن  پٮ۪ٹھ  تِم  سوار  سپدِتھ  خشکی  ہُنٛد  سفر  کران  چھِ  یعنی  ووٗنٹ  وغٲرٕہ۔    چنانچہ  عرب  چھِ  وانان  ووٗنٹس  سفینتہ  البر  خشکی  ہٕنز  ناو۔  اَتھ  منٛز  چھِ  شامل  تِمہٕ  سوارِ  یِمہٕ  نَوِ  ایجاد  آیہِ  کرنہٕ،  ریل،  موٹر،  ہوایی  جہازٕہ،  راکٹ  وغٲرٕہ۔


Transliteration: Wain nasha nughriqhum fal<u>a</u> <u>s</u>areekha lahum wal<u>a</u> hum yunqa<u>th</u>oon<b>a</b>
Athar:
  أسۍ  اگر  یژھو  یِم  کروکھ  غرق،  کانٛہہ  گوٚژھ  نہٕ  یُہُند  فریاد  بوزن  وول  آسُن  تہٕ  کُنہِ  پٲٹھۍ  گٔژھۍ  نہٕ  یِم  بچاونہٕ  یِنۍ۔

Mirwaiz:
  ہرگاہ  أسۍ  یَژھہَو  تِم  پھاٹوُہوکھ  تِمو  ناوَو  سان۔  پس  آسہِ  نہٕ  تِہِندِ  خٲطرٕ  تِمَو  معبودانِ  باطلو  اندرٕہ  یِمن  تِم  شریکِ  خدا  زانان  چھِ  کانٛہہ  فریاد  رَس  واتہٕ  وُناہ۔  نہ  یِن  تِم  بچاونہٕ  پھٹنہٕ  کیو  حٲدِثاتو  نِشہِ۔


Transliteration: Ill<u>a</u> ra<u>h</u>matan minn<u>a</u> wamat<u>a</u>AAan il<u>a</u> <u>h</u>een<b>in</b>
Athar:
  بس  چھےٚ  سٲنی  رحمت  یۅسہٕ  یِمن  بٔٹھِس  چھےٚ  لاگان،  تہٕ  أکِس  خاص  وقتس  تام  چَھکھ  زندگی  نِشہِ  فٲیدٕہ  تُلنُک  موقع  دِوان۔

Mirwaiz:
  مگر  چھِ  تِم  بٔچِتھ  سانی  مہربٲنی  سٍتۍ  بیٚیہِ  چھِ  تِم  تمتع  تہٕ  فٲیدٕہ  تُلناوُنۍ  دنیاچہ  زندگی  ہُنٛد  أکِس  مُعین  وقتس  تانۍ۔


Athar:
  یِمن  لُکن  ییٚلہِ  وَننہٕ  چُھ  یِوان  زِ  بٔچِو،  تَمہِ  انجام  نِشہِ  یُس  تۅہیہِ  برونٛہہ  کُن  پکان  چُھو  تہٕ  تۅہیہِ  پتھ  کُن  چُھ  گُزریومُت،  بنان  چُھ  زِ  تۅہیہِ  پٮ۪ٹھ  یِیہِ  رحم  کرنہٕ  ﴿تیٚلہِ  چِھ  یِم  بوٗزِتھ  لاگان  زوٚر﴾۔

Mirwaiz:
  ییٚلہِ  تِمن  لوٗکن  توحیدچن  دلیلن  سٍتۍ  مضمونِ  وعید  وَننہِ  یِوان  چھِ  کہ  توٚہۍ  کھوٗژِو  تتھ  عذابس  یُس  تۅہیہِ  برونٹھہٕ  کنہِ  چھُ  یعنی  یُس  دنیاہس  منٛز  تۅہیہِ  کرنہٕ  یِیہِ،  غرق  یا  خسف  ہیوٗ،  بیٚیہِ  تتھ  عذابس  یُس  تۅہیہِ  مرنہٕ  پتہٕ  یِوُن  چھُ  یعنی  انکارِ  توحیدس  پٮ۪ٹھ  یُس  عذاب  تۅہیہِ  واقع  سپدٕوُن  چھُ  تتھ  کھوٚژۍ  تَو،  اَدٕہ  سُہ  دنیاہس  منٛز  وٲتۍ  تن  یا  ٲخرتس  اندر  تتھ  کھوٗژِتھ  أنۍ  تو  ایمان،  دیٚو  تۅہیہِ  پٮ۪ٹھ  رحم  یِیہِ  کرنہٕ۔

Transliteration:
  Wai<u>tha</u> qeela lahumu ittaqoo m<u>a</u> bayna aydeekum wam<u>a</u> khalfakum laAAallakum tur<u>h</u>amoon<b>a</b>


Athar:
  یِمن  برونٛہہ  کُن  یۅسہٕ  تہِ  آیت  رب  سٕندِیو  آیتو  منٛزٕ  یِوان  چھےٚ،  یِم  چِھنہٕ  تتھ  کُن  توجہ  دِوان  ﴿روگردٲنی  چِھ  کران﴾۔

Mirwaiz:
  بیٚیہِ  چھُنہٕ  واتان  تِمن  نِشہِ  کانٛہہ  آیاہ  تِہِندِس  پروردگار  سٕندیوٚ  آیاتو  اندرٕہ  مگر  تِم  چھِ  تَمہِ  نِشہِ  بُتھ  پھِران  تہٕ  سرتٲبی  کران۔  یِتھہٕ  پٲٹھۍ  بیٖم  کرنُک  تہٕ  کھۅژناونُک  یِمن  پٮ۪ٹھ  کانٛہہ  اثر  چھُنہٕ  سپدان  تِتھے  پٲٹھۍ  چھُنہٕ  تِمن  ترغیبُک  تہٕ  کانٛہہ  اثر  پیوان  چنانچہ۔

Transliteration:
  Wam<u>a</u> tateehim min <u>a</u>yatin min <u>a</u>y<u>a</u>ti rabbihim ill<u>a</u> k<u>a</u>noo AAanh<u>a</u> muAAri<u>d</u>een<b>a</b>


Athar:
  تہٕ  ییٚلہِ  یِمن  وَننہٕ  چُھ  یِوان  زِ  یُس  رزق  خُداین  چُھنو  تۅہیہِ  عطا  کوٚرمُت  تمہِ  منٛزٕ  کٔرِو  کینٛہہ  اللہ  تعالیٰ  سٕنزِ  وَتہِ  منٛز  خرچ،  تیٚلہِ  چِھ  یِم  لُکھ  یِمو  کُفر  چُھ  کوٚرمُت  ایمان  انن  والیٚن  جواب  دِوان،  کیا  أسۍ  کھیاووکھہٕ  تِم  یِمن  اگر  خُداے  ییژِھہ  ہے  تیٚلہِ  کھیاوِہکھ  پانہٕ؟  توٚہۍ  چِھو  بالکلے  ڈٔلِمٕتۍ۔

Mirwaiz:
  بیٚیہِ  ییٚلہِ  وَننہٕ  یِوان  چھُ  تِمن  اللہ  تعالیٰ  ہن  یِمہٕ  نعمژٕہ  تۅہیہِ  عطا  کرِمَژٕہ  چھےٚ،  یُس  مال  تۅہیہِ  دُیتمُت  چھُنَو،  تَمہِ  منٛزٕ  کٔرِو  خرچ  خداے  سٕنزِ  وَتہِ  اندر،  ونان  چھِ  تتھ  موقعس  پٮ۪ٹھ  کٲفر  باایمانن،  کیا  أسۍ  کھیاووکھہٕ  تِم  لوٗکھ  یِمن  ہرگاہ  اللہ  تعالیٰ  کھیاوُن  ییٚژِھہ  ہا  تہٕ  سُہ  کھیاوِہیکھ۔  توٚہۍ  چھِو  نہٕ  مگر  نَنہِ  گمرٲہی  منٛز۔

Transliteration:
  Wai<u>tha</u> qeela lahum anfiqoo mimm<u>a</u> razaqakumu All<u>a</u>hu q<u>a</u>la alla<u>th</u>eena kafaroo lilla<u>th</u>eena <u>a</u>manoo anu<u>t</u>AAimu man law yash<u>a</u>o All<u>a</u>hu a<u>t</u>AAamahu in antum ill<u>a</u> fee <u>d</u>al<u>a</u>lin mubeen<b>in</b>


Transliteration: Wayaqooloona mat<u>a</u> h<u>atha</u> alwaAAdu in kuntum <u>sa</u>diqeen<b>a</b>
Athar:
  یِم  لُکھ  چِھ  ونان  زِ،  یہِ  قیامتٕچ  دھمکی  کر  گژِھہ  ٲخر  پوٗرٕ؟  ؤنِو  اگر  توٚہۍ  پٔزِیٲرۍ  چِھو۔

Mirwaiz:
  بیٚیہِ  چھِ  ونان  کٲفر  لوٗکھ  پیغمبرِ  برحقس  تہٕ  مسلمانن  بطورِ  انکار  کہ  یہِ  قیامتُک  وعدٕہ  کرسپدِ  پوٗرٕہ  چھِوہے  توٚہۍ  پوٚز  وَنان  تیٚلہِ  کٔرۍ  تو  بیان  کر  یِیہِ  قیامت۔    اللہ  تعالیٰ  چھُ  فرماوان  کہ  یِم  یۅسہٕ  یہِ  کتھ  باربار  پٕرٛژھان  چھِ،  زن  یِمن  سخت  انتظار  چھُ  قیامتُک۔


Athar:
  دراصل  ییٚمہِ  چیزچ  وَتھ  یِم  وُچھان  چِھ  سُہ  چُھ  بس  اکھ  دھماکہٕ،  یُس  اچانک  یِمن  تَتھ  حالتس  منٛز  رَٹہِ  ییٚلہِ  یِم  ﴿پننیٚن  دُنیٲوی  معاملاتن  منٛز﴾  ژُوان  آسن،

Mirwaiz:
  تِم  لوٗکھ  چھِنہٕ  انتظار  کران  تہٕ  پیاران  مگر  کُنی  سخت  کریکہِ  یعنی  نفخہ  اولیٰ  یۅسہِ  تِمن  ہنگہٕ  تہٕ  منگہٕ  رَٹہِ۔  تِم  ٲسۍ  پانہٕ  وٲنۍ  تَمہِ  وقتہٕ  حسبِ  معمول  پننین  معاملاتن  اندر  ہَر  ہَرے  کران  تتھ  آوازِ  سٍتۍ  گژھن  تِم  ختم۔

Transliteration:
  M<u>a</u> yan<i><u>th</u></i>uroona ill<u>a</u> <u>s</u>ay<u>h</u>atan w<u>ah</u>idatan takhu<u>th</u>uhum wahum yakhi<u>ss</u>imoon<b>a</b>


Athar: تہٕ تمہِ ساعتہٕ ہیٚکن نہٕ یِم وصیت تام کٔرِتھ، نہٕ ہیٚکن پننیٚن گھرن واپس گٔژِھتھ۔
Mirwaiz:
  پس  ہیکن  نہٕ  تِم  تَمہِ  ساعتہٕ  شُرین  بٲژن  ہٕندِ  خٲطرٕ  کانہہ  وصیتاہ  کٔرِتھ۔  نہ  ہیٚکن  پننِس  عیالس  کُن  واپس  یِتھ،  یُس  ییٚتہِ  نس  آسہِ  سُہ  مَرِ  تٔتہِ  تھٕے۔  یہِ  گوٚوگۅڈنُیک  پھۅکھ  ییٚمہِ  سٍتۍ  سٲری  مرن۔

Transliteration:
  Fal<u>a</u> yasta<u>t</u>eeAAoona taw<u>s</u>iyatan wal<u>a</u> il<u>a</u> ahlihim yarjiAAoon<b>a</b>


Athar:
  پتہٕ  یِیہِ  صوٗرس  اکھ  پھۅکھ  لایِنہٕ۔  تہٕ  اچانک  نیرن  یِم  پننِس  ربّ  سٕندِس  دربارس  منٛز  پیش  سپدٕنہٕ  خٲطرٕ  پننیٚو  پننیٚو  قبرو  منٛزٕ۔

Mirwaiz:
  توپتہٕ  یِیہِ  ژتجی  ؤہرۍ  بیاکھ  پھۅکھ  دِنہٕ  پوگس  منٛز  ییٚمہِ  سٍتۍ  سٲری  بیٚیہِ  دوبارٕہ  زندٕہ  سپدن،  یانۍ  سُہ  پھۅکھ  یِیہِ  دِنہٕ  تام  نیرن  قبرو  منٛزٕ،  توپتہٕ  پکن  پننِس  خدایس  کُن  دوران  دوارن،  توپتہٕ  ییٚلہِ  تَتہِ  ہولناک  تہٕ  ہٲبت  ناک  حالات  وُچھن۔  

Transliteration:
  Wanufikha fee a<b>l</b><u>ss</u>oori fai<u>tha</u> hum mina alajd<u>a</u>thi il<u>a</u> rabbihim yansiloon<b>a</b>


Athar:
  بانبران  بانبران  وَنن،  ہے!  یہِ  کٔمۍ  تُلۍ  أسۍ  سانیٚو  خواب  گاہَو  منٛزٕ  تھوٚد؟  یہِ  چُھ  سُے  چیز  ییٚمیُک  خُداے  رحمانن  وعدہ  اوس  کوٚرمُت  تہٕ  رسولن  ہٕنز  کتھ  ٲس  پٔز۔  ﴿بنان  چُھ  یہِ  زِ  جواب  دِن  تِمن  اہلِ  ایمان۔  بنان  چُھ  زِ  تِم  لُکھ  سمجھن  کینٛہہ  کالہٕ  پتہٕ  پانے  زِ  یہِ  آو  سُے  دۅہ  ییٚمِچ  خبر  اَسہِ  رسول  ٲسۍ  دِوان۔  تہٕ  یِتہِ  ہیٚکہِ  ٲسِتھ  زِ  فرشتہٕ  دِن  تِمن  یہِ  جواب،  یا  وَنہِ  قیامتُک  سورُے  ماحول  تِمن  یہِ  کتھ۔﴾

Mirwaiz:
  حٲران  سپدِتھ  وَنن  اَکھ  أکِس  ہاے  افسوس،  أسۍ  کٔمۍ  سنا  تُلۍ  نِندرِ  ہٕنزِ  جایہِ  نِشہِ  یعنی  قبرو  منٛزٕ۔    ملٲیک  وننکھ،  یٔہے  چھےٚ  سۅ  قیامت  ییٚمُیک  وعدٕہ  حضرت  رحمٰن  اوس  فرماوان،  پوٚز  ٲسۍ  فرماوان  پیغمبر  مگر  توٚہۍ  ٲسِو  نہٕ  مانان۔    اللہ  تعالیٰ  چھُ  فرماوان۔

Transliteration:
  Q<u>a</u>loo y<u>a</u> waylan<u>a</u> man baAAathan<u>a</u> min marqadin<u>a</u> h<u>atha</u> m<u>a</u> waAAada a<b>l</b>rra<u>h</u>m<u>a</u>nu wa<u>s</u>adaqa almursaloon<b>a</b>


Athar: کُنی زور دار آواز گژِھہ، تہٕ اندہیٚتھ یِن سٲری اسہِ برونٛہہ کُن حٲضر کرنہٕ۔
Mirwaiz:
  بہرحال  سُہ  نفخِ  ثانیہ  یعنی  دوٚیُم  پھۅکھ  آسہِ  کُنی  سخت  کریکھاہ،  یانۍ  سۅ  سپدِ  تانۍ  یِم  تِم  سٲری  جمع  سپدِتھ  اَسہِ  برونٹھ  کُن  حٲضر  کرنہٕ۔

Transliteration:
  In k<u>a</u>nat ill<u>a</u> <u>s</u>ay<u>h</u>atan w<u>ah</u>idatan fai<u>tha</u> hum jameeAAun ladayn<u>a</u> mu<u>hd</u>aroon<b>a</b>


Athar:
  اَز  یِیہِ  نہٕ  کٲنٛسہِ  پٮ۪ٹھ  ذرّس  برابر  ظُلم  کرنہٕ،  تہٕ  تۅہیہِ  یِیہِ  تِیُتھے  بدلہٕ  دِنہٕ  یژٕھہ  توٚہۍ  عملہٕ  ٲسِو  روٗدِمٕتۍ  کران۔

Mirwaiz:
  پس  تَمہِ  دۅہ  یعنی  قیامتُک  دۅہ  یِیہِ  نہٕ  کٲنسہِ  شخصس  کُنہِ  قسمہٕ  ظلم  کرنہٕ،  بیٚیہِ  یِیَو  نہٕ  تۅہیہِ  جزا  تہٕ  بدلہٕ  دِنہٕ  مگر  تِمنٕے  کامین  ہُنٛد  یِمہٕ  توٚہۍ  دنیاہس  منٛز  کران  ٲسِو۔  یہِ  گوٚو  نارٕھ  کین  لوٗکن  ہُنٛدحال۔

Transliteration:
  Fa<b>a</b>lyawma l<u>a</u> tu<i><u>th</u></i>lamu nafsun shayan wal<u>a</u> tujzawna ill<u>a</u> m<u>a</u> kuntum taAAmaloon<b>a</b>


Athar: تِم تہٕ تِہنزٕ خاندارنہِ آسن گٔنِس شیٚہجارس مَسندن پٮ۪ٹھ تکیہِ لگٲوِتھ،
Mirwaiz:
  تِم  تہٕ  تِہٕنزٕ  بیٚیہِ  زنانہٕ  آسن  ساین  تل۔  مُزیِن  تہٕ  بیٚیہِ  آرٲیش  کرنہٕ  آمتین  پلنگن  پٮ۪ٹھ  تکیہ  دِتھ  بِہِتھ۔

Transliteration:
  Hum waazw<u>a</u>juhum fee <i><u>th</u></i>il<u>a</u>lin AAal<u>a</u> alar<u>a</u>iki muttakioon<b>a</b>


Transliteration: Lahum feeh<u>a</u> f<u>a</u>kihatun walahum m<u>a</u> yaddaAAoon<b>a</b>
Athar:
  پرٛتھ  قسمٕکۍ  مزٕہ  دار  چیز  چِھ  کھیٚنہٕ  چیٚنہٕ  خٲطرٕ  تِہندِ  خٲطرٕ  موجود،  یِکینٛژھاہ  تِم  طلب  کرن  تِہندِ  خٲطرٕ  چُھ  حٲضر۔

Mirwaiz:
  تِہِندِ  خٲطرٕ  آسن  تِمن  جنتن  منٛز  کم  کم  میوٕہ  بیٚیہِ  آسہِ  تِہِندِ  خٲطرٕ  تہِ  سورُے  ییٚمِچ  تِم  خواہش  تہٕ  رغبت  کرن۔


Athar: رَبِّ رحیم سٕندِ طرفہٕ چھےٚ تِمن سلام وَننہٕ آمژ۔
Transliteration: Sal<u>a</u>mun qawlan min rabbin ra<u>h</u>eem<b>in</b>
Mirwaiz:
  بیٚیہِ  بوزن  تِم  سلام  رحمت  وٲلِس  پروردگار  سٕندِ  طرفہٕ۔  پانہٕ  فرماوِ  تِمن  سلام  رحمت  وول  پروردگار  یِمن  لفظن  اندر،  السلام  علیکم  یا  اہل  الجنتہ۔


Athar: تہٕ اے مُجرِمو، اَز گٔژِھو توٚہۍ جل الگ۔
Transliteration: Wa<b>i</b>mt<u>a</u>zoo alyawma ayyuh<u>a</u> almujrimoon<b>a</b>
Mirwaiz:
  حکم  سَپدِ  موقفس  منٛز  اصحابِ  نارن  کہ  جُدا  روٗزِو  باایمانن  نِشہِ  اے  کافرو  کفروشرکُک  جرم  کرٕوُنیو  لوٗکو۔  کیازِ  باایمان  یِن  سوزنہٕ  جنتس  کُن۔  توٚہۍ  یِیِو  سوزنہٕ  نارٕ  جہنمس  کُن،  تمی  وقتہٕ  یِیہِ  تِمن  بطور  زجروملامت  وَننہٕ۔


Athar:
  آدم  علیہ  السلام  سٕندیو  شُریو،  کیا  مےٚ  اوسمَو  نا  تۅہیہِ  ہدایت  کوٚرمُت،  زِ  شیطان  سٕنز  بندگی  مَہ  کٔرِو،  سُہ  چُھ  تُہُند  کھُلہٕ  دشمن،

Mirwaiz:
  اے  بنی  آدمو  کیا  مےٚ  ٲسِو  نا  توٚہۍ  عہد  کرنٲوِمٕتۍ،  بیٚیہِ  اوسنامےٚ  تٲکیدی  حکم  کوٚرمُت  کہ  یُتھنہٕ  توٚہۍ  پرستش  تہٕ  عبادت  کٔرِو  شیطان  سٕنز  کیازِ  سُہ  چھُ  تُہُنٛد  نوٚن  دشمن۔

Transliteration:
  Alam aAAhad ilaykum y<u>a</u> banee <u>a</u>dama an l<u>a</u> taAAbudoo a<b>l</b>shshay<u>ta</u>na innahu lakum AAaduwwun mubeen<b>un</b>


Athar: مگر امہِ باوجود کوٚر تٔمۍ تۅہیہِ منٛزٕ واریاہ مخلوق گُمراہ۔ کیا تۅہیہِ ٲسٕو نا عقل؟
Transliteration: Walaqad a<u>d</u>alla minkum jibillan katheeran afalam takoonoo taAAqiloon<b>a</b>
Mirwaiz:
  بے  شک  تٔمۍ  ڈٲلۍ  تۅہیہِ  اندرٕہ  واریاہ  لوٗکھ۔  کیا  توٚہۍ  ٲسِو  نا  ییٖژہن  تہِ  زانان  کہ  اگر  أسۍ  أمِس  شیطان  سٕندِ  گمراہ  کرنہٕ  سٍتۍ  ڈَلو  تہٕ  گمراہ  سپدَو،  أسۍ  تہِ  چھِ  عذابس  مستحق۔


Mirwaiz: أژِو اَتھ جہنمس اندر یَتھ توٚہۍ انکار ٲسِو کران۔
Transliteration: I<u>s</u>lawh<u>a</u> alyawma bim<u>a</u> kuntum takfuroon<b>a</b>
Athar:
  یُس  کُفر  توٚہۍ  دُنیاہَس  منٛز  کران  چِھو  رودِمٕتۍ  تمہِ  کِس  پاداشس  منٛز  بٔنِو  وۅنۍ  امِیُک  زالُن۔


Athar:
  اَز  کرَو  أسۍ  یِہِندۍ  چٲنٹۍ  بند،  یِہِندۍ  اتھہٕ  کرن  اَسہِ  سٍتۍ  کتھہٕ،  تہٕ  یِہِندۍ  کھۅر  دِن  گوٲہی  زِ  دُنیاہس  منٛز  کیا  کمٲے  چِھ  یِم  روٗدِمٕتۍ  کران۔

Mirwaiz:
  تَمہِ  دۅہ  کرو  أسۍ  مۅہر  تِہِندین  چانٹین  پٮ۪ٹھ،  توپتہٕ  کرن  کتھ  اَسہِ  سٍتۍ  تِہِندۍ  اَتھہٕ،  بیٚیہِ  دِن  گوٲہی  تِہِندۍ  کھۅر  تِمن  سارِنٕے  کامین  ہٕنز  یِمہٕ  یِم  کران  ٲسۍ  دنیاہس  اندر۔  یہِ  عذاب  سپدِ  تِمن  ٲخرتس  اندر۔

Transliteration:
  Alyawma nakhtimu AAal<u>a</u> afw<u>a</u>hihim watukallimun<u>a</u> aydeehim watashhadu arjuluhum bim<u>a</u> k<u>a</u>noo yaksiboon<b>a</b>


Athar:
  أسۍ  اگر  یژھو  تیٚلہِ  ہیٚکَو  یِہنزٕ  أچھ  مسخ  کٔرِتھ،  پتہٕ  ہیٚن  یِم  برونٛہہ  پکُن،  کپٲرۍ  یِیہِ  یِمن  وَتھ  اَتھہِ؟

Mirwaiz:
  ہرگاہ  أسۍ  یژھہَو  دنیاسٕے  منٛز  دِمہٕ  ہَو  أسۍ  تِمن  کُفرُک  سزا۔  گاشہِ  روٚستُے  کرہوکھ  أچھ  تِہٕنزٕہ۔  أچھی  تھاوہوکھ  نہٕ  کُنہِ۔  توپتہٕ  ہیٚہَن  تِم  وَتہِ  کُن  دورُن  تہٕ  پکُن۔  سۅ  کتہِ  سا  یِیہِ  ہیکھ  وَتھ  بوزنہٕ۔  أچھو  ورٲے  یا  أچھن  ہٕندِ  گاشہِ  ورٲے۔

Transliteration:
  Walaw nash<u>a</u>o la<u>t</u>amasn<u>a</u> AAal<u>a</u> aAAyunihim fa<b>i</b>stabaqoo a<b>l</b><u>ss</u>ir<u>at</u>a faann<u>a</u> yub<u>s</u>iroon<b>a</b>


Athar:
  أسۍ  اگر  ییٚژَھو،  أسۍ  کروکھ  یِم  یِہِنزی  جایہِ  پٮ۪ٹھ  تِتھہٕ  پٲٹھۍ  مسخ  زِ،  نَہ  ہیٚکن  یِم  برونٛہہ  پٔکِتھ  تہٕ  نَہ  ہیٚکن  پوٚت  پھِیٖرِتھ۔

Mirwaiz:
  اَمہِ  کھۅتہٕ  زیادہ  بیٚیہِ  ہرگاہ  أسۍ  یژھہَو  کفرٕ  کِس  سزاہس  منٛز  تِمن  مسخ  صورت  کرٕنۍ،  ضرور  ہیٚکہٕ  ہوکھ  مسخ  صورت  کٔرِتھ۔  ییٚتہِ  نِس  آسن  تَتہِ  نس  گژھن  روٗزِتھ۔  پس  ہیٚکہٕ  ہن  نہٕ  برونٹھ  پٔکِتھ  نہ  پوٚت  پھیٖرِتھ۔  مسخہٕ  صورت  سٍتۍ  سپدِہَکھ  ژۅکھوٚر،  أکۍ  سٕے  جایہِ  گژھہن  روٗزِتھ،  یہِ  گژِھہ  نہٕ  کینٛہہ  عجٲیب  زانُن  کیازِ  اَمِچ  اَکھ  نظیر  چھےٚ  موجود۔

Transliteration:
  Walaw nash<u>a</u>o lamasakhn<u>a</u>hum AAal<u>a</u> mak<u>a</u>natihim fam<u>a</u> ista<u>ta</u>AAoo mu<u>d</u>iyyan wal<u>a</u> yarjiAAoon<b>a</b>


Transliteration: Waman nuAAammirhu nunakkishu fee alkhalqi afal<u>a</u> yaAAqiloon<b>a</b>
Athar:
  ییٚمِس  شخصس  أسۍ  زیٖٹھ  وٲنٚس  چِھ  دِوان  تٔمۍ  سٕنز  ساخت  چِھن  أسۍ  اُلٹاوان۔  کیا  ﴿یِم  حالات  وُچھِتھ﴾  چَھنا  یِمن  عقل  یِوان؟

Mirwaiz:
  بیٚیہِ  یس  شخصس  أسۍ  زیادٕھ  عمر  چھِ  دِوان  تس  چھِ  أسۍ  صورتس  منٛز  تبدیل  کران۔  کیا  یہِ  حالت  وُچھِتھ  تہِ  چھُنا  تِمن  فکرِ  تران۔


Athar:
  اَسہِ  چُھنہٕ  یہِ  ﴿نبی  صلی  اللہ  علیہ و سلم﴾  شعر  ہیچھنوومُت  کینٛہہ،  تہٕ  نَہ  چھےٚ  شٲعری  أمِس  شوٗبانٕے۔  یہِ  چھےٚ  اکھ  نصیحت  بیٚیہِ  صاف  پرن  واجِنۍ  کتاب۔

Mirwaiz:
  یِم  کافر  یِمَو  نبوتس  انکار  کرنہٕ  خٲطرٕ  حضرت  محمد  صلی  اللہ  علیہ  وسلمس  شاعر  ونان  چھِ،  یہِ  تِہُنٛد  وَنُن  چھُ  محض  بٲطل،  کیازِ  اَسہِ  ہیٚچھِنٲوۍ  نہٕ  محمد  صلی  اللہ  علیہ  وسلم  بٲتھ  وَنٕنۍ،  نہ  چھُ  تِہِندس  شانس  سزاوار  کیازِ  تِم  چھِ  اعلیٰ  درجِکۍ  محقق۔  مضامین  شعریُک  بنا  چھُ  محض  تخیلاتن  پٮ۪ٹھ  آسان۔  یِمن  دۅن  کتھن  منٛز  چھےٚ  کافی  تنافی  تہٕ  تناقص۔    یہِ  تِم  بیان  کران  چھِ  تہِ  چھُنہٕ  مگر  نصیحتُک  کلام۔  بیٚیہِ  احکامِ  الہٰی  نٔنہِ  راوُن  قرآن  مجید۔

Transliteration:
  Wam<u>a</u> AAallamn<u>a</u>hu a<b>l</b>shshiAAra wam<u>a</u> yanbaghee lahu in huwa ill<u>a</u> <u>th</u>ikrun waqur<u>a</u>nun mubeen<b>un</b>


Athar:
  تاکہ  سُہ  کرِ  پرٛتھ  تس  شخصس  خبردار  یُس  زِندٕہ  آسہِ،  تہٕ  انکار  کرن  والیٚن  پٮ۪ٹھ  سپدِ  حُجت  قٲیِم۔

Mirwaiz:
  یُتھ  تِم  بیم  کرن  تس  شخصس  ییٚمہ  سُنٛد  دِل  زندٕ  ہ  آسہِ،  بیٚیہِ  یُتھ  کا  فرن  پٮ۪ٹھ  عذابٕچ  حُجت  قایم  سپدِ،  تِمن  یِیہِ  وَننہٕ  باوجودِ  این  کہ  تۅہیہِ  ہے  بوٗزِو  سٲنۍ  احکام  مگر  بوٗزِتھ  کوٚرُو  انکار۔

Transliteration:
  Liyun<u>th</u>ira man k<u>a</u>na <u>h</u>ayyan waya<u>h</u>iqqa alqawlu AAal<u>a</u> alk<u>a</u>fireen<b>a</b>


Athar:
  کیا  یِم  لُکھ  چِھنا  وُچھان  زِ  اسہِ  چِھ  پننٚیو  اَتھو  سٍتۍ  بناونہٕ  آمتیو  چیزو  منٛزٕ  یِہندِ  خٲطرٕ  چاروٲے  پٲدٕ  کٔرِمٕتۍ،  تہٕ  وۅنۍ  چِھ  یِم  تِہِندۍ  مٲلِک۔

Mirwaiz:
  کیا  تِمَو  مشرک  لوٗکو  کٔر  نا  یتھ  کُن  نظر  کہ  اَسہِ  کوٚر  تِہِندِ  فٲیدٕہ  تہٕ  نفع  خٲطرٕ  پننیو  اَتھو  سٍتۍ  بنٲوِمٕتیو  چیزو  اندرٕہ  چاروٲے  پٲدٕ۔  چنانچہ  سٲنۍ  مٲلک  بناونہٕ  سٍتۍ  بنے  تِم  تِمن  چارواین  ہٕندۍ  مٲلک۔

Transliteration:
  Awalam yaraw ann<u>a</u> khalaqn<u>a</u> lahum mimm<u>a</u> AAamilat aydeen<u>a</u> anAA<u>a</u>man fahum lah<u>a</u> m<u>a</u>likoon<b>a</b>


Transliteration: Wa<u>th</u>allaln<u>a</u>h<u>a</u> lahum faminh<u>a</u> rakoobuhum waminh<u>a</u> yakuloon<b>a</b>
Athar:
  اسہِ  چِھ  یِم  تِتھہٕ  پٲٹھۍ  یِہِندِس  قبضس  منٛز  تھٲوِمٕتۍ  زِ  تِمو  منٛزٕ  چِھ  یِم  کٲنٛسہِ  پٮ۪ٹھ  سوار  سپدان،  کٲنٛسہِ  ہُند  چِھ  یِم  ماز  کھیوان،

Mirwaiz:
  بیٚیہِ  کٔرۍ  اَسہِ  تِم  چاروٲےرام  تہٕ  مُسخر  تہنٛدِ  خاطرٕہ،  پس  چھِ  تِمو  أندرٕہ  اڈیٚن  پٮ۪ٹھ  سوار  سپدان  بیٚیہِ  چھِ  تِمَو أندرٕہ  اڈٮ۪ن  تِم  کھیٚوان۔


Transliteration: Walahum feeh<u>a</u> man<u>a</u>fiAAu wamash<u>a</u>ribu afal<u>a</u> yashkuroon<b>a</b>
Athar:
  تہٕ  تِمن  منٛز  چِھ  یِہندِ  خٲطرٕ  رنگہٕ  رنگہٕ  فٲیدٕہ  تہٕ  مشروبات  ﴿چیٚنٕکۍ  چیز﴾  پتہٕ  کیا  یِم  چِھنا  شُکر  گُزار  سپدان؟

Mirwaiz:
  بیٚیہِ  چھِ  تِہِندِ  خٲطرٕ  تِمن  چارواین  منٛز  واریاہ  فٲیدٕہ،  بیٚیہِ  دۅد  چیٚنہٕ  چہ  جایہِ۔  کیا  اَتھ  پٮ۪ٹھ  تہِ  کرن  نا  تِم  شکرگزٲری  سٲنۍ۔    یتھ  منٛز  سارِوٕے  چیزو  اندرٕہ  اہم  تر  اقدام  اوس  توحید  قبول  کرُن۔  مگر  تِمَو  کوٚر  شکرٕہ  تہٕ  توحید  جایہِ  کفر  تہٕ  شرک  اختیار۔


Athar:
  یہِ  سورُے  کینٛہہ  آسنہٕ  باوجود  چِھ  یِمو  خُدایس  ورٲے  باقی  خُداے  بنٲوِمٕتۍ،  تہٕ  یہِ  اُمید  چِھ  تھاوان  زِ  یِمن  یِیہِ  مدد  کرنہٕ۔

Mirwaiz:
  یِمہٕ  یِمہٕ  مہربٲنی  عطا  کٔرِتھ  ٹھٔہرٲوۍ  تِمَو  معبودِ  برحق  ورٲے  اَپِزۍ  معبود  یتھ  وۅمیزِ  پٮ۪ٹھ  کہ  دیٚو  تِمن  معبودانِ  بٲطلن  ہٕندِ  طرفہٕ  واتہِ  کٲنسہِ  مدداہ۔

Transliteration:
  Wa<b>i</b>ttakha<u>th</u>oo min dooni All<u>a</u>hi <u>a</u>lihatan laAAallahum yun<u>s</u>aroon<b>a</b>


Transliteration: L<u>a</u> yasta<u>t</u>eeAAoona na<u>s</u>rahum wahum lahum jundun mu<u>hd</u>aroon<b>a</b>
Athar:
  تِم  ہیکن  نہٕ  یِمن  کانٛہہ  مدد  کٔرِتھ،  بلکہ  چِھ  یِم  لُکھ  اُلٹہٕ  تِہندِ  خٲطرٕ  حٲضر  روزن  وٲلۍ  لشکر  بٔنِتھ۔

Mirwaiz:
  مگر  تِم  ہیکن  نہٕ  تِمن  کُنہِ  قسمہٕ  مدد  کٔرِتھ۔  مدد  کرنٕچ  کیا  کتھ  چھےٚ  حالانکہ  تِم  تہِ  یِن  تِہِندۍ  فوج  بٔنِتھ  یِکہٕ  وَٹہٕ  جبراً  حاضر  کرنہٕ،  توپتہٕ  کرن  تِہٕنزے  مخالفت،  تِمن  خلاف  دِن  بیان،  دپنَکھ  توٚہۍ  ٲسِو  نہٕ  اَسہِ  عبادت  کران۔    وۅنۍ  ییٚلہِ  یِم  لوٗکھ  یِمن  واضح  تہٕ  صاف  امورن  خلاف  کران  چھِ۔


Athar:
  اچھا،  یِمہٕ  کتھہٕ  یِم  بناوان  چِھ  تِمہٕ  مَہ  کٔرِنَو  تۅہیہِ  غمگین،  یِہنزٕ  پوشیدٕہ  تہٕ  ٹاکارٕہ  سارے  کتھہٕ  چِھ  أسۍ  زانان۔

Mirwaiz:
  پس  مَہ  حض  کٔرِن  غمگین  تۅہیہِ  یارسول  اللہ  تِہٕنزٕ  ہ  کتھہٕ  توحید  و  رسالتس  متعلق۔  کیازِ  آزردگی  چھےٚ  سپدان  اُمیز  ہٕنزِ  جایہِ۔    وۅمیزِ  ہٕنزِ  جایہِ  چھُ  آسان  سُہ  مخاطب  یس  عقل  و  انصاف  آسہِ۔  یِم  لوٗکھ  چھِ  گبہِ،  لہٰذا  چھَنہٕ  یِمن  عقلٕے،  بیٚیہِ  چھُ  یِمن  لوٗکن  غبار،  لہٰذا  معاندس  نِشہِ  انصافُک  توقع  تھاوُن  چھُ  غلط۔  لھٰذا  چھَنہٕ  تمِ  محل  امیدے۔  تتھ  کُن  نظر  کٔرِتھ  چھُنہٕ  غم  کھیٚنُک  تہٕ  کانٛہہ  موقعے۔  بے  شک  أسۍ  چھِ  زانان  تہِ  سورُے  یہِ  تِم  کھٔٹِتھ  کران  چھِ  دِلن  اندر،  بیٚیہِ  ظٲہر  کران  چھِ  تِم  زیٚوَو  سٍتۍ۔  وقت  وٲتِن  تِمن  یِیہِ  تَمہِ  ساعتہٕ  پوٗرٕ  سزا  دِنہٕ۔

Transliteration:
  Fal<u>a</u> ya<u>h</u>zunka qawluhum inn<u>a</u> naAAlamu m<u>a</u> yusirroona wam<u>a</u> yuAAlinoon<b>a</b>


Athar:
  کیا  انسان  چُھنا  وُچھان  زِ  اسہِ  کوٚر  یہِ  نُطفہٕ  نِشہِ  پٲدٕ،  تہٕ  پتہٕ  سپُد  یہِ  نَنہِ  وانہٕ  لڑایہِ  گوٚر  بٔنِتھ  کھڑا؟

Mirwaiz:
  بیٚیہِ  وُچھنا  أمۍ  انسانن  یُس  مرنہٕ  پتہٕ  بیٚیہِ  پٲدٕہ  سپدنس  انکار  چھُ  کران  کہ  اَسہِ  کوٚر  سُہ  پٲدٕہ  أکِس  حقیر  آبہٕ  قطرس۔  لٲزم  اوس  تس  انسانس  پنٕنۍ  یہِ  ابتدٲیی  حالت  ژیٚتس  پٲوِتھ  اَنہِ  ہا  سُہ  زیرِ  نظر  پنٕنۍ  حقارت  تہٕ  پننِس  خٲلق  سٕنز  عظمت،  توپتہٕ  کرِہا  سُہ  جرات  تہٕ  انکار  کرنُک۔  نہ  کرِہا  گستٲخی  اَتھ  پٮ۪ٹھ  اعتراض  کرنُک۔  شرمندگی  سٍتۍ  گلہِ  ہا  أندرۍ  أندرۍ،  بیٚیہِ  کرِہا  پانے  پننِس  اَتھ  حالس  پٮ۪ٹھ  نظر  کٔرِتھ  مرنہٕ  پتہٕ  زندٕہ  سپدنس  اقرار  تہٕ  پژھ۔  تہِ  کوٚرُن  نہٕ  بلکہ  لوٚگ  نٔنۍ  پٲٹھۍ  اعتراض  کرنہِ،  بلکہ  کوٚرُن  اَسہِ  سٍتۍ  مقابلہ  کٔرِتھ  قیامتس  انکار۔

Transliteration:
  Awalam yar<u>a</u> alins<u>a</u>nu ann<u>a</u> khalaqn<u>a</u>hu min nu<u>t</u>fatin fai<u>tha</u> huwa kha<u>s</u>eemun mubeen<b>un</b>


Athar:
  وۅنۍ  چُھ  سُہ  اسہِ  پٮ۪ٹھ  مِثالہٕ  کران  چسپاں،  تہٕ  پنٕنۍ  پیدٲیش  چَھس  مٔشِتھ  گژھان۔  ونان  چُھ،  کُس  کرِ  یِمن  أڈِجن  زِندٕہ  ییٚلہِ  زَن  یِمہٕ  دۅدریمژٕ  آسن؟

Mirwaiz:
  بیٚیہِ  لٔگۍ  بیان  کرنہِ  سٲنِس  شانس  منٛز  عجیب  عجیب  مثالہٕ  ییٚمہِ  سٍتۍ  انکار  قدرت  چھُ  لٲزم  یِوان۔  پنٕنۍ  اصلیت  گٔیس  مٔشتھے،  یاد  روٗدُس  نہٕ،  حقیر  قطرٕہ  ٲسِتھ  بنوو  اَسہِ  انسان،  یۅہے  چھُ  دپان،  کُس  ہیٚکہِ  زندٕہ  کٔرِتھ  دۅدریمژٕ  أڈِجہِ۔

Transliteration:
  Wa<u>d</u>araba lan<u>a</u> mathalan wanasiya khalqahu q<u>a</u>la man yu<u>h</u>yee alAAi<i><u>th</u></i><u>a</u>ma wahiya rameem<b>un</b>


Athar:
  أمِس  ؤنِو،  یِمن  کرِ  سُے  زِندہ  ییٚمۍ  یِمہٕ  گۅڈٕ  آسہٕ  پٲدٕ  کرِمژٕ،  تہٕ  سُہ  چُھ  تخلیقٕچ  پرٛتھ  کٲم  زانان۔

Mirwaiz:
  توٚہۍ  فرمٲوِیوٗس  یارسول  اللہ  تِمن  دۅدریمژن  أڈِجن  کرِ  زندٕہ  سُے  ذاتِ  پاک  ییٚمۍ  یِمہٕ  پٲدٕھ  کرِ  غۅدنِچہِ  لٹہِ  ییٚلہِ  نہٕ  یہِ  کِہِنۍ  اوس،  ییٚلہِ  یہِ  حیات  نِشہِ  سٮ۪ٹھاہ  دوٗر  اوس۔  وۅنۍ  چھُ  أمۍ  اکہِ  لٹہِ  حیات  و  زندگی  قبول  کوٚرمُت،  وۅنۍ  پٲدٕہ  کرُن  کیا  عجیب  چھُ۔  سُہ  چھُ  پرتھ  طریقہٕ  پٲدٕہ  کرُن  پوٗرٕ  زانان،  ابتدا  تہِ،  دوبارٕہ  تہِ۔  تس  نِشہِ  چھُنہٕ  کِہِنۍ  مشکل۔

Transliteration:
  Qul yu<u>h</u>yeeh<u>a</u> alla<u>th</u>ee anshaah<u>a</u> awwala marratin wahuwa bikulli khalqin AAaleem<b>un</b>


Athar:
  سُے  ییٚمۍ  تُہندِ  خٲطرٕ  سرسبز  کُلہِ  نِشہِ  نار  کوٚر  پٲدٕ،  تہٕ  توٚہۍ  چِھو  تمہِ  سٍتۍ  پنٕنۍ  چوٗلہٕ  روشن  کران۔

Mirwaiz:
  سُہ  گوٚ  سُے  قدرتہٕ  وول  یُس  تُہٕندِ  خٲطرٕ  سبزا  سبز  کُلہِ  منٛزٕ  نار  چھُ  پٲدٕہ  کران،  ادٕ  چھِو  توٚہۍ  تِمہِ  سٍتۍ  ژکھ  دِوان  تہٕ  ہُرٕہ  ہیوان۔  چنانچہ  کُلیو  منٛزٕ  چھِ  بعضے  کُلۍ  یِمن  ہٕنزٕہ  اکہِ  ہچہِ  سٍتۍ  بیٚیِس  ہچہِ  گکھر  دِتھ  نار  چھُ  نیران۔

Transliteration:
  Alla<u>th</u>ee jaAAala lakum mina a<b>l</b>shshajari alakh<u>d</u>ari n<u>a</u>ran fai<u>tha</u> antum minhu tooqidoon<b>a</b>


Athar:
  کیا  سُہ  ییٚمۍ  آسمان  تہٕ  زمین  پٲدٕ  کٔرۍ،  چُھنا  اتھ  پٮ۪ٹھ  قدرت  تھاوان  زِ  یِمن  ہِوۍ  ہیٚکہِ  پٲدٕ  کٔرِتھ؟  کیازِ  نہٕ،  ییٚلہِ  زَن  سُہ  ماہرِ  خلّاق  ﴿یعنی  تَھدِ  پایُک  پٲدٕ  کرن  وول  مٲہِر﴾  چُھ۔

Mirwaiz:
  کیا  سُہ  ذاتِ  پاک  ییٚمۍ  آسمان  تہٕ  زمین  یِم  بٔڈۍ  مخلوقات  پٲدٕھ  کٔرۍ  چھُنا  قدرت  وول،  سُہ  کیا  کرِ  انسانس  ہِوِس  لۅکٹِس  مخلوقس  دوبارٕہ  بیٚیہِ  پٲدٕہ،  البتہ  سُہ  چھُ  بوٚڈ  پٲدٕہ  کرٕوُن،  پٲدٕہ  کرُن  پوٗرٕ  زانان۔

Transliteration:
  Awalaysa alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a biq<u>a</u>dirin AAal<u>a</u> an yakhluqa mithlahum bal<u>a</u> wahuwa alkhall<u>a</u>qu alAAaleem<b>u</b>


Transliteration: Innam<u>a</u> amruhu i<u>tha</u> ar<u>a</u>da shayan an yaqoola lahu kun fayakoon<b>u</b>
Athar:
  سُہ  ییٚلہِ  کُنہِ  چیزُک  ارادٕہ  چھُ  کران  تیٚلہِ  چھےٚ  تٔمۍ  سٕنز  کٲم  بس  یہِ،  زِ  تتھ  دِیہِ  حُکم  زِ  سپَد  تہٕ  سُہ  چُھ  سپدان۔

Mirwaiz:
  تِہٕنز  قدرت  چھےٚ  تِژٕھے  کہ  کہ  ییٚلہِ  سُہ  ارادٕہ  چھُ  کران  کُنہِ  چیزکہ  پٲدٕہ  کرنُک،  سُہ  چھُ  دپان  تتھ  چیزس  سَپد  پٲدٕہ،  أتی  چھُ  سُہ  پٲدٕہ  سپدان،  تس  نِش  کۅسہٕ  کتھ  چھےٚ  وۅنۍ  مشکل۔


Transliteration: Fasub<u>ha</u>na alla<u>th</u>ee biyadihi malakootu kulli shayin wailayhi turjaAAoon<b>a</b>
Athar:
  پاک  چُھ  سُہ  ییٚمۍ  سٕندِس  اتَھس  منٛز  پرٛتھ  چیزُک  مکمل  اقتدار  چُھ،  تہٕ  تٔسۍ  کُن  چِھو  توٚہۍ  واپس  پھیرن  وٲلۍ۔

Mirwaiz:
  یِژَھو  کتھو  سٍتۍ  سَپُد  ثٲبت  کہ  سُہ  معبود  چھُ  مُنزہ  تہٕ  پاک  ییٚمۍ  سٕندِس  اَتھس  منٛز  سارِنٕے  چیزن  ہُنٛد  اختیار  چھُ۔  سُہ  چھُنہٕ  کُنہِ  چیزس  اندر  کُنہِ  قسمہٕ  عٲجز۔  توٚہۍ  سٲری  یِیِو  تس  کُن  پتو  لاکہِ  قیامتُک  دۅہ  واتناونہٕ۔


Athar: قطار در قطار صف گنڈن والیٚن ہُند قسم،
Transliteration: Wa<b>al</b><u>ssa</u>ff<u>a</u>ti <u>s</u>aff<u>a</u><b>n</b>
Mirwaiz:
  قسم  چھُ  تِمن  ملٲیکن  ہُنٛد  یِم  عبادت  کرنہٕ  کہ  وقتہٕ  یا  احکامِ  الہٰی  بوزنہٕ  کہ  وقتہٕ  صف  دی  دی  چھِ  اِستادٕہ  روزان۔ 


Athar: پتہٕ تِہُند قسم یِم گرٍنٛز کرن وٲلۍ تہٕ لار کرن وٲلۍ چِھ،
Transliteration: Fa<b>al</b>zz<u>a</u>jir<u>a</u>ti zajr<u>a</u><b>n</b>
Mirwaiz:
  بیٚیہِ  چھُ  قسم  تِمن  ملٲیکن  ہُنٛد  یِم  زوتہٕ  وُنین  تارکن  ہٕندِ  ذریعہ  آسمٲنی  خبرٕ  اَنہٕ  وُنین  شیطانن  گٍرنٛز  تہٕ  لار  کران  چھِ۔ 


Transliteration: Fa<b>al</b>tt<u>a</u>liy<u>a</u>ti <u>th</u>ikr<u>a</u><b>n</b>
Athar:
  پتہٕ  تِہُند  قسم  یِم  کلامِ  نصیحت  بوزناون  وٲلۍ  چِھ۔  ﴿مُفسرن  ہٕنز  اکثریت  چھےٚ  اتھ  کتھہِ  پٮ۪ٹھ  متفق  زِ  یِمو  تریشوٕیَو  گروہَو  نِشہِ  چِھ  مُراد  فرشتن  ہٕندۍ  گروہ،  یِم  اللہ  تعالیٰ  سٕندۍ  احکام  بجا  اَننہٕ  خٲطرٕ  ہمیشہ  چھِ  تیار  روزان،  تٔمۍ  سٕںز  نافرمٲنی  کرن  والٮ۪ن  چھِ  گرٍنٛز  کران  تہٕ  لار  کران،  بیٚیہِ  چھِ  مختلف  طریقو  اللہ  تعالیٰ  یاد  پاوان  تہٕ  کلامِ  نصیحت  بوزناوان﴾

Mirwaiz:
  بیٚیہِ  چھُ  قسم  تِمن  ملٲیکن  ہُنٛد  یِم  یادِ  خدا  تسبیح  و  تقدیس  کران  چھِ،  یِم  ترےٚ  قسم  چھُس  بہٕ  ہاوان  یتھ  کتھہِ  پٮ۪ٹھ  کہ


Athar:
  سُہ  یُس  زمین  تہٕ  آسمانن  ہُند  تہٕ  تمام  تِمن  چیزن  ہُند  مٲلِک  چُھ  یِم  زمین  و  آسمانس  منٛز  چِھ،  بیٚیہِ  سارِنٕے  مشرقن  ہُند  مٲلِک۔  ﴿آفتاب  چُھنہٕ  ہمیشہ  اَکی  نَبہٕ  کِنۍ  نیران،  بلکہ  چُھ  پرٛتھ  دۅہ  اکہِ  نَوِ  زاویہِ  کِنۍ  طلوع  سپدان۔  بیٚیہِ  چُھنہٕ  سُہ  سٲرِسٕے  زمینس  پٮ۪ٹھ  بیک  وقت  طلوع  سپدان،  بلکہ  چُھ  زمین  کیٚن  مختلف  حصّن  پٮ۪ٹھ  مختلف  وقتن  منٛز  اَمِیُک  طلوع  سپدان۔  یِمن  وجوہاتن  ہٕندِس  بُنیادس  پٮ۪ٹھ  چُھ  مشرق  بجاے  مَشارِق  لفظ  ورتاونہٕ  آمُت،  تہٕ  اَتھ  سٍتۍ  چَھنہٕ  مَغارِبن  ہٕنز  ذِکر  کرنہٕ  آمٕژ،  تِکیازِ  لفظ  مَشارق  چُھ  پانے  مغارِبس  پٮ۪ٹھ  دلالت  کران۔﴾

Mirwaiz:
  تَمِچ  دلیل  چھےٚ  یٔہے  کہ  سُہ  چھُ  پروردگار  آسمانن  تہٕ  زمینن  ہُنٛد  بیٚیہِ  تمہِ  سارِکُے  یہِ  آسمانن  تہٕ  زمینن  درمیان  چھُ۔  بیٚیہِ  چھُ  سُہ  پروردگار  تِمن  سارِنٕے  جاین  ہُنٛد  یِمن  جاین  سٲری  ستارٕہ  طلوع  کران  چھُ۔

Transliteration:
  Rabbu a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> warabbu almash<u>a</u>riq<b>i</b>


Mirwaiz: پٔزِ پٲٹھۍ اَسہِ دُیت زینت تہٕ اَسی کٔر آرٲیش نکھہٕ آسمانس سِتارن ہٕندِ سٍتۍ۔
Athar:
  اسہِ  چُھ  دُنیاہُک  آسمان  تارکن  ہٕندِ  زینت  سٍتۍ  سجوومُت۔  ﴿دُنیاہُک  آسمان  چُھ  مُراد  سُے  آسمان  یُس  أسۍ  پننیو  أچھو  چِھ  وُچھان﴾

Transliteration:
  Inn<u>a</u> zayyann<u>a</u> a<b>l</b>ssam<u>a</u>a a<b>l</b>dduny<u>a</u> bizeenatin alkaw<u>a</u>kib<b>i</b>


Athar: تہٕ پرٛتھ نافرمان شیطانس نِشہِ چُھ یہِ محفوظ تھوومُت۔
Transliteration: Wa<u>h</u>if<i><u>th</u></i>an min kulli shay<u>ta</u>nin m<u>a</u>rid<b>in</b>
Mirwaiz:
  بیٚیہِ  کٔر  حفظت  تہٕ  رٲچھ  یِمَو  سِتارو  سٍتۍ  آسمٲنی  خبرن  پرتھ  سرکش  تہٕ  شریر  شیطانس  نِشہِ۔


Athar:
  یِم  شیاطین  ہیٚکن  نہٕ  ملاء  اعلیٰ  ہن  ہٕنزٕ  کتھہٕ  بوٗزِتھ،  ﴿امہِ  نِشہِ  چُھ  مُراد  عالمِ  بالاہٕکۍ  مخلوق  یعنی  فرشتہٕ﴾  پرٛتھ  طرفہٕ  چِھکھ  چوب  وسان  تہٕ  لار  چَھکھ  یِوان  کرنہٕ،

Mirwaiz:
  چنانچہ  تمہ  مۅکھہٕ  چھِنہٕ  تِم  شیطان  ہیکان  کَن  دِتھ  ملاء  اعلیٰ  ہس  یعنی  ملٲیکن  ہٕںزن  مجلسن  بلکہ  چھِ  بٔرِتھ ﴿۔  ۔  ۔  ۔  ۔  ۔  دٲرِتھ﴾  یِوان  دِنہٕ  تِم  پرتھ  طرفہ،  دکہٕ  دی  دی  چھِ  تِم  یِوان  دوٗر  کرنہٕ۔  یہِ  گوٚو  تِمن  دنیاہس  اندر  سزا،  

Transliteration:
  L<u>a</u> yassammaAAoona il<u>a</u> almalai alaAAl<u>a</u> wayuq<u>th</u>afoona min kulli j<u>a</u>nib<b>in</b>


Mirwaiz: بیٚیہِ چھُ تِہِندِ خٲطرٕ ٲخرتس اندر ہمیشگی ہُنٛد عذاب نارِ جہنمس اندر۔
Transliteration: Du<u>h</u>ooran walahum AAa<u>tha</u>bun w<u>as</u>ib<b>un</b>
Athar:
  تہٕ  تِہندِ  خٲطرٕ  چُھ  لگاتار  عذاب۔  تاہم  اگر  تِمو  منٛزٕ  کانٛہہ  کینٛہہ  تھَپہِ  تھوٚسہِ  ہیٚتھ  ژلہِ،


Athar: تیٚلہِ چھےٚ اکھ تیز شعلہٕ وٕنۍ نارٕ ریٚہہ تس پتہٕ دَوان۔
Transliteration: Ill<u>a</u> man kha<u>t</u>ifa alkha<u>t</u>fata faatbaAAahu shih<u>a</u>bun th<u>a</u>qib<b>un</b>
Mirwaiz:
  مگر  ہے  کانٛہہ  شیطاناہ  تھَپہِ  تھۅسہِ  کانٛہہ  خبراہ  ہیتھ  ژلان  چھُ،  تس  چھےٚ  پتے  لاران  اَکھ  نارٕھ  ریٚہاہ  اَکھ  زوتہٕ  وُنۍ  تہٕ  پرٛزلہٕ  وُنۍ۔  سۅے  چھےٚ  تس  گالان۔


Athar:
  وۅنۍ  پٕرٛژِھو  یِمن،  یِہٕنز  پیدٲیش  چھا  زیادٕہ  مشکل  کِنہٕ  تِمن  چیزن  ہٕنز  یِم  اَسہِ  پٲدٕ  چِھ  کٔرمٕتۍ؟  یِم  چِھ  اسہِ  لیس  دار  رَبہِ  پٲدٕ  کٔرِمٕتۍ۔

Mirwaiz:
  توٚہۍ  پٕرٛژِھتو  تِمن  منکرن  یارسول  اللہؐ  یِم  انکار  چھُ  کران  قیامتس  تہٕ  مرنہٕ  پتہٕ  بیٚیہِ  زندٕھ  سپدنس،  تِم  لاجواب  کرنہٕ  کہ  طریقہٕ  کہ  کیا  تِم  پٲدٕھ  کرٕنۍ  چھا  سخت  کِنہٕ  تِم  مخلوق  یِم  اَسہِ  پٲدٕہ  کٔرۍ،  یِمن  ہٕنز  ذکر  کرنہٕ  آیہِ۔  تِم  لوٗکھ  چھِ  اَسہِ  پٲدٕہ  کٔرِمٕتۍ  لٲرِتھ  گژٕھہ  وُنہِ  تہٕ  پِشاجہِ  میٚژِہ،  یتھ  نہٕ  کانٛہہ  قوتاہ  تہٕ  طاقتاہ  چھُ۔  پس  ییٚلہِ  اَسہِ  طاقت  تہٕ  قدرت  چھےٚ  ابتداً  قوی  تہٕ  سخت  مخلوقات  پٲدٕہ  کرنس  پٮ۪ٹھ،  ضعیف  تہٕ  سُست  مخلوقات  بیٚیہِ  دوبارٕہ  پٲدٕہ  کرٕنۍ  کیا  مشکل  چھُ  اَسہِ  نِشہِ۔  مگر  باوجود  یِژھ  واضح  دلیل  بیان  کٔرِتھ  تہِ  چھِنہٕ  یِم  لوٗکھ  مرنہٕ  پتہٕ  بیٚیہِ  زندٕہ  سپدنس  پژھ  کران۔  

Transliteration:
  Fa<b>i</b>staftihim ahum ashaddu khalqan am man khalaqn<u>a</u> inn<u>a </u>khalaqn<u>a</u>hum min <u>t</u>eenin l<u>a</u>zib<b>in</b>


Transliteration: Bal AAajibta wayaskharoon<b>a</b>
Athar:
  توٚہۍ  چِھو  ﴿اللہ  تعالیٰ  سٕندٮ۪ن  قدرت  کیٚن  معجزن  پٮ۪ٹھ﴾  حٲران  تہٕ  یِم  چِھ  اَتھ  ٹسنہٕ  کران۔

Mirwaiz:
  توٚہۍ  چھِو  بلکہ  یِہِندِس  حالس  پٮ۪ٹھ  تعجب  کران  کہ  یِمن  کونہٕ  چھےٚ  صاف  کتھ  فکرِ  تران۔  تِم  چھِ  انکار  کرنہٕ  علاوٕہ  تِہٕنزن  کتھن  پٮ۪ٹھ  تمسخر  تہٕ  ٹھٹھہٕ  کران۔


Athar: ییٚلہِ سمجھاونہٕ چِھ یِوان تیٚلہِ چِھنہٕ سمجھٲنی۔
Transliteration: Wai<u>tha</u> <u>th</u>ukkiroo l<u>a</u> ya<u>th</u>kuroon<b>a</b>
Mirwaiz:
  ییٚلہِ  تِمن  فکرِ  یِوان  چھُ  تارنہٕ،  فہمٲیش  تہٕ  نصیحت  یِوان  چھےٚ  کرنہٕ  تِمن  چھُنہٕ  کُنہِ  قسمہٕ  فکرِ  تران۔


Athar: کانٛہہ نِشٲنی ییٚلہِ وُچھان چِھ تتھ چِھ ہزٕل کران۔
Transliteration: Wai<u>tha</u> raaw <u>a</u>yatan yastaskhiroon<b>a</b>
Mirwaiz:
  بیٚیہِ  ییٚلہِ  وُچھان  چھِ  تِم  کانٛہہ  معجزاہ  یُس  تِمن  ثبوتِ  نبوت  خٲطرٕ  ہاونہٕ  یِوان  چھُ  تتھ  چھِ  ٹھٹھہٕ  تہٕ  تمسخر  کران۔


Athar:
  یہِ  کتہِ  ہیٚکہِ  بٔنِتھ  زِ  ییٚلہِ  أسۍ  موٗدِمٕتۍ  آسَو  تہٕ  میٚژ  بَنَو،  تہٕ  أڈجہِ  کرنٛز  آسَو  روٗدِمٕتۍ،  تہٕ  تمہِ  وقتہٕ  یِمو  أسۍ  زندہ  کٔرِتھ  تُلنہٕ؟

Mirwaiz:
  کیاہ  سنا  ییٚلہِ  أسۍ  مَرو  تہٕ  میٚژ  گژھو،  أڈِجے  یاژٕہ  روزَو،  توپتہٕ  یِموٕہ  أسۍ  دوبارٕہ  زندٕہ  کٔرِتھ  تھوٚد  تُلنہٕ۔

Transliteration:
  Ai<u>tha</u> mitn<u>a</u> wakunn<u>a</u> tur<u>a</u>ban waAAi<i><u>th</u></i><u>a</u>man ainn<u>a</u> lamabAAoothoon<b>a</b>


Athar: یِمن ؤنِو، آ، تہٕ توٚہۍ چِھو ﴿خُدایس برونٛہہ کنہِ﴾ بے بس۔
Transliteration: Qul naAAam waantum d<u>a</u>khiroon<b>a</b>
Mirwaiz:
  توٚہۍ  فرمٲوِیوٗکھ  یارسول  اللہؐ،  اَوٕہ،  توٚہۍ  یِیِو  بیٚیہِ  ضرور  زندٕہ  کرنہٕ،  بیٚیہِ  سپدِو  توٚہۍ  ذلیل  و  خوار۔


Transliteration: Fainnam<u>a</u> hiya zajratun w<u>ah</u>idatun fai<u>tha</u> hum yan<i><u>th</u></i>uroon<b>a</b>
Athar:
  بس  اَکوے  گرٍنٛز  سپدِ،  تہٕ  اچانک  آسن  یِم  پننیو  أچھو  وُچھان  ﴿تہِ  سورُے  کینٛہہ  ییٚمِچ  خبر  چھےٚ  دِنہٕ  یِوان﴾۔

Mirwaiz:
  قیامت  چھَنہٕ  مگر  کُنی  کریکھاہ،  یانۍ  سۅ  کریکھ  گژِھہ  أتی  نیرن  لوٗکھ  زندٕہ  گٔژِھتھ  قبرو  منٛزٕ،  توپتہٕ  لگن  حٲران  سپدِتھ  وُچھنہِ۔


Mirwaiz: وَننہٕ یِیَکھ اَدٕہ یۅہے کیا گوٚو فٲصلُک سُہ دۅہ یتھ توٚہۍ انکار کران ٲسِو۔
Transliteration: H<u>atha</u> yawmu alfa<u>s</u>li alla<u>th</u>ee kuntum bihi tuka<u>thth</u>iboon<b>a</b>
Athar:
  یہِ  چُھ  سُے  فٲصلُک  دۅہ  یُس  توٚہۍ  اَپُز  زانان  ٲسِو۔ ﴿بنان  چُھ  زِ  یہِ  کتھ  وَنن  تِمن  اہلِ  ایمان،  بنان  چُھ  یہِ  آسہِ  فرشتن  ہُند  قوم،  بنان  چُھ  زِ  میدانِ  حشرُک  سورُے  ماحول  آسہِ  تَمہِ  ساعتہٕ  زبانِ  حال  سٍتۍ  یہِ  ونان،  تہٕ  یِتہِ  چُھ  بنان  زِ  یہِ  آسہِ  خۅد  یِمنٕے  لُکن  ہُند  پننُے  بیاکھ  ردِعمل۔  یعنی  پننیو  دِلَو  مٔنٛز  وَنن  تِم  پننِس  پانس  زِ  دُنیاہس  منٛز  روٗدِو  توٚہۍ  سٲرِسٕے  وٲنٛسہِ  یہِ  سمجھان  زِ  کانٛہہ  فٲصلُک  دۅہ  چُھنہٕ  یِنہٕ  وول۔  وۅنۍ  آیَو  تۅہیہِ  شہمت،  یُس  دۅہ  توٚہۍ  اَپُز  زانان  ٲسِو  سُے  ووتُو  برونٛہہ  کُن﴾۔


Athar:
  ﴿حُکم  سپدِ﴾  أنیوٗکھ  گھیرٕ  کٔرِتھ  سٲری  ظٲلِم  تہٕ  تِہندۍ  سٲتھی،  تہٕ  تِم  معبود  یِہٕنز  بندگی  خُداے  ترٲوِتھ  کران  ٲسۍ  ﴿یتھ  جایہِ  چِھنہٕ  معبوٗد  مُراد  فرشتہٕ  تہٕ  اولیا  تہٕ  انبیاء،  بلکہ  چِھ  دۅن  قٕسمن  ہٕندۍ  معبود۔  اکھ  تِم  انسان  تہٕ  شیاطین  یِہٕنز  پنٕنۍ  خوٲہش  تہٕ  کوٗشش  یہِ  ٲس  زِ  لُکھ  گٔژھۍ  خُداے  ترٲوِتھ  تِہٕنز  بندگی  کرٕنۍ۔  دوٚیِم  تِم  پۅتٕلۍ  وغٲرٕہ  یِہٕنز  پرستش  دُنیاہس  منٛز  لُکھ  چِھ  کران  روٗدِمٕتۍ﴾۔

Mirwaiz:
  حکم  سپدِ  ملٲیکن  کہ  سۅمبرٲوِیوٗکھ  یِم  لوٗکھ  یِمِو  ظلم  کوٚر  پٲنۍ  پانس  شرکہٕ  سٍتۍ،  بیٚیہِ  تِہِندۍ  تٲبع  تہٕ  پیرو،  بیٚیہِ  تِہِندۍ  معبودانِ  بٲطل  یِہٕنز  تِم  عبادت  کران  ٲسۍ  معبودِ  برحقس  ورٲے  یعنی  شیطان  تہٕ  پۅتٕلۍ،  

Transliteration:
  O<u>h</u>shuroo alla<u>th</u>eena <i><u>th</u></i>alamoo waazw<u>a</u>jahum wam<u>a</u> k<u>a</u>noo yaAAbudoon<b>a</b>


Athar: ہاے، اَز چِھ یِم پنُن پان ﴿تہٕ اکھ بیاکھ﴾ حوالہٕ کران ﴿رَٹناوان﴾۔
Transliteration: Bal humu alyawma mustaslimoon<b>a</b>
Mirwaiz:
  بلکہ  آسن  تِم  تۅہیہِ  تَمہِ  دۅہ  اَکھ  أکِس  ٹھۅلہٕ  دِوُنۍ  تہٕ  اَکھ  أکِس  نِشہِ  بے  توجہ  سپدٕوُنۍ۔


Transliteration: Q<u>a</u>loo innakum kuntum tatoonan<u>a</u> AAani alyameen<b>i</b>
Athar:
  وَنن  ﴿پیروی  کرن  وٲلۍ  پننیٚن  پیشواہن﴾،  توٚہۍ  ٲسِو  اسہِ  نِشہِ  سیٚدِ  بُتھِہ  یِوان۔  ﴿دراصل  چُھ  لفظ   یَمِین   ورتاونہٕ  آمُت۔  محاورٕہ  کہ  لحاظہ  اگر  یہِ  قُوّت  و  طاقت  کِس  معنی  یس  منٛز  نِمون،  تیٚلہِ  آسہِ  مطلب  زِ  تۅہیہِ  نِیِو  أسۍ  پننیو  زورَو  سٍتۍ  گُمرٲہی  کُن۔  اگر  یہِ  خیرکِس  تہٕ  رٕژرٕکِس  معنی  یس  منٛز  نِمون،  تیٚلہِ  آسہِ  امِیُک  مطلب  یہِ  زِ  تۅہیہِ  اوسُو  قسم  ہٲوۍ  ہٲوۍ  اسہِ  اطمنان  دِیتمُت  زِ  حق  چُھ  سُے  یہِ  توٚہۍ  پیش  چِھو  کران۔﴾

Mirwaiz:
  چنانچہ  تابع  دَپن  متبوعن  اَسہِ  کرییو  توٚہۍ  گمراہ۔  کیازِ  توٚہۍ  ٲسِو  اَسہِ  نِشہِ  زبردستی  سان  ڈالنہٕ  یِوان۔  اَسہِ  پٮ۪ٹھ  ٲسِو  دباو  تہٕ  زور  ترٲوِتھ  اَسہِ  گمراہ  کران۔


Athar: تِم دِن جواب، نَہ بلکہ ٲسِو نہٕ توٚہۍ خۅد ایمان اَنن وٲلۍ،
Transliteration: Q<u>a</u>loo bal lam takoonoo mumineen<b>a</b>
Mirwaiz:
  تِم  متبوعین  دپنکھ  سون  زور  اوسنہٕ  تۅہیہِ  پٮ۪ٹھ  کینٛہہ  تہِ  بلکہ  ٲسِو  نہٕ  توٚہۍ  پانہٕ  ایمان  اَنہٕ  وُنۍ۔


Athar: تہٕ نَہ اوس تۅہیہِ پٮ۪ٹھ سون کانٛہہ زور، توٚہۍ ٲسِو پٲنۍ پانہٕ بُتھۍ پھِرۍ لُکھ۔
Mirwaiz: بیٚیہِ اوسنہٕ تۅہیہِ پٮ۪ٹھ کانٛہہ سون زور تہٕ جبر بلکہ ٲسِو توٚہۍ پانہٕ سرکش قوماہ۔
Transliteration:
  Wam<u>a</u> k<u>a</u>na lan<u>a</u> AAalaykum min <u>s</u>ul<u>ta</u>nin bal kuntum qawman <u>ta</u>gheen<b>a</b>


Transliteration: Fa<u>h</u>aqqa AAalayn<u>a</u> qawlu rabbin<u>a</u> inn<u>a</u> la<u>tha</u>iqoon<b>a</b>
Athar:
  ٲخر  سپدِۍ  أسۍ  پننِس  ربّ  سٕندِ  تمہِ  فرمانٕکۍ  حقدار  زِ  أسۍ  چِھ  عذابُک  مزٕہ  وُچھن  وٲلۍ۔

Mirwaiz:
  معلوم  چھُ  سپدان  کہ  أسۍ  سٲری  ٲسۍ  اَزلے  محروم  ایمان  نِشہِ۔  تمی  سپٕز  اَسہِ  پٮ۪ٹھ  اَزلے  کتھ  محقق  تتھ  کُن  نظر  کٔرِتھ  چھُ  اَسہِ  سارِنٕے  عذابُک  مزٕہ  ضرورژٕہُن۔


Athar:
  یِم  ٲسۍ  تِم  لوٗکھ  زِ  ییٚلہِ  یِمن  وَننہٕ  اوس  یِوان،  خدایس  ورٲے  چُھنہٕ  کانٛہہ  معبودِ  برحق۔  تیٚلہِ  اوس  یِمن  تکبر  کھسان،

Mirwaiz:
  یِم  گٔے  تِمے  یِمن  نہٕ  توحیدٕچ  پژھ  ٲسِنہ  رسالتٕچ۔  وَننہٕ  اوس  یِوان  تِمن  دنیاہس  اندر  پٔرِو  لَا  اِلہٰ  اِلا  اللہ،  تورٕہ  ٲسۍ  سرکشی  تہٕ  تکبر  کران۔

Transliteration:
  Innahum k<u>a</u>noo i<u>tha</u> qeela lahum l<u>a</u> il<u>a</u>ha ill<u>a</u> All<u>a</u>hu yastakbiroon<b>a</b>


Athar: تہٕ ونان ٲسۍ، کیا أسۍ تراووکھہٕ أکِس شاعر مجنون سٕندِ خٲطرٕ پنٕنۍ معبود؟
Mirwaiz:
  دپان  ٲسۍ  کیا  أسۍ  تراووکھہٕ  پنٕنۍ  معبود  أکِس  شاعر  تہٕ  دیوانہٕ  سٕندِ  وَننہٕ  موجوب۔  اللہ  تعالیٰ  چھُ  فرماوان،  یہِ  پیغمبرِ  برحق  نہ  چھُ  شاعر  تہٕ  نہ  چھُ  دیوانہٕ۔

Transliteration:
  Wayaqooloona ainn<u>a</u> lat<u>a</u>rikoo <u>a</u>lihatin<u>a</u> lish<u>a</u>AAirin majnoon<b>in</b>


Transliteration: Bal j<u>a</u>a bi<b>a</b>l<u>h</u>aqqi wa<u>s</u>addaqa almursaleen<b>a</b>
Athar:
  حالانکہ  سُہ  اوس  حق  ہیٚتھ  آمُت،  تہٕ  تٔمۍ  اوس  رسولن  ہُند  تصدیق  کوٚرمُت۔  ﴿وۅنۍ  یِیہِ  تِمن  وننہٕ  زِ﴾

Mirwaiz:
  بلکہ  چھُ  پیغمبر  برحق  آو  سُہ  تِمن  نِشہِ  پوٚز  دین  ہیتھ۔  بیٚیہِ  چھُ  سُہ  بروٗنٹھمین  پیغمبرن  تہِ  تصدیق  تہٕ  تٲیید  کران۔


Athar: توٚہۍ چِھو لٲزِماً دردناک سزاہٕکۍ مزٕہ وُچھن وٲلۍ۔
Transliteration: Innakum la<u>tha</u>iqoo alAAa<u>tha</u>bi alaleem<b>i</b>
Mirwaiz:
  اے  مشرکو  تہٕ  کٲفرو  تۅہیہِ  سارِنٕے  یعنی  تابعن  تہِ  متبوعن  تہِ  چھُ  دگ  تُلہٕ  وُنہِ  عذابُک  ضرور  مزٕہ  ژٕہُن۔


Transliteration: Wam<u>a</u> tujzawna ill<u>a</u> m<u>a</u> kuntum taAAmaloon<b>a</b>
Athar:
  تہٕ  تۅہیہِ  یُس  بدلہٕ  تہِ  دِنہٕ  یِوان  چُھ،  تِمنٕے  اعمالن  ہُند  چُھو  دِنہٕ  یِوان،  یِم  توٚہۍ  کران  چِھو  روٗدِمٕتۍ۔

Mirwaiz:
  اَتھ  منٛز  چھُنہٕ  تۅہیہِ  پٮ۪ٹھ  کانٛہہ  ظلم  کیازِ  تۅہیہِ  یِیہِ  نہٕ  سزا  دِنہٕ  مگر  تِمنٕے  کامین  ہُنٛد  یِمہٕ  توٚہۍ  کران  ٲسِو۔


Athar: مگر اللہ تعالیٰ سٕندۍ ژار نہٕ آمتۍ بندٕہ آسن ﴿امہِ بد انجامہٕ نِشہِ﴾ محفوظ۔
Transliteration: Ill<u>a</u> AAib<u>a</u>da All<u>a</u>hi almukhla<u>s</u>een<b>a</b>
Mirwaiz:
  مگر  چھِ  محفوظ  عذابہٕ  نِشہِ  پروردگار  سٕندۍ  خاص  کرنہٕ  آمٕتۍ،  ژارنہٕ  آمٕتۍ  تہٕ  شرکہٕ  نِشہِ  صاف  و  پاک  کرنہٕ  آمٕتۍ  بندٕہ۔  مُراد  چھِ  تَمہِ  أندرٕہ  اہلِ  ایمان،  تِمَو  کٔر  پَزِچ  پٲروی۔  اللہ  تعالیٰ  ہن  کٔرۍ  تِم  مقبول  تہٕ  مخصوص  بندٕہ۔


Athar: تِہندِ خٲطرٕ چُھ رزقِ معلوم ﴿مقرر کرنہٕ آمُت رِزق﴾،
Transliteration: Ol<u>a</u>ika lahum rizqun maAAloom<b>un</b>
Mirwaiz:
  لہٰذا  چھُ  تِہِندِ  خٲطرٕ  سُے  رزق  تیار  تھاونہٕ  آمُت  ییٚمُیک  حال  قرآن  مجید  کین  بیٚیَن  سوٗرن  اندر  معلوم  چھُ  سپُد  مُت۔


Athar: شراب کیو ناگو نِشہِ یِن گلہِ بٔرِتۍ جام تِمن منٛزباگ پھِرناونہٕ۔
Transliteration: Yu<u>ta</u>fu AAalayhim bikasin min maAAeen<b>in</b>
Mirwaiz:
  پھِرناونہٕ  یِن  تِمن  نِشہِ  پیالہٕ  یِم  پکہٕ  وُنہِ  تہٕ  جٲری  شرابِ  طہورٕہ  سٍتۍ  بٔرِتھ  آسن۔


Athar: یہِ چمکہٕ وُن شراب، یُس چیٚنہٕ والیٚن خٲطرٕ مزٕدار آسہِ۔
Transliteration: Bay<u>da</u>a la<u>thth</u>atin li<b>l</b>shsh<u>a</u>ribeen<b>a</b>
Mirwaiz:
  سُے  شراب  آسہِ  سفید  صاف  شفاف  یُس  چیٚنس  اندر  چیٚنہٕ  والین  سٮ۪ٹھاہ  لذیذ  معلوم  آسہِ  سپدان۔


Athar: تہٕ تِمن نِشہِ آسن نظرٕ بچاون واجِنہِ، خوبصورت أچھ واجِنہِ خاتونہٕ،
Transliteration: WaAAindahum q<u>as</u>ir<u>a</u>tu a<b>l</b><u>tt</u>arfi AAeen<b>un</b>
Mirwaiz:
  تِمن  نِشہِ  آسن  بیٚیہِ  تِمے  جورٕہ  یِم  نہٕ  پننین  مردن  ورٲے  کٲنسہِ  کُن  أچھ  تُلان  آسن۔  تِمہٕ  أچھ  آسنکھ  ویٚچھہِ  ویٚچھہِ۔


Athar: تِژٕھہ نازُک زنتہٕ ٹھوٗلہٕ کنجہِ تلہٕ کنہِ چُھپِتھ چَھژر۔
Transliteration: Kaannahunna bay<u>d</u>un maknoon<b>un</b>
Mirwaiz:
  تِمے  جورٕہ  آسن  سفید  رٲچھ  کرنہٕ  آمٕتۍ  پھَرِ  تلٕکۍ  ٹھوٗل  ہِشہِ  یعنی  گردو  غبارٕ  نِشہِ  محفوظ،  توپتہٕ  ییٚلہِ  تِم  باایمان  أکِس  جلسس،  مجمعس  منٛز  جمع  آسن۔


Athar: تِمو منٛزٕ وَنہِ اکھ، دنیاہس منٛز اوس میون اکھ ہم نشین،
Transliteration: Q<u>a</u>la q<u>a</u>ilun minhum innee k<u>a</u>na lee qareen<b>un</b>
Mirwaiz:
  تِمَو  مںٛزٕ  وَنہِ  اَکھ  وَنن  وولاہ  زِ  دنیاہس  اندر  اوس  مےٚ  اَکھ  مُلاقیاہ  مشرک،  سُے  اوس  مےٚ  بطور  تعجب  پٕرٛژھان۔


Athar:
  پٔزِ  پٲٹھۍ  ییٚلہِ  أسۍ  موٗدِمٕتۍ  آسَو  تہٕ  مِیٔژ  آسَو  بنیمٕتۍ،  تہٕ  أڈِجہِ  کرٛنٛز  روزَو  بٔنِتھ،  کیا  اسہِ  یِیا  جزا  تہٕ  سزا  دِنہٕ؟

Mirwaiz:
  أسۍ  ییٚلہِ  مَرو  توپتہٕ  سپدو  میٚژ  تہٕ  أڈِجہِ،  توپتہٕ  یِمَو  أسۍ  بیٚیہِ  زندٕہ  کرنہٕ،  کیا  توپتہٕ  یِیا  اَسہِ  جزا  تہٕ  سزا  دِنہٕ،  سُہ  میون  مُلٲقی  اوس  مرنہٕ  پتہٕ  بیٚیہِ  زندٕہ  سپدنس  منکر،  سُہ  آسہِ  ضرور  جہنمس  ووتمُت۔

Transliteration:
  Ai<u>tha</u> mitn<u>a</u> wakunn<u>a</u> tur<u>a</u>ban waAAi<i><u>th</u></i><u>a</u>man ainn<u>a</u> lamadeenoon<b>a</b>


Athar: وۅنۍ کیا توہۍ لُکھ چِھوٕ وُچُھن یژھان زِ تِم صاحب کتہِ چِھ وۅنۍ؟
Transliteration: Q<u>a</u>la hal antum mu<u>tt</u>aliAAoon<b>a</b>
Mirwaiz:
  اللہ  تعالیٰ  سُند  ارشاد  سپدِ  اے  جنتِیو،  کیا  توٚہۍ  چھُوٗنا  سُہ  کٲفر  وُچھُن  یژھان،  اگر  یژھان  چھِو  تۅہیہِ  چھُوتمُیک  اجازت۔


Athar: تہٕ تس وَنہِ خطاب کران، خُداے سُند قسم، ژٕ اوسُکھ بس مےٚ تباہ کرن وول۔
Transliteration: Q<u>a</u>la ta<b>A</b>ll<u>a</u>hi in kidta laturdeen<b>i</b>
Mirwaiz:
  دَپیٚس  قسمِ  خدا  ژےٚ  ہیٚژوتھس  بہٕ  تباہ  کرُن،  ڈُلہٕ  تراوُن  کھۅڈس  منٛز،  ژےٚ  ہیٚژوتھس  بٕتہِ  قیامتُک  منکر  بناوُن،  اَز  آسٕہا  بٕتہِ  ژےٚ  سٍتۍ  عذابس  گرفتار۔


Transliteration: Walawl<u>a</u> niAAmatu rabbee lakuntu mina almu<u>hd</u>areen<b>a</b>
Athar:
  میٲنِس  ربّ  سُند  فضل  اگر  نہٕ  شاملِ  حال  آسِہے،  تیٚلہِ  آسٕہا  بٕتہِ  اَز  تِمو  لُکو  منٛز  یِم  رٔٹِتھ  چِھ  اَننہٕ  آمٕتۍ۔

Mirwaiz:
  ہرگاہ  نے  میٲنِس  پروردگار  سٕنز  مےٚ  پٮ۪ٹھ  مہربٲنی  تہٕ  فضل  آسِہا،  بٕتہِ  آسٕہا  ژےٚ  سٍتۍ  عذابس  گرفتار  مگر  خداین  کوٚر  مےٚ  پٮ۪ٹھ  بوٚڈ  فضل،  بہٕ  تھوونس  صحیح  اعتقادس  پٮ۪ٹھ  قٲیم،  توپتہٕ  وَنہِ  یہِ  جنتی  پننین  اہلِ  مجلسن  کُن۔


Mirwaiz: کیا وۅنۍ چھِنا أسۍ جنتی مَروُنین اندر زانٛہہ۔
Transliteration: Afam<u>a</u> na<u>h</u>nu bimayyiteen<b>a</b>
Athar:
  اچھا،  کیا  وۅنۍ  چِھنا  أسۍ  تیٚلہِ  مَرن  وٲلۍ۔  ﴿کلامُک  انداز  چُھ  صاف  ونان  زِ  پننِس  أمِس  جہنمی  یارس  سٍتۍ  کلام  کران  کران  چُھ  اچانک  یہِ  جنّتی  شخص  پانس  سٍتۍ  کلام  کرنہِ  لگان،  تہٕ  یِمہٕ  کتھہٕ  چھےٚ  تٔمۍ  سٕنزِ  زیٚوِ  تِتھہٕ  پٲٹھۍ  نیران  زنتہٕ  کانٛہہ  شخص  پنُن  پان  پرٛتھ  توقع  تہٕ  پرٛتھ  اندازٕہ  کھۅتہٕ  بہتر  حالتس  منٛز  وُچھِتھ  سٮ۪ٹھاہ  حٲرتہٕ  سان  تہٕ  خوشی  سان  پٲنۍ  پانے  آسہِ  بولان﴾


Athar: یُس موت اسہِ یِنہٕ وول اوس سُہ آو بس گۅڈے؟ وۅنۍ سپدِ نہٕ اسہِ کانٛہہ عذاب؟
Transliteration: Ill<u>a</u> mawtatan<u>a</u> alool<u>a</u> wam<u>a</u> na<u>h</u>nu bimuAAa<u>thth</u>abeen<b>a</b>
Mirwaiz:
  مگر  سُے  مَرُن  یُس  برونٹھ  اکہِ  پھِرِ  دنیاہس  اندر  لبنہٕ  آو،  بیٚیہِ  یِیہِ  نہٕ  اَسہِ  عذاب  تہِ  کرنہٕ  زانٛہہ۔


Athar: پٔزِ پٲٹھۍ چھےٚ یٔہے عظیمُ الشان کامیٲبی۔
Transliteration: Inna h<u>atha</u> lahuwa alfawzu alAAa<i><u>th</u></i>eem<b>u</b>
Mirwaiz:
  اللہ  تعالیٰ  چھُ  فرماوان  کہ  جنتس  اندر  وٲتِتھ  روحٲنی  تہٕ  جسمٲنی  نعمژٕہ  حاصل  سپدَنہِ،  بے  شک  یٔہے  گٔیہِ  بٔڑ  رستگٲری۔


Athar: ؤنِو، یہِ ضِیافت چھا جان کِنہٕ زقُومُک کُل؟
Transliteration: A<u>tha</u>lika khayrun nuzulan am shajaratu a<b>l</b>zzaqqoom<b>i</b>
Mirwaiz:
  یہِ  جنت  تہٕ  ییٚمہِ  جنتہٕ  چہ  نعمژٕہ  چھا  بہتر  دعوت  کِنۍ  باایمانن  ہٕندِ  خٲطرٕ  کِنہٕ  زقومُک  کُل  ییٚمُیک  میوٕہ  ٹیوٚٹھ  تہٕ  پھکہٕ  لد  چھُ  کٲفرن  ہٕندِ  خٲطرٕ۔


Transliteration: Inn<u>a</u> jaAAaln<u>a</u>h<u>a</u> fitnatan li<b>l</b><i><u>thth</u></i><u>a</u>limeen<b>a</b>
Athar:
  اسہِ  چُھ  سُہ  کُل  ظٲلِمن  خٲطرٕ  فتنہٕ  بنوومُت۔  ﴿یعنی  مُنکرن  چُھ  یہِ  کتھ  بوٗزِتھ  قرآنس  تہٕ  نبی  صلی  اللہ  علیہ و سلمس  پٮ۪ٹھ  ٹسنہٕ  کرنُک  اکھ  نوٚو  موقع  میلان۔  تِم  چِھ  اتھ  پٮ۪ٹھ  ہزٕل  کران  ونان،  بوٗزِتَو  وۅنۍ  نٔو  کتھاہ،  جہنم  کِس  شعلہ  وٕنِس  نارس  منٛز  وۅبدن  وۅنۍ  کُلۍ۔﴾

Mirwaiz:
  بے  شک  اَسہِ  کوٚر  سُہ  زقومُک  کُل  ٲخرتس  اندر  عذابُک  ذریعہ  بناونہٕ  کہ  علاوٕہ  ظٲلمن  ہٕندِ  خٲطرٕ  امتحانُک  تہٕ  آزمٲیسشہِ  ہُنٛد  سبب  کہ  سُہ  کل  بوٗزِتھ  کرنہٕ  یِم  تتھ  پژھ  کِنہٕ  انکار  تہٕ  اِستہزاء۔  چنانچہ  تِمَو  کٲفرو  کوٚر  اِستہزاء  تہٕ  اِنکارٕے۔  دَپنہِ  لٔگۍ  کہ  کتہِ  چھُ  بوٗزمُت  اَز  تانۍ  نارس  اندر  کُل  آسُن۔  اللہ  تعالیٰ  چھُکھ  فرماوان۔


Athar: سُہ چُھ اکھ کُل یُس جہنم کہ ژَکہِ تلہٕ چُھ نیران۔
Transliteration: Innah<u>a</u> shajaratun takhruju fee a<u>s</u>li alja<u>h</u>eem<b>i</b>
Mirwaiz:
  سُہ  چھُ  اَکھ  کُلاہ  یُس  کھوٚتمُت  چھُ  جہنم  کہ  ژَکہِ  تلہٕ،  نارٕہ  منزے  نارُک  کُل  کھوٚتمُت۔  یِتھہٕ  پٲٹھۍ  دنیاہس  اندر  نارس  اندر  اَکہِ  خاص  قسمٕکۍ  گگر  پٲدٕہ  سپدان  تہٕ  نَوان  چھِ،  تِمن  گگرن  چھِ  سمندر  وِان۔  


Athar: تمِکۍ ہیٚلۍ ﴿میوٕہ﴾ چِھ تِتھۍ زَنتہٕ شیطانن ہٕندۍ کلہٕ۔
Transliteration: <u>T</u>alAAuh<u>a</u> kaannahu ruoosu a<b>l</b>shshay<u>at</u>een<b>i</b>
Mirwaiz:
  تمُیک  پھل  تہٕ  میوٕہ  آسہِ  سٔرپھہٕ  کلہٕ  ہی  بد  شکل،  تَمی  سٍتۍ  یِیہِ  کرنہٕ  ظٲلمن  ہٕنز  دعوت۔


Athar: جہنمٕکۍ لُکھ کھیٚن اَتھ، تہٕ اَمی سٍتۍ برَن شکم،
Transliteration: Fainnahum la<u>a</u>kiloona minh<u>a</u> fam<u>a</u>lioona minh<u>a</u> albu<u>t</u>oon<b>a</b>
Mirwaiz:
  بۅچھہِ  سٍتۍییٚلہِ  بے  تاب  آسن  سپدان،  پس  آسن  تِم  یۅہے  پھل  کھیوان،  تَمی  سٍتۍ  آسن  یَڈ  بران۔


Athar: پتہٕ میلہِ تِمن اتھ پٮ۪ٹھ چیٚنہٕ خٲطرٕ گرٛکہٕ دِوُن آب۔
Transliteration: Thumma inna lahum AAalayh<u>a</u> lashawban min <u>h</u>ameem<b>in</b>
Mirwaiz:
  توپتہٕ  ییٚلہِ  تریش  آسیکھ  لگان  تِم  آسن  تتھ  پٮ۪ٹھ  ہلہ  ناونہٕ  آمٕژ  رَسٕر  سخت  تیز  گرم  آب  یتھ  سٍتۍ  پٲل  تہٕ  پاکھ  مِلہٕ  ناونہٕ  آمُت  آسہِ  تریشہِ  بدل  چاونہٕ  یِوان۔  


Athar: تہٕ امہِ پتہٕ سپدِ تِہٕنز واپسی أتھۍ جہنم کِس نارس کُن۔
Transliteration: Thumma inna marjiAAahum lail<u>a</u> alja<u>h</u>eem<b>i</b>
Mirwaiz:
  توپتہٕ  آسہِ  یِمن  بیٚیہِ  واپس  یُن  نارِ  جہنمس  منٛز۔  یعنی  تَتہِ  روزن  بدستور۔  یہِ  یُتھ  عذاب  کیازِ  سنا  یِیَکھ  کرنہٕ،  تَم  کیا  ٲسۍ  نہٕ  خداے  سٕندِ  ہدایتہٕ  موجوب  پکان  بلکہ۔  


Athar: تہٕ تِہندِنٕے نقشِ قدمن پٮ۪ٹھ ترٲوٕکھ دَو۔
Transliteration: Fahum AAal<u>a</u> <u>a</u>th<u>a</u>rihim yuhraAAoon<b>a</b>
Mirwaiz:
  پس  ٲسۍ  تِم  تہِ  تِمنٕے  پتہٕ  پتہٕ  أچھ  ؤٹِتھ  دوران  یِمن  أزِکہ  وقتہٕ  کین  کافرن  برونٹھ  تہِ۔


Athar: وۅنۍ وُچِھو یِمن تنبیہ آو کرنہٕ تِمن لُکن ہُند انجام کیا سپُد۔
Transliteration: Fa<b>o</b>n<i><u>th</u></i>ur kayfa k<u>a</u>na AA<u>a</u>qibatu almun<u>th</u>areen<b>a</b>
Mirwaiz:
  پس  وُچھ  تِمن  بیٖم  کرنہٕ  آمتین  ہُنٛد  انجام  کیا  سَپُد۔  کِتھہٕ  پٲٹھۍ  گٔے  تِم  عذابس  گرفتار  یُس  عذاب  تِمن  پٮ۪ٹھ  دنیاسٕے  منٛز  کرنہٕ  آو۔


Mirwaiz: مگر بچے تمہِ عذابِ دنیوی نِشہِ اللہ تعالیٰ سٕندۍ خاص کرنہٕ آمٕتۍ بندٕہ۔
Transliteration: Ill<u>a</u> AAib<u>a</u>da All<u>a</u>hi almukhla<u>s</u>een<b>a</b>
Athar:
  امہِ  بدنٲمی  نِشہِ  چِھ  اللہ  تعالیٰ  سٕندۍ  تِمے  بندٕہ  بچیمٕتۍ  یِم  تٔمۍ  پانس  خٲطرٕ  خٲلِص  چِھ  کٔرِمٕتۍ۔


Transliteration: Walaqad n<u>a</u>d<u>a</u>n<u>a</u> noo<u>h</u>un falaniAAma almujeeboon<b>a</b>
Athar:
  اسہِ  اوس  ﴿امہِ  برونٛہہ﴾  نوح  علیہ  السلامن  ناد  لویمُت،  وُچِھو  زِ  أسۍ  کِتھۍ  رٕتۍ  جواب  دِنہٕ  وٲلۍ  ٲسۍ۔

Mirwaiz:
  بتحقیق  بیٚیہِ  کوٚر  اَسہِ  نِشہِ  فریاد  نوح  علیہ  السلامن  یٲری  تہٕ  مددٕ  خٲطرٕ  یعنی  دعا  موٚنگُکھ۔  پس  کٔر  اَسہِ  تِمن  فریاد  رسی  کیازِ  أسی  چھِ  رٕژ  فریاد  رسی  کرٕوُنۍ۔


Athar: اسہِ بچوو سُہ تہٕ تٔمۍ سٕندۍ گھر وٲلۍ کربِ عظیم ﴿بڈِ مصیبت﴾ نِشہِ،
Transliteration: Wanajjayn<u>a</u>hu waahlahu mina alkarbi alAAa<i><u>th</u></i>eem<b>i</b>
Mirwaiz:
  توپتہٕ  دُیت  اَسہِ  نجات  تس  بیٚیہِ  تِہِندین  تابعن  بجہِ  پریشٲنی  تہٕ  غمہٕ  نِشہِ  یعنی  کافرن  ہٕندِ  اِیذا  تہٕ  تکلیف  نِشہِ،  بیٚیہِ  انکارِ  تخذیب  نِشہِ،  طوفانہٕ  سٍتۍ  کٔرۍ  اَسہِ  تِم  کافر  غرق،  تِمن  تہٕ  تِہٕندین  تٲبعن  دُیت  نجات۔


Athar: تہٕ تٔمۍ سُندُے نسل تھوو پتھ کُن،
Transliteration: WajaAAaln<u>a</u> <u>th</u>urriyyatahu humu alb<u>a</u>qeen<b>a</b>
Mirwaiz:
  توپتہٕ  کٔر  اَسہِ  تِہٕنز  زُریت  پتھ  کُں  روزٕوُنۍ،  بیٚیہِ  کٲنسہِ  ہُنٛد  نسل  روٗد  نہٕ  پتھ  کُن  باقی۔


Athar: سلام چھےٚ نوحس علیہ السلامس پٮ۪ٹھ تمام دنیا والیو منٛزٕ۔
Transliteration: Sal<u>a</u>mun AAal<u>a</u> noo<u>h</u>in fee alAA<u>a</u>lameen<b>a</b>
Mirwaiz:
  پرتھ  طرفہٕ  آسہِ  لوٗکن  ہٕنزن  زیٚوَن  پٮ۪ٹھ  یہِ  کتھ  جٲری  کہ  سلامتی  بوٚوُن  حضرت  نوحس  عالمینن  منٛز۔  خدا  کٔرِن  کہ  تِم  تمام  جن  و  انسان  تہٕ  ملٲیک  روٗزِن  تِمن  پٮ۪ٹھ  سلام  سوزان۔


Athar: تہٕ نوح علیہ السلام سٕندۍسٕے طریقس پٮ۪ٹھ پکن وول اوس ابراہیم علیہ السلام۔
Transliteration: Wainna min sheeAAatihi laibr<u>a</u>heem<b>a</b>
Mirwaiz:
  بیٚیہِ  چھُ  بے  شک  نوح  علیہ  السلام  سٕنزِ  وَتہِ  پکوٕنیو  اندرٕہ،  تِمن  سٍتۍ  اصولن  اندر  اتفاق  کروُنیو  أندرٕہ  ابراہیم  علیہ  السلام  تہِ۔


Athar: ییٚلہِ سُہ پننِس ربّ سٕندِس دربارس منٛز قلبِ سلیم ﴿صاف دل﴾ ہیٚتھ آو۔
Transliteration: I<u>th</u> j<u>a</u>a rabbahu biqalbin saleem<b>in</b>
Mirwaiz:
  تِہُنٛد  قصہ  تہِ  چھُ  قٲبل  ذکرییٚلہِ  سُہ  پننِس  پروردگارس  کُن  متوجہ  سَپُد  صاف  دِلہٕ  سٍتۍ  یُس  یچھ  شِرکی  اعتقادو  تہٕ  رِیاء  نِشہِ  پاک  اوس  یتھ  منٛز  خالص  توحید  تہٕ  کٲمل  اخلاص  موجود  اوس۔


Transliteration: I<u>th</u> q<u>a</u>la liabeehi waqawmihi m<u>atha</u> taAAbudoon<b>a</b>
Athar:
  ییٚلہِ  تٔمۍ  پننِس  مٲلِس  تہٕ  پننِس  قومس  ووٚن،  یِم  کم  چیز  چِھ  یِہٕنز  توٚہۍ  عبادت  چِھو  کران؟

Mirwaiz:
  ییٚلہِ  یِمَو  پننِس  مٲلِس  تہٕ  پننِس  قومس  دوٚپ  یِم  بُت  پرست  ٲسۍ  کہ  توٚہۍ  کتھ  واہیات  چیزس  چھِو  پرستش  کران۔


Athar: ربّ العالمین سٕندِس بارس منٛز کیا چُھ ٲخر تُہُند گُمان؟
Transliteration: Fam<u>a</u> <i><u>th</u></i>annukum birabbi alAA<u>a</u>lameen<b>a</b>
Mirwaiz:
  تُہُند  کیا  خیال  چھُ  ربّ  العالمینس  متعلق،  تۅہیہِ  ہے  چھَو  تس  عبادت  کرٕنۍ  ترٲوٕمٕژ،  تۅہیہِ  چھا  تِہِندِس  معبود  آسنس  منٛز  کانٛہہ  شک،  سُہ  شک  کٔرِو  دوٗر۔  اَمی  قسمُک  بحث  و  مباحث  اوس  تِمن  منٛز  آسان۔  اکہِ  وقتہٕ  ووت  تِمن  اکہِ  مٲلُک  تہٕ  عرسُک  موقعہ،  تِمَو  لوٗکو  ووٚن  تِمن  کہ  توٚہۍ  تہِ  سَپدِو  نا  اَتھ  سٲنِس  مٲلس  منٛز  شٲمل۔  تِہُنٛد  غرض  اوس  کہ  تِمن  پٮ۪ٹھ  پیٚیہِ  مٲلہٕ  کہ  شان  و  شوکتُک  اثر۔


Mirwaiz: توپتہٕ دِژ اَکھ نظراہ ابراہیم علیہ السلامن سِتارن کُن۔
Transliteration: Fana<i><u>th</u></i>ara na<i><u>th</u></i>ratan fee a<b>l</b>nnujoom<b>i</b>
Athar:
  پتہٕ  ترٲو  تٔمۍ  تارکن  پٮ۪ٹھ  اکھ  نظر  ﴿عربی  زبٲنۍ  منٛز  چِھ  یِم  لفظ  محاورٕہ  رٔنگۍ  اتھ  معنی  یس  منٛز  وَننہٕ  یِوان  زِ  تٔمۍ  کوٚر  غور  یا  تٔمۍ  شخصن  لوگ  سونچُن۔﴾


Transliteration: Faq<u>a</u>la innee saqeem<b>un</b>
Athar:
  تہٕ  ووٚنُن  مےٚ  چھےٚ  طبیعت  خراب۔  ﴿اسہِ  چُھنہٕ  کُنہِ  ذریعہ  یہِ  معلوم  زِ  تمہِ  ساعتہٕ  اوس  نہٕ  حضرت  ابراہیم  علیہ  السلامس  کُنہِ  قسمُک  تکلیف۔  امہِ  موجوٗب  یِیہِ  نہٕ  یہِ  وَننہٕ  زِ  حضرت  ابراہیم  علیہ  السلامَو  اوس  یہِ  خلافِ  واقعہ  بہانہٕ  بنوومُت۔﴾

Mirwaiz:
  توپتہٕ  دوٚپُکھ  بہٕ  چھُس  بیمار  لہٰذا  ہیٚکہ  نہٕ  بہٕ  مٲلس  تُہٕندِس  شٲمل  سپدِتھ۔  یُہُند  ارادٕہ  اوس  کہ  تِم  گژھن  تہٕ  مےٚ  یِیہِ  موقعہ  تِہِندین  پۅتلین  مسمار  کرنُک۔  تمی  مۅکھہٕ  کوٚرُکھ  حِیلہٕ  سِتارن  کُن  دِژٕکھ  نظر،  تِمن  لوٗکن  اوس  سِتارن  ہُنٛد  اعتقاد،  تَمہِ  مۅکھہٕ  ہیوٚک  نہٕ  تِمَو  کینٛہہ  جواب  ؤنِتھ۔  یُہُند  غرض  اوس  حضرت  خالقِ  حقیقی  سٕنز  کمالِ  عظمت  متحضر  کرٕنۍ۔


Transliteration: Far<u>a</u>gha il<u>a</u> <u>a</u>lihatihim faq<u>a</u>la al<u>a</u> takuloon<b>a</b>
Athar:
  تِمن  پٔتۍ  کِنۍ  ژاو  سُہ  ژوٗزِ  پٲٹھۍ  تِہندٮ۪ن  معبودن  ہٕندِس  مندرس  منٛز   تہٕ  ووٚنُن،  توٚہۍ  لُکھ  کیازِ  چِھو  نہٕ  کھیٚوان؟

Mirwaiz:
  توپتہٕ  ژاو  ابراہیم  علیہ  السلام  تِہِندِس  بُت  خانس  منٛز  پۅتلین  نِشہِ،  تِمن  نِشہِ  وُچھِکھ  واریاہ  کھیٚنہٕ  چیٚنٕکۍ  چیز  لوٗکو  تھٲوِمٕتۍ،  پۅتلین  کُن  دوٚپُکھ،  توٚہۍ  کیازِ  چھِو  نہٕ  یِم  چیز  کھیٚوان،  ییٚلہِ  نہٕ  تِمَو  تورٕہ  کینٛہہ  تہِ  جواب  دوٚپُکھ۔


Athar: امہِ پتہٕ ووٚتھ سُہ تہٕ دٔچِھنہِ اَتھہٕ وٲلِنکھ زورٕ زورٕ دَب۔
Transliteration: Far<u>a</u>gha AAalayhim <u>d</u>arban bi<b>a</b>lyameen<b>i</b>
Mirwaiz:
  توپتہٕ  ہیوٚتُکھ  تِمن  دٔچھِنہِ  اَتھہٕ  سٍتۍ  زورٕ  لایُن،  یوٚت  تانۍ  تِمن  نُیک  کوٚرُکھ  مکژِ  سٍتۍ۔


Athar: تٔمۍ ووٚن، کیا توٚہۍ چِھوٕ پننیٚن نٕے گَرنہٕ آمتیٚن چیزن پوٗزا کران؟
Transliteration: Q<u>a</u>la ataAAbudoona m<u>a</u> tan<u>h</u>itoon<b>a</b>
Mirwaiz:
  ابراہیم  علیہ  السلامن  دوٚپُکھ،  اے  لوٗکو  کیا  توٚہۍ  چھِوٕہ  پرستش  کران  تِمنٕے  چیزن  ہٕنزیِم  توٚہۍ  پانے  پننیو  اَتھو  گران  چھوٗکھ۔  یُس  چیز  تۅہیہِ  کُن  پانہٕ  محتاج  آسہِ  سُے  شوٗبیا  خدا۔


Transliteration: Wa<b>A</b>ll<u>a</u>hu khalaqakum wam<u>a</u> taAAmaloon<b>a</b>
Athar:
  حالانکہ  اللہ  تعالیٰ  نٕے  چِھنَو  توٚہۍ  تہِ  پٲدٕ  کٔرِمٕتۍ  تہٕ  تِم  چیز  تہِ  یِم  توٚہۍ  بناوان  چھوٗکھ۔

Mirwaiz:
  حالانکہ  اللہ  تعالیٰ  ہن  چھِو  توٚہۍ  تہٕ  بیٚیہِ  یِم  چیز  توٚہۍ  بناوان  چھوٗکھ  تِم  تہِ  پٲدٕہ  کٔرِمٕتۍ۔  تِم  گٔے  لاجواب،  تِمن  پھوٗر  نہٕ  کِہِنۍ۔


Transliteration: Q<u>a</u>loo ibnoo lahu buny<u>a</u>nan faalqoohu fee alja<u>h</u>eem<b>i</b>
Athar:
  تِمو  ووٚن  پانہٕ  وٲنۍ  زِ،  أمۍ  سٕندِ  خٲطرٕ  کٔرِو  اَکھ  اَلاوٕ  تیار،  تہٕ  یہِ  چھٔکِیوٗن  دَزوٕنِس  نارٕ  ڈھیرس  منٛز۔

Mirwaiz:
  پانہٕ  وٲنۍ  لٔگۍ  یِم  دَپنہِ،  کٔرِو  تیار  أمۍ  سٕندِ  خٲطرٕ  کوندٕ  ہِش  اَکھ  عمارتھاہ،  یَتھ  منٛز  زٲلِو  نار،  توپتہٕ  ترٲوِیوٗن  سُہ  تٔتھۍ  دزوُنِس  نارس  منٛز۔


Athar: تِمو ٲس یٔژھمٕژ تس خلاف اکھ کاروٲئی کرٕنۍ، مگر اسہِ ہٲوۍ تِمے ؤسۍ پایہِ بنٲوِتھ۔
Transliteration: Faar<u>a</u>doo bihi kaydan fajaAAaln<u>a</u>humu alasfaleen<b>a</b>
Mirwaiz:
  پس  یَژھاو  تِمو  ابراہیم  علیہ  السلامس  نسبت  اَکھ  حیلہٕ  کرُن  تکلیف  واتناونُک  مگر  اَسہِ  کٔرۍ  تِم  ذلیل  تہٕ  خوار۔  سُہ  نار  سَپُد  سانہِ  حکمتہٕ  تِمن  پٮ۪ٹھ  گل  تہٕ  گلزار۔  پننہِ  قوم  کہ  اَمہِ  ورتاوٕہ  سٍتۍ  ییٚلہِ  ابراہیم  علیہ  السلام  تِمن  نِشہِ  مایوٗس  سَپُد۔


Transliteration: Waq<u>a</u>la innee <u>tha</u>hibun il<u>a</u> rabbee sayahdeen<b>i</b>
Athar:
  ابراہیم  علیہ  السلام  چُھ  ونان،  بہٕ  گژٕھہ  پننِس  ربّس  کُن،  ﴿یعنی  پننِس  ربّس  خٲطرٕ  تراوٕ  پنُن  گھرٕ  تہٕ  وطن﴾  سُے  کرِ  مےٚ  رہنمٲئی۔

Mirwaiz:
  تِمَو  دوٚپ  وۅنۍ  کرٕ  بہٕ  ییٚمہِ  شہرٕ  نِشہِ  ہجرت۔  بہٕ  گژٕھہ  پننِس  پروردگارس  نِشہِ،  سُہ  ہاوِ  مےٚ  وَتھ  کُنہِ  رٕژِ  جایہِ  کُن،  توٚتُے  گژِھہ  بہٕ۔  تَمہِ  پتہٕ  واتنٲوۍ  تِم  اللہ  تعالیٰ  ہن  شہرِ  شامس  منٛز،  توٚت  وٲتِتھ  کوٚر  تِمو  دعا۔


Mirwaiz: توپتہٕ فرمٲو اَسہِ تِمن بشارت أکِس نرم مزاج فرزند سٕنز۔
Transliteration: Fabashsharn<u>a</u>hu bighul<u>a</u>min <u>h</u>aleem<b>in</b>
Athar:
  ﴿امہِ  دُعا  کِس  جوابس  منٛز﴾  دِژ  اسہِ  تَس  أکِس  حلیم  ﴿بُردبار﴾  لڑکہٕ  سٕنز  بشارت۔  ﴿مُراد  چِھ  حضرت  اسماعیل  علیہ  السلام﴾


Athar:
  سُہ  لڑکہٕ  ییٚلہِ  تس  سٍتۍ  تگ  دَو  کرنہٕ  چہِ  وٲنٛسہِ  ووت،  پتہٕ  چُھ  ﴿اکہِ  دۅہ﴾  ابراہیم  علیہ  اسلام  تس  ونان،  گوبریا،  بہٕ  چُھس  خوابس  منٛز  وُچھان  زِ  بہٕ  چُھسَتھ  ژٕ  ذبح  کران،  وۅنۍ  وَن  ژٕ،  چون  کیا  خیال  چُھ؟  تٔمۍ  ووٚن،  ابا  جان،  یِکینژھاہ  تۅہیہِ  حُکم  چُھو  دِنہٕ  یِوان  سُہ  کٔرِو  پوٗرٕ،  توٚہۍ  لٔبِو  مےٚ  ان  شاء  اللہ  صٲبرو  منٛزٕ۔

Mirwaiz:
  ادٕہ  ییٚلہِ  سُہ  فرزند  ووت  تِمن  سٍتۍ  اورٕ  یور  پھیرنہٕ  چہ  عمرِ،  دوٚپہس  اے  فرزند  مےٚ  وُچھ  خوابس  منٛز  زَن  بہٕ  ژےٚ  کھش  کران  خداےسٕندِ  حکمہٕ،  وۅنۍ  وُچھ  ژٕہ  چٲنۍ  راے  کیا  چھےٚ۔  فرزندن  دوٚپُکھ،  اے  میانہِ  بابہٕ  صٲبہٕ،  توٚہۍ  کٔرِو  حض  سۅ  کٲم  ییٚمُیک  تۅہیہِ  حکم  کرنہٕ  آو۔  میون  مَہ  بٔرِو  اندیشہِ  کینہہ  تہِ،  خداین  ہے  یوٚژھ  مےٚ  لٔبِو  توٚہۍ  صبر  کروُنیو  أندرٕہ۔

Transliteration:
  Falamm<u>a</u> balagha maAAahu a<b>l</b>ssaAAya q<u>a</u>la y<u>a</u> bunayya innee ar<u>a</u> fee alman<u>a</u>mi annee a<u>th</u>ba<u>h</u>uka fa<b>o</b>n<i><u>th</u></i>ur m<u>atha</u> tar<u>a</u> q<u>a</u>la y<u>a</u> abati ifAAal m<u>a</u> tumaru satajidunee in sh<u>a</u>a All<u>a</u>hu mina a<b>l</b><u>ssa</u>bireen<b>a</b>


Transliteration: Falamm<u>a</u> aslam<u>a</u> watallahu liljabeen<b>i</b>
Athar:
  ٲخرس  پٮ۪ٹھ  ییٚلہِ  تِمو  دۅشوٕیَو  خداے  سٕندِس  حُکمس  کلہٕ  نوٚمروو،  تہٕ  ابراہیم  علیہ  السلام  چُھ  فرزندس  بُتھہِ  کِنۍ  پتھر  پاوان۔

Mirwaiz:
  توپتہٕ  ییٚلہِ  تِمَو  دۅشوٕیو  خداے  سُند  حکم  مون،  توپتہٕ  سوو  تِمَو  سُہ  فرزند  ذبح  کرنہٕ  خٲطرٕ  بُتھہِ  کِنۍ،  توپتہٕ  ہیٚژٕکھ  گردنہِ  شراکھ  وایِنۍ۔


Athar:
  ژےٚ  ہووُتھ  خواب  پوٚز  بنٲوِتھ۔  ﴿چونکہ  خوابس  منٛز  اوس  یہِ  ہاونہٕ  آمُت  زِ  ذبح  چِھ  کران،  یہِ  آو  نہٕ  ہاونہٕ  زِ  ذبح  چُھ  کرنہٕ  آمُت،  امہِ  موجوب  ییٚلہِ  حضرت  ابراہیم  علیہ  السلامَو  ذبح  کرنٕچ  پوٗرٕ  تیٲری  کٔر،  پتہٕ  آو  فرماونہٕ  زِ  ژےٚ  ہووُتھ  خواب  پوٚز  بنٲوِتھ۔﴾  أسۍ  چِھ  نیکی  کرن  والیٚن  یُتھُے  جزا  دِوان۔

Mirwaiz:
  بے  شک  تۅہیہِ  ہووُو  پَنُن  خواب  عملاً  پوٚز۔  وۅنۍ  چھِ  أسۍ  حکم  کران،  وۅنۍ  ترٲوِیوٗن  اسماعیل  علیہ  السلام،  تِمَو  تروو  سُہ۔  تِہُنٛد  زُو  بچوو  تَمہِ  علاوٕہ  سَپُد  تِمن  دۅشوُنۍ  مٲلۍ  پٔتھرن  تھوٚد  مرتبہٕ  حاصل۔  أسۍ  چھِ  یِتھے  کِنۍ  رٕژ  موٚزوٗرۍ  دِوان  نیکو  کارن۔

Transliteration:
  Qad <u>s</u>addaqta a<b>l</b>rruy<u>a</u> inn<u>a</u> ka<u>tha</u>lika najzee almu<u>h</u>sineen<b>a</b>


Mirwaiz: بیٚیہِ دُیت اَسہِ اَکھ بوٚڈ جانوراہ تِمن بدلہٕ ذبح کرنہٕ خٲطرٕ۔
Transliteration: Wafadayn<u>a</u>hu bi<u>th</u>ib<u>h</u>in AAa<i><u>th</u></i>eem<b>in</b>
Athar:
  تہٕ  اَسہِ  تراونوو  اکھ  بٔڈ  قربٲنی  فِدیس  منٛز  دِتھ  سُہ  بچہِ  یلہٕ۔  ﴿بجہِ  قُربٲنی  نِشہِ  چُھ  مُراد  اکھ  دُمبہٕ  یا  اَکھ  بوٚڈ  کٹھ،  یُس  تمہِ  وقتہٕ  اللہ  تعالیٰ  سٕندۍ  فرشتن  حضرت  ابراہیم  علیہ  السلامس  برونٛہہ  کنہِ  پیش  کوٚر  تاکہ  فرزند  سٕندِ  بدلہٕ  کر  تس  ذبح۔  اَتھ  چُھ  بٔڈ  قربٲنی  امہِ  موجوب  وننہٕ  آمُت  زِ  سۅ  ٲس  ابراہیم  علیہ  السلام  ہِوِس  وفادار  بندٕہ  سٕندِ  خٲطرٕ  فرزندِ  ابراہیم  علیہ  السلام  ہِوِس  صٲبر  تہٕ  جاں  نِثار  لڑکہٕ  سُند  فِدیہِ۔  امہِ  علاوٕہ  چُھ  اتھ  بٔڈ  قربٲنی  قرار  دِنُک  اکھ  وجہ  یِتہِ  زِ  قیامتس  تام  خٲطرٕ  کوٚر  خُداین  یہِ  سُنّت  جٲری  زِ  اَمی  تٲریخہٕ  کرن  تمام  اہلِ  ایمان  پوٗرٕ  دُنیاہس  منٛز  جانور  قُربان،  تہٕ  وفادٲری  تہٕ  جاں  نِثاری  ہٕندِ  امہِ  عظیمُ  الشّان  واقعٕچ  یاد  روزن  تازٕہ  کران۔﴾


Athar: سلام چھےٚ ابراہیم علیہ السلامس پٮ۪ٹھ۔
Transliteration: Sal<u>a</u>mun AAal<u>a</u> ibr<u>a</u>heem<b>a</b>
Mirwaiz:
  سلام  بوٚوِن  حضرت  ابراہیمس  پٮ۪ٹھ۔  چنانچہ  ازتانۍ  چھِ  تِمن  پتہٕ  یِوُنین  تِہِندِ  نامِ  مبارکہٕ  پتہٕ  ونان  علیہ  السلام۔


Mirwaiz: بیٚیہِ دِژ اَسہِ بشارت تِمن حضرت اسحٰق سٕنز، سُہ تہِ آسہِ پیغمبر نیکوکارو أندرٕہ۔
Transliteration: Wabashsharn<u>a</u>hu biis<u>ha</u>qa nabiyyan mina a<b>l</b><u>ssa</u>li<u>h</u>een<b>a</b>
Athar:
  تہٕ  اسہِ  دِژ  تس  اسحاق  علیہ  السلام  سٕنز  بشارت  ﴿یعنی  قربٲنی  ہٕندِ  امہِ  واقعہ  پتہٕ  دِژٕ  تس  حضرت  اسحاق  علیہ  السلام  سٕندِ  زیٚنٕچ  بشارت﴾  اکھ  نبی  صالحینو  منٛزٕ۔


Athar:
  بیٚیہِ  دِژ  تس  تہٕ  اسحاق  علیہ  السلامس  برکت۔  وونۍ  چھُ  یِمن  دۅشوٕنہِ  ہٕندِ  ذُریتہٕ  منٛزٕ  کانٛہہ  مُحسن  تہٕ  کانٛہہ  چُھ  پننِس  نفسس  پٮ۪ٹھ  ٹاکارٕ  ظُلم  کرن  وول۔

Mirwaiz:
  بیٚیہِ  کرِ  اَسہِ  تِمن  پٮ۪ٹھ  بیٚیہِ  اسحاق  علیہ  السلامس  پٮ۪ٹھ  برکٔژ  نٲزل۔  بیٚیہِ  کرِ  اَسہِ  تِہِندِ  ذرِیتہٕ  اندرٕہ  بعض  نیکو  کار  تہٕ  بعض  تِم  یِم  یچھ  عملو  سببہٕ  پننِس  پانس  نٔنۍ  پٲٹھۍ  ظلم  کرٕوُنۍ  ٲسۍ۔ 

Transliteration:
  Wab<u>a</u>rakn<u>a</u> AAalayhi waAAal<u>a</u> is<u>ha</u>qa wamin <u>th</u>urriyyatihim<u>a</u> mu<u>h</u>sinun wa<i><u>th</u></i><u>a</u>limun linafsihi mubeen<b>un</b>


Athar: تِمن تہٕ تِہندِس قومس دِیُت کربِ عظیم ﴿بَڈِ مصیبت﴾ نِشہِ نجات،
Transliteration: Wanajjayn<u>a</u>hum<u>a</u> waqawmahum<u>a</u> mina alkarbi alAAa<i><u>th</u></i>eem<b>i</b>
Mirwaiz:
  بیٚیہِ  دُیت  اَسہِ  نجات  تِمن  دۅشوُنۍ  بیٚیہِ  تِہِندِس  قومس  یعنی  بنی  اسرٲیلس  بڈِ  غمہٕ  اَکہِ  نِشہِ۔


Athar: تِمن بخٕش نُصرت ییٚمہِ وجہ کِنۍ تِمے روٗدۍ غٲلب،
Transliteration: Wana<u>s</u>arn<u>a</u>hum fak<u>a</u>noo humu algh<u>a</u>libeen<b>a</b>
Mirwaiz:
  بیٚیہِ  کٔر  اَسہِ  تِمن  یٲری  تہٕ  مدد  فرعونس  مقابلہ۔  پس  سپٕدۍ  تِم  تمی  تس  دشمنس  پٮ۪ٹھ  غٲلب۔


Athar: کیا توٚہۍ چِھوٕ بعلس ناد لایان تہٕ اَحسنُ الخالقین چھوٗن تراوان،
Transliteration: AtadAAoona baAAlan wata<u>th</u>aroona a<u>h</u>sana alkh<u>a</u>liqeen<b>a</b>
Mirwaiz:
  کیا  توٚہۍ  چھِوا  أکِس  پۅتلِس ﴿یس  ناو  چھُ  بَعَل  پرستش  کران  تہٕ  ناد  دِوان۔  یُس  پروردگار  رُت  پٲدٕہ  کرٕوُن  چھُ،  تس  پرستش  کرٕنۍ  چھِو  تراوان۔


Transliteration: All<u>a</u>ha rabbakum warabba <u>a</u>b<u>a</u>ikumu alawwaleen<b>a</b>
Athar:
  سُہ  اللہ  تعالیٰ  یُس  تُہُند  تہٕ  تُہندٮ۪ن  پٔتِمیٚن  بروٗٹھمیٚن  آبا  و  اجدادن  ہُند  ربّ  چُھ؟

Mirwaiz:
  سُہ  گوٚو  معبوٗد  برحق  یُس  تُہُنٛد  پروردگار  تہٕ  تُہٕندین  مالین  بُڈِ  ببن  ہُنٛد  پروردگار  چھُ۔


Athar: مگر تِمو پھِیُر تس بُتھ، لہذا چِھ تِم یقیناً سزا خٲطرٕ پیش سپدن وٲلۍ،
Transliteration: Faka<u>thth</u>aboohu fainnahum lamu<u>hd</u>aroon<b>a</b>
Mirwaiz:
  تِمَو  تہِ  زون  سُہ  اَپُز۔  پس  یِن  تِم  تہِ  گرفتار  کٔرِتھ  عذاب  خٲطرٕ  حاضر  کرنہٕ  قیامتُک  دۅہ۔


Athar: سِواے اکھ بُڈ یۅسہٕ پتھ روزن والیو منٛزٕ ٲس۔
Transliteration: Ill<u>a</u> AAajoozan fee algh<u>a</u>bireen<b>a</b>
Mirwaiz:
  مگر  نہ  تِہٕنزو  زنانو،  اہلِ  بیتو  اندرٕہ  أکِس  بجہِ  زنانہِ۔  سۅ  روٗز  تٔتی  عذابس  منٛز  روزن  والین  سٍتۍ۔


Athar: اَز چِھو توٚہۍ رات دۅہ تِہٕنزو ﴿وُجارٕ گٔمژَو بٔستِیَو﴾ کِنۍ نیران۔
Transliteration: Wainnakum latamurroona AAalayhim mu<u>s</u>bi<u>h</u>een<b>a</b>
Mirwaiz:
  توپتہٕ  چھِو  اے  مکہٕ  کیو  لوٗکو  تِہٕنزو  بستی  یَو  کِنۍ  صبحس  یا  رٲتھۍ  کُیت  پکان  ییٚلہِ  توٚہۍ  شامس  کُن  سفر  کران  چھِو۔


Athar: تہٕ یقیناً اوس یونُس علیہ السلام تہِ رسولَو منٛزٕ۔
Transliteration: Wainna yoonusa lamina almursaleen<b>a</b>
Mirwaiz:
  بیٚیہِ  چھُ  یونس  علیہ  السلام  تہِ  بے  شک  پیغمبرو  أندرٕہ۔  تِہُنٛد  تَمہِ  وقتُک  قصہ  تہِ  چھُ  قابل  ذکر  ییٚلہِ  تِمَو  پننِس  قومس  ایمان  اَننہٕ  مۅکھہٕ  خداے  سٕندِ  حکمہٕ  عذاب  یِنُک  وعدٕہ  کوٚر۔  توپتہٕ  دراے  پانہٕ  تَمہِ  شہرٕ  نِشہِ۔  ییٚمہِ  دۅہ  عذابُک  وعدٕہ  اوس  تَمہِ  دۅہ  ییٚلہِ  عذاب  نازل  سپدنٕکۍ  آثار  ہیٚتِن  سپدٕنۍ،  قومن  ہیوٚت  یونس  علیہ  السلام  ژھانڈُن  ایمان  اَننہٕ  کہ  اِرادٕہ۔  ییٚلہِ  نہ  تِم  لٔبِکھ  کُنہِ  تہِ،  سارِوٕے  کوٚر  مُتفقہ  طور  رجوع  بخڈا،  سٮ۪ٹھاہ  کٔرٕکھ  گریہ  زٲری،  بیٚیہِ  اوٚنُکھ  بصدقِ  دل  ایمان  مجمل  پٲٹھۍ۔  چنانچہ  عذاب  دراو  پتھ۔  یونس  علیہ  السلامس  سَپٕز  اَمہِ  واقعچ  خبر،  تِم  دراے  پننہِ  اجتہادٕہ  سٍتۍ  خداے  سٕندِ  صریح  اجازت  ورٲے،  توپتہٕ  کوٚرُکھ  اِرادٕہ  کُنہِ  دوٗر  جایہِ  گژھنُک۔


Athar: یاد پٲوِو ییٚلہِ سُہ أکِس بٔرژِ ناوِ کُن ژوٚل،
Transliteration: I<u>th</u> abaqa il<u>a</u> alfulki almash<u>h</u>oon<b>i</b>
Mirwaiz:
  توپتہٕ  گٔے  ژٔلِتھ  اَمہِ  جایہِ  نِشہِ۔  وٲتۍ  أکِس  مسافرو  سٍتۍ  بٔرِتھ  ناوِ  پٮ۪ٹھ۔  تِمن  ہووُکھ  اِشارٕہ،  تِمَو  رٔٹ  ناو،  توپتہٕ  سپٕدۍ  تِم  تتھ  ناوِ  منٛز  سوار۔  ہَنا  گٔیہِ،  یکدم  ووٚتھ  سمندرس  منٛز  طوفان۔  ناوِ  ہٲنزو  ووٚنہَکھ  ا۔  سہِ  منٛز  چھُ  کُستام  یُس  تازٕہ  قصوروار  چھُ۔  سُہ  شخص  پیٚیہِ  اَسہِ  ناوِ  نِشہِ  الگ  کرُن۔  اَدٕہ  ہَمہِ  طوفان،  نَتہٕ  چھُ  سارِنٕے  پھٹنُک  خطرٕہ۔


Athar: پتہٕ سپُد چیٖر ترٛاونس منٛز شریک تہٕ تتھ منٛز ہورُن۔
Transliteration: Fas<u>a</u>hama fak<u>a</u>na mina almud<u>h</u>a<u>d</u>een<b>a</b>
Mirwaiz:
  سُہ  قصوروار  معین  کرنہٕ  خٲطرٕ  تراویکھ  چیٖرِہ۔  چیٖرین  اندر  دراو  یونس  علیہ  السلامٕے  خطاوار۔  توپتہٕ  کوٚر  تِمَو  پَنُن  پان  دریاوس  منٛز  تراونہٕ  خٲطرٕ  پیش۔  دوٚپُکھ  واقعی  چھُس  بٕے  پننِس  آغس  نِشہِ  بِلا  اجازت  ژوٚلمُت۔  ترٲوِوو  مےٚ  آبس  اندر،  تِمن  اوس  خیال  دریاوُک  کِنارٕہ  چھُنہٕ  زیادٕہ  دوٗر۔  یہِ  ژھانٹھ  توپتہٕ  کھسہِ  بٔٹھِس  پٮ۪ٹھ۔  چنانچہ  تِم  آے  تراونہٕ  حسب  معمول  دریاوس  اندر،  مگر  یُتھُے  تِمو  دریاوس  اندر  وۅٹھ  لٲے۔  خداے  سٕندِ  حکمہٕ  آیہِ  اَکھ  گاڈاہ،  تمی  کوٚر  تِمن  لُقمہ  تہٕ  توپتہٕ  نینگلٲوِن،  یکدم  پٔچ  ناو۔


Transliteration: Fa<b>i</b>ltaqamahu al<u>h</u>ootu wahuwa muleem<b>un</b>
Athar:
  ٲخر  کار  نینگلوو  سُہ  گاڈِ  تہٕ  سُہ  اوس  پانس  ملامت  کران  ﴿یِمن  کتھن  پٮ۪ٹھ  غور  کرنہٕ  سٍتۍ  یۅسہٕ  واقعٕچ  صوٗرت  فِکرِ  چھےٚ  تران  سۅ  چھےٚ  یہِ  زِ  ﴿ا﴾  حضرت  یونُس  علیہ  السلام  یتھ  ناوِ  منٛز  سوار  ٲسۍ  سپدِمٕتۍ  سۅ  ٲس  پننہِ  گُنجٲئشہِ  کھۅتہٕ  زیادٕہ  بٔرِتھ۔  ﴿2﴾  چیرِ  تراویٚکھ  ناوِ  منٛزٕ  تہٕ  غالباً  تراویٚکھ  تمی  ساعتہٕ  ییٚلہِ  بحری  سفرس  دوران  یہِ  باسیوو  زِ  زیادٕہ  بارٕکہ  وجہ  کِنۍ  چُھ  تمام  مُسافرن  ہٕندِس  زُوَس  خطرٕہ۔  لہٰذا  آیہِ  امہِ  غرضہٕ  خٲطرٕ  چیرِ  تراونہٕ  زِ  ییٚمۍ  سُند  ناو  چیٖریٚو  منٛزٕ  نیرِ  سُے  گژِھہ  آبس  یُن  چھکنہٕ۔  ﴿3﴾  چیریٚو  منٛز  درٛاو  حضرت  یونس  علیہ  السلام  سُندُے  ناو،  تِم  آے  سمندرس  منٛز  چھکنہٕ  تہٕ  پتہٕ  چھےٚ  تِمن  گاڈ  نیٚنگلاوان۔  ﴿4﴾  اَتھ  تکلیفس  منٛز  سپدۍ  حضرت  یونُس  علیہ  السلام  امہِ  موجوب  مبتلا  زِ  تِم  ٲسۍ  پننِس  آقا  یعنی  اللہ  تعالیٰ  سٕندِ  اجازت  ورٲے  پننہِ  ماموٗریت  چہِ  جایہِ  پٮ۪ٹھ  ژٔلۍ  مٕتۍ،  أتھۍ  معنی  یَس  پٮ۪ٹھ  چُھ  لفظ  اَبَقّ  دلالت  کران،  تِکیازِ  عربی  زبٲنۍ  منٛز  چُھ  یہِ  ژَلن  وٲلِس  غلام  سٕندِ  خٲطرٕ  وَننہٕ  یِوان﴾

Mirwaiz:
  توپتہٕ  نینگٕلۍ  تِم  اَکہِ  گاڈِ  یَتھ  حالس  کہ  تِم  ٲسۍ  پانس  ملامت  کران  پننِس  قصورس  پٮ۪ٹھ۔


Athar: وۅنۍ اگر سُہ تسبیح کرن والیو منٛزٕ آسِہے نہٕ،
Transliteration: Falawl<u>a</u> annahu k<u>a</u>na mina almusabbi<u>h</u>een<b>a</b>
Mirwaiz:
  پس  نَے  تِم  آسٕہن  تسبیح  پروُنیو  أندرٕہ  یعنی  نٮ۪ماز  پروُنیو  اندرٕہ۔  چنانچہ  گاڈِ  ہٕندِس  کریہنہٕ  مازس  پٮ۪ٹھ  دُیت  تِمَو  سجدٕہ  تتھ  منٛز  پوٚرُکھ  ﴿۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ﴾


Transliteration: Lalabitha fee ba<u>t</u>nihi il<u>a</u> yawmi yubAAathoon<b>a</b>
Athar:
  تیٚلہِ  روزِ  ہے  قیامتس  تام  تٔسۍ  گاڈِ  ہِندِس  شکمس  منٛز۔  ﴿یعنی  قیامتس  تام  روزِ  ہے  گاڈِ  ہُنٛد  شکم  تٔمۍ  سٕندِ  خٲطرٕ  قبر  بٔنِتھ﴾

Mirwaiz:
  نَتہٕ  روزہن  تِم  گاڈِ  ہٕنزِ  یٔڈ  منٛز  قیامتس  تانۍ  ییٚمہِ  دۅہ  لوٗکھ  قبرو  منٛزٕ  کڈنہٕ  یِہَن،  تِمَو  ییٚلہِ  زیٚوِہ  سٍتۍ  تسبیح  و  استغفار  پوٚر،  دِلہٕ  سٍتۍ  ندامت  تہٕ  توبہٕ  کوٚر۔


Athar: ٲخر کار چھوٚکھ سُہ اَسہِ سٮ۪ٹھاہ بیمار حالتس منٛز أکِس ہموار زمینس پٮ۪ٹھ۔
Transliteration: Fanaba<u>th</u>n<u>a</u>hu bi<b>a</b>lAAar<u>a</u>i wahuwa saqeem<b>un</b>
Mirwaiz:
  توپتہٕ  ترٲوۍ  اَسہِ  تِم  تمہِ  کی  برکت  مٲدانس  کُن  یتھ  منٛز  نہٕ  کانٛہہ  کُلاہ  نہ  سایُک  کانٛہہ  چیزاہ  اوس  بحالیکہِ  تِم  ٲسۍ  گاڈِ  ہٕنزِ  یٔڈ  منز  آب  و  ہوا  تہٕ  ضروریاتِ  زندگی  خٲطرٕ  خواہ  میسر  نہ  سپدنہٕ  مۅکھہٕ  بیمار  سپٕدِمٕتۍ۔


Athar: تہٕ تتھ پٮ۪ٹھ وۅپدو اَکھ رٲنٛٹھ دار ﴿اَلہٕ﴾ کُل۔
Transliteration: Waanbatn<u>a</u> AAalayhi shajaratan min yaq<u>t</u>een<b>in</b>
Mirwaiz:
  بیٚیہِ  کھور  اَسہِ  تِمن  نِشہِ  تاپہٕ  نِشہِ  محفوظ  روزنہٕ  خٲطرٕ  مشٲدۍ  اَلہٕ  کُل،  کیازِ  تَمِکۍ  ؤتھٕر  چھِ  بٔڈۍ  تہٕ  کُشادٕہ  آسان۔  بیٚیہِ  واتنٲو  اَسہِ  تِمن  نِشہِ  اَکھ  جنگلی  ژھاوٕج  یۅسہٕ  تِمن  دۅد  چاوان  ٲس۔  


Transliteration: Waarsaln<u>a</u>hu il<u>a</u> miati alfin aw yazeedoon<b>a</b>
Athar:
  امہِ  پتہٕ  سوٗز  سُہ  اسہِ  أکِس  لچھس  یا  امہِ  کھۅتہٕ  زٲئد  لُکن  کُن۔  ﴿اکھ  لچھ  یا  اَمہِ  کھۅتہٕ  زٲئد،  وَننُک  مطلب  چُھنہٕ  یہِ  زِ  خُدایس  اوس  تِہندِس  تعدادس  منٛز  شک،  بلکہ  چُھ  اَمِیُک  مطلب  یہِ  زِ  اگر  کانٛہہ  تِہِنزِ  بستی  نظر  ترٛاوِہے،  تیٚلہِ  کرِہے  یۅہے  اندازٕہ  زِ  اَمہِ  شہرٕچ  آبٲدی  آسہِ  اکھ  لچھ  کھۅتہٕ  زیادے  کم  نہٕ  کینٛہہ۔﴾

Mirwaiz:
  توپتہٕ  سوٗزۍ  اَسہِ  تِم  پیغمبر  اَکھ  لچھ  کھۅتہٕ  زیادٕہ  لوٗکن  کُن  یِم  شہرِ  نینواہس  منٛز  ٲسۍ  یُس  شہر  موصلس  قریب  چھُ،  یُہُنٛد  تعداد  اَکھ  لچھ  تہٕ  تٕرٛہ  ساس﴿130000﴾اوس۔


Athar: تِمو اوٚن ایمان تہٕ اَسہِ تھٲوۍ تِم أکِس خاص وقتس تام باقی۔
Transliteration: Fa<u>a</u>manoo famattaAAn<u>a</u>hum il<u>a</u> <u>h</u>een<b>in</b>
Mirwaiz:
  تِمَو  لوٗکو  اوٚن  ایمان  گۅڈٕ  آثارِ  عذاب  وُچھِتھ،  ایمانِ  مجمل  توپتہٕ  تفصیلی  ایمان۔  ییٚلہِ  یونُس  علیہ  السلام  واپس  آے  تِمن  کُن،  پس  تُلہٕ  نٲوۍ  اَسہِ  تِم  تمتع،  عٲش  کرنٲوۍ  ایمان  کہ  برکتہٕ  أکِس  مُدتس  تام  یعنی  یوٚت  تانۍ  تِم  زندٕہ  روٗدۍ۔


Transliteration: Fa<b>i</b>staftihim alirabbika alban<u>a</u>tu walahumu albanoon<b>a</b>
Athar:
  پتہٕ  پٕرٛژِھو  یِمن  لُکن،  کیا  ﴿یِہٕندٮ۪ن  دِلن  چھا  یہِ  کتھ  لگان  زِ﴾  تُہٕندِس  ربّس  خٲطرٕ  گژھن  آسنہِ  کورِ  تہٕ  یِمن  خٲطرٕ  گٔژھن  نیٚچِو  آسٕنۍ۔

Mirwaiz:
  پس  پٕرٛژھۍ  تو  تِمن  یِم  دپان  چھِ  ملٲیک  چھےٚ  اللہ  تعالیٰ  سٕنزٕ  کورِ،  کیا  تُہٕندِس  پروردگارٕ  سٕندِ  خٲطرٕ  گیا  کورِ  تہٕ  تِمن  گٔے  پانس  کِتۍ  گَبر۔


Transliteration: Am khalaqn<u>a</u> almal<u>a</u>ikata in<u>a</u>than wahum sh<u>a</u>hidoon<b>a</b>
Athar:
  پٔزِ  پٲٹھۍ  چھا  اَسہِ  ملٲیِک  بنٲوِمٕتۍ  مستوٗراتہٕ،  تہٕ  یِم  چِھ  یہِ  أچھو  وُچھمٕژ  کتھ  ونان۔

Mirwaiz:
   کنہِ  اَسہِ  کٔرۍ  پٲدٕہ  ملٲیک  کورِ  تِمن  تھی۔  تِم  ٲسِیا  تِمن  بناونہٕ  کہ  وقتہٕ  حٲضر  تہٕ  موجود  تِمن  وُچھان۔


Athar:
  یِمو  چُھ  خُدایس  تہٕ  ملٲئکن  درمیان  نسبُک  رشتہٕ  بنوومُت،  ﴿اگرچہِ  لفظ  جِن  چُھ  وَرتاونہٕ  آمُت  مگر  یُس  برونٛہہ  کُن  بیان  چُھ،  تمہِ  نِشہِ  چُھ  واضح  زِ  فرشتہٕ  چِھ  مُراد،  یُہُند  لفظی  معنی  چُھ  پوشیدٕہ  مخلوق۔﴾  حالانکہ  ملٲئک  چھِ  خوٗب  زانان  زِ  یِم  لُکھ  چِھ  مُجرم  سٕندِ  حیثیتہٕ  پیش  سپدن  وٲلۍ  ﴿تہٕ  تِم  چِھ  ونان  زِ﴾۔

Mirwaiz:
  بیٚیہِ  چھُ  ٹھٔہروومُت  تِمَو  خدایس  تہٕ  جِنن  منٛز  اَکھ  رشتہٕ۔  حالانکہ  بتحقیق  جِن  چھِ  پانہٕ  یہِ  کتھ  زٲنِتھ  کہ  تِم  تہِ  یِن  گرفتار  کٔرِتھ  عذابہٕ  خٲطرٕ  حٲضر  کرنہٕ  قیامتُک  دۅہ۔

Transliteration:
  WajaAAaloo baynahu wabayna aljinnati nasaban walaqad AAalimati aljinnatu innahum lamu<u>hd</u>aroon<b>a</b>


Athar: مگر صرف تس یُس جہنم کِس نارٕ اَلاوس منٛز دزن وول آسہِ۔
Transliteration: Ill<u>a</u> man huwa <u>sa</u>li alja<u>h</u>eem<b>i</b>
Mirwaiz:
  مگر  تس  یُس  جہنمس  کُن  واتہٕ  وُن  آسہِ  اَزلے،  یہِ  گوٚو  جِنن  ہُنٛد  حال،  ملٲیکن  ہُنٛد  حال  چھُ،  تِم  چھِ  ونان  پانہٕ۔


Athar: تہٕ سونُے حال چُھ یہِ زِ اسہِ منٛزٕ چُھ پرٛتھ أکۍ سُند اکھ مقام مُقرر،
Transliteration: Wam<u>a</u> minn<u>a</u> ill<u>a</u> lahu maq<u>a</u>mun maAAloom<b>un</b>
Mirwaiz:
  اَسہِ  منٛز  چھُنہٕ  کٲنسہِ  تہِ  یَس  نہٕ  جایاہ  چھےٚ  مقرر  کرنہٕ  آمٕژ  اَکھ  درجاہ  مُعین  کرنہٕ  آمُت۔


Athar: بیٚیہِ تسبیح کرن وٲلۍ۔
Transliteration: Wainn<u>a</u> lana<u>h</u>nu almusabbi<u>h</u>oon<b>a</b>
Mirwaiz:
  بیٚیہِ  چھِ  أسۍ  بے  شک  تسبیح  کرن  وٲلۍ،  خداے  سٕںز  پٲکی  بیان  کران۔  غرض  أسۍ  چھِ  پرتھ  طریقہ  محکوم،  وۅنۍ  ییٚلہِ  ملٲیک  پانہٕ  پننِس  بندٕہ  آسنس  اقرار  کران  چھِ۔


Athar: کاش اسہِ نِشہِ آسِہے سۅ ذِکر یۅسہٕ پٔتِمیٚن قومن ٲس دِنہٕ آمٕژ،
Transliteration: Law anna AAindan<u>a</u> <u>th</u>ikran mina alawwaleen<b>a</b>
Mirwaiz:
  نبی  کریمؐ  سٕندِ  تشریف  اَننہٕ  برونٹھ  ہرگاہ  اَسہِ  نِشہِ  آسِہا  کانٛہہ  نصیحت  کرٕوُنۍ  کتاباہ  بروٗنٹھِمین  لوٗکن  ہٕندۍ  پٲٹھۍ،


Athar: تیٚلہِ آسہَو أسۍ اللہ تعالیٰ سٕندۍ ژارنہٕ آمٕتۍ بندٕہ۔
Transliteration: Lakunn<u>a</u> AAib<u>a</u>da All<u>a</u>hi almukhla<u>s</u>een<b>a</b>
Mirwaiz:
  أسۍ  تہِ  آسٕہَو  خداے  سٕندۍ  خاص  بندٕہ،  توپتہٕ  ییٚلہِ  تِمن  برونٹھ  کُن  وٲژ  نصیحت  کرٕوُنۍ  کتاب  پیغمبرسٕندِ  ذریعہ۔


Mirwaiz: پتہٕ انکار کرٕوُنۍ زانن برونٹھ پہن پانے کہ کیا بنہِ تِمن۔
Transliteration: Fakafaroo bihi fasawfa yaAAlamoon<b>a</b>
Athar:
  مگر  ﴿ییٚلہِ  سۅ  وٲژ﴾  پتہٕ  کوٚر  یِمَو  تتھ  انکار،  وۅنۍ  لگہِ  عنقریب  یِمن  ﴿اَمہِ  رٔوِشہِ  ہُند  نتیجہِ﴾  پے۔


Athar: پننیٚن سوٗزِمٕتیٚن بندن سٍتۍ چُھ اَسہِ گۅڈے وعدہ کوٚرمُت زِ،
Transliteration: Walaqad sabaqat kalimatun<u>a</u> liAAib<u>a</u>din<u>a</u> almursaleen<b>a</b>
Mirwaiz:
  تحقیق  بیٚیہِ  چھُ  مقرر  کرنہٕ  آمُت  سون  حکم  خاص  بندن  یعنی  پیغمبرن  متعلق  لوح  محفوظس  اندر۔


Athar: لہٰذا اے نبیؐ، کینژھس کالس ترٲوِیوٗکھ پننِس حالس پٮ۪ٹھ،
Transliteration: Fatawalla AAanhum <u>h</u>att<u>a</u> <u>h</u>een<b>in</b>
Mirwaiz:
  پس  پھِرِو  تِمن  مکہٕ  کین  کٲفرن  نِشہِ  توٚہۍ  پَنُں  بُتھ  بیٚیِس  طرفس  کُن  یارسول  اللہؐ  کینٛہہ  کالاہ۔


Athar:
  ییٚلہِ  سُہ  یِہندِس  صحنس  منٛز  وَسہِ،  پتہٕ  آسہِ  سُہ  دۅہ  تِمن  لُکن  خٲطرٕ  سٮ۪ٹھاہ  خراب  یِم  کھۅژناونہٕ  چِھ  آمٕتۍ۔

Mirwaiz:
  اَدٕہ  ییٚلہِ  سُہ  عذاب  تِہِندین  آنگنن  منٛز  وٲتِتھ  پیٚیہِ،  اَدٕہ  سپدِ  سٮ۪ٹھاہ  یچھ  تِمن  بیٖم  کرنہٕ  آمتین  لوٗکن  ہُنٛد  صبح  یعنی  روزِ  بد  یِیَکھ۔  

Transliteration:
  Fai<u>tha</u> nazala bis<u>ah</u>atihim fas<u>a</u>a <u>s</u>ab<u>ah</u>u almun<u>th</u>areen<b>a</b>


Athar: بس ترٲوِیوٗکھ کینژٕھہ کالہٕ خٲطرٕ،
Transliteration: Watawalla AAanhum <u>h</u>att<u>a</u> <u>h</u>een<b>in</b>
Mirwaiz:
    ییٚلہِ  یہِ  کتھ  یقینی  چھےٚ  کہ  تِمن  پٮ۪ٹھ  واتہِ  ضرور  عذاب،  توٚہۍ  تھٲوِو  تسلی  کینٛہہ  کالاہ  تانۍ  کٔرِو  توٚہۍ  صبر۔


Athar: تہٕ روٗزِو وُچھان، عنقریب وُچھن یِم پانہٕ ﴿تہِ پنُن انجام﴾۔
Transliteration: Waab<u>s</u>ir fasawfa yub<u>s</u>iroon<b>a</b>
Mirwaiz:
  تِہِندِ  تکلیف  تہٕ  اِیذاہُک  مہ  بٔرِو  کانٛہہ  غم،  تِہٕنز  حالت  روٗزِو  وُچھان،  عنقریب  وُچھن  تِم  تہِ  پنٕنۍ  حالت  کیا  بَنہِ  تِمن۔ 


Athar: پاک چُھ تُہُند ربّ، عزتُک مٲلک، تِمو تمام کَتھَو نِشہِ یِمہٕ یِم لُکھ بناوان چِھ۔
Transliteration: Sub<u>ha</u>na rabbika rabbi alAAizzati AAamm<u>a</u> ya<u>s</u>ifoon<b>a</b>
Mirwaiz:
  مُنزہ  تہٕ  پاک  چھُ  تُہُند  پروردگار  یُس  عزت  وول  پروردگار  چھُ  تِمَو  سارِوٕے  کتھو  نِشہِ  یِمہٕ  تس  کُن  لاگان  چھِ  دشمن۔ 


Athar: ص، نصیحت دِنہٕ والہِ قرآنُک قسم،
Transliteration: <u>Sa</u>d wa<b>a</b>lqur<u>a</u>ni <u>th</u>ee a<b>l</b><u>thth</u>ikr<b>i</b>
Mirwaiz:
  حرف  ص  چھُ  حروفِ  مقطعاتو  أندرٕہ۔  اَمُیک  معنی  زانہِ  پانہٕ  اللہ  تعالیٰ۔  قسم  چھُس  بہٕ  ہاوان  قرآن  مجیدُک  یُس  نصیحت  سٍتۍ  پُر  چھُ  یعنی  یتھ  منٛز  بے  شمار  نصیحژ  چھےٚ  یَتھ  کتھہِ  پٮ۪ٹھہٕ  کہ  ہرگز  چھَنہٕ  تِمہٕ  کتھہٕ  پَزٕہ  یِمہٕ  یِم  کٲفروَنان  چھِ  کہ  خدایس  ورٲے  کیا  چھِ  بیٚیہِ  معبود  یا  یِمہٕ  کتھہٕ  رسالتس  خلاف  ونان  چھِ۔


Transliteration: Bali alla<u>th</u>eena kafaroo fee AAizzatin washiq<u>a</u>q<b>in</b>
Athar:
  بلکہ  یِمے  لُکھ،  یِمو  ماننہٕ  نِشہِ  انکار  چُھ  کوٚرمُت،  چِھ  سخت  تکبرس  تہٕ  ضِدس  منٛز  مبتلا۔  ﴿یعنی  یِمن  مُنکِرن  ہٕندِ  انکارُک  وجہ  چُھنہٕ  یہِ  زِ  یُس  دین  یِمن  برونٛہہ  کنہِ  پیش  چُھ  یِوان  کرنہٕ  تتھ  منٛز  چھےٚ  کانٛہہ  خلل۔  بلکہ  چُھ  اَمِیُک  وجہ  صرف  یِہٕنز  اَپزٕ  پیٚژِ  ڈٲری،  یُہُند  جٲہلانہٕ  بجر  تہٕ  یِہٕنز  ہٹ  دھرمی۔﴾

Mirwaiz:
  بلکہ  یِمَو  لوٗکو  شرک  و  کفرس  پٮ۪ٹھ  کمر  گوٚنڈمُت  چھُ  تِم  چھِ  تکبرس،  تعصبس  تہٕ  بیٚیہِ  مخالفتس  منٛز  بوٚڈِمٕتۍ۔  اَمہِ  تعصُبُک  تہٕ  مخالفتُک  سزا  یِیہِ  دِنہٕ  تِمن  اکہِ  دۅہ  ضرور۔


Athar:
  یِمو  برونٛہہ  کٲتیاہ  یِتھی  قوم  چِھ  اسہِ  ہلاک  کٔرمٕتۍ  ﴿تہٕ  ییٚلہِ  تِمن  شہمت  چھےٚ  آمٕژ﴾  تِمو  چھےٚ  کریکہٕ  دِژمژٕ،  مگر  سُہ  وقت  چُھنہٕ  بچنُک  آسان۔

Mirwaiz:
  یِتھہٕ  پٲٹھۍ  اَسہِ  چھِ  تِمَو  برونٹھ  کٲتیاہ  لوٗکھ  عذابو  سٍتۍ  گٲلِمٕتۍ،  پس  کریوو  تِمَو  ہلاکت  کہ  وقتہٕ  کریکہٕ  ناد  تہٕ  زارٕ  پارٕہ  مگر  سُہ  اوس  نہٕ  عذاب  نِشہِ  آزاد  سپدنُک  موقع۔

Transliteration:
  Kam ahlakn<u>a</u> min qablihim min qarnin fan<u>a</u>daw wal<u>a</u>ta <u>h</u>eena man<u>as</u><b>in</b>


Athar:
  یِمن  لُکن  گوٚو  اَتھ  کتھہِ  پٮ۪ٹھ  تعجب  زِ  اکھ  کھۅژناون  وول  آو  خۅد  یِموٕے  منٛزٕ۔  مُنکر  لٔگۍ  وَننہٕ  زِ،  یہِ  چُھ  سٲحر،  سخت  اَپزِیور  چُھ۔

Mirwaiz:
  یِم  قریش  چھِ  تعجب  کران  یتھ  کتھہِ  پٮ۪ٹھ  کہ  تِمَوٕے  منٛزٕ  آو  تِمن  نِشہِ  بیٖم  کرٕوُن  پیغمبراہ  یعنی  بشراہ،  توپتہٕ  لٔگۍ  دَپنہِ  کٲفر  یہِ  پیغمبر  چھُ  معجزن  اندر  جادوگر،  دعواے  نبوتس  اندر  اَپزِیور،  کیا  یہِ  شخص  ہیکیا  پٔزِیور  ٲسِتھ۔

Transliteration:
  WaAAajiboo an j<u>a</u>ahum mun<u>th</u>irun minhum waq<u>a</u>la alk<u>a</u>firoona h<u>atha </u>s<u>ah</u>irun ka<u>ththa</u>b<b>un</b>


Athar: کیا أمۍ بنوواہ سارِنٕے خُداین ہٕنزِ جایہِ اَکوے خُداے؟ یہِ چھےٚ بڈٕ عجیب کتھ۔
Mirwaiz:
  أمۍ  تھوو  واریاہن  معبودن  ہٕںزِ  جایہِ  کُنُے  معبود،  باقی  سارِنٕے  چھُ  انکار  کران۔  بے  شک  چھُ  یہِ  اَکھ  عجیب  چیزاہ۔

Transliteration:
  AjaAAala al<u>a</u>lihata il<u>a</u>han w<u>ah</u>idan inna h<u>atha</u> lashayon AAuj<u>a</u>b<b>un</b>


Athar:
  تہٕ  قومٕکۍ  زٕٹھۍ  درٛاے  یہِ  ونان  ونان  زِ  پٔکِو  روٗزِو  بیٚیہِ  ڈٔٹِتھ  پننیٚن  معبودن  ہٕندِس  عبادتس  پٮ۪ٹھ۔  یہِ  کتھ  چھےٚ  کَمہِ  تام  بدلٕے  غرضہ  کِنۍ  وَننہٕ  یِوان۔  ﴿تِہُند  مطلب  اوس  یہِ  زِ  اتھ  کامہِ  چُھ  کیا  تام  بدل  مقصد۔  دراصل  چھےٚ  یہِ  دعوت  امہِ  غرضہٕ  کِنۍ  دِنہٕ  یِوان  زِ  أسۍ  سٲری  گژَھو  محمد  صلی  اللہ  علیہ و سلمن  ہٕندِ  فرمانٕکۍ  تٲبع  بٕننۍ،  تہٕ  یِم  گژھن  اَسہِ  پٮ۪ٹھ  پنُن  حکم  چلاوٕنۍ۔﴾

Mirwaiz:
  بیٚیہِ  ہیوٚت  نیرُن  وعظ  چہ  مجلسہِ  منٛزِ  تِہٕندیو  زٕٹھیٚو  زٕٹھیٚو۔  باقین  تہِ  دوٚپُکھ  پٔکِو  نیٖرِو،  مضبوط  تہٕ  قٲیم  روٗزِو  پننین  معبودن  ہٕندِس  عبادتس  پٮ۪ٹھ۔  بے  شک  یتھ  منٛز  چھُ  أمِس  پیغمبرس  خبر  کیا  ذٲتی  مطلباہ۔

Transliteration:
  Wa<b>i</b>n<u>t</u>alaqa almalao minhum ani imshoo wa<b>i</b><u>s</u>biroo AAal<u>a</u> <u>a</u>lihatikum inna h<u>atha</u> lashayon yur<u>a</u>d<b>u</b>


Athar:
  یہِ  کتھ  بوٗز  نہٕ  اسہِ  پٔتِمہِ  مِلتہٕ  منٛزٕ  کٲنٛسہِ  نِشہِ۔  یہِ  چُھنہٕ  کِہِنۍ  مگر  اکھ  تُھرنہٕ  آمٕژ  کتھ  ﴿بہتان﴾۔

Mirwaiz:
  کیازِ  اَسہِ  چھَنہٕ  بوٗزمٕژٕے  یہِ  کتھ  بروٗنٹھِمِس  مذہبس  اندر،  یہِ  چھُنہٕ  کِہِنۍ  تہِ  مگر  پانے  ٹھٔہروومُت  چیزاہ۔

Transliteration:
  M<u>a</u> samiAAn<u>a</u> bih<u>atha</u> fee almillati al<u>a</u>khirati in h<u>atha</u> ill<u>a</u> ikhtil<u>a</u>q<b>un</b>


Athar:
  کیا  اسہِ  درمیان  اوسا  بس  یۅہے  اکھ  شخص  روٗدمُت  یَس  پٮ۪ٹھ  اللہ  تعالیٰ  سٕنز  ذِکر  نٲزِل  آیہِ  کرنہٕ؟  اصلی  کتھ  چھےٚ  یہِ  زِ  یِم  چِھ  میانہِ  ذِکر  پٮ۪ٹھ  شک  کران  ﴿دوٚیِمیٚن  لفظن  منٛز  چُھ  اللہ  تعالیٰ  فرماوان  زِ  اے  محمد  صلی  اللہ  علیہ و سلم،  یِم  لُکھ  چِھو  نہٕ  دراصل  تۅہیہِ  بُتھ  پھِران  بلکہ  چِھ  مےٚ  بُتھ  پھِران۔  یِمن  چُھنہٕ  شک  تُہٕندٮ۪ن  تعلیماتن  پٮ۪ٹھ  بلکہ  چُھکھ  شک  میانیٚن  تعلیماتن  پٮ۪ٹھ﴾،  تہٕ  یِمہٕ  سارے  کتھہٕ  چِھ  امہِ  موجوٗب  کران  زِ  یِمو  چُھنہٕ  میانہِ  عذابُک  مزٕہ  وُچھمُت۔

Mirwaiz:
  کیا  اَسہِ  ییٖتیٚو  منٛزٕہ  سَپُداہ  اَسی  یوت  پٮ۪ٹھ  نٲزل  نصیحتُک  کلام،  ہرگاہ  کٲنسہِ  بٔڈِس  موٚہنِوِس  کٲنسہِ  رئیسس  پٮ۪ٹھ  سپدِہا  تۅتہِ  ٲس  بیاکھ  کتھ۔  اللہ  تعالیٰ  چھُ  فرماوان  کہ  یُہُنٛد  یہِ  وَنُن  کہ  أمِس  پیغمبرس  پٮ۪ٹھ  کیازِ  سَپُد  نازل  کلامِ  الہٰی،  اَسہِ  منٛزٕہ  کٲنسہِ  بٔڈِس  شخصس  پٮ۪ٹھ  کونہٕ  سپُد  نٲزل،  یہِ  چھُنہٕ  اَمہِ  خٲطرٕ  ہرگاہ  تی  سپدِہا  تیٚلہِ  کیا  کرہن  تِم  پژھ،  بلکہ  چھُ  تِمن  میٲنِس  کلامس  پٮ۪ٹھ  وحی  سوزنسٕے  اندر  شک  بلکہ  ژٕہن  تِم  وۅنۍ  میون  عذاب۔

Transliteration:
  Aonzila AAalayhi a<b>l</b><u>thth</u>ikru min baynin<u>a</u> bal hum fee shakkin min <u>th</u>ikree bal lamm<u>a</u> ya<u>th</u>ooqoo AAa<u>tha</u>b<b>i</b>


Transliteration: Am AAindahum khaz<u>a</u>inu ra<u>h</u>mati rabbika alAAazeezi alwahh<u>a</u>b<b>i</b>
Athar:
  کیا  تُہٕندِس  عطا  کرن  وٲلِس  تہٕ  غٲلب  پروردِگارٕ  سٕندۍ  رحمتٕکۍ  خزانہٕ  چھا  یِہندِس  قبصس  منٛز؟

Mirwaiz:
  نَتہٕ  ما  چھےٚ  تِمنٕے  نِشہِ  تُہٕندِس  زبردست  تہٕ  فیاض  پروردگار  سٕندین  رحمتن  ہُنٛد  خزانہٕ  جمع  یِمن  منٛز  نبوت  تہِ  شٲمل  چھےٚٔ  یس  یِمن  خۅش  کرِ  تس  دِن  نبوت،  یَس  نہٕ  خۅش  کریکھ  تس  دِن  نہٕ  کینٛہہ۔


Athar:
  کیا  یِم  چھا  آسمان  تہٕ  زمین  تہٕ  تِمن  درمیان  کیٚن  چیزن  ہٕندۍ  مٲلِک؟  اچھا،  وُچھِن  یِم  عالمِ  اسباب  کیٚن  تھزرن  پٮ۪ٹھ  کھٔستھ!

Mirwaiz:
  کِنہٕ  تِہٕنز  حکومت  چھےٚ  زمینن  تہٕ  آسمانن  منٛز،  بیٚیہِ  یہِ  تِمن  دۅن  منٛزباگ  چھُ  تتھ  منٛز  اگرتِمن  کانٛہہ  اختیاراہ  چھُ  آسمان  و  زمینس  پٮ۪ٹھ،  پس  کھٔسۍ  تن  ہیر  لٲگِتھ  آسمانس،  تور  کھٔسِتھ  بدلٲوِتن  تِم  نبوتُک  حکم۔

Transliteration:
  Am lahum mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> falyartaqoo fee alasb<u>a</u>b<b>i</b>


Transliteration: Jundun m<u>a</u> hun<u>a</u>lika mahzoomun mina ala<u>h</u>z<u>a</u>b<b>i</b>
Athar:
  یہِ  چھےٚ  چھۅکو  منٛزٕ  اکھ  لۅکٕٹ  ہِش  چھۅکھ  یۅسہٕ  ییٚتھۍ  جایہِ  شکست  کھیٚنہٕ  واجِنۍ  چھےٚ۔  ﴿ییٚتھۍ  جایہِ  ہُند  اشارہ  چُھ  مکّہ  معظمہ  ہس  کُن۔  یعنی  یَتھ  جایہِ  یِم  لُکھ  یِمہٕ  کتھہٕ  بناوان  چِھ،  أتھۍ  جایہِ  کھیٚن  یِم  اکہِ  دۅہ  شکست،  تہٕ  ییٚتی  چُھ  سُہ  وقت  واتن  وول  ییٚلہِ  یِم  کٲر  نوٚمرٲوِتھ  تٔسۍ  شخصس  برونٛہہ  کنہِ  وۅدنہِ  آسن  یَس  یِم  ؤسۍ  پایہِ  زٲنِتھ  نبی  تسلیم  کرنہٕ  نِشہِ  انکار  چِھ  کران۔﴾

Mirwaiz:
  یہِ  چھےٚ  اَکھ  مختصر  جماعتھاہ  تُہٕندین  مخٲلفن  ہٕںز  برونٹھِمیو  شکست  خۅردٕ  جماعتو  أندرٕ  یِتہِ  اَکھ  جماعتھاہ،  یِہٕنزو  کتھو  تہٕ  حرکتو  سٍتۍ  کیازِ  چھِو  توٚہۍ  غمگین  سپدان۔


Athar:
  یِمن  برونٛہہ  چُھ  نوح  علیہ  السلام  سٕندۍ  قومن،  تہٕ  عادن،  تہٕ  میخہٕ  وٲلۍ  فرعونن  بُتھ  پھِیرُمُت،

Mirwaiz:
  پیغمبرن  چھُ  تکذیب  کوٚرمُت  مکہٕ  کین  کٲفرن  برونٹھ  قومِ  نوحن،  قومِ  عادن،  بیٚیہِ  قومِ  فرعونن  یُس  میخہٕ  وول  اوس،  یُس  سزا  دِنہ  کہ  وقتہٕ  اَتھن  تہٕ  کھۅرن  اوس  مجرمن  میخہٕ  ٹھُکان۔

Transliteration:
  Ka<u>thth</u>abat qablahum qawmu noo<u>h</u>in waAA<u>a</u>dun wafirAAawnu <u>th</u>oo alawt<u>a</u>d<b>i</b>


Athar: بیٚیہِ چُھ ثمودن تہٕ قومِ لوٗطن تہٕ اَیکَہ والیو بُتھ پھِیرُمُت۔ تِمہِ آسہٕ جمٲعژ۔
Mirwaiz:
  بیٚیہِ  قومِ  ثمودن،  بیٚیہِ  قومِ  لوطن،  بیٚیہِ  شہرِ  ایکہ  کیٚو  لوٗکو،  یِمے  یِژٕھہ  جمٲعژ  تہٕ  لوٗکھ  یِمَو  شکست  کھیٚیِو  پیغمبرن  ہٕندِس  مخالفتس  اندر۔

Transliteration:
  Wathamoodu waqawmu loo<u>t</u>in waa<u>s</u><u>ha</u>bu alaykati ol<u>a</u>ika ala<u>h</u>z<u>a</u>b<b>u</b>


Mirwaiz: یِمَو سارِوٕے کوٚر تکذیب پیغمبرن۔ پس سَپُد تِمن پٮ۪ٹھ میون عذاب ثٲبت۔
Transliteration: In kullun ill<u>a</u> ka<u>thth</u>aba a<b>l</b>rrusula fa<u>h</u>aqqa AAiq<u>a</u>b<b>i</b>
Athar:
  تِمَو  کوٚر  پرٛتھ  کٲنٛسہِ  رسولس  انکار  تہٕ  میانہِ  عذابُک  فٲصلہٕ  روٗد  تِمن  پٮ۪ٹھ  چپساں  سپدِتھ۔


Athar: یِم لُکھ تہِ چھِ بس أکِس دھماکس پراران، ییٚمہِ پتہٕ کانٛہہ دوٚیِم دھماکہٕ سپدِنہٕ۔
Mirwaiz:
  ییٚمہِ  مُلکٕکۍ  کٲفرچھِنہٕ  پیاران  مگر  تتھ  کُنی  کریکہِ  یتھ  منٛز  نہٕ  شہہ  تھکنہٕ  مۅکھہٕ  ژھیٚن  آسہِ  بلکہ  آسہِ  کُنی  شہہ  سٍتۍ  سُہ  پھۅکھ۔

Transliteration:
  Wam<u>a</u> yan<i><u>th</u></i>uru h<u>a</u>ol<u>a</u>i ill<u>a</u> <u>s</u>ay<u>h</u>atan w<u>ah</u>idatan m<u>a</u> lah<u>a</u> min faw<u>a</u>q<b>in</b>


Athar:
  بیٚیہِ  چِھ  یِم  ونان  زِ  اے  سانہِ  ربّہٕ،  حساب  کہ  دۅہ  برونٹُھے  دِہ  جلدی  جلدی  اَسہِ  پنُن  حصّہٕ۔

Mirwaiz:
  بیٚیہِ  چھِ  ونان  یِم  کٲفر  ٹھٹھہٕ  پٲٹھۍ  اے  سانہِ  پروردگار  جلد  پہن  واتناوتہٕ  اَسہِ  پَنُن  حصہٕ  عذابُک  حسابُک  دۅہ  یِنہٕ  برونٹھُے۔

Transliteration:
  Waq<u>a</u>loo rabban<u>a</u> AAajjil lan<u>a</u> qi<u>tt</u>an<u>a</u> qabla yawmi al<u>h</u>is<u>a</u>b<b>i</b>


Athar:
  اے  نبی  صلی  اللہ  علیہ و سلم،  صبر  کٔرِو  تِمن  کتھن  پٮ۪ٹھ  یِمہٕ  یِم  لُکھ  بناوان  چِھ،  تہٕ  یِمن  برونٛہہ  کنہِ  کٔرِو  سٲنِس  بندٕہ  داوٗد  علیہ  السلام  سُند  قصّہٕ  بیان  یُس  بڈٮ۪ن  طاقتن  ہُنٛد  مٲلِک  اوس،  پرٛتھ  معاملس  منٛز  اوس  خُدایس  کُن  رجوع  کرن  وول۔

Mirwaiz:
  توٚہۍ  کٔرِو  صبر    یارسول  اللہؐ  تِمن  کتھن  پٮ۪ٹھ  یِمہٕ  تِم  کٲفر  ونان  چھِ۔  بیٚیہِ  پٲوِیوٗن  ژیٚتس  سون  بندہ  داوٗد  علیہ  السلام  یُس  قوت  وول  تہٕ  صبر  وول  اوس  عبادتس  تہٕ  دشمنن  ہٕندِس  تکلیفس  پٮ۪ٹھ۔  تِم  ٲسۍ  خدایس  کُن  سٮ۪ٹھاہ  رجوع  کرن  وٲلۍٔ  اَسہِ  آسہٕ  کرِمَژٕ  یِمن  یِمہٕ  یِمہٕ  نعمژ  عطا۔

Transliteration:
  I<u>s</u>bir AAal<u>a</u> m<u>a</u> yaqooloona wa<b>o</b><u>th</u>kur AAabdan<u>a</u> d<u>a</u>wooda <u>tha</u> alaydi innahu aww<u>a</u>b<b>un</b>


Mirwaiz: اَسہِ اوس مسخر تہٕ رام کٔرِمٕتۍ کۅہ یِم تِمن سٍتۍٲسۍ تسبیح پران شامس تہٕ صُبحس۔
Athar:
  اسہِ  ٲسۍ  تس  سٍتۍ  پہاڑ  کٔرِمٕتۍ  مُسخر،  تِم  ٲسۍ  صبح  و  شام  تس  سٍتۍ  تسبیح  کران۔  تہٕ  پرندٕہ  ٲسۍ  جمع  سپدان،

Transliteration:
  Inn<u>a</u> sakhkharn<u>a</u> aljib<u>a</u>la maAAahu yusabbi<u>h</u>na bi<b>a</b>lAAashiyyi wa<b>a</b>lishr<u>a</u>q<b>i</b>


Athar: اَند ہیٚتھ ٲسۍ سٲری تٔمۍ سٕنزِ تسبیح کُن مُتوجّہ سپدان۔
Transliteration: Wa<b>al</b><u>tt</u>ayra ma<u>h</u>shooratan kullun lahu aww<u>a</u>b<b>un</b>
Mirwaiz:
  بیٚیہِ  کٔرۍ  تِمن  مسخر  جانور  یِم  سۅمبرنہٕ  ٲسۍ  آمٕتۍ  تِمن  نِشہِ،  سٲری  کۅہ  تہٕ  جانور  ٲسۍ  تِہِندِ  وَجہہ  ذکرِ  سٍتۍ  مشغول  روزان۔


Athar:
  اَسہِ  ٲس  تٔمۍ  سٕنز  سلطنت  مضبوط  کٔرمٕژ،  تس  ٲس  حکمت  عطا  کٔرمٕژ،  تہٕ  فٲصلہٕ  کرن  واجِنۍ  کتھ  وَننٕچ  صلٲحیت  ٲسٕس  بخٕشمٕژ۔

Mirwaiz:
  بیٚیہِ  کٔر  اَسہِ  مضبوط  تہٕ  محکم  تِہٕنز  سلطنت،  بیٚیہِ  کٔر  اَسہِ  عطا  تِمن  حکمت  گاٹہٕ  جار،  بیٚیہِ  فٲصلہٕ  کروُن  کلام  یُس  نہایت  واضح  تہٕ  جامع  اوس۔

Transliteration:
  Washadadn<u>a</u> mulkahu wa<u>a</u>tayn<u>a</u>hu al<u>h</u>ikmata wafa<u>s</u>la alkhi<u>ta</u>b<b>i</b>


Transliteration: Wahal at<u>a</u>ka nabao alkha<u>s</u>mi i<u>th</u> tasawwaroo almi<u>h</u>r<u>a</u>b<b>a</b>
Athar:
  پتہٕ  چَھوٕ  تۅہیہِ  کینٛہہ  خبر  وٲژمٕژ  تِمن  مُقدمہٕ  والیٚن  ہٕنز،  یِم  دیوارس  کھٔسِتھ  تٔمۍ  سٕندِس  بالاخانس  منٛز  ژامٕتۍ  ٲسۍ؟

Mirwaiz:
  بیٚیہِ  چھا  وٲژمٕژ  تۅہیہِ  نِشہِ  مُقدمہٕ  والین  ہٕنز  خبر  ییٚلہِ  زٔنۍ  جوراہ  تِمن  نِشہِ  مُقدمہٕ  ہیٹھ  آے  رات  کُیت  ییٚمہِ  وقتہٕ  تِم  خلوت  عبادت  خانس  منٛز  مشغول  ٲسۍ  خداے  سٕندِ  س  یادس  سٍتۍ۔  پہرٕہ  والیو  سِپاہو  ترٲوۍ  نہٕ  تِم  سیٚدِ  دروازٕہ  کِنۍ  بے  وقت  یِنہٕ  مۅکھہٕ،  مگر  تِم  ژاے  تِمن  نِشہِ  دیوارٕ  پٮ۪ٹھۍ  وۅٹھ  دِتھ۔  توپتہٕ  وٲتۍ  تِم  داوٗد  علیہ  السلام  سٕندِس  عبادت  خانس  منٛز۔


Athar:
  ییٚلہِ  تِم  داوٗد  علیہ  السلامس  نِشہِ  وٲتۍ،  ییٚلہِ  تٔمۍ  تِم  وُچھ  سُہ  بانبرِیوو۔  تِمو  ووٚن،  کھوٚژِو  مَہ،  أسۍ  چِھ  مُقدٕمٕکۍ  زٕ  فریق  یِمَو  منٛزٕ  أکۍ  چھےٚ  دوٚیِمِس  پٮ۪ٹھ  زیادتی  کٔرمٕژ۔  توٚہۍ  کٔرِو  اسہِ  درمیان  ٹھیک  ٹھیک  حقہٕ  سان  فٲصلہٕ،  بے  انصٲفی  کٔرِزیٚو  نہٕ  تہٕ  اسہِ  ؤنِو  سِیٔز  وَتھ۔

Mirwaiz:
  ییٚلہِ  تِم  ژاے  داوٗد  علیہ  السلامس  نِشہِ،  پس  کھوژۍ  تِم  تِمن  نِشہِ  تِہِندِ  بے  وقت  یِنہٕ  کہ  سببہٕ،  تِمَو  دوٚپُکھ  کھوٚژِو  مَہ  حض،  أسۍ  چھِ  تنازعٕکۍ  زٕہ  فریق۔  اَسہِ أندرٕہ  کٔر  أکۍ  بیٚیِس  پٮ۪ٹھ  زیادتی۔  پس  کٔرِو  توٚہۍ  اَسہِ  منٛز  فٲصلہٕ  پَزِ  سٍتۍ،  یُتھنہٕ  بے  انصٲفی  کٔرِو،  ہٲوِو  سیٚز  وَتھ،  توپتہٕ  دوٚپ  تِمَو  أندرٕہ  أکۍ  زٔنۍ  مُقدمٕچ  صورت  حض  چھےٚ  یِتھہٕ  پٲٹھۍ۔

Transliteration:
  Ith dakhaloo AAal<u>a</u> d<u>a</u>wooda fafaziAAa minhum q<u>a</u>loo l<u>a</u> takhaf kha<u>s</u>m<u>a</u>ni bagh<u>a</u> baAA<u>d</u>un<u>a</u> AAal<u>a</u> baAA<u>d</u>in fa<b>o</b><u>h</u>kum baynan<u>a</u> bi<b>a</b>l<u>h</u>aqqi wal<u>a</u> tush<u>t</u>i<u>t</u> wa<b>i</b>hdin<u>a</u> il<u>a</u> saw<u>a</u>i a<b>l</b><u>ss</u>ir<u>at</u><b>i</b>


Athar:
  یہِ  چُھ  میون  بوے  أمِس  نِشہِ  چھےٚ  نمنمتھ  ﴿99﴾  دُنبِنہِ،  تہٕ  مےٚ  نِش  چھےٚ  صرف  اَکٲے  دُنبِنۍ۔  أمۍ  ووٚن  مےٚ  زِ  اکھ  دُنبِنۍ  تہِ  کرُن  مےٚ  حوالہٕ  تہٕ  کتھ  باتھہِ  منٛز  دبوونس  بہٕ  أمۍ۔  ﴿مدد  منگن  وول  چُھنہٕ  وَنان  یہِ  زِ  مےٚ  نِیَن  دُنبِنۍ  بلکہ  چُھ  یہِ  ونان  زِ  میٲنۍ  دُنبِنۍ  تہِ  چُھ  منگان  تہٕ  یژھان  چُھ  زِ  بہٕ  گژٕھہ  یہِ  تس  حوالہٕ  کرُن۔  چونکہ  یہِ  چُھ  بٔڈ  شخصیت،  اَمی  موجوٗب  چُھ  مےٚ  پٮ۪ٹھ  أمۍ  سُند  دباو﴾

Mirwaiz:
  أکۍ  شخصن  دوٚپ  یہِ  دوٚیُم  زوٚن  حض  چھُ  میون  بوے،  أمِس  نِشہِ  چھےٚ  نَمنَمتھ  ﴿99﴾ گبہِ،  مےٚ  حض  چھےٚ  صرف  اَکٕے  گبہِ  ہَن،  یہِ  بوے  چھُ  مےٚ  دَپان  یہِ  اَکھ  گَبہِ  ہن  تہِ  دِہ  ژٕہ  میے،  بیٚیہِ  حض  چھُم  کتھو  سٍتۍ  غٲلب  سپدان،  مےٚ  چھُنہٕ  کتھ  تہِ  دِوان  کرنہٕ۔

Transliteration:
  Inna h<u>atha</u> akhee lahu tisAAun watisAAoona naAAjatan waliya naAAjatun w<u>ah</u>idatun faq<u>a</u>la akfilneeh<u>a</u> waAAazzanee fee alkhi<u>ta</u>b<b>i</b>


Athar:
  داوٗد  علیہ  السلام  چُھ  جواب  دِوان،  أمۍ  شخصن  چُھ  پننیٚن  دُنبِنیٚن  سٍتۍ  چٲنۍ  دُنبِنۍ  رَلاونُک  مُطالبہٕ  کٔرِتھ  یقیناً  ژےٚ  پٮ۪ٹھ  ظُلم  کوٚرمُت،  تہٕ  پزر  چُھ  یہِ  زِ  رٔلِتھ  مِیٖلِتھ  یکہٕ  وٹہٕ  روزن  وٲلۍ  لُکھ  چِھ  اکثر  اکھ  أکِس  پٮ۪ٹھ  زیادتِیہِ  کران  روزان،  بس  تِمے  لُکھ  چِھ  امہِ  نِشہِ  بٔچِتھ  یِم  ایمان  چِھ  اَنان  تہٕ  عملِ  صالح  چِھ  کران،  تہٕ  یِتھۍ  لُکھ  چِھ  کمٕے  پہن۔  ﴿یہِ  کتھ  ونان  ونان﴾  چُھ  داوٗد  علیہ  السلامس  فِکرِ  تران  زِ  اسہِ  چھےٚ  دراصل  أمِس  یہِ  آزمٲیش  کٔرمٕژ،  چنانچہ  مٔنٛج  تٔمۍ  پننِس  ربّس  معٲفی،  تہ  سجدس  ؤسِتھ  کوٚرُن  رجوع۔

Mirwaiz:
  تِمَو  دوٚپُکھ،  یہِ  چھُ  یقیناً  ژےٚ  پٮ۪ٹھ  ظلم  کران  چٲنۍ  اَکھ  گبہِ  ہن  منگنہٕ  سٍتۍ  یۅسہٕ  مِلہٕ  ناوِہا  پننین  گبیٚن  سٍتۍ۔  اکثر  شریک  چھِ  زیادتی  کران  اَکھ  أکِس  پٮ۪ٹھ  مگر  چھِنہٕ  کران  تِم  یِمَو  ایمان  اوٚن  بیٚیہِ  کریکھ  رٕژٕ  عملہٕ،  تَمہِ  قسمٕکۍ  لوٗکھ  یعنی  ایمان  دار  چھِ  کمٕے۔  توپتہٕ  آو  داوٗد  علیہ  السلامس  خیال  کہ  یہِ  مُقدمہ  مےٚ  نِشہِ  بیگانہٕ  وقتہٕ  پیش  کرنس  اندر  چھےٚ  یٔہے  حکمت  کہ  اَسہِ  کوٚر  اَمہِ  سٍتۍ  تُہُنٛد  امتحان  کہ  أسۍ  وُچھَو  کوتاہ  صبروتحمل  کروُن  چھُ  داوٗد  علیہ  السلام،  کیازِ  یِتھِس  بٔڈِس  جلیل  القدر  پادشاہ  سٕندِس  خلوت  خانس  بلا  اجازت  کٲنسہِ  ہُنٛد  واتُن،  توپتہٕ  اَمہِ  بے  ربطی  سٍتۍ  کلام  کرُن  یتھ  منٛز  کٲفی  گستٲخی  ٲس  تہٕ  تِہُنٛد  تتھ  سٲرِسٕے  پٮ۪ٹھ  صبرو  تحمل  کرُن،  چنانچہ  تِمَو  موٚنگ  مغفرت  پننِس  پروردگارس،  بیٚیہِ  نمییہِ  بۅن  کُن  بیٚیہِ  کوڑُکھ  رجوع  بخدا۔

Transliteration:
  Q<u>a</u>la laqad <i><u>th</u></i>alamaka bisu<u>a</u>li naAAjatika il<u>a</u> niAA<u>a</u>jihi wainna katheeran mina alkhula<u>ta</u>i layabghee baAA<u>d</u>uhum AAal<u>a</u> baAA<u>d</u>in ill<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti waqaleelun m<u>a</u> hum wa<i><u>th</u></i>anna d<u>a</u>woodu annam<u>a</u> fatann<u>a</u>hu fa<b>i</b>staghfara rabbahu wakharra r<u>a</u>kiAAan waan<u>a</u>b<b>a</b>


Athar:
  تمہِ  پتہٕ  کوٚر  اسہِ  تٔمۍ  سُند  سُہ  قصور  معاف  ﴿اَمہِ  تلہٕ  چُھ  ننان  زِ  حضرت  داوٗد  علیہ  السلامس  اوس  قصور  سپُدمُت،  تہٕ  سُہ  اوس  تِیُتھ  کانٛہہ  قصور  یُس  دُنبِنیٚن  ہٕندِس  مُقدمَس  سٍتۍ  کُنہِ  پٲٹھۍ  اوس  ہِشر  تھاوان،  اَمی  موجوب  آو  تمِیُک  فٲصلہٕ  بوزناوان  بوزناوان  تِمن  یہِ  خیال  زِ  یہِ  چھےٚ  مےٚ  آزمٲیش  سپدان،  وٕں گوٚو  امہِ  قصورٕچ  نوعیت  ٲس  نہٕ  تِژھہ  سخت  زِ  تس  یِیہِ  ہے  نہٕ  معاف  کرنہٕ،  یا  اگر  معاف  یِیہِ  ہیٚس  کرنہٕ،  تیٚلہِ  یِہَن  تِم  پننہِ  بُلند  مرتبہ  نِشہِ  گِراونہٕ۔  اللہ  تعالیٰ  چُھ  خۅد  یتھ  جایہِ  وضاحت  فرماوان  زِ  ییٚلہِ  تِمو  سجدس  ؤسِتھ  توبہٕ  کوٚر،  پتہٕ  آو  نہٕ  تِمن  علیہ  السلامن  معافٕے  یوت  کرنہٕ،  بلکہ  یُس  بلند  مقام  تِمن  دُنیاہس  تہٕ  ٲخرتس  منٛز  حاصل  اوس،  تتھ  منٛز  تہِ  آیہِ  نہٕ  کانٛہہ  فرق﴾  تہٕ  یقیناً  چُھ  تس  خٲطرٕ  نزدیکی  ہُند  مقام  تہٕ  بہتر  انجام۔

Mirwaiz:
  پس  بخُش  اَسہِ  تِمن  سُہ  معاملہٕ  ییٚمہِ  خٲطرٕ  امتحان  کرنہٕ  آکھ،  بیٚیہِ  چھُ  بے  شک  تِمن  اَسہِ  نِشہِ  خاص  قُربُک  مقام  بیٚیہِ  رُت  انجام۔

Transliteration:
  Faghafarn<u>a</u> lahu <u>tha</u>lika wainna lahu AAindan<u>a</u> lazulf<u>a</u> wa<u>h</u>usna ma<u>a</u>b<b>in</b>


Athar:
  ﴿اسہِ  ووٚن  تس﴾  اے  داوٗو  اسہِ  چھُکھ  ژٕ  زمینس  اندر  خلیفہٕ  بنوومُت،  لہٰذا  کر  ژٕ  لُکن  درمیان  حق  سان  حکومت،  تہٕ  نفس  چہِ  خوٲہِشہِ  ہٕنز  پیروی  مَہ  کر  تِکیازِ  سۅ  ڈٲلی  ژےٚ  اللہ  تعالیٰ  سٕنزِ  وَتہِ  نِشہِ۔  یِم  لُکھ  اللہ  تعالیٰ  سٕنزِ  وَتہِ  نِشہِ  راوان  چِھ،  یقیناً  چُھ  تِہندِ  خٲطرٕ  سخت  سزا  تِکیازِ  تِمو  مٔشرو  حسابُک  دۅہ۔

Mirwaiz:
  اَسہِ  فرموو  تِمن  اے  داوٗد،  اَسہِ  بنوُکھ  ژٕہ  حٲکم  زمینس  اندر،  پس  کر  ژٕہ  حکم  آیندٕھ  لوٗکن  اندر  انصافہٕ  سٍتۍ  یِتھہٕ  پٲٹھۍ  ازتانۍ  کران  روٗدُکھ۔  بیٚیہِ  یِتھہٕ  پٲٹھۍ  ازتانۍ  نفسٕچ  پٲروی  کٔرٕو  نہٕ  یِتھے  پٲٹھۍ  مَہ  کٔرِو  پٲروی  نفسہٕ  چہ  خوٲہشہِ  ہٕںز۔  نفسٕچ  پٲروی  کرٕنۍ  ڈالیو  تۅہیہِ  خداے  سٕنزِ  وَتہِ  نِشہِ،  پٔزِپٲٹھۍ  یِم  لوٗکھ  ڈالان  چھِ  خداے  سٕنزِ  وَتہِ  نِشہِ  تِہِندِ  خٲطرٕ  چھُ  سخت  عذاب  کیازِ  تِمَو  مٔشروو  حسابُک  دۅہ  یعنی  قیامت۔

Transliteration:
  Y<u>a</u> d<u>a</u>woodu inn<u>a</u> jaAAaln<u>a</u>ka khaleefatan fee alar<u>d</u>i fa<b>o</b><u>h</u>kum bayna a<b>l</b>nn<u>a</u>si bi<b>a</b>l<u>h</u>aqqi wal<u>a</u> tattabiAAi alhaw<u>a</u> fayu<u>d</u>illaka AAan sabeeli All<u>a</u>hi inna alla<u>th</u>eena ya<u>d</u>illoona AAan sabeeli All<u>a</u>hi lahum AAa<u>tha</u>bun shadeedun bim<u>a</u> nasoo yawma al<u>h</u>is<u>a</u>b<b>i</b>


Athar:
  اَسہِ  چُھنہٕ  یہِ  آسمان  تہٕ  زمین  بیٚیہِ  یہِ  دُنیا،  یُس  یِمن  درمیان  چُھ  فضول  پٲدٕ  کوٚرمُت  کینٛہہ۔  یہِ  چُھ  تِمن  لُکن  ہُند  گُمان  یِمو  کُفر  چُھ  کوٚرمُت،  تہٕ  یِتھیٚن  کٲفرن  خٲطرٕ  چھےٚ  بربٲدی  جہنم  کہ  نارٕ  سٍتۍ۔

Mirwaiz:
  بیٚیہِ  کٔرۍ  نہٕ  اَسہِ  آسمان  تہٕ  زمین،  بیٚیہِ  یہِ  تِمن  دۅن  منٛز  چھُ  پٲدٕھ  بے  ہوٗدٕہ  خالی  از  حکمت،  یہِ  چھُ  خیال  کٲفرن  ہُنٛد،  کٲفرن  ہٕندِ  خٲطرٕ  چھےٚ  ٲخرتس  اندر  بٔڈ  خرابی،  سُہ  گوٚ  جہنمُک  عذاب  کیازِ  انکار  کرنہٕ  سٍتۍ  سٲنِس  أکِس  بٔڈِس  حکمتس  تہِ  انکار  کران۔  کیازِ  بدلایل  نقلیہ  و  قطعیہ  چھُ  اَسہِ  بتصریح  بیان  کوٚرمُت  کہ  قیامتس  اندر  چھےٚ  یہِ  حکمت  کہ  یُتھ  أسۍ  نیکو  کارن  جزا  تہٕ  مفسدن  سخت  سزا  دِمَو۔  وۅنۍ  یُس  قیامتس  انکار  چھُ  کران،  سُہ  چھُ  خداے  سٕندِس  اَتھ  حکمتس  انکار  کران  بلکہ  چھُ  سارِنٕے  برابر  زانان۔  اللہ  تعالیٰ  چھُ  فرماوان۔

Transliteration:
  Wam<u>a</u> khalaqn<u>a</u> a<b>l</b>ssam<u>a</u>a wa<b>a</b>lar<u>d</u>a wam<u>a</u> baynahum<u>a</u> b<u>at</u>ilan <u>tha</u>lika <i><u>th</u></i>annu alla<u>th</u>eena kafaroo fawaylun lilla<u>th</u>eena kafaroo mina a<b>l</b>nn<u>a</u>r<b>i</b>


Athar:
  أسۍ  کروکھہٕ  یکسان  تِم  لُکھ  یِم  ایمان  چِھ  انان  تہٕ  نیک  اعمال  چِھ  کران،  تہٕ  تِم  یِم  زمینس  منٛز  فساد  کرن  وٲلۍ  چِھ؟  کیا  مُتقی  کروکھہٕ  أسۍ  فٲجرن  ﴿یعنی  بد  کردارن﴾  ہِوۍ؟

Mirwaiz:
  کیا  أسۍ  کروکھہٕ  تِم  یِمَو  ایمان  اوٚن  بیٚیہِ  کریکھ  رٕژٕ  عملہٕ  تِمن  لوٗکن  ہی  یِم  زمینس  پٮ۪ٹھ  کفرو  نافرمٲنی  کٔرِتھ  دنیاہس  منٛزفساد  تہٕ  تبٲہی  کران  چھِ،  بیٚیَن  الفاظن  اندر  گوٚو  یِتھہٕ  پٲٹھۍ  کہ  بیٚیہِ  کروکھ  أسۍ  پرہیزگار  تہٕ  خدایس  کھۅژوُنۍ  تہٕ  بدکار  برابر۔  یِتھہٕ  پٲٹھۍ  توحید  تہٕ  بعث  دلیلو  سٍتۍ  ثٲبت  چھُ  یِتھے  پٲٹھۍ  چھُ  نبوت  و  رسالت  تہٕ  بدلیل  ثٲبت۔

Transliteration:
  Am najAAalu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti ka<b>a</b>lmufsideena fee alar<u>d</u>i am najAAalu almuttaqeena ka<b>a</b>lfujj<u>a</u>r<b>i</b>


Athar:
  یہِ  چھےٚ  اَکھ  بٔڈ  برکت  واجِنۍ  کتاب  یۅسہٕ  ﴿اے  نبی  صلی  اللہ  علیہ و سلم﴾  اسہِ  تۅہیہِ  کُن  چھےٚ  نٲزِل  کٔرمٕژ،  تاکہ  یِم  لُکھ  کرن  اَمہِ  کیٚن  آیاتن  پٮ۪ٹھ  غور  تہٕ  عقل  تہٕ  فکر  تھاون  وٲلۍ  رَٹن  امہِ  نِشہِ  سبق۔

Mirwaiz:
  یہِ  قرآن  مجید  چھےٚ  کتاباہ  یۅسہٕ  اَسہِ  نٲزل  کٔر    یارسول  اللہؐ  تۅہیہِ  کُن،  بابرکت  کتاباہ  ییٚمہِ  کیٚن  الفاظن،  حرفن  تہٕ  معانِیَن  اندر  چھےٚ  پوٗرٕ  برکت  یُتھ  لوٗکھ  یِمن  آیاتن  اندر  غورو  فکر  کرن  بیٚیہِ  یُتھ  عقلہِ  وٲلۍ  تَمہِ  سٍتۍ  نصیحت  رٹن۔

Transliteration:
  Kit<u>a</u>bun anzaln<u>a</u>hu ilayka mub<u>a</u>rakun liyaddabbaroo <u>a</u>y<u>a</u>tihi waliyata<u>th</u>akkara oloo alalb<u>a</u>b<b>i</b>


Transliteration: Wawahabn<u>a</u> lid<u>a</u>wooda sulaym<u>a</u>na niAAma alAAabdu innahu aww<u>a</u>b<b>un</b>
Athar:
  تہٕ  داوٗد  علیہ  السلامَس  کوٚر  اسہِ  سلیمان  علیہ  السلامس  ﴿ہِیوٗ  فرزند﴾  عطا،  بہترین  بندٕہ،  کثرت  سان  پننِس  ربّس  کُن  رجوع  کرن  وول۔

Mirwaiz:
  بیٚیہِ  کوٚڑ  اَسہِ  عطا  داوٗد  علیہ  السلامس  فرزند  سلیمان  علیہ  السلام۔  کیا  رُت  بندٕھ  چھُ  سُہ  سلیمان  علیہ  السلام،  پرتھ  وقتہٕ  خدایس  کُن  رجوع  کروُن۔  چنانچہ  تِہُنٛد  قصہٕ  چھُ  قابل  ذکر۔


Athar:
  قٲبِل  ذِکر  چُھ  سُہ  موقع  ییٚلہِ  شام  کہ  وقتہٕ  تس  برونٛہہ  کنہِ  سٮ۪ٹھاہ  أصیل  خوبصورت  گُرۍ  آے  پیش  کرنہٕ،

Mirwaiz:
  ییٚلہِ  اَکہِ  دۅہ  تِمن  پیش  آے  کرنہٕ  شام  کہ  وقتہٕ  عمدٕھ  تیز  رفتار  گُرۍ،  یِم  جہادٕ  خٲطرٕ  تھاونہٕ  آمٕتۍ  ٲسۍ  تِہِندِس  وُچھنس  تہٕ  مُلاحظہ  کرنس  لوٚگ  واریاہ  وقت۔  نٮ۪مازِ  گوٚۅ  ژیر۔  چنانچہ  جلال  و  ہٲبت  سببہٕ  ہیوٚک  نہٕ  کٲنسہِ  جرات  کٔرِتھ  کہ  تِمن  کرہن  اَتھ  پٮ۪ٹھ  مطلع،  توپتہٕ  سَپُد  تِمن  پانسٕے  اَمُیک  خیال۔

Transliteration:
  I<u>th</u> AAuri<u>d</u>a AAalayhi bi<b>a</b>lAAashiyyi a<b>l</b><u>ssa</u>fin<u>a</u>tu aljiy<u>a</u>d<b>u</b>


Athar:
  پتہٕ  ووٚ  ن  تٔمۍ،  مےٚ  چھُ  ییٚمہِ  مالُک  محبت  پننِس  ربّ  سٕندِ  یادکہ  وجہ  کِنۍ  اختیار  کوٚرمُت  یوٚت  تام  زن  تِم  گُرۍ  نظرو  نِشہِ  دوٗر  سپدۍ  پتہٕ  ﴿چُھ  سُہ  حکم  دِوان  زِ﴾

Mirwaiz:
  توپتہٕ  لٔگۍ  فرماونہِ،  افسوس  مےٚ  کوٚر  اختیار  مالُک  محبت  ییٚمہِ  سٍتۍ  بہٕ  غٲفل  سَپدُس  پننِس  پروردگار  سٕندِ  عبادت  نِشہِ  یوٚت  تانۍ  آفتاب  کھٔٹِتھ  روٗد  شامہٕ  کِس  پردس  تل۔

Transliteration:
  Faq<u>a</u>la innee a<u>h</u>babtu <u>h</u>ubba alkhayri AAan <u>th</u>ikri rabbee <u>h</u>att<u>a</u> taw<u>a</u>rat bi<b>a</b>l<u>h</u>ij<u>a</u>b<b>i</b>


Athar: یِم أنیوٗکھ واپس مےٚ نِشہِ، پتہٕ لوٚگ تِہندٮ۪ن زیٖرٮ۪ن تہٕ گردٕنیٚن پھَش دِنہِ۔
Mirwaiz:
  فرمووُکھ  بیٚیہِ  أنیوٗکھ  یِم  گُرۍ  واپس  مےٚ  نِشہِ،  توپتہٕ  ہیوٚتُکھ  تِمن  گُریٚن  گرۅزن  تہٕ  گردنَن  پھَس  دِیُن  شمشیرِ  سٍتۍ  یعنی  تِم  کٔرِکھ  سٲری  ذبح،  کیازِ  یُس  مال  خداے  سٕندِ  یادٕ  نِشہِ  غٲفل  سپدنُک  سبب  سپدِ،  سُہ  مال  گژِھہ  نہٕ  پانس  نِشہِ  روزنٕے۔

Transliteration:
  Ruddooh<u>a</u> AAalayya fa<u>t</u>afiqa mas<u>h</u>an bi<b>al</b>ssooqi wa<b>a</b>laAAn<u>a</u>q<b>i</b>


Athar:
  بیٚیہِ  ﴿وُچھِو  زِ﴾  سلیمان  علیہ  السلام  تہِ  ترٛوو  اَسہِ  آزمٲیشہِ  منٛز،  تہٕ  تٔمۍ  سٕنزِ  کُرسی  پٮ۪ٹھ  تروو  اکھ  جسد  أنِتھ،  پتہٕ  کوٚر  تٔمۍ  رجوع۔

Mirwaiz:
  اَکھ  قصہ  تِہُنٛد  گوٚۅ  یہِ،  بیاکھ  قصہ  چھُ۔  متفق  علیہ  چھُ  حدیث  شریف  کہ  اَکہِ  لٹہِ  سَپُد  سلیمان  علیہ  السلام  پننین  اُمرالشکرن  نِشہِ  جہادکِس  أکِس  معاملس  اندر  آزردٕہ۔  توپتہٕ  فرمووُکھ  اَز  رٲتھۍ  کِیُت  سپدٕہ  بہٕ  پننین  سَتتھن  زنانن  سٍتۍ  ہم  بستر،  تِمن  نِشہِ  سپدن  پٲدٕہ  ستتھ  فرزند  یِم  مجاہد  سپدن۔  انشاء  اللہ  پَرُن  گوکھ  مٔشتھٕے،  نتیجہ  درٛاو  کٲنسہِ  زنانہِ  روٗد  نہٕ  اَمہِ  شبہٕ  حمل۔  صرف  روٗد  أکِس  زنانہِ  ناٹہ  پیاو  یعنی  ناتمام  بچہ۔  سُہ  ناتمام  بچہ  ہیتھ  آیہِ  داے  توپتہٕ  تروونکھ  تختس  پٮ۪ٹھ۔  بتحقیق  بیٚیہِ  کٔر  اَسہِ  آزمٲیش  تہٕ  امتحان  سلیمان  علیہ  السلامس  بیٚیہِ  تروو  اَسہِ  تِہِندِس  تختس  پٮ۪ٹھ  بدناہ،  بے  روح،  توپتہٕ  کوٚر  تِمَو  رجوع  بخدا،  بیٚیہِ  کوٚرُکھ  انشاء  اللہ  نَہ  پرنس  پٮ۪ٹھ  توبہٕ،  موٚنگُکھ  دعا۔

Transliteration:
  Walaqad fatann<u>a</u> sulaym<u>a</u>na waalqayn<u>a</u> AAal<u>a</u> kursiyyihi jasadan thumma an<u>a</u>b<b>a</b>


Athar:
  تہٕ  ووٚنُن  زِ  اے  میانہِ  ربّہٕ،  مےٚ  کر  معاف  تہٕ  مےٚ  دِ  سۅ  بادشٲہی  یۅسہٕ  میانہِ  پتہٕ  کٲنٛسہِ  ہٕندِ  خٲطرٕ  دستیاب  آسہِ  نہٕ۔  بے  شک  چُھکھ  ژٕے  اصلی  عطا  کرن  وول۔  ﴿سلسلہ  کلام  کہ  لحاظہٕ  چُھ  صاف  پے  لگان  زِ  یتھ  جایہِ  چُھ  یہِ  وَنُن  مقصد  زِ  خداین  چِھنہٕ  حضرت  داوٗد  علیہ  السلام  تہٕ  حضرت  سلیمان  علیہ  السلامس  ہِوۍ  عالی  مرتبہٕ  وٲلۍ  انبیا  علیہ  السلام  تہٕ  ٹٲٹھۍ  بندٕ  تہِ  مُحاسبہٕ  کرنہٕ  ورٲے  یلہٕ  ترٲوِمٕتۍ۔  ییٚمہِ  فِتنٕچ  یتھ  جایہِ  ذِکر  چھےٚ  کرنہٕ  آمٕژ،  اَمِیُک  کانٛہہ  یقینی  تفصیل  چُھنہٕ  اَسہِ  پے  یتھ  پٮ۪ٹھ  مُفسرینن  ہُند  اتفاق  آسہِ۔  البتہ  حضرت  سلیمان  علیہ  السلامن  ہٕندِ  دُعاہٕکۍ  یِم  الفاظ  زِ،  اے  میانہِ  ربّہٕ،  مےٚ  کر  معاف  تہٕ  مےٚ  دِ  سۅ  بادشٲہی  یۅسہٕ  میانہِ  پتہٕ  کٲنٛسہِ  خٲطرٕ  دستیاب  آسہِ  نہٕ۔  اگر  تواریخ  بنی  اسرائیل  چہِ  روشنی  منٛز  پرنہٕ  یِن  تیٚلہِ  چُھ  بظٲہر  یہِ  باسان  زِ  تِہندِس  دِلس  منٛز  ٲس  غالباً  یہِ  خوٲہش  زِ  تِہندِ  پتہٕ  گوٚژھ  تِہُند  فرزند  جانشین  آسُن،  تہٕ  حکومت  تہٕ  فرماں  روٲئی  گٔژھ  آیندٕہ  تِہندِسٕے  نسلس  منٛز  پتھ  کُن  روزٕنۍ۔  یۅہٕے  چیز  دِیُت  خُداین  تِہندِس  حقّس  منٛز  فِتنہٕ  قرار،  تہٕ  اتھ  پٮ۪ٹھ  سپٕدۍ  تِم  تمہِ  وقتہٕ  مُتنبہ  ییٚلہِ  تِہُند  ولی  عہد  رَحُبعام  تِیُتھ  اکھ  نالایق  نوجوان  بٔنِتھ  ووٚتھ  ییٚمۍ  سٕندۍ  طور  طریقہٕ  صاف  ونان  ٲسۍ  زِ  سُہ  ہیٚکہِ  نہٕ  ژۅن  دۅہن  تہِ  داوٗد  علیہ  السلامن  ہٕنز  سلطنت  سنبھٲلِتھ۔  تِہِنزِ  کُرسی  پٮ۪ٹھ  اکھ  جسد  أنِتھ  تراونُک  مطلب  چُھ  غالباً  یی  زِ  یَس  فرزندس  تِم  پننہِ  کُرسی  پٮ۪ٹھ  بیٚہناوُن  یژھان  ٲسۍ،  سُہ  اوس  اکھ  بے  وقوف  انسان  زنتہٕ  میٚژِ  لۅپُن۔﴾

Mirwaiz:
  دعا  کوٚرُکھ  اے  میانہِ  پروردگارٕ  مےٚ  کر  مغفرت  پٔتِمین  گناہن  بیٚیہِ  کرُم  عطا  آیندہٕ  خٲطرٕ  سۅ  سلطنت  یۅسہٕ  نہٕ  کٲنسہِ  مےٚ  ورٲے  آسہِ،  بے  شک  ژٕے  چھُکھ  سورُے  عطا  کرٕوُن،  ژےٚ  نِشہِ  چھُنہٕ  یہِ  دعا  قبول  کرُن  کینٛہہ  دشوار۔

Transliteration:
  Q<u>a</u>la rabbi ighfir lee wahab lee mulkan l<u>a</u> yanbaghee lia<u>h</u>adin min baAAdee innaka anta alwahh<u>a</u>b<b>u</b>


Athar:
  تمہِ  پتہٕ  کوٚر  اسہِ  تٔمۍ  سٕندِ  خٲطرٕ  ہوا  مُسخّر،  یُس  تٔمۍ  سٕندِ  حکمہٕ  نرمی  سان  پکان  اوس،  یپٲرۍ  یژھان  اوس  تپٲرۍ،

Mirwaiz:
  پس  کوٚر  واو  اَسہِ  تِمن  مسخر  تہٕ  تٲبع،  سُہ  واو  اوس  پکان  تِہِندِ  حکمہٕ  وارٕہ  وارٕہ  یوٚت  تِمن  واتنُک  اِرادٕہ  آسان  اوس،  ییٚمہِ  سٍتۍ  تِمن  گُرین  ہٕنز  چنداں  ضرورت  روٗزنہٕ۔

Transliteration:
  Fasakhkharn<u>a</u> lahu a<b>l</b>rree<u>h</u>a tajree biamrihi rukh<u>a</u>an <u>h</u>aythu a<u>sa</u>b<b>a</b>


Athar: تہٕ شیاطین کٔرۍ مُسخّر، پرٛتھ قسمٕکۍ معمار تہٕ غۅطہٕ خور،
Transliteration: Wa<b>al</b>shshay<u>at</u>eena kulla bann<u>a</u>in waghaww<u>as</u><b>in</b>
Mirwaiz:
  بیٚیہِ  تھٲوۍ  اَسہِ  تِمن  مُسخر  تہٕ  تٲبع  شیطان  یعنی  جِن۔  تِم  سٲری  یِم  دوٚسِل  ٲسۍ  بیٚیہِ  ڈُنگل  ٲسۍ  سمندرٕ  منٛزٕ  غۅتہٕ  دِتھ  مۅختہٕ  کھالان۔


Athar: تہٕ باقی یِم ہانکلن منٛز گٔنڈِتھ ٲسۍ۔
Transliteration: Wa<u>a</u>khareena muqarraneena fee ala<u>s</u>f<u>a</u>d<b>i</b>
Mirwaiz:
  بیٚیہِ  تِمَن  ورٲے  بیٚیہِ  جِن  یِم  ہانکلو  سٍتۍ  بند  ٲسۍ  کرنہٕ  آمٕتۍ  قٲد  تھاونہٕ  آمٕتۍ  عدولِ  حکمی  سببہٕ۔  خدماتَ  مفوضو  نِشہِ  یِم  جِن  ژلان  ٲسۍ  تعلیل  حکم  ٲسۍ  نہٕ  کران،  تِمن  اوس  اَمی  قسمہٕ  سزا  دِنہٕ  یِوان۔


Transliteration: H<u>atha</u> AAa<u>ta</u>on<u>a</u> fa<b>o</b>mnun aw amsik bighayri <u>h</u>is<u>a</u>b<b>in</b>
Athar:
  ﴿اسہِ  ووٚن  تس﴾  یہِ  چھےٚ  سٲنۍ  بخشش،  ژےٚ  چھُے  اختیار  یَس   یژھکھ  تس  دِ،  تہٕ  یس  یژھکھ  تس  رُکاو،  کُنہِ  حسابہٕ  ورٲے۔

Mirwaiz:
  اَسہِ  فرووُس  اے  سلیمان  یہِ  چھُے  ژےٚ  سانہِ  طرفہٕ  اَکھ  عطیہ،  بیٚیہِ  پادشاہ  چھِنہٕ  آسان  مُلکہٕ  کین  خزانن  ہٕندۍ  مٲلکۍ  بلکہ  چھِ  تِم  آسان  مُلکٕکۍ  نٲظم۔  مگر  توٚہۍ  کٔرِو  اَسہِ  مٲلک  تمام  خزانن  ہٕندۍ،  یَس  خۅش  کریٚو  تس  دِیِو،  ہرگاہ  پانسٕے  نِشہِ  تھٲوِو  سانہٕ  طرفہٕ  چھُنہٕ  کانٛہہ  باز  خواست۔ 


Athar: یقیناً چُھ امہِ خٲطرٕ اسہِ نِشہِ نزدیکی ہُنٛد مقام تہٕ بہتر انجام۔
Transliteration: Wainna lahu AAindan<u>a</u> lazulf<u>a</u> wa<u>h</u>usna ma<u>a</u>b<b>in</b>
Mirwaiz:
  اَمہِ  دنیا  کہ  سامانہٕ  علاوٕہ  چھُ  تُہٕندِ  خٲطرٕ  اَسہِ  نِشہِ  خاص  قُرب،  بیٚیہِ  نہایت  اعلیٰ  درجِچ  نیک  انجٲمی،  ییٚمُیک  ظہور  ٲخرتس  منٛز  سَپدِ۔


Athar:
  تہٕ  سٲنِس  بندٕہ  ایوب  علیہ  السلام  سٕنز  ذِکر  کٔرِو۔  ییٚلہِ  تٔمۍ  پننِس  ربّس  ناد  لوے  زِ،  شیطانن  چُھس  بہٕ  تکلیفس  تہٕ  عذابس  منٛز  تروومُت۔  ﴿امِیُک  چُھنہٕ  یہِ  مطلب  زِ  شیطانن  چُھنَس  بہٕ  بیمارِ  منٛز  مُبتلا  کوٚرمُت،  مےٚ  چِھن  تکلیف  کٔرِمٕتۍ  نٲزِل،  بلکہ  چُھ  امیُک  صحیح  مطلب  یہِ  زِ  بیمارِ  ہٕنز  شِدّت،  مال  و  دولتٕچ  بربٲدی  تہٕ  قرابت  دارن  تہٕ  رشتہٕ  دارن  ہٕندِ  بُتھ  پھِرنہٕ  سٍتۍ  یتھ  تکلیفس  تہٕ  عذابس  منٛز  بہٕ  مُبتلا  چُھس،  تَمہِ  کھۅتہٕ  کھٔسِتھ  تکلیف  تہٕ  عذاب  چُھ  میانہِ  خٲطرٕ  یہِ  زِ  شیطان  چُھ  پننٚیو  وَسوَسَو  سٍتۍ  مےٚ  تنگ  کران۔  سُہ  چُھ  یِمن  حالاتن  منٛز  مےٚ  پننِس  ربّس  نِشہِ  مایوٗس  کرنٕچ  کوٗشش  کران،  مےٚ  چُھ  پننِس  ربّ  سُند  ناشُکر  گزار  بناوُن  یژھان،  تہٕ  اتھ  کتھہِ  چُھ  پتہٕ  لٔگِتھ  زِ  بہٕ  گژٕھہ  صبرُک  دامن  اتھہٕ  منٛزٕ  یلہٕ  تراوُن۔﴾

Mirwaiz:
  بیٚیہِ  پٲوِیوٗن  ژیٚتس  سون  بندٕہ  ایوب  علیہ  السلام  ییٚلہِ  تِمو  پننِس  پروردگارس  نِدا  کوٚر،  اے  میانہِ  پروردگارٕ،  شیطان  چھُ  واتناوان  مےٚ  اِیذا  تہٕ  تکلیف،  سُہ  تکلیف  اوس  یۅہے  کہ  اَکہِ  دۅہ  سَمُکھ  وَتہِ  پکان  شیطان  تِہِندین  بٲژن  طبیب  سٕنزِ  شکلہِ  منٛز،  تِمَو  کوٚر  خیال  یہِ  چھُ  حکیم،  أمِس  اَتھہِ  کرناوَو  ایوب  علیہ  السلامس  علاج۔  تٔمی  دوٚپُکھ  بہٕ  کرٕہ  تِمن  علاج  یتھ  شرطس  پٮ۪ٹھ  کہ  ہرگاہ  شِفا  بَنہِ  تِمن،  تُہُند  گژِھہ  دَپُن  کہ  ژےٚ  دِیُتُتھ  تِمن  شِفا،  اَمہِ  ورٲے  چھُس  نہٕ  بہٕ  کانٛہہ  معاوضہ  تۅہیہِ  نِشہِ  یژھان۔  تِمَو  کوٚڑ  اَمُیک  تذکرٕہ  ایوب  علیہ  السلامس  نِشہِ۔  تِمَو  فرمووُکھ  بی  بی  ژےٚ  چھے  نا  خبر  یہِ  کُس  چھُ،  یہِ  چھُ  شیطان۔  تِمن  سَپُد  اَمُیک  سخت  رنج،  تِمَو  دوٚپ  میانہِ  بیمارِ  سببہٕ  لوٚب  شیطانن  موقع  میانہِ  گرواجِنہِ  اَتھہِ  شِرکٕکۍ  کلمات  ونناونُک۔  لہٰذا  ہووُکھ  قسم  کہ  بہٕ  لایہِ  پننین  بٲژن  ہتھ  کمچہِ۔  اللہ  تعالیٰ  ہن  کوٚر  تِہِندِس  منگنس  اِجابت،  فرموونکھ۔

Transliteration:
  Wa<b>o</b><u>th</u>kur AAabdan<u>a</u> ayyooba i<u>th</u> n<u>a</u>d<u>a</u> rabbahu annee massaniya a<b>l</b>shshay<u>ta</u>nu binu<u>s</u>bin waAAa<u>tha</u>b<b>in</b>


Transliteration: Orku<u>d</u> birijlika h<u>atha</u> mughtasalun b<u>a</u>ridun washar<u>a</u>b<b>un</b>
Athar:
  ﴿اسہِ  دِیُت  تس  حُکم﴾  پننہِ  کھۅرٕ  سٍتۍ  دِ  زمینس  لتھ،  یہِ  چھُ  ٹھنڈٕ  آب  غسل  کرنہٕ  خٲطرٕ  تہٕ  چیٚنہٕ  خٲطرٕ۔

Mirwaiz:
  اے  حضرت  ایوب  لَتھ  دِیِو  پننہِ  کھورِ ﴿یا  کھۅرٕ۔  ۔  ۔  ۔  ۔  ؟؟؟؟؟؟؟﴾  سٍتۍ  زمینس۔  أتۍ  درٛاو  تَتہِ  نَس  ناگہٕ  راد۔  اللہ  تعالیٰ  ہن  فرمووُس  اے  حضرت  ایوب،  یہِ  آب  چھُ  تُہٕندِ  سران  کرنہٕ  خٲطرٕ،  تُرُن  آب،  بیٚیہِ  چھُ  تُہٕندِ  چیٚنہٕ  خٲطرٕ۔  چنانچہ  تِمِو  یانۍ  اَمہِ  آبہٕ  سٍتۍ  غسل  کوٚر  بیٚیہِ  چوکھ  سُہ  آب،  تانۍ  سَپدُکھ  سورُے  تکلیف  دوٗر۔


Athar:
  اَسہِ  دِتۍ  تس  تٔمۍ  سٕندۍ  اہل  و  عیال  واپس،  تہٕ  تِمن  سٍتۍ  دِتِس  بیٚیہِ  تیٖتۍ  پننہِ  طرفہٕ  رحمت  کہ  طور،  تہٕ  عقل  و  فکر  تھاون  والیٚن  ہٕندِ  خٲطرٕ  سبقہٕ  رٔنگۍ۔

Mirwaiz:
  بیٚیہِ  کٔرۍ  اَسہِ  عطا  تِمن  گرِکۍ  بٲژ  یِم  مکان  کِس  پشس  تل  گٔژِھتھ  موٚمٕتۍ  ٲسۍ،  بیٚیہِ  تِمنٕے  ہی  تِمن  سٍتۍ  بیٚیہِ  بٲژ  تہِ  پننہِ  خاص  مہربٲنی  سٍتۍ،  بیٚیہِ  یُتھ  عقل  مندن  ہٕندِ  خٲطرٕ  اَکھ  یادگار  روزِ۔  یعنی  عقلہِ  والین  ہُنٛد  گژِھہ  یاد  تھاوُن  کہ  صبر  کروُنین  کِیُتھ  جزا  چھُ  اللہ  تعالیٰ  دِوان۔  اَمہِ  پتہٕ  کوٚر  ایوب  علیہ  السلامن  اِرادٕہ  کہ  پَنُن  قسم  کرہن  تِم  پوٗرٕ  یعنی  اہلیہ  ہن  پننین  لایہِ  ہن  ہتھ  کمچہِ۔  مگر  چونکہ  تِمَو  ٲس  ایوب  علیہ  السلامس  سٮ۪ٹھاہ  خدمت  کٔرمٕژ  خصوصاً  اَتھ  بیمارِ  اندر،  بیٚیہِ  ٲس  نہٕ  تِہِندِ  طرفہٕ  خاص  کانٛہہ  نافرمٲنیاہ  آمٕژ  کرنہٕ۔  لہٰذا  کوٚر  اللہ  تعالیٰ  ہن  پننہِ  مہربٲنی  سٍتۍ  تِہِندِ  خٲطرٕ  اَکھ  خاص  حکماہ  نٲزل  ییٚمہِ  سٍتۍ  تِہِندِ  حقہٕ  اَکھ  تخفیفاہ  سَپُد،  بیٚیہِ  فرموو  اَسہِ  ایوب  علیہ  السلامس۔

Transliteration:
  Wawahabn<u>a</u> lahu ahlahu wamithlahum maAAahum ra<u>h</u>matan minn<u>a </u>wa<u>th</u>ikr<u>a</u> liolee alalb<u>a</u>b<b>i</b>


Athar:
  ﴿تہٕ  اسہِ  ووٚن  تس﴾  گاسہٕ  تُجن  ہُنٛد  اَکھ  تھوپ  رَٹھ  تہٕ  اَمہِ  سٍتۍ  ترٛاو  ژٔنٛڈ،  پَنُن  قسم  مَہ  پُھٹراو۔  ﴿یِمن  لفظن  پٮ۪ٹھ  غور  کرنہٕ  سٍتۍ  چھےٚ  یہِ  کتھ  صاف  ظٲہر  سپدان  زِ  حضرت  ایوٗب  علیہ  السلامن  اوس  بیمارِ  ہِندِس  حالتس  منٛز  ناراض  سپدِتھ  کس  تام  لاینُک  قسم  کھیوٚمُت۔  روایات  چِھ  زِ  خاندارِنہِ  لاینُک  قسم  اوسُن  کھیوٚمُت﴾  تہٕ  أتھۍ  قسمس  منٛز  اوس  تِمو  یِتہِ  ووٚنمُت  زِ  ژےٚ  والَے  ییٖتیاہ  کوڑٕ۔  ییٚلہِ  اللہ  تعالیٰ  تِمن  صحتِ  کٲمِل  چُھ  عطا  کران  تہٕ  بیمارِ  ہٕندِ  حالتُک  سُہ  شرارت  چُھ  دوٗر  گژھان  یتھ  منٛز  یہِ  قسم  کھیٚنہٕ  اوس  آمُت،  پتہٕ  چھےٚ  تِمن  یہِ  پریشٲنی  لاحق  سپدان  زِ  اگر  بہٕ  قسم  پوٗرٕ  کر  تیٚلہِ  پیٚیَم  خواہ  مخواہ  أکِس  بے  گناہس  لایُن۔  وۅنۍ  اگر  قسم  پُھٹراوٕ  تیٚلہِ  تہِ  چُھ  یہِ  اکہِ  گناہُک  اِرتکاب۔  امہِ  مُشکلہٕ  منٛزٕ  چُھ  اللہ  تعالیٰ  تِمن  یِتھہٕ  پٲٹھۍ  کڑان  زِ  تِمن  چُھ  حکم  دِوان،  اکھ  لژُھل  اَن  یتھ  منٛز  تیٖژاہ  تُجہِ  آسن  یٖتیاہ  کوڑٕ  مارنُک  ژےٚ  قسم  چھُے  کھیوٚمُت،  تمہِ  لژھلہِ  سٍتۍ  لاے  تس  شخصس  اکھ  ژٔنٛڈ  تاکہِ  چون  قسم  تہِ  گژِھہ  پوٗرٕ  تہٕ  تس  واتہِ  نہٕ  تکلیف  تہِ﴾  اسہِ  لوٚب  سُہ  صٲبر  بہترین  بندٕہ،  پننِس  ربّس  کُن  سٮ۪ٹھاہ  رجوع  کرن  وول۔

Mirwaiz:
  رٔٹِو  توٚہۍ  اَتھس  منٛز  مورِہ  بودارٕہ  یتھ  منٛز  اَکھ  ہتھ  مورِہ  آسن،  تمی  سٍتۍ  لٲیِو  توٚہۍ  ژٔنڈ  بٲژن  پننین،  قسم  مَہ  پھُٹرٲوِو۔  چنانچہ  تہ  کوٚر  ایّوب  علیہ  السلامن،  اَمہِ  پتہٕ  چھُ  اللہ  تعالیٰ  فرماوان  ایوب  علیہ  السلامٕنۍ  تعریف  کہ  بے  اَسہِ  لوٚب  سُہ  صبر  کروُن  بندٕہ،  کیا  رُت  بندٕہ  چھُ  سُہ،  بے  شک  سُہ  چھُ  سٮ۪ٹھاہ  رجوع  کروُن  پننِس  خدایس  کُن۔

Transliteration:
  Wakhu<u>th</u> biyadika <u>d</u>ighthan fa<b>i</b><u>d</u>rib bihi wal<u>a</u> ta<u>h</u>nath inn<u>a</u> wajadn<u>a</u>hu <u>sa</u>biran niAAma alAAabdu innahu aww<u>a</u>b<b>un</b>


Athar:
  تہٕ  ذکر  کٔرِو  سانٮ۪ن  بندن،  ابراہیم  علیہ  السلام  تہٕ  اسحاق  علیہ  السلام  تہٕ  یعقوب  علیہ  السلام  سٕنز۔  عملہِ  ہٕنز  بٔڈ  قوّت  تھاون  وٲلۍ  تہٕ  دیدہ  وَر  لُکھ  ٲسۍ  تِم۔  ﴿یعنی  زانن  مانن  وٲلۍ  ٲسۍ﴾

Mirwaiz:
  بیٚیہِ  کٔرِو  یاد  سانین  بندن  ہُنٛد،  ابراہیم  علیہ  السلام  سُند،  اسحاق  علیہ  السلام  سُنٛد،  بیٚیہِ  یعقوب  علیہ  السلام  سُنٛد۔  یِم  اَتھو  کھۅرو  سٍتۍ  ٲسۍ  بندگی  کران،  أچھو  سٍتۍ  ٲسۍ  آثارِ  قدرت  وُچھِتھ  مغفرت  حاصل  کران۔

Transliteration:
  Wa<b>o</b><u>th</u>kur AAib<u>a</u>dan<u>a</u> ibr<u>a</u>heema wais<u>ha</u>qa wayaAAqooba olee alaydee wa<b>a</b>lab<u>sa</u>r<b>i</b>


Athar:
  اسہِ  ٲسۍ  تِم  أکِس  خٲلِص  صفت  کِس  بُنیادس  پٮ۪ٹھ  برگزیدٕہ  کٔرِمٕتۍ،  تہٕ  سۅ  ٲس  دارِ  ٲخرتٕچ  یاد۔

Mirwaiz:
  اَسہِ  ٲسۍ  تِم  مخصوص  کٔرِمٕتۍ  اکہِ  خاص  کتھہِ  سٍتۍ،  سُہ  گوٚو  ٲخرتُک  گرٕ  بکثرت  یاد  کرنہٕ  سٍتۍ۔

Transliteration:
  Inn<u>a</u> akhla<u>s</u>n<u>a</u>hum bikh<u>a</u>li<u>s</u>atin <u>th</u>ikr<u>a</u> a<b>l</b>dd<u>a</u>r<b>i</b>


Athar:
  تہٕ  ذکر  کٔرِو  اسماعیل  علیہ  السلام  تہٕ  الیسع  علیہ  السلام  تہٕ  ذُولکِفل  علیہ  السلام  سٕنز،  یِم  سٲری  ٲسۍ  نیک  لُکو  منٛزٕ۔

Mirwaiz:
  بیٚیہِ  کٔریوٗن  یاد  اسمٰعیل  علیہ  السلام  بیٚیہِ  الیسَع  علیہ  السلام،  یُس  صاحب  الیاس  علیہ  السلامن  پَنُن  نٲیب  سوٗزمُت  اوس  بنی  اسرٲیلن  کُن۔  پتہٕ  سَپٕز  تِمن  نبوت  عطا۔  بیٚیہِ  ذوالکفل  علیہ  السلام،  یِم  سٲری  تہِ  چھِ  رٕتیو  بندو  أندرٕہ۔

Transliteration:
  Wa<b>o</b><u>th</u>kur ism<u>a</u>AAeela wailyasaAAa wa<u>tha</u> alkifli wakullun mina alakhy<u>a</u>r<b>i</b>


Athar: یہِ ٲس اکھ ذِکر۔ ﴿وۅنۍ بوٗزِو زِ﴾ متقی لُکن خٲطرٕ چُھ یقیناً بہترین ٹھکانہٕ۔
Transliteration: H<u>atha</u> <u>th</u>ikrun wainna lilmuttaqeena la<u>h</u>usna ma<u>a</u>b<b>in</b>
Mirwaiz:
  یہِ  چھُ  نصیحتُک  کلاماہ،  یہِ  سَپُد  ختم  اَمہِ  پتہٕ  چھُ  بیان  جزا  و  سزاہُک،  تمُیک  تفصیل  چھُ  یِتھہٕ  پٲٹھۍ  کہ،  بیٚیہِ  چھےٚپرہیزگارن  ہٕندِ  خٲطرٕ  ٲخرتس  منٛز  رٕژ  جایاہ  روزنہٕ  خٲطرٕ۔


Athar: ہمیشہ روزن وٲلۍ جنّت یِہندۍ دروازہ تِہندِ خٲطرٕ ؤتھۍ آسن۔
Transliteration: Jann<u>a</u>ti AAadnin mufatta<u>h</u>atan lahumu alabw<u>a</u>b<b>u</b>
Mirwaiz:
  یعنی  ہمیشہ  روزنٕکۍ  باغ  یِمن  ہٕندۍ  دروازٕہ  ؤٹھۍ  آسن  تراونہٕ  آمٕتۍ  تِمن  پرہیزگارن  ہٕندِ  خٲطرٕ۔


Athar: تِمن منٛز آسن تِم تکیہ لگٲوِتھ بِہِتھ، تِمن منٛز منگناون واریاہ میوٕہ شربتہٕ،
Mirwaiz:
  تکیہ  دِتھ  آسن  بِہِتھ  تِمن  جنتن  منٛز،  طلب  آسن  کران  تِمن  جنتہٕ  کین  خدمت  گارن  نِشہِ  یِمن  جنتن  منٛز  واریاہ  قسمٕکۍ  میوٕہ  بیٚیہِ  واریاہ  قسمٕکۍ  چیز۔

Transliteration:
  Muttakieena feeh<u>a</u> yadAAoona feeh<u>a</u> bif<u>a</u>kihatin katheeratin washar<u>a</u>b<b>in</b>


Athar: تہٕ تِمن نِشہِ آسن شرم دار ہم عمر خاندارِنہِ۔
Transliteration: WaAAindahum q<u>as</u>ir<u>a</u>tu a<b>l</b><u>tt</u>arfi atr<u>a</u>b<b>un</b>
Mirwaiz:
  بیٚیہِ  آسنکھ  برونٹھہٕ  کنہِ  خوبصورت  تہٕ  خۅش  شکل  زنانہٕ  یعنی  حوٗرٕ  یِمہٕ  بۅن  کُن  نظر  تھاوٕ  وُنہِ  آسن،  تِم  آسن  اَکی  عمرِ،  ہم  سِن  وَننہِ  یِیَکھ۔  


Athar: یِم چِھ تِم چیز یِم حساب کہ دۅہ تۅہیہِ عطا کرنُک وعدہ چُھ یِوان کرنہٕ۔
Transliteration: H<u>atha</u> m<u>a</u> tooAAadoona liyawmi al<u>h</u>is<u>a</u>b<b>i</b>
Mirwaiz:
  اے  مسلمانو  یِمہٕ  چھےٚ  تِمہٕ  نعمٔژ  یِمن  ہُنٛد  تۅہیہِ  وعدٕہ  اوس  تھاونہٕ  یِوان  قیامتُک  دۅہ  یِنَس  پٮ۪ٹھ۔


Athar: یہِ چُھ سون رِزق یُس زانٛہہ چُھنہٕ ختم سپدن وول۔
Transliteration: Inna h<u>atha</u> larizqun<u>a</u> m<u>a</u> lahu min naf<u>a</u>d<b>in</b>
Mirwaiz:
  بے  شک  یہِ  چھُ  سون  رِزق،  اَتھ  چھُنہٕ  زانٛہہ  تہِ  ووبرُن  تہٕ  ختم  گژُھن،  یِمہٕ  چھےٚ  دٲیمی  نعمٔژ  ہمیشہ  پوشوُنہِ۔  یہِ  مضمون  گوٚو  ختم  یُس  اہلِ  سعادتن  متعلق  اوس۔  وۅنۍ  بوٗزِو  اَمہِ  پتہٕ  اہلِ  شقاوتن  ہُنٛد  حال۔


Mirwaiz: وننہٕ یِیَکھ اے جہنمیو، یہِ چھَو رَسٕر بیٚیہِ پٲل تہٕ پاکھ، اَتھ تہِ وُچھِو مزٕہ۔
Transliteration: H<u>atha</u> falya<u>th</u>ooqoohu <u>h</u>ameemun waghass<u>a</u>q<b>un</b>
Athar:
  یہِ  چُھ  تِہٕندِ  خٲطرٕ،  لہٰذا  وُچھِن  تِم  مزٕہ  گرٛکہٕ وٕنہِ  آبُک،  بیٚیہِ  خونُک  تہٕ  پاکُک۔


Transliteration: Wa<u>a</u>kharu min shaklihi azw<u>a</u>j<b>un</b>
Athar:
  تہٕ  یِتھِنٕے  قسمہٕ  چن  باقی  تلخی یَن  ہُند۔  ﴿ییٚلہِ  تِم  پننیٚن  پیرو  کارن  وُچھن  جہنمس  کُن  یِوان  تِم  ونن  پانہٕ  وٲنۍ﴾

Mirwaiz:
  بیٚیہِ  آسن  اَتھ  ہی  واریاہ  چیٚنٕکۍ  تہٕ  کھیٚنٕکۍ  چیز،  یِم  سٮ۪ٹھاہ  یچھ  ناگوار  تہٕ  تکلیف  دہ  آسن۔


Athar:
  یہِ  چُھ  اکھ  لشکر  تۅہیہِ  کُن  پکان  اَژان،  یِمن  خٲطرٕ  چَھنہٕ  کانٛہہ  خۅش  آوے،  یِم  چِھ  تِم  یِمن  نارس  منٛز  مٕسلہٕ  وَسہِ۔

Mirwaiz:
  ییٚلہِ  زٕٹھیٚن  تہٕ  متبوعن  ہٕنز  جماعت  جہنمس  منٛز  داخل  سپدِ  توپتہٕ  یِں اَننہٕ  تہٕ  داخل  کرنہٕ  تِہِندۍ  تابع،  تِم  دَپن  پانہٕ  وٲنۍ  ییٚکیا  آیہِ  بیاکھ  جماعت  یِم  تۅہیہِ  سٍتۍ  عذابس  اندر  سپدنہٕ  خاٲطرٕ  جہنمس  نادر  ژیٚل  کٔرِتھ  چھِ  اَژان۔  خداے  أنِن  یِمن  بلاے  یِمن  مہ  بٔنِن  کُشادٕہ  جاے  کُنہِ،  یِمن  تہِ  چھُ  اَژُن  نارس  اندر۔

Transliteration:
  H<u>atha</u> fawjun muqta<u>h</u>imun maAAakum l<u>a</u> mar<u>h</u>aban bihim innahum <u>sa</u>loo a<b>l</b>nn<u>a</u>r<b>i</b>


Athar:
  تِم  دِن  تِمن  جواب،  نہ  بلکہ  چُھو  تۅہی  یِوان  مٕسلہٕ  والنہٕ،  تُہندِ  خٲطرٕ  چُھنہٕ  کانٛہہ  خیر  مقدم۔  تۅہی  چُھو  یہِ  انجام  ﴿مصیبت﴾  اسہِ  برونٛہہ  کُن  اوٚنمُت،  کٍژاہ  بُرٕ  چھےٚ  یہِ  روزَن  جاے۔

Mirwaiz:
  تِم  دپنکھ  تورٕہ  بلکہ  مہ  بٔنِن  کُشادٕہ  جاے  کُنہِ،  تۅہیہِ  أنِن  خداے  بٔڈ  بلاے،  پس  کٲژاہ  یچھ  جاے  چھُ  یہِ  جہنم  یُس  اَسہِ  تُہٕندِ  وجہ  پیش  آو۔

Transliteration:
  Q<u>a</u>loo bal antum l<u>a</u> mar<u>h</u>aban bikum antum qaddamtumoohu lan<u>a</u> fabisa alqar<u>a</u>r<b>u</b>


Athar:
  پتہٕ  ونن  تِم،  اے  سانہِ  ربّہٕ،  ییٚمۍ  اسہِ  یتھ  انجامَس  واتناونُک  بندوبست  کوٚر،  تس  دِ  جہنمُک  دۅگنہٕ  عذاب۔

Mirwaiz:
  پانہٕ  وٲنۍ  اَکھ  أکِس  پٮ۪ٹھ  چھاوٕدٲسی  کٔرِتھ  کرن  دعا،  اے  سانہِ  پروردگارٕ،  یِمَو  یہِ  عذاب  تہٕ  مصیبت  اَسہِ  برونٹھ  کُن  تروو  تہ  واتنا  تِمن  کرتہٕ  ژٕہ  زیادٕہ  عذاب  دۅگنٲوِتھ  نارس  اندر۔

Transliteration:
  Q<u>a</u>loo rabban<u>a</u> man qaddama lan<u>a</u> h<u>atha</u> fazidhu AAa<u>tha</u>ban <u>d</u>iAAfan fee a<b>l</b>nn<u>a</u>r<b>i</b>


Athar:
  تہٕ  تِم  وَنن  پانہٕ  وٲنۍ،  کیا  دٔلیل،  أسۍ  چِھکھ  نہٕ  تِم  لُکھ  وُچھان  یِم  أسۍ  دُنیاہس  منٛزٕ  بُرٕ  ٲسِکھ  سمجھان؟

Mirwaiz:
  توپتہٕ  دپن  سٲری  جہنمی  کیا  سنا  وجہ  چھُ  أسۍ  چھِکھ  نہٕ  وُچھان  ییٚتہِ  تِم  لوٗکھ  یِم  أسۍ  گٕنزران  ٲسِکھ  یچھ  تہٕ  ناکارٕہ  لوٗکو  اندرٕہ  یعنی  مسلمان۔

Transliteration:
  Waq<u>a</u>loo m<u>a</u> lan<u>a</u> l<u>a</u> nar<u>a</u> rij<u>a</u>lan kunn<u>a</u> naAAudduhum mina alashr<u>a</u>r<b>i</b>


Athar: اَسہِ ٲسۍ بٔلۍ تِم مذاق بنٲوِمٕتۍ، کِنہٕ تِم چِھ نظرو نِشہِ دوٗر؟
Transliteration: Attakha<u>th</u>n<u>a</u>hum sikhriyyan am z<u>a</u>ghat AAanhumu alab<u>sa</u>r<b>u</b>
Mirwaiz:
  کیا  أسۍ  ٲسۍ  نا  تِمن  ناحق  ٹھٹھہٕ  کران،  تِم  ٲسۍ  نہٕ  فی  الحقیقت  نارس  لایق،  کِنہٕ  جہنمس  اندر  چھِ  تِم  تہِ  موجود،  مگر  سانہِ  نظرے  چھےٚ  تِمن  نِشہِ  ڈجہِ  مَژٕہ  یت  ٲسِتھ  چھِنہٕ  اَسہِ  درینٹھی  یِوان  عذابس  سٍتۍ  چھےٚ  یہِ  کتھ  سانہِ  حقہٕ  بٲعث  حسرت۔


Athar:
  ﴿اے  نبیؐ﴾  یِمن  ؤنِو،  بہٕ  چُھس  بس  خبردار  کرن  وول۔  کانٛہہ  حقیقی  معبود  چُھنہٕ  مگر  اللہ،  یُس  کُن  چُھ،  سارِنٕے  پٮ۪ٹھ  غٲلب،

Mirwaiz:
  توٚہۍ  فرمٲوِیوٗکھ    یارسول  اللہؐ،  اے  لوٗکو  توٚہۍ  یُس  توحید و رسالتس  انکار  کران  چھِو،  اَمُیک  ضریر  چھُو  تۅہیہِ  پانس،  مےٚ  کُنہِ  قسمُک  اَمُیک  ضریر  چھُنہٕ  کیازِ  بہٕ  چھُس  تۅہیہِ  اَکھ  بیٖم  کرٕوُناہ  خداے  سٕندِ  عذابہٕ  نِشہِ،  بیٚیہِ  فرمٲویوٗکھ  یِتھہٕ  پٲٹھۍ  میون  پیغمبر  تہٕ  بیٖم  کروُن  آسُن  اَکھ  اَمرِ  وقعی  چھُ،  یِتھے  پٲتھۍ  چھُ  توحید  تہِ  اَکھ  پوٚز  تہٕ  واقعی  اَمراہ  یعنی  خدایس  ورٲے  یُس  کُنُے  تہٕ  غٲلب  چھُ،  چھُنہٕ  کانٛہہ  اَکھاہ  عبادتس  لایق۔

Transliteration:
  Qul innam<u>a</u> an<u>a</u> mun<u>th</u>irun wam<u>a</u> min il<u>a</u>hin ill<u>a</u> All<u>a</u>hu alw<u>ah</u>idu alqahh<u>a</u>r<b>u</b>


Athar:
  آسمانن  ہُند  تہٕ  زمینُک  مٲلِک،  تہٕ  تِمن  سارِنٕے  چیزن  ہُند  مٲلِک  یِم  تِمن  درمیان  چِھ،  زبردست  تہٕ  درگزر  کرن  وول۔

Mirwaiz:
  یُس  اآسمانن  تہٕ  زمینن  ہُنٛد  پروردگار  چھُ  بیٚیہِ  یہِ  تِمن  دۅن  منٛز  چھُ  تَمہِ  سارِکُے  پروردگار  تہٕ  مٲلک،  سٮ۪ٹھاہ  زبردست  تہٕ  سٮ۪ٹھاہ  بخشن  ہار  چھُ  بندن  ہٕندیٚن  بے  شمار  گناہن۔

Transliteration:
  Rabbu a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> alAAazeezu alghaff<u>a</u>r<b>u</b>


Athar: یِمن ؤنِو، یہِ چھےٚ اکھ بٔڈ خبر،
Transliteration: Qul huwa nabaon AAa<i><u>th</u></i>eem<b>un</b>
Mirwaiz:
  توٚہۍ  فرمٲویوٗکھ    یارسول  اللہؐ،  یہِ  اَمر  یعنی  اللہ  تعالیٰ  سٕندین  توحید  و  شرایعن  ہٕنز  تعلیم  کرنہٕ  خٲطرٕ  بہٕ  سوزُن،  یہِ  چھُ  اَکھ  عظیم  الشان  مضموناہ  ییٚمُیک  تۅہیہِ  سٮ۪ٹھاہ  اہتمام  کرُن  شوٗبہِ  ہا،


Athar: یۅسہٕ بوٗزِتھ توٚہۍ بُتھ چِھو پھِران۔
Transliteration: Antum AAanhu muAAri<u>d</u>oon<b>a</b>
Mirwaiz:
  مگر  افسوس  توٚہۍ  چھِو  اَمہِ  نِشہِ  سٮ۪ٹھاہ  بے  پرواہ  سپدان۔  اَمہِ  کہ  عظیم  الشان  آسنُکھ  وجہ  چھُ  یۅہے  کہ  اَمہِ  ورٲے  چھُ  سعادتِ  حقیقی  حاصل  سپدُن  محال۔


Athar:
  ﴿یِمن  ؤنِو﴾  مےٚ  ٲس  نہٕ  تمہِ  وقتٕچ  کانٛہہ  خبر  ییٚلہِ  ملاء  اعلیٰ  ہن  درمیان  جھگڑٕ  اوس  سپدان۔

Mirwaiz:
  مےٚ  ٲس  نہٕ  کِہِنۍ  خبر  عالمِ  علوی  ہٕنزن  مجلسن  ہٕنز،  ییٚلہِ  یِم  یعنی  ملاء  اعلیٰ  ہٕکۍ  لوٗکھ  آدم  علیہ  السلام  سٕنزِ  پٲدایشہِ  متعلق  بحث  کران  ٲسۍ۔  مےٚ  آیہِ  خبر  کرنہٕ  بعض  تِمن  معاملن  ہٕنز  وحی  کہ  ذریعہ۔  

Transliteration:
  M<u>a</u> k<u>a</u>na liya min AAilmin bi<b>a</b>lmalai alaAAl<u>a</u> i<u>th</u> yakhta<u>s</u>imoon<b>a</b>


Transliteration: In yoo<u>ha</u> ilayya ill<u>a</u> annam<u>a</u> an<u>a</u> na<u>th</u>eerun mubeen<b>un</b>
Athar:
  مےٚ  چھےٚ  صرف  وحی  ہٕندِ  ذریعہ  یِمہٕ  کتھہٕ  صرف  امہِ  موجوٗب  وَننہٕ  یِوان  زِ  بہٕ  چُھس  صاف  صاف  خبردار  کرن  وول۔

Mirwaiz:
  مےٚ  کُن  چھَنہٕ  وحی  یِوان  نازل  کرنہٕ  مگر  یی  زِ  بہٕ  چھُس  اَکھ  پیغمبراہ  نٔنۍ  پٲٹھۍ  بیٖم  کرٕوُن،  چنانچہ  تِمَو  معاملو  أندرٕہ  گوٚو  اَکھ  معاملہ  یتھ  منٛز  ملاء  اعلیٰ  ہس  منٛز  بحث  یِوان  اوس  کرنہٕ،  آدم  علیہ  السلام  سُنٛد  پٲدٕہ  کرُن۔  یِتہِ  سَپُد  مےٚ  معلوم  وحی  کہ  ذریعہ،  بیاکھ  کانٛہہ  ذریعاہ  مےٚ  نِش  چھُنہٕ۔  یۅہے  چھُ  ثبوت  میانہِ  نبوت  و  رسالتُک۔  لہٰذا  پَزِ  تۅہیہِ  میٲنِس  پیغمبر  برحق  آسنس  پژھ  کرٕنۍ،  تفصیل  تَمہِ  گفتگووُک  چھُ۔


Athar: ییٚلہِ تُہٕندۍ ربّن فرشتن ووٚن، بہٕ چُھسن میٚژِ اکھ بشر بناون وول،
Mirwaiz:
  سُہ  گفتگو  سَپُد  تَمہِ  وقتہٕ  ییٚلہِ  فرموو تُہٕندۍ  پروردگارن  ملٲیکن،  اے  ملٲیکو  میون  اِرادٕہ  چھُ  بہٕ  کرن  پٲدٕہ  میٚژِہ  اَکھ  بشراہ۔

Transliteration:
  I<u>th</u> q<u>a</u>la rabbuka lilmal<u>a</u>ikati innee kh<u>a</u>liqun basharan min <u>t</u>een<b>in</b>


Transliteration: Fai<u>tha</u> sawwaytuhu wanafakhtu feehi min roo<u>h</u>ee faqaAAoo lahu s<u>a</u>jideen<b>a</b>
Athar:
  پتہٕ  ییٚلہِ  سُہ  بہٕ  پوٗرٕ  پٲٹھۍ  بناون،  تہٕ  تتھ  منٛز  چھکہٕ  پنُن  روح،  پتہٕ  ؤسِو  توٚہۍ  تس  برونٛہہ  کنہِ  سجدس۔

Mirwaiz:
  توپتہٕ  ییٚلہِ  بہٕ  سُہ  وارٕہ  بناون  یعنی  تِہِندۍ  اعضاء  مکمل  کرٕ،  بیٚیہِ  واتناوٕہ  بہٕ  تس  منٛز  پننہِ  طرفہٕ  روح،  پس  نٔمۍ  زِ  توٚہۍ  تس  برونٹھہٕ  کنہِ  سجدٕہ  دِوان،  توپتہٕ  ییلہِ  اللہ  تعالیٰ ہن  سُہ  تیار  کوٚر۔


Athar:
  ربّن  فرموو،  اے  ابلیس،  ژےٚ  کُس  چیز  بنے  تس  سجدہ  کرنَس  منٛز  ٹھوٚر  یُس  مےٚ  پننیو  اَتھو  چُھ  بنوومُت؟  کیا  ژٕ  چُھکھہٕ  بوٚڈ  بنان  کِنہٕ  ژٕ  چُھکھ  تھدِ  درجہ  واجِنیو  ۂستِیو  منٛزٕ؟

Mirwaiz:
  اللہ  تعالیٰ  ہن  فرمووُس،  اے  ابلیس  کٔمۍ  چیزن  روٚٹُکھ  ژٕہ  پتھ  تَس  سجدٕہ  دِنہٕ  نِشہِ  یُس  مےٚ  پننیو  اَتھو  پٲدٕہ  کوٚر۔  یہِ  کوٚرُتھ  ژےٚ  تکبر  تہٕ  غرور،  بوٚڈ  نہ  ٲسِتھ،  کِنہٕ  واقعی  اوسُکھ  ژٕہ  تھدِ  درجہِ  کیو  لوٗکو  أندرٕہ  یِمن  نہٕ  سجدٕہ  کرُن  زیبا  اوس۔

Transliteration:
  Q<u>a</u>la y<u>a</u> ibleesu m<u>a</u> manaAAaka an tasjuda lim<u>a</u> khalaqtu biyadayya astakbarta am kunta mina alAA<u>a</u>leen<b>a</b>


Athar:
  تٔمۍ  دِیُت  جواب،  بہٕ  چُھس  تٔمۍ  سٕندِ  کھۅتہٕ  بہتر۔  تۅہیہِ  چھوٗس  بہٕ  نارٕ  سٍتۍ  پٲدٕ  کوٚرمُت  تہٕ  یہِ  چھوٗن  میٚژِ  نِشہِ۔

Mirwaiz:
  ابلیس  لوٚگ  دَپنہِ  کہ  یہِ  دوٚیِم  کتھ  چھےٚ  ثٲبت  یعنی  بہٕ  چھُس  تِہِندِ  کھۅتہٕ  بہتر،  بہٕ  کوٚرتھس  پٲدٕہ  نارٕ  نِشہِ،  سُہ  کوٚرتھن  پٲدٕ  ربہِ  نِشہِ۔  

Transliteration:
  Q<u>a</u>la an<u>a</u> khayrun minhu khalaqtanee min n<u>a</u>rin wakhalaqtahu min <u>t</u>een<b>in</b>


Athar: فرماونہٕ آس، اچھا نیر ژٕ ییٚتہِ، ژٕ چُھکھ مَردوٗد،
Transliteration: Q<u>a</u>la fa<b>o</b>khruj minh<u>a</u> fainnaka rajeem<b>un</b>
Mirwaiz:
  اللہ  تعالیٰ  ہن  فرمووُس  نیر  ییٚمہِ  آسمان  نِشہِ  نیبر،  بے  شک  اَمہِ  عدولِ  حکمہٕ  سببہٕ  چھُکھ  ژٕہ  مَردوٗد۔


Athar: تہٕ ژےٚ پٮ۪ٹھ چھےٚ یومُ الجزاہس تام میٲنۍ لعنت۔
Transliteration: Wainna AAalayka laAAnatee il<u>a</u> yawmi a<b>l</b>ddeen<b>i</b>
Mirwaiz:
  بیٚیہِ  چھےٚ  ژےٚ  پٮ۪ٹھ  میٲنۍ  لعنت  قیامت  کِس  دۅہس  تانۍ۔  تَمہِ  پتہٕ  چھُنہٕ  مرحوم  سپدنُک  اِمکانٕے۔


Transliteration: Q<u>a</u>la rabbi faan<i><u>th</u></i>irnee il<u>a</u> yawmi yubAAathoon<b>a</b>
Athar:
  تٔمۍ  ووٚن،  اے  میانہِ  ربّہٕ،  اگر  یہِ  کتھ  چھےٚ  تیٚلہِ  دِیِو  مےٚ  تتھ  وقتس  تام  مہلت  ییٚلہِ  یِم  لُکھ  دُبارٕہ  یِن  تُلنہٕ۔

Mirwaiz:
  ابلیسن  دوٚپ،  اے  پروردگارٕ  ہرگاہ  آدم  علیہ  السلام  سٕندِ  وجہ  بہٕ  مردود  کوٚرتھس  تیٚلہِ  دِتہٕ  میٚتہِ  مہلت  مرنہٕ  نِشہِ  قیامت  کِس  دۅہس  تانۍ،  یُتھ  بہٕ  تِمن  نِشہِ  بیٚیہِ  تِہِندین  اولادن  نِشہِ  پوٗرٕ  بدلہٕ  ہیمہٕ  ہا۔


Athar: فرماونہٕ آس، ژےٚ چھےٚ تتھ دۅہس تام مہلت،
Transliteration: Q<u>a</u>la fainnaka mina almun<i><u>th</u></i>areen<b>a</b>
Mirwaiz:
  اللہ  تعالیٰ  ہن  فرمووُس  ییٚلہِ  ژٕ  مہلت  چھُکھ  منگان،  گژھ  اَدٕہ  کیا،  ژےٚ  آیی  مہلت  دِنہٕ۔


Athar: تٔمۍ ووٚن، چانہِ عزتُک قسم، بہٕ ڈالکھ یِم سٲری لُکھ،
Transliteration: Q<u>a</u>la fabiAAizzatika laoghwiyannahum ajmaAAeen<b>a</b>
Mirwaiz:
  دَپنہِ  لوٚگ  ییٚلہِ  مےٚ  مہلت  آیہِ  دِنہٕ  تیٚلہِ  چھُٕ  چانہِ  عزتُک  قسم  کہ  یِم  سٲری  بنی  آدم  ڈالکھ  بہٕ  ضرور  سیٚزِ  وَتہِ  نِشہِ،


Mirwaiz: یقیناً بہٕ کرن پُر جہنم چانہِ سٍتۍ بیٚیہِ چانین سارِنٕے پیروَن تہٕ تٲبِعن سٕندِ سٍتۍ۔
Transliteration: Laamlaanna jahannama minka wamimman tabiAAaka minhum ajmaAAeen<b>a</b>
Athar:
  زِ  بہٕ  بَرن  جہنم  چانہِ  سٍتۍ،  تہٕ  تِمو  سارِوٕے  لُکو  سٍتۍ  یِم  یِمو  انسانو  منٛزٕ  چٲنۍ  پیروی  کرن۔


Transliteration: Qul m<u>a</u> asalukum AAalayhi min ajrin wam<u>a</u> an<u>a</u> mina almutakallifeen<b>a</b>
Athar:
  ﴿اے  نبیؐ﴾  یِمن  ؤنِو  زِ  بہٕ  چُھسَو  نہٕ  تۅہیہِ  یتھ  تبلیغس  پٮ۪ٹھ  کانٛہہ  اجر  منگان،  تہٕ  نہ  چُھس  بہٕ  بناوٹی  لُکو  منٛزٕ۔

Mirwaiz:
  فرمٲوِیوٗکھ  توٚہۍ   یارسول  اللہؐ،  اے  لوٗکو  بہٕ  چھُسنہٕ  تۅہیہِ  منگان  دینِ  حق  واتناونہٕ  خٲطرٕ  کانٛہہ  موٚزوٗریاہ۔  بیٚیہِ  چھُس  نہٕ  بہٕ  زورٕ  پَنُن  پان  پیغمبر  بناونہٕ  کہ  طریقہ  کرٕہا  بہٕ  نبوتُک  دعویٰ۔  غیرِ  قرآن  ونہٕ  ہا  بہٕ  قرآن۔  بلکہ  چھُ  فی  الواقع  یہِ  قرآنِ  مجید  کلامِ  الہٰی۔


Athar: یہِ چھےٚ اکھ نصیحت سارِنٕے جہان والیٚن خٲطرٕ۔
Transliteration: In huwa ill<u>a</u> <u>th</u>ikrun lilAA<u>a</u>lameen<b>a</b>
Mirwaiz:
  یہِ  قرآن  مجید  چھُ  ساری  جہان  کہ  خٲطرٕہ  اَکھ  وعظاہ  تہٕ  نصیحتاہ  ییٚمہِ  کہ  تبلیغہ  خٲطرٕ  مےٚ  نبوت  عطا  کرنہٕ  آیہِ  یتھ  منٛز  تُہٕندی  خٲطرٕ  بوٚڈ  نفع  تہٕ  فٲیدٕہ  چھُ۔  ہرگاہ  توٚہۍ  پوٚز  واضح  سپدنہٕ  پتہٕ  تہِ  مٲنِو  نہٕ۔


Athar: تہٕ کمٕے کال سپدِ زِ تۅہیہِ سپدیٚو اَمِیُک حال پانہٕ معلوم۔
Transliteration: WalataAAlamunna nabaahu baAAda <u>h</u>een<b>in</b>
Mirwaiz:
  توٚہۍ  زٲنِو  پانے  ضرور  کینٛژھو  دۅہو  پتہٕ  اَمُیک  پوٗرٕ  حال۔  مرنہٕ  پتے  سَپدِ  تۅہیہِ  پوٗرٕ  حقیقت  ظٲہر۔


Athar: ییٚمہِ کتابہِ ہُند نزول چُھ اللہ تعالیٰ سٕندِ طرفہٕ یُس غٲلب تہٕ دانا چُھ۔
Transliteration: Tanzeelu alkit<u>a</u>bi mina All<u>a</u>hi alAAazeezi al<u>h</u>akeem<b>i</b>
Mirwaiz:
  یہِ  چھےٚ  نٲزل  کرنہٕ  آمٕژ  کتاب  اللہ  تعالیٰ  سٕندِ  طرفہٕ  یُس  غٲلب  تہٕ  حکمت  وول  چھُ۔  غٲلب  تہٕ  زبردست  آسُن  تِہُنٛد  اوس  منگان  کہ  یُس  یَتھ  کتابہِ  انکار  کرِہا  تَس  گژِھہ  سزا  دِنہٕ  یُن  فوراً  مگر  حکیم  آسُن  تِہُنٛد  چھُ  منگان  کہ  تِمن  گژِھہ  مہلت  دِنہٕ  یِنۍ۔


Athar:
  ﴿اے  نبیؐ﴾  یہِ  کتاب  چھےٚ  اسہِ  تۅہیہِ  کُن  برحق  نٲزِل  کٔرمٕژ،  لہٰذا  کٔرِو  توٚہۍ  اللہ  تعالیٰ  سٕنزٕے  بندگی،  دِین  تٔسۍ  کُن  خٲلِص  کٔرِتھ۔

Mirwaiz:
  اَسہِ  کٔر  نٲزل  یارسول  اللہؐ  تۅہیہِ  پٮ۪ٹھ  یہِ  کتاب ﴿قرآن  مجید﴾ پٔزِپٲٹھۍ۔  پس  روٗزِو  توٚہۍخداے  سٕنز  عبادت  کران  قرٲنی  تعلیمہِ  مطابق  خالص  اعتقاد  کٔرِتھ  یِتھہٕ  پٲٹھۍ  اَزتانۍ  توٚہۍ  کران  روٗدِو۔

Transliteration:
  Inn<u>a</u> anzaln<u>a</u> ilayka alkit<u>a</u>ba bi<b>a</b>l<u>h</u>aqqi fa<b>o</b>AAbudi All<u>a</u>ha mukhli<u>s</u>an lahu a<b>l</b>ddeen<b>a</b>


Athar:
  خبردار!  دینِ  خٲلِص  ﴿عبادت﴾  چُھ  اللہ  تعالیٰ  سُند  حق۔  روٗدۍ  تِم  لُکھ  یِمو  تس  ورٲے  باقی  سرپرست  بنٲوِمٕتۍ  چِھ  ﴿تہٕ  پننہِ  امہِ  کامہِ  ہُند  وجہ  چِھ  یہِ  ونان  زِ﴾  أسۍ  چِھ  تِہٕنز  عبادت  امہِ  موجوٗب  کران  زِ  تِم  کرناوَن  خُدایس  تام  سٲنۍ  رسٲئی،  اللہ  تعالیٰ  کرِ  یقیناً  تِمن  درمیان  تِمن  سارِنٕے  کتھن  ہُند  فٲصلہٕ  یِمن  منٛز  تِم  اختلاف  چِھ  کران۔  اللہ  تعالیٰ  چُھنہٕ  کٲنٛسہِ  تِتھِس  شخصس  ہدایت  دِوان  یُس  اَپزِیور  تہٕ  منکرِ  حق  آسہِ۔

Mirwaiz:
  اے  لوٗکو  وارٕہ  بوٗزِو  یۅسہٕ  عبادت  خالص  شرکہٕ  نِشہِ  آسہِ،  سۅ  چھےٚ  سزاوار  خدایس۔  یعنی  توحید  چھُ  وٲجب  سارِنٕے  پٮ۪ٹھ،  ییٚلہِ  تۅہیہِ  پٮ۪ٹھ  تہِ  یہِ  وٲجب  تہٕ  مَٹہِ  چھُ،  بیٚیَن  ہٕںز  چھَنہٕ  کتھٕے۔  وۅنۍ  یِمَو  خالص  عبادت  ترٲوِتھ  خدایس  ورٲے  شریک  تجویز کٔرۍ  یِمن  متعلق  تِم  ونان  چھِ،  أسۍ  چھِنہٕ  تِہٕنز  پرستش  کران  مگر  ییٚمہِ  خیالہٕ  کہ  تِم  واتناوَن  اَسہِ  خدایس  نزدیک،  سٲنۍ  عبادت  تہٕ  مطالبات  کرن  پیش  خدایس  نِشہِ۔  یِتھہٕ  پٲٹھۍ  دنیاہس  اندر  چھِ  وزیر  واتناوان  پادشاہن  نِشہِ  لوٗکن  ہٕندۍ  معاملات۔  بے  شک  اللہ  تعالیٰ  کرِ  عملی  فٲصلہٕ  تِمنٕے  منٛز  بیٚیہِ  تِہٕندین  مقٲبلَن  اہلِ  ایمانن  منٛز  تِمن  سارِنٕے  کتھن  یِمن  منٛز  تِم  اختلاف  کران  چھِ۔  سُہ  فٲصلہٕ  گوٚو  اہلِ  توحیدن  واتناوِ  جنتس  اندر  تہٕ  اہلِ  شرکن  واتناوِ  دوزخس  اندر۔  توٚہۍ  مَہ  کھیٚیِو  تِہِندِس  نہ  ماننس  پٮ۪ٹھ  کانٛہہ  غم،  ییٚمُیک  تہِ  مَہ  کٔرِو  کانٛہہ  تعجب  کہ  یِم  کونہٕ  چھِ  باوجود  نَنہِ  دلیلہِ  ٲسِتھ  سیٚزِ  وَتہِ  پٮ۪ٹھ  پکان۔  بے  شک  اللہ  تعالیٰ  چھُنہٕ  کامیٲبی  ہٕںز  وَتھ  ہاوان  تس  یُس  قولاً  اَپزِیور  آسہِ  بیٚیہِ  یُس  اعتقاداً  یعنی  یُس  زیٚوِ  اَپزِیور  آسہِ  بیٚیہِ  آسہِ  کفرِچہِ  کتھہٕ  وَنان،  دِلہٕ  کِنۍ  آسہِ  کُفری  اعتقادس  پٮ۪ٹھ  ڈاڈ  کٔرِتھ۔  بعض  مشرک  ٲسۍ  اللہ  تعالیٰ  ہس  کُن  اولاد  لاگان،  ملٲیکن  ٲسۍ  دَپان  تِم  چھِ  خداے  سٕنزٕ  کورِ،  تِمن  چھُ  اللہ  تعالیٰ  رَد  کران۔

Transliteration:
  Al<u>a</u> lill<u>a</u>hi a<b>l</b>ddeenu alkh<u>a</u>li<u>s</u>u wa<b>a</b>lla<u>th</u>eena ittakha<u>th</u>oo min doonihi awliy<u>a</u>a m<u>a</u> naAAbuduhum ill<u>a</u> liyuqarriboon<u>a</u> il<u>a</u> All<u>a</u>hi zulf<u>a</u> inna All<u>a</u>ha ya<u>h</u>kumu baynahum fee m<u>a</u> hum feehi yakhtalifoona inna All<u>a</u>ha l<u>a</u> yahdee man huwa k<u>ath</u>ibun kaff<u>a</u>r<b>un</b>


Athar:
  اگر  اللہ  تعالیٰ  کٲنٛسہِ  نیچُو  بناوُن  ییٚژِھہ  ہے،  تیٚلہِ  یس  ییٚژِھہ  ہے  تس  کرِہے  برگُزیدہ،  پاک  چُھ  سُہ  امہِ  نِشہِ  ﴿زِ  کانٛہہ  آسہِ  تس  نیچُو﴾،  سُہ  اللہ  تعالیٰ  چُھ  کُن  تہٕ  سارِنٕے  پٮ۪ٹھ  غٲلب۔

Mirwaiz:
  ہرگاہ  اللہ  تعالیٰ  بالفرض  ییٚژِھہ  ہا  کٲنسہِ  اولاد  بناوُن،  پننیو  مخلوقو  أندرٕہ  یَس  ییٚژِھہ  ہا  تس  کرِہا  اَمہِ  خٲطرٕ  منتخب۔  مگر  سُہ  چھُ  پانہٕ  خٲلق،  تس  ورٲے  یِم  چھِ  تِم  چھِ  مخلوق۔  غیر  جنس  آولاد  آسُن  چھُ  عٲب،  اللہ  تعالیٰ  چھُ  سارِوٕے  عٲبو  نِشہِ  پاک۔  لہٰذا  چھُ  مخلوقو  أندرٕہ  ولدیت  خٲطرٕ  کانٛہہ  منتخب  کرُن  محال۔  لہٰذا  چھُ  ارادٕہ  بحال  کرُن  تہِ  محالٕے۔  سپُد  ثٲبت  کہ  سُہ  چھُ  معبوداہ  کُن۔  شریک  بالفعل  تہِ  چھُنہٕ  تس  کانٛہہ،  بیٚیہِ  چھُ  سُہ  زبردست،  تس  چھُنہٕ  شریک  بالقوہ  تہِ  کانٛہہ۔

Transliteration:
  Law ar<u>a</u>da All<u>a</u>hu an yattakhi<u>th</u>a waladan la<b>i</b><u>st</u>af<u>a</u> mimm<u>a</u> yakhluqu m<u>a</u> yash<u>a</u>o sub<u>ha</u>nahu huwa All<u>a</u>hu alw<u>ah</u>idu alqahh<u>a</u>r<b>u</b>


Athar:
  تٔمۍ  چِھ  آسمان  تہٕ  زمین  برحق  پٲدٕ  کٔرِمٕتۍ۔  سُے  چُھ  دۅہس  پٮ۪ٹھ  رات  تہٕ  رٲژ  پٮ۪ٹھ  دۅہ  وَلان۔  تٔمۍ  چُھ  آفتاب  تہٕ  زوٗن  تِتھہٕ  پٲٹھۍ  مُسخر  کٔرِتھ  تھٲوِمٕتۍ  زِ  پرٛتھ  اکھ  چُھ  أکِس  مُقرر  وقتس  تام  پکان۔  زٲنِتھ  تھٲوِو،  سُہ  چُھ  زبردست  تہٕ  درگُزر  کرن  وول۔

Mirwaiz:
  سُے  چھُ  رات  چہ  تٲریکی  وَلان  دۅہ  چہ  روشنی  پٮ۪ٹھ  ییٚمہِ  سٍتۍ  دۅہ  چھُ  غٲب  سپدان  تہٕ  رات  چھےٚ  یِوان۔  دۅہ  چہ  روشنی  چھُ  وَلان  رات  چہ  تٲریکی  پٮ۪ٹھ  ییٚمہِ  سٍتۍ  رات  چھےٚ  ختم  سپدان  تہٕ  دۅہ  چھُ  یِوان،  تٔمۍ  چھِ  لٲگِمٕتۍ  کامہِ  آفتاب  تہٕ  زوٗن،  تِمَو  أندرٕہ  روزِ  پرتھ  اَکھاہ  پکان  أکِس  مقررہ  وقتس  تام،  یِمَو  دٔلیلوپتہٕ  تہِ  توحیدس  انکار  کرنس  چھُ  اندیشہِ  عذاب،  اللہ  تعالیٰ  ہس  چھےٚ  تتھ  پٮ۪ٹھ  قدرت  کیازِ  وارٕہ  بوٗزِو  سُہ  چھُ  زبردست۔  ہرگاہ  کانٛہہ  انکار  کٔرِتھ  توحید  تسلیم  کرِ،  تس  کرِ  نہٕ  ہُتھ  گزشتہٕ  انکارس  پٮ۪ٹھ  عذاب،  کیازِ  سُہ  چھُ  سٮ۪ٹھاہ  مغفرت  کرٕوُن،  بیاکھ  دلیل  چھےٚ  تِہِندِ  توحیدٕچ۔

Transliteration:
  Khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a bi<b>a</b>l<u>h</u>aqqi yukawwiru allayla AAal<u>a</u> a<b>l</b>nnah<u>a</u>ri wayukawwiru a<b>l</b>nnah<u>a</u>ra AAal<u>a</u> allayli wasakhkhara a<b>l</b>shshamsa wa<b>a</b>lqamara kullun yajree liajalin musamman al<u>a</u> huwa alAAazeezu alghaff<u>a</u>r<b>u</b>


Athar:
  تٔمی  چِھنَو  توٚہۍ  اکہِ  جانہٕ  نِشہِ  پٲدٕ  کٔرِمٕتۍ،  پتہٕ  چُھ  سُے  ییٚمۍ  تمہِ  جانہٕ  نِشہِ  تمیُک  جورٕہ  بنوو۔  تہٕ  تٔمی  کٔرۍ  تُہندِ  خٲطرٕ  چاروایَو  منٛزٕ  ٲٹھ  نر  تہٕ  مادٕہ  پٲدٕ۔  ﴿چاروایو  نِشہِ  چِھ  مُراد  اونٹ،  گاو،  تیٖر  تہٕ  ژھاوٕلۍ۔  یِہِندۍ  ژور  نَر  تہٕ  ژور  مادٕہ  چِھ  رٔلِتھ  ٲٹھ  نَر  تہٕ  مادٕہ  آسان﴾۔  سُہ  چُھ  تُہٕنزن  ماجن  ہٕنزن  یٔڈن  منٛز  ترٮ۪ن  ترٮ۪ن  تٲریک  پردن  اندر  تۅہیہِ  أکِس  پتہٕ  اَکھ  شکل  دِوان  پکان  ﴿ترییو  پردو  نِشہِ  چھُ  مُراد  یَڈ،  بچہِ  دٲنۍ،  ہل  یعنی  سُہ  توٚن  لفافہٕ  ہیوٗ  یتھ  شُر  چھُ  آسان  ؤلِتھ﴾۔  یۅہے  اللہ  تعالیٰ  ﴿ییٚمۍ  سٕنزٕ  یِمہٕ  کامہِ  چھےٚ﴾  چُھ  تُہُند  ربّ،  بادشٲہی  چھےٚ  تٔمۍ  سٕنزٕے،  کانٛہہ  معبود  چُھنہٕ  تس  ورٲے،  پتہٕ  کپٲرۍ  چِھو  توٚہۍ  پھِرناونہٕ  یِوان؟

Mirwaiz:
  توٚہۍ  لوٗکھ  کٔرِنو  پٲدٕ  أکِس  شخصس  نِشہِ،  سُہ  گوٚو  آدم  علیہ  السلام،  توپتہٕ  کٔرٕن  پٲدٕ  آدم  علیہ  السلامس  نِشہِ  تَسٕنز  زنانہٕ،  سۅ  گٔیہِ  حوا  علیھا  السلام،  توپتہٕ  پھٔہلٲوِن  تِمن  دۅشوٕنۍ  نِشہِ  سٲری  بنی  آدم،  بیٚیہِ  کٔرِن  پٲدٕ  تِہِندِ  فٲیدٕہ  خٲطرٕ  چاروایو  أندرٕ  ٲٹھ  نَر  و  مادٕہ۔  ووٗنٹ،  گاو،  ژھاوُل،  کٹھ۔  سُہ  پروردگار  چھُ  تۅہیہِ  اے  انسانو  پٲدٕ  کران  ماجن  ہٕندین  شکمن  اندر  اَکہِ  کیفیتہٕ  پتہٕ  بیٚیِس  کیفیتس  پٮ۪ٹھ۔  تَمہِ  کیفیتہٕ  پتہٕ  بیٚیِس  کیفیتس  پٮ۪ٹھ۔  گۅڈنِچ  کیفیت  چھےٚ  نطفہٕ  یعنی  آبِ  منی  آسان،  دوٚیِم  کیفیت  چھےٚ،  موٚٹ  خون  آسان،  ترییِم  کیفیت  چھےٚ  ماز  پھوٚل  آسان۔  بیٚیہِ  چھُو  تۅہیہِ  پٲدٕ  کران  تریٚن  گٹن  اندر۔  یٔڈ  ہٕنز  گٹہٕ،  بچہِ  دانہِ  ہٕںز  گٹہٕ،  تھیلٕچ  گٹہٕ  یَتھ  منٛز  بچہِ  آسان  چھُ۔  مختلف  کیفیتن  پٮ۪ٹھ  پٲدٕ  کرُن  چھُ  تِہِندِس  کمالِ  قدرتس  پٮ۪ٹھ  دلالت  کران۔  تریٚن  تٲریکیَن  منٛز  پٲدٕ  کرُن  چھُ  تِہِندِس  کمالِ  علمس  پٮ۪ٹھ  دلالت  کران۔  یۅہے  اللہ  تعالیٰ  چھُ  تُہُنٛد  پروردگار،  تِہُندُے  چھُ  سورُے  مُلک،  تِہٕنزٕے  چھےٚ  سلطنت  تہٕ  حکومت،  کانٛہہ  اَکھاہ  چہُنہٕ  عبادتس  سزاوار  تس  ورٲے،  یِژٕھہ  دلیلہٕ  تِہِندِس  معبودِ  برحق  آسنس  پٮ۪ٹھ  ٲسِتھ  کوٚت  چھِو  توٚہۍ  پھِرنہٕ  یِوان۔

Transliteration:
  Khalaqakum min nafsin w<u>ah</u>idatin thumma jaAAala minh<u>a</u> zawjah<u>a</u> waanzala lakum mina alanAA<u>a</u>mi tham<u>a</u>niyata azw<u>a</u>jin yakhluqukum fee bu<u>t</u>ooni ommah<u>a</u>tikum khalqan min baAAdi khalqin fee <i><u>th</u></i>ulum<u>a</u>tin thal<u>a</u>thin <u>tha</u>likumu All<u>a</u>hu rabbukum lahu almulku l<u>a</u> il<u>a</u>ha ill<u>a</u> huwa faann<u>a</u> tu<u>s</u>rafoon<b>a</b>


Athar:
  اگر  توٚہۍ  کُفر  کٔرِو  تیٚلہِ  چُھ  اللہ  تعالیٰ  تۅہیہِ  نِشہِ  بےنیاز،  البتہ  چُھنہٕ  سُہ  پننیٚن  بندن  خٲطرٕ  کُفر  پسند  کران،  تہٕ  اگر  توٚہۍ  شُکر  کٔرِو  تیٚلہِ  چُھ  سُہ  اَتھ  تُہٕندِ  خٲطرٕ  پسند  کران۔  کانٛہہ  بور  تُلن  وول  تُلِنہٕ  بیٚیہِ  کٲنٛسہِ  ہُند  بور۔  ٲخر  کار  چُھو  تۅہیہِ  سارِنٕے  پننِس  ربّس  کُن  واپس  پھیرُن،  پتہٕ  وَنیو  سُہ  تۅہیہِ  زِ  توٚہۍ  کیا  چِھو  کران  روٗدِمٕتۍ،  سُہ  چُھ  دِلن  ہٕندۍ  حال  تام  زانان۔

Mirwaiz:
  اے  لوٗکو  توٚہۍ  بوٗزِو  کہ  کفرو  شرک  چھُ  محض  بٲطل۔  ہرگاہ  توٚہۍ  اَمہِ  پتہٕ  تہِ  کفروشرک  کٔرِو،  پس  اللہ  تعالیٰ  ہس  چھُنہٕ  تمُیک  کانٛہہ  ضریٚر،  کیازِ  سُہ  چھُنہٕ  تۅہیہِ  کُن  یا  تُہٕندِس  عبادتس  کُن  محتاج۔  تس  واتہِ  نہٕ  تُہٕندِ  عبادت  نہ  کرنہٕ  یا  توحید  اختیار  نہ  کرنہٕ  سٍتۍ  کانٛہہ  ضریٚر۔  مگر  یہِ  کتھ  چھےٚ  ضرور  کہ  تس  چھُنہٕ  بندن  ہُنٛد  کفر  کرُن  پسند،  کیازِ  تِہِندِ  کفر  کرنہٕ  سٍتۍ  چھُ  تِمن  پانس  ضریٚر۔  ہرگاہ  شکرگزٲری  کٔرِو  ییٚمُیک  بوٚڈ  فرد  تہِ  باقی  افرادن  ہُنٛد  موقوف  علیہ  چھُ  ایمان،  تتھ  چھُ  سُہ  تُہٕندِ  حقہٕ  پسند  کران،  اَمہِ  نِشہِ  چھُ  اَکھ  قٲیدٕھ  مقرر  کہ  کانٛہہ  اَکھاہ  تُلہِ  نہٕ  کٲنسہِ  ہٕندیٚن  گناہن  ہُنٛد  بور  پانس  پٮ۪ٹھ۔  پرتھ  أکِس  چھُ  پانے  پننین  گناہن  ہُنٛد  بور  تُلُن۔  لہٰذا  گژِھہ  نہٕ  کٲنسہِ  ہُنٛد  خیال  کرُن  کہ  کفر  کٔرِتھ  کیا  یِیہِ  سون  کفر  لیکھنہٕ  بیٚیہِ  سٕندِس  نامۂ  اعمالس  اندر  تہٕ  سَپدَو  تَمہِ  نِشہِ  بٔری،  نہ  ہیٚکن  تابعن  ہُنٛد  جرم  متبوع  برداشت  کٔرِتھ  تہٕ  تُلِتھ،  یا  کانٛہہ  وَنہِ  کٲنسہِ  ژٕہ  کر  یہِ  کٲم  اَمُیک  گناہ  چھُ  میانہِ  ذمہٕ۔  غرض  یہِ  بنہِ  نہٕ  کُنہِ  تہِ  صورتس  اندر  بلکہ  چھُ  پرتھ  أکِس  پننہِ  جرمُک  سزاپانہٕ  کھیوٚن۔  توپتہٕ  چھُ  تۅہیہِ  پننِس  پروردگارس  کُن  رجوع  کرُن۔  پس  کرِ  سُہ  تۅہیہِ  خبر  تِمن  سارِنٕے  کامین  ہٕںز  یِمہٕ  توٚہۍ  کران  ٲسِو،  سُے  دِیہِ  تۅہیہِ  یچھ  کامین  ہُنٛد  سزا۔  بے  شک  سُہ  چھُ  پوٗرٕ  زانہٕ  وُن  دِلن  ہٕںزٕ  کتھہٕ۔  

Transliteration:
  In takfuroo fainna All<u>a</u>ha ghaniyyun AAankum wal<u>a</u> yar<u>da</u> liAAib<u>a</u>dihi alkufra wain tashkuroo yar<u>d</u>ahu lakum wal<u>a</u> taziru w<u>a</u>ziratun wizra okhr<u>a</u> thumma il<u>a</u> rabbikum marjiAAukum fayunabbiokum bim<u>a</u> kuntum taAAmaloona innahu AAaleemun bi<u>tha</u>ti a<b>l</b><u>ss</u>udoor<b>i</b>


Athar:
  انسانس  پٮ۪ٹھ  ییٚلہِ  کانٛہہ  آفت  چھےٚ  یِوان  سُہ  چُھ  پتہٕ  پننِس  ربّس  کُن  رجوع  کٔرِتھ  تس  ناد  دِوان۔  پتہٕ  ییٚلہِ  تس  پنُن  ربّ  چھُ  پننہِ  رحمت  سٍتۍ  نوازان  پتہٕ  چُھ  تس  سُہ  مصیبت  مٔشِتھ  گژھان،  یتھ  پٮ۪ٹھ  سُہ  گۅڈٕہ  ناد  اوس  دِوان،  تہٕ  باقین  چُھ  اللہ  تعالیٰ  سٕندۍ  شریک  ٹھٔہراوان  تاکہ  تٔمۍ  سٕنزِ  وَتہِ  نِشہِ  کرِ  گُمراہ۔  ﴿اے  نبی  صلی  اللہ  علیہ و سلم﴾  تس  ؤنِو  زِ  تُلِن  کینٛژھن  دۅہن  پننِس  کُفرس  لطف،  یقیناً  چُھکھ  ژٕ  دوزخس  منٛز  گژھن  وول۔

Mirwaiz:
  بیٚیہِ  ییٚلہِ  مشرک  انسانس  کانٛہہ  سختیاہ  واتان  چھےٚ  منگان  چھُ  تَمہِ  ساعتہٕ  پننِس  حقیقی  پروردگارس  پوٗرٕ  رجوع  کٔرِتھ  تَس  کُن،  باقی  معبود  چھِس  تمہِ  ساعتہٕ  مشان،  توپتہٕ  ییٚلہِ  سُہ  تس  عطا  چھُ  کران  پننہِ  طرفہٕ  کانٛہہ  نعمت،  امن  و  آسٲیشاہ،  مشان  چھُ  تس  تہِ  ییٚمہِ  خٲطرٕ  منگان  اوس  اَمہِ  برونٹھ،  بالکل  چھُ  غٲفل  سپدان،  توپتہٕ  چھُ  بیٚیہِ  ٹھٔہراوان  معبودِ  برحقس  شریک  یُتھ  لوٗکن  ڈالہِ  تِہٕنزِ  وَتہِ  نِشہِ  یعنی  پانہٕ  گمراہ  سپدِتھ  چھُ  بیٚیَن  لوٗکن  ڈالان  تہٕ  گمراہ  کران۔  فرمٲوِو  توٚہۍ  یارسول  اللہؐ  تس  شخصس،  اے  شخصہٕ  تُل  ثٕہ  فٲیدٕہ  پننہِ  کفرُک  کم  کینٛہہ  کالس  تانۍ،  ٲخرکار  چھُکھ  ژٕہ  نارٕ  کیو  لوٗکو  أندرٕہ۔  اَمہِ  پتہٕ  چھُ  اللہ  تعالیٰ  فرماوان  اہلِ  توحیدن  ہُنٛد  مَدح۔

Transliteration:
  Wai<u>tha</u> massa alins<u>a</u>na <u>d</u>urrun daAA<u>a</u> rabbahu muneeban ilayhi thumma i<u>tha</u> khawwalahu niAAmatan minhu nasiya m<u>a</u> k<u>a</u>na yadAAoo ilayhi min qablu wajaAAala lill<u>a</u>hi and<u>a</u>dan liyu<u>d</u>illa AAan sabeelihi qul tamattaAA bikufrika qaleelan innaka min a<u>s</u><u>ha</u>bi a<b>l</b>nn<u>a</u>r<b>i</b>


Athar:
  ﴿کیا  تس  شخصہٕ  سٕنز  رٔوِش  چھا  بہتر  کِنہٕ  تس  شخصہٕ  سٕنز﴾  یُس  مُطیعِ  فرمان  ﴿عبادت  گزار﴾  چُھ،  رٲژن  ہٕنزن  گرٮ۪ن  مںٛز  چُھ  وۅدنہِ  روزان  بیٚیہِ  چُھ  سجدہ  کران،  ٲخرتس  چُھ  کھۅژان  تہٕ  پننِس  ربّ  سٕندِ  رحمتٕچ  چُھ  اُمید  تھاوان؟  یِمن  پٕرٛژھو،  کیا  زانن  وٲلۍ  تہٕ  نَہ  زانن  وٲلۍ  دۅشوے  ہیٚکہِ  نہٕ  زانٛہہ  یکسان  ٲسِتھ؟  نصیحت  چِھ  عقل  تھاون  وٲلۍ  قبول  کران۔

Mirwaiz:
  کیا  سُہ  شخص  یُس  أمِس  مُشرکس  برعکس  عبادت  آسہِ  کران  رات  کُیت  یُس  وقت  عموماً  غفلتُک  چھُ  آسان  سجدٕہ  تہٕ  قیام  سٍتۍ،  کھۅژان  آسہِ  ٲخرتس  بیٚیہِ  آسہِ  امیدوار  پروردگار  سٕندِس  رحمتس۔  سُہ  چھا  برابر  تس  شخصس  سٍتۍ  یُس  نافرمان  تہٕ  بے  نٮ۪مازآسہِ۔  ہرگز  نہٕ  بلکہ  چھُ  عبادتس  پٮ۪ٹھ  شب و روز  مَداومت  تہٕ  داڈ  کروُن،  محمود  تہٕ  مقبول،  مُشرک  تہٕ  بے  نٮ۪ماز  مطرود  تہٕ  مردود۔  فرمٲوِیوٗکھ  توٚہۍ  یارسول  اللہؐ  برابر  چھا  تِم  لوٗکھ  یِم  عٲلم  تہٕ  زانہِ  وُنۍ  آسن،  بیٚیہِ  تِم  یِم  جٲہل  آسن،  کینٛہہ  تہِ  آسن  نہٕ  زنان۔  ییٚمہِ  بیانہٕ  سٍتۍ  اگرچہ  سَپُد  ثٲبت  کفرُک  تہٕ  کٲفرن  ہُنٛد  مذموٗم  آسُن  بیٚیہِ  ایمانُک  تہٕ  اہلِ  ایمانن  ہُنٛد  محمود  آسُن،  مگر  توتہِ  رٹن  نصیحت  تِمَے  یِم  صاحبِ  عقل  سلیم  آسَن۔  

Transliteration:
  Amman huwa q<u>a</u>nitun <u>a</u>n<u>a</u>a allayli s<u>a</u>jidan waq<u>a</u>iman ya<u>hth</u>aru al<u>a</u>khirata wayarjoo ra<u>h</u>mata rabbihi qul hal yastawee alla<u>th</u>eena yaAAlamoona wa<b>a</b>lla<u>th</u>eena l<u>a</u> yaAAlamoona innam<u>a</u> yata<u>th</u>akkaru oloo alalb<u>a</u>b<b>i</b>


Athar:
  ﴿اے  نبیؐ﴾  ؤنِو  زِ  اے  میانیو  بندو  یِمو  ایمان  چُھو  اوٚنمُت  پننِس  ربّس  کھوٚژِو۔  یِمو  لُکو  یتھ  دُنیاہس  منٛز  نیک  رٔوِیہِ  چُھ  وَرتوومُت  تِہندِ  خٲطرٕ  چُھ  رٕژر۔  بیٚیہِ  چھےٚ  خُداے  سٕنز  زمین  وسیع،  ﴿یعنی  اگر  اکھ  شہر  یا  علاقہٕ  یا  ملک  اللہ  تعالیٰ  سٕنز  بندگی  کرن  والیٚن  خٲطرٕ  تنگ  چُھ  گوٚمُت  تیٚلہِ  گٔژِھو  دوٚیِمہِ  جایہِ  ییٚتہِ  مُشکلات  آسن  نہٕ۔﴾  صبر  کرن  والیٚن  یِیہِ  تِہُند  اجر  بے  حساب  دِنہٕ۔

Mirwaiz:
  فرمٲوِو  میانہِ  طرفہٕ  باایمانن،  اے  میانیو  باایمان  بندو،  توٚہۍ  کھوٚژِو  پروردگارس  پننِس  مداومت  کٔرِوطاعتن  پٮ۪ٹھ،  پتہٕ  روٗزِو  گناہو  تہٕ  نافرمٲنیو  نِشہِ  پتھ۔  یِم  دنیاہس  اندر  نیکی  کرن،  تِہِندِ  خٲطرٕ  چھُ  رُت  صلہٕ  تہٕ  رُت  بدلہٕ  ٲخرتس  اندر۔  ہرگاہ  تۅہیہِ  وطنس  اندر  کانٛہہ  چیز  عبادت  کرنہٕ  نِشہِ  مانع  چھُ،  تیٚلہِ  کٔرِو  ہجرت  کیازِ  خداے  سُند  زمین  چھُ  کھوٚل  تہٕ  وسیع،  أکِس  جایہِ  نے  دشمنن  ہٕندِ  وجہ  خدا  ہیٚکِیوٗن  سٔرِتھ،  بیٚیِس  شہرس  منٛز  گٔژِھتھ  سٔرِیوٗن  پنُن  خدا،  دیٖنس  پٮ۪ٹھ  روٗزِو  صبر و استقلال  سان۔  مستقل  روزٕوُنین  تہٕ  صبر  کروُنین  یِیہِ  موٚزوٗرۍ  دِنہٕ  بے  حساب و بے  شمار۔  

Transliteration:
  Qul y<u>a</u> AAib<u>a</u>di alla<u>th</u>eena <u>a</u>manoo ittaqoo rabbakum lilla<u>th</u>eena a<u>h</u>sanoo fee h<u>ath</u>ihi a<b>l</b>dduny<u>a</u> <u>h</u>asanatun waar<u>d</u>u All<u>a</u>hi w<u>a</u>siAAatun innam<u>a</u> yuwaff<u>a</u> a<b>l</b><u>ssa</u>biroona ajrahum bighayri <u>h</u>is<u>a</u>b<b>in</b>


Transliteration: Qul innee omirtu an aAAbuda All<u>a</u>ha mukhli<u>s</u>an lahu a<b>l</b>ddeen<b>a</b>
Athar:
  ﴿اے  نبیؐ﴾  یِمن  ؤنِو  مےٚ  چُھ  حُکم  آمُت  دِنہٕ  زِ  اللہ  تعالیٰ  سٕندِ  خٲطرٕ  دِین  خٲلص  کٔرِتھ  کرٕ  تٔمۍ  سٕنز  بندگی۔

Mirwaiz:
  توٚہۍ  فرمٲوِیوٗکھ  یارسول  اللہؐ،  مےٚ  آو  خداے  سٕندِ  طرفہٕ  حکم  کرنہٕ  کہ  بہٕ  کرٕ  عبادت  خداے  سٕنز  یۅسہٕ  عبادت  خٲلص  تِہِندی  خٲطرٕ  آسہِ،  یَتھ  منٛز  نہٕ  شرکٕچ  اَکھ  زِمِش  تہِ  آسہِ۔


Athar: تہٕ مےٚ چُھ حُکم آمُت دِنہٕ زِ سارِوٕے برونٛہہ بنہٕ بہٕ پانہٕ مُسلم۔
Transliteration: Waomirtu lian akoona awwala almuslimeen<b>a</b>
Mirwaiz:
  بیٚیہِ  آو  مےٚ  حکم  کرنہٕ  بہٕ  آسہٕ  ییٚمہِ  اُمت  کیو  گۅڈنِکیو  مسلمانو  أندرٕ  یعنی  اسلامس  دیٖنِ  حق  تسلیم  کروُنیو  أندرٕہ۔


Athar:
  ؤنِو،  اگر  بہٕ  پننِس  ربّ  سٕنز  نافرمٲنی  کرٕ  تیٚلہِ  چُھ  مےٚ  اکہِ  بَڈِ  دۅہ  کہ  عذابُک  خوف۔

Mirwaiz:
  توٚہۍ  فرمٲوِیوٗکھ  پتہٕ  کہ  ہرگاہ  بہٕ  پننِس  پروردگارسٕنز  نافرمانی  کرٕ  تیٚلہِ  چھُ  مےٚ  اندیشہِ  بڈِ  دۅہ  کہ  عذابُک،  سُہ  گوٚو  قیامتُک  دۅہ۔

Transliteration:
  Qul innee akh<u>a</u>fu in AAa<u>s</u>aytu rabbee AAa<u>tha</u>ba yawmin AAa<i><u>th</u></i>eem<b>in</b>


Athar: ؤنِو زِ بہٕ کرٕ پنُن دین اللہ تعالیٰ سٕندِ خٲطرٕ خٲلِص کٔرِتھ تٔمۍ سٕنزٕے بندگی۔
Transliteration: Quli All<u>a</u>ha aAAbudu mukhli<u>s</u>an lahu deenee
Mirwaiz:
  توٚہۍ  فرمایوٗکھ  بہٕ  چھُس  بندگی  کران  خداے  سٕنزٕے  یٲژ،  یہِ  زٲنِتھ  کہ  بندگی  شوٗبہِ  خاص  تٔسۍ  یٲژ،  تۅہیہِ  تہِ  پَزِہا  یِژٕھے  عبادت  کرٕنۍ  تِہٕنز،  لیکن  ہرگاہ  توٚہۍ  تہِ  مانان  چھِو  نہٕ۔


Athar:
  توٚہۍ  ییٚمۍ  ییٚمۍ  سٕنز  بندگی  تس  ورٲے  کرٕنۍ  ییٚژِھو  کران  روٗزِو۔  ؤنِو،  اصلی  خسارٕہ  لد  چِھ  تِمے  یِمو  قیامت  کہ  دۅہ  پنُن  پان  تہٕ  پنُن  اہل  و  عیال  خسارس  منٛز  تروو۔  وارٕ  تھٲوِو  بوٗزِتھ،  یۅہے  چُھ  ٹاکارٕ  خسارٕہ۔

Mirwaiz:
  تیٚلہِ  کٔرِو  توٚہۍ  عبادت  تس  ورٲے  یِمن  ہٕنز  خۅش  کریٚو،  تمُیک  نتیجہ  تُلِو  توٚہۍ  پانے  قیامتُک  دۅہ۔  پتہٕ  فرماوِیوٗکھ  توٚہۍ  کہ  بے  شک  تاوان  زد  گٔے  تِمے  یِمن  تاوَن  پیوٚو  پننین  پانن  تہٕ  پننِس  عیالس  قیامتُک  دۅہ۔  وارٕ  بوٗزِو  تہٕ  یاد  تھٲوِو  یہِ  کتھ  کہ  یۅہے  کیا  وٚو  وَنُن  تاون  تہٕ  بوٚڈ  نقصان  تَمِچ  کیفیت  چھےٚ  یِتھہٕ  پٲٹھۍ  کہ۔

Transliteration:
  Fa<b>o</b>AAbudoo m<u>a</u> shitum min doonihi qul inna alkh<u>a</u>sireena alla<u>th</u>eena khasiroo anfusahum waahleehim yawma alqiy<u>a</u>mati al<u>a</u> <u>tha</u>lika huwa alkhusr<u>a</u>nu almubeen<b>u</b>


Athar:
  تِمن  پٮ۪ٹھ  آسن  نار  چہِ  چھٔترٕ  پیٚٹھۍ  کِنۍ  تہِ  تہٕ  بوٚنۍ  کِنۍ  تہِ۔  یہِ  چُھ  سُہ  انجام  ییٚمہِ  سٍتۍ  اللہ  تعالیٰ  پننیٚن  بندن  کھۅژناوان  چُھ۔  لہٰذا،  اے  میانیو  بندو  میانہِ  غصبہٕ  نِشہِ  بٔچِو۔

Mirwaiz:
  تِہِندِ  خٲطرٕ  چھُ  تِمن  پٮ۪ٹھۍ  کِنۍ  تہِ  نارٕہ  شعلہٕ،  وُرُن  تہِ  نارٕکُے  تہٕ  تِمن  بوٚنۍ  کِنۍ  تہِ  چھِ  نارٕکۍ  شعلہ  یعنی  وَتھرُن  تہِ  نارکُے۔  پرتھ  طرفہٕ  آسن  تِمن  احاطہ  کٔرِتھ  نارکی  شعلہٕ۔  یہِ  گوٚو  سُے  عذاب  ییٚمہِ  سٍتۍ  کھۅژناوان  چھُ  اللہ  تعالیٰ  پننین  بندن،  اَمہِ  عذاب  نِشہِ  بچنُک  تدبیر  تہٕ  چھُ  بیان  کران،  سُہ  گوٚو  دینِ  حقس  عمل  کرٕنۍ۔  فرماوان  چھُکھ  اے  میانیو  بندو،  پس  کھوٚژِو  مےٚ،  میٲنِس  عذابس،  میٲنی  مَہ  کٔرِو  نافرمٲنی،  دیٖن  حقس  پٮ۪ٹھ  کٔرِو  عمل۔  یہِ  اوس  کافرن  تہٕ  مُشرکن  ہُنٛد  حال،  اَمہِ  پتہٕ  چھُ  اللہ  تعالیٰ  فرماوان  باایمانن  ہُنٛد  حال۔

Transliteration:
  Lahum min fawqihim <i><u>th</u></i>ulalun mina a<b>l</b>nn<u>a</u>ri wamin ta<u>h</u>tihim <i><u>th</u></i>ulalun <u>tha</u>lika yukhawwifu All<u>a</u>hu bihi AAib<u>a</u>dahu y<u>a</u> AAib<u>a</u>di fa<b>i</b>ttaqoon<b>i</b>


Athar:
  اتھ  برعکس  یِمو  لُکو  طاغوت  چہِ  بندگی  نِشہِ  اِجتناب  کوٚر،  تہٕ  کوٚرُکھ  خُدایس  کُن  رجوع  تِہندِ  خٲطرٕ  چھےٚ  خۅش  خبر۔  لہٰذا  ﴿اے  نبی  صلی  اللہ  علیہ و سلم﴾  بشارت  دِیِو  میانیٚن  تِمن  بندن،

Mirwaiz:
  بیٚیہِ  یِم  لوٗکھ  پتھ  روٗدۍ  شیطانس  پرستش  کرنہٕ  نِشہِ  یعنی  معبودانِ  بٲطلن  ہٕنز  پرستش  کرنہٕ  نِشہِ،  بیٚیہِ  کوٚرُکھ  رجوع  اللہ  تعالیٰ  ہس  کُن  تِم  چھِ  مستحق  خۅش  خبری  بوزناونس۔  پس  فرمٲوِو  بشارت  تہٕ  خۅش  خبری  میانین  تِمن  بندن۔

Transliteration:
  Wa<b>a</b>lla<u>th</u>eena ijtanaboo a<b>l</b><u>tta</u>ghoota an yaAAbudooh<u>a</u> waan<u>a</u>boo il<u>a</u> All<u>a</u>hi lahumu albushr<u>a</u> fabashshir AAib<u>a</u>d<b>i</b>


Athar:
  یِم  کتھ  چِھ  غورٕ  سان  بوزان  تہٕ  یہِ  اَتھ  منٛز  رٕژر  چُھ  تمِچ  چِھ  پیروی  کران۔  یِم  چِھ  تِم  لُکھ  یِمن  خُداین  ہداہت  چُھ  بخشمُت،  تہٕ  یِمے  چھِ  دٲنِشمند  گاٹٕلۍ۔

Mirwaiz:
  یِم  بوزان  چھِ  خداے  سنٛد  کلام  کَن  دٲرِتھ،  توپتہٕ  چھِ  تَمہِ  چن  رٕثَن  کتھن  پٲروی  کران،  تِمہٕ  چھےٚ  سارے  کتھہٕ  رٕژٕ،  تِمے  لوٗکھ  کیا  گٔے  تِم  یِمن  اللہ  تعالیٰ  ہن  رٕژ  وَتھ  ہٲو،  بیٚیہِ  گٔے  تِمِے  خاص  کر  عقلہِ  وٲلۍ  تہٕ  گاٹٕلۍ۔

Transliteration:
  Alla<u>th</u>eena yastamiAAoona alqawla fayattabiAAoona a<u>h</u>sanahu ol<u>a</u>ika alla<u>th</u>eena had<u>a</u>humu All<u>a</u>hu waol<u>a</u>ika hum oloo alalb<u>a</u>b<b>i</b>


Athar:
  ﴿اے  نبی  صلی  اللہ  علیہ و سلم﴾  تس  شخصس  کُس  ہیٚکہِ  بچٲوِتھ  یس  پٮ۪ٹھ  عذابُک  فٲصلہٕ  چسپاں  آسہِ  گوٚمُت؟  کیا  توٚہۍ  ہیٚکِیوٗنہٕ  سُہ  بچٲوِتھ  یُس  نارس  منٛز  آسہِ  گوٚمُت؟

Mirwaiz:
  کیا  یَس  پٮ۪ٹھ  عذابُک  حکم  ثٲبت  سَپُد  کیا  توٚہۍ  ہیٚکِیوٗنہٕ  مۅکٰٲوِتھ  سُہ  شخص  یُس  حکمِ  الہٰی  نارس  منٛز  ووتمُت  آسہِ۔

Transliteration:
  Afaman <u>h</u>aqqa AAalayhi kalimatu alAAa<u>tha</u>bi afaanta tunqi<u>th</u>u man fee a<b>l</b>nn<u>a</u>r<b>i</b>


Athar:
  البتہ  یِم  لُکھ  پننِس  ربّس  روٗدۍ  کھوٚژِتھ،  تِہندِ  خٲطرٕ  چھےٚ  بُلند  عمارتہٕ  منزل  بہ  منزِل  بٔنِتھ،  یِمن  بٔنۍکِنۍ  کۅلہٕ  آسن  پکان  یہِ  چُھ  اللہ  تعالیٰ  سُند  وعدٕہ،  اللہ  تعالیٰ  چُھنہٕ  زانٛہہ  پننہِ  وعدٕچ  خلاف  ورزی  کران۔

Mirwaiz:
  لیکن  تِم  لوٗکھ  یِم  کھوٚژۍ  پروردگارس  پننِس  توپتہٕ  روٗدۍ  پتھ  تِہِندِ  نافرمٲنی  نِشہِ،  تِہِندِ  خٲطرٕ  چھِ  جنتٕکۍ  بالا  خانہٕ  یِمن  پٮ۪ٹھۍ  کِنۍ  بیٚیہِ  بالا  خانہٕ  بنٲوِمٕتۍ  آسن،  تِمَو  بالا  خانو  بٔنۍ  کِنۍ  چھےٚ  کۅلہٕ  تہٕ  جۅیہِ  پکان۔  اَمہِ  کُے  چھُ  اللہ  تعالیٰ  ہن  وعدٕہ  کوٚرمُت،  اللہ  تعالیٰ  چھُنہٕ  وعدس  بدل  کران۔

Transliteration:
  L<u>a</u>kini alla<u>th</u>eena ittaqaw rabbahum lahum ghurafun min fawqih<u>a</u> ghurafun mabniyyatun tajree min ta<u>h</u>tih<u>a</u> alanh<u>a</u>ru waAAda All<u>a</u>hi l<u>a</u> yukhlifu All<u>a</u>hu almeeAA<u>a</u>d<b>a</b>


Athar:
  کیا  توٚہۍ  چِھو  نا  وُچھان  زِ  خُداین  ترٛوو  آسمانہٕ  آب  پتہٕ  کوٚرُن  آگرن  تہٕ  ناگن  تہٕ  دریاوَن  ہٕنزِ  شکلہِ  منٛز  زمینہٕ  أندرٕ  جٲری۔  ﴿دراصل  چُھ  لفظ  یَنَابِیعَ  وَرتاونہٕ  آمُت۔  ییٚمیُک  اطلاق  یِمن  تریشوٕنۍ  چیزن  پٮ۪ٹھ  سپدان  چُھ﴾  پتہٕ  چُھ  امہِ  آبہٕ  سٍتۍ  رنگہٕ  رنگہٕ  زراعت  کڑان  یِہندۍ  قسم  بیٚون  بیٚون  چِھ،  پتہٕ  چِھ  تِم  زراعت  پۅختہٕ  گٔژِھتھ  ہۅکھان،  پتہٕ  چِھو  توٚہۍ  وُچھان  زِ  تِم  گٔیہِ  زرد،  پتہٕ  چُھ  ٲخر  کار  اللہ  تعالیٰ  تِمن  بوٚس  بناوان۔  درحقیقت  چُھ  اتھ  منٛز  اکھ  سبق  گاٹلیٚن  خٲطرٕ۔

Mirwaiz:
  کیا  ژےٚ  وُچھُتھ  نا  اے  وُچھوٕنہِ  پتھ  کُن  کہ  بے  شک  اللہ  تعالیٰ  ہن  تروو  آسامن  کہ  طرفہٕ  روٗد،  توپتہٕ  پکنووُن  سُہ  آب  ناگو  تہٕ  کیٖریٚو  کِنۍ  زمینس  اندر،  توپتہٕ  چھُ  تَمی  آبہٕ  سٍتۍ  کھاران  زراعت  ییٚمِکۍ  قٔسم  مختلف  چھِ  آسان۔  توپتہٕ  چھُ  سُہ  زراعت  خشک  سپدان،  پس  چھِہَن  سُہ  وُچھان  ژٕ  زَرد  سپدان،  توپتہٕ  چھُ  اللہ  تعالیٰ  تتھ  چوٗرٕ  کران۔  بے  شک  چھےٚ  یتھ  زراعت  کِس  ابتداہس  تہٕ  انتہاہس  منٛز  بٔڈ  نصیحت  گاٹلیٚن  ہٕندِ  خٲطرٕ۔  یٔہے  حالت  چھےٚ  بعینہٖ  انسانن  ہٕنزِ  دنیٲوی  زندگی  ہٕنز۔  اَتھ  زندگی  اندر  مشغول  سپدِتھ  اَبدی  راحت  و  آرام  نِشہِ  پَنُن  پان  محروم  کٔرِتھ  اَبدی  مصیبتن  گرفتارسَپدُن  چھےٚ  بٔڈ  حماقت  تہٕ  نادٲنی۔  اگر  چہ  سون  بیان  چھُ  سٮ۪ٹھاہ  بلیغ  مگر  بوزن  وٲلۍ  چھِنہٕ  سٲری  ہِوِی  آسان۔

Transliteration:
  Alam tara anna All<u>a</u>ha anzala mina a<b>l</b>ssam<u>a</u>i m<u>a</u>an fasalakahu yan<u>a</u>beeAAa fee alar<u>d</u>i thumma yukhriju bihi zarAAan mukhtalifan alw<u>a</u>nuhu thumma yaheeju fatar<u>a</u>hu mu<u>s</u>farran thumma yajAAaluhu <u>h</u>u<u>ta</u>man inna fee <u>tha</u>lika la<u>th</u>ikr<u>a</u> liolee alalb<u>a</u>b<b>i</b>


Athar:
  وونۍ  کیا  سُہ  شخص  ییٚمۍ  سُند  سینہٕ  خُداین  اسلام  خٲطرٕ  مٕژروو،  تہٕ  سُہ  چُھ  پننِس  ربّ  سٕندِ  طرفہٕ  أکِس  گاشَس  پٮ۪ٹھ  پکان  ﴿ہیٚکیا  تس  شخصہٕ  سٕندۍ  پٲٹھۍ  ٲسِتھ  ییٚمۍ  نہٕ  یِمو  کتھو  نِشہِ  کانٛہہ  سبق  روٚٹ؟﴾  تبٲہی  چھےٚ  تِمن  لُکن  خٲطرٕ  یِہندۍ  دل  اللہ  تعالیٰ  سٕندِ  نصیحت  سٍتۍ  وارٕے  سخت  گٔے۔  تِم  چِھ  کھُلہٕ  گُمرٲہی  منٛز  پیٚمٕتۍ۔

Mirwaiz:
  چنانچہ  سُہ  شخص  ییٚمۍ  سُند  سینہٕ  اسلام  قبول  کرنہٕ  خٲطرٕ  اللہ  تعالیٰ  ہن  مُثرروو  یعنی  اسلام  کہ  حقیقتُک  سَپُد  تس  یقین،  سُہ  چھُ  پکان  پننِس  پروردگار  سٕندِ  عطا  کرِمَتہِ  گاشہِ  موجوب  یعنی  عمل  کران  تِہٕندیو  ہدایتو  مطٲبق۔  تس  شخصس  برابر  چھا  سُہ  شخص  یُس  کفرٕ  چن  تٲرِیکیَن  منٛز  بوٚڈمُت  آسہِ۔  پس  سٮ۪ٹھاہ  خرابی  تہٕ  افسوس  چھُ  تِمن  لوٗکن  یِہِندۍ  دل  سخت  دٔرۍ  چھِ  خداے  سٕنزِ  ذکرِ  نِشہِ،  دنیاہس  منٛز  چھِ  تِمَے  لوٗکھ  نَنہِ  گمرٲہی  منٛز  مبتلا  تہٕ  گرفتار۔  اَمہِ  پتہٕ  چھُ  تَمہِ  نوٗرُک  ذکر  تہٕ  بیان۔

Transliteration:
  Afaman shara<u>h</u>a All<u>a</u>hu <u>s</u>adrahu lilisl<u>a</u>mi fahuwa AAal<u>a</u> noorin min rabbihi fawaylun lilq<u>a</u>siyati quloobuhum min <u>th</u>ikri All<u>a</u>hi ol<u>a</u>ika fee <u>d</u>al<u>a</u>lin mubeen<b>in</b>


Athar:
  خُداین  چُھ  بہترین  کلام  نٲزِل  کوٚرمُت،  اکھ  تِژھ  کتاب  ییٚمِکۍ  تمام  جُز  ہم  رنگ  چِھ  تہٕ  یتھ  منٛز  بار  بار  چِھ  مضمون  آمٕتۍ  دۅہراونہٕ۔  تَتھ  بوٗزِتھ  چِھ  تِمن  لُکن  تٍرِ  گٔنڈۍ  پھٹان  یِم  پننِس  ربّس  کھۅژن  وٲلۍ  چِھ،  تہٕ  پتہٕ  چِھ  تِہندۍ  جسم  تہٕ  تِہندۍ  دل  نرم  سپدِتھ  اللہ  تعالیٰ  سٕنزِ  ذِکر  کُن  رٲغِب  سپدان۔  یہِ  چُھ  اللہ  تعالیٰ  سُند  ہدایت  ییٚمہِ  سٍتۍ  سُہ  سیٚزِ  وَتہِ  پٮ۪ٹھ  انان  چُھ  یَس  یژھان  چُھ  تس۔  تہٕ  یس  اللہ  تعالیٰ  ہٕے  ہدایت  دِیہِ  نہٕ،  تس  خٲطرٕ  چُھنہٕ  پتہٕ  کانٛہہ  ہادی۔

Mirwaiz:
  اللہ  تعالیٰ  ہن  کوٚر  نٲزل  سٮ۪ٹھاہ  رُت  کلام  یعنی  قرآن  مجید  کتاباہ  ییٚمِکۍ  مضامین  اَکھ  أکِس  ہِوۍ  چھِ  پھیٖرۍ  پھیٖرۍ  بیان  کرنہٕ  آمٕتۍ  یَتھ  منٛز  لوٗکن  فکرِ  تارنہٕ  خٲطرٕ  چھِ  بعضے  بعضے  مضامین  یَتھ  تکرارس  منٛز  باوجود  فٲیدٕہ  تٲکید  دِلس  منٛز  مدعا  تہٕ  مطلب  راسخ  سپدن  کہ  لطایف  موجود  چھِ۔  اَمہِ  کلامہٕ  سٍتۍ  چھِ  تٍرِ  کٔنڈۍ  پھٹان  تِمن  لوٗکن  ہٕندین  بدنن  یِم  کھۅژان  چھِ  پننِس  پروردگارس،  توپتہٕ  چھِ  نرم  سپدان  تِہِندۍ  بدن  تہٕ  دل  خداے  سٕندِ  س  یادس  کُن  متوجہ  سپدنہٕ  سٍتۍ  یعنی  قرآن  مجید  موجوب  عمل  کرنس  کُن  متوجہ  سپدان۔  یہِ  قرآن  مجید  چھُ  خداے  سُنٛد  ہدایت،  اَمہِ  سٍتۍ  چھُ  سُہ  وَتھ  ہاوان  تِمن  یِمن  ہُنٛد  سُہ  یژھان  چھُ۔  یس  اللہ  تعالیٰ  وَتھ  راورِ  تَس  چھُنہٕ  کانٛہہ  وَتھ  ہاوٕہ  وُن۔

Transliteration:
  All<u>a</u>hu nazzala a<u>h</u>sana al<u>h</u>adeethi kit<u>a</u>ban mutash<u>a</u>bihan math<u>a</u>niya taqshaAAirru minhu juloodu alla<u>th</u>eena yakhshawna rabbahum thumma taleenu julooduhum waquloobuhum il<u>a</u> <u>th</u>ikri All<u>a</u>hi <u>tha</u>lika hud<u>a</u> All<u>a</u>hi yahdee bihi man yash<u>a</u>o waman yu<u>d</u>lili All<u>a</u>hu fam<u>a</u> lahu min h<u>a</u>d<b>in</b>


Athar:
  وۅنۍ  کیا  ہیٚکِو  توٚہۍ  تس  شخصہٕ  سٕنزِ  بدحٲلی  ہُند  اندازٕہ  کٔرِتھ  یُس  قیامت  کہ  دۅہ  عذابُک  سخت  مار  پننِس  بُتھِس  پٮ۪ٹھ  رٹہِ؟  یِتھیٚن  ظٲلِمن  یِیہِ  وَننہٕ  زِ  وُچِھو  وۅنۍ  مزٕہ  تمہِ  کمایہِ  ہُند  یۅسہٕ  توٚہۍ  کران  ٲسِو  روٗدِمٕتۍ۔

Mirwaiz:
  کیا  سُہ  شخص  یُس  بچاوِ  پَنُن  پان  بُتھہِ  سٍتۍ  جہنم  کہ  سخت  عذابہٕ  نِشہِ  قیامتُک  دۅہ۔  عام  دستور  چھُ  کہ  انسان  چھُ  پَنُن  پان  بچاوان  تکلیفہ  نِشہِ  اَتھو  سٍتۍ۔  قیامتُک  دۅہ  آسن  ظٲلمن  ہٕندۍ  اَتھہٕ  پَتھ  کُن  گٔنڈِتھ،  تَمی  مۅکھہٕ  بچاوَن  تِم  پَنُن  پان  بُتھہِ  سٍتۍ  عذابہٕ  نِشہِ،  توپتہٕ  یِیہِ  تِمن  ظٲلمن  وَننہٕ  ژٕہِو  مزٕہ  تِمن  یچھ  کامین  ہُنٛد  یِمہٕ  توٚہۍ  کران  ٲسِو  دنیاہس  اندر۔  کیا  اَمہِ  قسمٕکۍ  ظٲلم  تہٕ  بیٚیہِ  تِم  باایمان  یِم  جنتن  اندر  ہمیشہ  تہٕ  آرام  سان  آسن  بِہِتھ  چھا  برابرٕے،  ہرگز  نہٕ۔

Transliteration:
  Afaman yattaqee biwajhihi sooa alAAa<u>tha</u>bi yawma alqiy<u>a</u>mati waqeela li<b>l</b><i><u>thth</u></i><u>a</u>limeena <u>th</u>ooqoo m<u>a</u> kuntum taksiboon<b>a</b>


Athar:
  یِمن  برونٛہہ  تہِ  چُھ  واریاہَو  لُکو  یِتھے  پٲٹھۍ  بُتھ  پھِیُرمُت۔  ٲخر  آو  تِمن  پٮ۪ٹھ  عذاب  تِتھہِ  اَندٕ  یور  تِہُنٛد  خیال  تام  ہیٚکہِ  ہے  نہٕ  وٲتِتھ۔

Mirwaiz:
  تکذیب  چھُ  کوٚرمُت  حضراتِ  انبیا  ہَن  تِمَو  لوٗکو  تہِ  یِم  یِمن  أزِکین  کٲفرن  برونٹھ  ٲسۍ،  توپتہٕ  چھُ  وٲتِتھ  پیوٚمُت  تِمن  خداے  سُنٛد  عذاب،  تُیتھُے  یُتھ  تِمن  خیال  تہِ  اوسنہٕ۔

Transliteration:
  Ka<u>thth</u>aba alla<u>th</u>eena min qablihim faat<u>a</u>humu alAAa<u>tha</u>bu min <u>h</u>aythu l<u>a</u> yashAAuroon<b>a</b>


Athar:
  پتہٕ  ہوو  خُداین  دُنیاچہِ  زندگی  منٛزٕے  تِمن  رُسوٲئی  ہُند  مزٕہ،  تہٕ  ٲخرتُک  عذاب  چُھ  امہِ  کھۅتہٕ  شدید  تر،  کاش  زانہن  یِم  لُکھ۔

Mirwaiz:
  پس  ژٕہنٲوۍ  تِم  اللہ  تعالیٰ  ہن  رسوٲیی  ہُنٛد  عذاب  دنیاچہ  زندگٲنی  اندر  بیٚیہِ  چھُ  ضرور  ٲخرتُک  عذاب  سٮ۪ٹھاہ  بوٚڈ  تِہِندِ  خٲطرٕ،  ہرگاہ  تِمن  معلوم  آسِہا۔

Transliteration:
  Faa<u>tha</u>qahumu All<u>a</u>hu alkhizya fee al<u>h</u>ay<u>a</u>ti a<b>l</b>dduny<u>a</u> walaAAa<u>tha</u>bu al<u>a</u>khirati akbaru law k<u>a</u>noo yaAAlamoon<b>a</b>


Athar: اسہِ چھےٚ یتھ قرآنس منٛز لُکن دِژمژٕ رنگہٕ رنگہٕ چہِ مِثالہٕ تاکہ یِم یِن ہوشس منٛز۔
Mirwaiz:
  بے  شک  بیٚیہِ  کرِ  اَسہِ  لوٗکن  ہٕندِ  ہدایت  خٲطرٕ  یَتھ  قرآن  مجیدس  اندر  پرتھ  قسمہٕ  چہ  مثالہٕ  تہٕ  پرتھ  قسمٕکۍ  مضمون  یُتھ  تِم  نصیحت  رٹن۔

Transliteration:
  Walaqad <u>d</u>arabn<u>a</u> li<b>l</b>nn<u>a</u>si fee h<u>atha</u> alqur<u>a</u>ni min kulli mathalin laAAallahum yata<u>th</u>akkaroon<b>a</b>


Transliteration: Qur<u>a</u>nan AAarabiyyan ghayra <u>th</u>ee AAiwajin laAAallahum yattaqoon<b>a</b>
Athar:
  تِیُتھ  قرآن  یُس  عربی  زبٲنۍ  منٛز  چُھ  یتھ  منٛز  نہٕ  کانٛہہ  ہجر  چُھ  تاکہ  یِم  بچن  بُرٕ  انجامہٕ  نِشہِ۔

Mirwaiz:
  ییٚمِچ  کیفیت  چھےٚ  یہِ  کہ  یہِ  قرآن  مجید  چھُ  بزبانِ  عربی  یَتھ  منٛز  نہٕ  کُنہِ  قسمٕچ  کمی  تہٕ  پیچیدگی  چھےٚ  یُتھ  تِم  لوٗکھ  اَمِکۍ  مضامین  بلیغہ  بوٗزِتھ  کھۅژن۔


Athar:
  اللہ  تعالیٰ  چُھ  اکھ  مِثال  دِوان،  اکھ  شخص  چُھ  سُہ  ییٚمۍ  سٕندِس  مٲلِک  آسنس  منٛز  واریاہ  ضدی  ﴿لڑایہِ  گٔرۍ﴾  آقا  چِھ  شریک  یِم  تس  پانس  پانس  کُن  لَمان  چِھ،  تہٕ  بیاکھ  شخص  چُھ  اند  ہیٚتھ  أکۍسٕے  آقا  سُند  غلام۔  کیا  یِمن  دۅشوٕنۍ  ہُند  حال  ہیکیا  یکسان  ٲسِتھ؟  الحمدُ  اللہ،  مگر  اکثر  لُکھ  چِھ  نادٲنی  منٛز  ہیٚنہٕ  آمٕتۍ۔  ﴿یعنی  أکِس  آقا  سٕنز  غلٲمی  تہٕ  واریاہن  آقاہن  ہٕنزِ  غلٲمی  ہٕنز  فرق  چِھ  ٹھیک  پٲٹھۍ  سمجھان،  مگر  ییٚلہِ  أکِس  خُداے  سٕنزِ  بندگی  تہٕ  واریاہن  خُداین  ہٕنزِ  بندگی  ہٕنز  فرق  سمجھاونٕچ  کوٗشش  چھےٚ  یِوان  کرنہٕ  تمہِ  ساعتہٕ  چِھ  نادان  بنان﴾

Mirwaiz:
  چنانچہ  اللہ  تعالیٰ  چھُ  موحِدو  مُشرکن  متعلق  اَکھ  مثال  بیان  کران۔  اَکھ  شخصاہ  چھُ  غلام،  سُے  چھُ  مشترک  واریاہن  بدمزاج  شریکن  ہُنٛد۔  بیاکھ  موٚہنِواہ  چھُ  غلام  أکۍ  سٕے  شخصہٕ  سُنٛد،  کیا  یِمن  دۅن  ہٕنز  حالت  ہیٚکیا  برابر  ٲسِتھ،  ہرگز  نہٕ  بلکہ  گۅڈنُیک  شخص  چھُ  ہمیشہ  حٲرٲنی  اندر  گرفتار  کہ  کَسُنٛد  مانہِ  تہٕ  کَسُنٛد  مانہِ  نہٕ۔  دوٚیُم  شخص  چھُ  آرامس  اندر۔  أکۍ  سٕے  آغس  سٍتۍ  چھُس  تعلق۔  گۅڈنِچ  مثال  گٔیہِ  مُشرک  سٕنز،  کُنہِ  چھُ  سُہ  أکِس  چیزس  پرستش  کران  تہٕ  کُنہِ  بیٚیِس  چیزس۔  موحِد  چھُ  پرستش  کران  أکۍ  سٕے  معبودِ  برحق  سٕنز۔  یہِ  کتھ  کٔرِن  تسلیم  یِم  مُشرک  تہِ۔  حق  سَپُد  ثٲبت  لہٰذا  بوٚوِن  حمدوثناء  معبودِ  برحقس  باوجودِ  آں  کرن  نہٕ  یِم  لوٗکھ  یہِ  کتھ  قبول،  بلکہ  چھِنہٕ  اکثر  کٲفر  زانان  یِمہٕ  صاف  کتھہٕ۔  ییٚلہِ  پرتھ  اعتبارٕ  بخشنُک  فٲصلہٕ  سَپُد  مگر  مخٲلفو  سُہ  قبول  کوٚرنہٕ،  وۅنۍ  چھُ  باقی  قیامتُک  ٲخری  فٲصلہٕ  ییٚمہِ  فٲصلہٕ  نِشہِ  کانٛہہ  تہِ  ہیٚکہِ  نہٕ  سرتٲبی  کٔرِتھ۔  تمُیک  ابتاد  چھُ  موت  سٍتۍ  اے  پیغمبرِ  برحق  ہرگاہ  یِم  لوٗکھ  دنیاہس  اندر  یہِ  معقول  فٲصلہٕ  تسلیم  کرن  نہٕ،  توٚہۍ  مَہ  کھیٚیِو  تمُیک  غم  کیازِ۔

Transliteration:
  <u>D</u>araba All<u>a</u>hu mathalan rajulan feehi shurak<u>a</u>o mutash<u>a</u>kisoona warajulan salaman lirajulin hal yastawiy<u>a</u>ni mathalan al<u>h</u>amdu lill<u>a</u>hi bal aktharuhum l<u>a</u> yaAAlamoon<b>a</b>


Athar: ﴿اے نبیؐ﴾ تۅہیہِ تہِ چُھو مَرُن تہٕ یِمن لُکن تہِ چُھ مَرُن۔
Transliteration: Innaka mayyitun wainnahum mayyitoon<b>a</b>
Mirwaiz:
  دنیا  أندرٕہ  چھُ  تۅہیہِ  تہِ  مٔرِتھ  نیرُن،  تِمن  تہِ  چھُ  دنیا  أندرٕہ  مٔرِتھ  نیرُن،  دنیاہس  اندر  روزُن  کٲنسہِ  چھُنہٕ۔


Transliteration: Thumma innakum yawma alqiy<u>a</u>mati AAinda rabbikum takhta<u>s</u>imoon<b>a</b>
Athar:
  ٲخر  کار  کٔرِو  قیامت  کہ  دۅہ  توٚہۍ  سٲری  پننِس  ربّ  سٕندِس  دربارس  منٛز  پنُن  پنُن  مُقدمہٕ  پیش۔

Mirwaiz:
  توپتہٕ  چھُ  تۅہیہِ  دۅشوٕنۍ  فریقن  قیامتُک  دۅہ  پنٕنۍ  مقدمات  ہیتھ  پننِس  پروردگارس  برونٹھہٕ  کنہِ  حٲضر  سپدُن،  تَمہِ  دۅہ  کرِ  سُہ  عملی  فٲصلہٕ،  سُہ  فٲصلہٕ  گوٚو  ناحق  پرستن  جہنمُک  عذاب  تہٕ  حق  پرستن  اجرِ  عظیم  یعنی  جنت۔  یہِ  کتھ  چھےٚ  ظٲہرکہ۔


Athar:
  پتہٕ  کُس  آسہِ  تس  شخصہٕ  سٕندِ  کھۅتہٕ  بوٚڈ  ظٲلِم  ییٚمۍ  خُدایس  تھوو  اَپُز  لٲگِتھ،  تہٕ  ییٚلہِ  پزرتس  برونٛہہ  کُن  آو  تیٚلہِ  ووٚنُن  یہِ  چُھ  اَپُز۔  کیا  یِتھیٚن  کٲفر  لُکن  خٲطرٕ  چَھنا  جہنمس  منٛز  کانٛہہ  جاے؟

Mirwaiz:
  تس  شخصہٕ  سٕندِ  کھۅتہٕ  کُس  اَکھاہ  چھُ  زیادٕہ  بے  انصاف  ییٚمۍ  اَپُز  نوٚو  روو  معبودِ  برحقس  پٮ۪ٹھ۔  زنانہٕ  نیٚچِوۍ  تہٕ  کورِ  شریک  ٹھٔہراونہٕ  سٍتۍ،  بیٚیہِ  کوٚرُن  تکذیب  تہٕ  انکار  پٔزِس  کلامس  یعنی  قرآن  مجیدس  ییٚلہِ  سُہ  قرآن  مجید  ووت  تس  نِشہِ  بواسطہ  پیغمبرِ  برحق۔  یِتھِس  شخصہٕ  سُنٛد  ظٲلم  آسُن  چھُ  ظٲہر۔  اَظلَمُ  مستحقِ  عذاب  آسُن  تہِ  چھُ  ظٲہر۔  سُہ  عذابِ  عظیم  گوٚو  نار  جہنم۔  کیا  یِتھیٚن  کٲفرن  ہٕںز  جاے  شوٗبہِ  نا  نارِ  جہنم۔

Transliteration:
  Faman a<i><u>th</u></i>lamu mimman ka<u>th</u>aba AAal<u>a</u> All<u>a</u>hi waka<u>thth</u>aba bi<b>al</b><u>ss</u>idqi i<u>th</u> j<u>a</u>ahu alaysa fee jahannama mathwan lilk<u>a</u>fireen<b>a</b>


Athar: تہٕ یُس شخص پزر ہیٚتھ آو تہٕ یِمو یہِ پوٚز مون، تِمے چِھ عذاب نِشہِ بچن وٲلۍ۔
Mirwaiz:
  یِمن  بدل  گٔے  تِم  لوٗکھ  یِمۍ  خداے  سٕندِ  طرفہٕ  یا  پیغمبر  خداے  سٕندِ  طرفہٕ  پوٚز  ہیتھ  آے۔  بیٚیہِ  کوٚرُکھ  پانہٕ  تہِ  تتھ  پٔزِس  تصدیق،  تِمے  لوٗکھ  چھِ  یقیناً  متقی  تہٕ  پرہیزگار،  تِہُنٛد  فٲصلہٕ  چھُ  کہ۔

Transliteration:
  Wa<b>a</b>lla<u>th</u>ee j<u>a</u>a bi<b>al</b><u>ss</u>idqi wa<u>s</u>addaqa bihi ol<u>a</u>ika humu almuttaqoon<b>a</b>


Athar:
  تِمن  میلہِ  پننِس  ربّس  نِشہِ  تہِ  سورُے  کینٛہہ  ییٚمِچ  تِم  خوٲہش  کرن،  یہِ  چُھ  نیکی  کرن  والیٚن  ہُند  جزا،

Mirwaiz:
  تِہِندِ  خٲطرٕ  چھُ  تہِ  سورُے  یہِ  تِم  یژَھن  پننِس  پروردگارس  نِشہِ،  یٔہے  چھےٚ  موٚزوٗرۍ  تہٕ  بدلہٕ  نیکو  کارن  ہُنٛد،  تِہِندِ  خٲطرٕ  سپُد  یہِ  تجویز۔

Transliteration:
  Lahum m<u>a</u> yash<u>a</u>oona AAinda rabbihim <u>tha</u>lika jaz<u>a</u>o almu<u>h</u>sineen<b>a</b>


Athar:
  تاکہ  یِم  بدترین  اعمال  تِمو  کٔرِمٕتۍ  ٲسۍ  اللہ  تعالیٰ  کرِ  تِم  تِہِندِ  حسابہٕ  نِشہِ  دوٗر  تہٕ  یِم  بہترین  اعمال  تِم  کران  روٗدۍ،  تِہندِ  لحاظہٕ  کرِ  تِمن  اجر  عطا۔

Mirwaiz:
  یُتھ  اللہ  تعالیٰ  دوٗر  کرِ  تِہٕنزٕ  یچھ  عملہٕ  بیٚیہِ  یُتھ  رٕژ  موٚزوٗرۍ  عطا  کرِ  تِمن  عملن  ہٕنز  یِمہٕ  رٕژٕ  عملہٕ  تِم  کران  ٲسۍ۔

Transliteration:
  Liyukaffira All<u>a</u>hu AAanhum aswaa alla<u>th</u>ee AAamiloo wayajziyahum ajrahum bia<u>h</u>sani alla<u>th</u>ee k<u>a</u>noo yaAAmaloon<b>a</b>


Athar:
  ﴿اے  نبیؐ﴾  کیا  اللہ  تعالیٰ  چُھنا  پننِس  بندٕہ  سٕندِ  خٲطرٕ  کٲفی؟  یِم  لُکھ  چِھو  تۅہیہِ  تس  ورٲے  باقیو  نِشہِ  کھۅژناوان۔  حالانکہ  اللہ  تعالیٰ  یَس  گُمرٲہی  منٛز  تراوِ،  تس  چُھنہٕ  کانٛہہ  وَتھ  ہاون  وول۔

Mirwaiz:
  کیا  اللہ  تعالیٰ  چھُنا  کٲفی  پننِس  بندۂ  خاصس ﴿حضرت  محمد  صلی  اللہ  علیہ  وسلم﴾ حفاظت  کرنہٕ  خٲطرٕ۔  سُہ  چھُ  سارِنٕے  ہٕندِ  حفاظت  خٲطرٕ  پننِس  بندۂ  خاص  سٕندِ  خٲطرٕ  گوٚژھ  نا  آسُن۔  یِم  کٲفر  چھِ  اَمہِ  قسمٕکۍ  احمق  کہ  خداے  سٕندِ  حفاظت  نِشہِ  تجاہل  کٔرِتھ  چھِ  تۅہیہِ  کھۅژناوان  معبودانِ  بٲطلن  ہٕندِ  سٍتۍ  یِم  تِمَو  خدایس  ورٲے  چھِ  پانے  ٹھٔہرٲوِمٕتۍ۔  حالانکہ  تِم  چھِ  پانہٕ  بے  جان  تہٕ  عٲجز۔  ہرگاہ  قادر  تہِ  آسہن  توتہِ  کیا  چلہِ  ہا  تِمن  خداے  سٕنزِ  رٲچھ  تہٕ  حفظتس  مقابلہ،  یہِ  چھےٚ  تِمن  وَتھ  رٲومٕژ۔  یَس  اللہ  تعالیٰ  وَتھ  راورِ،  تس  چھُنہٕ  کانٛہہ  تہِ  وَتھ  ہاوٕوُن  تہٕ  ہدایت  کرٕوُن۔

Transliteration:
  Alaysa All<u>a</u>hu bik<u>a</u>fin AAabdahu wayukhawwifoonaka bi<b>a</b>lla<u>th</u>eena min doonihi waman yu<u>d</u>lili All<u>a</u>hu fam<u>a</u> lahu min h<u>a</u>d<b>in</b>


Athar:
  تہٕ  یَس  سُہ  ہدایت  دِیہِ  تس  چُھنہٕ  ڈالن  وول  تہِ  کانٛہہ۔  کیا  اللہ  تعالیٰ  چُھنا  غٲلب  تہٕ  اِنتقام  ہیٚنہٕ  وول؟

Mirwaiz:
  یَس  اللہ  تعالیٰ  وَتھ  ہاوِ  تَس  چھُنہٕ  کانٛہہ  وَتہِ  نِشہِ  ڈالہٕ  وُن  تہٕ  گمراہ  کروُن،  کیا  تِمن  چھُنا  خیال  کہ  اللہ  تعالیٰ  چھُ  زبردست  انتقام  ہیٚنہٕ  وول۔  تعجب  چھُ  کہ  تِمن  چھُ  پانس  تہِ  تَمہِ  کتھہِ  ہُنٛد  تسلیم  کہ  اللہ  تعالیٰ  چھُ  پننین  بندن  نُصرت  کرنس  پٮ۪ٹھ  کٲفی،  قدرتس  اندر  چھُ  سٮ۪ٹھاہ  کٲمل  چنانچہ۔

Transliteration:
  Waman yahdi All<u>a</u>hu fam<u>a</u> lahu min mu<u>d</u>illin alaysa All<u>a</u>hu biAAazeezin <u>th</u>ee intiq<u>a</u>m<b>in</b>


Athar:
  یِمن  لُکن  اگر  توٚہۍ  پٕرٛژِھو  زِ  زمین  تہٕ  آسمان  کٔمۍ  چِھ  پٲدٕ  کٔرِمٕتۍ؟  تیٚلہِ  وَنن  یِم  پانے  زِ  خُداین۔  یِمن  پٕرٛژِھو،  ییٚلہِ  حقیقت  یٔہے  چھےٚ  تیٚلہِ  کیا  تُہنزٕ  یِمہٕ  دیوی  یہِ  یِمن  توٚہۍ  خُداے  ترٲوِتھ  ناد  چِھو  دِوان،  تیٚلہِ  کیا  خیال  چُھ  تُہُند  زِ  اگر  اللہ  تعالیٰ  مےٚ  کانٛہہ  نقصان  ییٚژِھہ  واتناوُن،  کیا  یِمہٕ  بچاونہٕ  مےٚ  تٔمۍ  سٕندِ  واتناونہٕ  آمتہٕ  نقصان  نِشہِ؟  یا  اگر  اللہ  تعالیٰ  ییٚژِھہ  مےٚ  پٮ۪ٹھ  مہربٲنی  کرٕنۍ  تیٚلہِ  کیا  یِمہٕ  ہیٚکنہٕ  تٔمۍ  سٕنز  رحمت  رُکٲوِتھ؟  بس  یِمن  ؤنِو  زِ  میانہِ  خٲطرٕ  چُھ  اللہ  تعالیٰ  ہٕے  سٮ۪ٹھاہ،  بھروسہٕ  کرن  وٲلۍ  چِھ  تٔسۍ  پٮ۪ٹھ  بھروسہٕ  کران۔

Mirwaiz:
  ہرگاہ  توٚہۍ  تِمن  لوٗکن  پٕرژھِو  کہ  آسمان  تہٕ  زمین  کٔمۍکٔرۍ  پٲدٕ،  ضرور  وَنن  تِم  کہ  اللہ  تعالیٰ  ہن  کٔرۍ  پٲدٕ  یِتھۍ  بٔڈۍ  اجرامِ  فلکی  از  عدم  بوجود  اَنُن  چھُ  دلالت  کران  تِہِندِس  کمالِ  قدرتس  پٮ۪ٹھ  اَتھ  پٮ۪ٹھ  بنا  کٔرِتھ۔  پٕرٛژھۍ  تَو  توٚہۍ  تِمن  اے  کافرو  مےٚ  ؤنۍ  تو  توٚہۍ  تِمن  معبودانِ  بٲطلن  یِہٕنز  توٚہۍ  پرستش  کران  چھِو  خدایس  ورٲے،  ہرگاہ  اللہ  تعالیٰ  مےٚ  کانٛہہ  تکلیف  واتناوُن  ییٚژِھہ،  کیا  تِم  معبود  ہیٚکہٕ  نہٕ  سُہ  تکلیف  مےٚ  نِشہِ  دوٗر  کٔرِتھ  یا  ہرگاہ  اللہ  تعالیٰ  میانہِ  حقہٕ  ییٚژِھہ  کانٛہہ  مہربٲنیاہ،  کیا  تِم  معبود  ہیٚکنہٕ  سۅ  مہربٲنی  پتھ  رٔٹِتھ۔  توٚہۍ  فرمٲوِیوٗکھ  اَمہِ  أندرٕہ  سَپُد  ثٲبت،  یی  آیوو  گۅڈٕ  تہِ  بیان  کرنہٕ۔  چونکہ  سُہ  چھُ  یُتھ  قدرت  وول  تہٕ  مدد  کروُن،  مےٚ  چھُ  بس  سُے  اللہ  تعالیٰ۔  لہٰذا  چھِ  تس  پٮ۪ٹھ  توکل  کروُنۍ  توکل  کران،  بٕتہِ  چھُس  تس  پٮ۪ٹھ  توکل  کران۔  تُہٕندِ  مخالفتُک  تہٕ  دشمنی  ہُنٛد  چھُس  نہٕ  بہٕ  کانٛہہ  پرواہ  کران۔

Transliteration:
  Walain saaltahum man khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a layaqoolunna All<u>a</u>hu qul afaraaytum m<u>a</u> tadAAoona min dooni All<u>a</u>hi in ar<u>a</u>daniya All<u>a</u>hu bi<u>d</u>urrin hal hunna k<u>a</u>shif<u>a</u>tu <u>d</u>urrihi aw ar<u>a</u>danee bira<u>h</u>matin hal hunna mumsik<u>a</u>tu ra<u>h</u>matihi qul <u>h</u>asbiya All<u>a</u>hu AAalayhi yatawakkalu almutawakkiloon<b>a</b>


Athar:
  یِمن  ؤنِو  صاف  زِ  اے  میانہِ  قوم  کیو  لُکو  توٚہۍ  کٔرِو  پننہِ  جایہِ  پنٕنۍ  کٲم،  بہٕ  روزٕ  پنٕنۍ  کٲم  کران،  عنقریب  لگیو  تۅہیہِ  پے  زِ،

Mirwaiz:
  بالآخر  فرمٲوِیوٗکھ  توٚہۍ  یارسول  اللہؐ،  اے  لوٗکو،  ہرگاہ  اَتھ  پٮ۪ٹھ  تہِ  توٚہۍ  کینٛہہ  مٲنِو  نہٕ،  تیٚلہِ  زٲنِو  توٚہۍ  تہٕ  کار  زٲنِو،  توٚہۍ  گٔژِھو  کٲم  کران  پننہِ  جایہِ  پٮ۪ٹھ،  بٕتہِ  چھُس  پننہِ  طور  عمل  کران،  برونٹھ  پہن  زٲنِو  توٚہۍ  پانے۔

Transliteration:
  Qul y<u>a</u> qawmi iAAmaloo AAal<u>a</u> mak<u>a</u>natikum innee AA<u>a</u>milun fasawfa taAAlamoon<b>a</b>


Transliteration: Man yateehi AAa<u>tha</u>bun yukhzeehi waya<u>h</u>illu AAalayhi AAa<u>tha</u>bun muqeem<b>un</b>
Athar:
  کَس  پٮ۪ٹھ  چُھ  سُہ  رُسوا  کرن  وول  عذاب  یِوان  تہٕ  کَس  چُھ  سُہ  سزا  میلان  یُس  نہٕ  ٹلن  وول  چُھ۔

Mirwaiz:
  سُہ  کُس  شخص  آسہِ  یس  نِشہِ  واتہِ  دنیاہس  اندر  سُہ  عذاب  یُس  تس  ذلیل  و  خوار  کرِ،  بیٚیہِ  کس  پٮ۪ٹھ  یِیہِ  ٲخرتس  اندر  سُہ  عذاب  یُس  ہمیشہ  دٲیم  تہٕ  پوشوُن  آسہِ۔


Athar:
  ﴿اے  نبیؐ﴾  اسہِ  چھےٚ  سارِنٕے  انسانن  خٲطرٕ  یہِ  برحق  کتاب  تۅہیہِ  پٮ۪ٹھ  نٲزِل  کٔرمٕژ۔  وۅنۍ  یُس  سٔیِز  وَتھ  اختیار  کرِ  سُہ  کرِ  پننہِ  خٲطرٕ،  تہٕ  یُس  ڈَلہِ  تٔمۍ  سٕندِ  ڈَلنُک  وبال  آسہِ  تٔسۍ  پٮ۪ٹھ،  توٚہۍ  چِھو  نہٕ  تِہندۍ  ذمہٕ  دار۔

Mirwaiz:
  پٔزِ پٲٹھۍ  اَسہِ  کٔر  نٲزل  تۅہیہِ  پٮ۪ٹھ  یہِ  کتاب  یتھ  منٛز  پوٚزُے  پوٚز  چھُ  لوٗکن  ہٕندِ  نفع  فٲیدٕہ  خٲطرٕ،  تُہٕنز  کٲم  چھےٚ  یہِ  واتناوُن،  تَمہِ  پتہٕ  یس  أکِس  وَتھ  آیہِ  اَمہِ  قرآن  مجید  سٍتۍ،  پس  چھُ  تمُیک  فٲیدٕہ  تس  پانس۔  یُس  اَکھاہ  وَتہِ  نِشہِ  ڈوٚل،  سُہ  ڈلہِ  نہٕ  مگر  پننہِ  پانہٕ  کہ  ضرِرٕہ  خٲطرٕ،  توٚہۍ  نَہ  حض  چھِو  نہٕ  لوٗکن  ہٕندۍ  ذمہٕ  دار  زورٕہ  کیا  أنیوٗکھ  تِم  سیٚزِ  وَتہِ  پٮ۪ٹھ۔  لہٰذا  کیازِ  توٚہۍ  تِہٕنزِ  گمرٲہی  ہٕندِ  سببہٕ  غمگین  سپدان۔

Transliteration:
  Inn<u>a</u> anzaln<u>a</u> AAalayka alkit<u>a</u>ba li<b>l</b>nn<u>a</u>si bi<b>a</b>l<u>h</u>aqqi famani ihtad<u>a</u> falinafsihi waman <u>d</u>alla fainnam<u>a</u> ya<u>d</u>illu AAalayh<u>a</u> wam<u>a</u> anta AAalayhim biwakeel<b>in</b>


Athar:
  سُہ  چُھ  اللہ  تعالیٰ  ہٕے  یُس  موت  کہ  وقتہٕ  چُھ  رُوحن  قبض  کران،  تہٕ  یُس  نہٕ  وُنہِ  موٚمُت  چُھ،  تٔمۍ  سُند  رُوح  چُھ  نیندرِ  مٔنٛزۍ  قبض  کران،  پتہٕ  یَس  پٮ۪ٹھ  سُہ  موتُک  فٲصلہٕ  نٲفذ  چُھ  کران  تس  چُھ  رُکاوان،  تہٕ  دوٚیِمیٚن  ہٕندۍ  رُوح  چُھ  أکِس  مُقرر  وقتس  خٲطرٕ  واپس  سوزان۔  اتھ  منٛز  چھےٚ  بجہِ  نِشٲنِیہ  تِمن  لُکن  خٲطرٕ  یِم  غور  و  فکر  کرن  وٲلۍ  چِھ۔

Mirwaiz:
  اللہ  تعالیٰ  ہٕے  چھُ  قبض  کران  تِمن  روٗحن  یِمن  نہٕ  وُنہِ  مرنُخ  وقت  چھُ  ووتمُت  آسان،  تِمن  تہِ  چھُ  قبض  کران  نِندرِ  اندر،  پس  چھُ  رٹان  تِمن  روٗحن  یِمن  پٮ۪ٹھ  مرنُخ  حکم  تٔمۍ  جٲری  کوٚرمُت  چھُ  آسان۔  بیٚیہِ  چھُ  واپس  سوزان  باقی  روٗحن  أکِس  معین  تہٕ  مقرر  کرنہٕ  آمتِس  وقتس  تانۍ  یعنی  عمرِ  ہٕندِس  وقتس  تانۍ۔  بے  شک  اَتھ  مجموعہ  تصرفس  منٛز  چھےٚ  خداے  سٕندِ  قدرت  چہ  تہٕ  تِہِندِ  منفرد  فی  التصرف  آسنہٕ  چہ  واریاہ  دلیلہٕ  تِمن  لوٗکن  ہٕندِ  خٲطرٕ  یِم  فکر  تہٕ  تامُل  کران  آسن۔

Transliteration:
  All<u>a</u>hu yatawaff<u>a</u> alanfusa <u>h</u>eena mawtih<u>a</u> wa<b>a</b>llatee lam tamut fee man<u>a</u>mih<u>a</u> fayumsiku allatee qa<u>da</u> AAalayh<u>a</u> almawta wayursilu alokhr<u>a</u> il<u>a</u> ajalin musamman inna fee <u>tha</u>lika la<u>a</u>y<u>a</u>tin liqawmin yatafakkaroon<b>a</b>


Athar:
  کیا  تس  خُدایس  ترٲوِتھ  چھا  یِمو  لُکو  باقی  شفیع  ﴿شفاعت  کرن  وٲلۍ﴾  بنٲوِمٕتۍ؟  ﴿یعنی  اکھ  چُھ  یِمو  لُکو  پننہِ  طور  پانے  یہِ  فرض  کوٚرمُت  زِ  کینٛہہ  ہستی  یہِ  چھےٚ  خُداے  سٕندِس  دربارس  منٛز  سٮ۪ٹھاہ  زور  آور  یِہٕنز  سفٲرش  کُنہِ  پٲٹھۍ  تہِ  ٹٔلِتھ  ہیٚکہِ  نہٕ،  حالانکہ  یِہندِس  سفٲرشی  آسنس  پٮ۪ٹھ  نہ  چھےٚ  کانٛہہ  دلیل،  نہ  فرموو  خُداین  زانٛہہ  یہِ  زِ  یِمن  چُھ  مےٚ  نِشہِ  یہِ  مرتبہ  حٲصل،  تہٕ  نہ  کوٚر  پانہٕ  یِمو  ہستی  یَو  زانٛہہ  یہِ  دعویٰ  زِ  پننہِ  زورٕ  سٍتۍ  کرو  أسۍ  تُہنزٕ  سارے  کامہِ۔  اتھ  پٮ۪ٹھ  چھےٚ  مزید  حماقت  یِمن  لُکن  ہٕنز  یہِ  زِ  اصل  خُداے  ترٲوِتھ  چِھکھ  یِم  فرضی  سفٲرش  دارٕے  پنُن  سورُے  کینٛہہ  زٲنِمٕتۍ  تہٕ  یِہنزٕ  سٲرے  نیاز  مٔندِیہِ  چھےٚ  یِہٕندی  خٲطرٕ  وقف۔﴾  یِمن  ؤنِو  کیا  تِم  کرنہٕ  شفاعت  خواہ  تِہندِس  اختیارس  منٛز  مَتہٕ  ٲسِتن  کِہِنۍ،  تہٕ  تِم  متہٕ  ٲسِتن  سمجھان  تہِ؟

Mirwaiz:
  کیا  یِمَو  مشرک  لوٗکو  چھا  باوجود  واریاہ  دلیلہٕ  توحید  چہ  قٲیم  آسنہٕ  کہ  خدایس  ورٲے  بیٚیہِ  معبود  قرار  دِتِمٕتۍ  یِمن  متعلق  تِمن  خیال  چھُ  کہ  تِم  کرن  اَسہِ  سفٲرش۔  توٚہۍ  فرمٲوِیوٗکھ  یارسول  اللہؐ،  اے  لوٗکو  کیا  اگر  تِمن  کُنہِ  چیزس  پٮ۪ٹھ  اختیار  تہٕ  قدرت  نہ  ٲسِتھ  بیٚیہِ  کانٛہہ  چیزاہ  نہ  زٲنِتھ  چھِو  توٚہۍ  تِمن  زانان  پنٕنۍ  سفٲرش  کروُنۍ،  حالانکہ  سفٲرش  کرنس  گِژھہ  آسُن  قدرت  تہٕ  علم۔  بے  جان  چیز  چھِ  یِمَو  دۅشوٕیو  چیزو  نِشہِ  خٲلی۔  وۅنۍ  ہرگاہ  تِم  ونن  أسۍ  چھِکھ  نہٕ  یِم  بے  جان  چیز  فی  نفسہٖ  زانان  شفاعت  کرٕوُنۍ  بلکہ  چھِ  أسی  تِمن  زانان  شفاعت  کروُنۍ  یِمن  ہٕنز  یِمہٕ  شکلہٕ  چھےٚ،  تِم  چھِ  ذی  روح  تِمن  منٛز  چھےٚ  قدرت  تہِ  تہٕ  علم  تہِ۔  اللہ  تعالیٰ  چھُ  تتھ  رَد  فرماوان  اَمہِ  پتہٕ۔

Transliteration:
  Ami ittakha<u>th</u>oo min dooni All<u>a</u>hi shufaAA<u>a</u>a qul awalaw k<u>a</u>noo l<u>a</u> yamlikoona shayan wal<u>a</u> yaAAqiloon<b>a</b>


Athar:
  ؤنِو،  شفاعت  چُھ  سورُے  اند  ہیٚتھ  اللہ  تعالیٰ  سٕندِس  اختیارس  منٛز۔  ﴿یعنی  کٲنٛسہِ  چُھنہٕ  یہِ  طاقتٕے  زِ  اللہ  تعالیٰ  سٕندِس  دربارس  منٛز  کیا  ہیٚکہِ  خۅد  پانہٕ  سفٲرش  در  بٔنِتھ  ؤتِتھ،  کُجاکہ  پنٕنۍ  سفٲرش  مانناونُک  طاقت  تہِ  کیا  آسہِ  تس۔  یہِ  کتھ  چھےٚ  بالکل  اللہ  تعالیٰ  سٕندِس  اختیارس  منٛز  زِ  یس  ییژِھہ  تس  دِیہِ  سفٲرشہِ  ہُند  اجازت  تہٕ  یس  نہٕ  ییژِھہ  تس  دِیہِ  نہٕ۔  تہٕ  ییٚمۍ  سٕندِس  حقس  منٛز  ییژِھہ  تٔمۍ  سٕندِس  حقس  منٛز  دِیہِ  کٲنٛسہِ  سفٲرش  کرنہٕ  تہٕ  ییٚمۍ  سٕندِس  حقس  منٛز  ییٚژِھہ  نہٕ  کِہِنۍ  دِیہِ  نہٕ  کرنہٕ۔﴾  آسمانن  تہٕ  زمین  چہِ  بادشٲہی  ہُند  چُھ  سُے  مٲلِک۔  پتہٕ  یِیِو  توٚہۍ  تٔسۍ  کُن  واپس  پھِرنہٕ۔

Mirwaiz:
  توٚہۍ  تٲرِو  یِمن  وارٕہ  فکرِ  یہِ  کتھ  کہ  سفارشہِ  ہُنٛد  سورُے  اختیار  چھُ  خداے  سٕے  یوت،  تِہِندِ  اِذنہٕ  تہٕ  اجازتہٕ  ورٲے  ہیٚکہِ  نہٕ  کانٛہہ  تہِ  کٲنسہِ  سفٲرش  کٔرِتھ۔  اِذنہٕ  خٲطرٕ  چھِ  زٕہ  شرط،  اَکھ  گژِھہ  شفیع  مقبول  آسُن  بیٚیہِ  یُس  شفاعت  یِیہِ  کرنہٕ  سُہ  گژِھہ  قٲبلِ  مغفرت  آسُن۔  یِمن  اَرواحن  ہٕنز  یِم  پرستش  کران  چھِ،  تِم  اگر  شیطان  چھِ  تیٚلہِ  چھِ  تِمن  منٛز  دۅشوَے  شرط  مفقود،  ہرگاہ  تِم  ملایکہ  چھِ  تیٚلہِ  چھُ  دوٚیُم  شرط  مفقود۔  لہٰذا  سپُد  تِہُنٛد  شفاعت  کرُن  باطل،  اَمی  مۅکھہٕ  ٲسۍ  تِم  یِوان  معبودقرار  دِنہٕ،  لہٰذا  سَپُد  تِہُنٛد  معبود  آسُن  باطل۔  اَمہِ  سٍتۍ  سَپُد  اللہ  تعالیٰ  سُند  معبود  برحق  آسُن  ثٲبت،  تس  معبودِ  برحق  سُنٛد  شان  چھُ  کہ  آسمانن  تہٕ  زمینن  ہٕنز  سٲرٕے  حکومت  چھےٚ  تس  اَتھہِ،  پتولاکہ  سورُے  عالم  ختم  گژھنہٕ  پتہٕ  یِیِو  توٚہۍ  تس  کُں  واتناونہٕ۔

Transliteration:
  Qul lill<u>a</u>hi a<b>l</b>shshaf<u>a</u>AAatu jameeAAan lahu mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i thumma ilayhi turjaAAoon<b>a</b>


Athar:
  ییٚلہِ  کُنِس  اللہ  تعالیٰ  سٕنز  ذِکر  چھےٚ  کرنہٕ  یِوان  تیٚلہِ  چِھ  ٲخرتس  پٮ۪ٹھ  ایمان  نَہ  تھاون  والیٚن  ہٕندۍ  دِل  غمگین  گژُھن  ہیٚوان۔  تہٕ  ییٚلہِ  تس  ورٲے  دوٚیِمیٚن  ہٕنز  ذِکر  چھےٚ  سپدان  تیٚلہِ  چِھ  اچانک  تِم  خوشی  سٍتۍ  پھۅلان۔  ﴿یہِ  کتھ  چھےٚ  اَلہٕ  پلہٕ  ساری  دُنیاکیٚن  مُشرِکانہٕ  ذوق  تھاون  والیٚن  لُکن  منٛز  مُشترک  حتیٰ  کہ  مسلمانن  منٛز  تہِ  یِمن  بدقسمتن  یہِ  بیمٲرۍ  چھےٚ  لٔجمٕژ،  تِم  تہِ  چِھنہٕ  امہِ  عٲبہٕ  نِشہِ  خٲلی۔  وُٹھَو  چِھ  ونان  زِ  أسۍ  چِھن  اللہ  تعالیٰ  مانان  البتہ  حالت  چھےٚ  یہِ  زِ  ییٚلہِ  تِمن  وننہٕ  چُھ  یِوان  زِ  کُنِس  اللہ  تعالیٰ  سٕنز  ذِکر  کٔرِو  تِمن  چُھ  بُتھِس  رنگ  بدلان۔  ونان  چِھ  زِ  ضرور  چُھنہٕ  یہِ  شخص  بزرگن  تہٕ  اولیاہن  مانان،  تَوَے  چُھ  یہِ  صرف  اللہ  تعالیٰ  سٕنزے  کتھہٕ  ونان  پکان۔  تہٕ  وۅنۍ  اگر  باقین  ہٕنز  ذکر  یِیہِ  کرنہٕ  تیٚلہِ  چِھ  تِمن  دِل  پھۅلان  تہٕ  خوشی  سٍتۍ  چِھ  تِہندۍ  بُتھۍ  پرٛزلنہٕ  لگان۔﴾

Mirwaiz:
  کافرن  تہٕ  مشرکن  ہُنٛد  حال  چھُ  کہ  ییٚلہِ  خداے  سُندُے  یوت  یاد  کرنہٕ  چھُ  یِوان  کہ  سُے  معبودِ  برحق  تس  چھُ  تصرُف  سارِنٕے  کامین  پٮ۪ٹھ،  تَمہِ  ساعتہٕ  چھِ  تِمن  لوٗکن  ہٕندۍ  دل  چۅنگراونہٕ  یِوان  یِمن  نہٕ  پژھ  چھےٚ  ٲخرتٕچ  کیازِ  تِمن  چھےٚ  توحیدٕچ  نفرت۔  ییٚمہِ  ساعتہٕ  تذکیر  چھُ  یِوان  کرنہٕ  تِمن  ہُنٛد  یِم  تس  معبودِ  برحقس  ورٲے  چھِ،  یِمن  تِم  شریکِ  خدا  زانان  چھِ،  تِم  چھِ  خۅش  گژھان  کیازِ  تِمن  چھُ  شرک  ٹوٹھ۔

Transliteration:
  Wai<u>tha</u> <u>th</u>ukira All<u>a</u>hu wa<u>h</u>dahu ishmaazzat quloobu alla<u>th</u>eena l<u>a</u> yuminoona bi<b>a</b>l<u>a</u>khirati wai<u>tha</u> <u>th</u>ukira alla<u>th</u>eena min doonihi i<u>tha</u> hum yastabshiroon<b>a</b>


Athar:
  ؤنِو،  خُدایا!  آسمان  تہٕ  زمین  پٲدٕ  کرن  والہِ،  حٲضر  غٲیب  زانن  والہِ،  ژٕے  کرکھ  پننیٚن  بندن  درمیان  تمہِ  چیزُک  فٲصلہٕ  یتھ  منٛز  تِم  اختلاف  چِھ  روٗدِمٕتۍ  کران۔

Mirwaiz:
  توٚہۍ  مَہ  سَپدِو  یارسول  اللہؐ  تِہٕنزِ  دشمنی  سٍتۍ  غمگین،  توٚہۍ  کٔرِو  دعا،  خدایس  مٔنگِو،  یا  اللہ  ژٕے  چھُکھ  آسمانن  تہٕ  زمینن  ہُنٛد  پٲدٕ  کرٕوُن،  ژٕے  چھُکھ  سورُے  پوٗشیدٕہ  تہٕ  نوٚن  زانہٕ  وُن،  ژٕے  کرکھ  قیامتُک  دۅہ  فٲصلہٕ  پننین  بندن  منٛز  تِمن  کتھن  ہُنٛد  یِمن  منٛز  تِم  پانہٕ  وٲنۍ  اختلاف  کران  ٲسۍ۔  تَمہِ  فٲصلہٕ  کہ  وقتہٕ  سَپدِ  حال  کہ۔

Transliteration:
  Quli all<u>a</u>humma f<u>at</u>ira a<b>l</b>ssam<u>a</u>w<u>a</u>ti wa<b>a</b>lar<u>d</u>i AA<u>a</u>lima alghaybi wa<b>al</b>shshah<u>a</u>dati anta ta<u>h</u>kumu bayna AAib<u>a</u>dika fee m<u>a</u> k<u>a</u>noo feehi yakhtalifoon<b>a</b>


Athar:
  اگر  یِمن  ظٲلِمن  نِشہِ  زمینٕچ  سٲرٕسے  دولت  تہِ  آسہِ،  تہٕ  بیٚیہِ  تہِ  آسہِ  ییٖژاھ،  یِم  گژھن  قیامت  کہ  دۅہ  کہ  بُرٕ  عذابہٕ  نِشہِ  بچنہٕ  خٲطرٕ  سورُے  کینٛہہ  فِدیس  منٛز  دِنہٕ  خٲطرٕ  تیار۔  تَتہِ  یِیہِ  اللہ  تعالیٰ  سٕندِ  طرفہٕ  یِمن  برونٛہہ  کُن  تِکینژھاہ  ییٚمیُک  نہٕ  زانٛہہ  تِمو  اندازے  چُھ  کوٚرمُت۔

Mirwaiz:
  ہرگاہ  تِمن  لوٗکن  نِشہِ  یِمَو  ظلم  کوٚر  شرکہٕ  تہٕ  کفرٕ  سٍتۍ  سُہ  سورُے  مال  آسہِ  یُس  سٲرِسٕے  زمینس  منز  چھُ  بیٚیہِ  تتھ  سٍتۍ  بیٚیہِ  تیوٗت  مال  تہٕ  دولت،  ضرور  دِن  تِم  سُہ  سورُے  مال،  تامُل  تہٕ  تٲر  کرنہٕ  ورٲے  پَنُں  پان  مۅکلاونہٕ  خٲطرٕ  قیامت  کہ  دۅہ  کہ  سخت  مشکل  عذاب  نِشہِ،  تِمن  نَنن  تِمہِ  دۅہ  اللہ  تعالیٰ  سٕندِ  طرفہٕ  تِم  حالات  یِمن  ہُنٛد  نہٕ  تِمن  وہم  و  گُمانٕے  اوس۔

Transliteration:
  Walaw anna lilla<u>th</u>eena <i><u>th</u></i>alamoo m<u>a</u> fee alar<u>d</u>i jameeAAan wamithlahu maAAahu la<b>i</b>ftadaw bihi min sooi alAAa<u>tha</u>bi yawma alqiy<u>a</u>mati wabad<u>a</u> lahum mina All<u>a</u>hi m<u>a</u> lam yakoonoo ya<u>h</u>tasiboon<b>a</b>


Athar:
  پننہِ  کمایہِ  ہٕندۍ  سٲری  بُرٕ  نتیجہِ  کُھلن  تَتہِ  تِمن  پٮ۪ٹھ،  تہٕ  سُے  چیز  سپدِ  تِمن  پٮ۪ٹھ  مُسلط  یتھ  تِم  مذاق  چِھ  روٗدِمٕتۍ  کران۔

Mirwaiz:
  بیٚیہِ  سپدن  ظٲہرتَمہِ  دۅہ  تِمہٕ  سارے  یچھ  کامہِ  یِمہٕ  تِمَو  کرِ  مَژٕ  آسن۔  بیٚیہِ  یِیہِ  تِمن  وَلنہٕ  سُہ  عذاب  یَتھ  تِم  ٹھٹھہٕ  کران  ٲسۍ۔

Transliteration:
  Wabad<u>a</u> lahum sayyi<u>a</u>tu m<u>a</u> kasaboo wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Athar:
  یۅہے  انسان  ییٚلہِ  أمِس  معمولی  مُصیبت  یِوان  چُھ  تیٚلہِ  چُھ  اَسہِ  آلو  کران،  تہٕ  ییٚلہِ  أسۍ  أمِس  پننہِ  طرفہٕ  نعمت  چِھ  عطا  کران  تیٚلہِ  چُھ  ونان  زِ  یہِ  چھُ  مےٚ  علم  کِس  بنیادس  پٮ۪ٹھ  دِنہٕ  آمُت!  نَہ،  بلکہ  چھےٚ  یہِ  آزمٲیش۔  مگر  یِمو  منٛزٕ  چِھنہٕ  اکثر  لُکھ  زانان۔

Mirwaiz:
  مُشرک  انسان  یُس  ذکر  اللہ  نِشہِ  نفرت  چھُ  کران،  غیراللہ  سٕندِس  یادس  سٍتۍ  چھُ  دلچسپی  تھاوان،  ییٚمہِ  ساعتہٕ  أمِس  مشرک  انسانس  کانٛہہ  سختیاہ  واتان  چھےٚ  أتی  چھُ  تَمہِ  ساعتہٕ  بقی  سٲری  ترٲوِتھ  أمۍ  سٕے  ناد  دِوان،  تمہِ  پتہٕ  ییٚلہِ  أسۍ  تس  کانٛہہ  نعمتھاہ  عطا  کران  چھِ  تَمہِ  ساعتہٕ  چھُ  یہِ  نعمت  خدایس  کُن  منسوب  کرنہٕ  نِشہِ  گریز کران۔  دَپنہِ  چھُ  لگان  یہِ  نعمت  بنے  یہِ  مےٚ  پننہ،  تدبیرٕ  سٍتۍ  أمِس  انسان  سُنٛد  یہِ  زانُن  چھُ  غلط  بلکہ  چھےٚ  یہِ  نعمت  آزمٲیش  تہٕ  امتحان  کہ  آیا  یہِ  نعمت  وٲتِتھ  مٔشراوِیا  انسان  اَسہِ  کِنہٕ  اَمہِ  نعمتٕچ  شکرگزاری  کرِ  مگر،  لوٗکھ  چھِنہٕ  یہِ  کتھ  زانان۔

Transliteration:
  Fai<u>tha</u> massa alins<u>a</u>na <u>d</u>urrun daAA<u>a</u>n<u>a</u> thumma i<u>tha</u> khawwaln<u>a</u>hu niAAmatan minn<u>a</u> q<u>a</u>la innam<u>a</u> ooteetuhu AAal<u>a</u> AAilmin bal hiya fitnatun wal<u>a</u>kinna aktharahum l<u>a</u> yaAAlamoon<b>a</b>


Athar:
  یٔہے  کتھ  چھےٚ  یِہندِ  برونٛہہ  گُزریمتیو  لُکو  تہِ  ؤنِمٕژ،  مگر  یِکینژھاہ  تِم  کماوان  ٲسۍ  سُہ  لوٚگ  نہٕ  تِمن  کُنہِ  کامہِ  بکار۔

Mirwaiz:
  بتحقیق  یِژھ  کتھ  چھےٚ  ؤنۍ  مٕژ  تِمَو  لوٗکو  تہِ  یِم  یِمن  برونٹھ  ٲسۍ ﴿قارون  وغٲرٕہ﴾  پس  دُیت  نہٕ  کانٛہہ  فٲیدٕہ  تِمن  تِمَو  چیزو  یِم  تِمَو  حاصل  کٔرِمٕتۍ  ٲسۍ۔

Transliteration:
  Qad q<u>a</u>lah<u>a</u> alla<u>th</u>eena min qablihim fam<u>a</u> aghn<u>a</u> AAanhum m<u>a</u> k<u>a</u>noo yaksiboon<b>a</b>


Athar:
  پتہٕ  تُلۍ  تِمو  پننہِ  کمایہِ  ہٕندۍ  بُرٕ  نتیجہِ،  تہٕ  یِمو  لُکو  منٛزٕ  تہِ  یِم  ظٲلِم  چِھ  تِم  تُلن  عنقریب  پننہِ  کمایہِ  ہٕندۍ  بُرٕ  نتیجہِ،  یِم  چِھنہٕ  اسہِ  عٲجز  کرن  وٲلۍ  کینٛہہ۔

Mirwaiz:
  بیٚیہِ  یِمَو  لوٗکو  ظلم  کوٚر  یِمَو  مکہٕ  کیو  لوٗکو  أندرٕہ  تِمن  تہِ  واتہِ  عنقریب  تِمن  یچھ  عملن  ہُنٛد  یچھ  نتیجہ  یِمہٕ  تِمَو  کرِمَژٕ  چھےٚ۔  تِم  ہیکن  نہٕ  خدایس  عٲجز  کٔرِتھ۔  چنانچہ  جنگِ  بدرس  منٛز  کھیوٚو  تِمَو  کٲفی  سزا۔ 

Transliteration:
  Faa<u>sa</u>bahum sayyi<u>a</u>tu m<u>a</u> kasaboo wa<b>a</b>lla<u>th</u>eena <i><u>th</u></i>alamoo min h<u>a</u>ol<u>a</u>i sayu<u>s</u>eebuhum sayyi<u>a</u>tu m<u>a</u> kasaboo wam<u>a</u> hum bimuAAjizeen<b>a</b>


Athar:
  تہٕ  کیا  یِمن  چَھنا  پے  زِ  اللہ  تعالیٰ  یس  یژھان  چُھ،  تس  چُھ  رِزق  کُشادٕہ  کران  تہٕ  یس  یژھان  چُھ  تس  چُھ  تنگ  کران؟  اتھ  منٛز  چھےٚ  نِشٲنِیہِ  تِمن  لُکن  خٲطرٕ  یِم  ایمان  چِھ  انَان۔

Mirwaiz:
  بےشک  اَتھ  کمی  و  زیادتی  کرنس  نادر  چھِ  واریاہ  نِشانہٕ  خداے  سٕندِ  قدرتٕکۍ  تِمن  لوٗکن  ہٕندِ  خٲطرٕ  یِمو  پژھ  کٔرِتھ  ایمان  اوٚن  معبودِ  برحقس۔

Transliteration:
  Awalam yaAAlamoo anna All<u>a</u>ha yabsu<u>t</u>u a<b>l</b>rrizqa liman yash<u>a</u>o wayaqdiru inna fee <u>tha</u>lika la<u>a</u>y<u>a</u>tin liqawmin yuminoon<b>a</b>


Athar:
  ﴿اے  نبیؐ﴾  ؤنِو  زِ  اے  میانیو  بندو،  یِمو  پننیٚن  جانن  پٮ۪ٹھ  زیادتی  چھےٚ  کٔرمٕژ،  ﴿کینژھو  لُکو  چُھ  یِمن  لفظن  عجیب  تٲوِیل  کوٚرمُت  زِ  خُداین  چُھ  نبی  صلی  اللہ  علیہ و سلمن  خۅد،  اے  میانیو  بندو  ؤنِتھ  لُکن  خطاب  کرنُک  حکم  دِیتمُت،  لہٰذا  چِھ  سٲری  انسان  نبی  صلی  اللہ  علیہ و سلمن  ہٕندۍ  بندٕہ۔  درحقیقت  چُھ  یہِ  اکھ  تِیُتھ  تٲوِیل،  یتھ  تٲوِیل  نہٕ  کینٛہہ،  بلکہ  پَزِ  اتھ  قرآنٕچ  بدترین  معنوی  تحریف  تہٕ  خُداے  سٕندِس  کلامَس  سٍتۍ  گِندُن  وَنُن۔  اگر  یہِ  تٲوِیل  صحیح  آسہِ  تیٚلہِ  چُھ  سورُے  قرآن  غلط  گژھان  تِکیازِ  قرآن  چُھ  اوّل  پٮ۪ٹھہٕ  ٲخرس  تام  انسانن  صرف  اللہ  تعالیٰ  سُند  بندٕہ  قرار  دِوان،  تہٕ  اَمِچ  سٲرٕے  دعوتٕے  چھےٚ  یہِ  زِ  توٚہۍ  مَہ  کٔرِو  أکِس  خُدایس  ورٲے  کٲنٛسہِ  ہٕنز  بندگی۔﴾  اللہ  تعالیٰ  سٕندِ  رحمت  نِشہِ  مَہ  گٔژِھو  مایوٗس،  یقیناً  چُھ  اللہ  تعالیٰ  سٲری  گناہ  معاف  کران،  سُہ  چُھ  غفور  و  رحیم۔

Mirwaiz:
  فرمٲوِو  توٚہۍ  میانین  بندن  یِم  پٕرژھان  چھِ  کہ  ہرگاہ  أسۍ  اسلام  اَنو  سانین  گناہن  کیا  بنہِ،  اے  میانیو  بندو  یِمَو  گناہ  کرنہٕ  سٍتۍ  پننین  پانن  پٮ۪ٹھ  زیادتی  کٔر  کہ  ناامید  مَہ  سپدِو  اللہ  تعالیٰ  سٕندِ  رحمت  نِشہِ،  اللہ  تعالیٰ  کریو  تُہٕندین  سارِنٕے  بروٗنٹھِمین  گناہن  بخشٲیش،  ادٕہ  ٲسۍ  تن  تِم  گناہ  شرک  تہٕ  کفرٕے،  یہِ  آیہ  کریم  چھُ  اعلان  کران  حضرت  الرحم  الراحمین  سٕندِ  بے  شمار  رحمتُک  بیٚیہِ  تِہِندِ  عفو  و  درگزر  کرنہٕ  کہ  تھدِ  شانُک۔  بیٚیہِ  ہرگاہ  کانٛہہ  سخت  مایوس  العلاج  گناہن  ہُند  بیمارا  آسہِ  تَسٕندِ  حقہٕ  چھُ  یہِ  آیہ  کریمہ  اکسیرُک  حکم  تھاوان۔  مُشرک،  ملحد،  زندیق،  مُرتد  یہودی،  نصرٲنۍ،  مجوس،  بدعتی،  فاسق،  فاجر  ٲسۍ  تن  یہِ  آیہ  کریمہ  بوٗزِتھ  گژِھہ  نہٕ  تِہُند  مایوس  سَپدُن،  کیازِ  اللہ  تعالیٰ  یس  ییٚژِھہ  تس  کرِ  مغفرت  سارِنٕے  گناہن۔  تَسُند  ارادٕہ  ہیکہِ  نہٕ  کانٛہہ  تہِ  پتھ  رٔٹِتھ۔  واقعی  سُہ  چھُ  سٮ۪ٹھاہ  بخشن  ہار،  سٮ۪ٹھاہ  رحمت  وول،  چونکہ  اَمہِ  معافی  تہٕ  بخشٲیشہِ  ہُنٛد  شرط  چھُ  تۅہیہِ  تہِ  مسلمان  سَپدُن۔

Transliteration:
  Qul y<u>a</u> AAib<u>a</u>diya alla<u>th</u>eena asrafoo AAal<u>a</u> anfusihim l<u>a</u> taqna<u>t</u>oo min ra<u>h</u>mati All<u>a</u>hi inna All<u>a</u>ha yaghfiru a<b>l</b><u>thth</u>unooba jameeAAan innahu huwa alghafooru a<b>l</b>rra<u>h</u>eem<b>u</b>


Athar:
  پوٚت  پھیٖرِو  پننِس  ربّس  کُن  تہٕ  بٔنِو  فرمانبردار  تٔمۍ  سٕندۍ  امہِ  برونٛہہ  زِ  تۅہیہِ  پٮ۪ٹھ  یِیہِ  عذاب  تہٕ  پتہٕ  میلہِ  نہٕ  تۅہیہِ  کُنہِ  کِنۍ  مدد۔

Mirwaiz:
  لہٰذا  کٔرِو  توٚہۍرجوع  تہٕ  توبہ  پننِس  پروردگارس  کُن  بییہِ  کٔرِو  تِہٕنز  تٲبعدٲری  تۅہیہِ  پٮ۪ٹھ  عذابِ  اِلہٰی  نازل  سپدنہٕ  برونٹھ۔  عذاب  نازل  سپدنہٕ  پتہٕ  یِیہِ  نہٕ  تۅہیہِ  کانٛہہ  مددکرنہٕ  کٲنسہِ  ہٕندِ  طرفہٕ۔

Transliteration:
  Waaneeboo il<u>a</u> rabbikum waaslimoo lahu min qabli an yatiyakumu alAAa<u>tha</u>bu thumma l<u>a</u> tun<u>s</u>aroon<b>a</b>


Athar:
  تہٕ  پیروی  کٔرِو  اختیار  پننِس  ربّ  سٕنزِ  سوزنہٕ  آمژِ  کتابہِ  ہٕندِ  بہترین  پہلووٕچ۔  ﴿کتابُ  اللہ  کہ  بہترین  پہلووٕچ  پیروی  کرنُک  مطلب  چُھ  یہِ  زِ  خُداین  یِمن  کامیٚن  ہُند  حُکم  چُھ  دِیتمُت۔  انسان  کرِ  تِہُند  تعمیل،  یِمو  کامیو  نِشہِ  أمۍ  ٹھاکھ  چُھ  کوٚرمُت  تِمو  نِشہِ  بچہِ  تہٕ  مِثالن  تہٕ  قٕصّن  منٛز  یِکینژھاہ  أمۍ  فرموومُت  چُھ  تمہِ  نِشہِ  کرِ  عبرت  تہٕ  نصیحت  حٲصِل۔  اتھ  برعکس  یُس  شخص  حُکمہٕ  نِشہِ  بُتھ  چُھ  پھِران،  منہیاتن  ہُند  چُھ  اَتُر  کران  تہٕ  اللہ  تعالیٰ  سٕندِ  وعظ  و  نصیحت  نِشہِ  چُھنہٕ  کانٛہہ  اثر  رَٹان،  سُہ  چُھ  کتابُ  اللہ  ہُک  بدترین  پہلو  اختیار  کران،  یعنی  سُہ  پہلو  چُھ  اختیار  کران  یتھ  اللہ  تعالیٰ  سٕنز  کتاب  بدترین  چھےٚ  قرار  دِوان۔﴾  امہِ  برونٛہہ  زِ  تۅہیہِ  پٮ۪ٹھ  یِیہِ  اچانک  عذاب  تہٕ  تۅہیہِ  لگیو  نہٕ  خبر  تہِ۔

Mirwaiz:
  بیٚیہِ  کٔرِو  پٲروی  تِمن  رٕتین  حکمن  یِم  تۅہیہِ  کُن  نازل  آے  کرنہٕ  تُہٕندِس  پروردگار  سٕندِ  طرفہٕ  ہنگہٕ  تہٕ  منگہٕ  عذابس  گرفتار  سپدنہٕ  برونٹھ۔  تۅہیہِ  آسہِ  نہٕ  تمُیک  وہم  و  گمانے  کُنہِ  قسمہٕ۔

Transliteration:
  Wa<b>i</b>ttabiAAoo a<u>h</u>sana m<u>a</u> onzila ilaykum min rabbikum min qabli an yatiyakumu alAAa<u>tha</u>bu baghtatan waantum l<u>a</u> tashAAuroon<b>a</b>


Athar:
  یِنہٕ  پتہٕ  کانٛہہ  شخص  وَنہِ،  افسوس  میٲنِس  تتھ  تقصیرس  پٮ۪ٹھ  یُس  بہٕ  اللہ  تعالیٰ  سٕندِس  حقس  منٛز  کران  روٗدُس،  بلکہ  اوسُس  بہٕ  پوٚت  پھیرِتھ  ٹسنہٕ  کرن  والیٚن  منٛز  شٲمِل۔

Mirwaiz:
  یُتھ  نہٕ  یِژھ  ہَنا  بَنہِ  کہ  تۅہیہِ  اندر  وَنہِ  کانٛہہ  شخصا  ہ  افسوس  میانہِ  تتھ  کوتٲہی  پٮ۪ٹھ  یۅسہٕ  میانہِ  طرفہٕ  آیہِ  خداے  سٕنزِ  فرمانبردٲری  اندر۔  واقعی  بٕتہِ  اوسُس  ٹھٹھہٕ  کروُنیو  اندرٕہ  تِمن  کتھن  پٮ۪ٹھ  دنیاہس  اندر۔

Transliteration:
  An taqoola nafsun y<u>a</u> <u>h</u>asrat<u>a</u> AAal<u>a</u> m<u>a</u> farra<u>t</u>tu fee janbi All<u>a</u>hi wain kuntu lamina a<b>l</b>ss<u>a</u>khireen<b>a</b>


Athar: نَتہٕ وَنہِ، کاش آسِہے خُداین مےٚ ہدایت بخشمُت تیٚلہِ آسٕہا بٕتہِ مُتّقیو منٛزٕ۔
Transliteration: Aw taqoola law anna All<u>a</u>ha had<u>a</u>nee lakuntu mina almuttaqeen<b>a</b>
Mirwaiz:
  یا  وَنہِ  کانٛہہ  شخصاہ  کہ  ہرگاہ  اللہ  تعالیٰ  ہن  مےٚ  ہدایت  کوٚرمُت  آسِہا  بٕتہِ  آسٕہا  پرہیزگارو  أندرٕہ۔


Athar:
  یا  وَنہِ  عذاب  وُچِھتھ،  کاش  میلہِ  ہے  مےٚ  اکھ  موقع  بیٚیہِ  تہٕ  بٕتہِ  گژٕھہ  ہا  نیک  عمل  کرن  والیٚن  منٛز  شٲمِل۔  ﴿تہٕ  تمہِ  وقتہٕ  میلہِ  تس  یہِ  جواب  زِ﴾

Mirwaiz:
  نَتہٕ  وَنہِ  کانٛہہ  شخصاہ  ییٚمہِ  ساعتہٕ  نظر  پیٚیس  عذابس  پٮ۪ٹھ  کاش  مےٚ  ہے  دنیاہس  کُن  واپس  دِہَن  گژھنہٕ۔  اَدٕہ  بنہٕ  ہا  بہٕ  نیکو  کارو  اندرٕہ۔

Transliteration:
  Aw taqoola <u>h</u>eena tar<u>a</u> alAAa<u>tha</u>ba law anna lee karratan faakoona mina almu<u>h</u>sineen<b>a</b>


Athar:
  کیازِ  نہٕ،  میٲنۍ  آیات  ٲسۍ  ژےٚ  نِش  وٲتِمٕتۍ،  پتہٕ  کوٚرُتھ  ژےٚ  یِمن  انکار  بیٚیہِ  کوٚرُتھ  تکبّر  تہٕ  ژٕ  اوسُکھ  کٲفرو  منٛزٕ۔

Mirwaiz:
  تس  یِیہِ  وَننہٕ  البتہ  بتحقیق  ژےٚ  نِش  وٲتۍ  میٲنۍ  آیات  تِم  زٲنۍ  تھکھ  ژےٚ  اَپٕزۍ،  ژےٚ  کوٚرُتھ  تِم  ماننہٕ  نِشہِ  تکبر  تہٕ  غرور۔  بیٚیہِ  اوسُکھ  ژٕہ  ہمیشہ  کافرنٕے  سٍتۍ۔

Transliteration:
  Bal<u>a</u> qad j<u>a</u>atka <u>a</u>y<u>a</u>tee faka<u>thth</u>abta bih<u>a</u> wa<b>i</b>stakbarta wakunta mina alk<u>a</u>fireen<b>a</b>


Athar:
  اَز  یِمو  لُکو  خُدایس  پٮ۪ٹھ  بہتان  چِھ  لٲگِمٕتۍ  قیامت  کہ  دۅہ  وُچِھو  توٚہۍ  زِ  تِہندۍ  بُتھۍ  آسن  کرٛہِنۍ۔  کیا  جہنمس  منٛز  چَھنا  تکبّر  کرن  والیٚن  خٲطرٕ  کٲفی  جاے؟

Mirwaiz:
  قیامت  کہ  دۅہ  وُچھہَکھ  ژٕہ  تِم  لوٗکھ  یِمَو  اَپُز  نوٚروو  اللہ  تعالیٰ  ہس  پٮ۪ٹھ۔  یِمہٕ  کتھہٕ  خداین  فرماوِ  نہٕ  تِمہٕ  لاجکھ  تس،  یِمہٕ  کتھہٕ  تٔمۍ  فرماوِ  تِمن  کوٚرُکھ  انکار۔  بُتھۍ  تِہِندۍ  آسن  کرٛہِنۍ  سیاہ۔  کیا  جہنم  چھُنا  روزنٕچ  جاے  یِمن  متکبرن  ہٕندِ  خٲطرٕ۔

Transliteration:
  Wayawma alqiy<u>a</u>mati tar<u>a</u> alla<u>th</u>eena ka<u>th</u>aboo AAal<u>a</u> All<u>a</u>hi wujoohuhum muswaddatun alaysa fee jahannama mathwan lilmutakabbireen<b>a</b>


Athar:
  اتھ  برعکس  یِمو  لُکو  ییٚتہِ  تقویٰ  چُھ  کوٚرمُت،  تِہنزو  کامیٲبی  ہٕندیو  اَسبابَو  کِنۍ  دِیہِ  اللہ  تعالیٰ  تِمن  نجات،  تِمن  واتہِ  نہٕ  کانٛہہ  تکلیف  تہٕ  نَہ  سپدن  تِم  غمگین۔

Mirwaiz:
  بیٚیہِ  دِیہِ  اللہ  تعالیٰ  نجات  رستہٕ  گٲری  تہٕ  کامیابی  سٍتۍ  تِمن  لوٗکن  یِم  پتھ  روٗدۍ  شرکہٕ  و  کفرٕ  نِشہِ،  بیٚیہِ  روٗدۍ  پتھ  تِہِنزِ  نافرمانی  نِشہِ۔  تِمن  واتہِ  نہٕ  کانٛہہ  تکلیف،  نہ  آسن  تِم  غمگین۔

Transliteration:
  Wayunajjee All<u>a</u>hu alla<u>th</u>eena ittaqaw bimaf<u>a</u>zatihim l<u>a</u> yamassuhumu a<b>l</b>ssooo wal<u>a</u> hum ya<u>h</u>zanoon<b>a</b>


Athar:
  زمین  کیٚن  تہٕ  آسمان  کیٚن  خزانن  ہٕنزٕ  کُنزٕ  چھےٚ  تٔسۍ  نِشہِ۔  تہٕ  یِم  لُکھ  اللہ  تعالیٰ  سٕندٮ۪ن  آیاتن  سٍتۍ  کُفر  چِھ  کران،  تِمے  چِھ  خسارس  منٛز  روزن  وٲلۍ۔

Mirwaiz:
  تس  اَتھہِ  چھےٚ  کُنزٕہ  آسمانن  تہٕ  زمینن  ہٕندیٚن  خزانن  ہٕنزٕہ۔  سُے  چھُ  موجِد  سارِکُے،  باقی  تھاوٕوُن  تہٕ  حافظ  پرتھ  چیزُک،  سُے  چھُ  متصرف  پرتھ  چیزُک،  آسمان  و  زمینن  ہٕندین  خزانن  ہٕنزٕ  کُنزٕہ  چھےٚ  تٔسۍ  اَتھہِ،  لہٰذا  یِتھہِ  کمالُک  صفت  آسوُنِس  شوٗبیا  شریک۔  یِم  لوٗکھ  باوجودِ  آں  انکار  چھِ  کران  خداے  سٕندین  آیاتن  تِمَے  لوٗکھ  چھِ  سٮ۪ٹھاہ  تاوان  زد  تہٕ  سٮ۪ٹھاہ  نقصان  تُلوٕنۍ۔  یِم  لوٗکھ  ٲسۍ  پانے  کفروشرکس  مبتلا  مگر  یِم  چھِ  اَمہِ  قسمٕکۍ  بے  حیا  کہ  یِم  چھِ  تۅہیہِ  تہِ  فرمٲیش  کران  نعوذ  باللہ  پننِس  طریقس  پٮ۪ٹھ  عمل  کرنٕچ۔

Transliteration:
  Lahu maq<u>a</u>leedu a<b>l</b>ssam<u>a</u>w<u>a</u>ti wa<b>a</b>lar<u>d</u>i wa<b>a</b>lla<u>th</u>eena kafaroo bi<u>a</u>y<u>a</u>ti All<u>a</u>hi ol<u>a</u>ika humu alkh<u>a</u>siroon<b>a</b>


Transliteration: Qul afaghayra All<u>a</u>hi tamuroonnee aAAbudu ayyuh<u>a</u> alj<u>a</u>hiloon<b>a</b>
Athar:
  ﴿اے  نبیؐ﴾  یِمن  ؤنِو،  اے  جٲہلو،  پتہٕ  کیا  توٚہۍ  چِھوٕ  مےٚ  ونان  خُدایس  ورٲے  بیٚیہِ  کٲنٛسہِ  ہٕنز  بندگی  کرنہٕ  خٲطرٕ؟  ﴿یہِ  کتھ  پزیو  تۅہیہِ  یِمن  صاف  وَنٕنۍ  تِکیازِ﴾

Mirwaiz:
  توٚہۍ  فرمٲوِیوٗکھ  یارسول  اللہؐ،  کیا  توحید  ثٲبت  سپدِتھ  تہٕ  شرک  بٲطل  سپدِتھ  چھِو  توٚہۍ  مےٚ  دَپان  معبودِ  برحقس  ورٲے  بیٚیَن  ہٕنز  عبادت  کرٕنۍ۔  اے  نادانو  تہٕ  جٲہلو،  اے  پیغمبرِ  برحق  تۅہیہِ  نِشہِ  کِتھہٕ  پٲٹھۍ  ہیٚکہِ  نعوذ  باللہ  شرک  و  کفر  صادر  سپدِتھ  ییٚمُیک  تِم  احمق  توقع  چھِ  تھاوان  کیازِ۔


Athar:
  تۅہیہِ  کُن  تہٕ  تۅہیہِ  برونٛہہ  گُزریمتیٚن  تمام  انبیاہن  علیہ  السلامن  کُن  چھےٚ  یہِ  وَحی  سوزنہٕ  آمٕژ  زِ،  اگر  تۅہیہِ  شرک  کوٚرو  تیٚلہِ  گژِھہ  تُہٕنز  عمل  ضایع  تہٕ  توٚہۍ  روٗزِو  خسارس  منٛز۔

Mirwaiz:
  بتحقیق  وحی  آو  سوزنہٕ  تۅہیہِ  کُن۔  یِم  تۅہیہِ  برونٹھ  ٲسۍ  کہ  پننین  اُمتین  ؤنِو  توٚہۍ  پرتھ  أکِس  فرداًفرداً  کہ  ہرگاہ  ژٕہ  شرک  بخدا  اَنکھ،  چٲنۍ  سٲرٕے  کٲم  گژِھہ  ضایع،  بیٚیہِ  سپدکھ  ژٕہ  ضرور  نقصان  تُلہٕ  وُنیو  أندرٕہ،  لہٰذا  یُتھنہٕ  کٲفرن  ہٕندِ  باربار  وَننہٕ  سٍتۍ  متٲثر  سپدِتھ  شرکس  کُں  مٲیل  سپدِو۔

Transliteration:
  Walaqad oo<u>h</u>iya ilayka wail<u>a</u> alla<u>th</u>eena min qablika lain ashrakta laya<u>h</u>ba<u>t</u>anna AAamaluka walatakoonanna mina alkh<u>a</u>sireen<b>a</b>


Mirwaiz: بلکہ کٔرِو خداے سٕنزٕے یٲژ عبادت بیٚیہِ ٲسِو تَس شکر دَپوُنیو أندرٕہ۔
Transliteration: Bali All<u>a</u>ha fa<b>o</b>AAbud wakun mina a<b>l</b>shsh<u>a</u>kireen<b>a</b>
Athar:
  لہٰذا  ﴿اے  نبیؐ﴾  توٚہۍ  کٔرِو  بس  اللہ  تعالیٰ  سٕنزٕے  بندگی  بیٚیہِ  سپدِو  شکر  گُزار  بندن  منٛز  شٲمِل۔


Athar:
  یِمو  لُکو  کٔر  نہٕ  خُدایس  قدرٕے  یِتھہٕ  پٲٹھۍ  تس  قدر  کرنُک  حق  چُھ۔  ﴿تٔمۍ  سٕنٛدِ  کٲمِل  قدرتُک  حال  چُھ  یہِ  زِ﴾  قیامت  کہ  دۅہ  آسہِ  پوٗرٕ  زمین  تٔمۍ  سٕنزِ  مۅچِھ  منٛز،  تہٕ  آسمان  آسن  تٔمۍ  سٕنٛدِس  دٔچِھنِس  اَتھس  منٛز  ؤٹِتھ۔  ﴿زمین  و  آسمانس  پٮ۪ٹھ  اللہ  تعالیٰ  سٕندِ  کامل  اقتدار  و  تصرّفٕچ  تصویر  برونٛہہ  کُن  اَننہٕ  خٲطرٕ  چُھ،  مۅچِھ  منٛز  آسُن  تہٕ  اَتھس  منٛز  ؤٹِتھ  آسنُک،  استعارٕہ  وَرتاونہٕ  آمُت۔  یِتھہٕ  پٲٹھۍ  اکھ  شخص  کُنہِ  لۅکچہِ  بالہِ  چُھ  اَتھس  منٛز  دَباوان  تہٕ  تس  خٲطرٕ  چھےٚ  یہِ  اکھ  معمولی  کٲم،  یا  اکھ  شخص  چُھ  رُومال  ؤٹِتھ  اَتھَس  منٛز  رٹان  تہٕ  تس  خٲطرٕ  چَھنہٕ  یہِ  کانٛہہ  مشکل  کٲم  آسان،  یِتھے  پٲٹھۍ  وُچھن  قیامت  کہ  دۅہ  تمام  انسان  ﴿یِم  از  اللہ  تعالیٰ  سٕندِ  عظمت  و  کِبریٲئی  ہُند  اندازٕہ  چِھنہٕ  ہیٚکان  لگٲوِتھ﴾  پننیو  أچَھو  زِ  زمین  تہٕ  آسمان  چِھ  اللہ  تعالیٰ  سٕندِس  دستِ  قدرتس  منز  اکہِ  حقیر  بالہِ  تہٕ  اکہِ  معمولی  رُومالہِ  ہٕندۍ  پٲٹھۍ﴾  پاک  تہٕ  بالاتر  چُھ  سُہ  تمہِ  شِرکہٕ  نشہِ،  یُس  یِم  لُکھ  کران  چِھ۔

Mirwaiz:
  افسوس  تِمَو  لوٗکو  کٔر  نہٕ  خداے  سٕنز  قدر و عظمت  تِژھ  یِژھ  تس  شوٗبہِ  ہا  حالانکہ  تٔمۍ  سُنٛد  شان  چھُ  کہ  سورُے  زمین  آسہِ  تِہِنزِ  مۅچھہِ  منٛز  قیامتُک  دۅہ،  سٲری  آسمان  آسن  ؤٹِتھ  تِہِندِس  دٔچھِنس  اَتھس  اندر۔  مُنزہ  تہٕ  پاک  بیٚیہِ  تھوٚد  تہٕ  بلند  چھُ  شرکہٕ  چو  سارِوٕے  کتھو  نِشہِ  یِمہٕ  کتھہٕ  لوٗکھ  تس  ٹھٔہراوان  چھِ۔

Transliteration:
  Wam<u>a</u> qadaroo All<u>a</u>ha <u>h</u>aqqa qadrihi wa<b>a</b>lar<u>d</u>u jameeAAan qab<u>d</u>atuhu yawma alqiy<u>a</u>mati wa<b>al</b>ssam<u>a</u>w<u>a</u>tu ma<u>t</u>wiyy<u>a</u>tun biyameenihi sub<u>ha</u>nahu wataAA<u>a</u>l<u>a</u> AAamm<u>a</u> yushrikoon<b>a</b>


Athar:
  تہٕ  تمہِ  دۅہ  یِیہِ  صُورس  پھۅکھ  دِنہٕ  تہٕ  تِم  سٲری  پیٚن  مٔرِتھ  ؤسِتھ  یِم  آسمانن  تہٕ  زمینس  منٛز  چِھ،  سِواے  تِم  یِمن  اللہ  تعالیٰ  ییژِھہ  زندٕہ  تھاوُن۔  پتہٕ  یِیہِ  صُورس  بیاکھ  پھۅکھ  دِنہٕ،  تہٕ  اچانک  وۅتھن  سٲری  تہٕ  لاگن  ﴿اورٕ  یور﴾  وُچھُن۔

Mirwaiz:
  قیامتُک  دۅہ  یِیہِ  پوگس  منٛز  پھۅکھ  دِنہٕ،  تَمہِ  سٍتۍ  سپدن  بے  ہوش  تِم  سٲری  یِم  آسمانن  تہٕ  زمینن  منٛز  آسن،  یِم  زندٕہ  آسن  تِم  مرن،  یِم  موٚمٕتۍ  آسن  قبرن  منٛز  تِہِندۍ  روح  سپدن  بے  ہوش۔  مگر  یِمن  ہُنٛد  اللہ  تعالیٰ  ییٚژِھہ  تِم  روزن  اَمہِ  بے  ہوشی  تہٕ  مرنہٕ  نِشہِ  محفوظ۔  توپتہٕ  یِیہِ  پوگس  منٛز  بیاکھ  پھۅکھ  دِنہٕ۔  سُہ  پھۅکھ  یانۍ  دِنہٕ  یِیہِ،  تانۍ  سٲری  ہوشس  منٛز  روحن  ہُنٛد  تعلق  سپدِ  بدنن  سٍتۍ،  توپتہ  وۅتھن  قبرو  منٛزٕ  تھوٚد،  پرتھ  طرفہٕ  لگن  وُچھنہِ  یِتھہٕ  پٲٹھۍ  کُنہِ  حٲدثہ  کہ  وقتہٕ  انسان  سُنٛد  عادت  چھُ۔

Transliteration:
  Wanufikha fee a<b>l</b><u>ss</u>oori fa<u>s</u>aAAiqa man fee a<b>l</b>ssam<u>a</u>w<u>a</u>ti waman fee alar<u>d</u>i ill<u>a</u> man sh<u>a</u>a All<u>a</u>hu thumma nufikha feehi okhr<u>a</u> fai<u>tha</u> hum qiy<u>a</u>mun yan<i><u>th</u></i>uroon<b>a</b>


Athar:
  زمین  چمکہِ  پننِس  ربّ  سٕندِ  نُورٕ  سٍتۍ،  اعمالن  ہٕنز  کتاب  یِیہِ  اَننہٕ،  انبیا  تہٕ  تمام  گواہ  یِن  حٲضر  کرنہٕ،  لُکن  درمیان  یِیہِ  ٹھیک  ٹھیک  حق  سان  فٲصلہٕ  کرنہٕ،  تِمن  پٮ۪ٹھ  سپدِ  نہٕ  کانٛہہ  ظُلم۔

Mirwaiz:
  توپتہٕ  کرِ  اللہ  تعالیٰ  حساب  خٲطرٕ  پنُں  تجلی  نزول  زمینس  پٮ۪ٹھ  سپدِ  روشن  پننِس  پروردگار  سٕندِ  نوٗرٕ  سٍتۍ،  بیٚیہِ  یِیہِ  پرتھ  أکِس  برونٹھہٕ  کنہِ  تھاونہٕ  علمن  ہٕںز  کتاب  یعنی  نامۂ  اعمال،  بیٚیہ  یِن  پیش  کرنہٕ  پیغمبر  بیٚیہِ  تِہِندۍ  گواہ۔  توپتہٕ  یِیہِ  فٲصلہٕ  کرنہٕ  تِمن  منٛز  بہ  عدل۔  تِمن  یِیہِ  نہٕ  کُنہِ  قسمہٕ  ظلم  کرنہٕ۔

Transliteration:
  Waashraqati alar<u>d</u>u binoori rabbih<u>a</u> wawu<u>d</u>iAAa alkit<u>a</u>bu wajeea bi<b>al</b>nnabiyyeena wa<b>al</b>shshuhad<u>a</u>i waqu<u>d</u>iya baynahum bi<b>a</b>l<u>h</u>aqqi wahum l<u>a</u> yu<i><u>th</u></i>lamoon<b>a</b>


Transliteration: Wawuffiyat kullu nafsin m<u>a</u> AAamilat wahuwa aAAlamu bim<u>a</u> yafAAaloon<b>a</b>
Athar:
  تہٕ  پرٛتھ  شخصس  یِیہِ  تٔمۍ  سٕنزِ  عملہِ  ہُنٛد  پوٗرٕ  پوٗرٕ  بدلہٕ  دِنہٕ۔  لُکھ  یِکینژھاہ  تہِ  کران  چِھ  اللہ  تعالیٰ  چُھ  تتھ  وارٕ  پٲٹھۍ  زانان۔

Mirwaiz:
  بیٚیہِ  یِیہِ  پوٗرٕ  پوٗرٕ  دِنہٕ  پرتھ  أکِس  تمُیک  بدلہٕ  یہِ  تٔمۍ  کوٚرمُت  آسہِ۔  اللہ  تعالیٰ  چھُ  زیادٕہ  زانہٕ  وُن  تِمہٕ  سارے  کامہِ  یِمہٕ  لوٗکھ  کران  چھِ۔  تَمہِ  بدلُخ  بیان  چھُ  یِتھہٕ  پٲٹھۍ  کہ۔


Athar:
  ﴿امہِ  فٲصلہٕ  پتہٕ﴾  تِم  لُکھ  یِمو  کُفر  اوس  کوٚرمُت  یِن  جہنمس  کُن  چھۅکَو  چھۅکَو  کھٕرٛکوَنہٕ،  اوٚت  تام  زِ  ییٚلہِ  تِم  تور  واتن،  پتہٕ  یِن  تمِکۍ  دروازٕہ  یلہٕ  تراونہٕ،  تہٕ  تمِکۍ  کارِندٕہ  وَنن  تِمن،  کیا  تۅہیہِ  نِشہِ  ٲسۍنا  تُہٕندیو  پننیو  لُکو  منٛزٕ  تِتھۍ  رسول  آمٕتۍ،  یِمو  تۅہیہِ  تُہندِس  ربّ  سٕندۍ  آیات  بوزنٲوِمٕتۍ  آسہن،  تہٕ  توہۍ  آسٕہانَو  امہِ  کتھہِ  نِشہِ  کھۅژنٲوِمٕتۍ  زِ  اکہِ  وقتہٕ  آسیٚو  تۅہیہِ  یہِ  دۅہ  وُچھُن؟  تِم  دِن  جواب،  آ،  آمٕتۍ  ٲسۍ،  مگر  عذابُک  فٲصلہٕ  گوٚو  کٲفرن  پٮ۪ٹھ  چسپاں۔

Mirwaiz:
  تا  اینکہ  ییٚلہِ  جہنمس  نِشہِ  واتن  تَمہِ  ساعتہٕ  یِں  مٕژراونہٕ  تمِکۍ  دروازٕہ،  بیٚیہِ  دپنکھ  تَمہِ  ساعتہٕ  بطور  فضیحت  و  ملامت  جہنمٕکۍ  داروغہٕ،  کیا  تۅہیہِ  نِشہِ  واژٲے  نا  پیغمبر  یِم  تۅہی  منٛزٕ  ٲسۍ۔  یِم  پرہَن  بوزناوٕہَن  تۅہیہِ  تُہٕندِس  پروردگار  سٕندۍ  آیات،  بیٚیہِ  کرہن  بیٖم  تۅہیہِ  ییٚمہِ  دۅہ  کہ  پیش  یِنُک۔  تِم  دَپن  بے  شک  آے  پیغمبر  اَسہِ  نِشہِ،  تِمَو  بوزنٲوۍ  أسۍ  خداے  سٕندۍ  آیات،  تِم  ٲسۍ  اَسہِ  ییٚمہِ  دۅہُخ  بیٖم  کران  لیکن  عذابُک  وعدٕہ  سپُد  کٲفرن  پٮ۪ٹھ  پوٗرٕ،  یِمن  منٛز  أسۍ  تہِ  دٲخل  چھِ۔

Transliteration:
  Waseeqa alla<u>th</u>eena kafaroo il<u>a</u> jahannama zumaran <u>h</u>att<u>a</u> i<u>tha</u> j<u>a</u>ooh<u>a</u> futi<u>h</u>at abw<u>a</u>buh<u>a</u> waq<u>a</u>la lahum khazanatuh<u>a</u> alam yatikum rusulun minkum yatloona AAalaykum <u>a</u>y<u>a</u>ti rabbikum wayun<u>th</u>iroonakum liq<u>a</u>a yawmikum h<u>atha</u> q<u>a</u>loo bal<u>a</u> wal<u>a</u>kin <u>h</u>aqqat kalimatu alAAa<u>tha</u>bi AAal<u>a</u> alk<u>a</u>fireen<b>a</b>


Athar:
  وَننہٕ  یِیہِ،  أژِو  جہنم  کیٚن  دروازن  منٛز،  ییٚتہِ  چُھو  تۅہیہِ  وۅنۍ  ہمیشہ  روزُن،  سٮ۪ٹھہٕے  بُرٕ  ٹھکانہٕ  چُھ  یہِ  تکبّر  کرن  والیٚن  خٲطرٕ۔

Mirwaiz:
  وَننہِ  یِیَکھ  أژِو  جہنم  کیو  دروازو  مٔنزۍ۔  اَتھ  جہنمس  منٛز  چھُ  تۅہیہِ  ہمیشہ  روزُن،  غرض  خداے  سٕندیو  احکامو  نِشہِ  تکبر  کرن  والین  ہٕندِ  خٲطرٕ  کٲژاہ  یچھ  جاے  چھُ  یہِ  جہنم۔

Transliteration:
  Qeela odkhuloo abw<u>a</u>ba jahannama kh<u>a</u>lideena feeh<u>a</u> fabisa mathw<u>a</u> almutakabbireen<b>a</b>


Athar:
  تہٕ  یِم  لُکھ  پننِس  ربّ  سٕنزِ  نافرمٲنی  نِشہِ  پرہیز  ٲسۍ  کران،  تِم  یِن  چھۅکَو  چھۅکَو  جنّتس  کُن  نِنہٕ۔  اوٚت  تام  زِ  ییٚلہِ  تِم  تور  وَاتن،  تہٕ  اَمِکۍ  دروازٕ  آسن  گۅڈے  مٕژراونہٕ  آمٕتۍ،  پتہٕ  وَنن  تمِکۍ  مُنتظمین  تِمن  زِ  سلام  ٲسِن  تۅہیہِ  پٮ۪ٹھ،  واریاہ  جان  روٗدِو،  أژِو  یَتھ  منٛز  ہمیشہِ  خٲطرٕ۔

Mirwaiz:
  بیٚیہِ  یِن  بکمالِ  عزت  پکناونہٕ  تِم  لوٗکھ  یِم  پننِس  پروردگارس  کھۅژان  ٲسۍ  جنتس  کُن  ییٚمُیک  گۅڈنُیک  مرتبہ  ایمان  گوٚو  جمٲعژو  جمٲعژو، تااینکہ  ییٚلہِ  تِم  تتھ  نزدیک  واتن  ییٚمِکۍ  دروازٕہ  آسن  مُژراونہٕ  آمٕتۍ  برونٹھُے  یُتھنہٕ  تِمن  پیارُن  پیٚیہِ۔  بیٚیہِ  وَنن  تِمن  جنتٕکۍ  باغوان،  سلام  بوٚوِن  تۅہیہِ  اے  جنتیو،  توٚہۍ  روٗزِو  عیش  و  آرامس  منٛز،  پس  أژِو  توٚہۍ  یِمن  جنتن  اندر  ہمیشہ  روزنہٕ  خٲطرٕ۔

Transliteration:
  Waseeqa alla<u>th</u>eena ittaqaw rabbahum il<u>a</u> aljannati zumaran <u>h</u>att<u>a</u> i<u>tha</u> j<u>a</u>ooh<u>a</u> wafuti<u>h</u>at abw<u>a</u>buh<u>a</u> waq<u>a</u>la lahum khazanatuh<u>a</u> sal<u>a</u>mun AAalaykum <u>t</u>ibtum fa<b>o</b>dkhulooh<u>a</u> kh<u>a</u>lideen<b>a</b>


Athar:
  تہٕ  تِم  وَنن،  شُکر  چُھ  تس  اللہ  تعالیٰ  سُند  ییٚمۍ  اسہِ  سٍتۍ  پنُن  وعدٕہ  ہوو  پوٚز  کٔرِتھ  تہٕ  أسۍ  بنٲوِن  زمینٕکی  وٲرث،  وونۍ  یتھ  جایہِ  أسۍ  یژھو  تتھ  جایہِ  ہیٚکَو  جنّتس  منٛز  پنٕنۍ  جاے  بنٲوِتھ۔  لہٰذا  چُھ  بہترین  اجر  عمل  کرن  والیٚن  خٲطرٕ۔

Mirwaiz:
  جنتی  وَنن  جنتن  منٛز  أژِتھ،  حمد  بوٚوِن  تس  معبودِ  برحقس  ییٚمۍ  اَسہِ  پَنُن  وعدٕہ  پوٚز  کوٚر۔  أسۍ  بنٲوِن  وٲرث  تہٕ  مٲلک  جنتہٕ  کہ  سرزمینٕکۍ۔  جاے  رَٹَو  أسۍ  ییٚمہِ  جنتہٕ  منزٕ  ییٚتین  خۅش  کرِ  اَسہِ۔  غرض  کیارٕژ  موٚزوٗریاہ  تہ  رُت  بدلاہ  چھُ  جنت  عمل  تہٕ  محنت  کروُنین  ہٕندِ  خٲطرٕ۔

Transliteration:
  Waq<u>a</u>loo al<u>h</u>amdu lill<u>a</u>hi alla<u>th</u>ee <u>s</u>adaqan<u>a</u> waAAdahu waawrathan<u>a</u> alar<u>d</u>a natabawwao mina aljannati <u>h</u>aythu nash<u>a</u>o faniAAma ajru alAA<u>a</u>mileen<b>a</b>


Athar:
  تہٕ  توٚہۍ  وُچِھو  زِ  فرشتہٕ  آسن  عرشس  أندۍ  أندۍ  حلقہٕ  بنٲوِتھ  پننِس  ربّ  سٕنز  تسبیح  کران۔  تہٕ  لُکن  درمیان  یِیہِ  ٹھیک  ٹھیک  حق  سان  فٲصلہٕ  کرنہٕ،  تہٕ  کرٛیکھ  یِیہِ  دِنہٕ  زِ  حمد  چُھ  اللہ  ربُ  العالمینس  خٲطرٕ۔

Mirwaiz:
  بیٚیہِ  وُچھوٗکھ  توٚہۍ  یارسول  اللہؐ  ملٲیک  حساب  کہ  اجلاسہٕ  کہ  وقتہٕ  عرشِ  مجیدس  أندۍ  أندۍ  گھیرٕ  کٔرِتھ،  حلقہٕ  کٔرِتھ  روٗزِتھ  تسبیح  تہٕ  حمد  پران  پننِس  پروردگار  سُنٛد،  بیٚیہِ  یِیہِ  لوٗکن  منٛز  فٲصلہٕ  کرنہٕ  پزُیک  تہٕ  انصافُک۔  اَمہِ  رٕتہِ  فٲصلہٕ  پتہٕ  سپدن  پرتھ  طرفہٕ  نعرہ  ہاے  تحسین  بلند۔  وَننہِ  یِیہِ  سارے  خوٗبیہِ  تہٕ  تعریف  چھِ  سزاوار  معبودبرحقس  یُس  عالمینن  ہُنٛد  پروردگار  چھُ،  ییٚمۍ  رُت  فٲصلہٕ  لوٗکن  منٛز  کوٚر،  یِمنٕے  نعرہ  ہاے  تحسینن  پٮ۪ٹھ  سپدِ  دربار  برخواست۔

Transliteration:
  Watar<u>a</u> almal<u>a</u>ikata <u>ha</u>ffeena min <u>h</u>awli alAAarshi yusabbi<u>h</u>oona bi<u>h</u>amdi rabbihim waqu<u>d</u>iya baynahum bi<b>a</b>l<u>h</u>aqqi waqeela al<u>h</u>amdu lill<u>a</u>hi rabbi alAA<u>a</u>lameen<b>a</b>


Transliteration: Tanzeelu alkit<u>a</u>bi mina All<u>a</u>hi alAAazeezi alAAaleem<b>i</b>
Athar:
  ییٚمہِ  کتابہِ  ہُند  نزول  چُھ  اللہ  تعالیٰ  سٕندِ  طرفہٕ  یُس  زبردست  چُھ،  سورُے  کینٛہہ  زانن  وول  چُھ۔

Mirwaiz:
  یہِ  کتاب  قرآن  مجید  چھُ  نٲزل  کرنہٕ  آمُت  اللہ  تعالیٰ  سٕندِ  طرفہٕ  یُس  سٮ۪ٹھاہ  غالب  تہٕ  سٮ۪ٹھاہ  زانہٕ  وُن  چھُ۔


Athar:
  گناہ  معاف  کرن  وول  تہٕ  توبہٕ  قبول  کرن  وول  چُھ،  سخت  سزا  دِنہٕ  وول  تہٕ  سٮ۪ٹھاہ  صاحبِ  فضل  چُھ،  کانٛہہ  معبود  چُھنہٕ  تس  ورٲے،  تٔسۍ  کُن  چُھ  سارِنٕے  واپس  پھیرُن۔

Mirwaiz:
  سُہ  چھُ  گنای  بخشہِ  وُن،  توبہٕ  قبول  کرٕوُن،  سخت  عذاب  کرٕوُن  کافرن  تہٕ  مشرکن،  قدرت  وول،  کانٛہہ  معبوداہ  چھُنہٕ  تس  ورٲے،  تٔسۍ  کُن  چھُ  سارِنٕے  پتولاکن  واتُن۔

Transliteration:
  Gh<u>a</u>firi a<b>l</b><u>thth</u>anbi waq<u>a</u>bili a<b>l</b>ttawbi shadeedi alAAiq<u>a</u>bi <u>th</u>ee a<b>l</b><u>tt</u>awli l<u>a</u> il<u>a</u>ha ill<u>a</u> huwa ilayhi alma<u>s</u>eer<b>u</b>


Athar:
  اللہ  تعالیٰ  سٕندٮ۪ن  آیاتن  منٛز  چِھنہٕ  ژُوان  مگر  صرف  تِم  لُکھ  یِمو  کُفر  چُھ  کوٚرمُت۔  اَمہِ  پتہٕ  یِنہٕ  تۅہیہِ  دُنیاکیٚن  مٕلکن  منٛز  تِہُند  پھیرُن  تھورُن  ﴿اثر  و  رسوخ﴾  کُنہِ  دوکھس  منٛز  تراویٚو۔

Mirwaiz:
  اللہ  تعالیٰ  سٕندین  آیاتن  منٛز  چھُنہٕ  بحث  تہٕ  اختلاف  کران  مگر  تِمے  لوٗکھ  یِمَو  تس  انکار  کوٚر۔  پس  مہ  ترٲوِن  تۅہیہِ  دوکھس  تہٕ  شُبس  منٛز  تِہُنٛد  اورٕ  یور  کرُن،  پھیرُن  تہٕ  تھورُن  شہرن  منٛز  تجارت  کرنہٕ  خٲطرٕ۔  یِمن  کونہٕ  چھُ  کفرٕ  سببہٕ  کینٛہہ  نقصان  گژھان،  توٚہۍ  روٗزِو  مطمعن  کہ  کُنہِ  نَتہٕ  کُنہِ  وقتہٕ  یِن  یِم  گرفتار  کرنہٕ۔

Transliteration:
  M<u>a</u> yuj<u>a</u>dilu fee <u>a</u>y<u>a</u>ti All<u>a</u>hi ill<u>a</u> alla<u>th</u>eena kafaroo fal<u>a</u> yaghrurka taqallubuhum fee albil<u>a</u>d<b>i</b>


Athar:
  یِمو  برونٛہہ  چُھ  نوح  علیہ  السلام  سٕندۍ  قومَن  تہِ  بُتھ  پھِیرُمُت،  تہٕ  تس  پتہٕ  چھےٚ  واریاہَو  باقی  دَریٚو  تہِ  یہِ  کٲم  کٔرمٕژ۔  پرٛتھ  قومن  کوٚر  ارادٕہ  پننِس  رسولس  پٮ۪ٹھ  تاکہ  تس  کرِہے  گرفتار۔  تِمو  سارِوٕیو  کٔر  بٲطل  کیو  ہتھیارَو  سٍتۍ  حق  ؤسۍ  پایہِ  ہاونٕچ  کوٗشش،  مگر  ٲخرکار  رٔٹۍ  مےٚ  تِم  پتہٕ  وُچھِو  زِ  میون  سزا  کوتاہ  سخت  اوس۔

Mirwaiz:
  یِمن  مکہٕ  کین  کٲفرن  برونٹھ  تہِ  چھُ  انکار  کوٚرمُت  نوح  علیہ  السلام  سٕندۍ  قومن  بیٚیہِ  واریاہو  جمٲعژو  تِمن  پتہٕ،  بیٚیہِ  کوٚر  پرتھ  اُمتس  اندر  اِرادٕہ  پژھ  نہ  کروُنیو  لوٗکو  کہ  تِم  کرہن  پننِس  پیغمبرس  گرفتار  کٔرِتھ  قتل  کرنُک،  بیٚیہِ  کوٚر  تِمَو  اَپزیٚو  کتھو  سٍتۍ  تنازٕہ  یُتھ  تِم  تَمہِ  اَپزِ  سٍتۍ  پٔزِس  بٲطل  کرن،  ادٕہ  رٔٹۍ  مےٚ  تِم،  ادٕہ  چھَیہِ  خبر  میون  سزا  کُیتھ  اوس  تِہِندِ  حقہٕ۔  یِتھہٕ  پٲٹھۍ  تِمن  دنیاہس  منٛز  سزا  آو  دِنہٕ۔

Transliteration:
  Ka<u>thth</u>abat qablahum qawmu noo<u>h</u>in wa<b>a</b>la<u>h</u>z<u>a</u>bu min baAAdihim wahammat kullu ommatin birasoolihim liyakhu<u>th</u>oohu waj<u>a</u>daloo bi<b>a</b>lb<u>at</u>ili liyud<u>h</u>i<u>d</u>oo bihi al<u>h</u>aqqa faakha<u>th</u>tuhum fakayfa k<u>a</u>na AAiq<u>a</u>b<b>i</b>


Athar:
  یِتھے  پٲٹھۍ  چُھ  تُہٕندِس  ربّ  سُند  یہِ  فٲصلہٕ  تہِ  تِمن  سارِنٕے  لُکن  پٮ۪ٹھ  چسپاں  سپُدمُت  یِم  کُفرٕکۍ  مرتکب  چِھ  سپٕدمتۍ  زِ  تِم  چِھ  واصلِ  جہنم  سپدن  وٲلۍ۔

Mirwaiz:
  یِتھے  پٲٹھۍ  چھُ  سارِنٕے  کافرن  ہٕندِ  حقہٕ  تِہِندِس  پروردگارٕ  سُنٛد  حکمِ  ازلی  ثٲبت  سپُد  مُت  کہ  تِم  آسن  ضرور  ٲخرتس  اندر  نارس  اندر  واتہٕ  وُنۍ  یعنی  تِمن  سپدِ  ییٚتہِ  تہِ  سزا،  تَتہِ  تہِ  آسہِ  تِمن  ابدی  سزا۔  یِتھے  پٲٹھۍ  بَنہِ  یِمن  موجودٕہ  وقتہٕ  کین  ہُنٛد  حال  اَتھ  بدل  یِم  باایمان  تہٕ  موحد  چھِ،  تِم  چھِ  خدایس  نِشہِ  تِتھۍ  مکرم  تہٕ  محترم  کہ  ملایکہ  مقربینن  چھُ  مولا  سٕندِس  تسبیح  ب  تقدیسس  سٍتۍ  وظیفہ  مقررآمُت  تھاونہٕ  باایمانن  ہٕندِ  خٲطرٕ  دعا  و  استغفار  کرُن،  ییٚمہِ  سٍتۍ  ظٲہر  چھُ  سپدان  باایمان  کمہِ  قسمہٕ  چھِ  اللہ  تعالیٰ  ہس  نِشہِ  محبوب  تہٕ  مقرب۔  چنانچہ  اللہ  تعالیٰ  چھُ  فرماوان۔

Transliteration:
  Waka<u>tha</u>lika <u>h</u>aqqat kalimatu rabbika AAal<u>a</u> alla<u>th</u>eena kafaroo annahum a<u>s</u><u>ha</u>bu a<b>l</b>nn<u>a</u>r<b>i</b>


Athar:
  عرشِ  الہٰی  یِکۍ  حٲمِل  فرشتہٕ،  بیٚیہِ  تِم  یِم  عرشس  أندۍ  پٔکۍ  چِھ  حٲضر  روزان،  سٲری  چِھ  پننِس  ربّ  سٕندِ  حمدٕ  سان  تٔمۍ  سٕنز  تسبیح  کران۔  تِمن  چُھ  تس  پٮ۪ٹھ  ایمان  بیٚیہِ  چِھ  ایمان  اَنن  والیٚن  ہٕندِس  حقس  منٛز  دعاے  مغفرت  کران۔  تِم  چِھ  ونان،  اے  سانہِ  ربّہ  ژٕ  چُھکھ  پننہِ  رحمتہٕ  تہٕ  پننہِ  عِلمہٕ  سان  پرٛتھ  چیزس  پٮ۪ٹھ  چھٲوِتھ،  لہٰذا  کر  معاف  تہٕ  بچاوُکھ  جہنم  کہ  عذابہٕ  نِشہِ  تِم  لوٗکھ  یِمو  توبہٕ  چُھ  کوٚرمُت  بیٚیہِ  چھکھ  چٲنۍ  وَتھ  اختیار  کٔرمٕژ۔

Mirwaiz:
  یِم  ملٲیک  عرشِ  مجیدس  تُلِتھ  چھِ،  بیٚیہِ  چھِ  تِم  ملٲیک  یِم  تتھ  أندۍ  أندۍ  روٗزِتھ  چھِ  یا  طواف  کران  چھِ،  تِم  چھِ  تسبیح  تہٕ  حمد  دَپان  پننِس  پروردگار  سُند،  بیٚیہِ  چھِ  تس  پٮ۪ٹھ  پوٗرٕ  پژھ  کٔرِتھ۔  بیٚیہِ  چھِ  تِم  ملٲیک  مغفرت  منگان  تِمن  لوٗکن  ہٕندِ  خٲطرٕ  یِمو  ایمان  اوٚن،  دَپان  چھِ،  اے  سانہِ  پروردگارٕ،  پرتھ  چیزس  چھےٚ  وٲتِتھ  چٲنۍ  رحمت  تہٕ  چون  علم،  پس  کر  ژٕہ  مغفرت  تِمن  لوٗکن  یِمَو  شرک  و  کفرٕ  ن،  شہِ  توبہٕ  کوٚر  بیٚیہِ  کٔرٕکھ  پٲروی  چانہِ  وَتہِ  ہٕنز،  بیٚیہِ  رٔچھِکھ  تِم  جہنم  کہ  عذاب  نِشہِ۔

Transliteration:
  Alla<u>th</u>eena ya<u>h</u>miloona alAAarsha waman <u>h</u>awlahu yusabbi<u>h</u>oona bi<u>h</u>amdi rabbihim wayuminoona bihi wayastaghfiroona lilla<u>th</u>eena <u>a</u>manoo rabban<u>a</u> wasiAAta kulla shayin ra<u>h</u>matan waAAilman fa<b>i</b>ghfir lilla<u>th</u>eena t<u>a</u>boo wa<b>i</b>ttabaAAoo sabeelaka waqihim AAa<u>tha</u>ba alja<u>h</u>eem<b>i</b>


Athar:
  اے  سانہِ  ربّہ،  بیٚیہِ  کرُکھ  دٲخل  تِم  ہمیشہ  روزن  والیٚن  تِمن  جنّتن  منٛز  یِمن  ہُند  ژےٚ  تِمن  سٍتۍ  وعدہ  چھُے  کوٚرمُت،  بیٚیہِ  یِم  صالح  آسن  تِہِندیٚو  والدینو  تہٕ  خاندارِنیو  تہٕ  اولادَو  منٛز  ﴿تِم  تہِ  واتناوُکھ  تور  تِمنٕے  سٍتۍ﴾  ژٕ  چُھکھ  بے  شک  غٲلب  تہٕ  حکمت  وول۔

Mirwaiz:
  اے  سانہِ  پروردگارٕ،  بیٚیہِ  واتناوُکھ  تِم  ہمیشہ  روزنہٕ  کین  جنتن  اندر  یِمن  جنتن  ہُنٛد  وعدٕہ  ژےٚ  تِمن  کوٚرمُت  چھُتھ،  بیٚیہِ  یِم  تِہٕندیو  مالیو  ماجو  اندرٕہ  بیٚیہِ  تِہٕنزو  زنانو  اندرٕہ،  بیٚیہِ  تِہٕندیو  اولادو  أندرٕہ  یِم  تتھ  لایق  آسن  یعنی  بایمان  آسن،  بے  شک  ژٕے  چھُکھ  زبردست  حکمت  وول۔

Transliteration:
  Rabban<u>a</u> waadkhilhum jann<u>a</u>ti AAadnin allatee waAAadtahum waman <u>s</u>ala<u>h</u>a min <u>a</u>b<u>a</u>ihim waazw<u>a</u>jihim wa<u>th</u>urriyy<u>a</u>tihim innaka anta alAAazeezu al<u>h</u>akeem<b>u</b>


Athar:
  تہٕ  بچاوُکھ  تِم  بُرٲیَو  نِشہِ۔  یُس  ژےٚ  قیامت  کہ  دۅہ  بُرٲیَو  نِشہِ  بچَووتھن،  تس  پٮ۪ٹھ  کورُتھ  ژےٚ  بوٚڈ  رحم،  یٔہے  چھےٚ  بٔڑ  کامیٲبی۔

Mirwaiz:
  بیٚیہِ  رَچھُکھ  ژٕہ  تِم  قیامت  کہ  دۅہ  سارِوٕے  تکلیفو  نِشہِ،  مٲدانِ  محشر  کیو  بیٚیہِ  تکلیفو  تہٕ  پریشٲنیو  نِشہِ۔  یُس  اَکھاہ  ژٕہ  رَچھہَن  تمہِ  دۅہ  کیو  تکلیفو  نِشہِ،  بے  شک  چھےٚ  تس  پٮ۪ٹھ  چٲنۍ  مہربٲنی۔  یٔہے  گٔیہِ  مغفرت  تہٕ  حفاظت  عذابِ  اکبرٕ  نِشہِ  تہٕ  عذابِ  اصگرٕ  نِشہِ  بیٚیہِ  جنتس  واتُن،  بٔڈ  رستگٲری  تہٕ  کامیٲبی۔

Transliteration:
  Waqihimu a<b>l</b>ssayyi<u>a</u>ti waman taqi a<b>l</b>ssayyi<u>a</u>ti yawmai<u>th</u>in faqad ra<u>h</u>imtahu wa<u>tha</u>lika huwa alfawzu alAAa<i><u>th</u></i>eem<b>u</b>


Athar:
  یِمو  لُکو  کُفر  چُھ  کوٚرمُت،  قیامت  کہ  دۅہ  یِیہِ  تِمن  کریکھ  لٲیِتھ  وَننہٕ  از  یوٗتاہ  سخت  شرارت  تۅہیہِ  پانس  پٮ۪ٹھ  چُھو  کھسان،  اللہ  تعالیٰ  اوس  امہِ  کھۅتہٕ  زیادٕہ  غضب  ناک  تۅہیہِ  پٮ۪ٹھ  تمہِ  وقتہٕ  سپدان  ییٚلہِ  توٚہۍ  ایمانس  کُن  ٲسِو  بُلاونہٕ  یِوان  تہٕ  توٚہۍ  ٲسِو  کفر  کران۔

Mirwaiz:
  بے  شک  یِمَو  لوٗکوکفر  کوٚر  تِم  ییٚلہِ  جہنمس  منٛز  وٲتِتھ  پننِس  کفرس  تہٕ  شرکس  پٮ۪ٹھ  حسرت  تہٕ  افسوس  کٔرِتھ  سخت  ژکھہِ  اندر  پانے  پننہِ  اَتھہٕ  چہِ  اوٚنگجہِ  آسن  کھیٚوان،  تِمن  یِیہِ  بڈِ  وَننہٕ  قیامت  کہ  دۅہ،  اے  کٲفرو  توٚہۍ  چھِو  پننین  پانن  پٮ۪ٹھ  بے  زار،  اللہ  تعالیٰ  اوس  تۅہیہِ  پٮ۪ٹھ  تُہُند  وُنۍ  کیٚنس  پننین  پانن  پٮ۪ٹھ  بے  زار  سپدنہٕ  کھۅتہٕ  زیادٕھ  بے  زار۔  تَمہِ  ساعتہٕ  ییٚلہِ  تۅہیہِ  ایمانس  کُن  ناد  اوس  یِوان  دِنہٕ  ،  توپتہٕ  ٲسِوتوٚہۍ  انکار  کران۔

Transliteration:
  Inna alla<u>th</u>eena kafaroo yun<u>a</u>dawna lamaqtu All<u>a</u>hi akbaru min maqtikum anfusakum i<u>th</u> tudAAawna il<u>a</u> aleem<u>a</u>ni fatakfuroon<b>a</b>


Athar:
  تِم  وَنن،  اے  سانہِ  ربّہ  ژےٚ  دِیتُتھ  پٔزِ  پٲٹھۍ  اسہِ  موت  دۅیہِ  پھرِ  تہٕ  زندگی  دۅیہِ  پھرِ،  ﴿دۅیہِ  پھِرِ  موت  تہٕ  دۅیہِ  پھِرِ  زندگی  نِشہِ  چُھ  مُراد  سُے  چیز  ییٚمِچ  ذِکر  سورۂ  بقرہ  آیت  28  ہس  منٛز  کرنہٕ  چھےٚ  آمٕژ﴾  وۅنۍ  چِھ  أسۍ  پننیٚن  قصّورن  ہُند  اعتراف  کران،  کیا  وۅنۍ  چھا  ییٚتہِ  نیرنٕچ  تہِ  کانٛہہ  سبیل؟

Mirwaiz:
  تِم  دَپن  اے  سانہِ  پروردگارٕ،  مٲرِتھ  ژےٚ  أسۍ  دۅیہِ  پھِرِ،  اَکھ  پٲدٕ  سپدنہٕ  برونٹھ  بیٚیہِ  دنیا  چہ  زندگی  پتہٕ۔  زندٕہ  تہِ  کٔرِتھ  ژیے  أسۍ  دۅیہِ  پھِرِ،  اَکھ  دنیاہٕچ  زندگی  دوٚیُم  ٲخرتٕچ  زندگی۔  یِمہٕ  گٔیہِ  ژور  حالٔژ۔  یِمَو  اندرٕہ  أسۍ  ٲسۍ  انکار  کران  أکۍ  سٕے  حالتس،  سُہ  گوٚو  مرنہٕ  پتہٕ  بیٚیہِ  زندٕہ  سپدنس۔  پس  چھِ  أسۍ  اقرار  کران  پننین  گناہن۔  وۅنۍ  چھا  کینٛہہ  وتھاہ  ییٚمہِ  جہنم  منٛزٕ  نیرنٕچ۔  دنیاہس  اندر  وٲتِتھ  کرہَو  أسۍ  یِمن  سارِنٕے  گناہن  ہُنٛد  تدارُک،  جواب  یِیَکھ  دِنہٕ  کہ  ہرگز  نہٕ،  تُہٕندِ  خٲطرٕ  چھَنہٕ  نیرنٕچ  کانٛہہ  صورت،  تُہٕندِ  خٲطرٕ  چھُ  ہمیشہ  ییٚتی  روزنُک  حکم  جٲری  آمُت  کرنہٕ۔

Transliteration:
  Q<u>a</u>loo rabban<u>a</u> amattan<u>a</u> ithnatayni waa<u>h</u>yaytan<u>a</u> ithnatayni fa<b>i</b>AAtarafn<u>a</u> bi<u>th</u>unoobin<u>a</u> fahal il<u>a</u> khuroojin min sabeel<b>in</b>


Athar:
  ﴿جواب  میلیٚکھ﴾  یہِ  حالت  یتھ  منٛز  توٚہۍ  مُبتلا  چِھو،  چھےٚ  امہِ  وجہ  زِ  ییٚلہِ  کُنِس  خُدایس  کُن  بُلاونہٕ  اوس  یِوان،  تیٚلہِ  ٲسِو  توٚہۍ  ماننہٕ  نِشہِ  انکار  کران،  تہٕ  ییٚلہِ  تس  سٍتۍ  باقی  ٲسۍ  یِوان  رَلاونہٕ  تیٚلہِ  ٲسِو  توٚہۍ  مانان۔  وۅنۍ  چُھ  فٲصلہٕ  اللہ  بزرگ  و  برتر  سٕندِس  اَتھس  منٛز۔

Mirwaiz:
  یہِ  سزا  چھُ  تۅہیہِ  اَمی  مۅکھہٕ  دنیاہس  منٛز  ییٚلہِ  کُنۍ  سٕے  خدایس  ناد  اوس  یِوان  دِنہٕ،  توٚہۍ  ٲسِو  تتھ  انکار  کران،  ہرگاہ  تس  شریک  ٹھٔہراونہٕ  ٲسۍ  یِوان  تتھ  ٲسِو  کران  توٚہۍ  پژھ  تہٕ  تسلیم۔  از  چھےٚ  تس  خداے  سٕنز  حکومت  یُس  تھوٚد  تہٕ  بوٚڈ  چھُ،  تس  پٮ۪ٹھۍ  کِنۍ  چھُنہٕ  کانٛہہ  تہِ  یُس  تِہِندِس  حکمس  پھُٹراوِہا۔

Transliteration:
  <u>Tha</u>likum biannahu i<u>tha</u> duAAiya All<u>a</u>hu wa<u>h</u>dahu kafartum wain yushrak bihi tuminoo fa<b>a</b>l<u>h</u>ukmu lill<u>a</u>hi alAAaliyyi alkabeer<b>i</b>


Athar:
  سُے  چُھ  یُس  تۅہیہِ  پننہِ  نِشٲنیہِ  چُھو  ہاوان،  تہٕ  آسمانہٕ  چُھ  تُہندِ  خٲطرٕ  رزق  نٲزِل  کران۔  ﴿یعنی  روٗد  چُھ  تراوان  یُس  رزقُک  سبب  چُھ،  گرمی  تہٕ  سردی  چُھ  نٲزِل  کران،  ییٚمیُک  بوٚڈ  دخل  رِزق  وۅپدنس  منٛز  چُھ﴾  مگر  ﴿یِمن  نشٲنِیَن  ہٕندِ  مُشٲہدٕہ  نِشہِ  چُھ﴾  صرف  سُے  شخص  سبق  رٹان  یُس  خُدایس  کُن  رجوع  کرن  وول  آسہِ۔  ﴿لہٰذا،  اے  رجوع  کرن  والیو﴾

Mirwaiz:
  سُہ  گوٚو  سُے  یُس  تۅہیہِ  ہاوان  چھُ  پننہِ  قدرتٕکۍ  نشانہٕ،  بیٚیہِ  چھُ  سوزان  آسمان  کہ  طرفہٕ  تُہُندِ  خٲطرٕ  رزق۔  رزق  سوزُن  تہِ  چھُ  تِہِندِ  قدرت  کیو  نشانو  أندرٕہ  اَکھ  نِشانہٕ،  یِم  نشانہٕ  وُچھنہٕ  سٍتۍ  رَٹہِ  نہٕ  نصیحت  مگر  سُے  یُس  خدایس  کُن  رجوع  کرنُک  ارادٕہ  آسہِ  تھاوان،  وۅنۍ  ییٚلہِ  توحیدس  پٮ۪ٹھ  دلیل  قٲیم  چھےٚ۔

Transliteration:
  Huwa alla<u>th</u>ee yureekum <u>a</u>y<u>a</u>tihi wayunazzilu lakum mina a<b>l</b>ssam<u>a</u>i rizqan wam<u>a</u> yata<u>th</u>akkaru ill<u>a</u> man yuneeb<b>u</b>


Athar:
  اللہ  تعالیٰ  سٕے  دِیِو  ناد  پنُن  دین  تس  خٲطرٕ  خٲلِص  کٔرِتھ،  خواہ  تُہٕنز  یہِ  کٲم  گٔژھۍ  تن  کٲفرن  کٲژاہ  تہِ  گوار۔

Mirwaiz:
  اے  لوٗکو  کفرو  شرک  ترٲوِتھ  مٔنگِو  توٚہۍ  معبودِ  برحقس،  تٔسۍ  یٲژ  بندگی  مخصوص  زٲنِتھ،  اگر  چہ  کھٔرۍتن  تہٕ  ناگوار  گزٲرِتن  منکرن  تہٕ  کٲفرن۔

Transliteration:
  Fa<b>o</b>dAAoo All<u>a</u>ha mukhli<u>s</u>eena lahu a<b>l</b>ddeena walaw kariha alk<u>a</u>firoon<b>a</b>


Athar:
  سُہ  چُھ  بُلند  درجہ  وول،  عرشُک  مٲلِک۔  پننیو  بندو  منٛز  یَس  پٮ۪ٹھ  یژھان  چُھ  پننہِ  حُکمہ  چُھ  رُوح  نٲزِل  کران،  تاکہ  سُہ  کرِ  مُلاقات  کہ  دۅہ  نِشہِ  خبردار۔

Mirwaiz:
  سُہ  چھُ  تھوٚد  درجہ  وول۔  باایمانن  ہُنٛد  درجہ  چھُ  بلند  کرٕوُن۔  عرشِ  مجیدُک  مٲلک  چھُ  سُے۔  سُے  چھُ  سوزان  وحی  پننہِ  حکمہٕ  سٍتۍ۔  پننیو  بندو  أندرٕہ  یس  پٮ۪ٹھ  سُہ  یژھان  چھُ،  یُتھ  سُہ  بندۂ  خاص  لوٗکن  بیم  کرِ  قیامت  کہ  دۅہُک  ییٚمہِ  دۅہ  سٲری  جمع  سپدن۔

Transliteration:
  RafeeAAu a<b>l</b>ddaraj<u>a</u>ti <u>th</u>oo alAAarshi yulqee a<b>l</b>rroo<u>h</u>a min amrihi AAal<u>a</u> man yash<u>a</u>o min AAib<u>a</u>dihi liyun<u>th</u>ira yawma a<b>l</b>ttal<u>a</u>q<b>i</b>


Athar:
  سُہ  دۅہ  ییٚلہِ  زن  سٲری  لُکھ  بے  پردٕہ  آسن،  خُدایس  نِشہِ  آسہِ  نہٕ  تِہنز  کانٛہہ  کتھ  تہِ  چُھپِتھ۔  ﴿تمہِ  دۅہ  یِیہِ  کریکھ  دِتھ  پرٛژھنہٕ﴾  از  کٔمۍ  سٕنز  بادشٲہی  چھےٚ؟  ﴿سورُے  عالم  دِیہِ  کریکھ﴾  اللہُ  واحدِ  القہار  سٕنز۔

Mirwaiz:
  ییٚمہِ  دۅہ  تِم  سٲری  لوٗکھ  قبرو  منٛزٕ  نیرن  نیٚبر،  توپتہٕ  سپدن  جمع  خدایس  برونٹھہٕ  کنہِ،  کھٔٹِتھ  روزِنہٕ  تُہٕنز  کانٛہہ  کتھاہ  اللہ  تعالیٰ  ہس  نِشہِ  نَہ  تُہُنٛد  کانٛہہ  چیزاہ۔  اللہ  تعالیٰ  فرماوِ،  اَز  کٔہٕنزسنا  حکومت  چھےٚ،  کانٛہہ  تہِ  ہیٚکہِ  نہٕ  جواب  دِتھ،  پانے  فرماوِ  اللہ  تعالیٰ،  اَز  چھےٚ  حکومت  أکۍ  سٕے  خداے  سٕنز  یُس  قہرٕ  وول  تہٕ  غلبہٕ  وول  چھُ۔

Transliteration:
  Yawma hum b<u>a</u>rizoona l<u>a</u> yakhf<u>a</u> AAal<u>a</u> All<u>a</u>hi minhum shayon limani almulku alyawma lill<u>a</u>hi alw<u>ah</u>idi alqahh<u>a</u>r<b>i</b>


Athar:
  ﴿وَننہٕ  یِیہِ﴾  از  یِیہِ  پرٛتھ  شخصس  تٔمۍ  سٕنزِ  کمایہِ  ہُند  بدلہٕ  دِنہٕ  یۅسہٕ  تٔمۍ  کٔرمٕژ  ٲس،  از  سپدِ  نہٕ  کٲنٛسہِ  پٮ۪ٹھ  کانٛہہ  ظُلم۔  تہٕ  اللہ  تعالیٰ  چُھ  حساب  ہیٚنس  منٛز  سٮ۪ٹھاہ  تیز۔

Mirwaiz:
  اَز  یِیہِ  پرتھ  أکِس  بدلہٕ  دِنہٕ  تَمہِ  سارِکُے  یہِ  تٔمۍ  کوٚرمُت  آسہِ  دنیاہس  اندر۔  از  یِیہِ  نہٕ  کٲنسہِ  نسبت  کُنہِ  قسمہٕ  ظلم  کرنہٕ۔  بے  شک  اللہ  تعالیٰ  چھُ  جلد  حساب  ہیوٕوُن۔  یِتھہٕ  پٲٹھۍ  سارِنٕے  پیغمبرن  آو  حکم  کرنہٕ  کہ  قیامت  کہ  دۅہُک  کٔرِو  لوٗکن  بیٖم،  یِتھے  پٲٹھۍ  چھُ  تۅہیہِ  تہِ  حکم  کرنہٕ  یِوان۔

Transliteration:
  Alyawma tujz<u>a</u> kullu nafsin bim<u>a</u> kasabat l<u>a</u> <i><u>th</u></i>ulma alyawma inna All<u>a</u>ha sareeAAu al<u>h</u>is<u>a</u>b<b>i</b>


Athar:
  اے  نبی  صلی  اللہ  علیہ و سلم،  کھۅژنٲوِیوٗکھ  یِم  لُکھ  تمہِ  دۅہ  نِشہِ  یُس  نکھہٕ  چُھ  ووتمُت۔  ییٚلہِ  وٲنجہِ  آسن  ہِرۍ  وٲلِس  تام  کھسان  تہٕ  لُکھ  آسن  وۅدنہِ  ژھوپہٕ  دَم  کٔرِتھ  غمٕکۍ  گرۅکھ  والان۔  ظٲلِمن  نَہ  آسہِ  کانٛہہ  ہمدرد  دوست  تہٕ  نہ  کانٛہہ  سفٲرش  کرن  وول  ییٚمۍ  سٕنز  کتھ  ماننہٕ  یِیہِ۔

Mirwaiz:
  توٚہۍ  تہِ  کٔرِو  حض  بیٖم  لوٗکن  یارسول  اللہ  اَکہِ  نزدیک  یِوُنہِ  مصیبت  کہ  دۅہُک  ییٚلہِ  وٲنِجہِ  آسن  لوٗکن  واژمَژٕہ  ہِرِس  پٮ۪ٹھ۔  تَمی  آسنکھ  غمہٕ  سٍتۍ  پُر۔  تَمہِ  دۅہ  آسہِ  نہٕ  مُشرکن  تہٕ  کٲفرن  کانٛہہ  ولی  دوستاہ،  نہ  کانٛہہ  سفٲرش  کروُناہ  یَسٕنز  سفٲرش  ماننہٕ  یِیہِ  ہا۔

Transliteration:
  Waan<u>th</u>irhum yawma al<u>a</u>zifati i<u>th</u>i alquloobu lad<u>a</u> al<u>h</u>an<u>a</u>jiri k<u>a</u><i><u>th</u></i>imeena m<u>a</u> li<b>l</b><i><u>thth</u></i><u>a</u>limeena min <u>h</u>ameemin wal<u>a</u> shafeeAAin yu<u>ta</u>AA<b>u</b>


Transliteration: YaAAlamu kh<u>a</u>inata alaAAyuni wam<u>a</u> tukhfee a<b>l</b><u>ss</u>udoor<b>u</b>
Athar:
  اللہ  تعالیٰ  چُھ  نظرن  ہٕنزِ  ژوٗرِ  نِشہِ  تام  وٲقف،  تہٕ  تِم  راز  تام  چُھ  زانان  یِم  سینن  منٛز  چِھ  چُھپاونہٕ  آمٕتۍ۔

Mirwaiz:
  اللہ  تعالیٰ  چھُ  زانان  أچھن  ہٕندِس  خیانتس،  بیٚیہِ  تِمن  سارِنٕے  کتھن  یِمن  دِل  کھٔٹِتھ  تھاوان  چھِ،  یِمہٕ  کتھہٕ  سینن  اندر  پوٗشیدٕہ  آسان  چھےٚ،  یِمن  پٮ۪ٹھ  نہٕ  کانٛہہ  واقف  سپدان  چھُ۔


Athar:
  تہٕ  اللہ  تعالیٰ  کرِ  ٹھیک  ٹھیک  بے  لاگ  فٲصلہٕ۔  روٗدۍ  تِم  یِمن  ﴿یِم  مُشرک﴾  اللہ  تعالیٰ  ترٲوِتھ  ناد  چِھ  دِوان،  تِم  چِھنہٕ  کُنہِ  چیزٕکۍ  تہِ  فٲصلہٕ  کرن  وٲلۍ،  بے  شک  چُھ  اللہ  تعالیٰ  ہٕے  سورُے  کینٛہہ  بوزن  وول  تہٕ  وُچھن  وول۔

Mirwaiz:
  اللہ  تعالیٰ  سُند  علم  چھُ  کٲمل،  سُہ  کرِ  پوٚز  فٲصلہٕ  تَمہِ  دۅہ۔  بیٚیہِ  یِمن  بٲطل  معبودن  یِم  لوٗکھ  خدایس  ورٲے  آلو  دِوان  چھِ  تِم  ہیٚکن  نہٕ  کُنہِ  قسمہٕ  فٲصلہِ  کٔرِتھ  کیازِ  بے  شک  اللہ  تعالیٰ  ہٕے  چھُ  سورُے  وُچھہِ  وُن۔

Transliteration:
  Wa<b>A</b>ll<u>a</u>hu yaq<u>d</u>ee bi<b>a</b>l<u>h</u>aqqi wa<b>a</b>lla<u>th</u>eena yadAAoona min doonihi l<u>a</u> yaq<u>d</u>oona bishayin inna All<u>a</u>ha huwa a<b>l</b>ssameeAAu alba<u>s</u>eer<b>u</b>


Athar:
  کیا  یِم  لُکھ  چِھنا  زانٛہہ  زمینس  پٮ۪ٹھ  پھیرِمٕتۍ  تھوٗرِمٕتۍ  تاکہ  یِمن  یِیہِ  ہے  تِمن  لُکن  ہُند  انجام  اَتھہِ  یِم  یِمن  برونٛہہ  چِھ  گُزریمٕتۍ؟  تِم  ٲسۍ  یِہندِ  کھۅتہٕ  زیادہ  طاقتوَر،  تہٕ  یِہندِ  کھۅتہٕ  زیادہ  زبردست  آثار  چِھکھ  زمینس  منٛز  ترٲوِمٕتۍ۔  مگر  خُداین  رٔٹۍ  تِم  تِہٕندٮ۪ن  گناہن  پٮ۪ٹھ،  تہٕ  تِمن  اوس  نہٕ  خُدایس  نِشہِ  کانٛہہ  بچاون  وول۔

Mirwaiz:
  کیا  یِم  لوٗکھ  چھِنا  پھیٖرۍمٕتۍ  شام  و  یَمَن  کِس  مُلکس  اندر  تااینکہ  وُچھہن  تِم  کیا  چھُ  سپُد  مُت  انجام  تِمن  نافرمان  لوٗکن  ہُنٛد  یِم  تِمن  برونٹھ  ٲسۍ،  تِم  ٲسۍ  تِہِندِ  کھۅتہٕ  زیادٕہ  قوت  کِنۍ  بیٚیہِ  تِمَو  تراوِ  پتھ  کُن  زمینس  اندر  بجہِ  بجہِ  عمارژٕ،  توپتہٕ  رٔٹۍ  تِم  اللہ  تعالیٰ  ہن،  کٔرِن  گرفتارِ  عذاب  تِہٕندیو  گناہو  سببہٕ،  توپتہٕ  تہِ  اوسنہٕ  تِمن  بچاوَن  وولاہ  خداے  سٕندِ  عذاب  نِشہِ۔

Transliteration:
  Awa lam yaseeroo fee alar<u>d</u>i fayan<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena k<u>a</u>noo min qablihim k<u>a</u>noo hum ashadda minhum quwwatan wa<u>a</u>th<u>a</u>ran fee alar<u>d</u>i faakha<u>th</u>ahumu All<u>a</u>hu bi<u>th</u>unoobihim wam<u>a</u> k<u>a</u>na lahum mina All<u>a</u>hi min w<u>a</u>q<b>in</b>


Athar:
  یہِ  تِہُند  انجام  سپُد  امہِ  موجوٗب  زِ  تِمن  نِشہِ  آے  تِہندِۍ  رسول  بیّنات  ہیٚتھ۔  ﴿بیّنات  نِشہِ  چِھ  مُراد  ترےٚ  چیز۔  گۅڈنیُک،  تِتھۍ  ٹاکارٕہ  علامات  تہٕ  نِشانیہِ  یِمہٕ  یِہندِس  ماموٗر  مِن  اللہ  آسنس  پٮ۪ٹھ  شٲہد  آسہٕ۔  دوٚیِم،  تِژٕھہ  روشن  دٔلیلہٕ  یِمہٕ  یِہنزِ  پیش  کرنہٕ  آمٕژ  تعلیم  ہٕندِ  حق  آسنُک  ثبوت  آسہٕ  دِوان۔  ترییم،  زندگی  ہٕندٮ۪ن  مسٲیلن  تہٕ  معاملاتن  متعلق  تِتھۍ  ہدایات  یِمن  وُچھِتھ  پرٛتھ  کانٛہہ  عقلہِ  وول  انسان  یہِ  زٲنِتھ  ہیٚکہِ  ہے  زِ  یِژھ  پٲکیزہ  تعلیم  ہیٚکہِ  نہٕ  کانٛہہ  اَپزِیور،  خۅد  غرض  اِنسان  دِتھ۔﴾  تہٕ  تِمو  کوٚر  ماننہٕ  نِشہِ  انکار۔  ٲخرکار  رٔٹۍ  تِم  خُداین۔  یقیناً  چُھ  سُہ  سٮ۪ٹھاہ  قوّت  وول  تہٕ  سزا  دِنس  منٛز  واریاہ  سخت۔

Mirwaiz:
  یہِ  عذاب  سپُد  تِمن  پٮ۪ٹھ  ییٚمہِ  مۅکھہٕ  نٲزل  کہ  تِمن  نِشہِ  ٲسۍ  واتان  تِہِندۍ  پیغمبر  نَنہِ  دلیلہٕ  ہیتھ۔  توپتہٕ  ٲسۍ  تِم  انکار  کران،  پس  کٔرۍ  تِم  گرفتار  اللہ  تعالیٰ  ہن  عذابس۔  بے  شک  سُہ  چھُ  سٮ۪ٹھاہ  قوت  وول  سخت  عذاب  کرٕوُن۔

Transliteration:
  <u>Tha</u>lika biannahum k<u>a</u>nat tateehim rusuluhum bi<b>a</b>lbayyin<u>a</u>ti fakafaroo faakha<u>th</u>ahumu All<u>a</u>hu innahu qawiyyun shadeedu alAAiq<u>a</u>b<b>i</b>


Athar: فرعونس تہٕ ہامانس تہٕ قارونس کُن، مگر تِمو ووٚن سٲحر چُھ کذّاب چُھ۔
Mirwaiz: فرعونس ہامانس تہٕ قارونس کُن۔ تِمَو دوٚپ یہِ چھُ جادوگر تہٕ اَپزِیور۔
Transliteration:
  Il<u>a</u> firAAawna wah<u>a</u>m<u>a</u>na waq<u>a</u>roona faq<u>a</u>loo s<u>ah</u>irun ka<u>ththa</u>b<b>un</b>


Athar:
  پتہٕ  ییٚلہِ  تٔمۍ  سانہِ  طرفہٕ  تِمن  برونٛہہ  کُن  حق  اوٚن،  پتہٕ  ووٚن  تِمو  یِم  لُکھ  ایمان  أنِتھ  أمِس  سٍتۍ  شٲمِل  چِھ  سپدمٕتۍ  تِہندۍ  سٲری  لڑکہٕ  کٔرِیوٗکھ  قتل،  تہٕ  لڑکین  دِیِو  زندٕہ  روزنہٕ۔  مگر  کٲفرن  ہٕنز  چال  گٔیہِ  ضایع۔

Mirwaiz:
  تۅہیہِ  پتہ  ییٚلہِ  آو  موسیٰ  علیہ  السلام  عام  لوٗکن  نِشہِ  سانہِ  طرفہٕ  پوٚز  دین  ہیتھ،  تِمَو  منٛزٕ  اوٚن  ایمان  بعض  لوکو۔  یِم  کافر  ٲسۍ  تِمَو  دوٚپ  پانہٕ  وٲنۍ  بطورِ  مشورٕہ  کہ  مٲرِیوٗکھ  تِمن  لوٗکن  ہٕندۍ  لۅکٕٹۍ  یِمَو  ایمان  اوٚن  حضرت  موسیٰ  ہس  سٍتۍ،  یُتھنہٕ  تِمن  لوٗکن  ہُنٛد  قوت  زیادٕھ  سپدِ،  ورنہٕ  چھُ  اندیشہِ  سلطنت  کہ  زوالُک۔  کورِ  تِہٕنزٕ  تھٲوِیوٗکھ  زندے  کیازِ  تِمہٕ  یِن  خدمتس  تہٕ  کامہِ  کوچہِ  بکار۔  یہِ  سوچ  تِمَو  غلبہ  موسوی  کہ  بندشہِ  ہُنٛد  تدبیر،  کافرن  ہُنٛد  تدبیر  چھُنہٕ  مگر  بالکل  بے  اثر۔

Transliteration:
  Falamm<u>a</u> j<u>a</u>ahum bi<b>a</b>l<u>h</u>aqqi min AAindin<u>a</u> q<u>a</u>loo oqtuloo abn<u>a</u>a alla<u>th</u>eena <u>a</u>manoo maAAahu wa<b>i</b>sta<u>h</u>yoo nis<u>a</u>ahum wam<u>a</u> kaydu alk<u>a</u>fireena ill<u>a</u> fee <u>d</u>al<u>a</u>l<b>in</b>


Athar:
  اکہِ  دۅہ  چُھ  فرعون  پننیٚن  درباریٚن  ونان،  ترٲوِو  مےٚ  یلہٕ  بہٕ  کرن  یہِ  موسیٰ  علیہ  السلام  قتل  تہٕ  وُچھِن  یہِ  پننِس  ربّس  ناد  لٲیِتھ،  مےٚ  چُھ  اندیشہِ  زِ  یہِ  بدلاوِ  تُہُند  دین  نَتہٕ  کرِ  مٕلکس  منٛز  فساد  برپا۔

Mirwaiz:
  بیٚیہِ  دوٚپ  فرعونن  مےٚ  ترٲوِو،  بہٕ  مارن  موسیٰ،  غالباً  آسہن  اہلِ  دربار  تس  تِژھ  حرکت  کرنہٕ  نِشہِ  پتھ  رٹان،  گٔژِھن  سُہ  کٔرِن  فریاد  پننِس  خدایس،  بہٕ  وُچھہِ  سُہ  کِتھہٕ  پٲٹھۍ  بچاوِ  تَس۔  مےٚ  چھُ  خطرٕھ  گژھان  کہ  سُہ  بدلاوِ  دین  تُہُنٛد،  بیٚیہِ  ما  پھٔہلاوِ  مُلکس  منٛز  تبٲہی  ییٚمہِ  سٍتۍ  سٲنۍ  سلطنت  کرِ  ختم۔

Transliteration:
  Waq<u>a</u>la firAAawnu <u>th</u>aroonee aqtul moos<u>a</u> walyadAAu rabbahu innee akh<u>a</u>fu an yubaddila deenakum aw an yu<i><u>th</u></i>hira fee alar<u>d</u>i alfas<u>a</u>d<b>a</b>


Athar:
  موسیٰ  علیہ  السلام  چُھ  ونان،  مےٚ  چُھ  پننِس  ربّ  سُند  تہٕ  چٲنِس  ربّ  سُند  پناہ  روٚٹمُت  پرٛتھ  تس  تکبرس  کرن  وٲلۍ  سٕندِس  مقابلس  منٛز  یُس  حساب  کِس  دۅہس  پٮ۪ٹھ  ایمان  چُھنہٕ  تھاوان۔

Mirwaiz:
  موسیٰ  علیہ  السلامن  دوٚپ  پننِس  قومس  توٚہۍ  مَہ  بٔرِو  پرواہ  کینٛہہ،  بہٕ  چھُنہٕ  کھۅژان  فرعون  سٕندِس  خوف  دِنَس۔  مےٚ  چھُ  پناہ  ہیوٚتمُت  پننِس  تہٕ  تُہٕندِس  خداے  سٕندِ  سٍتۍ  پرتھ  مغروٗر  شخصہٕ  سٕندِ  شرٕ  نِشہِ  یَس  نہٕ  پژھ  چھےٚ  حساب  کہ  دۅہٕچ۔

Transliteration:
  Waq<u>a</u>la moos<u>a</u> innee AAu<u>th</u>tu birabbee warabbikum min kulli mutakabbirin l<u>a</u> yuminu biyawmi al<u>h</u>is<u>a</u>b<b>i</b>


Athar:
  اتھ  موقعس  پٮ۪ٹھ  چُھ  آلِ  فرعون  منٛزٕ  اکھ  مومن  شخص،  ییٚمۍ  پنُن  ایمان  چُھپٲوِتھ  اوس  تھوومُت  ونان،  کیا  توٚہۍ  کٔرِیوٗنہٕ  اکھ  شخص  صرف  اتھ  وجَہس  پٮ۪ٹھ  قتل  زِ  سُہ  چُھ  ونان  میون  ربّ  چُھ  اللہ؟  حالانکہ  سُہ  آو  تۅہیہِ  نِشہِ  تُہٕندِس  ربّ  سٕندِ  طرفہٕ  بیّنات  ہیٚتھ۔  اگر  سُہ  اَپزِیور  چُھ  تیٚلہِ  گژِھہ  تس  تٔمۍ  سُند  اَپُز  خۅد  تس  پٮ۪ٹھ  پھیٖرِتھ۔  البتہٕ  اگر  سُہ  پٔزِیور  چُھ  تیٚلہِ  یِمن  ہولناک  نتیجن  ہُند  خوف  سُہ  تۅہیہِ  دِوان  چُھو  تِمو  منٛزٕ  یِن  کینٛہہ  تۅہیہِ  پٮ۪ٹھ  ضروٗر۔  اللہ  تعالیٰ  چُھنہٕ  تِتھس  کٲنٛسہِ  شخصس  ہدایت  دِوان  یُس  حدٕ  نیرن  وول  تہٕ  کذّاب  آسہِ۔

Mirwaiz:
  توپتہٕ  ووٚن  أکۍ  باایمان  مردن  یُس  اَتھ  مشورٕہ  چہ  مجلسہِ  منٛز  اوس  فرعون  سٕندِ  خاندانہٕ  منٛزٕ،  یُس  پَنُن  ایمان  کھٔٹِتھ  تھاوان  اوس۔  اے  لوٗکو،  کیا  توٚہۍ  چھوٗنا  اَکھ  شخصاہ  محض  ییٚمہِ  کتھہِ  خٲطرٕ  ماران  کہ  سُہ  چھُ  دپان  میون  معبود  چھُ  اللہ  تعالیٰ  حالانکہ  سُہ  چھُ  تۅہیہِ  نِشہِ  نَنہِ  دلیلہٕ  پیش  کران  پننِس  پروردگار  سٕندِطرفہٕ۔  اگر  سُہ  بالفرض  اَپُز  ونان  آسہِ  تَس  چھُ  تمُیک  وۅبال  پانس،  ہرگاہ  سُہ  پٔزِیور  آسہِ  تیٚلہِ  واتہِ  تۅہیہِ  ضرور  تَمہِ  منٛزٕ  کینٛہہ  ییٚمُیک  سُہ  تۅہیہِ  وعید  چھُ  کران۔  اللہ  تعالیٰ  چھُنہٕ  وَتھ  ہاوان  تس  شخصس  یُس  حدٕ  ڈلہٕ  وُن  تہٕ  سخت  اَپزیور  آسہِ۔

Transliteration:
  Waq<u>a</u>la rajulun muminun min <u>a</u>li firAAawna yaktumu eem<u>a</u>nahu ataqtuloona rajulan an yaqoola rabbiyya All<u>a</u>hu waqad j<u>a</u>akum bi<b>a</b>lbayyin<u>a</u>ti min rabbikum wain yaku k<u>ath</u>iban faAAalayhi ka<u>th</u>ibuhu wain yaku <u>sa</u>diqan yu<u>s</u>ibkum baAA<u>d</u>u alla<u>th</u>ee yaAAidukum inna All<u>a</u>ha l<u>a</u> yahdee man huwa musrifun ka<u>ththa</u>b<b>un</b>


Athar:
  اے  میانہِ  قوم  کیو  لوٗکو،  از  چَھو  تۅہیہِ  بادشٲہی  حٲصل  تہٕ  زمینس  منٛز  چِھو  توٚہۍ  غٲلِب،  البتہٕ  اگر  اللہ  تعالیٰ  سُند  عذاب  اسہِ  پٮ۪ٹھ  آو  تیٚلہِ  کُس  چُھ  پتہٕ  یُس  اسہِ  مدد  ہیٚکہِ  کٔرِتھ۔  فرعون  چُھ  ونان،  بہٕ  چُھسَو  تۅہیہِ  سۅے  راے  دِوان  یۅسہٕ  مےٚ  مُنٲسِب  چھےٚ  باسان  تہٕ  بہٕ  چُھسَو  تۅہیہِ  تٔتھۍ  وَتہِ  کُن  رہنمٲئی  کران  یۅسہٕ  ٹھیک  چھےٚ۔

Mirwaiz:
  اے  قوم  اَز  چھےٚ  تۅہیہِ  سلطنت  تہٕ  حکومت،  توٚہۍ  چھِو  غٲلب  یَتھ  مملکتس  اندر،  ہرگاہ  توٚہۍ  حضرت  موسیٰ  شہید  کٔرِیوٗن،  تَمہِ  پتہٕ  ہَے  خداے  سٕندِ  طرفہٕ  خانٛہہ  بلایاہ  وٲتِتھ  پیٚیہِ  تَمہِ  ساعتہٕ  کُس  کرِ  اَسہِ  مددتہٕ  یٲری،  کُس  بچاوِ  اَسہِ  تَمہِ  بلایہِ  نِشہِ۔  یہِ  بوٗزِتھ  ووٚن  فرعونن  بہٕ  چھُسنہٕ  تۅہیہِ  مشورٕہ  دِوان  مگر  تَمی  کتھہِ  ہُنٛد  یۅسہٕ  مےٚ  پانس  جان  آیہِ  بوزنہٕ،  سُہ  گوٚو  موسیٰ  قتل  کرُن،  بہٕ  چھُسنہٕ  تۅہیہِ  ہاوان  مگر  سۅے  وَتھ  یۅسہٕ  سیٚز  چھےٚ،  یَتھ  منٛز  عٲنِ  مصلحت  چھےٚ۔

Transliteration:
  Y<u>a</u> qawmi lakumu almulku alyawma <i><u>th</u></i><u>a</u>hireena fee alar<u>d</u>i faman yan<u>s</u>urun<u>a</u> min basi All<u>a</u>hi in j<u>a</u>an<u>a</u> q<u>a</u>la firAAawnu m<u>a</u> oreekum ill<u>a</u> m<u>a</u> ar<u>a</u> wam<u>a</u> ahdeekum ill<u>a</u> sabeela a<b>l</b>rrash<u>a</u>d<b>i</b>


Athar:
  ییٚمۍ  شخصن  ایمان  اوس  اوٚنمُت  سُہ  چُھ  ونان،  اے  میانہِ  قوم  کیو  لوٗکو،  مےٚ  چُھ  خوف  زِ  تۅہیہِ  پٮ۪ٹھ  تہِ  گوٚژھ  نہٕ  سُہ  دۅہ  واتُن  یُس  ییٚمہِ  برونٛہہ  واریاہن  درٮ۪ن  پٮ۪ٹھ  چُھ  آمُت،

Mirwaiz:
  ییٚلہِ  تٔمۍ  باایمان  شخصن  وُچھ  کہ  نرم  تقریرٕ  سٍتۍ  بنیوو  نہٕ  کینٛہہ،  تٔمۍ  ہیوٚت  زوردار  تقریر  کرُن۔  توپتہٕ  ووٚن  تٔمۍ  باایمان  مردن،  اے  قوم،  مےٚ  چھُ  خطرٕہ  گژھان  تُہٕندِ  حقہٕ  کہ  تۅہیہِ  پٮ۪ٹھ  تہِ  ما  یِیہِ  تِیُتھ  دوہ  یُتھ  بروٗٹھِمین  لوٗکن  پٮ۪ٹھ  آمُت  چھُ۔

Transliteration:
  Waq<u>a</u>la alla<u>th</u>ee <u>a</u>mana y<u>a</u> qawmi innee akh<u>a</u>fu AAalaykum mithla yawmi ala<u>h</u>z<u>a</u>b<b>i</b>


Athar:
  یُتھ  دۅہ  قومِ  نوح  علیہ  السلام  تہٕ  عاد  تہٕ  ثمود  تہٕ  یِمن  پتھ  یِم  قوم  ٲسۍ  تِمن  پٮ۪ٹھ  اوس  آمُت۔  تہٕ  حقیقت  چھےٚ  زِ  اللہ  تعالیٰ  چُھنہٕ  پننیٚن  بندن  پٮ۪ٹھ  ظُلمُک  کانٛہہ  ارداہ  تھاوان۔

Mirwaiz:
  یُتھ  حال  بنیومُت  چھُ  قومِ  نوحس،  قوم  عادس،  قوم  ثمودس۔  بیٚیہِ  تِمن  لوٗکن  یِم  تَمہِ  پتہٕ  ٲسۍ۔  اللہ  تعالیٰ  چھُنہٕ  بندن  پٮ۪ٹھ  ظلم  کرُن  یژھان۔  

Transliteration:
  Mithla dabi qawmi noo<u>h</u>in waAA<u>a</u>din wathamooda wa<b>a</b>lla<u>th</u>eena min baAAdihim wam<u>a</u> All<u>a</u>hu yureedu <i><u>th</u></i>ulman lilAAib<u>a</u>d<b>i</b>


Athar: اے قوم، مےٚ چُھ ڈر زِ تۅہیہِ پٮ۪ٹھ گوٚژھ نہٕ فریادُک تہٕ کریٚکہِ نادُک دۅہ واتُن،
Transliteration: Way<u>a</u> qawmi innee akh<u>a</u>fu AAalaykum yawma a<b>l</b>ttan<u>a</u>d<b>i</b>
Mirwaiz:
  اے  میانہِ  قومہٕ  بہٕ  چھُس  کھۅژان  تُہٕندِ  خٲطرٕ  تتھ  دۅہس  یَتھ  منٛز  واریاہ  آلَوپیٚن  دِنۍ۔  گۅڈنُیک  نِدا  گوٚو  پوگس  منٛز  یِیہِ  پھۅکھ  دِنہٕ  ییٚمہِ  سٍتۍ  سٲری  مۅردٕہ  زںدٕہ  گژھن،  بیٚیہِ  یِیہِ  پرتھ  أکِس  شخصس  پننہِ  ماجہِ  سٍتۍ  نسبت  کٔرِتھ  نِدا  کرنہٕ۔


Athar:
  ییٚلہِ  توٚہۍ  اکھ  أکِس  ناد  دِیِو  تہٕ  ژلان  ژلان  پھیٖرِو،  مگر  تمہِ  ساعتہٕ  آسہِ  نہٕ  خُدایس  نِشہِ  بچاون  وول  کانٛہہ۔  پوٚز  چُھ  یہِ  زِ  یَس  اللہ  تعالیٰ  ڈالہِ  تس  چُھنہٕ  پتہٕ  کانٛہہ  وَتھ  ہاون  وول  آسان۔

Mirwaiz:
  ییٚمہِ  دۅہ  توٚہۍ  ژلان  ٲسِو  تھَر  پھِرِتھ  حساب  کہ  موقع  نِشہِ  دوزخس  کُن  تَمہِ  ساعتہٕ  آسہِ  نہٕ  کانٛہہ  تہِ  تۅہیہِ  خداے  سٕندِ  عذاب  نِشہِ  بچاوٕوُن۔  یہِ  مضمون  اوس  سٮ۪ٹھاہ  غایت  درجہ  ہدایتس  مقتضی،  مگر  یس  خداے  وَتھ  راورِ  تَس  چھُنہٕ  کانٛہہ  تہِ  وَتھ  ہاوٕوُن۔ 

Transliteration:
  Yawma tuwalloona mudbireena m<u>a</u> lakum mina All<u>a</u>hi min AA<u>as</u>imin waman yu<u>d</u>lili All<u>a</u>hu fam<u>a</u> lahu min h<u>a</u>d<b>in</b>


Athar:
  امہِ  برونٛہہ  اوس  یوسُف  علیہ  السلام  تۅہیہِ  نِشہِ  بیّنات  ہیٚتھ  آمُت  مگر  توٚہۍ  روٗدِو  تٔمۍ  سٕنزِ  اَنہِ  مژِ  تعلیمہِ  ہٕندِ  طرفہٕ  شک  سٕے  منٛز۔  پتہٕ  ییٚلہِ  تِہُند  انتقال  سپُد  پتہٕ  ووٚنُو  تۅہیہِ  وونۍ  سوزِ  نہٕ  اللہ  تعالیٰ  تِمن  پتہٕ  ہرگز  کانٛہہ  رسول۔  ﴿بظٲہر  چُھ  باسان  زِ  برونٛہہ  کُن  چِھ  یِم  لفظ  خُداین  آلِ  فرعون  کِس  مومن  شخصہٕ  سٕندِس  قومس  پٮ۪ٹھ  بطور  اضافہٕ  ارشاد  فرمٲوِمٕتۍ﴾  یِتھے  پٲٹھۍ  چُھ  اللہ  تعالیٰ  تِمن  سارِنٕے  لُکن  گُمرٲہی  منٛز  ترٛاوان  یِم  حدٕ  نیرن  وٲلۍ  تہٕ  شکی  چِھ  آسان۔

Mirwaiz:
  بتحقیق  بیٚیہِ  آو  تۅہیہِ  کُن  موسیٰ  علیہ  السلامس  برونٹھ  یوسف  علیہ  السلام  نَنہِ  دلیلہٕ  ہیٚتھ۔  پس  روٗدِوٕہ  توٚہۍ  ہمیشہ  شک  کران  تتھ  منٛز  یہِ  سُہ  تۅہیہِ  کُں  ہیتھ  آمُت  اوس  خداے  سُنٛد  پیغام۔  تااینکہ  ییٚلہِ  تِم  گٔے  ییٚمہِ  عالمہٕ،  توٚہۍ  لٔگِو  وَننہِ  پانے،  وۅنۍ  سوزِنہٕ  اللہ  تعالیٰ  یوسف  علیہ  السلامس  پتہٕ  کٲنسہِ  پیغمبرس۔  یِتھے  پٲٹھۍ  چھُ  اللہ  تعالیٰ  وَتھ  راوران  تہٕ  غلطی  منٛز  تھاوان  تِمن  لوٗکن  یِم  حدٕ  چھِ  ڈلان  انکار  کرنس  اندر،  بیٚیہِ  یِم  شک  چھِ  کران۔

Transliteration:
  Walaqad j<u>a</u>akum yoosufu min qablu bi<b>a</b>lbayyin<u>a</u>ti fam<u>a</u> ziltum fee shakkin mimm<u>a</u> j<u>a</u>akum bihi <u>h</u>att<u>a</u> i<u>tha</u> halaka qultum lan yabAAatha All<u>a</u>hu min baAAdihi rasoolan ka<u>tha</u>lika yu<u>d</u>illu All<u>a</u>hu man huwa musrifun murt<u>a</u>b<b>un</b>


Athar:
  تہٕ  اللہ  تعالیٰ  سٕندٮ۪ن  آیاتن  منٛز  چِھ  ژُوان  امہِ  ورٲے  زِ  تِمن  نِشہِ  آسہِ  کانٛہہ  سَنَد  یا  دلیل  آمٕژ۔  یہِ  رَویّہِ  چُھ  خُدایس  تہٕ  ایمان  انن  والیٚن  نزدیک  سخت  ناپسند۔  یِتھے  پٲٹھۍ  چُھ  اللہ  تعالیٰ  پرٛتھ  تکبُر  کرن  وٲلِس  تہٕ  سرکش  سٕندِس  دِلس  پٮ۪ٹھ  ٹھپّہٕ  لگاوان۔

Mirwaiz:
  تِم  گٔے  تِمے  یِم  بحث  تہٕ  قضیہِ  چھِ  لاگان  اللہ  تعالیٰ  سٕندین  آیاتن  اندر  کُنہِ  تِژِھہ  دلیلہِ  ورٲے  یۅسہٕ  تِمن  نِشہِ  وٲژمٕژ  آسِہا،  اللہ  تعالیٰ  ہس  چھےٚ  سٮ۪ٹھاہ  نفرت  اَمہِ  کج  بحثی  ہٕںز،  باایمانن  نِشہِ  تہِ  چھےٚ  اَمِچ  نفرت۔  یِتھہٕ  پٲٹھۍ  اللہ  تعالیٰ  ہن  تُہٕندین  دِلن  پٮ۪ٹھ  مۅہر  کٔرمٕژچھےٚ،  یِتھے  پٲٹھۍ  چھُ  اللہ  تعالیٰ  مۅہر  کران  پرتھ  متکبر  تہٕ  سرکش  سٕندِس  دِلس  پٮ۪ٹھ۔  یہِ  اوس  تقریر  تس  بایامان  مَردٕ  سُنٛد  یُس  پَنُن  ایمان  کھٔٹِتھ  تھاوان  اوس۔  اَمہِ  تقریرٕ  پتہٕ  کوٚر  تٔمۍ  پَنُن  پان  ظٲہر۔

Transliteration:
  Alla<u>th</u>eena yuj<u>a</u>diloona fee <u>a</u>y<u>a</u>ti All<u>a</u>hi bighayri sul<u>ta</u>nin at<u>a</u>hum kabura maqtan AAinda All<u>a</u>hi waAAinda alla<u>th</u>eena <u>a</u>manoo ka<u>tha</u>lika ya<u>t</u>baAAu All<u>a</u>hu AAal<u>a</u> kulli qalbi mutakabbirin jabb<u>a</u>r<b>in</b>


Athar:
  فرعونن  ووٚن،  اے  ہامان  میانہِ  خٲطرٕ  بناو  اَکھ  بلند  عمارت  تاکہ  بہٕ  ہیٚکہٕ  وَتن  تام  وٲتِتھ،

Mirwaiz:
  فرعونن  ییٚلہِ  یہِ  لاجواب  تقریر  بوٗز،  تٔمِس  باایمانس  ہیوٚکُن  نہٕ  کینٛہہ  ؤنِتھ،  پننِس  سٲبقہٕ  جہالتس  پٮ۪ٹھ  قٲیِم  روٗزِتھ  لوٚگ  پننہِ  خیالہٕ  دلیل  قٲیِم  کرنہٕ  ہامانس  کہ  اے  ہامان  میانہِ  خٲطرٕ  بناو  ژٕہ  اَکھ  تھوٚد  مکاناہ  دیٚو  بہٕ  تتھ  پٮ۪ٹھ  کھٔسِتھ  واتہٕ  آسمان  چن  وَتن  پٮ۪ٹھ۔

Transliteration:
  Waq<u>a</u>la firAAawnu y<u>a</u> h<u>a</u>m<u>a</u>nu ibni lee <u>s</u>ar<u>h</u>an laAAallee ablughu alasb<u>a</u>b<b>a</b>


Athar:
  آسمانن  ہٕنٛزن  وَتن  تام  تہٕ  موسیٰ  علیہ  السلام  سُنٛد  خدا  وُچَھن  پِلَن  کٔرِتھ۔  مےٚ  چُھ  یہِ  موسیٰ  ﴿علیہ  السلام﴾  بس  اپزیور  باسان۔  یِتھہٕ  پٲٹھۍ  آیہِ  فرعون  سٕنٛدِ  خٲطرٕ  تٔمۍسٕنز  بدعملی  خۅشنما  بناونہٕ،  تہٕ  سُہ  آو  سِیٚزِ  وَتہِ  نِشہِ  رُکاونہٕ۔  فرعون  سٕنٛز  سٲرٕے  چال  بٲزی  گٔیہِ  ﴿تٔمۍ  سٕنٛز  پننہِ﴾  تباہی  ہٕنٛزِ  وَتہِ  منٛز  استعمال۔

Mirwaiz:
  یعنی  آسمان  کھسنہٕ  چن  وتن  پٮ۪ٹھ،  توپتہٕ  وُچھہِ  بہٕ  موسیٰ  علیہ  السلام  سٕندِس  خدایس  کُن۔  بہٕ  چھُس  زانان  سُہ  چھُ  یہِ  وننس  اندر  اَپزِیور۔  یِتھے  پٲٹھۍ  آو  زینت  دِنہٕ  فرعون  سٕندِ  خٲطرٕ  تٔمۍ  سٕنزن  یچھ  کامین،  بییہِ  آو  سُہ  پتھ  رٹنہٕ  سیٚزِ  وَتہِ  نِشہِ۔  تٔمۍ  کرییہِ  موسیٰ  علیہ  السلامس  مقابلہٕ  واریاہ  بٔڈ  بٔڈ  تدبیر  مگر  فعرون  سُنٛد  پرتھ  تدبیراہ  گوٚو  ضایع  تہٕ  بے  کار،  کُنہِ  تدبیرس  منٛز  سپُد  نہٕ  سُہ  کامیاب۔

Transliteration:
  Asb<u>a</u>ba a<b>l</b>ssam<u>a</u>w<u>a</u>ti faa<u>tt</u>aliAAa il<u>a</u> il<u>a</u>hi moos<u>a</u> wainnee laa<i><u>th</u></i>unnuhu k<u>ath</u>iban waka<u>tha</u>lika zuyyina lifirAAawna sooo AAamalihi wa<u>s</u>udda AAani a<b>l</b>ssabeeli wam<u>a</u> kaydu firAAawna ill<u>a</u> fee tab<u>a</u>b<b>in</b>


Athar:
  سُہ  شخص  ییٚمۍ  ایمان  اوس  اوٚنمُت  چُھ  وَنان،  اے  میانہ  قوم  کیو  لٗوکو،  میٲنۍ  کتھ  مٲنِو  بہٕ  چُھسَو  تۅہیہِ  صحیح  وَتھ  ونان۔

Mirwaiz:
  تٔمۍ  باایمان  شخصن  ییٚلہِ  وُچھ  کہ  فرعونس  پھوٗر  نہٕ  کانٛہہ  معقول  جواباہ،  تٔمۍ  کوٚر  بیٚیہِ  تقریر۔  تٔمۍ  دوٚپ  اے  میانہِ  قومہٕ  توٚہۍ  پٔکِو  میانہِ  وَتہِ،  توٚہۍ  کٔرِو  میٲنۍ  پٲروی،  بہٕ  ہاوَو  تۅہیہِ  رٕژ  وَتھ  یعنی  سبیل  الرشاد  چھےٚ  میٲنۍ  وَتھ  فرعون  سٕنز  وَتھ  چھَنہٕ،  تٔمۍ  سُنٛد  دعویٰ  چھُ  اَپُز۔  

Transliteration:
  Waq<u>a</u>la alla<u>th</u>ee <u>a</u>mana y<u>a</u> qawmi ittabiAAooni ahdikum sabeela a<b>l</b>rrash<u>a</u>d<b>i</b>


Athar:
  اے  قوم،  یہِ  دُنیاہٕچ  زندگی  چھےٚ  کینٛژن  دۅہن  ہٕنٛز  ہمیشہ  کہ  قیام  کرنٕچ  جاے  چُھ  بس  ٲخرت۔

Mirwaiz:
  اے  میانہِ  قومہٕ  یہِ  دنیاہٕچ  زندگی  چھَنہٕ  مگر  کینژھن  دۅہن  فٲیدٕہ  تُلنِچ۔  اصل  روزنُک  گرٕ  گوٚو  ٲخرتُک  گرٕ۔

Transliteration:
  Y<u>a</u> qawmi innam<u>a</u> h<u>ath</u>ihi al<u>h</u>ay<u>a</u>tu a<b>l</b>dduny<u>a</u> mat<u>a</u>AAun wainna al<u>a</u>khirata hiya d<u>a</u>ru alqar<u>a</u>r<b>i</b>


Athar:
  یُس  بُرٲئی  کرِ  تس  میلہِ  تِیٛتُھے  بدلہٕ  یٖژاھ  تٔمۍ  بُرٲئی  آسہِ  کٔرمٕژ۔  تہٕ  یُس  نیک  عمل  کرِ،  خواہ  سُہ  مرد  ٲسِتن  یا  خاتون،  بشرطیکہِ  آسہِ  مومن،  یِتھۍ  سٲری  لُکھ  گژھن  جنّتس  منٛز  دٲخل  ییٚتہِ  تِمن  بےحساب  رزق  یِیہِ  دِنہٕ۔

Mirwaiz:
  ییٚمۍ  اَکھ  یچھ  کٲم  کٔر  تس  یِیہِ  نہٕ  تمُیک  سزا  دِنہٕ  مگر  تتھ  برابر  یُس  اَکھاہ  رٕژعمل  کرِ  مَردو  یا  زنانو  أندرٕہ  باایمان  ٲسِتھ  تِمے  لوٗکھ  اَژن  جنتس  اندر،  تَتہِ  یِیَکھ  رِزق  عطا  کرنہٕ  حسابہٕ  روٚستُے۔

Transliteration:
  Man AAamila sayyiatan fal<u>a</u> yujz<u>a</u> ill<u>a</u> mithlah<u>a</u> waman AAamila <u>sa</u>li<u>h</u>an min <u>th</u>akarin aw onth<u>a</u> wahuwa muminun faol<u>a</u>ika yadkhuloona aljannata yurzaqoona feeh<u>a</u> bighayri <u>h</u>is<u>a</u>b<b>in</b>


Athar:
  اے  قوم،  ٲخر  کیا  دٔلیل  چھےٚ  یہِ  زِ  بہٕ  چُھسَو  توٚہۍ  نجاتس  کُن  بُلاوان  تہٕ  توٚہۍ  چِھو  مےٚ  نارس  کُن  دعوت  دِوان۔

Mirwaiz:
  اے  میانہِ  قومہٕ  یہِ  کِژھ  کتھاہ  چھےٚ  کہ  بہٕ  چھُسَو  ناد  دِوان  نجاتس  کُن،  توٚہۍ  چھِو  مےٚ  ناد  دِوان  نارس  کُن۔

Transliteration:
  Way<u>a</u> qawmi m<u>a</u> lee adAAookum il<u>a</u> a<b>l</b>nnaj<u>a</u>ti watadAAoonanee il<u>a</u> a<b>l</b>nn<u>a</u>r<b>i</b>


Athar:
  توٚہۍ  چِھو  مےٚ  امہِ  کتھہِ  ہٕنز  دعوت  دِوان  زِ  بہٕ  گژٕھہ  خُدایس  سٍتۍ  کُفر  کرُن  تہٕ  تس  سٍتۍ  گژٕھہ  تِمہٕ  ہستی  شریک  ٹھہرٲوُن  یِم  نہٕ  بہٕ  زانان  چُھسَکھ،  ﴿یعنی  مےٚ  چَھنہٕ  پے  زِ  خُدٲئی  منٛز  چھا  تِہٕنز  کانٛہہ  شرکت﴾  حالانکہ  بہٕ  چُھسَو  توٚہۍ  تس  زبردست  مغفرت  کرن  وٲلِس  خُدایس  کُن  بُلاوان۔

Mirwaiz:
  توٚہۍ  چھِو  مےٚ  ناد  دِوان  معبودِ  برحقس  انکار  کرنس  تہٕ  شریک  ٹھہراونس  کُن  ییٚمِچ  نہٕ  مےٚ  نِشہِ  کانٛہہ  خبراہ  چھےٚ،  دلیلاہ  چھےٚ۔  بہٕ  چھُس  تۅہیہِ  ناد  دِوان  تَس  معبودِ  برحقس  کُن  یُس  سٮ۪ٹھاہ  بخشن  ہار  چھُ۔

Transliteration:
  TadAAoonanee liakfura bi<b>A</b>ll<u>a</u>hi waoshrika bihi m<u>a</u> laysa lee bihi AAilmun waan<u>a</u> adAAookum il<u>a</u> alAAazeezi alghaff<u>a</u>r<b>i</b>


Athar:
  نَہ،  حق  چُھ  یہِ  تہٕ  اتھ  خلاف  ہیٚکہِ  نہٕ  سپدِتھ  زِ  یِمن  کُن  توٚہۍ  مےٚ  بُلاوان  چِھو  تِہندِ  خٲطرٕ  نَہ  چھےٚ  دُنیا  سٕے  منٛز  کانٛہہ  دعوت  نہ  ٲخرتس  منٛز،  ﴿یتھ  کتھہِ  ہیٚکن  بیٚیہِ  تہِ  کینٛہہ  معنی  ٲسِتھ۔  اکھ  یہِ  زِ  نَہ  چُھ  یِمن  دُنیاہس  منٛز  یہِ  حق  واتان  تہٕ  نہ  ٲخرتس  منٛز  زِ  یِہٕنز  خُدٲئی  تسلیم  کرنہٕ  خٲطرٕ  گژِھہ  خُداے  سٕندٮ۪ن  خلقن  دعوت  دِنہٕ  یِنۍ۔  دوٚیم  یہِ  زِ  لوٗکو  چِھ  یِم  زبردستی  خُداے  بنٲوِمٕتۍ،  نَتہٕ  نہ  چِھ  یِم  یتھ  دُنیاہس  منٛز  خُدٲئی  ہُند  دعویٰ  کرن  وٲلۍ،  نہ  وۅتھن  ٲخرتس  منٛز  یہِ  دعویٰ  ہیٚتھ  زِ  أسۍ  تہِ  ہے  ٲسۍ  خُداے  تۅہیہِ  کیازِ  مٲنِو  نہٕ  أسۍ۔  ترییم  یہِ  زِ  یِمن  ناد  دِنُک  فٲیدٕ  نَہ  چُھ  یتھ  دُنیاہس  منٛز  نہ  چُھ  ٲخرتس  منٛز،  تِکیازِ  یِم  چِھ  بالکل  بےاختیار  تہٕ  یِمن  ناد  لایُن  چُھ  قطعی  لاحٲصل۔﴾  تہٕ  اسہِ  سارِنٕے  چُھ  پھیرُن  اللہ  تعالیٰ  سٕے  کُن  تہٕ  حدٕ  نیرن  وٲلۍ  چِھ  نارس  گژھن  وٲلۍ۔

Mirwaiz:
  یہِ  کتھ  چھےٚ  ظٲہر  کہ  یَس  پرستش  کرنس  کُن  توٚہۍ  مےٚ  ناد  دِوان  چھِو،  سُہ  چھُنہٕ  قٲبل  نہ  دنیاہس  اندر  کُنہِ  حاجت  وِزِ  ناد  دِنس  نہ  ٲخرتس  اندر  دفع  عذاب  کہ  وقتہٕ،  کیازِ  ناد  دِنٕچ  صلاحیت  چھےٚ  تٔسۍ  یَس  قدرت  و  علم  آسہِ۔  یِم  دۅشوے  چیز  چھِ  غیر  اللہ  ہس  نِشہِ  مفقود۔  یہِ  چھےٚ  یقینی  کتھ  کہ  اَسہِ  سارِنٕے  چھُ  واپس  رجوع  کرُن  اللہ  تعالیٰ  ہس  کُن۔  یِتہِ  چھےٚ  یقینی  کتھ  کہ  حدٕ  نِشہِ  ڈلہٕ  وُن  یعنی  غیر  اللہ  ہس  عبادت  کرٕوُن  چھُ  نارس  اندر  واتہٕ  وُن۔

Transliteration:
  L<u>a</u> jarama annam<u>a</u> tadAAoonanee ilayhi laysa lahu daAAwatun fee a<b>l</b>dduny<u>a</u> wal<u>a</u> fee al<u>a</u>khirati waanna maraddan<u>a</u> il<u>a</u> All<u>a</u>hi waanna almusrifeena hum a<u>s</u><u>ha</u>bu a<b>l</b>nn<u>a</u>r<b>i</b>


Athar:
  از  یِکینژھا  بہٕ  ونان  چُھس  عنقریب  یِیہِ  سُہ  وقت  ییٚلہِ  توٚہۍ  سُہ  یاد  کٔرِیوٗن۔  تہٕ  پنُن  معاملہٕ  چُھس  بہٕ  خُدایس  پُشراوان،  سُہ  چُھ  پننیٚن  بندن  ہُند  نگہبان۔

Mirwaiz:
  میٲنۍ  کتھ  چھَنہٕ  تۅہیہِ  بیٚہان،  پیٚیہِ  وٕہ  تۅہیہِ  ژیٚتس  سۅ  کتھ  یۅسہٕ  بہٕ  ونان  چھُس  مگر  برونٹھ  پہَن،  بہٕ  چھُس  پَنُن  معاملہٕ  پُشراوان  اللہ  تعالیٰ  ہس۔  بے  شک  اللہ  تعالیٰ  چھُ  پانہٕ  وُچھان  پننین  بندن  ہُنٛد  حال۔

Transliteration:
  Fasata<u>th</u>kuroona m<u>a</u> aqoolu lakum waofawwi<u>d</u>u amree il<u>a</u> All<u>a</u>hi inna All<u>a</u>ha ba<u>s</u>eerun bi<b>a</b>lAAib<u>a</u>d<b>i</b>


Athar:
  ٲخر  کار  یِمہٕ  بُرٕ  کھۅتہٕ  بُرٕ  چالہٕ  تِمو  لُکو  تس  مومنس  خلاف  گِنٛزٕ،  خُداین  بچوو  سُہ  تِمو  سارِوٕیَو  نِشہِ،  ﴿امہِ  نِشہِ  چُھ  پے  لگان  زِ  سُہ  شخص  چُھ  فرعون  سٕندِس  سلطنتس  منٛز  تیٖتہِ  بڈِ  اہم  شخصیتُک  مٲلِک  اوسمُت  زِ  پوٗرٕ  دربارس  منٛز  فرعونس  برونٛہہ  کنہِ  حق  گوئی  کرنہٕ  باوجود  ہیٚکہِ  ہے  نہٕ  علانیہ  تس  سزا  دِنُک  جُرات  کرنہٕ  یِتھ،  امہِ  وجہ  کِنۍ  پیٚیہِ  فرعونس  تہٕ  تٔمۍ  سٕندٮ۪ن  حٲمِیَن  تس  مارنہٕ  خٲطرٕ  خفیہ  تدبیرٕ  کرنہِ۔  مگر  یِمن  تدبیرن  تہِ  دِیُت  نہٕ  خُداین  برونٛہہ  پکنہٕ۔﴾  تہٕ  فرعون  سٕندۍ  سٲتھی  آے  خۅد  بدترین  عذاب  کِس  پھیرس  منٛز  ہیٚنہٕ۔

Mirwaiz:
  پس  روٚچھ  سُہ  بندہ  اللہ  تعالیٰ  ہن  تِہٕندیو  مضر  تدبیرو  نِشہِ۔  پوٚت  پھِیرِتھ  آو  وَلنہٕ  عذاب  فرعون  سٕندین  لوتین  پوتین۔  چنانچہ  فرعون  تہٕ  تِہُنٛد  قوم  پھوٚٹ  دریاے  قُلزُمس  اندر۔  موسیٰ  علیہ  السلام  تہٕ  تِہٕندیو  تابِعَو  لوٚب  نجات۔  آلِ  فرعون  منٛزٕ  یِم  باایمان  ٲسۍ  تِمَو  لوٚب  موسیٰ  علیہ  السلامس  سٍتۍ  غرق  سپدنہٕ  نِشہِ  نجات۔

Transliteration:
  Fawaq<u>a</u>hu All<u>a</u>hu sayyi<u>a</u>ti m<u>a</u> makaroo wa<u>ha</u>qa bi<u>a</u>li firAAawna sooo alAAa<u>tha</u>b<b>i</b>


Athar:
  جہنمُک  نار  چُھ  یتھ  برونٛہہ  کُن  تِم  صبحس  تہٕ  شامس  پیش  چِھ  یِوان  کرنہٕ،  تہٕ  ییٚلہِ  قیامتٕچ  گٔر  واتہِ  حُکم  سپدِ  زِ  آلِ  فرعون  کٔرِیوٗن  شدید  عذابس  منٛز  دٲخل۔

Mirwaiz:
  عالمِ  برزخس  منٛز  چھِ  تِم  صُبحس  تہٕ  شامس  نارس  برونٹھہٕ  کنہِ  اَننہٕ  یِوان،  تِمن  چھُ  وَننہِ  یِوان  کہ  قیامتُک  دۅہ  کیا  یِیِو  توٚہۍ  اَتھ  نارس  منٛز  دٲخل  کرنہٕ۔  قیامت  قٲیِم  سپدِ،  تَمہِ  دۅہ  یِیہِ  حکم  کرنہٕ،  واتنٲوِیوٗکھ  فرعون  تِہُند  قوم  سخت  عذابس  اندر۔

Transliteration:
  A<b>l</b>nn<u>a</u>ru yuAAra<u>d</u>oona AAalayh<u>a</u> ghuduwwan waAAashiyyan wayawma taqoomu a<b>l</b>ss<u>a</u>AAatu adkhiloo <u>a</u>la firAAawna ashadda alAAa<u>tha</u>b<b>i</b>


Athar:
  پتہٕ  کٔرِو  خیال  تمہِ  وقتُک  ییٚلہِ  یِم  لُکھ  جہنمس  منٛز  اکھ  أکِس  سٍتۍ  ژُوان  آسن۔  دُنیاہس  منٛز  یِم  لُکھ  کمزور  ٲسۍ  تِم  وَنن  زٕٹھۍ  بنَن  والیٚن  زِ،  أسۍ  ٲسۍ  تُہٕندۍ  تابع،  کیا  وۅنۍ  بچٲوِوٕ  توٚہۍ  اسہِ  ییٚتہِ  نارِ  جنہم  کہ  تکلیف  کہ  کُنہِ  حصّہٕ  نِشہِ؟

Mirwaiz:
  سُہ  وقت  تہِ  چھُ  قٲبلِ  ذکر  ییٚلہِ  کٲفر  نارِ  جہنمس  اندر  پانہٕ  وٲنۍ  ہَرہَر  کرن،  توپتہٕ  وَنن  کمزور  لوٗکھ  تِمن  لوٗکن  یِم  مغروٗر  تہٕ  سرکش  ٲسۍ  کہ  أسۍ  ٲسۍ  تۅہی  تٲبع،  کیا  توٚہۍ  ہیٚکِو  نا  نارُک  کانٛہہ  حصہٕ  اَسہِ  نِشہِ  دوٗر  کٔرِتھ۔

Transliteration:
  Wai<u>th</u> yata<u>ha</u>jjoona fee a<b>l</b>nn<u>a</u>ri fayaqoolu a<b>l</b><u>dd</u>uAAaf<u>a</u>o lilla<u>th</u>eena istakbaroo inn<u>a</u> kunn<u>a</u> lakum tabaAAan fahal antum mughnoona AAann<u>a</u> na<u>s</u>eeban mina a<b>l</b>nn<u>a</u>r<b>i</b>


Athar:
  تِم  زٕٹھۍ  بنَن  وٲلۍ  دِن  جواب،  أسۍ  سٲری  چِھ  ییٚتہِ  أکۍسٕے  حالس  منٛز،  تہٕ  خُداین  چُھ  بندن  درمیان  فٲصلہٕ  کوٚرمُت۔

Mirwaiz:
  مغرور  تہٕ  سرکش  لوٗکھ  وَننکھ  أسۍ  سٲری  چھِ  نارسٕے  منٛز ﴿أسۍ  اگر  تۅہیہِ  کینٛہہ  کٔرِتھ  ہیٚکہَو  گۅڈٕ  کرہَو  أسۍ  پانسٕے﴾ بے  شک  اللہ  تعالیٰ  ہن  کوٚر  فٲصلہٕ  بندن  منٛز،  وۅنۍ  ہیٚکہِ  نہٕ  تتھ  فٲصلس  منٛز  بدل  سپدِتھ۔  تتھ  فٲصلس  منٛز  آے  أسۍ  سٲری  ناری  قرار  دِنہٕ۔  

Transliteration:
  Q<u>a</u>la alla<u>th</u>eena istakbaroo inn<u>a</u> kullun feeh<u>a</u> inna All<u>a</u>ha qad <u>h</u>akama bayna alAAib<u>a</u>d<b>i</b>


Athar:
  پتہٕ  وَنن  یِم  جہنمس  منٛز  پیمٕتۍ  لُکھ  جہنم  کیٚن  اہلِ  کارن،  پننِس  ربّس  کٔرۍتَو  دُعا  زِ  سٲنِس  عذابس  کرِہے  اکہِ  دۅہٕچ  کمی۔

Mirwaiz:
  تَمہِ  پتہٕ  وَنن  تِم  سٲری  لوٗکھ  یِم  جہنمس  منٛز  دزان  آسن  جہنم  کین  داروغن،  توٚہۍ  مٔنگۍ  تو  سانہِ  خٲطرٕ  خدایس  سُہ  کرِہا  کُنہِ  دۅہ  عذابس  منٛز  سہل۔

Transliteration:
  Waq<u>a</u>la alla<u>th</u>eena fee a<b>l</b>nn<u>a</u>ri likhazanati jahannama odAAoo rabbakum yukhaffif AAann<u>a</u> yawman mina alAAa<u>tha</u>b<b>i</b>


Athar:
  تِم  پرٕٛژھن،  کیا  تۅہیہِ  نِشہِ  ٲسۍنا  تُہٕندۍ  رسول  بیّنات  ہیٚتھ  یِوان  روٗدِمٕتۍ؟  تِم  وَنن،  آ،  جہنمٕکۍ  اہلِ  کار  وَنن،  تیٚلہِ  کٔرِو  توٚہی  دعا  تہٕ  کٲفرن  ہُنٛد  دعا  چھُ  ضایع  گژھن  وول۔

Mirwaiz:
  تِم  دپنکھ  کیا  تۅہیہِ  نِشہِ  ٲسۍ  نا  یِوان  پیغمبر  تُہٕندۍ  نَنہِ  دلیلہٕ  ہیتھ،  جہنم  نِشہِ  بچنٕچ  کانٛہہ  طریقاہ  تہٕ  صوٗرتھاہ  ہیتھ۔  تِم  دپنکھ  اَدٕ  یِوان  ٲسۍ  مگر  أسۍ  ٲسۍ  نہٕ  تِہُنٛد  مانان،  تِم  دپنکھ  تورٕ  توٚہۍ  مٔنگِو  پانے،  اَسہِ  چھےٚ  کٲفرن  سفٲرش  کرنٕچ  ممٲنعت۔  مگر  تتھ  منگنس  تہِ  کانٛہہ  نتیجا  نیریٚو  نہٕ،  کیازِ  کٲفرن  ہُنٛد  منگُن  چھُنہٕ  مگر  بے  کار  تہٕ  بے  اعتبار۔  

Transliteration:
  Q<u>a</u>loo awalam taku tateekum rusulukum bi<b>a</b>lbayyin<u>a</u>ti q<u>a</u>loo bal<u>a</u> q<u>a</u>loo fa<b>o</b>dAAoo wam<u>a</u> duAA<u>a</u>o alk<u>a</u>fireena ill<u>a</u> fee <u>d</u>al<u>a</u>l<b>in</b>


Athar:
  پژھ  کٔرِو  أسۍ  چِھ  پننیٚن  رسولن  تہٕ  ایمان  اَنن  والیٚن  ہُند  مدد  ییٚمہِ  دُنیا  چہِ  زندگی  منٛز  تہِ  لازِماً  کران  تہٕ  تمہِ  دۅہ  تہِ  کرَو  ییٚلہِ  گواہ  آسن  کھڑا۔

Mirwaiz:
  أسۍ  چھِ  یٲری  تہٕ  مدد  کران  پننین  پیغمبرن  بیٚیہِ  باایمانن  دنیاچہ  زندگی  اندر  بیٚیہِ  ییٚمہِ  دۅہ  گواہ  یعنی  تِم  ملٲیک،  یِم  نامۂ  اعمال  لیکھان  آسن  گوٲہی  خٲطرٕ  تھوٚد  وۅتھن۔  تِم  دِن  گوٲہی  پیغمبرن  ہٕندِ  تبلیغٕچ  بیٚیہِ  کٲفرن  ہٕندِ  انکارٕچ۔

Transliteration:
  Inn<u>a</u> lanan<u>s</u>uru rusulan<u>a</u> wa<b>a</b>lla<u>th</u>eena <u>a</u>manoo fee al<u>h</u>ay<u>a</u>ti a<b>l</b>dduny<u>a</u> wayawma yaqoomu alashh<u>a</u>d<b>u</b>


Athar:
  ییٚلہِ  ظٲلِمن  تِہُند  عذر  کانٛہہ  تہِ  فٲیدہ  دِیہِ  نہٕ  تہٕ  تِمن  وَسہِ  لعنت  تہٕ  بدترین  ٹھکانہٕ  یِیہِ  تِہندِس  حصّس  منٛز۔

Mirwaiz:
  ییٚمہِ  دۅہ  نہٕ  کانٛہہ  فٲیدٕہ  دِیہِ  ظٲلمن  یعنی  مشرکن  تہٕ  کٲفرن  عذر  تہٕ  بہانہٕ  پیش  کرُن،  تِہِندِ  خٲطرٕ  چھےٚ  لعنت ﴿یعنی  خداے  سٕندِ  رحمت  نِشہِ  دوٗری﴾  بیٚیہِ  چھُ  تِہِندِ  روزنہٕ  خٲطرٕ  یچھ  مکان۔

Transliteration:
  Yawma l<u>a</u> yanfaAAu a<b>l</b><i><u>thth</u></i><u>a</u>limeena maAA<u>th</u>iratuhum walahumu allaAAnatu walahum sooo a<b>l</b>dd<u>a</u>r<b>i</b>


Athar:
  وُچھِتو  زِ  موسیٰ  علیہ  السلامس  کٔر  اسہِ  رہنمٲئی  تہٕ  بنی  اسرائیل  بنوو  تمہ  کتابہِ  ہُند  وٲرث،

Mirwaiz:
  بتحقیق  تۅہیہِ  برونٹھ  کوٚر  اَسہِ  عطا  موسیٰ  کلیم  اللہ  ہس  بوٚڈ  ہدایت  یعنی  توراۃ  بیٚیہِ  کٔرۍ  بنی  اسرٲیل  اَسہِ  وٲرث  کتابہِ  ہٕندۍ  یعنی  توراۃٕکۍ  یُس  توراۃ  ہدایت  و  نصیحت  چھُ  عقلہِ  والین  تہٕ  گاٹلین  ہٕندِ  خٲطرٕ۔  بے  عقل  یِم  ٲسۍ  تِمن  ووت  نہٕ  تمہِ  کتابہِ  ہُنٛد  کانٛہہ  فٲیدٕہ،  توٚہۍ  تہِ  چھِو  موسیٰ  علیہ  السلام  سٕندۍ  پٲٹھۍ  صاحب  رسالت  و  وحی۔

Transliteration:
  Walaqad <u>a</u>tayn<u>a</u> moos<u>a</u> alhud<u>a</u> waawrathn<u>a</u> banee isr<u>a</u>eela alkit<u>a</u>b<b>a</b>


Athar: یۅسہٕ عقل تہٕ گاٹہٕ جار تھاون والیٚن خٲطرٕ ہدایت تہٕ نصیحت ٲس۔
Transliteration: Hudan wa<u>th</u>ikr<u>a</u> liolee alalb<u>a</u>b<b>i</b>
Mirwaiz:
  تِہٕندین  اُمتین  اندر  یِم  گاٹٕلۍ  چھِ  تِم  تہِ  کٔرِن  تَمہِ  کتابہِ  ہٕںز  یۅسہٕ  تۅہیہِ  عطا  کرنہٕ  آیہِ  خدمت  تہٕ  اشاعت۔  بے  عقل  یِم  چھِ  تِم  کرن  اَتھ  کتابہِ  انکار۔


Athar:
  لہٰذا،  اے  نبی  صلی  اللہ  علیہ و سلم،  صبر  کٔرِو،  اللہ  تعالیٰ  سُند  وعدہ  چُھ  برحق،  پننہِ  قصورٕچ  مٔنگِو  معٲفی۔  ﴿یتھ  سیاق  و  سباقس  منٛز  یہِ  کتھ  وننہٕ  چھےٚ  آمٕژ،  تتھ  پٮ۪ٹھ  غور  کرنہٕ  سٍتۍ  چُھ  صاف  باسان  زِ  یتھ  جایہِ  چُھ   قصور   نِشہِ  مُراد  بےصبری  ہٕنز  سۅ  کیفیت  یۅسہٕ  شدید  مخالفت  کِس  تتھ  ماحولس  منٛز  خصوصیت  سان  پننیٚن  سٲتھِیَن  ہٕنز  مظلومی  وُچھ  وُچھ  نبی  صلی  اللہ  علیہ و سلمن  أندرٕ  ٲس  پٲدٕ  سپدان۔  تِم  ٲسۍ  یژھان  زِ  جلدی  گوٚژھ  کانٛہہ  تِیُتھ  معجزہ  یُن  ہاونہٕ  ییٚمہِ  سٍتۍ  کفّار  گژھہَن  قٲیل۔  نَتہٕ  گٔژِھہ  اللہ  تعالیٰ  سٕندِ  طرفہٕ  بیٚیہِ  کانٛہہ  تِژھ  کتھ  ظہورس  منٛز  یِنۍ  ییٚمہِ  سٍتۍ  یہِ  مخالفتُک  طوفان  ٹھنڈٕ  گژِھہ  ہے۔  یہِ  خوٲہش  ٲس  نہٕ  بذات  خۅد  کانٛہہ  گناہ  یتھ  کُنہِ  توبہ  و  استغفارُک  حاجتِ  پیٚیہِ  ہے،  البتہٕ  یتھ  بلند  مقامَس  پٮ۪ٹھ  خُداین  حضور  سرفراز  ٲسۍ  کٔرمٕتۍ  تہٕ  ییٚمہِ  زبردست  اُولوالعزمی  ہُند  سُہ  مقام  تقاضہٕ  اوس  کران،  تمہِ  لحاظہٕ  باسییہِ  خُدایس  یہِ  معمولی  بےصبری  تہِ  حضور  صلی  اللہ  علیہ و سلمن  ہٕندِ  مرتبہٕ  نِشہِ  ؤسۍ  پایہِ،  امہِ  موجوٗب  سپُد  ارشاد  زِ  اتھ  کمزوری  پٮ۪ٹھ  منگِو  توٚہۍ  خُدایس  معٲفی  تہٕ  چٹان  چہ  مضبوطی  سان  سپدِو  پننِس  موقفس  پٮ۪ٹھ  قٲیِم،  یِتھہٕ  پٲٹھۍ  زَن  تۅہیہِ  ہِوِس  عظیم  المرتبت  انسانس  آسُن  پزِ۔﴾  تہٕ  صبح  و  شام  روٗزِو  پننِس  ربّ  سٕندِ  حمدٕ  سان  تٔمۍ  سٕنز  تسبیح  کران۔

Mirwaiz:
  مگر  توٚہۍ  کٔرِو  تتھ  پٮ۪ٹھ  صبر  یارسول  اللہؐ،  بے  شک  اللہ  تعالیٰ  سُند  وعدٕہ  چھُ  پوٚز،  بیٚیہِ  مٔنگِو  مغفرت  پننین  گناہن  ہٕندِ  خٲطرٕ،  بیٚیہِ  روٗزِو  تتھ  کامہِ  سٍتۍ  مشغول  ییٚمہِ  سٍتۍ  نہٕ  غمس  کُن  التفا  تھٕے  سپدان  آسہِ۔  سُہ  گوٚو  کہ  توٚہۍ  ٲسِو  تسبیح  تہٕ  حمد  پننِس  پروردگارٕ  سٕندِ  خٲطرٕ  پران  شامس  تہِ  صُبحس  تہِ۔ 

Transliteration:
  Fa<b>i</b><u>s</u>bir inna waAAda All<u>a</u>hi <u>h</u>aqqun wa<b>i</b>staghfir li<u>th</u>anbika wasabbi<u>h</u> bi<u>h</u>amdi rabbika bi<b>a</b>lAAashiyyi wa<b>a</b>libk<u>a</u>r<b>i</b>


Athar:
  حقیقت  چھےٚ  یہِ  زِ  یِم  لُکھ  کُنہِ  سَنَدٕ  تہٕ  حجّت  ورٲے،  یۅسہٕ  تِمن  نِشہِ  آمٕژ  آسہِ،  اللہ  تعالیٰ  سٕندٮ۪ن  آیاتن  منٛز  ژُوان  چِھ،  تِہندٮ۪ن  دِلن  منٛز  چُھ  کِبر  بٔرِتھ  مگر  تِم  چھِنہٕ  تتھ  بجرس  واتن  وٲلۍ  ییٚمیُک  تِمن  غروٗر  چُھ۔  بس  مٔنگِو  اللہ  تعالیٰ  سُند  پناہ،  سُے  چُھ  سورُے  کینٛہہ  وُچھان  تہٕ  بوزان۔

Mirwaiz:
  بے  شک  یِم  لوٗکھ  بحث  تہٕ  قضیہ  چھِ  کران  خداے  سٕندین  آیاتن  اندر  کُنہِ  دلیلہِ  ورٲے  یۅسہٕ  تِمن  نِشہِ  وٲژمٕژ  آسِہا،  تِہٕندین  دِلن  اندر  چھُنہٕ  کِہِنۍ  تہِ  بٔڑیمی  یعنی  تکبر  وغرور  ورٲے۔  تِمن  ییٚمہِ  بٔڑیمی  ہُنٛد  خیال  چھُ  تتھ  ہیٚکن  نہٕ  وٲتِتھ  یعنی  سۅ  سپدِ  نہٕ  تِمن  حٲصلٕے  زانٛہہ  بلکہ  گژھن  تِم  ذلیل  و  خوار،  بلکہ  مٔنگۍ  تو  توٚہۍ  اللہ  تعالیٰ  ہس  پناہ  تِمن  لوٗکن  ہٕندِ  شرٕ  نِشہِ۔  بے  شک  اللہ  تعالیٰ  چھُ  سورُے  بوزٕوُن،  سورُے  وُچھہِ  وُن۔  یِم  لوٗکھ  انسانن  ہٕندِ  سدوبارٕہ  پٲدٕہ  سپدنس  انکار  کران  چھِ  تِم  چھِ  سٮ۪ٹھاہ  بے  عقل،  کیازِ۔  

Transliteration:
  Inna alla<u>th</u>eena yuj<u>a</u>diloona fee <u>a</u>y<u>a</u>ti All<u>a</u>hi bighayri sul<u>ta</u>nin at<u>a</u>hum in fee <u>s</u>udoorihim ill<u>a</u> kibrun m<u>a</u> hum bib<u>a</u>ligheehi fa<b>i</b>staAAi<u>th</u> bi<b>A</b>ll<u>a</u>hi innahu huwa a<b>l</b>ssameeAAu alba<u>s</u>eer<b>u</b>


Athar:
  آسمانن  تہٕ  زمینُک  پٲدٕ  کرُن  چھےٚ  انسان  سٕندِ  پٲدٕ  کرنہٕ  بہ  نسبت  یقیناً  زیادہ  بٔڑ  کٲم،  مگر  اکثر  لُکھ  چِھنہٕ  زانان۔

Mirwaiz:
  آسمانن  تہٕ  زمینن  ہُنٛد  پٲدٕ  کرُن  چھےٚ  زیادٕھ  کٲم  انسان  دوبارٕہ  پٲدٕہ  کرنہٕ  کھۅتہٕ  لوٗکن  ہٕنزِ  نظرِ  اندر،  ییٚلہِ  یہِ  بٔڈ  کٲم  کرنس  پٮ۪ٹھ  تس  پوٗرٕ  قدرت  چھےٚ،  لۅکٕٹ  کرٕنۍ  کیا  عجایب  چھُ  تس  نِشہِ۔  مگر  باوجودآں  چھَنہٕ  اکثر  لوٗکن  یہِ  کتھ  فکرِ  تران۔

Transliteration:
  Lakhalqu a<b>l</b>ssam<u>a</u>w<u>a</u>ti wa<b>a</b>lar<u>d</u>i akbaru min khalqi a<b>l</b>nn<u>a</u>si wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  تہٕ  یہِ  ہیٚکہِ  نہٕ  بٔنِتھ  زِ  اوٚن  تہٕ  گاشدار  ہیٚکہِ  یکساں  ٲسِتھ،  تہٕ  ایمان  دار  تہٕ  صالح  تہٕ  بدکار  آسن  برابر۔  مگر  توٚہۍ  لُکھ  چِھو  کمٕے  پہن  سمجھان۔

Mirwaiz:
  بیٚیہِ  یِتھہٕ  پٲٹھۍ  برابر  چھُنہٕ  اوٚن  تہٕ  گاشدار،  یِتھے  پٲٹھۍ  چِھنہٕ  برابر  تِم  لوٗکھ  یِمَو  ایمان  أنِتھ  رٕژٕ  کامہِ  کرِ،  بیٚیہِ  یِم  بدکار  آسن۔  سٮ۪ٹھاہ  کم  چھِو  توٚہۍ  فکرکران  وَرنہٕ  روٗزِہِو  نہٕ  توٚہۍ  اعمیٰ  تہٕ  بدکار۔

Transliteration:
  Wam<u>a</u> yastawee alaAAm<u>a</u> wa<b>a</b>lba<u>s</u>eeru wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti wal<u>a</u> almuseeo qaleelan m<u>a</u> tata<u>th</u>akkaroon<b>a</b>


Athar:
  یقیناً  چھےٚ  قیامتٕچ  گٔر  یِنہٕ  واجِنۍ  امہِ  کِس  یِنَس  منٛز  چُھنہٕ  کانٛہہ  شک،  مگر  اکثر  لُکھ  چِھنہٕ  مانان۔

Mirwaiz:
  قیامت  چھےٚ  ضرور  یِوُنۍ،  تَمہِ  کِس  یِنس  منٛز  چھُنہٕ  کانٛہہ  شکھاہ،  لیکن  واریاہ  لوٗکھ  چھِنہٕ  مانان  تہٕ  پژھ  کران،  کیازِ  تِم  چھِنہٕ  تَمہِ  چن  دلیلن  اندر  تدبُر  تہٕ  غورکران۔

Transliteration:
  Inna a<b>l</b>ss<u>a</u>AAata la<u>a</u>tiyatun l<u>a</u> rayba feeh<u>a</u> wal<u>a</u>kinna akthara a<b>l</b>nn<u>a</u>si l<u>a</u> yuminoon<b>a</b>


Athar:
  تُہُند  ربّ  چُھ  ونان،  مےٚ  دِیو  ناد،  بہٕ  کرٕ  تُہٕندۍ  دُعا  قبول،  ﴿یعنی  دعا  قبول  کرنٕکۍ  سٲری  اختیارات  چِھ  مےٚ،  لہٰذا  مَہ  مٔنگِو  توہۍ  باقین  دُعا  بلکہ  مٔنگِو  میے﴾  یِم  لُکھ  تکبُرس  منٛز  یِتھ  میانہِ  عبادت  نِشہِ  بُتھ  چِھ  پھِران،  ضروٗر  گژھن  تِم  ذلیل  و  خوار  سپدِتھ  جہنمس  منٛز  دٲخٕل۔  ﴿یتھ  آیتس  منٛز  چھےٚ  زٕ  کتھہٕ  خاص  طور  قٲبِل  توجّہ۔  اکھ  یہِ  زِ  دُعا  تہٕ  عبادت  چُھ  یتھ  جایہِ  ہم  معنی  الفاظَو  رٔنگۍ  وَرتاونہٕ  آمُت۔  تِکیازِ  گۅڈنِکِس  فِقرس  منٛز  یُس  چیز  دُعا  کہ  لفظہٕ  سٍتۍ  تعبیر  اوس  کرنہٕ  آمُت،  سُے  چُھ  دوٚیِمِس  فِقرس  منٛز  عبادت  کہ  لفظہٕ  سٍتۍ  تعبیر  فرماونہٕ  آمُت۔  امہِ  سٍتۍ  گٔیہِ  یہِ  کتھ  واضح  زِ  دُعا  چُھ  عینِ  عبادت  تہٕ  جانِ  عبادت۔  دوٚیم  یہِ  زِ  خُدایس  دُعا  نہ  منگن  والیٚن  خٲطرٕ  چِھ  تکبرس  منٛز  یِتھ  چِھ  میانہِ  عبادت  نِشہِ  بُتھ  پھِران،  الفاظ  وَرتاونہٕ  آمٕتۍ۔  امہِ  نِشہِ  چُھ  پے  لگان  زِ  اللہ  تعالیٰ  ہس  دُعا  منگُن  چُھ  عینِ  بندگی  ہُند  تقاضہٕ،  تہٕ  امہِ  نِشہِ  بُتھ  پھِرنُک  معنی  چُھ  یہِ  زِ  انسان  چُھ  تکبُرس  منٛز  مبتلا۔﴾

Mirwaiz:
  بیٚیہِ  چھُ  فرماوان  تُہُنٛد  پروردگار،  اے  لوٗکو  مٔنگِو  توٚہۍ  مےٚ،  بہٕ  کرٕ  تُہُنٛد  پرتھ  جٲیز  درخواستاہ  قبول۔  مےٚ  ورٲےمَہ  مٔنگِو  پنٕنۍ  حاجت  کٲنسہِ  تہِ۔  بے  شک  یِم  لوٗکھ  تکبر  چھِ  کران  میانہِ  عبادت  نِشہِ  یعنی  مےٚ  منگنہٕ  نِشہِ،  مےٚ  ورٲے  بیٚیَن  چھِ  منگان،  مےٚ  چھِنہٕ  پنٕنۍ  حاجت  منگان،  تِم  أژِن  جہنمس  مٔرِتھ  خوار  گٔژِھتھ۔

Transliteration:
  Waq<u>a</u>la rabbukumu odAAoonee astajib lakum inna alla<u>th</u>eena yastakbiroona AAan AAib<u>a</u>datee sayadkhuloona jahannama d<u>a</u>khireen<b>a</b>


Athar:
  سُہ  چُھ  اللہ  تعالیٰ  ہٕے  ییٚمۍ  تُہندِ  خٲطرٕ  رات  بنٲو  تاکہ  توٚہۍ  ہیکِو  اَتھ  منٛز  سکون  حٲصل  کٔرِتھ  تہٕ  دۅہ  کوٚرُن  روشن۔  حقیقت  چھےٚ  یہِ  زِ  اللہ  تعالیٰ  چُھ  لُکن  پٮ۪ٹھ  سٮ۪ٹھاہ  فضل  کرن  وول،  مگر  اکثر  لُکھ  چِھنہٕ  شکر  ادا  کران۔

Mirwaiz:
  معبودِ  برحق  گوٚو  سُے  ییٚمۍ  رات  کٔر  تُہٕندِ  فٲیدٕہ  خٲطرٕ  یُتھ  توٚہۍ  تتھ  منٛز  آرام  کٔرِو،  بیٚیہِ  کوٚرُن  دۅہ  وُچھنہٕ  خٲطرٕ  روشن  یُتھ  تکلیف  ورٲے  توٚہۍ  معاش  حاصل  کٔرِو۔  بے  شک  اللہ  تعالیٰ  چھُ  سٮ۪ٹھاہ  فضل  کروُن  لوٗکن  پٮ۪ٹھ،  لیکن  واریاہ  لوٗکھ  چھِنہٕ  یِمن  نعمژن  ہٕنز  شکرگزٲری  کران  بلکہ  چھِ  تتھ  بدل  شِرک  کران۔

Transliteration:
  All<u>a</u>hu alla<u>th</u>ee jaAAala lakumu allayla litaskunoo feehi wa<b>al</b>nnah<u>a</u>ra mub<u>s</u>iran inna All<u>a</u>ha la<u>th</u>oo fa<u>d</u>lin AAal<u>a</u> a<b>l</b>nn<u>a</u>si wal<u>a</u>kinna akthara a<b>l</b>nn<u>a</u>si l<u>a</u> yashkuroon<b>a</b>


Athar:
  سُے  اللہ  تعالیٰ  ﴿ییٚمۍ  تُہندِ  خٲطرٕ  یِکینٛژھاہ  کوٚرمُت  چُھ﴾  چُھ  تُہُند  ربّ  پرٛتھ  چیزُک  پٲدٕ  کرن  وول۔  تس  ورٲے  چُھنہٕ  کانٛہہ  معبود۔  پتہٕ  کپٲرۍ  چِھو  توٚہۍ  ڈالنہٕ  یِوان؟

Mirwaiz:
  یہِ  چھُ  اللہ  تعالیٰ  تُہٕندِ  پروردگار  ییٚمۍ  سُنٛد  ذکر  کرنہٕ  آو۔  تِم  چیز  نہ  یِم  توٚہۍ  پانے  چھوٗکھ  ٹھہراوان۔  سُے  چھُ  پرتھ  چیزُک  پٲدٕہ  کروُن،  کانٛہہ  معبوداہ  چھُنہٕ  تس  ورٲے۔  توحید  ثٲبت  سپدنہٕ  پتہٕ  کوٚت  چھِو  توٚہۍ  شرک  کٔرِتھ  پوٚت  پھیران۔

Transliteration:
  <u>Tha</u>likumu All<u>a</u>hu rabbukum kh<u>a</u>liqu kulli shayin l<u>a</u> il<u>a</u>ha ill<u>a</u> huwa faann<u>a</u> tufakoon<b>a</b>


Mirwaiz: یِتھے پٲٹھۍ ٲس یِوان وَتھ راوراونہٕ تِمن یِم سانین آیاتن ٲسۍ انکار کران۔
Athar:
  یِتھے  پٲٹھۍ  چِھ  تِم  سٲری  لُکھ  ڈالنہٕ  آمٕتۍ  یِم  اللہ  تعالیٰ  سٕندٮ۪ن  آیاتن  انکار  ٲسۍ  کران۔

Transliteration:
  Ka<u>tha</u>lika yufaku alla<u>th</u>eena k<u>a</u>noo bi<u>a</u>y<u>a</u>ti All<u>a</u>hi yaj<u>h</u>adoon<b>a</b>


Athar:
  سُہ  چُھ  اللہ  تعالیٰ  ہٕے  ییٚمۍ  تُہندِ  خٲطرٕ  زمین  بنٲو  قرار  کرنٕچ  جاے،  تہٕ  پٮ۪ٹھہٕ  بنووُن  آسمانُک  چھت۔  ییٚمۍ  تُہٕنز  صوٗرت  بنٲو  تہٕ  سۅ  تہِ  بنٲوٕن  سٮ۪ٹھاہ  جان۔  ییٚمۍ  تۅہیہِ  پاکیزٕہ  چیزن  ہُند  رِزق  دِیُت۔  سُے  اللہ  تعالیٰ  ﴿ییٚمۍ  سٕندۍ  یِم  کار  چِھ﴾  چُھ  تُہُند  ربّ۔  بےحساب  برکتہٕ  وول  چُھ  سُہ  تُہُند  ربّ۔

Mirwaiz:
  معبودبرحق  گوٚو  سُے  ییٚمۍ  تُہٕندِ  کٔر  روزنٕچ  جاے  زمین،  بیٚیہِ  کوٚرُن  آسمان  ہیرِمہِ  طرفہٕ  پشاہ  ہیوٗ،  بیٚیہِ  کرنوو  عطا  تۅہیہِ  صوٗرتھاہ،  سۅے  صورت  کٔرٕن  رٕژ  صوٗرتھاہ،  بیٚیہِ  کوٚرُن  تۅہیہِ  رزق  عطا،  رٕتۍ  رٕتۍ  چیز  کھیٚنہٕ  خٲطرٕ۔  یۅہے  گوٚو  تُہُنٛد  پروردگار،  پس  چھُ  اللہ  تعالیٰ  سٮ۪ٹھاہ  عٲلی  شان۔  سُے  چھُ  عالمینن  ہُنٛد  ربّ۔

Transliteration:
  All<u>a</u>hu alla<u>th</u>ee jaAAala lakumu alar<u>d</u>a qar<u>a</u>ran wa<b>al</b>ssam<u>a</u>a bin<u>a</u>an wa<u>s</u>awwarakum faa<u>h</u>sana <u>s</u>uwarakum warazaqakum mina a<b>l</b><u>tt</u>ayyib<u>a</u>ti <u>tha</u>likumu All<u>a</u>hu rabbukum fatab<u>a</u>raka All<u>a</u>hu rabbu alAA<u>a</u>lameen<b>a</b>


Athar:
  سُے  چُھ  زِندٕہ  تس  ورٲے  چُھنہٕ  کانٛہہ  معبود،  تٔسۍ  دِیو  توہۍ  ناد  پنُن  دین  تٔسۍ  کُن  خٲلص  کٔرِتھ۔  سٲری  تعریف  چِھ  اللہ  ربّ  العالمین  سٕے  خٲطرٕ۔

Mirwaiz:
  سُے  چھُ  ازلی  تہٕ  ابدی  زندٕہ  روزوُن۔  کانٛہہ  معبوٗداہ  چھُنہٕ  تس  ورٲے۔  اے  لوٗکو،  پس  مٔنگِو  توٚہۍ  سٲری  تس،  خالص  اعتقاد  کٔرِتھ،  شریک  مَہ  ٹھٔہرٲوِو  تس  کُنہِ  چیزس  اندر  عبادت  تہٕ  بندگی  خالص  سزاوار  زٲنِتھ  بیٚیہِ  کٲنسہِ۔  سٲری  حمدو  ثناء  سارے  خوٗبیہِ  چھےٚ  تٔسۍ  معبودِ  برحقس  سزاوار  یُس  ربّ  العالمین  چھُ۔

Transliteration:
  Huwa al<u>h</u>ayyu l<u>a</u> il<u>a</u>ha ill<u>a</u> huwa fa<b>o</b>dAAoohu mukhli<u>s</u>eena lahu a<b>l</b>ddeena al<u>h</u>amdu lill<u>a</u>hi rabbi alAA<u>a</u>lameen<b>a</b>


Athar:
  اے  نبی  صلی  اللہ  علیہ و سلم،  یِمن  لُکن  ؤنِو  زِ  مےٚ  چُھ  تِمن  ہستی  ین  ہٕندِ  عبادت  نِشہِ  ٹھاکھ  کرنہٕ  آمُت  یِمن  توٚہۍ  اللہ  تعالیٰ  ترٲوِتھ  ناد  چِھو  دِوان۔  ﴿بہٕ  کِتھہٕ  پٲٹھۍ  ہیٚکہٕ  یہِ  کٲم  کٔرِتھ﴾  ییٚلہِ  زَن  مےٚ  نِشہِ  میٲنِس  ربّ  سٕندِ  طرفہٕ  بیّنات  چِھ  آمٕتۍ۔  مےٚ  چُھ  حُکم  دِنہٕ  آمُت  زِ  بہٕ  گژٕھہ  ربّ  العالمینس  برونٛہہ  کنہِ  پنُن  کلہٕ  نوٚمراوُن۔

Mirwaiz:
  توٚہۍ  فرمٲوِیوٗکھ  یارسول  اللہؐ  یِمن  مشرکن  کہ  مےٚ  آو  منع  کرنہٕ  بہٕ  کہا  کرٕ  پرستش  تِمن  معبودِ  بٲطلن  ہٕنز  یِمن  توٚہۍ  پرستش  کران  چھِو  معبودِ  برحقس  ورٲے  ییٚلہِ  زن  مےٚ  نِشہِ  میٲنِس  پروردگار سٕندِ  طرفہٕ  واضح  دلیل  چھےٚ  آمٕژ  تہٕ  مےٚ  آو  حکم  کرنہٕ  کہ  بہٕ  نوٚمراوٕ  کلہٕ  عبادتس  اندر  فقط  ربُ  العالمینس  برونٹھہٕ  کنہِ۔

Transliteration:
  Qul innee nuheetu an aAAbuda alla<u>th</u>eena tadAAoona min dooni All<u>a</u>hi lamm<u>a</u> j<u>a</u>aniya albayyin<u>a</u>tu min rabbee waomirtu an oslima lirabbi alAA<u>a</u>lameen<b>a</b>


Athar:
  سُے  چُھ  سُہ  ییٚمۍ  توٚہۍ  میژِ  کٔرِنَو  پٲدٕ،  پتہٕ  کٔرِنو  نُطفہٕ  نِشہِ،  پتہٕ  کٔرِنَو  خوٗنہٕ  دۅگلہٕ  نِشہِ،  پتہٕ  چُھو  سُہ  تۅہیہِ  شُرۍ  سٕنزِ  شکلہِ  منٛز  کڑان،  پتہٕ  چُھو  بٔڑراوان  تاکہ  توٚہۍ  وٲتِو  پننِس  پوٗر  طاقتس،  پتہٕ  چُھو  بیٚیہِ  بٔڑراوان  تاکہ  توٚہۍ  وٲتِو  بُجرس۔  تہٕ  تۅہیہِ  منٛز  چُھ  کانٛہہ  گۅڈے  یِوان  واپس  بُلاونہٕ۔  یہِ  سورُے  کینٛہہ  چُھ  امہِ  موجوب  یِوان  کرنہٕ  تاکہ  توٚہۍ  وٲتِو  پننِس  مُقرر  وقتس  تام،  بیٚیہِ  امہِ  موجوب  زِ  توٚہۍ  سمجھِو  حقیقت۔

Mirwaiz:
  سُہ  پروردگار  گوٚو  سُے  ییٚمۍ  توٚہۍ  پٲدٕ  کٔرِنَو  گۅڈٕ  میٚژِ  یعنی  تُہُند  جدِ  اعلیٰ  آدم  علیہ  السلام  توپتہٕ  تُہُنٛد  نسل  آبہٕ  قطرس،  توپتہٕ  خونہٕ  دَتہِ،  توپتہٕ  کٔڑِنَو  توٚہۍ  بچہِ  سٕنزِ  شکلہِ  اندر  ماجہِ  ہٕندِ  شکمہٕ  أندرٕہ۔  توپتہٕ  چھُو  تۅہیہِ  زندٕہ  تھاوان  یُتھ  توٚہۍ  وٲتِو  پننہِ  جوانی  ہٕندِس  وقتس،  توپتہٕ  چھُو  تۅہیہِ  زندٕہ  تھاوان  یُتھ  توٚہۍ  بُڈٕ  سپدِو  ،  بیٚیہِ  چھِ  تۅہی  أندرٕہ  کینٛہہ  اَتھ  جوٲنی  یا  بُجرٕکِس  وقتس  واتنہٕ  برونٹھُے  مران،  بیٚیہِ  چھُ  سُہ  تۅہیہِ  زندٕہ  تھاوان  یُتھ  توٚہۍ  وٲتِو  پننِس  مقرر  کرنہٕ  آمتِس  وقتس  تانۍ۔  یہِ  سورُے  کوٚر  اَسہِ  یُتھ  تۅہیہِ  فکرِ  تَرِ  خداے  سُنٛد  توحید،  بیٚیہِ  یہِ  کہ  مٔرِتھ  ہیٚکہِ  سُہ  پروردگار  اَسہِ  بیٚیہِ  زندٕہ  کٔرِتھ  ییٚمۍ  أسۍ  ییٖتیو  دورَو  منٛزۍ  گُزٲرۍ۔

Transliteration:
  Huwa alla<u>th</u>ee khalaqakum min tur<u>a</u>bin thumma min nu<u>t</u>fatin thumma min AAalaqatin thumma yukhrijukum <u>t</u>iflan thumma litablughoo ashuddakum thumma litakoonoo shuyookhan waminkum man yutawaff<u>a</u> min qablu walitablughoo ajalan musamman walaAAallakum taAAqiloon<b>a</b>


Athar:
  سُے  چُھ  زندگی  دِنہٕ  وول  تہٕ  سُے  چُھ  موت  دِنہٕ  وول۔  سُہ  ییٚمہِ  کتھہِ  ہُند  تہِ  فٲصلہٕ  چُھ  کران،  بس  اکھ  حُکم  چُھ  دِوان  زِ  سۅ  سپدِن  تہٕ  سۅ  چھےٚ  سپدان۔

Mirwaiz:
  سُہ  گوٚو  سُے  یُس  زندٕہ  کران  تہٕ  ماران  چھُ،  ییٚلہِ  کُنہِ  کامہِ  ہٕندِ  پوٗرٕ  کرنُک  ارادٕہ  چھُ  کران،  سُہ  چھُ  تتھ  چیزس  کُن  فرماوان  سَپَد،  أتی  چھُ  سُہ  سپدان۔

Transliteration:
  Huwa alla<u>th</u>ee yu<u>h</u>yee wayumeetu fai<u>tha</u> qa<u>da</u> amran fainnam<u>a</u> yaqoolu lahu kun fayakoon<b>u</b>


Athar:
  تۅہیہِ  وُچھِوٕ  تِم  لُکھ  یِم  اللہ  تعالیٰ  سٕندٮ۪ن  آیاتن  منٛز  ژُوان  چِھ،  کپٲرۍ  چِھ  تِم  پھِروَنہٕ  یِوان؟

Mirwaiz:
  توٚہۍ  چھِو  نا  وُچھان  تِمن  لوٗکن  ہٕندِس  حالس  کُن  یِم  بحث  تہٕ  ضیہ  چھِ  کران  اللہ  تعالیٰ  سٕندین  آیاتن  منٛز  کہ  کورکُن  چھِ  تِم  پھِرنہٕ  یِوان۔

Transliteration:
  Alam tara il<u>a</u> alla<u>th</u>eena yuj<u>a</u>diloona fee <u>a</u>y<u>a</u>ti All<u>a</u>hi ann<u>a</u> yu<u>s</u>rafoon<b>a</b>


Athar:
  تِمن  لُکن  یِم  یَتھ  کتابہِ  تہٕ  تِمن  سارِنٕے  کتابن  انکار  چِھ  کران  یِمہٕ  اسہِ  پننیٚن  رسولن  سٍتۍ  سوزمژٕ  چھےٚ،  عنقریب  لگہِ  یِمن  پے،

Mirwaiz:
  یِمَو  لوٗکو  اَپٕز  زٲنۍ  یہِ  کتاب  یعنی  قرآن  مجید،  بیٚیہِ  یِم  معجزٕہ  یِم  ہیتھ  اَسہِ  سوٗز  پَنُن  پیغمبر،  مشرکین  عرب  ٲسۍ  نہٕ  کٲنسہِ  پیغمبرس  مانان،  تِمن  سپدِ  معلوم  برونٹھ  پہن  یعنی  قیامتُک  دۅہ  یُس  نزدیک  چھُ۔

Transliteration:
  Alla<u>th</u>eena ka<u>thth</u>aboo bi<b>a</b>lkit<u>a</u>bi wabim<u>a</u> arsaln<u>a</u> bihi rusulan<u>a</u> fasawfa yaAAlamoon<b>a</b>


Athar: ییٚلہِ طوق آسن یِہنزن گردنَن منٛز بیٚیہِ ہانکلہٕ،
Mirwaiz:
  ییٚلہِ  گُل  آسن  تِہٕنزن  گردنن  منٛز  بیٚیہِ  ہانکلہٕ  یِمن  طوق  سٍتۍ  واٹھ  کٔرِتھ  آسہِ  ییٚمُیک  بیاکھ  اند  آسہِ  ملٲیکن  ہٕندین  اَتھن  اندر،

Transliteration:
  I<u>th</u>i alaghl<u>a</u>lu fee aAAn<u>a</u>qihim wa<b>al</b>ssal<u>a</u>silu yus<u>h</u>aboon<b>a</b>


Transliteration: Fee al<u>h</u>ameemi thumma fee a<b>l</b>nn<u>a</u>ri yusjaroon<b>a</b>
Athar:
  یِمن  گٔنڈِتھ  تِم  گرٛکہٕ  وٕنِس  آبس  کُن  کھکھرٕ  یِن  نِنہٕ،  تہٕ  پتہٕ  یِن  جہنم  کِس  نارس  منٛز  چَھکنہٕ۔

Mirwaiz:
  یِموٕے  ہانکلو  سٍتۍ  آسن  تِم  کھکھرِ  پکناونہٕ  یِوان  جہنم  چہ  رَسرِ  منٛز  تراونہٕ  خٲطرٕ،  توپتہٕ  یِن  تِم  نارس  اندر  زالنہٕ۔


Transliteration: Thumma qeela lahum ayna m<u>a</u> kuntum tushrikoon<b>a</b>
Athar:
  پتہٕ  یِیہِ  تِمن  پرٛژھنہٕ  زِ،  وۅنۍ  کتہِ  چِھ  خُدایس  ورٲے  تِم  باقی  خُداے  یِم  توٚہۍ  شریک  ٲسِیوٗکھ  کران؟

Mirwaiz:
  توپتہٕ  یِیہِ  تِمن  وَننہٕ  تِم  معبودانِ  بٲطل  کوٚت  گٔے  یِم  توٚہۍ  خداے  سٕندۍ  شریک  ٲسِیوٗکھ  ٹھٔہراوان،  تِم  کونہٕ  چھِ  تۅہیہِ  مدد  کرنہِ  یِوان،


Athar:
  تِم  دِن  جواب،  تِم  رٲوۍ  اسہِ  نِشہِ  بلکہ  ٲسۍ  نہٕ  أسۍ  ییٚمہِ  برونٛہہ  کُنہِ  چیزس  ناد  دِوان۔  یِتھہٕ  پٲٹھۍ  کرِ  اللہ  تعالیٰ  کٲفرن  ہُند  گُمراہ  سپدُن  ثٲبت۔

Mirwaiz:
  تِم  دَپن  تِم  رٲوۍ  اَسہِ،  ییٚتہِ  چھِنہٕ  کُنہِ  نظرِ  گژھان  بلکہ  چھےٚ  پٔز  کتھ  یٔہے  کہ  أسۍ  ٲسۍ  نہٕ  کٲنسہِ  تہِ  أزِکہ  برونٹھ  پرستش  کران  یعنی  اَسہِ  سپُد  معلوم  کہ  یِم  ٲسۍ  نہٕ  کِہِنۍ۔  یِتھہٕ  پٲٹھۍ  چھُ  اللہ  تعالیٰ  کٲفرن  غلطی  منٛز  پھساوان۔

Transliteration:
  Min dooni All<u>a</u>hi q<u>a</u>loo <u>d</u>alloo AAann<u>a</u> bal lam nakun nadAAoo min qablu shayan ka<u>tha</u>lika yu<u>d</u>illu All<u>a</u>hu alk<u>a</u>fireen<b>a</b>


Athar:
  تِمن  یِیہِ  وَننہٕ،  یہِ  تُہُند  انجام  سپُد  امہِ  موجوٗب  زِ  توٚہۍ  ٲسِو  زمینس  پٮ۪ٹھ  ناحقس  پٮ۪ٹھ  مست  تہٕ  پتہٕ  ٲسِو  تتھ  پٮ۪ٹھ  ژینٛگان۔

Mirwaiz:
  یہِ  سزا  چھُ  تۅہیہِ  یِمن  کتھن  ہُنٛد  کہ  توٚہۍ  ٲسِو  دنیاہس  اندر  ناحق  شِرکہِ  سٍتۍ  تہٕ  کفرٕ  سٍتۍ  خۅش  گژھان،  بیٚیہِ  ٲسِو  توٚہۍ  تکبر  تہٕ  غرور  کران۔  اَمہِ  برونٹھ  آسہِ  تُہٕندِ  حقہٕ  حکم  سپُد  مُت۔

Transliteration:
  <u>Tha</u>likum bim<u>a</u> kuntum tafra<u>h</u>oona fee alar<u>d</u>i bighayri al<u>h</u>aqqi wabim<u>a</u> kuntum tamra<u>h</u>oon<b>a</b>


Athar:
  وۅنۍ  گٔژِھو  جہنم  کیٚن  دروازن  منٛز  سپدِو  دٲخل  ہمیشہ  چُھو  تۅہیہِ  تٔتی  روزُن،  سٮ۪ٹھاہ  زیادٕہ  بُرٕ  ٹھکانہٕ  چُھ  تکبُر  کرن  والیٚن  ہُند۔

Mirwaiz:
  أژِو  جہنم  کیو  دروازو  مٔنزۍ،  تۅہیہِ  چھُو  ہمیشہ  اَتھ  منٛز  روزُن،  پس  کٲژاہ  یچھ  جاے  چھےٚ  یہِ  جہنم  مُتکبرن  ہٕنز  ییٚلہِ  انتقاماً  یہِ  سزا  یِیہِ  دِنہٕ۔  

Transliteration:
  Odkhuloo abw<u>a</u>ba jahannama kh<u>a</u>lideena feeh<u>a</u> fabisa mathw<u>a</u> almutakabbireen<b>a</b>


Athar:
  لہٰذا،  اے  نبی  صلی  اللہ  علیہ و سلم،  صبر  کٔرِو،  اللہ  تعالیٰ  سُند  وعدٕہ  چُھ  برحق۔  وۅنۍ  خواہ  أسۍ  تۅہی  برونٹھہٕ  کنہِ  یِمن  تِہٕندٮ۪ن  بُرٕ  نتیجن  ہُند  کانٛہہ  حصّہٕ  ہاوَو  یِمو  نِشہِ  أسۍ  یِم  کھۅژناوان  چِھکھ  یا  تُلو  ﴿تمہِ  برونٛہہ﴾  توٚہۍ  دُنیا  منٛزٕ،  پھیرُن  چُھ  یِمن  اَسِی  کُن  واپس۔

Mirwaiz:
  پس  کٔرِو  توٚہۍ  کینٛہہ  کالاہ  صبر  یارسول  اللہؐ،  بے  شک  اللہ  تعالیٰ  سُنٛد  وعدٕہ  چھُ  پوٚز،  ییٚمہِ  عذابُک  أسۍ  تِمن  وعدٕہ  چھِ  کران  تَمہِ  أندرٕ  کانٛہہ  حِصاہ  ہرگاہ  أسۍ  تۅہیہِ  ہاوَو  یعنی  تُہٕند  سٕے  وقتس  اندر  کرَو  أسۍ  تِمن  پٮ۪ٹھ  عذاب  نٲزل  یا  سُہ  عذاب  نٲزل  کرنہٕ  برونٹھُے  نِمَو  أسۍ  توٚہۍ  ییٚمہِ  عالمہٕ  منٛزٕ،  بہرحال  چھُ  تِمن  واتُن  اَسہِ  نِشہِ،  تَمہِ  ساعتہٕ  سپدن  تِم  یقیناً  عذابس  گرفتار۔

Transliteration:
  Fa<b>i</b><u>s</u>bir inna waAAda All<u>a</u>hi <u>h</u>aqqun faimm<u>a</u> nuriyannaka baAA<u>d</u>a alla<u>th</u>ee naAAiduhum aw natawaffayannaka failayn<u>a</u> yurjaAAoon<b>a</b>


Athar:
  اے  نبی  صلی  اللہ  علیہ و سلم،  تۅہیہِ  برونٛہہ  چِھ  اسہِ  واریاہ  رسول  سوزِمٕتۍ،  یِمو  منٛزٕ  کینٛژھن  ہٕندۍ  حالات  اسہِ  تۅہیہِ  ؤنِمٕتۍ  چِھو  تہٕ  کینژھن  ہٕندۍ  چِھو  نہٕ  ؤنِمٕتۍ۔  کٲنٛسہِ  رسولس  تہِ  اوس  نہٕ  یہِ  طاقت  زِ  اللہ  تعالیٰ  سٕندِ  اِذنہٕ  ورٲے  اَنہِ  ہے  خۅد  کانٛہہ  نشٲنی۔  پتہٕ  ییٚلہِ  اللہ  تعالیٰ  سُند  حُکم  آو،  پتہٕ  آو  حقہٕ  مطٲبق  فٲصلہٕ  کرنہٕ  تہٕ  تمہِ  وقتہٕ  روٗدۍ  غلط  کار  لُکھ  خسارس  منٛز۔

Mirwaiz:
  بتحقیق  بیٚیہِ  سوٗزۍ  اَسہِ  واریاہ  پیغمبر  تۅہیہِ  برونٹھ،  تِمَو  أندرٕہ  چھِ  بعض  تِم  یِمن  ہُنٛد  حال  اَسہِ  بیان  کوٚر  تۅہیہِ  پٮ۪ٹھ  مجمل  پٲٹھۍ  یا  بتفصیل،  بیٚیہِ  چھِ  تِمَو  أندرٕہ  بعض  یُہُںحد  حال  نہٕ  اَسہِ  بیان  کوٚر  تۅہیہِ  نِشہِ  مگر  یہِ  کتھ  چھےٚ  سارِنٕے  اندر  مشترک  کہ  کٲنسہِ  رسولس  اوس  نہٕ  مقدور  کہ  سُہ  کیا  اَنہِ  ہا  کانٛہہ  نشٲنی  مگر  یہِ  کہ  اللہ  تعالیٰ  سٕندِ  اجازت  سٍتۍ۔  اَدٕہ  ییٚلہِ  خداے  سُنٛد  حکم  عذابس  متعلق  واتہِ  دنیاہس  اندر  یا  ٲخرتس  اندر  تَمہِ  ساعتہٕ  سپدِ  فٲصلہٕ  پَزِ  سٍتۍ۔  تمہِ  وقتہٕ  روزن  اہلِ  بٲطل  اَپزِیٲرۍ  خسارس  اتہٕ  تاوانس  اندر۔

Transliteration:
  Walaqad arsaln<u>a</u> rusulan min qablika minhum man qa<u>s</u>a<u>s</u>n<u>a</u> AAalayka waminhum man lam naq<u>s</u>u<u>s</u> AAalayka wam<u>a</u> k<u>a</u>na lirasoolin an yatiya bi<u>a</u>yatin ill<u>a</u> bii<u>th</u>ni All<u>a</u>hi fai<u>tha</u> j<u>a</u>a amru All<u>a</u>hi qu<u>d</u>iya bi<b>a</b>l<u>h</u>aqqi wakhasira hun<u>a</u>lika almub<u>t</u>iloon<b>a</b>


Athar:
  اللہ  تعالیٰ  نٕے  چِھ  تُہندِ  خٲطرٕ  چاروٲے  بنٲوِمٕتۍ  تاکہ  یِمو  منٛزٕ  سپدِو  توٚہۍ  کٲنٛسہِ  پٮ۪ٹھ  سوار  تہٕ  کانٛسہِ  ہُند  کھیٚیو  ماز۔

Mirwaiz:
  اللہ  تعالیٰ  ہٕے  گوٚو  سُہ  ییٚمۍ  پٲدٕہ  کٔرۍ  تُہٕندِ  خٲطرٕ  چاروٲے  یُتھ  تِمن  أندرٕہ  بعضِین  پٮ۪ٹھ  توٚہۍ  سوار  سپدِو،  تِمن  أندرٕہ  بعضِین  ہُنٛد  ماز  کھیٚیِو۔

Transliteration:
  All<u>a</u>hu alla<u>th</u>ee jaAAala lakumu alanAA<u>a</u>ma litarkaboo minh<u>a</u> waminh<u>a</u> takuloon<b>a</b>


Athar:
  یِمن  منٛز  چِھ  تُہندِ  خٲطرٕ  بیٚیہِ  تہِ  واریاہ  فٲیدٕہ۔  تِم  چِھ  اَتھ  تہِ  بکار  لگان  زِ  تُہٕندٮ۪ن  دِلن  منٛز  یوٚت  گٔژھنُکھ  حاجت  آسہِ  تِمن  پٮ۪ٹھ  ﴿کھٔسِتھ﴾  ہیٚکِو  توٚہۍ  تور  وٲتِتھ۔  تِمن  پٮ۪ٹھ  تہِ  تہٕ  ناون  پٮ۪ٹھ  تہِ  چِھو  توٚہۍ  سوار  یِوان  کرنہٕ۔

Mirwaiz:
  بیٚیہِ  چھِ  تُہٕندِ  خٲطرٕ  تِمن  منٛز  واریاہ  فٲیدٕہ،  بۍفیہِ  یُتھ  توٚہۍ  تِمن  پٮ۪ٹھ  کھٔسِتھ  سوار  سپدِتھ  وٲتِو  تِمن  مطلبن  یِم  تُہٕندین  دِلن  منٛز  آسن،  بیٚیہِ  چھِو  توٚہۍ  اَکھ  یِمن  چارواین  پٮ۪ٹھ،  بیٚیہِ  ناوَن  اندر  تُلنہٕ  یِوان  تہٕ  سٲر  کرناونہٕ  یِوان۔  

Transliteration:
  Walakum feeh<u>a</u> man<u>a</u>fiAAu walitablughoo AAalayh<u>a</u> <u>ha</u>jatan fee <u>s</u>udoorikum waAAalayh<u>a</u> waAAal<u>a</u> alfulki tu<u>h</u>maloon<b>a</b>


Transliteration: Wayureekum <u>a</u>y<u>a</u>tihi faayya <u>a</u>y<u>a</u>ti All<u>a</u>hi tunkiroon<b>a</b>
Athar:
  اللہ  تعالیٰ  چُھ  تۅہیہِ  پننہِ  یِمہٕ  نِشٲنِیہِ  ہاوان،  ٲخر  تٔمۍ  سٕنزن  کمن  کمن  نِشٲنین  کٔرِو  توٚہۍ  انکار۔

Mirwaiz:
  اللہ  تعالیٰ  چھُ  تۅہیہِ  پننہِ  قدرتٕکۍ  نشانہٕ  ہاوان۔  پننِس  پروردگارسٕندِس  کتھ  کتھ  نِشانس  ہیٚکِو  توٚہۍ  انکار  کٔرِتھ،  یِم  لوٗکھ  یِم  دلٲیل  قٲیِم  سپدِتھ  تہِ  چھِ  توحیدٕ  نِشہِ  انکار  کران،  کیا  تِمن  چھَنا  شرکہٕ  کہ  وۅبالٕچ  خبر۔


Athar:
  پتہٕ  کیا  یِم  چِھنا  زمینس  منٛز  پھیٖرِمٕتۍ  تھوٗرِمٕتۍ  زِ  یِمن  یِیہِ  ہے  تِمن  لُکن  ہُند  انجام  اَتھہِ  یِم  یِمن  برونٛہہ  چِھ  گزریمٕتۍ؟  تِم  ٲسۍ  یِمو  کھۅتہٕ  تعدادس  منٛز  تہِ  زیادہ،  یِمو  کھۅتہٕ  کھٔسِتھ  ٲسۍ  طاقت  وَر،  تہٕ  زمینس  منٛز  چِھکھ  یِہندِ  کھۅتہٕ  زیادہ  شاندار  آثار  ترٲوِمٕتۍ۔  یِکینژھاہ  کمٲے  تِمو  کٔرمٕژ  ٲس،  ٲخر  کتھ  لٔج  سۅ  تِمن  بکار؟

Mirwaiz:
  کیا  تِم  چھِنا  پھیٖرۍ  مٕتۍ  مُلکس  اندر،  پس  وُچھہَن  تِم  کیا  سپُد  مُت  چھُ  انجام  تِمن  مُنکرن  ہُنٛد  یِم  تِمن  برونٹھ  ٲسۍ  شرکہٕ  کہ  سببہٕ،  حالانکہ  تِم  بروٗنٹھِم  لوٗکھ  ٲسۍ  تِہِندِ  کھۅتہٕ  زیادٕہ  عَددٕ  کِنۍ،  بیٚیہِ  ٲسۍ  تِہِندِ  کھۅتہٕ  زیادٕہ  قوت  کِنۍ،  بیٚیہِ  تِمن  نِشانن  اندر  یِم  تِمَو  زمینس  پٮ۪ٹھ  پتھ  کُن  ترٲوۍ  بجہِ  بجہِ  عمارٔژ  وغٲرٕہ،  پس  دُیت  نہٕ  تِمن  کانٛہہ  فٲیدٕہ  تٔمۍ  مال  و  دولتن  یۅسہٕ  تِم  حاصل  کران  ٲسۍ،  نہ  آکھ  سُہ  مال  و  دولت  بکار  عذاب  نِشہِ  بچنَس  اندر۔

Transliteration:
  Afalam yaseeroo fee alar<u>d</u>i fayan<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena min qablihim k<u>a</u>noo akthara minhum waashadda quwwatan wa<u>a</u>th<u>a</u>ran fee alar<u>d</u>i fam<u>a</u> aghn<u>a</u> AAanhum m<u>a</u> k<u>a</u>noo yaksiboon<b>a</b>


Athar:
  ییٚلہِ  تِہندۍ  رسول  تِمن  نِشہِ  بیّنات  ہیٚتھ  آے  تِم  روٗدۍ  تٔتھۍ  علِمس  منٛز  مست  یُس  تِمن  پانس  نِشہِ  اوس،  تہٕ  پتہٕ  آے  تٔتھۍ  چیز  کِس  پھیرس  منٛز  یتھ  تِم  ٹسنہٕ  ٲسۍ  کران۔

Mirwaiz:
  پس  ییٚلہِ  تِمن  نِشہِ  وٲتۍ  تِہِندۍ  پیغمبر  نَنہِ  دلیلہٕ  ہیتھ،  تِم  ٲسۍ  ژینگان  تتھ  علمِ  معاشس  پٮ۪ٹھ،  بیٚیہِ  مٲدی  ترقِیات  کِس  عِلمس  پٮ۪ٹھ،  بیٚیہِ  یِمن  غلط  اعتقادن  پٮ۪ٹھ،  تِم  ٲسۍ  پیغمبرن  ہٕندین  علومِ  ہدایتن  پٮ۪ٹھ  ٹھٹھہٕ  کران۔

Transliteration:
  Falamm<u>a</u> j<u>a</u>athum rusuluhum bi<b>a</b>lbayyin<u>a</u>ti fari<u>h</u>oo bim<u>a</u> AAindahum mina alAAilmi wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Athar:
  ییٚلہِ  تِمو  سون  عذاب  وُچھ،  کریکھ  دِژٕکھ  زِ  اَسہِ  مون  اللہ  وحدہٗ  لا شریک،  تہٕ  أسۍ  چِھ  انکار  کران  تِمن  سارِنٕے  معبودن  ہُند  یِم  أسۍ  تٔمۍ  سٕندۍ  شریک  ٲسۍ  ٹھٔہراوان۔

Mirwaiz:
  پس  ییٚلہِ  تِمو  وُچھ  سون  عذاب،  تِمَو  ووٚن  اَسہِ  اوٚن  ایمان  کُنِس  خدایس  تہٕ  أسۍ  چھِ  انکار  کران  تِمن  سارِنٕے  اَپزیٚن  معبودن  یِم  أسۍ  خدایس  ٲسِکھ  شریک  گٕنزران،  کیازِ  سُہ  اوس  ایمانِ  اضطرٲری،  بندٕہ  چھُ  مکلف  ایمانِ  اختیٲرِیُک۔

Transliteration:
  Falamm<u>a</u> raaw basan<u>a</u> q<u>a</u>loo <u>a</u>mann<u>a</u> bi<b>A</b>ll<u>a</u>hi wa<u>h</u>dahu wakafarn<u>a</u> bim<u>a</u> kunn<u>a</u> bihi mushrikeen<b>a</b>


Athar:
  مگر  سون  عذاب  وُچھنہٕ  پتہٕ  ہیٚکہِ  ہے  نہٕ  تِہُند  ایمان  تِہندِ  خٲطرٕ  نفع  دِنہٕ  وول  بٔنِتھ  تِکیازِ  یۅہے  چُھ  اللہ  تعالیٰ  سُند  مقرر  ضٲبطہٕ  یُس  ہمیشہِ  تٔمۍ  سٕندٮ۪ن  بندن  منٛز  چُھ  جٲری  روٗدمُت،  تہٕ  تمہِ  وقتہٕ  روٗدۍ  کٲفر  لُکھ  خسارس  منٛز  پیٚتھ۔

Mirwaiz:
  تیٚلہِ  دِیہِ  نہٕ  تِمن  ایمان  اَنُن  کانٛہہ  فٲیدٕہ  ییٚلہِ  تِم  سون  عذاب  وُچھن،  یہِ  چھُ  اللہ  تعالیٰ  سُند  دستورِ قدیم  بروٗٹھِمہِ  زمانہٕ  پٮ۪ٹھہٕ  پننین  بندن  اندر۔  یہِ  چھُ  تٔمۍ  پَنُن  معمول  مقرر  کوٚرمُت۔  ییٚلہِ  نہٕ  تِہُنٛد  ایمان  نفع  دِوُن  ثٲبت  سپُد،  نقصانس  منٛز  روٗدۍ  تَمہِ  وقتہٕ  تِم  کٲفر  تہٕ  منکر،  یٔہے  بٲش  بَنہِ  یِمن  کٲفرن  یِم  تۅہیہِ  انکار  کران  چھِ  یارسول  اللہؐ۔

Transliteration:
  Falam yaku yanfaAAuhum eem<u>a</u>nuhum lamm<u>a</u> raaw basan<u>a</u> sunnata All<u>a</u>hi allatee qad khalat fee AAib<u>a</u>dihi wakhasira hun<u>a</u>lika alk<u>a</u>firoon<b>a</b>


Athar:
  اکھ  تِژھ  کتاب  ییٚمکۍ  آیات  وارٕ  پٲٹھۍ  ویٚژھنٲوِتھ  چِھ  آمٕتۍ  بیان  کرنہٕ،  عربی  زبٲنۍ  ہُند  قرآن،  تِمن  لُکن  خٲطرٕ  یِم  علم  چِھ  تھاوان۔

Mirwaiz:
  یہِ  کلام  چھُ  کتابہ  ییٚمِکۍ  آیات  صاف  صاف  تہٕ  ویٚژھناونہٕ  آمٕتۍ  چھِ۔  یہِ  چھُ  قرآن  مجیدہ  عربی  زیٚوِ  اندر  سمجھدار  لوٗکن  ہٕندِ  خٲطرٕ،  یُتھ  تِمن  آسٲنی  سان  فکرِ  ترِ  اگرچہ  مکلف  چھِ  سٲری  لوٗکھ  مگر  نفع  تہٕ  فٲیدٕہ  چھُ  واتان  سمجھدار  لوٗکنٕے۔

Transliteration:
  Kit<u>a</u>bun fu<u>ss</u>ilat <u>a</u>y<u>a</u>tuhu qur<u>a</u>nan AAarabiyyan liqawmin yaAAlamoon<b>a</b>


Transliteration: Basheeran wana<u>th</u>eeran faaAAra<u>d</u>a aktharuhum fahum l<u>a</u> yasmaAAoon<b>a</b>
Athar:
  بشارت  دِنہٕ  وول  تہٕ  کھۅژناوَن  وول۔  مگر  یِمو  لُکو  منٛزٕ  پِھیُر  اکثرو  اَمہِ  نِشہِ  بُتھ،  لہٰذا  چِھنہٕ  تِم  بوزان۔

Mirwaiz:
  بشارت  دِوُن  چھُ  یہِ  قرآنِ  مجید  مانن  والین  بیٚیہِ  چھُ  بیم  کروُن  نہ  مانہٕ  وُنین۔  لٲزم  اوس  یِتھیٚن  صفتن  کُن  نظر  کٔرِتھ  کہ  سٲری  گٔژھۍ  اَتھ  مانٕنۍ  تہٕ  تسلیم  کرٕنۍ۔  مگر  واریاہو  لوٗکو  کٔر  روگردٲنی۔  پس  چھِنہٕ  تِم  یہِ  قرآن  مجید  بوزان  ییٚلہِ  توٚہۍ  تِمن  یہِ  قرآن  مجید  بوزناوان  چھِو۔


Athar:
  وَنان  چِھ،  یتھ  چیزس  کُن  ژٕ  اَسہِ  بُلاوان  چُھکھ  تمہِ  چیز  خٲطرٕ  چِھ  سانیٚن  دِلن  پٮ۪ٹھ  پردٕہ  پیٚمٕتۍ،  سٲنۍ  کَن  چِھ  زٔرۍ  گٔمٕتۍ،  بیٚیہِ  چُھ  اسہِ  تہٕ  ژےٚ  درمیان  اکھ  پردٕہ  حٲیل  گوٚمُت۔  ژٕ  کر  پنٕنۍ  کٲم،  أسۍ  روزَو  پنٕنۍ  کٲم  کران۔

Mirwaiz:
  تِم  چھِ  دپان  سٲنۍ  دِل  چھِ  تھیلن  تہٕ  گۅژرین  منٛز  بند  تَمہِ  نِشہِ  یَتھ  کُن  توٚہۍ  اَسہِ  ناد  چھِو  دِوان،  بیٚیہِ  چھُ  سانیٚن  کنن  وۅگہٕ  زٔرۍ  ییٚمہِ  مۅکھہٕ  سانین  کنن  منٛز  تُہٕنز  آوازٕے  چھَنہٕ  واتان،  بیٚیہِ  چھُ  اَسہِ  منٛز  تہٕ  تۅہیہِ  منٛز  ٹھوٚر  ییٚمہِ  سببہٕ  اَسہِ  منٛز  اَکھ  أکِس  سٍتۍ  مِیلِتھ  ہیٚکہِ  نہٕ۔  لہٰذا  کٔرِو  توٚہۍ  پنٕنۍ  کٲم،  أسۍ  تہِ  چھِ  کران  پنٕنۍ  کٲم۔  یہِ  مہ  تھٲوِوو  توٚہۍ  توَقعٕے  کہ  أسۍ  سپدو  تُہٕنزو  کتھو  تہٕ  نصیحتو  سٍتۍ  متٲثر۔

Transliteration:
  Waq<u>a</u>loo quloobun<u>a</u> fee akinnatin mimm<u>a</u> tadAAoon<u>a</u> ilayhi wafee <u>atha</u>nin<u>a</u> waqrun wamin baynin<u>a</u> wabaynika <u>h</u>ij<u>a</u>bun fa<b>i</b>AAmal innan<u>a</u> AA<u>a</u>miloon<b>a</b>


Athar:
  اے  نبی  صلی  اللہ  علیہ و سلم،  یِمن  ؤنِو،  بہٕ  چُھس  اکھ  بشر  تۅہی  ہِیوٗ۔  مےٚ  چُھ  وَحی  ہٕنٛدِ  ذریعہ  وننہٕ  یِوان  زِ  چون  خُدا  چُھ  بس  اَکوے  خدا،  لہٰذا  کر  ژٕ  سِیٚود  تٔمۍ  سٕے  کُن  رۅخ  تہٕ  تس  منٛگ  معٲفی۔  تباہی  چھےٚ  تِمن  مُشرِکن،

Mirwaiz:
  توٚہۍ  فرمٲوِیوٗکھ  یارسول  اللہ،  اے  لوٗکو  مےٚ  چھَنہٕ  قدرت  کہ  بہٕ  بَہ  زبردستی  کیا  کرناوَو  بہٕ  توٚہۍ  توحید  قبول۔  کیازِ  بٕتہِ  چھُس  تۅہی  ہیوٗ  اَکھ  انساناہ  تہٕ  بشراہ  مگر  اللہ  تعالیٰ  ہن  چھُ  مےٚ  امتیازی  شاناہ  عطا  کوٚرمُت  کہ  مےٚ  کُن  چھےٚ  وحی  یِوان  سوزنہٕ۔  سۅے  وحی  یوسہٕ  عقلہِ  کِنۍ  قٲبلِ  قبول  چھےٚ۔  سۅ  وحی  چھےٚ  یی  کہ  تُہُند  معبودچھُ  کُنُے  معبود۔  پس  روٗزِو  توٚہۍ  متوجہ  عبادتس  اندر  تٔسۍ  کُن۔  تس  ورٲے  مہ  کٔرِوکٲنسہِ  ہٕنز  عبادت۔  ہرگاہ  اَز  تانۍ  کٲنسہِ  ہٕنز  عبادت  کٔرمٕژ  چھَو  تتھ  مٔنگیوٗس  مغفرت  یعنی  توحید  کٔرِو  قبول،  شرکہٕ  نِشہِ  کٔرِو  توبہٕ۔  بٔڑ  خرابی  چھےٚ  تِمن  مشرکن  ہٕندِ  حقہٕ  یِم  نہٕ  مضمونِ  ژبوتِ  نبوت  بیٚیہِ  وجوبِ  اتباع  بوٗزِتھ  پنٕنۍ  رٔوِش  تراوَن۔

Transliteration:
  Qul innam<u>a</u> an<u>a</u> basharun mithlukum yoo<u>ha</u> ilayya annam<u>a</u> il<u>a</u>hukum il<u>a</u>hun w<u>ah</u>idun fa<b>i</b>staqeemoo ilayhi wa<b>i</b>staghfiroohu wawaylun lilmushrikeen<b>a</b>


Athar: یِم زکوٰۃ چِھنہٕ دِوان، تہٕ ٲخرتس چِھ انکار کران۔
Mirwaiz: بیٚیہِ یِم مالٕچ زکوٰۃہ ادا کرن نہٕ، بیٚیہِ یِم ٲخرتس چھِ بدستور انکار کران۔
Transliteration:
  Alla<u>th</u>eena l<u>a</u> yutoona a<b>l</b>zzak<u>a</u>ta wahum bi<b>a</b>l<u>a</u>khirati hum k<u>a</u>firoon<b>a</b>


Athar:
  روٗدۍ  تِم  لُکھ  یِمو  ایمان  اوٚن  تہٕ  نیک  عملہٕ  کرَیٛکھ،  تِہِندِ  خٲطرٕ  چُھ  یقیناً  تِیُتھ  اجر  ییٚمیُک  سلسلہٕ  زانٛہہ  چُھنہٕ  پھُٹن  وول۔

Mirwaiz:
  یِمن  برخلاف  یِم  لوٗکھ  رسالت  کِس  حق  آسنس  پژھ  چھِ  کران،  بیٚیہِ  تِم  لوٗکھ  یِمَو  ایمان  اوٚن  بیٚیہِ  کریکھ  رٕژٕہ  عملہٕ،  تِہِندِ  خٲطرٕ  چھےٚ  ٲخرتس  اندر  سۅ  موٚزوٗرۍ  یۅسہٕ  نہٕ  زانہہ  ختم  سپدِ،  مۅکلہِ  تہٕ  موقوف  سپدِ۔

Transliteration:
  Inna alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum ajrun ghayru mamnoon<b>in</b>


Athar:
  اے  نبی  صلی  اللہ  علیہ و سلم،  یِمن  ؤنِو،  کیا  توٚہۍ  چِھوٕ  تس  خُدایس  سٍتۍ  کُفر  کران  تہٕ  باقی  چھوٗکھ  تٔمۍ  سٕندۍ  شریک  ٹھٔہراوان  ییٚمۍ  زمین  بنٲو  دۅن  دۅہن  منٛز؟  سُے  چُھ  سارِنٕے  عالمن  ہُند  ربّ۔

Mirwaiz:
  توٚہۍ  فرمٲوِیوٗکھ  یارسول  اللہ  تِمن  لوٗکن،  اے  لوٗکو،  کیا  توٚہۍ  چھِوہ  تس  خداے  سٕندِس  کُن  آسنس  انکار  کران  ییٚمۍ  یہِ  یوٗت  زمین  پٲدٕہ  کوٚر  دۅن  دۅہن  اندر،  بیٚیہِ  چھِوٕہ  تٔمۍ  سٕے  شریک  ٹھٔہراوان۔  یۅہے  چھُ  ساری  عالمُک  تہٕ  جہانُک  ربّ،  سُے  چھُ  معبود  تہِ۔

Transliteration:
  Qul ainnakum latakfuroona bi<b>a</b>lla<u>th</u>ee khalaqa alar<u>d</u>a fee yawmayni watajAAaloona lahu and<u>a</u>dan <u>tha</u>lika rabbu alAA<u>a</u>lameen<b>a</b>


Athar:
  ﴿زمین  وجودس  منٛز  اَننہٕ  پتہٕ﴾  جمٲوۍ  تٔمۍ  اَتھ  پٮ۪ٹھ  پہاڑ،  تہٕ  اَتھ  منٛز  تھاوٮ۪ن  برکتہٕ،  تہٕ  اَتھ  اندر  کوٚرُن  سارِنٕے  منگن  والیٚن  خٲطرٕ  پرٛتھ  أکۍ  سٕندِ  طلب  و  حاجت  مطٲبق  ٹھیک  اندازٕہ  سان  خۅراکُک  سامان  فراہم  ﴿یعنی  تِمن  تمام  مخلوقاتن  خٲطرٕ  یِم  خۅراکٕکۍ  طٲلب  ٲسۍ﴾  یِمہٕ  سارے  کامہِ  سپزٕ  ژۅن  دۅہن  منٛز۔

Mirwaiz:
  بیٚیہِ  کٔرۍتٔمۍ  اللہ  تعالیٰ  ہن  پٲدٕہ  زمینس  پٮ۪ٹھ  کۅہن  ہٕندۍ  لنگر۔  بیٚیہِ  تھٲوِن  اَتھ  زمینس  منٛز  فٲیدٕکۍ  چیز،  یہِ  کوٚرُن  اَتھ  پٮ۪ٹھ  روزن  والین  ہٕندِ  خٲطرٕ  رزقُک  تجویز،  پرتھ  زمینس  الگ  الگ  قسمُک  غذا،  پرتھ  قسمُک  غلہٕ  تہٕ  میوٕہ  کوٚرُن  پٲدٕہ۔  یہِ  سورُے  سپُد  ژورن  دۅہن  اندر،  سارِنٕے  منگن  والین  ہٕندِ  خٲطرٕ  برابر۔

Transliteration:
  WajaAAala feeh<u>a</u> raw<u>a</u>siya min fawqih<u>a</u> wab<u>a</u>raka feeh<u>a</u> waqaddara feeh<u>a</u> aqw<u>a</u>tah<u>a</u> fee arbaAAati ayy<u>a</u>min saw<u>a</u>an li<b>l</b>ss<u>a</u>ileen<b>a</b>


Athar:
  پتہٕ  سپُد  سُہ  آسمانس  کُن  متوجہ  ﴿اَتھ  چُھنہٕ  یہِ  مطلب  زِ  زمین  بناونہٕ  پتہٕ  تہٕ  اَتھ  منٛز  آبٲدی  ہُند  انتظام  کرنہٕ  پتہٕ  بنٲوۍ  تٔمۍ  آسمان۔  یتھ  جایہِ  چُھنہٕ  لفظ   پتہٕ   زمٲنی  ترتیبہ  خٲطرٕ  کینٛہہ  بلکہ  چُھ  بیٲنی  ترتیبہ  خٲطرٕ  استعمال  سپُدمُت۔  امہِ  پتہٕ  کہ  فقرٕہ  سٍتۍ  چھےٚ  یہِ  کتھ  واضح  سپدان﴾  یُس  تمہِ  ساعتہٕ  محض  دٕہ  اوس۔  تٔمۍ  ووٚن  آسمانس  تہٕ  زمینسِ،  وجودس  منٛز  یِیِو،  خواہ  توٚہۍ  ییٚژھۍ  تَو  یا  متہٕ  ییٚژھۍ  تَو۔  دۅشوٕیَو  ووٚن،  أسۍ  آے  فرماں  بردارن  ہٕندۍ  پٲٹھۍ  ﴿وجودس  منٛز﴾۔

Mirwaiz:
  توپتہٕ  سپُداللہ  تعالیٰ  متوجہ  آسمان  پٲدٕ  کرنس  کُن۔  سُہ  اوس  دۅہا  اَکھ  زمین  پٲدٕہ  کرنہٕ  برونٹھ۔  پس  فرمووُن  آسمانس  تہٕ  زمینس  توٚہۍ  دۅشوے  یِیِو  سٲنِس  حکمس  کُن۔  یُس  حُکماہ  أسۍ  فرماوَو  سُہ  مٲنِو۔  وۅنۍ  چھُ  تۅہیہِ  اختیار  خوشی  سان  مٲنۍ  تَو  یا  زبردستی  سٍتۍ  مٲنۍ  تَو۔  تِمَو  دۅشوٕیَو  دوٚپ  أسۍ  چھِ  احکام  ماننہٕ  خٲطرٕ  دۅشوے  حاضر  نہایت  خوشی  سان۔

Transliteration:
  Thumma istaw<u>a</u> il<u>a</u> a<b>l</b>ssam<u>a</u>i wahiya dukh<u>a</u>nun faq<u>a</u>la lah<u>a</u> walilar<u>d</u>i itiy<u>a</u> <u>t</u>awAAan aw karhan q<u>a</u>lat<u>a</u> atayn<u>a</u> <u>ta</u>iAAeen<b>a</b>


Athar:
  تمہِ  پتہٕ  بنٲوۍ  تٔمۍ  دۅن  دۅہن  منٛز  ستھ  آسمان،  تہٕ  پرٛتھ  آسمانس  منٛز  کوٚرُن  وحی  تمِیُک  قانون  ﴿یعنی  تِم  کِتھہٕ  پٲٹھۍ  کرن  پنٕنۍ  کٲم﴾۔  تہٕ  دُنیا  ہُک  آسمان  کوٚر  اَسہِ  ژانگیو  سٍتۍ  آراستہٕ  تہٕ  یہِ  کوٚر  وارٕ  پٲٹھۍ  محفوظ۔  یہِ  سورُے  چُھ  أکِس  زبردست  زانن  واجِنہِ  ہستی  ہُنٛد  منصوبہٕ۔

Mirwaiz:
  چنانچہ  پس  بنٲوِن  تتھ  أکِس  آسمانس  ستھ  آسمان  دۅن  دۅہن  اندر۔  توپتہٕ  کٔرِن  جٲری  پرتھ  آسمانس  منٛز  تَتہِ  کین  ملٲیکن  ہٕندِ  خٲطرٕ  یِم  آسمانن  منٛز  بسہٕ  وُنۍ  تہٕ  روزٕوُنۍ  چھِ  حکم،  بیٚیہِ  دُیت  اَسہِ  زینت  آسمانِ  دنیاہس  سِتارو  سٍتۍ،  بیٚیہِ  کٔر  اَسہِ  رٲچھ  شیطانن  ہٕندِ  کَن  دِنہٕ  نِشہِ،  بیٚیہِ  چھُ  تجویز  زبردست  وٲقف  الکل  خداے  سُنٛد  یُس  عبادتس  لایق  چھُ۔  یۅہے  چھُ  کامل  الصفات  خدا  نہ  کہ  تِم  چیز  یِم  ناقصُ  الذات  تہِ  چھِ  تہٕ  ناقصُ  الصفات  تہِ  چھِ۔

Transliteration:
  Faqa<u>da</u>hunna sabAAa sam<u>a</u>w<u>a</u>tin fee yawmayni waaw<u>ha</u> fee kulli sam<u>a</u>in amrah<u>a</u> wazayyann<u>a</u> a<b>l</b>ssam<u>a</u>a a<b>l</b>dduny<u>a</u> bima<u>sa</u>bee<u>h</u>a wa<u>h</u>if<i><u>th</u></i>an <u>tha</u>lika taqdeeru alAAazeezi alAAaleem<b>i</b>


Athar:
  وۅنۍ  اگر  یِم  لُکھ  بُتھ  چِھ  پھِران،  تیٚلہِ  ؤنِو  یِمن  زِ  بہٕ  چُھسَو  توٚہۍ  تمی  آیہِ  کہ  اکہِ  اچانک  یِنہٕ  والہِ  عذاب  نِشہِ  کھۅژناوان،  یُتھ  عاد  تہٕ  ثمودس  پٮ۪ٹھ  نٲزِل  اوس  سپُدمُت۔

Mirwaiz:
  پس  اگر  یِمہٕ  دلیلہٕ  بوٗزِتھ  تہِ  تِم  لوٗکھ  توحیدٕ  نِشہِ  پتھ  پھیرن  اَدٕہ  فرمٲوِیوٗکھ  توٚہۍ  یا  رسول  اللہ،  اے  لوٗکو  بہٕ  چھُسو  تۅہیہِ  بیم  کران  تِژِھہ  ترٛٹہِ  ہُنٛد  یۅسہٕ  ترٹھ  قومِ  عادس  تہٕ  قومِ  ثمودس  پٮ۪ٹھ  شرک  و  کفر  کرنہٕ  سببہٕ  واقع  سپٕز۔

Transliteration:
  Fain aAAra<u>d</u>oo fuqul an<u>th</u>artukum <u>sa</u>AAiqatan mithla <u>sa</u>AAiqati AA<u>a</u>din wathamood<b>a</b>


Athar:
  ییٚلہِ  خُداے  سٕندۍ  رسول  تِمن  بروٗنٹھۍ  کِنۍ  تہٕ  پٔتۍ  کِنۍ،  پرٛتھ  طرفہٕ  آے  تہٕ  تِم  سمجھجٲوِکھ  زِ،  خُدایس  ورٲے  مَہ  کٔرِو  کٲنٛسہِ  ہِنز  بندگی،  پتہٕ  ووٚن  تِمو،  اگر  سون  ربّ  ییٚژِھہ  ہے  تیٚلہِ  سوزِہے  فرشتہٕ،  لہٰذا  چِھنہٕ  أسۍ  سۅ  کتھ  مانان  ییٚمہِ  خٲطرٕ  توٚہۍ  سوزنہٕ  چِھو  آمٕتۍ۔

Mirwaiz:
  ییٚلہِ  یِوان  ٲسۍتِمن  نِشہِ  پیغمبر  پتہٕ  برونٹھ  بلکہ  پرتھ  طرفہٕ  یٔہے  کتھ  ونان  کہ  ہا  لوٗکو  عبادت  مہ  کٔرِو  کٲنسہِ  ہٕنز  معبودِ  برحقس  ورٲے،  تِمَو  کافرو  دوٚپہَکھ  توٚہۍ  چھِو  یہِ  کتھ  غلط  ونان  کہ  أسۍ  سوٗزۍ  اللہ  تعالیٰ  ہن،  اگر  سٲنِس  پروردگارس  یہِ  منظور  آسِہا  تیٚلہِ  سوزِہا  سُہ  کٲنسہِ  مَلکس،  تۅہیہِ  پٮ۪ٹھ  کیازِ  واتِہا  نوبت۔  لہٰذا  چھِ  أسۍ  تتھ  سٲرِسٕے  یہِ  توٚہۍ  ہیتھ  سوزنہٕ  آمٕتۍ  چھِو  انکار  کران۔

Transliteration:
  I<u>th</u> j<u>a</u>athumu a<b>l</b>rrusulu min bayni aydeehim wamin khalfihim all<u>a</u> taAAbudoo ill<u>a</u> All<u>a</u>ha q<u>a</u>loo law sh<u>a</u>a rabbun<u>a</u> laanzala mal<u>a</u>ikatan fainn<u>a</u> bim<u>a</u> orsiltum bihi k<u>a</u>firoon<b>a</b>


Athar:
  عادُک  حال  اوس  یہِ  زِ  کُنہِ  حقہٕ  ورٲے  بنے  تِم  زمینس  منٛز  زٕٹھۍ  ﴿تکبر  کوٚرُکھ﴾،  تہٕ  وَننہٕ  لٔگۍ،  کُس  چُھ  سانہِ  کھۅتہٕ  زیادٕہ  زور  آور۔  تِمن  توٚر  نہٕ  یہِ  فِکرِ  زِ  ییٚمۍ  خُداین  تِم  پٲدٕ  چِھ  کٔرِمٕتۍ،  سُہ  چُھ  تِہندِ  کھۅتہٕ  زیادٕہ  زور  آور؟  تِم  روٗدۍ  سانیٚن  آیاتن  بس  انکار  کران۔

Mirwaiz:
  پس  یُس  قومِ  عاد  اوس  تِم  لٔگۍ  تکبر  تہٕ  غرور  کرنہِ  مُلکس  منٛز  ناحق،  بیٚیہِ  دوٚپُکھ  سانہِ  کھۅتہٕ  کُس  چھُ  زیادٕھ  قوتہٕ  کِنۍ،  سُہ  کُس  حٲدِثہٕ  چھُ  یتھ  نہٕ  أسۍ  مدافعت  ہیٚکو  کٔرِتھ،  کیا  تِمن  آو  نا  بوزنہٕ  کہ  بے  شک  اللہ  تعالیٰ  یِم  تٔمۍ  پٲدٕہ  کٔرۍ،  سُہ  چھُ  سٮ۪ٹھاہ  زیادٕہ  تُہٕندِ  کھۅتہٕ  قوتہٕ  کِنۍ،  سُہ  ہیٚکہِ  تِمن  پٮ۪ٹھ  عذاب  واقع  کٔرِتھ۔  مگر  باوجود  آن  اوٚن  نہٕ  تِمَو  ایمان  بلکہ  روٗدۍ  تِم  سانین  آیاتن  انکار  کران۔

Transliteration:
  Faamm<u>a</u> AA<u>a</u>dun fa<b>i</b>stakbaroo fee alar<u>d</u>i bighayri al<u>h</u>aqqi waq<u>a</u>loo man ashaddu minn<u>a</u> quwwatan awalam yaraw anna All<u>a</u>ha alla<u>th</u>ee khalaqahum huwa ashaddu minhum quwwatan wak<u>a</u>noo bi<u>a</u>y<u>a</u>tin<u>a</u> yaj<u>h</u>adoon<b>a</b>


Athar:
  ٲخر  کار  سوٗز  اَسہِ  کینٛژھن  منحوس  دۅہن  منٛز  تِمن  پٮ۪ٹھ  سخت  طوفٲنی  ہوا،  تاکہِ  تِم  وُچھناووکھ  دُنیاچی  زندگی  منٛز  ذلّت  تہٕ  رُسوٲئی  ہُند  مٕزہ،  تہٕ  ٲخرتُک  عذاب  چُھ  امہِ  کھۅتہٕ  تہِ  زیادٕہ  رُسوا  کرن  وول،  تَتہِ  آسہِ  نہٕ  کانٛہہ  یِمن  مدد  کرن  وول۔

Mirwaiz:
  پس  ترٛوو  اَسہِ  یلہٕ  تِمن  پٮ۪ٹھ  تیز  واو  تِتھین  دۅہن  اندر  یِم  دۅہ  بوجہ  عذابِ  الہٰی  تِہِندِ  حقہٕ  منحوس  تہٕ  پھیٚشل  ٲسۍ  یُتھ  أسۍ  تِم  ژٕہہ  ناووکھ  خواری  ہُنٛد  عذاب  دنیاچہ  زندگی  اندر،  بیٚیہِ  چھُ  ٲخرتُک  عذاب  زیادٕہ  رسوا  کرٕوُن،  توپتہٕ  یِیہِ  نہٕ  تِمن  تَمہِ  وقتہٕ  کُنہِ  قسمہٕ  مدد  کرنہٕ۔

Transliteration:
  Faarsaln<u>a</u> AAalayhim ree<u>h</u>an <u>s</u>ar<u>s</u>aran fee ayy<u>a</u>min na<u>h</u>is<u>a</u>tin linu<u>th</u>eeqahum AAa<u>tha</u>ba alkhizyi fee al<u>h</u>ay<u>a</u>ti a<b>l</b>dduny<u>a</u> walaAAa<u>tha</u>bu al<u>a</u>khirati akhz<u>a</u> wahum l<u>a</u> yun<u>s</u>aroon<b>a</b>


Athar:
  روٗدۍ  وۅنۍ  ثمود،  تِمن  برونٛہہ  کنہِ  کٔر  اَسہِ  سِیٔز  وتھ  پیش،  مگر  تِمو  کوٚر  وَتھ  وُچھِنہٕ  بجاے  اوٚن  روزنُے  پسند،  ٲخر  آو  تِہندیو  کرتوٗتَو  ہٕندِ  بدولتہٕ  تِمن  پٮ۪ٹھ  عذاب۔

Mirwaiz:
  وۅنۍ  یُس  قومِ  ثمود  اوس  تِمن  ہوو  اَسہِ  پیغمبرن  ہٕندِ  ذریعہ  سیٚز  وَتھ،  مگر  تِمو  کٔر  اختیار  گمرٲہی  ہدایتس  مقابلہ،  پس  رٔٹۍ  تِم  خوار  کروُنہِ  عذاب  چہ  ترٛٹہِ۔  بُنیُل  آو  تِمن،  تتھ  سٍتۍ  ٲس  کریکھ  ییٚمہِ  کریکہِ  سٍتۍ  تِہِندۍ  جگر  پھٔٹۍ  تِمن  کامین  ہٕندِ  سببہٕ  یِمہٕ  تِم  کران  ٲسۍ۔

Transliteration:
  Waamm<u>a</u> thamoodu fahadayn<u>a</u>hum fa<b>i</b>sta<u>h</u>abboo alAAam<u>a</u> AAal<u>a</u> alhud<u>a</u> faakha<u>th</u>athum <u>sa</u>AAiqatu alAAa<u>tha</u>bi alhooni bim<u>a</u> k<u>a</u>noo yaksiboon<b>a</b>


Transliteration: Wanajjayn<u>a</u> alla<u>th</u>eena <u>a</u>manoo wak<u>a</u>noo yattaqoon<b>a</b>
Athar:
  تہٕ  اَسہِ  بچٲوۍ  تِم  لُکھ  یِمو  ایمان  اوس  اوٚنمُت،  بیٚیہِ  ٲسۍ  گمرٲہی  تہٕ  بدعملی  نِشہِ  پرہیز  کران۔

Mirwaiz:
  اَسہِ  دُیت  نجات  تَمہِ  عذابہٕ  نِشہِ  تِمن  لوٗکن  یِمو  ایمان  اوٚن  بیٚیہِ  ٲسۍ  تِم  شرکہٕ  نِشہِ  پتھ  روزان،  سٲنِس  عذابس  کھوژان۔


Athar:
  بیٚیہِ  کٔرِ  تَو  ذرا  تمہِ  وقتُک  خیال  ییٚلہِ  یِم  اللہ  تعالیٰ  سٕندۍ  دشمن  جہنمس  کُن  گژھنہٕ  خٲطرٕ  گھیرٕ  کٔرِتھ  یِن  اَننہٕ۔  ﴿اَصلی  مُدعا  چُھ  وَننُک  یہِ  زِ  ییٚلہِ  تِم  اللہ  تعالیٰ  سٕندِس  عدالتس  منٛز  پیش  سپدنہٕ  خٲطرٕ  گھیرٕ  کٔرِتھ  اَننہٕ  یِن،  البتہ  یہِ  مضمون  چُھ  یِمن  لفظن  منٛز  بیان  کرنہٕ  آمُت  زِ  جہنمس  کُن  گژھنہٕ  خٲطرٕ  یِن  گھیرٕ  کٔرِتھ  اَننہٕ  تِکیازِ  یُہُند  انجام  چُھ  ٲخر  کار  جہنم  سٕے  منٛز  گژُھن﴾  تِہندۍ  بروٗنٹھم  یِن  پٔتِمیٚن  ہٕندِس  یِنَس  تام  پتھ  کُن  رُکاونہٕ،  ﴿یعنی  یہِ  سپدِ  نہٕ  زِ  اکہِ  اکہِ  نسلُک  تہٕ  اکہِ  اکہِ  پیٖرِ  ہُند  حساب  ہیٚنہٕ  پتہٕ  یِیہِ  تَمِیُک  فٲصلہٕ  کرنہٕ،  بلکہ  یِن  تمام  پٔتِم  بروٗنٹھم  نسل  بیک  وقت  جمع  کرنہٕ  تہٕ  سارِنٕے  یِیہِ  یِکہٕ  وَٹہٕ  حساب  ہیٚنہٕ،  تِکیازِ  پرٛتھ  نسل  کِس  نیک  یا  بد  آسنس  منٛز  چُھ  تَمہِ  بروٗنٹھمہِ  نسل  کہ  ترٛاونہٕ  آمتہِ  دینی  تہٕ  اَخلٲقی  میراثُک  حصّہ  شٲمِل  آسان۔﴾

Mirwaiz:
  تِمن  لوٗکن  پٲوِو  توٚہۍ  ژیٚتس  سُہ  دۅہ  ییٚمہِ  دۅہ  خداے  سٕندۍ  دشمن  یِن  جمع  کرنہٕ  نارِ  جہنمس  تراونہٕ  خٲطرٕ،  توپتہٕ  یِن  تِم  أکۍ  سٕے  جایہِ  ٹھٔہراونہٕ  تہٕ  پیارناونہٕ  یُتھ  سٲری  سمن۔  سٔمِتھ  یِن  تراونہٕ  جہنمس  اندر۔  

Transliteration:
  Wayawma yu<u>h</u>sharu aAAd<u>a</u>o All<u>a</u>hi il<u>a</u> a<b>l</b>nn<u>a</u>ri fahum yoozaAAoon<b>a</b>


Athar:
  پتہٕ  ییٚلہِ  سٲری  تور  واتن،  تِہِندۍ  کَن  تہٕ  تِہنزٕ  أچھ  تہٕ  تِہندِ  جسمٕکۍ  مٕسلہٕ  دِن  تِمن  پٮ۪ٹھ  گوٲہی  زِ،  تِم  کیا  کینٛژھاہ  چِھ  روٗدِمٕتۍ  دُنیاہس  منٛز  کران۔

Mirwaiz:
  تا  اینکہِ  ییٚلہِ  تِم  جہنمس  نکھ  تل  واتن،  گوہی  دِن  تِمن  پٮ۪ٹھ  کَن  تِہِندۍ،  أچھ  تِہٕنزٕ،  یہِ  مُسلہٕ  تِہُنٛد  تِمن  سارِنٕے  کامین  ہٕنز  یِمہٕ  کامہِ  تِم  کران  ٲسۍ  دنیاہس  اندر۔

Transliteration:
  <u>H</u>att<u>a</u> i<u>tha</u> m<u>a</u> j<u>a</u>ooh<u>a</u> shahida AAalayhim samAAuhum waab<u>sa</u>ruhum wajulooduhum bim<u>a</u> k<u>a</u>noo yaAAmaloon<b>a</b>


Athar:
  تِم  وَنن  پننہِ  جسم  کیٚن  مٕسلن،  تۅہیہِ  کیازِ  دِژٕو  اسہِ  خلاف  گوٲہی؟  تِم  دِن  جواب،  اَسہِ  دِیُت  تٔمی  خُداین  بولنُک  طاقت  ییٚمۍ  پرٛتھ  کانٛہہ  چیز  بولن  وول  چُھ  بنوومُت،  تٔمی  ٲسِو  توٚہۍ  گۅڈنِچہِ  پھِرِ  پٲدٕ  کٔرِمٕتۍ،  تہٕ  وۅنۍ  چِھو  توٚہۍ  تٔمۍ  سٕے  کُن  واپس  اَننہٕ  یِوان۔

Mirwaiz:
  توپتہٕ  وَنن  تِم  پننِس  مُسلس  تہٕ  پننین  تانن  تۅہیہِ  کیازِ  دِژٕو  گواہی  اَسہِ  خلاف۔  أسۍ  تُہٕندِ  خٲطرٕ  دنیاہس  منٛز  سورُے  کینٛہہ  کران  ٲسۍ  زیٚوِ  سٍتۍ  اوسُس  بہٕ  سارِنٕے  گناہن  انکار  کران۔  تۅہیہِ  کُس  مصیبت  اوو،  تۅہیہِ  ہیٚژَو  کتہہٕ  کرنہِ۔  ٲخر  یِمہٕ  کتھہٕ  کرنہِ  کٔمۍ  ہیٚچھنٲوۍ  نَو  توٚہۍ۔  تِم  دپنَکھ  جواب،  أسۍ  کرنٲوۍ  کتھ  تٔمۍ  خداین  یُس  سارِنٕے  کتھہٕ  کروُنین  چیزن  کتھہٕ  کرناوان  چھُ۔  تٔمۍ  کٔرِو  توٚہۍ  پٲدٕ  گۅڈنِچہِ  لٹہِ،  بیٚیہِ  چھُو  دوبارٕہ  زندٕہ  کٔرِتھ  تس  کُن  واتناونہٕ  یِوان۔

Transliteration:
  Waq<u>a</u>loo lijuloodihim lima shahidtum AAalayn<u>a</u> q<u>a</u>loo an<u>t</u>aqan<u>a</u> All<u>a</u>hu alla<u>th</u>ee an<u>t</u>aqa kulla shayin wahuwa khalaqakum awwala marratin wailayhi turjaAAoon<b>a</b>


Athar:
  توٚہۍ  ییٚلہِ  دُنیاہس  منٛز  جُرُم  کرنہٕ  وقتہٕ  چُھپان  ٲسِو،  تۅہیہِ  اوسُو  نہٕ  یہِ  خیال  زِ  کُنہِ  ساعتہٕ  دِن  تُہٕندۍ  پنٕنۍ  کَن  تہٕ  تُہنزٕ  أچھ  تہٕ  تُہندِ  جسمٕکۍ  مٕسلہٕ  تۅہیہِ  پٮ۪ٹھ  گوٲہی۔  بلکہِ  اوسُو  تۅہیہِ  یہِ  سمجھمُت  زِ  تُہٕندٮ۪ن  واریاہن  اعمالن  ہٕنز  چَھنہٕ  خُدایس  تہِ  خبر۔

Mirwaiz:
  توٚہۍ  ٲسِو  دنیاہس  اندر  غیر  نِشہِ  پوشیدٕہ  روٗزِتھ  گناہ  کران،  یہِ  ٲسٕو  نہٕ  خبر  کہ  تۅہیہِ  پٮ۪ٹھ  کیا  دِن  گوٲہی  کَن  تُہٕندۍ،  أچھ  تُہٕنزٕ  تہٕ  مُسلہٕ  تُہٕندۍ۔  لیکن  تۅہیہِ  اوس  گمان  کہ  اللہ  تعالیٰ  ہس  چھَنہٕ  خبرٕے  واریاہن  چیزن  ہٕںز  تِمَو  چیزو  اندرٕہ  یِم  توٚہۍ  کران  ٲسِو۔

Transliteration:
  Wam<u>a</u> kuntum tastatiroona an yashhada AAalaykum samAAukum wal<u>a</u> ab<u>sa</u>rukum wal<u>a</u> juloodukum wal<u>a</u>kin <i><u>th</u></i>anantum anna All<u>a</u>ha l<u>a</u> yaAAlamu katheeran mimm<u>a</u> taAAmaloon<b>a</b>


Athar:
  تُہٕندۍ  أمی  گُمانن  یُس  تۅہیہِ  پننِس  ربّس  سٍتۍ  کوٚرمُت  اوسُو،  ڈُبٲوِنَو  توٚہۍ،  تہٕ  اَمی  بدولت  گٔو  توٚہۍ  خسارس  منٛز۔

Mirwaiz:
  أمی  تُہٕندۍ  خیالن  یُس  تۅہیہِ  پننِس  پروردگارس  متعلق  اوس  کیا  کٔرِو  توٚہۍ  تباہ  تہٕ  برباد،  پس  سپدِو  توٚہۍ  تاوان  زدو  اندرٕہ۔

Transliteration:
  Wa<u>tha</u>likum <i><u>th</u></i>annukumu alla<u>th</u>ee <i><u>th</u></i>anantum birabbikum ard<u>a</u>kum faa<u>s</u>ba<u>h</u>tum mina alkh<u>a</u>sireen<b>a</b>


Athar:
  اتھ  حالتس  منٛز  کٔرِتن  تِم  صبر  ﴿یا  متہٕ  کٔرِتن﴾  نارٕے  آسہِ  تِہُند  ٹھکانہٕ،  تہٕ  اگر  رجُوعُک  موقع  یژھن،  کانٛہہ  موقع  یِیہِ  نہٕ  تِمن  دِنہٕ۔

Mirwaiz:
  پس  ہرگاہ  تِم  صبر  کرن  توتہِ  چھےٚ  تِہٕنز  جاے  نارِ  جہنم،  بیٚیہِ  ہرگاہ  تِم  کینٛہہ  عذُر  و  معذرت  کرن،  معافی  منگن،  زارٕہ  پارٕہ  کرن،  تِمن  یِیہِ  نہٕ  ہرگز  معافی  دِنہٕ  کُنہِ  صورتس  اندرٕہ۔

Transliteration:
  Fain ya<u>s</u>biroo fa<b>al</b>nn<u>a</u>ru mathwan lahum wain yastaAAtiboo fam<u>a</u> hum mina almuAAtabeen<b>a</b>


Athar:
  اَسہِ  ٲسۍ  تِمن  پٮ۪ٹھ  سٲتھی  مُسلّط  کٔرِمٕتۍ،  یِم  تِمن  پٔتۍ  کِنۍ  بروٗنٹھۍ  کِنۍ  پرٛتھ  کانٛہہ  چیز  ٲسۍ  خۅش  کروُن  بنٲوِتھ  ہاوان،  ٲخرکار  روٗد  تِمن  پٮ۪ٹھ  تہِ  سُے  عذابُک  فٲصلہٕ  چسپاں  سپدِتھ،  یُس  تِمن  بروٗنٛہہ  گُزریمتیٚن  جِنن  تہٕ  انسانن  ہٕندٮ۪ن  گروہن  پٮ۪ٹھ  چسپاں  سپُدمُت  اوس،  یقیناً  ٲسۍ  تِم  خسارس  منٛز  روزن  وٲلۍ۔

Mirwaiz:
  بیٚیہِ  ٲسۍ  اَسہِ  تِمن  سٍتۍ  دنیاہس  اندر  روزن  وٲلۍ  شیطان  مقرر  کٔرِمٕتۍ،  تِمو  اوس  تِہٕنزن  پٔتِمین  برونٹھِمین  عملن  زینت  دُیمُت،  تِمنٕے  کامین  پٮ۪ٹھ  ٲسۍ  تِم  ڈاڈ  کٔرِتھ  کفرس  پٮ۪ٹھ  اصرار  تہٕ  ڈاڈ  کرنہٕ  مۅکھہٕ۔  پس  سپُد  تِمن  پٮ۪ٹھ  خداے  سُند  عذاب  پوٗرٕ  تِمن  لوٗکن  سٍتۍ  یِم  تِمن  برونٹھ  گُزریمٕتۍ  چھِ  جِنو  تہٕ  انسانو  اندرٕہ،  بے  شک  تِم  سٲری  آسن  تاوان  زدَو  اندرٕہ۔

Transliteration:
  Waqayya<u>d</u>n<u>a</u> lahum quran<u>a</u>a fazayyanoo lahum m<u>a</u> bayna aydeehim wam<u>a</u> khalfahum wa<u>h</u>aqqa AAalayhimu alqawlu fee omamin qad khalat min qablihim mina aljinni wa<b>a</b>linsi innahum k<u>a</u>noo kh<u>a</u>sireen<b>a</b>


Athar:
  یِم  منکرینِ  حق  چِھ  ونان،  یہِ  قرآن  مَہ  بوٗزِو  ہرگز،  تہٕ  ییٚلہِ  یہِ  بوزناونہٕ  یِیہِ  تیٚلہِ  ترٛٲوِو  اَتھ  منٛز  خلل  ﴿شور  کٔرِو﴾،  بنان  چُھ  زِ  یِتھے  پٲٹھۍ  یِیِو  توٚہۍ  غٲلب۔

Mirwaiz:
  بیٚیہِ  چھِ  یم  کٲفر  پانہٕ  وٲنۍ  ونان  یتھ  قرآن  مجیدس  مہ  تھٲوِو  کَن۔  ییٚمہِ  ساعتہٕ  پیغمبر  قرآن  پرُن  ہیٚوان  آسہِ  توٚہۍ  ٲسِو  شور  لاگان۔  شاید  اَمہِ  طریقہٕ  سپدِو  توٚہۍ  غٲلب۔

Transliteration:
  Waq<u>a</u>la alla<u>th</u>eena kafaroo l<u>a</u> tasmaAAoo lih<u>atha</u> alqur<u>a</u>ni wa<b>i</b>lghaw feehi laAAallakum taghliboon<b>a</b>


Athar:
  یِم  کٲفر وُچھناووکھ  أسی  سخت  عذابُک  مزہ  تہٕ  یِمہٕ  بدترین  حرکتہٕ  یِم  کران  چِھ  روٗدِمٕتۍ  تِہُند  پوٗرٕ  پوٗرٕ  بدلہٕ  دِمَو  یِمن۔

Mirwaiz:
  پس  اَمہِ  نالایق  حرکتہٕ  مۅکھہٕ  ژٕہناووکھ  أسۍ  یِم  کافر  سخت  عذابُک  مزٕہ،  بیٚیہِ  دِمَو  أسۍ  تِمن  سزا  تِمن  یچھ  کامین  ہُنٛد  یِمہٕ  تِم  کران  ٲسۍ۔

Transliteration:
  Falanu<u>th</u>eeqanna alla<u>th</u>eena kafaroo AAa<u>tha</u>ban shadeedan walanajziyannahum aswaa alla<u>th</u>ee k<u>a</u>noo yaAAmaloon<b>a</b>


Athar:
  سُہ  چُھ  جہنم  یُس  اللہ  تعالیٰ  سٕندٮ۪ن  دُشمنَن  میلہِ  مُعاوضس  منٛز۔  تٔتھۍ  منٛز  آسہِ  ہمیشہ  ہمیشہ  خٲطرٕ  تِہندِ  خٲطرٕ  گھرٕ۔  یہِ  چُھ  سزا  تمہِ  جُرمُک  زِ  تِم  روٗدۍ  سانیٚن  آیاتن  انکار  کران۔

Mirwaiz:
  یۅہے  چھُ  سزا  خداے  سٕندین  دشمنن  ہُنٛد  یعنی  نار،  تِہِندِ  خٲطرٕ  چھُ  اَتھ  نارس  اندر  ہمیشہِ  روزنُک  گھرٕ  سزا  اَمہِ  کُے  کہ  تِم  ٲسۍ  کران  سانین  آیاتن  انکار۔

Transliteration:
  <u>Tha</u>lika jaz<u>a</u>o aAAd<u>a</u>i All<u>a</u>hi a<b>l</b>nn<u>a</u>ru lahum feeh<u>a</u> d<u>a</u>ru alkhuldi jaz<u>a</u>an bim<u>a</u> k<u>a</u>noo bi<u>a</u>y<u>a</u>tin<u>a</u> yaj<u>h</u>adoon<b>a</b>


Athar:
  تَتہِ  وَنن  یِم  کٲفر  زِ،  اے  سانہِ  ربّہ  اسہِ  ہاوتکھ  تِم  جِن  تہٕ  انسان  یِمو  أسۍ  گُمراہ  ٲسۍ  کٔرِمٕتۍ،  أسۍ  مَتھوکھ  تِم  کھۅرن  تل  تاکہ  تِم  گژھن  وارٕ  پٲٹھۍ  ذلیل  و  خوار۔

Mirwaiz:
  بیٚیہِ  ونن  کافر  اے  سانہِ  پروردگارٕ  اَسہِ  ہاوتکھ  تِم  زٕہ  شخص  یِمَو  أسۍ  گمراہ  کٔرۍ  جِنو  تہٕ  انسانو  اندرٕہ۔  أسۍ  تھاوہوکھ  تِم  پننین  لتن  تل  یُتھ  تِم  سٲری  تل  کُن  واتہن۔  بیٚیہِ  آسہِ  گمراہ  کروُنین  پٮ۪ٹھ  تِمن  سخت  غصہٕ  تہٕ  ژکھ۔

Transliteration:
  Waq<u>a</u>la alla<u>th</u>eena kafaroo rabban<u>a</u> arin<u>a</u> alla<u>th</u>ayni a<u>d</u>all<u>a</u>n<u>a</u> mina aljinni wa<b>a</b>linsi najAAalhum<u>a</u> ta<u>h</u>ta aqd<u>a</u>min<u>a</u> liyakoon<u>a</u> mina alasfaleen<b>a</b>


Athar:
  یِمو  لُکو  ووٚن  زِ  اللہ  تعالیٰ  چُھ  سون  ربّ  تہٕ  پتہٕ  روٗدۍ  تِم  اَتھ  پٮ۪ٹھ  ثٲبت  قدم،  ﴿یعنی  تِم  روٗدۍ  نہٕ  محض  اتفاقاً  کُنہِ  وِزِ  خُدایس  پنُن  ربّ  ؤنِتھ  شۅنگ  ترٲوِتھ  بِہِتھ،  تہٕ  نَہ  سپٕدۍ  اَتھ  غلطی  منٛز  مبتلا  زِ  خُدایس  روزَن  پنُن  ربّ  تہِ  وَنان  تہٕ  سٍتۍ  سٍتۍ  روزن  باقین  تہِ  پنُن  ربّ  بناوان  پکان  بلکہ  روٗدۍ  اکہِ  پھِرِ  یہِ  عقیدٕہ  قبول  کرنہٕ  پتہٕ  سٲرِسٕے  وٲنٛسہِ  اَتھ  پٮ۪ٹھ  قٲیِم،  اتھ  خلاف  کوٚرُکھ  نہٕ  دوٚیم  بیٚیہِ  کانٛہہ  عقیدٕہ  اختیار  تہٕ  نہ  کٔرٕکھ  اَتھ  عقیدس  سٍتۍ  کُنہِ  بٲطل  عقیدٕچ  مِلاوٹ  تہٕ  پننہِ  عملی  زندگی  منٛز  تہِ  روٗدۍ  توحیدکہ  عقیدٕکۍ  تقاضہٕ  پوٗرٕ  کران۔﴾  پٔزِپٲٹھۍ  چِھ  تِمن  پٮ۪ٹھ  فرشتہٕ  نٲزِل  سپدان  تہٕ  وَنان  چِھکھ  زِ،  نہ  مَہ  کھوٚژِو  نہ  مَہ  سپدِو  غمگین،  تہٕ  خۅش  سپدِو  تَمہِ  جنّت  کہ  بشارت  سٍتۍ  ییٚمیُک  تۅہیہِ  سٍتۍ  وعدہ  چُھ  کرنہٕ  آمُت۔

Mirwaiz:
  بے  شک  تِم  لوٗکھ  یِمو  دِلہٕ  سٍتۍ  انکار  کوٚر  کہ  سون  حقیقی  پروردگار  چھُ  صرف  اللہ  تعالیٰ،  توپتہٕ  کٔرٕکھ  تتھ  پٮ۪ٹھ  استقامت،  تہِ  کوٚرُکھ  یہِ  اَتھ  اقرارس  شوٗبہِ،  ترووُکھ  نہٕ  یہِ  خیال  کُنہِ  صورتس  اندر،  تِمن  پٮ۪ٹھ  وَسن  ملٲیکھ،  اَکھ  مرنہٕ  کہ  وقتہٕ،  بیٚیہِ  قبرن  منٛز،  بیٚیہِ  قبرو  اندر  نیٚبریِنہٕ  کہ  وقتہٕ،  تِمے  دپنکھ  توٚہۍ  مہ  کھوٚژِو  ٲخرت  کین  ہولناک  حالاتن،  بیٚیہِ  مہ  بٔرِو  توٚہۍ  غم  دنیاکِس  تراونس  پٮ۪ٹھ  کیازِ  تۅہیہِ  بنہِ  تمہِ  کھۅتہٕ  تہِ  رُت  چیز۔  بشارت  بوٚوِن  تۅہیہِ  تَمہِ  جنتٕچ  ییٚمُیک  تۅہیہِ  پیغمبرن  ہٕندِ  واسطہ  وعدٕہ  یِوان  اوس  تھاونہٕ۔

Transliteration:
  Inna alla<u>th</u>eena q<u>a</u>loo rabbun<u>a</u> All<u>a</u>hu thumma istaq<u>a</u>moo tatanazzalu AAalayhimu almal<u>a</u>ikatu all<u>a</u> takh<u>a</u>foo wal<u>a</u> ta<u>h</u>zanoo waabshiroo bi<b>a</b>ljannati allatee kuntum tooAAadoon<b>a</b>


Athar:
  أسۍ  چِھ  ییٚمہِ  دُنیاچہِ  زندگی  منٛز  تہِ  تُہٕندۍ  سٲتھی  تہٕ  ٲخرتس  منٛز  تہِ۔  یِکینٛژھاہ  توٚہۍ  تَتہِ  ییٚژِھو  تہِ  میلیو  تہٕ  پرٛتھ  کانٛہہ  چیز  ییٚمیُک  توٚہۍ  تمنا  کٔرِو  سُہ  سپدِ  تُہُند۔

Mirwaiz:
  أسۍ  چھِ  تُہٕندۍ  رفیق  دنیاہس  اندر  تہِ،  بیٚیہِ  روزو  أسۍ  تُہٕندۍ  رفیق  ٲخرتس  اندر  تہِ،  تُہٕندِ  خٲطرٕ  چھُ  یتھ  جنتس  اندر  تہِ  سورُے  موجود  یتھ  کُن  تۅہیہِ  خوٲہش  گژِھہ۔  بیٚیہِ  چھُو  تۅہیہِ  کُیت  تہِ  سورُے  یہِ  توٚہۍ  مٔنگِو۔  سٲری  چیز  یِن  تھاونہٕ  تۅہیہِ  مہیا۔

Transliteration:
  Na<u>h</u>nu awliy<u>a</u>okum fee al<u>h</u>ay<u>a</u>ti a<b>l</b>dduny<u>a</u> wafee al<u>a</u>khirati walakum feeh<u>a</u> m<u>a</u> tashtahee anfusukum walakum feeh<u>a</u> m<u>a</u> taddaAAoon<b>a</b>


Athar: یہِ چُھ ضیافتُک سامان تٔمِس ہستی ہٕند طرفہٕ یُس غفور و رحیم چُھ۔
Transliteration: Nuzulan min ghafoorin ra<u>h</u>eem<b>in</b>
Mirwaiz:
  یہِ  چھےٚ  گۅڈنِچ  ضیافت  تُہٕندِ  خٲطرٕ  غفورورحیم  پروردگارٕ  سٕندِ  طرفہٕ،  یِمہٕ  نعمژٕ  یِن  تۅہیہِ  عطا  کرنہٕ  بکمالِ  عزت  و  اکرام  یِتھ  کٔنۍ  معزز  پژھین  چھُ  برونٹھ  کُن  اَننہٕ  یِوان۔


Athar:
  تہٕ  تس  شخصہٕ  سٕندِ  کھۅتہٕ  کھٔسِتھ  کتھ  کٔمۍ  سٕنز  ہیٚکہِ  ٲسِتھ  ییٚمۍ  خُدایس  کُن  دعوت  دِژ  تہٕ  نیک  عمل  کرٕن  بیٚیہِ  ووٚنُن  زِ  بہٕ  چُھس  مسلمان۔

Mirwaiz:
  بیٚیہِ  کُس  اکھاہ  چھُ  رُت  کلامہٕ  کِنۍ  تَسٕندِ  کھۅتہٕ  ییٚمۍ  لوٗکن  ناد  دُیت  معبودِ  برحقس  کُن،  بیٚیہِ  کریٚن  پانہٕ  تہِ  رٕژٕہ  عملہٕ،  بیٚیہِ  دوٚپُن  اظہارِ  اطاعت  کران  کہ  بہٕ  چھُس  فرماں بردارو  اندرٕہ  یعنی  بہٕ  چھُس  خداے  سٕنز  بندگی  کرٕنۍ  فخر  زانان،  متکبرن  ہٕندۍ  پٲٹھۍ  چھُس  نہٕ  عار  زانان۔  

Transliteration:
  Waman a<u>h</u>sanu qawlan mimman daAA<u>a</u> il<u>a</u> All<u>a</u>hi waAAamila <u>sa</u>li<u>h</u>an waq<u>a</u>la innanee mina almuslimeen<b>a</b>


Athar:
  تہٕ  اے  نبی  صلی  اللہ  علیہ و سلم،  نیکی  تہٕ  بدی  چَھنہٕ  یکسان۔  بدی  کٔرِو  تمہِ  نیکی  سٍتۍ  دفع  یۅسہٕ  بہترین  آسہِ۔  توٚہۍ  وُچھِو  زِ  تۅہیہِ  سٍتۍ  یَس  عداوت  اوس  سُہ  چھُ  جگری  دوست  بنیامُت۔

Mirwaiz:
  بیٚیہِ  چہَنہٕ  نیکی  تہٕ  بدی  برابر  بلکہ  چھُ  پرتھ  کُنُیک  اثر  الگ  الگ۔  ییٚلہِ  یہِ  کتھ  محقق  سپٕز،  وۅنۍ  کٔرِو  توٚہۍ  مع  اتباع  بدی  ہُنٛد  مدافعہ  تَمہِ  طریقہٕ  یُس  بہتر  آسہِ،  تمُیک  نتیجہ  نیرِ  کہ  سُہ  شخص  یَس  منٛز  تہِ  تۅہیہِ  منٛز  عداوت  و  دشمنی  آسہِ،  سُہ  بنہِ  تُیتھ  یُتھ  زن  سُہ  دوست  جانی  آسہِ۔

Transliteration:
  Wal<u>a</u> tastawee al<u>h</u>asanatu wal<u>a</u> a<b>l</b>ssayyiatu idfaAA bi<b>a</b>llatee hiya a<u>h</u>sanu fai<u>tha</u> alla<u>th</u>ee baynaka wabaynahu AAad<u>a</u>watun kaannahu waliyyun <u>h</u>ameem<b>un</b>


Athar:
  یہِ  صفت  چُھنہٕ  نصیب  سپدان  مگر  تِمن  لُکن  یِم  صبر  چِھ  کران  تہٕ  یہِ  مقام  چُھنہٕ  حٲصل  سپدان  مگر  تِمن  لُکن  یِم  سٮ۪ٹھاہ  نصیب  وٲلۍ  چِھ۔

Mirwaiz:
  یہِ  کتھ  چھَنہٕ  تِمنٕے  لوٗکن  نصیب  سپدان  یِم  ثواب  کہ  اعتبارٕہ  سٮ۪ٹھاہ  خۅش  نصیب  تہٕ  نیک  بخت  آسن۔

Transliteration:
  Wam<u>a</u> yulaqq<u>a</u>h<u>a</u> ill<u>a</u> alla<u>th</u>eena <u>s</u>abaroo wam<u>a</u> yulaqq<u>a</u>h<u>a</u> ill<u>a</u> <u>th</u>oo <u>h</u>a<i><u>thth</u></i>in AAa<i><u>th</u></i>eem<b>in</b>


Athar:
  تہٕ  اگر  توٚہۍ  شیطان  سٕندِ  طرفہٕ  کانٛہہ  اُکساہٹ  محسوس  کٔرِو،  تیٚلہِ  منگِو  اللہ  تعالیٰ  سُند  پناہ،  ﴿شیطان  سٕندِ  اُکساہٹ  نِشہِ  چُھ  مُراد  شرارت  کھالُن  یعنی  ہٕس  دِیُن۔  ییٚلہِ  انسان  یہِ  محسوس  کرِ  زِ  لیٚکہٕ  ژارن  والیٚن  تہٕ  الزام  تراشی  کرن  والیٚن  مخالفن  ہٕنزن  کتھن  پٮ۪ٹھ  چُھ  شرارت  کھسان  تہٕ  وادَس  واد  کرنس  پٮ۪ٹھ  چھےٚ  طبیعت  آمادٕہ  سپدان  تیٚلہِ  گژِھہ  فوراً  سمجھُن  زِ  یہِ  چُھ  شیطان  یُس  أمِس  پننیٚن  رٔذیل  مخٲلِفن  ہٕندِس  سطحس  پٮ۪ٹھ  وَسنہٕ  خٲطرٕ  چُھ  ہٕس  دِوان﴾۔  سُہ  چُھ  سورُے  کینٛہہ  بوزان  تہٕ  زانان۔

Mirwaiz:
  یِتھِس  وقتس  اندر  ہرگاہ  تۅہیہِ  شیطان  سٕندِ  طرفہٕ  غضبُک  تہٕ  خشمُک  کانٛہہ  وَسوسہٕ  پٲدٕہ  سپدُن  ہیٚیہِ،  تَمہِ  ساعتہٕ  ٲسِو  فوراً  پناہ  منگان  اللہ  تعالیٰ  ہس۔  بے  شک  سُہ  چھُ  سورُے  بوزوُن،  سورُے  زانہٕ  وُن۔

Transliteration:
  Waimm<u>a</u> yanzaghannaka mina a<b>l</b>shshay<u>ta</u>ni nazghun fa<b>i</b>staAAi<u>th</u> bi<b>A</b>ll<u>a</u>hi innahu huwa a<b>l</b>ssameeAAu alAAaleem<b>u</b>


Athar:
  اللہ  تعالیٰ  سٕنزو  نِشٲنِیو  منٛز  چِھ  یہِ  رات  تہٕ  دۅہ  تہٕ  آفتاب  تہٕ  زون۔  آفتابس  تہٕ  زوٗنہِ  مَہ  کٔرِو  سجدٕہ،  بلکہ  کٔرِو  تس  خُدایس  سجدٕہ  ییٚمۍ  یِم  پٲدٕ  چھِ  کٔرِمٕتۍ،  ہرگاہ  پٔزِ  پٲٹھۍ  توٚہۍ  تٔمۍ  سٕندۍ  عبادت  کرن  وٲلۍ  چِھو۔

Mirwaiz:
  بیٚیہِ  چھُ  خداے  سٕندیو  قدرت  کیو  تہٕ  توحید  کیو  نِشانو  اندرٕہ  رات  تہٕ  دۅہ  بیٚیہِ  آفتاب  تہٕ  زوٗن۔  اے  لوٗکو  توٚہۍ  مَہ  دِیِو  سجدٕہ  نہ  آفتابس  نہ  زوٗنہِ  بلکہ  دِیِو  سجدٕہ  تس  معبودِ  برحقس  ییٚمۍ  تِم  پٲدٕہ  کٔرۍ،  چھَوہ  توٚہی  تٔسۍ  یوت  عبادت  کران  یعنی  مشرک  یِم  خداے  سٕندِ  عبادتُک  دعویٰ  چھِ  کران  تِم  چھِ  عبادتس  اندر  شرک  انان۔  یتھ  عبادتس  اندر  شرک  آسہِ،  حقیقتس  منٛز  گٔیہِ  نہٕ  سۅ  خداوندِ  کریم  سٕنز  عبادت  بلکہ  تُہُنٛد  سُہ  دعویٰ  چھُ  بالکل  غلط۔  خداے  سٕنز  عبادت  چہَو  کرٕنۍ  تیٚلہِ  کٔرِیوٗس  عبادت  شرک  ترٲوِتھ  تہٕ  شرکہٕ  ورٲے۔

Transliteration:
  Wamin <u>a</u>y<u>a</u>tihi allaylu wa<b>al</b>nnah<u>a</u>ru wa<b>al</b>shshamsu wa<b>a</b>lqamaru l<u>a</u> tasjudoo li<b>l</b>shshamsi wal<u>a</u> lilqamari wa<b>o</b>sjudoo lill<u>a</u>hi ala<u>th</u>ee khalaqahunna in kuntum iyy<u>a</u>hu taAAbudoon<b>a</b>


Athar:
  البتہ  اگر  یِم  لُکھ  تکبُرس  منٛز  یِتھ  پننی  کتھہِ  پٮ۪ٹھ  ڈٔٹِتھ  روزن،  تیٚلہِ  چُھنہٕ  پرواے،  یِم  فرشتہٕ  تُہٕندِس  ربّ  سٕندۍ  مقرّب  چِھ  تِم  چِھ  راتس  دۅہس  تٔمۍ  سٕنز  تسبیح  کران،  تہٕ  زانٛہہ  چِھنہٕ  تھکان۔

Mirwaiz:
  توپتہٕ  ہرگاہ  تِم  لوٗکھ  غرور  تہٕ  تکبرکرن  تس  عبادت  کرنہٕ  نِشہِ،  سۅ  چھےٚ  تِہٕنز  حماقت،  تس  کیا  پرواہ  چھُ  تمُیک۔  تِم  ملٲیک  یِم  تُہِندِس  پر  وردگار  سٕندۍ  مقرب  چھِ،  یِم  شان  و  عظمتس  منٛز  ساسہٕ  گۅنہٕ  زیادٕہ  چھِ  راتس  تہٕ  دۅہس  تِہٕنز  پاکی  بیان  کران،  توپتہٕ  چھِنہٕ  تِم  کُنہِ  قسمہٕ  کُنہِ  وقتہٕ  تھکان۔

Transliteration:
  Faini istakbaroo fa<b>a</b>lla<u>th</u>eena AAinda rabbika yusabbi<u>h</u>oona lahu bi<b>a</b>llayli wa<b>al</b>nnah<u>a</u>ri wahum l<u>a</u> yasamoon<b>a</b>


Athar:
  تہٕ  اللہ  تعالیٰ  سٕنزو  نِشٲنِیَو  منٛزٕ  چھےٚ  اکھ  یہِ  زِ  توٚہۍ  چِھو  وُچھان  زمین  چھےٚ  دَبیمٕژ  ﴿وٲران﴾،  پتہٕ  یُتھُے  اسہِ  اتھ  پٮ۪ٹھ  روٗد  ترٛوو،  سۅ  چھےٚ  یکبار  گرایہِ  ماران  تہٕ  ویٚٹھان۔  یقیناً  یُس  خُداے  اَتھ  موٗدِمٕتِس  زمینس  زندگی  چُھ  دِوان،  سُہ  چُھ  مۅردن  تہِ  زندگی  بخشن  وول۔  یقیناً  چُھ  سُہ  پرٛتھ  چیزس  پٮ۪ٹھ  قدرت  تھاوان۔

Mirwaiz:
  بیٚیہِ  چھُ  تِہِندِ  قدرت  کیو  تہٕ  توحید  کیو  نِشانو  اندرٕہ  اَکھ  نِشانہٕ،  ژٕہ  چھَہَن  وُچھان  اے  مخٲطب  یہِ  زمین  ژمیومُت  تہٕ  ہوٚکھمُت،  خشکی  ہٕندِ  وقتہٕ  چھُ  ہوا  اَمِچ  گرد  تُلان  تہٕ  چھٔکراوان،  أتی  ییٚلہِ  أسۍ  تراوان  چھِ  تتھ  پٮ۪ٹھ  روٗد،  أتی  چہَس  تازگی  پھٔہلان  بیٚیہِ  چھُ  پھۅلان  تہٕ  سرسبز  سپدان۔  بے  شک  ییٚمۍ  پروردگارن  یہِ  زمین  مٔرِتھ  بیٚیہِ  زندٕہ  کوٚر،  سُے  پروردگار  چھُ  مۅردن  زندٕہ  کرٕوُن۔  بے  شک  سُہ  چھُ  پرتھ  چیزس  پٮ۪ٹھ  قدرت  وول،  ییٚمۍ  پروردگارن  یہِ  مۅردٕہ  زمین  زندٕہ  کوٚر،  سُہ  ہیٚکہِ  نا  مۅردٕہ  انسانن  ہٕندین  بدنن  اندر  روح  واتنٲوِتھ،  تِمن  دوبارٕہ  زندٕہ  کٔرِتھ۔  کیا  سُہ  قادرِ  مطلق  ہیٚکہِ  نا  موٚمتین  دِلن  زندٕہ  کٔرِتھ  پننہِ  نوٗرِ  توحیدٕہ  سٍتۍ۔  بے  شک  سُہ  ہیٚکہِ  سورُے  کینٛہہ  کٔرِتھ،  سُہ  چھُ  پرتھ  چیزس  پٮ۪ٹھ  قدرت  وول۔

Transliteration:
  Wamin <u>a</u>y<u>a</u>tihi annaka tar<u>a</u> alar<u>d</u>a kh<u>a</u>shiAAatan fai<u>tha</u> anzaln<u>a</u> AAalayh<u>a</u> alm<u>a</u>a ihtazzat warabat inna alla<u>th</u>ee a<u>h</u>y<u>a</u>h<u>a</u> lamu<u>h</u>yee almawt<u>a</u> innahu AAal<u>a</u> kulli shayin qadeer<b>un</b>


Athar:
  یِم  لُکھ  سانیٚن  آیاتن  اُلٹہٕ  معنی  چِھ  وَلان،  تِم  چِھنہٕ  اَسہِ  نِشہِ  ژوٗرِ  کینٛہہ۔  پانے  سوٗنچِو  زِ  سُہ  شخص  چھا  بہتر  یُس  نارس  یِیہِ  چھکنہٕ،  کِنہٕ  سُہ  یُس  قیامت  کہ  دۅہ  اَمن  کِس  حالتس  منٛز  حٲضر  سپدِ؟  کران  روٗزِو  یِکینژھاہ  توٚہۍ  ییٚژِھو،  تُہٕنزن  سارِنٕے  حرکتن  چُھ  اللہ  تعالیٰ  وُچھان۔

Mirwaiz:
  بے  شک  یِم  لوٗکھ  سانین  آیاتن  منٛز  یِم  آیات  توحیدس  پٮ۪ٹھ  دلالت  کران  چھِ  تِمنٕے  منٛز  چھِ  ہوٚل  پکان  یعنی  تِمن  منٛز  چھِ  شک  تہٕ  شُبہٕ  پٲدٕہ  کران  تِم  لوٗکھ  چھِنہٕ  ا۔  سہِ  نِشہِ  کھٔٹِتھ،  اَسہِ  چھُ  تِہُنٛد  سورُے  حال  معلوم۔  تِمن  دِمَو  أسۍ  سزاۓ  نار۔  کیا  سُہ  شخص  یُس  نارس  منٛز  تراونہٕ  یِیہِ  چھا  بہتر  کِنہٕ  سُہ  یُس  قیامتُک  دۅہ  اَمن  واَمانس  اندر  واتہِ،  یہِ  خۅش  کرِوٕہ  تہِ  کٔرِو،  بے  شک  اللہ  تعالیٰ  چھُ  تہِ  سورُے  وارٕہ  وُچھان  یہِ  توٚہۍ  کران  چھِو  سارِنٕے  عملن  ہُنٛد  دِیَو  سُہ  سزا۔

Transliteration:
  Inna alla<u>th</u>eena yul<u>h</u>idoona fee <u>a</u>y<u>a</u>tin<u>a</u> l<u>a</u> yakhfawna AAalayn<u>a</u> afaman yulq<u>a</u> fee a<b>l</b>nn<u>a</u>ri khayrun am man yatee <u>a</u>minan yawma alqiy<u>a</u>mati iAAmaloo m<u>a</u> shitum innahu bim<u>a</u> taAAmaloona ba<u>s</u>eer<b>un</b>


Athar:
  یِم  چِھ  تِم  لُکھ  یِمن  برونٛہہ  کُن  کلامِ  نصیحت  آو،  تِمو  کوٚر  سُہ  ماننہٕ  نِشہِ  انکار۔  مگر  حقیقت  چھےٚ  یہِ  زِ  یہِ  چھےٚ  اکھ  زبردست  کتاب۔

Mirwaiz:
  بے  شک  یِمَو  لوٗکو  انکار  کوٚر  قرآن  مجیدس  ییٚلہِ  سُہ  تِمن  نِشہِ  ووت،  تِم  تہِ  وُچھن  تِہُنٛد  انجام  کیا  آسہِ،  تِمن  چھُ  نقص  تہٕ  کمی  پانس  اندر۔  یتھ  قرآن  مجیدس  اندر  کانٛہہ  کٔمیاہ  چھَنہٕ،  یہِ  قرآن  مجید  چھُ  باعزت  و  وقعت  کِتاباہ۔

Transliteration:
  Inna alla<u>th</u>eena kafaroo bi<b>al</b><u>thth</u>ikri lamm<u>a</u> j<u>a</u>ahum wainnahu lakit<u>a</u>bun AAazeez<b>un</b>


Athar:
  باطل  نَہ  ہیٚکہِ  اَتھ  پٮ۪ٹھ  بروٗنٹھۍ  کِنۍ  یِتھ  نَہ  پٔتۍ  کِنۍ  ﴿بروٗنٹھۍ  کِنۍ  نہ  یِنُک  مطلب  چُھ  یہِ  زِ  قرآنس  پٮ۪ٹھ  براہِ  راست  حملہٕ  کٔرِتھ  اگر  کانٛہہ  شخص  امہِ  چہِ  کُنہِ  کتھہِ  غلط  تہٕ  کُنہِ  تعلیمہِ  باطل  تہٕ  فٲسد  ثٲبت  کرُن  ییٚژِھہ،  سُہ  ہیٚکہِ  نہٕ  اَتھ  منٛز  کامیاب  گٔژِھتھ۔  پٔتۍ  کِنۍ  نہ  ینُک  مطلب  چُھ  یہِ  زِ  قیامتس  تام  ہیٚکہِ  نہٕ  زانٛہہ  حقیقت  تہٕ  صداقت  تِژھہ  منکشف  سپدِتھ  یۅسہٕ  قرآن  کیٚن  پیش  کرنہٕ  آمتیٚن  حقٲیقن  خلاف  آسہِ،  کانٛہہ  تِیُتھ  علم  ہیٚکہِ  نہٕ  یِتھ  یُس  فی  الواقع   علم   آسہِ  تہٕ  قرآن  کِس  بیان  کرنہٕ  آمتِس  علمس  آسہِ  تردید  کران،  کانٛہہ  تجربہٕ  تہٕ  مُشٲہدٕہ  ہیٚکہِ  نہٕ  تِیُتھ  ٲسِتھ  یُس  یہِ  ثٲبِت  کرِ  زِ  قرآنن  یۅسہٕ  رہنمٲئی  عقٲیدن،  اَخلاقس،  قانونس،  تہذیب  و  تمدّنس،  معیشت  و  معاشرتس  تہٕ  شہری  انتظام  کِس  بابس  منٛز  انسانس  دِژمٕژ  چھےٚ،  سۅ  کیا  چھےٚ  غلط﴾  یہِ  چُھ  أکِس  حکیم  و  حمید  سُند  نٲزِل  کرنہٕ  آمُت  چیز۔

Mirwaiz:
  اَتھ  ہیٚکہِ  نہٕ  اَپٕز  تہٕ  غیر  یقینی  کتھ  نکھہٕ  پٔکِتھ،  نہ  بروٗنٹھۍ  کِنۍ  تہٕ  نہ  تھٔرکِنۍ،  یہِ  چھُ  نازل  آمُت  کرنہٕ  حکمت  وٲلِس  تہٕ  حمد  دَپنہٕ  آمتِس  خداے  سٕندِ  طرفہٕ۔

Transliteration:
  L<u>a</u> yateehi alb<u>at</u>ilu min bayni yadayhi wal<u>a</u> min khalfihi tanzeelun min <u>h</u>akeemin <u>h</u>ameed<b>in</b>


Athar:
  اے  نبی  صلی  اللہ  علیہ و سلم،  تۅہیہِ  یِکینژھاہ  وَننہٕ  چُھو  یِوان  تتھ  منٛز  چُھنہٕ  کانٛہہ  چیز  تہِ  تِیُتھ  یُس  تۅہیہِ  بروٗنٹھمیٚن  گُزریمتیٚن  رسولن  آسہِ  نہٕ  وَننہٕ  آمُت۔  بے  شک  چُھ  تُہُند  ربّ  سٮ۪ٹھاہ  درگزر  کرن  وول،  تہٕ  اَتھ  سٍتۍ  چُھ  سٮ۪ٹھاہ  دردناک  سزا  دِنہٕ  وول  تہِ۔

Mirwaiz:
  تۅہیہِ  چھَنہٕ  یِوان  وَننہٕ  مگر  تِمہٕ  کتہہٕ  یِمہٕ  وَننہٕ  آمژٕہ  چھےٚ  تِمن  پیغمبرن  یِم  تۅہیہِ  برونٹھ  ٲسۍ،  یہِ  نٔو  کتھاہ  چہَنہٕ،  تِمَو  پیغمبرو  کوٚر  یِمن  کتھن  پٮ۪ٹھ  صبر،  توٚہۍ  تہِ  کٔرِو  صبر،  ییٚمہِ  کتھہِ  سٍتۍ  تہِ  کٔرِو  توٚہۍ  تسلی  حاصل  کہ  بے  شک  تُہُند  پروردگار  چھُ  مغفرت  وول  تہٕ  عذاب  کرٕوُن  تہِ،  پس  اگر  یِم  مخالفین  مخالفت  کرنہٕ  ن،  شہِ  باز  یِتھ  مستحق  مغفرت  سپدن  نہٕ  تیٚلہِ  یِیہِ  تِمن  ضرور  سزا  دِنہٕ،  لہٰذا  کمہِ  مۅکھہٕ  چھِو  توٚہۍ  پریشان  روزان۔

Transliteration:
  M<u>a</u> yuq<u>a</u>lu laka ill<u>a</u> m<u>a</u> qad qeela li<b>l</b>rrusuli min qablika inna rabbaka la<u>th</u>oo maghfiratin wa<u>th</u>oo AAiq<u>a</u>bin aleem<b>in</b>


